TOKĀTELINE MO E NGAAHI FUAKAVA

- peesi talamuʻaki

- Talateu

- Fakahokohoko ʻo e Ngaahi Meʻa ʻi he Tohí

- Tokāteline mo e Ngaahi Fuakava

- Fanongonongo Fakamafaiʻi

KO E

TOKĀTELINE MO E NGAAHI FUAKAVA

ʻA E SIASI ʻO SĪSŪ KALAISI ʻO E KAU MĀʻONIʻONI ʻI HE NGAAHI ʻAHO KIMUI NÍ

ʻOKU TUʻU ʻI AI ʻA E NGAAHI FAKAHĀ ʻA IA NAʻE FAI KIA SIOSEFA SĀMITA, KO E PALŌFITÁ

FAKATAHA MO E NGAAHI MEʻA ʻE NIʻIHI NAʻE FAKALAHI KI AI ʻE KINAUTOLU NAʻA NAU FETONGI IA ʻI HE LAKANGA FAKAPALESITENI ʻO E SIASÍ

Pulusi ʻe he

Siasi ʻo Sīsū Kalaisi

ʻo e Kau Māʻoniʻoni ʻi he Ngaahi ʻAho Kimui Ní

Sōleki Siti, ʻIutā, USA

© 2006 by Intellectual Reserve, Inc.

Maʻu ʻa e ngaahi mafai fakalao kotoa pē

Paaki ʻi he ʻIunaiteti Siteiti ʻo ʻAmeliká 6/2011

19932006

Translation of the Book of Mormon, Doctrine and Covenants, and Pearl of Great Price

Tongan

TALATEU

Ko e Tokāteline mo e Ngaahi Fuakavá ko hano fakatahatahaʻi ia ʻo e ngaahi fakahā fakalangi mo e ngaahi tala fakahā fakalaumālie naʻe fai mai ki hono fokotuʻu mo hono puleʻi ʻo e puleʻanga ʻo e ʻOtuá ʻi he māmaní ʻi he ngaahi ʻaho fakaʻosí. Neongo ʻoku fakataumuʻa mai hano konga lahi ʻo e ngaahi vahé ki he kāingalotu ʻo e Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, ka ʻoku fakataumuʻa ʻa hono ngaahi pōpoakí, ngaahi fakatokangá, mo e ngaahi naʻinaʻí ke ʻaonga ki he faʻahinga kotoa ʻo e tangatá pea ʻoku ʻi ai mo ha fakaafe ki he kakai fulipē ʻi he feituʻu kotoa pē ke nau fanongo ki he leʻo ʻo e ʻEiki ko Sīsū Kalaisí, ʻoku folofola mai kiate kinautolu koeʻuhi ko ʻenau lelei fakatuʻasinó mo honau fakamoʻui ʻi he taʻengatá.

Naʻe maʻu ha konga lahi ʻo e ngaahi fakahā ʻi he tohi ko ʻení ʻo fakafou mai ʻia Siosefa Sāmita, ko e Siʻí, ʻa ia ko e ʻuluaki palōfita mo e palesiteni ʻo e Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní. Naʻe ʻomi ha niʻihi kehe ʻo fou mai ʻi he niʻihi ʻo kinautolu naʻa nau fetongi ia ʻi he Lakanga Fakapalesitení (vakai ki he ngaahi ʻuluʻi fakamatala ki he vahe 135, 136, mo e 138, mo e Fanongonongo Fakamafaiʻi 1 mo e 2).

Ko e tohi ʻo e Tokāteline mo e Ngaahi Fuakavá ko e taha ia ʻo e ngaahi tohi folofola ʻa e Siasí fakataha mo e Tohi Tapú, ko e Tohi ʻa Molomoná, pea mo e Mataʻitofe Mahuʻingá. Ka neongo iá, ʻoku kehe ʻa e Tokāteline mo e Ngaahi Fuakavá koeʻuhí he ʻoku ʻikai ko hano liliu ia ʻo ha tohi fakakuongamuʻa, ka naʻe maʻu pē ia ʻi onopooni pea naʻe foaki mai ia ʻe he ʻOtuá ʻo fakafou mai ʻi heʻene kau palōfita kuo filí ki hono fakafoki mai ʻo ʻene ngāue toputapú mo hono fokotuʻu maʻu ʻo e puleʻanga ʻo e ʻOtuá ʻi he māmaní ʻi he ngaahi ʻaho ko ʻení. ʻOku fanongo ha taha ʻi he ngaahi fakahaá ki he leʻo-vaivai mo mālohi ʻo e ʻEiki ko Sīsū Kalaisí ʻoku toe folofola mai ʻi he kuonga ʻo e kakato ʻo e ngaahi kuongá; pea ʻoku kamata heni ʻa e ngāue ko e teuteu ki heʻene hāʻele ʻanga ua maí, ke fakahoko pea fakatatau ki he ngaahi lea ʻa e kau palōfita māʻoniʻoni kotoa pē talu mei he kamataʻanga ʻo e māmaní.

Naʻe fanauʻi ʻa Siosefa Sāmita, ko e Siʻí, ʻi ʻaho 23 ʻo Tīsema ʻo e 1805, ʻi Seiloni, ʻi he Vahefonua Uinisoá, ʻi Veamōniti. Naʻá ne hiki mo hono fāmilí ʻi heʻene kei siʻí ki Manisesitā, ʻi he fakahihifo ʻo Niu ʻIoké. Naʻe lolotonga ʻene nofo ofi ki Manisesitā ʻi he faʻahitaʻu matala ʻo e 1820, ʻi heʻene kei taʻu hongofulu mā faá, naʻá ne mamata ai ki heʻene ʻuluaki mata meʻa-hā-maí, ʻa ia naʻe hāʻele tonu mai ai kiate ia ʻa e ʻOtua, ko e Tamai Taʻengatá, mo hono ʻAlo ko Sīsū Kalaisí. Naʻe fakahā ai kiate ia ʻi he mata meʻa-hā-mai ko ʻení ko e Siasi moʻoni ko ia ʻo Sīsū Kalaisi ʻa ia naʻe fokotuʻu ʻi he taimi ʻo e Fuakava Foʻoú, ʻa ia naʻá ne malanga ʻaki hono kakato ʻo e ongoongoleleí, ʻoku ʻikai kei ʻi he māmaní ia. Naʻe fai mai ha ngaahi fakahā fakalangi kehe ki mui ʻa ia naʻe akoʻi ai ia ʻe ha kau ʻāngelo tokolahi; pea naʻe fakahā ai kiate ia ʻoku ʻi ai ha ngāue makehe ʻa e ʻOtuá ke ne fai ʻi he māmaní, pea ʻe fakafou mai ʻiate ia ʻa hono fakafoki mai ʻo e Siasi ʻo Sīsū Kalaisí ki he māmaní.

Naʻe ʻikai fuoloa mei ai kuo tokoniʻi fakalangi ʻa Siosefa Sāmita ke ne liliu mo pulusi ʻa e Tohi ʻa Molomoná. Lolotonga ʻa e vahaʻataimi ko ʻení naʻe fakanofo ia mo ʻŌliva Kautele ki he Lakanga Taulaʻeiki Faka-ʻĒloné ʻe Sione ko e Papitaisó ʻi Mē ʻo e 1829 (vakai ki he T&F 13), pea naʻe ʻikai fuoloa mei ai kuo toe fakanofo ʻa kinaua ki he Lakanga Taulaʻeiki Faka-Melekisētekí ʻe he kau ʻAposetolo ʻi muʻa ko Pita, Sēmisi mo Sione (vakai ki he T&F 27:12). Naʻe hoko mai mo ha ngaahi fakanofo kehe ʻa ia naʻe foaki mai ai ʻa e ngaahi kī ʻo e lakanga fakataulaʻeikí kiate kinaua ʻe Mōsese, ʻIlaisiā, ʻIlaiase, mo e kau palōfita tokolahi kehe ʻi he kuonga muʻá (vakai ki he T&F 110; 128:18, 21). Naʻe hoko moʻoni, ʻa e ngaahi fakanofo ko ʻení, ko hano fakafoki mai ʻo e mafai fakalangí ki he tangatá ʻi he māmaní. ʻI he ʻaho 6 ʻo ʻEpeleli, 1830, naʻe hanga ai ʻe he Palōfita ko Siosefa Sāmitá ʻo fokotuʻu ʻa e Siasí ʻo fakatatau ki he fakahinohino mei he ʻOtuá, ko ia naʻe toe ngāue ai ʻa e Siasi ʻo Sīsū Kalaisi moʻoní ʻo hoko ko ha siasi ʻi he lotolotonga ʻo e tangata, mo e mafai ke akoʻi ʻa e ongoongoleleí mo fakahoko ʻa e ngaahi ouau ʻo e fakamoʻuí. (Vakai ki he Mataʻitofe Mahuʻingá, Siosefa Sāmita—Hisitōlia 1:1–75, mo e T&F 20.)

Naʻe maʻu ʻa e ngaahi fakahā toputapu ko ʻení ʻi he tali ki he lotu ʻi he ngaahi taimi ʻo e fie maʻu, pea naʻe tupu ia mei ha ngaahi meʻa naʻe hoko moʻoni ʻi he moʻuí pea kau ki ai mo ha kakai moʻui. Naʻe fekumi ai ʻa e Palōfitá mo hono kaungā-ngāué ke maʻu ha fakahinohino fakalangi, pea ʻoku fakamoʻoniʻi ʻe he ngaahi fakahā ko ʻení naʻa nau maʻu ia. ʻOku mamata ha taha ʻi he ngaahi fakahaá ki hono fakafoki mo hono fofola mai ʻo e ongoongolelei ʻa Sīsū Kalaisí mo hono kamata ʻo e kuonga ʻo e kakato ʻo e ngaahi kuongá. ʻOku toe fakahā mai foki ʻi he ngaahi fakahā ko ʻení ʻa e hiki fakahihifo ʻa e Siasí mei Niu ʻIoke mo Penisilivēnia, ki ʻOhaiō, ki Mīsuli, ki ʻIlinoisi, pea faifai ʻo aʻu mai ki he Feituʻu Tokalelei Lahi ʻo e hihifo ʻo ʻAmeliká, kae ʻumaʻā ʻa e ngaahi fefaʻuhi lahi ʻa e Kāingalotú ʻi heʻenau feinga ke langa hake ʻa Saione ʻi he māmaní ʻi he onopooni ko ʻení.

ʻOku ʻi ai ha ngaahi vahe lahi ki muʻa ʻoku kau ia ki he ngaahi meʻa fekauʻaki mo hono liliu mo hono pulusi ʻo e Tohi ʻa Molomoná (vakai ki he vahe 3, 5, 10, 17, mo e 19). ʻOku hā mai ʻi ha ngaahi vahe ʻe niʻihi ki mui ʻa e ngāue ʻa e Palōfita ko Siosefa Sāmitá ʻi hono fai ha liliu ʻo e Tohi Tapú ʻa ia naʻe fakahinohinoʻi fakalangi pea naʻe ʻi ai ha ngaahi vahe fakatokāteline mahuʻinga lahi naʻe maʻu lolotonga hono fai iá (vakai, ki hano fakatātā ʻi he, vahe 37, 45, 73, 76, 77, 86, 91, mo e 132, ʻa ia ʻoku ʻi ai haʻanau fetuʻutaki hangatonu fakatāutaha mo hono liliu ʻo e Tohi Tapú).

ʻOku fakahā mai ʻi he ngaahi fakahaá ʻa e ngaahi tokāteline ʻo e ongoongoleleí mo ha ngaahi fakamatala ʻoku kau ki he ngaahi meʻa mahuʻinga hangē ko e anga ʻo e Toluʻi ʻOtuá, ko e tupuʻanga ʻo e tangatá, mo hono moʻoni ʻo e moʻui ʻa Sētané, ko hono taumuʻa ʻo e moʻui fakamatelié, ko hono mahuʻinga ʻo e talangofuá, ko e fie maʻu ke fakatomalá, ko e ngaahi ngāue ʻa e Laumālie Māʻoniʻoní, ko e ngaahi ouau mo e ngaahi ngāue ʻoku kau ki he fakamoʻuí, ko e meʻa ʻe hoko ki he māmaní, ko e ngaahi tuʻunga ʻo e tangatá ʻi he kahaʻú hili ʻa e Toetuʻú mo e Fakamāú, ko e taʻengata ʻo e fetuʻutaki ʻo e nofo malí, mo hono natula taʻengata ʻo e fāmilí. ʻOku pehē foki mo hono fofola mai ʻo e fokotuʻutuʻu ki he anga hono puleʻi ʻo e Siasí ʻa ia ʻoku hā ʻi hono ui ʻo e kau pīsopé, ko e Kau Palesiteni ʻUluakí, ko e Fakataha Alēlea ʻo e Toko Hongofulu Mā Uá, mo e Kau Fitungofulú, pea mo hono fokotuʻu ʻo e ngaahi lakanga mo e ngaahi kōlomu pule kehé. Ko hono fakaʻosí, ko e fakamoʻoni kuo fai ʻo kau kia Sīsū Kalaisí—ko hono fakalangí, ko hono anga-fakaʻeiʻeikí, ko ʻene haohaoá, ko ʻene ʻofá, mo hono māfimafi huhuʻí—ʻa ia ʻoku ngaohi ai ʻa e tohí ni ke hoko ko ha tohi mahuʻinga lahi ki he fāmili ʻo e faʻahinga ʻo e tangatá pea mahuʻinga lahi ange ʻi he ngaahi koloa ʻo e māmaní kotoa.

Naʻe ʻi ai ha ngaahi fakahā lahi naʻe pulusi ia ʻi Saione (Tauʻatāina), ʻi Mīsuli, ʻi he 1833, ʻi he tohi naʻe ui ko e A Book of Commandments for the Government of the Church of Christ (Ko ha Tohi ʻo e Ngaahi Fekau ki Hono Puleʻi ʻo e Siasi ʻo Kalaisí). Naʻe fai ʻe he kaumātuʻa ʻo e Siasí ha fakamoʻoni molumalu ʻo kau ki he tohí ni ʻo pehē kuo fakamoʻoniʻi mai ʻe he ʻEikí ki honau laumālie ʻoku moʻoni ʻa e ngaahi fakahā ko ʻení. Pea ʻi he hokohoko atu ʻa e fetuʻutaki mai ʻa e ʻEikí ki heʻene kau tamaioʻeikí, naʻe toe pulusi ai hano fakatahatahaʻi lahi ange ʻo e ngaahi fakahaá ʻi he hili ha taʻu ʻe ua mei ai ʻi Ketilani, ʻi ʻOhaiō, pea ui ia ko e Doctrine and Covenants of the Church of the Latter Day Saints (Tokāteline mo e Ngaahi Fuakava ʻa e Siasi ʻo e Kau Māʻoniʻoni ʻi he Ngaahi ʻAho Kimui Ní). Naʻe tānaki mai ki he pulusi ko ʻeni ʻi he 1835, ʻa e fakamoʻoni tohi ʻa e Kau ʻAposetolo ʻe Toko Hongofulu Mā Uá ʻo hangē ko ia ʻoku hā atu hení:

KO E FAKAMOʻONI ʻA E

KAU ʻAPOSETOLO ʻE TOKO HONGOFULU MĀ UÁ KI HONO MOʻONI ʻO E

TOHI ʻO E TOKĀTELINE MO E NGAAHI FUAKAVÁ

Ko e Fakamoʻoni ʻa e Kau Fakamoʻoni ki he Tohi ʻo e Ngaahi Fekau ʻa e ʻEikí, ʻa ia ko e ngaahi fekau naʻá Ne fai ki Hono Siasí ʻo fou mai ʻia Siosefa Sāmita, ko e Siʻí, ʻa ia naʻe fili ʻe he leʻo ʻo e Siasí koeʻuhi ko e taumuʻa ko iá:

Ko ia, ko kimautolu, ʻoku mau loto-fiemālie ke fakamoʻoniʻi ki he māmaní kotoa ʻo e faʻahinga ʻo e tangatá, ki he kakai kotoa pē ʻi he funga ʻo e māmaní, ʻo pehē kuo fakamoʻoniʻi mai ʻe he ʻEikí ki homau laumālié, ʻi he Laumālie Māʻoniʻoni ʻa ia kuo lilingi hifo kiate kimautolú, naʻe foaki mai ʻa e ngaahi fekaú ni ʻi he fakahinohino ʻa e ʻOtuá, pea ʻoku ʻaonga ia ki he kakai kotoa pē pea ʻoku moʻoni ʻaupito ia.

ʻOku mau fakahā ʻa e fakamoʻoní ni ki he māmani, ʻi he tokoni mai ʻa e ʻEikí kiate kimautolu; pea tuʻunga ʻi he ʻaloʻofa ʻa e ʻOtua ko e Tamaí pea mo Hono ʻAlo ko Sīsū Kalaisí kuo ngofua ai kiate kimautolu ke mau maʻu ʻa e faingamālie ko ʻení ke fai ʻa e fakamoʻoní ni ki he māmaní, ʻa ia ʻoku mau fuʻu fiefia lahi ai, ʻo lotu maʻu ai pē ki he ʻEikí ke ʻaonga ia ki he fānau ʻa e tangatá.

Ko e hingoa ʻeni ʻo e Toko Hongofulu Mā Uá:

TŌMASI B. MAASI

TĒVITA W. PĀTENI

PILIKIHAMI ʻIONGI

HIIPA C. KIMIPOLO

ʻOASONI HAITI

UILIAMI E. MAKALELINI

PAʻALE P. PĀLATI

LUKE S. SIONISONI

UILIAMI SĀMITA

ʻOASONI PĀLATI

SIONE F. POINITONI

LAIMANI E. SIONISONI

ʻI he ngaahi pulusi ki mui mai ʻo e Tokāteline mo e Ngaahi Fuakavá naʻe tānaki mai ki ai ha ngaahi fakahā pe ngaahi meʻa mahuʻinga kehe ʻo fakatatau ki hono maʻu maí, pea tali ʻe he ngaahi fakatahaʻanga maʻu mafai pe ngaahi konifelenisi ʻa e Siasí.

Naʻe kamata ʻi he pulusi ʻo e 1835 naʻe ʻi ai ha ngaahi lēsoni fakalotu ʻe fitu naʻe fakakau mai foki ki ai; pea naʻe ui ia ko e Lectures on Faith (Ngaahi Malanga ʻi he Tuí). Naʻe faʻu ʻeni ke ngāue ʻaki ʻi he Akoʻanga ʻo e Kau Palōfitá ʻi Ketilani, ʻi ʻOhaiō, mei he 1834 ki he 1835. Neongo naʻe ʻaonga ʻeni ki hono akoʻi ʻo e tokāteliné, ka naʻe toʻo ʻa e ngaahi malanga ko ʻení mei he Tokāteline mo e Ngaahi Fuakavá talu mei he pulusi ʻo e 1921 koeʻuhí he naʻe ʻikai fokotuʻu atu ia ko ha ngaahi fakahā ke tali ʻe he Siasí kotoa.

ʻOku mahino ʻaupito naʻe ʻi ai ha ngaahi hala naʻe tauhi hokohoko mai ʻi he ngaahi pulusi ʻo e kuohilí ʻi he lea faka-Pilitāniá, kae tautautefito ki he ngaahi konga fakahisitōlia ʻo e ʻuluʻi fakamatala ʻi he ngaahi vahé. ʻOku tuʻunga ai hono ʻoatu ʻi he pulusi ko ʻení ha ngaahi fakatonutonu ki he ngaahi ʻaho mo e hingoa ʻo e ngaahi feituʻu kae ʻumaʻā foki ha ngaahi fakatonutonu iiki siʻi ʻi he taimi ʻoku ʻaonga ai ke fai ai iá. Kuo fakahoko ʻa e ngaahi liliu ko ʻení koeʻuhí ke ngaohi ai ʻa e tohí ke hoa mo e ngaahi fakamatala fakahisitōliá. ʻOku ʻi ai ha ngaahi anga makehe ʻo e pulusi fakamuimui taha ko ʻení ʻa ia ʻoku kau ai ʻa e ngaahi mape ʻoku hā ai ʻa e ngaahi feituʻu fakasiokālafi mahuʻinga ʻa ia naʻe maʻu ai ʻa e ngaahi fakahaá, kau ai mo e ngaahi fakalelei ʻoku fai ki hono fakafekauʻaki ʻo e ngaahi potufolofolá, ʻuluʻi fakamatala ki he ngaahi vahé, mo e ngaahi fakamatala fakanounou ki he ngaahi kaveingá, ʻa ia ʻoku fakataumuʻa kotoa ki hono tokoniʻi ʻo kinautolu te nau lau ʻa e tohí ke mahino kiate kinautolu pea nau fiefia ʻi he folofola ʻa e ʻEikí ʻa ia ʻoku fai mai ʻi he Tokāteline mo e Ngaahi Fuakavá.

ʻOku kau ʻi he talateu ki he ngaahi vahe ʻi he pulusi faka-Pilitānia ʻo e Tokāteline mo e Ngaahi Fuakavá ha ngaahi fakamatala ʻoku kau ki he History of the Church (Hisitōlia ʻo e Siasi). Ko e History of the Church ko ha tohi fakamatala fakahisitōlia voliume ʻe fitu ia ʻo e Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní mei he 1820 ki he 1848. Ka koeʻuhí ko e teʻeki liliu ʻa e ngaahi tohi ko ʻení, pea ko e meʻa ʻi hono ala maʻu atu pē ia ʻi he lea faka-Pilitāniá, ko ia ko e ngaahi fakamatala kotoa pē ʻoku kau ki he History of the Church ʻi he talateu ki he ngaahi vahe ʻi he pulusi ko ʻeni ʻo e Tokāteline mo e Ngaahi Fuakavá, ʻoku ʻuhinga ia ki he ngaahi tohi faka-Pilitānia ʻo e hisitōlia ko ʻení.

FAKAHOKOHOKO ʻO E NGAAHI MEʻA ʻI HE TOHÍ

Taimi

Feituʻu

Ngaahi Vahe

1823

Sepitema

Manisesitā, Niu ʻIoke

2

1828

Siulai

Hāmoni, Penisilivēnia

3

Faʻahitaʻu Māfaná

Hāmoni, Penisilivēnia

10

1829

Fēpueli

Hāmoni, Penisilivēnia

4

Māʻasi

Hāmoni, Penisilivēnia

5

ʻEpeleli

Hāmoni, Penisilivēnia

6, 7, 8, 9

Mē

Hāmoni, Penisilivēnia

11, 12, 13

Sune

Feieti, Niu ʻIoke

14, 15, 16, 17, 18

1830

Māʻasi

Manisesitā, Niu ʻIoke

19

ʻEpeleli

Feieti, Niu ʻIoke

20*, 21

ʻEpeleli

Manisesitā, Niu ʻIoke

22, 23

Siulai

Hāmoni, Penisilivēnia

24, 25, 26

ʻAokosi

Hāmoni, Penisilivēnia

27

Sepitema

Feieti, Niu ʻIoke

28, 29, 30, 31

ʻOkatopa

Feieti, Niu ʻIoke

32*, 33

Nōvema

Feieti, Niu ʻIoke

34

Tīsema

Feieti, Niu ʻIoke

35, 36, 37

1831

Sānuali

Feieti, Niu ʻIoke

38, 39, 40

Fēpueli

Ketilani, ʻOhaiō

41, 42, 43, 44

Māʻasi

Ketilani, ʻOhaiō

45, 46, 47, 48, 49

Mē

Ketilani, ʻOhaiō

50

Mē

Tomasoni, ʻOhaiō

51

Sune

Ketilani, ʻOhaiō

52, 53, 54, 55, 56

Siulai

Saione, Vahefonua Siakisoní, Mīsuli

57

ʻAokosi

Saione, Vahefonua Siakisoní, Mīsuli

58, 59, 60

ʻAokosi

Ofi ki he Vaitafe Mīsulí, Mīsuli

61, 62

ʻAokosi

Ketilani, ʻOhaiō

63

Sepitema

Ketilani, ʻOhaiō

64

ʻOkatopa

Hailame, ʻOhaiō

65

ʻOkatopa

ʻOleinisi, ʻOhaiō

66

Nōvema

Hailame, ʻOhaiō

1, 67, 68, 69, 133

Nōvema

Ketilani, ʻOhaiō

70

Tīsema

Hailame, ʻOhaiō

71

Tīsema

Ketilani, ʻOhaiō

72

1832

Sānuali

Hailame, ʻOhaiō

73, 74

Sānuali

ʻEmihēsiti, ʻOhaiō

75

Fēpueli

Hailame, ʻOhaiō

76

Māʻasi

Hailame, ʻOhaiō

77, 78, 79, 80, 81

ʻEpeleli

Vahefonua Siakisoní, Mīsuli

82, 83

ʻEpeleli

Tauʻatāina, Mīsuli

83

ʻAokosi

Hailame, ʻOhaiō

99

Sepitema

Ketilani, ʻOhaiō

84

Nōvema

Ketilani, ʻOhaiō

85

Tīsema

Ketilani, ʻOhaiō

86, 87*, 88

1833

Fēpueli

Ketilani, ʻOhaiō

89

Māʻasi

Ketilani, ʻOhaiō

90, 91, 92

Mē

Ketilani, ʻOhaiō

93, 94

Sune

Ketilani, ʻOhaiō

95, 96

ʻAokosi

Ketilani, ʻOhaiō

97, 98

ʻOkatopa

Pitisipeeki, Niu

100

Tīsema

Ketilani, ʻOhaiō

101

1834

Fēpueli

Ketilani, ʻOhaiō

102, 103

ʻEpeleli

Ketilani, ʻOhaiō

104*

Sune

Vaitafe Taumātaʻú, Mīsuli

105

Nōvema

Ketilani, ʻOhaiō

106

1835

Māʻasi

Ketilani, ʻOhaiō

107

ʻAokosi

Ketilani, ʻOhaiō

134

Tīsema

Ketilani, ʻOhaiō

108

1836

Sānuali

Ketilani, ʻOhaiō

137

Māʻasi

Ketilani, ʻOhaiō

109

ʻEpeleli

Ketilani, ʻOhaiō

110

ʻAokosi

Seilemi, Masasuseti

111

1837

Siulai

Ketilani, ʻOhaiō

112

1838

Māʻasi

Hihifo Mamaʻo, Mīsuli

113*

ʻEpeleli

Hihifo Mamaʻo, Mīsuli

114, 115

Mē

Sipilingi Hili, Vahefonua Teivisí, Mīsuli

116

Siulai

Hihifo Mamaʻo, Mīsuli

117, 118, 119, 120

1839

Māʻasi

Fale Fakapōpula ʻi Lipetií, Vahefonua Keleí, Mīsuli

121, 122, 123

1841

Sānuali

Nāvū, ʻIlinoisi

124

Māʻasi

Nāvū, ʻIlinoisi

125

Siulai

Nāvū, ʻIlinoisi

126

1842

Sepitema

Nāvū, ʻIlinoisi

127, 128

1843

Fēpueli

Nāvū, ʻIlinoisi

129

ʻEpeleli

Leimasi, ʻIlinoisi

130

Mē

Leimasi, ʻIlinoisi

131

Siulai

Nāvū, ʻIlinoisi

132

1844

Sune

Nāvū, ʻIlinoisi

135

1847

Sānuali

Nofoʻanga Fakafaʻahitaʻu Momokó (ko Nepalasikā he taimí ni)

136

1890

ʻOkatopa

Sōleki Siti, ʻIutā

Fanongonongo Fakamafaiʻi—1

1918

ʻOkatopa

Sōleki Siti, ʻIutā

138

1978

Sune

Sōleki Siti, ʻIutā

Fanongonongo Fakamafaiʻi—2

- *

ʻI he pe ofi ki he feituʻu ʻoku fakahā atú.

TOKĀTELINE MO E NGAAHI FUAKAVA

- Tokāteline mo e Ngaahi Fuakava 1

- Tokāteline mo e Ngaahi Fuakava 2

- Tokāteline mo e Ngaahi Fuakava 3

- Tokāteline mo e Ngaahi Fuakava 4

- Tokāteline mo e Ngaahi Fuakava 5

- Tokāteline mo e Ngaahi Fuakava 6

- Tokāteline mo e Ngaahi Fuakava 7

- Tokāteline mo e Ngaahi Fuakava 8

- Tokāteline mo e Ngaahi Fuakava 9

- Tokāteline mo e Ngaahi Fuakava 10

- Tokāteline mo e Ngaahi Fuakava 11

- Tokāteline mo e Ngaahi Fuakava 12

- Tokāteline mo e Ngaahi Fuakava 13

- Tokāteline mo e Ngaahi Fuakava 14

- Tokāteline mo e Ngaahi Fuakava 15

- Tokāteline mo e Ngaahi Fuakava 16

- Tokāteline mo e Ngaahi Fuakava 17

- Tokāteline mo e Ngaahi Fuakava 18

- Tokāteline mo e Ngaahi Fuakava 19

- Tokāteline mo e Ngaahi Fuakava 20

- Tokāteline mo e Ngaahi Fuakava 21

- Tokāteline mo e Ngaahi Fuakava 22

- Tokāteline mo e Ngaahi Fuakava 23

- Tokāteline mo e Ngaahi Fuakava 24

- Tokāteline mo e Ngaahi Fuakava 25

- Tokāteline mo e Ngaahi Fuakava 26

- Tokāteline mo e Ngaahi Fuakava 27

- Tokāteline mo e Ngaahi Fuakava 28

- Tokāteline mo e Ngaahi Fuakava 29

- Tokāteline mo e Ngaahi Fuakava 30

- Tokāteline mo e Ngaahi Fuakava 31

- Tokāteline mo e Ngaahi Fuakava 32

- Tokāteline mo e Ngaahi Fuakava 33

- Tokāteline mo e Ngaahi Fuakava 34

- Tokāteline mo e Ngaahi Fuakava 35

- Tokāteline mo e Ngaahi Fuakava 36

- Tokāteline mo e Ngaahi Fuakava 37

- Tokāteline mo e Ngaahi Fuakava 38

- Tokāteline mo e Ngaahi Fuakava 39

- Tokāteline mo e Ngaahi Fuakava 40

- Tokāteline mo e Ngaahi Fuakava 41

- Tokāteline mo e Ngaahi Fuakava 42

- Tokāteline mo e Ngaahi Fuakava 43

- Tokāteline mo e Ngaahi Fuakava 44

- Tokāteline mo e Ngaahi Fuakava 45

- Tokāteline mo e Ngaahi Fuakava 46

- Tokāteline mo e Ngaahi Fuakava 47

- Tokāteline mo e Ngaahi Fuakava 48

- Tokāteline mo e Ngaahi Fuakava 49

- Tokāteline mo e Ngaahi Fuakava 50

- Tokāteline mo e Ngaahi Fuakava 51

- Tokāteline mo e Ngaahi Fuakava 52

- Tokāteline mo e Ngaahi Fuakava 53

- Tokāteline mo e Ngaahi Fuakava 54

- Tokāteline mo e Ngaahi Fuakava 55

- Tokāteline mo e Ngaahi Fuakava 56

- Tokāteline mo e Ngaahi Fuakava 57

- Tokāteline mo e Ngaahi Fuakava 58

- Tokāteline mo e Ngaahi Fuakava 59

- Tokāteline mo e Ngaahi Fuakava 60

- Tokāteline mo e Ngaahi Fuakava 61

- Tokāteline mo e Ngaahi Fuakava 62

- Tokāteline mo e Ngaahi Fuakava 63

- Tokāteline mo e Ngaahi Fuakava 64

- Tokāteline mo e Ngaahi Fuakava 65

- Tokāteline mo e Ngaahi Fuakava 66

- Tokāteline mo e Ngaahi Fuakava 67

- Tokāteline mo e Ngaahi Fuakava 68

- Tokāteline mo e Ngaahi Fuakava 69

- Tokāteline mo e Ngaahi Fuakava 70

- Tokāteline mo e Ngaahi Fuakava 71

- Tokāteline mo e Ngaahi Fuakava 72

- Tokāteline mo e Ngaahi Fuakava 73

- Tokāteline mo e Ngaahi Fuakava 74

- Tokāteline mo e Ngaahi Fuakava 75

- Tokāteline mo e Ngaahi Fuakava 76

- Tokāteline mo e Ngaahi Fuakava 77

- Tokāteline mo e Ngaahi Fuakava 78

- Tokāteline mo e Ngaahi Fuakava 79

- Tokāteline mo e Ngaahi Fuakava 80

- Tokāteline mo e Ngaahi Fuakava 81

- Tokāteline mo e Ngaahi Fuakava 82

- Tokāteline mo e Ngaahi Fuakava 83

- Tokāteline mo e Ngaahi Fuakava 84

- Tokāteline mo e Ngaahi Fuakava 85

- Tokāteline mo e Ngaahi Fuakava 86

- Tokāteline mo e Ngaahi Fuakava 87

- Tokāteline mo e Ngaahi Fuakava 88

- Tokāteline mo e Ngaahi Fuakava 89

- Tokāteline mo e Ngaahi Fuakava 90

- Tokāteline mo e Ngaahi Fuakava 91

- Tokāteline mo e Ngaahi Fuakava 92

- Tokāteline mo e Ngaahi Fuakava 93

- Tokāteline mo e Ngaahi Fuakava 94

- Tokāteline mo e Ngaahi Fuakava 95

- Tokāteline mo e Ngaahi Fuakava 96

- Tokāteline mo e Ngaahi Fuakava 97

- Tokāteline mo e Ngaahi Fuakava 98

- Tokāteline mo e Ngaahi Fuakava 99

- Tokāteline mo e Ngaahi Fuakava 100

- Tokāteline mo e Ngaahi Fuakava 101

- Tokāteline mo e Ngaahi Fuakava 102

- Tokāteline mo e Ngaahi Fuakava 103

- Tokāteline mo e Ngaahi Fuakava 104

- Tokāteline mo e Ngaahi Fuakava 105

- Tokāteline mo e Ngaahi Fuakava 106

- Tokāteline mo e Ngaahi Fuakava 107

- Tokāteline mo e Ngaahi Fuakava 108

- Tokāteline mo e Ngaahi Fuakava 109

- Tokāteline mo e Ngaahi Fuakava 110

- Tokāteline mo e Ngaahi Fuakava 111

- Tokāteline mo e Ngaahi Fuakava 112

- Tokāteline mo e Ngaahi Fuakava 113

- Tokāteline mo e Ngaahi Fuakava 114

- Tokāteline mo e Ngaahi Fuakava 115

- Tokāteline mo e Ngaahi Fuakava 116

- Tokāteline mo e Ngaahi Fuakava 117

- Tokāteline mo e Ngaahi Fuakava 118

- Tokāteline mo e Ngaahi Fuakava 119

- Tokāteline mo e Ngaahi Fuakava 120

- Tokāteline mo e Ngaahi Fuakava 121

- Tokāteline mo e Ngaahi Fuakava 122

- Tokāteline mo e Ngaahi Fuakava 123

- Tokāteline mo e Ngaahi Fuakava 124

- Tokāteline mo e Ngaahi Fuakava 125

- Tokāteline mo e Ngaahi Fuakava 126

- Tokāteline mo e Ngaahi Fuakava 127

- Tokāteline mo e Ngaahi Fuakava 128

- Tokāteline mo e Ngaahi Fuakava 129

- Tokāteline mo e Ngaahi Fuakava 130

- Tokāteline mo e Ngaahi Fuakava 131

- Tokāteline mo e Ngaahi Fuakava 132

- Tokāteline mo e Ngaahi Fuakava 133

- Tokāteline mo e Ngaahi Fuakava 134

- Tokāteline mo e Ngaahi Fuakava 135

- Tokāteline mo e Ngaahi Fuakava 136

- Tokāteline mo e Ngaahi Fuakava 137

- Tokāteline mo e Ngaahi Fuakava 138

VAHE 1

Ko e fakahā naʻe fai mai ʻia Siosefa Sāmita ko e Palōfitá, lolotonga ha konifelenisi makehe ʻa e kaumātuʻa ʻo e Siasí, ʻa ia naʻe fai ʻi Hailame, ʻi ʻOhaiō, ʻi he ʻaho 1 Nōvemá 1831 (History of the Church [Hisitōlia ʻo e Siasí], 1:221–224). Naʻe lahi ha ngaahi fakahā kuo maʻu mei he ʻEikí ki muʻa ʻi he taimi ko ʻení; pea ko hono fakamāʻopoʻopo ʻo e ngaahi fakahā ko iá ke pulusi ʻi ha tohi ko e taha ia ʻo e ngaahi meʻa mahuʻinga taha naʻe tali ʻi he konifelenisí, ʻoku kau ʻi he vahe ko ʻení ʻa e Talamuʻaki ʻa e ʻEikí ki he ngaahi tokāteliné, ngaahi fuakavá, mo e ngaahi fekau kuo fai mai ʻi he kuonga ko ʻení.

1–7, Ko e leʻo ʻo e fakatokangá ʻoku fai ia ki he kakai kotoa pē; 8–16, ʻOku muʻomuʻa ʻa e Hē mei he Moʻoní mo e fai angahalá ʻi he Hāʻele ʻAnga Ua Maí; 17–23, ʻOku ui ʻa Siosefa Sāmita ke fakafoki mai ki he māmaní ʻa e ngaahi moʻoni mo e ngaahi mālohi ʻo e ʻEikí; 24–33, Ko hono ʻomi ʻo e Tohi ʻa Molomoná mo hono fokotuʻu ʻo e Siasi moʻoní; 34–36, ʻE ʻave ʻa e melinó mei he māmaní; 37–39, Fakatotolo ʻi he ngaahi fekau ko ʻení.

1 Tokanga mai, ʻa kimoutolu ʻa e kakai ʻo hoku [a]siasí, ʻoku folofola ʻe he leʻo ʻo ia ʻoku ʻafio ʻi ʻolungá, pea ʻoku ʻafio mai ʻa hono [b]fofongá ki he kakai kotoa pē; ʻio, ko e moʻoni ʻoku ou pehē: [c]Tokanga mai ʻa kimoutolu ʻa e kakai mei he mamaʻó; pea mo kimoutolu ʻoku ʻi he ngaahi motu ʻo e tahí, mou fanongo fakataha.

2 He ko e moʻoni, ʻoku fakaongo atu ʻa e [a]leʻo ʻo e ʻEikí ki he kakai kotoa pē, pea ʻoku [b]ʻikai ha taha ʻe hao; pea ʻoku ʻikai ha mata ʻe taʻe-mamata, pe ha telinga ʻe taʻe-fanongo, pe [c]loto ʻe taʻe-mahuhuhuhu.

3 Pea ʻe huhuhuhuʻi ʻa e kau [a]angatuʻú ʻaki ʻa e mamahi lahi; he ʻe [b]lea ʻaki ʻenau ngaahi hiá ʻi he tumutumu ʻo e ngaahi falé, pea ʻe fakahā ʻa ʻenau ngaahi ngāue fufuú.

4 Pea ʻe fai ʻa e [a]lea ʻo e fakatokangá ki he kakai kotoa pē, ʻi he ngutu ʻo ʻeku kau ākonga, ʻa ia kuó u fili ʻi he ngaahi ʻaho [b]fakaʻosi ko ʻení.

5 Pea te nau ʻalu atu pea ʻe ʻikai ha taha te ne taʻofi ʻa kinautolu, he ko au ko e ʻEikí naʻá ku fekauʻi ʻa kinautolu.

6 Vakai, ko hoku mafaí ʻeni, mo e [a]mafai ʻo ʻeku kau tamaioʻeikí, pea mo ʻeku talamuʻaki ki he tohi ʻo ʻeku ngaahi fekaú, ʻa ia kuó u ʻoange kiate kinautolu ke [b]pulusi ʻo ʻoatu kiate kimoutolu, ʻe kakai ʻo e māmaní.

7 Ko ia, ke [a]manavahē pea tetetete, ʻa kimoutolu ʻa e kakaí, he ko au ko e ʻEikí ko e meʻa kuó u tuʻutuʻuni kiate kinautolú ʻe [b]fakahoko ia.

8 Pea ko e moʻoni ʻoku ou pehē kiate kimoutolu, ko kinautolu ʻoku ʻalu atu, ʻo ʻave ʻa e ngaahi ongoongó ni ki he kakai ʻo e māmaní, ʻoku foaki kiate kinautolu ʻa e mālohi ke [a]fakamaʻu ʻi he māmaní pea ʻi he langí fakatouʻosi, ʻa e kau taʻetuí mo e kau [b]angatuʻú;

9 ʻIo, ko e moʻoni, ke fakamaʻu ʻa kinautolu ki he ʻaho ʻa ia ʻe lilingi hifo ai ʻa e [a]houhau ʻo e ʻOtuá ki he kau [b]fai angahalá ʻo taʻe-fakangatangata—

10 ʻO aʻu ki he [a]ʻaho ʻa ia ʻe hāʻele mai ai ʻa e ʻEikí ke [b]totongi ki he tangata taki taha ʻo fakatatau ki heʻene [c]ngāué, pea [d]fakamaau ki he tangata taki taha ʻo fakatatau ki he fakamaau kuó ne fakamāuʻi ʻaki ʻa hono kāingá.

11 Ko ia ko e leʻo ʻo e ʻEikí ʻoku fai ia ki he ngaahi ngataʻanga ʻo e māmaní, koeʻuhí ko kinautolu ʻe fanongó ke nau lava ʻo fanongo:

12 Mou teuteu, mou teuteu ki he meʻa ʻe hoko maí, he ʻoku ofi mai ʻa e ʻEikí;

13 Pea kuo tupu hake ʻa e [a]houhau ʻo e ʻEikí, pea kuo unu ʻa ʻene [b]heletaá ʻi he langi, pea ʻe tō hifo ia ki he kakai ʻo e māmaní.

14 Pea ʻe fakahā ʻa e [a]toʻukupu ʻo e ʻEikí; pea ʻe hoko mai ʻa e ʻaho ko kinautolu ʻe ʻikai [b]fanongo ki he leʻo ʻo e ʻEikí, pe ko e leʻo ʻo ʻene kau tamaioʻeikí, pe ʻikai [c]tokanga ki he ngaahi lea ʻa e kau palōfitá mo e kau ʻaposetoló, ʻe [d]motuhi atu ʻa kinautolu mei he kakaí;

15 He kuo nau [a]liʻaki ʻa ʻeku ngaahi [b]ouaú mo [c]maumauʻi ʻeku fuakava [d]taʻengatá;

16 ʻOku ʻikai te nau [a]kumi ki he ʻEikí ke fokotuʻu ʻene māʻoniʻoní, ka ʻoku ʻaʻeva ʻa e tangata taki taha ʻi hono [b]hala pē [c]ʻoʻona, pea fakatatau ki he [d]tatau ʻo hono ʻotua ʻoʻoná, ʻa ia ko hono tataú ʻoku hangē ko e māmaní, ʻa ia ʻoku ʻi he tatau ʻo ha tamapua, ʻa ia ʻoku fakaʻaʻau ʻo [e]motuʻa pea ʻe ʻauha ia ʻi Pāpilone, ʻio ʻa [f]Pāpilone ko e lahí, ʻa ia ʻe tō.

17 Ko ia, ko au ko e ʻEikí, ʻi heʻeku ʻiloʻi ʻa e fakatuʻutāmaki ʻa ia ʻe hoko mai ki he [a]kakai ʻo e māmaní, naʻá ku ui ai ki heʻeku tamaioʻeiki ko Siosefa Sāmita, ko e Siʻí, peá u lea kiate ia mei langi, mo fai kiate ia ʻa e ngaahi fekau;

18 Pea fai foki mo e ngaahi fekau ki ha niʻihi kehe, koeʻuhí ke nau fakahā atu ʻa e ngaahi meʻá ni ki he māmaní; peá u fai ʻeni kotoa, koeʻuhí ke lava ʻo fakahoko, ʻa ia kuo tohi ʻe he kau palōfitá—

19 ʻE ō mai ʻa e ngaahi meʻa [a]vaivai ʻo e māmaní ʻo holoki hifo ʻa e kau māfimafí mo e kau mālohí, koeʻuhí ke ʻoua naʻa akonakiʻi ʻe he tangatá ʻa hono kāingá, pe [b]falala ki he nima ʻo e kakanó—

20 Kae kehe ke lava ʻa e tangata taki taha ʻo [a]lea ʻi he huafa ʻo e ʻOtua ko e ʻEikí, ʻio ko e Fakamoʻui ʻo e māmaní;

21 Koeʻuhí foki ke lava ʻa e tuí ʻo tupulaki ʻi he māmaní;

22 Koeʻuhí ke lava ʻeku [a]fuakava taʻengatá ʻo fokotuʻu;

23 Koeʻuhí ke lava ʻo [a]malanga ʻaki hono kakato ʻo ʻeku [b]ongoongoleleí ʻe he kau [c]vaivaí mo e kau māʻulaló ki he ngaahi ngataʻanga ʻo e māmaní, pea ʻi he ʻao ʻo e ngaahi tuʻí mo e kau pulé.

24 Vakai, ko e ʻOtuá au pea kuó u lea ʻaki ia; ko e ngaahi [a]fekau ko ʻení ʻoku meiate au ia, pea naʻe ʻoange ia ki heʻeku kau tamaioʻeikí ʻi heʻenau vaivaí, ʻo fakatatau mo ʻenau [b]leá, koeʻuhí ke [c]mahino ia kiate kinautolu.

25 Pea fakatatau ki heʻenau fehālaakí, ʻe lava ʻo fakahā ia kiate kinautolu;

26 Pea fakatatau ki heʻenau kumi ki he [a]potó ʻe lava ʻo akonakiʻi ʻa kinautolu;

27 Pea fakatatau ki heʻenau fai angahalá ʻe lava ʻo [a]valokiʻi ʻa kinautolu, koeʻuhí ke nau lava ʻo [b]fakatomala;

28 Pea fakatatau ki heʻenau [a]loto-fakatōkilaló ʻe lava ʻo ngaohi ʻa kinautolu ke mālohi, pea tāpuekina mei ʻolunga, pea maʻu ʻa e [b]potó mei he taimi ki he taimi.

29 Pea hili ʻene maʻu ʻa e lekooti ʻo e kau Nīfaí, ʻio, ʻa ʻeku tamaioʻeiki ko Siosefa Sāmita, ko e Siʻí, ke ne maʻu ʻa e mālohi ke liliu ʻi he ʻaloʻofa ʻa e ʻOtuá, ʻi he mālohi ʻo e ʻOtuá, ʻa e [a]Tohi ʻa Molomoná.

30 Kae ʻumaʻā mo kinautolu foki naʻe tuku ki ai ʻa e ngaahi fekau ko ʻení, ke nau maʻu ʻa e [a]mālohi ke fokotuʻu ʻa e tuʻunga ʻo e [b]siasi ko ʻení, pea ʻomi ia mei he kakapú, pea mei he [c]fakapoʻulí, ko e [d]siasi moʻoni mo moʻui pē taha ʻi he funga ʻo e māmaní kotoa, ʻa ia ko au, ko e ʻEikí, ʻoku ou [e]leleiʻia aí, ʻa ia ko e lea ki he siasí fakakātoa kae ʻikai ki he tangata fakafoʻituituí—

31 He ko au ko e ʻEikí ʻoku ʻikai te u lava ke mamata ki he [a]angahalá ʻo momoʻi fakaʻatuʻi ia;

32 Ka neongo iá, ʻilonga ia ʻoku fakatomala pea fai ki he ngaahi fekau ʻa e ʻEikí ʻe [a]fakamolemoleʻi ia;

33 Pea ko ia ia ʻoku ʻikai [a]fakatomalá, ʻe [b]toʻo meiate ia ʻa e maama ko ia ʻa ia kuó ne maʻú; koeʻuhí ʻe ʻikai [c]fāinga maʻu ai pē ʻa hoku [d]Laumālié ke ueʻi hake ʻa e tangatá, ʻoku folofola ʻe he ʻEiki ʻo e Ngaahi Kau Taú.

34 Pea ko e taha, ko e moʻoni ʻoku ou pehē kiate kimoutolu, ʻe kakai ʻo e māmaní: Ko au ko e ʻEikí, ʻoku ou loto-fiemālie ke fakahā ʻa e ngaahi meʻá ni ki he kakano [a]kotoa pē;

35 He ʻoku ʻikai te u [a]filifilimānako ki he kakaí, pea ʻoku ou loto ke ʻiloʻi ʻe he kakai kotoa pē ʻoku vave mai ʻa e [b]ʻahó; ʻoku teʻeki ai hoko ʻa e houá, ka ʻoku ofi mai ia, ʻa ia ʻe toʻo atu ai ʻa e [c]melinó mei he māmaní, pea ʻe maʻu ʻe he [d]tēvoló ʻa e mālohi ki hono puleʻanga ʻoʻoná.

36 Pea ʻe maʻu foki ʻe he ʻEikí ʻa e mālohi ki hono [a]kakai māʻoniʻoní, pea te ne [b]pule ʻi honau [c]lotolotongá, pea te ne ʻalu hifo ʻi he [d]tautea ki [e]ʻAitumia, pe ko māmani.

37 Fakatotolo ʻi he ngaahi [a]fekau ko ʻení, he ʻoku moʻoni mo totonu ia, pea ko e ngaahi kikite mo e ngaahi [b]talaʻofa ʻoku ʻi aí ʻe fakamoʻoniʻi hono kotoa.

38 ʻIlonga ha meʻa kuó u lea ʻaki ʻe au ko e ʻEikí, kuó u lea ʻaki ia, pea ʻoku ʻikai te u tuli tonuhia; pea neongo ʻe mole atu ʻa e ngaahi langí mo e māmaní, ka ʻe ʻikai mole atu ʻa ʻeku [a]leá, ka ʻe [b]fakamoʻoniʻi hono kotoa, neongo pē ko e fai ia ʻi hoku leʻo pē ʻoʻokú pe ʻi he [c]leʻo ʻo ʻeku kau [d]tamaioʻeikí, ʻoku [e]tatau ai pē.

39 He vakai, pea tā, ko e ʻEikí ko e ʻOtuá ia, pea ʻoku fakamoʻoniʻi ʻe he [a]Laumālié, pea ʻoku moʻoni ʻa e fakamoʻoní, pea ʻoku tuʻu ʻa e [b]moʻoní ʻo taʻengata pea taʻengata. ʻĒmeni.

- ◀1a
3 Nīfai 27:3; T&F 20:1. FFL Siasi ʻo Sīsū Kalaisí.

- ◀b
T&F 38:7–8. FFL ʻOtuá.

- ◀c
Teut. 32:1.

- ◀2a
T&F 133:16.

- ◀b
Filipai 2:9–11.

- ◀c
FFL Lotó.

- ◀3a
FFL Angatuʻú.

- ◀b
Luke 8:17; 12:3; 2 Nīfai 27:11; Molom. 5:8.

- ◀4a
ʻIsikeli 3:17–21; T&F 63:37. FFL Fakatokangá, Fakatokangaʻí; Ngāue Fakafaifekaú.

- ◀b
FFL ʻAho Fakaʻosí, Ngaahi.

- ◀6a
FFL Sīsū Kalaisi—Mafaí.

- ◀b
T&F 72:21.

- ◀7a
Teut. 5:29; Tngt. 12:13.

- ◀b
T&F 1:38.

- ◀8a
FFL Fakamaʻú.

- ◀b
FFL Angatuʻú.

- ◀9a
Fakahā 19:15–16; 1 Nīfai 22:16–17.

- ◀b
Mōsaia 16:2; SS—M 1:31, 55.

- ◀10a
FFL Hāʻele ʻAnga Ua Mai ʻa Sīsū Kalaisí.

- ◀b
ʻIsikeli 7:4; T&F 56:19. FFL Sīsū Kalaisi—Fakamaau.

- ◀c
LFkt. 24:12; ʻAlamā 9:28; 41:2–5; T&F 6:33.

- ◀d
Mātiu 7:2.

- ◀13a
T&F 63:6.

- ◀b
ʻIsikeli 21:3; T&F 35:14.

- ◀14a
ʻĪsaia 53:1.

- ◀b
2 Nīfai 9:31; Mōsaia 26:28.

- ◀c
T&F 11:2.

- ◀d
Ngāue 3:23; ʻAlamā 50:20; T&F 50:8; 56:3.

- ◀15a
Siosiua 23:16; ʻĪsaia 24:5.

- ◀b
FFL Ouaú.

- ◀c
FFL Hē mei he Moʻoní.

- ◀d
FFL Fuakava Foʻou mo Taʻengatá.

- ◀16a
Mātiu 6:33.

- ◀b
T&F 82:6.

- ◀c
ʻĪsaia 53:6.

- ◀d
ʻEke. 20:4; 3 Nīfai 21:17. FFL Tauhi Tamapuá.

- ◀e
ʻĪsaia 50:9.

- ◀f
T&F 64:24; 133:14. FFL Anga-fakamāmaní; Pāpilone, Pēpeli.

- ◀17a
ʻĪsaia 24:1–6.

- ◀19a
Ngāue 4:13; 1 Kol. 1:27; T&F 35:13; 133:58–59. FFL Angamaluú.

- ◀b
2 Nīfai 28:31. FFL Falalá.

- ◀20a
FFL Fakamoʻoniʻí.

- ◀22a
T&F 39:11. FFL Fuakavá; Fuakava Foʻou mo Taʻengatá.

- ◀23a
FFL Ngāue Fakafaifekaú.

- ◀b
FFL Ongoongoleleí.

- ◀c
1 Kol. 1:26–29.

- ◀24a
2 Nīfai 33:10–11; Molonai 10:27–28.

- ◀b
2 Nīfai 31:3; ʻEta 12:39.

- ◀c
T&F 50:12. FFL ʻIló.

- ◀26a
Sēmisi 1:5; T&F 42:68. FFL Potó.

- ◀27a
FFL Valokí, Valokiʻí.

- ◀b
FFL Fakatomalá, Fakatomalaʻí.

- ◀28a
FFL Loto-fakatōkilaló.

- ◀b
FFL ʻIló.

- ◀29a
FFL Tohi ʻa Molomoná.

- ◀30a
T&F 1:4–5, 17–18.

- ◀b
FFL Fakafoki Mai ʻo e Ongoongoleleí; Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

- ◀c
FFL Fakapoʻuli, Fakalaumālié.

- ◀d
ʻEfesō 4:5, 11–14. FFL Siasi Moʻoní, Ngaahi Fakaʻilonga ʻo e.

- ◀e
T&F 38:10.

- ◀31a
ʻAlamā 45:16; T&F 24:2. FFL Angahalá.

- ◀32a
T&F 58:42–43. FFL Fakamolemolé, Fakamolemoleʻí.

- ◀33a
Mōsaia 26:32.

- ◀b
ʻAlamā 24:30; T&F 60:2–3.

- ◀c
Sēnesi 6:3; 2 Nīfai 26:11; Molom. 5:16; ʻEta 2:15; Molonai 9:4.

- ◀d
FFL Laumālie Māʻoniʻoní.

- ◀34a
Mātiu 28:19; T&F 1:2; 42:58.

- ◀35a
Teut. 10:17; Ngāue 10:34; Molonai 8:12; T&F 38:16.

- ◀b
FFL ʻAho Fakaʻosí, Ngaahi.

- ◀c
T&F 87:1–2. FFL Fakaʻilonga ʻo e Ngaahi Kuongá, Ngaahi; Melinó.

- ◀d
FFL Tēvolo.

- ◀36a
FFL Māʻoniʻoní, Kau.

- ◀b
FFL Sīsū Kalaisi—Ko e pule ʻa Kalaisi ʻi he Nofo Tuʻí.

- ◀c
Sāk. 2:10–11; T&F 29:11; 84:118–119.

- ◀d
FFL Fakamāú.

- ◀e
FFL Māmaní.

- ◀37a
FFL Folofolá.

- ◀b
T&F 58:31; 62:6; 82:10.

- ◀38a
2 Ng. Tuʻi 10:10; Mātiu 5:18; 24:35; 2 Nīfai 9:16; SS—M 1:35.

- ◀b
T&F 101:64.

- ◀c
Teut. 18:18; T&F 18:33–38; 21:5. FFL Fakahaá; Leʻó.

- ◀d
FFL Palōfita.

- ◀e
FFL Mafaí; Poupouʻi ʻo e Kau Taki ʻo e Siasí.

- ◀39a
1 Sione 5:6; T&F 20:27; 42:17.

- ◀b
FFL Moʻoní.

VAHE 2

Ko e lea naʻe toʻo mei he ngaahi lea ʻa e ʻāngelo ko Molonaí kia Siosefa Sāmita ko e Palōfitá, lolotonga ʻene ʻi he fale ʻo e tamaí ʻa e Palōfitá ʻi Manisesitā, Niu ʻIoke, ʻi he efiafi ʻo e ʻaho 21 Sepitemá 1823 (History of the Church, 1:12). Ko Molonaí ko e fakamuimui taha ia ʻo e kau tangata faʻu hisitōlia hokohoko tokolahi ʻa ia naʻa nau faʻu ʻa e lekooti ko ia ʻoku ʻi he māmaní ʻi he taimí ni ʻo ui ko e Tohi ʻa Molomoná. (Fakafehoanaki mo e Malakai 4:5–6; pehē foki mo e vahe 27:9; 110:13–16; mo e 128:18.)

1, ʻE fakahā mai ʻe ʻIlaisiā ʻa e lakanga fakataulaʻeikí; 2–3, ʻOku tō ʻa e ngaahi talaʻofa ʻo e ngaahi tamaí ʻi he loto ʻo e fānaú.

1 Vakai, te u fakahā kiate kimoutolu ʻa e Lakanga Fakataulaʻeikí, ʻi he nima ʻo [a]ʻIlaisiā ko e palōfitá, ki muʻa ʻoku teʻeki ai ke hoko ʻa e fuʻu ʻaho [b]lahi mo fakamanavahē ʻo e ʻEikí.

2 Pea te [a]ne tō ʻi he loto ʻo e fānaú ʻa e ngaahi [b]talaʻofa naʻe fai ki he ngaahi tamaí, pea ʻe liliu ʻa e loto ʻo e fānaú ki heʻenau ngaahi tamaí.

3 Ka ne ʻikai ke pehē ia, ʻe fakaʻauha ʻo ʻosiʻosingamālie ʻa e māmaní kotoa ʻi heʻene hāʻele maí.

- ◀1a
Malakai 4:5–6; 3 Nīfai 25:5–6; T&F 110:13–15; 128:17; SS—H 1:38–39. FFL Kī ʻo e Lakanga Fakataulaʻeikí, Ngaahi; ʻIlaisiā.

- ◀b
T&F 34:6–9; 43:17–26.

- ◀2a
T&F 27:9; 98:16–17.

- ◀b
FFL Fakamaʻú; Fakamoʻui ʻo e Pekiá.

VAHE 3

Ko e fakahā naʻe fai kia Siosefa Sāmita ko e Palōfitá, ʻi Hāmoni, Penisilivēnia, ʻi Siulai 1828, ʻo kau ki he mole ʻo e ngaahi peesi ʻe 116 ʻo e liliu ʻo e ʻuluaki konga ʻo e Tohi ʻa Molomoná, ʻa ia naʻe ui ko e tohi ʻa Līhaí. Naʻe ʻikai faingofua ki he Palōfitá ʻene tuku ke tō ʻa e ngaahi peesi ko ʻení ki he nima ʻo Māteni Hālisí, ʻa ia naʻá ne hoko ʻi ha vahaʻataimi nounou ko ha tangata tohi ʻi hono liliu ʻo e Tohi ʻa Molomoná. Naʻe fai mai ʻa e fakahaá ʻi he ʻŪlimí mo e Tūmemí. (History of the Church, 1:21–23.) (Vakai ki he vahe 10.)

1–4, Ko e hala ʻo e ʻEikí ʻoku tatau ai pē ʻo taʻengata; 5–15, Kuo pau ke fakatomala ʻa Siosefa Sāmita pe ʻe mole meiate ia ʻa e meʻa-foaki ke liliu leá; 16–20, ʻOku fakahā mai ʻa e Tohi ʻa Molomoná ke fakamoʻui ʻa e hako ʻo Līhaí.

1 ʻOku ʻikai lava ke taʻofi ʻa e ngaahi [a]ngāue mo e ngaahi fakakaukau mo e ngaahi finangalo ʻo e ʻOtuá, pea ʻoku ʻikai lava foki ke iku noa ia.

2 He ʻoku ʻikai ke hāʻele ʻa e [a]ʻOtuá ʻi he ngaahi hāʻeleʻanga pikopiko, pea ʻoku ʻikai foki te ne afe ki he nima toʻomataʻú pe ki he nima toʻohemá, pea ʻoku ʻikai foki te ne fai ʻo kehe mei he meʻa kuó ne folofolaʻakí, ko ia ʻoku hangatonu ʻa hono ngaahi hāʻeleʻangá, pea ko hono [b]halá ʻoku tatau ai pē ʻo taʻengata.

3 Manatu, manatu, ʻoku ʻikai ko e [a]ngāue ʻa e ʻOtuá ʻoku taʻofí, ka ko e ngāue ʻa e tangatá;

4 He neongo ʻe maʻu ʻe ha tangata ha ngaahi fakahā lahi, pea maʻu mo e mālohi ke fai ʻa e ngaahi fuʻu ngāue lalahi lahi, ka ʻo kapau te ne [a]pōlepole ʻi hono ivi ʻoʻoná, ʻo siʻaki ʻa e ngaahi [b]akonaki ʻa e ʻOtuá, ʻo muimui ki he ngaahi fakakaukau ʻa hono loto ʻoʻoná mo e ngaahi holi [c]fakakakanó, kuo pau ke ne tō pea fakatupu ai ʻa e [d]houhau ʻo ha ʻOtua angatonu ke tō mai kiate ia.

5 Vakai, kuo fakafalala kiate koe ʻa e ngaahi meʻá ni ke tauhi, ka neongo iá naʻe mamafa fau ʻa e ngaahi fekau naʻe fai kiate koé; pea manatu foki ki he ngaahi talaʻofa naʻe fai kiate koé, kapau naʻe ʻikai te ke maumauʻi ia.

6 Pea vakai, hono ʻikai tuʻo lahi ʻa hoʻo [a]maumauʻi ʻa e ngaahi fekau mo e ngaahi fono ʻa e ʻOtuá, pea mo hoʻo fakavaivaiʻi koe ki he ngaahi [b]fakalotoʻi ʻa e tangatá.

7 He vakai, naʻe ʻikai totonu ke ke [a]manavahē ki he tangatá ʻo lahi ange ʻi he ʻOtuá. Neongo ʻoku liʻaki ʻe he tangatá ʻa e ngaahi akonaki ʻa e ʻOtuá, pea [b]fehiʻa ki heʻene ngaahi folofolá—

8 Ka naʻe totonu pē ke ke faivelenga; pea ʻe mafao atu ʻe ia ʻa hono toʻukupú ʻo poupouʻi koe mei he ngaahi [a]ngahau vela kotoa pē ʻa e [b]filí; pea te ne ʻiate koe ʻi he taimi kotoa pē ʻo e [c]faingataʻá.

9 Vakai, ko Siosefa koe, pea naʻe fili koe ke fai ʻa e ngāue ʻa e ʻEikí, pea ko e meʻa ʻi he maumau-fonó, kapau ʻe ʻikai te ke tokanga kuo pau ke ke tō.

10 Kae manatu, ʻoku ʻaloʻofa ʻa e ʻOtuá; ko ia, fakatomala mei he meʻa kuó ke faí ʻa ia ʻoku fepaki mo e fekau naʻá ku fai kiate koé, pea ʻoku kei fili pē koe, pea ʻoku toe ui koe ki he ngāué;

11 Kapau ʻe ʻikai te ke fai ʻeni, ʻe tukuange koe pea te ke hoko ʻo tatau mo e kau tangata kehe, ʻo ʻikai toe maʻu ha meʻa-foaki.

12 Pea ʻi hoʻo tukuange ʻa e meʻa naʻe foaki ai kiate koe ʻe he ʻOtuá ʻa e ʻilo mo e mālohi ke [a]liliú, naʻá ke tukuange ai ʻa e meʻa ʻoku toputapú ki he nima ʻo e [b]tangata fai angahalá,

13 ʻA ia kuó ne liʻaki ʻa e ngaahi akonaki ʻa e ʻOtuá, pea maumauʻi ʻa e ngaahi fakapapau toputapu taha ʻa ia naʻe fai ʻi he ʻao ʻo e ʻOtuá, peá ne falala ki heʻene fakakaukau ʻaʻaná ʻo [a]pōlepole ʻi hono poto ʻoʻoná.

14 Pea ko e ʻuhinga ʻeni kuo mole ai meiate koe ho ngaahi faingamālié ʻo fuofuoloasiʻí—

15 He kuó ke tuku ʻa e akonaki ʻa ho [a]pulé ke molomoloki hifo talu mei he kamataʻangá.

16 Ka neongo iá, ʻe kei ʻalu atu pē ʻa ʻeku ngāué, he ʻoku hangē ko e hoko mai ʻa e ʻiloʻi ʻo e [a]Fakamoʻuí ki he māmaní, ʻo fou mai ʻi he [b]fakamoʻoni ʻa e kau Siú, ʻe pehē foki ʻa e hoko mai ʻa e [c]ʻiloʻi ʻo e Fakamoʻui ki hoku kakaí—

17 Pea ki he kau [a]Nīfaí, mo e kau Sēkopé, mo e kau Siosefá, mo e kau Sōlamí ʻo fou mai ʻi he fakamoʻoni ʻa ʻenau ngaahi tamaí—

18 Pea ʻe hoko mai ʻa e [a]fakamoʻoni ko ʻení ki he ʻilo ʻa e kau [b]Leimaná, mo e kau Lēmiuelá, pea mo e kau ʻIsimelí, ʻa ia naʻa nau [c]fakaʻauʻau hifo ʻi he taʻetuí koeʻuhí ko e angahala ʻa ʻenau ngaahi tamaí, ʻa ia kuo tuku ʻe he ʻEikí ke nau [d]fakaʻauha ʻa honau kāinga ko e kau Nīfaí, koeʻuhí ko ʻenau ngaahi angahalá mo ʻenau ngaahi anga-fakalieliá.

19 Pea ko e [a]taumuʻa tofu pē ʻeni ʻoku fakatolonga ai ʻa e ngaahi [b]peleti ko ʻení, ʻa ia ʻoku ʻi ai ʻa e ngaahi lekooti ko ʻení—koeʻuhí ke lava ʻo fakahoko ʻa e ngaahi [c]talaʻofa ʻa e ʻEikí, ʻa ia naʻá ne fai ki hono kakaí;

20 Pea koeʻuhí ke maʻu ʻe he kau [a]Leimaná ʻa e ʻilo ki heʻenau ngaahi tamaí, pea koeʻuhí ke nau ʻiloʻi ʻa e ngaahi talaʻofa ʻa e ʻEikí, pea koeʻuhí ke nau lava ʻo [b]tui ki he ongoongoleleí pea [c]falala ki he ngaahi ngāue lelei ʻa Sīsū Kalaisí, pea [d]fakanāunauʻi tuʻunga ʻi he tui ki hono huafá, pea ke lava ʻo tuʻunga ʻi heʻenau fakatomalá ʻa honau fakamoʻuí. ʻĒmeni.

- ◀1a
Same 8:3–9; T&F 10:43.

- ◀2a
ʻAlamā 7:20. FFL ʻOtuá.

- ◀b
1 Nīfai 10:18–19; T&F 35:1.

- ◀3a
Ngāue 5:38–39; Molom. 8:22; T&F 10:43.

- ◀4a
T&F 84:73. FFL Loto-hīkisiá.

- ◀b
Sēkope 4:10; ʻAlamā 37:37. FFL Akonakí (nauna); Fekau ʻa e ʻOtuá, Ngaahi.

- ◀c
FFL Fakakakanó.

- ◀d
FFL Sāuní.

- ◀6a
T&F 5:21; SS—H 1:28–29.

- ◀b
T&F 45:29; 46:7.

- ◀7a
Same 27:1; Luke 9:26; T&F 122:9. FFL Loto-toʻá; Manavaheé.

- ◀b
Lev. 26:42–43; 1 Nīfai 19:7; Sēkope 4:8–10.

- ◀8a
ʻEfesō 6:16; 1 Nīfai 15:24; T&F 27:17.

- ◀b
FFL Tēvolo.

- ◀c
ʻAlamā 38:5.

- ◀12a
T&F 1:29; 5:4.

- ◀b
T&F 10:6–8.

- ◀13a
FFL Loto-hīkisiá.

- ◀15a
FK ʻEikí.

- ◀16a
FFL Fakamoʻuí (ʻEikí).

- ◀b
1 Nīfai 13:23–25; 2 Nīfai 29:4–6.

- ◀c
Mōsaia 3:20.

- ◀17a
2 Nīfai 5:8–9.

- ◀18a
FFL Tohi ʻa Molomoná.

- ◀b
2 Nīfai 5:14; ʻĪnosi 1:13–18.

- ◀c
2 Nīfai 26:15–16.

- ◀d
Molom. 8:2–3.

- ◀19a
1 Nīfai 9:3, 5.

- ◀b
FFL Peleti Koulá, Ngaahi.

- ◀c
3 Nīfai 5:14–15; T&F 10:46–50.

- ◀20a
2 Nīfai 30:3–6; T&F 28:8; 49:24.

- ◀b
Molom. 3:19–21.

- ◀c
2 Nīfai 31:19; Molonai 6:4.

- ◀d
Molonai 7:26, 38.

VAHE 4

Ko e fakahā naʻe fai mai ʻia Siosefa Sāmita ko e Palōfitá ki heʻene tamai, ko Siosefa Sāmita, ko e Lahi, ʻi Hāmoni, Penisilivēnia, ʻi Fēpueli 1829 (History of the Church, 1:28).

1–4, ʻOku fakamoʻui ʻe he ngāue ʻosikiavelengá ʻa e kau ngāue ʻa e ʻEikí; 5–6, ʻOku hanga ʻe he ngaahi ʻulungāanga faka-ʻOtuá ʻo fakafeʻungaʻi kinautolu ki he ngāué; 7, Kuo pau ke kumi ki he ngaahi meʻa ʻa e ʻOtuá.

1 Ko ʻeni vakai, ʻoku ofi ke hoko mai ha ngāue [a]fakaofo ʻi he lotolotonga ʻo e fānau ʻa e tangatá.

2 Ko ia, ko kimoutolu ʻoku kamata ke fai ʻa e [a]ngāue ʻa e ʻOtuá, mou tokanga ke mou [b]tauhi kiate ia ʻaki homou [c]lotó, iví, ʻatamaí mo e mālohí kotoa, koeʻuhí ke mou tuʻu [d]taʻehalaia ʻi he ʻao ʻo e ʻOtuá ʻi he ʻaho fakaʻosí.

3 Ko ia, kapau ʻoku mou maʻu ʻa e ngaahi holi ke ngāue maʻá e ʻOtuá ʻoku [a]ui ʻa kimoutolu ki he ngāué;

4 He vakai ʻoku hina ʻa e [a]ngoué ki he [b]utu-taʻú; pea vakai, ko ia ʻokú ne ʻai ʻene hele tuʻusí ʻaki hono tūkuingatá, ʻokú ne [c]tokonaki ke ʻoua naʻá ne mate, kae fakahoko ʻa e fakamoʻuí ki hono laumālié;

5 Pea ʻoku hanga ʻe he [a]tuí, [b]ʻamanaki leleí, [c]manavaʻofá mo e [d]ʻofá, mo e [e]mata ʻoku hanga taha pē ki hono [f]fakalāngilangiʻi ʻo e ʻOtuá, ʻo fakafeʻungaʻi ia ki he ngāué.

6 Manatuʻi ʻa e tuí, [a]angamaʻá, ʻiló, anga-fakamaʻumaʻú, [b]faʻa kātakí, feʻofoʻofani fakakāingá, anga faka-ʻOtuá, manavaʻofá, [c]loto-fakatōkilaló, mo e [d]faʻa ngāué.

7 [a]Kole pea te ke maʻu; tukituki, pea ʻe toʻo kiate koe. ʻĒmeni.

- ◀1a
ʻĪsaia 29:14; 1 Nīfai 14:7; 22:8; T&F 6:1; 18:44. FFL Fakafoki Mai ʻo e Ongoongoleleí.

- ◀2a
FFL Ngāué, Ngāue-ʻofá.

- ◀b
Siosiua 22:5; 1 Sam. 7:3; T&F 20:19; 76:5.

- ◀c
FFL Lotó; ʻAtamaí.

- ◀d
1 Kol. 1:8; Sēkope 1:19; 3 Nīfai 27:20.

- ◀3a
T&F 11:4, 15; 36:5; 63:57. FFL Uí, Ui ʻe he ʻOtuá.

- ◀4a
Sione 4:35; ʻAlamā 26:3–5; T&F 11:3; 33:3, 7.

- ◀b
FFL Utu-taʻú.

- ◀c
1 Tīm. 6:19.

- ◀5a
FFL Tuí.

- ◀b
FFL ʻAmanakí, ʻAmanaki Leleí.

- ◀c
FFL Manavaʻofá.

- ◀d
FFL ʻOfá.

- ◀e
Same 141:8; Mātiu 6:22; Molom. 8:15.

- ◀f
FFL Nāunaú.

- ◀6a
FFL Angamaʻá.

- ◀b
FFL Faʻa Kātakí.

- ◀c
FFL Loto-fakatōkilaló.

- ◀d
FFL Faivelengá.

- ◀7a
Mātiu 7:7–8; 2 Nīfai 32:4. FFL Lotú.

VAHE 5

Ko e fakahā naʻe fai mai ʻia Siosefa Sāmita ko e Palōfitá, ʻi Hāmoni, Penisilivēnia, ʻi Māʻasi 1829, ʻi he kole ʻa Māteni Hālisi (History of the Church, 1:28–31).

1–10, ʻE maʻu ʻe he toʻu tangatá ni ʻa e folofola ʻa e ʻEikí ʻia Siosefa Sāmita; 11–18, ʻE fakamoʻoni ha kau fakamoʻoni ʻe toko tolu ki he Tohi ʻa Molomoná; 19–20, ʻE fakamoʻoniʻi ʻa e folofola ʻa e ʻEikí ʻo hangē pē ko e ngaahi taimi ʻi muʻá; 21–35, ʻE lava ʻa Māteni Hālisi ʻo fakatomala pea hoko ko e toko taha ʻo e kau fakamoʻoní.

1 Vakai, ʻoku ou pehē kiate koe, ko e meʻa ʻi he kole ʻe heʻeku tamaioʻeiki ko [a]Māteni Hālisí ha fakamoʻoni mei hoku nimá, ki hoʻo maʻu ʻe koe, ko ʻeku tamaioʻeiki ko Siosefa Sāmita, ko e Siʻí, ʻa e ngaahi [b]peleti ʻa ia kuó ke fakamoʻoniʻi mo fakapapau kuó ke maʻu meiate aú;

2 Pea ko ʻeni, vakai, ke ke lea ʻaki ʻeni kiate ia—ko ia ia naʻá ne lea kiate koé, naʻá ne pehē kiate koe: Ko au, ko e ʻEikí, ko e ʻOtua au, pea kuó u ʻoatu ʻa e ngaahi meʻá ni kiate koe, ʻa ʻeku tamaioʻeiki ko Siosefa Sāmita, ko e Siʻí, peá u fekau kiate koe ke ke tuʻu ko e [a]fakamoʻoni ki he ngaahi meʻá ni;

3 Pea naʻá ku ngaohi koe ke ke fai ha fuakava mo au, ke ʻoua naʻá ke fakahā ia kae ngata pē kiate [a]kinautolu ʻa ia naʻá ku fekau kiate koé; pea ʻoku ʻikai te ke maʻu ha [b]mafai ki ai kae ngata pē ʻi heʻeku tuku ia kiate koé.

4 Pea ʻokú ke maʻu ha meʻa-foaki ke liliu ʻa e ngaahi peletí; pea ko e ʻuluaki meʻa-foaki ʻeni naʻá ku foaki kiate koé; pea kuó u fekau ke ʻoua naʻá ke feinga ke maʻu mo ha toe meʻa-foaki kehe kae ʻoua ke fakahoko ʻa hoku finangaló ʻi he meʻá ni; he ʻe ʻikai te u tuku kiate koe ha toe meʻa-foaki kehe kae ʻoua ke lava ia.

5 Ko e moʻoni, ʻoku ou pehē kiate koe, ʻe hoko ʻa e tautea ki he kakai ʻo e māmaní ʻo kapau ʻe [a]ʻikai te nau tokanga ki heʻeku ngaahi leá;

6 He ʻe [a]fakanofo koe ʻamui pea ʻalu atu ʻo fakahā ʻa ʻeku ngaahi [b]leá ki he fānau ʻa e tangatá.

7 Vakai, kapau ʻe ʻikai te nau tui ki heʻeku ngaahi leá, ʻe ʻikai te nau [a]tui kiate koe, ʻa ʻeku tamaioʻeiki ko Siosefá, ʻo kapau te ke lava ke ke fakahā kiate kinautolu ʻa e ngaahi meʻa kotoa ko ʻeni ʻa ia kuó u tuku kiate koé.

8 ʻOiauē, ʻa e toʻu tangata [a]taʻetui mo [b]kia-kekevá ni—ʻoku tupu ʻa ʻeku ʻitá kiate kinautolu.

9 Vakai, ko e moʻoni ʻoku ou pehē kiate koe, kuó u [a]taʻofi ʻa e ngaahi meʻa ko ia kuó u tuku kiate koe, ʻa ʻeku tamaioʻeiki ko Siosefá, koeʻuhí ko ha taumuʻa fakapotopoto ʻaʻaku, pea ʻe fakahā ia ki he ngaahi toʻu tangata ʻi he kahaʻú;

10 Ka ʻe maʻu ʻe he toʻu tangatá ni ʻa ʻeku leá ʻiate koe;

11 Pea ʻe ʻikai ngata ʻi hoʻo fakamoʻoní, ka ʻi he [a]fakamoʻoni ʻa e toko tolu ʻo ʻeku kau tamaioʻeiki, ʻa ia te u ui mo fakanofó, ʻa ia te u fakahā kiate kinautolu ʻa e ngaahi meʻá ni, pea te nau ʻalu atu mo ʻeku ngaahi lea ʻa ia ʻoku ʻoatu ʻiate koé.

12 ʻIo, te nau ʻiloʻi fakapapau ʻoku moʻoni ʻa e ngaahi meʻá ni, he te u fakahā ia mei he langí kiate kinautolu.

13 Te u foaki kiate kinautolu ʻa e mālohi koeʻuhí ke nau vakai mo mamata ki he ngaahi meʻá ni ʻi honau angatotonú;

14 Pea ʻe ʻikai te u tuku ʻa e mālohí ni ki ha [a]toe taha kehe, ke maʻu ʻa e fakamoʻoni tatau ko ʻení ʻi he toʻu tangatá ni, ʻi he kamataʻanga ko ʻeni ʻo e tupu hake mo e hā mai ʻa hoku [b]siasí mei he feituʻu maomaonganoá—ʻoku ʻasinisini ʻo hangē ko e [c]māhiná, pea fakaʻofoʻofa ʻo hangē ko e laʻaá, pea fakamanavahē ʻo hangē ko ha kau tau ʻoku toʻo ʻa e ngaahi fuka.

15 Pea te u ʻoatu ʻa e fakamoʻoni ʻa e kau [a]fakamoʻoni ʻe toko tolu ki heʻeku leá.

16 Pea ko ʻeni vakai, ʻilonga ʻa kinautolu ʻoku [a]tui ki heʻeku ngaahi leá, te u [b]ʻaʻahi kiate kinautolu ʻaki ʻa e [c]fakahā ʻa hoku [d]Laumālié; pea te nau [e]fanauʻi ʻiate au, ʻio ʻi he vai pea mo e Laumālié—

17 Pea kuo pau ke ke kei tatali fuofuoloasiʻi, he ʻoku teʻeki ai [a]fakanofo koe—

18 Pea ʻe ʻalu atu foki ʻa ʻenau fakamoʻoní ke [a]fakahalaiaʻi ai ʻa e toʻu tangatá ni ʻo kapau te nau fakafefeka honau lotó kiate kinautolu;

19 He ʻe ʻalu atu ha [a]tautea fakaʻauha ʻi he lotolotonga ʻo e kakai ʻo e māmaní, pea ʻe fai atu ʻa hono lilingi hifó mei he taimi ki he taimi, ʻo kapau ʻe ʻikai te nau [b]fakatomala, kae ʻoua ke [c]lala ʻa māmani, pea ko hono kakaí ʻe vela ʻo ʻosi mei ai pea fakaʻauha ʻaupito ʻi he ngingila ʻo ʻeku [d]haʻú.

20 Vakai, ʻoku ou tala kiate koe ʻa e ngaahi meʻá ni, ʻo hangē foki ko ʻeku [a]tala ki he kakaí ʻa e fakaʻauha ʻo Selūsalemá; pea ʻe fakamoʻoniʻi ʻa ʻeku [b]leá ʻi he taimi ko ʻení ʻo hangē ko hono fakamoʻoniʻi ia talu mei aí.

21 Pea ko ʻeni ʻoku ou fekau kiate koe, ʻa ʻeku tamaioʻeiki ko Siosefá, ke ke fakatomala pea ʻaʻeva ʻo angatonu ange ʻi hoku ʻaó, pea ʻoua ʻe toe tukulolo ki he ngaahi fakalotoʻi ʻa e tangatá;

22 Pea ke ke tuʻu maʻu ʻi he [a]tauhi ki he ngaahi fekau ʻa ia kuó u fekau kiate koé; pea kapau te ke fai ʻeni, vakai ʻoku ou foaki kiate koe ʻa e moʻui taʻengatá, neongo ʻo kapau ʻe [b]tāmateʻi koe.

23 Pea ko ʻeni foki, ʻoku ou lea kiate koe, ʻa ʻeku tamaioʻeiki ko Siosefa, ʻo kau ki he [a]tangata ʻoku kole ʻa e fakamoʻoní—

24 Vakai, ʻoku ou pehē kiate ia, ʻokú ne fakahīkihiki ʻi ia ʻe ia pea ʻoku ʻikai te ne fakavaivaiʻi ia ʻo feʻunga ʻi hoku ʻaó; ka ʻo kapau te ne punou hifo ʻi hoku ʻaó, ʻo fakavaivaiʻi ia ʻe ia ʻi he fuʻu lotu lahi mo e tui, ʻi he fakamoʻomoʻoni ʻo hono lotó, te u toki tuku kiate ia ke ne [a]mamata ki he ngaahi meʻa ʻokú ne holi ki aí.

25 Pea te ne toki pehē ki he kakai ʻo e toʻu tangatá ni: Vakai, kuó u mamata ki he ngaahi meʻa ʻa ia kuo fakahā ʻe he ʻEikí kia Siosefa Sāmita, ko e Siʻí, pea ʻoku ou [a]ʻiloʻi fakapapau ʻoku moʻoni ia, he kuó u mamata ki ai, he kuo fakahā ia kiate au ʻi he mālohi ʻo e ʻOtuá kae ʻikai ʻo e tangatá.

26 Pea ko au ko e ʻEikí ʻoku ou fekau kiate ia, ʻa ʻeku tamaioʻeiki ko Māteni Hālisí, ke ʻoua naʻá ne toe lea ʻaki ha meʻa kiate kinautolu ʻo kau ki he ngaahi meʻá ni, tuku kehe pē ʻa ʻene pehē: Kuó u mamata ki ai, pe kuo fakahā ia kiate au ʻi he mālohi ʻo e ʻOtuá; pea ko e ngaahi lea ʻeni ke ne leaʻakí.

27 Ka ʻo kapau te ne fakaʻikaiʻi ʻeni, te ne maumauʻi ʻa e fuakava ʻa ia kuó ne fai ki muʻa mo aú, pea vakai, kuo fakahalaiaʻi ia.

28 Pea ko ʻeni, kapau ʻe ʻikai te ne fakavaivaiʻi ia pea vete kiate au ʻa e ngaahi meʻa kuó ne fai ʻa ia ʻoku halá, pea fai ha fuakava mo au ke ne tauhi ʻeku ngaahi fekaú, pea ngāue ʻaki ʻa e tui kiate aú, vakai, ʻoku ou pehē kiate ia, ʻe ʻikai te ne mamata ki he ngaahi meʻa ʻokú ne fie mamata ki aí, he ʻe ʻikai te u tuku kiate ia ke ne mamata ki he ngaahi meʻa kuó u lau ki aí.

29 Pea kapau ʻe pehē ia, ʻoku ou fekau kiate koe, ʻa ʻeku tamaioʻeiki ko Siosefá, ke ke pehē kiate ia, ke ʻoua naʻá ne toe fai mo ha toe meʻa, pe toe fakafiuʻi au ʻi he meʻá ni.

30 Pea kapau ʻe pehē, vakai, ʻoku ou pehē kiate koe ʻe Siosefa, ʻo ka ʻosi hoʻo liliu ha ngaahi peesi ʻe niʻihi ke ke tuku ai ʻo fuofuoloasiʻi, kae ʻoua ke u toe fekau kiate koe; pea ʻe toki lelei ke ke toe liliu leva.

31 Pea kapau ʻe ʻikai te ke fai ʻeni, vakai, ʻe ʻikai te ke toe maʻu ha meʻa-foaki, pea te u toʻo leva ʻa e ngaahi meʻa kuó u fakafalala kiate koé.

32 Pea ko ʻeni, koeʻuhí ko ʻeku tomuʻa ʻiloʻi ʻa e lamalama ke fakaʻauha koé, ʻio, ʻoku ou tomuʻa ʻiloʻi ka ʻikai fakavaivaiʻi ʻe heʻeku tamaioʻeiki ko Māteni Hālisí, ia mo maʻu ha fakamoʻoni mei hoku nimá, te ne tō ki he maumau-fonó;

33 Pea ʻoku ʻi ai ʻa e tokolahi ʻoku lamalama ke [a]fakaʻauha koe mei he funga ʻo e māmaní; pea koeʻuhí ko e ʻuhinga ko ʻení, koeʻuhí ke fakalōloaʻi ho ngaahi ʻahó, kuó u fai ai kiate koe ʻa e ngaahi fekau ko ʻení.

34 ʻIo, koeʻuhí ko e ʻuhinga ko ʻení kuó u pehē ai: Taʻofi ai, ʻo tuʻu maʻu kae ʻoua ke u fekau kiate koe, pea te u [a]ʻoatu ʻa e ngaahi meʻa ke ke lava ai ʻo fai ʻa e meʻa ʻa ia kuó u fekau kiate koé.

35 Pea kapau te ke [a]faivelenga ʻi he tauhi ki heʻeku ngaahi fekaú, ʻe [b]hiki hake koe ʻi he ʻaho fakaʻosí. ʻĒmeni.

- ◀1a
T&F 5:23–24; SS—H 1:61.

- ◀b
FFL Peleti Koulá, Ngaahi.

- ◀2a
FFL Fakamoʻoní.

- ◀3a
2 Nīfai 27:13. Vakai foki ki he Ko e Fakamoʻoni ʻa e Kau Fakamoʻoni ʻe Toko Tolú mo e Ko e Fakamoʻoni ʻa e Kau Fakamoʻoni ʻe Toko Valú ʻi he ngaahi ʻuluaki peesi ʻo e Tohi ʻa Molomoná.

- ◀b
2 Nīfai 3:11.

- ◀5a
Selem. 26:4–5; ʻAlamā 5:37–38; T&F 1:14.

- ◀6a
T&F 20:2–3. FFL Fakanofó.

- ◀b
2 Nīfai 29:7.

- ◀7a
Luke 16:27–31; T&F 63:7–12.

- ◀8a
FFL Taʻetuí.

- ◀b
Molom. 8:33. FFL Loto-hīkisiá.

- ◀9a
ʻAlamā 37:18.

- ◀11a
2 Nīfai 27:12; ʻEta 5:3–4; T&F 17:1–5.

- ◀14a
2 Nīfai 27:13.

- ◀b
FFL Fakafoki Mai ʻo e Ongoongoleleí; Siasi ʻo Sīsū Kalaisí.

- ◀c
T&F 105:31; 109:73.

- ◀15a
T&F 17:1–9. FFL Fakamoʻoni ki he Tohi ʻa Molomoná, Kau.

- ◀16a
ʻEta 4:11.

- ◀b
1 Nīfai 2:16.

- ◀c
T&F 8:1–3.

- ◀d
FFL Laumālie Māʻoniʻoní.

- ◀e
FFL Fanauʻi Foʻoú, Fanauʻi ʻi he ʻOtuá; Meʻa-foaki ʻo e Laumālie Māʻoniʻoní; Papitaisó.

- ◀17a
FFL Fakanofó; Mafaí.

- ◀18a
1 Nīfai 14:7; T&F 20:13–15.

- ◀19a
T&F 29:8; 35:11; 43:17–27. FFL Fakaʻilonga ʻo e Ngaahi Kuongá, Ngaahi; ʻAho Fakaʻosí, Ngaahi.

- ◀b
FFL Fakatomalá, Fakatomalaʻí.

- ◀c
ʻĪsaia 24:1, 5–6.

- ◀d
ʻĪsaia 66:15–16; T&F 133:41. FFL Hāʻele ʻAnga Ua Mai ʻa Sīsū Kalaisí.

- ◀20a
1 Nīfai 1:18; 2 Nīfai 25:9.

- ◀b
T&F 1:38.

- ◀22a
FFL Talangofuá.

- ◀b
ʻAlamā 60:13; T&F 6:30; 135:1–7.

- ◀23a
T&F 5:1.

- ◀24a
Vakai ki he Ko e Fakamoʻoni ʻa e Kau Fakamoʻoni ʻe Toko Tolú ʻi he ngaahi ʻuluaki peesi ʻo e Tohi ʻa Molomoná.

- ◀25a
ʻEta 5:3.

- ◀33a
T&F 10:6; 38:13, 28.

- ◀34a
1 Nīfai 3:7.

- ◀35a
ʻEke. 15:26; T&F 11:20.

- ◀b
Sione 6:39–40; 1 Tēsal. 4:17; 3 Nīfai 15:1; T&F 9:14; 17:8; 75:16, 22.

VAHE 6

Ko e fakahā naʻe fai kia Siosefa Sāmita ko e Palōfitá mo ʻŌliva Kautele ʻi Hāmoni, Penisilivēnia, ʻEpeleli 1829 (History of the Church, 1:32–35). Naʻe kamata ʻe ʻŌliva Kautele ʻa ʻene ngāue ko e tangata tohi ʻi hono liliu ʻo e Tohi ʻa Molomoná, ʻi he ʻaho 7 ʻEpelelí 1829. Naʻá ne ʻosi maʻu ʻa e fakahā fakalangi ʻo kau ki hono moʻoni ʻo e fakamoʻoni ʻa e Palōfitá ʻo kau ki he ngaahi peleti naʻe tongitongi ai ʻa e lekooti ʻo e Tohi ʻa Molomoná. Naʻe fehuʻi ʻe he Palōfitá ki he ʻEikí ʻi he ʻŪlimí mo e Tūmemí peá ne maʻu ʻa e tali ko ʻení.

1–6, ʻOku maʻu ʻe he kau ngāue ʻi he ngoue ʻa e ʻEikí ʻa e fakamoʻuí; 7–13, ʻOku ʻikai ke ʻi ai ha meʻaʻofa ʻe mahuʻinga ange ʻi he meʻaʻofa ʻo e fakamoʻuí; 14–27, ʻOku hoko mai ha fakamoʻoni ki he moʻoní ʻi he mālohi ʻo e Laumālié; 28–37, Sio kia Kalaisi, pea failelei maʻu ai pē.

1 ʻOku vave ke hoko mai ha ngāue maʻongoʻonga mo [a]fakaofo ki he fānau ʻa e tangatá.

2 Vakai, ko au ko e ʻOtuá; tokanga ki heʻeku [a]leá, ʻa ia ʻoku moʻui mo mālohi, pea [b]māsila ange ʻi ha heletā fakatoumata, ki hono vahevaheʻi ʻo e ngaahi hokotanga huí mo e uhó fakatouʻosi; ko ia, tokanga ki heʻeku ngaahi leá.

3 Vakai, ʻoku hina ʻa e [a]ngoué ki he utu-taʻú; ko ia, ʻilonga ia ʻoku holi ke tuʻusí, tuku ke ne ʻai ʻene hele tuʻusí ʻaki hono tūkuingatá, pea tuʻusi lolotonga ʻene kei ʻahó, koeʻuhi ke ne tokonaki maʻa hono laumālié ʻa e fakamoʻui taʻengatá ʻi he puleʻanga ʻo e ʻOtuá.

4 ʻIo, ʻilonga ia te ne [a]ʻai ʻene hele tuʻusí ʻo tuʻusí, ʻoku ui ia ʻe he ʻOtuá.

5 Ko ia, kapau te mo [a]kole meiate au, te mo maʻu; kapau te mo tukituki, ʻe toʻo kiate kimoua.

6 Ko ʻeni, hangē ko hoʻomo kolé, vakai, ʻoku ou pehē kiate kimoua, tauhi ʻeku ngaahi fekaú, pea [a]feinga ke ʻomai pea fokotuʻu ʻa e ngāue ʻo [b]Saioné;

7 ʻOua ʻe [a]kumi ki he ngaahi [b]koloá, ka ki he [c]potó, pea vakai, ʻe fakahā ʻa e ngaahi [d]meʻa lilo ʻa e ʻOtuá kiate kimoua, pea ʻe toki fakakoloaʻiaʻi ʻa kimoua. Vakai, ko ia ʻokú ne maʻu ʻa e moʻui [e]taʻengatá ʻoku koloaʻia ia.

8 Ko e moʻoni, ko e moʻoni, ʻoku ou pehē kiate kimoua, hangē ko e meʻa ʻokú mo holi ke mo maʻu meiate aú ʻe pehē ʻa hono fai kiate kimouá; pea kapau te mo holi ki ai, te mo hoko ko e fouʻanga ʻo hono fai ʻo ha ngāue lelei lahi ʻi he toʻu tangatá ni.

9 ʻOua ʻe lea ʻaki ha meʻa ka ko e [a]fakatomalá pē ki he toʻu tangatá ni; tauhi ʻeku ngaahi fekaú, pea tokoni ʻi hono ʻomai ʻo ʻeku ngāué ʻo fakatatau ki heʻeku ngaahi fekaú pea ʻe tāpuakiʻi ʻa kimoua.

10 Vakai ʻokú ke maʻu ha meʻa-foaki, pea ʻokú ke monūʻia koe koeʻuhí ko hoʻo meʻa-foakí. Manatuʻi ʻoku [a]toputapu ia pea ʻoku haʻu ia mei ʻolunga—

11 Pea kapau te ke [a]fehuʻi, te ke ʻiloʻi ʻa e ngaahi [b]meʻa lilo ʻa ia ʻoku maʻongoʻonga mo fakaofo; ko ia ke ke fakaʻaongaʻi hoʻo [c]meʻa-foakí, koeʻuhí ke ke ʻiloʻi ai ʻa e ngaahi meʻa liló, koeʻuhí ke ke ngaohi ʻaki ʻa e tokolahi ke nau ʻilo ki he moʻoní, ʻio, ʻo [d]fakamahino kiate kinautolu ʻa hono taʻetotonu ʻo honau ngaahi halá.

12 ʻOua naʻá ke fakahā hoʻo meʻa-foakí ki ha taha, tuku kehe pē ʻa kinautolu ʻoku kau ki hoʻo tuí. ʻOua te ke vaʻinga ʻaki ʻa e ngaahi meʻa [a]toputapú.

13 Kapau te ke failelei, ʻio, pea [a]hoko atu ʻi he [b]faivelenga ʻo aʻu ki he [c]ngataʻangá, ʻe fakamoʻui koe ʻi he puleʻanga ʻo e ʻOtuá, ʻa ia ko e lahi taha ia ʻi he ngaahi meʻaʻofa kotoa pē ʻa e ʻOtuá; he ʻoku ʻikai ha meʻaʻofa ʻe lahi ange ʻi he meʻaʻofa ʻo e [d]fakamoʻuí.

14 Ko e moʻoni, ko e moʻoni, ʻoku ou pehē kiate koe, ʻokú ke monūʻia koe koeʻuhí ko e meʻa kuó ke faí; he kuó ke fehuʻi kiate au, pea vakai, ko e taimi kotoa pē naʻá ke [a]fehuʻi aí naʻá ke maʻu ʻa e fakahinohino mei hoku Laumālié. Ka ne ʻikai ke pehē, ʻe ʻikai te ke aʻu mai ki he feituʻu ʻokú ke ʻi ai ʻi he taimi ní.

15 Vakai, ʻokú ke ʻilo naʻá ke fehuʻi kiate au pea naʻá ku fakamaama ho [a]ʻatamaí; pea ko ʻeni ʻoku ou tala ʻa e ngaahi meʻá ni koeʻuhí ke ke ʻiloʻi kuo fakamaama koe ʻe he Laumālie ʻo e moʻoní;

16 ʻIo, ʻoku ou tala kiate koe, koeʻuhí ke ke ʻiloʻi ʻoku ʻikai ke ʻi ai ha taha kehe ka ko e ʻOtuá pē ʻokú ne [a]ʻafioʻi hoʻo ngaahi fakakaukaú mo e ngaahi holi ʻa ho [b]lotó.

17 ʻOku ou tala ʻa e ngaahi meʻá ni kiate koe ko ha fakamoʻoni kiate koe—ko e ngaahi lea pe ko e tohi ʻokú ke lolotonga hikí ʻoku [a]moʻoni ia.

18 Ko ia ke ke [a]faivelenga; [b]mateakiʻi ʻa ʻeku tamaioʻeiki ko Siosefá ʻi he fai tōnunga, ʻi he ngaahi tuʻunga faingataʻa kotoa pē te ne ʻi ai koeʻuhí ko e folofolá.

19 Valokiʻi ia ʻi heʻene ngaahi faihalá, pea tali foki mo e valoki meiate iá. Faʻa kātaki; anga-fakamātoato, anga-fakamaʻumaʻu; maʻu ʻa e kātakí, tuí, ʻamanaki leleí mo e manavaʻofá.

20 Vakai, ko ʻŌliva koe, pea kuó u lea kiate koe koeʻuhí ko hoʻo ngaahi holí; ko ia ke ke tauhi mo [a]mataʻikoloa ʻaki ʻa e ngaahi leá ni ʻi ho lotó. Ke ke fai tōnunga mo faivelenga ʻi he tauhi ʻa e ngaahi fekau ʻa e ʻOtuá, pea te u takatakaiʻi koe ʻaki ʻa e ongo nima ʻo ʻeku ʻofá.

21 Vakai, ko au ko Sīsū Kalaisi, ko e [a]ʻAlo ʻo e ʻOtuá. Ko au ia ʻa ia naʻe haʻu ki hoku [b]kakaí, pea naʻe ʻikai ke maʻu au ʻe hoku kakaí. Ko au ko e [c]maama ʻoku ulo ʻi he [d]fakapoʻuli, pea ʻoku ʻikai maʻu ia ʻe he poʻulí.

22 Ko e moʻoni, ko e moʻoni, ʻoku ou pehē kiate koe, kapau ʻokú ke holi ki ha toe fakamoʻoni kehe, ke ke fakakaukau ʻi ho ʻatamaí ki he pō ʻa ia naʻá ke tangi ai kiate au ʻi ho lotó, ke ke [a]ʻilo ki hono moʻoni ʻo e ngaahi meʻa ko ʻení.

23 ʻIkai naʻá ku lea ʻaki ʻa e [a]fiemālie ki ho ʻatamaí ʻi he meʻá? Ko e hā mo ha toe [b]fakamoʻoni lahi hake te ke lava ʻo maʻu ʻi ha fakamoʻoni mei he ʻOtuá?

24 Pea ko ʻeni, vakai, kuó ke maʻu ha fakamoʻoni; he kapau kuó u fakahā kiate koe ha ngaahi meʻa ʻoku ʻikai ʻiloʻi ʻe ha tangata ʻe toko taha ʻikai kuó ke maʻu ha fakamoʻoni?

25 Pea, vakai, ʻoku ou ʻoatu kiate koe ha meʻa-foaki, kapau ʻokú ke fie maʻu ia meiate au, ke [a]liliu lea, ʻo hangē ko ʻeku tamaioʻeiki ko Siosefá.

26 Ko e moʻoni, ko e moʻoni, ʻoku ou pehē kiate koe, ʻoku ʻi ai ha ngaahi [a]lekooti ʻa ia ʻoku tuʻu ʻi ai ha konga lahi ʻo ʻeku ongoongoleleí, ʻa ia kuo taʻofi hono ʻoatú koeʻuhí ko e [b]fai angahala ʻa e kakaí;

27 Pea ko ʻeni ʻoku ou fekau kiate koe, kapau ʻoku ʻiate koe ha ngaahi holi lelei—ko ha holi ke tokonaki ha ngaahi koloa maʻau ʻi he langí—pea te ke toki tokoni leva ʻi hono ʻomi ki he māmá, ʻaki hoʻo meʻa-foakí, ʻa e ngaahi konga ko ia ʻo ʻeku ngaahi [a]folofola ʻa ia kuo fufuuʻi koeʻuhí ko e angahalá.

28 Pea ko ʻeni, vakai, ʻoku ou foaki kiate koe, kae ʻumaʻā foki ki heʻeku tamaioʻeiki ko Siosefá, ʻa e ngaahi kī ʻo e meʻa-foakí ni, ʻa ia te ne ʻomi ki he māmá ʻa e ngāué ni; pea ʻi he ngutu ʻo e [a]fakamoʻoni ʻe toko ua pe toko tolu, ʻe fakamoʻoniʻi ʻa e folofola kotoa pē.

29 Ko e moʻoni, ko e moʻoni, ʻoku ou pehē kiate kimoua, kapau te nau fakasītuʻaʻi ʻa ʻeku ngaahi leá, mo e konga ko ʻeni ʻo ʻeku ongoongoleleí mo e ngāué, ʻokú mo monūʻia, he ʻoku ʻikai te nau lava ʻo fai ha meʻa kiate kimoua ʻo lahi hake ʻi he meʻa naʻa nau fai kiate aú.

30 Pea kapau te nau [a]fai kiate kimoua ʻo hangē ko ia naʻa nau fai kiate aú, ʻokú mo monūʻia, he te mo [b]nofo mo au ʻi he [c]nāunau.

31 Ka ʻo kapau ʻe ʻikai te nau [a]fakasītuʻaʻi ʻa ʻeku ngaahi leá, ʻa ia ʻe fakamoʻoniʻi ʻi he [b]fakamoʻoni ʻe ʻoatú, ʻoku nau monūʻia, pea te mo toki maʻu leva ʻa e fiefia ʻi he fua ʻo hoʻomo ngaahi ngāué.

32 Ko e moʻoni, ko e moʻoni, ʻoku pehē kiate kimoua, ʻo hangē ko ʻeku tala ki heʻeku kau ākongá, ko e potu ko ia ʻoku [a]fakataha ai ʻa e toko ua pe toko tolu ʻi hoku hingoá, ʻo kau ki ha meʻa ʻe taha, vakai, te u ʻi honau [b]lotolotonga ʻo kinautolú—ʻoku pehē pē ʻeku ʻi homo lotolotongá.

33 ʻOua ʻe [a]manavahē ke failelei, ʻe hoku ongo foha, he ko e meʻa ko ia ʻokú mo [b]tūtuuʻí, ko e meʻa pē ia te mo utú; ko ia, kapau te mo tūtuuʻi ʻa e lelei te mo utu foki ʻa e lelei ko hoʻomo totongi.

34 Ko ia, ʻoua ʻe manavahē, ʻe tākanga tokosiʻi; failelei; tuku ke kau fakataha ʻa māmani mo heli ke tauʻi ʻa kimoua, he kapau kuo langa ʻa kimoua ki heʻeku [a]maká, ʻe ʻikai te nau lava ʻo ikuna.

35 Vakai, ʻoku ʻikai te u fakahalaiaʻi ʻa kimoua; mo ʻalu ʻi homo halá pea ʻoua ʻe toe [a]fai angahala; fai ʻi he anga-fakamātoato ʻa e ngāue kuó u fekau kiate kimouá.

36 [a]Sio pē kiate au ʻi he fakakaukau kotoa pē; ʻoua ʻe tālaʻa, ʻoua ʻe manavahē.

37 [a]Vakai ki he ngaahi lavea ʻa ia naʻe hokaʻi ai ʻa hoku vakavaká, kae ʻumaʻā foki ʻa e ngaahi [b]mataʻi faʻo ʻi hoku ongo nimá mo e vaʻé; tui faivelenga, tauhi ʻeku ngaahi fekaú, pea te mo [c]maʻu ʻa e [d]puleʻanga ʻo e langí. ʻĒmeni.

- ◀1a
ʻĪsaia 29:14; T&F 4:1–7; 18:44.

- ◀2a
Hepelū 4:12; Fakahā 1:16; T&F 27:1.

- ◀b
Hilam. 3:29; T&F 33:1.

- ◀3a
Sione 4:35; T&F 31:4; 33:3; 101:64.

- ◀4a
Fakahā 14:15–19; ʻAlamā 26:5; T&F 11:3–4, 27.

- ◀5a
Mātiu 7:7–8.

- ◀6a
1 Nīfai 13:37.

- ◀b
FFL Saione.

- ◀7a
ʻAlamā 39:14; T&F 68:31.

- ◀b
1 Ng. Tuʻi 3:10–13; Mātiu 19:23; Sēkope 2:18–19. FFL Anga-fakamāmaní; Koloá.

- ◀c
FFL Potó.

- ◀d
T&F 42:61, 65. FFL Meʻa Lilo ʻa e ʻOtuá, Ngaahi.

- ◀e
T&F 14:7.

- ◀9a
ʻAlamā 29:9; T&F 15:6; 18:14–15; 34:6. FFL Fakatomalá, Fakatomalaʻí; Ngāue Fakafaifekaú.

- ◀10a
T&F 63:64.

- ◀11a
T&F 102:23; SS—H 1:18, 26.

- ◀b
Mātiu 11:25; 13:10–11; ʻAlamā 12:9.

- ◀c
FFL Meʻa-foakí; Meʻa-foaki ʻo e Laumālié, Ngaahi.

- ◀d
Sēmisi 5:20; ʻAlamā 62:45; T&F 18:44.

- ◀12a
Mātiu 7:6.

- ◀13a
1 Nīfai 15:24.

- ◀b
Mōsaia 2:41; ʻEta 4:19; T&F 51:19; 63:47.

- ◀c
FFL Kātakí.

- ◀d
FFL Fakamoʻuí.

- ◀14a
FFL Lotú.

- ◀15a
FFL ʻAtamaí.

- ◀16a
1 Fkmtl. 28:9; Mātiu 12:25; Hepelū 4:12; Mōsaia 24:12; 3 Nīfai 28:6. FFL ʻAfioʻi ʻa e Meʻa Kotoa Peé.

- ◀b
1 Ng. Tuʻi 8:39.

- ◀17a
T&F 18:2.

- ◀18a
FFL Faivelengá.

- ◀b
T&F 124:95–96.

- ◀20a
ʻEta 3:21; T&F 84:85.

- ◀21a
FFL Sīsū Kalaisi.

- ◀b
Sione 1:10–12; Ngāue 3:13–17; 3 Nīfai 9:16; T&F 45:8.

- ◀c
Sione 1:5; T&F 10:58. FFL Maama ʻo Kalaisí.

- ◀d
FFL Fakapoʻuli, Fakalaumālié.

- ◀22a
FFL ʻIloʻiló, Meʻa-foaki ʻo e.

- ◀23a
FFL Melinó.

- ◀b
1 Sione 5:9; T&F 18:2.

- ◀25a
Mōsaia 8:13; T&F 5:4; 9:1–5, 10.

- ◀26a
T&F 8:1; 9:2. FFL Folofolá—Ko e ngaahi folofola naʻe kikiteʻi ʻe ʻomí.

- ◀b
FFL Fai Angahalá.

- ◀27a
T&F 35:20.

- ◀28a
Teut. 19:15; 2 Kol. 13:1; 2 Nīfai 27:12–14; T&F 128:3.

- ◀30a
T&F 5:22; 135:1–7. FFL Maʻatá.

- ◀b
Fakahā 3:21.

- ◀c
FFL Nāunaú.

- ◀31a
3 Nīfai 16:10–14; T&F 20:8–15.

- ◀b
FFL Fakamoʻoní.

- ◀32a
Mātiu 18:19–20. FFL Uouongatahá.

- ◀b
T&F 29:5; 38:7.

- ◀33a
FFL Loto-toʻá.

- ◀b
Kalētia 6:7–8; Mōsaia 7:30–31; ʻAlamā 9:28; T&F 1:10.

- ◀34a
Same 71:3; Mātiu 7:24–25; 1 Kol. 10:1–4; Hilam. 5:12; T&F 10:69; 18:4, 17; 33:13; Mōsese 7:53. FFL Maká.

- ◀35a
Sione 8:3–11.

- ◀36a
ʻĪsaia 45:22; T&F 43:34.

- ◀37a
FFL Sīsū Kalaisi—Ko e ngaahi hā holo ʻa Kalaisi hili ʻene moʻui fakamatelié.

- ◀b
FFL Kalusefaí.

- ◀c
Mātiu 5:3, 10; 3 Nīfai 12:3, 10.

- ◀d
FFL Puleʻanga ʻo e ʻOtuá pe Puleʻanga ʻo e Langí.

VAHE 7

Ko e fakahā naʻe fai kia Siosefa Sāmita ko e Palōfitá mo ʻŌliva Kautele, ʻi Hāmoni, Penisilivēnia ʻi ʻEpeleli 1829, ʻi heʻena fehuʻi ʻi he ʻŪlimí mo e Tūmemí pe naʻe moʻui ʻa Sione, ko e ākonga ʻofeina, ʻi he kakanó, pe naʻá ne mate. Ko e fakahā ko ʻení ko hano liliu ia ʻo e tohi naʻe fai ʻi he kiliʻimanu ʻe Sione peá ne fufuuʻi ia ʻe ia (History of the Church, 1:35–36).

1–3, ʻE moʻui ʻa Sione ko e ʻOfeiná kae ʻoua ke hāʻele mai ʻa e ʻEikí; 4–8, ʻOku maʻu ʻe Pita, Sēmisi, mo Sione ʻa e ngaahi kī ʻo e ongoongoleleí.

1 Pea naʻe folofola mai ʻa e ʻEikí kiate au: ʻE Sione, ko hoku [a]ʻofaʻanga, ko e hā ʻokú ke [b]fie maʻú? He kapau te ke kole ha meʻa pē ʻokú ke fie maʻú, ʻe foaki ia kiate koe.

2 Pea naʻá ku pehē ange kiate ia: ʻE ʻEiki, foaki mai muʻa kiate au ʻa e mālohi ki he [a]maté, koeʻuhí ke u moʻui pea ʻomai ʻa e ngaahi laumālie kiate koe.

3 Pea folofola mai kiate au ʻa e ʻEikí: Ko e moʻoni, ko e moʻoni, ʻoku ou pehē kiate koe, ko e meʻa ʻi hoʻo fie maʻu ʻení, te ke [a]tatali kae ʻoua ke u haʻu ʻi hoku [b]nāunaú, pea te ke [c]kikite ʻi he ʻao ʻo e ngaahi puleʻanga, ngaahi faʻahinga, ngaahi lea mo e kakai.

4 Pea koeʻuhi ko e meʻá ni naʻe folofola ai ʻa e ʻEikí kia Pita: Kapau ko hoku lotó ke tatali ia kae ʻoua ke u haʻu, ko e hā ia kiate koe? He naʻá ne kole kiate au ke ne ʻomi ʻa e ngaahi laumālie kiate au, ka naʻá ke kole koe ke ke haʻu vave kiate au ʻi hoku [a]puleʻangá.

5 ʻOku ou pehē kiate koe, ʻe Pita, ko e holi lelei ʻeni; ka kuo holi ʻa hoku ʻofaʻangá ke ne fai ha meʻa lahi hake, pe ko ha ngāue lahi ange ʻi he lotolotonga ʻo e faʻahinga ʻo e tangatá ʻi he meʻa kuó ne fai ki muʻá.

6 ʻIo, kuó ne fai ha ngāue lahi ange; ko ia te u ngaohi ia ke tatau mo e afi ʻoku ulo mo e [a]ʻāngelo tauhi; te ne ngāue maʻanautolu ʻe hoko ko e kau [b]ʻea-hoko ki he fakamoʻui ʻa ia ʻoku nofo ʻi he [c]māmaní.

7 Pea te u ngaohi koe ke ke tauhi maʻana pea ki ho tokoua ko Sēmisí; pea te u ʻoatu ʻa e mālohí ni kiate kimoutolu toko tolu mo e ngaahi [a]kī ʻo e ngāué ni kae ʻoua ke u haʻu.

8 Ko e moʻoni, ʻoku ou pehē kiate kimoua, te mo maʻu fakatouʻosi ʻo fakatatau ki hoʻomo ngaahi holí, he ʻokú mo [a]fiefia fakatouʻosi ʻi he meʻa kuó mo kolé.

- ◀1a
FFL Sione, Foha ʻo Sēpetí.

- ◀b
3 Nīfai 28:1–10.

- ◀2a
Luke 9:27. FFL Mate Fakasinó.

- ◀3a
Sione 21:20–23. FFL Kakai Sino Liliú.

- ◀b
FFL Hāʻele ʻAnga Ua Mai ʻa Sīsū Kalaisí; Nāunaú.

- ◀c
Fakahā 10:11.

- ◀4a
FFL Puleʻanga ʻo e ʻOtuá pe Puleʻanga ʻo e Langí.

- ◀6a
T&F 130:5.

- ◀b
T&F 76:86–88.

- ◀c
Sione 10:8–11; T&F 77:14.

- ◀7a
Mātiu 16:19; Ngāue 15:7; SS—H 1:72. FFL Kī ʻo e Lakanga Fakataulaʻeikí, Ngaahi.

- ◀8a
FFL Fiefiá.

VAHE 8

Ko e fakahā naʻe fai mai ʻia Siosefa Sāmita ko e Palōfitá kia ʻŌliva Kautele, ʻi Hāmoni, Penisilivēnia, ʻi ʻEpeleli 1829 (History of the Church, 1:36–37). Lolotonga hono liliu ʻo e Tohi ʻa Molomoná, ko ʻŌliva, ʻa ia naʻá ne fai atu ʻi heʻene hoko ko e tangata tohí, naʻá ne tohi ʻa e ngaahi meʻa naʻe lea ʻaki ʻe he Palōfitá, pea naʻá ne holi ke ne maʻu ʻa e meʻa-foaki ʻo e liliu leá. Naʻe tali mai ʻe he ʻEikí ʻa ʻene kolé ʻi heʻene foaki mai ʻa e fakahā ko ʻení.

1–5, ʻOku fai mai ʻa e fakahaá ʻi he mālohi ʻo e Laumālie Māʻoniʻoní; 6–12, ʻOku ʻomi ʻi he tuí ʻa e mālohi ke ʻiloʻi ʻa e ngaahi meʻa lilo ʻa e ʻOtuá mo liliu ʻa e ngaahi lekooti fakakuongamuʻá.

1 ʻE [a]ʻŌliva Kautele, ko e moʻoni, ko e moʻoni, ʻoku ou pehē kiate koe, hangē ʻoku moʻui ʻa e ʻEikí, ʻa ia ko ho ʻOtuá mo ho Huhuʻí, ʻe pehē foki ʻa e pau ʻa hoʻo maʻu ʻa e [b]ʻilo ki he ngaahi meʻa kotoa pē ʻa ia te ke [c]kole ki ai ʻi he tuí, ʻi he loto-moʻoni, ʻo tui te ke maʻu ha ʻilo ki he ngaahi tongitongi ʻo e ngaahi [d]lekooti motuʻa, ʻa ia ʻoku fakakuongamuʻa, ʻa ia ʻoku tuʻu ai ʻa e ngaahi konga ko ia ʻo ʻeku ngaahi folofola ʻa ia kuo lau ki ai ʻi he [e]fakahā ʻa hoku Laumālié.

2 ʻIo, vakai, te u [a]fakahā kiate koe ʻi ho ʻatamaí pea ʻi ho [b]lotó, ʻi he [c]Laumālie Māʻoniʻoní, ʻa ia ʻe hoko mai kiate koe pea ʻe nofo ʻi ho lotó.

3 Ko ʻeni, vakai, ko ʻeni ʻa e laumālie ʻo e fakahaá; vakai, ko e laumālie ʻeni ʻa ia naʻe taki mai ai ʻe Mōsese ʻa e fānau ʻa ʻIsilelí ʻi he [a]Tahi Kulokulá ʻi he kelekele mōmoá.

4 Ko ia ko hoʻo meʻa-foakí ʻeni; ngāue ʻaki ia, pea ʻokú ke monūʻia koe, he te ne fakahaofi koe mei he nima ʻo ho ngaahi filí, ka ʻo kapau naʻe ʻikai ke pehē, te nau tāmateʻi koe, pea ʻomi ho laumālié ki he fakaʻauha.

5 ʻOiauē, manatuʻi ʻa e ngaahi [a]leá ni, pea tauhi ʻeku ngaahi fekaú. Manatu, ko hoʻo meʻa-foakí ʻeni.

6 Ko ʻeni ʻoku ʻikai ko hono kotoa ʻeni ʻo hoʻo meʻa-foakí; he ʻokú ke maʻu mo ha meʻa-foaki kehe ʻe taha, ʻa ia ko e meʻa-foaki ʻo ʻĒloné; vakai, kuo fakahā ʻe ia kiate koe ha ngaahi meʻa lahi;

7 Vakai, ʻoku ʻikai mo ha toe mālohi kehe, ka ko e mālohi pē ʻo e ʻOtuá, ʻa ia ʻoku lava ke ngaohi koe ke ke maʻu ʻa e meʻa-foakí ni ʻo ʻĒloné.

8 Ko ia, ʻoua naʻá ke taʻetui, he ko e meʻa-foaki ia ʻa e ʻOtuá; pea te ke puke ia ʻi ho nimá, ʻo fai ha ngaahi ngāue fakaofo; pea ʻe ʻikai lava ʻe ha mālohi ke toʻo ia mei ho nimá, he ko e ngāue ia ʻa e ʻOtuá.

9 Pea, ko ia, ʻilonga ha meʻa te ke kole kiate au ke u fakahā kiate koe ʻi he founga ko iá, te u foaki ia kiate koe, pea te ke maʻu ha ʻilo ʻo kau ki ai.

10 Manatuʻi ʻoku ʻikai te ke lava ke fai ha meʻa taʻe-ʻi ai ʻa e [a]tuí; ko ia ke ke kole ʻi he tui. ʻOua naʻá ke vaʻinga ʻaki ʻa e ngaahi meʻá ni; ʻoua naʻá ke [b]kole ki ha meʻa ʻoku ʻikai totonu ke ke kole.

11 Kole ke ke ʻiloʻi ʻa e ngaahi meʻa lilo ʻa e ʻOtuá, pea ke ke lava ʻo [a]liliu lea pea maʻu ʻa e ʻilo mei he ngaahi lekooti fakakuongamuʻa kotoa ko ia kuo fufuuʻí, ʻa ia ʻoku toputapú; pea ʻe fai kiate koe ʻo fakatatau ki hoʻo tuí.

12 Vakai, ko au ia ʻa ia kuo lea ʻaki iá; pea ko au ia ʻa ia naʻe lea kiate koe talu mei he kamataʻangá. ʻĒmeni.

- ◀1a
SS—H 1:66. FFL Kautele, ʻŌliva.

- ◀b
FFL ʻIló.

- ◀c
FFL Lotú.

- ◀d
T&F 6:26–27; 9:2.

- ◀e
T&F 5:16.

- ◀2a
T&F 9:7–9. FFL Fakahaá.

- ◀b
FFL Lotó.

- ◀c
FFL Laumālie Māʻoniʻoní.

- ◀3a
ʻEke. 14:13–22; Teut. 11:4; 1 Nīfai 4:2; Mōsaia 7:19. FFL Tahi Kulokulá.

- ◀5a
Teut. 11:18–19.

- ◀10a
FFL Tuí.

- ◀b
T&F 88:63–65.

- ◀11a
T&F 9:1, 10.

VAHE 9

Ko e fakahā naʻe fai mai ʻia Siosefa Sāmita ko e Palōfitá kia ʻŌliva Kautele, ʻi Hāmoni, Penisilivēnia, ʻi ʻEpeleli 1829 (History of the Church, 1:37–38). ʻOku naʻinaʻi kia ʻŌliva ke ne faʻa kātaki pea ʻoku enginaki kiate ia ke ne fiemālie ke hiki tohi pē, ʻi he taimi lolotongá, kae lau mai ʻe he tokotaha liliu leá ʻa e meʻa ke tohí, kae ʻoua naʻá ne feinga ke liliu lea.

1–6, ʻOku ʻi ai ha ngaahi lekooti fakakuongamuʻa kehe ke liliu; 7–14. ʻOku liliu ʻa e Tohi ʻa Molomoná ʻi he ako pea ʻi he fakahā fakalaumālie.

1 Vakai, ʻoku ou pehē kiate koe, ʻe hoku foha, ko e meʻa ʻi he ʻikai te ke [a]liliu leá ʻo fakatatau ki he meʻa naʻá ke kole kiate aú, pea naʻá ke toe kamata ke [b]tohi maʻa ʻeku tamaioʻeiki, ko Siosefa Sāmita, ko e Siʻí, ko ia ʻoku ou loto ke ke fai atu kae ʻoua kuó ke fakaʻosi ʻa e lekōtí ni, ʻa ia kuó u fakafalala kiate ia ke tauhí.

2 Pea vakai, ʻoku ʻi ai mo ha ngaahi [a]lekooti [b]kehe ʻoku ou maʻu, te u foaki kiate koe ʻa e mālohi ke ke tokoni ʻi hono liliú.

3 Faʻa kātaki pē, ʻe hoku foha, he ʻoku fakapotopoto kiate au, pea ʻoku ʻikai ʻaonga ke ke liliu lea ʻi he lolotongá ni.

4 Vakai, ko e ngāue ʻoku ui koe ke ke faí ko e tohi maʻa ʻeku tamaioʻeiki ko Siosefá.

5 Pea, vakai, ko e meʻa ʻi he ʻikai te ke fai atu ʻo hangē ko hoʻo kamatá, ʻi he taimi naʻe kamata ai hoʻo liliu leá, ko ia kuó u toʻo ai ʻa e faingamālié ni meiate koe.

6 ʻOua te ke [a]lāunga, ʻe hoku foha, he ʻoku fakapotopoto kiate au ke u fai peheni kiate koe.

7 Vakai, naʻe ʻikai mahino kiate koe; naʻá ke pehē te u foaki ia kiate koe, ka naʻe ʻikai te ke fai ha fakakaukau ki ai tuku kehe pē ke kole kiate au.

8 Kae, vakai, ʻoku ou pehē kiate koe, kuo pau ke ke [a]fakakaukauʻi ia ʻi ho ʻatamaí; pea kuo pau ke ke toki [b]fehuʻi mai kiate au pe ʻoku totonu ia, pea kapau ʻoku totonu ia te u ngaohi ke [c]māfana ʻa ho [d]lotó ʻi loto ʻiate koe; ko ia, te ke [e]ongoʻi ʻoku totonu ia.

9 Ka ʻo kapau ʻoku ʻikai ke totonu ia ʻe ʻikai te ke ongoʻi pehē, ka te ke maʻu ha fakakaukau [a]fiemohea, ʻa ia ʻe fakatupu ai ʻene ngalo ʻiate koe ʻa e meʻa ʻoku halá; ko ia, ʻoku ʻikai te ke lava ʻo tohi ʻa e meʻa ʻoku toputapú tuku kehe ʻo kapau ʻe foaki ia kiate koe meiate au.

10 Ko ʻeni, kapau naʻá ke ʻiloʻi ʻeni pehē kuó ke lava ʻo [a]liliu leá; ka neongo iá, ʻoku ʻikai ʻaonga ke ke liliu leá he taimí ni.

11 Vakai, naʻe ʻaonga ia ʻi hoʻo kamatá; ka naʻá ke [a]manavahē, pea kuo hili ange ʻa e taimí, pea ʻoku ʻikai ʻaonga ia ʻi he taimí ni;

12 He, ʻikai koā ʻokú ke vakai kuó u foaki ki heʻeku tamaioʻeiki ko [a]Siosefá ʻa e ivi feʻunga ʻa ia ʻoku fakakakato ai iá? Pea kuo ʻikai te u fakahalaiaʻi ha taha ʻiate kimoua.

13 Fai ʻa e meʻa ko ʻeni ʻa ia kuó u fekau kiate koé, pea te ke tuʻumālie. Faitōnunga, pea ʻoua ʻe tukulolo ki ha [a]ʻahiʻahi.

14 Tuʻu maʻu ʻi he [a]ngāue ʻa ia kuó u [b]ui koe ki aí, pea ʻe ʻikai mole ha tuʻoni louʻulu ʻe taha mei ho ʻulú, pea ʻe [c]hiki hake koe ʻi he ʻaho fakaʻosí. ʻĒmeni.

- ◀1a
T&F 8:1, 11.

- ◀b
SS—H 1:67.

- ◀2a
T&F 6:26; 8:1.

- ◀b
Ko ha ʻuhinga ia ki ha ngaahi ngāue liliu lea kehe, kau ai ʻa e liliu ʻe Siosefa Sāmita ʻa e Tohi Tapú mo e Tohi ʻa ʻĒpalahame ʻa ia naʻe tokoni ki ai ʻa ʻŌliva Kautele ʻi heʻene hoko ko e tangata tohí. FFL Liliu ʻa Siosefa Sāmitá (LSS).

- ◀6a
FFL Lāungá.

- ◀8a
FFL Fakalaulaulotó.

- ◀b
FFL Lotú.

- ◀c
FFL Fakamoʻoní; Ueʻí, Ueʻi Fakalaumālié.

- ◀d
Luke 24:32.

- ◀e
T&F 8:2–3.

- ◀9a
T&F 10:2.

- ◀10a
T&F 8:11.

- ◀11a
FFL Manavaheé.

- ◀12a
T&F 18:8.

- ◀13a
FFL ʻAhiʻahí, ʻAhiʻahiʻí.

- ◀14a
1 Kol. 16:13.

- ◀b
FFL Uí, Ui ʻe he ʻOtuá.

- ◀c
ʻAlamā 13:29; T&F 17:8.

VAHE 10

Ko e fakahā naʻe fai kia Siosefa Sāmita ko e Palōfitá, ʻi Hāmoni, Penisilivēnia, ʻi he faʻahitaʻu māfana ʻo e 1828 (History of the Church, 1:20–23). ʻOku fakahā mai heni ʻe he ʻEikí kia Siosefa ʻa e ngaahi liliu naʻe fai ʻe he kau tangata fai angahalá ki he peesi ʻe 116 mei he liliu ʻo e tohi ʻa Līhaí, ʻi he Tohi ʻa Molomoná. Naʻe mole ʻa e ngaahi peesi ko ʻení meia Māteni Hālisi, ʻa ia naʻe fakafalala fakataimi ki ai ʻa e ngaahi pēsí. (Vakai ki he ʻuluʻi fakamatala ki he vahe 3.) Ko e faʻufaʻu kākā ke tatali ki hono toe liliu ʻo e meʻa naʻe kau ʻi he ngaahi peesi naʻe kaihaʻasí peá ke toki fakaongoongokoviʻi ʻa e tangata liliu leá ʻi hono fakahā ʻo e ngaahi faikehekehe ʻoku fakatupu ʻe he ngaahi liliu naʻe faí. Ko e filioʻi kākā ko ʻení naʻe fakatupu ia ʻe he tokotaha angakoví pea naʻe ʻafioʻi ia ʻe he ʻEikí lolotonga pē ʻa e kei fai ʻe Molomona, ʻa ia ko e tangata faʻu hisitōlia Nīfaí, ʻa ʻene fakanounouʻi ʻo e ngaahi peletí fakakātoa, ʻoku fakahā ia ʻi he Tohi ʻa Molomoná (vakai ki he Ko e Ngaahi Lea ʻa Molomoná 1:3–7).

1–26, ʻOku hanga ʻe Sētane ʻo ueʻi hake ha kau tangata fai angahala ke nau fakafepakiʻi ʻa e ngāue ʻa e ʻEikí; 27–33, ʻOkú ne feinga ke fakaʻauha ʻa e laumālie ʻo e tangatá; 34–52, Kuo pau ke ʻave ʻa e ongoongoleleí ki he kau Leimaná mo e ngaahi puleʻanga kotoa pē tuʻunga ʻi he Tohi ʻa Molomoná; 53–63, ʻE fokotuʻu ʻe he ʻEikí ʻa hono Siasí mo ʻene ongoongoleleí ʻi he lotolotonga ʻo e faʻahinga ʻo e tangatá; 64–70, Te ne tānaki fakataha ki hono Siasí ʻa e kakai ʻoku fakatomalá pea te ne fakamoʻui ʻa e kakai talangofuá.

1 Ko ʻeni, vakai, ʻoku ou pehē kiate koe, ko e meʻa ʻi hoʻo tukuange ʻa e ngaahi tohi ʻa ia naʻe foaki kiate koe ʻa e mālohi ke fai hono liliu ʻaki ʻa e [a]ʻŪlimí mo e Tūmemí, ki he nima ʻo ha tangata [b]angakovi, kuo mole ai ia meiate koe.

2 Pea naʻe mole ai foki meiate koe ʻa hoʻo meʻa-foakí ʻi he taimi ko iá, pea naʻe hoko ʻo fakapoʻuli ʻa ho [a]ʻatamaí.

3 Ka neongo iá, ʻoku toe [a]fakafokí ni atu ia kiate koe; ko ia ke ke tokanga ke faivelenga pea hoko atu kae ʻoua ke fakaʻosi ʻa hono toe ʻo e ngāue ʻo e liliu leá ʻo hangē ko ia ne ke kamata faí.

4 ʻOua naʻá ke lele ʻo [a]vave ange pe ngāue ʻo lahi ange ʻi he [b]ivi mo e ngaahi founga ʻoku ʻoatu ke ke lava ai ʻo liliu leá; ka ke [c]faivelenga ʻo aʻu ki he ngataʻangá.

5 [a]Lotu maʻu ai pē, koeʻuhí ke ke lava ʻo ikuna; ʻio, ke ke lava ʻo ikunaʻi ʻa Sētane, pea ke ke lava ʻo hao mei he nima ʻo e kau tamaioʻeiki ʻa Sētané ʻa ia ʻoku nau poupouʻi hake ʻa ʻene ngāué.

6 Vakai, kuo nau feinga ke [a]fakaʻauha koe; ʻio, naʻa mo e [b]tangata naʻá ke falala ki aí kuó ne feinga ke fakaʻauha koe.

7 Pea ʻi he ʻuhingá ni naʻá ku pehē ai ko e tangata fai angahala ia, he kuó ne feinga ke ʻave ʻa e ngaahi meʻa naʻe fakafalala kiate koé; pea kuó ne feinga foki ke fakaʻauha hoʻo meʻa-foakí.

8 Pea koeʻuhí ko hoʻo tukuange ʻa e ngaahi tohí ki hono nimá, vakai, kuo hanga ʻe he kau tangata fai angahalá ʻo toʻo ia meiate koe.

9 Ko ia, kuó ke tukuange ia, ʻio, ʻa e meʻa naʻe toputapú ki he fai angahalá.

10 Pea, vakai, kuo fakahū ia ʻe [a]Sētane ki honau lotó ke nau liliu ʻa e ngaahi lea ʻa ia kuó ke pule ke tohí, pe kuó ke liliú, ʻa ia kuo mole mei ho nimá.

11 Pea vakai, ʻoku ou pehē kiate koe, koeʻuhí kuo nau liliu ʻa e ngaahi leá, ko ia ʻoku kehe ʻenau laú mei he meʻa naʻá ke liliu ʻo fekau ke tohí;

12 Pea, ʻi he founga ko ʻení, kuo feinga ai ʻa e tēvoló ke fakahoko ha palani kākā, koeʻuhí ke ne lava ʻo fakaʻauha ʻa e ngāué ni;

13 He kuó ne fakahū ki honau lotó ke nau fai ʻa e meʻá ni, pea ʻi heʻenau loí te nau lava ʻo pehē ai kuo nau [a]ʻiloʻi hoʻo kākaá ʻi he ngaahi lea ʻa ia naʻá ke pehē tokua naʻá ke liliú.

14 Ko e moʻoni ʻoku ou pehē kiate koe, ʻe ʻikai te u tuku ke fakahoko ʻe Sētane ʻa ʻene faʻufaʻu kākaá ʻi he meʻá ni.

15 He vakai, kuó ne fakahū ki honau lotó ke ngaohi koe ke ʻahiʻahiʻi ʻa e ʻEiki ko ho ʻOtuá ʻi he kole ke toe liliu ia.

16 Pea vakai, ʻoku nau pehē leva mo fakakaukau ʻi honau lotó—Te tau vakai pe kuo tuku ʻe he ʻOtuá kiate ia ʻa e mālohi ke liliu leá; kapau ko ia, te ne toe foaki ʻa e mālohí kiate ia;

17 Pea kapau ʻe toe foaki ʻe he ʻOtuá kiate ia ʻa e mālohí, pe kapau te ne toe liliu, pe, ʻi hono fakalea ʻe tahá, kapau te ne fakahā mai ʻa e ngaahi lea tatau, vakai, ʻoku tau maʻu ʻa e lea tatau ʻiate kitautolu, pea kuo tau ʻosi liliu fakakeheʻi ia;

18 Ko ia ʻe ʻikai faitatau ia, pea te tau pehē kuó ne loi ʻi heʻene ngaahi leá, pea ʻoku ʻikai haʻane meʻa-foaki, pea ʻoku ʻikai te ne maʻu ha mālohi;

19 Ko ia te tau fakaʻauha ia, kae ʻumaʻā foki mo e ngāué, pea te tau fai ʻeni koeʻuhí ke ʻoua naʻa tau mā ʻi he ngataʻangá, pea ke tau maʻu ʻa e fakalāngilangi mei he māmaní.

20 Ko e moʻoni, ko e moʻoni, ʻoku ou pehē kiate koe, kuo maʻu ʻe Sētane ʻa e mālohi lahi ki honau lotó; ʻokú ne [a]ueʻi hake ʻa kinautolu ke [b]faikovi ki he meʻa ʻoku leleí;

21 Pea ʻoku [a]kovi honau lotó, pea fonu ʻi he [b]fai angahala mo e ngaahi anga-fakalielia; pea ʻoku nau [c]manako ki he [d]fakapoʻulí kae ʻikai ki he māmá, koeʻuhí he ʻoku kovi ʻa ʻenau ngaahi [e]ngāué; ko ia ʻe ʻikai te nau kole ai kiate au.

22 ʻOku ueʻi hake ʻe [a]Sētane ʻa kinautolu, koeʻuhí ke ne [b]taki atu ʻa honau laumālié ki he fakaʻauhá.

23 Pea ko ia kuó ne ʻai ha palani kākā, ʻo ʻamanaki ai ke fakaʻauha ʻa e ngāue ʻa e ʻOtuá; ka te u ʻekeʻi ʻeni ʻi honau nimá, pea ʻe iku ia ko honau fakamaaʻi mo e fakahalaiaʻi ʻi he ʻaho ʻo e [a]fakamāú.

24 ʻIo, ʻokú ne ueʻi hake honau lotó ke ʻita ki he ngāué ni.

25 ʻIo, ʻokú ne pehē kiate kinautolu: Ke mou kākā pea toitoi ke tauheleʻi, koeʻuhí ke mou fakaʻauha; vakai, ʻoku ʻikai ha kovi ʻi he meʻá ni. Pea ʻoku pehē ʻa ʻene fakahekehekeʻi ʻa kinautolu, mo tala kiate kinautolu ʻoku ʻikai ko ha angahala ʻa e [a]loí ke nau tauheleʻi ai ha tangata ʻi he loí, koeʻuhí ke nau fakaʻauha ia.

26 Pea ʻoku pehē ʻa ʻene fakahekehekeʻi ʻa kinautolú, mo ne [a]tākiakiʻi atu ʻa kinautolu kae ʻoua kuó ne fusi hifo ʻa honau laumālié ki [b]heli; pea ʻoku pehē ʻa ʻene ngaohi ʻa kinautolu ke nau ʻefihia ʻi heʻenau [c]tauhele ʻanautolú pē.

27 Pea ʻoku pehē ʻa ʻene ʻalu hake mo ʻalu hifo, mo [a]feʻaluʻaki fano ʻi he māmaní, ʻo feinga ke [b]fakaʻauha ʻa e laumālie ʻo e tangatá.

28 Ko e moʻoni, ko e moʻoni ʻoku ou pehē kiate koe, ʻe malaʻia ia ʻokú ne loi ke [a]kākāʻí, koeʻuhí ko ʻene mahalo ʻoku loi ha taha kehe ke kākaaʻí, he ʻoku ʻikai ke ʻataʻatā ʻa kinautolu peheé mei he [b]fakamaau totonu ʻa e ʻOtuá.

29 Ko ʻeni, vakai, kuo nau liliu ʻa e ngaahi leá ni, koeʻuhi ko e pehē ange kiate kinautolu ʻe Sētane: Kuó ne kākaaʻi ʻa kimoutolu—pea ʻoku pehē ʻa ʻene fakahekehekeʻi atu ʻa kinautolu ke fai angahala, koeʻuhí ke ngaohi koe ke ke [a]ʻahiʻahiʻi ʻa e ʻEiki ko ho ʻOtuá.

30 Vakai, ʻoku ou pehē kiate koe, ʻoua naʻá ke toe liliu ʻa e ngaahi lea ʻa ia kuo ʻalu atu mei ho nimá;

31 He vakai, ʻe ʻikai te nau lava ʻo fakahoko ʻenau ngaahi faʻufaʻu kākaá ʻi he loi ʻo kau ki he ngaahi lea ko iá. He vakai, kapau te ke fakahā mai ʻa e ngaahi lea tatau, te nau pehē kuó ke loi pea ko hoʻo ʻai pē ke pehē ʻokú ke liliu leá, ka kuo faikehekehe ʻa hoʻo liliú.

32 Pea vakai, te nau fakahā ʻeni, pea ʻe fakafefeka ʻe Sētane ʻa e loto ʻo e kakaí ke ueʻi hake ʻa kinautolu ke nau ʻita kiate koe, koeʻuhí ke ʻoua naʻa nau tui ki heʻeku ngaahi leá.

33 ʻOku pehē ʻa e fakakaukau ʻa [a]Sētane ke ne ikuʻi ʻa hoʻo fakamoʻoní ʻi he toʻu tangatá ni, koeʻuhí ke ʻoua naʻa hoko mai ʻa e ngāué ʻi he toʻu tangatá ni.

34 Kae vakai, ko ʻeni ʻa e potó, pea ko e meʻa ʻi heʻeku fakahā kiate koe ʻa e [a]potó, mo foaki kiate koe ʻa e ngaahi fekau ʻo kau ki he ngaahi meʻa ko ʻení, ko e meʻa kuo pau ke ke faí, ʻoua naʻá ke fakahā ia ki he māmaní kae ʻoua kuó ke fakaʻosi ʻa e ngāue ʻo e liliu leá.

35 ʻOua te ke ofo ʻi heʻeku pehē kiate koe: Ko ʻeni ʻa e potó, ʻoua ʻe fakahā ia ki he māmaní—he naʻá ku pehē, ʻoua ʻe fakahā ia ki he māmaní koeʻuhí ke maluʻi koe.

36 Vakai, ʻoku ʻikai ko ʻeku peheé ke ʻoua naʻá ke fakahā ia ki he kau māʻoniʻoní;

37 Ka ko e meʻa ʻi he ʻikai te ke lava ʻo ʻiloʻi maʻu ai pē ʻa e kau [a]māʻoniʻoní, pe ko e meʻa ʻi he ʻikai te ke lava ʻo tala maʻu ai pē ʻa e kau angahalá mei he kau māʻoniʻoní, ko ia ʻoku ou pehē ai kiate koe, ke ke [b]fakalongolongo pē kae ʻoua ke u pehē ʻoku lelei ke fakahā ʻa e ngaahi meʻa kotoa pē ki he māmaní ʻo kau ki he meʻá ni.

38 Pea ko ʻeni, ko e moʻoni ʻoku ou pehē kiate koe, ʻoku ʻi ai ha fakamatala ʻo e ngaahi [a]meʻa ko ia kuó ke tohí, pea kuo mole mei ho nimá, kuo tongitongi ia ʻi he ngaahi [b]peleti ʻa Nīfaí;

39 ʻIo, pea ʻokú ke manatuʻi naʻe pehē ʻi he ngaahi tohi ko iá ʻoku ʻi ai ha fakamatala fakaʻāuliliki ange kuo fai ki he ngaahi meʻa ko iá ʻi he ngaahi peleti ʻa Nīfaí.

40 Pea ko ʻeni, ko e meʻa ʻi he fakaʻāuliliki ange ʻa e fakamatala kuo tongitongiʻi ki he ngaahi peleti ʻa Nīfaí ʻo kau ki he ngaahi meʻa ʻa ia ʻoku ou loto, ʻi heʻeku fakakaukau potó, ke fakaʻilo ki he kakaí ʻi he fakamatala ní—

41 Ko ia, ke ke liliu ʻa e ngaahi tongitongi ʻoku tuʻu ʻi he ngaahi [a]peleti ʻa Nīfaí, ʻo fai hifo kae ʻoua ke ke aʻu ki he pule ʻa e tuʻi ko Penisimaní, pe ko haʻo aʻu hifo ki he meʻa kuó ke ʻosi liliú, ʻa ia kuó ke tauhí;

42 Pea vakai, ke ke pulusi ia ko e lekooti ʻa Nīfai; pea ʻe pehē ʻa ʻeku veuveuki ʻa kinautolu kuo nau liliu ʻa ʻeku ngaahi leá.

43 ʻE ʻikai te u tuku ke nau fakaʻauha ʻa ʻeku ngāué; ʻio, te u fakahā kiate kinautolu ʻoku lahi ange ʻa hoku potó ʻi he olopoto ʻa e tēvoló.

44 Vakai, ʻoku nau maʻu ha konga pē, pe ko hano fakanounouʻi ʻo e fakamatala ʻa Nīfaí.

45 Vakai, ʻoku lahi ʻa e ngaahi meʻa kuo tongitongi ki he ngaahi peleti ʻa Nīfaí ʻa ia ʻoku fakahā ʻa e ʻilo lahi ange ʻo kau ki heʻeku ongoongoleleí; ko ia ʻoku fakapotopoto kiate au ke ke liliu ʻa e ʻuluaki konga ko ʻeni ʻo e ngaahi tongitongi ʻa Nīfaí, pea ʻoatu ia ʻi he tohí ni.

46 Pea, vakai, ʻoku tuʻu ʻi hono kotoa ʻo hono toe ʻo e [a]tohí ni ʻa e ngaahi konga kotoa ʻo ʻeku [b]ongoongoleleí ʻa ia naʻe kole ʻe heʻeku kau palōfita māʻoniʻoní, ʻio, kae ʻumaʻā foki mo ʻeku kau ākongá, ʻi heʻenau [c]holi ʻi heʻenau ngaahi lotú ke ʻomi ki he kakaí ni.

47 Pea naʻá ku pehē kiate kinautolu, ʻe [a]foaki kiate kinautolu ʻo fakatatau ki heʻenau [b]tui ʻi heʻenau ngaahi lotú;

48 ʻIo, pea ko ʻenau tuí ʻeni—ko ʻeku ongoongoleleí, ʻa ia naʻá ku tuku kiate kinautolu ke nau lava ʻo malanga ʻaki ia ʻi honau ngaahi ʻahó, koeʻuhí ke aʻu atu ia ki honau kāinga ko e kau Leimaná, kae ʻumaʻā foki mo kinautolu kotoa pē kuo nau hoko ko e kau [a]Leimana ko e tupu mei heʻenau ngaahi mavahevahé.

49 Ko ʻeni, ʻoku ʻikai ko hono kotoá ia—ko ʻenau tui ʻi heʻenau ngaahi lotú ke fakahā ʻa e ongoongoleleí ni foki, ʻo kapau ʻe lava ʻo maʻu ʻe ha ngaahi puleʻanga kehe ʻa e fonuá ni.

50 Pea ko ia naʻa nau tuku ha tāpuaki ki he fonuá ni ʻi heʻenau ngaahi lotú, ke ʻilonga ha taha ʻe tui ki he ongoongoleleí ni ʻi he fonua ko ʻení ke nau lava ʻo maʻu ʻa e moʻui taʻengatá;

51 ʻIo, koeʻuhí ke tauʻatāina ia ki he kakai kotoa pē ʻo tatau ai pē pe ko e puleʻanga, faʻahinga, lea, pe kakai fē ʻa kinautolu.

52 Pea ko ʻeni, vakai, ʻe fakatatau ki heʻenau tui ʻi heʻenau ngaahi lotú ʻa ʻeku ʻomi ʻa e konga ko ʻeni ʻo ʻeku ongoongoleleí ke ʻiloʻi ʻe hoku kakaí. Vakai, ʻoku ʻikai te u ʻomi ia ke fakaʻauha ʻa e meʻa kuo nau maʻú, ka ke langa hake ia.

53 Pea ko hono ʻuhinga ʻeni kuó u pehē aí: Kapau ʻe ʻikai fakafefeka ʻe he toʻu tangatá ni ʻa honau lotó, te u fokotuʻu ʻa hoku siasí ʻi honau lotolotongá.

54 Ko ʻeni ʻoku ʻikai te u lea ʻaki ʻení ke fakaʻauha ʻa hoku siasí, ka ʻoku ou lea ʻaki ʻení ke langa hake hoku siasí;

55 Ko ia, ʻilonga ia ʻoku kau ki hoku siasí ʻoku ʻikai ʻaonga ke ne [a]manavahē he ʻe [b]maʻu ʻe he faʻahinga peheé ʻa e [c]puleʻanga ʻo e langí.

56 Ka ko kinautolu ko ia ʻoku ʻikai [a]manavahē kiate au pe tauhi ʻeku ngaahi fekaú ka ʻoku nau langa hake ʻa e ngaahi [b]siasi moʻonautolu koeʻuhí ke maʻu ai ha [c]tupú, ʻio, pea mo kinautolu kotoa pē ʻoku fai angahalá ʻo langa hake ʻa e puleʻanga ʻo e tēvoló—ʻio, ko e moʻoni, ko e moʻoni, ʻoku ou pehē kiate koe, ko kinautolu ia ʻa ia te u veuveukí, ʻo ngaohi ke nau tetetete pea teketekelili ʻo aʻu ki loto.

57 Vakai, ko au ko Sīsū Kalaisi, ko e [a]ʻAlo ʻo e ʻOtuá. Naʻá ku haʻu ki hoku kakaí, pea naʻe ʻikai maʻu au ʻe hoku kakaí.

58 Ko au ko e [a]maama ʻoku ulo ʻi he fakapoʻulí, pea naʻe ʻikai maʻu ia ʻe he fakapoʻulí.

59 Ko au ia ʻa ia naʻe pehē ki heʻeku kau ākongá—ʻOku ʻi ai mo ʻeku fanga [a]sipi [b]kehe ʻoku ʻikai ke nau ʻi he lotoʻā ko ʻení—pea naʻe ʻi ai ʻa e tokolahi naʻe ʻikai [c]mahino ki ai ʻa ʻeku leá.

60 Pea te u fakahā ki he kakaí ni naʻe ʻi ai mo ʻeku fanga sipi kehe, pea ko e vaʻa ʻa kinautolu ʻo e [a]fale ʻo Sēkopé;

61 Pea te u ʻomi ki he māmá ʻa ʻenau ngaahi ngāue fakaofo, ʻa ia naʻa nau fai ʻi hoku hingoá;

62 ʻIo, pea te u ʻomi foki ki he māmá ʻa ʻeku ongoongoleleí ʻa ia naʻe malanga ʻaki kiate kinautolú, pea, vakai, ʻe ʻikai te nau fakaʻikaiʻi ʻa e meʻa kuó ke maʻú, ka te nau langa hake ia, pea ʻomi ki he māmá ʻa e ngaahi tefito moʻoni ʻo ʻeku [a]tokāteliné, ʻio, pea mo e tokāteline pē taha ʻoku ʻiate aú.

63 Pea ʻoku ou fai ʻeni koeʻuhí ke u lava ʻo fokotuʻu ʻeku ongoongoleleí, koeʻuhí ke ʻoua naʻa ʻi ai ʻa e fakakikihi lahi; ʻio ʻoku ueʻi hake ʻe [a]Sētane ʻa e loto ʻo e kakaí ke [b]fakakikihi ʻi he ngaahi tefito ʻo ʻeku tokāteliné, pea ʻoku nau hē ʻi he ngaahi meʻá ni, he ʻoku nau [c]fakaʻuhingaʻi hala ʻa e ngaahi folofolá, pea ʻoku ʻikai mahino ia kiate kinautolu.

64 Ko ia, te u fakahā kiate kinautolu ʻa e meʻa lilo mahuʻingá ni;

65 He, vakai, te u [a]tānaki ʻa kinautolu ʻo hangē ko hono tānaki ʻe ha motuʻa moa ʻa hono ʻuhikí ʻi hono lalo kapakaú, ʻo kapau ʻe ʻikai te nau fakafefeka honau lotó;

66 ʻIo, kapau te nau haʻu, ʻe ngofua ke nau haʻu. Pea te nau inu taʻetotongi ʻi he ngaahi [a]vai ʻo e moʻuí.

67 Vakai, ko ʻeku tokāteliné ʻeni—ʻilonga ia ʻoku fakatomala mo [a]haʻu kiate aú, ko hoku [b]siasí ia.

68 Ko ia ia ʻoku [a]malanga ʻaki ha meʻa ʻoku lahi hake pe siʻi hifo ʻi he meʻa ní, ʻoku ʻikai ʻaʻaku ia, ka ʻokú ne [b]angatuʻu mai kiate au; ko ia ʻoku ʻikai ke kau ia ʻi hoku siasí.

69 Pea ko ʻeni, vakai, ʻilonga ia ʻoku kau ʻi hoku siasí, ʻo ne tuʻu maʻu ʻi hoku siasí ʻo aʻu ki he ngataʻangá, te u fokotuʻu ia ʻi heʻeku [a]maká, pea ʻe ʻikai lavaʻi ʻa kinautolu ʻe he ngaahi [b]matapā ʻo helí.

70 Pea ko ʻeni, manatuʻi ʻa e ngaahi lea ʻaʻana ʻa ia ko e moʻui mo e [a]maama ʻo e māmaní, ko ho Huhuʻí, ko ho [b]ʻEikí pea ko ho ʻOtuá. ʻĒmeni.

- ◀1a
FFL ʻŪlimí mo e Tūmemí.

- ◀b
T&F 3:1–15.

- ◀2a
FFL ʻAtamaí.

- ◀3a
T&F 3:10.

- ◀4a
Mōsaia 4:27.

- ◀b
ʻEke. 18:13–26.

- ◀c
Mātiu 10:22. FFL Faivelengá.

- ◀5a
3 Nīfai 18:15–21. FFL Lotú.

- ◀6a
T&F 5:32–33; 38:13.

- ◀b
T&F 5:1–2.

- ◀10a
FFL Tēvolo.

- ◀13a
Selem. 5:26.

- ◀20a
2 Nīfai 28:20–22.

- ◀b
FFL Angahalá.

- ◀21a
T&F 112:23–24.

- ◀b
FFL Fai Angahalá.

- ◀c
Mōsese 5:13–18.

- ◀d
Mōsaia 15:26. FFL Fakapoʻuli, Fakalaumālié.

- ◀e
Sione 3:18–21; T&F 29:45.

- ◀22a
2 Nīfai 2:17–18.

- ◀b
FFL ʻAhiʻahí, ʻAhiʻahiʻí.

- ◀23a
Hilam. 8:25; T&F 121:23–25.

- ◀25a
2 Nīfai 2:18; 28:8–9; ʻAlamā 10:17; Mōsese 4:4. FFL Loí.

- ◀26a
FFL Hē mei he Moʻoní.

- ◀b
FFL Heli.

- ◀c
LFkt. 29:5–6; 1 Nīfai 14:3.

- ◀27a
Siope 1:7.

- ◀b
2 Nīfai 28:19–23; T&F 76:28–29.

- ◀28a
FFL Kākaá.

- ◀b
Loma 2:3. FFL Fakamaau Totonú.

- ◀29a
Mātiu 4:7.

- ◀33a
FFL Tēvolo.

- ◀34a
FFL Potó.

- ◀37a
Mātiu 23:28.

- ◀b
ʻEke. 14:14.

- ◀38a
Naʻe fakamatalaʻi ʻe he Palōfitá ʻi he talamuʻaki ki he ʻuluaki pulusi ʻo e Tohi ʻa Molomoná, ko e ngaahi lekooti naʻe liliu mei ai ʻa e peesi ʻe 116 naʻe molé ko ha konga ia ʻo e ngaahi peletí ʻa ia naʻe ui ko e “Tohi ʻa Līhaí.”

- ◀b
FFL Peletí, Ngaahi.

- ◀41a
Ng. Lea ʻa M. 1:3–7.

- ◀46a
FFL Tohi ʻa Molomoná.

- ◀b
FFL Ongoongoleleí.

- ◀c
ʻĪnosi 1:12–18; Molom. 8:24–26; 9:34–37.

- ◀47a
3 Nīfai 5:13–15; T&F 3:19–20.

- ◀b
FFL Tuí.

- ◀48a
Molonai 10:1–5; T&F 109:65–66.

- ◀55a
FFL Manavaheé.

- ◀b
Mātiu 5:10.

- ◀c
FFL Puleʻanga ʻo e ʻOtuá pe Puleʻanga ʻo e Langí.

- ◀56a
Tngt. 12:13–14.

- ◀b
FFL Tēvolo—Ko e siasi ʻo e tēvoló.

- ◀c
4 Nīfai 1:26.

- ◀57a
Loma 1:4.

- ◀58a
T&F 6:21.

- ◀59a
FFL Tauhi-sipi Leleí.

- ◀b
Sione 10:16.

- ◀c
3 Nīfai 15:16–18.

- ◀60a
FFL Ngoue Vaine ʻa e ʻEikí.

- ◀62a
3 Nīfai 11:31–40.

- ◀63a
FFL Tēvolo.

- ◀b
FFL Fekeʻikeʻí.

- ◀c
2 Pita 3:16.

- ◀65a
Luke 13:34; 3 Nīfai 10:4–6; T&F 43:24.

- ◀66a
FFL Vai Moʻuí.

- ◀67a
Mātiu 11:28–30.

- ◀b
FFL Siasi ʻo Sīsū Kalaisí.

- ◀68a
3 Nīfai 11:40.

- ◀b
Luke 11:23.

- ◀69a
FFL Maká.

- ◀b
Mātiu 16:18; 2 Nīfai 4:31–32; T&F 17:8; 128:10.

- ◀70a
FFL Maama ʻo Kalaisí.

- ◀b
FFL Sīsū Kalaisi.

VAHE 11

Ko e fakahā naʻe fai mai ʻia Siosefa Sāmita ko e Palōfitá ki hono tokoua ko Hailame Sāmitá, ʻi Hāmoni, Penisilivēnia, ʻi Mē 1829 (History of the Church, 1:39–46). Naʻe maʻu mai ʻa e fakahā ko ʻení ʻi he ʻŪlimí mo e Tūmemí ko e tali ki he kole mo e fehuʻi ʻa Siosefa.—ʻOku fokotuʻu mai ʻe he History of the Church naʻe maʻu ʻa e fakahā ko ʻení hili hono fakafoki mai ʻo e Lakanga Taulaʻeiki Faka-ʻĒloné.

1–6, ʻE maʻu ʻe he kau ngāue ʻi he ngoue vainé ʻa e fakamoʻuí; 7–14, Kumi ki he potó, kalanga ʻaki ʻa e fakatomalá, falala ki he Laumālié; 15–22, Tauhi ʻa e ngaahi fekaú pea ako ʻa e folofola ʻa e ʻEikí; 23–27, ʻOua ʻe fakaʻikaiʻi ʻa e laumālie ʻo e fakahaá mo e kikité; 28–30, Ko kinautolu ʻoku nau maʻu ʻa Kalaisí ʻoku nau hoko ko e ngaahi foha ʻo e ʻOtuá.

1 ʻOku vave ke hoko mai [a]ha ngāue maʻongoʻonga mo fakaofo ʻi he lotolotonga ʻo e fānau ʻa e tangatá.

2 Vakai, ko au ko e ʻOtuá; [a]tokanga ki heʻeku [b]leá, ʻa ia ʻoku moʻui mo [c]mālohi, pea [d]māsila ange ʻi ha heletā fakatoumata, ki hono vahevaheʻi ʻo e ngaahi hokotanga huí mo e uhó fakatouʻosi; ko ia, tokanga ki heʻeku leá.

3 Vakai, ʻoku [a]hina ʻa e ngoué ki he utu-taʻú; ko ia, ʻilonga ia ʻoku holi ke utú tuku ke ne ʻai ʻene hele tuʻusí ʻaki hono tūkuingatá, pea tuʻusi lolotonga ʻene kei ʻahó, koeʻuhi ke ne [b]tokonaki maʻa hono laumālié ʻa e fakamoʻui [c]taʻengatá ʻi he puleʻanga ʻo e ʻOtuá.

4 ʻIo, ʻilonga ia te ne ʻai ʻene [a]hele tuʻusí ʻo tuʻusí, ʻoku ui ia ʻe he ʻOtuá.

5 Ko ia, kapau te ke [a]kole meiate au, te ke maʻu; kapau te ke tukituki, ʻe toʻo kiate koe.

6 Ko ʻeni, hangē ko hoʻo kolé, vakai, ʻoku ou pehē kiate koe, tauhi ʻeku ngaahi fekaú, pea feinga ke ʻomai pea fokotuʻu ʻa e ngāue ʻo [a]Saioné;

7 ʻOua ʻe kumi ki he ngaahi [a]koloá, ka ki he [b]potó, pea, vakai, ʻe fakahā ʻa e ngaahi meʻa lilo ʻa e ʻOtuá kiate koe, pea ʻe toki fakakoloaʻiaʻi koe. Vakai, ko ia ʻokú ne maʻu ʻa e moʻui taʻengatá ʻoku koloaʻia ia.

8 Ko e moʻoni, ko e moʻoni, ʻoku ou pehē kiate koe, hangē ko e meʻa ʻokú ke holi ke ke maʻu meiate aú ʻe pehē ʻa hono fai kiate koé; pea kapau te ke holi ki ai, te ke hoko ko e fouʻanga ʻo hono fai ʻo ha ngāue lelei lahi ʻi he toʻu tangatá ni.

9 ʻOua ʻe [a]lea ʻaki ha meʻa ka ko e [b]fakatomalá pē ki he toʻu tangatá ni. Tauhi ʻeku ngaahi fekaú, pea tokoni ʻi hono ʻomai ʻo ʻeku ngāué ʻo [c]fakatatau ki heʻeku ngaahi fekaú, pea ʻe tāpuakiʻi koe.

10 Vakai, ʻokú ke maʻu ha [a]meʻa-foaki, pe te ke maʻu ha meʻa-foaki ʻo kapau te ke kole kiate au ʻi he tui, mo e [b]loto-faitotonu, ʻo tui ki he māfimafi ʻo Sīsū Kalaisí, pe ʻi hoku mālohí ʻa ia ʻoku lea kiate koé;

11 He vakai, ko au ia ʻoku leá; vakai, ko au ko e [a]maama ʻoku ulo ʻi he fakapoʻulí, pea ʻi hoku [b]mālohí ʻoku ou fai ai ʻa e ngaahi leá ni kiate koé.

12 Pea ko ʻeni, ko e moʻoni, ko e moʻoni, ʻoku ou pehē kiate koe, [a]falala ki he [b]Laumālie ko ia ʻoku tākiekina ke faileleí—ʻio, ke faitotonú, ke [c]ʻaʻeva ʻi he [d]loto-fakatōkilaló, ke [e]fakamaau māʻoniʻoní, pea ko hoku Laumālié ʻeni.

13 Ko e moʻoni, ko e moʻoni, ʻoku ou pehē kiate koe, te u foaki kiate koe mei hoku Laumālié, ʻa ia ʻe [a]fakamāmaʻi ho [b]ʻatamaí, ʻa ia ʻe fakafonu ho laumālié ʻaki ʻa e [c]fiefia.

14 Pea te ke toki ʻiloʻi, pe te ke ʻiloʻi ʻi he meʻá ni, ko e ngaahi meʻa kotoa pē te ke kole kiate aú, ʻa ia ʻoku kau ki he ngaahi meʻa ʻo e [a]māʻoniʻoní, te ke maʻu ia ʻi hoʻo tui kiate aú.

15 Vakai, ʻoku ou fekau kiate koe, ʻoku ʻikai ʻaonga ke ke mahalo kuo ui koe ke malanga kae ʻoua kuo [a]ui koe.

16 Tatali ʻo fuofuoloasiʻi ange, kae ʻoua ke ke maʻu ʻeku leá, ko ʻeku [a]maká, ko hoku siasí, pea mo ʻeku ongoongoleleí, koeʻuhi ke ke ʻiloʻi fakapapau ʻa ʻeku tokāteliné.

17 Pea vakai, ʻe toki fai kiate koe ʻo fakatatau ki hoʻo ngaahi holí, ʻio, ʻo fakatatau ki hoʻo tuí.

18 Tauhi ʻeku ngaahi fekaú; fakalongolongo pē; kumi ki hoku Laumālié;

19 ʻIo, [a]pīkitai kiate au ʻaki ho lotó kotoa, koeʻuhi ke ke tokoni ki hono ʻomi ki he māmá ʻa e ngaahi meʻa ko ia kuo lau ki aí—ʻio, ʻa hono liliu ʻo ʻeku tohí; faʻa kātaki kae ʻoua ke ke lava ʻo fakahoko ia.

20 Vakai, ko hoʻo ngāué ʻeni, ke [a]tauhi ʻeku ngaahi fekaú, ʻio, ʻaki ho iví ʻatamaí, mo e mālohí kotoa.

21 ʻOua ʻe feinga ke malanga ʻaki ʻa ʻeku leá, kae fuofua feinga ke [a]maʻu ʻeku leá, pea ʻe toki vete ho ʻeleló; pea kapau te ke loto ki ai, te ke maʻu leva ʻa hoku Laumālié pea mo ʻeku leá, ʻio ʻa e mālohi ʻo e ʻOtuá ki hono fakalotoʻi ʻo e kakaí ke tuí.

22 Kae fakalongolongo pē ʻeni; ako [a]ʻeku lea ʻa ia kuo ʻalu atu ʻi he lotolotonga ʻo e fānau ʻa e tangatá, pea [b]ako foki ʻa [c]ʻeku lea ʻa ia ʻe ʻalu atu ʻi he lotolotonga ʻo e fānau ʻa e tangatá, pe ko ia ʻoku lolotonga fai hono liliú, ʻio, kae ʻoua ke ke maʻu ʻa e meʻa kotoa pē te u [d]tuku ki he fānau ʻa e tangatá ʻi he toʻu tangata ko ʻení, pea ʻe toki tānaki atu ki ai ʻa e ngaahi meʻa kotoa pē.

23 Vakai, ko [a]Hailame koe, ko hoku foha; [b]kumi ki he puleʻanga ʻo e ʻOtuá, pea ʻe tānaki atu ʻa e ngaahi meʻa kotoa pē ʻo fakatatau mo e meʻa ʻoku totonú.

24 [a]Langa ʻi heʻeku maká, ʻa ia ko ʻeku [b]ongoongoleleí;

25 ʻOua ʻe fakaʻikaiʻi ʻa e laumālie ʻo e [a]fakahaá, pe ko e laumālie ʻo e [b]kikité, he ʻe malaʻia ia ʻokú ne fakaʻikaiʻi ʻa e ongo meʻa ní;

26 Ko ia, ke ke [a]mataʻikoloa ʻaki ia ʻi ho lotó kae ʻoua ke hokosia ʻa e taimi ʻa ia ʻe hā fakapotopoto ai kiate au ke ke toki ʻalu atu.

27 Vakai, ʻoku ou lea kiate kinautolu kotoa pē ʻoku ʻiate kinautolu ʻa e ngaahi holi leleí, pea kuo nau [a]ʻai ʻenau hele tuʻusí ke tuʻusí.

28 Vakai, ko au ko [a]Sīsū Kalaisi, ko e ʻAlo ʻo e ʻOtuá. Ko au ko e moʻui mo e [b]maama ʻo e māmaní.

29 Ko au ia ʻa ia naʻe haʻu ki hoku kakaí, kae ʻikai maʻu au ʻe hoku kakaí;

30 Ka ko e moʻoni, ko e moʻoni, ʻoku ou pehē kiate koe, ko kinautolu kotoa pē ʻoku nau maʻu aú, te u tuku kiate kinautolu ʻa e [a]mālohi ke hoko ko e ngaahi [b]foha ʻo e ʻOtuá, ʻio kiate kinautolu ʻoku tui ki hoku hingoá. ʻĒmeni.

- ◀1a
ʻĪsaia 29:14; T&F 4. FFL Fakafoki Mai ʻo e Ongoongoleleí.

- ◀2a
1 Nīfai 15:23–25; T&F 1:14; 84:43–45.

- ◀b
Hepelū 4:12.

- ◀c
ʻAlamā 4:19; 31:5.

- ◀d
Hilam. 3:29–30; T&F 6:2.

- ◀3a
T&F 12:3.

- ◀b
Luke 18:22; Hilam. 5:8.

- ◀c
1 Tīm. 6:19.

- ◀4a
Fakahā 14:15; T&F 14:3–4.

- ◀5a
FFL Lotú.

- ◀6a
ʻĪsaia 52:7–8; T&F 66:11. FFL Saione.

- ◀7a
1 Ng. Tuʻi 3:11–13; 2 Nīfai 26:31; Sēkope 2:17–19; T&F 38:39.

- ◀b
FFL Potó.

- ◀9a
T&F 19:21–22.

- ◀b
FFL Fakatomalá, Fakatomalaʻí.

- ◀c
T&F 105:5.

- ◀10a
T&F 46:8–12.

- ◀b
Luke 8:15.

- ◀11a
FFL Maama ʻo Kalaisí.

- ◀b
FFL Mālohí.

- ◀12a
T&F 84:116. FFL Falalá.

- ◀b
Loma 8:1–9; 1 Sione 4:1–6.

- ◀c
FFL ʻAʻevá, ʻAʻeva mo e ʻOtuá.

- ◀d
FFL Loto-fakatōkilaló.

- ◀e
Mātiu 7:1–5; ʻAlamā 41:14–15.

- ◀13a
T&F 76:12.

- ◀b
FFL ʻAtamaí.

- ◀c
FFL Fiefiá.

- ◀14a
FFL Māʻoniʻoní.

- ◀15a
TT 1:5. FFL Mafaí; Uí, Ui ʻe he ʻOtuá.

- ◀16a
T&F 6:34. FFL Maká.

- ◀19a
Sēkope 6:5; T&F 98:11.

- ◀20a
FFL Talangofuá.

- ◀21a
ʻAlamā 17:2–3; T&F 84:85.

- ◀22a
FK ko e Tohi Tapú.

- ◀b
FFL Folofolá—Ko e mahuʻinga ʻo e folofolá.

- ◀c
FK ko e Tohi ʻa Molomoná.

- ◀d
ʻAlamā 29:8.

- ◀23a
SS—H 1:4.

- ◀b
Mātiu 6:33.

- ◀24a
Mātiu 7:24–27.

- ◀b
FFL Ongoongoleleí.

- ◀25a
FFL Fakahaá.

- ◀b
Fakahā 19:10. FFL Kikité, Kikiteʻí.

- ◀26a
Teut. 11:18; T&F 6:20; 43:34; SS—M 1:37.

- ◀27a
FFL Ngāue Fakafaifekaú.

- ◀28a
FFL Sīsū Kalaisi.

- ◀b
FFL Maama ʻo Kalaisí.

- ◀30a
Sione 1:12.

- ◀b
FFL Foha mo e Ngaahi ʻOfefine ʻo e ʻOtuá, Ngaahi.

VAHE 12

Ko e fakahā naʻe fai mai ʻia Siosefa Sāmita ko e Palōfitá kia Siosefa Naiti, ko e Lahí, ʻi Hāmoni, Penisilivēnia, ʻi Mē 1829 (History of the Church, 1:47–48). Naʻe tui ʻa Siosefa Naiti ki he ngaahi fakamatala ʻa Siosefa Sāmita ʻo kau ki heʻene maʻu ʻa e ngaahi peleti ʻo e Tohi ʻa Molomoná pea mo e ngāue ʻo e liliu lea ʻa ia naʻe lolotonga faí pea kuó ne ʻosi foaki ha ngaahi meʻa ke tokoni kia Siosefa Sāmita mo ʻene tangata tohí, ʻa ia naʻe lava ai ke hoko atu ʻena liliu leá. Naʻe kole ange ʻe Siosefa Naiti, pea naʻe fehuʻi ai ʻe he Palōfitá ki he ʻEikí pea maʻu mai ʻa e fakahā ko ʻení.

1–6, ʻE maʻu ʻe he kau ngāue ʻi he ngoue vainé ʻa e fakamoʻuí; 7–9, Ko kinautolu kotoa pē ʻoku nau holi ki ai pea ʻoku nau feʻungá te nau lava ʻo tokoni ʻi he ngāue ʻa e ʻEikí.

1 ʻOku vave ke hoko mai ha [a]ngāue maʻongoʻonga mo fakaofo ʻi he lotolotonga ʻo e fānau ʻa e tangatá.

2 Vakai, ko au ko e ʻOtuá; tokanga ki heʻeku leá, ʻa ia ʻoku moʻui mo mālohi, pea māsila ange ʻi ha heletā fakatoumata, ki hono vahevaheʻi ʻo e ngaahi hokotanga huí mo e uhó fakatouʻosi; ko ia, tokanga ki heʻeku leá.

3 Vakai, ʻoku hina ʻa e ngoué ki he utu-taʻú; ko ia, ʻilonga ia ʻoku holi ke utú tuku ke ne ʻai ʻene hele tuʻusí ʻaki hono tūkuingatá, pea tuʻusi lolotonga ʻene kei ʻahó, koeʻuhi ke ne tokonaki maʻa hono laumālié ʻa e fakamoʻui taʻengatá ʻi he puleʻanga ʻo e ʻOtuá.

4 ʻIo, ʻilonga ia te ne ʻai ʻene hele tuʻusí ʻo tuʻusí, ʻoku ui ia ʻe he ʻOtuá.

5 Ko ia, kapau te ke kole meiate au, te ke maʻu; kapau te ke tukituki, ʻe toʻo kiate koe.

6 Ko ʻeni, hangē ko hoʻo kolé, vakai, ʻoku ou pehē kiate koe, tauhi ʻeku ngaahi fekaú, pea feinga ke ʻomai pea fokotuʻu ʻa e ngāue ʻo Saioné.

7 Vakai, ʻoku ou lea kiate koe, kae ʻumaʻā foki ʻa kinautolu kotoa pē ʻa ia ʻoku ʻiate kinautolu ʻa e ngaahi holi ke ʻomai mo fokotuʻu ʻa e ngāue ní;

8 Pea ʻe ʻikai lava ha taha ke tokoni ʻi he ngāué ni ʻo kapau ʻe ʻikai te ne [a]loto-fakatōkilalo pea fonu ʻi he [b]ʻofá, ʻo maʻu ʻa e [c]tuí, [d]ʻamanaki leleí, mo e [e]manavaʻofá, pea anga-fakamaʻumaʻu ʻi he meʻa kotoa pē ʻa ia ʻe fakafalala kiate ia ke ne tauhí.

9 Vakai, ko au ko e maama mo e moʻui ʻo e māmaní, ʻa ia ʻoku ou lea ʻaki ʻa e ngaahi leá ni, ko ia tokanga ʻaki ho tūkuingatá, pea ʻe toki ui koe. ʻĒmeni.

- ◀1a
Vakai ki he T&F 11:1–6 ke maʻu mei ai ha ngaahi potufolofola tatau.

- ◀8a
FFL Loto-fakatōkilaló.

- ◀b
FFL ʻOfá.

- ◀c
FFL Tuí.

- ◀d
FFL ʻAmanakí, ʻAmanaki Leleí.

- ◀e
FFL Manavaʻofá.

VAHE 13

Ko hono fakanofo ʻo Siosefa Sāmita mo ʻŌliva Kautele ki he Lakanga Taulaʻeiki Faka-ʻĒloné ʻi he kauvai ʻo e Vaitafe Sesikuehaná, ofi ki Hāmoni, Penisilivēnia, ʻi he ʻaho 15 Mē 1829 (History of the Church, 1:39–42). Naʻe fai ʻa e fakanofó ʻi he nima ʻo e ʻāngelo ʻa ia naʻá ne pehē ko Sione ia, ʻa ia naʻe ui ko Sione ko e Papitaiso ʻi he Fuakava Foʻoú. Naʻe fakahā ange ʻe he ʻāngeló ʻokú ne ngāue mai ʻo fakatatau ki he tuʻutuʻuni ʻa Pita, Sēmisi, mo Sione, ʻa ia ko e kau ʻAposetolo ʻi he kuonga muʻá ʻa ia ʻoku nau maʻu ʻa e ngaahi kī ʻo e lakanga fakataulaʻeiki māʻolunga angé, ʻa ia naʻe ui ko e Lakanga Fakataulaʻeiki ʻo Melekisētekí. Naʻe fai mai ʻa e talaʻofa kia Siosefa mo ʻŌliva ʻe hokosia ʻa e taimi ʻe foaki ai ʻa e Lakanga Taulaʻeiki Faka-Melekisētekí kiate kinaua. (Vakai ki he vahe 27:7, 8, 12.)

ʻOku fakamatalaʻi mai ʻa e ngaahi kī mo e ngaahi mālohi ʻo e Lakanga Taulaʻeiki Faka-ʻĒloné.

1 ʻI he huafa ʻo e Mīsaiá, ʻoku ou [a]foaki kiate kimoua ʻa hoku ongo kaungā-tamaioʻeiki, ʻa e [b]Lakanga Fakataulaʻeiki ʻo ʻĒloné, ʻa ia ʻokú ne maʻu ʻa e ngaahi kī ʻo e tauhi mai ʻa e kau [c]ʻāngeló, pea mo e ongoongolelei ʻo e [d]fakatomalá, pea mo e [e]papitaiso ʻi he fakaukú ke fakamolemole ʻa e ngaahi angahalá; pea ʻe ʻikai pē toe ʻave ʻeni mei māmani ʻo aʻu ki hono toe fai ʻe he ngaahi foha ʻo [f]Līvaí ha feilaulau ki he ʻEikí ʻi he [g]māʻoniʻoni.

- ◀1a
SS—H 1:68–75. FFL Fakanofó.

- ◀b
T&F 27:8; 84:18–34. FFL Lakanga Taulaʻeiki Faka-ʻĒloné.

- ◀c
FFL ʻĀngeló, Kau.

- ◀d
FFL Fakatomalá, Fakatomalaʻí.

- ◀e
FFL Papitaisó.

- ◀f
Vakai ki he fakamatala ʻa ʻŌliva Kautele ki hono fakafoki mai ʻo e Lakanga Taulaʻeiki Faka-ʻĒloné ʻi he ngataʻanga ʻo e Siosefa Sāmita—Hisitōliá. Teut. 10:8; 1 Fkmtl. 6:48; T&F 128:24.

- ◀g
FFL Māʻoniʻoní.

VAHE 14

Ko e fakahā naʻe fai mai ʻia Siosefa Sāmita ko e Palōfitá kia Tēvita Uitemā, ʻi Feieti, Niu ʻIoke, ʻi Sune 1829 (History of the Church, 1:48–50). Kuo ʻosi kamata ke tokanga lahi ʻaupito ʻa e fāmili Uitemaá ki hono liliu ʻo e Tohi ʻa Molomoná. Naʻe ʻosi hiki foki ʻa e Palōfitá ʻo nofo ʻi he ʻapi ʻo Pita Uitemā, ko e Lahí, pea naʻá ne nofo ai ʻo aʻu ki hono fakaʻosi ʻo e ngāue ki he liliú mo hono maʻu ʻo e maʻu mafai pulusi ki he tohi ʻe pulusí. Naʻe ʻi ai ha toko tolu ʻo e ngaahi foha ʻo e fāmili Uitemaá, naʻa nau maʻu ha fakamoʻoni ki hono moʻoni ʻo e ngāué, pea naʻe fakaʻau ke nau hohaʻa ʻaupito ki honau fatongiá taki taha. Naʻe fai mai ʻa e fakahā ko ʻení mo e fakahā ʻe ua ʻe hoko maí (vahe 15 mo e 16) ʻi he ʻŪlimí mo e Tūmemí ko e tali ki ha fehuʻi naʻe fai. Naʻe hoko ʻa Tēvita Uitemā ki mui ko e toko taha ʻo e Kau Fakamoʻoni ʻe Toko Tolu ki he Tohi ʻa Molomoná.

1–6, ʻE maʻu ʻe he kau ngāue ʻi he ngoue vainé ʻa e fakamoʻuí; 7–8, Ko e moʻui taʻengatá ʻa e meʻaʻofa mahuʻinga taha ʻa e ʻOtuá; 9–11, Naʻe fakatupu ʻe Kalaisi ʻa e ngaahi langí mo e māmaní.

1 ʻOku vave ke hoko mai ha [a]ngāue maʻongoʻonga mo fakaofo ki he fānau ʻa e tangatá.

2 Vakai, ko au ko e ʻOtuá; tokanga ki heʻeku leá, ʻa ia ʻoku moʻui mo mālohi, pea māsila ange ʻi ha heletā fakatoumata, ki hono vahevaheʻi ʻo e ngaahi hokotanga huí mo e uhó fakatouʻosi; ko ia, tokanga ki heʻeku leá.

3 Vakai, ʻoku hina ʻa e ngoué ki he utu-taʻú; ko ia, ʻilonga ia ʻoku holi ke utú tuku ke ne ʻai ʻene hele tuʻusí ʻaki hono tūkuingatá, pea tuʻusi lolotonga ʻene kei ʻahó, koeʻuhí ke ne tokonaki maʻa hono laumālié ʻa e fakamoʻui taʻengatá ʻi he puleʻanga ʻo e ʻOtuá.

4 ʻIo, ʻilonga ia te ne ʻai ʻene hele tuʻusí ʻo tuʻusí, ʻoku ui ia ʻe he ʻOtuá.

5 Ko ia, kapau te ke kole meiate au, te ke maʻu; kapau te ke tukituki, ʻe toʻo kiate koe.

6 Feinga ke ʻomai mo fokotuʻu ʻa hoku Saioné. Tauhi ʻeku ngaahi fekaú ʻi he meʻa kotoa pē.

7 Pea kapau te ke [a]tauhi ʻeku ngaahi fekaú ʻo [b]kātaki ki he ngataʻangá, te ke maʻu ʻa e [c]moʻui taʻengatá, ʻa ia ko e meʻaʻofa ʻoku mahuʻinga taha ʻi he ngaahi meʻaʻofa kotoa pē ʻa e ʻOtuá.

8 Pea ʻe hoko ʻo pehē, kapau te ke kole ki he Tamaí ʻi hoku hingoá, ʻi he tui, ʻo maʻu ʻa e loto-tuí, te ke maʻu ʻa e [a]Laumālie Māʻoniʻoní, ʻa ia ʻokú ne fakaleaʻi koe, koeʻuhí ke ke tuʻu ko e [b]fakamoʻoni ʻo e ngaahi meʻa te ke fakatou [c]fanongo pea mo mamata ki aí, pea koeʻuhí foki ke ke malanga ʻaki ʻa e fakatomalá ki he toʻu tangatá ni.

9 Vakai, ko au ko [a]Sīsū Kalaisi, ko e [b]ʻAlo ʻo e ʻOtua [c]moʻuí, ʻa ia naʻá ne [d]fakatupu ʻa e ngaahi langí mo e [e]māmaní, ko ha [f]maama ʻoku ʻikai lava ke fufuuʻi ʻi he [g]fakapoʻulí;

10 Ko ia, kuo pau ke u ʻomi ai ʻa hono [a]kakato ʻo ʻeku ongoongoleleí mei he kau [b]Senitailé ki he fale ʻo ʻIsilelí.

11 Pea vakai, ko Tēvita koe, pea ʻoku ui koe ke tokoni; ʻa ia ko ha meʻa kapau te ke fai ia, pea faivelenga, ʻe tāpuakiʻi fakalaumālie mo fakatuʻasino fakatouʻosi koe, pea ʻe lahi ʻa ho palé. ʻĒmeni.

- ◀1a
Vakai ki he T&F 11:1–6 ke maʻu mei ai ha ngaahi potufolofola tatau.

- ◀7a
Lev. 26:3–12; Sione 15:10; Mōsaia 2:22, 41; T&F 58:2.

- ◀b
FFL Kātakí.

- ◀c
2 Nīfai 31:20; T&F 6:13. FFL Moʻui Taʻengatá.

- ◀8a
FFL Laumālie Māʻoniʻoní.

- ◀b
Mōsaia 18:8–10. FFL Fakamoʻoní.

- ◀c
Vakai ki he Ko e Fakamoʻoni ʻa e Kau Fakamoʻoni ʻe Toko Tolú ʻi he ngaahi ʻuluaki peesi ʻo e Tohi ʻa Molomoná.

- ◀9a
Mōsaia 4:2; T&F 76:20–24.

- ◀b
Loma 1:4.

- ◀c
Taniela 6:26; ʻAlamā 7:6; T&F 20:19.

- ◀d
Sione 1:1–3, 14; 3 Nīfai 9:15; T&F 45:1. FFL Fakatupú.

- ◀e
ʻĒpa. 4:12, 24–25.

- ◀f
2 Sam. 22:29. FFL Maama ʻo Kalaisí.

- ◀g
FFL Fakapoʻuli, Fakalaumālié.

- ◀10a
T&F 20:8–9; SS—H 1:34.

- ◀b
FFL Senitailé, Kau.

VAHE 15

Ko e fakahā naʻe fai mai ʻia Siosefa Sāmita ko e Palōfitá kia Sione Uitemā, ʻi Feieti, Niu ʻIoke, ʻi Sune 1829 (History of the Church, 1:50). (Vakai ki he ʻuluʻi fakamatala ki he vahe 14.) ʻOku fakataumuʻa mai pē ki he toko taha ʻa e pōpoakí ʻa ia ʻoku fakahā mai ai ʻe he ʻEikí ʻa e meʻa naʻe ʻiloʻi ʻe Sione Uitemā mo e ʻEikí toko ua pē. Naʻe hoko ʻa Sione Uitemā ki mui ko e toko taha ʻo e Kau Fakamoʻoni ʻe Toko Valu ki he Tohi ʻa Molomoná.

1–2, ʻOku mafao atu ʻa e toʻukupu ʻo e ʻEikí ki he māmaní kotoa; 3–6, Ko e meʻa mahuʻinga tahá ke malanga ʻaki ʻa e ongoongoleleí mo fakamoʻui ʻa e ngaahi laumālié.

1 Tokanga mai, ʻa ʻeku tamaioʻeiki ko Sioné, pea fanongo ki he ngaahi lea ʻa Sīsū Kalaisi, ko ho ʻEikí pea ko ho Huhuʻí.

2 He vakai, ʻoku ou lea māsila mo [a]mālohi kiate koe, he kuo mafao atu ʻa hoku nimá ki he māmaní kotoa pē.

3 Pea te u fakahā kiate koe ʻa e meʻa ʻoku ʻikai ʻiloʻi ʻe ha tangata ʻe toko taha ka ko au pē mo koe—

4 He kuo tuʻo lahi ʻa hoʻo fehuʻi kiate au ke ʻiloʻi ʻa e meʻa ʻe mahuʻinga taha kiate koé.

5 Vakai, ʻokú ke monūʻia koe koeʻuhí ko e meʻá ni, pea koeʻuhi ko hoʻo lea ʻaki ʻa ʻeku ngaahi lea kuó u tuku kiate koe, ʻo fakatatau mo ʻeku ngaahi fekaú.

6 Pea ko ʻeni, vakai, ʻoku ou pehē kiate koe, ko e meʻa ʻe mahuʻinga taha kiate koé ko hoʻo [a]malanga ʻaki ʻa e fakatomalá ki he kakaí ni, koeʻuhí ke ke ʻomai ʻa e ngaahi laumālié kiate au, koeʻuhí ke mou [b]mālōlō mo kinautolu ʻi he [c]puleʻanga ʻo ʻeku [d]Tamaí. ʻĒmeni.

- ◀2a
Hilam. 3:29–30. FFL Mālohí.

- ◀6a
T&F 18:15–16. FFL Ngāue Fakafaifekaú.

- ◀b
FFL Mālōloó, Mālōlōʻangá.

- ◀c
FFL Puleʻanga ʻo e ʻOtuá pe Puleʻanga ʻo e Langí.

- ◀d
FFL Tamai ʻi Hēvaní.

VAHE 16

Ko e fakahā naʻe fai mai ʻia Siosefa Sāmita ko e Palōfitá kia Pita Uitemā, ko e Siʻí, ʻi Feieti, Niu ʻIoke, ʻi Sune 1829 (History of the Church, 1:51). (Vakai ki he ʻuluʻi fakamatala ʻo e vahe 14.) Naʻe hoko ʻa Pita Uitemā, ko e Siʻí, ki mui ko e toko taha ʻo e Kau Fakamoʻoni ʻe Toko Valu ki he Tohi ʻa Molomoná.

1–2, ʻOku mafao atu ʻa e toʻukupu ʻo e ʻEikí ki he māmaní kotoa; 3–6, Ko e meʻa mahuʻinga tahá ke malanga ʻaki ʻa e ongoongoleleí mo fakamoʻui ʻa e ngaahi laumālié.

1 [a]Tokanga mai, ʻa ʻeku tamaioʻeiki ko Pitá, pea fanongo ki he ngaahi lea ʻa Sīsū Kalaisi, ko ho ʻEikí pea ko ho Huhuʻí.

2 He vakai, ʻoku ou lea māsila mo mālohi kiate koe, he kuo mafao atu ʻa hoku nimá ki he māmaní kotoa pē.

3 Pea te u fakahā kiate koe ʻa e meʻa ʻoku ʻikai ʻiloʻi ʻe ha tangata ʻe toko taha, ka ko au pē mo koe—

4 He kuo tuʻo lahi ʻa hoʻo fehuʻi kiate au ke ʻiloʻi ʻa e meʻa ʻe mahuʻinga taha kiate koé.

5 Vakai, ʻokú ke monūʻia koe koeʻuhi ko e meʻá ni, pea koeʻuhi ko hoʻo lea ʻaki ʻa ʻeku ngaahi lea kuó u tuku kiate koe ʻo fakatatau mo ʻeku ngaahi fekaú.

6 Pea ko ʻeni, vakai, ʻoku ou pehē kiate koe, ko e meʻa ʻe mahuʻinga taha kiate koé ko hoʻo malanga ʻaki ʻa e fakatomalá ki he kakaí ni, koeʻuhí ke ke ʻomai ʻa e ngaahi laumālie kiate au, koeʻuhí ke mou mālōlō mo kinautolu ʻi he puleʻanga ʻo ʻeku Tamaí. ʻĒmeni.

- ◀1a
Vakai ki he T&F 15:1–6 ke maʻu mei ai ha ngaahi potufolofola tatau.

VAHE 17

Ko e fakahā naʻe fai mai ʻia Siosefa Sāmita ko e Palōfitá kia ʻŌliva Kautele, Tēvita Uitemā, mo Māteni Hālisi, ʻi Feieti, Niu ʻIoke, ʻi Sune 1829, ki muʻa ʻi heʻenau mamata ki he ngaahi peleti kuo tongitongi mo tuʻu ai ʻa e lekooti ʻo e Tohi ʻa Molomoná (History of the Church, 1:52–57). Naʻe ʻilo ʻe Siosefa mo ʻene tangata tohi, ko ʻŌliva Kautelé, ʻi heʻena liliu ʻa e ngaahi peleti ʻo e Tohi ʻa Molomoná ʻe fili ʻa e kau fakamoʻoni makehe ʻe toko tolu (vakai ki he ʻEta 5:2–4; 2 Nīfai 11:3; 27:12). Naʻe ueʻi hake ʻa ʻŌliva Kautele, Tēvita Uitemā, mo Māteni Hālisi ʻe ha holi faka-ʻOtua ke nau hoko ko e kau fakamoʻoni makehe ʻe toko tolú. Naʻe fehuʻi ʻe he Palōfitá ki he ʻEikí, pea naʻe fai mai ʻa e fakahā ko ʻení ko e tali ki ai ʻi he ʻŪlimí mo e Tūmemí.

1–4, ʻE mamata ʻa e Kau Fakamoʻoni ʻe Toko Tolú ʻi he tui ki he ngaahi peletí mo e ngaahi meʻa toputapu kehé; 5–9, ʻOku fakamoʻoni ʻa Kalaisi ki hono faka-ʻOtua ʻo e Tohi ʻa Molomoná.

1 Vakai, ʻoku ou pehē kiate kimoutolu, kuo pau ke mou falala ki heʻeku leá, pea kapau te mou fai ia ʻaki ʻa e loto-fakamātoato moʻoni, te mou [a]mamata ki he ngaahi [b]peletí, kae ʻumaʻā foki ʻa e sifa-fatafatá, mo e [c]heletā ʻa Lēpaní, mo e [d]ʻŪlimí mo e Tūmemí, ʻa ia naʻe tuku ki he [e]tokoua ʻo Sēletí ʻi he moʻungá, ʻi he taimi naʻá ne fefolofolai ai mo e ʻEikí ko e [f]mata ki he matá, pea mo e ongo meʻa fakahinohino [g]fakaofo ko ia naʻe tuku kia Līhai lolotonga ʻene ʻi he feituʻu maomaonganoá, ʻi he ngaahi ngataʻanga ʻo e [h]Tahi Kulokulá.

2 Pea ko e meʻa ʻi hoʻomou tuí te mou lava ai ʻo mamata ki ai, ʻa ia ko e tui ko iá naʻe maʻu ʻe he kau palōfita ʻo e kuonga muʻá.

3 Pea ʻo ka hili ʻa hoʻomou maʻu ʻa e tuí, pea kuo mou mamata ki ai ʻaki homou matá, te mou [a]fakamoʻoni ki ai, ʻi he mālohi ʻo e ʻOtuá;

4 Pea te mou fai ʻeni koeʻuhí ke ʻoua naʻa fakaʻauha ʻa ʻeku tamaioʻeiki ko Siosefa Sāmita, ko e Siʻí, koeʻuhi ke u lava ʻo fakahoko ʻa hoku ngaahi finangalo māʻoniʻoní ki he fānau ʻa e tangatá ʻi he ngāué ni.

5 Pea te mou fakamoʻoni kuo mou mamata ki ai, ʻo hangē foki ko e mamata ki ai ʻa ʻeku tamaioʻeiki ko Siosefa Sāmita, ko e Siʻí; he kuó ne mamata ki ai ʻi hoku mālohí, pea kuo hoko ia koeʻuhi naʻá ne maʻu ʻa e tuí.

6 Pea kuó ne liliu ʻa e [a]tohí, ʻio ʻa e [b]konga ko ia kuó u fekau kiate iá, pea hangē ʻoku moʻui ʻa homou ʻEikí mo homou ʻOtuá ʻoku moʻoni ia.

7 Ko ia, kuo mou maʻu ʻa e mālohi tatau, mo e tui tatau, mo e meʻa-foaki tatau pē mo ia;

8 Pea kapau te mou fai ʻa e ngaahi fekau fakamuimui ko ʻeni ʻaʻakú, ʻa ia kuó u tuku kiate kimoutolú, ʻe ʻikai ikuna ʻa kimoutolu ʻe he ngaahi [a]matapā ʻo helí; he ʻoku feʻunga ʻa ʻeku [b]ʻaloʻofá kiate kimoutolu, pea ʻe [c]hiki hake ʻa kimoutolu ʻi he ʻaho fakaʻosí.

9 Pea ko au, Sīsū Kalaisi, ko homou [a]ʻEikí mo homou ʻOtuá, kuó u lea ʻaki ia kiate kimoutolu, koeʻuhí ke u lava ʻo fakahoko ʻa hoku ngaahi finangalo māʻoniʻoní ki he fānau ʻa e tangatá. ʻĒmeni.

- ◀1a
2 Nīfai 27:12; ʻEta 5:2–4; T&F 5:15. Vakai foki ki he Ko e Fakamoʻoni ʻa e Kau Fakamoʻoni ʻe Toko Tolú ʻi he ngaahi ʻuluaki peesi ʻo e Tohi ʻa Molomoná.

- ◀b
Molom. 6:6; SS—H 1:52. FFL Peletí, Ngaahi.

- ◀c
1 Nīfai 4:8–9; 2 Nīfai 5:14; Sēkope 1:10; Mōsaia 1:16.

- ◀d
FFL ʻŪlimí mo e Tūmemí.

- ◀e
ʻEta 3:1–28.

- ◀f
Sēnesi 32:30; ʻEke. 33:11; Mōsese 1:2.

- ◀g
1 Nīfai 16:10, 16, 26–29; ʻAlamā 37:38–47.

- ◀h
1 Nīfai 2:5.

- ◀3a
FFL Fakamoʻoní; Fakamoʻoniʻí.

- ◀6a
FFL Tohi ʻa Molomoná.

- ◀b
2 Nīfai 27:22; 3 Nīfai 26:7–10.

- ◀8a
Mātiu 16:18; 3 Nīfai 11:39; T&F 10:69.

- ◀b
FFL ʻAloʻofá.

- ◀c
1 Nīfai 13:37; 3 Nīfai 27:14–15, 22; T&F 9:14.

- ◀9a
FFL ʻEikí.

VAHE 18

Ko e fakahā kia Siosefa Sāmita ko e Palōfitá, ʻŌliva Kautele, mo Tēvita Uitemā, ʻa ia naʻe fai mai ʻi Feieti, Niu ʻIoke, ʻi Sune 1829 (History of the Church, 1:60–64). ʻI hono foaki mai ʻo e Lakanga Taulaʻeiki Faka-ʻĒloné, naʻe talaʻofa mai ai mo hono foaki mai ʻo e Lakanga Taulaʻeiki Faka-Melekisētekí (vakai ki he ʻuluʻi fakamatala ki he vahe 13). Naʻe fai mai ʻe he ʻEikí ʻa e fakahaá ni ko e tali ki he lotu fakamātoato ke fakahā mai ha ʻilo ʻo kau ki he meʻá.

1–5, ʻOku fakahā mai ʻe he ngaahi folofolá ʻa e founga ki hono langa hake ʻo e Siasí; 6–8, ʻOku fakaʻau ke kakato ʻa e fai angahala ʻa e māmaní; 9–16, ʻOku mahuʻinga lahi ʻa e ngaahi laumālié; 17–25, Kuo pau ke toʻo ʻe he tangatá ʻa e huafa ʻo Kalaisí kiate kinautolu ka nau maʻu ʻa e fakamoʻuí; 26–36, ʻOku fakahā mai ʻa e ui mo e ngāue ʻa e Toko Hongofulu Mā Uá; 37–39, ʻOku fekau kia ʻŌliva Kautele mo Tēvita Uitemā ke na kumi ʻa e Toko Hongofulu Mā Uá; 40–47, Kuo pau ke fakatomala ʻa e tangatá, mo papitaiso, pea tauhi ʻa e ngaahi fekaú, ka nau maʻu ʻa e fakamoʻuí.

1 Ko ʻeni, vakai, koeʻuhí ko e meʻa kuó ke kole ʻe koe, ko ʻeku tamaioʻeiki ko ʻŌliva Kautele, ke ʻilo meiate aú, ʻoku ou fai ai kiate koe ʻa e ngaahi leá ni:

2 Vakai, kuó u fakahā kiate koe, ʻi hoku Laumālié ʻi he ngaahi taimi lahi, ʻoku [a]moʻoni ʻa e ngaahi meʻa kuó ke tohí; ko ia ʻokú ke ʻiloʻi ʻoku moʻoni ia.

3 Pea kapau ʻokú ke ʻiloʻi ʻoku moʻoni ia, vakai, ʻoku ou fai kiate koe ʻa e fekau, ke ke falala ki he ngaahi meʻa ʻa ia kuo [a]tohí;

4 He ʻoku ʻi ai ʻa e ngaahi meʻa kotoa pē kuo tohi ʻo kau ki he tuʻunga ʻo hoku siasí, mo ʻeku [a]ongoongoleleí, pea mo ʻeku [b]maká.

5 Ko ia, kapau te ke langa hake hoku siasí, ki he tuʻunga ʻo ʻeku ongoongoleleí mo ʻeku maká, ʻe ʻikai ke ikunaʻi koe ʻe he ngaahi matapā ʻo helí.

6 Vakai, ʻoku fakaʻau ke kakato ʻa e fai angahala ʻa e [a]māmaní; pea ʻoku ʻaonga ke ueʻi hake ʻa e fānau ʻa e tangatá ke nau fakatomala, ʻa e kau [b]Senitailé kae ʻumaʻā foki mo e fale ʻo ʻIsilelí.

7 Ko ia, koeʻuhi ko hono [a]papitaiso koe ʻi he nima ʻo ʻeku tamaioʻeiki ko Siosefa Sāmita, ko e Siʻí, ʻo fakatatau ki he meʻa ʻa ia kuó u fekau kiate iá, kuó ne fakahoko ai ʻa e meʻa naʻá ku tuʻutuʻuni kiate iá.

8 Pea ko ʻeni, ʻoua te ke ofo ʻi heʻeku ui ia ke fakahoko ʻa e meʻa ʻoku ou loto ki aí, ʻa ia ko e meʻa ʻoku ou ʻiloʻi ʻe au; ko ia, kapau te ne [a]faivelenga ʻi he [b]tauhi ʻeku ngaahi fekaú ʻe [c]tāpuakiʻi ia ke ne maʻu ʻa e moʻui taʻengatá; pea ko hono hingoá ko [d]Siosefa.

9 Pea ko ʻeni, ʻe ʻŌliva Kautele, ʻoku ou lea kiate koe, kae ʻumaʻā foki kia Tēvita Uitemā, ʻi he fekau; he vakai, ʻoku ou fekau ki he kakai kotoa pē ʻi he feituʻu kotoa pē ke nau fakatomala, pea ʻoku ou lea kiate kimoua ʻo hangē kia Paula ko ʻeku [a]ʻaposetoló, he ʻoku ui ʻa kimoua ʻo hangē pē ko e ui naʻe fai kiate iá.

10 Manatu, ʻoku [a]mahuʻinga lahi ʻa e ngaahi [b]laumālié ʻi he ʻao ʻo e ʻOtuá;

11 He vakai, naʻe kātakiʻi ʻe he ʻEikí ko homo [a]Huhuʻí ʻa e [b]mate ʻi he kakanó; ko ia, naʻá ne [c]kātakiʻi ai ʻa e [d]mamahi ʻa e kakai kotoa pē, koeʻuhí ke lava ʻa e kakai kotoa pē ʻo fakatomala pea haʻu kiate ia.

12 Pea kuó ne [a]toe tuʻu hake mei he maté, koeʻuhí ke ne lava ʻo ʻomi ʻa e kakai kotoa pē kiate ia, tuʻunga ʻi he [b]fakatomalá.

13 Pea hono ʻikai ke lahi ʻa ʻene [a]fiefia ʻi he laumālie ʻe toko taha ʻoku fakatomalá!

14 Ko ia, ʻoku ui ʻa kimoua ke [a]kalanga ʻaki ʻa e fakatomalá ki he kakaí ni.

15 Pea kapau te mo ngāue ʻi homo ngaahi ʻahó kotoa pē ʻi hono kalanga ʻaki ʻo e fakatomalá ki he kakaí ni, pea ʻomi, ʻa e foʻi [a]laumālie ʻe toko taha pē kiate au, hono ʻikai ke lahi pehē fau ʻa hoʻomo fiefia fakataha mo ia ʻi he puleʻanga ʻo ʻeku Tamaí!

16 Pea ko ʻeni, kapau ʻe lahi ʻa hoʻomo fiefiá mo e foʻi toko taha kuó mo ʻomi kiate au ki he [a]puleʻanga ʻo ʻeku Tamaí, hono ʻikai ke lahi hoʻomo [b]fiefiá, ʻo kapau te mo [c]ʻomi ʻa e ngaahi laumālie tokolahi kiate au!

17 Vakai, ʻokú mo maʻu ʻa ʻeku ongoongoleleí ʻi homo ʻaó, pea mo ʻeku maká, pea mo ʻeku [a]fakamoʻuí.

18 [a]Kole ki he Tamaí ʻi hoku [b]hingoá, ʻi he tui ʻo tui te mo maʻu, pea te mo maʻu ʻa e Laumālie Māʻoniʻoní, ʻa ia ʻokú ne fakahā ʻa e ngaahi meʻa kotoa pē ʻoku [c]ʻaongá ki he fānau ʻa e tangatá.

19 Pea kapau ʻoku ʻikai te mo maʻu ʻa e [a]tuí, [b]ʻamanaki leleí, mo e [c]manavaʻofá, ʻe ʻikai te mo lava ʻo fai ha meʻa ʻe taha.

20 ʻOua ʻe [a]fakakikihi mo ha siasi, ka ko e [b]siasi pē ʻo e tēvoló.

21 Toʻo kiate kimoua ʻa e [a]huafa ʻo Kalaisí, pea [b]lea ʻaki ʻa e moʻoní ʻi he [c]fakamātoato.

22 Pea ʻilonga ʻa kinautolu kotoa pē ʻe fakatomala mo [a]papitaiso ʻi hoku hingoá, ʻa ia ko Sīsū Kalaisí, pea [b]kātaki ki he ngataʻangá, ʻe fakamoʻui ʻa kinautolu.

23 Vakai, ko Sīsū Kalaisi ʻa e [a]huafa kuo tuku mai ʻe he Tamaí, pea ʻoku ʻikai toe ʻi ai mo ha hingoa kehe kuo tuku mai ʻa ia ʻe lava ʻo fakamoʻui ai ʻa e faʻahinga ʻo e tangatá;

24 Ko ia, kuo pau ke toʻo ʻe he kakai kotoa pē kiate kinautolu ʻa e hingoa kuo tuku mai ʻe he Tamaí, he ko e hingoa ia ʻe ui ʻaki ʻa kinautolu ʻi he ʻaho fakaʻosí;

25 Ko ia, kapau ʻoku ʻikai te nau ʻiloʻi ʻa e [a]huafa ʻoku ui ʻaki ʻa kinautolú, ʻe ʻikai te nau lava ʻo maʻu ha nofoʻanga ʻi he [b]puleʻanga ʻo ʻeku Tamaí.

26 Pea ko ʻeni, vakai, ʻoku toe ʻi ai mo ha niʻihi kehe kuo ui ke malanga ʻaki ʻa ʻeku ongoongoleleí, ki he [a]Senitailé mo e Siú fakatouʻosi;

27 ʻIo, naʻa mo e toko hongofulu mā ua; pea ʻe hoko ʻa e Toko [a]Hongofulu Mā Uá ko ʻeku kau ākonga, pea te nau toʻo kiate kinautolu ʻa hoku hingoá; pea ko e Toko Hongofulu Mā Uá ʻa kinautolu te nau holi ke toʻo kiate kinautolu ʻa hoku [b]hingoá ʻaki ʻa e loto-fakamātoato moʻoní kotoa.

28 Pea kapau ʻoku nau holi ke toʻo hoku hingoá kiate kinautolu ʻaki ʻa e loto-fakamātoato moʻoni, ʻoku ui ʻa kinautolu ke ʻalu atu ki he [a]māmaní kotoa pē ke malanga ʻaki ʻeku [b]ongoongoleleí ki he kakai [c]kotoa pē.

29 Pea ko kinautolu ia ʻa ia kuó u fakanofo ʻe au ke fai [a]papitaiso ʻi hoku hingoá, ʻo fakatatau ki he meʻa ko ia kuo tohí;

30 Pea ʻokú mo maʻu ʻi homo ʻaó ʻa e meʻa kuo tohí; ko ia, kuo pau ke mo fai ia ʻo fakatatau mo e ngaahi lea ʻa ia kuo tohí.

31 Pea ko ʻeni ʻoku ou lea kiate kimoutolu, ko e Toko [a]Hongofulu Mā Uá—Vakai, ʻoku feʻunga ʻa ʻeku ʻaloʻofá kiate kimoutolu; kuo pau ke mou ʻaʻeva angatonu ʻi hoku ʻaó pea ʻikai fai angahala.

32 Pea, vakai, ko kimoutolu ia ʻa kinautolu ʻoku fakanofo ʻiate au ke [a]fakanofo ʻa e kau taulaʻeikí mo e kau akonakí; ke malanga ʻaki ʻa ʻeku ongoongoleleí, ʻo [b]fakatatau mo e mālohi ʻo e Laumālie Māʻoniʻoni ʻa ia ʻoku ʻiate kimoutolú, pea fakatatau ki he ngaahi [c]ui mo e ngaahi meʻa-foaki ʻa e ʻOtuá ki he tangatá;

33 Pea ko au, Sīsū Kalaisi, ko homou ʻEikí mo homou ʻOtuá, kuó u lea ʻaki ia.

34 Ko e ngaahi [a]leá ni ʻoku ʻikai mei ha kau tangata pe mei ha tangata, ka ʻoku meiate au ia; ko ia, ke mou fakamoʻoni ʻoku meiate au ia kae ʻikai mei he tangatá;

35 He ko hoku [a]leʻó ʻoku lea ʻaki ia kiate kimoutolú; he ʻoku ʻoatu ia ʻi hoku Laumālié kiate kimoutolu, pea ʻi hoku mālohí te mou lava ʻo felauʻaki ia ʻiate kimoutolu; pea ka ne taʻeʻoua hoku mālohí ʻe ʻikai te mou lava ʻo maʻu ia;

36 Ko ia, te mou lava ʻo [a]fakamoʻoniʻi kuo mou fanongo ki hoku leʻó, mo ʻiloʻi ʻa ʻeku ngaahi leá.

37 Pea ko ʻeni, vakai, ʻoku ou tuku kiate koe, ʻe ʻŌliva Kautele, kae ʻumaʻā foki kia Tēvita Uitemā, ke mo kumi ʻa e Toko Hongofulu Mā Uá, ʻa ia te nau maʻu ʻa e ngaahi holi kuó u lau ki aí;

38 Pea te mo ʻiloʻi ʻa kinautolu ʻi heʻenau ngaahi holí pea mo ʻenau ngaahi [a]ngāué.

39 Pea ʻo ka hili hoʻomo ʻiloʻi ʻa kinautolú ke mo fakahā ʻa e ngaahi meʻá ni kiate kinautolu.

40 Pea te mo fakatōmapeʻe hifo ʻo [a]hū ki he Tamaí ʻi hoku hingoá.

41 Pea kuo pau ke mo malanga ki he māmaní, ʻo pehē: Kuo pau ke mou fakatomala ʻo papitaiso, ʻi he huafa ʻo Sīsū Kalaisí;

42 He kuo pau ke fakatomala ʻa e kakai kotoa pē ʻo papitaiso, ʻo ʻikai ngata ʻi he kakai tangatá pē, ka ko e kakai fefiné foki, pea mo e fānaú, ʻa ia kuo taʻu motuʻa feʻunga ke ala [a]ʻekeʻi meiate kinautolu ʻenau ngaahi ngāué.

43 Pea ko ʻeni, ʻo ka hili ʻa hoʻomo maʻu ʻení, kuo pau ke mo tauhi ʻeku ngaahi [a]fekaú ʻi he meʻa kotoa pē;

44 Pea te u fakahoko ʻi homo nimá ha ngāue [a]fakaofo ʻi he lotolotonga ʻo e fānau ʻa e tangatá, ki hono [b]fakamahino ki he tokolahi ʻa ʻenau ngaahi angahalá, koeʻuhi ke nau aʻusia ʻa e fakatomalá, pea ke nau lava ʻo haʻu ki he puleʻanga ʻo ʻeku Tamaí.

45 Ko ia, ko e ngaahi tāpuaki ʻoku ou ʻoatu kiate kimouá ʻoku [a]māʻolunga hake ia ʻi he meʻa kotoa pē.

46 Pea ʻo ka hili hoʻomo maʻu ʻení, kapau ʻe ʻikai te mo [a]tauhi ʻeku ngaahi fekaú ʻe ʻikai lava ʻo fakamoʻui ʻa kimoua ʻi he puleʻanga ʻo ʻeku Tamaí.

47 Vakai, ko au, Sīsū Kalaisi, ko homo ʻEikí mo homo ʻOtuá, pea mo homo Huhuʻí, kuó u lea ʻaki ia ʻi he mālohi ʻo hoku Laumālié. ʻĒmeni.

- ◀2a
T&F 6:15–17.

- ◀3a
T&F 98:11. FFL Folofolá—Ko e mahuʻinga ʻo e folofolá.

- ◀4a
FFL Ongoongoleleí.

- ◀b
FFL Maká.

- ◀6a
FFL Māmaní.

- ◀b
FFL Senitailé, Kau.

- ◀7a
SS—H 1:70–71.

- ◀8a
FFL Faivelengá.

- ◀b
FFL Talangofuá.

- ◀c
FFL Tāpuakí, Tāpuakiʻí, Tāpuekiná.

- ◀d
2 Nīfai 3:14–15. FFL Sāmita, Siosefa, ko e Siʻí.

- ◀9a
Loma 1:1.

- ◀10a
FFL Moʻoniʻi Laumālié—Ko e mahuʻinga ʻo e ngaahi laumālié.

- ◀b
FFL Moʻoniʻi Laumālié.

- ◀11a
FFL Huhuʻí (ʻEikí).

- ◀b
FFL Kalusefaí.

- ◀c
FFL Huhuʻí.

- ◀d
ʻĪsaia 53:4–5. FFL Fakaleleí, Fakaleleiʻí.

- ◀12a
FFL Toetuʻú.

- ◀b
T&F 19:4–18. FFL Fakatomalá, Fakatomalaʻí.

- ◀13a
Luke 15:7.

- ◀14a
ʻAlamā 29:1–2; T&F 34:5–6; 63:57.

- ◀15a
FFL Moʻoniʻi Laumālié—Ko e mahuʻinga ʻo e ngaahi laumālié.

- ◀16a
FFL Puleʻanga ʻo e ʻOtuá pe Puleʻanga ʻo e Langí.

- ◀b
ʻAlamā 26:11. FFL Fiefiá.

- ◀c
FFL Ngāue Fakafaifekaú.

- ◀17a
FFL Fakamoʻuí.

- ◀18a
FFL Lotú.

- ◀b
Sione 15:16.

- ◀c
T&F 88:63–65.

- ◀19a
FFL Tuí.

- ◀b
FFL ʻAmanakí, ʻAmanaki Leleí.

- ◀c
FFL Manavaʻofá.

- ◀20a
2 Tīm. 2:23–24; 3 Nīfai 11:29–30.

- ◀b
FFL Tēvolo—Ko e siasi ʻo e tēvoló.

- ◀21a
2 Nīfai 31:13; Mōsaia 5:8; 3 Nīfai 27:5; T&F 20:37.

- ◀b
T&F 100:5–8.

- ◀c
Loma 12:3.

- ◀22a
FFL Papitaisó.

- ◀b
FFL Kātakí.

- ◀23a
Malakai 1:11; Ngāue 4:12; Mōsaia 3:17; Hilam. 3:28–29.

- ◀25a
Mōsaia 5:9–14.

- ◀b
FFL Nāunau Fakasilesitialé.

- ◀26a
T&F 90:8–9; 112:4.

- ◀27a
FFL ʻAposetolo.

- ◀b
T&F 27:12.

- ◀28a
Maʻake 16:15–16.

- ◀b
FFL Ongoongoleleí.

- ◀c
T&F 1:2; 42:58.

- ◀29a
3 Nīfai 11:21–28; T&F 20:72–74.

- ◀31a
T&F 107:23–35.

- ◀32a
Molonai 3:1–4; T&F 20:60; 107:58. FFL Fakanofó.

- ◀b
2 Pita 1:21; T&F 68:3–4.

- ◀c
T&F 20:27.

- ◀34a
FFL Folofolá.

- ◀35a
T&F 1:38. FFL Leʻó.

- ◀36a
FFL Fakamoʻoniʻí.

- ◀38a
FFL Ngāué, Ngaahi.

- ◀40a
FFL Huú.

- ◀42a
T&F 20:71; 29:47; 68:27. FFL Ala ʻEkeʻi mei ha Taha ʻa ʻEne Ngaahi Ngāué.

- ◀43a
FFL Fekau ʻa e ʻOtuá, Ngaahi.

- ◀44a
ʻĪsaia 29:14; T&F 4:1.

- ◀b
ʻAlamā 36:12–19; 62:45.

- ◀45a
T&F 84:35–38.

- ◀46a
T&F 82:3.

VAHE 19

Ko e fakahā naʻe fai mai ʻia Siosefa Sāmita, ʻi Manisesitā, ʻi Niu ʻIoke, ʻi Māʻasi 1830 (History of the Church, 1:72–74). Naʻe fakamatalaʻi ia ʻe he Palōfitá ʻi heʻene hisitōliá, ko “ha fekau ʻa e ʻOtuá ka ʻoku ʻikai ʻa e tangata, kia Māteni Hālisi, kuo fai mai ia ʻe ia ʻa ia ʻoku Taʻengatá.” (History of the Church, 1:72).

1–3, ʻOku maʻu ʻe Kalaisi ʻa e mālohi kotoa pē; 4–5, Kuo pau ke fakatomala ʻa e kakai kotoa pē pe te nau fepaki mo e mamahi; 6–12, Ko e tautea ʻa e ʻOtuá ʻa e tautea taʻengatá; 13–20, Naʻe mamahi ʻa Kalaisi koeʻuhi ko e kakai kotoa pē, koeʻuhí ke ʻoua naʻa nau mamahi ʻo kapau te nau fakatomala; 21–28, Malanga ʻaki ʻa e ongoongolelei ʻo e fakatomalá; 29–41, Fakahā ʻa e ngaahi ongoongo fakafiefiá.

1 Ko au ko e [a]ʻĀlifá mo e ʻŌmeká, ko [b]Kalaisi ko e ʻEikí; ʻio, ko au ia, ko e kamataʻangá mo e ngataʻangá, ko e Huhuʻi ʻo e māmaní.

2 Ko au, kuó u fakahoko mo [a]fakaʻosi ʻa e finangalo ʻo ia ʻa ia ʻoku ʻaʻana aú, ʻa ia ko e Tamaí, ʻo kau kiate aú—kuó u fai ʻeni koeʻuhí ke u [b]fakamoʻulaloaʻi ʻa e ngaahi meʻa kotoa pē kiate au—

3 ʻOku ou tauhi maʻu ʻa e [a]mālohi kotoa, ʻo aʻu ki hono [b]fakaʻauha ʻo Sētane mo ʻene ngaahi ngāué ʻi he [c]ngataʻanga ʻo e māmaní, pea mo e fuʻu ʻaho lahi fakamui ʻo e fakamāú, ʻa ia te u tuku ke hoko ki hono kakaí, pea [d]fakamāuʻi ʻa e kakai kotoa pē ʻo fakatatau ki heʻene ngaahi [e]ngāué mo e ngaahi meʻa kuó ne faí.

4 Pea ko e moʻoni kuo pau ke [a]fakatomala ʻa e tangata kotoa pē pe te nau [b]mamahi, he ko au, ko e ʻOtuá, ʻoku ou [c]lauikuonga.

5 Ko ia, ʻoku ʻikai te u [a]fakafoki ʻa e ngaahi fakamaau ʻa ia te u faí, kā, ʻe ʻalu atu ʻa e ngaahi fakamalaʻia, ʻa e tangi, ʻa e [b]tangilāulau mo e fengaiʻitaki ʻo e nifo, ʻio, kiate kinautolu ʻoku ʻiloa ʻi hoku nima [c]toʻohemá.

6 Ka neongo iá, kuo [a]ʻikai ke tohi ʻe ʻikai ke ʻi ai hano ngataʻanga ʻo e fakamamahí ni, ka kuo tohi ʻo pehē, ko e fakamamahi [b]taʻengata.

7 Ko e tahá, kuo toe tohi ʻo pehē ko e malaʻia [a]taʻengatá; ko ia ʻoku mahino ia ʻo lahi ange ʻi he ngaahi folofola kehé, koeʻuhi ke ongo ia ki he loto ʻo e fānau ʻa e tangatá, koeʻuhí pē ko hono fakalāngilangiʻi ʻo hoku hingoá.

8 Ko ia, te u fakamatalaʻi atu kiate koe ʻa e meʻa liló ni, he ʻoku ʻaonga ke ke ʻiloʻi ia ʻo hangē pē ko ʻeku kau ʻaposetoló.

9 ʻOku ou lea kiate kimoutolu kuo fili ʻi he meʻa ní, ʻo hangē ko e toko taha pē, koeʻuhi ke mou lava ʻo hū ki hoku [a]mālōlōʻangá.

10 He, vakai, hono ʻikai ke lahi ʻa hono [a]lilo ʻo e anga faka-ʻOtuá! He vakai, ko e lauikuongá au, pea ko e tautea ko ia ʻoku fai ʻi hoku nimá ko e tautea lauikuongá ia, he ko hoku hingoá ko [b]Lauikuonga. Ko ia—

11 Ko e [a]tautea taʻengatá ko e tautea ia ʻa e ʻOtuá.

12 Ko e tautea lauikuongá ko e tautea ia ʻa e ʻOtuá.

13 Ko ia, ʻoku ou fekau kiate koe ke ke fakatomala, pea tauhi ʻa e ngaahi [a]fekau kuó ke maʻu ʻi he nima ʻo ʻeku tamaioʻeiki ko Siosefa Sāmita, ko e Siʻí, ʻi hoku hingoá;

14 Pea ʻoku tupunga ʻi hoku māfimafi lahí, ʻa hoʻo maʻu iá;

15 Ko ia ʻoku ou fekau kiate koe ke ke fakatomala—fakatomala, telia naʻá ku taaʻi koe ʻaki ʻa e tokotoko ʻo hoku ngutú, pea ʻi heʻeku lilí, pea mo ʻeku ʻitá, pea ʻe lahi ʻaupito ʻa hoʻo ngaahi [a]mamahí—ʻoku ʻikai te ke ʻiloʻi ʻa hono fuʻu fakamamahi faú, ʻoku ʻikai te ke ʻiloʻi ʻa hono fuʻu lahi fakamanavaheé, ʻio, ʻoku ʻikai te ke ʻiloʻi ʻa hono faingataʻa ke kātakiʻí.

16 He vakai, ko au, ko e ʻOtuá, kuó u [a]kātakiʻi ʻa e ngaahi meʻá ni maʻá e kakai kotoa pē, koeʻuhi ke ʻoua naʻa nau [b]mamahi ʻo kapau te nau [c]fakatomala;

17 Ka ʻo kapau ʻe ʻikai te nau fakatomala kuo pau ke nau [a]mamahi ʻo hangē pē ko aú;

18 ʻA ia ko e mamahi naʻe langaki ai ʻa ʻeku tetetete ʻaʻaku, ʻa ia ko e ʻOtuá, ko e tokotaha ʻoku mālohi tahá, koeʻuhí ko e mamahí, pea mo e tafe ʻa e totó ʻi he ava kotoa ʻo hoku kilí, mo e mamahiʻia ʻi he sinó mo e laumālié fakatouʻosi—peá u loto ke [a]ʻoua naʻá ku inu ʻi he ipu mahí, peá u holomui ai—

19 Ka neongo iá, kae tuku ʻa e lāngilangí ki he Tamaí, pea naʻá ku inu ai ʻo [a]fakaʻosi ʻa ʻeku ngaahi teuteu ki he fānau ʻa e tangatá.

20 Ko ia, ʻoku ou toe fekau kiate koe ke ke fakatomala, telia naʻá ku fakavaivaiʻi koe ʻaki ʻa hoku māfimafi lahí; pea ke ke [a]vete ʻa hoʻo ngaahi angahalá, telia naʻá ke mamahiʻia ʻi he ngaahi tautea ko ʻeni ʻa ia kuó u lau ki aí, ʻa ia ko hano kiʻi konga siʻi ʻaupito, ʻio, ʻo siʻisiʻi fau, kuó ke ongoʻi ʻi he taimi naʻá ku toʻo atu ai ʻa hoku Laumālié.

21 Pea ʻoku ou fekau kiate koe ke ʻoua naʻá ke [a]malanga ʻaki ha meʻa ka ko e fakatomalá pē, pea [b]ʻoua naʻa fakahā ʻa e ngaahi meʻá ni ki he māmaní kae ʻoua ke u pehē ʻoku fakapotopoto ia.

22 He ʻoku ʻikai te nau faʻa [a]maʻu ʻa e kakanoʻi manú he taimí ni, ka kuo pau ke nau maʻu ʻa e [b]huʻakaú; ko ia, ʻoku ʻikai lelei ke nau ʻiloʻi ʻa e ngaahi meʻá ni, telia naʻa nau malaʻia.

23 Ako ʻiate au, pea fanongo ki heʻeku ngaahi leá; [a]ʻaʻeva ʻi he [b]angamalū ʻo hoku Laumālié, pea te ke maʻu ʻa e [c]melinó ʻiate au.

24 Ko [a]Sīsū Kalaisi au; naʻá ku haʻu ʻi he finangalo ʻo e Tamaí, pea ʻoku ou fai hono finangaló.

25 Pea ko e tahá, ʻoku ou fekau kiate koe ke ʻoua naʻá ke [a]mānumanu ki he [b]uaifi ʻo ho kaungāʻapí; pe feinga ke toʻo ʻa e moʻui ʻa ho kaungāʻapí.

26 Pea mo e tahá, ʻoku ou fekau kiate koe ke ʻoua naʻá ke mānumanu ki hoʻo koloa ʻaʻaú, kae foaki loto-fiemālie ia ki hono paaki ʻo e Tohi ʻa Molomoná, ʻa ia ʻoku ʻi ai ʻa e [a]moʻoni mo e folofola ʻa e ʻOtuá—

27 ʻA ia ko ʻeku lea ki he [a]Senitailé, koeʻuhi ke vave hono ʻoatu ki he [b]Siú, ʻa ia ko ha [c]toenga ʻo kinautolu ʻa e kau Leimaná, koeʻuhí ke nau tui ki he ongoongoleleí, pea ʻoua ʻe ʻamanaki ki ha [d]Mīsaia ʻe haʻu ka kuó ne ʻosi haʻu.

28 Pea ko e tahá, ʻoku ou fekau kiate koe ke ke [a]lotu ʻaki ʻa e [b]leʻó pea ʻi ho lotó foki; ʻio, ʻi he ʻao ʻo e māmaní pea ʻi he liló foki, ʻi he ʻao ʻo e kakaí pea ʻi he liló foki.

29 Pea ke ke [a]fakahā ʻa e ngaahi ongoongo fakafiefia, ʻio, fakahā ia ʻi he funga ʻo e ngaahi moʻungá, pea ʻi he potu māʻolunga kotoa pē, pea ʻi he lotolotonga ʻo e kakai kotoa pē ʻe tuku koe ke feʻiloaki mo kinautolú.

30 Pea ke ke fai ia ʻi he loto-fakatōkilalo ʻaupito, ʻo [a]falala kiate au, ʻo ʻoua ʻe lauʻikoviʻi ʻa kinautolu ʻoku lauʻikoviʻi koé.

31 Pea ʻoua naʻá ke lau ki he ngaahi [a]tokāteliné, ka ke ke fakahā ʻa e fakatomalá mo e [b]tui ki he Fakamoʻuí, pea mo e [c]fakamolemole ʻo e ngaahi angahalá ʻi he [d]papitaisó, pea ʻi he [e]afí, ʻio, ʻa ia ko e [f]Laumālie Māʻoniʻoní.

32 Vakai, ko ʻeni ʻa e [a]fekau lahi mo fakaʻosi ʻa ia te u fai kiate koe ʻo kau ki he meʻá ni; he ʻe feʻunga pē ʻeni ki hoʻo ʻaʻeva ʻi he ʻaho taki taha, ʻio ʻo aʻu ki he ngataʻanga ʻo hoʻo moʻuí.

33 Pea ʻe hoko kiate koe ʻa e mamahi kapau te ke taʻetokanga ki he ngaahi [a]akonakí ni, ʻio, ʻa hono fakaʻauha ʻoʻou mo hoʻo koloá.

34 [a]Foaki ha konga ʻo hoʻo koloá, ʻio, ha konga ʻo ho ngaahi fonuá, pea mo e meʻa kotoa pē tuku kehe pē ʻa e konga ʻoku ʻaonga ki he tauhi ʻo ho fāmilí.

35 Totongi ʻa e [a]moʻua kuó ke [b]alea ki ai mo e tangata faipākí. Vete ange koe mei he [c]pōpulá.

36 [a]ʻAlu atu mei ho falé mo e ʻapí, tuku kehe pē ʻo ka ke ka fie feʻiloaki mo ho fāmilí;

37 Pea [a]lea tauʻatāina ki he kakai kotoa pē; ʻio, malanga, naʻinaʻi, mo fakahā ʻa e [b]moʻoní, ʻio ʻaki ʻa e leʻo-lahi, ʻaki ʻa e leʻo ʻo e fiefia, ʻo kalanga—Hōsana, hōsana, ʻoku monūʻia ʻa e huafa ʻo e ʻEiki ko e ʻOtuá!

38 [a]Lotu maʻu pē, pea te u [b]lilingi hifo hoku Laumālié kiate koe, pea ʻe lahi ʻa ho tāpuakí—ʻio, ʻo lahi ange ia ʻo kapau te ke maʻu ʻa e ngaahi koloa mahuʻinga ʻo e māmaní mo e ngaahi meʻa faʻa ʻauʻauhá ʻo fakatatau ki hono lahi ʻo e koloa ko iá.

39 Vakai, ʻokú ke faʻa lava koā ke lau ʻeni taʻe te ke fiefia pea hiki hake ho lotó ko e meʻa ʻi he fiefiá?

40 Pe ʻokú ke faʻa lava koā ke toe lele holo ko e taki ʻoku kui?

41 Pe te ke faʻa lava koā ke [a]loto-fakatōkilalo mo angamalū, pea fai anga-fakapotopoto ʻi hoku ʻaó? ʻIo, [b]haʻu kiate au ko ho Fakamoʻuí. ʻĒmeni.

- ◀1a
Fakahā 1:8, 11; 3 Nīfai 9:18; T&F 35:1; 61:1. FFL ʻĀlifá mo e ʻŌmeká.

- ◀b
FFL Sīsū Kalaisi.

- ◀2a
Sione 17:4; 3 Nīfai 11:11.

- ◀b
Filipai 3:21.

- ◀3a
FFL Mālohí.

- ◀b
ʻĪsaia 14:12–17; 1 Sione 3:8; 1 Nīfai 22:26; T&F 88:111–115.

- ◀c
FFL Māmaní—Ko e Ngataʻanga ʻo e māmaní.

- ◀d
FFL Fakamaau Fakaʻosí, Ko e.

- ◀e
FFL Ngāué, Ngaahi.

- ◀4a
FFL Fakatomalá, Fakatomalaʻí.

- ◀b
Luke 13:3; Hilam. 14:19.

- ◀c
Mōsese 1:3.

- ◀5a
T&F 56:4; 58:32.

- ◀b
Mātiu 13:42.

- ◀c
Mātiu 25:41–43.

- ◀6a
T&F 76:105–106; 138:59.

- ◀b
T&F 76:33, 44–45.

- ◀7a
Hilam. 12:25–26; T&F 29:44.

- ◀9a
FFL Mālōloó, Mālōlōʻangá.

- ◀10a
Sēkope 4:8; T&F 76:114–116.

- ◀b
Mōsese 1:3; 7:35. FFL Lauikuonga.

- ◀11a
Mātiu 25:46.

- ◀13a
T&F 5:2; 10:6–7; 17:1–9.

- ◀15a
ʻAlamā 36:11–19.

- ◀16a
ʻAlamā 11:40–41. FFL Fakaleleí, Fakaleleiʻí.

- ◀b
FFL ʻAloʻofá.

- ◀c
FFL Fakamolemoleʻi ʻo e Ngaahi Angahalá.

- ◀17a
T&F 29:17.

- ◀18a
Luke 22:42–44.

- ◀19a
Sione 17:4; 19:30.

- ◀20a
Nōmipa 5:6–7; Mōsaia 26:29; T&F 58:43; 64:7. FFL Vete Hiá, Vete ʻa e Angahalá.

- ◀21a
T&F 11:9.

- ◀b
SS—H 1:42.

- ◀22a
T&F 78:17–18.

- ◀b
Hepelū 5:11–14; T&F 50:40.

- ◀23a
Molonai 7:3–4.

- ◀b
FFL Angamaluú.

- ◀c
FFL Melinó.

- ◀24a
FFL Sīsū Kalaisi.

- ◀25a
FFL Mānumanú.

- ◀b
ʻEke. 20:17; 1 Kol. 7:2–4. FFL Tonó.

- ◀26a
FFL Moʻoní.

- ◀27a
FFL Senitailé, Kau.

- ◀b
FFL Siú, Kau.

- ◀c
ʻAmenai 1:14–19; Mōsaia 25:2–4; Hilam. 8:21; 3 Nīfai 2:12–16.

- ◀d
FFL Mīsaiá.

- ◀28a
1 Tīm. 2:8. FFL Lotú.

- ◀b
T&F 20:47, 51; 23:6.

- ◀29a
FFL Ngāue Fakafaifekaú.

- ◀30a
FFL Falalá.

- ◀31a
2 Tīm. 2:23–24.

- ◀b
FFL Tuí.

- ◀c
FFL Fakamolemoleʻi ʻo e Ngaahi Angahalá.

- ◀d
FFL Papitaisó.

- ◀e
Mātiu 3:11.

- ◀f
FFL Meʻa-foaki ʻo e Laumālie Māʻoniʻoní.

- ◀32a
T&F 58:26–29.

- ◀33a
FFL Fekau ʻa e ʻOtuá, Ngaahi.

- ◀34a
Ngāue 4:34–35.

- ◀35a
FFL Moʻuá.

- ◀b
FK ke totongi ki hono paaki ʻo e ʻuluaki pulusi ʻo e Tohi ʻa Molomoná.

- ◀c
LFkt. 22:7.

- ◀36a
Mātiu 19:29.

- ◀37a
T&F 58:47; 68:8; 71:7.

- ◀b
T&F 75:4.

- ◀38a
Luke 18:1; 2 Nīfai 32:9; T&F 10:5.

- ◀b
LFkt. 1:23; Ngāue 2:17.

- ◀41a
FFL Loto-fakatōkilaló.

- ◀b
Mātiu 11:28–30.

VAHE 20

Ko e fakahā ʻoku kau ki he anga ʻo e fokotuʻutuʻu mo hono puleʻi ʻo e Siasí, ʻa ia naʻe fai mai ʻia Siosefa Sāmita ko e Palōfitá, ʻi ʻEpeleli 1830 (History of the Church, 1:64–70). Ki muʻa ʻi heʻene tohi ʻa e fakahā ko ʻení, naʻe tohi ʻe he Palōfitá ʻo pehē, “Naʻa mau maʻu meiate Ia [ko Sīsū Kalaisi] ʻa e meʻa ko ʻení, ʻi he laumālie ʻo e kikité mo e fakahaá; ʻa ia naʻe ʻikai ngata ʻi heʻene ʻomi kiate kimautolu ʻa e ʻilo lahi, ka naʻe fakahā mai ai kiate kimautolu ʻa e ʻaho totonu te mau hoko ai ke toe fokotuʻu Hono Siasí ʻi heni ʻi he māmaní, ʻo fakatatau ki Hono finangaló mo e fekaú” (History of the Church, 1:64).

1–16, ʻOku hanga ʻe he Tohi ʻa Molomoná ʻo fakamoʻoniʻi hono faka-ʻOtua ʻo e ngāue ʻi he ngaahi ʻaho ki mui ní; 17–28, Ko hono fakapapauʻi mai ʻo e ngaahi tokāteline ʻo e fakatupú, hingá, fakaleleí, mo e papitaisó; 29–37, Ko hono fokotuʻu mai ʻo e ngaahi fono ʻokú ne puleʻi ʻa e fakatomalá, fakatonuhiaʻí, fakamāʻoniʻoniʻí, mo e papitaisó; 38–67, Ko hono fakamatalaʻi fakanounouʻi mai ʻo e ngaahi fatongia ʻo e kaumātuʻá, kau taulaʻeikí, kau akonakí, mo e kau tīkoní; 68–74, Ko hono fakahā mai ʻo e ngaahi fatongia ʻo e kāingalotú, papitaiso ʻo e fānau īkí, mo e founga fai ʻo e papitaisó; 75–84, Ko hono fakahā mai ʻo e ongo lotu tāpuakiʻi ʻo e sākalamēnití mo e ngaahi tuʻutuʻuní ki hono puleʻi ʻo e kāingalotu ʻo e Siasí.

1 Ko e [a]hopo hake ʻa e [b]Siasi ʻo Kalaisí ʻi he ngaahi ʻaho fakaʻosi ko ʻení, ʻa ia ko hono taha afe valungeau tolungofulu ʻo e taʻú talu ʻa e ʻaloʻi mai ʻo hotau ʻEiki mo e Fakamoʻui ko Sīsū Kalaisí ʻi he kakanó, ʻa ia naʻe [c]langa hake mo fokotuʻu ia ʻo fakatatau ki he ngaahi lao ʻo hotau fonuá, ʻi he finangalo mo e ngaahi fekau ʻa e ʻOtuá, ʻi hono fā ʻo e māhiná, pea ʻi hono ono ʻo e ʻaho ʻo e māhina ʻoku ui ko ʻEpelelí—

2 ʻA ia ko e ngaahi fekau naʻe fai kia Siosefa Sāmita, ko e Siʻí, ʻa ia naʻe [a]ui ʻe he ʻOtuá, mo fakanofo ko e [b]ʻaposetolo ʻa Sīsū Kalaisi, ke hoko ko e ʻuluaki [c]kaumātuʻa ʻo e siasí ni;

3 Pea kia ʻŌliva Kautele, ʻa ia naʻe ui foki ʻe he ʻOtuá ko e ʻaposetolo ʻa Sīsū Kalaisi, ke ne hoko ko e kaumātuʻa hono ua ʻo e siasi ní, pea fakanofo ia ʻi hono nimá;

4 Pea naʻe fai ʻeni ʻo fakatatau ki he ʻaloʻofa ʻa hotau ʻEiki mo e Fakamoʻui ko Sīsū Kalaisí, ʻa ia ke ʻaʻana ʻa e lāngilangi kotoa pē, ʻi he lolotonga ní pea ʻi he taʻengatá foki. ʻĒmeni.

5 Hili hono fakahā moʻoni ki he ʻuluaki kaumātuʻá ni kuó ne maʻu ha fakamolemole ʻo ʻene ngaahi angahalá, naʻá ne toe [a]ʻefihia ʻi he ngaahi meʻa taʻeʻaonga ʻo e māmaní;

6 Ka ʻi he hili ʻene fakatomala mo ʻene fakavaivaiʻi moʻoni ia, ʻi he tuí, naʻe tokoni mai kiate ia ʻa e ʻOtuá ʻi ha [a]ʻāngelo māʻoniʻoni, ʻa ia naʻe tatau hono [b]fofongá mo e ʻuhilá, pea ko hono kofú naʻe maʻa mo hinehina ia ʻo laka hake ʻi he hinehina kehe kotoa pē;

7 Peá ne fai kiate ia ʻa e ngaahi fekau ʻa ia naʻá ne ueʻi fakalaumālie hake ia;

8 Pea foaki kiate ia ʻa e mālohi mei ʻolunga, ʻi he ngaahi [a]founga naʻe teuteuʻi mei muʻa, ke liliu ʻaki ʻa e Tohi ʻa Molomoná;

9 ʻA ia ʻoku ʻi ai ha lekooti ʻo ha kakai kuo tō ki lalo, mo hono [a]kakato ʻo e [b]ongoongolelei ʻa Sīsū Kalaisí ki he kau Senitailé mo e kau Siú foki;

10 ʻA ia naʻe foaki mai ʻi he ueʻi fakalaumālie, pea ʻoku fakamoʻoniʻi ia ki ha [a]niʻihi ʻi he tauhi mai ʻa e kau ʻāngeló, pea [b]fakahā ia ki he māmaní ʻe kinautolu—

11 ʻO fakamoʻoniʻi ki he māmaní ʻoku [a]moʻoni ʻa e ngaahi folofola māʻoniʻoní, pea ʻoku [b]ueʻi hake ʻe he ʻOtuá ʻa e kau tangata mo ui ʻa kinautolu ki heʻene [c]ngāue toputapu ʻi he kuonga mo e toʻu tangata ko ʻení, ʻo hangē pē ko e ngaahi toʻu tangata ʻi muʻá;

12 ʻO fakahā ai ko e ʻOtua [a]tatau ʻi he ʻaneafí, ʻaho ní pea taʻengata. ʻĒmeni.

13 Ko ia, ko e meʻa ʻi he maʻu ʻa e kau fakamoʻoni tokolahi peheé, ʻe fakamāuʻi ʻe kinautolu ʻa māmani, ʻio ʻa kinautolu kotoa pē ʻe maʻu ʻa e ʻilo ki he ngāué ni ʻamuí.

14 Pea ko kinautolu ʻe tali ia ʻi he tui, mo fai [a]māʻoniʻoní, te nau maʻu ʻa e [b]kalauni ʻo e moʻui taʻengatá;

15 Ka ko kinautolu ʻoku fakafefeka honau lotó ʻi he [a]taʻetuí, mo liʻaki iá, ʻe liliu ia ʻo hoko ko honau fakahalaiaʻiʻanga ʻonautolu—

16 He kuo folofola ʻaki ia ʻe he ʻEiki ko e ʻOtuá; pea ko kimaua, ko e ongo kaumātuʻa ʻo e siasí, kuó ma fanongo mo fakamoʻoni ki he ngaahi folofola ʻa e Māfimafi nāunauʻia ʻi ʻolungá, ʻa ia ʻoku ʻaʻana ʻa e lāngilangí ʻo taʻengata pea taʻengata. ʻĒmeni.

17 ʻOkú ma [a]ʻilo ʻi he ngaahi meʻá ni ʻoku ʻi ai ha [b]ʻOtua ʻi he langí, ʻa ia ʻoku taʻe-fakangatangata mo taʻengata, ʻoku mei he taʻengatá ki he taʻengata ʻa ia ko e ʻOtua tatau ʻoku taʻe-faʻa-liliu, ko e tupuʻanga ʻo e langí mo e māmaní, mo e meʻa kotoa pē ʻoku ʻi aí;

18 Pea naʻá ne [a]fakatupu ʻa e tangatá, ko e tangata mo e fefine, naʻá ne fakatupu ʻa kinaua ʻi hono [b]ʻīmisí pea mo hono tataú;

19 ʻO ne fai kiate kinaua ʻa e ngaahi fekau ke na [a]ʻofa mo [b]tauhi kiate ia, ko e ʻOtua moʻui mo moʻoni pē tahá, pea ko ia pē toko taha ʻoku totonu ke na [c]hū ki aí.

20 Ka ʻi hono maumauʻi ʻo e ngaahi fono māʻoniʻoni ko ʻení, naʻe hoko ai ʻa e tangatá ʻo [a]anga-fakakakano mo [b]anga-fakatēvolo, ʻo ne hoko ko e tangata kuo [c]hinga.

21 Ko ia, naʻe foaki ʻe he ʻOtua Māfimafí ʻa hono [a]ʻAlo pē Taha naʻe Fakatupú, ʻo hangē ko ia kuo tohi ʻi he ngaahi folofola ko ia kuo fai ʻo kau kiate iá.

22 Naʻá ne faingataʻaʻia ʻi he ngaahi [a]ʻahiʻahí, ka naʻe ʻikai te ne fakavaivai ki ai.

23 Naʻe [a]kalusefai ia, pea pekia, pea [b]toe tuʻu hake ʻi hono tolu ʻo e ʻahó;

24 Pea [a]hāʻele hake ki he langí, ke ʻafio hifo ʻi he toʻukupu toʻomataʻu ʻo e [b]Tamaí, ke pule ʻi he māfimafi lahi ʻo fakatatau ki he finangalo ʻo e Tamaí;

25 Koeʻuhi ke fakamoʻui ʻa kinautolu kotoa pē ʻe [a]tui mo papitaiso ʻi hono huafa toputapú, pea [b]kātaki ʻi he tui ʻo aʻu ki he ngataʻangá—

26 Kae ʻikai ngata ʻiate kinautolu pē naʻe tui ʻi he hili ʻene hāʻele mai ʻi he [a]vaeuaʻangamālie ʻo taimí, ʻi he kakanó, ka ko kinautolu kotoa pē foki talu mei he kamataʻangá, ʻio ʻa kinautolu kotoa pē naʻe ʻi ai ki muʻa peá ne toki hāʻele maí, ʻa ia naʻa nau tui ki he ngaahi lea ʻa e kau [b]palōfita māʻoniʻoní, ʻa ia naʻa nau lea ʻo fakatatau ki hono ueʻi ʻa kinautolu ʻe he [c]mea-foaki ʻo e Laumālie Māʻoniʻoní, ʻa ia naʻa nau [d]fakamoʻoni moʻoni kiate ia ʻi he ngaahi meʻa kotoa pē, ʻoku totonu ke nau maʻu ʻa e moʻui taʻengatá,

27 Kae ʻumaʻā foki mo kinautolu ʻe haʻu ʻamuí, ʻa ia te nau tui ki he ngaahi [a]meʻa-foaki mo e ngaahi ui ʻa e ʻOtuá ʻi he Laumālie Māʻoniʻoní, ʻa ia ʻoku [b]fakamoʻoniʻi ʻa e Tamaí pea mo e ʻAló;

28 ʻA ia ko e Tamaí, mo e ʻAló, mo e Laumālie Māʻoniʻoní ko e ʻOtua pē ʻe [a]taha, ʻoku taʻe-fakangatangata mo taʻengata, ʻoku ʻikai hano ngataʻanga. ʻĒmeni.

29 Pea ʻoku mau ʻilo kuo pau ke [a]fakatomala ʻa e kakai kotoa pē ʻo tui ki he huafa ʻo Sīsū Kalaisí, pea hū ki he Tamaí ʻi hono huafá, ʻo kātaki ʻi he [b]tui ki hono huafá ʻo aʻu ki he ngataʻangá, pe ʻe ʻikai lava ʻo [c]fakamoʻui ʻa kinautolu ʻi he puleʻanga ʻo e ʻOtuá.

30 Pea ʻoku mou ʻilo ko e [a]fakatonuhia ʻi he [b]ʻaloʻofa ʻa hotau ʻEiki mo e Fakamoʻui ko Sīsū Kalaisí ʻoku totonu mo moʻoni ia;

31 Pea ʻoku mou ʻiloʻi foki ko e [a]fakamāʻoniʻoniʻi tuʻunga ʻi he ʻaloʻofa ʻa hotau ʻEiki mo e Fakamoʻui ko Sīsū Kalaisí ʻoku totonu mo moʻoni ia, kiate kinautolu kotoa pē ʻoku ʻofa mo tauhi ki he ʻOtuá ʻaki honau [b]mālohí, ʻatamaí, mo e iví kotoa.

32 Ka ʻoku ala lava ke [a]hinga ʻa e tangatá mei he ʻaloʻofá pea mavahe mei he ʻOtua moʻuí;

33 Ko ia tuku ke tokanga ʻa e siasí pea lotu maʻu ai pē, telia naʻa nau tō ki he [a]ʻahiʻahí;

34 ʻIo, pea naʻa mo kinautolu kuo fakamāʻoniʻoniʻí ke nau tokanga foki mo kinautolu.

35 Pea ʻoku mau ʻiloʻi ʻoku moʻoni ʻa e ngaahi meʻá ni pea ʻoku fakatatau mo e ngaahi fakahā ʻa Sioné, ʻo ʻikai [a]fakalahi ki ai, pe toʻo ha meʻa mei he kikite ʻo ʻene tohí, ko e ngaahi [b]folofola māʻoniʻoní, pe ko e ngaahi fakahā ʻa e ʻOtuá ʻa ia ʻe ʻomai ʻamui ʻi he foaki mo e mālohi ʻo e Laumālie Māʻoniʻoní, ko e [c]leʻo ʻo e ʻOtuá, pe ko e tauhi mai ʻa e kau ʻāngeló.

36 Pea kuo folofola ʻaki ia ʻe he ʻEiki ko e ʻOtuá; pea ke ʻoatu ʻa e lāngilangí, mālohí mo e nāunaú ki hono huafa māʻoniʻoní, ʻi he lolotongá ni pea mo e taʻengatá foki. ʻĒmeni.

37 Pea ko e tahá, ʻi he fai ʻo e fekau ki he siasí ʻo kau ki he founga ʻo e fai papitaisó—Ko kinautolu kotoa pē ʻoku nau fakavaivaiʻi ʻa kinautolu ʻi he ʻao ʻo e ʻOtuá, ʻo nau holi ke [a]papitaisó, ʻo nau ō mai mo e [b]loto-mafesifesi mo e laumālie fakatomala, pea fakamoʻoniʻi ʻi he ʻao ʻo e siasí kuo nau fakatomala moʻoni mei heʻenau ngaahi angahala kotoa pē, pea ʻoku nau loto-fiemālie ke toʻo kiate kinautolu ʻa e [c]huafa ʻo Sīsū Kalaisí, kuo [d]fakapapau honau lotó ke tauhi kiate ia ʻo aʻu ki he ngataʻangá, pea nau fakahā moʻoni ʻi heʻenau ngaahi [e]ngāué kuo nau maʻu ʻa e Laumālie ʻo Kalaisí ki he [f]fakamolemoleʻi ʻo ʻenau ngaahi angahalá, ʻe tali ʻa kinautolu ʻi he papitaisó ki hono siasí.

38 Ko e fatongia ʻo e kaumātuʻá, kau taulaʻeikí, kau akonakí, kau tīkoní, mo e kāingalotu ʻo e siasi ʻo Kalaisí—Ko e [a]ʻaposetoló ko ha kaumātuʻa ia, pea ko hono lakangá ke ne fai [b]papitaiso;

39 Pea ke [a]fakanofo ʻa e kaumātuʻá, kau taulaʻeikí, kau akonakí, mo e kau tīkoni kehé;

40 Pea [a]ʻoatu ʻa e maá mo e uainé—ko e ongo fakaʻilonga ʻo e kakano mo e taʻataʻa ʻo Kalaisí—

41 Pea [a]fakamaʻu ʻa kinautolu kuo papitaiso ki he siasí, ʻi he hilifaki ʻo e [b]nimá ki he papitaiso ʻo e afi mo e [c]Laumālie Māʻoniʻoní, ʻo fakatatau ki he ngaahi folofolá;

42 Pea ke akonaki, fakamatala, naʻinaʻi, fai papitaiso, mo leʻohi ʻa e siasí;

43 Pea ke fakamaʻu ʻa e kāingalotú ʻi he hilifaki ʻo e nimá, pea mo hono foaki ʻo e Laumālie Māʻoniʻoní;

44 Pea ke tataki ʻa e ngaahi fakataha kotoa pē.

45 Kuo pau ke hanga ʻe he kaumātuʻá ʻo [a]tataki ʻa e ngaahi fakatahá ʻo fakatatau ki hono ueʻi ʻa kinautolu ʻe he Laumālie Māʻoniʻoní, ʻo fakatatau ki he ngaahi fekau mo e ngaahi fakahā ʻa e ʻOtuá.

46 Ko e fatongia ʻo e [a]taulaʻeikí ke malanga, [b]akonaki, fakamatala, naʻinaʻi, mo fai papitaiso, pea ʻoatu ʻa e sākalamēnití,

47 Pea ʻaʻahi ki he fale ʻo e kāingalotú taki taha, pea naʻinaʻi kiate kinautolu ke nau [a]lotu ʻaki ʻa e [b]leʻó pea ʻi he liló ʻo fai ʻa e ngaahi fatongia [c]fakafāmili kotoa pē.

48 Pea ʻokú ne lava foki ʻo [a]fakanofo ʻa e kau taulaʻeikí, kau akonakí, mo e kau tīkoni kehé.

49 Pea ʻoku totonu ke ne tataki ʻa e ngaahi fakatahá ʻo ka ʻoku ʻikai ke ʻi ai ha kaumātuʻa;

50 Ka ʻo ka ʻi ai ha kaumātuʻa, ʻoku totonu pē ke ne malanga, akonaki, fakamatala, naʻinaʻi, mo fai papitaiso,

51 Pea ʻaʻahi ki he fale ʻo e kāingalotú taki taha, ʻo naʻinaʻi kiate kinautolu ke nau lotu ʻaki ʻa e leʻó pea ʻi he lilo ʻo fai ʻa e ngaahi fatongia fakafāmili kotoa pē.

52 ʻOku totonu ke [a]tokoni ʻa e taulaʻeikí ki he kaumātuʻá ʻi he ngaahi fatongiá ni kotoa pē ʻo kapau ʻe fie maʻu.

53 Ko e fatongia ʻo e [a]akonakí, ke [b]leʻohi ʻa e siasí maʻu ai pē, pea ke ne ʻiate kinautolu mo fakamālohia ʻa kinautolu;

54 Pea tokanga ke ʻoua naʻa ʻi ai ha fai angahala ʻi he siasí, pe ko ha [a]felotokoviʻaki ʻiate kinautolu, pe loi, pe lauʻikovi, pe [b]lea kovi;

55 Pea tokangaʻi ʻoku faʻa fakataha ʻa e siasí, pea tokangaʻi foki ʻoku fai ʻe he kāingalotu kotoa pē ʻa honau fatongiá.

56 Pea ʻoku totonu ke ne tataki ʻa e ngaahi fakatahá ʻo kapau ʻoku ʻikai ke ʻi ai ha kaumātuʻa pe taulaʻeiki—

57 Pea kuo pau ke tokoniʻi ia maʻu ai pē ʻi hono ngaahi fatongia ʻi he siasí ʻe he kau [a]tīkoní, ʻo kapau ʻe fie maʻu.

58 Ka ʻoku ʻikai maʻu ʻe he kau akonakí pe kau tīkoní ʻa e mafai ke fai papitaiso, pe tāpuakiʻi ʻa e sākalamēnití, pe hilifakinima;

59 Ka neongo iá, ʻoku totonu ke nau fakatokanga, fakamatala, naʻinaʻi, mo akonaki, pea fakaafeʻi ʻa e kakai kotoa pē ke nau haʻu kia Kalaisi.

60 Ko e [a]kaumātuʻa, taulaʻeiki, akonaki, pe tīkoni kotoa pē kuo pau ke fakanofo ʻo fakatatau mo e ngaahi meʻa-foaki mo e ngaahi [b]ui ʻa e ʻOtuá kiate iá; pea kuo pau ke fakanofo ia ʻi he mālohi ʻo e Laumālie Māʻoniʻoní, ʻa ia ʻoku ʻi he tokotaha ʻokú ne fakanofo iá.

61 ʻOku totonu ke fakataha ʻa e kaumātuʻa ʻoku kau ki he siasí ni ʻo Kalaisí ʻi ha konifelenisi ʻo tuʻo taha ʻi he māhina ʻe tolu, pe mei he taimi ki he taimi ʻo hangē ko ia ʻe fekauʻi pe tuʻutuʻuni ʻe he ngaahi konifelenisi ko iá;

62 Pea ke fai ʻe he ngaahi konifelenisi ko iá ha ngaahi meʻa fakasiasi pē ʻe ʻaonga ke fakahoko ʻi he taimi ko iá.

63 ʻOku totonu ke maʻu ʻe he kaumātuʻá ʻa ʻenau ngaahi tohi ngofuá mei he kaumātuʻa kehé, ʻi he [a]hikinima ki ai ʻa e potu siasi ʻoku nau kau aí, pe mei he ngaahi konifelenisí.

64 Ko e taulaʻeiki, akonaki, pe tīkoni kotoa pē kuo fakanofo ʻe ha taulaʻeiki, ʻoku ngofua ke ne maʻu ha [a]tohi fakamoʻoni meiate ia ʻi he taimi ko iá, pea ko e tohi fakamoʻoni ko iá, ʻo kapau ʻe fakahā ia ki ha kaumātuʻa, ʻe fakamoʻoniʻi ai ʻene totonu ke maʻu ha tohi ngofua ʻa ia ʻe fakamafaiʻi ai ia ke ne fai ʻa e ngaahi fatongia ʻo hono uí, pe ʻe lava ke ne maʻu ia mei ha konifelenisi.

65 ʻOku ʻikai totonu ke [a]fakanofo ha tokotaha ki ha lakanga ʻe taha ʻi he siasí ni ʻi ha feituʻu kuo fokotuʻu ʻi ai ha vaʻa ʻo e siasí, [b]taʻe-hikinimaʻi ʻe he potu siasi ko iá;

66 Ka ko e kaumātuʻa pulé, kau pīsope ʻoku fononga holó, kau fakataha alēlea māʻolungá, kau taulaʻeiki lahí, mo e kaumātuʻá, ʻoku ngofua ke nau maʻu ʻa e faingamālie ʻo e fai fakanofó, ʻi he ngaahi feituʻu ʻoku ʻikai ke ʻi ai ha vaʻa ʻo e siasí ʻa ia ʻe lava ke tuʻutuʻuni ke fai ai ha hikinima.

67 Ko e palesiteni kotoa pē ʻo e lakanga fakataulaʻeiki māʻolungá (pe kaumātuʻa pulé), [a]pīsopé, toko taha ʻo e fakataha alēlea māʻolungá, mo e [b]taulaʻeiki lahi kotoa pē, kuo pau ke fakanofo ʻa kinautolu ʻi he tuʻutuʻuni ʻa ha [c]fakataha alēlea māʻolunga pe konifelenisi lahi.

68 Ko e [a]fatongia ʻo e kāingalotú hili hono tali ʻa kinautolu ʻi he papitaisó—ʻOku totonu ke maʻu ʻe he kaumātuʻá pe kau taulaʻeikí ha taimi feʻunga ke fakamatalaʻi ai kiate kinautolu ʻa e ngaahi meʻa kotoa pē ʻoku kau ki he siasi ʻo Kalaisí koeʻuhí ke [b]mahino kiate kinautolu, ki muʻa pea nau toki maʻu ʻa e [c]sākalamēnití pea fakamaʻu ʻa kinautolu ʻi he hilifaki ʻo e [d]nima ʻe he kaumātuʻá, koeʻuhí ke maau hono fai ʻo e ngaahi meʻa kotoa pē.

69 Pea ʻe fakahā ʻe he kāingalotú ʻi he ʻao ʻo e siasí, kae ʻumaʻā foki ʻi he ʻao ʻo e kaumātuʻá, ʻi he ʻaʻeva mo e lea ʻi he anga faka-ʻOtua, ʻoku nau feʻunga mo ia, koeʻuhi ke ʻi ai ʻa e ngaahi [a]ngāue mo e tui ʻo hoa mo e ngaahi folofola toputapú—pea ʻaʻeva ʻi he [b]māʻoniʻoni ʻi he ʻao ʻo e ʻEikí.

70 Ko e kāingalotu kotoa pē ʻo e siasi ʻo Kalaisí ʻoku ʻi ai haʻane fānau ʻoku totonu ke ne ʻomi ʻa kinautolu ki he kaumātuʻá ʻi he ʻao ʻo e siasí, ʻa ia te nau hilifaki honau nimá kiate kinautolu ʻi he huafa ʻo Sīsū Kalaisí, ʻo [a]tāpuakiʻi ʻa kinautolu ʻi hono huafá.

71 ʻOku ʻikai lava ke tali ha taha ki he siasi ʻo Kalaisí tuku kehe pē ʻo kapau ʻoku taʻu motuʻa feʻunga ke [a]ala ʻekeʻi meiate kinautolu ʻenau ngaahi ngaue ʻi he ʻao ʻo e ʻOtuá peá ne lava ʻo [b]fakatomala.

72 Kuo pau ke fai ʻa e [a]papitaisó ʻi he founga ko ʻení kiate kinautolu kotoa pē ʻoku fakatomalá—

73 Ko e tokotaha ko ia kuo ui ʻe he ʻOtuá mo ne maʻu ʻa e mafai meia Sīsū Kalaisi ke fai ʻa e papitaisó, ʻe ʻalu hifo ki he vaí fakataha mo e tokotaha ko ia kuo fakahā hono loto ke papitaisó, pea te ne pehē, ʻo ui ʻa e tangatá pe fefiné ʻi hono hingoá: Kuo fakamafaiʻi au ʻe Sīsū Kalaisi, pea ʻoku ou papitaiso koe ʻi he huafa ʻo e Tamaí, pea mo e ʻAló, pea mo e Laumālie Māʻoniʻoní. ʻĒmeni.

74 Pea te ne toki [a]fakauku leva ʻa e tangatá pe fefiné ʻi he vaí, pea toe ʻalu hake leva mei he vaí.

75 ʻOku ʻaonga ke faʻa fakataha ʻa e siasí ke [a]kai ʻa e maá mo inu ʻa e uainé ko e [b]fakamanatu ʻo e ʻEiki ko Sīsuú;

76 Pea ʻe tāpuakiʻi ia ʻe he kaumātuʻá pe taulaʻeikí; pea ko e [a]founga ʻeni ke ne tāpuakiʻi ai iá—ke ne tūʻulutui mo e siasí pea ui ki he Tamaí ʻi he lotu molumalu ʻo pehē:

77 ʻE ʻOtua, ko e Tamai Taʻengatá, ʻoku mau kole ki hoʻo ʻafió ʻi he huafa ʻo ho ʻAlo ko Sīsū Kalaisí, ke tāpuakiʻi mo fakatapui ʻa e [a]maá ni ki he ngaahi laumālie ʻo kinautolu kotoa pē ʻe ʻilo aí, ke nau ʻilo ʻi he fakamanatu ki he sino ʻo ho ʻAló, ʻo [b]fakamoʻoniʻi ai ki hoʻo ʻafió, ʻe ʻOtua ko e Tamai Taʻengatá, ʻoku nau loto-fiemālie ke [c]toʻo kiate kinautolu ʻa e huafa ʻo ho ʻAló, pea manatu maʻu ai pē kiate ia, mo [d]tauhi ʻene ngaahi fekau ʻa ia kuó ne tuku kiate kinautolú; koeʻuhí ke ʻiate kinautolu maʻu ai pē ʻa hono [e]Laumālié. ʻĒmeni.

78 Ko e [a]founga ʻo e tāpuakiʻi ʻa e uainé—ke ne toʻo ʻa e [b]ipú foki, ʻo pehē:

79 ʻE ʻOtua, ko e Tamai Taʻengatá, ʻoku mau kole ki hoʻo ʻafió ʻi he huafa ʻo ho ʻAlo ko Sīsū Kalaisí, ke tāpuakiʻi mo fakatapui ʻa e [a]uainé ni ki he ngaahi laumālie ʻo kinautolu kotoa pē ʻe inu aí, ke nau fai ia ʻi he fakamanatu ki he taʻataʻa ʻo ho ʻAló, ʻa ia naʻe lilingi koeʻuhi ko kinautolu; ke nau fakamoʻoniʻi ai ki hoʻo ʻafió, ʻe ʻOtua, ko e Tamai Taʻengatá, ʻoku nau manatu maʻu ai pē kiate ia, koeʻuhí ke ʻiate kinautolu ʻa hono Laumālié. ʻĒmeni.

80 ʻIlonga ha tokotaha ʻo e siasi ʻo Kalaisí ʻoku fai angahala, pe maʻu ʻi haʻane hala, ʻe fai kiate ia ʻo hangē ko e tuʻutuʻuni ʻa e ngaahi folofolá.

81 ʻE hoko ko e fatongia ʻo e ngaahi potu siasi kehekehe ʻoku kau ki he Siasi ʻo Kalaisí, ke nau fekau ha taha pe tokolahi ange ʻo ʻenau kau akonakí ke ʻalu ki he ngaahi konifelenisi kehekehe ʻoku fai ʻe he kaumātuʻa ʻo e siasí,

82 Mo ha hokohoko ʻo e ngaahi [a]hingoa ʻo e kāingalotu tokolahi kuo nau kau mai ki he siasí talu mei he konifelenisi fakamuimuí; pe ke ʻomai ia ʻi ha taulaʻeiki; koeʻuhí ke lava ʻo tauhi ʻi ha tohi ha hokohoko totonu ʻo e ngaahi hingoa kotoa pē ʻo e siasí hono kotoa ʻe ha taha ʻo e kaumātuʻá, ʻa ia ʻe fili ʻe he kaumātuʻa kehé mei he taimi ki he taimi;

83 Kae ʻumaʻā foki, kapau kuo [a]kapusi ha niʻihi mei he siasí, koeʻuhi ke lava ʻo tāmateʻi ʻa honau ngaahi hingoá mei he lekooti fakakātoa ʻo e siasí ʻa ia ʻoku hiki ai ʻa e ngaahi hingoá.

84 Ko e kāingalotu kotoa pē ʻoku hiki mei he potu siasi ʻoku nau nofo aí, ʻo kapau ko haʻanau ʻalu ki ha potu siasi ʻoku ʻikai ʻiloʻi ai ʻa kinautolu, ʻoku lelei ke nau ʻave ha tohi ʻoku fakamoʻoniʻi ai ko e kāingalotu moʻoni ʻa kinautolu pea ko e kakai lelei ʻa kinautolu, ʻa ia ko e tohi fakamoʻoní ʻe lava ʻo fakamoʻoni hingoa ki ai ha taha ʻo e kaumātuʻá pe taulaʻeikí ʻo kapau ʻoku maheni lelei fakafoʻituitui ʻa e tokotaha ʻo e kāingalotú ʻokú ne maʻu ʻa e tohí mo e kaumātuʻá pe taulaʻeikí, pe ʻe ngofua ke fakamoʻoni hingoa ki ai ʻa e kau akonaki pe kau tīkoni ʻo e siasí.

- ◀1a
SS—H 1:2.

- ◀b
3 Nīfai 27:1–8. FFL Siasí, Hingoa ʻo e; Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

- ◀c
T&F 21:3.

- ◀2a
FFL Mafaí; Uí, Ui ʻe he ʻOtuá.

- ◀b
FFL ʻAposetolo.

- ◀c
FFL Kaumātuʻa.

- ◀5a
SS—H 1:28–29.

- ◀6a
SS—H 1:30–35. FFL ʻĀngeló, Kau.

- ◀b
Mātiu 28:2–3.

- ◀8a
FFL ʻŪlimí mo e Tūmemí.

- ◀9a
SS—H 1:34.

- ◀b
FFL Ongoongoleleí.

- ◀10a
Molonai 7:29–32; T&F 5:11.

- ◀b
Vakai ki he Ko e Fakamoʻoni ʻa e Kau Fakamoʻoni ʻe Toko Tolú mo e Ko e Fakamoʻoni ʻa e Kau Fakamoʻoni ʻe Toko Valú ʻi he ngaahi ʻuluaki peesi ʻo e Tohi ʻa Molomoná.

- ◀11a
FFL Folofolá—Ko e mahuʻinga ʻo e folofolá.

- ◀b
FFL Ueʻí, Ueʻi Fakalaumālié.

- ◀c
FFL Toputapú.

- ◀12a
Hepelū 13:8; 1 Nīfai 10:18–19; Molom. 9:9–10; T&F 35:1; 38:1–4.

- ◀14a
FFL Māʻoniʻoní.

- ◀b
FFL Hakeakiʻí; Moʻui Taʻengatá.

- ◀15a
FFL Taʻetuí.

- ◀17a
T&F 76:22–23.

- ◀b
Siosiua 2:11. FFL ʻOtuá.

- ◀18a
FFL Fakatupú.

- ◀b
Sēnesi 1:26–27; Mōsaia 7:27; ʻEta 3:14–17.

- ◀19a
Teut. 11:1; Mātiu 22:37; Molonai 10:32; T&F 59:5–6.

- ◀b
Teut. 6:13–15. FFL Ngāué, Ngāue-ʻofá.

- ◀c
FFL Huú.

- ◀20a
FFL Anga-fakaekakanó.

- ◀b
FFL Tēvolo.

- ◀c
FFL Tangata Fakakakanó.

- ◀21a
FFL ʻAlo pē Taha naʻe Fakatupú.

- ◀22a
Mātiu 4:1–11; 27:40.

- ◀23a
FFL Kalusefaí.

- ◀b
FFL Toetuʻú.

- ◀24a
FFL Hāʻele Haké.

- ◀b
FFL Tamai ʻi Hēvaní; ʻOtuá—ʻOtua ko e Tamaí.

- ◀25a
T&F 35:2; 38:4; 45:5, 8; 68:9; 76:51–53.

- ◀b
FFL Kātakí.

- ◀26a
T&F 39:1–3.

- ◀b
Sēkope 4:4; 7:11; Mōsaia 13:33.

- ◀c
Mōsese 5:58. FFL Laumālie Māʻoniʻoní.

- ◀d
FFL Sīsū Kalaisi—Ngaahi kikite kau ki hono ʻaloʻi mai mo e pekia ʻa Sīsū Kalaisí.

- ◀27a
T&F 18:32.

- ◀b
T&F 42:17.

- ◀28a
Sione 17:20–22; 3 Nīfai 11:27, 36. FFL ʻOtuá.

- ◀29a
FFL Fakatomalá, Fakatomalaʻí.

- ◀b
FFL Tuí.

- ◀c
FFL Fakamoʻuí; Palani ʻo e Huhuʻí.

- ◀30a
FFL Fakatonuhiá, Fakatonuhiaʻí.

- ◀b
FFL ʻAloʻofá.

- ◀31a
FFL Fakamāʻoniʻoniʻí.

- ◀b
Teut. 6:5; Molonai 10:32.

- ◀32a
FFL Angatuʻú; Hē mei he Moʻoní.

- ◀33a
FFL ʻAhiʻahí, ʻAhiʻahiʻí.

- ◀35a
Fakahā 22:18–19.

- ◀b
FFL Folofolá.

- ◀c
T&F 18:33–36.

- ◀37a
FFL Papitaisó.

- ◀b
FFL Loto-mafesifesí.

- ◀c
Mōsaia 5:7–9; 18:8–10. FFL Sīsū Kalaisi—Toʻo ʻa e huafa ʻo Sīsū Kalaisí kiate kitautolú.

- ◀d
FFL Kātakí.

- ◀e
Sēmisi 2:18. FFL Ngāué, Ngaahi.

- ◀f
FFL Fakamolemoleʻi ʻo e Ngaahi Angahalá.

- ◀38a
FFL ʻAposetolo.

- ◀b
3 Nīfai 11:21–22.

- ◀39a
Molonai 3:1–4; T&F 107:58.

- ◀40a
FFL Sākalamēnití.

- ◀41a
T&F 33:11, 14–15; 55:3.

- ◀b
FFL Nimá, Hilifaki ʻo e.

- ◀c
FFL Meʻa-foaki ʻo e Laumālie Māʻoniʻoní.

- ◀45a
Molonai 6:9; T&F 46:2.

- ◀46a
T&F 84:111; 107:61. FFL Taulaʻeiki, Lakanga Taulaʻeiki Faka-ʻĒloné.

- ◀b
FFL Akoʻí, Faiako.

- ◀47a
1 Tīm. 2:8.

- ◀b
T&F 19:28.

- ◀c
FFL Fāmilí.

- ◀48a
FFL Fakanofó.

- ◀52a
T&F 107:14.

- ◀53a
FFL Akonaki, Lakanga Taulaʻeiki Faka-ʻĒloné.

- ◀b
FFL Leʻó, Leʻohí.

- ◀54a
1 Tēsal. 5:11–13.

- ◀b
FFL Lea Koví.

- ◀57a
FFL Tīkoni.

- ◀60a
FFL Kaumātuʻa.

- ◀b
FFL Uí, Ui ʻe he ʻOtuá.

- ◀63a
FFL Felototahaʻakí.

- ◀64a
T&F 20:84; 52:41.

- ◀65a
FFL Fakanofó.

- ◀b
T&F 26:2. FFL Felototahaʻakí.

- ◀67a
FFL Pīsope.

- ◀b
FFL Taulaʻeiki Lahi.

- ◀c
FFL Fakataha Alēlea Māʻolungá.

- ◀68a
FFL Fatongiá.

- ◀b
FFL ʻIló.

- ◀c
FFL Sākalamēnití.

- ◀d
FFL Nimá, Hilifaki ʻo e.

- ◀69a
Sēmisi 2:14–17.

- ◀b
FFL Māʻoniʻoní.

- ◀70a
FFL Tāpuakí, Tāpuakiʻí, Tāpuekiná—Tāpuakiʻi ʻo e fānaú.

- ◀71a
T&F 18:42; 29:47; 68:25–27. FFL Ala ʻEkeʻi mei ha Taha ʻa ʻEne Ngaahi Ngāué; Papitaisó—Ko e ngaahi meʻa ʻoku fie maʻu ki he papitaisó.

- ◀b
FFL Fakatomalá, Fakatomalaʻí.

- ◀72a
3 Nīfai 11:22–28.

- ◀74a
FFL Papitaisó—Ko e papitaiso ʻi he fakaukú.

- ◀75a
Ngāue 20:7.

- ◀b
FFL Sākalamēnití.

- ◀76a
Molonai 4:1–3.

- ◀77a
Luke 22:19.

- ◀b
Mōsaia 18:8–10; T&F 20:37.

- ◀c
Mōsaia 5:8–12.

- ◀d
FFL Talangofuá.

- ◀e
Sione 14:16.

- ◀78a
Molonai 5:1–2.

- ◀b
Luke 22:20.

- ◀79a
T&F 27:2–4.

- ◀82a
Molonai 6:4.

- ◀83a
ʻEke. 32:33; ʻAlamā 5:57; Molonai 6:7. FFL Tuʻusi mei he Siasí.

VAHE 21

Ko e fakahā naʻe fai kia Siosefa Sāmita ko e Palōfitá, ʻi Feieti, ʻi Niu ʻIoke, ʻi he ʻaho 6 ʻEpelelí 1830 (History of the Church, 1:74–79). Naʻe fai mai ʻa e fakahā ko ʻení ʻi he taimi naʻe fokotuʻu ai ʻa e Siasí, ʻi he ʻaho ʻoku hā atu ʻi ʻolungá, ʻi he ʻapi ʻo Pita Uitemā, ko e Lahí. Naʻe kau ki ai ʻa e kau tangata ʻe toko ono, ʻa ia naʻa nau ʻosi papitaiso ki muʻa. Naʻe fakahā ʻe he kau tangatá ni ʻi he loto-taha ʻa ʻenau holi mo e loto-papau ke fokotuʻu ʻa e siasí, ʻo fakatatau ki he fekau ʻa e ʻOtuá (vakai ki he vahe 20). Naʻa nau hikinima foki ke tali mo poupouʻi ʻa Siosefa Sāmita, ko e Siʻí, mo ʻŌliva Kautele ko e ongo ʻōfisa pule ʻo e Siasí. Naʻe fakanofo leva ʻi he hilifaki nimá, ʻe Siosefa ʻa ʻŌliva ko ha kaumātuʻa ʻo e Siasí; pea naʻe pehē pē mo hono fakanofo ʻe ʻŌliva ʻa Siosefá. Naʻe hili hono tāpuakiʻi mo tufaki ʻa e sākalamēnití, naʻe hilifaki nima leva ʻa Siosefa mo ʻŌliva ki he ʻulu ʻo e tokotaha taki taha naʻe kau ki aí, ʻo foaki kiate kinautolu ʻa e Laumālie Māʻoniʻoní mo fakamaʻu ʻa kinautolu taki taha ko ha mēmipa ʻo e Siasí.

1–3, ʻOku ui ʻa Siosefa Sāmita ko e tangata kikite, tangata liliu lea, palōfita, ʻaposetolo, mo e kaumātuʻa; 4–8, ʻE hanga ʻe heʻene leá ʻo tataki ʻa e ngāue ʻo Saioné; 9–12, ʻE tui ʻa e Kāingalotú ki heʻene ngaahi leá ʻi heʻene lea ʻi he mālohi ʻo e Fakafiemālié.

1 Vakai, ʻe tauhi ha [a]lekooti ʻiate kimoutolu; pea ʻe ui koe ʻi ai ko ha [b]tangata kikite, ko ha tangata liliu lea, ko ha palōfita, ko ha [c]ʻaposetolo ʻa Sīsū Kalaisi, ko ha kaumātuʻa ʻo e Siasí ʻi he finangalo ʻo e ʻOtua ko e Tamaí, pea mo e ʻaloʻofa ʻa homou ʻEiki ko Sīsū Kalaisí.

2 Kuo [a]ueʻi hake koe ʻe he Laumālie Māʻoniʻoní ke ʻai hono tuʻungá, pea ke langa hake ia ki he tui fungani toputapu tahá.

3 ʻA ia ko e [a]siasi naʻe [b]langa mo fokotuʻu ʻi hono taha afe valungeau tolungofulu ʻo e taʻu ʻo homou ʻEikí, ʻi hono fā ʻo e māhiná, pea ʻi hono ono ʻo e ʻaho ʻo e māhina ʻoku ui ko ʻEpelelí.

4 Ko ia, ko e lea ki he siasí, ke ke tokanga ki heʻene ngaahi [a]lea kotoa pē mo e ngaahi fekau te ne fai kiate koe, ʻo ka ne ka maʻu ia, pea ʻaʻeva ʻi he [b]māʻoniʻoni kakato ʻi hoku ʻaó;

5 He ke mou tali ʻene [a]leá, ʻo hangē ko e lea ia mei hoku ngutu ʻoʻokú, ʻi he kātaki mo e tui kotoa pē.

6 Koeʻuhí ʻi hoʻomou fai ʻa e ngaahi meʻá ni ʻe ʻikai ikuna ʻa kimoutolu ʻe he ngaahi [a]matapā ʻo helí; ʻio, pea ʻe fakamovetevetea atu ʻe he ʻEiki ko e ʻOtuá ʻa e ngaahi mālohi ʻo e [b]fakapoʻulí ki muʻa ʻiate kimoutolu, pea pule ke [c]ngalulululu ʻa e ngaahi langí koeʻuhi ko hoʻomou leleí, pea mo e [d]lāngilangi ʻo hono huafá.

7 He ʻoku folofola pehē ʻe he ʻEiki ko e ʻOtuá: Kuó u ueʻi fakalaumālie ia ke langa hake ʻa e ngāue ʻo [a]Saioné ʻi he fuʻu mālohi lahi koeʻuhí ke hoko ʻa e lelei, pea ʻoku ou ʻiloʻi ʻa ʻene faivelengá, pea kuó u fanongo ki heʻene ngaahi lotú.

8 ʻIo, kuó u mamata ki heʻene tangi koeʻuhi ko Saioné, pea te u pule ke ʻoua naʻá ne toe tangi koeʻuhí ko ia; he kuo hokosia ʻa e ngaahi ʻaho ʻo ʻene fiefia ki he [a]fakamolemoleʻi ʻo ʻene ngaahi angahalá, pea mo e ngaahi fakahā ʻo ʻeku ngaahi tāpuaki ki heʻene ngaahi ngāué.

9 He vakai, te u [a]tāpuakiʻi ʻa kinautolu kotoa pē ʻoku ngāue ʻi heʻeku [b]ngoue vainé ʻaki ʻa e ngaahi fuʻu tāpuaki lalahi, pea te nau tui ki heʻene ngaahi leá, ʻa ia ʻoku ou ʻoatu kiate ia ʻe au ʻi he [c]Fakafiemālié, ʻa ia ʻokú ne [d]fakahā, naʻe [e]kalusefai ʻa Sīsū ʻe ha kau tangata [f]angahala koeʻuhi ko e ngaahi angahala ʻa e [g]māmaní, ʻio, koeʻuhí ke fakamolemoleʻi ʻa e ngaahi angahala maʻá e [h]loto-fakatomalá.

10 Ko ia, ʻoku taau mo au ke ke [a]fakanofo ia, ʻe koe, ʻe ʻŌliva Kautele, ko ʻeku ʻaposetolo;

11 He ko e ouau ʻeni kiate koe, he ko e kaumātuʻa koe ʻi hono nimá, pea ko e [a]ʻuluaki kaumātuʻá ia kiate koe, koeʻuhí ke ke hoko ko e kaumātuʻa ki he siasí ni ʻo Kalaisí, ʻa ia ʻoku maʻu ʻa hoku hingoá—

12 Pea ko e ʻuluaki tangata malanga ʻo e siasí ni ki he siasí, pea ʻi he ʻao ʻo e māmaní, ʻio, ʻi he ʻao ʻo e kau Senitailé; ʻio, ko ia ʻoku folofola pehē ʻe he ʻEiki ko e ʻOtuá, vakai, vakai! ki he kau [a]Siú foki. ʻĒmeni.

- ◀1a
T&F 47:1; 69:3–8; 85:1.

- ◀b
FFL Tangata Kikite.

- ◀c
FFL ʻAposetolo.

- ◀2a
FFL Ueʻí, Ueʻi Fakalaumālié.

- ◀3a
FFL Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

- ◀b
T&F 20:1.

- ◀4a
FFL Folofolá.

- ◀b
FFL Māʻoniʻoní.

- ◀5a
T&F 1:38. FFL Palōfita; Poupouʻi ʻo e Kau Taki ʻo e Siasí.

- ◀6a
Mātiu 16:18; T&F 10:69.

- ◀b
Kolose 1:12–13.

- ◀c
T&F 35:24.

- ◀d
FFL Nāunaú.

- ◀7a
FFL Saione.

- ◀8a
T&F 20:5–6.

- ◀9a
1 Nīfai 13:37; Sēkope 5:70–76.

- ◀b
FFL Ngoue Vaine ʻa e ʻEikí.

- ◀c
FFL Fakafiemālié.

- ◀d
FFL Fakamoʻoniʻí.

- ◀e
FFL Kalusefaí.

- ◀f
FFL Angahalá.

- ◀g
1 Sione 2:2. FFL Māmaní—Ko e kakai ʻoku ʻikai te nau talangofua ki he ngaahi fekaú.

- ◀h
FFL Loto-mafesifesí.

- ◀10a
FFL Fakanofó.

- ◀11a
T&F 20:2.

- ◀12a
1 Nīfai 13:42; T&F 19:27; 90:8–9.

VAHE 22

Ko e fakahā naʻe fai mai ʻia Siosefa Sāmita, ko e Palōfitá, ʻi Manisesitā, ʻi Niu ʻIoke, ʻi ʻEpeleli 1830 (History of the Church, 1:79–80). Naʻe fai mai ʻa e fakahā ko ʻení ki he Siasí tuʻunga ʻi ha niʻihi naʻa nau ʻosi papitaiso ki muʻa pea naʻa nau toe fie kau mai ki he Siasí kae ʻikai toe papitaiso ʻa kinautolu.

1, Ko e papitaisó ko ha fuakava foʻou mo taʻengata ia; 2–4, ʻOku fie maʻu ke fai ʻa e papitaisó ʻe ha taha ʻokú ne maʻu ʻa e mafaí.

1 Vakai, ʻoku ou pehē kiate kimoutolu ko e ngaahi fuakava [a]motuʻa kotoa pē kuó u tuku ke fakangata ia ʻi he meʻá ni; pea ko ha fuakava foʻou mo [b]taʻengata ʻeni, ʻio naʻe ʻi ai talu mei he kamataʻangá.

2 Ko ia, neongo ʻe papitaiso ha tangata ʻo tuʻo teau ka ʻoku taʻeʻaonga ia kiate ia, koeʻuhi he ʻoku ʻikai te mou lava ʻo hū ʻi he matapā fāsiʻí ʻi he [a]fono ʻa Mōsesé, pe ko hoʻomou ngaahi ngāue [b]maté.

3 He ʻoku tupu mei hoʻomou ngaahi ngāue taʻeʻaongá ʻa ʻeku tuku ke fokotuʻu hake ʻa e fuakava fakaʻosí ni mo e siasi ko ʻení kiate au, ʻo hangē ko e ngaahi ʻaho ʻi muʻá.

4 Ko ia, mou hū ʻi he [a]matapaá, ʻo hangē ko ʻeku fekaú, pea ʻoua naʻa [b]feinga ke akonakiʻi ʻa homou ʻOtuá. ʻĒmeni.

- ◀1a
Hepelū 8:13; 3 Nīfai 12:46–47.

- ◀b
T&F 66:2. FFL Fuakavá; Fuakava Foʻou mo Taʻengatá.

- ◀2a
Kalētia 2:16. FFL Fono ʻa Mōsesé.

- ◀b
Molonai 8:23–26.

- ◀4a
Mātiu 7:13–14; Luke 13:24; 2 Nīfai 9:41; 31:9, 17–18; 3 Nīfai 14:13–14. FFL Papitaisó.

- ◀b
Sēkope 4:10.

VAHE 23

Ko e fakahā naʻe fai mai ʻia Siosefa Sāmita ko e Palōfitá, ʻi Manisesitā, ʻi Niu ʻIoke, ʻi ʻEpeleli 1830, kia ʻŌliva Kautele; Hailame Sāmita; Samuela H. Sāmita; Siosefa Sāmita, ko e Lahí; mo Siosefa Naiti, ko e Lahí (History of the Church, 1:80). Ko e tupu ʻi he kole fakamātoato ʻa e kau tangatá ni ʻe toko nima ʻa ia kuo lau ki aí ke nau ʻilo ki honau ngaahi fatongia fakafoʻituituí, ko ia naʻe fehuʻi ai ʻe he Palōfitá ki he ʻEikí, peá ne maʻu ai ʻa e fakahā ko ʻení.

1–7, ʻOku ui ʻa e kau ākonga ko ʻeni ʻi muʻá ke malanga, akonaki, mo fakamālohiʻi ʻa e Siasí.

1 Vakai, ʻoku ou lea kiate koe, ʻe ʻŌliva, ʻi ha ngaahi lea siʻi. Vakai, ʻokú ke monūʻia, pea ʻoku ʻikai ke fakahalaiaʻi koe ʻi ha meʻa. Kae vakai telia ʻa e [a]loto-hīkisiá, telia naʻá ke tō ki he [b]ʻahiʻahí.

2 Fakahā ʻa ho lakangá ke ʻiloʻi ʻe he siasí, pea ʻi he ʻao ʻo e māmaní foki, pea ʻe fakaava ʻa ho lotó ke malanga ʻaki ʻa e moʻoní ʻo fai atu ai pē mei heni ʻo taʻengata. ʻĒmeni.

3 Vakai, ʻoku ou lea kiate koe, ʻe Hailame, ʻi ha ngaahi lea siʻi, he ʻoku ʻikai foki ke fakahalaiaʻi koe ʻi ha meʻa, pea ʻoku fakaava ho lotó pea kuo vete mo ho ʻeleló; pea ko ho uí ke ke enginakiʻi, pea ke [a]fakamālohiʻi ʻa e siasí maʻu ai pē. Ko ia ko ho fatongiá ke ngāue maʻá e siasí ʻo taʻengata, pea ʻoku pehē iá koeʻuhí ko ho fāmilí. ʻĒmeni.

4 Vakai, ʻoku ou lea ʻi ha ngaahi lea siʻi kiate koe, ʻe [a]Samuela; he ʻoku ʻikai foki ke fakahalaiaʻi koe ʻi ha meʻa, pea ko ho uí ke enginakiʻi, pea ke fakamālohiʻi ʻa e siasí; pea ʻoku teʻeki ai ui koe ke malanga ʻi he ʻao ʻo e māmaní. ʻĒmeni.

5 Vakai, ʻoku ou lea ʻi ha ngaahi lea siʻi kiate koe, ʻe Siosefa; he ʻoku ʻikai foki ke fakahalaiaʻi koe ʻi ha meʻa, pea ko ho uí foki ke ke enginakiʻi, pea ke fakamālohiʻi ʻa e siasí; pea ko ho fatongiá ʻeni ʻo fai atu ai pē mei heni ʻo taʻengata. ʻĒmeni.

6 Vakai, ʻoku ou fakahā kiate koe, ʻe Siosefa Naiti, ʻi he ngaahi lea ko ʻení, kuo pau ke ke toʻo hake ʻa ho [a]kolosí, ʻa ia ke ke [b]lotu ai ʻaki ʻa e [c]leʻó ʻi he ʻao ʻo e māmaní pea ʻi he liló foki, pea ʻi ho fāmilí, pea ʻi he ʻao ʻo ho ngaahi kaumeʻá, pea ʻi he ngaahi feituʻu kotoa pē.

7 Pea, vakai, ko ho fatongiá ke ke [a]kau ki he siasi moʻoní, pea ke fai hoʻo leá ʻi he akonaki maʻu ai pē, koeʻuhí ke ke maʻu ʻa e totongi ʻo e tangata ngāué. ʻĒmeni.

- ◀1a
FFL Loto-hīkisiá.

- ◀b
FFL ʻAhiʻahí, ʻAhiʻahiʻí.

- ◀3a
T&F 81:4–5; 108:7.

- ◀4a
SS—H 1:4.

- ◀6a
Mātiu 10:38; 3 Nīfai 12:30.

- ◀b
FFL Lotú.

- ◀c
T&F 20:47, 51.

- ◀7a
FFL Papitaisó—Ko hono ʻaongá.

VAHE 24

Ko e fakahā naʻe fai kia Siosefa Sāmita ko e Palōfitá mo ʻŌliva Kautele, ʻi Hāmoni, ʻi Penisilivēnia, ʻi Siulai 1830 (History of the Church, 1:101–103). Neongo naʻe siʻi hifo ʻi he māhina ʻe fā talu mei he fokotuʻu ʻo e Siasí, ka naʻe fakaʻau ʻo mālohi ange ʻa e fakatangá, pea naʻe pau ke kumi hūfanga ʻa e kau takimuʻá ʻi haʻanau nofo mavahe. Naʻe fai mai ʻa e ngaahi fakahā ʻe tolu ko ʻení ʻi he taimi ko ʻení, ke poupouʻi hake, fakalotolahiʻi mo fakahinohinoʻi ʻa kinautolu.

1–9, ʻOku ui ʻa Siosefa Sāmita ke liliu lea, malanga, mo fakamatalaʻi ʻa e ngaahi folofolá; 10–12, ʻOku ui ʻa ʻŌliva Kautele ke malanga ʻaki ʻa e ongoongoleleí; 13–19, ʻOku fakahā mai ʻa e lao fekauʻaki mo e ngaahi maná, fakamalaʻiá, mo hono tūtuuʻi ʻo e efú mei he vaʻe ʻo ha taha, mo e ʻalu taʻe-ʻi ai ha kato paʻanga pe kato fononga.

1 Vakai, naʻe ui mo fili koe ke hiki ʻa e Tohi ʻa Molomoná, pea ki heʻeku ngāué; pea kuó u hiki hake koe mei hoʻo ngaahi mamahí, peá u akonakiʻi koe, pea kuo fakahaofi ai koe mei ho ngaahi filí kotoa pē, pea kuo fakahaofi koe mei he ngaahi mālohi ʻo Sētané pea mei he fakapoʻulí!

2 Ka neongo iá, ʻoku ʻikai te ke tonuhia ʻi hoʻo ngaahi [a]maumau-fonó; ka neongo iá, ke ke ʻalu ʻi ho halá pea ʻoua ʻe toe fai angahala.

3 [a]Tauhi faivelenga ʻa ho lakangá; pea ka hili hoʻo tūtuuʻi hoʻo ngaahi ngoueʻangá pea maluʻi iá, ʻalu fakavavevave ki he potu siasi ʻoku ʻi [b]Kolesivili, Feieti, mo Manisesitaá, pea te nau [c]tauhi koe; pea te u tāpuakiʻi fakalaumālie mo fakatuʻasino fakatouʻosi ʻa kinautolu;

4 Ka ʻo kapau ʻe ʻikai te nau tali koe, te u fekauʻi atu kiate kinautolu ha fakamalaʻia kae ʻikai ko ha tāpuaki.

5 Pea ke ke fai atu ai pē ʻi he ui ki he ʻOtuá ʻi hoku hingoá, pea ʻi he tohi ʻa e ngaahi meʻa ʻe foaki kiate koe ʻi he [a]Fakafiemālié, pea fakamatalaʻi ʻa e ngaahi folofola kotoa pē ki he siasí.

6 Pea ʻe ʻoatu kiate koe ʻi he taimi kotoa pē ʻa e meʻa ke ke [a]lea ʻakí mo tohí, pea kuo pau ke nau fanongo ki ai, pe te u fekauʻi atu kiate kinautolu ha fakamalaʻia kae ʻikai ko ha tāpuaki.

7 Koeʻuhí ke ke fai hoʻo [a]ngāue kotoa pē ki Saione; pea te ke maʻu ha mālohi ʻi he meʻá ni.

8 Ke ke [a]faʻa kātaki ʻi he ngaahi [b]faingataʻá, he ʻe lahi ho ngaahi faingataʻaʻiá; ka ke ke [c]kātakiʻi ia, he vakai, ʻoku ou ʻiate koe, ʻio ʻo aʻu ki he [d]ngataʻanga ʻo ho ngaahi ʻahó.

9 Pea he ʻikai te ke maʻu ha mālohi ʻi he ngaahi ngāue fakaemāmaní, he ʻoku ʻikai ko e ngāue ia kuo ui koe ki aí. Tokanga ki ho [a]uí, pea te ke maʻu ʻa e ngaahi meʻa ke tauhi faivelenga ai ki ho lakangá, pea fakamatalaʻi ʻa e ngaahi folofola kotoa pē, pea fai atu ʻi he hilifaki ʻo e nimá mo hono fakamālohiʻi ʻo e ngaahi potu siasí.

10 Pea ke fai atu ʻa ho tokoua ko ʻŌlivá ʻi hono fakamoʻoniʻi hoku hingoá ʻi he ʻao ʻo e māmaní pea ki he siasí foki. Pea ke ʻoua naʻá ne mahalo te ne lava ke lea ʻaki ha meʻa ʻoku lahi feʻunga ʻi heʻeku ngāué; pea vakai, ʻoku ou ʻiate ia ʻo aʻu ki he ngataʻangá.

11 Te ne maʻu ʻa e lāngilangi ʻiate au, kae ʻikai meiate ia, neongo pē ʻi he vaivai pe ʻi he mālohi, pe ʻi he pōpula pe tauʻatāina;

12 Pea ke ne fakaava hono ngutú ʻi he taimi kotoa pē pea ʻi he ngaahi potu kotoa pē ʻo [a]fakahā ʻa ʻeku ongoongoleleí ʻo hangē ko e leʻo ʻo ha [b]talupité, ʻi he ʻaho mo e pō fakatouʻosi. Pea te u foaki kiate ia ʻa e ivi ʻo hangē ko ia ʻoku teʻeki ai ke ʻiloa ʻi he lotolotonga ʻo e faʻahinga ʻo e tangatá.

13 ʻOua naʻa kole ke fai ha ngaahi [a]mana, tuku kehe pē ʻo kapau te u [b]fekauʻi ʻa kimoua, tuku kehe pē ʻa hono [c]kapusi ʻo e kau [d]tēvoló mo e [e]fakamoʻui ʻo e mahakí, pea mo e taʻofi ʻo e fanga ngata uʻu [f]koná mo e ngaahi meʻa kona fakamaté;

14 Pea ke ʻoua naʻá mo fai ʻa e ngaahi [a]meʻá ni, tuku kehe pē ʻo kapau ʻe kole ia meiate kimoua ʻe kinautolu ʻoku fie maʻu iá, koeʻuhi ke lava ʻo fakamoʻoniʻi ʻa e ngaahi folofolá; he kuo pau ke mo fai ʻo fakatatau ki he meʻa kuo tohí.

15 Pea ʻilonga ha potu te mo [a]hū ki ai, pea ʻikai te nau tali ʻa kimoua ʻi hoku hingoá, ke mo tuku ai ha fakamalaʻia kae ʻikai ko ha tāpuaki, ʻi hono tūtuuʻi ʻo e [b]efú mei homo vaʻé ke hoko ko e fakamoʻoni ke talatalaakiʻi ʻaki ʻa kinautolu, pea fufulu homo vaʻé ʻi he veʻe halá.

16 Pea ʻe hoko ʻo pehē ʻilonga ʻa kinautolu ʻe ala kiate kimoua ʻaki honau nimá ʻi he fakamālohí, ke mo fekau ke taaʻi ʻa kinautolu ʻi hoku hingoá; pea, vakai, te u taaʻi ʻa kinautolu ʻo fakatatau ki hoʻomo ngaahi leá, ʻi hoku taimi totonu pē ʻoʻoku.

17 Pea ʻilonga ia ʻe fakaʻilo fakalao ʻa kimouá ʻe fakahalaʻiaʻi ia ʻi he laó.

18 Pea ʻoua naʻá ke ʻave ha [a]kato paʻanga pe kato fononga pe ko e ngaahi tokotoko pe kofu tuʻa ʻe ua, he ʻe foaki kiate koe ʻe he kāingalotú ʻi he houa pē ko iá ʻa e meʻa ʻokú ke masiva ai ʻi he meʻakaí mo e kofú, mo e suú mo e paʻangá, mo e kato fonongá.

19 He kuo ui koe ke [a]ʻauhani ʻa ʻeku ngoue vainé ʻaki ha fuʻu ʻauhani lahi, ʻio, ko hono fai fakaʻosí; ʻio, pea mo kinautolu kotoa pē foki kuó ke [b]fakanofó, pea ke nau fai ʻo fakatatau foki ki he foungá ni. ʻĒmeni.

- ◀2a
T&F 1:31–32.

- ◀3a
Sēkope 1:19; 2:2.

- ◀b
T&F 26:1; 37:2.

- ◀c
T&F 70:12.

- ◀5a
FFL Fakafiemālié.

- ◀6a
ʻEke. 4:12; Mātiu 10:19–20; Luke 12:11–12; Hilam. 5:18–19; T&F 84:85; 100:5–8; Mōsese 6:32.

- ◀7a
FFL Ngāué, Ngāue-ʻofá.

- ◀8a
FFL Faʻa Kātakí.

- ◀b
FFL Faingataʻá.

- ◀c
FFL Kātakí.

- ◀d
Mātiu 28:20.

- ◀9a
FFL Lakanga Tauhí.

- ◀12a
FFL Malangá.

- ◀b
T&F 34:6.

- ◀13a
FFL Fakaʻilongá; Maná.

- ◀b
1 Nīfai 17:50.

- ◀c
Maʻake 16:17.

- ◀d
FFL Laumālié—Ko e laumālie ʻulí pe laumālie koví.

- ◀e
FFL Fakamoʻui Mahakí, Ngaahi.

- ◀f
Ngāue 28:3–9; T&F 84:71–72; 124:98–99.

- ◀14a
FFL Faingāue ki he Mahakí.

- ◀15a
Mātiu 10:11–15.

- ◀b
Maʻake 6:11; Luke 10:11; T&F 60:15; 75:19–22; 99:4–5.

- ◀18a
Mātiu 10:9–10; Luke 10:4; T&F 84:78–79.

- ◀19a
Sēkope 5:61–74; T&F 39:17; 71:4.

- ◀b
FFL Fakanofó.

VAHE 25

Ko e fakahā naʻe fai mai ʻia Siosefa Sāmita, ko e Palōfitá, ʻi Hāmoni, ʻi Penisilivēnia, ʻi Siulai 1830 (History of the Church, 1:103–104). (Vakai ki he ʻuluʻi fakamatala ʻo e vahe 24.) ʻOku fakahā mai ʻi he fakahā ko ʻení ʻa e finangalo ʻo e ʻEikí kia ʻEma Sāmita, ko e uaifi ʻo e Palōfitá.

1–6, Ko ʻEma Sāmita, ko ha fefine kuo fili, naʻe ui ke tokoniʻi mo fakafiemālieʻi hono husepānití; 7–11, Naʻe toe ui foki ia ke fai tohi, ke fakamatalaʻi ʻa e folofolá, mo fili ʻa e ngaahi himi; 12–14, Ko e hiva ʻa e māʻoniʻoní ko e lotu ia ki he ʻEikí; 15–16, ʻOku ʻaonga ki he kakai kotoa pē ʻa e ngaahi tefitoʻi moʻoni ʻo e talangofuá ʻi he fakahā ko ʻení.

1 Tokanga ki he leʻo ʻo e ʻEiki ko ho ʻOtuá, kau lea kiate koe, ʻe ʻEma Sāmita, ko hoku ʻofefine; he ko e moʻoni ʻoku ou pehē kiate koe, ko kinautolu kotoa pē ʻoku [a]tali ʻa ʻeku ongoongoleleí ko e ngaahi foha mo e ngaahi ʻofefine ʻa kinautolu ʻi hoku [b]puleʻangá.

2 Ko ha fakahā ʻeni ʻoku ou foaki kiate koe ʻo kau ki hoku lotó; pea kapau te ke faivelenga pea [a]ʻaʻeva ʻi he ngaahi hala ʻo e [b]angamaʻa ʻi hoku ʻaó, te u maluʻi ʻa hoʻo moʻuí, pea te ke maʻu ha [c]tofiʻa ʻi Saione.

3 Vakai, kuo fakamolemoleʻi kiate koe ʻa hoʻo ngaahi [a]angahalá, pea ko e fefine koe kuo fili, ʻa ia kuó u [b]ui.

4 ʻOua te ke lāunga koeʻuhi ko e ngaahi meʻa kuo ʻikai te ke mamata ki aí, he kuo taʻofi ia meiate koe pea mei he māmaní, ʻa ia ko e poto ʻiate au ki he kahaʻú.

5 Pea ko e fatongia ʻo ho lakangá ke hoko ko e [a]fakafiemālie ki heʻeku tamaioʻeiki, ko Siosefa Sāmita, ko e Siʻí, ko ho husepānití, ʻi hono ngaahi faingataʻaʻiá, ʻaki ʻa e ngaahi lea fakafiemālie, ʻi he laumālie ʻo e angamalū.

6 Pea ke ke ʻalu mo ia ʻo ka ne ka ʻalu, pea hoko ko e fefine fai tohi kiate ia, lolotonga ʻoku ʻikai ke ʻi ai ha taha ke hoko ko e tangata tohi kiate iá, koeʻuhi ke u lava ʻo fekauʻi atu ʻa ʻeku tamaioʻeiki, ko ʻŌliva Kautelé, ki he feituʻu kotoa pē ʻoku ou loto ki aí.

7 Pea ʻe [a]fakanofo koe ʻi hono nimá ke fakamatalaʻi ʻa e ngaahi folofolá, pea ke ekinaki ki he siasí, ʻo fakatatau ki he meʻa ʻe foaki kiate koe ʻe hoku Laumālié.

8 He te ne hilifaki hono [a]nimá kiate koe, pea te ke maʻu ʻa e Laumālie Māʻoniʻoní, pea ʻe fakafemoʻuekinaʻi ʻa ho taimí ki he fai tohi, pea ke ako lahi.

9 Pea ʻoku ʻikai ʻaonga ke ke manavahē, koeʻuhí he ʻe poupouʻi koe ʻe ho husepānití ʻi he siasí; he kuo [a]ui ia ke ngāue kiate kinautolu, koeʻuhí ke [b]fakahā kiate kinautolu ʻa e ngaahi meʻa kotoa pē ʻoku ou loto ki aí, ʻo fakatatau ki heʻenau tuí.

10 Pea ko e moʻoni ʻoku ou pehē kiate koe ke ke liʻaki ʻa e ngaahi [a]meʻa ʻo e [b]māmaní, pea [c]fekumi ki he ngaahi meʻa ʻo ha maama lelei ange.

11 Pea ʻe tuku kiate koe foki, ke ke fili ha ngaahi [a]himi toputapu, ʻo fakatatau mo e meʻa ʻe fakahā kiate koé, ʻa ia ʻoku fakafiemālie kiate aú, ke maʻu ia ʻi hoku siasí.

12 He ʻoku fiefia ʻa hoku laumālié ʻi he [a]hiva ʻo e [b]lotó; ʻio, ko e hiva ʻa e kau māʻoniʻoní ko e lotu ia kiate au, pea ʻe tali ia ʻaki ʻa e tāpuaki ki honau ʻulú.

13 Ko ia, hiki hake ho lotó ʻo fiefia, pea pīkitai ki he ngaahi fuakava ʻa ia kuó ke faí.

14 Fai atu ʻi he laumālie ʻo e [a]angamalū, pea vakai telia ʻa e [b]loto-hīkisiá. Tuku ke fiefia ʻa ho laumālié ʻi ho husepānití, pea mo e lāngilangi ʻe hoko mai kiate iá.

15 Tauhi ʻeku ngaahi fekaú maʻu ai pē, pea te ke maʻu ha [a]kalauni ʻo e [b]māʻoniʻoni. Pea kapau ʻe ʻikai te ke fai ʻeni, ʻe [c]ʻikai te ke lava ʻo haʻu ki he feituʻu ʻoku ou ʻi aí.

16 Pea ko e moʻoni, ko e moʻoni, ʻoku ou pehē kiate koe, ko hoku [a]leʻo ʻeni ki he kakai kotoa pē. ʻĒmeni.

- ◀1a
Sione 1:12. FFL Foha mo e Ngaahi ʻOfefine ʻo e ʻOtuá, Ngaahi.

- ◀b
FFL Puleʻanga ʻo e ʻOtuá pe Puleʻanga ʻo e Langí.

- ◀2a
FFL ʻAʻevá, ʻAʻeva mo e ʻOtuá.

- ◀b
FFL Angamaʻá.

- ◀c
T&F 52:42; 64:30; 101:18. FFL Saione.

- ◀3a
Mātiu 9:2.

- ◀b
FFL Uí, Ui ʻe he ʻOtuá.

- ◀5a
FFL ʻOfa Mamahí.

- ◀7a
PĒ vaheʻi. FFL Vaheʻí.

- ◀8a
FFL Nimá, Hilifaki ʻo e.

- ◀9a
FFL Palōfita; Uí, Ui ʻe he ʻOtuá.

- ◀b
FFL Fakahaá; Kikité, Kikiteʻí.

- ◀10a
FFL Koloá; Mānumanú.

- ◀b
FFL Anga-fakamāmaní.

- ◀c
ʻEta 12:4.

- ◀11a
FFL Himí.

- ◀12a
1 Fkmtl. 16:9. FFL Hivá.

- ◀b
FFL Lotó.

- ◀14a
FFL Angamaluú.

- ◀b
FFL Loto-hīkisiá.

- ◀15a
FFL Hakeakiʻí; Kalauni.

- ◀b
FFL Māʻoniʻoní.

- ◀c
Sione 7:34.

- ◀16a
T&F 1:38.

VAHE 26

Ko e fakahā naʻe fai kia Siosefa Sāmita ko e Palōfitá, ʻŌliva Kautele, mo Sione Uitemā, ʻi Hāmoni, ʻi Penisilivēnia, ʻi Siulai 1830 (History of the Church, 1:104). (Vakai ki he ʻuluʻi fakamatala ki he vahe 24.)

1, ʻOku fakahinohinoʻi ʻa kinautolu ke nau ako ki he ngaahi folofolá pea malanga; 2, Ko e fakapapauʻi mai ʻo e fono ʻo e loto-tahá.

1 Vakai, ʻoku ou pehē kiate kimoutolu ke mou fakafemoʻuekinaʻi ʻa homou taimí ʻi he [a]ako ʻa e ngaahi folofolá, pea ʻi he malangá, pea ʻi he tokoniʻi ʻo e siasi ʻi [b]Kolesivilí, pea ki hono fai hoʻomou ngaahi ngāue ʻi he fonuá, ʻo hangē ko e meʻa ʻoku ʻaongá, kae ʻoua ke hili ange ʻa hoʻomou ʻalu ki he hihifó ke fai ʻa e konifelenisi ka hoko maí; pea ʻe toki fakahā atu ʻa e meʻa ke mou faí.

2 Pea ʻe fai ʻa e meʻa kotoa pē ʻi he siasí ʻi he [a]felototahaʻaki, ʻi he lotu lahi mo e tui, he te mou maʻu ʻa e ngaahi meʻa kotoa pē ʻi he tui. ʻĒmeni.

- ◀1a
FFL Folofolá—Ko e mahuʻinga ʻo e folofolá.

- ◀b
T&F 24:3; 37:2.

- ◀2a
1 Sam. 8:7; Mōsaia 29:26. FFL Felototahaʻakí.

VAHE 27

Ko e fakahā naʻe fai kia Siosefa Sāmita ko e Palōfitá, ʻi Hāmoni, ʻi Penisilivēnia, ʻi ʻAokosi 1830 (History of the Church, 1:106–108). Ko e teuteu ki ha fakataha lotu ʻa ia naʻe ʻamanaki ke tāpuakiʻi mo tufaki ai ʻa e sākalamēniti ʻo e mā mo e uainé, ko ia naʻe ʻalu atu ai ʻa Siosefa ke kumi ha uaine ki ai. Naʻe fakafetaulaki mai kiate ia ha talafekau fakalangi ʻo ne maʻu ai ʻa e fakahā ko ʻení, ʻa ia naʻe tohi hano konga ʻi he taimi ko iá, pea naʻe toki tohi hono toé ʻi he Sepitema naʻe hoko maí. ʻOku ngāue ʻaki ʻa e vai he taimí ni ʻo fetongi ʻa e uainé ʻi he ngaahi fakataha lotu fakasākalamēniti ʻo e Siasí.

1–4, ʻOku fakahā mai ʻa e meʻa ke ngāue ʻaki ʻi hono maʻu ʻo e sākalamēnití; 5–14, ʻE maʻu ʻe Kalaisi mo ʻene kau tamaioʻeiki mei he ngaahi kuonga kotoa pē ʻa e sākalamēnití; 15–18, ʻAi ʻa e teunga tau kakato ʻo e ʻOtuá.

1 Fanongo ki he leʻo ʻo Sīsū Kalaisí, ko homou ʻEiki, ko homou ʻOtua, pea ko homou Huhuʻí, ʻa ia ʻoku [a]moʻui mo mālohi ʻa ʻene leá.

2 He vakai, ʻoku ou pehē kiate kimoutolu, ʻoku ʻikai mahuʻinga pe ko e hā te mou kaí pe ko e hā te mou inú ʻi hoʻomou maʻu ʻa e [a]sākalamēnití, ʻo kapau te mou fai ia ʻaki ʻa e mata ʻoku hanga taha pē ki hoku [b]fakalāngilangiʻí—ʻo manatuʻi ʻa hoku sinó ki he Tamaí ʻa ia naʻe tuku hifo maʻamoutolu, pea mo hoku [c]totó ʻa ia naʻe lilingi koeʻuhí ke [d]fakamolemoleʻi ai ʻa hoʻomou ngaahi angahalá.

3 Ko ia, ʻoku ou fai ha fekau kiate kimoutolu, ke ʻoua naʻa mou fakatau mai ha uaine pe meʻa inu mālohi mei homou ngaahi filí;

4 Ko ia, ʻoua naʻa mou inu ha meʻa tuku kehe pē ʻo kapau naʻe ngaohi foʻou ia ʻiate kimoutolu; ʻio, ʻi he puleʻanga ko ʻeni ʻo ʻeku Tamaí ʻa ia ʻe langa hake ʻi he māmaní.

5 Vakai, ko e poto ʻeni ʻiate aú; ko ia, ʻoua te mou ofo, he ʻe hoko ʻa e houa ʻa ia te u [a]inu ai ʻa e fua ʻo e vainé fakataha mo kimoutolu ʻi he māmani, pea mo [b]Molonai, ʻa ia kuó u fekau atu kiate kimoutolu ke fakahā ʻa e Tohi ʻa Molomoná, ʻa ia ʻoku ʻi ai ʻa hono kakato ʻo ʻeku ongoongolelei taʻengatá, ʻa ia naʻá ku tuku ki ai ʻa e ngaahi kī ʻo e lekooti ʻo e [c]vaʻakau ʻa ʻIfalemí;

6 Pea mo [a]ʻIlaiase foki, ʻa ia naʻá ku tuku ki ai ʻa e ngaahi kī ʻo hono fakahoko ʻa hono fakafoki mai ʻo e ngaahi meʻa kotoa pē kuo lea ʻaki ʻe he ngutu ʻo e kau palōfita māʻoniʻoni kotoa pē talu mei he kamataʻanga ʻo e māmaní, ʻo kau ki he ngaahi ʻaho fakaʻosí;

7 Kae ʻumaʻā foki mo Sione ko e foha ʻo Sakaliá, ʻa ia ko e Sakalia ko ia naʻá ne (ʻa [a]ʻIlaiase) ʻaʻahi ki ai, ʻo ne fai ʻa e talaʻofa ki ai te ne maʻu ha foha, pea ʻe fakahingoa ia ʻaki ʻa e hingoa ko [b]Sioné, pea ʻe fakafonu ia ʻaki ʻa e laumālie ʻo ʻIlaiasé;

8 ʻA e Sione ko ia naʻá ku fekau atu kiate kimoua, ʻa ʻeku ongo tamaioʻeiki, ko Siosefa Sāmita, ko e Siʻí, mo ʻŌliva Kautele, ke fakanofo ʻa kimoua ki he ʻuluaki [a]lakanga fakataulaʻeiki kuó mo maʻú, koeʻuhí ke ui mo [b]fakanofo ʻa kimoua ʻo hangē ko [c]ʻĒloné;

9 Kae ʻumaʻā foki mo [a]ʻIlaisiā, ʻa ia naʻá ku foaki ki ai ʻa e ngaahi kī ʻo e mālohi ke [b]fakatafoki ʻa e loto ʻo e ngaahi tamaí ki he fānaú pea mo e loto ʻo e fānaú ki he ngaahi tamaí, koeʻuhí ke ʻoua naʻa taaʻi ʻa e māmani kotoa ʻaki ha malaʻia;

10 Kae ʻumaʻā foki mo Siosefa mo Sēkope, mo ʻAisake, mo ʻĒpalahame, ko hoʻomou ngaahi tamaí, ʻa ia ʻoku fakatolonga mai ʻiate kinautolu ʻa e ngaahi [a]talaʻofá;

11 Kae ʻumaʻā foki mo Maikeli, pe ko [a]ʻĀtama, ko e tamai ʻa e kakai kotoa pē, ko e pilinisi ʻo e kakai kotoa pē, ko ia naʻe ʻi muʻa ʻi muʻa ʻi he ngaahi ʻahó;

12 Kae ʻumaʻā foki mo Pita, mo Sēmisi, mo Sione, ʻa ia naʻá ku fekau atu kiate kimouá, ʻa ia naʻá ku [a]fakanofo ai ʻa kimoua mo fakamaʻu ʻa kimoua ke hoko ko e ongo [b]ʻaposetolo, mo e ongo [c]fakamoʻoni makehe ki hoku hingoá, ʻo maʻu ʻa e ngaahi kī ʻo hoʻomo ngāue fakafaifekaú pea mo e ngaahi meʻa tatau mo ia naʻá ku fakahā kiate kinautolú;

13 ʻA ia naʻá ku [a]tuku ki ai ʻa e ngaahi [b]kī ʻo hoku puleʻangá pea mo ha [c]kuonga ʻo e [d]ongoongoleleí ki he ngaahi taimi [e]fakaʻosí; pea ki he [f]kakato ʻo e ngaahi kuongá, ʻa ia te u tānaki fakataha ai ʻa e ngaahi meʻa kotoa pē ke [g]taha pē, ʻa e ngaahi meʻa ʻoku ʻi he langí, mo e ngaahi meʻa ʻoku ʻi he māmaní fakatouʻosi;

14 Kae ʻumaʻā foki mo kinautolu kotoa pē kuo [a]foaki kiate au ʻe heʻeku Tamaí mei he māmaní.

15 Ko ia, hiki hake homou lotó pea fiefia, pea nonoʻo homou kongalotó, pea ʻai kiate kimoutolu ʻa hoku [a]teunga tau kakató, koeʻuhi ke mou lava ʻo kātakiʻi ʻa e ʻaho ʻo e koví, kuo mou ʻosi fai ʻa e meʻa kotoa pē, koeʻuhí ke mou lava ʻo [b]tuʻu.

16 Ko ia, ke mou tutuʻu, kuo [a]nonoʻo homou kongalotó ʻaki ʻa e [b]moʻoní, kuo mou ʻai ʻa e [c]sifa-fatafata ʻo e [d]māʻoniʻoní, pe kuo mou topuvaʻe ʻaki ʻa e teuteu ʻo e ongoongolelei ʻo e [e]melinó, ʻa ia naʻá ku fekau atu ʻa ʻeku kau [f]ʻāngeló ke nau ʻoatu kiate kimoutolú;

17 Pea toʻo ʻa e pā ʻo e tuí ʻa ia te mou lava ʻo tāmateʻi ʻaki ʻa ngaahi [a]ngahau vela kotoa pē ʻa e tokotaha angakoví;

18 Pea ʻai mo e tatā ʻo e fakamoʻuí, pea mo e heletā ʻo hoku Laumālié, ʻa ia te u lilingi hifo kiate kimoutolu, pea mo ʻeku leá ʻa ia ʻoku ou fakahā kiate kimoutolú, pea ke mou loto-taha ʻi he ngaahi meʻa kotoa pē te mou kole meiate aú, pea faivelenga kae ʻoua ke u haʻu, pea ʻe [a]toʻo hake ʻa kimoutolu, he ko e potu ʻoku ou ʻi aí te mou ʻi ai mo kimoutolu [b]foki. ʻĒmeni.

- ◀1a
Hilam. 3:29; T&F 6:2.

- ◀2a
FFL Sākalamēnití.

- ◀b
FFL Nāunaú.

- ◀c
FFL Taʻataʻá.

- ◀d
FFL Fakamolemoleʻi ʻo e Ngaahi Angahalá.

- ◀5a
Mātiu 26:29; Maʻake 14:25; Luke 22:18.

- ◀b
SS—H 1:30–34.

- ◀c
ʻIsikeli 37:16. FFL ʻIfalemi—Ko e vaʻakau ʻo ʻIfalemí pe Siosefá.

- ◀6a
FFL ʻIlaiase.

- ◀7a
Luke 1:17–19.

- ◀b
Luke 1:13; T&F 84:27–28.

- ◀8a
T&F 13:1. FFL Lakanga Taulaʻeiki Faka-ʻĒloné.

- ◀b
FFL Fakanofó.

- ◀c
ʻEke. 28:1–3, 41; T&F 107:13.

- ◀9a
1 Ng. Tuʻi 17:1–22; 2 Ng. Tuʻi 1–2; T&F 2:1–3; 110:13–16; SS—H 1:38–39. FFL Tohi Hohokó; ʻIlaisiā.

- ◀b
FFL Tohi Hohokó.

- ◀10a
FFL Fuakava Faka-ʻĒpalahamé.

- ◀11a
FFL ʻĀtama.

- ◀12a
SS—H 1:72. FFL Lakanga Taulaʻeiki Faka-Melekisētekí.

- ◀b
FFL ʻAposetolo.

- ◀c
Ngāue 1:8.

- ◀13a
Mātiu 16:19.

- ◀b
FFL Kī ʻo e Lakanga Fakataulaʻeikí, Ngaahi.

- ◀c
FFL Kuongá.

- ◀d
FFL Ongoongoleleí.

- ◀e
Sēkope 5:71; T&F 43:28–30.

- ◀f
ʻEfesō 1:9–10; T&F 112:30; 124:41.

- ◀g
T&F 84:100.

- ◀14a
Sione 6:37; 17:9, 11; 3 Nīfai 15:24; T&F 50:41–42; 84:63.

- ◀15a
Loma 13:12; ʻEfesō 6:11–18.

- ◀b
Malakai 3:2; T&F 87:8.

- ◀16a
ʻĪsaia 11:5.

- ◀b
FFL Moʻoní.

- ◀c
ʻĪsaia 59:17.

- ◀d
FFL Māʻoniʻoní.

- ◀e
2 Nīfai 19:6.

- ◀f
T&F 128:19–21.

- ◀17a
1 Nīfai 15:24; T&F 3:8.

- ◀18a
1 Nīfai 13:37; T&F 17:8.

- ◀b
Sione 14:3.

VAHE 28

Ko e fakahā naʻe fai mai ʻia Siosefa Sāmita, ko e Palōfitá, kia ʻŌliva Kautele ʻi Feieti, ʻi Niu ʻIoke, ʻi Sepitema 1830 (History of the Church, 1:109–111). Naʻe maʻu ʻe Hailame Peisi, ʻa ia ko ha mēmipa ʻo e Siasí, ha maka ʻe taha, pea naʻá ne lau tokua ʻokú ne tokoniʻi ia ʻo ne lolotonga maʻu ʻa e ngaahi fakahā ʻo kau ki hono langa hake ʻo Saioné pea mo e anga hono fokotuʻutuʻu ʻo e Siasí. Naʻe kākaaʻi ʻa e kāingalotu ʻe niʻihi ʻaki ʻa e ngaahi laú ni, pea naʻe aʻu kia ʻŌliva Kautele, naʻe fakahalaʻi ia ko e tupu mei ai. Ki muʻa siʻi pea fai ha konifelenisi ʻa ia naʻe tuʻutuʻuni, naʻe fehuʻi fakamātoato ʻe he Palōfitá ki he ʻEikí ʻo kau ki he meʻá ni, pea naʻe fai mai ai ʻa e fakahā ko ʻení.

1–7, ʻOku maʻu ʻe Siosefa Sāmita ʻa e ngaahi kī ʻo e ngaahi meʻa liló, pea ko ia pē tokotaha ʻokú ne maʻu ʻa e ngaahi fakahā ki he Siasí; 8–10, Kuo fekau ke ʻalu ʻa ʻŌliva Kautele ʻo malanga ki he kau Leimaná; 11–16, Naʻe kākaaʻi ʻe Sētane ʻa Hailame Peisi mo fai kiate ia ha ngaahi fakahā loi.

1 Vakai, ʻoku ou pehē kiate koe, ʻe [a]ʻŌliva, ʻe tuku kiate koe ke fanongo kiate koe ʻa e siasí ʻi he ngaahi meʻa kotoa pē te ke [b]akonaki ʻaki kiate kinautolu ʻi he [c]Fakafiemālié, ʻo kau ki he ngaahi fakahā mo e ngaahi fekau ʻa ia kuó u ʻoatú.

2 Kae vakai, ko e moʻoni, ko e moʻoni, ʻoku ou pehē kiate koe, ʻe [a]ʻikai ke fili ha taha ke ne maʻu ʻa e ngaahi fekau mo e ngaahi fakahā ʻi he siasi ko ʻení, tuku kehe pē ʻa ʻeku tamaioʻeiki ko [b]Siosefa Sāmita, ko e Siʻí, he ʻokú ne maʻu ia ʻo hangē ko Mōsesé.

3 Pea kuo pau ke ke talangofua ki he ngaahi meʻa te u ʻoatu kiate iá, ʻo hangē foki ko [a]ʻĒloné, ke fakahā faivelenga ʻa e ngaahi fekaú mo e ngaahi fakahaá, ʻi he mālohi mo e [b]mafai ki he siasí.

4 Pea kapau ʻe tataki koe ʻi ha taimi ʻe he Fakafiemālié ke [a]lea pe akonaki, pe ʻi he taimi kotoa pē ʻi hono fai ʻo ha fekau ki he siasí, te ke lava ʻo fai ia.

5 Ka ʻe ʻikai te ke tohi ʻi he founga ʻo e fekau, ka ʻi he fakakaukau poto;

6 Pea ʻoua naʻá ke fekauʻi ia ʻa ia ʻoku ʻulu kiate koé, pea ʻoku ʻulu ki he siasí;

7 He kuó u foaki kiate ia ʻa e ngaahi [a]kī ʻo e ngaahi [b]meʻa liló pea mo e ngaahi fakahā kuo fakamaʻú, kae ʻoua ke u fili ha tokotaha kehe kiate kinautolu ke fetongi ia.

8 Pea ko ʻeni, vakai, ʻoku ou pehē kiate koe, ke ke ʻalu atu ki he kau [a]Leimaná ʻo malanga ʻaki ʻeku [b]ongoongoleleí kiate kinautolu; pea ʻe fakatatau ki heʻenau tali ʻa hoʻo ngaahi akonakí ʻa hoʻo tuku ke fokotuʻu hoku siasí ʻi honau lotolotongá, pea te ke maʻu ʻa e ngaahi fakahā, kae ʻoua naʻa tohi ia ʻi he founga ʻo e fekau.

9 Pea ko ʻeni, vakai, ʻoku ou pehē kiate koe kuo teʻeki ai ke fakahā, pea ʻoku ʻikai ke ʻiloʻi ʻe ha tangata pe ʻe langa ʻi fē ʻa e [a]kolo ko [b]Saioné, ka ʻe fakahā atu ia ʻamui. Vakai, ʻoku ou pehē kiate koe, ʻe tuʻu ia ʻi he ngaahi ngataʻanga fonua ofi ki he kau Leimaná.

10 ʻE ʻikai te ke ʻalu mei he feituʻú ni kae ʻoua ke ʻosi ʻa e konifelenisí; pea ʻe fili ʻa ʻeku tamaioʻeiki ko Siosefá ke pule ki he konifelenisí ʻi he leʻo ʻo e konifelenisí, pea ʻilonga ha meʻa te ne fakahā kiate koé, ke ke tala ia.

11 Pea ko e tahá, ke ke ʻave ʻa ho tokoua, ko Hailame Peisí, pea ke ke fakahā kiate ia ʻo ka mo [a]ka toko ua pē, ʻoku ʻikai ke tupu meiate au ʻa e ngaahi meʻa kuó ne tohi mei he maka ná pea ʻoku [b]kākaaʻi ia ʻe [c]Sētane;

12 He vakai, kuo ʻikai ke tuʻutuʻuni ʻa e ngaahi meʻá ni kiate ia, pea ʻe ʻikai foki ke tuʻutuʻuni ha meʻa ki ha niʻihi ʻo e siasi ko ʻení ʻa ia ʻoku fepaki mo e ngaahi fuakava ʻo e siasí.

13 He kuo pau ke fai ʻa e ngaahi meʻa kotoa pē ʻo maau, pea ʻi he [a]felototahaʻaki ʻi he siasí, ʻi he lotu ʻo e tui.

14 Pea te ke tokoni ki hono fakaleleiʻi ʻo e ngaahi meʻá ni kotoa pē, ʻo fakatatau ki he ngaahi fuakava ʻo e siasí, ki muʻa pea toki kamata hoʻo fononga atu ʻi he lotolotonga ʻo e kau Leimaná.

15 Pea ʻe [a]fakahā kiate koe mei he taimi ʻo hoʻo ʻalu atú, kae ʻoua ke hokosia ʻa e taimi ʻo hoʻo foki maí, ʻa e meʻa kuo pau ke ke faí.

16 Pea kuo pau ke ke fakaava ho ngutú ʻi he taimi kotoa pē, ʻo fakahā ʻa ʻeku ongoongoleleí ʻaki ʻa e leʻo ʻo e fiefia. ʻĒmeni.

- ◀1a
T&F 20:3.

- ◀b
FFL Akoʻí, Faiako—Faiako ʻaki ʻa e Laumālié.

- ◀c
FFL Fakafiemālié.

- ◀2a
T&F 35:17–18; 43:4.

- ◀b
2 Nīfai 3:14–20. FFL Sāmita, Siosefa, ko e Siʻí.

- ◀3a
FFL ʻĒlone, Tokoua ʻo Mōsesé.

- ◀b
FFL Mafaí.

- ◀4a
ʻEke. 4:12–16; T&F 24:5–6.

- ◀7a
T&F 64:5; 84:19.

- ◀b
FFL Meʻa Lilo ʻa e ʻOtuá, Ngaahi.

- ◀8a
2 Nīfai 3:18–22; T&F 30:5–6; 32:1–3.

- ◀b
T&F 3:19–20.

- ◀9a
T&F 57:1–3.

- ◀b
T&F 52:42–43. FFL Saione.

- ◀11a
Mātiu 18:15.

- ◀b
T&F 43:5–7.

- ◀c
Fakahā 20:10.

- ◀13a
FFL Felototahaʻakí.

- ◀15a
2 Nīfai 32:3, 5.

VAHE 29

Ko e fakahā naʻe foaki mai ʻia Siosefa Sāmita ko e Palōfitá, ʻi he ʻao ʻo e kaumātuʻa ʻe toko ono, ʻi Feieti, ʻi Niu ʻIoke, ʻi Sepitema 1830 (History of the Church, 1:111–115). Naʻe fai mai ʻa e fakahā ko ʻení ʻi ha ngaahi ʻaho siʻi ki muʻa ʻi he konifelenisi ʻa ia naʻe kamata ʻi he ʻaho 26 Sepitemá 1830.

1–8, ʻOku tānaki ʻe Kalaisi ʻene kakai filí; 9–11, ʻOku hanga ʻe heʻene hāʻele maí ʻo kamata ʻa e Nofo Tuʻí; 12–13, ʻE fakamāuʻi ʻe he Toko Hongofulu Mā Uá ʻa ʻIsileli kotoa; 14–21, ʻE muʻomuʻa ʻa e ngaahi fakaʻilonga, ngaahi mahaki fakaʻauha, mo e ngaahi fakaʻauha ʻi he Hāʻele ʻAnga Uá; 22–28, ʻE muimui mai ʻi he Nofo Tuʻí ʻa e toetuʻú mo e fakamaau fakaʻosí; 29–35, ʻOku fakalaumālie ʻa e ngaahi meʻa kotoa pē ki he ʻEikí; 36–39, Naʻe kapusi hifo ʻa e tēvoló mo hono fuʻu kau muimuí mei he langí ke ʻahiʻahiʻi ʻa e tangatá; 40–45, ʻOku hanga ʻe he Hingá mo e Fakaleleí ʻo ʻomi ʻa e fakamoʻuí; 46–50, ʻOku huhuʻi ʻa e fānau īkí tuʻunga ʻi he Fakaleleí.

1 Fanongo ki he leʻo ʻo Sīsū Kalaisí, ko homou Huhuʻí, ko e [a]KO AU Lahí ʻa ia kuo hanga ʻe hono toʻukupu ʻo e [b]ʻaloʻofá ʻo [c]fakalelei ʻa hoʻomou ngaahi angahalá;

2 ʻA ia te ne [a]tānaki ʻa hono kakaí ʻo hangē ko hono tānaki ʻe he motuʻa moá ʻa hono fanga ʻuhikí ki hono lalo kapakaú, ʻio ʻa kinautolu kotoa pē ʻe tokanga ki hoku leʻó ʻo [b]fakavaivaiʻi ʻa kinautolu ʻi hoku ʻaó, pea ui kiate au ʻi he fuʻu lotu lahi.

3 Vakai, ko e moʻoni, ko e moʻoni, ʻoku ou pehē kiate kimoutolu, kuo [a]fakamolemoleʻi ʻa hoʻomou ngaahi angahalá ʻi he taimi ko ʻení, ko ia ʻoku mou maʻu ʻa e ngaahi meʻá ni; kae manatu ke ʻoua naʻa mou toe fai angahala, telia naʻa hoko mai kiate kimoutolu ha ngaahi fakatuʻutāmaki.

4 Ko e moʻoni, ʻoku ou pehē kiate kimoutolu kuo fili ʻa kimoutolu mei he māmaní ke fakahā ʻa ʻeku ongoongoleleí ʻaki ʻa e leʻo ʻo e fiefia, ʻo hangē ko e [a]leʻo ʻo ha talupite.

5 Hiki hake homou lotó pea fiefia, he ʻoku ou ʻi homou [a]lotolotongá, pea ko homou [b]taukapo au ki he Tamaí; pea ko hono finangalo leleí ke ʻoatu kiate kimoutolu ʻa e [c]puleʻangá.

6 Pea, hangē ko ia kuo tohí—Ko e meʻa kotoa pē te mou [a]kole ʻi he [b]tuí, pea [c]loto-taha ʻi he lotu ʻo fakatatau ki heʻeku fekaú, te mou maʻu ia.

7 Pea ʻoku ui ʻa kimoutolu ke fakahoko ʻa hono [a]tānaki ʻo hoku kakai kuo [b]filí; he ʻoku [c]fanongo ʻa hoku kakai kuo filí ki hoku leʻó pea ʻikai fakafefeka honau [d]lotó;

8 Ko ia kuo ʻalu atu ʻa e tuʻutuʻuni mei he Tamaí ke [a]tānaki mai ʻa kinautolu ki ha potu pē ʻe taha ʻi he funga ʻo e fonua ko ʻení, ke [b]teuteuʻi honau lotó pea ke nau mateuteu ʻi he ngaahi meʻa kotoa pē ki he ʻaho ʻo ka fekau atu ai ʻa e [c]faingataʻá mo e fakaʻauhá ki he kau fai angahalá.

9 He ʻoku ofi mai ʻa e houá pea vave mai ʻa e ʻaho ʻa ia ʻe feʻunga ai ʻa e māmaní ki he fakaʻauhá; pea ko kinautolu kotoa pē ʻoku [a]pōlepolé mo kinautolu kotoa pē ʻoku fai angahalá te nau tatau mo e [b]veve; pea te u [c]tutu ʻa kinautolu ke vela ʻo ʻosi, ʻoku folofola ʻe he ʻEiki ʻo e Ngaahi Kau Taú, ke ʻoua naʻa ʻi ai ha fai angahala ʻi he māmaní;

10 He ʻoku vave mai ʻa e houá, pea ko e meʻa kuo [a]lea ʻaki ʻe heʻeku kau ʻaposetoló kuo pau ke hoko ia; he hangē ko e meʻa naʻa nau lea ʻakí ʻe pehē pē ʻa ʻene hokó;

11 He te u fakahā au ʻe au mei he langí ʻi he mālohi mo e fuʻu nāunau lahi, fakataha mo e [a]kakai taʻefaʻalaua ʻi aí, ʻo nofo ʻi he [b]māʻoniʻoni fakataha mo e tangatá ʻi he māmaní ʻi ha taʻu ʻe [c]taha afe, pea ʻe ʻikai ke tuʻu ʻa e kau angahalá.

12 Pea ko e tahá, ko e moʻoni, ko e moʻoni, ʻoku ou pehē kiate kimoutolu, pea kuo ʻalu atu ia ʻi he tuʻutuʻuni pau, ʻi he finangalo ʻo e Tamaí, ko ʻeku kau [a]ʻaposetoló, ʻa e Toko Hongofulu Mā Ua ko ia naʻe ʻiate au ʻi heʻeku ngāue fakafaifekau ʻi Selūsalemá, te nau tuʻu ʻi hoku nima toʻomataʻú ʻi he ʻaho ʻo ʻeku haʻu ʻi ha pou [b]afi, kuo nau kofu ʻaki ʻa e ngaahi pulupulu ʻo e māʻoniʻoní, mo e ngaahi kalauni ʻi honau ʻulú, ʻi he [c]nāunau ʻo hangē pē ko aú, ke [d]fakamāuʻi ʻa e fale kotoa ʻo ʻIsilelí, ʻio ʻa kinautolu kotoa pē naʻa nau ʻofa ʻiate au mo tauhi ʻeku ngaahi fekaú, pea ʻikai mo ha toe taha kehe.

13 He ʻe ifi ha [a]talupite ʻo fuoloa pea leʻo-lahi foki, ʻo hangē foki ko e fai ʻi he Moʻunga ko Sainaí, pea ʻe ngalulululu ʻa e māmaní kotoa, pea te nau [b]ʻalu atu—ʻio, ʻa e kakai pekia naʻa nau [c]pekia ʻiate aú, ke maʻu ha [d]kalauni ʻo e māʻoniʻoni, pea ke fakakofuʻi ʻa kinautolu, ʻo [e]hangē pē ko aú, ke nau ʻiate au, pea ke mau taha pē.

14 Kae vakai, ʻoku ou pehē kiate kimoutolu ʻe fakapoʻuli ʻa e [a]laʻaá ki muʻa pea toki hoko mai ʻa e fuʻu [b]ʻaho ko iá, pea ʻe liliu ʻa e māhiná ʻo toto, pea ʻe ngangana ʻa e ngaahi fetuʻú mei he langí, pea ʻe ʻi ai ʻa e ngaahi [c]fakaʻilonga lalahi ange ʻi he langí ʻi ʻolunga pea ʻi he māmaní ʻi lalo;

15 Pea ʻe ʻi ai ʻa e tangi mo e [a]tangilāulau ʻi he ngaahi fuʻu kakai taʻefaʻalaua ʻo e faʻahinga ʻo e tangatá;

16 Pea ʻe ʻi ai ʻa e fuʻu taufa [a]ʻuha maka lahi ʻe tuku ke ʻalu atu ke fakaʻauha ʻa e ngaahi ngoue ʻo e māmaní.

17 Pea ʻe hoko ʻo pehē, koeʻuhí ko e fai angahala ʻa e māmaní, te u [a]tauteaʻi ai ʻa e kau [b]fai angahalá, koeʻuhi he ʻikai te nau fakatomala; he kuo pito ʻa e ipu ʻo ʻeku ʻitá; he vakai, ʻe ʻikai fakamaʻa ʻa kinautolu ʻe hoku [c]totó ʻo kapau ʻoku ʻikai te nau fanongo mai kiate au.

18 Ko ia, ko au ko e ʻEiki ko e ʻOtuá te u fekau atu ʻa e fanga lango ki he funga ʻo e māmaní, ʻa ia te nau puke ʻa hono kakaí, pea te nau keina honau kakanó, pea ngaohi ke haʻu ʻa e fanga ʻuanga kiate kinautolu;

19 Pea ʻe taʻofi ʻa honau ʻeleló ke ʻoua naʻa nau [a]lea fakafetau kiate au; pea ʻe ngangana ʻa honau kakanó mei honau ngaahi huí, pea mo honau ngaahi foʻi fofongá mei honau pokoʻi matá;

20 Pea ʻe hoko ʻo pehē ʻe keina ʻa kinautolu ʻo ʻosi ʻe he fanga [a]manu ʻo e vaó pea mo e fanga manupuna ʻo e ʻataá.

21 Pea ko e fuʻu siasi lahi mo [a]fakalieliá, ʻa ia ko e [b]feʻauaki ʻo e māmaní kotoa pē, ʻe tulaki ia ki lalo ʻaki ʻa e afi [c]fakaʻauha, ʻo hangē ko ia kuo lea ʻaki ʻe he ngutu ʻo ʻIsikeli ko e palōfitá, ʻa ia naʻá ne lau ʻo kau ki he ngaahi meʻa ko ʻení, ʻa ia kuo teʻeki ai ke hoko kae hangē ʻoku ou moʻuí, [d]kuo pau ke hoko ia, koeʻuhi he ʻe ʻikai ke pule ʻa e ngaahi meʻa fakalieliá.

22 Pea ko e tahá, ko e moʻoni, ko e moʻoni, ʻoku ou pehē kiate kimoutolu ʻo ka ʻosi ʻa e taʻu ʻe [a]taha afé, pea toe kamata ʻa e tangatá ke fakaʻikaiʻi ʻa honau ʻOtuá, te u toki fakatolonga leva ʻa e māmaní ʻi ha kiʻi faʻahitaʻu [b]siʻi;

23 Pea ʻe hoko mai ʻa e [a]ngataʻangá, pea ʻe vela ʻo ʻosi ʻa e langí mo e māmaní ʻo [b]ʻosi atu, pea ʻe ʻi ai ʻa e langi foʻou mo e māmani [c]foʻou.

24 Koeʻuhí he ʻe [a]mole atu ʻa e ngaahi meʻa motuʻa kotoa pē, pea ʻe hoko ʻo foʻou ʻa e ngaahi meʻa kotoa pē, ʻio ʻa e langí mo e māmaní, pea mo hono fonu kotoa ʻo iá, ʻa e tangatá mo e fanga manú fakatouʻosi, ʻa e fanga manupuna ʻo e ʻataá, pea mo e fanga ika ʻo e tahí;

25 Pea ʻe ʻikai mole ha tuʻoni [a]louʻulu ʻe taha, pe ha momoʻi meʻa, he ko e ngāue ia ʻa hoku nimá.

26 Kae vakai, ko e moʻoni ʻoku ou pehē kiate kimoutolu, ʻi he teʻeki ai ke mole atu ʻa e māmaní, ʻe ifi ʻe [a]Maikeli, ko ʻeku [b]ʻāngelo pulé, ʻa ʻene [c]talupité, pea ʻe toki [d]ʻā hake ʻa e kau pekia kotoa pē, he ʻe fakaava ʻa honau ngaahi tanuʻangá, pea te nau [e]ʻalu atu—ʻio, ʻa kinautolu kotoa pē.

27 Pea ʻe tānaki ʻa e kau [a]māʻoniʻoní ʻi hoku nima [b]toʻomataʻú ki he moʻui taʻengatá; pea ko e kau fai angahalá ʻi hoku nima toʻohemá te u mā ke maʻu ʻa kinautolu ko hoku kakai ʻi he ʻao ʻo e Tamaí;

28 Ko ia, te u pehē ange kiate kinautolu—[a]ʻAlu ʻiate au, ʻa kimoutolu, ʻa e kau malaʻia, ki he [b]afi taʻengata, ʻa ia kuo teuteu ki he [c]tēvoló mo ʻene kau ʻāngeló.

29 Pea ko ʻeni, vakai, ʻoku ou pehē kiate kimoutolu, kuo teʻeki ai ha taimi te u fakahā mei hoku ngutu ʻoʻokú ʻoku totonu ke nau foki mai, he ko e [a]potu ʻoku ou ʻi aí ʻoku ʻikai te nau lava ʻo haʻu ki ai, he ʻoku ʻikai te nau maʻu ha mālohi.

30 Kae manatu ʻoku ʻikai ke tuku ʻa ʻeku ngaahi fakamaau kotoa pē ki he tangatá; pea hangē ko e ngaahi lea kuo ʻalu atu mei hoku ngutú, ʻe pehē pē ʻa hono fakahoko iá, koeʻuhi ke muimui ʻa e [a]muʻomuʻá, pea ko e muimuí ʻe muʻomuʻa ia ʻi he ngaahi meʻa kotoa pē kuó u fakatupu ʻi he folofola ʻa hoku mālohí, ʻa ia ko e mālohi ʻo hoku Laumālié.

31 He naʻá ku [a]fakatupu ʻa kinautolu ʻi he mālohi ʻo hoku Laumālié; ʻio, ʻa e ngaahi meʻa kotoa pē ʻoku [b]fakalaumālié mo fakamatelie fakatouʻosi—

32 Ko e ʻuluakí naʻe [a]fakalaumālie, ko hono uá naʻe fakamatelie, ʻa ia ko e kamataʻanga ʻo ʻeku ngāué; pea ko ʻeni foki, ko e ʻuluakí ʻe fakamatelie pea ko hono uá ʻe fakalaumālie, ʻa ia ko hono fakaʻosi ʻo ʻeku ngāué—

33 Ko ʻeku lea kiate kimoutolu koeʻuhí ke mahino fakanatula pē kiate kimoutolu; ka ʻoku ʻikai hano [a]ngataʻanga ʻo ʻeku ngaahi ngāué kiate au, pe ko hano kamataʻanga; ka kuo tuku kiate kimoutolu koeʻuhí ke mahino kiate kimoutolu, koeʻuhí he naʻa mou kole ia meiate au pea kuo mou loto-taha.

34 Ko ia, ko e moʻoni ʻoku ou pehē kiate kimoutolu, ʻoku fakalaumālie kiate au ʻa e ngaahi meʻa kotoa pē, pea ʻoku teʻeki ʻi ai ha taimi te u ʻoatu ai kiate kimoutolu ha fono ʻa ia ʻoku fakamatelie; pea ʻikai foki ki ha tangata, pe ko e fānau ʻa e tangatá; pe ko ʻĀtama, ko hoʻomou tamai, ʻa ia naʻá ku fakatupú.

35 Vakai, naʻá ku tuku kiate ia ke ne [a]fili maʻana; peá u fai kiate ia ʻa e fekau, ka naʻe ʻikai ko ha fekau fakamatelie naʻá ku fai kiate iá, he ʻoku fakalaumālie ʻa ʻeku ngaahi [b]fekaú; ʻoku ʻikai ke fakanatula ia pe fakamatelie, pe fakakakano pe fakaesino.

36 Pea naʻe hoko ʻo pehē, ko ʻĀtama, ʻi he ʻahiʻahiʻi ia ʻe he [a]tēvoló—he vakai, naʻe ki muʻa ʻa e tēvoló ʻia ʻĀtama, he naʻá ne [b]angatuʻu kiate au, ʻo pehē, Tuku mai kiate au ho [c]lāngilangí, ʻa ia ko hoku [d]mālohí; pea naʻá ne fakatafokiʻi atu foki meiate au ha vahe [e]tolu ʻe taha ʻo e fuʻu [f]kau tau ʻo e langí koeʻuhi ko ʻenau [g]tauʻatāina ke filí;

37 Pea naʻe kapusi hifo ʻa kinautolu, pea naʻe pehē ʻa e ʻi ai ʻa e [a]tēvoló mo ʻene kau [b]ʻāngeló;

38 Pea vakai, ʻoku ʻi ai ha potu kuo teuteu maʻanautolu talu mei he kamataʻangá, pea ko e potu ko iá ko [a]heli.

39 Pea ʻoku ʻaonga ke [a]ʻahiʻahiʻi ʻe he tēvoló ʻa e fānau ʻa e tangatá, pe ʻe ʻikai lava ke nau hoko ko e niʻihi ke fili maʻanautolu pē; he kapau ʻe ʻikai te nau maʻu ʻa e meʻa ʻoku [b]mahí ʻe ʻikai te nau lava ʻo ʻiloʻi ʻa e meʻa melié—

40 Ko ia, naʻe hoko ʻo pehē, naʻe ʻahiʻahiʻi ʻe he tēvoló ʻa ʻĀtama, peá ne kai ʻi he [a]fua tapú ʻo maumauʻi ʻa e fekaú, ʻo ne hoko ai ʻo [b]moʻulaloa ki he loto ʻo e tēvoló, koeʻuhí ko ʻene tukulolo ki he ʻahiʻahí.

41 Ko ia, ko au, ko e ʻEiki ko e ʻOtuá, ne u pule ke [a]kapusi atu ia mei he Ngoue ko [b]ʻĪtení, mei hoku ʻaó, koeʻuhi ko ʻene maumau-fonó, ʻa ia naʻá ne hoko ai ʻo mate [c]fakalaumālie, ʻa ia ko e ʻuluaki maté, ʻio ko e mate pē ko ia ʻa ia ko e [d]mate fakaʻosí, ʻa ia ʻoku fakalaumālie, ʻa ia ʻe tuʻutuʻuni ke hoko ki he kau fai angahalá ʻi haʻaku pehē: ʻAlu, ʻa kimoutolu ʻa e kakai [e]malaʻia.

42 Kae vakai, ʻoku ou pehē kiate kimoutolu ko au, ko e ʻEiki ko e ʻOtuá, naʻá ku tuku kia ʻĀtama mo hono hakó, ke ʻoua te nau [a]mate ʻi he mate fakasinó kae ʻoua ko au, ko e ʻEiki ko e ʻOtuá, ke u fekau atu ha kau [b]ʻāngelo ke fakahā kiate kinautolu ʻa e [c]fakatomalá mo e [d]huhuʻí, tuʻunga ʻi he tui ki he huafa ʻo hoku [e]ʻAlo pē Taha naʻe Fakatupú.

43 Pea naʻe pehē ʻa ʻeku kotofa ʻe au, ko e ʻEiki ko e ʻOtuá, ki he tangatá ʻa e ngaahi ʻaho ʻo ʻene [a]nofo ʻahiʻahiʻí—koeʻuhí ʻi heʻene mate fakamatelié ʻe lava ke [b]fokotuʻu hake ia ʻi he [c]taʻe-faʻa-mate ki he [d]moʻui taʻengatá, ʻa kinautolu kotoa pē ʻe tuí;

44 Pea ko kinautolu ʻoku ʻikai ke tui ki he [a]malaʻia taʻengata; koeʻuhí he ʻe ʻikai lava ʻo huhuʻi ʻa kinautolu mei heʻenau hinga fakalaumālié, koeʻuhí he ʻoku ʻikai te nau fakatomala;

45 He ʻoku nau ʻofa ʻi he fakapoʻulí kae ʻikai ʻi he māmá, pea ʻoku kovi ʻa ʻenau ngaahi [a]ngāué, pea ʻoku nau maʻu ʻenau [b]totongí meiate ia ʻoku nau fie talangofua ki aí.

46 Kae vakai, ʻoku ou pehē kiate kimoutolu, kuo [a]huhuʻi ʻa e [b]fānau īkí talu mei hono ʻai ʻa e tuʻunga ʻo e māmaní ʻi hoku ʻAlo pē Taha naʻe Fakatupú;

47 Ko ia, ʻoku ʻikai te nau lava ʻo fai angahala, he ʻoku ʻikai tuku kia Sētane ʻa e mafai ke [a]ʻahiʻahiʻi ʻa e fānau īkí kae ʻoua ke nau fakaʻau ʻo feʻunga ʻi hoku ʻaó ke [b]ʻekeʻi meiate kinautolu ʻenau ngaahi ngāué;

48 He ʻoku tuku kiate kinautolu ʻo hangē pē ko hoku lotó, ʻo fakatatau ki heʻeku faʻiteliha ʻaʻakú, koeʻuhi ke ʻekeʻi ʻa e ngaahi meʻa lalahi ʻi he nima ʻo ʻenau ngaahi [a]tamaí.

49 Pea ko e tahá, ʻoku ou pehē kiate kimoutolu, ko hai ha taha ʻoku maʻu ʻa e ʻiló kuo ʻikai te u fekau ki ai ke ne fakatomala?

50 Pea ko ia ia ʻoku ʻikai ke [a]mahino ki ai ha meʻá, ʻoku kei ʻiate au ke fai ʻo fakatatau mo e meʻa kuo tohí. Pea ko ʻeni, ʻoku ʻikai te u fakahā mo ha toe meʻa kehe kiate kimoutolu ʻi he taimí ni. ʻĒmeni.

- ◀1a
FFL KO AU.

- ◀b
FFL ʻAloʻofá.

- ◀c
FFL Fakaleleí, Fakaleleiʻí.

- ◀2a
Mātiu 23:37; 3 Nīfai 10:4–6.

- ◀b
FFL Loto-fakatōkilaló.

- ◀3a
FFL Fakamolemolé, Fakamolemoleʻí.

- ◀4a
ʻAlamā 29:1–2; T&F 19:37; 30:9.

- ◀5a
Mātiu 18:20; T&F 6:32; 38:7; 88:62–63.

- ◀b
FFL Taukapó.

- ◀c
FFL Puleʻanga ʻo e ʻOtuá pe Puleʻanga ʻo e Langí.

- ◀6a
Mātiu 21:22; Sione 14:13.

- ◀b
Maʻake 11:24.

- ◀c
3 Nīfai 27:1–2; T&F 84:1.

- ◀7a
FFL ʻIsileli—Ko hono tānaki ʻo ʻIsilelí.

- ◀b
Maʻake 13:20; T&F 84:34. FFL Kakai Filí.

- ◀c
ʻAlamā 5:37–41.

- ◀d
FFL Lotó.

- ◀8a
T&F 45:64–66; 57:1.

- ◀b
T&F 58:6–9; 78:7.

- ◀c
T&F 5:19; 43:17–27.

- ◀9a
2 Nīfai 20:33; 3 Nīfai 25:1. FFL Loto-hīkisiá.

- ◀b
Nēhumi 1:10; Malakai 4:1; 1 Nīfai 22:15, 23; SS—H 1:37.

- ◀c
T&F 45:57; 63:34, 54; 64:24; 88:94; 101:23–25; 133:64. FFL Māmaní—Ko hono fakamaʻa ʻo e māmaní.

- ◀10a
FFL Hāʻele ʻAnga Ua Mai ʻa Sīsū Kalaisí.

- ◀11a
SS—M 1:37.

- ◀b
FFL Māʻoniʻoní.

- ◀c
FFL Nofo Tuʻí; Sīsū Kalaisi—Ko e pule ʻa Kalaisi ʻi he Nofo Tuʻí.

- ◀12a
FFL ʻAposetolo.

- ◀b
ʻĪsaia 66:15–16; T&F 130:7; 133:41.

- ◀c
FFL Nāunaú; Sīsū Kalaisi—Ko e nāunau ʻo Sīsū Kalaisí.

- ◀d
Mātiu 19:28; Luke 22:30; 1 Nīfai 12:9; Molom. 3:18–19.

- ◀13a
T&F 43:18; 45:45.

- ◀b
T&F 76:50.

- ◀c
T&F 88:97; 133:56.

- ◀d
FFL Hakeakiʻí; Kalauni.

- ◀e
T&F 76:94–95; 84:35–39.

- ◀14a
Sioeli 2:10; SS—M 1:33.

- ◀b
FFL Hāʻele ʻAnga Ua Mai ʻa Sīsū Kalaisí.

- ◀c
FFL Fakaʻilonga ʻo e Ngaahi Kuongá, Ngaahi.

- ◀15a
Mātiu 13:42.

- ◀16a
ʻIsikeli 38:22; Fakahā 11:19; 16:21.

- ◀17a
Fakahā 16:7–11; 2 Nīfai 30:10; SS—M 1:53–55. FFL Sāuní.

- ◀b
FFL Fai Angahalá.

- ◀c
1 Sione 1:7; ʻAlamā 11:40–41; T&F 19:16–18.

- ◀19a
Sāk. 14:12.

- ◀20a
ʻĪsaia 18:6; ʻIsikeli 39:17; Fakahā 19:17–18.

- ◀21a
FFL Tēvolo—Ko e siasi ʻo e tēvoló.

- ◀b
Fakahā 19:2.

- ◀c
Sioeli 1:19–20; 2:3; T&F 97:25–26. FFL Māmaní—Ko hono fakamaʻa ʻo e māmaní.

- ◀d
T&F 1:38.

- ◀22a
FFL Nofo Tuʻí.

- ◀b
Fakahā 20:3; T&F 43:30–31; 88:110–111.

- ◀23a
Mātiu 24:14. FFL Māmaní—Ko e Ngataʻanga ʻo e māmaní.

- ◀b
Mātiu 24:35; SS—M 1:35.

- ◀c
FFL Māmaní—Ko e tuʻunga fakaʻosi ʻo e māmaní.

- ◀24a
Fakahā 21:1–4.

- ◀25a
ʻAlamā 40:23.

- ◀26a
FFL Maikeli; ʻĀtama.

- ◀b
FFL ʻĀngelo Pulé.

- ◀c
1 Kol. 15:52–55.

- ◀d
FFL Moʻui Taʻe-faʻa-maté; Toetuʻú.

- ◀e
Sione 5:28–29.

- ◀27a
FFL Māʻoniʻoní.

- ◀b
Mātiu 25:33. FFL Fakamaau Fakaʻosí, Ko e.

- ◀28a
Mātiu 25:41; T&F 29:41.

- ◀b
T&F 43:33.

- ◀c
FFL Tēvolo.

- ◀29a
Sione 7:34; T&F 76:112.

- ◀30a
Mātiu 19:30; 1 Nīfai 13:42.

- ◀31a
FFL Fakatupú.

- ◀b
Mōsese 3:4–5.

- ◀32a
FFL Fakatupu Fakalaumālié.

- ◀33a
Same 111:7–8; Mōsese 1:4.

- ◀35a
FFL Tauʻatāina ke Filí.

- ◀b
FFL Fekau ʻa e ʻOtuá, Ngaahi.

- ◀36a
T&F 76:25–26; Mōsese 4:1–4.

- ◀b
FFL Fakataha Lahi ʻi he Langí.

- ◀c
FFL Fakaʻapaʻapaʻí.

- ◀d
ʻĪsaia 14:12–14; T&F 76:28–29.

- ◀e
Fakahā 12:3–4.

- ◀f
T&F 38:1; 45:1. FFL Moʻui ʻi he Maama Fakalaumālié.

- ◀g
FFL Tauʻatāina ke Filí.

- ◀37a
FFL Tēvolo.

- ◀b
2 Pita 2:4; Sute 1:6; Mōsese 7:26. FFL ʻĀngeló, Kau.

- ◀38a
FFL Heli.

- ◀39a
Mōsese 4:3–4. FFL ʻAhiʻahí, ʻAhiʻahiʻí.

- ◀b
Mōsese 6:55.

- ◀40a
Sēnesi 3:6; Mōsese 4:7–13.

- ◀b
2 Nīfai 10:24; Mōsaia 16:3–5; ʻAlamā 5:41–42.

- ◀41a
FFL Hinga ʻa ʻĀtama mo ʻIví.

- ◀b
FFL ʻĪteni.

- ◀c
FFL Mate Fakalaumālié.

- ◀d
ʻAlamā 40:26.

- ◀e
T&F 29:27–28; 76:31–39.

- ◀42a
2 Nīfai 2:21. FFL Mate Fakasinó.

- ◀b
ʻAlamā 12:28–30.

- ◀c
FFL Fakatomalá, Fakatomalaʻí.

- ◀d
FFL Huhuʻí.

- ◀e
Mōsese 5:6–8.

- ◀43a
ʻAlamā 12:24; 42:10.

- ◀b
FFL Toetuʻú.

- ◀c
Mōsese 1:39. FFL Moʻui Taʻe-faʻa-maté.

- ◀d
FFL Moʻui Taʻengatá.

- ◀44a
T&F 19:7–12. FFL Malaʻiá.

- ◀45a
Sione 3:18–20; T&F 93:31–32.

- ◀b
Mōsaia 2:32–33; ʻAlamā 3:26–27; 5:41–42; 30:60.

- ◀46a
Molonai 8:8, 12; T&F 93:38. FFL Fānaú.

- ◀b
T&F 74:7. FFL Huhuʻí.

- ◀47a
FFL ʻAhiʻahí, ʻAhiʻahiʻí.

- ◀b
FFL Ala ʻEkeʻi mei ha Taha ʻa ʻEne Ngaahi Ngāué.

- ◀48a
T&F 68:25.

- ◀50a
T&F 137:7–10. FFL ʻIló.

VAHE 30

Ko e fakahā naʻe fai mai ʻia Siosefa Sāmita ko e Palōfitá kia Tēvita Uitemā, Pita Uitemā, ko e Siʻí, mo Sione Uitemā ʻi Feieti, ʻi Niu ʻIoke, ʻi Sepitema 1830, hili ʻa e konifelenisi ʻaho ʻe tolu naʻe fai ʻi Feieti, ka ki muʻa ʻi he mātuku ʻa e kaumātuʻa ʻo e Siasi (History of the Church, 1:115–116). Naʻe ʻuluaki pulusi ʻa e fakamatalá ni ko ha fakahā ʻe tolu; pea naʻe toki fakatahaʻi ia ʻi ha vahe pē ʻe taha ʻe he Palōfitá ki hono pulusi ʻo e Tokāteline mo e Ngaahi Fuakavá ʻi he 1835.

1–4, ʻOku valokiʻi ʻa Tēvita Uitemā koeʻuhi ko e ʻikai te ne ngāue faivelengá; 5–8, ʻOku fekau kia Pita Uitemā, ko e Siʻí ke ʻalu mo ʻŌliva Kautele ʻi ha ngāue fakafaifekau ki he kau Leimaná; 9–11, ʻOku ui ʻa Sione Uitemā ke ne malanga ʻaki ʻa e ongoongoleleí.

1 Vakai, ʻoku ou pehē kiate koe, ʻe [a]Tēvita, kuó ke [b]manavahē ki he tangatá pea kuo ʻikai te ke [c]falala kiate au ke maʻu ha ivi ʻo hangē ko ia ʻoku totonu ke ke faí.

2 Ka kuo lahi ange ʻa e tokanga ʻa ho ʻatamaí ki he ngaahi meʻa ʻo e [a]māmaní ʻi he tokanga ki he ngaahi meʻa ʻaʻakú, ʻa ia ko ho Tupuʻangá, mo e ngāue fakafaifekau ʻa ia kuo ui koe ki aí; pea kuo ʻikai te ke tokanga ki hoku Laumālié, pea mo kinautolu naʻe fokotuʻu ke nau ʻulu kiate koé, ka kuo fakalotoʻi koe ʻe kinautolu kuo ʻikai te u fekauʻí.

3 Ko ia, kuo tuku koe ke ke fehuʻi pē maʻau mei hoku nimá, peá ke [a]fakalaulauloto ki he ngaahi meʻa kuó ke maʻú.

4 Pea ke hoko ʻa e fale ʻo hoʻo tamaí ko ho ʻapí, kae ʻoua ke u fai kiate koe mo ha toe ngaahi fekau kehe. Pea ke ke tokanga ki he [a]ngāue fakafaifekau ʻi he siasí, pea ʻi he ʻao ʻo e māmaní, pea ʻi he ngaahi feituʻu takatakaí. ʻĒmeni.

5 Vakai, ʻoku ou pehē kiate koe, ʻe [a]Pita, ke mo [b]fononga mo ho tokoua ko ʻŌlivá; he kuo hokosia ʻa e [c]taimi ʻoku ʻaonga kiate au ke ke fakaava ho ngutú ke fakahā ʻa ʻeku ongoongoleleí; ko ia, ʻoua ʻe manavahē, ka ke [d]tokanga ki he ngaahi lea mo e akonaki ʻa ho tokouá, ʻa ia te ne fai kiate koé.

6 Pea ke ke mamahi mo ia ʻi hono ngaahi mamahi kotoa pē, ʻo hiki hake ho lotó maʻu ai pē kiate au ʻi he lotu mo e tui, koeʻuhi ke fakahaofi ia pea mo koe; he kuó u foaki kiate ia ʻa e mālohi ke langa hake hoku [a]siasí ʻi he kau [b]Leimaná;

7 Pea kuo ʻikai te u fili ha taha ke hoko ko hono tokoni ke [a]māʻolunga ange ʻiate ia ʻi he siasí, ʻo kau ki he ngaahi meʻa ʻo e siasí, tuku kehe pē ʻa hono tokoua ko Siosefa Sāmita, ko e Siʻí.

8 Ko ia, ke ke tokanga ki he ngaahi meʻá ni pea faivelenga ʻi he tauhi ʻeku ngaahi fekaú, pea ʻe tāpuekina koe ki he moʻui taʻengatá. ʻĒmeni.

9 Vakai, ʻoku ou pehē kiate koe, ʻa ʻeku tamaioʻeiki ko Sioné, ke ke kamata ʻo fai atu mei he taimí ni ke [a]fakahā ʻa ʻeku ongoongoleleí, ʻo hangē ko e [b]leʻo ʻo ha talupite.

10 Pea ko hoʻo ngāué ʻe fai ia ʻi he ʻapi ʻo ho tokoua ko Filipe Pulosí, pea ʻi he feituʻu ʻoku takatakai ki aí, ʻio, ʻi he feituʻu kotoa pē ʻe lava ʻo fanongo ai ʻa e kakaí kiate koé, kae ʻoua ke u fekauʻi koe ke ke ʻalu atu mei ai.

11 Pea ko hoʻo ngāué kotoa ʻe fai ia ʻi Saione, ʻaki ho laumālié kotoa, ʻo fai atu ai pē mei heni; ʻio, ke ke fakaava maʻu ai pē ʻa ho ngutú ʻi heʻeku ngāué, ʻo ʻoua ʻe [a]manavahē ki ha meʻa ʻe lava ke fai ʻe he [b]tangatá, he ʻoku ou [c]ʻiate koe. ʻĒmeni.

- ◀1a
FFL Uitemā, Tēvita.

- ◀b
Ngāue 5:29.

- ◀c
2 Fkmtl. 16:7–9.

- ◀2a
T&F 25:10.

- ◀3a
FFL Fakalaulaulotó.

- ◀4a
FFL Faifekaú; Ngāué, Ngāue-ʻofá.

- ◀5a
FFL Uitemā, Pita, ko e Siʻí.

- ◀b
T&F 32:1–3.

- ◀c
T&F 11:15.

- ◀d
FFL Akonakí (nauna); Poupouʻi ʻo e Kau Taki ʻo e Siasí.

- ◀6a
FFL Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

- ◀b
T&F 3:20; 49:24. FFL Leimaná, Kau.

- ◀7a
T&F 20:2–3.

- ◀9a
T&F 15:6.

- ◀b
T&F 33:2.

- ◀11a
FFL Loto-toʻá; Manavaheé.

- ◀b
ʻĪsaia 51:7.

- ◀c
Mātiu 28:19–20.

VAHE 31

Ko e fakahā naʻe fai mai ʻia Siosefa Sāmita ko e Palōfitá kia Tōmasi B. Maasi, ʻi Sepitema 1830 (History of the Church, 1:115–117). Naʻe hoko ʻeni ʻi he hili pē ha konifelenisi ʻa e Siasí (vakai ki he ʻuluʻi fakamatala ki he vahe 30). Naʻe ʻosi papitaiso ʻa Tōmasi B. Maasi ʻi he konga ki muʻa ʻo e māhina pē ko iá, pea naʻe fakanofo ia ko e kaumātuʻa ʻi he Siasí ki muʻa pea toki fai mai ai ʻa e fakahā ko ʻení.

1–6, ʻOku ui ʻa Tōmasi B. Maasi ke malanga ʻaki ʻa e ongoongoleleí pea ʻoku fakapapauʻi ange ʻe lelei pē ʻa hono fāmilí; 7–13, ʻOku naʻinaʻi kiate ia ke ne faʻa kātaki, pea lotu maʻu pē, pea muimui ki he Fakafiemālié.

1 ʻE [a]Tōmasi, ko hoku foha, ʻokú ke monūʻia koeʻuhi ko hoʻo tui ki heʻeku ngāué.

2 Vakai, kuo hoko kiate koe ʻa e ngaahi mamahi lahi koeʻuhi ko ho fāmilí; ka neongo iá, te u tāpuakiʻi koe mo ho fāmilí, ʻio, ko hoʻo fānau īkí; pea ʻoku haʻu ʻa e ʻaho te nau tui ai mo ʻiloʻi ʻa e moʻoní pea kau fakataha mo koe ʻi hoku siasí.

3 Hiki hake ho lotó pea fiefia, he kuo hokosia ʻa e houa ʻo hoʻo ngāué; pea ʻe vete ange ʻa ho ʻeleló, pea te ke fakahā ʻa e ongoongo [a]fakafiefia ʻo e fiefia lahi ki he toʻu tangatá ni.

4 Te ke [a]fakahā ʻa e ngaahi meʻa ʻa ia kuo fakahā ki heʻeku tamaioʻeiki, ko Siosefa Sāmita, ko e Siʻí. Te ke kamata ke malanga mei he taimí ni ʻo fai atu, ʻio, ke tuʻusi ʻi he ngoué ʻa ia kuo ʻosi [b]hina ke tutú.

5 Ko ia, [a]ʻai hoʻo hele tuʻusí ʻaki ho laumālié kotoa, pea ʻoku [b]fakamolemoleʻi kiate koe ʻa hoʻo ngaahi angahalá, pea ʻe fakaheka ki ho tuʻá ʻa e ngaahi [c]haʻinga uite, he ʻoku taau mo e [d]tangata ngāué ke ne maʻu ʻa ʻene totongí. Ko ia, ʻe moʻui ʻa ho fāmilí.

6 Vakai, ko e moʻoni, ʻoku ou pehē kiate koe, ke ke ʻalu meiate kinautolu ʻo kiʻi fuofuoloa siʻi pē, pea fakahā ʻa ʻeku leá, pea te u teuteu ha potu moʻonautolu.

7 ʻIo, te u [a]fakaava ʻa e loto ʻo e kakaí, pea te nau tali koe. Pea te u fokotuʻu ha potu siasi ʻi ho nimá;

8 Pea ke ke [a]fakamālohiʻi ʻa kinautolu mo teuteuʻi ʻa kinautolu ki he taimi ʻe tānaki ai ʻa kinautolú.

9 Ke ke faʻa [a]kātaki ʻi he ngaahi [b]faingataʻá, ʻoua ʻe lea kovi kiate kinautolu ʻoku lauʻikoví. Puleʻi ho [c]falé ʻi he angamalū, peá ke tuʻu maʻu.

10 Vakai, ʻoku ou pehē kiate koe, ke ke hoko ko e tangata faitoʻo ki he siasí kae ʻikai ki he māmaní, koeʻuhí he ʻe ʻikai te nau tali koe.

11 Ke ke ʻalu ʻi ho halá ki he feituʻu kotoa pē te u loto ki aí, pea ʻe fakahā kiate koe ʻe he [a]Fakafiemālié ʻa e meʻa ke ke faí mo e potu ke ke ʻalu ki aí.

12 [a]Lotu maʻu ai pē telia naʻá ke tō ki he [b]ʻahiʻahí pea mole ai hoʻo totongí.

13 Ke ke [a]faivelenga ʻo aʻu ki he ngataʻangá, pea vakai, te u [b]ʻiate koe. Ko e ngaahi lea ʻeni ʻoku ʻikai mei he tangata pe kau tangata, ka ʻoku meiate au, ʻa ia ko Sīsū Kalaisi ko ho Huhuʻí, ʻi he [c]finangalo ʻo e Tamaí. ʻĒmeni.

- ◀1a
FFL Maasi, Tōmasi B.

- ◀3a
ʻĪsaia 52:7; Luke 2:10–11; Mōsaia 3:3–5.

- ◀4a
Mōsaia 18:19; T&F 42:12; 52:36.

- ◀b
T&F 4:4–6.

- ◀5a
Fakahā 14:15.

- ◀b
FFL Fakamolemolé, Fakamolemoleʻí.

- ◀c
T&F 79:3.

- ◀d
Luke 10:3–11; T&F 75:24.

- ◀7a
FFL Fakauluí.

- ◀8a
T&F 81:5; 108:7.

- ◀9a
FFL Faʻa Kātakí.

- ◀b
FFL Faingataʻá.

- ◀c
FFL Fāmilí—Ko e fatongia ʻo e mātuʻá.

- ◀11a
FFL Fakafiemālié; Laumālie Māʻoniʻoní.

- ◀12a
3 Nīfai 18:17–21. FFL Lotú.

- ◀b
FFL ʻAhiʻahí, ʻAhiʻahiʻí.

- ◀13a
FFL Kātakí.

- ◀b
Mātiu 28:20.

- ◀c
FFL Sīsū Kalaisi—Mafaí.

VAHE 32

Ko e fakahā naʻe fai mai ʻia Siosefa Sāmita ko e Palōfitá kia Paʻale P. Pālati pea mo Saipa Pitasoni, ʻi ʻOkatopa 1830 (History of the Church, 1:118–120). Naʻe ongoʻi ʻe he kaumātuʻá ʻa e tokanga lahi mo e holi ʻo kau ki he kau Leimaná, ʻa ia kuo ʻiloʻi ʻe he Siasí ʻa honau ngaahi tāpuaki naʻe kikiteʻí mei he Tohi ʻa Molomoná. Naʻe tupu mei ai ʻa e fai ha lotu fakamātoato ki he ʻEikí ke ne fakahā mai hono finangaló pe ʻoku totonu ke fekau atu ha kaumātuʻa ke nau ʻalu atu ʻi he taimi ko iá ki he ngaahi matakali ʻo e kau ʻInitia ʻi he Hihifó. Naʻe fai mai ai ʻa e fakahā ko ʻení.

1–3, ʻOku ui ʻa Paʻale P. Pālati mo Saipa Pitasoni ke malanga ki he kau Leimaná pea ke na fononga fakataha mo ʻŌliva Kautele mo Pita Uitemā, ko e Siʻí; 4–5, Kuo pau ke na lotu ke maʻu ha ʻilo ki he ngaahi folofolá.

1 Pea ko ʻeni, ko e meʻa ki heʻeku tamaioʻeiki ko [a]Paʻale P. Pālatí, vakai, ʻoku ou pehē kiate ia ʻo hangē ʻoku ou moʻuí ʻoku ou loto ke ne fakahā ʻa ʻeku ongoongoleleí, pea [b]ako ʻiate au, pea angavaivai mo angamalū.

2 Pea ko e meʻa kuó u tuʻutuʻuni kiate iá, ke ne [a]ʻalu mo ʻeku ongo tamaioʻeiki ko ʻŌliva Kautele mo Pita Uitemā, ko e Siʻí, ki he feituʻu maomaonganoá ʻi he lotolotonga ʻo e kau [b]Leimaná.

3 Pea ke nau ʻalu foki mo [a]Saipa Pitasoni; pea ko au foki te u ʻalu mo kinautolu, pea te u ʻi honau [b]lotolotongá; pea ko honau [c]taukapo au ki he Tamaí, pea ʻe ʻikai ikunaʻi ʻa kinautolu ʻe ha meʻa.

4 Pea te nau [a]tokanga ki he meʻa ʻa ia kuo tohí, pea ʻoua naʻa nau fakangalingali tokua kuo nau maʻu mo ha toe [b]fakahā kehe; pea ke nau lotu maʻu ai pē koeʻuhi ke u [c]fakamatalaʻi ia ke [d]mahino kiate kinautolu.

5 Pea te nau tokanga ki he ngaahi leá ni ʻo ʻikai fakavaʻivaʻinga, pea te u tāpuakiʻi ʻa kinautolu. ʻĒmeni.

- ◀1a
FFL Pālati, Paʻale Paaka.

- ◀b
Mātiu 11:28–30.

- ◀2a
T&F 28:8; 30:5.

- ◀b
T&F 3:18–20.

- ◀3a
T&F 58:60.

- ◀b
Mātiu 18:20; T&F 6:32; 38:7.

- ◀c
FFL Taukapó.

- ◀4a
1 Nīfai 15:25; T&F 84:43–44.

- ◀b
T&F 28:2.

- ◀c
SS—H 1:74.

- ◀d
FFL ʻIló.

VAHE 33

Ko e fakahā naʻe fai mai ʻia Siosefa Sāmita ko e Palōfitá kia ʻĒsela Teia mo Notelopi Suiti, ʻi Feieti ʻi Niu ʻIoke, ʻi ʻOkatopa 1830 (History of the Church, 1:126–127). ʻI heʻene tohi ʻa e fakahā ko ʻení, naʻe fakapapauʻi mai ai ʻe he Palōfitá ʻoku “… mateuteu maʻu pē ʻa e ʻEikí ke fakahinohinoʻi ʻa kinautolu ʻoku nau fekumi faivelenga ʻi he tuí” (History of the Church, 1:126).

1–4, ʻOku ui ʻa e kau ngāue ke fakahā ʻa e ongoongoleleí ʻi he houa hono hongofulu mā tahá; 5–6, ʻOku fokotuʻu ʻa e Siasí pea ʻe tānaki mai ʻa e kakai filí; 7–10, Fakatomala, he ʻoku ofi mai ʻa e puleʻanga ʻo e langí; 11–15, ʻOku langa ʻa e Siasí ʻi he maka ʻo e ongoongoleleí; 16–18, Teuteu ki he hāʻele mai ʻa e Tangata Taʻané.

1 Vakai, ʻoku ou pehē kiate kimoua, ʻa ʻeku ongo tamaioʻeiki ko ʻĒsela mo Notelopi, ke fakaava homo telingá pea tokanga ki he leʻo ʻo e ʻEikí ko homo ʻOtuá, ʻa ia ʻoku moʻui mo mālohi ʻa ʻene [a]leá, pea māsila ange ʻi ha heletā ʻoku fakatoumata, ki hono vahevaheʻi ʻo e ngaahi hokotanga huí mo e uhó, mo e lotó mo e laumālié; pea ko e tokotaha ia ʻokú ne ʻafioʻi ʻa e ngaahi fakakaukau mo e ngaahi [b]holi ʻo e lotó.

2 He ko e moʻoni, ko e moʻoni, ʻoku ou pehē kiate kimoua ʻoku ui ʻa kimoua ke hiki hake homo leʻó ʻo hangē ko e [a]leʻo ʻo ha talupite, ke fakahā ʻa ʻeku ongoongoleleí ki ha toʻu tangata anga-pikopiko mo paongataʻa.

3 He vakai, kuo hina ʻa e [a]ngoué ki he utu-taʻú; pea ko hono [b]hongofulu mā taha ʻeni ʻo e houá, pea ko e fai [c]fakaʻosi ʻeni ʻo ʻeku ui ʻo e kau ngāue ki heʻeku ngoue vainé.

4 Pea kuo hoko ʻo [a]kovi hono kotoa ʻo ʻeku [b]ngoue vainé; pea ʻoku ʻikai ha taha ʻoku [c]failelei tuku kehe ha tokosiʻi pē; pea ʻoku nau [d]hē ʻi he ngaahi meʻa lahi koeʻuhi ko e ngaahi [e]ngāue fakataulaʻeiki kākaá, koeʻuhí ʻoku ʻuli ʻenau fakakaukaú kotoa pē.

5 Pea ko e moʻoni, ko e moʻoni, ʻoku ou tala kiate kimoua, kuó u [a]fokotuʻu ʻa e [b]siasí ni ʻo ui ia mei he feituʻu maomaonganoá.

6 Pea ʻe pehē, ʻeku [a]tānaki ʻa hoku kakai filí mei he ngaahi vahe ʻe [b]fā ʻo e māmaní, ʻa kinautolu kotoa pē ʻe tui kiate au mo tokanga ki hoku leʻó.

7 ʻIo, ko e moʻoni, ko e moʻoni, ʻoku ou pehē kiate kimoua, kuo hina ʻa e ngoué ke utu; ko ia, ke mo ʻai hoʻomo hele tuʻusí mo tuʻusi ʻaki homo mālohí, ʻatamaí, mo e iví kotoa.

8 [a]Fakaava homo ngutú pea ʻe fakafonu ia, pea te mo hoko ʻo tatau mo [b]Nīfai ʻo e kuonga muʻá, ʻa ia naʻá ne fononga mei Selūsalema ʻi he feituʻu maomaonganoá.

9 ʻIo, fakaava homo ngutú pea ʻoua ʻe taʻofi, pea ʻe hilifaki ki homo tuʻá ʻa e ngaahi [a]haʻinga uite, he vakai, ʻoku ou ʻiate kimoua.

10 ʻIo, fakaava homo ngutú pea ʻe fakafonu ia, ʻo pehē: Fakatomala, [a]fakatomala, pea mou teuteu ʻa e hāʻeleʻanga ʻo e ʻEikí, pea fakatonutonu hono ngaahi hāʻeleʻangá; he ʻoku ofi mai ʻa e puleʻanga ʻo e langí;

11 ʻIo, fakatomala pea [a]papitaiso, ʻa kimoutolu kotoa pē, ke fakamolemoleʻi ai hoʻomou ngaahi fai angahalá; ʻio, mou papitaiso ʻi he vai, pea ʻe hoko mai leva ʻa e papitaiso ʻaki ʻa e afi mo e Laumālie Māʻoniʻoní.

12 Vakai, ko e moʻoni, ko e moʻoni, ʻoku ou pehē kiate kimoua, ko ʻeku [a]ongoongoleleí ʻeni; pea manatuʻi kuo pau ke nau tui kiate au pe ʻe ʻikai teitei lava ʻo fakamoʻui ʻa kinautolu;

13 Pea te u langa hoku siasí ʻi he [a]maká ni; ʻio, kuo langa ʻa kimoua ʻi he maká ni, pea kapau te mo fai atu ai pē, ʻe ʻikai ikunaʻi ʻa kimoua ʻe he ngaahi [b]matapā ʻo helí.

14 Pea ke mo manatuʻi ʻa e ngaahi [a]tuʻutuʻuni mo e ngaahi fuakava ʻo e siasí ke tauhi ia.

15 Pea ko kinautolu ʻoku maʻu ʻa e tuí ke mo [a]fakamaʻu ʻa kinautolu ki hoku siasí, ʻi he hilifaki ʻo e [b]nima, pea te u foaki ʻa e [c]meʻa-foaki ʻo e Laumālie Māʻoniʻoní kiate kinautolu.

16 Pea kuo ʻoatu meiate au ʻa e Tohi ʻa Molomoná mo e ngaahi [a]folofolá ke [b]akonakiʻi ʻaki ʻa kimoua; pea ʻoku [c]fakaake ʻe he mālohi ʻo hoku Laumālié ʻa e ngaahi meʻa kotoa pē.

17 Ko ia, ke mo tui faivelenga, ʻo lotu maʻu ai pē, pea teuteuʻi mo tutu hoʻomo māmá, pea ke ʻiate kimoua ʻa e lolo, koeʻuhí ke mo mateuteu ʻi he hāʻele mai ʻa e [a]Tangata Taʻané—

18 He vakai, ko e moʻoni, ko e moʻoni, ʻoku ou pehē kiate kimoua, te u [a]haʻu vave. ʻE pehē. ʻĒmeni.

- ◀1a
Hepelū 4:12; Hilam. 3:29–30.

- ◀b
ʻAlamā 18:32; T&F 6:16.

- ◀2a
ʻĪsaia 58:1.

- ◀3a
Sione 4:35; T&F 4:4; 12:3; 14:3.

- ◀b
Mātiu 20:1–16.

- ◀c
Sēkope 5:71; T&F 43:28.

- ◀4a
2 Nīfai 28:2–14; Molom. 8:28–41.

- ◀b
FFL Ngoue Vaine ʻa e ʻEikí.

- ◀c
Loma 3:12; T&F 35:12.

- ◀d
2 Nīfai 28:14.

- ◀e
FFL Ngāue Fakataulaʻeiki Kākaá.

- ◀5a
FFL Fakafoki Mai ʻo e Ongoongoleleí.

- ◀b
FFL Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

- ◀6a
FFL ʻIsileli—Ko hono tānaki ʻo ʻIsilelí.

- ◀b
1 Nīfai 19:15–17.

- ◀8a
T&F 88:81.

- ◀b
2 Nīfai 1:26–28.

- ◀9a
Same 126:6; ʻAlamā 26:3–5; T&F 75:5.

- ◀10a
Mātiu 3:1–3.

- ◀11a
FFL Papitaisó.

- ◀12a
3 Nīfai 27:13–22.

- ◀13a
FFL Maká.

- ◀b
Mātiu 16:16–19; T&F 10:69–70.

- ◀14a
Ko e ʻuhinga ki he vahe 20–22; T&F 42:13.

- ◀15a
T&F 20:41.

- ◀b
FFL Nimá, Hilifaki ʻo e.

- ◀c
FFL Meʻa-foaki ʻo e Laumālie Māʻoniʻoní.

- ◀16a
FFL Folofolá.

- ◀b
2 Tīm. 3:16.

- ◀c
Sione 6:63.

- ◀17a
Mātiu 25:1–13. FFL Tangata Taʻané.

- ◀18a
Fakahā 22:20. FFL Hāʻele ʻAnga Ua Mai ʻa Sīsū Kalaisí.

VAHE 34

Ko e fakahā naʻe fai mai ʻia Siosefa Sāmita ko e Palōfitá kia ʻOasoni Pālati, ʻi Feieti, ʻi Niu ʻIoke, ʻi he ʻaho 4 Nōvema 1830 (History of the Church, 1:127–128). Naʻe taʻu hongofulu mā hiva ʻa ʻOasoni Pālati ʻi he taimi ko iá. Naʻá ne ʻosi ului mo papitaiso ʻi he taimi naʻá ne ʻuluaki fanongo ai ki hono malangaʻi ange ʻo e ongoongoleleí kiate ia ʻe hono tokoua, ko Paʻale P. Pālatí, ʻi ha uike ʻe ono ki muʻa pea toki maʻu ʻa e fakahā ko ʻení. Naʻe maʻu ʻa e fakahā ko ʻení ʻi he ʻapi ʻo Pita Uitemā, ko e Lahí.

1–4, ʻOku hoko ʻa e kau tui faivelengá ko e ngaahi foha ʻo e ʻOtuá tuʻunga ʻi he Fakaleleí; 5–9, ʻOku hanga ʻe hono malanga ʻaki ʻo e ongoongoleleí ʻo teuteu ʻa e hala ki he Hāʻele ʻAnga Uá; 10–12, ʻOku fai ʻa e kikité ʻi he mālohi ʻo e Laumālie Māʻoniʻoní.

1 ʻE hoku foha ko [a]ʻOasoni, ke ke tokanga pea fanongo mai mo vakai ki he meʻa, te u lea ʻaki ʻe au ko e ʻEiki ko e ʻOtuá kiate koé, ʻio ko Sīsū Kalaisi ko ho Huhuʻí;

2 Ko e [a]maama mo e moʻui ʻo e māmaní, ko e maama ʻoku ulo ʻi he poʻulí pea ʻoku ʻikai maʻu ia ʻe he poʻulí;

3 ʻA ia naʻá ne [a]ʻofa pehē ki māmani naʻá [b]ne [c]foaki ai ʻene moʻui ʻaʻaná, koeʻuhi ko kinautolu kotoa pē ʻe tuí te nau lava ʻo hoko ko e ngaahi [d]foha ʻo e ʻOtuá. Ko ia, ko hoku foha koe;

4 Pea ʻokú ke [a]monūʻia ko e meʻa ʻi hoʻo tuí;

5 Pea ʻokú ke monūʻia lahi ange koeʻuhi ko ʻeku [a]ui koe ke ke malanga ʻaki ʻa ʻeku ongoongoleleí—

6 Ke hiki hake ho leʻó ʻo hangē ko e leʻo ʻo e talupite, ʻo fuoloa pea leʻo lahi foki, pea [a]kalanga ʻaki ʻa e fakatomalá ki ha toʻu tangata anga-pikopiko mo paongataʻa, ʻo teuteu ʻa e hāʻeleʻanga ʻo e ʻEikí ki heʻene [b]hāʻele ʻanga ua maí.

7 He vakai, ko e moʻoni, ko e moʻoni, ʻoku ou pehē kiate koe, ʻoku vave mai ʻa e [a]taimi te u haʻu ai ʻi he [b]ʻao mo e mālohi mo e fuʻu nāunau lahi.

8 Pea ʻe hoko ko e fuʻu ʻaho [a]lahi ia ʻi he taimi te u haʻu aí, koeʻuhi he ʻe [b]tetetete ʻa e ngaahi puleʻanga kotoa pē.

9 Ka ʻi he teʻeki ai ke hokosia ʻa e fuʻu ʻaho lahi ko iá, ʻe fakapoʻuli ʻa e laʻaá, pea liliu ʻa e māhiná ʻo toto; pea ʻe fakafisi ʻa e ngaahi fetuʻú ke nau ulo, pea ʻe ngangana ʻa e niʻihi, pea ʻoku tatali mai ʻa e ngaahi fuʻu fakaʻauha lalahi ki he kau fai angahalá.

10 Ko ia, hiki hake ho leʻó pea ʻoua ʻe [a]taʻofi, he kuo folofola ʻa e ʻEiki ko e ʻOtuá; ko ia, ke ke kikite, pea ʻe fai ia ʻi he [b]mālohi ʻo e Laumālie Māʻoniʻoní.

11 Pea kapau te ke faivelenga, vakai, ʻoku ou ʻiate koe kae ʻoua ke u haʻu—

12 Pea ko e moʻoni, ko e moʻoni, ʻoku ou pehē kiate koe, ʻoku ou haʻu vave. Ko au ko ho ʻEikí pea mo ho Huhuʻí. ʻE pehē. ʻĒmeni.

- ◀1a
FFL Pālati, ʻOasoni.

- ◀2a
Sione 1:1–5. FFL Maama ʻo Kalaisí.

- ◀3a
Sione 3:16; 15:13. FFL ʻOfá.

- ◀b
FFL Huhuʻí (ʻEikí).

- ◀c
FFL Fakaleleí, Fakaleleiʻí; Huhuʻí.

- ◀d
Sione 1:9–12; Loma 8:14, 16–17; Mōsese 6:64–68. FFL Foha mo e Ngaahi ʻOfefine ʻo e ʻOtuá, Ngaahi.

- ◀4a
Sione 20:29.

- ◀5a
FFL Uí, Ui ʻe he ʻOtuá.

- ◀6a
T&F 6:9.

- ◀b
FFL Hāʻele ʻAnga Ua Mai ʻa Sīsū Kalaisí.

- ◀7a
Fakahā 1:3.

- ◀b
Luke 21:27.

- ◀8a
Sioeli 2:11; Malakai 4:5; T&F 43:17–26. FFL Hāʻele ʻAnga Ua Mai ʻa Sīsū Kalaisí.

- ◀b
ʻĪsaia 64:2.

- ◀10a
ʻĪsaia 58:1.

- ◀b
2 Pita 1:21.

VAHE 35

Ko e fakahā naʻe fai kia Siosefa Sāmita ko e Palōfitá mo Sitenei Likitoni, ʻi Feieti pe ofi ki ai, ʻi Niu ʻIoke, ʻi Tīsema 1830 (History of the Church, 1:128–131). ʻI he taimi ko ʻení, naʻe lolotonga femoʻuekina ʻa e Palōfitá ʻi he meimei ʻaho kotoa pē ʻi hono liliu ʻo e Tohi Tapú. Naʻe kamata ʻa e liliú ʻi Sune 1830, pea naʻe hoko ʻa ʻŌliva Kautele mo Sione Uitemā ko e ongo tangata tohi. Ka koeʻuhi ko hono ui kinaua ki ha ngaahi fatongia kehé, naʻe ui ai ʻa Sitenei Likitoni ʻi ha fekau fakalangi ke ne hoko ko e tangata tohi ʻa e Palōfitá ʻi he ngāue ko ʻení (vakai ki he veesi 20). Naʻe tohi ʻe he Palōfitá ʻo hoko ko ha talamuʻaki ki heʻene lekooti ʻo e fakahā ko ʻení ʻo pehē: “Naʻe haʻu ʻa Sitenei Likitoni [mei ʻOhaiō] ʻi Tīsema ke fehuʻi ki he ʻEikí, pea naʻe haʻu mo ia ʻa ʻEtuate Pātilisi. … Naʻe hili ha kiʻi taimi siʻi mei he aʻu mai ʻa e ongo tangata ko ʻení, naʻe folofola mai ʻa e ʻEikí” (History of the Church, 1:128).

1–2, Ko e founga ʻoku hoko ai ʻa e tangatá ko e ngaahi foha ʻo e ʻOtuá; 3–7, ʻOku ui ʻa Sitenei Likitoni ke fai papitaiso mo foaki ʻa e Laumālie Māʻoniʻoní; 8–12, ʻOku fakahā mai ʻa e ngaahi fakaʻilongá mo e ngaahi maná ʻi he tui; 13–16, ʻE hanga ʻe he kau tamaioʻeiki ʻa e ʻEikí ʻo haha ʻa e ngaahi puleʻangá ʻi he mālohi ʻo e Laumālié; 17–19, ʻOku maʻu ʻe Siosefa Sāmita ʻa e ngaahi kī ʻo e ngaahi meʻa liló; 20–21, ʻE matuʻuaki ʻe he kakai filí ʻa e ʻaho ʻo e hāʻele mai ʻa e ʻEikí; 22–27, ʻE fakamoʻui ʻa ʻIsileli.

1 Fanongo ki he leʻo ʻo e [a]ʻEikí ko ho ʻOtuá, ʻio ʻa e [b]ʻĀlifá mo e ʻŌmeká, ko e kamataʻangá mo e ngataʻangá, ʻa ia ko hono [c]hāʻeleʻangá ʻoku tatau ai pē ʻo taʻengata, ʻoku [d]tatau ʻi he ʻaho ní ʻo hangē ko e ʻaneafí, pea taʻengata.

2 Ko au Sīsū Kalaisi, ko e ʻAlo ʻo e ʻOtuá, ʻa ia naʻe [a]kalusefai koeʻuhi ko e ngaahi angahala ʻa e māmaní, ʻio ʻa kinautolu kotoa pē ʻe [b]tui ki hoku hingoá, koeʻuhi ke nau lava ʻo hoko ko e ngaahi [c]foha ʻo e ʻOtuá, ʻio ʻo [d]taha pē ʻiate au ʻo hangē ʻoku ou [e]taha pē ʻi he Tamaí, pea hangē ʻoku taha pē ʻa e Tamaí ʻiate au, koeʻuhi ke tau taha pē.

3 Vakai, ko e moʻoni, ko e moʻoni, ʻoku ou pehē ki heʻeku tamaioʻeiki ko Siteneí, kuó u vakai kiate koe mo hoʻo ngaahi ngāué. Kuó u fanongo ki hoʻo ngaahi lotú, mo teuteuʻi koe ki ha ngāue lahi ange.

4 ʻOkú ke monūʻia, he te ke fai ʻa e ngaahi meʻa lalahi. Vakai, naʻe fekauʻi atu koe, ʻio ʻo hangē ko [a]Sioné, ke teuteu ʻa e hala ki muʻa ʻiate au, pea ki muʻa ʻia [b]ʻIlaisiā ʻa ia ʻe haʻu, pea ʻoku ʻikai te ke ʻiloʻi ia.

5 Naʻá ke fai papitaiso ʻaki ʻa e vai ki he fakatomalá, ka naʻe ʻikai te nau [a]maʻu ʻa e Laumālie Māʻoniʻoní;

6 Ka ʻoku ou fai ʻeni kiate koe ha fekau, te ke fai [a]papitaiso ʻaki ʻa e vaí, pea te nau maʻu ʻa e [b]Laumālie Māʻoniʻoní ʻi he hilifaki ʻo e [c]nimá, ʻio ʻo hangē ko e kau ʻaposetolo ʻi muʻá.

7 Pea ʻe hoko ʻo pehē, ʻe ʻi ai ha ngāue lahi ʻi he fonuá, ʻio ʻi he lotolotonga ʻo e kau [a]Senitailé, koeʻuhí he ʻe fakahā ʻa ʻenau valé mo e ngaahi anga-fakalieliá ʻi he ʻao ʻo e kakai kotoa pē.

8 He ko e ʻOtuá au, pea kuo ʻikai ke [a]fakanounouʻi ʻa hoku nimá; pea te u fakahā ʻa e ngaahi [b]mana, ngaahi [c]fakaʻilonga, mo e ngaahi meʻa fakaofo, kiate kinautolu kotoa pē ʻoku [d]tui ki hoku hingoá.

9 Pea ʻilonga ʻa kinautolu ʻe kole ia ʻi hoku hingoá ʻi he [a]tuí, te nau [b]kapusi ʻa e kau [c]tēvolo; te nau [d]fakamoʻui ʻa e mahakí; te nau fakaʻaaki ʻa e kuí, pea mo e tulí ke fanongo, pea fakaleaʻi ʻa e noá mo e pipikí ke ʻeveʻeva.

10 Pea ʻe vave mai ʻa e taimi ʻe fakahā atu ai ʻa e ngaahi fuʻu meʻa lalahi ki he fānau ʻa e tangatá;

11 Ka ʻo ka [a]ʻikai ha tui ʻe ʻikai fakahā atu ha meʻa tuku kehe pē ʻa e ngaahi [b]fakaʻauha ki [c]Pāpilone, ʻa ia kuó ne ngaohi ʻa e ngaahi puleʻanga kotoa pē ke inu ʻi he uaine ʻo e houhau ʻo ʻene [d]feʻauakí.

12 Pea ʻoku [a]ʻikai ha taha ʻoku failelei tuku kehe pē ʻa kinautolu ʻoku nau teuteu ke tali ʻa e kakato ʻo ʻeku ongoongoleleí, ʻa ia kuó u fekauʻi atu ki he toʻu tangatá ni.

13 Ko ia, ʻoku ou ui ki he ngaahi meʻa [a]vaivai ʻo e māmaní, ʻa kinautolu ʻoku [b]taʻeako mo fehiʻanekinaʻí, ke nau haha ʻa e ngaahi puleʻangá ʻaki ʻa e mālohi ʻo hoku Laumālié;

14 Pea ʻe hoko ʻa honau nimá ko hoku nima, pea te u hoko ko honau [a]pā mo e fakaū; pea te u nonoʻo ʻa honau kongalotó, pea te nau tau ngali tangata maʻaku; pea ʻe ʻi honau lalo vaʻe ʻa honau ngaahi [b]filí; pea te u tuku ke [c]tō ʻa e heletaá maʻanautolu, pea te u maluʻi ʻa kinautolu ʻaki ʻa e [d]afi ʻo ʻeku ʻitá.

15 Pea ʻe malanga ʻaki ʻa e ongoongoleleí ki he [a]masivá mo e [b]angamaluú, pea te nau [c]ʻamanaki atu ki he taimi ʻo ʻeku haʻú, he ʻoku [d]ofi mai ia—

16 Pea te nau ʻiloʻi ʻa e lea fakatātā ʻo e ʻakau ko e [a]fikí, he naʻa mo e taimí ni kuo ofi mai ʻa e faʻahitaʻu māfaná.

17 Pea kuó u fekauʻi atu hono [a]kakato ʻo ʻeku ongoongoleleí ʻi he nima ʻo ʻeku tamaioʻeiki ko [b]Siosefá; pea kuó u tāpuakiʻi ia ʻi heʻene vaivaí;

18 Pea kuó u ʻoange kiate ia ʻa e ngaahi [a]kī ʻo e meʻa lilo ʻo e ngaahi meʻa ko ia kuo [b]fakamaʻú, ʻio ʻa e ngaahi meʻa naʻe ʻi ai talu mei hono ʻai ʻa e [c]tuʻunga ʻo e māmaní, pea mo e ngaahi meʻa ʻe hoko maí ʻo fai atu mei he taimí ni ʻo aʻu ki he taimi ʻo ʻeku haʻú, ʻo kapau te ne nofo maʻu ʻiate au, pea ka ʻikai, te u fokotuʻu ha taha kehe ʻo fetongi ia.

19 Ko ia, ke ke tokangaʻi ia ke ʻoua naʻa vaivai ʻene tuí, pea ʻe foaki mai ia ʻe he [a]Fakafiemālié, ʻa e [b]Laumālie Māʻoniʻoní, ʻa ia ʻokú ne ʻiloʻi ʻa e ngaahi meʻa kotoa pē.

20 Pea ʻoku ou tuku ha fekau kiate koe—ke ke [a]tohi maʻana; pea ʻe foaki ʻa e ngaahi folofolá, ʻo hangē ko ia ʻoku ʻi hoku fatafata ʻoʻokú, ki hono fakamoʻuiʻi ʻo hoku [b]kakai fili ʻoʻokú;

21 He te nau fanongo ki hoku [a]leʻó, pea te nau mamata kiate au, pea ʻe ʻikai te nau mohe, pea te nau [b]kātakiʻi ʻa e ʻaho ʻo ʻeku [c]haʻú; he ʻe fakamaʻa ʻa kinautolu, ʻo hangē ko ʻeku [d]maʻa ʻaʻakú.

22 Pea ko ʻeni ʻoku ou pehē kiate [a]koe, ke ke nofo mo ia, pea te ne fononga fakataha mo koe; ʻoua ʻe liʻaki ia, pea ko e moʻoni kuo pau ke fakamoʻoniʻi ʻa e ngaahi meʻá ni.

23 Pea [a]fakatatau ki he ʻikai te mo tohí, vakai, ʻe tuku kiate ia ke ne kikite; pea te ke malanga ʻaki ʻeku ongoongoleleí pea lau [b]mei he kau palōfita māʻoniʻoní ke fakamoʻoniʻi ʻaki ʻene ngaahi leá, ʻo fakatatau ki hono foaki kiate iá.

24 [a]Tauhi ʻa e ngaahi fekau mo e ngaahi fuakava kotoa pē ʻokú mo haʻisia aí; pea te u pule ke [b]ngalulululu ʻa e ngaahi langí koeʻuhi ko hoʻomo leleí, pea ʻe tetetete ʻa [c]Sētane pea ʻe [d]fiefia ʻa Saione ʻi he funga ʻo e ngaahi moʻungá pea tupulekina;

25 Pea ʻe [a]fakamoʻui ʻa [b]ʻIsileli ʻi he taimi ʻoku ou loto ki aí; pea ʻe tataki ʻa kinautolu ʻi he ngaahi [c]kī kuó u foakí, pea ʻe ʻikai toe veuveuki ʻa kinautolu.

26 Hiki hake homo lotó pea fiefia, ʻoku ofi mai homo [a]huhuʻí,

27 ʻOua te mou ilifia, ʻe kiʻi tākanga tokosiʻi, ʻoku ʻomoutolu ʻa e [a]puleʻangá kae ʻoua ke u haʻu. Vakai ʻoku ou [b]haʻu vave. ʻE pehē. ʻĒmeni.

- ◀1a
FFL ʻEikí.

- ◀b
Fakahā 1:8. FFL ʻĀlifá mo e ʻŌmeká.

- ◀c
1 Nīfai 10:19; T&F 3:2.

- ◀d
Hepelū 13:8; T&F 38:1–4; 39:1–3.

- ◀2a
FFL Kalusefaí.

- ◀b
T&F 20:25; 45:5, 8.

- ◀c
FFL Foha mo e Ngaahi ʻOfefine ʻo e ʻOtuá, Ngaahi.

- ◀d
Sione 17:20–23. FFL Uouongatahá.

- ◀e
FFL ʻOtuá.

- ◀4a
Malakai 3:1; Mātiu 11:10; 1 Nīfai 11:27; T&F 84:27–28.

- ◀b
3 Nīfai 25:5–6; T&F 2:1; 110:13–15.

- ◀5a
Ngāue 19:1–6.

- ◀6a
FFL Papitaisó.

- ◀b
FFL Meʻa-foaki ʻo e Laumālie Māʻoniʻoní.

- ◀c
FFL Nimá, Hilifaki ʻo e.

- ◀7a
FFL Senitailé, Kau.

- ◀8a
ʻĪsaia 50:2; 59:1.

- ◀b
FFL Maná.

- ◀c
FFL Fakaʻilongá.

- ◀d
FFL Tuí.

- ◀9a
FFL Tuí.

- ◀b
Maʻake 16:17.

- ◀c
Maʻake 1:21–45.

- ◀d
FFL Fakamoʻui Mahakí, Ngaahi.

- ◀11a
T&F 63:11–12.

- ◀b
T&F 5:19–20.

- ◀c
FFL Pāpilone, Pēpeli.

- ◀d
Fakahā 18:2–4.

- ◀12a
Loma 3:10–12; T&F 33:4; 38:10–11; 84:49.

- ◀13a
1 Kol. 1:27; T&F 1:19–23; 124:1.

- ◀b
Ngāue 4:13.

- ◀14a
2 Sam. 22:2–3.

- ◀b
T&F 98:34–38.

- ◀c
T&F 1:13–14.

- ◀d
T&F 128:24.

- ◀15a
Mātiu 11:5.

- ◀b
FFL Angamaluú.

- ◀c
2 Pita 3:10–13; T&F 39:23; 45:39; Mōsese 7:62.

- ◀d
T&F 63:53.

- ◀16a
Mātiu 24:32; T&F 45:36–38; SS—M 1:38. FFL Fakaʻilonga ʻo e Ngaahi Kuongá, Ngaahi.

- ◀17a
T&F 42:12.

- ◀b
T&F 135:3.

- ◀18a
T&F 84:19.

- ◀b
Taniela 12:9; Mātiu 13:35; 2 Nīfai 27:10–11; ʻEta 4:4–7; SS—H 1:65.

- ◀c
T&F 128:18.

- ◀19a
Sione 14:16, 26; 15:26. FFL Fakafiemālié.

- ◀b
FFL Laumālie Māʻoniʻoní.

- ◀20a
Naʻe lolotonga fai ʻe he Palōfitá ʻi he taimi ko ʻení hano liliu ʻo e Tohi Tapú ʻi he fakahā, pea naʻe ui ʻa Sitenei Likitoni ko ʻene tangata tohi.

- ◀b
FFL Kakai Filí.

- ◀21a
Sioeli 2:11; T&F 43:17–25; 88:90; 133:50–51.

- ◀b
Malakai 3:2–3.

- ◀c
FFL Hāʻele ʻAnga Ua Mai ʻa Sīsū Kalaisí.

- ◀d
FFL Haohaoá.

- ◀22a
T&F 100:9–11.

- ◀23a
FK ko e taimi pē naʻe ʻikai kau ai ʻa Sitenei Likitoni ki he hiki tohí.

- ◀b
FK ko e ngaahi folofolá.

- ◀24a
T&F 103:7.

- ◀b
T&F 21:6.

- ◀c
1 Nīfai 22:26.

- ◀d
FFL Fiefiá.

- ◀25a
ʻĪsaia 45:17; 1 Nīfai 19:15–16; 22:12.

- ◀b
FFL ʻIsileli.

- ◀c
FFL Kī ʻo e Lakanga Fakataulaʻeikí, Ngaahi.

- ◀26a
Luke 21:28.

- ◀27a
FFL Puleʻanga ʻo e ʻOtuá pe Puleʻanga ʻo e Langí.

- ◀b
Fakahā 22:20.

VAHE 36

Ko e fakahā naʻe fai mai ʻia Siosefa Sāmita ko e Palōfitá kia ʻEtuate Pātilisi, ofi ki Feieti, ʻi Niu ʻIoke, ʻi Tīsema 1830 (History of the Church, 1:131). (Vakai ki he ʻuluʻi fakamatala ki he vahe 35.) Naʻe pehē ʻe he Palōfitá ʻoku hoko ʻa ʻEtuate Pātilisi “ko ha sīpinga ʻo e lotu mateaki moʻoní, pea ko e taha ʻo e kakai tuʻu-ki-muʻa taha ʻa e ʻEikí” (History of the Church, 1:128).

1–3, ʻOku hilifaki ʻe he ʻEikí ʻa hono toʻukupú kia ʻEtuate Pātilisi ʻi he nima ʻo Sitenei Likitoní; 4–8, Ko e tangata kotoa pē ʻokú ne maʻu ʻa e ongoongoleleí mo e lakanga fakataulaʻeikí ʻe ui ia ke ʻalu atu ʻo malanga.

1 ʻOku folofola peheni ʻe he ʻEiki ko e ʻOtuá, ʻa e Tokotaha [a]Māfimafi ʻo ʻIsilelí: Vakai, ʻoku ou pehē kiate koe, ʻa ʻeku tamaioʻeiki ko [b]ʻEtuaté, ʻokú ke monūʻia, pea kuo fakamolemoleʻi ʻa hoʻo ngaahi angahalá kiate koe, pea ʻoku ui koe ke malangaʻaki ʻeku ongoongoleleí ʻo hangē ko e leʻo ʻo e talupite;

2 Pea te u hilifaki hoku [a]nimá kiate koe ʻi he nima ʻo ʻeku tamaioʻeiki ko Sitenei Likitoní, pea te ke maʻu hoku Laumālié, ko e Laumālie Māʻoniʻoní, ʻa ia ko e [b]Fakafiemālié, ʻa ia te ne akoʻi koe ʻi he ngaahi meʻa [c]fakamelino ʻo e puleʻangá;

3 Pea ke ke fakahā ia ʻaki ʻa e leʻo lahi, ʻo pehē: Hōsana, ke monūʻia ʻa e huafa ʻo e ʻOtua fungani māʻolunga tahá.

4 Pea ko ʻeni, ko e uí ni pea mo e fekaú ni ʻoku ou fai kiate koe ʻo kau ki he kakai kotoa pē—

5 Ko kinautolu kotoa pē ʻe haʻu ki heʻeku ongo tamaioʻeiki ko Sitenei Likitoní mo Siosefa Sāmita, ko e Siʻí, ʻo fua hake ʻa e lakangá ni mo e fekaú ni, ʻe [a]fakanofo mo fekauʻi atu ʻa kinautolu ke [b]malanga ʻaki ʻa e ongoongolelei taʻengatá ʻi he ngaahi puleʻangá—

6 ʻO kalanga ʻaki ʻa e fakatomalá, ʻo pehē: Mou [a]fakahaofi ʻa kimoutolu mei he toʻu tangata angakoví ni, pea haʻu ki tuʻa mei he afí, ʻo fehiʻa foki ki he ngaahi [b]kofu kuo likolikoʻi ʻaki ʻa e kakanó.

7 Pea ʻe fai ʻa e fekaú ni ki he kau mātuʻa ʻo hoku siasí, ko e tangata kotoa pē ʻe tali ia ʻaki ʻa e loto-maʻá, ʻe ngofua ke fakanofo ia mo fekauʻi atu ia, ʻo hangē ko ia kuó u leaʻakí.

8 Ko Sīsū Kalaisi au, ko e ʻAlo ʻo e ʻOtuá; ko ia, ke mou nonoʻo homou kongalotó, pea te u haʻu fakafokifā ki hoku [a]temipalé. ʻE pehē. ʻĒmeni.

- ◀1a
FFL Sihova; Sīsū Kalaisi.

- ◀b
T&F 41:9–11.

- ◀2a
FFL Nimá, Hilifaki ʻo e.

- ◀b
FFL Fakafiemālié; Laumālie Māʻoniʻoní.

- ◀c
T&F 42:61.

- ◀5a
T&F 63:57. FFL Fakanofó.

- ◀b
FFL Malangá.

- ◀6a
Ngāue 2:40.

- ◀b
Sute 1:23.

- ◀8a
Malakai 3:1.

VAHE 37

Ko e fakahā naʻe fai kia Siosefa Sāmita ko e Palōfitá mo Sitenei Likitoni, ofi ki Feieti, ʻi Niu ʻIoke, ʻi Tīsema 1830 (History of the Church, 1:139). ʻOku fai mai heni ʻa e ʻuluaki fekau ʻo kau ki ha tānaki ʻi he kuonga ko ʻení.

1–4, ʻOku ui ʻa e Kāingalotú ke nau fakataha ki ʻOhaiō.

1 Vakai, ʻoku ou pehē kiate kimoua, ʻoku ʻikai ʻaonga kiate au ke mo toe [a]liliu lea kae ʻoua ke mo ʻalu ki ʻOhaiō, pea ʻoku fai ʻení koeʻuhi ko e filí pea mo hoʻomo leleí.

2 Pea ko e tahá, ʻoku ou pehē kiate kimoua ke ʻoua naʻá mo ʻalu kae ʻoua kuó mo malanga ʻaki ʻeku ongoongoleleí ʻi he ngaahi potu ko iá, mo fakamālohiʻi ʻa e siasí ʻi ha feituʻu pē ʻoku ʻi ai ia, kae tautautefito ki [a]Kolesivili; he vakai, ʻoku nau lotu kiate au ʻi he tui lahi.

3 Pea ko e tahá, ʻoku ou fai ha fekau ki he siasí, ʻoku ʻaonga kiate au ke nau fakataha hifo [a]ki he ʻOhaiō, ki he taimi ʻe foki mai ai ʻa ʻeku tamaioʻeiki ko ʻŌliva Kautelé kiate kinautolu.

4 Vakai, ko ʻeni ʻa e potó, pea tuku ke [a]fili ʻe he tangata taki taha maʻana kae ʻoua ke u haʻu. ʻE pehē. ʻĒmeni.

- ◀1a
FK naʻe lolotonga fai hono liliu ʻo e Tohi Tapú.

- ◀2a
T&F 24:3; 26:1.

- ◀3a
FK ko e siteiti ʻOhaioó. T&F 38:31–32.

- ◀4a
FFL Tauʻatāina ke Filí.

VAHE 38

Ko e fakahā naʻe fai mai ʻia Siosefa Sāmita ko e Palōfitá, ʻi Feieti, ʻi Niu ʻIoke, ʻi he ʻaho 2 Sānuali 1831 (History of the Church, 1:140–143). Naʻe hoko ʻeni ʻi ha konifelenisi ʻa e Siasí.

1–6, Naʻe fakatupu ʻe Kalaisi ʻa e ngaahi meʻa kotoa pē; 7–8, ʻOkú ne ʻafio ʻi he lotolotonga ʻo hono Kāingalotú, ʻa ia ʻe vave haʻanau mamata kiate ia; 9–12, ʻOku ʻuli ʻa e kakano kotoa pē ʻi hono ʻaó; 13–22, Kuó ne taʻofi ha fonua ʻo e talaʻofá maʻa hono Kāingalotú ʻi he moʻuí ni mo e taʻengatá; 23–27, ʻOku fekau ki he Kāingalotú ke nau taha pea ke nau feʻofaʻaki ʻo taau mo e ngaahi tokoua; 28–29, ʻOku kikiteʻi ʻa e ngaahi tau; 30–33, ʻE foaki mai ki he Kāingalotú ʻa e mālohi mei ʻolunga pea ke nau ʻalu atu ʻi he ngaahi puleʻanga kotoa pē; 34–42, ʻOku fekau ki he Siasí ke nau tokangaʻi honau kau masiva mo faingataʻaʻiá, pea kumi ki he ngaahi koloa ʻo e taʻengatá.

1 ʻOku folofola pehē ʻe he ʻEikí ko homou ʻOtuá, ʻa ia ko Sīsū Kalaisi, ko e [a]KO AU Lahí, ko e ʻĀlifá mo e ʻŌmeká, ko e [b]kamataʻangá mo e ngataʻangá, ko ia ia naʻá ne mamata hifo ki he fuʻu ʻatā ʻo e taʻengatá pea mo e fuʻu [c]tokolahi ʻo e kau selafimi ʻo e langí, ʻi he [d]teʻeki ai ke [e]ngaohi ʻa e māmaní;

2 ʻA ia ʻokú ne [a]ʻiloʻi ʻa e ngaahi meʻa [b]kotoa pē, he ʻoku hā mai ʻa e meʻa kotoa pē ki hoku matá;

3 Ko au ia naʻe leá, pea naʻe [a]ngaohi ʻa e māmaní, pea naʻe tupu ʻa e ngaahi meʻa kotoa pē ʻiate au.

4 Ko au ia ʻa ia naʻe ʻave ʻa e [a]Saione ʻo ʻĪnoké ki hoku fatafata ʻoʻokú; pea ko e moʻoni, ʻoku ou pehē, ʻio mo kinautolu kotoa pē kuo nau [b]tui ki hoku hingoá, he ko Kalaisi au, pea ʻi hoku hingoa ʻoʻokú, pea ʻi he mālohi ʻo e [c]toto kuó u lilingí, kuó u taukapoʻi ʻa kinautolu ʻi he ʻao ʻo e Tamaí.

5 Kae vakai, ko e toenga ʻo e kau [a]fai angahalá kuó u tuku ʻi he ngaahi [b]sēini ʻo e fakapoʻulí kae ʻoua ke hokosia ʻa e [c]fakamaau ʻo e fuʻu ʻaho lahi, ʻa ia ʻe hoko mai ʻi he ngataʻanga ʻo e māmaní;

6 Pea ʻe pehē pē ʻeku pule ke taʻofi ʻa e kau fai angahala ʻa ia ʻe ʻikai te nau fanongo ki hoku leʻó kae fakafefeka honau lotó, pea ko e malaʻia, malaʻia, malaʻia ʻa honau ikuʻangá.

7 Kae vakai, ko e moʻoni, ko e moʻoni, ʻoku ou pehē kiate kimoutolu ʻoku mamata hoku [a]matá kiate kimoutolu. ʻOku ou ʻi homou [b]lotolotongá pea ʻoku ʻikai te mou lava ʻo mamata kiate au;

8 Ka ʻe vave mai ʻa e ʻaho te mou [a]mamata ai kiate au, ʻo ʻiloʻi ʻoku ou ʻi ai; he ʻe toe siʻi pē pea ʻe mavaeua ʻa e veili ʻo e fakapoʻulí, pea ko ia ia kuo ʻikai ke [b]fakamaʻá ʻe ʻikai te ne [c]kātakiʻi ʻa e ʻahó.

9 Ko ia, nonoʻo homou kongalotó pea mou teuteu. Vakai, ʻoku ʻomoutolu ʻa e [a]puleʻangá, pea ʻe ʻikai ke ikuna ʻe he filí.

10 Ko e moʻoni, ʻoku ou pehē kiate kimoutolu, ʻoku mou [a]maʻa, kae ʻikai ko hono kotoa; pea ʻoku ʻikai mo ha niʻihi kehe ʻoku ou [b]fiemālie ai;

11 He kuo fakalielia ʻa e [a]kakano kotoa pē ʻi hoku ʻaó; pea ʻoku mafola ʻa e ngaahi mālohi ʻo e [b]fakapoʻulí ʻi he māmaní, ʻi he lotolotonga ʻo e fānau ʻa e tangatá, ʻi he ʻao ʻo hono kotoa ʻo e fuʻu tokolahi taʻefaʻalaua ʻo e langí—

12 ʻA ia ʻoku fakatupu ʻa e pule ʻa e lōngonoá, pea ʻoku [a]mamahi hono kotoa ʻo e taʻengatá, pea ʻoku tatali ʻa e kau [b]ʻāngeló ki he fekau mamafa ke [c]tuʻusi hifo ʻa e māmaní, ke tānaki ʻa e ngaahi [d]teá koeʻuhi ke [e]tutu ia; pea vakai, ʻoku kau fakataha ʻa e filí.

13 Pea ko ʻeni, ʻoku ou fakahā kiate kimoutolu ha meʻa lilo, ha meʻa ʻoku fai ʻi he ngaahi loki lilo, koeʻuhi ke fakahoko ai homou [a]fakaʻauhá ʻo ka hokosia hono taimí, pea naʻe ʻikai te mou ʻiloʻi ia;

14 Ka ko ʻeni ʻoku ou tala ia kiate kimoutolu, pea ʻoku mou monūʻia, ʻo ʻikai koeʻuhí ko hoʻomou angahalá, pe ko homou loto-taʻetuí; he ko e moʻoni ʻoku ʻi ai hamou niʻihi ʻoku halaia ʻi hoku ʻaó, ka te u ʻaloʻofa ki homou vaivaí.

15 Ko ia, ke mou [a]mālohi ʻo fai atu mei heni; ʻoua ʻe [b]manavahē, he ʻoku ʻomoutolu ʻa e puleʻangá.

16 Pea ʻoku ou fai kiate kimoutolu ʻa e fekau, koeʻuhi ko homou fakamoʻuí, he kuó u fanongo ki hoʻomou ngaahi lotú, pea kuo lāunga ʻa e kau [a]masivá ʻi hoku ʻaó, pea kuó u fakatupu ʻa e kau [b]koloaʻiá, pea ʻoku ʻaʻaku ʻa e kakano kotoa pē, pea ʻoku ʻikai te u [c]filifilimānako.

17 Pea kuó u ngaohi ʻa e māmaní ke koloaʻia, pea vakai ko hoku [a]tuʻunga vaʻé ia, ko ia, te u toe tuʻu ʻi hono fungá.

18 Pea ʻoku ou ʻoatu peá u loto ke foaki kiate kimoutolu ʻa e ngaahi koloa lahi ange, ʻio ʻa e fonua ʻo e talaʻofá, ʻa e fonua ʻoku mahutafea ʻi he huʻahuhu mo e hone, ʻa ia ʻe ʻikai ke ʻi ai ha fakamalaʻia ʻo ka haʻu ʻa e ʻEikí;

19 Pea te u foaki ia kiate kimoutolu ke hoko ko e fonua ʻo homou tofiʻá, ʻo kapau te mou kumi ki ai ʻaki homou lotó kotoa.

20 Pea ʻe hoko ʻeni ko ʻeku fuakava mo kimoutolu, te mou maʻu ia ke hoko ko e fonua ʻo homou tofiʻá, pea mo e [a]tofiʻa ʻo hoʻomou fānaú ʻo taʻengata, lolotonga ʻa e kei tuʻu ʻa e māmaní, pea te mou toe maʻu ia ʻi he taʻengatá, pea ʻe ʻikai toe mole atu.

21 Ka, ko e moʻoni ʻoku ou pehē kite kimoutolu ʻe hokosia ʻa e taimi ʻe ʻikai ke ʻi ai hamou tuʻi pe pule, he te u hoko au ko homou [a]tuʻí pea tokangaʻi ʻa kimoutolu.

22 Ko ia, fanongo ki hoku leʻó pea [a]muimui ʻiate au, pea te mou hoko ko ha kakai [b]tauʻatāina, pea ʻe ʻikai ke ʻi ai haʻamou ngaahi lao ka ko ʻeku ngaahi fonó pē ʻo kau ka haʻu, he ko au ko homou [c]tokotaha foaki fonó, pea ko e hā ha meʻa te ne lava ʻo taʻofi ʻa hoku nimá?

23 Ka, ko e moʻoni ʻoku ou pehē kiate kimoutolu, mou [a]feakoʻiʻaki ʻiate kimoutolu, ʻo fakatatau ki he lakanga kuó u fakanofo ʻa kimoutolu ki aí;

24 Pea tuku ke [a]ʻofa ʻa e tangata kotoa pē ki hono tokouá ʻo hangē pē ko iá, pea ngāue ʻi he [b]angamaʻa mo e [c]māʻoniʻoni ʻi hoku ʻaó.

25 Pea ko e tahá ʻoku ou pehē kiate kimoutolu, tuku ke ʻofa ʻa e tangata kotoa pē ki hono tokouá ʻo hangē pē ko iá.

26 He ko hai ha tangata ʻiate kimoutolu ʻoku ʻi ai hano ngaahi foha ʻe toko hongofulu mā ua, pea ʻoku ʻikai te ne filifilimānako kiate kinautolu, pea ʻoku nau tauhi kiate ia ʻi he loto-talangofua, peá ne pehē ki he tokotaha: Ke ke kofu koe ʻaki ʻa e ngaahi pulupulu ʻo nofo hifo ʻi heni; pea ki he tokotaha: Ke ke kofu koe ʻaki ʻa e ngaahi kofu mahaehae ʻo nofo hifo ʻi hena–peá ne mamata ki hono ngaahi fohá ʻo ne pehē, ʻoku ou angatonu?

27 Vakai, kuó u foaki ʻeni kiate kimoutolu ko ha lea fakatātā, pea ʻoku hangē pē ko aú. ʻOku ou pehē kiate kimoutolu, ke mou taha pē; pea kapau ʻoku ʻikai te mou [a]taha, ʻoku ʻikai ʻaʻaku ʻa kimoutolu.

28 Pea ko e tahá, ʻoku ou pehē kiate kimoutolu ʻoku kumi ʻa e fili ʻi he ngaahi potu liló ki hoʻomou [a]moʻuí.

29 ʻOku mou fanongo ki he ngaahi [a]tau ʻi he ngaahi fonua mamaʻó, pea ʻoku mou pehē ʻe vavé ni ha hoko ha ngaahi fuʻu tau lalahi ʻi he ngaahi fonua mamaʻó, ka ʻoku ʻikai te mou ʻiloʻi ʻa e loto ʻo e kakai ʻi homou fonua ʻomoutolú.

30 ʻOku ou tala ʻa e ngaahi meʻá ni kiate kimoutolu koeʻuhi ko hoʻomou ngaahi lotú; ko ia, ke mou [a]mataʻikoloa ʻaki ʻa e [b]potó ʻi homou lotó, telia naʻa fakahā ʻe he fai angahala ʻa e tangatá ʻa e ngaahi meʻá ni kiate kimoutolu ʻaki ʻenau fai angahalá, ʻi ha founga ʻe lea ki homou telingá ʻi ha leʻo lahi ange ʻi he leʻo te ne lulululuʻi ʻa e māmaní; ka ʻo kapau te mou mateuteu, ʻe ʻikai te mou manavahē.

31 Pea koeʻuhi ke mou hao mei he mālohi ʻo e filí, pea tānaki fakataha ʻa kimoutolu kiate au ko ha kakai māʻoniʻoni, taʻe-ʻi ai ha [a]ʻila pea taʻehalaia—

32 Ko ia, ko hono ʻuhinga ʻeni naʻá ku fai ai ʻa e fekau kiate kimoutolu ke mou ʻalu ki [a]ʻOhaioó; pea te u ʻoatu ai kiate kimoutolu ʻa ʻeku [b]fonó; pea ʻe [c]fakakoloaʻiaʻi ai ʻa kimoutolu ʻaki ʻa e mālohi mei ʻolunga;

33 Pea ʻe ʻalu atu mei ai, ʻa kinautolu kotoa pē te u loto ki aí ki he lotolotonga ʻo e ngaahi puleʻanga [a]kotoa pē, pea ʻe fakahā kiate kinautolu ʻa e meʻa ke nau faí; he ʻoku ʻi ai ha ngāue lahi ʻaʻaku kuo teuteu, koeʻuhi he ʻe [b]fakamoʻui ʻa ʻIsileli, pea te u tataki ʻa kinautolu ki he feituʻu kotoa pē te u loto ki ai, pea ʻe ʻikai [c]taʻofi ʻe ha mālohi ʻa hoku nimá.

34 Pea ko ʻeni, ʻoku ou tuku ki he siasi ʻi he ngaahi feituʻu ko ʻení ha fekau, ke fili ha kau tangata ʻe niʻihi ʻiate kinautolu, pea ke fili ʻa kinautolu ʻe he [a]leʻo ʻo e siasí;

35 Pea ke nau tokangaʻi ʻa e masivá mo e faingataʻaʻiá, pea [a]tokoniʻi ʻa kitautolu koeʻuhí ke ʻoua te nau faingataʻaʻia; pea fekauʻi atu ʻa kinautolu ki he feituʻu kuó u fekau kiate kinautolú;

36 Pea ʻe hoko ʻeni ko ʻenau ngāué, ke puleʻi ʻa e ngaahi meʻa ʻoku kau ki he koloa ʻa e siasí ni.

37 Pea ko kinautolu ʻoku ʻi ai ʻenau ngaahi faama ʻa ia ʻoku ʻikai lava ke fakatau atú, tuku ke nau tuku ia pe nō atu ʻa e ngaahi fāmá ʻo fakatatau ki he meʻa ʻoku hā ngali lelei kiate kinautolú.

38 Tokanga ke tauhi maʻu ʻa e ngaahi meʻa kotoa pē; pea ʻo ka [a]fakakoloaʻi ʻa e tangatá ʻaki ʻa e mālohi mei ʻolunga mo fekauʻi atu ʻa kinautolu, ʻe tānaki fakataha mai ʻa e ngaahi meʻá ni kotoa pē ki he loto siasí.

39 Pea kapau te mou kumi ki he ngaahi [a]koloa ʻa ia ko e finangalo ʻo e Tamaí ke foaki kiate kimoutolú, te mou hoko ko e kakai koloaʻia taha ʻi he kakai kotoa pē, he te mou maʻu ʻa e ngaahi koloa ʻo e taʻengatá; pea ʻoku ʻaʻaku ʻa e ngaahi [b]koloa ʻo e māmaní ke foaki; kae vakai telia ʻa e [c]loto-hīkisiá, telia naʻa mou hoko ʻo tatau mo e kau [d]Nīfai ʻo e kuonga muʻá.

40 Pea ko e tahá, ʻoku ou pehē kiate kimoutolu, ʻoku ou fai kiate kimoutolu ha fekau, ke ʻalu atu ʻa e tangata kotoa pē, ʻa e kaumātuʻá, taulaʻeikí, akonakí mo e kāingalotú foki, ʻo ngāue ʻaki hono tūkuingatá, ʻi he ngāue ʻa hono [a]nimá, ke teuteuʻi mo fakahoko ʻa e ngaahi meʻa ʻa ia kuó u fekaú.

41 Pea tuku ke hoko hoʻomou ngaahi [a]malangá ko e leʻo [b]fakatokangá, ko e tangata taki taha ki hono kaungāʻapí, ʻi he angavaivai pea mo e angamalū.

42 Pea ke mou ʻalu [a]atu mei he lotolotonga ʻo e kau fai angahalá. Fakahaofi ʻa kimoutolu. Ke maʻa ʻa kimoutolu ʻoku fua ʻa e ngaahi ipu ʻa e ʻEikí. ʻE pehē. ʻĒmeni.

- ◀1a
FFL KO AU.

- ◀b
Fakahā 1:8.

- ◀c
T&F 45:1.

- ◀d
FFL Moʻui ʻi he Maama Fakalaumālié.

- ◀e
Same 90:2.

- ◀2a
T&F 88:41; Mōsese 1:35. FFL ʻAfioʻi ʻa e Meʻa Kotoa Peé.

- ◀b
LFkt. 5:21; 2 Nīfai 9:20.

- ◀3a
Same 33:6–9. FFL Fakatupú.

- ◀4a
T&F 45:11–14; 76:66–67; 84:99–100; Mōsese 7:18–21. LSS, Sēnesi 14:25–40. FFL Saione.

- ◀b
T&F 20:25; 35:2; 45:3–5.

- ◀c
FFL Fakaleleí, Fakaleleiʻí.

- ◀5a
FFL Taʻe-māʻoniʻoní (Kau).

- ◀b
2 Pita 2:4; Sute 1:6. FFL Heli.

- ◀c
FFL Fakamaau Fakaʻosí, Ko e.

- ◀7a
T&F 1:1.

- ◀b
T&F 6:32; 29:5.

- ◀8a
Fakahā 22:4–5. FFL Hāʻele ʻAnga Ua Mai ʻa Sīsū Kalaisí.

- ◀b
FFL Haohaoá.

- ◀c
Malakai 3:2.

- ◀9a
Luke 6:20. FFL Puleʻanga ʻo e ʻOtuá pe Puleʻanga ʻo e Langí.

- ◀10a
FFL Maʻá mo e Taʻemaʻá.

- ◀b
T&F 1:30.

- ◀11a
ʻĪsaia 1:3–4; T&F 33:4.

- ◀b
Maika 3:6; T&F 112:23; Mōsese 7:61–62.

- ◀12a
Mōsese 7:41.

- ◀b
T&F 86:3–7.

- ◀c
FFL Utu-taʻú.

- ◀d
T&F 88:94; 101:65–66.

- ◀e
Mātiu 13:30.

- ◀13a
T&F 5:32–33.

- ◀15a
FFL Loto-toʻá.

- ◀b
FFL Manavaheé—Ko e manavahē ki he tangatá.

- ◀16a
Mōsaia 4:16–18.

- ◀b
1 Sam. 2:7.

- ◀c
Ngāue 10:34; Molonai 8:11–12; T&F 1:34–35.

- ◀17a
1 Nīfai 17:39; ʻĒpa. 2:7.

- ◀20a
T&F 45:58.

- ◀21a
Sāk. 14:9; 2 Nīfai 10:14; ʻAlamā 5:50.

- ◀22a
Sione 10:27.

- ◀b
FFL Sīsū Kalaisi—Ko e pule ʻa Kalaisi ʻi he Nofo Tuʻí.

- ◀c
ʻĪsaia 33:22; Maika 4:2; T&F 45:59.

- ◀23a
T&F 88:77–79, 118, 122. FFL Akoʻí, Faiako.

- ◀24a
Teut. 17:20; 1 Kol. 4:6.

- ◀b
T&F 46:33. FFL Angamaʻá.

- ◀c
FFL Māʻoniʻoní.

- ◀27a
Sione 17:21–23; 1 Kol. 1:10; ʻEfesō 4:11–14; 3 Nīfai 11:28–30; Mōsese 7:18. FFL Uouongatahá.

- ◀28a
T&F 5:33; 38:13.

- ◀29a
T&F 45:26, 63; 87:1–5; 130:12.

- ◀30a
SS—M 1:37.

- ◀b
FFL Potó.

- ◀31a
2 Pita 3:14.

- ◀32a
T&F 37:3.

- ◀b
T&F 42.

- ◀c
Luke 24:49; T&F 39:15; 95:8; 110:9–10.

- ◀33a
FFL Ngāue Fakafaifekaú.

- ◀b
ʻĪsaia 45:17; Selem. 30:10; T&F 136:22.

- ◀c
Taniela 4:35.

- ◀34a
FFL Felototahaʻakí.

- ◀35a
FFL Uelofeá.

- ◀38a
FFL ʻEnitaumení.

- ◀39a
Sēkope 2:17–19; T&F 11:7.

- ◀b
Hakeai 2:8.

- ◀c
FFL Loto-hīkisiá.

- ◀d
Molonai 8:27.

- ◀40a
1 Kol. 4:12.

- ◀41a
FFL Malangá.

- ◀b
FFL Fakatokangá, Fakatokangaʻí.

- ◀42a
ʻĪsaia 52:11.

VAHE 39

Ko e fakahā naʻe fai mai ʻia Siosefa Sāmita ko e Palōfitá kia Sēmisi Kovili, ʻi Feieti, ʻi Niu ʻIoke, ʻi he ʻaho 5 Sānualí 1831 (History of the Church, 1:143–145). Naʻe hoko ʻa Sēmisi Kovili, ko ha faifekau Papitaiso ʻi ha taʻu ʻe fāngofulu nai, pea naʻá ne fuakava mo e ʻEikí te ne talangofua ki ha fekau pē ʻe fai mai ʻe he ʻEikí kiate ia ʻo fou mai ʻia Siosefa ko e Palōfitá.

1–4, ʻOku maʻu ʻe he Kāingalotú ʻa e mālohi ke nau hoko ko e ngaahi foha ʻo e ʻOtuá; 5–6, Ko e maʻu ʻo e ongoongoleleí ko hono maʻu ia ʻo Kalaisí; 7–14, ʻOku fekau kia Sēmisi Kovili ke papitaiso pea ngāue ʻi he ngoue vaine ʻa e ʻEikí; 15–21, Ko e fatongia ʻo e kau tamaioʻeiki ʻa e ʻEikí ke malanga ʻaki ʻa e ongoongoleleí ki muʻa ʻi he Hāʻele ʻAnga Uá; 22–24, Ko kinautolu ʻoku nau tali ʻa e ongoongoleleí ʻe tānaki fakataha ʻa kinautolu ʻi he moʻuí ni mo e taʻengatá.

1 Tokanga pea fanongo ki he leʻo ʻo ia ʻokú ne ʻi ai mei he taʻengatá kotoa ki he [a]taʻengatá kotoa, ko e [b]KO AU Lahí, ʻio ko Sīsū Kalaisi—

2 Ko e [a]maama mo e moʻui ʻo e māmaní; ko e maama ʻoku ulo ʻi he poʻulí pea ʻoku ʻikai maʻu ia ʻe he poʻulí;

3 Ko ia ia naʻe haʻu ʻi he [a]vaeuaʻangamālie ʻo taimí ki hoku kakai ʻoʻokú, pea naʻe ʻikai tali au ʻe hoku kakai ʻoʻokú;

4 Ka ko kinautolu kotoa pē naʻa nau tali aú, naʻá ku foaki kiate kinautolu ʻa e mālohi ke nau hoko ko hoku ngaahi [a]foha; pea ʻe pehē pē ʻeku foaki kiate kinautolu kotoa pē ʻe tali aú, ʻa e mālohi ke hoko ko hoku ngaahi foha.

5 Pea ko e moʻoni, ko e moʻoni, ʻoku ou pehē kiate koe, ko ia ia ʻokú ne tali ʻeku ongoongoleleí ʻokú ne [a]tali au; pea ko ia ia ʻoku ʻikai te ne tali ʻa ʻeku ongoongoleleí ʻoku ʻikai te ne tali au.

6 Pea ko ʻeku [a]ongoongoleleí ʻeni—ko e fakatomala mo e papitaiso ʻi he vaí, pea ʻe toki hoko mai ʻa e [b]papitaiso ʻaki ʻa e afi pea mo e Laumālie Māʻoniʻoní, ʻio ko e Fakafiemālié, ʻa ia ʻokú ne fakahā ʻa e ngaahi meʻa kotoa pē, ʻo ne [c]akoʻi ʻa e ngaahi meʻa fakamelino ʻo e puleʻangá.

7 Pea ko ʻeni vakai, ʻoku ou pehē kiate koe, ʻa ʻeku tamaioʻeiki ko [a]Sēmisí, kuó u vakai ki hoʻo ngaahi ngāué pea ʻoku ou ʻiloʻi koe.

8 Pea ko e moʻoni ʻoku ou pehē kiate koe, ʻoku totonu ʻeni ʻa ho lotó ʻi hoku ʻaó ʻi he taimí ni; pea vakai, kuó u foaki ʻa e ngaahi fuʻu tāpuaki lahi ki ho ʻulú;

9 Ka neongo iá, ʻokú ke ongoʻi ha fuʻu mamahi lahi, he kuo tuʻo lahi hoʻo siʻaki au koeʻuhi ko e loto-hīkisiá pea mo e tokanga ki he [a]māmaní.

10 Kae vakai, kuo hokosia, ʻa e ngaahi ʻaho ʻo ho fakahaofí, ʻo kapau te ke tokanga ki hoku leʻó, ʻa ia ʻoku pehē kiate koe: Tuʻu hake peá ke [a]papitaiso, pea fufulu atu ʻa hoʻo ngaahi angahalá, ʻo ui ki hoku hingoá, pea te ke maʻu ʻa hoku Laumālié, pea mo ha tāpuaki ʻoku fuʻu lahi fau ʻoku teʻeki ai te ke ʻiloʻi.

11 Pea kapau te ke fai ʻeni, kuó u teuteuʻi koe ki ha ngāue lahi ange. Te ke malanga ʻaki hono kakato ʻo ʻeku ongoongoleleí, ʻa ia kuó u ʻoatu ʻi he ngaahi ʻaho fakaʻosi ko ʻení, ʻa e fuakava kuó u ʻoatu ke toe [a]fakafoki mai ʻa hoku kakaí, ʻa ia ʻoku ʻo e fale ʻo ʻIsilelí.

12 Pea ʻe hoko ʻo pehē ʻe [a]nofoʻia ʻiate koe ʻa e mālohi ko iá; te ke maʻu ha tui lahi, pea te u ʻiate koe ʻo muʻomuʻa ʻi ho ʻaó.

13 ʻOku ui koe ke [a]ngāue ʻi heʻeku ngoue vainé, pea langa hake hoku siasí, pea [b]ʻomai ʻa Saione, koeʻuhi ke fiefia ia ʻi he funga ʻo e ngaahi moʻungá pea [c]tupulekina.

14 Vakai, ko e moʻoni, ko e moʻoni, ʻoku ou pehē kiate koe, ʻoku ʻikai ui koé ke ke ʻalu ki he ngaahi fonua fakahahaké, ka ʻoku ui koe ke ke ʻalu ki ʻOhaiō.

15 Pea kapau ʻe fakataha mai ʻa hoku siasí ʻi ʻOhaiō, kuó u tokonaki ha [a]tāpuaki ʻo hangē ko ia ʻoku teʻeki ke ʻiloa ʻi he lotolotonga ʻo e fānau ʻa e tangatá, pea ʻe lilingi atu ia ki honau ʻulú. Pea ʻe ʻalu atu mei ai ʻa e kau tangata ki he ngaahi [b]puleʻanga [c]kotoa pē.

16 Vakai, ko e moʻoni, ko e moʻoni, ʻoku ou pehē kiate koe, ʻoku ui kiate au ʻa e kakai ʻi ʻOhaioó ʻi he tui lahi, ʻi heʻenau ʻamanaki te u taʻofi ʻa hoku nimá ʻi he tautea ki he ngaahi puleʻangá, ka ʻe ʻikai te u lava ʻo fakafisinga ʻa ʻeku leá.

17 Ko ia, ke ke kamata ngāue ʻaki ho tūkuingatá ʻo ui ʻa e kau ngāue alafalalaʻanga ki heʻeku ngoue vainé, koeʻuhi ke [a]ʻauhani ia ko hono fai fakaʻosí.

18 Pea ʻe fakatatau ki heʻenau fakatomala mo tali ʻa e kakato ʻo ʻeku ongoongolelei, mo fakamāʻoniʻoniʻi ʻa kinautolú, te u taʻofi ʻa hoku nimá ʻi he [a]tautea.

19 Ko ia, ʻalu atu, ʻo kalanga ʻaki ʻa e leʻo-lahi, ʻo pehē: ʻOku ofi mai ʻa e puleʻanga ʻo e langí; ʻo kalanga: Hōsana! ke monūʻia ʻa e huafa ʻo e ʻOtua Fungani Māʻolunga tahá.

20 ʻAlu atu ʻo papitaiso ʻaki ʻa e vai, ʻo teuteu ʻa e hala ʻi hoku ʻaó ki he taimi ʻo ʻeku [a]haʻú;

21 He ʻoku ofi mai ʻa e taimí; ʻoku ʻikai [a]ʻiloʻi ʻe ha tangata ʻa e [b]ʻahó pe ko e houá; ka kuo pau pē ke hoko.

22 Pea ko ia ia ʻokú ne tali ʻa e ngaahi meʻa ní, ʻokú ne tali au; pea ʻe tānaki ʻa kinautolu kiate au ʻi he māmaní pea ʻi he taʻengatá.

23 Pea ko e tahá, ʻe hoko ʻo pehē, ko kinautolu kotoa pē te ke papitaiso ʻaki ʻa e vaí, te ke hilifaki ho [a]nimá kiate kinautolu, pea te nau maʻu ʻa e [b]meʻa-foaki ʻo e Laumālie Māʻoniʻoní, pea te nau [c]ʻamanaki atu ki he ngaahi fakaʻilonga ʻo ʻeku [d]haʻú, pea te nau ʻiloʻi au.

24 Vakai, ʻoku ou haʻu vave. ʻE pehē. ʻĒmeni.

- ◀1a
Hepelū 13:8; T&F 20:12; 35:1; 38:1–4.

- ◀b
ʻEke. 3:14. FFL Sihova.

- ◀2a
FFL Maama ʻo Kalaisí.

- ◀3a
T&F 20:26; Mōsese 6:57, 62.

- ◀4a
Sione 1:12. FFL Foha mo e Ngaahi ʻOfefine ʻo e ʻOtuá, Ngaahi.

- ◀5a
Sione 13:20.

- ◀6a
FFL Fakatomalá, Fakatomalaʻí; Ongoongoleleí; Papitaisó.

- ◀b
FFL Fanauʻi Foʻoú, Fanauʻi ʻi he ʻOtuá; Laumālie Māʻoniʻoní.

- ◀c
T&F 42:61.

- ◀7a
T&F 40:1.

- ◀9a
Mātiu 13:22.

- ◀10a
T&F 40:1–3. FFL Papitaisó.

- ◀11a
FFL ʻIsileli—Ko hono tānaki ʻo ʻIsilelí.

- ◀12a
2 Kol. 12:9.

- ◀13a
Mātiu 20:1–16.

- ◀b
ʻĪsaia 52:8.

- ◀c
T&F 117:7.

- ◀15a
T&F 38:32; 95:8; 110:8–10.

- ◀b
FFL Ngāue Fakafaifekaú.

- ◀c
T&F 1:2.

- ◀17a
Sēkope 5:61–75; T&F 24:19.

- ◀18a
FFL Sīsū Kalaisi—Fakamaau.

- ◀20a
FFL Hāʻele ʻAnga Ua Mai ʻa Sīsū Kalaisí.

- ◀21a
SS—M 1:40.

- ◀b
Mātiu 24:36.

- ◀23a
FFL Nimá, Hilifaki ʻo e.

- ◀b
FFL Meʻa-foaki ʻo e Laumālie Māʻoniʻoní.

- ◀c
Fakahā 3:3; T&F 35:15; 45:39–44.

- ◀d
2 Pita 3:10–14.

VAHE 40

Ko e fakahā naʻe fai kia Siosefa Sāmita ko e Palōfitá mo Sitenei Likitoni, ʻi Feieti, ʻi Niu ʻIoke, ʻi Sānuali 1831 (History of the Church, 1:145). Ki muʻa ʻi heʻene tohiʻi ʻa e fakahā ko ʻení naʻe tohi ʻe he Palōfitá ʻo pehē, “Ko e meʻa ʻi he siʻaki ʻe Sēmisi Kovili ʻa e folofola ʻa e ʻEikí, ʻo ne foki ki heʻene ngaahi akonaki mo e kakai ʻi muʻá, ko ia naʻe fai mai ai ʻe he ʻEikí kiate au mo Sitenei Likitoni ʻa e fakahā ko ʻení” (History of the Church, 1:145).

1–3, ʻOku hanga ʻe he manavahē ki he fakatangá mo e ngaahi tokanga ki he māmaní ʻo fakatupu hono fakafisinga ʻo e ongoongoleleí.

1 Vakai, ko e moʻoni ʻoku ou pehē kiate kimoua, naʻe totonu ʻi hoku ʻaó ʻa e loto ʻo ʻeku tamaioʻeiki ko [a]Sēmisi Kovilí, he naʻá ne fuakava mo au ke ne talangofua ki heʻeku leá.

2 Peá ne [a]tali ʻa e leá ʻi he loto fiefia, ka naʻe ʻahiʻahiʻi leva ia ʻe Sētane; pea ko e manavahē ki he [b]fakatangá pea mo e tokanga ki he māmaní naʻe fakatupu ʻa ʻene [c]fakafisinga ʻa e leá.

3 Ko ia, naʻá ne maumauʻi ʻa ʻeku fuakavá, pea ʻoku toe pē kiate au ke u fai kiate ia ʻo fakatatau mo e meʻa ʻoku hā ngalingali lelei kiate aú. ʻĒmeni.

- ◀1a
T&F 39:7–11.

- ◀2a
Maʻake 4:16–19.

- ◀b
Mātiu 13:20–22. FFL Fakatangá, Fakatangaʻí.

- ◀c
FFL Hē mei he Moʻoní.

VAHE 41

Ko e fakahā naʻe fai mai ʻia Siosefa Sāmita ko e Palōfitá ki he Siasí, ʻi Ketilani, ʻi ʻOhaiō, ʻi he ʻaho 4 Fēpueli 1831 (History of the Church, 1:146–147). ʻI he taimi ko ʻení, naʻe lolotonga tupulaki ʻo vave ʻa e tokolahi ʻo e Siasí ʻi he Kolo ko Ketilaní. Naʻe tohi ʻe he Palōfitá ko ha talamuʻaki ki he fakahā ko ʻení, ʻo pehē: “[Naʻe] feinga mālohi ʻa e kāingalotú … ke fai ʻa e finangalo ʻo e ʻEikí, ʻo fakatatau ki he meʻa ʻoku nau ʻiló, neongo naʻe ʻi ai ha ngaahi fakakaukau ngali kehe mo e ngaahi laumālie kākā naʻe hū mai ki honau lotolotongá … [pea] naʻe fai mai ai ʻe he ʻEikí ʻa e folofola ko ʻení ki he Siasí” (History of the Church, 1:146–147).

1–3, ʻE puleʻi ʻe he kaumātuʻá ʻa e Siasí ʻi he laumālie ʻo e fakahaá; 4–6, ʻE maʻu ʻe he kau ākonga moʻoní mo nau tauhi ʻa e fono ʻa e ʻEikí; 7–12, ʻOku ui ʻa ʻEtuate Pātilisi ke hoko ko ha pīsope ki he Siasí.

1 Tokanga pea fanongo, ʻa kimoutolu ʻa hoku kakaí, ʻoku folofola ʻe he ʻEikí pea mo homou ʻOtuá, ʻa kimoutolu ʻoku ou fiefia ke [a]tāpuakiʻi ʻaki ʻa e ngaahi tāpuaki mahuʻinga taha ʻi he ngaahi tāpuaki kotoa pē, ʻa kimoutolu ʻoku fanongo mai kiate aú; pea ko kimoutolu ʻoku ʻikai ke fanongo mai kiate au, ʻa ia kuo mou [b]lau ʻoku ʻiate kimoutolu ʻa hoku hingoá, te u [c]fakamalaʻiaʻi ʻaki ʻa e malaʻia mamafa taha ʻi he ngaahi malaʻia kotoa pē.

2 Tokanga mai, ʻa kimoutolu ʻa e kaumātuʻa ʻo hoku siasí ʻa ia kuó u uí, vakai ʻoku ou fai kiate kimoutolu ha fekau, ke mou kātoa fakataha ke [a]felotoi ki heʻeku leá;

3 Pea te mou maʻu ʻeku [a]fonó ʻi he lotu ʻo hoʻomou tuí, koeʻuhí ke mou ʻiloʻi ʻa e founga ki hono puleʻi ʻa hoku siasí pea ʻai ke totonu ʻa e ngaahi meʻa kotoa pē ʻi hoku ʻaó.

4 Pea te u hoko ko homou [a]pule ʻi heʻeku [b]haʻú; pea vakai, ʻoku ou haʻu vave, peá ke mou vakai ʻoku tauhi ʻa ʻeku fonó.

5 Ko ia ia ʻokú ne [a]tali ʻeku fonó ʻo [b]fai ki aí, ko ʻeku ākongá ia; pea ko ia ia ʻokú ne pehē ʻokú ne maʻu ia kae ʻikai fai ki aí, ʻoku ʻikai ko ʻeku ākonga ia, pea ʻe [c]kapusi ia ki tuʻa mei homou lotolotongá;

6 He ʻoku ʻikai totonu ke foaki ʻa e ngaahi meʻa ʻoku ʻa e fānau ʻo e puleʻangá kiate kinautolu ʻoku ʻikai feʻungá, pe ki he fanga [a]kulií, pe sī ai ʻa e ngaahi [b]mataʻi tofé ki he fanga puaká.

7 Pea ko e tahá, ʻoku totonu ke langa maʻa ʻeku tamaioʻeiki ko Siosefa Sāmita, ko e Siʻí ha [a]fale, ʻa ia te ne nofo ai mo [b]liliu lea.

8 Pea koe tahá, ʻoku totonu ke nofo ʻa ʻeku tamaioʻeiki ko Sitenei Likitoní, ʻo fakatatau ki he meʻa ʻoku lelei kiate iá, ʻo fakatatau ki heʻene tauhi ʻeku ngaahi fekaú.

9 Pea ko e tahá, kuó u ui ʻa ʻeku tamaioʻeiki ko [a]ʻEtuate Pātilisí; pea ʻoku ou fai ha fekau, ke fili ia ʻi he leʻo ʻo e siasí, pea fakanofo ko ha [b]pīsope ki he siasí, ke tukuange ʻene fefakatauʻakí pea [c]fakamoleki hono taimí kotoa ʻi he ngaahi ngāue ʻa e siasí;

10 Ke tokangaʻi ʻa e ngaahi meʻa kotoa pē ʻo hangē ko ia ʻe tuʻutuʻuni kiate ia ʻi heʻeku ngaahi fonó ʻi he ʻaho ʻa ia te u ʻoatu ai iá.

11 Pea ʻoku fai ʻeni koeʻuhí he ʻoku maʻa hono lotó ʻi hoku ʻaó, he ʻokú ne tatau mo [a]Nātaniela ʻo e kuonga muʻá, ʻa ia ʻoku ʻikai ke ʻiate ia ha [b]kākā.

12 ʻOku ʻoatu ʻa e ngaahi leá ni kiate kimoutolu, pea ʻoku haohaoa ia ʻi hoku ʻaó; ko ia, tokanga ki he anga ʻo hoʻomou puke iá, koeʻuhí ʻe ʻekeʻi ia mei homou laumālié ʻi he ʻaho ʻo e fakamāú. ʻE pehē. ʻĒmeni.

- ◀1a
FFL Tāpuakí, Tāpuakiʻí, Tāpuekiná.

- ◀b
T&F 56:1–4; 112:24–26.

- ◀c
Teut. 11:26–28; 1 Nīfai 2:23.

- ◀2a
FFL Uouongatahá.

- ◀3a
T&F 42.

- ◀4a
Sāk. 14:9; T&F 45:59. FFL Sīsū Kalaisi—Ko e pule ʻa Kalaisi ʻi he Nofo Tuʻí.

- ◀b
FFL Hāʻele ʻAnga Ua Mai ʻa Sīsū Kalaisí.

- ◀5a
Mātiu 7:24.

- ◀b
Sēmisi 1:22–25; T&F 42:60.

- ◀c
T&F 50:8–9. FFL Tuʻusi mei he Siasí.

- ◀6a
Mātiu 15:26.

- ◀b
Mātiu 7:6.

- ◀7a
T&F 42:71.

- ◀b
FK liliu ʻa e Tohi Tapú. T&F 45:60–61.

- ◀9a
T&F 36:1.

- ◀b
T&F 72:9–12; 107:68–75. FFL Pīsope.

- ◀c
T&F 51.

- ◀11a
Sione 1:47.

- ◀b
FFL Kākāʻí.

VAHE 42

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 9 Fēpueli 1831 (History of the Church, 1:148–154). Naʻe maʻu ia ʻi he ʻao ʻo e kaumātuʻa ʻe toko hongofulu mā ua, ko hono fakahoko ʻo e talaʻofa ʻa e ʻEikí ʻa ia naʻe fai ki muʻa ʻe foaki mai ʻa e “fonó” ʻi ʻOhaiō (vakai ki he vahe 38:32). ʻOku pehē ʻe he Palōfitá ʻoku kau ʻi he fakahaá ni “ʻoku kau ai ʻa e fono ʻo e Siasí” (History of the Church, 1:148).

1–10, ʻOku ui ʻa e kaumātuʻá ke malanga ʻaki ʻa e ongoongoleleí, mo papitaiso ʻa e kau uluí, mo langa hake ʻa e Siasí; 11–12, Kuo pau ke ui mo fakanofo ʻa kinautolu, pea ke malanga ʻaki ʻa e ngaahi tefitoʻi moʻoni ʻo e ongoongoleleí ʻa ia ʻoku ʻi he ngaahi folofolá; 13–17, Kuo pau ke nau akonaki mo kikite ʻi he mālohi ʻo e Laumālié; 18–29, ʻOku fekau ki he Kāingalotú ke ʻoua te nau fakapō, kaihaʻa, loi, holi kovi, tono, pe lauʻikovi ʻa e kakai kehé; 30–39, ʻOku fokotuʻu mai ʻa e ngaahi fono ki hono fakatapui ʻo e ngaahi koloá; 40–42, ʻOku fakamalaʻiaʻi ʻa e loto-hīkisiá mo e nofo noá; 43–52, ʻOku totonu ke fakamoʻui ʻa e kau mahakí ʻi he faingāué pea ʻi he tuí; 53–60, Kuo pau ke fakahā ʻa e ngaahi Folofola ʻokú ne puleʻi ʻa e Siasí ki he māmaní; 61–69, ʻOku fakahā mai ʻa e potu ʻe langa ai ʻa e Selūsalema Foʻoú mo e ngaahi meʻa lilo ʻo e puleʻangá; 70–73, ʻOku totonu ke fakaʻaongaʻi ʻa e ngaahi koloa fakatapuí ki hono tokoniʻi ʻo e kau ʻōfisa ʻo e Siasí; 74–93, ʻOku fokotuʻu mai ʻa e ngaahi fono ʻokú ne puleʻi ʻa e feʻauakí, tonó, fakapoó, kaihaʻá, mo hono vete ʻo e ngaahi angahalá.

1 Tokanga mai, ʻA kimoutolu ʻa e kaumātuʻa ʻo hoku siasí, ʻa ia kuo mou kātoa fakataha ʻi hoku hingoá, ʻio ko Sīsū Kalaisi ko e ʻAlo ʻo e ʻOtua moʻuí, ko e Fakamoʻui ʻo e māmaní; koeʻuhí ko hoʻomou tui ki hoku hingoá mo tauhi ʻeku ngaahi fekaú.

2 Pea ko e tahá ʻoku ou pehē kiate kimoutolu, tokanga pea fanongo mo talangofua ki he [a]fono te u ʻoatu kiate kimoutolú.

3 He ko e moʻoni ʻoku ou pehē, ko e meʻa ʻi hoʻomou fakataha ʻa kimoutolu ʻo fakatatau ki he [a]fekau naʻá ku fai kiate kimoutolú, pea kuo mou loto taha ʻo [b]kau ki he meʻa ʻe taha ko ʻení, pea kuo mou kole ki he Tamaí ʻi hoku hingoá, ʻe pehē hoʻomou maʻu iá.

4 Vakai, ko e moʻoni ʻoku ou pehē kiate kimoutolu, ʻoku ou fai kiate kimoutolu ʻa e ʻuluaki fekau ko ʻení, ke mou ʻalu atu ʻi hoku hingoá, ʻa kimoutolu kotoa pē, tuku kehe pē ʻa ʻeku ongo tamaioʻeiki ko Siosefa Sāmita, ko e Siʻí, mo Sitenei Likitoni.

5 Pea ʻoku ou fai kiate kinaua ha fekau ke na ʻalu atu ʻo kiʻi fuofuoloa siʻi, pea ʻe fakahā ʻi he mālohi ʻo e [a]Laumālié ʻa e taimi ke na foki mai aí.

6 Pea te mou ʻalu atu ʻi he mālohi ʻo hoku Laumālié, ʻo malanga ʻaki ʻeku ongoongoleleí, ʻo tautau toko [a]ua, ʻi hoku hingoá, pea hiki hake homou leʻó ʻo hangē ko e leʻo ʻo ha talupite, pea fakahā ʻa ʻeku leá ʻo hangē ko e kau ʻāngelo ʻa e ʻOtuá.

7 Pea te mou ʻalu atu ʻo papitaiso ʻaki ʻa e vai, ʻo pehē: Mou fakatomala, mou fakatomala, he ʻoku ofi mai ʻa e puleʻanga ʻo e langí.

8 Pea te mou ʻalu atu mei he feituʻú ni ki he ngaahi potu fonua ʻi he feituʻu fakahihifó; pea te mou langa hake hoku siasí ʻi he potu kotoa pē ʻo fakatatau ki hoʻomou ʻiloʻi ʻa kinautolu ʻe fie tali ʻa kimoutolú—

9 Kae ʻoua ke hokosia ʻa e taimi ʻe fakahā ai kiate kimoutolu mei ʻolunga, ʻa e taimi ʻe mateuteu ai ʻa e [a]kolo ko e [b]Selūsalema Foʻoú, koeʻuhí ke [c]tānaki fakataha ki ai ʻa kimoutolu, ke mou hoko ko hoku [d]kakaí pea te u hoko ko homou ʻOtua.

10 Pea ko e tahá, ʻoku ou pehē kiate kimoutolu, ʻe tuʻu ʻa ʻeku tamaioʻeiki ko [a]ʻEtuate Pātilisí ʻi he lakanga kuó u fili ia ki aí. Pea ʻe hoko ʻo pehē, kapau te ne maumau-fono ʻe fokotuʻu ha [b]taha kehe ke fetongi ia. ʻE pehē. ʻĒmeni.

11 ʻOku ou toe pehē kiate kimoutolu, ʻe ʻikai tuku ki ha tokotaha ke ne ʻalu atu ʻo [a]malanga ʻaki ʻeku ongoongoleleí, pe ke langa hake hoku siasí, tuku kehe ʻo kapau ʻe [b]fakanofo ia ʻe ha taha ʻokú ne maʻu ha [c]mafai, pea ʻoku ʻiloa ʻe he siasí ʻokú ne maʻu ha mafai pea kuo fakanofo totonu ia ʻe he kau taki ʻo e siasí.

12 Pea ko e tahá, ʻe [a]akoʻi ʻe he [b]kaumātuʻá, kau taulaʻeikí, mo e kau akonaki ʻo e siasi ko ʻení ʻa e ngaahi tefitoʻi moʻoni ʻo ʻeku ongoongoleleí, ʻa ia ʻoku ʻi he [c]Tohi Tapú mo e [d]Tohi ʻa Molomoná, ʻa ia ʻoku ʻi ai ʻa hono kakato ʻo e [e]ongoongoleleí.

13 Pea te nau tauhi ʻa e ngaahi fuakava mo e ngaahi tuʻutuʻuni fakasiasí ke fai ki ai, pea ʻe hoko ʻa e ngaahi meʻá ni ko ʻenau ngaahi akonaki, ʻo fakatatau ki hono fakahinohinoʻi ʻa kinautolu ʻe he Laumālié.

14 Pea ʻe foaki atu ʻa e Laumālié kiate kimoutolu ʻi he [a]lotu ʻo e tui; pea kapau ʻe ʻikai te mou maʻu ʻa e [b]Laumālié ʻe ʻikai te mou faiako.

15 Pea te mou tokanga ke fai ʻeni kotoa, ʻo hangē ko ʻeku fekau ʻo kau ki hoʻomou faiakó, kae ʻoua ke foaki atu ʻa hono kakato ʻo ʻeku ngaahi [a]folofolá.

16 Pea ʻi hoʻomou hiki hake homou leʻó ʻi he [a]Fakafiemālié, te mou lea mo kikite ʻo fakatatau mo e meʻa ʻoku hā ngali lelei kiate aú;

17 He, vakai, ʻoku ʻiloʻi ʻe he Fakafiemālié ʻa e ngaahi meʻa kotoa pē, pea ʻokú ne fakamoʻoni ki he Tamaí mo e ʻAló.

18 Pea ko ʻeni, vakai, ʻoku ou lea ki he siasí. ʻOua naʻá ke [a]fakapō; pea ko ia te ne [b]fakapoó, ʻe ʻikai te ne maʻu ha fakamolemole ʻi he maama ko ʻení, pe ʻi he maama ka hoko maí.

19 Pea ko e tahá, ʻoku ou pehē, ʻoua naʻá ke fakapō; ka ko ia ia te ne fakapoó ʻe [a]mate ia.

20 ʻOua naʻá ke [a]kaihaʻa; pea ko ia ia ʻe kaihaʻa pea ʻikai te ne fakatomalá ʻe kapusi ia ki tuʻa.

21 ʻOua naʻá ke [a]loi; ko ia ia ʻe loi pea ʻikai te ne fakatomalá ʻe kapusi ia ki tuʻa.

22 Ke ke [a]ʻofa ʻi ho uaifí ʻaki ho lotó kotoa, pea [b]pīkitai kiate ia kae ʻikai ki ha toe taha kehe.

23 Pea ko ia ia te ne fakasio ki ha fefine ke [a]holi ki aí te ne fakaʻikaiʻi ʻa e tuí, pea ʻe ʻikai te ne maʻu ʻa e Laumālié; pea kapau ʻe ʻikai te ne fakatomala ʻe kapusi ia ki tuʻa.

24 ʻOua naʻá ke [a]tono; pea ko ia ia ʻe tono, pea ʻikai fakatomalá, ʻe kapusi ia ki tuʻa.

25 Ka ko ia ia kuó ne tono peá ne [a]fakatomala ʻaki hono lotó kotoa ʻo ne liʻaki ia, pea ʻikai te ne toe fai iá, ke mou [b]fakamolemoleʻi ia;

26 Ka ʻo kapau te ne [a]toe fai ia, ʻe ʻikai fakamolemoleʻi ia, ka ʻe kapusi ia ki tuʻa.

27 ʻOua naʻá ke [a]lauʻikoviʻi ʻa ho kaungāʻapí, pe fai ha kovi kiate ia.

28 ʻOku mou ʻiloʻi ʻoku fakahā ʻi heʻeku ngaahi folofolá ʻa ʻeku ngaahi fono ki he ngaahi meʻa ko ʻení; ko ia ia te ne fai angahala pea ʻikai fakatomalá ʻe [a]kapusi ia ki tuʻa.

29 Kapau ʻoku mou [a]ʻofa kiate au, te mou [b]tauhi kiate au mo [c]tauhi ʻeku ngaahi fekau kotoa pē.

30 Pea vakai, ke mou manatuʻi ʻa e [a]masivá, pea [b]fakatapui mei hoʻomou ngaahi koloá ko honau [c]tauhi, ʻa ia te mou foaki kiate kinautolu, ʻaki ha fuakava pea mo ha tohi aleapau ʻa ia ʻe ʻikai lava ʻo maumauʻi.

31 Pea ko e meʻa ʻi hoʻomou [a]foaki mei hoʻomou ngaahi koloá ki he [b]masivá, ko hoʻomou fai ia kiate aú; pea ʻe tuku ia ʻi he ʻao ʻo e [c]pīsope ʻo hoku siasí pea mo hono ongo tokoní, ʻa e kaumātuʻa ʻe toko ua, pe ongo taulaʻeiki lahi, ʻa ia te ne fili, pe kuó ne fili mo [d]vaheʻi ki he ngāue ko iá.

32 Pea ʻe hoko ʻo pehē, ʻi he hili hono tuku ia ʻi he ʻao ʻo e pīsope ʻo hoku siasí, pea ʻi he hili ʻene maʻu ʻa e ngaahi fakamoʻoni ko ʻení ʻo kau ki he [a]fakatapui ʻo e ngaahi koloa ʻo hoku siasí, ʻe ʻikai lava ʻo toʻo ia mei he siasí, ʻo fehoanaki mo ʻeku ngaahi fekaú, ʻe fokotuʻu ʻa e tangata taki taha ko hono [b]fatongia ke fai ha fakamatala kiate au, ko ha [c]tauhi ki heʻene koloa ʻaʻaná, pe ko e meʻa kuó ne maʻu ʻi he fakatapuí, ʻa e meʻa kotoa pē ʻe feʻunga kiate ia mo hono [d]fāmilí.

33 Pea ko e tahá, kapau ʻe ʻi ai ha ngaahi koloa ʻi he nima ʻo e siasí, pe ko ha niʻihi ʻoku kau ki ai, ʻa ia ʻoku lahi ange ʻi he meʻa ʻoku ʻaonga ke tauhi ʻaki ʻa kinautolu hili ʻa e ʻuluaki fakatapui ko ʻení, ʻa ia ko ha [a]toenga ke fakatapui ki he pīsopé, ʻe tauhi ia ke foaki kiate kinautolu ʻoku ʻikai haʻanau meʻá, mei he taimi ki he taimi, koeʻuhi ke lava ke foaki ʻo feʻunga ki he tangata kotoa pē ʻoku masivá pea maʻu ʻo fakatatau ki heʻenau ngaahi fiemaʻú.

34 Ko ia, ʻe tauhi ʻa e toengá ʻi hoku fale tukuʻanga koloá, ke foaki ki he masivá mo e faingataʻaʻiá, ʻo fakatatau ki he meʻa ʻe tuʻutuʻuni ʻe he fakataha alēlea māʻolunga ʻo e siasí, mo e pīsopé mo ʻene fakataha alēleá;

35 Pea fakataumuʻa ki hono fakatau mai ʻaki ha ngaahi konga kelekele ke ʻaonga ki he siasí, mo e langa hake ha ngaahi fale ʻo e lotu, mo e langa hake ʻo e [a]Selūsalema Foʻoú ʻa ia ʻe toki fakahā mai ʻamui—

36 Koeʻuhí ke tānaki fakataha ʻa hoku kakai ʻo e fuakavá ʻi he ʻaho ʻa ia te u [a]haʻu ai ki hoku [b]temipalé. Pea ʻoku ou fai ʻeni koeʻuhí ko hono fakamoʻui ʻo hoku kakaí.

37 Pea ʻe hoko ʻo pehē, ko ia ia ʻoku fai angahala pea ʻikai fakatomalá ʻe [a]kapusi ia ki tuʻa mei he siasí, pea ʻe ʻikai te ne toe maʻu ʻa e meʻa kuó ne [b]fakatapui ki he masiva mo e faingataʻaʻia ʻo hoku siasí, ʻa ia ko hono ʻai ʻe tahá, kiate au—

38 He ko e meʻa ʻi hoʻomou [a]fai ia ki ha taha ʻoku kihiʻi siʻi hifo ʻiate kinautolu ní, ko hoʻomou fai ia kiate aú.

39 He ʻe hoko ʻo pehē ʻe fakamoʻoniʻi ʻa e meʻa naʻá ku lea ʻaki ʻi he ngutu ʻo ʻeku kau palōfitá; he te u fakatapui mei he ngaahi koloa ʻa kinautolu ʻe tali ʻeku ongoongoleleí ʻi he lotolotonga ʻo e kau Senitailé ki he masiva ʻo hoku kakaí ʻa ia ʻoku ʻo e fale ʻo ʻIsilelí.

40 Pea ko e tahá, ʻoua naʻa mou [a]pōlepole ʻi homou lotó; tuku ke taʻe-masani ʻa homou ngaahi [b]kofu kotoa pē, pea ko honau fakaʻofoʻofá ko e fakaʻofoʻofa ia ʻo e ngāue ʻa homou nima ʻomoutolú;

41 Pea tuku ke fai ʻa e ngaahi meʻa kotoa pē ʻi he maʻa ʻi hoku ʻaó.

42 ʻOua naʻa mou [a]nofo noa; he ko ia ia ʻoku fakapikopikó ʻe ʻikai ke kai ʻe ia ʻa e mā pe tui ʻa e ngaahi kofu ʻo e tangata ngāué.

43 Pea ʻilonga ha taha ʻiate kimoutolu ʻoku [a]puke, pea ʻikai te nau maʻu ʻa e tui ke fakamoʻui ʻa kinautolú, ka ʻoku nau tui peé, ʻe fafangaʻi ʻa kinautolu ʻi he tauhi angaʻofa lahi ʻaki ʻa e ngaahi ʻakau iiki mo e meʻakai vaivai, pea ʻe fai ia ʻo ʻikai ʻe he nima ʻo ha fili.

44 Pea ʻe ui ʻa e kaumātuʻa ʻo e siasí, ʻa e toko ua pe tokolahi ange, pea te nau lotua mo hilifaki honau [a]nimá kiate kinautolu ʻi hoku hingoá; pea kapau te nau mate te nau [b]mate kiate au, pea kapau te nau moʻui te nau moʻui kiate au.

45 Ke mou [a]nofo fakataha ʻi he [b]ʻofa, ʻo aʻu ki hoʻomou [c]tangi koeʻuhi ko e mole ʻa kinautolu ʻoku maté, kae lahi ange koeʻuhi ko kinautolu ʻoku ʻikai ke ʻi ai haʻanau [d]ʻamanaki lelei ki ha toetuʻu nāunauʻiá.

46 Pea ʻe hoko ʻo pehē ko kinautolu ʻe mate ʻiate aú ʻe ʻikai te nau ongoʻi ʻa e [a]maté, koeʻuhí ʻe [b]melie ia kiate kinautolu;

47 Pea ko kinautolu ʻe ʻikai mate ʻiate aú, ʻe malaʻia kiate kinautolu, koeʻuhí ʻe kona ʻenau maté.

48 Pea ko e tahá, ʻe hoko ʻo pehē ko ia ia ʻokú ne maʻu ʻa e [a]tui kiate au ke [b]fakamoʻui ia pea kuo ʻikai [c]tuʻutuʻuni ke ne maté, ʻe fakamoʻui ia.

49 Ko ia ia ʻokú ne maʻu ʻa e tui ke mamatá te ne mamata.

50 Ko ia ia ʻokú ne maʻu ʻa e tui ke fanongó te ne fanongo.

51 Ko e ketu ʻokú ne maʻu ʻa e tui ke hopó te ne hopo.

52 Pea ko kinautolu ʻoku ʻikai te nau maʻu ʻa e tui ke fai ʻa e ngaahi meʻá ni, ka ʻoku nau tui kiate aú, ʻoku nau maʻu ʻa e mālohi ke hoko ko hoku ngaahi [a]foha; pea ʻe fakatatau ki he ʻikai te nau maumauʻi ʻeku ngaahi fonó ʻa hoʻomou [b]kātakiʻi ʻa honau ngaahi vaivaí.

53 Ke ke tuʻu ʻi he tuʻunga ʻo ho [a]lakanga tauhí.

54 ʻOua naʻá ke toʻo ʻa e kofu ʻo ho tokouá; ke ke totongi ki he meʻa te ke maʻu mei ho tokouá.

55 Pea kapau te ke [a]maʻu ha meʻa ʻoku lahi ange ʻi he meʻa ʻe tauhi ʻaki koé, ke ke ʻoatu ia ki hoku [b]fale tukuʻanga koloá, koeʻuhí ke fai ʻa e ngaahi meʻa kotoa pē ʻo fakatatau ki he meʻa kuó u leaʻakí.

56 Ke mou kole, pea ʻe foaki atu ʻa ʻeku ngaahi [a]folofolá ʻo hangē ko e meʻa kuó u tuʻutuʻuní, pea ʻe [b]maluʻi ia ke lelei;

57 Pea ʻoku ʻaonga ke ke fakalongolongo pē ʻo kau ki ai, pea ʻoua ʻe akonaki ʻaki ia kae ʻoua ke mou maʻu ʻa hono kakató.

58 Pea ʻoku ou fai kiate koe ha fekau ke ke toki akonaki ʻaki ia ki he kakai kotoa pē; he ʻe akonaki ʻaki ia ki he ngaahi puleʻanga, ngaahi faʻahinga, ngaahi lea mo e kakai [a]kotoa pē.

59 Ke ke maʻu ʻa e ngaahi meʻa kuó ke maʻú, ʻa ia kuo foaki kiate koe ʻi heʻeku ngaahi folofolá ke hoko ko ha fono, ke hoko ko ʻeku fono ke puleʻi ʻaki ʻa hoku siasí;

60 Pea ko ia ia te ne [a]fai ʻo fakatatau ki he ngaahi meʻa ní, ʻe fakamoʻui ia, pea ko ia ia ʻe ʻikai te ne fai ki aí, ʻe [b]fakamalaʻiaʻi ia ʻo kapau te ne fai pehē atu ai pē.

61 Kapau te ke kole, te ke maʻu ha [a]fakahā hoko mo e fakahā, pea mo ha [b]ʻilo hoko mo e ʻilo, koeʻuhí ke ke ʻiloʻi ʻa e ngaahi [c]meʻa liló mo e ngaahi [d]meʻa fakamelinó—ʻa e meʻa ʻoku ʻomi ʻa e [e]fiefiá, ʻa e meʻa ko ia ʻoku ʻomi ʻa e moʻui taʻengatá.

62 Ke ke kole, pea ʻe fakahā kiate koe ʻi hoku taimi totonu pē ʻoʻokú ʻa e feituʻu ʻe langa ai ʻa e [a]Selūsalema Foʻoú.

63 Pea vakai, ʻe hoko ʻo pehē ʻe fekauʻi atu ʻa ʻeku kau tamaioʻeikí ki he hahaké pea ki he hihifó, pea ki he tokelaú pea ki he tongá.

64 Pea naʻa mo e taimí ni, tuku ia ʻoku ʻalu ki he hahaké ke ne akoʻi ʻa kinautolu ʻe uluí ke nau hola ki he [a]hihifó, pea ke fai ʻeni koeʻuhí ko e meʻa ʻe hoko ki he māmaní, pea mo e ngaahi kautaha [b]fufuú.

65 Vakai, ke ke tauhi ʻa e ngaahi meʻá ni kotoa, pea ʻe lahi ʻa hoʻo totongí; he ʻoku tuku kiate koe ke ke ʻiloʻi ʻa e ngaahi meʻa lilo ʻo e puleʻangá, ka ʻoku ʻikai tuku ia ke ʻiloʻi ʻe he māmaní.

66 Ke mou tauhi ʻa e ngaahi fono kuo mou maʻú pea faivelenga.

67 Pea te mou maʻu ʻamui ʻa e ngaahi [a]fuakava fakasiasi, ʻa ia ʻe feʻunga ke fokotuʻu maʻu ʻa kimoutolu ʻi heni pea ʻi he Selūsalema Foʻoú foki.

68 Ko ia, ko ia ia ʻoku masiva ʻi he [a]potó, tuku ke ne kole kiate au, pea te u foaki kiate ia ʻo lahi pea ʻikai valokiʻi ia.

69 Hiki hake homou lotó ʻo fiefia, he kuo foaki kiate kimoutolu ʻa e [a]puleʻangá, pe ʻi hono ʻai ʻe tahá, ko e ngaahi [b]kī ʻo e siasí. ʻE pehē. ʻĒmeni.

70 ʻE maʻu ʻe he kau [a]taulaʻeikí mo e kau [b]akonakí ʻa honau ngaahi [c]lakanga tauhí, ʻo hangē foki ko e kāingalotú.

71 Pea ko e ongo kaumātuʻa pe taulaʻeiki lahi ʻa ia kuo fili ke tokoni ki he pīsopé ʻi he lakanga ʻo e ongo tokoní ʻi he ngaahi meʻa kotoa pē, ʻe tauhi hona ongo fāmilí ʻaki ʻa e ngaahi koloa kuo [a]fakatapui ki he pīsopé, koeʻuhi ko e lelei ʻa e kakai masivá, pea ki he ngaahi taumuʻa kehe foki, ʻo hangē ko ia kuo lau ki ai ki muʻá;

72 Pe te na maʻu ʻa e totongi totonu ki heʻena ngaahi ngāue kotoa pē, pe ko ha lakanga tauhi pe ha meʻa kehe, ʻo hangē ko e meʻa ʻe pehē ʻoku lelei tahá pe ʻe aleaʻi ʻe he ongo tokoní pea mo e pīsopé.

73 Pea ʻe maʻu foki ʻe he pīsopé, ʻa hono tauhí, pe ko e totongi totonu ki heʻene ngaahi ngāue kotoa pē ʻi he siasí.

74 Vakai, ko e moʻoni ʻoku ou pehē kiate kimoutolu, ʻilonga ha niʻihi ʻiate kimoutolu kuo tukuange honau ngaahi malí koeʻuhi ko e [a]feʻauakí, pe ʻi hono ʻai ʻe tahá, kapau te nau fakamoʻoni ʻi homou ʻaó ʻi he loto-fakatōkilalo kotoa ʻoku moʻoni ia, ʻoua naʻa mou kapusi ʻa kinautolu ki tuʻa meiate kimoutolu;

75 Ka ʻo kapau te mou ʻiloʻi kuo liʻaki ʻe ha niʻihi ʻa honau malí koeʻuhi ko e [a]tono, ka ko kinautolu kuo nau fakatupu ʻa e tonó, pea ʻoku kei moʻui ʻa honau malí, ʻe [b]kapusi ʻa kinautolu ki tuʻa meiate kimoutolu.

76 Pea ko e tahá, ʻoku ou pehē kiate kimoutolu, ke mou faʻa [a]vakai lelei mo tokanga, ʻi he fakaʻekeʻeke lahi, koeʻuhí ke ʻoua naʻa mou tali ha niʻihi pehē ʻiate kimoutolu ʻo kapau kuo nau mali;

77 Pea kapau kuo ʻikai te nau mali, ke nau fakatomala mei heʻenau ngaahi angahalá kotoa pē, pe ʻe ʻikai te mou tali ʻa kinautolu.

78 Pea ko e tahá, ko e tokotaha kotoa pē ʻoku kau ki he siasí ni ʻo Kalaisí, te ne tokanga ke tauhi ʻa e ngaahi fekau mo e ngaahi fuakava kotoa pē ʻo e siasí.

79 Pea ʻe hoko ʻo pehē, kapau ʻe [a]fakapō ha niʻihi ʻiate kimoutolu ʻe tukuange ʻa kinautolu pea ʻe fai kiate kinautolu ʻo fakatatau ki he ngaahi lao ʻo e fonuá; he ke mou manatuʻi ʻoku ʻikai hano fakamolemole; pea ʻe fakamoʻoniʻi ia ʻo fakatatau ki he ngaahi lao ʻo e fonuá.

80 Pea kapau ʻe tono ha tangata pe fefine, ʻe fakamāuʻi ʻa e tangata pe fefine ko iá ʻi he ʻao ʻo e ongo kaumātuʻa ʻe toko ua ʻo e siasí, pe tokolahi ange, pea ʻe fakamoʻoniʻi ʻa e lea kotoa pē ʻoku talatalaakiʻi ʻaki ʻa e tangatá pe fefiné ʻe he fakamoʻoni ʻe toko ua ʻo e siasí, kae ʻikai ʻe ha fili; ka ʻo kapau ʻe tokolahi ange ʻa e kau fakamoʻoní ʻi he toko uá ʻe lelei ange ia.

81 Ka ʻe fakahalaiaʻi ʻa e tangatá pe fefiné ʻe he ngutu ʻo e ongo fakamoʻoni ʻe toko ua; pea ʻe fakahā ʻa e meʻa naʻe hokó ʻe he ongo kaumātuʻá ʻi he ʻao ʻo e siasí, pea ʻe hiki hake ʻe he siasí ʻa honau nimá ʻo fakamoʻoni ki he tangatá pe fefiné, koeʻuhi ke fai kiate kinaua ʻo fakatatau ki he fono ʻa e ʻOtuá.

82 Pea kapau ʻe lava, ʻoku ʻaonga ke ʻi ai foki ʻa e pīsopé.

83 Pea ke mou fai pehē ʻi he ngaahi meʻa kotoa pē ʻe ʻomi kiate kimoutolu ke fakamāuʻí.

84 Pea kapau ʻe kaihaʻa fakamālohi ʻe ha tangata pe fefine, ʻe tukuange ia ki he lao ʻo e fonuá.

85 Pea kapau te ne [a]kaihaʻa, ʻe tukuange ia ki he lao ʻo e fonuá.

86 Pea kapau te ne [a]loi, ʻe tukuange ia ki he lao ʻo e fonuá.

87 Pea kapau te ne fai ha faʻahinga hia ʻe taha, ʻe tukuange ia ki he fonó, ʻio ʻa e fono ʻa e ʻOtuá.

88 Pea kapau ʻe [a]faikovi kiate koe ʻa ho [b]tuongaʻané pe tuofefiné, ke ke ʻave ia fakaekimoua pē; pea kapau te ne [c]vete ʻene hiá ke mo fakalelei.

89 Pea kapau ʻe ʻikai te ne vete, ke ke tukuange ia ki he siasí, ʻo ʻikai ki he kāingalotú, ka ki he kaumātuʻá. Pea ʻe fai ia ʻi ha fakataha kae ʻikai ʻi he ʻao ʻo e māmaní.

90 Pea kapau ʻe faikovi ʻa ho tuongaʻané pe tuofefiné ki ha tokolahi, ʻe [a]valokiʻi ia ʻi he ʻao ʻo e tokolahi.

91 Pea kapau ʻe fai fakahāhā ha kovi ʻe ha toko taha, ʻe valokiʻi fakahāhā ia koeʻuhí ke ne mā. Pea kapau ʻe ʻikai te ne vete, ʻe tukuange ia ki he fono ʻa e ʻOtuá.

92 Kapau ʻe fai ha kovi ʻe ha taha ʻi he lilo, ʻe valokiʻi ia ʻi he lilo koeʻuhí ke ne maʻu ʻa e faingamālie ke vete ia ʻi he lilo kiate ia ʻa ia kuó ne faikovi ki aí pea ki he ʻOtuá, koeʻuhí ke ʻoua naʻa lea ʻaki ha kovi ʻe he siasí ʻo kau kiate ia.

93 Pea ʻe pehē ʻa e meʻa te mou fai ʻi he ngaahi meʻa kotoa pē.

- ◀2a
T&F 58:23. FFL Fonó.

- ◀3a
T&F 38:32.

- ◀b
Mātiu 18:19.

- ◀5a
FFL Laumālie Māʻoniʻoní.

- ◀6a
Maʻake 6:7. FFL Ngāue Fakafaifekaú.

- ◀9a
T&F 57:1–2.

- ◀b
ʻEta 13:2–11; T&F 45:66–71; 84:2–5; Mōsese 7:62; TT 1:10. FFL Selūsalema Foʻou.

- ◀c
FFL ʻIsileli—Ko hono tānaki ʻo ʻIsilelí.

- ◀d
Sāk. 8:8.

- ◀10a
T&F 41:9–11; 124:19.

- ◀b
T&F 64:40.

- ◀11a
FFL Malangá.

- ◀b
FFL Fakanofó; Uí, Ui ʻe he ʻOtuá.

- ◀c
FFL Lakanga Fakataulaʻeikí; Mafaí.

- ◀12a
Mōsaia 18:19–20; T&F 52:9, 36. FFL Akoʻí, Faiako.

- ◀b
FFL Kaumātuʻa.

- ◀c
FFL Tohi Tapú.

- ◀d
FFL Folofolá—Ko e mahuʻinga ʻo e folofolá; Tohi ʻa Molomoná.

- ◀e
FFL Ongoongoleleí.

- ◀14a
T&F 63:64. FFL Lotú.

- ◀b
FFL Akoʻí, Faiako—Faiako ʻaki ʻa e Laumālié; Laumālie Māʻoniʻoní.

- ◀15a
T&F 42:56–58.

- ◀16a
1 Kol. 2:10–14; T&F 68:2–4. FFL Fakafiemālié.

- ◀18a
ʻEke. 20:13–17; Mātiu 5:21–37; 2 Nīfai 9:35; Mōsaia 13:21–24; 3 Nīfai 12:21–37.

- ◀b
FFL Fakapoó.

- ◀19a
FFL Tautea Maté.

- ◀20a
FFL Kaihaʻá, Kaihaʻasí.

- ◀21a
FFL Faitotonú; Loí.

- ◀22a
FFL Malí; ʻOfá.

- ◀b
Sēnesi 2:23–24; ʻEfesō 5:25, 28–33.

- ◀23a
Mātiu 5:28; 3 Nīfai 12:28; T&F 63:16. FFL Holi Koví.

- ◀24a
FFL Tonó.

- ◀25a
FFL Fakatomalá, Fakatomalaʻí.

- ◀b
Sione 8:3–11. FFL Fakamolemolé, Fakamolemoleʻí.

- ◀26a
2 Pita 2:20–22; T&F 82:7.

- ◀27a
FFL Laú.

- ◀28a
FFL Tuʻusi mei he Siasí.

- ◀29a
Sione 14:15, 21.

- ◀b
FFL Ngāué, Ngāue-ʻofá.

- ◀c
FFL Talangofuá.

- ◀30a
Mōsaia 4:16–26; ʻAlamā 1:27. FFL Masivá.

- ◀b
FFL Fakatapuí.

- ◀c
FFL Uelofeá.

- ◀31a
Mōsaia 2:17. FFL Foaki ʻOfá.

- ◀b
FFL Masivá.

- ◀c
FFL Pīsope.

- ◀d
FFL Vaheʻí.

- ◀32a
T&F 51:4.

- ◀b
T&F 72:3–11. FFL Ala ʻEkeʻi mei ha Taha ʻa ʻEne Ngaahi Ngāué.

- ◀c
FFL Lakanga Tauhí.

- ◀d
T&F 51:3.

- ◀33a
T&F 42:55; 51:13; 119:1–3.

- ◀35a
FFL Saione; Selūsalema Foʻou.

- ◀36a
T&F 36:8.

- ◀b
Malakai 3:1.

- ◀37a
T&F 41:5; 50:8–9. FFL Tuʻusi mei he Siasí.

- ◀b
FFL Fakatapuí.

- ◀38a
Mātiu 25:34–40. FFL Manavaʻofá; Uelofeá.

- ◀40a
LFkt. 16:5. FFL Loto-hīkisiá.

- ◀b
FFL ʻUlungaanga Fakatōkilaló.

- ◀42a
T&F 68:30–32. FFL Fakapikopikó.

- ◀43a
FFL Mahakí.

- ◀44a
FFL Faingāue ki he Mahakí; Nimá, Hilifaki ʻo e.

- ◀b
Loma 14:8; Fakahā 14:13; T&F 63:49.

- ◀45a
1 Sione 4:16, 20–21.

- ◀b
FFL ʻOfá.

- ◀c
ʻAlamā 28:11–12.

- ◀d
1 Kol. 15:19–22. FFL ʻAmanakí, ʻAmanaki Leleí.

- ◀46a
FFL Mate Fakasinó.

- ◀b
Fakahā 14:13.

- ◀48a
T&F 46:19. FFL Tuí.

- ◀b
FFL Fakamoʻui Mahakí, Ngaahi.

- ◀c
Tngt. 3:1–2; Ngāue 17:26; Hepelū 9:27; T&F 122:9.

- ◀52a
FFL Foha mo e Ngaahi ʻOfefine ʻo e ʻOtuá, Ngaahi.

- ◀b
Loma 15:1. FFL Feohí.

- ◀53a
FFL Lakanga Tauhí.

- ◀55a
T&F 82:17–19; 119:1–3.

- ◀b
T&F 42:34; 51:13.

- ◀56a
Ko ha ʻuhinga ia ki ha ngaahi ngāue liliu lea kehe, kau ai ʻa e liliu ʻe Siosefa Sāmita ʻa e Tohi Tapú. T&F 45:60–61.

- ◀b
FFL Folofolá—Ko e mahuʻinga ʻo e folofolá.

- ◀58a
T&F 1:2.

- ◀60a
T&F 41:5. FFL Talangofuá.

- ◀b
Mōsese 5:15. FFL Malaʻiá.

- ◀61a
FFL Fakahaá.

- ◀b
ʻĒpa. 1:2. FFL Fakamoʻoní; ʻIló.

- ◀c
T&F 63:23. FFL Meʻa Lilo ʻa e ʻOtuá, Ngaahi.

- ◀d
T&F 39:6.

- ◀e
FFL Fiefiá.

- ◀62a
T&F 57:1–5.

- ◀64a
T&F 45:64.

- ◀b
FFL Kautaha Fufuú, Ngaahi.

- ◀67a
T&F 82:11–15.

- ◀68a
Sēmisi 1:5. FFL Potó.

- ◀69a
FFL Puleʻanga ʻo e ʻOtuá pe Puleʻanga ʻo e Langí.

- ◀b
Mātiu 16:19; T&F 65:2. FFL Kī ʻo e Lakanga Fakataulaʻeikí, Ngaahi.

- ◀70a
FFL Taulaʻeiki, Lakanga Taulaʻeiki Faka-ʻĒloné.

- ◀b
FFL Akonaki, Lakanga Taulaʻeiki Faka-ʻĒloné.

- ◀c
FFL Lakanga Tauhí.

- ◀71a
FFL Fakatapuí.

- ◀74a
FFL Anga-taʻemaʻa Fakaeangamaʻá; Feʻauakí.

- ◀75a
FFL Tonó.

- ◀b
FFL Tuʻusi mei he Siasí.

- ◀76a
FFL Leʻó, Leʻohí.

- ◀79a
FFL Fakapoó.

- ◀85a
FFL Kaihaʻá, Kaihaʻasí.

- ◀86a
FFL Faitotonú; Loí.

- ◀88a
Mātiu 18:15–17.

- ◀b
FFL Kāingá, Tokoua; Tuofefiné.

- ◀c
FFL Vete Hiá, Vete ʻa e Angahalá.

- ◀90a
FFL Valokí, Valokiʻí.

VAHE 43

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi Fēpueli 1831 (History of the Church, 1:154–156). ʻI he taimi ko ʻení naʻe ʻi ai ha kāingalotu ʻe niʻihi ʻo e Siasí naʻa nau hohaʻa koeʻuhí he naʻe ʻi ai ha kakai naʻa nau loi ʻo pehē tokua ʻoku nau maʻu fakahā. Naʻe fehuʻi ʻe he Palōfitá ki he ʻEikí peá ne maʻu ʻa e folofola ko ʻení ʻa ia naʻe fai mai ki he kaumātuʻa ʻo e Siasí. ʻOku kau ʻa e konga ʻuluakí ki he ngaahi meʻa fekauʻaki mo hono puleʻi ʻo e Siasí; pea ʻoku ʻi he konga hono uá ha fakatokanga kuo pau ke fai ʻe he kaumātuʻá ki he ngaahi puleʻanga ʻo e māmaní.

1–7, ʻOku fai mai ʻa e ngaahi fakahaá mo e ngaahi fekaú ʻi he tokotaha pē kuo filí; 8–14, ʻOku fakamāʻoniʻoniʻi ʻa e Kāingalotú ʻi heʻenau ngāue ʻi he māʻoniʻoni kotoa ʻi he ʻao ʻo e ʻEikí; 15–22, ʻOku fekauʻi atu ʻa e kaumātuʻá ke kalanga ʻaki ʻa e fakatomalá mo teuteuʻi ʻa e tangatá ki he fuʻu ʻaho lahi ʻo e ʻEikí; 23–28, ʻOku folofola mai ʻa e ʻEikí ki he tangatá ʻaki hono leʻo ʻoʻoná pea ʻi he ngaahi mālohi ʻo natulá; 29–35, ʻE hoko mai ʻa e Afeʻi Taʻú mo hono haʻi ʻo Sētané.

1 ʻĒ, tokanga mai, ʻa kimoutolu ʻa e kaumātuʻa ʻo hoku siasí, pea fanongo ʻa e telingá ki he ngaahi lea te u lea ʻaki kiate kimoutolú.

2 He vakai, ko e moʻoni, ko e moʻoni, ʻoku ou pehē kiate kimoutolu, kuo mou maʻu ʻa e fekau ke hoko ko e [a]fono ki hoku siasí, ʻiate ia kuó u fili kiate kimoutolu ke maʻu ʻa e ngaahi [b]fekaú mo e ngaahi fakahā mei hoku nimá.

3 Pea ke mou ʻiloʻi pau ʻa e meʻá ni—ʻoku ʻikai ke ʻi ai mo ha taha kehe kuo fili kiate kimoutolu ke maʻu ʻa e ngaahi fekaú mo e ngaahi fakahaá kae ʻoua ke toʻo atu ia, ʻo kapau te ne [a]nofo maʻu ʻiate au.

4 Ka ko e moʻoni, ko e moʻoni, ʻoku ou pehē kiate kimoutolu, ʻe [a]ʻikai fili ha tokotaha kehe ki he meʻa-foakí ni tuku kehe pē ʻo kapau ʻe fai ia ʻiate ia; he kapau ʻe toʻo ia meiate ia ʻe ʻikai te ne maʻu ha mālohi tuku kehe pē ke fili ha tokotaha kehe ke fetongi ia.

5 Pea ʻe hoko ʻeni ko e fono kiate kimoutolu, ke ʻoua naʻa mou tali ʻa e ngaahi akonaki ʻa ha niʻihi ʻe haʻu kiate kimoutolu ʻo lau ia ko e ngaahi fakahā pe ko e ngaahi fekau;

6 Pea ʻoku ou foaki ʻeni kiate kimoutolu koeʻuhí ke ʻoua naʻa [a]kākaaʻi ʻa kimoutolu, koeʻuhí ke mou ʻiloʻi ʻoku ʻikai ke tupu ia meiate au.

7 He ko e moʻoni ʻoku ou pehē kiate kimoutolu, ko ia ia kuo [a]fakanofo ʻiate aú, ʻe hū mai ia ʻi he [b]matapaá pea fakanofo ia ʻo hangē ko ia kuó u fakahā kiate kimoutolu ki muʻá, ke akonaki ʻaki ʻa e ngaahi fakahā ko ia kuo mou maʻú pea te mou maʻu ʻiate ia kuó u filí.

8 Pea ko ʻeni, vakai, ʻoku ou tuku kiate kimoutolu ʻa e fekau, ke mou [a]feakoʻaki mo fefakamaamaʻaki ʻa kimoutolu ʻo ka mou ka fakataha, koeʻuhi ke mou ʻiloʻi ʻa e founga ke fai mo angi ʻaki ʻa hoku siasí, ʻa e founga ke fai ʻo kau ki he ngaahi tefito ʻo ʻeku fonó mo e ngaahi fekau kuó u ʻoatú.

9 Pea ko ia ʻe pehē hoʻomou poto ʻi he fono ʻo hoku siasí, pea [a]fakamāʻoniʻoniʻi ʻa kimoutolu ʻe he meʻa kuo mou maʻú, pea mou fehaʻiʻaki ʻa kimoutolu ke ngāue ʻi he māʻoniʻoni kakato ʻi hoku ʻaó—

10 Koeʻuhi ʻe fakatatau ki hoʻomou fai ʻení, ʻa e nāunau ʻe [a]tānaki mai ki he puleʻanga kuo mou maʻú. Kapau ʻe ʻikai te mou fai ia, ʻe [b]toʻo atu ia, ʻio ʻa e meʻa kuo mou maʻú.

11 Mou liʻaki ki tuʻa ʻa e [a]fai angahala ʻa ia ʻoku ʻiate kimoutolú; fakamāʻoniʻoniʻi ʻa kimoutolu ʻi hoku ʻaó;

12 Pea kapau ʻoku mou fie maʻu ʻa e ngaahi nāunau ʻo e puleʻangá, mou fili ʻa ʻeku tamaioʻeiki ko Siosefa Sāmita, ko e Siʻí, pea [a]poupouʻi hake ia ʻi hoku ʻaó ʻi he lotu ʻo e tui.

13 Pea ko e tahá, ʻoku ou pehē kiate kimoutolu, kapau ʻoku mou fie maʻu ʻa e ngaahi [a]meʻa lilo ʻo e puleʻangá, ke mou tokonaki maʻana ʻa e meʻakai mo e kofu pea mo e meʻa kotoa pē ʻe ʻaonga ke ne maʻú ke lava ʻo fakahoko ai ʻa e ngāue kuó u fekau kiate iá;

14 Pea kapau ʻe ʻikai te mou fai ia te ne nofo atu ai pē ʻiate kinautolu kuo nau tali iá, koeʻuhí ke u lava ʻo fakatolonga kiate au ha kakai [a]haohaoa ʻi hoku ʻaó.

15 ʻOku ou toe pehē, tokanga mai ʻa kimoutolu ʻa e kaumātuʻa ʻo hoku siasí, ʻa ia kuó u fili: ʻOku ʻikai fekauʻi atu ʻa kimoutolu ke akonekina ʻa kimoutolu ka ke mou [a]akoʻi ʻa e fānau ʻa e tangatá ʻi he ngaahi meʻa kuó u tuku ki homou nimá ʻi he mālohi ʻo hoku [b]Laumālié;

16 Pea ʻe [a]akoʻi ʻa kimoutolu mei ʻolunga. [b]Fakamāʻoniʻoniʻi ʻa kimoutolu, pea ʻe [c]fakakoloaʻiaʻi ʻa kimoutolu ʻaki ʻa e mālohi koeʻuhí ke mou foaki atu ʻo hangē ko ia kuó u leaʻakí.

17 Mou tokanga, he vakai, ʻoku ofi mai ʻa e fuʻu [a]ʻaho [b]lahi ʻo e ʻEikí.

18 He ʻoku ʻunuʻunu mai ʻa e ʻaho ʻe fakaongo atu ai ʻe he ʻEikí ʻa hono [a]leʻó mei he langí; ʻe [b]ngalulululu ʻa e ngaahi langí pea ʻe [c]tetetete ʻa e māmaní, pea ʻe ongo atu ʻa e [d]talupite ʻa e ʻOtuá ʻo fuoloa pea leʻo-lahi, ʻo fakahā atu ki he ngaahi puleʻanga ʻoku mohé: ʻA kimoutolu, ʻa e kau māʻoniʻoní, mou [e]tutuʻu hake pea moʻui; ʻa kimoutolu ʻa e kau angahalá mou [f]tatali pea [g]mohe atu kae ʻoua ke u toe ui atu.

19 Ko ia nonoʻo homou kongalotó telia naʻa ʻilo ʻa kimoutolu ʻi he lotolotonga ʻo e kau fai angahalá.

20 Hiki hake homou leʻó pea ʻoua ʻe taʻofi. Ui atu ki he ngaahi puleʻangá ke nau fakatomala, ʻa e motuʻá mo e talavoú fakatouʻosi, ʻa e pōpulá mo e tauʻatāiná fakatouʻosi, ʻo pehē: Mou teuteuʻi ʻa kimoutolu ki he fuʻu ʻaho lahi ʻo e ʻEikí;

21 He kapau ko au, ʻa ia ko e tangatá, kapau ʻoku ou hiki hake hoku leʻó pea ui atu kiate kimoutolu ke fakatomala, pea ʻoku mou fehiʻa kiate au, ko e hā haʻamou lea ʻe fai ʻo ka hokosia ʻa e ʻaho ʻa ia ʻe pā fakaongo atu ai ʻe he ngaahi [a]maná ʻa honau ngaahi leʻó mei he ngaahi ngataʻanga ʻo e māmaní, ʻo lea ki he telinga ʻo e kakai kotoa pē ʻoku moʻuí, ʻo pehē—Fakatomala, pea teuteu ki he fuʻu ʻaho lahi ʻo e ʻEikí?

22 ʻIo, pea ko e tahá, ʻo ka tapa atu ʻa e ngaahi ʻuhilá mei he hahaké ki he hihifó, pea nau fakaongo atu ʻa honau leʻó ki he kakai kotoa pē ʻoku moʻuí, ʻo ngaohi ke vevela ʻa e telinga ʻo e kakai kotoa pē ʻoku fanongó, ʻo lea ʻaki ʻa e ngaahi leá ni—Mou fakatomala, he kuo hokosia ʻa e fuʻu ʻaho lahi ʻo e ʻEikí?

23 Pea mo ʻeni foki, ʻe fakaongo atu ʻe he ʻEikí ʻa hono leʻó mei he langí, ʻo pehē: Tokanga mai, ʻa kimoutolu ʻa e ngaahi puleʻanga ʻo e māmaní pea fanongo ki he ngaahi folofola ʻa e ʻOtua ʻa ia naʻá ne fakatupu ʻa kimoutolú.

24 ʻA kimoutolu ʻa e ngaahi puleʻanga ʻo e māmaní, kuo liunga fiha ʻeku fie tānaki fakataha ʻa kimoutolu, ʻo hangē ko e tānaki fakataha ʻe he [a]motuʻa moá ʻa hono ʻuhikí ʻi hono lalo kapakaú, ka naʻe ʻikai te mou [b]loto ki ai!

25 Hono ʻikai ke tuʻo lahi ʻeku [a]ui atu kiate kimoutolu ʻi he ngutu ʻo ʻeku kau [b]tamaioʻeikí pea ʻi he [c]tauhi mai ʻa e kau ʻāngeló, pea ʻaki hoku leʻo pē ʻoʻokú, mo e leʻo ʻo e ngaahi maná, mo e leʻo ʻo e ʻuhilá, pea mo e leʻo ʻo e ngaahi afaá, pea mo e leʻo ʻo e ngaahi mofuiké, mo e ngaahi fuʻu taufa ʻuha maka lalahí, pea mo e leʻo ʻo e ngaahi [d]hongé mo e ngaahi mahaki fakaʻauha ʻo e faʻahinga kotoa pē, pea ʻi he fuʻu leʻo ʻo e talupité, pea mo e leʻo ʻo e fakamāú, pea ʻi he leʻo ʻo e [e]ʻaloʻofá ʻi he ʻahó hono kotoa, pea ʻi he leʻo ʻo e fakalāngilangi mo e ongoongo lelei pea mo e ngaahi koloa ʻo e moʻui taʻengatá, peá u fie fakamoʻui ʻa kimoutolu ʻaki ʻa e fakamoʻui [f]taʻengata, ka naʻe ʻikai te mou loto ki ai!

26 Vakai, kuo hokosia ʻa e ʻahó, pea kuo pito ai ʻa e ipu ʻo e lili ʻo ʻeku ʻitá.

27 Vakai, ko e moʻoni ʻoku ou tala kiate kimoutolu, ko e ngaahi lea ʻeni ʻa e ʻEikí ko homou ʻOtuá.

28 Ko ia, mou ngāue, mou [a]ngāue ʻi heʻeku ngoue vainé ko hono fai fakaʻosí—ui fakaʻosi ki he kakai ʻoku nofo ʻi he māmaní.

29 He kuo pau ke u [a]haʻu ʻi he taimi ʻoku ou loto ki aí ki he funga ʻo e māmani ʻi he fakamaau, pea ʻe huhuʻi ʻa hoku kakaí pea te nau pule fakataha mo au ʻi he māmaní.

30 He ʻe hokosia ʻa e fuʻu [a]Afeʻi Taʻu ʻa ia kuó u lea ʻaki ʻi he ngutu ʻo ʻeku kau tamaioʻeikí.

31 He kuo pau ke [a]haʻi ʻa [b]Sētane, pea ʻo ka toe vete ange ia, te ne pule ʻi he kiʻi faʻahitaʻu [c]siʻi pē, pea ʻe toki hokosia ʻa e [d]ngataʻanga ʻo e māmaní.

32 Pea ko ia ia ʻoku nofo ʻi he [a]māʻoniʻoní ʻe [b]liliu ia ʻi he kemo ʻo e mata, pea ʻe mole atu ʻa e māmaní ʻo hangē ko e fai ia ʻaki ʻa e afi.

33 Pea ʻe ʻalu atu ʻa e kau fai angahalá ki he [a]afi taʻe-faʻa-mate, pea ʻoku ʻikai ke ʻiloʻi ʻe ha tangata ʻi he māmaní ʻa honau ikuʻangá, pea ʻe ʻikai ai pē ke ʻilo ia, kae ʻoua ke nau haʻu ki hoku ʻaó ʻi he [b]fakamaau.

34 Mou tokanga ki he ngaahi leá ni. Vakai, ko Sīsū Kalaisi au, ko e [a]Fakamoʻui ʻo e māmaní. [b]Mataʻikoloa ʻaki ʻi homou lotó ʻa e ngaahi meʻá ni, pea tuku ke [c]nofoʻia ʻi homou [d]ʻatamaí ʻa e ngaahi [e]meʻa mamafa ʻo e nofo taʻengatá.

35 Mou [a]loto-fakamātoato. Tauhi ʻeku ngaahi fekau kotoa pē. ʻE pehē. ʻĒmeni.

- ◀2a
T&F 42.

- ◀b
FFL Fakahaá; Fekau ʻa e ʻOtuá, Ngaahi.

- ◀3a
Sione 15:4.

- ◀4a
T&F 28:2–3.

- ◀6a
T&F 46:7. FFL Kākaá.

- ◀7a
FFL Fakanofó.

- ◀b
Mātiu 7:13–14; 2 Nīfai 9:41; 31:9, 17–18; 3 Nīfai 14:13–14; T&F 22:1–4.

- ◀8a
T&F 88:77.

- ◀9a
FFL Fakamāʻoniʻoniʻí.

- ◀10a
ʻAlamā 12:10.

- ◀b
Maʻake 4:25.

- ◀11a
FFL Angahalá.

- ◀12a
FFL Poupouʻi ʻo e Kau Taki ʻo e Siasí.

- ◀13a
FFL Meʻa Lilo ʻa e ʻOtuá, Ngaahi.

- ◀14a
FFL Haohaoá.

- ◀15a
FFL Ngāue Fakafaifekaú.

- ◀b
FFL Akoʻí, Faiako—Faiako ʻaki ʻa e Laumālié.

- ◀16a
FFL Ueʻí, Ueʻi Fakalaumālié.

- ◀b
FFL Fakamāʻoniʻoniʻí.

- ◀c
Luke 24:49; T&F 38:32; 95:8–9; 110:8–10.

- ◀17a
T&F 29:8. FFL Hāʻele ʻAnga Ua Mai ʻa Sīsū Kalaisí.

- ◀b
Malakai 4:5; T&F 2:1; 34:6–9.

- ◀18a
Sioeli 2:11; T&F 133:50.

- ◀b
Sioeli 2:10; 3:16; T&F 45:48.

- ◀c
T&F 88:87.

- ◀d
T&F 29:13; 45:45.

- ◀e
FFL Toetuʻú.

- ◀f
T&F 76:85; 88:100–101.

- ◀g
Molom. 9:13–14.

- ◀21a
2 Nīfai 27:2; T&F 88:90.

- ◀24a
Mātiu 23:37; 3 Nīfai 10:4–6.

- ◀b
FFL Angatuʻú.

- ◀25a
Hilam. 12:2–4.

- ◀b
Mātiu 23:34. FFL Palōfita.

- ◀c
T&F 7:6; 130:4–5.

- ◀d
Selem. 24:10; ʻĀmosi 4:6; T&F 87:6; SS—M 1:29.

- ◀e
FFL ʻAloʻofá.

- ◀f
FFL Fakamoʻuí; Moʻui Taʻe-faʻa-maté; Moʻui Taʻengatá.

- ◀28a
Sēkope 5:71; T&F 33:3. FFL Ngoue Vaine ʻa e ʻEikí.

- ◀29a
FFL Hāʻele ʻAnga Ua Mai ʻa Sīsū Kalaisí.

- ◀30a
FFL Nofo Tuʻí.

- ◀31a
T&F 45:55; 84:100; 88:110.

- ◀b
1 Nīfai 22:26. FFL Tēvolo.

- ◀c
Fakahā 20:3; Sēkope 5:77; T&F 29:22.

- ◀d
FFL Māmaní—Ko e Ngataʻanga ʻo e māmaní.

- ◀32a
FFL Māʻoniʻoní.

- ◀b
1 Kol. 15:51–52; T&F 63:51; 101:31. FFL Toetuʻú.

- ◀33a
Mātiu 3:12.

- ◀b
FFL Sīsū Kalaisi—Fakamaau.

- ◀34a
FFL Fakamoʻuí (ʻEikí).

- ◀b
SS—M 1:37.

- ◀c
FFL Fakalaulaulotó.

- ◀d
FFL ʻAtamaí.

- ◀e
T&F 84:61; 100:7–8.

- ◀35a
Loma 12:3; T&F 18:21.

VAHE 44

Ko e fakahā naʻe fai kia Siosefa Sāmita ko e Palōfitá pea mo Sitenei Likitoni, ʻi Ketilani, ʻi ʻOhaiō, ʻi he konga fakamuimui ʻo Fēpueli 1831 (History of the Church, 1:157). Naʻe talangofua ʻa e Siasí ki he fekau ʻoku fakahā atu ʻi heni, naʻe tuʻutuʻuni ai ke fai ha konifelenisi ʻi he ʻuluaki konga ʻo Sune ka hoko maí.

1–3, ʻOku fekau ke fakataha ʻa e kaumātuʻá ʻi ha konifelenisi; 4–6, Kuo pau ke nau fokotuʻutuʻu ʻa kinautolu ʻo fakatatau ki he ngaahi lao ʻo e fonuá mo nau tokangaʻi ʻa e masivá.

1 Vakai, ʻoku folofola peheni ʻe he ʻEikí kiate kimoutolu ʻa ʻeku kau tamaioʻeiki, ʻoku ʻaonga kiate au ke ui ʻa e kaumātuʻa ʻo hoku siasí ke nau fakataha mei he hahaké mo e hihifó mo e tokelaú mo e tongá, ʻaki ha tohi pe ha toe founga ʻe taha.

2 Pea ʻe hoko ʻo pehē, ʻe fakatatau ki heʻenau tui faivelengá, mo ngāue ʻaki ʻa e tui kiate aú, te u huaʻi hifo ʻa hoku [a]Laumālié kiate kinautolu ʻi he ʻaho te nau fakataha aí.

3 Pea ʻe hoko ʻo pehē, te nau ʻalu atu ki he ngaahi potu takatakaí, ʻo [a]malanga ʻaki ʻa e fakatomalá ki he kakaí.

4 Pea ʻe [a]fakaului ʻa e tokolahi, ʻo aʻu ki hoʻomou maʻu ʻa e mālohi ke fokotuʻu ʻa kimoutolu ʻo [b]fakatatau ki he ngaahi lao ʻa e tangatá;

5 Koeʻuhí ke ʻoua naʻa maʻu ʻe homou ngaahi [a]filí ha mālohi kiate kimoutolu; koeʻuhí ke maluʻi ʻa kimoutolu ʻi he ngaahi meʻa kotoa pē; koeʻuhí ke mou lava ʻo tauhi ʻeku ngaahi fonó; koeʻuhí ke lava ʻo maumauʻi ʻa e ngaahi haʻi kotoa pē ʻa ia ʻoku feinga ai ʻa e filí ke fakaʻauha ʻa hoku kakaí.

6 Vakai, ʻoku ou pehē kiate kimoutolu, kuo pau ke mou [a]ʻaʻahi ki he masivá pea mo e faingataʻaʻiá pea tokoni ki honau fakafiemālieʻí, koeʻuhí ke tauhi ʻa kinautolu kae ʻoua ke fai ʻa e ngaahi meʻa kotoa pē ʻo fakatatau ki heʻeku fono kuo mou maʻú. ʻĒmeni.

- ◀2a
Ngāue 2:17.

- ◀3a
FFL Malangá.

- ◀4a
FFL Fakauluí.

- ◀b
T&F 98:5–7.

- ◀5a
2 Nīfai 4:33.

- ◀6a
Sēmisi 1:27. FFL Uelofeá; ʻOfa Mamahí.

VAHE 45

Ko e fakahā naʻe fai mai ʻia Siosefa Sāmita ko e Palōfitá ki he Siasí, ʻi Ketilani, ʻOhaiō, ʻi he ʻaho 7 Māʻasi 1831 (History of the Church, 1:158–163). ʻI he fai ʻe he Palōfitá ʻa e talamuʻaki ki heʻene lekooti ʻo e fakahā ko ʻení, naʻá ne pehē “ʻi he taimi ko ʻeni ʻo e hisitōlia ʻo e Siasí … kuo lahi ha ngaahi fakamatala loi … mo e ngaahi talanoa laulaunoa, kuo pulusi … pea tufaki, … ke taʻofi ʻa e kakaí mei heʻenau vakai ki he ngāué, pe tali ʻa e tuí. … Ka ʻoku totonu ke fiefia ʻa e Kāingalotú, … he naʻá ku maʻu ʻa e folofola ko ʻení” (History of the Church, 1:158).

1–5, Ko Sīsū Kalaisi ʻa hotau fakalaloa ki he Tamaí; 6–10, ʻOku hoko ʻa e ongoongoleleí ko ha talafekau ke teuteu ʻa e hāʻeleʻanga ki muʻa ʻi he ʻEikí; 11–15, Naʻe maʻu ʻe he ʻEikí ʻa ʻĪnoke mo hono kāingá kiate ia; 16–23, Naʻe fakahā mai ʻe Kalaisi ʻa e ngaahi fakaʻilonga ʻo ʻene hāʻele maí ʻo hangē ko ia naʻe fakahā mai ʻi he Moʻunga ʻŌlivé; 24–38, ʻE fakafoki mai ʻa e ongoongoleleí, pea ʻe fakakakato ʻa e taimi ʻo e kau Senitailé, pea ʻe hanga ʻe ha mahaki fakaʻauha ʻo ʻufiʻufi ʻa e fonuá; 39–47, Kuo pau ke hoko ha ngaahi fakaʻilonga, ngaahi meʻa fakaofo mo e Toetuʻú ʻi he Hāʻele ʻAnga Uá; 48–53, ʻE tuʻu ʻa Kalaisi ʻi he Moʻunga ʻŌlivé, pea ʻe mamata ʻa e kau Siú ki hono ngaahi kafó ʻi hono ongo nimá mo e vaʻé; 54–59, ʻE pule ʻa e ʻEikí lolotonga ʻa e Afeʻi Taʻú; 60–62, ʻOku fekau ki he Palōfitá ke kamata hono liliu ʻo e Fuakava Foʻoú, ʻa ia ʻe fakahā mai ai ha ngaahi fakamatala mahuʻinga; 63–75, ʻOku fekau ki he Kāingalotú ke nau kātoa fakataha ʻo langa ʻa e Selūsalema Foʻoú, ʻa ia ʻe haʻu ki ai ʻa e kakai mei he ngaahi puleʻanga kotoa pē.

1 Tokanga mai, ʻa kimoutolu ʻa e kakai ʻo hoku [a]siasí, ʻa ia kuo foaki ki ai ʻa e [b]puleʻangá; mou tokanga mai pea fanongo ʻa e telingá kiate ia ʻa ia naʻá ne ʻai ʻa e tuʻunga ʻo e māmaní, ʻa ia naʻá ne [c]ngaohi ʻa e ngaahi langí pea mo e ngaahi meʻa kotoa pē ʻi aí, pea naʻá ne ngaohi ʻa e ngaahi meʻa kotoa pē ʻa ia ʻoku moʻui, mo ngaue, pea ʻoku ʻi aí.

2 Pea ʻoku ou pehē foki, tokanga ki hoku leʻó, telia naʻa maʻu atu ʻa kimoutolu ʻe he [a]maté; ʻi ha [b]houa ʻoku ʻikai te mou ʻamanaki ki ai ʻe ʻosi atu ai ʻa e faʻahitaʻu māfaná pea ʻosi mo e [c]utu-taʻú, pea teʻeki ai ke fakamoʻui homou laumālié.

3 Fanongo kiate ia ʻa ia koe [a]taukapo ki he Tamaí, ʻa ia ʻokú ne taukapoʻi ʻa kimoutolu ʻi hono ʻaó—

4 ʻO pehē: ʻE Tamai, vakai ki he ngaahi [a]mamahi mo e mate ʻaʻana ʻa ia naʻe ʻikai te ne fai ha [b]angahalá, ʻa ia naʻá ke hōifua lelei ki aí; vakai ki he toto ʻo ho Fohá ʻa ia naʻe lilingí, ʻa e toto ʻo ia naʻá ke foaki koeʻuhi ke [c]fakalāngilangiʻi koé;

5 Ko ia, ʻe Tamai, fakamoʻui ʻa kinautolú ni ko hoku kāinga ʻa ia ʻoku [a]tui ki hoku hingoá, koeʻuhí ke nau haʻu kiate au ʻo maʻu ʻa e moʻui [b]taʻengatá.

6 Tokanga mai, ʻA kimoutolu ʻa e kakai ʻo hoku siasí, pea mo kimoutolu ʻa e kaumātuʻá mou fanongo fakataha, pea fanongo ki hoku leʻó lolotonga ʻoku kei lau ko e [a]ʻaho ní, pea ʻoua ʻe fakafefeka homou lotó;

7 He ko e moʻoni, ʻoku ou pehē kiate kimoutolu, ko e [a]ʻĀlifá mo e ʻŌmeká au, ko e kamataʻangá mo e ngataʻangá, ko e maama mo e moʻui ʻo e māmaní—ko ha [b]maama ʻoku ulo ʻi he fakapoʻulí pea ʻoku ʻikai maʻu ia ʻe he fakapoʻulí.

8 Naʻá ku haʻu ki hoku kakai ʻoʻokú, pea naʻe ʻikai tali au ʻe hoku kakai ʻoʻokú; ka naʻá ku foaki kiate kinautolu kotoa pē naʻe tali aú ʻa e [a]mālohi ke nau fai ʻa e ngaahi [b]mana lahi, pea ke nau hoko ko e ngaahi [c]foha ʻo e ʻOtuá; pea ko kinautolu foki naʻe [d]tui ki hoku hingoá naʻá ku foaki ki ai ʻa e mālohi ke maʻu ʻa e moʻui [e]taʻengatá.

9 Pea ko ia ai kuó u ʻoatu ʻa ʻeku [a]fuakava [b]taʻengatá ki he māmaní, ke hoko ko ha maama ki he māmaní, pea ke hoko ko ha [c]fuka ki hoku kakaí, pea ke kumi ki ai ʻa e kau [d]Senitailé, pea hoko ko ha [e]talafekau ke muʻomuʻa ʻi hoku ʻaó ke teuteu ʻa e halá ki muʻa ʻiate au.

10 Ko ia, mou haʻu ki ai, pea te u alea mo ia ʻe haʻú ʻo hangē ko ia naʻe fai mo e kau tangata ʻi he ngaahi ʻaho ʻi muʻá, pea te u fakahā kiate kimoutolu ʻa ʻeku ngaahi ʻuhinga [a]mālohí.

11 Ko ia, mou tokanga fakataha mai pea tuku ke u fakahā kiate kimoutolu mo hoku potó foki—ʻa e poto ʻo ia ʻa ia ʻoku mou pehē ko e ʻOtua ʻo [a]ʻĪnoke, mo hono kāingá,

12 ʻA ia naʻe [a]fakamavaheʻi atu mei he māmaní, pea maʻu hake kiate aú—ko ha [b]kolo kuo fakatolonga ki ha ʻaho ʻo e māʻoniʻoni ʻa ia ʻe hoko maí—ko ha ʻaho naʻe fekumi ki ai ʻa e kau tangata māʻoniʻoni kotoa pē, pea naʻe ʻikai te nau ʻiloʻi ia koeʻuhí ko e fai angahalá mo e ngaahi anga-fakalieliá;

13 Pea nau fakahā ko e kau [a]muli mo e kau ʻāunofo ʻa kinautolu ʻi he māmaní;

14 Ka naʻa nau maʻu ha [a]talaʻofa te nau maʻu ia ʻo mamata ki ai ʻi honau kakanó.

15 Ko ia, tokanga pea te u alea mo kimoutolu, pea te u lea kiate kimoutolu mo kikite, ʻo hangē ko ia naʻe fai ki he kau tangata ʻi he ngaahi ʻaho ʻi muʻá.

16 Pea te u fakahā mahino ia, ʻo hangē ko ʻeku [a]fakahā ia ki heʻeku kau ākongá ʻi heʻeku tuʻu ʻi honau ʻaó ʻi he kakanó, peá u lea kiate kinautolu ʻo pehē: Ko e meʻa ʻi hoʻomou fehuʻi kiate au ʻo kau ki he ngaahi [b]fakaʻilonga ʻo ʻeku haʻú, ʻi he ʻaho ʻa ia te u haʻu ai ʻi hoku nāunaú ʻi he ngaahi ʻao ʻo e langí, ke fakahoko ʻa e ngaahi talaʻofa naʻá ku fai ki hoʻomou ngaahi tamaí,

17 He ko e meʻa ʻi hoʻomou lau ʻa e [a]mavahe fuoloa ʻa homou [b]laumālié mei homou sinó ko ha nofo pōpula, te u fakahā kiate kimoutolu ʻa e founga ʻe hoko mai ai ʻa e ʻaho ʻo e huhuʻí, kae ʻumaʻā hono [c]fakafoki mai ʻo ʻIsileli naʻe [d]fakamoveteveteʻí.

18 Pea ko ʻeni ʻoku mou vakai ki he temipalé ni ʻa ia ʻoku tuʻu ʻi Selūsalemá, ʻa ia ʻoku mou ui ko e fale ʻo e ʻOtuá, pea ʻoku pehē ʻe homou ngaahi filí ʻe ʻikai pē holo ʻa e falé ni.

19 Ka, ko e moʻoni, ʻoku ou pehē kiate kimoutolu, ʻe hoko mai ʻa e ʻauha ko iá ki he toʻu tangatá ni ʻo hangē ko e kaihaʻa ʻi he pō, pea ʻe fakaʻauha ʻa e kakaí ni mo fakamoveteveteʻi ʻi he lotolotonga ʻo e ngaahi puleʻanga kotoa pē.

20 Pea ko e temipale ko ʻeni ʻa ia ʻoku mou mamatá ni ki aí, ʻe holoki ki lalo ia ke ʻoua naʻa toe ha maka ʻoku hili ʻi ha maka.

21 Pea ʻe hoko ʻo pehē, ʻe ʻikai mole atu ʻa e toʻu tangatá ni ʻo e kau Siú kae ʻoua ke fakahoko ʻa e fakaʻauha kotoa pē naʻá ku fakahā kiate kimoutolu ʻo kau ki aí.

22 ʻOku mou pehē ʻoku mou ʻiloʻi ʻoku hokosia ʻa e [a]ngataʻanga ʻo e māmaní; ʻoku mou toe pehē foki ʻoku mou ʻilo ʻe mole atu ʻa e langí pea mo e māmaní;

23 Pea ʻoku mou lea moʻoni ʻi he meʻá ni, he ʻoku moʻoni ia; ka ʻe ʻikai mole atu ʻa e ngaahi meʻá ni ʻa ia naʻá ku fakahā kiate kimoutolú kae ʻoua ke fakahoko kotoa pē.

24 Pea kuó u fakahā ʻeni kiate kimoutolu ʻo kau ki Selūsalema; pea ʻo ka hokosia ʻa e ʻaho ko iá, ʻe [a]fakamoveteveteʻi ha toenga ʻi he lotolotonga ʻo e ngaahi puleʻangá kotoa pē;

25 Ka ʻe toe [a]tānaki mai ʻa kinautolu; ka te nau nofo ai pē kae ʻoua ke kakato ʻa e ngaahi kuonga ʻo e kau [b]Senitailé.

26 Pea ʻi he ʻaho [a]ko iá ʻe fanongo ai ki he ngaahi [b]tau mo e ngaahi ongoongo ʻo e ngaahi tau, pea ʻe moveuveu ʻa e māmaní kotoa pē, pea ʻe [c]vaivai ʻa e loto ʻo e tangatá, pea te nau pehē ʻoku [d]fakatoloi ʻe Kalaisi ʻa ʻene hāʻele maí kae ʻoua ke aʻu ki he ngataʻanga ʻo e māmaní.

27 Pea ʻe fakaʻau ʻo momoko ʻa e ʻofa ʻa e tangatá, pea ʻe hulu ʻa e fai angahalá.

28 Pea ʻo ka hoko mai ʻa e ngaahi kuonga ʻo e kau [a]Senitailé, ʻe ulo atu ha [b]maama ʻiate kinautolu ʻoku nofo ʻi he fakapoʻulí, pea ko e kakato ia ʻo ʻeku ongoongoleleí;

29 Ka ʻoku ʻikai te nau [a]tali ia; he ʻoku ʻikai te nau ʻiloʻi ʻa e māmá, pea nau fakatafoki honau [b]lotó meiate au koeʻuhi ko e ngaahi [c]akonaki ʻa e tangatá.

30 Pea ʻe kakato ʻi he toʻu tangata ko iá ʻa e ngaahi kuonga ʻo e kau Senitailé.

31 Pea ʻe ʻi ai ʻa e kau tangata ʻe tuʻu ʻi he toʻu tangata ko iá, ʻa ia ʻe ʻikai te nau mate kae ʻoua ke nau mamata ki ha [a]tautea ʻe fonu mahuohua; he ʻe ʻufiʻufi ʻa e fonuá ʻe ha mahaki fakaʻauha.

32 Ka ʻe [a]tuʻu ʻa ʻeku kau ākongá ʻi he ngaahi potu toputapu, pea ʻe ʻikai ueʻi ʻa kinautolu; ka ʻi he lotolotonga ʻo e kau fai angahalá, ʻe hiki hake ai ʻe he kau tangata ʻa honau leʻó ʻo [b]lea kovi ki he ʻOtuá pea mate.

33 Pea ʻe ʻi ai mo e ngaahi [a]mofuike foki ʻi he ngaahi potu kehekehe, pea mo e ngaahi fakaʻauha lahi; ka ʻe fakafefeka ʻe he tangatá ʻa honau lotó kiate au, pea te nau toʻo hake ʻa e [b]heletā, ʻo fetauʻaki ʻiate kinautolu pē, pea te nau fetāmateʻaki.

34 Pea ko ʻeni, ʻi he hili hono lea ʻaki ʻe au ko e ʻEikí ʻa e ngaahi leá ni ki heʻeku kau ākongá, naʻa nau puputuʻu.

35 Pea naʻá ku pehē ange kiate kinautolu: ʻOua ʻe [a]puputuʻu, koeʻuhí, he ʻo ka hokosia ʻa e ngaahi meʻá ni kotoa pē, te mou lava ʻo ʻilo ai ʻe fakahoko ʻa e ngaahi talaʻofa kuo fai kiate kimoutolú.

36 Pea ʻo ka kamata ke ulo atu ʻa e māmá, ʻe tatau ia kiate kinautolu mo e talanoa fakatātā te u fakahā kiate kimoutolu—

37 ʻOku mou mamata mo vakai ki he ngaahi ʻakau ko e [a]fikí, pea ʻoku mou mamata ki ai ʻaki homou matá, pea ʻoku mou pehē ʻo ka kamata ia ke failaú, pea ʻoku kei litolito hono laú, ʻoku ofi mai ʻa e faʻahitaʻu māfaná;

38 ʻE pehē pē foki ʻi he ʻaho ko iá ʻo ka nau ka mamata ki he ngaahi meʻá ni kotoa pē, te nau toki ʻilo leva ʻoku ofi ʻa e houá.

39 Pea ʻe hoko ʻo pehē ko ia ia ʻoku [a]manavahē kiate aú te ne [b]ʻamanaki atu ki he hokosia ʻa e fuʻu [c]ʻaho lahi ʻo e ʻEikí, ʻio ʻa e ngaahi [d]fakaʻilonga ʻo e hāʻele mai ʻa e [e]Foha ʻo e Tangatá.

40 Pea te nau mamata ki he ngaahi fakaʻilonga mo e ngaahi meʻa fakaofo, he ʻe fakahā atu ia ʻi he ngaahi langi ʻi ʻolungá pea ʻi he māmani ʻi laló.

41 Pea te nau mamata ki he toto, mo e [a]afi, mo e ʻahu ʻo e afi.

42 Pea ʻi he teʻeki ai hokosia ʻa e ʻaho ʻo e ʻEikí, ʻe fakapoʻuli ʻa e [a]laʻaá, pea liliu ʻo toto ʻa e māhiná, pea ngangana ʻa e ngaahi fetuʻú mei he langí.

43 Pea ʻe tānaki ʻa e toengá ki he potú ni;

44 Pea te nau toki kumi kiate au, pea vakai, te u haʻu; pea te nau mamata kiate au ʻi he ngaahi ʻao ʻo e langí, kuó u kofu ʻaki ʻa e mālohi mo e [a]nāunau lahi; fakataha mo e kau ʻāngelo māʻoniʻoní kotoa pē; pea ko ia ia ʻoku ʻikai te ne [b]ʻamanaki kiate aú, ʻe motuhi atu ia.

45 Ka ʻi he teʻeki ai ke tō ʻa e toʻukupu ʻo e ʻEikí, ʻe ifiʻi ʻe ha ʻāngelo ʻa ʻene [a]talupité, pea ʻe [b]ʻalu hake ʻa e kau māʻoniʻoni naʻe mohé ke fakafetaulaki kiate au ʻi he [c]ʻaó.

46 Ko ia, kapau naʻa mou mohe ʻi he [a]melino, ʻoku mou monūʻia; he ʻe hangē ko hoʻomou mamatá ni kiate au ʻo ʻiloʻi ʻoku ou ʻi aí, ʻe pehē ʻa hoʻomou [b]haʻu kiate aú pea ʻe [c]moʻui ʻa homou laumālié, pea ʻe fakakakato ʻa homou huhuʻí; pea ʻe ʻalu atu ʻa e kau māʻoniʻoní mei he ngaahi vahe ʻe fā ʻo e māmaní.

47 Pea ʻe tō leva ʻa e [a]toʻukupu ʻo e ʻEikí ki he ngaahi puleʻangá.

48 Pea ʻe fokotuʻu leva ʻe he ʻEikí ʻa hono vaʻé ki he [a]moʻunga ko ʻení, pea ʻe mafahi ua ia, pea ʻe [b]ngalulululu ʻa e māmaní, pea tāsipesipa, pea [c]ʻe ngalulululu foki mo e ngaahi langí.

49 Pea ʻe fakaongo atu ʻe he ʻEikí ʻa hono leʻó, pea ʻe fanongo ki ai ʻa e ngaahi ngataʻanga kotoa pē ʻo e māmaní; pea ʻe [a]tangi ʻa e ngaahi puleʻanga ʻo e māmaní, pea ko kinautolu naʻe katá te nau ʻiloʻi ʻenau valé.

50 Pea ʻe ʻufiʻufiʻi ʻe he fakatuʻutāmaki ʻa e tokotaha lumá, pea ʻe fakaʻauha ʻo ʻosi ʻa e tokotaha manukí; pea ko kinautolu naʻe lamalama ke fai angahalá ʻe tā hifo ʻa kinautolu pea laku ki he afí.

51 Pea ʻe toki [a]mamata kiate au ʻa e kau [b]Siú ʻo pehē: Ko e hā ʻa e ngaahi kafó ni ʻi ho ongo nimá pea ʻi ho ongo vaʻé?

52 Te nau toki ʻilo ko e ʻEikí au; he te u pehē ange kiate kinautolu: Ko e ngaahi lavea ko ʻení ko e ngaahi lavea ia ne u [a]lavea ai ʻi he fale ʻo hoku ngaahi kaumeʻá. Ko au ia ʻa ia naʻe hiki haké. Ko Sīsū au ʻa ia naʻe [b]kalusefaí. Ko au ko e ʻAlo ʻo e ʻOtuá.

53 Pea te nau toki [a]tangi koeʻuhí ko ʻenau ngaahi angahalá; te nau toki tangilāulau koeʻuhí ko ʻenau fakatangaʻi honau [b]tuʻí.

54 Pea ʻe huhuʻi leva ʻa e ngaahi puleʻanga [a]hītení, pea ʻe kau ʻi he ʻuluaki [b]toetuʻú ʻa kinautolu ʻa ia naʻe ʻikai te nau ʻilo ha fonó; pea ʻe [c]kātakiʻingofua ia kiate kinautolu.

55 Pea ʻe [a]haʻi ʻa [b]Sētane, ke ʻoua naʻa ʻi ai hano nofoʻanga ʻi he loto ʻo e fānau ʻa e tangatá.

56 Pea ʻi he [a]ʻaho ko iá, ʻa ia te u haʻu ai ʻi hoku nāunaú, ʻe fakamoʻoni ai ʻa e talanoa fakatātā ne u lea ʻaki ʻo kau ki he kau [b]tāupoʻou ʻe toko hongofulú.

57 He ko kinautolu ʻoku poto pea nau tali ʻa e [a]moʻoní, pea kuo nau maʻu ʻa e Laumālie Māʻoniʻoní ke hoko ko honau [b]fakahinohinó, pea kuo ʻikai [c]kākaaʻi ʻa kinautolú—ko e moʻoni ʻoku ou pehē kiate kimoutolu, ʻe ʻikai ke tā hifo ʻa kinautolu pea laku ki he [d]afí ka te nau kātakiʻi ʻa e ʻahó.

58 Pea ʻe foaki ʻa e [a]māmaní kiate kinautolu ke hoko ko e [b]tofiʻa; pea te nau tupu ʻo tokolahi pea fakaʻau ʻo mālohi, pea ʻe [c]tupu hake ʻa ʻenau fānaú taʻe ʻi ai ha angahala ki he [d]fakamoʻuí.

59 He ʻe ʻi honau [a]lotolotongá ʻa e ʻEikí, pea ʻe ʻiate kinautolu ʻa hono nāunaú, pea te ne hoko ko honau tuʻi mo honau [b]tokotaha foaki fono.

60 Pea ko ʻeni, vakai, ʻoku ou pehē kiate kimoutolu, ʻe ʻikai tuku kiate kimoutolu ke mou ʻiloʻi ha toe meʻa ʻoku kau ki he vahé ni, kae ʻoua ke liliu ʻa e [a]Fuakava Foʻoú, pea ʻe fakahā ai ʻa e ngaahi meʻá ni kotoa pē;

61 Ko ia, ʻoku ou tuku kiate kimoutolu ke mou hiki ia ʻi he taimí ni, koeʻuhi ke lava ke teuteuʻi ʻa kimoutolu ki he ngaahi meʻa ʻe hokó.

62 He ko e moʻoni ʻoku ou pehē kiate kimoutolu, ʻoku tatali ʻa e ngaahi fuʻu meʻa lalahi kiate kimoutolu;

63 ʻOku mou fanongo ki he ngaahi [a]tau ʻi he ngaahi fonua mulí; kae vakai, ʻoku ou pehē kiate kimoutolu, ʻoku ofi mai ia, ʻio ʻi homou ngaahi matapaá, pea ʻe ʻikai ʻosi ha ngaahi taʻu lahi kuo mou fanongo ki he ngaahi tau ʻi homou ngaahi fonua ʻomoutolú.

64 Ko ia ko au, ko e ʻEikí, kuó u lea ʻo pehē, ke mou fakatahataha mai mei he ngaahi fonua ʻi he [a]fakahahaké, fakataha mai ʻa kimoutolu ʻa e kaumātuʻa ʻo hoku siasí; mou ʻalu atu ki he ngaahi fonua ʻi he fakahihifó, ui ki he kakai ʻoku nofo aí ke nau fakatomala, pea langa hake ha ngaahi siasi kiate au, ʻo fakatatau ki heʻenau fakatomalá.

65 Pea ʻi he loto pē taha mo e fakakaukau pē taha, tānaki ʻa hoʻomou ngaahi koloá koeʻuhí ke mou [a]fakatau ʻaki ha tofiʻa ʻa ia ʻe tuʻutuʻuni kiate kimoutolu ʻamui.

66 Pea ʻe ui ia ko e [a]Selūsalema Foʻoú, ko ha [b]fonua ʻo e [c]melino, ko ha kolo [d]hūfanga, ko ha potu malu moʻó e kau māʻoniʻoni ʻo e ʻOtua Fungani Māʻolunga tahá;

67 Pea ʻe ʻi ai ʻa e [a]nāunau ʻo e ʻEikí, pea ʻe ʻi ai foki ʻa e ilifia ki he ʻEikí, ʻo aʻu ki he ʻikai haʻu ki ai ʻa e kau fai angahalá, pea ʻe ui ia ko Saione.

68 Pea ʻe hoko ʻo pehē ʻi he lotolotonga ʻo e kau fai angahalá, ko e tangata kotoa pē ʻe ʻikai toʻo hake ʻene heletaá ke tauʻi ʻa hono kaungāʻapí kuo pau ke ne hola ki Saione ke hao.

69 Pea ʻe [a]fakatahataha mai ki ai mei he ngaahi puleʻanga kotoa pē ʻi he lalo langí; pea ʻe hoko ia ko e kakai pē taha ʻa ia ʻe ʻikai te nau fetauʻaki ʻiate kinautolú.

70 Pea ʻe lea ʻo pehē ʻi he lotolotonga ʻo e kau fai angahalá: ʻOua naʻa tau ʻalu hake ke tauʻi ʻa Saione, he ʻoku fakamanavahē ʻa e kakai ʻoku nofo ʻi Saioné; ko ia ʻe ʻikai te tau lava ke tuʻu.

71 Pea ʻe hoko ʻo pehē ʻe tānaki fakataha mai ʻa e kau māʻoniʻoní mei he lotolotonga ʻo e ngaahi puleʻanga kotoa pē, pea te nau haʻu ki Saione, ʻoku nau hiva ʻaki ʻa e ngaahi hiva ʻo e fiefia taʻengatá.

72 Pea ko ʻeni ʻoku ou pehē kiate kimoutolu, taʻofi ʻa e ngaahi meʻá ni ke ʻoua naʻa aʻu atu ia ki he māmaní kae ʻoua ke lelei kiate au, koeʻuhí ke mou lava ʻo fai ʻa e ngāué ni ʻi he ʻao ʻo e kakaí, pea ʻi he ʻao ʻo homou ngaahi filí, koeʻuhí ke ʻoua naʻa nau ʻiloʻi ʻa hoʻomou ngaahi ngāué kae ʻoua ke mou lava ke fai ʻa e meʻa ʻa ia kuó u fekau kiate kimoutolú;

73 Koeʻuhí ʻo ka nau ka ʻilo ia, ke nau fakakaukau ki he ngaahi meʻa ko ʻení.

74 He ʻo ka hā mai ʻa e ʻEikí ʻe [a]fakailifia ia kiate kinautolu, koeʻuhí te nau moʻua ʻi he ilifiá, pea te nau tutuʻu ʻo mamaʻo atu pea tetetete.

75 Pea ʻe manavahē ʻa e ngaahi puleʻangá kotoa pē koeʻuhí ko e ilifia ki he ʻEikí, pea mo e mālohi ʻo hono māfimafí. ʻE pehē. ʻĒmeni.

- ◀1a
FFL Siasi ʻo Sīsū Kalaisí.

- ◀b
T&F 50:35.

- ◀c
Selem. 14:22; 3 Nīfai 9:15; T&F 14:9. FFL Fakatupú.

- ◀2a
ʻAlamā 34:33–35.

- ◀b
Mātiu 24:44.

- ◀c
Selem. 8:20; T&F 56:16. FFL Utu-taʻú.

- ◀3a
T&F 62:1. FFL Taukapó.

- ◀4a
T&F 19:18–19. FFL Fakaleleí, Fakaleleiʻí.

- ◀b
Hepelū 4:15.

- ◀c
Sione 12:28.

- ◀5a
T&F 20:25; 35:2; 38:4.

- ◀b
Sione 3:16.

- ◀6a
Hepelū 3:13; T&F 64:23–25.

- ◀7a
Fakahā 1:8; 21:6; T&F 19:1.

- ◀b
Sione 1:5.

- ◀8a
Mātiu 10:1. FFL Mālohí.

- ◀b
FFL Maná.

- ◀c
FFL Foha mo e Ngaahi ʻOfefine ʻo e ʻOtuá, Ngaahi.

- ◀d
FFL Tuí.

- ◀e
T&F 14:7.

- ◀9a
Selem. 31:31–34; Molom. 5:20.

- ◀b
FFL Fuakava Foʻou mo Taʻengatá.

- ◀c
2 Nīfai 29:2.

- ◀d
ʻĪsaia 42:6; 2 Nīfai 10:9–18.

- ◀e
Malakai 3:1.

- ◀10a
ʻĪsaia 41:21; T&F 50:10–12.

- ◀11a
Mōsese 7:69.

- ◀12a
LSS, Sēnesi 14:30–34; T&F 38:4; Mōsese 7:21.

- ◀b
Mōsese 7:62–64. FFL Saione.

- ◀13a
Hepelū 11:13; 1 Pita 2:11.

- ◀14a
Hepelū 11:8–13; Mōsese 7:63.

- ◀16a
Mātiu 24; Luke 21:7–36; SS—M 1.

- ◀b
FFL Hāʻele ʻAnga Ua Mai ʻa Sīsū Kalaisí.

- ◀17a
T&F 138:50.

- ◀b
FFL Laumālié.

- ◀c
FFL ʻIsileli—Ko hono tānaki ʻo ʻIsilelí.

- ◀d
1 Nīfai 10:12–14. FFL ʻIsileli—Ko hono fakamoveteveteʻi ʻo ʻIsilelí.

- ◀22a
FFL Māmaní—Ko e Ngataʻanga ʻo e māmaní.

- ◀24a
2 Nīfai 25:15.

- ◀25a
Neh. 1:9; ʻĪsaia 11:12–14; 1 Nīfai 22:10–12; 2 Nīfai 21:12–14.

- ◀b
Luke 21:24.

- ◀26a
FFL ʻAho Fakaʻosí, Ngaahi.

- ◀b
T&F 87; SS—M 1:23.

- ◀c
Luke 21:26.

- ◀d
2 Pita 3:3–10.

- ◀28a
1 Nīfai 15:13.

- ◀b
FFL Fakafoki Mai ʻo e Ongoongoleleí; Maama ʻo Kalaisí.

- ◀29a
Sione 1:5.

- ◀b
Mātiu 15:8–9.

- ◀c
T&F 3:6–8; 46:7; SS—H 1:19.

- ◀31a
T&F 5:19–20; 97:22–25.

- ◀32a
T&F 101:21–22, 64.

- ◀b
Fakahā 16:11, 21.

- ◀33a
T&F 43:18; 88:87–90.

- ◀b
T&F 63:33.

- ◀35a
Mātiu 24:6.

- ◀37a
Maʻake 13:28; Luke 21:29–31.

- ◀39a
T&F 10:55–56. FFL Manavaheé—Ko e manavahē ki he ʻOtuá; Talangofuá.

- ◀b
2 Pita 3:10–13; T&F 35:15–16; Mōsese 7:62.

- ◀c
FFL Hāʻele ʻAnga Ua Mai ʻa Sīsū Kalaisí.

- ◀d
FFL Fakaʻilonga ʻo e Ngaahi Kuongá, Ngaahi.

- ◀e
FFL Foha ʻo e Tangatá.

- ◀41a
T&F 29:21; 97:25–26.

- ◀42a
Sioeli 2:10; Fakahā 6:12; T&F 88:87; 133:49.

- ◀44a
FFL Sīsū Kalaisi—Ko e nāunau ʻo Sīsū Kalaisí.

- ◀b
Mātiu 24:43–51; Maʻake 13:32–37.

- ◀45a
T&F 29:13; 43:18.

- ◀b
T&F 88:96–97. FFL Toetuʻú.

- ◀c
1 Tēsal. 4:16–17.

- ◀46a
ʻAlamā 40:12.

- ◀b
ʻĪsaia 55:3.

- ◀c
FFL Moʻui Taʻengatá.

- ◀47a
T&F 1:12–16.

- ◀48a
Sāk. 14:4.

- ◀b
T&F 43:18; 88:87.

- ◀c
Sioeli 3:16; T&F 49:23.

- ◀49a
T&F 87:6.

- ◀51a
Sāk. 12:10.

- ◀b
FFL Siú, Kau.

- ◀52a
Sāk. 13:6.

- ◀b
FFL Kalusefaí.

- ◀53a
Fakahā 1:7.

- ◀b
Luke 23:38; Sione 19:3, 14–15.

- ◀54a
ʻIsikeli 36:23; 39:21.

- ◀b
FFL Toetuʻú.

- ◀c
T&F 75:22.

- ◀55a
Fakahā 20:2; 1 Nīfai 22:26; T&F 43:31; 88:110.

- ◀b
FFL Tēvolo.

- ◀56a
FFL Hāʻele ʻAnga Ua Mai ʻa Sīsū Kalaisí.

- ◀b
Mātiu 25:1–13; T&F 63:54.

- ◀57a
FFL Moʻoní.

- ◀b
FFL Laumālie Māʻoniʻoní.

- ◀c
SS—M 1:37.

- ◀d
T&F 29:7–9; 63:34; 64:23–24; 101:22–25.

- ◀58a
FFL Nofo Tuʻí.

- ◀b
Mātiu 5:5.

- ◀c
T&F 63:51; 101:29–31.

- ◀d
FFL Fakamoʻuí.

- ◀59a
T&F 29:11; 104:59.

- ◀b
Sēnesi 49:10; Sāk. 14:9; T&F 38:21–22.

- ◀60a
FFL Liliu ʻa Siosefa Sāmitá (LSS). Vakai foki ki he Ngaahi Konga Naʻe Filifili mei he Liliu ʻe Siosefa Sāmita ʻa e Tohi Tapú.

- ◀63a
T&F 38:29; 87:1–5; 130:12.

- ◀64a
T&F 42:64.

- ◀65a
T&F 63:27.

- ◀66a
ʻEta 13:5–6; Mōsese 7:62; TT 1:10. FFL Saione; Selūsalema Foʻou.

- ◀b
T&F 57:1–3.

- ◀c
FFL Melinó.

- ◀d
ʻĪsaia 4:6; T&F 115:6.

- ◀67a
T&F 64:41–43; 97:15–18. FFL Sīsū Kalaisi—Ko e nāunau ʻo Sīsū Kalaisí.

- ◀69a
Teut. 30:3; Selem. 32:37–39; T&F 33:6.

- ◀74a
Sēf. 2:11.

VAHE 46

Ko e fakahā naʻe fai mai ʻia Siosefa Sāmita ko e Palōfitá ki he Siasí, ʻi Ketilani, ʻOhaiō, ʻi he ʻaho 8 Māʻasi 1831 (History of the Church, 1:163–165). ʻI he taimi ko ʻeni ʻo e kei tupu hake ʻa e Siasí, naʻe teʻeki ke fokotuʻu ha founga maau ki hono tataki ʻo e ngaahi houalotu ʻa e Siasí. Ka neongo iá, ne anga-maheni ʻaki hono tali ʻo e kāingalotu mo e kau fie-fanongo moʻoní pē ki he ngaahi houalotu sākalamēnití mo e ngaahi fakatahaʻanga kehe ʻa e Siasí. ʻOku fakahā mai ʻi he fakahā ko ʻení ʻa e finangalo ʻo e ʻEikí ki hono puleʻi mo hono tataki ʻo e ngaahi fakatahá.

1–2, Kuo pau ke tataki ʻe he kaumātuʻá ʻa e ngaahi fakatahá ʻo fakatatau ki he fakahinohino ʻa e Laumālie Māʻoniʻoní; 3–6, ʻOku totonu ke ʻoua naʻa taʻofi ʻa e kau fekumi fakamātoato ki he moʻoní mei he ngaahi houalotu sākalamēnití; 7–12, Kole ki he ʻOtua pea fekumi ki he ngaahi meʻa-foaki ʻo e Laumālié; 13–26, ʻOku fai mai hano fakamatalaʻi ʻo ha niʻihi ʻo e ngaahi meʻa-foaki ko ʻení; 27–33, ʻOku foaki ki he kau takimuʻa ʻo e Siasí ʻa e mālohi ke nau ʻiloʻi ʻa e ngaahi meʻa-foaki ʻo e Laumālié.

1 Tokanga mai, ʻa kimoutolu, ʻa e kakai ʻo hoku siasí; he ko e moʻoni ʻoku ou pehē kiate kimoutolu naʻe lea ʻaki ʻa e ngaahi meʻá ni kiate kimoutolu koeʻuhí ke [a]ʻaonga kiate kimoutolu pea mou poto ai.

2 Ka neongo ʻa e ngaahi meʻa ʻa ia kuo tohí, kuo tuku maʻu ai pē ia ki he [a]kaumātuʻa ʻo hoku siasí talu ai pē mei he kamataʻangá, pea ʻe fai atu ai pē, ke nau [b]tataki ʻa e ngaahi fakataha kotoa pē ʻo fakatatau ki he tuʻutuʻuni mo hono fakahinohinoʻi ʻa kinautolu ʻe he Laumālie Māʻoniʻoní.

3 Ka neongo iá ʻoku fekauʻi ʻa kimoutolu ke ʻoua naʻa mou [a]kapusi ha taha mei hoʻomou ngaahi fakatahá, ʻa ia ʻoku fai ʻi he ʻao ʻo e māmaní.

4 ʻOku fekau foki kiate kimoutolu ke ʻoua naʻa mou kapusi ki tuʻa mei hoʻomou ngaahi houalotu sākalamēnití ha taha ʻoku kau ki he [a]siasí; ka neongo iá, kapau kuo fai angahala ʻe ha taha, [b]ʻoua naʻá ne kai mo inu kae ʻoua ke ne fai ha fakalelei.

5 Pea ko e tahá ʻoku ou pehē kiate kimoutolu, ʻoua naʻa mou kapusi ha taha mei hoʻomou ngaahi houalotu sākalamēnití ʻa ia ʻoku nau fekumi fakamātoato ki he puleʻangá—ʻoku ou lea ʻaki ʻeni ʻo kau kiate kinautolu ʻoku ʻikai ke kau ki he siasí.

6 Pea ʻoku ou toe lea kiate kimoutolu ʻo fekauʻaki mo hoʻomou ngaahi fakataha [a]fakamaʻu ʻo e kau uluí, kapau ʻe ʻi ai ha niʻihi ʻoku ʻikai ʻo e siasí, ʻa ia ʻoku fekumi fakamātoato ki he puleʻangá, ʻoua naʻa mou kapusi ʻa kinautolu ki tuʻa.

7 Ka ʻoku fekauʻi ʻa kimoutolu ʻi he meʻa kotoa pē ke [a]kole ki he ʻOtuá, ʻa ia ʻokú ne foaki ʻo lahí; pea ko e meʻa ko ia ʻe fakamoʻoniʻi kiate kimoutolu ʻe he Laumālié ʻoku ou loto foki ke mou fai ia ʻi he [b]māʻoniʻoni kakato ʻo e lotó, ʻo ʻaʻeva ʻi he angatonu ʻi hoku ʻaó, pea [c]fakakaukau ki he ikuʻanga ʻo homou fakamoʻuí, pea fai ʻa e meʻa kotoa pē ʻi he lotu mo e [d]fakafetaʻi, koeʻuhí ke ʻoua naʻa [e]kākaaʻi ʻa kimoutolu ʻe ha ngaahi laumālie ʻuli, pe ko e ngaahi tokāteline ʻa e kau [f]tēvoló, pe ko e ngaahi [g]fekau ʻa e tangatá; he ʻoku tupu ʻa e niʻihi mei he tangatá, pea mo e niʻihi mei he kau tēvoló.

8 Ko ia, mou tokanga telia naʻa kākaaʻi ʻa kimoutolu; pea mou [a]kumi fakamātoato ki he ngaahi meʻa-foaki lelei tahá koeʻuhí ke ʻoua naʻa kākaaʻi ʻa kimoutolu, ʻo manatuʻi maʻu ai pē hono ʻuhinga ʻoku foaki mai ai iá;

9 He ko e moʻoni ʻoku ou pehē kiate kimoutolu, ʻoku foaki mai iá ke ʻaonga kiate kinautolu ʻoku ʻofa kiate au mo tauhi ʻeku ngaahi fekaú kotoa pē, pea mo ia ʻoku feinga ke fai peheé; koeʻuhí ke ʻaonga ki he kakai kotoa pē ʻoku fekumi pe kole kiate aú, ʻa ia ʻoku nau kole kae ʻikai koeʻuhí ke maʻu ha [a]fakaʻilonga ke nau [b]fakaʻosi ia ʻi heʻenau ngaahi holi fakakakanó.

10 Pea ko e tahá, ko e moʻoni ʻoku ou pehē kiate kimoutolu, ʻoku ou loto ke mou manatuʻi maʻu ai pē, pea tauhi maʻu ai pē ʻi homou [a]ʻatamaí pe ko e hā ʻa e ngaahi [b]meʻa-foaki ko iá, ʻa ia ʻoku foaki ki he siasí.

11 He ʻoku ʻikai ke foaki ʻa e meʻa-foaki kotoa pē ki he tangata [a]kotoa pē; he ʻoku lahi ʻa e ngaahi meʻa-foakí, pea ʻoku foaki ha meʻa-foaki ki he tangata taki taha ʻi he Laumālie ʻo e ʻOtuá.

12 ʻOku foaki ki he niʻihi ʻa e meʻa-foaki ʻe taha, pea ki he niʻihi ʻa e meʻa-foaki kehe, koeʻuhí ke ʻaonga ia ki he kakai kotoa pē.

13 ʻOku foaki ki he niʻihi ʻi he Laumālie Māʻoniʻoní ke nau [a]ʻiloʻi ko Sīsū Kalaisí ko e ʻAlo ia ʻo e ʻOtuá, pea naʻe kalusefai ia koeʻuhi ko e ngaahi angahala ʻa e māmaní.

14 ʻOku foaki ki he niʻihi kehe ke nau [a]tui ki heʻenau ngaahi leá, koeʻuhí ke nau lava foki ʻo maʻu ʻa e moʻui taʻengatá ʻo kapau te nau fai atu ai pē ʻi he faivelengá.

15 Pea ko e tahá, ʻoku foaki ki he niʻihi ʻi he Laumālie Māʻoniʻoní ke ʻiloʻi ʻa e ngaahi [a]faikehekehe ʻi he pulé, ʻo hangē ko ia ʻe fakafiemālie ki he ʻEiki pē ko iá, ʻo fakatatau ki he finangalo ʻo e ʻEikí, ʻo fakafeʻungaʻi ʻene ngaahi ʻaloʻofá ʻo fakatatau ki he ngaahi tuʻunga kehekehe ʻo e fānau ʻa e tangatá.

16 Pea ko e tahá, ʻoku foaki ki he niʻihi ʻi he Laumālie Māʻoniʻoní ke ʻiloʻi ʻa e ngaahi faikehekehe ʻo e ngaahi ngāué pe ʻoku tupu ia mei he ʻOtuá, koeʻuhí ke foaki ʻa e ngaahi fakahā ʻa e Laumālié ki he tangata taki taha ke ʻaonga kiate ia.

17 Pea ko e tahá, ko e moʻoni ʻoku ou pehē kiate kimoutolu, ʻoku foaki ki he niʻihi ʻi he Laumālie ʻo e ʻOtuá ʻa e lea ʻo e [a]potó.

18 ʻOku foaki ki he tokotaha kehe ʻa e lea ʻo e [a]ʻiló, koeʻuhí ke lava ʻo akoʻi ʻa e tangata kotoa pē ke poto pea maʻu ʻa e ʻiló.

19 Pea ko e tahá, ʻoku foaki ki he niʻihi ke nau maʻu ʻa e tui ke [a]fakamoʻui ʻa kinautolú;

20 Pea ʻoku foaki ki he niʻihi kehe ke nau maʻu ʻa e tui ke [a]fakamoʻui.

21 Pea ko e tahá, ʻoku foaki ki he niʻihi ke fai ʻa e ngaahi [a]mana;

22 Pea ʻoku foaki ki he niʻihi kehe ke nau [a]kikite;

23 Pea ki he niʻihi kehe ʻa hono [a]ʻiloʻi ʻo e ngaahi laumālié.

24 Pea ko e tahá, ʻoku foaki ki he niʻihi ke lea ʻi he ngaahi [a]lea kehekehé;

25 Pea ʻoku foaki ki he tokotaha kehe hono fakamatalaʻi ʻo e ngaahi lea kehekehé.

26 Pea ʻoku tupu ʻa e ngaahi [a]meʻa-foakí ni kotoa pē mei he ʻOtuá, koeʻuhí ke ʻaonga ki he [b]fānau ʻa e ʻOtuá.

27 Pea ki he [a]pīsope ʻo e siasí pea kiate kinautolu ʻe fili mo fakanofo ʻe he ʻOtuá ke leʻohi ʻa e siasí pea hoko ko e kaumātuʻa ki he siasí, ʻe foaki kiate kinautolu ke [b]ʻiloʻi ʻa e ngaahi meʻa-foaki ko iá kotoa pē telia naʻa ʻi ai ha niʻihi ʻiate kimoutolu ʻe lau ʻoku nau maʻu ka ʻoku ʻikai te nau maʻu mei he ʻOtuá.

28 Pea ʻe hoko ʻo pehē ko ia te ne kole ʻi he [a]Laumālié te ne maʻu ʻi he Laumālié;

29 Koeʻuhi ke foaki ki he niʻihi ke nau maʻu ʻa e ngaahi meʻa-foaki ko iá kotoa pē, koeʻuhí ke ʻi ai ha ʻulu koeʻuhi ke ʻaonga ki he kāingalotú kotoa pē.

30 Ko ia ia ʻokú ne [a]kole ʻi he [b]Laumālié, ʻokú ne kole ʻo fakatatau ki he [c]finangalo ʻo e ʻOtuá; ko ia ʻoku fai ʻo hangē ko ʻene kolé.

31 Pea ko e tahá, ʻoku ou pehē kiate kimoutolu, ʻoku totonu ke fai ʻa e ngaahi meʻa kotoa pē ʻi he huafa ʻo Kalaisí, ʻa e meʻa kotoa pē ʻoku mou fai ʻi he Laumālié;

32 Pea ʻoku totonu ke mou ʻoatu ʻa e [a]fakafetaʻi ki he ʻOtuá ʻi he Laumālie koeʻuhí ko e tāpuaki kotoa pē ʻe tāpuakiʻi ʻaki ʻa kimoutolú.

33 Pea ʻoku totonu ke mou ako ke ngāue ʻaki ʻa e [a]angamaʻá mo e [b]anga-māʻoniʻoní ʻi hoku ʻaó maʻu ai pē. ʻE pehē. ʻĒmeni.

- ◀1a
2 Tīm. 3:16–17.

- ◀2a
ʻAlamā 6:1.

- ◀b
Molonai 6:9; T&F 20:45.

- ◀3a
3 Nīfai 18:22–25. FFL Feohí.

- ◀4a
FFL Siasi ʻo Sīsū Kalaisí.

- ◀b
3 Nīfai 18:26–32. FFL Sākalamēnití.

- ◀6a
FK ki hono fakamaʻu ʻo kinautolu ne toki papitaisó.

- ◀7a
Sēmisi 1:5–6; T&F 88:63.

- ◀b
FFL Māʻoniʻoní.

- ◀c
FFL Fakalaulaulotó.

- ◀d
Same 100; ʻAlamā 34:38. FFL Fakafetaʻí.

- ◀e
1 Tīm. 4:1–4; T&F 43:5–7.

- ◀f
FFL Tēvolo.

- ◀g
T&F 3:6–7; 45:29.

- ◀8a
1 Kol. 12:31.

- ◀9a
FFL Fakaʻilongá.

- ◀b
Sēmisi 4:3.

- ◀10a
FFL ʻAtamaí.

- ◀b
1 Kol. 14:12. FFL Meʻa-foaki ʻo e Laumālié, Ngaahi.

- ◀11a
1 Kol. 12:4–11.

- ◀13a
FFL Fakamoʻoní.

- ◀14a
3 Nīfai 12:2. FFL Tuí.

- ◀15a
Molonai 10:8.

- ◀17a
Molonai 10:9. FFL Potó.

- ◀18a
FFL ʻIló.

- ◀19a
T&F 42:48–52. FFL Tuí.

- ◀20a
FFL Fakamoʻui Mahakí, Ngaahi.

- ◀21a
FFL Maná.

- ◀22a
FFL Kikité, Kikiteʻí.

- ◀23a
Mōsese 1:13–15.

- ◀24a
FFL Lea Kehekehé, Meʻa-foaki ʻo e Ngaahi.

- ◀26a
Molonai 10:8–19.

- ◀b
FFL Foha mo e Ngaahi ʻOfefine ʻo e ʻOtuá, Ngaahi.

- ◀27a
FFL Pīsope.

- ◀b
FFL ʻIloʻiló, Meʻa-foaki ʻo e.

- ◀28a
T&F 88:64–65.

- ◀30a
T&F 50:29.

- ◀b
FFL Laumālie Māʻoniʻoní.

- ◀c
2 Nīfai 4:35.

- ◀32a
1 Fkmtl. 16:8–15; 1 Tēsal. 1:2; ʻAlamā 37:37; T&F 59:7, 21. FFL Fakafetaʻí.

- ◀33a
FFL Angamaʻá.

- ◀b
FFL Māʻoniʻoní.

VAHE 47

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻOhaiō, ʻi he ʻaho 8 Māʻasi 1831 (History of the Church, 1:166). Ki muʻa ʻi he taimi ko ʻení naʻe hoko ai ʻa ʻŌliva Kautele ko e tangata tauhi hisitōlia mo tauhi lekooti ʻo e Siasí. Naʻe ʻikai ke feinga ʻa Sione Uitemā ke fakanofo ia ki he lakanga ko e tangata tauhi hisitōliá, kā, ʻi he fie maʻu ia ke ngāue ʻi he lakanga ko iá naʻá ne pehē ai te ne talangofua ki he finangalo ʻo e ʻEikí ʻi he meʻá ko iá. Naʻá ne ʻosi hoko foki ko ha sekelitali ki he Palōfitá ʻi hono lekooti ʻo e ngaahi fakahā lahi naʻe maʻu ʻi he feituʻu Feieti, Niu ʻIoké.

1–4, ʻOku fili ʻa Sione Uitemā ke ne tauhi ʻa e hisitōlia ʻo e Siasí mo hiki tohi maʻá e Palōfitá.

1 Vakai, ʻoku lelei kiate au ke tohi mo tauhi ʻe heʻeku tamaioʻeiki ko Sioné ha [a]hisitōlia, pea tokoni kiate koe, ʻa ʻeku tamaioʻeiki ko Siosefá, ʻi hono hiki ʻo e ngaahi meʻa kotoa pē ʻe foaki kiate koé, kae ʻoua ke ui ia ki ha toe ngaahi fatongia kehe.

2 Ko e tahá, ko e moʻoni ʻoku ou pehē kiate koe, te ne lava foki ʻo hiki hake hono leʻó ʻi he ngaahi fakatahá, ʻi ha taimi ʻe lelei ai ke fai iá.

3 Pea ko e tahá, ʻoku ou pehē kiate koe, ʻe fili ia ke tauhi ʻa e lekooti mo e hisitōlia ʻo e siasí maʻu ai pē; he kuó u fili ʻa ʻŌliva Kautele ki ha lakanga kehe.

4 Ko ia, ʻe foaki kiate ia ʻi he [a]Fakafiemālié, ke tohi ʻa e ngaahi meʻá ni, ʻo fakatatau ki heʻene faivelengá. ʻE pehē. ʻĒmeni.

- ◀1a
T&F 69:2–8; 85:1–2.

- ◀4a
FFL Fakafiemālié; Laumālie Māʻoniʻoní.

VAHE 48

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi Māʻasi 1831 (History of the Church, 1:166–167). Naʻe fehuʻi ʻe Siosefa ki he ʻEikí pe ko e hā ʻa e founga ke fai ke maʻu mai ai ha ngaahi konga kelekele ke nofo ai ʻa e Kāingalotú. Ko e meʻa mahuʻinga ʻeni koeʻuhí ko e hiki mai ʻa e kāingalotu ʻo e Siasí mei he fakahahake ʻo e ʻIunaiteti Siteití, ʻi heʻenau talangofua ki he fekau ʻa e ʻEikí ke nau fakatahataha mai ki ʻOhaioó (vakai ki he vahe 37:1–3; 45:64).

1–3, ʻOku fekau ki he Kāingalotu ʻi ʻOhaioó ke nau vahevahe honau kelekelé mo honau kāingá; 4–6, ʻOku fekau ki he Kāingalotú ke nau fakatau mai ʻa e ngaahi konga kelekele, pea langa hake ha kolo, mo muimui ki he faleʻi ʻa honau kau ʻōfisa pulé.

1 ʻOku ʻaonga ke mou nofo ʻi he taimí ni ʻi homou ngaahi nofoʻangá, ʻo hangē ko ia ʻe feʻunga mo e anga ʻo hoʻomou nofó.

2 Pea fakatatau ki hoʻomou maʻu ha ngaahi konga kelekelé, ke mou [a]foaki ki he kāingalotu mei hahaké;

3 Pea kapau ʻoku ʻikai te mou maʻu ha ngaahi konga kelekele, tuku ke nau fakatau mai ki he taimi lolotonga ní ʻi he ngaahi potu fonua takatakaí, ʻo fakatatau ki he meʻa ʻe hā ngalingali lelei kiate kinautolú, he ʻoku ʻaonga ke nau maʻu ha ngaahi potu ke nau nofo ai ʻi he taimí ni.

4 ʻOku ʻaonga ke mou fakatoe ʻa e paʻanga kotoa pē te mou lavá, pea ke mou maʻu ʻa e meʻa kotoa pē te mou lava ʻo maʻu ʻi he māʻoniʻoní, koeʻuhí ke ʻi ai ha taimi te mou lava ai ʻo [a]fakatau mai ha fonua ko ha tofiʻa, [b]ʻio ʻa e koló.

5 ʻOku teʻeki ai ke fakahā ʻa e feituʻú; ka ʻe ʻi ai ʻa e kau tangata ʻe [a]niʻihi ʻe fili ʻi he hili ʻa e haʻu homou kāingá mei hahaké, pea ʻe tuku kiate kinautolu ke nau [b]ʻiloʻi ʻa e feituʻú, pe ʻe fakahā ia kiate kinautolu.

6 Pea ʻe fili ʻa kinautolu ke fakatau mai ʻa e ngaahi konga kelekelé, pea kamata ʻa hono fokotuʻu ʻo e tuʻunga ʻo e [a]koló; pea ʻe toki kamata leva ke mou fakataha mai mo homou ngaahi fāmilí, ko e tangata taki taha ʻo fakatatau ki hono [b]fāmilí, ʻo fakatatau ki he tuʻunga ʻokú ne ʻi aí, pea hangē ko ia ʻe tuʻutuʻuni kiate ia ʻe he kau palesitení mo e pīsope ʻo e siasí, ʻo fakatatau ki he ngaahi fono mo e ngaahi fekau kuo mou maʻú, pea mo ia te mou maʻu ʻamuí. ʻE pehē. ʻĒmeni.

- ◀2a
FFL Uelofeá.

- ◀4a
T&F 57:4–5.

- ◀b
T&F 42:35–36; 45:65–67.

- ◀5a
T&F 57:6–8.

- ◀b
T&F 57:1–3.

- ◀6a
FFL Selūsalema Foʻou.

- ◀b
T&F 51:3.

VAHE 49

Ko e fakahā naʻe fai mai ʻia Siosefa Sāmita ko e Palōfitá, kia Sitenei Likitoni, Paʻale P. Pālati, mo Līmani Kopelī, ʻi Ketilani, ʻOhaiō, ʻi Māʻasi 1831 (History of the Church, 1:167–169). (ʻOku pehē ʻi ha ngaahi fakamatala fakahisitōlia ʻe niʻihi ko e ʻaho naʻe fai mai ʻa e fakahā ko ʻení ko Mē 1831.) Naʻe ʻosi tali ʻe Līmani Kopelī ʻa e ongoongoleleí ka naʻá ne kei tui pē ki ha niʻihi ʻo e ngaahi akonaki ʻa e kau Sieká (Sōsaieti Fakatahataha ʻo e Kakai Tui ki he Hā mai ʻa Kalaisi ʻi Heʻene Hāʻele ʻAnga Ua Maí), ʻa ia naʻá ne kau ki ai ki muʻá. Ko e niʻihi ʻo e ngaahi meʻa naʻe tui ki ai ʻa e kau Sieká ko ʻenau pehē kuo ʻosi hoko ʻa e hāʻele ʻanga ua mai ʻa Kalaisí pea naʻe hā mai ia ʻi he tatau ʻo ha fefine, ko ʻAna Lī; pea ʻoku ʻikai toe ʻaonga ʻa e papitaiso ia ʻi he vaí; pea tapui foki mo hono kai ʻo e puaká, pea naʻe ʻi ai honau tokolahi naʻe ʻikai te nau kai kakanoʻi manu; pea ʻoku māʻolunga ange ʻa e nofo taʻemalí ia ʻi he nofo malí. Naʻe tohi ʻe he Palōfitá ʻi haʻane talamuʻaki ki he fakahā ko ʻení ʻo pehē, “Koeʻuhí ke u maʻu [ha] ʻilo haohaoa ange ki he meʻá ni, naʻá ku fehuʻi ai ki he ʻEikí, pea naʻá ku maʻu ai ʻa e fakahā ko ʻení” (History of the Church, 1:167). Naʻe hanga ʻe he fakahaá ʻo fakataʻeʻaongaʻi ha niʻihi ʻo e ngaahi tefitoʻi fakakaukau ʻa e kulupu Sieká. Naʻe ʻave ai ʻe he kau tangata ʻoku hā atu honau hingoa ʻi ʻolungá ha tatau ʻo e fakahaá ki ha kolo ʻo e kau Sieká (ʻa ia naʻe ofi ki Kilivileni, ʻOhaiō) ʻo lau kotoa ia kiate kinautolu, ka naʻe ʻikai te nau tali ia.

1–7, ʻE ʻikai fakahā mai ʻa e ʻaho mo e houa ʻo e hāʻele mai ʻa Kalaisí kae ʻoua kuó ne hāʻele mai; 8–14, Kuo pau ke fakatomala ʻa e tangatá, ʻo tui ki he ongoongoleleí, mo talangofua ki he ngaahi ouaú ka nau maʻu ʻa e fakamoʻuí; 15–16, Ko e tuʻutuʻuni ʻe he ʻOtuá ʻa e malí, 17–21, ʻOku fakangofua ke kai ʻa e kakanoʻi manú; 22–28, ʻE tupulaki ʻa Saione pea ʻe matala mai ʻa e kau Leimaná ʻo hangē ko e lose ki muʻa ʻi he Hāʻele ʻAnga Uá.

1 Tokanga mai ki heʻeku leá, ʻa ʻeku kau tamaioʻeiki ko Sitenei, mo Paʻale, mo Līmaní; he vakai, ko e moʻoni ʻoku ou pehē kiate kimoutolu, ʻoku ou fai kiate kimoutolu ʻa e fekau ke mou ʻalu ʻo [a]malanga ʻaki ki he kau Sieká ʻa ʻeku ongoongolelei ʻa ia kuo mou maʻú, ʻio ʻo fakatatau ki he meʻa kuo mou maʻú.

2 Vakai, ʻoku ou pehē kiate kimoutolu, ʻoku nau fie ʻilo ʻa e moʻoní ʻo fakakonga pē, kae ʻikai ko hono kakató, he ʻoku ʻikai te nau [a]totonu ʻi hoku ʻaó pea kuo pau ke nau fakatomala.

3 Ko ia, ʻoku ou fekauʻi ʻa kimoua, ʻa ʻeku ongo tamaioʻeiki ko Sitenei mo Paʻalé, ke malanga ʻaki ʻa e ongoongoleleí kiate kinautolu.

4 Pea ʻe fakanofo ʻa ʻeku tamaioʻeiki ko Līmaní ki he ngāué ni, koeʻuhí ke ne fealēleaʻaki mo kinautolu, ʻo ʻikai fakatatau ki he meʻa kuó ne maʻu meiate kinautolú, kae fakatatau ki he meʻa ʻa ia ʻe [a]akoʻi kiate ia ʻe kimouá ko ʻeku ongo tamaioʻeikí; pea ʻi heʻene fai pehē te u tāpuakiʻi ia, he ka ʻikai pea ʻe ʻikai te ne tuʻumālie.

5 ʻOku folofola peheni ʻe he ʻEikí; he ko e ʻOtua au, pea ne u [a]fekau hoku ʻAlo pē Taha naʻe Fakatupú ki he māmaní koeʻuhí ko hono [b]huhuʻi ʻo e māmaní, pea kuó u tuʻutuʻuni ko ia ia ʻe tali iá ʻe fakamoʻui ia, pea ko ia ia ʻe ʻikai te ne tali iá ʻe [c]malaʻia ia—

6 Pea naʻa nau fai ki he [a]Foha ʻo e Tangatá ʻo hangē pē ko honau lotó; pea kuó ne maʻu hono mālohí ʻi he toʻukupu [b]toʻomataʻu ʻo hono [c]nāunaú, pea ʻokú ne lolotonga pule ʻi he ngaahi langí, pea te ne pule ai pē kae ʻoua ke ne hāʻele hifo ki māmani ke fakamoʻulaloaʻi ʻa e ngaahi fili kotoa pē ki hono [d]lalo vaʻé, ʻa ia ko e taimi ʻoku ofi mai—

7 Ko au, ko e ʻEiki ko e ʻOtuá, kuó u lea ʻaki ia; ka ʻoku ʻikai ke ʻiloʻi ʻe ha tangata ʻa e houá mo e [a]ʻahó, pea ʻoku ʻikai foki ke ʻilo ia ʻe he kau ʻāngelo ʻi he langí, pea ʻe ʻikai foki te nau ʻilo kae ʻoua ke ne haʻu.

8 Ko ia, ko hoku lotó ke fakatomala ʻa e kakai kotoa pē, he kuo moʻulaloa kotoa pē ki he fai [a]angahalá, tuku kehe pē ʻa kinautolu kuó u fakatoe maʻaku, ʻa ia ko ha kau tangata [b]māʻoniʻoni ʻoku ʻikai te mou ʻilo ki ai.

9 Ko ia, ʻoku ou pehē kiate kimoutolu kuó u ʻoatu kiate kimoutolu ʻa ʻeku [a]fuakava taʻengatá, ʻa ia naʻe ʻi ai talu mei he kamataʻangá.

10 Pea ko e meʻa kuó u talaʻofa ʻakí kuó u fakahoko ia, pea ʻe [a]punou ki ai ʻa e ngaahi [b]puleʻanga ʻo e māmaní; pea, kapau ʻe ʻikai te nau fai ia ʻiate kinautolu pē, ka te nau punou hifo, koeʻuhí he ko e meʻa kuo hiki haké ni ia ʻe iá ʻe [c]fakahifo ia ki lalo ʻi he mālohi.

11 Ko ia, ʻoku ou fai kiate kimoutolu ʻa e fekau ke mou [a]ʻalu atu ʻi he lotolotonga ʻo e kakaí ni, pea pehē kiate kinautolu, ʻo hangē ko ʻeku ʻaposetolo ʻi muʻá ʻa ia ko hono hingoá ko Pitá:

12 Tui ki he huafa ʻo e ʻEiki ko Sīsuú, ʻa ia naʻe ʻi he māmaní, pea ʻe hāʻele mai, ko e kamataʻangá mo e ngataʻangá;

13 [a]Fakatomala pea papitaiso ʻi he huafa ʻo Sīsū Kalaisí, ʻo fakatatau ki he fekau toputapú, ke fakamolemoleʻi ʻa e ngaahi angahalá;

14 Pea ko ia ia te ne fai ʻení, ʻe maʻu ʻe ia ʻa e [a]meʻa-foaki ʻo e Laumālie Māʻoniʻoní, ʻi he hilifaki ʻo e [b]nimá ʻe he kaumātuʻa ʻo e siasí.

15 Pea ko e tahá, ko e moʻoni ʻoku ou pehē kiate kimoutolu, ʻilonga ia ʻe [a]fekau ke ʻoua ʻe malí, ʻoku ʻikai ke tuʻutuʻuni ia ʻe he ʻOtuá, he kuo tuʻutuʻuni ʻe he ʻOtuá ʻa e [b]nofo malí ki he tangatá.

16 Ko ia ʻoku ngofua ke ne maʻu ha [a]uaifi ʻe toko taha, pea ke na hoko ʻa kinaua ko e kakano pē [b]taha, pea ke fai ʻeni kotoa pē koeʻuhí ke fakahoko ʻe he [c]māmaní ʻa e taumuʻa ʻo hono fakatupú;

17 Pea ke lava ʻo fakafonu ʻaki ia ʻa e tokolahi ʻo e tangatá ʻo fakatatau ki hono [a]fakatupu [b]ki muʻa ʻi hono ngaohi ʻo e māmaní.

18 Pea ko ia ia ʻe [a]fekau ke fakaʻehiʻehi mei he ngaahi [b]kakanoʻi manú ke ʻoua naʻa kai ai ʻa e tangatá, kuo ʻikai ke tuʻutuʻuni ia ʻe he ʻOtuá;

19 He vakai, ko e fanga [a]manu ʻo e vaó mo e fanga manupuna ʻo e ʻataá, pea mo ia ʻoku tupu mei he kelekelé, kuo tuʻutuʻuni ke fakaʻaongaʻi ʻe he tangatá ki he meʻakai mo e kofu, pea ke ne maʻu ia ʻo lahi.

20 Ka ʻoku ʻikai ke tuku ke [a]maʻu ʻe ha tangata ʻe taha ha meʻa lahi ange ʻi ha tangata kehe, ko ia ʻoku nofo ai ʻa e [b]māmaní ʻi he angahala.

21 Pea ʻe malaʻia ʻa e tangata ko ia ʻoku [a]lilingi ha toto pe maumauʻi ha kakano ka ʻoku ʻikai ʻaonga kiate iá.

22 Pea ko e tahá, ko e moʻoni ʻoku ou pehē kiate kimoutolu, ʻe ʻikai [a]haʻu ʻa e Foha ʻo e Tangatá ʻi he fōtunga ʻo ha fefine, pe ko ha tangata ʻoku fononga holo ʻi he māmani.

23 Ko ia, ʻoua naʻa [a]kākaaʻi ʻa kimoutolu, ka ke mou fai atu ʻi he tuʻu maʻu, ʻo [b]ʻamanaki atu ki hano lulululuʻi ʻo e ngaahi langí, pea tetetete ʻa e māmaní pea tāsipesipa ʻo hangē ko ha tangata konā, pea hiki hake ʻa e ngaahi [c]teleʻá, pea holoki hifo ʻa e ngaahi [d]moʻungá, pea fakatokalelei ʻa e ngaahi potu tokakoví—pea ʻe hoko ʻeni kotoa pē ʻo ka ifiʻi ʻe he ʻāngeló ʻa ʻene [e]talupité.

24 Ka ki muʻa pea hoko ʻa e fuʻu ʻaho lahi ʻo e ʻEikí, ʻe tupulekina ʻa [a]Sēkope ʻi he feituʻu maomaonganoá, pea ʻe [b]matala ʻa e kau Leimaná ʻo hangē ko e losé.

25 ʻE [a]tupulekina ʻa Saione ʻi he funga ʻo e ngaahi [b]tafungofungá pea nēkeneka ʻi he ngaahi funga moʻungá, pea ʻe fakatahataha ia ki he potu ʻa ia kuó u filí.

26 Vakai, ʻoku ou pehē kiate kimoutolu, ʻalu atu ʻo hangē ko ʻeku fekau kiate kimoutolú; fakatomala mei hoʻomou ngaahi angahala kotoa pē; [a]kole pea te mou maʻu; tukituki pea ʻe toʻo kiate kimoutolu.

27 Vakai, te u muʻomuʻa ʻiate kimoutolu, pea hoko foki ko homou [a]muiaki; pea te u ʻi homou [b]lotolotongá, pea ʻe ʻikai ke [c]veuveuki ʻa kimoutolu.

28 Vakai, ko Sīsū Kalaisi au, pea te u haʻu [a]vave. ʻE pehē. ʻĒmeni.

- ◀1a
FFL Malangá.

- ◀2a
Ngāue 8:21.

- ◀4a
FFL Moʻoní; Ongoongoleleí.

- ◀5a
Sione 3:16–17; T&F 132:24. FFL Sīsū Kalaisi—Mafaí.

- ◀b
FFL Huhuʻí; Huhuʻí (ʻEikí).

- ◀c
FFL Malaʻiá.

- ◀6a
FFL Foha ʻo e Tangatá.

- ◀b
Ngāue 7:55–56; T&F 76:20–23.

- ◀c
FFL Sīsū Kalaisi—Ko e nāunau ʻo Sīsū Kalaisí.

- ◀d
1 Kol. 15:25; T&F 76:61.

- ◀7a
Mātiu 24:36; Maʻake 13:32–37; Fakahā 16:15; T&F 133:11.

- ◀8a
Kalētia 3:22; Mōsaia 16:3–5.

- ◀b
Hepelū 13:2; 3 Nīfai 28:25–29.

- ◀9a
Sēnesi 17:7; T&F 66:2. FFL Fuakava Foʻou mo Taʻengatá.

- ◀10a
ʻĪsaia 60:14.

- ◀b
Sāk. 2:11; T&F 45:66–69; 97:18–21.

- ◀c
Mātiu 23:12.

- ◀11a
FFL Ngāue Fakafaifekaú.

- ◀13a
3 Nīfai 27:19–20.

- ◀14a
FFL Meʻa-foaki ʻo e Laumālie Māʻoniʻoní.

- ◀b
FFL Nimá, Hilifaki ʻo e.

- ◀15a
1 Tīm. 4:1–3.

- ◀b
Sēnesi 2:18, 24; 1 Kol. 11:11. FFL Malí.

- ◀16a
Sēkope 2:27–30.

- ◀b
Sēnesi 2:24; Mātiu 19:5–6.

- ◀c
FFL Māmaní—Naʻe fakatupu maʻá e tangatá.

- ◀17a
Mōsese 3:4–5. FFL Fakatupú.

- ◀b
FFL Moʻui ʻi he Maama Fakalaumālié.

- ◀18a
FK ko e kole ke taʻofi.

- ◀b
Sēnesi 9:3; 1 Tīm. 4:1–3.

- ◀19a
T&F 89:10–13.

- ◀20a
Ngāue 4:32; T&F 51:3; 70:14; 78:6.

- ◀b
FFL Anga-fakamāmaní.

- ◀21a
LSS, Sēnesi 9:10–15.

- ◀22a
FFL Hāʻele ʻAnga Ua Mai ʻa Sīsū Kalaisí.

- ◀23a
Mātiu 24:4–5.

- ◀b
2 Pita 3:12; T&F 45:39.

- ◀c
ʻĪsaia 40:4; T&F 109:74.

- ◀d
Maika 1:3–4.

- ◀e
Mātiu 24:29–31.

- ◀24a
3 Nīfai 5:21–26.

- ◀b
ʻĪsaia 35:1; 2 Nīfai 30:5–6; 3 Nīfai 21:22–25; T&F 3:20; 109:65.

- ◀25a
T&F 35:24.

- ◀b
Sēnesi 49:26; 2 Nīfai 12:2–3.

- ◀26a
T&F 88:63.

- ◀27a
ʻĪsaia 52:12.

- ◀b
3 Nīfai 20:22.

- ◀c
1 Pita 2:6; T&F 84:116.

- ◀28a
T&F 1:12.

VAHE 50

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻOhaiō, ʻi Mē 1831 (History of the Church, 1:170–173). ʻOku pehē ʻe he Palōfitá, naʻe ʻikai mahino ki he niʻihi ʻo e kaumātuʻá ʻa e hā mai ʻa e ngaahi laumālie kehekehe ʻi he ngaahi feituʻu kehekehe ʻi he māmaní pea naʻe fai mai ʻa e fakahā ko ʻení ko e tali ki heʻene fehuʻi makehe ʻo kau ki he meʻa ko iá. Naʻe ʻikai ko e meʻa siʻisiʻi ʻene hoko ʻi he kāingalotú ʻa e ngaahi meʻa ʻoku lau ko e ngaahi meʻa-hā-mai fakalaumālie, pea ko honau niʻihi naʻa nau pehē ʻoku nau maʻu ha ngaahi meʻa-hā-mai mo e ngaahi fakahā.

1–5, ʻOku ʻi he māmaní ʻa e ngaahi laumālie kākā; 6–9, Malaʻia ki he kau mālualoí mo kinautolu kuo tuʻusi atu mei he Siasí; 10–14, Kuo pau ke malanga ʻaki ʻe he kaumātuʻá ʻa e ongoongoleleí ʻi he Laumālie; 15–22, ʻOku ʻaonga ke fakamāmaʻi ʻe he Laumālié ʻa e kau malangá mo e kau fanongó; 23–25, Ko e meʻa ʻoku ʻikai fakamāmá ʻoku ʻikai mei he ʻOtua ia; 26–28, ʻOku maʻu ʻe he kau tui faivelengá ʻa e ngaahi meʻa kotoa pē; 29–36, ʻOku tali mai ʻa e ngaahi lotu ʻa kinautolu ʻoku fakahaohaoaʻí; 37–46, Ko Kalaisi ʻa e Tauhi-sipi Leleí pea mo e Maka ʻo ʻIsilelí.

1 Tokanga mai ʻa kimoutolu, ʻa e kaumātuʻa ʻo hoku siasí, pea fanongo ʻa e telingá ki he leʻo ʻo e ʻOtua moʻuí; pea tokanga ki he ngaahi lea ʻo e potó ʻa ia ʻe foaki kiate kimoutolu, ʻo fakatatau ki hoʻomou kolé pea mo hoʻomou felotoi ʻo kau ki he siasí pea mo e ngaahi laumālie kuo ʻalu holo ʻi he māmaní.

2 Vakai, ko e moʻoni ʻoku ou pehē kiate kimoutolu, ʻoku lahi ʻa e ngaahi laumālie ʻa ia ko e ngaahi laumālie [a]kākā, ʻa ia kuo nau ʻalu atu ʻi he māmaní ʻo kākaaʻi ʻa e māmaní.

3 Pea kuo feinga foki ʻe [a]Sētane ke kākaaʻi ʻa kimoutolu, koeʻuhí ke ne lava ʻo ikunaʻi ʻa kimoutolu.

4 Vakai, ko au, ko e ʻEikí, kuó u sio kiate kimoutolu, peá u mamata ki ha ngaahi anga-fakalielia ʻi he siasi ʻa ia ʻoku nau lau ʻoku [a]ui ʻaki ʻa kinautolu ʻa hoku hingoá.

5 Ka ʻe monūʻia ʻa kinautolu ʻe faivelenga pea [a]kātakí, neongo pe ʻi he moʻuí pe ʻi he maté, he te nau maʻu ʻa e moʻui taʻengatá.

6 Ka ʻe malaʻia ʻa kinautolu ʻa ia ko e kau [a]kākā mo e kau mālualoí, ko ia ʻoku folofola peheni ʻe he ʻEikí, te u ʻomi ʻa kinautolu ki he fakamaau.

7 Vakai, ko e moʻoni ʻoku ou pehē kiate kimoutolu, ʻoku ʻi ai ʻa e kau [a]mālualoi ʻiate kimoutolu, ʻa ia kuo nau kākaaʻi ʻa e niʻihi, ʻa ia kuo foaki ai ʻa e [b]mālohi ki he [c]filí; kae vakai, ʻe toe fakafoki mai ʻa e faʻahinga [d]peheé;

8 Ka ʻe ʻiloʻi ʻa e kau mālualoí pea ʻe [a]motuhi atu ʻa kinautolu, neongo pe ʻi he moʻuí pe ʻi he maté, ʻio ʻo fakatatau pē ki hoku lotó; pea ʻe malaʻia ʻa kinautolu ʻe tuʻusi atu mei hoku siasí, he ko kinautolu ko iá kuo ikunaʻi ʻa kinautolu ʻe he māmaní.

9 Ko ia, tuku ke tokanga ʻa e tangata kotoa pē telia naʻá ne fai ʻa e meʻa ko ia ʻoku ʻikai ʻi he moʻoní mo e māʻoniʻoní ʻi hoku ʻaó.

10 Pea ko ʻeni mou haʻu, ʻoku folofola ʻe he ʻEikí ʻi he Laumālié, ki he kaumātuʻa ʻo hono siasí, pea tuku ke tau [a]alea fakataha, koeʻuhí ke mahino kiate kimoutolu;

11 Tuku ke tau alea ʻo hangē pē ko e alea ʻa ha tangata mo ha tokotaha kehe ko e mata ki he mata.

12 Ko ʻeni, ʻi he alea ha tangatá ʻoku ʻiloʻi ʻene ʻuhingá ʻe he tangata, koeʻuhi ʻokú ne alea ʻo hangē ko ha tangata; ko au, ko e ʻEikí, ʻe pehē pē ʻeku alea mo kimoutolú koeʻuhí ke [a]mahino kiate kimoutolu.

13 Ko ia, ko au ko e ʻEikí ʻoku ou fai kiate kimoutolu ʻa e fehuʻí ni—naʻe [a]fakanofo ʻa kimoutolú ki he hā?

14 Ke malanga ʻaki ʻeku ongoongoleleí ʻi he [a]Laumālié, ʻio ʻa e [b]Fakafiemālié ʻa ia naʻe fekauʻi atu ke akoʻi ʻa e moʻoní.

15 Pea naʻa mou toki maʻu ha ngaahi [a]laumālie ʻa ia naʻe ʻikai mahino kiate kimoutolu, pea naʻa mou tali ʻa kinautolu ʻo pehē ko e meʻa mei he ʻOtuá; pea ʻoku mou tonuhia koā ʻi he meʻá ni?

16 Vakai, te mou tali ʻa e fehuʻí ni ʻe kimoutolu pē; ka neongo iá, te u ʻaloʻofa kiate kimoutolu; ko ia ia ʻoku vaivai ʻiate kimoutolú ʻe ngaohi ia ke [a]mālohi ʻamui.

17 Ko e moʻoni ʻoku ou pehē kiate kimoutolu, ko ia ia ʻoku fakanofo ʻiate aú pea fekauʻi atu ke [a]malanga ʻaki ʻa e folofola ʻo e moʻoní ʻi he Fakafiemālié, ʻi he Laumālie ʻo e moʻoní, ʻokú ne malanga ʻaki ia ʻi he [b]Laumālie ʻo e moʻoní pe ʻi ha founga kehe?

18 Pea kapau ʻoku fai ia ʻi ha founga kehe ʻoku ʻikai mei he ʻOtuá ia.

19 Pea ko e tahá, ko ia ia ʻokú ne maʻu ʻa e folofola ʻo e moʻoní, ʻokú ne maʻu ia ʻi he Laumālie ʻo e moʻoní pe ʻi ha toe founga kehe?

20 Kapau ʻoku fai ia ʻi ha founga kehe ʻoku ʻikai mei he ʻOtuá ia.

21 Ko ia, ko e hā ʻoku ʻikai faʻa mahino ai kiate kimoutolu ʻo mou ʻiloʻi, ko ia ia ʻokú ne maʻu ʻa e folofolá ʻi he Laumālie ʻo e moʻoní ʻokú ne maʻu ia ʻo hangē ko hono malanga ʻaki ia ʻi he Laumālie ʻo e moʻoní?

22 Ko ia, ko ia ʻoku malangá pea mo ia ʻokú ne maʻú, ʻoku femahinoʻaki ʻa kinaua, pea ʻoku [a]fakamāmaʻi ʻa kinaua fakatouʻosi peá na [b]fiefia fakataha.

23 Pea ko e meʻa ʻoku ʻikai ke fakamāmaʻí ʻoku ʻikai mei he ʻOtuá ia, pea ko e [a]fakapoʻulí ia.

24 Ko e meʻa ko ia ʻoku mei he ʻOtuá, ko e [a]māmá ia; pea ko ia ia ʻokú ne maʻu ʻa e māmá, pea [b]fai atu ai pē ʻi he ʻOtuá, te ne maʻu ʻa e maama [c]lahi ange; pea ʻe tupulaki ʻa e maama ko iá ʻo ngingila ange kae ʻoua ke aʻu ki he ʻaho haohaoá.

25 Pea ko e tahá, ko e moʻoni ʻoku ou pehē kiate kimoutolu, pea ʻoku ou lea ʻaki ia koeʻuhí ke mou lava ʻo ʻiloʻi ʻa e [a]moʻoní, koeʻuhí ke mou kapusi ʻa e fakapoʻulí meiate kimoutolu;

26 Ko ia ia ʻoku fakanofo ʻe he ʻOtuá mo fekauʻi atú, ʻoku fili ia ke hoko ko e [a]lahi taha, neongo ko e siʻi tahá ia pea ko e [b]tamaioʻeiki ʻa e kakai kotoa pē.

27 Ko ia, ʻokú ne [a]maʻu ʻa e ngaahi meʻa kotoa pē; he ʻoku moʻulaloa ʻa e ngaahi meʻa kotoa pē kiate ia, ʻi he langí pea mo e māmaní fakatouʻosi, ko e moʻuí mo e māmá, ʻa e Laumālié mo e [b]mālohí, ʻoku fekauʻi atu ʻi he finangalo ʻo e Tamaí ʻia Sīsū Kalaisi, ko hono ʻAló.

28 Ka ʻoku ʻikai ke maʻu ʻe ha tangata ʻa e ngaahi meʻa kotoa pē tuku kehe pē ʻo kapau kuo [a]fakahaohaoaʻi mo [b]fakamaʻa ia mei he ngaahi angahala kotoa pē.

29 Pea kapau ʻoku fakahaohaoaʻi mo fakamaʻa ʻa kimoutolu mei he angahala kotoa pē, te mou [a]kole ha meʻa pē ʻoku mou loto ki aí ʻi he huafa ʻo Sīsuú pea ʻe fai ia.

30 Ka ke mou ʻiloʻi ʻeni, ʻe fakahā kiate kimoutolu ʻa e meʻa ke mou kolé; pea ko e meʻa ʻi he fili ʻa kimoutolu ke hoko ko e [a]ʻulú, ko ia ʻe moʻulaloa ai ʻa e ngaahi laumālié kiate kimoutolu.

31 Ko ia, ʻe hoko ʻo pehē, kapau te mou mamata ki ha [a]laumālie ʻoku fakahā mai ʻa ia ʻoku ʻikai mahino kiate kimoutolu, pea ʻoku ʻikai te mou maʻu ʻa e laumālie ko iá, ke mou fehuʻi ki he Tamaí ʻi he huafa ʻo Sīsuú; pea kapau ʻe ʻikai te ne foaki atu kiate kimoutolu ʻa e laumālie ko iá, te mou lava ʻo ʻiloʻi ʻoku ʻikai mei he ʻOtuá ia.

32 Pea ʻe foaki atu kiate kimoutolu ʻa e [a]mālohi ki he laumālie ko iá; pea ke mou fakahā hono kovi ʻo e laumālie ko iá ʻaki ʻa e leʻo-lahi ʻoku ʻikai mei he ʻOtuá ia—

33 ʻO ʻikai tukuakiʻi ʻi he [a]lauʻikoviʻi, koeʻuhí ke ʻoua naʻa ikunaʻi ʻa kimoutolu, ʻo ʻikai foki ʻi he [b]pōlepole pe ʻi he fiefia telia naʻa maʻu ʻe ia ʻa kimoutolu.

34 Ko ia ia ʻokú ne maʻu ha meʻa mei he ʻOtuá, tuku ke ne fakahā ko e meʻa ia mei he ʻOtuá; pea tuku ke ne fiefia ʻi he lau ia ʻe he ʻOtuá ʻokú ne feʻunga ke maʻu iá.

35 Pea ʻi he tokanga mo fai ʻa e ngaahi meʻá ni ʻa ia kuo mou maʻú, pea mo ia te mou maʻu ʻamuí—pea ʻoku foaki kiate kimoutolu ʻa e [a]puleʻangá ʻe he Tamaí, pea mo e [b]mālohi ke ikunaʻi ʻa e ngaahi meʻa kotoa pē ʻa ia kuo ʻikai ke tuʻutuʻuni ʻe iá—

36 Pea vakai, ko e moʻoni ʻoku ou pehē kiate kimoutolu, ʻoku monūʻia ʻa kimoutolu ʻa ia ʻoku mou lolotonga fanongó ni ki he ngaahi leá ni ʻaʻaku mei he ngutu ʻo ʻeku tamaioʻeikí, he kuo [a]fakamolemoleʻi hoʻomou ngaahi angahalá kiate kimoutolu.

37 Tuku ke ʻalu atu ʻa ʻeku tamaioʻeiki ko Siosefa Uikifilí, ʻa ia ʻoku ou leleiʻia lahi ai, pea mo ʻeku tamaioʻeiki ko [a]Paʻale P. Palatí, ʻi he lotolotonga ʻo e ngaahi potu siasí pea fakamālohia ʻa kinautolu ʻaki ʻa e lea ʻo e [b]naʻinaʻi;

38 Kae ʻumaʻā foki ʻeku tamaioʻeiki ko Sione Kolelí, pe ko ʻeku kau tamaioʻeiki kotoa pē kuo fakanofo ki he lakanga ko ʻení, pea tuku ke nau ngāue ʻi he [a]ngoue vainé; pea ke ʻoua naʻa taʻofi ʻa kinautolu ʻe ha tangata mei hono fai ʻo e meʻa ko ia kuó u tuʻutuʻuni kiate kinautolú—

39 Ko ia, ʻoku ʻikai tonuhia ʻi he meʻá ni ʻa ʻeku tamaioʻeiki ko [a]ʻEtuate Pātilisí; ka neongo iá tuku ke ne fakatomala pea ʻe fakamolemoleʻi ia.

40 Vakai, ko e fānau iiki ʻa kimoutolu, pea ʻoku ʻikai te mou malava ke [a]kātakiʻi ʻa e ngaahi meʻa kotoa pē ʻi he taimí ni; ka kuo pau ke mou [b]tupulaki ʻi he [c]angaʻofa pea ʻi he ʻiloʻi ʻo e [d]moʻoní.

41 ʻOua ʻe [a]manavahē, ʻe [b]fānau iiki, he ʻoku ʻaʻaku ʻa kimoutolu, pea kuó u [c]ikunaʻi ʻa e māmaní, pea ʻoku mou kau kiate kinautolu kuo [d]foaki ʻe heʻeku Tamaí kiate aú;

42 Pea ʻe ʻikai [a]mole ha taha ʻo kinautolu kuo foaki kiate au ʻe heʻeku Tamaí.

43 Pea ko e Tamaí pea mo au ʻokú ma [a]taha pē. ʻOku ou ʻi he Tamaí pea ʻoku ʻiate au ʻa e Tamaí; pea ʻe fakatatau ki hoʻomou tali aú, ʻa hoʻomou ʻiate aú mo ʻeku ʻiate kimoutolú.

44 Ko ia, ʻoku ou ʻi homou lotolotongá, pea ko e [a]tauhi-sipi leleí au, pea ko e [b]maka ʻo ʻIsilelí. Ko ia ia te ne langa ki he [c]maka ní, ʻe [d]ʻikai pē te ne hinga.

45 Pea ʻoku ʻunuʻunu mai ʻa e ʻaho te mou fanongo ai ki hoku leʻó mo [a]mamata kiate au, pea ʻiloʻi ʻoku ou ʻi ai.

46 Ko ia, ke mou [a]leʻo, koeʻuhí ke mou [b]mateuteu. ʻE pehē. ʻĒmeni.

- ◀2a
T&F 129. FFL Laumālié—Ko e laumālie ʻulí pe laumālie koví.

- ◀3a
Luke 22:31; 3 Nīfai 18:18.

- ◀4a
FFL Sīsū Kalaisi—Toʻo ʻa e huafa ʻo Sīsū Kalaisí kiate kitautolú.

- ◀5a
FFL Kātakí.

- ◀6a
FFL Kākaá.

- ◀7a
Mātiu 23:13–15; ʻAlamā 34:28.

- ◀b
Mōsaia 27:8–9.

- ◀c
FFL Tēvolo.

- ◀d
FK ko kinautolu kuo kākaaʻí.

- ◀8a
T&F 1:14; 56:3; 64:35. FFL Tuʻusi mei he Siasí.

- ◀10a
ʻĪsaia 1:18; T&F 45:10.

- ◀12a
T&F 1:24.

- ◀13a
FFL Fakanofó.

- ◀14a
T&F 43:15. FFL Akoʻí, Faiako—Faiako ʻaki ʻa e Laumālié.

- ◀b
FFL Fakafiemālié.

- ◀15a
FFL ʻIloʻiló, Meʻa-foaki ʻo e.

- ◀16a
ʻEta 12:23–27.

- ◀17a
FFL Malangá; Ngāue Fakafaifekaú.

- ◀b
T&F 6:15. FFL Laumālie Māʻoniʻoní; Moʻoní.

- ◀22a
1 Kol. 14:26.

- ◀b
Sione 4:36.

- ◀23a
FFL Fakapoʻuli, Fakalaumālié.

- ◀24a
1 Sione 2:8–11; Molonai 7:14–19; T&F 84:45–47; 88:49. FFL Maama ʻo Kalaisí.

- ◀b
Sione 15:4–5, 10.

- ◀c
2 Nīfai 28:30.

- ◀25a
Sione 8:32.

- ◀26a
Mātiu 23:11.

- ◀b
Maʻake 10:42–45. FFL Ngāué, Ngāue-ʻofá.

- ◀27a
T&F 76:5–10, 53–60; 84:34–41.

- ◀b
FFL Mālohí.

- ◀28a
3 Nīfai 19:28–29; T&F 88:74–75. FFL Fakamāʻoniʻoniʻí; Haohaoá.

- ◀b
1 Sione 1:7–9.

- ◀29a
Hilam. 10:5; T&F 46:30. FFL Lotú.

- ◀30a
FFL Mafaí.

- ◀31a
1 Sione 4:1. FFL Laumālié—Ko e laumālie ʻulí pe laumālie koví.

- ◀32a
Mātiu 10:1.

- ◀33a
Sute 1:9.

- ◀b
T&F 84:67, 73.

- ◀35a
FFL Puleʻanga ʻo e ʻOtuá pe Puleʻanga ʻo e Langí.

- ◀b
1 Sione 4:4; T&F 63:20, 47.

- ◀36a
T&F 58:42–43. FFL Fakamolemolé, Fakamolemoleʻí.

- ◀37a
FFL Pālati, Paʻale Paaka.

- ◀b
T&F 97:3–5.

- ◀38a
FFL Ngoue Vaine ʻa e ʻEikí.

- ◀39a
FFL Pātilisi, ʻEtuate.

- ◀40a
3 Nīfai 17:2–3; T&F 78:17–18.

- ◀b
1 Kol. 3:2–3; T&F 19:22–23.

- ◀c
FFL ʻAloʻofá.

- ◀d
FFL Moʻoní.

- ◀41a
1 Sione 4:18.

- ◀b
FFL Foha mo e Ngaahi ʻOfefine ʻo e ʻOtuá, Ngaahi.

- ◀c
Sione 16:33.

- ◀d
Sione 10:27–29; 17:2; 3 Nīfai 15:24; T&F 27:14; 84:63.

- ◀42a
Sione 17:12; 3 Nīfai 27:30–31.

- ◀43a
Sione 17:20–23; 3 Nīfai 11:35–36. FFL ʻOtuá.

- ◀44a
Sione 10:14–15. FFL Tauhi-sipi Leleí.

- ◀b
Sēnesi 49:24; 1 Pita 2:4–8. FFL Maka-tulikí.

- ◀c
1 Kol. 10:1–4. FFL Maká; Sīsū Kalaisi.

- ◀d
Hilam. 5:12.

- ◀45a
T&F 67:10–13.

- ◀46a
FFL Leʻó, Leʻohí.

- ◀b
ʻAlamā 34:32–33.

VAHE 51

Ko e fakahā naʻe fai mai ʻia Siosefa Sāmita ko e Palōfitá, ʻi Tomasoni, ʻOhaiō, ʻi Mē 1831 (History of the Church, 1:173–174). ʻI he taimi ko ʻení naʻe kamata ke aʻu mai ai ki ʻOhaiō ʻa e Kāingalotu naʻa nau hiki mai mei he ngaahi siteiti fakahahaké, pea naʻe ʻaonga leva ke aleaʻi fakapapau ha ngaahi founga ki he anga ʻo ʻenau nofó. Ko e meʻa ʻi he kau tonu ʻa e ngāue ko ʻeni ki he lakanga fakapīsopé, naʻe kole ai ʻe Pīsope ʻEtuate Pātilisi ke maʻu ha fakahinohino ki ai; pea naʻe fehuʻi ai ʻe he Palōfitá ki he ʻEikí.

1–8, ʻOku fili ʻa ʻEtuate Pātilisi ke ne hanga ʻo tokangaʻi ʻa e ngaahi tufakanga tauhí mo e ngaahi konga kelekelé; 9–12, ʻOku fekau ki he Kāingalotú ke nau faitotonu ʻi heʻenau ngaahi ngāué pea nau maʻu ʻa e meʻa tatau; 13–15, Kuo pau ke ʻi ai hanau fale tukuʻanga koloa ʻo e pīsopé pea vahevahe ʻa e ngaahi konga kelekelé ʻo fakatatau ki he fono ʻa e ʻEikí; 16–20, ʻE hoko ʻa ʻOhaiō ko ha tānakiʻanga fakataimi pē.

1 Tokanga mai kiate au, ʻoku folofola ʻe he ʻEikí ko homou ʻOtuá, pea te u lea ki heʻeku tamaioʻeiki ko [a]ʻEtuate Pātilisí, ʻo foaki kiate ia ha ngaahi fakahinohino; he ʻoku totonu ke ne maʻu ha ngaahi fakahinohino ki he anga hono fokotuʻutuʻu ʻo e kakai ní.

2 He ʻoku totonu ke fokotuʻutuʻu ʻa kinautolu ʻo fakatatau ki heʻeku ngaahi [a]fonó; kapau ʻe ʻikai, ʻe tuʻusi atu ʻa kinautolu.

3 Ko ia, tuku ki heʻeku tamaioʻeiki ko ʻEtuate Pātilisí pea mo kinautolu kuó ne filí, ʻa ia ʻoku ou leleiʻia aí, ke nau vaheʻi maʻá e kakaí ni ʻa honau ngaahi tufakangá, ko e tangata kotoa pē ke maʻu [a]tatau ʻo fakatatau ki hono fāmilí, ʻo fakatatau ki he ngaahi anga ʻo ʻene nofó pea mo ʻene ngaahi fiemaʻú mo e ngaahi [b]meʻa ʻoku ʻaonga ke ne maʻú.

4 Pea tuku ki heʻeku tamaioʻeiki ko ʻEtuate Pātilisí, ʻo ka hili ʻene tuʻutuʻuni ki ha tangata ʻa hono tufakangá, ke ne ʻoatu kiate ia ha tohi ʻa ia ʻe fakapapauʻi ai kiate ia ʻa hono tufakangá, koeʻuhí ke ne maʻu ia, ʻio ʻa e totonu ko ʻení pea mo e tofiʻa ko ʻení ʻi he siasí, kae ʻoua kuó ne toki maumau-fono ʻo ʻikai lau ia ʻi he leʻo ʻo e siasí ʻokú ne feʻunga ke ne kau ki he siasí, ʻo fakatatau ki he ngaahi fono mo e ngaahi [a]fuakava ʻo e siasí.

5 Pea kapau te ne maumau-fono pea ʻikai lau ia ʻokú ne feʻunga ke kau ki he siasí, ʻe ʻikai te ne maʻu ha mālohi ke ʻekeʻi ʻa e ʻinasi ʻa ia kuó ne fakatapui ki he pīsopé maʻá e masiva mo e faingataʻaʻia ʻo hoku siasí; ko ia, ʻe ʻikai te ne maʻu ʻa e meʻaʻofá, ka te ne maʻu ha totonu pē ke ʻekeʻi ʻa e tufakanga pē ko ia kuo tuku kiate ia ʻaki ha tohi fakapapaú.

6 Pea ko ia ʻe fakapapauʻi ai ʻa e ngaahi meʻa kotoa pē, ʻo [a]fakatatau ki he ngaahi [b]lao ʻo e fonuá.

7 Pea tuku ke vaheʻi maʻá e kakaí ni ʻa e meʻa ʻoku ʻa e kakai ní.

8 Pea ko e [a]paʻanga ʻoku toe ki he kakai ní—tuku ke fili ha fakafofonga ki he kakaí ni, ke ngāue ʻaki ʻa e [b]paʻangá ke ʻomai ʻaki ha meʻakai mo e ngaahi kofu, ʻo fakatatau ki he ngaahi fie maʻu ʻa e kakai ní.

9 Pea tuku ke [a]faitotonu ʻa e tangata kotoa pē, pea tuʻunga tatau ʻi he kakaí ni, ʻo maʻu tatau, koeʻuhí ke mou [b]taha pē, ʻo hangē ko ia kuó u fekau kiate kimoutolú.

10 Pea tuku ʻa e ngaahi meʻa ʻa e kakai ní ke ʻoua naʻa ʻave ʻo foaki ia ki ha potu siasi [a]kehe.

11 Ko ia, kapau ʻe maʻu ʻe ha potu siasi kehe ha paʻanga mei he potu siasi ko ʻení, tuku ke nau toe totongi mai ki he potu siasí ni ʻo fakatatau mo e meʻa te nau felotoi ki aí;

12 Pea ʻe fai ʻeni ʻo fou ʻi he pīsopé pe ko e fakafofongá, ʻa ia ʻe fili ʻi he [a]leʻo ʻo e siasí.

13 Pea ko e tahá, tuku ke fokotuʻu ʻe he pīsopé ha [a]fale tukuʻanga koloa ki he siasí ni; pea tuku ʻa e ngaahi meʻa kotoa pē ʻi he paʻanga mo e meʻakai fakatouʻosi, ʻa ia ʻoku hulu ange ʻi he [b]meʻa ʻoku ʻaonga ki he ngaahi fiemaʻu ʻa e kakaí ni ke tauhi ia ʻi he nima ʻo e pīsopé.

14 Pea tuku ke ne fakatoe foki maʻana ki heʻene ngaahi fiemaʻu ʻaʻaná, pea ki he ngaahi fiemaʻu ʻa hono fāmilí, ʻi heʻene femoʻuekina ʻi hono fai ʻo e ngāue ko ʻení.

15 Pea ko ia ʻoku ou tuku ki he kakaí ni ha faingamālie ke fokotuʻu ʻa kinautolu ʻo fakatatau ki heʻeku ngaahi [a]fonó.

16 Pea ʻoku ou fakatapui maʻanautolu ʻa e fonua ko [a]ʻení ʻo fuofuoloa siʻi, kae ʻoua ko au, ko e ʻEikí te u foaki maʻanautolu ha meʻa kehe, pea fekauʻi ʻa kinautolu ke nau ʻalu mei heni;

17 Pea ʻoku ʻikai ke fakahā kiate kinautolu ʻa e houá mo e ʻahó, ko ia tuku ke nau ngāue ʻi he fonuá ni ʻo hangē ko e fai ia ke laulau taʻu, pea ʻe liliu ʻeni kiate kinautolu ko e meʻa ke nau tuʻumālie ai.

18 Vakai, ʻe hoko ʻeni [a]ko ha sīpinga ki heʻeku tamaioʻeiki ko ʻEtuate Pātilisí, ʻi he ngaahi potu kehe, ʻi he ngaahi potu siasí kotoa pē.

19 Pea ʻilonga ia ʻe ʻiloa ko e [a]tauhi faivelenga, mo angatonu, mo anga-fakapotopotó ʻe hū ia ki he [b]fiefiaʻanga ʻo hono ʻEikí, pea te ne maʻu ʻa e moʻui taʻengatá.

20 Ko e moʻoni, ʻoku ou pehē kiate kimoutolu, ko Sīsū Kalaisi au, ʻa ia ʻe [a]haʻu vave, ʻi ha [b]houa ʻoku ʻikai te mou ʻamanaki ki ai. ʻE pehē. ʻĒmeni.

- ◀1a
FFL Pātilisi, ʻEtuate.

- ◀2a
T&F 42:30–39; 105:5. FFL Fakatapuí.

- ◀3a
T&F 49:20.

- ◀b
Ngāue 2:44–45; 4 Nīfai 1:2–3.

- ◀4a
FK ʻOku ui ʻa e vahe 20 mo e 22 ko e Ngaahi Tuʻutuʻuni mo e Ngaahi Fuakava ʻo e Siasi ʻo Kalaisí. T&F 33:14; 42:13. FFL Fuakavá.

- ◀6a
1 Pita 2:13; T&F 98:5–7.

- ◀b
T&F 58:21–22.

- ◀8a
T&F 84:104.

- ◀b
T&F 104:15–18.

- ◀9a
FFL Faitotonú.

- ◀b
T&F 38:27. FFL Uouongatahá.

- ◀10a
FK ʻOku ui ʻa e vahe 20 mo e 22 ko e Ngaahi Tuʻutuʻuni mo e Ngaahi Fuakava ʻo e Siasi ʻo Kalaisí. T&F 33:14; 42:13.

- ◀12a
FFL Felototahaʻakí.

- ◀13a
T&F 42:55. FFL Fale Tukuʻanga Koloá.

- ◀b
T&F 42:33–34, 55; 82:17–19.

- ◀15a
T&F 51:2.

- ◀16a
FK feituʻu Ketilani, ʻOhaioó.

- ◀18a
FK ko ha sīpinga.

- ◀19a
Mātiu 24:45–47. FFL Lakanga Tauhí.

- ◀b
FFL Fiefiá.

- ◀20a
Fakahā 22:6–16.

- ◀b
Mātiu 24:44.

VAHE 52

Ko e fakahā naʻe fai mai ʻia Siosefa Sāmita ko e Palōfitá ki he kaumātuʻa ʻo e Siasí ʻi Ketilani, ʻOhaiō, ʻi he ʻaho 7 Sune 1831 (History of the Church, 1:175–179). Naʻe fai ha konifelenisi ʻi Ketilani ʻo kamata ʻi he ʻaho 3 pea fakaʻosi ʻi he ʻaho 6 ʻo Suné. ʻI he konifelenisi ko ʻení naʻe fai ai ʻa e ngaahi ʻuluaki fakanofo makehe ki he lakanga ko e taulaʻeiki lahí; pea naʻe ʻiloʻi ai ʻa e ngaahi meʻa ʻe niʻihi naʻe hā mai mei ha ngaahi laumālie loi mo kākā pea naʻe valokiʻi ia.

1–2, ʻOku fakamahinoʻi ʻe fai ʻa e konifelenisi hono hokó ʻi Mīsuli; 3–8, ʻOku fili ha kaumātuʻa ʻe niʻihi ke nau fononga fakataha; 9–11, ʻOku fekau ki he kaumātuʻá ke nau akoʻi ʻa e ngaahi meʻa kuo tohi ʻe he kau ʻaposetoló mo e kau palōfitá; 12–21, ʻOku fakahā ʻe kinautolu kuo fakamāmaʻi ʻe he Laumālié ʻa e ngaahi fua ʻo e fakafetaʻí mo e potó; 22–44, ʻOku fili ha kaumātuʻa kehekehe ke nau ʻalu atu ʻo malanga ʻaki ʻa e ongoongoleleí lolotonga ʻenau fononga ki Mīsuli ki he konifelenisí.

1 Vakai, ʻoku folofola peheni ʻe he ʻEikí ki he kaumātuʻa kuó ne [a]ui mo fili ʻi he ngaahi ʻaho fakaʻosi ko ʻení, ʻi he leʻo ʻo hono Laumālié—

2 ʻO pehē: ko au, ko e ʻEikí, te u fakahā kiate kimoutolu ʻa e meʻa ʻoku ou loto ke mou fai ʻo fai atu mei he taimí ni ʻo aʻu ki he konifelenisi ka hoko maí, ʻa ia ʻe fai ʻi Mīsuli, ʻi he [a]fonua te u [b]fakatapui maʻa hoku kakaí, ʻa ia ko e [c]toenga ʻo Sēkope, pea mo kinautolu ʻa ia ko e kau ʻea-hoko ʻo fakatatau ki he [d]fuakavá.

3 Ko ia, ko e moʻoni ʻoku ou pehē kiate kimoutolu, tuku ʻeku ongo tamaioʻeiki ko Siosefa Sāmita, ko e Siʻí, mo Sitenei Likitoní ke na fononga ʻo ka lava leva ke fai ha ngaahi teuteu ke na ʻalu mei hona ʻapí, peá na fononga ki he fonua ko Mīsulí.

4 Pea fakatatau ki heʻena tui faivelenga kiate aú, ʻe fakahā kiate kinaua ʻa e meʻa ke na faí;

5 Pea ʻe fakahā foki kiate kinaua, ʻo fakatatau ki heʻena tui faivelengá, ʻa e [a]fonua ʻo homou tofiʻá.

6 Pea kapau he ʻikai te na tui faivelenga, ʻe tuʻusi atu ʻa kinaua, ʻio ʻo hangē ko hoku lotó, ʻo fakatatau ki he meʻa ʻe hā ngali lelei kiate au.

7 Pea ko e tahá, ko e moʻoni ʻoku ou pehē kiate kimoutolu, tuku ke fai fakatoʻotoʻo ʻe heʻeku tamaioʻeiki ko Laimani Uaití mo ʻeku tamaioʻeiki ko Sione Kālelí ʻa ʻena fonongá;

8 Pea ke fai foki ʻe heʻeku tamaioʻeiki ko Sione Moatakí mo ʻeku tamaioʻeiki ko Hailame Sāmitá, ʻa ʻena fononga ki he potu pē ko iá ʻo fou atu ʻi Titaloiti.

9 Pea ke nau fononga atu mei ai ʻo malanga ʻaki ʻa e folofolá ʻi he veʻehalá, ʻo [a]ʻikai lea ʻaki ha meʻa ka ko e meʻa kuo tohi ʻe he kau [b]palōfitá mo e kau ʻaposetoló, pea mo ia ʻe akoʻi kiate kinautolu ʻe he [c]Fakafiemālié ʻi he lotu ʻo e tuí.

10 Tuku ke nau ʻalu tautau toko [a]ua, pea ʻi he founga ko iá ke nau malanga ʻi he veʻehalá ʻi he fakatahaʻanga kakai kotoa pē, mo papitaiso ʻaki ʻa e [b]vai pea mo e hilifaki ʻo e [c]nima ʻi he veʻe vaí.

11 He ʻoku folofola peheni ʻe he ʻEikí, te u fakanounouʻi ʻeku ngāué ʻi he [a]māʻoniʻoni, he ʻe hokosia ʻa e ngaahi ʻaho te u fekau atu ai ʻa e fakamaau ʻo iku ki he ikuna.

12 Pea tuku ke tokanga ʻa ʻeku tamaioʻeiki ko Laimani Uaití, he ʻoku holi ʻa Sētane ke [a]siviʻi ia ʻo hangē ko e kafukafu ʻo e uité.

13 Pea vakai, ko ia ia ʻe [a]faivelengá ʻe ngaohi ia ke ne pule ki he ngaahi meʻa lahi.

14 Pea ko e tahá, te u foaki kiate kimoutolu ha sīpinga ʻi he ngaahi meʻa kotoa pē, koeʻuhí ke ʻoua naʻa kākaaʻi ʻa kimoutolu; he ʻoku ʻalu holo ʻa Sētane ʻi he fonuá, pea ʻokú ne ʻalu atu ʻo kākaaʻi ʻa e ngaahi puleʻangá—

15 Ko ia, ko ia ia ʻokú ne lotu, ʻa ia ʻoku [a]fakatomala hono laumālié, ʻoku ou [b]tali ia ʻo kapau ʻokú ne talangofua ki heʻeku ngaahi [c]ouaú.

16 Ko ia ʻoku leá, ʻa ia ʻoku mafesifesi hono laumālié, ʻa ia ʻoku angamalū ʻa ʻene leá pea fakamāmaʻí, ko e tokotaha ia mei he ʻOtuá ʻo kapau ʻokú ne talangofua ki heʻeku ngaahi ouaú.

17 Pea ko e tahá, ko ia ia ʻoku tetetete ʻi hoku mālohí ʻe ngaohi ia ke [a]mālohi, pea te ne fakahā ʻa e ngaahi fua ʻo e fakafetaʻí mo e [b]potó, ʻo fakatatau ki he ngaahi fakahā mo e ngaahi moʻoni kuó u foaki atu kiate kimoutolú.

18 Pea ko e tahá, ko ia ia ʻe ikunaʻi ʻo ʻikai te ne [a]fakatupu ʻa e ngaahi fua, ʻio ʻo fakatatau ki he sīpinga ko ʻení, ʻoku ʻikai meiate au ia.

19 Ko ia, te mou [a]ʻiloʻi ʻi he sīpinga ko ʻení ʻa e ngaahi laumālié ʻi he ngaahi tuʻunga kotoa pē ʻi he lalo langí kotoa.

20 Pea kuo hokosia ʻa e ngaahi ʻahó; ʻe [a]fai ki he tangata kotoa pē ʻo fakatatau ki heʻenau tuí.

21 Vakai, ʻoku fai ʻa e fekaú ni ki he kaumātuʻa kotoa pē ʻa ia kuó u filí.

22 Pea ko e tahá, ko e moʻoni ʻoku ou pehē kiate kimoutolu, tuku ke fai foki ʻe heʻeku tamaioʻeiki ko [a]Tōmasi B. Māsí mo ʻeku tamaioʻeiki ko ʻĒsela Teiá ʻa ʻena fonongá, ʻo malanga ʻaki ʻa e folofolá ʻi he halá ki he fonua pē ko iá.

23 Pea ko e tahá, tuku ke fai ʻe heʻeku tamaioʻeiki ko ʻAisake Moalií mo ʻeku tamaioʻeiki ko ʻĒsela Pūtí ʻa ʻena fonongá, ʻo malanga ʻaki foki ʻa e folofolá ʻi he halá ki he fonua pē ko iá.

24 Pea ko e tahá, tuku ke fai ʻe heʻeku ongo tamaioʻeiki ko [a]ʻEtuate Pātilisí mo Māteni Hālisí ʻa ʻena fonongá fakataha mo ʻeku ongo tamaioʻeiki ko Sitenei Likitoní mo Siosefa Sāmita, ko e Siʻí.

25 Tuku ke fai foki ʻe heʻeku ongo tamaioʻeiki ko Tēvita Uitemaá mo Haavi Uitilokí ʻa ʻena fonongá, ʻo malanga ʻi he halá, ki he fonua pē ko iá.

26 Pea tuku ke fai ʻe heʻeku ongo tamaioʻeiki ko [a]Paʻale P. Palatí mo [b]ʻOasoni Palatí ʻa ʻena fonongá, pea malanga ʻi he halá, ki he fonua pē ko iá.

27 Pea tuku ke fai foki ʻe heʻeku ongo tamaioʻeiki ko Solomone Hanakokí mo Simione Kātá ʻa ʻena fonongá ki he fonua pē ko iá, mo malanga ʻi he halá.

28 Tuku ke fai foki ʻe heʻeku ongo tamaioʻeiki ko ʻEtisoni Fulá mo Sēkope Sikotí ʻa ʻena fonongá.

29 Tuku ke fai foki ʻe heʻeku ongo tamaioʻeiki ko Līvai W. Hanakokí mo Sēpeti Kolitiliní ʻa ʻena fonongá

30 Tuku ke fai foki ʻe heʻeku ongo tamaioʻeiki ko Leinolitisi Kahuní mo Samuela H. Sāmitá ʻa ʻena fonongá.

31 Tuku ke fai foki ʻe heʻeku ongo tamaioʻeiki ko Huila Palatiuiní mo Uiliami Kātá ʻa ʻena fonongá.

32 Pea tuku ke fakanofo fakatouʻosi ʻa ʻeku ongo tamaioʻeiki ko [a]Niueli Naití mo Sila J. Kilifiní, pea fai foki ʻa ʻena fonongá.

33 ʻIo, ko e moʻoni ʻoku ou pehē, tuku ke fai ʻe kinautolú ni kotoa pē ʻa ʻenau fononga ki he potu pē ʻe taha, ʻi honau ngaahi hala kehekehe, pea ke ʻoua naʻa langa ʻe ha tangata ki he [a]tuʻunga ʻa ha taha kehe, pe fononga ʻi he hala ʻo ha taha kehe.

34 Ko ia ia ʻe faivelengá, ʻe tauhi ia mo tāpuakiʻi ʻaki ʻa e [a]fua lahi.

35 Pea ko e tahá, ʻoku ou pehē kiate kimoutolu, tuku ke fai ʻe heʻeku ongo tamaioʻeiki ko Siosefa Uikifilí mo Solomone Hamefalí ʻa ʻena fonongá ki he ngaahi fonua fakahahaké;

36 Tuku ke na ngāue mo hona fāmilí, ʻo ʻikai [a]malanga ʻaki ha meʻa ka ko e ngaahi meʻa ʻa e kau palōfitá mo e kau ʻaposetoló, ʻa e meʻa ko ia kuó na [b]mamata mo fanongo ai peá na [c]tui pau ki aí, koeʻuhí ke fakamoʻoniʻi ʻa e ngaahi kikité.

37 Ko e meʻa ʻi he maumau-fonó, tuku ʻa e meʻa naʻe foaki kia Himani Pasetí ke [a]toʻo meiate ia, pea hilifaki ia ki he ʻulu ʻo Saimoniti Laitá.

38 Pea ko e tahá, ko e moʻoni ʻoku ou pehē kiate kimoutolu, tuku ke [a]fakanofo ʻa Sēleti Kaata ko ha taulaʻeiki, pea ke fakanofo foki mo Siaosi Sēmisi ko ha [b]taulaʻeiki.

39 Tuku ke [a]leʻohi ʻe hono toe ʻo e kaumātuʻá ʻa e ngaahi potu siasí, pea malanga ʻaki ʻa e folofolá ʻi he ngaahi potu takatakai ʻiate kinautolú; pea tuku ke nau ngāue ʻaki honau nima ʻonautolú koeʻuhí ke ʻoua naʻa ʻi ai ha [b]tauhi tamapua pe ha fai angahala ʻe fai.

40 Pea manatuʻi ʻi he ngaahi meʻa kotoa pē ʻa e kakai [a]masivá mo e [b]faingataʻaʻiá, pea mo e mahakí mo e tukuhāusiá, he ko ia ia ʻoku ʻikai te ne fai ʻa e ngaahi meʻa ní, ʻoku ʻikai ko ʻeku ākonga ia.

41 Pea ko e tahá, tuku ke ʻave ʻe heʻeku kau tamaioʻeiki ko Siosefa Sāmita, ko e Siʻí, mo Sitenei Likitoní, mo ʻEtuate Pātilisí ha tohi [a]fakaongoongolelei mei he siasí. Pea tuku ke maʻu ha tohi pehē maʻa ʻeku tamaioʻeiki ko ʻŌliva Kautelé foki.

42 Pea pehē, ʻo hangē foki ko ʻeku leá, kapau te mou faivelenga, te mou fakataha mai ʻa kimoutolu ke fiefia ʻi he fonua ko [a]Mīsulí, ʻa ia ko e fonua ʻo homou [b]tofiʻá, ʻa ia ko e fonua ʻo homou ngaahi filí ʻi he lolotongá ni.

43 Kae vakai, ko au, ko e ʻEikí, te u fakavavevaveʻi ʻa e koló ʻi hono taimí, pea te u fakakalauni ʻaki ʻa e kau tui faivelengá ʻa e [a]fiefia mo e nēkeneka.

44 Vakai, ko Sīsū Kalaisi au, ko e ʻAlo ʻo e ʻOtuá, pea te u [a]hiki hake ʻa kinautolu ʻi he ʻaho fakaʻosí. ʻE pehē. ʻĒmeni.

- ◀1a
FFL Uí, Ui ʻe he ʻOtuá.

- ◀2a
T&F 57:1–3.

- ◀b
T&F 58:57; 84:3–4.

- ◀c
Same 135:4; 3 Nīfai 5:21–26.

- ◀d
ʻĒpa. 2:6–11. FFL Fuakava Faka-ʻĒpalahamé.

- ◀5a
T&F 57:1–3.

- ◀9a
Mōsaia 18:19–20.

- ◀b
T&F 42:12; 52:36. FFL Folofolá.

- ◀c
FFL Akoʻí, Faiako—Faiako ʻaki ʻa e Laumālié; Fakafiemālié; Laumālie Māʻoniʻoní.

- ◀10a
Maʻake 6:7; T&F 61:35.

- ◀b
Sione 1:26.

- ◀c
Ngāue 8:14–17.

- ◀11a
Loma 9:28.

- ◀12a
Luke 22:31; 3 Nīfai 18:17–18.

- ◀13a
Mātiu 25:23; T&F 132:53.

- ◀15a
FFL Loto-mafesifesí.

- ◀b
T&F 97:8.

- ◀c
FFL Ouaú.

- ◀17a
T&F 66:8; 133:58.

- ◀b
FFL Potó.

- ◀18a
Mātiu 3:10.

- ◀19a
FFL ʻIloʻiló, Meʻa-foaki ʻo e.

- ◀20a
Mātiu 8:5–13.

- ◀22a
T&F 56:5. FFL Maasi, Tōmasi B.

- ◀24a
FFL Pātilisi, ʻEtuate.

- ◀26a
FFL Pālati, Paʻale Paaka.

- ◀b
FFL Pālati, ʻOasoni.

- ◀32a
T&F 56:6–7.

- ◀33a
Loma 15:20.

- ◀34a
Sione 15:16; T&F 18:15–16.

- ◀36a
Mōsaia 18:19–20; T&F 52:9.

- ◀b
Sione 3:11.

- ◀c
FFL Tuí.

- ◀37a
Mātiu 25:25–30.

- ◀38a
T&F 79:1.

- ◀b
FFL Taulaʻeiki, Lakanga Taulaʻeiki Faka-ʻĒloné.

- ◀39a
ʻAlamā 6:1.

- ◀b
FFL Tauhi Tamapuá.

- ◀40a
T&F 104:15–18. FFL Masivá.

- ◀b
FFL Uelofeá.

- ◀41a
T&F 20:64.

- ◀42a
FFL Saione.

- ◀b
T&F 25:2; 57:1–3.

- ◀43a
FFL Fiefiá.

- ◀44a
T&F 88:96–98.

VAHE 53

Ko e fakahā naʻe fai mai ʻia Siosefa Sāmita ko e Palōfitá kia ʻAlekenoni Sitenei Kilipate, ʻi Ketilani, ʻOhaiō, ʻi Sune 1831 (History of the Church, 1:179–180). Naʻe kole ʻe Sitenei Kilipate pea naʻe fehuʻi ai ʻe he Palōfitá ki he ʻEikí ʻo kau ki he ngāue ʻa Kilipaté mo hono lakanga ʻi he Siasí.

1–3, Ko e ui mo e lakanga kuo fili ki ai ʻa Sitenei Kilipaté ʻi he Siasí ke fakanofo ia ko ha kaumātuʻa; 4–7, Te ne toe hoko foki ko ha fakafofonga ʻo e pīsopé.

1 Vakai, ʻoku ou pehē kiate koe, ʻa ʻeku tamaioʻeiki ko Sitenei Kilipate, kuó u fanongo ki hoʻo ngaahi lotú; pea kuó ke ui kiate au ke fakahā kiate koe ʻe he ʻEiki ko ho ʻOtuá, ʻo kau ki ho uí mo ho [a]fili ʻi he siasí, ʻa ia ko au ko e ʻEikí kuó u langa hake ʻi he ngaahi ʻaho fakaʻosi ko ʻení.

2 Vakai, ko au, ko e ʻEikí, ʻa ia naʻe [a]kalusefai koeʻuhi ko e ngaahi angahala ʻa e māmaní, ʻoku ou fai ʻa e fekau kiate koe ke ke [b]liʻaki ʻa e māmaní.

3 Toʻo kiate koe ʻa ʻeku fakanofó, ʻa ia ko e lakanga ʻo e kaumātuʻá, ke malanga ʻaki ʻa e tuí mo e fakatomala mo e [a]fakamolemole ʻo e ngaahi angahalá, ʻo fakatatau ki heʻeku leá, pea mo hono maʻu ʻo e Laumālie Māʻoniʻoní ʻi he hilifaki ʻo e [b]nimá;

4 Peá ke hoko foki ko e [a]fakafofonga ki he siasí ni ʻi he feituʻu ʻe tuʻutuʻuni ʻe he pīsopé, ʻo fakatatau ki he ngaahi fekau ʻe ʻoatu ʻamui.

5 Pea ko e tahá, ko e moʻoni ʻoku ou pehē kiate koe, ke ke fai hoʻo fonongá mo ʻeku ongo tamaioʻeiki ko Siosefa Sāmita, ko e Siʻí, mo Sitenei Likitoni.

6 Vakai, ko e ngaahi ʻuluaki ouau ʻeni ke ke talí; pea ʻe fakahā ʻa hono toé ʻi ha taimi ʻi he kahaʻú, ʻo fakatatau ki hoʻo ngāue ʻi heʻeku ngoue vainé.

7 Pea ko e tahá, ʻoku ou loto ke ke ʻilo, ʻoku ngata pē ʻiate ia ʻoku [a]kātaki ki he ngataʻangá ʻe fakamoʻuí. ʻE pehē. ʻĒmeni.

- ◀1a
FFL Filí (nauna); Kakai Filí; Uí mo e Filí.

- ◀2a
FFL Kalusefaí.

- ◀b
FFL Anga-fakamāmaní; Māmaní.

- ◀3a
FFL Fakamolemoleʻi ʻo e Ngaahi Angahalá.

- ◀b
FFL Nimá, Hilifaki ʻo e.

- ◀4a
T&F 57:6, 8–10, 14–15; 84:113.

- ◀7a
FFL Kātakí.

VAHE 54

Ko e fakahā naʻe fai mai ʻia Siosefa Sāmita ko e Palōfitá kia Niueli Naiti, ʻi Ketilani, ʻOhaiō, ʻi Sune 1831 (History of the Church, 1:180–181). Naʻe loto kehekehe ʻa e kāingalotu ʻi he kolo ko Tomasoní, ʻi ʻOhaiō, ʻo kau ki ha ngaahi fehuʻi fekauʻaki mo hono fakatapui ʻo e ngaahi koloá. Naʻe hā mai ʻa e siokitá mo e mānumanú, pea naʻe maumauʻi ʻe Liani Kopelī ʻa ʻene fuakava ke fakatapui ha konga lahi ʻo ʻene fāmá ke hoko ko ha tofiʻa ʻo e Kāingalotu ʻoku hiki mai mei Kolesivili, Niu ʻIoké. Naʻe kau foki mo ʻĒsela Teia ʻi he faingataʻa ko iá. Naʻe tupu ai ʻa e haʻu ʻa Niueli Naiti (ko e palesiteni ʻo e kolo ʻi Tomasoní) mo ha niʻihi ʻo e kaumātuʻá ki he Palōfitá ʻo fehuʻi kiate ia pe ko e hā te nau faí. Naʻe fehuʻi ai ʻe he Palōfitá ki he ʻEikí ʻo ne maʻu ai ʻa e fakahā ko ʻení. (Vakai foki ki he vahe 56, ʻa ia ko hano hoko atu ia ʻo e meʻa ko ʻení).

1–6, Kuo pau ke tauhi ʻe he Kāingalotú ʻa e fuakava ʻo e ongoongoleleí ke nau maʻu ʻa e ʻaloʻofá; 7–10, Kuo pau ke nau faʻa kātaki ʻi he faingataʻá.

1 Vakai, ʻoku folofola peheni ʻe he ʻEikí, ʻa ia ko e [a]ʻĀlifá mo e ʻŌmeká, ʻa e kamataʻangá mo e ngataʻangá, ʻio ko ia ia naʻe [b]kalusefai koeʻuhi ko e ngaahi angahala ʻa e māmaní—

2 Vakai, ko e moʻoni, ko e moʻoni, ʻoku ou pehē kiate koe, ʻa ʻeku tamaioʻeiki ko Niueli Naití, ke ke tuʻu maʻu ʻi he lakanga ʻa ia kuó u fili koe ki aí.

3 Pea kapau ʻoku loto ʻa ho kāingá ke nau hao mei honau ngaahi filí, tuku ke nau fakatomala mei heʻenau ngaahi angahala kotoa pē, pea hoko ʻo [a]loto-fakatōkilalo moʻoni ʻi hoku ʻaó mo loto-fakatomala.

4 Pea ko e meʻa ʻi he maumauʻi ʻo e [a]fuakava naʻa nau fai mo aú, ko ia kuo fakataʻeʻaongaʻi ia pea kuo hoko pē ʻo [b]taʻeʻaonga.

5 Pea ʻe malaʻia ia ʻa ia ʻoku tupu mei ai ʻa e [a]fakahala ní, he naʻe lelei ange kiate ia ʻo kapau naʻe melemo ia ʻi he loto moaná.

6 Ka ʻoku monūʻia ʻa kinautolu ʻa ia naʻa nau tauhi ʻa e fuakavá mo tauhi ʻa e fekaú, he te nau maʻu ʻa e [a]ʻaloʻofa.

7 Ko ia, mou ʻalu atu pea hola leva mei he fonuá, telia naʻa haʻu kiate kimoutolu ʻa homou ngaahi filí; pea fai hoʻomou fonongá, pea fili ʻa ia ʻoku mou loto ke hoko ko homou takimuʻá, pea ke maʻu mo totongi ʻa e paʻanga maʻamoutolu.

8 Pea ʻe pehē hoʻomou fai hoʻomou fononga ki he ngaahi potu ʻi he feituʻu fakahihifó, ki he fonua ko [a]Mīsulí, ki he ngaahi ngataʻanga fonua ʻo e kau Leimaná.

9 Pea ʻi he hili hoʻomou fonongá, vakai ʻoku ou pehē kiate kimoutolu, ke mou ngāue ke maʻu haʻamou [a]moʻui ʻo hangē ko e anga ʻo e kakaí, kae ʻoua ke u teuteu ha potu moʻomoutolu.

10 Pea ko e tahá, ke mou [a]faʻa kātaki ʻi he faingataʻá kae ʻoua ke u [b]haʻu; pea vakai, ʻoku ou haʻu vave, pea ko ʻeku totongí ʻoku ʻiate au, pea ko kinautolu kuo nau [c]kumi vave kiate aú te nau ʻilo ʻa e [d]fiemālie ki honau laumālié. ʻE pehē. ʻĒmeni.

- ◀1a
Fakahā 1:8; T&F 19:1. FFL ʻĀlifá mo e ʻŌmeká.

- ◀b
FFL Kalusefaí.

- ◀3a
FFL Loto-fakatōkilaló.

- ◀4a
T&F 42:30–39. FFL Fakatapuí.

- ◀b
T&F 58:32–33.

- ◀5a
Mātiu 18:6–7.

- ◀6a
FFL ʻAloʻofá.

- ◀8a
T&F 52:42.

- ◀9a
1 Tēsal. 4:11.

- ◀10a
FFL Faʻa Kātakí.

- ◀b
Fakahā 22:12. FFL Hāʻele ʻAnga Ua Mai ʻa Sīsū Kalaisí.

- ◀c
LFkt. 8:17. FFL Lotú.

- ◀d
Mātiu 11:28–30. FFL Mālōloó, Mālōlōʻangá.

VAHE 55

Ko e fakahā naʻe fai mai ʻia Siosefa Sāmita ko e Palōfitá kia Uiliami W. Felipisi, ʻi Ketilani, ʻOhaiō, ʻi Sune 1831 (History of the Church, 1:184–186). Ko Uiliami W. Felipisí ko ha tangata pulusi tohi ia pea naʻe toki aʻu maí ni mo hono fāmilí ki Ketilani; pea naʻe fie ʻilo ʻe he Palōfitá mei he ʻEikí ha meʻa ʻo kau kiate ia.

1–3, ʻOku ui mo fili ʻa U. W. Felipisi ke ne papitaiso, pea fakanofo ia ko ha kaumātuʻa, pea malanga ʻaki ʻa e ongoongoleleí; 4, ʻOku fekau foki ke ne faʻu ha ngaahi tohi maʻá e fānaú ʻi he ngaahi ʻapi ako ʻo e Siasí; 5–6, ʻOku fekau ke ne fononga ki Mīsuli, ʻa ia ko e feituʻu ia ʻe ngāue aí.

1 Vakai, ʻoku folofola peheni ʻe he ʻEikí kiate koe, ʻa ʻeku tamaioʻeiki ko Uiliamí, ʻio, ʻa e ʻEiki ʻo e [a]māmaní kotoa, ʻoku ui mo fili koe; pea hili ho [b]papitaiso ʻi he vaí, ʻa ia kapau te ke fai ia mo e mata ʻoku hanga taha pē ki hoku fakalangilangiʻí, te ke maʻu ai ha fakamolemole ki hoʻo ngaahi angahalá pea maʻu mo e Laumālie Māʻoniʻoní ʻi he hilifaki ʻo e [c]nimá;

2 Pea ʻe toki fakanofo leva koe ʻi he nima ʻo ʻeku tamaioʻeiki ko Siosefa Sāmita, ko e Siʻí, ke hoko ko e kaumātuʻa ki he siasí ni, ke malanga ʻaki ʻa e fakatomalá mo e [a]fakamolemole ʻo e ngaahi angahalá ʻi he papitaiso ʻi he huafa ʻo Sīsū Kalaisi, ko e ʻAlo ʻo e ʻOtua moʻuí.

3 Pea ʻilonga ʻa kinautolu te ke hilifaki ho nimá ki aí, kapau ʻoku nau loto-mafesifesi ʻi hoku ʻaó, te ke maʻu ʻa e mālohi ke foaki kiate kinautolu ʻa e Laumālie Māʻoniʻoní.

4 Pea ko e tahá, ʻe fakanofo koe ke tokoni ki heʻeku tamaioʻeiki ko ʻŌliva Kautelé ke fai ʻa e ngāue ʻo e paaki tohí mo fili mo faʻu ʻa e ngaahi [a]tohi maʻá e ngaahi akoʻanga ʻi he siasí ni, koeʻuhí ke maʻu foki ʻe he fānau īkí ʻa e akonaki ʻi hoku ʻaó ʻo hangē ko ia ʻoku fakafiemālie kiate aú.

5 Pea ko e tahá, ko e moʻoni ʻoku ou pehē kiate koe, ko hono ʻuhinga ʻeni ke ke fai hoʻo fonongá mo ʻeku ongo tamaioʻeiki ko Siosefa Sāmita, ko e Siʻí, mo Sitenei Likitoní, koeʻuhí ke [a]fokotuʻu koe ʻi he fonua ʻo ho tofiʻá ke fai ʻa e ngāue ko ʻení.

6 Pea ko e tahá, tuku ke fai foki ʻe heʻeku tamaioʻeiki ko Siosefa Koó ʻa ʻene fononga fakataha mo kinautolu. ʻE fakahā ʻamui ʻa hono toé, ʻo fakatatau pē ki heʻeku faʻitelihá. ʻĒmeni.

- ◀1a
Teut. 10:14; 1 Nīfai 11:6; 2 Nīfai 29:7.

- ◀b
FFL Papitaisó.

- ◀c
FFL Nimá, Hilifaki ʻo e.

- ◀2a
FFL Fakamolemoleʻi ʻo e Ngaahi Angahalá.

- ◀4a
T&F 88:118; 109:7, 14.

- ◀5a
ʻĀmosi 9:15.

VAHE 56

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻOhaiō, ʻi Sune 1831 (History of the Church, 1:186–188). Naʻe ʻikai lava ʻe ʻĒsela Teia, ʻa ia naʻe tuʻutuʻuni ke fononga ki Mīsuli fakataha mo Tōmasi B. Māsí (vakai ki he vahe 52:22), ke kamata ʻene ngāue fakafaifekaú ʻi he taimi naʻe ʻosi teuteu ai ʻa Tōmasi B. Māsí. Naʻe ʻikai lava ʻe ʻEletā Teia ʻo ʻalu ʻi heʻene fonongá koeʻuhí ko ʻene kau ʻi he ngaahi palōpalema ʻi Tomasoni, ʻOhaioó (vakai ki he ʻuluʻi fakamatala ki he vahe 54). Naʻe tali mai ʻe he ʻEikí ʻa e fehuʻi ʻa e Palōfitá ʻo kau ki aí ʻi heʻene fai mai ʻa e fakahā ko ʻení.

1–2, Kuo pau ke toʻo hake ʻe he Kāingalotú ʻa honau kolosí pea muimui ʻi he ʻEikí ka nau maʻu ʻa e fakamoʻuí; 3–13, ʻOku fekau ʻe he ʻEikí peá ne toe taʻofi, pea ʻoku kapusi ki tuʻa ʻa e kau talangataʻá; 14–17, ʻE malaʻia ʻa e kau maʻu koloa ʻa ia ʻe ʻikai te nau tokoni ki he masivá, pea ʻe malaʻia ʻa e masiva ko ia ʻoku ʻikai mafesifesi honau lotó; 18–20, ʻOku monūʻia ʻa e kau masiva ko ia ʻoku loto-maʻá, he te nau maʻu ʻa e fonuá.

1 Tokanga mai, ʻa kimoutolu ʻa e kakai ʻa ia ʻoku nau [a]lau ʻoku ui ʻaki ʻa kinautolu ʻa hoku hingoá, ʻoku folofola ʻe he ʻEikí ko homou ʻOtuá; he vakai, ʻoku tupu hake ʻa ʻeku ʻita ki he kau angatuʻú, pea te nau ʻilo ʻa hoku nimá mo ʻeku lilí ʻi he ʻaho ʻo e [b]tauteá mo e ʻitá ki he ngaahi puleʻangá.

2 Pea ko ia ia ʻe ʻikai te ne toʻo hake hono [a]kolosí ʻo [b]muimui ʻiate aú, pea tauhi ʻeku ngaahi fekaú, ʻe ʻikai fakamoʻui ia.

3 Vakai, ko au, ko e ʻEikí, ʻoku ou fekau; pea ko ia ia ʻe ʻikai te ne [a]talangofuá ʻe [b]motuhi atu ia ʻi hoku taimi totonu pē ʻoʻokú, ʻi he hili ʻeku fekaú pea mo hono maumauʻi ʻo e fekaú.

4 Ko ia ko au, ko e ʻEikí, ʻoku ou fekau peá u [a]taʻofi ia, ʻo fakatatau mo e meʻa ʻoku hā ngalingali lelei kiate aú; pea ʻe tali ʻeni kotoa ʻi he ʻulu ʻo e kau [b]angatuʻú, ʻoku folofola ʻe he ʻEikí.

5 Ko ia, ʻoku ou fakafoki ʻa e fekau naʻe fai ki heʻeku ongo tamaioʻeiki ko [a]Tōmasi B. Māsí mo ʻĒsela Teiá, peá u fai ha fekau foʻou ki heʻeku tamaioʻeiki ko Tōmasí, ke ne fai fakatoʻotoʻo ʻa ʻene fononga ki he fonua ko Mīsulí, pea ʻe fononga mo ia ʻa ʻeku tamaioʻeiki ko Sila J. Kilifiní.

6 He vakai, ʻoku ou fakafoki ʻa e fekau naʻe fai ki heʻeku ongo tamaioʻeiki ko Sila J. Kilifiní mo Niueli Naití, koeʻuhi ko e kia-kekeva ʻa hoku kakai ʻoku ʻi Tomasoní, mo ʻenau ngaahi angatuʻú.

7 Ko ia, tuku ke nofo ʻiate kinautolu ʻa ʻeku tamaioʻeiki ko Niueli Naití; pea ʻe ngofua ke ʻalu ʻa kinautolu kotoa pē ʻe fie ʻalú, ʻa ia ʻoku loto-mafesifesi ʻi hoku ʻaó, pea ke tataki ʻa kinautolu ʻe ia ki he fonua kuó u filí.

8 Pea ko e tahá, ko e moʻoni ʻoku ou pehē kiate kimoutolu, kuo pau ke fakatomala ʻa ʻeku tamaioʻeiki ko ʻĒsela Teiá mei heʻene [a]loto-hīkisiá, pea mo ʻene siokitá, pea talangofua ki he ʻuluaki fekau naʻá ku fai kiate ia ʻo kau ki he feituʻu ʻokú ne nofo aí.

9 Pea kapau te ne fai ʻeni, koeʻuhi he ʻe ʻikai ke ʻi ai ha ngaahi vahevahe ʻe fai ki he kelekelé, ʻe kei tuʻutuʻuni ai pē kiate ia ke ʻalu ki he fonua ko Mīsulí;

10 Ka ʻikai, pea te ne maʻu ʻa e paʻanga kuó ne totongí, pea te ne ʻalu mei he feituʻu ko iá, pea ʻe [a]motuhi atu ia mei hoku siasí, ʻoku folofola ʻe he ʻEikí ko e ʻOtua ʻo e ngaahi kau taú;

11 Pea neongo ʻe mole atu ʻa e langí mo e māmaní, ka ʻe ʻikai [a]mole atu ʻa e ngaahi leá ni, ka ʻe fakahoko ia.

12 Pea kapau ʻoku ʻaonga ke totongi ʻa e paʻangá ʻe heʻeku tamaioʻeiki ko Siosefa Sāmita, ko e Siʻí, vakai, ko au, ko e ʻEikí te u toe totongi ia kiate ia ʻi he fonua ko Mīsulí koeʻuhí ke toe totongi kiate kinautolu te ne maʻu mei aí ʻo fakatatau ki he meʻa ʻoku nau faí;

13 He ʻe fakatatau ki he meʻa ʻoku nau faí ʻa e meʻa te nau maʻú, ʻio ʻa e ngaahi kelekelé ke hoko ko honau tofiʻa.

14 Vakai, ʻoku folofola peheni ʻe he ʻEikí ki hoku kakaí—ʻoku lahi ʻa e ngaahi meʻa ke mou fai mo fakatomala mei ai; he vakai, kuo aʻu hake kiate au ʻa hoʻomou ngaahi angahalá, pea ʻoku ʻikai ke fakamolemoleʻi ia, koeʻuhí he ʻoku mou feinga ke [a]fealeaʻaki ʻi homou ngaahi hala ʻo kimoutolu pē.

15 Pea ʻoku ʻikai ke fiemālie ʻa homou lotó. Pea ʻoku ʻikai te mou talangofua ki he moʻoní, ka ʻoku mou maʻu ʻa e [a]fiefia ʻi he taʻe-māʻoniʻoni.

16 ʻE malaʻia ʻa kimoutolu ʻa e kau tangata [a]koloaʻiá, ʻa ia ʻoku ʻikai ke fie [b]foaki hoʻomou ngaahi koloa ki he [c]masivá, he ʻe fakakoviʻi ʻe hoʻomou ngaahi [d]koloá ʻa homou laumālié; pea ʻe hoko ʻeni ko hoʻomou tangilāulau ʻi he ʻaho ʻo e tauteá, mo e fakamāú pea mo e houhaú: Kuo ʻosi ʻa e [e]utu-taʻú, kuo ngata ʻa e faʻahitaʻu māfaná, pea ʻoku ʻikai ke fakamoʻui ʻa hoku laumālié!

17 ʻE malaʻia ʻa kimoutolu ʻa e kakai [a]masiva, ʻa ia ʻoku ʻikai ke mafesifesi ʻa homou lotó, ʻa ia ʻoku ʻikai ke fakatomala homou laumālié, pea ʻoku ʻikai ke fiemālie ʻa homou keté, pea ʻoku ʻikai ke taʻofi ʻa homou nimá mei he ala ki he ngaahi koloa ʻa e kakai kehé, ʻa ia ʻoku fonu ʻa homou matá ʻi he [b]mānumanu, pea ʻoku ʻikai te mou fie ngāue ʻaki homou nima ʻomoutolú!

18 Ka ʻoku monūʻia ʻa e kakai [a]masiva ʻa ia ʻoku loto-maʻá, ʻa ia ʻoku [b]mafesifesi ʻa honau lotó, pea ʻoku fakatomala ʻa honau laumālié, he te nau mamata ki he [c]puleʻanga ʻo e ʻOtuá ʻoku haʻu ʻi he mālohi mo e nāunau lahi ke fakahaofi ʻa kinautolu; koeʻuhí he te nau maʻu ʻa e mahu ʻo e [d]māmani.

19 He vakai, ʻe hāʻele mai ʻa e ʻEikí, pea ʻe ʻiate ia ʻa ʻene [a]totongí, pea te ne totongi ki he tangata kotoa pē, pea ʻe fiefia ʻa e kakai masivá;

20 Pea ʻe [a]maʻu ʻe honau ngaahi hakó ʻa e māmaní mei he toʻu tangata ki he toʻu tangata, ʻo taʻengata pea taʻengata. Pea ko ʻeni ʻoku ou fakaʻosi ʻeku lea kiate kimoutolú. ʻE pehē. ʻĒmeni.

- ◀1a
T&F 41:1.

- ◀b
ʻĪsaia 10:3–4; Molom. 9:2; T&F 1:13–14; 124:10.

- ◀2a
Luke 14:27.

- ◀b
1 Pita 2:21; 2 Nīfai 31:10–13; Molonai 7:11. FFL Sīsū Kalaisi—Faʻifaʻitakiʻanga ʻa Sīsū Kalaisí.

- ◀3a
FFL Talangofuá.

- ◀b
T&F 1:14–16; 50:8.

- ◀4a
T&F 58:31–33.

- ◀b
FFL Angatuʻú.

- ◀5a
FFL Maasi, Tōmasi B.

- ◀8a
FFL Loto-hīkisiá.

- ◀10a
FFL Tuʻusi mei he Siasí.

- ◀11a
2 Nīfai 9:16.

- ◀14a
Sēkope 4:10.

- ◀15a
ʻAlamā 41:10; 3 Nīfai 27:11.

- ◀16a
Selem. 17:11; 2 Nīfai 9:30.

- ◀b
FFL Foaki ʻOfá.

- ◀c
LFkt. 14:31; ʻAlamā 5:55–56. FFL Masivá.

- ◀d
Sēmisi 5:3.

- ◀e
Selem. 8:20; ʻAlamā 34:33–35; T&F 45:2.

- ◀17a
Mōsaia 4:24–27; T&F 42:42; 68:30–32.

- ◀b
FFL Mānumanú.

- ◀18a
Mātiu 5:3, 8; Luke 6:20; 3 Nīfai 12:3. FFL Masivá.

- ◀b
FFL Loto-mafesifesí.

- ◀c
FFL Puleʻanga ʻo e ʻOtuá pe Puleʻanga ʻo e Langí.

- ◀d
FFL Māmaní.

- ◀19a
Fakahā 22:12; T&F 1:10.

- ◀20a
Mātiu 5:5; T&F 45:56–58.

VAHE 57

Ko e fakahā naʻe fai mai ʻia Siosefa Sāmita ko e Palōfitá, ʻi Saione, ʻi he Vahefonua Siakisoní, ʻi Mīsuli, ʻi he ʻaho 20 Siulai 1831 (History of the Church, 1:189–190). Naʻe fai ʻe he kaumātuʻá ki he fekau ʻa e ʻEikí (vahe 52) ʻo nau fononga mei Ketilani ki Mīsuli mo ha ngaahi meʻa lahi kehekehe naʻe hoko mo ha ngaahi fakafepaki ʻe niʻihi. ʻI he fakakaukau ʻa e Palōfitá ki he tuʻunga ʻo e kau Leimaná mo e māʻulalo ʻa e moʻui fakasivilaisé, moʻui fakalakalaká, mo e lotú ʻi he kakaí fakalūkufuá, naʻá ne pehē ai: “ʻE matala ʻafē ʻa e feituʻu maomaonganoá ʻo hangē ko e losé? ʻE langa hake ʻafē ʻa Saione ʻi hono nāunaú, pea ʻe tuʻu ʻi fē ʻa Ho temipalé, ʻa ia ʻe haʻu ki ai ʻa e ngaahi puleʻanga kotoa pē ʻi he ngaahi ʻaho fakaʻosí?” (History of the Church, 1:189). Naʻá ne toki maʻu ai ki mui ʻa e fakahā ko ʻení.

1–3, Ko Tauʻatāina, ʻi Mīsuli, ʻa e feituʻu ʻe tuʻu ai ʻa e Kolo ko Saioné mo e temipalé; 4–7, ʻOku fekau ke hanga ʻe he Kāingalotú ʻo fakatau mai ʻa e ngaahi konga kelekele pea maʻu honau tofiʻá ʻi he feituʻu ko iá; 8–16, ʻOku fekau kia Sitenei Kilipate ke ne fokotuʻu ha fale koloa, pea hoko ʻa U. W. Felipisi ko e tangata pulusi tohi, pea hoko ʻa ʻŌliva Kautele ko e ʻētita ki he ngaahi tohi ʻe pulusí.

1 Tokanga mai, ʻa kimoutolu ʻa e kaumātuʻa ʻo hoku siasí, ʻoku folofola ʻe he ʻEiki ko homou ʻOtuá, ʻa ia kuo mou fakatahataha mai, ʻo fakatatau ki heʻeku ngaahi fekaú, ki he fonuá ni, ʻa ia ko e fonua ko [a]Mīsulí, ʻa ia ko e [b]fonua kuó u fili mo [c]fakatapui ke [d]tānaki mai ki ai ʻa e kau māʻoniʻoní.

2 Ko ia, ko e fonua ʻeni ʻo e talaʻofá, pea ko e [a]potu ke tuʻu ai ʻa e kolo ko [b]Saioné.

3 Pea ʻoku folofola peheni ʻe he ʻEiki ko homou ʻOtuá, ko e potó ʻeni ʻo kapau te mou tali ʻa e potó. Vakai, ko e potu ʻoku uí ni ko Tauʻatāiná ko e potu ia ʻi loto mālié; pea ʻoku tuʻu ha potu ki he [a]temipalé ʻi he feituʻu fakahihifó, ʻi ha konga kelekele ʻa ia ʻoku ʻikai ke mamaʻo mei he fale fakamaauʻangá.

4 Ko ia, ko e potó ke [a]fakatau mai ʻa e kelekelé ni ʻe he kāingalotú pea mo e konga kelekele kotoa pē foki ʻa ia ʻoku tuʻu ʻi he fakahihifó, ʻio ʻo aʻu ki he ngataʻanga ʻoku lele hangatonu atu ʻi he vahaʻa ʻo e [b]Siú mo e Senitailé;

5 Kae ʻumaʻā foki mo e konga kelekele kotoa pē ʻoku fehokotaki mo e ngaahi toafa musie lahí ʻo fakatatau ki he lava ʻe heʻeku kau ākonga ʻo [a]fakatau ʻa e ngaahi konga kelekelé. Vakai, ko e potó ʻeni, ke nau [b]maʻu ia ke hoko ko ha tofiʻa taʻengata.

6 Pea tuku ke tuʻu ʻa ʻeku tamaioʻeiki ko Sitenei Kilipaté ʻi he lakanga kuó u fili ia ki aí, ke tali ʻa e ngaahi paʻangá, ke hoko ko e [a]fakafofonga ki he siasí, ke fakatau ha kelekele ʻi he ngaahi potu fonua takatakai kotoa pē, ʻo fakatatau mo e meʻa ʻoku lava ʻo fai ʻi he māʻoniʻoní, pea mo e meʻa ʻoku tuʻutuʻuni ʻe he potó.

7 Pea tuku ke tuʻu ʻa ʻeku tamaioʻeiki ko [a]ʻEtuate Pātilisí ʻi he lakanga kuó u fili ia ki aí, pea [b]vahevahe ki he kāingalotú ʻa honau tofiʻá, ʻo hangē ko ʻeku fekaú; pea mo kinautolu foki kuó ne fili ke tokoni kiate iá.

8 Pea ko e tahá, ko e moʻoni ʻoku ou pehē kiate kimoutolu, tuku ke fokotuʻu ʻe heʻeku tamaioʻeiki ko Sitenei Kilipaté ia ʻi he feituʻú ni, pea fokotuʻu ha fale koloa, koeʻuhí ke ne fakatau atu ʻa e ngaahi koloá taʻe ʻi ai ha kākā, koeʻuhí ke ne lava ʻo maʻu ha paʻanga ke fakatau ʻaki ha ngaahi konga kelekele ke tuʻumālie ai ʻa e kāingalotú, pea ke ne maʻu ʻa e ngaahi meʻa kotoa pē ʻe ʻaonga ki he kau ākongá ke fokotuʻu ʻaki ʻa kinautolu ʻi honau tofiʻá.

9 Pea tuku foki ke maʻu ʻe heʻeku tamaioʻeiki ko Sitenei Kilipaté ha laiseni—vakai ko e potó ʻeni, pea ko ia ia ʻe lau ʻení tuku ke mahino kiate ia—koeʻuhí ke ne ʻoatu foki ʻa e ngaahi koloa ki he kakaí, ʻio ʻiate kinautolu te ne loto ki aí ʻa ia ko e kau kalake ʻoku ngāue kiate ia;

10 Pea ʻe pehē ʻene tokonaki ʻa e ngaahi meʻa ʻoku ʻaonga ki hoku kakai māʻoniʻoní, koeʻuhí ke lava ʻo malanga ʻaki ʻa ʻeku ongoongoleleí kiate kinautolu ʻoku nofo ʻi he [a]fakapoʻulí pea ʻi he feituʻu mo e [b]malumalu ʻo e maté.

11 Pea ko e tahá, ko e moʻoni ʻoku ou pehē kiate kimoutolu, tuku ke fokotuʻu ʻa ʻeku tamaioʻeiki ko [a]Uiliami W. Felipisí ʻi he feituʻú ni, pea fokotuʻu ia ko e [b]tangata pulusi tohi maʻá e siasí.

12 Pea vakai, kapau ʻe tali ʻe he māmaní ʻa ʻene ngaahi tohí—vakai ko e potó ʻeni—tuku ke ne maʻu ha meʻa pē te ne lava ʻo maʻu ʻi he māʻoniʻoní, koeʻuhi ke ʻaonga ki he kāingalotú.

13 Pea tuku ke tokoni ʻa ʻeku tamaioʻeiki ko [a]ʻŌliva Kautelé kiate ia, ʻio ʻo hangē ko ʻeku fekaú, ʻi ha feituʻu pē te u tuʻutuʻuni kiate ia, ke hiki, pea fakatonutonu, pea fili, koeʻuhí ke totonu ʻa e ngaahi meʻa kotoa pē ʻi hoku ʻaó, ʻo hangē ko e meʻa ʻe fakamoʻoniʻi ʻe he Laumālié ʻiate iá.

14 Pea ko ia tuku ke fokotuʻu ʻi he fonua ko Saioné ʻa kinautolu kuó u lau ki aí, ʻi he faingamālie vave tahá, fakataha mo honau ngaahi fāmilí, ke fai ʻa e ngaahi meʻa ko iá, ʻio ʻo hangē ko ʻeku leá.

15 Pea ko ʻeni, ko e meʻa ki he tānakí—Tuku ke fai ha ngaahi teuteu ʻe he pīsopé mo e fakafofongá maʻá e ngaahi fāmili ʻa ia kuo fekau ke nau ō mai ki he fonua ní, ʻi he faingamālie vave tahá, pea fokotuʻu ʻa kinautolu ʻi honau tofiʻá.

16 Pea ʻe ʻoatu mo ha toe ngaahi fakahinohino ʻamui ange ki he toenga ʻo e kaumātuʻá mo e kāingalotú foki. ʻE pehē. ʻĒmeni.

- ◀1a
T&F 52:42.

- ◀b
T&F 29:7–8; 45:64–66.

- ◀c
T&F 61:17.

- ◀d
FFL ʻIsileli—Ko hono tānaki ʻo ʻIsilelí.

- ◀2a
T&F 28:9; 42:9, 62.

- ◀b
FFL Saione.

- ◀3a
T&F 58:57; 97:15–17.

- ◀4a
T&F 48:4.

- ◀b
FK ʻoku ʻuhinga heni ʻa e “Siú” ki he kau Leimaná, pea ʻuhinga ʻa e “Senitailé” ki he kau papālangi ʻoku nau nofoʻi ʻa e fonuá.

- ◀5a
T&F 58:49, 51; 101:68–74.

- ◀b
T&F 56:20.

- ◀6a
T&F 53.

- ◀7a
T&F 58:24. FFL Pātilisi, ʻEtuate.

- ◀b
T&F 41:9–11; 58:14–18.

- ◀10a
ʻĪsaia 9:2; Mātiu 4:16. FFL Fakapoʻuli, Fakalaumālié.

- ◀b
Same 23:4.

- ◀11a
FFL Felipisi, Uiliami W.

- ◀b
T&F 58:37, 40–41.

- ◀13a
FFL Kautele, ʻŌliva.

VAHE 58

Ko e fakahā naʻe fai mai ʻia Siosefa Sāmita ko e Palōfitá, ʻi Saione, ʻi he Vahefonua Siakisoní, ʻi Mīsuli, ʻi he ʻaho 1 ʻAokosi 1831 (History of the Church, 1:190–195). Naʻe fai ʻi he ʻuluaki Sāpate hili ʻa e aʻu atu ʻa e Palōfitá mo hono kaungā-fonongá ki he Vahefonua Siakisoní, ʻi Mīsulí, ha fakataha fakalotu, pea naʻe tali ai ʻa e mēmipa ʻe toko ua ʻi he papitaisó. Lolotonga ʻa e uike ko iá, naʻe aʻu mai ai ʻa e Kāingalotu Kolesivilí mei he Kolo ko Tomasoní pea mo ha niʻihi kehe (vakai ki he vahe 54). Naʻe ʻi ai ʻa e tokolahi naʻa nau fie ʻilo ki he finangalo ʻo e ʻEikí ʻo kau kiate kinautolu ʻi he feituʻu foʻou ko ʻeni ʻoku nau tānaki mai ki aí.

1–5, Ko kinautolu te nau kātakiʻi ʻa e faingataʻá ʻe fakakalauni ʻaki ʻa kinautolu ʻa e nāunau; 6–12, Kuo pau ke teuteu ʻa e Kāingalotú ki he taʻane ʻa e Lamí pea mo e ʻohomohe ʻa e ʻEikí; 13–18, ʻOku hoko ʻa e kau pīsopé ko e kau fakamaau ʻi ʻIsileli; 19–23, ʻOku fekau ki he Kāingalotú ke nau talangofua ki he ngaahi lao ʻo e fonua; 24–29, ʻOku totonu ke ngāue ʻaki ʻe he tangatá ʻa ʻene tauʻatāina ke filí ke fili ai ki he leleí; 30–33, ʻOku fekau pea fakafoki ʻe he ʻEikí; 34–43, Kuo pau ke vete ʻe he tangatá pea liʻaki ʻenau ngaahi angahalá, kae lava ke nau fakatomala; 44–58, ʻOku fekau ki he Kāingalotú ke nau fakatau mai honau tofiʻá pea tānaki mai ki Mīsuli; 59–65, Kuo pau ke malanga ʻaki ʻa e ongoongoleleí ki he kakai kotoa pē.

1 Tokanga mai, ʻa kimoutolu ʻa e kaumātuʻa ʻo hoku siasí, pea fanongo ʻa e telingá ki heʻeku leá, pea ako meiate au ʻa hoku loto ʻo kau kiate kimoutolú pea kau foki ki he fonua ko [a]ʻení ʻa ia kuó u fekauʻi atu ʻa kimoutolu ki aí.

2 He ko e moʻoni ʻoku ou pehē kiate kimoutolu, ʻoku monūʻia ia ʻokú ne [a]tauhi ʻeku ngaahi fekaú, neongo pe ko e fai ia ʻi he moʻuí pe ʻi he [b]maté; pea ko ia ia ʻokú ne [c]faivelenga ʻi he [d]faingataʻá, ʻoku lahi ange ʻa ʻene totongí ʻi he puleʻanga ʻo e langí.

3 ʻOku ʻikai te mou lava ʻo mamata ʻaki homou mata fakanatulá, ʻi he taimí ni, ki he finangalo ʻo homou [a]ʻOtuá ʻo kau ki he ngaahi meʻa ko ia ʻe hoko mai ʻamuí, pea mo e [b]nāunau ʻe hoko mai hili ʻa e faingataʻa lahí.

4 He ʻe hoko mai ʻa e ngaahi [a]tāpuakí hili ʻa e ngaahi [b]faingataʻa lahi. Ko ia ʻe hokosia ʻa e ʻaho ʻa ia ʻe [c]fakakalauni ai ʻa kimoutolu ʻaki ʻa e [d]nāunau lahi; ʻoku teʻeki ke hokosia ʻa e houá, ka ʻoku ofi mai ia.

5 Manatuʻi ʻeni, ʻa ia ʻoku ou tomuʻa tala kiate kimoutolú, koeʻuhí ke mou [a]ʻai ia ki homou lotó, pea tali ʻa e meʻa ʻe hoko maí.

6 Vakai, ko e moʻoni ʻoku ou pehē kiate kimoutolu, ko hono ʻuhinga ʻeni kuó u fekauʻi atu ai ʻa kimoutolú—koeʻuhí ke mou talangofua, pea koeʻuhí ke lava ʻo [a]teuteuʻi homou lotó ke [b]fakamoʻoni ki he ngaahi meʻa ʻa ia ʻe hokó;

7 Pea koeʻuhí foki ke fakalāngilangiʻi ʻa kimoutolu ʻi hono ʻai ʻa e tuʻungá, pea ʻi he fakamoʻoniʻi ʻa e fonua ʻa ia ʻe tuʻu ai ʻa e [a]Saione ʻo e ʻOtuá;

8 Pea koeʻuhí foki ke lava ʻo teuteuʻi ha kātoanga ʻo e ngaahi meʻa momoná maʻá e kau [a]masivá; ʻio, ko ha kātoanga ʻo e ngaahi meʻa momoná, ʻo e uaine [b]motuʻa kuo maʻa, koeʻuhí ke ʻilo ʻe he māmaní ʻe ʻikai tō noa ʻa e ngaahi lea ʻa e kau palōfitá;

9 ʻIo, ko ha ʻohomohe ʻo e fale ʻo e ʻEikí, kuo teuteu lelei, ʻa ia ʻe fakaafeʻi ki ai ʻa e ngaahi puleʻanga kotoa pē.

10 ʻUluakí, ko e koloaʻiá mo e akonekiná, mo e potó pea mo e houʻeikí;

11 Pea ka hili ia ʻe hokosia ʻa e ʻaho ʻo hoku mālohí; pea ʻe toki haʻu ai ʻa e masivá, mo e ketú, mo e kuí, mo e tulí, ki he [a]taʻane ʻa e Lamí, pea kai ʻi he [b]ʻohomohe ʻa e ʻEikí, ʻa ia kuo teuteu ki he fuʻu ʻaho lahi ʻe hokó.

12 Vakai, ko au, ko e ʻEikí, kuó u lea ʻaki ia.

13 Pea koeʻuhí ke lava ʻo ʻalu atu ʻa e [a]fakamoʻoní mei Saione, ʻio, mei he ngutu ʻo e kolo ʻo e tofiʻa ʻo e ʻOtuá—

14 ʻIo, ko hono ʻuhinga ʻeni kuó u fekauʻi mai ai ʻa kimoutolu ki hení, peá u fili ʻa ʻeku tamaioʻeiki ko [a]ʻEtuate Pātilisí, peá u tuʻutuʻuni kiate ia ʻa ʻene ngāue ʻi he fonua ko ʻení.

15 Ka ʻo kapau ʻe ʻikai te ne fakatomala mei heʻene ngaahi angahalá, ʻa ia ko e taʻetuí mo e kui ʻo e lotó, tuku ke ne tokanga telia naʻá ne [a]hinga.

16 Vakai kuo foaki kiate ia ʻa ʻene ngāué, pea ʻe ʻikai toe ʻoange ia.

17 Pea ko ia ia ʻe tuʻu ʻi he ngāue ko ʻení ʻoku fili ia ke hoko ko e [a]fakamaau ʻi ʻIsileli, ʻo hangē ko e ngaahi ʻaho ʻi muʻá, ke vahevahe ʻa e ngaahi kelekele ʻo e tofiʻa ʻo e ʻOtuá ki heʻene [b]fānaú;

18 Pea ke fakamāuʻi ʻa hono kakaí ʻaki ʻa e fakamoʻoni ʻa e kau angatonú, pea ʻi he tokoni ʻa hono ongo tokoní, ʻo fakatatau ki he ngaahi fono ʻo e puleʻangá ʻa ia kuo foaki mai ʻe he kau [a]palōfita ʻa e ʻOtuá.

19 He ko e moʻoni ʻoku ou pehē kiate kimoutolu, ʻe tauhi ʻa ʻeku fonó ʻi he fonua ko ʻení.

20 Tuku ke ʻoua naʻa fakakaukau ʻe ha tangata ko e pulé ia; kae tuku ke puleʻi ʻe he ʻOtuá ʻa e tokotaha ʻoku fakamāú, ʻo fakatatau ki he akonaki ʻa hono finangalo ʻoʻoná, pe, ʻi hono fakalea ʻe tahá, ko ia ia ʻokú ne fai fakahinohinó pe nofo ʻi he nofoʻanga fakamāú.

21 Tuku ke ʻoua naʻa maumauʻi ʻe ha tangata ʻa e ngaahi [a]lao ʻo e fonuá, he ko ia ia ʻokú ne tauhi ʻa e ngaahi fono ʻa e ʻOtuá, ʻoku ʻikai ʻaonga ke ne maumauʻi ʻa e ngaahi lao ʻo e fonuá.

22 Ko ia, ke mou fakaongoongo ki he kau pule ʻa ia ʻoku ʻi aí, kae ʻoua ke pule [a]ia ʻa ia ʻoku ʻaʻana ʻa e totonu ke pulé, peá ne fakamoʻulaloaʻi ʻa e ngaahi fili kotoa pē ki hono lalo vaʻé.

23 Vakai, ko e ngaahi [a]fono ʻa ia kuo mou maʻu mei hoku nimá ko e ngaahi fono ia ʻo e siasí, pea ke pehē hoʻomou fakahā ia. Vakai, ko e potó ʻeni.

24 Pea ko ʻeni, hangē ko ʻeku lea ʻo kau ki heʻeku tamaioʻeiki ko ʻEtuate Pātilisí, ko e fonuá ni ko e fonua ia ʻo hono nofoʻangá pea mo kinaua kuó ne fakanofo ke hoko ko hono ongo tokoní; pea ko e nofoʻanga foki ia ʻo e tokotaha kuó u tuʻutuʻuni ke tauhi hoku [a]fale tukuʻanga koloá;

25 Ko ia, tuku ke nau ʻomi honau ngaahi fāmilí ki he fonuá ni, ʻo hangē ko e meʻa te mau fealeaʻaki mo kinautolu ki aí.

26 He vakai, ʻoku ʻikai taau mo au ke u fekauʻi ʻi he ngaahi meʻa kotoa pē; he ko ia ia ʻoku fakamālohiʻi ʻi he ngaahi meʻa kotoa peé ko e tamaioʻeiki [a]fakapikopiko ia, ka ʻoku ʻikai ko e tamaioʻeiki anga-fakapotopoto; ko ia he ʻikai te ne maʻu ha totongi.

27 Ko e moʻoni ʻoku ou pehē, ʻoku totonu ke [a]femoʻuekina ʻa e tangatá ʻi he holi lahi ʻi ha ngāue lelei, pea fai ʻa e ngaahi meʻa lahi ko ʻenau fili tauʻatāina ʻanautolu pē, pea fakahoko ʻa e māʻoniʻoni lahi;

28 He ʻoku ʻiate kinautolu ʻa e mālohi, ʻa ia ʻoku nau hoko ai ko e [a]niʻihi ke fili maʻanautolu. Pea kapau ʻe fai ʻe he tangatá ʻa e ngāue lelei, he ʻikai ke teitei mole ʻa ʻenau totongí.

29 Ka ko ia ia ʻoku ʻikai te ne fai ha meʻa kae ʻoua ke toki fekauʻi, peá ne tali ʻa e fekaú ʻi he loto veiveiua peá ne tauhi ki ai ʻi he fakapikopikó, ʻoku [a]malaʻia ia.

30 ʻOku folofola ʻe he ʻEikí, ko hai au ʻa ia naʻá ku [a]ngaohi ʻa e tangatá, ke u lau ia ko e taʻehalaia ʻa ia ʻoku ʻikai ke ne talangofua ki heʻeku ngaahi fekaú?

31 ʻOku folofola ʻe he ʻEikí, ko hai au ke u fai ha [a]talaʻofa kae taʻe-fakahoko ia?

32 ʻOku ou fekau pea ʻoku ʻikai ke talangofua ʻa e tangatá; ʻoku ou [a]taʻofi ia, pea ʻoku ʻikai te nau maʻu ʻa e tāpuaki.

33 Pea nau pehē leva ʻi honau lotó: ʻOku ʻikai ko e ngāue ʻeni ʻa e ʻEikí, he kuo ʻikai ke fakamoʻoniʻi ʻa ʻene ngaahi talaʻofá. Ka ʻe malaʻia ʻa kinautolu ʻoku peheé, he ʻoku toitoi ʻi [a]lalo ʻa ʻenau totongí ʻo ʻikai mei ʻolunga.

34 Pea ko ʻeni, ʻoku ou fai mo ha toe ngaahi fakahinohino kiate kimoutolu ʻo kau ki he fonuá ni.

35 Ko e fakakaukau poto ʻiate au ke hoko ʻa ʻeku tamaioʻeiki ko Māteni Hālisí ko e faʻifaʻitakiʻanga ki he siasí, ʻi he [a]tuku ʻene ngaahi paʻangá ʻi he ʻao ʻo e pīsope ʻo e siasí.

36 Pea ko ʻeni foki, ko e fono ʻeni ki he tangata kotoa pē ʻe haʻu ki he fonuá ni ke maʻu ha tofiʻá; pea ke ne fai ʻaki ʻene ngaahi paʻangá ʻo hangē ko e tuʻutuʻuni ʻa e fonó.

37 Pea ko e fakakaukau poto foki ke fakatau mai ha ngaahi konga fonua ʻi Tauʻatāina ke hoko ko e tuʻunga ʻo e fale tukuʻanga koloá, pea mo e [a]fale pākí foki.

38 Pea ʻe foaki ha ngaahi tuʻutuʻuni kehe ʻo kau ki heʻeku tamaioʻeiki ko Māteni Hālisí ʻe he Laumālié, koeʻuhi ke ne maʻu hono tofiʻa ʻo fakatatau mo e meʻa ʻokú ne pehē ʻoku leleí;

39 Pea tuku ke ne fakatomala mei heʻene ngaahi angahalá, he ʻokú ne kumi ki he [a]fakamālō ʻa e māmaní.

40 Pea tuku ke tuʻu foki ʻa ʻeku tamaioʻeiki ko [a]Uiliami W. Felipisí ʻi he lakanga kuó u tuʻutuʻuni ia ki aí, pea maʻu hono tofiʻa ʻi he fonuá;

41 Pea ʻoku ʻaonga foki ke ne fakatomala, he ko au ko e ʻEikí ʻoku ʻikai te u loko leleiʻia ʻiate ia, he ʻokú ne feinga ke lakasi ha niʻihi kehe, pea ʻoku ʻikai ke ne loto-fakatōkilalo feʻunga ʻi hoku ʻaó.

42 Vakai, ko ia ia kuó ne [a]fakatomala mei heʻene ngaahi angahalá, ʻoku [b]fakamolemoleʻi ia, pea ko au ko e ʻEikí, ʻoku ʻikai te u toe [c]manatu ki ai.

43 Te mou ʻilo ʻi he meʻá ni ʻo kapau ʻoku fakatomala ha tangata mei heʻene ngaahi angahalá—vakai, te ne [a]vete ia pea [b]liʻaki ia.

44 Pea ko ʻeni, ko e moʻoni ʻoku ou pehē ʻo kau ki he toenga ʻo e kaumātuʻa ʻo hoku siasí, kuo teʻeki ai ke hokosia ʻa e taimi ʻo fai atu ʻo feʻunga mo ha ngaahi taʻu lahi, ke nau maʻu ai honau tofiʻa ʻi he fonua ní, tuku kehe pē ʻo kapau te nau kole ia ʻi he lotu ʻi he tui, kae fakatatau pē ki hono tuʻutuʻuni ia kiate kinautolu ʻe he ʻEikí.

45 He vakai, te nau [a]teketekeʻi fakataha ʻa e kakai mei he ngaahi ngataʻanga ʻo māmaní.

46 Ko ia, mou fakatahataha ʻa kimoutolu; pea ko kinautolu kuo ʻikai ke tuʻutuʻuni ke nau nofo ʻi he fonua ní tuku ke nau malanga ʻaki ʻa e ongoongoleleí ʻi he ngaahi potu fonua takatakaí; pea ka hili ia tuku ke nau foki ange ki honau ngaahi ʻapí.

47 Tuku ke nau malanga ʻi he veʻe halá ʻo [a]fakamoʻoniʻi ʻa e moʻoní ʻi he ngaahi potu kotoa pē, pea ui ki he kau maʻu meʻá, ʻa e haʻa māʻolungá mo e haʻa māʻulaló pea mo e kau masivá ke nau fakatomala.

48 Pea tuku ke nau langa hake ha ngaahi potu [a]siasi ʻo fakatatau ki he fakatomala ʻa e kakai ʻo māmaní.

49 Pea tuku ke fakanofo ha fakafofonga ʻi he leʻo ʻo e siasí, ki he siasi ʻi ʻOhaioó, ke maʻu ʻa e ngaahi paʻanga ke fakatau mai ʻaki ha ngaahi konga fonua ʻi [a]Saione.

50 Pea ʻoku ou fai ʻa e fekau ki heʻeku tamaioʻeiki ko Sitenei Likitoní ke ne [a]hiki ha fakamatala ki he fonua ko Saioné pea mo ha fakamatala ki he finangalo ʻo e ʻOtuá ʻo hangē ko ia ʻe fakahā kiate ia ʻe he Laumālié;

51 Pea mo ha tohi akonaki mo ha tohi fakalaka ke ʻatu ki he ngaahi potu siasi kotoa pē ke maʻu ai ʻa e ngaahi paʻanga ke ʻomai ki he nima ʻo e pīsopé, kiate ia pē, pe ki he fakafofongá, ʻo hangē ko e meʻa ʻe hā ngali lelei kiate iá, pe hangē ko ʻene tuʻutuʻuní, ke fakatau ʻaki ha ngaahi konga fonua ke hoko ko e tofiʻa ki he fānau ʻa e ʻOtuá.

52 He vakai, ko e moʻoni, ʻoku ou pehē kiate kimoutolu, ʻoku finangalo ʻa e ʻEikí ke fakaava ʻe he kau ākongá mo e fānau ʻa e tangatá ʻa honau lotó, ʻio ke fakatau mai ʻa hono kotoa ʻo e potu fonua ko ʻení ʻi he ʻuluaki faingamālié.

53 Vakai ko e poto ʻeni. Tuku ke nau fai ʻeni telia naʻa ʻikai te nau maʻu ha [a]tofiʻa, kae tuku kehe pē ʻo kapau ʻe hoko ia ʻi he lilingi toto.

54 Pea ko e tahá, tuku ke fekauʻi atu ha kau tangata ngāue ʻo e ngaahi faʻahinga kotoa pē ki he fonuá ni ʻo fakatatau ki he maʻu ha ngaahi konga fonua, ke nau ngāue maʻá e kau māʻoniʻoni ʻa e ʻOtuá.

55 Tuku ke fai ʻa e ngaahi meʻá ni kotoa pē ʻo maau; pea tuku ke fakahā ʻe he pīsopé, pe ʻe he fakafofonga ʻo e siasí, mei he taimi ki he taimi ʻa e ngaahi faingamālie ʻo e ngaahi konga fonuá.

56 Pea tuku ke ʻoua naʻa fai ʻa e ngāue ʻo e tānakí ʻi he fakavavevave pe ʻi he feholaki; kae tuku ke fai ia ʻo hangē ko e fealēleaʻaki ʻa e kaumātuʻa ʻo e siasí ʻi he ngaahi konifelenisí, ʻo fakatatau ki he ʻilo ʻoku nau maʻu mei he taimi ki he taimí.

57 Pea tuku ke fakatapui mo tāpuakiʻi ki he ʻEikí ʻe heʻeku tamaioʻeiki ko Sitenei Likitoní ʻa e fonuá ni pea mo e potu kelekele ki he [a]temipalé.

58 Pea tuku ke kotofa ha fakataha fakakonifelenisi; pea hili ia tuku ke foki ange ʻa ʻeku ongo tamaioʻeiki ko Sitenei Likitoní mo Siosefa Sāmita, ko e Siʻí, kae ʻumaʻā mo ʻŌliva Kautele fakataha mo kinaua, ke lava hono fai ʻo e toenga ʻo e ngāue kuó u tuʻutuʻuni kiate kinautolú ʻi honau fonua ʻonautolú, pea mo hono toé ʻo hangē ko ia ʻe [a]tuʻutuʻuni ʻe he ngaahi konifelenisí.

59 Pea tuku ke ʻoua naʻa foki ha tangata ʻe toko taha mei he fonuá ni, tuku kehe pē ʻo kapau te ne [a]fakamoʻoni ʻi he veʻe halá ki he meʻa ʻokú ne ʻilo mo tui pau ki aí.

60 Ko e meʻa ʻa ia kuo tuku kia Saipa Pitasoní tuku ke toʻo ia meiate ia; pea tuku ke ne tuʻu pē ko e tokotaha ʻo e kāingalotu ʻo e siasí, pea ngāue ʻaki hono nima pē ʻoʻoná, fakataha mo e kau tangata ʻo e siasi, kae ʻoua ke [a]valokiʻi ia ʻo feʻunga koeʻuhi ko ʻene ngaahi angahala kotoa pē; ʻāsili aí he ʻoku ʻikai te ne vete ia, pea ʻokú ne fakakaukau ke fufuuʻi ia.

61 Tuku ke fai foki ʻe he toenga ʻo e kaumātuʻa ʻo e siasí ni ʻoku haʻu ki he fonua ní ha konifelenisi ʻi he fonuá ni, ʻa ia ko honau niʻihi ʻoku fuʻu monūʻia lahi ʻo taʻefaʻalaua.

62 Pea tuku ke tataki ʻa e konifelenisi te nau faí ʻe heʻeku tamaioʻeiki ko ʻEtuate Pātilisí.

63 Pea tuku foki ke nau foki ʻo malanga ʻaki ʻa e ongoongoleleí ʻi he veʻe halá, mo fakamoʻoniʻi ʻa e ngaahi meʻa kuo fakahā kiate kinautolú.

64 He ko e moʻoni, ʻoku totonu ke ongo atu ʻa e ongoongo mei he potú ni ki māmani kotoa pē, pea ki he ngaahi potu mamaʻo taha ʻo māmaní—ʻoku totonu ke [a]malanga ʻaki ʻa e ongoongoleleí ki he kakai fulipē, ʻaki ʻa e ngaahi [b]fakaʻilonga ʻoku hoko mai kiate kinautolu ʻoku tuí.

65 Pea vakai, ʻe [a]hāʻele mai ʻa e Foha ʻo e Tangatá. ʻĒmeni.

- ◀1a
T&F 57:1–8.

- ◀2a
Mōsaia 2:22.

- ◀b
1 Pita 4:6.

- ◀c
2 Tēsal. 1:4.

- ◀d
FFL Faingataʻá.

- ◀3a
FFL ʻOtuá.

- ◀b
FFL Nāunaú.

- ◀4a
FFL Tāpuakí, Tāpuakiʻí, Tāpuekiná.

- ◀b
Same 30:5; T&F 101:2–7; 103:11–14; 109:76.

- ◀c
FFL Hakeakiʻí; Kalauni.

- ◀d
Loma 8:17–18; T&F 136:31.

- ◀5a
Teut. 11:18–19.

- ◀6a
T&F 29:8.

- ◀b
FFL Fakamoʻoní.

- ◀7a
FFL Saione.

- ◀8a
FFL Masivá.

- ◀b
ʻĪsaia 25:6.

- ◀11a
Mātiu 22:1–14; Fakahā 19:9; T&F 65:3.

- ◀b
Luke 14:16–24.

- ◀13a
Maika 4:2.

- ◀14a
FFL Pātilisi, ʻEtuate.

- ◀15a
1 Kol. 10:12.

- ◀17a
T&F 107:72–74. FFL Pīsope.

- ◀b
FFL Foha mo e Ngaahi ʻOfefine ʻo e ʻOtuá, Ngaahi.

- ◀18a
FFL Palōfita.

- ◀21a
Luke 20:22–26; T&F 98:4–10; TT 1:12. FFL Puleʻangá.

- ◀22a
FFL Mīsaiá; Nofo Tuʻí; Sīsū Kalaisi.

- ◀23a
FFL Fonó.

- ◀24a
T&F 51:13; 70:7–11.

- ◀26a
Mātiu 24:45–51; T&F 107:99–100.

- ◀27a
FFL Faivelengá; Ngāué, Ngaahi.

- ◀28a
FFL Tauʻatāina ke Filí.

- ◀29a
FFL Malaʻiá.

- ◀30a
ʻĪsaia 45:9–10; Hilam. 12:6.

- ◀31a
T&F 1:37–38; 82:10.

- ◀32a
T&F 56:3–4.

- ◀33a
T&F 29:45.

- ◀35a
T&F 42:30–32.

- ◀37a
T&F 57:11–12.

- ◀39a
2 Nīfai 26:29; T&F 121:34–37.

- ◀40a
FFL Felipisi, Uiliami W.

- ◀42a
FFL Fakatomalá, Fakatomalaʻí.

- ◀b
ʻĪsaia 1:18. FFL Fakamolemolé, Fakamolemoleʻí.

- ◀c
ʻĪsaia 43:25.

- ◀43a
T&F 19:20; 64:7. FFL Vete Hiá, Vete ʻa e Angahalá.

- ◀b
T&F 82:7.

- ◀45a
Teut. 33:17. FFL ʻIsileli—Ko hono tānaki ʻo ʻIsilelí.

- ◀47a
T&F 68:8.

- ◀48a
FK ko e ngaahi kolo ʻo e Siasí.

- ◀49a
FFL Saione.

- ◀50a
T&F 63:55–56.

- ◀53a
T&F 63:27–31.

- ◀57a
T&F 57:3; 84:3–5, 31; 97:10–17.

- ◀58a
FFL Felototahaʻakí.

- ◀59a
FFL Fakamoʻoní.

- ◀60a
FFL Valokí, Valokiʻí.

- ◀64a
FFL Malangá.

- ◀b
FFL Fakaʻilongá.

- ◀65a
FFL Hāʻele ʻAnga Ua Mai ʻa Sīsū Kalaisí.

VAHE 59

Ko e fakahā naʻe foaki mai ʻia Siosefa Sāmita ko e Palōfitá, ʻi Saione, ʻi he Vahefonua Siakisoní, ʻi Mīsuli, ʻi he ʻaho 7 ʻAokosi 1831 (History of the Church, 1:196–201). Ki muʻa ʻi heʻene lekooti ʻa e fakahā ko ʻení, naʻe hanga ʻe he Palōfitá ʻo hiki ha fakamatala ki he anga ʻo e funga fonua ʻo Saioné ʻa ia naʻe lolotonga fakatahataha mai ki ai ʻa e kakaí ʻi he taimi ko iá. Naʻe fakatapui ʻa e fonuá, ʻo fakatatau ki he tuʻutuʻuni ʻa e ʻEikí, pea naʻe fakatapui mo e konga kelekele ʻe langa ai ʻa e temipalé ʻi he kahaʻú. Naʻe fakataumuʻa makehe pē ʻe he ʻEikí ʻa e ngaahi fekau ko ʻení ki he Kāingalotu ʻi Saioné.

1–4, ʻE tāpuekina ʻa e Kāingalotu tui faivelenga ʻi Saioné; 5–8, ʻOku fekau ke nau ʻofa mo tauhi ki he ʻEikí mo tauhi ʻene ngaahi fekaú; 9–19, ʻI he tauhi ʻe he Kāingalotú ke māʻoniʻoni ʻa e ʻaho tapu ʻo e ʻEikí, ʻoku tāpuekina fakatuʻasino mo fakalaumālie ai ʻa kinautolu; 20–24, ʻOku talaʻofa ki he kau māʻoniʻoní te nau maʻu ʻa e melino ʻi he māmani ko ʻení mo e moʻui taʻe ngata ʻi he maama ka haʻú.

1 Vakai, ʻoku folofola ʻe he ʻEikí, ʻoku monūʻia ʻa kinautolu kuo nau ō mai ki he fonuá ni mo e [a]mata ʻoku hanga taha pē ki hoku fakalāngilangiʻí, ʻo fakatatau ki heʻeku ngaahi fekaú.

2 He ko kinautolu ʻe moʻuí, te nau [a]maʻu ʻa e māmaní, pea ko kinautolu ʻe [b]maté, te nau mālōlō mei heʻenau ngaahi ngāue kotoa pē, pea ʻe muimui kiate kinautolu ʻa ʻenau ngaahi ngāué; pea te nau maʻu ha [c]kalauni ʻi he ngaahi [d]nofoʻanga ʻo ʻeku Tamaí, ʻa ia kuó u teuteu moʻonautolu.

3 ʻIo, ʻoku monūʻia ʻa kinautolu ʻoku tuʻu honau vaʻé ʻi he fonua ko Saioné, ʻa ia kuo nau talangofua ki heʻeku ongoongoleleí; he te nau maʻu ʻa e ngaahi meʻa lelei ʻo māmani ko ʻenau totongi, pea ʻe fakafua ʻe ia ʻi hono [a]mālohí.

4 Pea ʻe fakatatā foki ʻa kinautolu ʻaki ʻa e ngaahi tāpuaki mei ʻolunga, ʻio, pea mo ha ngaahi fekau ʻoku ʻikai ke siʻi pea mo e ngaahi [a]fakahā ʻi honau taimí—ʻa kinautolu ʻoku [b]faivelenga pea [c]faʻa ngāue ʻi hoku ʻaó.

5 Ko ia ʻoku ou fai kiate kinautolu ʻa e fekau, ʻo leaʻaki ʻeni: Ke ke [a]ʻofa ki he ʻEiki ko ho ʻOtuá ʻaki ho [b]lotó kotoa mo ho mālohí, ʻatamaí, mo e iví kotoa; pea ke ke [c]tauhi kiate ia ʻi he huafa ʻo Sīsū Kalaisí.

6 Ke ke ʻofa ki ho [a]kaungāʻapí ʻo hangē pē ko koe. ʻOua naʻá ke [b]kaihaʻa; pea ʻoua foki naʻa [c]tono, pe [d]fakapō pe fai ha faʻahinga meʻa pehē.

7 Ke ke [a]fakafetaʻi ki he ʻEikí ko ho ʻOtuá ʻi he ngaahi meʻa kotoa pē.

8 Ke ke ʻatu ha [a]feilaulau ki he ʻEiki ko ho ʻOtuá ʻi he [b]māʻoniʻoni, ʻa ia ko e loto-mafesifesi mo e [c]laumālie fakatomala.

9 Pea ko e meʻa ke tauhi ai koe ke [a]maʻa ange mei māmani, ke ke ʻalu ki he fale ʻo e lotú pea ʻohake ai hoʻo ngaahi ouau toputapu ʻi hoku [b]ʻaho tapú;

10 He ko e moʻoni ko e ʻaho ʻeni kuo tuʻutuʻuni kiate koe ke ke mālōlō ai mei hoʻo ngaahi ngāué, pea [a]fai hoʻo ngaahi huú ki he Fungani Māʻolungá;

11 Ka neongo iá ʻe fai hake hoʻo ngaahi fuakavá ʻi he māʻoniʻoni ʻi he ngaahi ʻaho kotoa pē mo e ngaahi taimi kotoa pē;

12 Ka ke ke manatuʻi ke fai hoʻo ngaahi [a]foakí pea mo hoʻo ngaahi ouau toputapú ki he Fungani Māʻolungá, ʻi he ʻaho ko ʻeni ʻa ia ko e ʻaho ʻo e ʻEikí, ʻo [b]vete hoʻo ngaahi angahalá ki ho kāingá pea ʻi he ʻao ʻo e ʻEikí.

13 Pea ko e ʻaho ko ʻení, ʻoua naʻá ke fai mo ha toe meʻa kehe, kae tuku pē ke teuteuʻi hoʻo meʻakaí ʻi he loto ʻoku angatonu koeʻuhí ke haohaoa ʻa hoʻo [a]ʻaukaí, pe ko hono ʻai ʻe tahá, koeʻuhí ke kakato ʻa hoʻo [b]fiefiá.

14 Ko e moʻoni, ko e ʻaukaí mo e lotú ʻeni, pe ʻi hono ʻai ʻe taha, ko e fiefia mo e lotu.

15 Pea fakatatau ki hoʻomou fai ʻa e ngaahi meʻá ni ʻi he [a]fakafetaʻi, ʻi he [b]loto [c]fiefia mo e ngaahi fofonga malimali, kae ʻikai ʻi he [d]kata lahi, he ko e fai angahala ia, ka ʻi he loto fiefia mo e fofonga malimali—

16 Ko e moʻoni ʻoku ou pehē, ʻe fakatatau ki hoʻomou fai ʻení ʻa hoʻomou maʻu ʻa e mahu ʻo māmani, ʻa e fanga manu ʻo e vaó mo e fanga manu puna ʻo e ʻataá, pea mo ia ʻoku kaka hake ʻi he funga ʻo e ngaahi ʻakaú pea ʻoku ʻalu ʻi he funga ʻo māmaní;

17 ʻIo, pea mo e ʻakau īkí mo e ngaahi meʻa lelei ʻa ia ʻoku tupu mei he kelekelé, ʻo tatau ai pē pe ʻoku ʻaonga ki he meʻatokoní pe ki he kofú pe ki he ngaahi falé pe ki he ngaahi feleokó pe ki he ngaahi ngoueʻanga fuaʻi ʻakaú, pe ki he ngaahi ngoué pe ki he ngaahi ngoue vainé;

18 ʻIo, ʻa e ngaahi meʻa kotoa pē ʻoku tupu mei he [a]kelekelé, ʻi hono faʻahitaʻú, kuo ngaohi ia ke ʻaonga pea fakaʻaongaʻi ʻe he faʻahinga ʻo e tangatá, ke fakamānako ki he matá pea fakafiefia foki ki he lotó;

19 ʻIo, ki he meʻatokoní, pea ki he kofú, ki he ʻahiʻahiʻi hono ifó mo hono nanamú, ke fakamālohi ʻaki ʻa e sinó pea fakaake ʻa e laumālié.

20 Pea ʻoku fiefia ʻa e ʻOtuá ʻi heʻene foaki mai ʻa e ngaahi meʻá ni kotoa pē ki he faʻahinga ʻo e tangatá; he ko hono ʻuhinga ʻeni naʻe ngaohi ai iá, ke fakaʻaongaʻi ʻi he fakapotopoto, kae ʻikai ke fuʻu hulu, pea ʻikai foki ʻi he fakamālohi.

21 Pea ʻoku ʻikai ha meʻa ʻoku [a]fakatupu houhau ai ʻa e tangatá ki he ʻOtuá, pe ʻoku ʻikai ha taha kuo tupu hono houhaú ki ai, ka ko kinautolu ʻoku ʻikai ke [b]fakamoʻoniʻi ʻa e kau mai hono toʻukupú ʻi he meʻa kotoa pē, pea ʻoku ʻikai ke talangofua ki heʻene ngaahi fekaú.

22 Vakai, ʻoku fakatatau ʻeni mo e fonó mo e kau palōfitá; ko ia, ʻoua naʻá ke toe fakafiu mai kiate au ʻi he meʻá ni.

23 Ka ke ke ʻilo, ko ia ia ʻokú ne fai ʻa e ngaahi ngāue ʻo e [a]māʻoniʻoní te ne maʻu ʻene [b]totongi, ʻio ʻa e [c]melino ʻi māmani pea mo e [d]moʻui taʻengata ʻi he maama ka hoko maí.

24 Ko au ko e ʻEikí, kuó u lea ʻaki ia, pea ʻoku fakamoʻoni ʻa e Laumālié. ʻĒmeni.

- ◀1a
Mātiu 6:22–24; T&F 88:67.

- ◀2a
Mātiu 5:5; T&F 63:20, 48–49.

- ◀b
Fakahā 14:13. FFL Mate Fakasinó; Palataisi.

- ◀c
FFL Hakeakiʻí; Kalauni.

- ◀d
Sione 14:2; T&F 72:4; 76:111; 81:6; 98:18.

- ◀3a
Sēnesi 4:12; Mōsese 5:37.

- ◀4a
T&F 42:61; 76:7; 98:12; 121:26–29. FFL Fakahaá.

- ◀b
FFL Tāú.

- ◀c
FFL Faivelengá.

- ◀5a
Teut. 11:1; Mātiu 22:37; Molonai 10:32; T&F 20:19. FFL ʻOfá.

- ◀b
FFL Lotó.

- ◀c
FFL Ngāué, Ngāue-ʻofá.

- ◀6a
FFL Feohí.

- ◀b
FFL Kaihaʻá, Kaihaʻasí.

- ◀c
FFL Tonó.

- ◀d
FFL Fakapoó.

- ◀7a
Same 92:1; ʻAlamā 37:37; T&F 46:32. FFL Fakafetaʻí.

- ◀8a
FFL Feilaulaú.

- ◀b
FFL Māʻoniʻoní.

- ◀c
FFL Loto-mafesifesí.

- ◀9a
Sēmisi 1:27.

- ◀b
FFL ʻAho Sāpaté.

- ◀10a
FFL Huú.

- ◀12a
FK ngaahi foaki ʻofa, ʻi he taimi, ngaahi talēniti, pe ngaahi koloa, ʻi he ngāue ʻa e ʻOtuá mo e kāingá.FFL Feilaulaú.

- ◀b
FFL Vete Hiá, Vete ʻa e Angahalá.

- ◀13a
FFL ʻAukaí.

- ◀b
FFL Fiefiá.

- ◀15a
FFL Fakafetaʻí.

- ◀b
LFkt. 17:22.

- ◀c
ʻEke. 25:2; T&F 64:34.

- ◀d
T&F 88:69.

- ◀18a
FFL Māmaní.

- ◀21a
FFL Faikoví.

- ◀b
Siope 1:21.

- ◀23a
FFL Māʻoniʻoní.

- ◀b
FFL Tāpuakí, Tāpuakiʻí, Tāpuekiná.

- ◀c
Mātiu 11:28–30. FFL Melinó.

- ◀d
T&F 14:7.

VAHE 60

Ko e fakahā naʻe fai mai ʻia Siosefa Sāmita ko e Palōfitá, ʻi he Vahefonua Siakisoní, ʻi Mīsuli, ʻi he ʻaho 8 ʻAokosi 1831 (History of the Church, 1:201–202). Naʻe tupu hono fai mai ʻo e fakahā ko ʻení ʻi he fie ʻilo ʻa e kaumātuʻa ʻa ia naʻe tuʻutuʻuni ke foki ki he Hahaké pe ʻe anga-fēfē haʻanau ʻalú pea ko e fē ʻa e hala ke nau fou aí pea te nau fononga fēfē.

1–9, ʻOku fekau ki he kaumātuʻa ke nau malanga ʻaki ʻa e ongoongoleleí ʻi he ngaahi haʻofanga ʻo e kau fai angahalá; 10–14, ʻOku totonu ke ʻoua naʻa nau maumauʻi honau taimí ʻi he nofo noa, pe tanu honau ngaahi talēnití; 15–17, Te nau lava ʻo fufulu honau vaʻé ko e fakamoʻoni ke talatalaakiʻi ʻaki ʻa kinautolu ʻoku ʻikai te nau tali ʻa e ongoongoleleí.

1 Vakai, ʻoku folofola peheni ʻa e ʻEikí ki he kaumātuʻa ʻo hono siasí, ʻa ia te nau foki fakatoʻotoʻo atu ki he fonua naʻa nau haʻu mei aí: Vakai, ʻoku fakafiefia kiate au, ʻa hoʻomou haʻu ki hení;

2 Ka ʻoku ʻi ai ha niʻihi ʻoku ʻikai te u loko leleiʻia ai, he ʻoku ʻikai te nau fie fakaava honau [a]ngutú, ka ʻoku nau [b]fufuuʻi ʻa e talēniti ʻa ia kuó u foaki kiate kinautolú koeʻuhi ko e [c]ilifia ki he tangatá. ʻE malaʻia ʻa kinautolu peheé, he kuo tupu hake ʻa ʻeku ʻitá kiate kinautolu.

3 Pea ʻe hoko ʻo pehē, kapau ʻe ʻikai te nau faivelenga ʻo lahi ange kiate au, ʻe [a]toʻo atu ia, ʻio ʻa e meʻa kuo nau maʻú.

4 He ko au, ko e ʻEikí, ʻoku ou pule ʻi he ngaahi langí ʻi ʻolunga, pea ʻi he ngaahi [a]kau tau ʻo e māmaní; pea ʻi he ʻaho te u teuteuʻi ai ʻeku ngaahi [b]siuelí, ʻe ʻiloʻi ai ʻe he kakai kotoa pē ʻa e meʻa ʻokú ne fakahā ʻa e mālohi ʻo e ʻOtuá.

5 Ka, ko e moʻoni, te u lea kiate kimoutolu ʻo kau ki hoʻomou fononga ki he fonua naʻa mou haʻu mei aí. Tuku ke foʻu ha vaka, pe fakatau mai, ʻo fakatatau mo e meʻa ʻe hā ngali lelei kiate kimoutolú, ʻoku tatau ai pē kiate au, pea fai fakatoʻotoʻo ʻa hoʻomou fononga ki he potu ʻa ia ʻoku ui ko Sā Luisí.

6 Pea tuku ke fai mei ai ʻe heʻeku kau tamaioʻeiki, ko Sitenei Likitoní, Siosefa Sāmita, ko e Siʻí, mo ʻŌliva Kautele, ʻa ʻenau fononga ki Sinisinatí;

7 Pea tuku ke nau hiki hake honau leʻó ʻi he potú ni pea fakahā ʻa ʻeku leá ʻaki ʻa e leʻo-lahi, taʻe ʻi ai ha ʻita pe fakataʻetaʻetui, pea hiki hake ʻa e ngaahi nima māʻoniʻoni kiate kinautolu. He ʻoku ou mafai ke ngaohi ʻa kimoutolu ke [a]māʻoniʻoni, pea kuo [b]fakamolemoleʻi hoʻomou ngaahi angahalá kiate kimoutolu.

8 Pea tuku hono toé ke fai atu ʻenau fonongá mei Sā Luisi, ʻo tautau toko ua, pea malanga ʻaki ʻa e folofolá, ʻo ʻikai ʻi he fakavavevave, ʻi he ngaahi haʻofanga ʻo e kau fai angahalá, kae ʻoua ke nau aʻu atu ki he ngaahi potu siasi ʻa ia naʻa nau haʻu mei aí.

9 Pea ke fai ʻa ʻeni kotoa pē koeʻuhí ko e lelei ʻa e ngaahi potu siasí; he ko e ʻuhinga ʻeni kuó u fekauʻi atu ai ʻa kinautolú.

10 Pea tuku ke foaki ʻe heʻeku tamaioʻeiki ko [a]ʻEtuate Pātilisí mei he paʻanga ʻa ia kuó u tuku kiate iá, ha konga ki heʻeku kaumātuʻa ʻa ia kuo fekauʻi ke foki atú;

11 Pea ko ia ʻe lavá, tuku ke ne fakafoki ia ʻi he fakafofongá; pea ko ia ia ʻe ʻikai lavá, ʻoku ʻikai ke ʻekeʻi ia meiate ia.

12 Pea ko ʻeni, ʻoku ou lea ki he toenga ʻe haʻu ki he fonua ko ʻení.

13 Vakai, kuo fekauʻi atu ʻa kinautolu ke malanga ʻaki ʻa ʻeku ongoongoleleí ʻi he ngaahi haʻofanga ʻo e kau fai angahalá; ko ia, ʻoku ou fai kiate kinautolu ha fekau, ʻo peheni: ʻOua naʻá ke [a]maumauʻi ho taimí ʻi he nofo noa, pea ʻoua foki te ke tanu ʻa ho [b]talēnití koeʻuhí ke ʻoua ʻe ʻiloʻi ia.

14 Pea ka hili hoʻo ʻalu hake ki he fonua ko Saioné, pea kuó ke malanga ʻaki ʻa ʻeku leá, ke ke foki fakatoʻotoʻo leva, pea malanga ʻaki ʻeku leá ʻi he ngaahi haʻofanga ʻo e kau fai angahalá, ʻo ʻikai ʻi he fakavavevave, pe ʻi he [a]ʻita, pe ʻi he fakakikihi.

15 Pea tūtuuʻi ʻa e [a]efú mei ho vaʻé ko e fakamoʻoni ke talatalaakiʻi ʻa kinautolu ʻoku ʻikai ke tali koé, ʻo ʻikai ʻi honau ʻaó, telia naʻá ke fakatupu ʻenau ʻitá, ka ʻi he lilo; pea fufulu ho vaʻé, ko e fakamoʻoni ke talatalaakiʻi ʻa kinautolu ʻi he ʻaho fakamāú.

16 Vakai, ʻoku feʻunga ʻeni kiate kimoutolu, pea ko e finangalo ia ʻo ia ʻa ia kuó ne fekauʻi atu ʻa kimoutolú.

17 Pea ʻe fakahā ʻi he ngutu ʻo ʻeku tamaioʻeiki ko Siosefa Sāmita, ko e Siʻí ʻa e meʻa ʻoku kau kia Sitenei Likitoni mo ʻŌliva Kautelé. Ko hono toé ʻe fakahā atu ʻamui. ʻE pehē. ʻĒmeni.

- ◀2a
ʻEfesō 6:19–20.

- ◀b
Luke 8:16, 18.

- ◀c
Mātiu 25:14–30. FFL Manavaheé—Ko e manavahē ki he tangatá.

- ◀3a
Maʻake 4:25; T&F 1:33.

- ◀4a
ʻAlamā 43:50.

- ◀b
ʻĪsaia 62:3; Sāk. 9:16; Malakai 3:17; T&F 101:3.

- ◀7a
FFL Māʻoniʻoní.

- ◀b
FFL Fakamolemolé, Fakamolemoleʻí.

- ◀10a
FFL Pātilisi, ʻEtuate.

- ◀13a
T&F 42:42. FFL Fakapikopikó.

- ◀b
Mātiu 25:24–30; T&F 82:18.

- ◀14a
LFkt. 14:29.

- ◀15a
Mātiu 10:14; Luke 9:5; Ngāue 13:51; T&F 24:15; 75:20; 84:92.

VAHE 61

Ko e fakahā naʻe fai mai ʻia Siosefa Sāmita ko e Palōfitá, ʻi he kauvai ʻo e vaitafe Mīsulí, ʻi he Pikoʻanga ko Makiliuení, ʻi he ʻaho 12 ʻAokosi 1831 (History of the Church, 1:202–205). ʻI heʻenau foki mai ki Ketilaní, naʻe fononga hifo ʻa e Palōfitá mo e kaumātuʻa ʻe toko hongofulu ʻi he vaitafé ʻi ha ngaahi vaka fokotuʻu. Naʻe hoko ʻa e ngaahi fakatuʻutāmaki lahi, ʻi he ʻaho hono tolu ʻo ʻenau fonongá. Naʻe mamata ʻa ʻEletā Uiliami W. Felipisi ʻi ha meʻa-hā-mai lolotonga ʻa e ʻahó, ki he tokotaha fakaʻauhá ʻoku heka mai ʻi he mālohi ʻi he ngaahi fukahi vaí.

1–12, Kuo fekauʻi ʻe he ʻEikí ha ngaahi fakaʻauha lahi ʻi he ngaahi vaí; 13–22, Naʻe fakamalaʻiaʻi ʻa e ngaahi vaí ʻe Sione, pea ʻoku heka mai ʻa e tokotaha fakaʻauhá ʻi hono ngaahi fukahi vaí; 23–29, ʻOku maʻu ʻe ha niʻihi ʻa e mālohi ke fekauʻi ʻa e ngaahi vaí; 30–35, ʻOku fekau ke fononga tautau toko ua ʻa e kaumātuʻá mo malanga ʻaki ʻa e ongoongoleleí; 36–39, Kuo pau ke nau teuteu ki he hāʻele mai ʻa e Foha ʻo e Tangatá.

1 Vakai, pea tokanga ki he leʻo ʻo ia ʻokú ne maʻu ʻa e [a]mālohi kotoa pē, ʻa ia ʻoku mei he taʻengatá ki he taʻengatá, ʻio ko e [b]ʻĀlifá mo e ʻŌmeká, ko e kamataʻangá mo e ngataʻangá.

2 Vakai, ko e moʻoni ʻoku folofola peheni ʻe he ʻEikí kiate kimoutolu, ʻa kimoutolu ʻa e kaumātuʻa ʻo hoku siasí, ʻa ia kuo fakataha mai ki he potu ko ʻení, ʻa ia kuo fakamolemoleʻí ni kiate kimoutolu ʻa hoʻomou ngaahi angahalá, he ko au, ko e ʻEikí, ʻoku ou [a]fakamolemoleʻi ʻa e angahalá, peá u [b]ʻaloʻofa kiate kinautolu ʻoku [c]vete ʻenau ngaahi angahalá ʻi he loto-fakatōkilaló;

3 Ka ko e moʻoni ʻoku ou pehē kiate kimoutolu, ʻoku ʻikai ʻaonga ki he kaungā-fononga kotoa ko ʻeni ʻo ʻeku kaumātuʻá ke nau fononga vave ʻi he funga ʻo e ngaahi vaí, lolotonga ʻoku malaʻia ʻa e kakai ʻi he ongo kauvaí fakatouʻosi ʻi he taʻetui.

4 Ka neongo iá, naʻá ku tuku ke fai iá koeʻuhí ke mou fakamoʻoni; vakai, ʻoku lahi ʻa e ngaahi fakatuʻutāmaki ʻi he funga ʻo e ngaahi vaí, ka ʻe lahi ange ʻamui;

5 He ko au, ko e ʻEikí, kuó u tuʻutuʻuni ʻi heʻeku ʻitá ke hoko ʻa e ngaahi fakaʻauha lahi ʻi he funga ʻo e ngaahi vaí; ʻio, kae tautautefito ʻi he funga ʻo e ngaahi vai ko ʻení.

6 Ka neongo iá, ʻoku ʻi hoku nimá ʻa e kakano kotoa pē, pea ko ia ʻoku tui faivelenga ʻiate kimoutolú ʻe ʻikai te ne mate ʻi he ngaahi vaí.

7 Ko ia, ʻoku ʻaonga ke fakavavevave ʻa ʻeku tamaioʻeiki ko Sitenei Kilipatí mo ʻeku tamaioʻeiki ko [a]Uiliami W. Felipisí ʻo fai ʻena fekaú mo e ngāué.

8 Ka neongo iá, ʻe ʻikai te u fie tuku ke mou māvae kae ʻoua ke [a]valokiʻi ʻa kimoutolu koeʻuhí ko hoʻomou ngaahi angahalá kotoa pē, koeʻuhí ke mou taha pē, koeʻuhí ke ʻoua naʻa mou mate ʻi he [b]fai angahalá;

9 Ka ko ʻeni, ko e moʻoni ʻoku ou pehē, ʻoku taau kiate au ke mou māvae. Ko ia, tuku ke ʻalu ʻa ʻeku ongo tamaioʻeiki ko Sitenei Kilipatí mo Uiliami W. Felipisí mo hona ongo kaungā-fononga ki muʻá, pea tuku ke nau fai fakavavevave ʻa ʻenau fonongá koeʻuhí ke nau lava ʻo fakahoko ʻenau ngāué, pea te nau ikuna ʻi he tui;

10 Pea fakatatau ki heʻenau tui faivelengá, ʻe maluʻi ʻa kinautolu, pea ko au, ko e ʻEikí, te u ʻiate kinautolu.

11 Pea tuku ke ʻave ʻe hono toé ʻa e meʻa ʻoku ʻaonga ke nau kofuʻakí.

12 Tuku ke ʻave ʻe heʻeku tamaioʻeiki ko Sitenei Kilipatí ʻa e ngaahi meʻa ʻoku ʻikai ʻaongá mo ia, ʻo hangē ko e meʻa te mou loto ki aí.

13 Pea ko ʻeni, vakai, naʻá ku fai ha [a]fekau kiate kimoutolu ʻo kau ki he ngaahi meʻá ni, koeʻuhí ke mou [b]lelei ai; pea ko au, ko e ʻEikí, te u alea mo kimoutolu ʻo hangē ko e kakai ʻi he ngaahi ʻaho ʻi muʻá.

14 Vakai, ko au, ko e ʻEikí, naʻá ku tāpuakiʻi ʻa e ngaahi [a]vaí ʻi he kamataʻangá; ka ʻi he ngaahi ʻaho fakaʻosí, naʻá ku [b]fakamalaʻiaʻi ʻa e ngaahi vaí, ʻi he ngutu ʻo ʻeku tamaioʻeiki ko Sioné.

15 Ko ia, ʻe hokosia ʻa e ngaahi ʻaho ʻe ʻikai ke malu ai ha kakano ʻi he funga ʻo e ngaahi vaí.

16 Pea ʻe lau ʻo pehē ʻi he ngaahi ʻaho ka haʻú ʻoku ʻikai lava ha taha ke ʻalu hake ki he fonua ko Saioné ʻi he funga ʻo e ngaahi vaí, ka ko ia pē ʻoku angatonu ʻi hono lotó.

17 Pea hangē ko au, ko e ʻEikí, naʻá ku [a]fakamalaʻiaʻi ʻa e kelekelé ʻi he kamataʻangá, ʻoku pehē pē ʻa ʻeku tāpuakiʻi ia ʻi he ngaahi ʻaho fakaʻosí, ʻi hono taimi ʻoʻona, koeʻuhí ke fakaʻaongaʻi ʻe heʻeku kau māʻoniʻoní, koeʻuhí ke nau maʻu ʻa hono mahu ʻo iá.

18 Pea ko ʻeni, ʻoku ou fai kiate kimoutolu ha fekau koeʻuhí ko e meʻa ʻoku ou lea ʻaki ki he toko tahá ʻoku ou lea ʻaki ia ki he kakai kotoa pē, koeʻuhí ke mou tomuʻa fakatokanga ki homou kāingá ʻo kau ki he ngaahi vai ko ʻení, ke ʻoua naʻa nau fononga mai ʻi hono funga ʻo iá, telia naʻa vaivai ʻenau tuí pea nau moʻua ʻi he ngaahi tauhelé;

19 Ko au, ko e ʻEikí, kuó u tuʻutuʻuni, pea ʻoku heka ʻa e tokotaha fakaʻauhá ʻi hono funga ʻo iá, pea ʻoku ʻikai te u taʻofi ʻa e tuʻutuʻuní.

20 Ko au, ko e ʻEikí, naʻá ku ʻita kiate kimoutolu ʻaneafi, ka kuo taʻofi ʻa ʻeku ʻitá ʻi he ʻahó ni.

21 Ko ia, tuku ʻa kinautolu ʻa ia naʻá ku lea ʻo kau ki aí, ke nau fai fakavavevave ʻa ʻenau fonongá—ʻoku ou toe pehē kiate kimoutolu, tuku ke nau fai fakavavevave ʻenau fonongá.

22 Pea ʻoku tatau ai pē kiate au, pe te nau ʻalu ʻi he vaitafé pe ʻi ʻuta, hili ha taimi siʻi, ʻo kapau te nau lava ʻa ʻenau ngāue kuo tuʻutuʻuní; tuku ke fai ʻeni ʻo hangē ko e meʻa ʻe fakahā kiate kinautolu ʻo fakatatau ki heʻenau ngaahi fakakaukau lelei tahá ʻamui.

23 Pea ko ʻeni, ko e meʻa ki heʻeku kau tamaioʻeiki, ko Sitenei Likitoní, Siosefa Sāmita, ko e Siʻí, mo ʻŌliva Kautelé, tuku ke ʻoua naʻa nau toe haʻu ʻi he funga ʻo e ngaahi vaí, tuku kehe pē ʻi he kanalí, lolotonga ʻenau fononga ki honau ngaahi ʻapí; pe ko hono fakalea ʻe tahá, ʻoua naʻa nau haʻu ʻi he funga ʻo e ngaahi vaí ke fefonongaʻaki, tuku kehe pē ʻi he kanalí.

24 Vakai, ko au, ko e ʻEikí, kuó u fokotuʻu ha hala ke fononga ai ʻa ʻeku kau māʻoniʻoní; pea vakai, ko e foungá ʻeni—ka hili ʻenau mavahe atu mei he kanalí ke nau fononga ʻi ʻuta, ʻo fakatatau ki hono fekauʻi ʻa kinautolu ke fononga pea ʻalu hake ki he fonua ko Saioné;

25 Pea ke nau fai ʻo hangē ko e fānau ʻa ʻIsilelí, ʻo [a]fokotuʻu honau ngaahi tēnití ʻi he veʻehalá.

26 Pea vakai, ko e fekau ʻeni ke mou fai ki homou kāinga kotoa pē.

27 Ka neongo iá, ko ia ia kuo tuku ki ai ʻa e [a]mālohi ke fekauʻi ʻa e ngaahi vaí, ʻoku tuku kiate ia ʻi he Laumālié ke ne ʻiloʻi ʻa hono ngaahi halá kotoa pē;

28 Ko ia, tuku ke ne fai ʻo hangē ko e fekau ʻa e Laumālie ʻo e ʻOtua moʻuí kiate iá, ʻo tatau ai pē pe ʻi ʻuta pe ʻi he funga ʻo e ngaahi vaí, ʻo hangē ko e meʻa ʻoku ou loto ke fai ʻamuí.

29 Pea ʻoku fakahā kiate kimoutolu ʻa e hala ki he kāingalotú, pe ko e hala ke fononga ai, ʻa e kāingalotu ʻo e ʻapitanga ʻo e ʻEikí.

30 Pea ko e tahá, ko e moʻoni ʻoku ou pehē kiate kimoutolu, ʻe ʻikai fakaava ʻe heʻeku kau tamaioʻeiki ko Sitenei Likitoní, Siosefa Sāmita, ko e Siʻí, mo ʻŌliva Kautelé, ʻa honau ngutú ʻi he ngaahi haʻofanga ʻo e kau fai angahalá kae ʻoua ke nau aʻu atu ki Sinisinati;

31 Pea te nau hiki hake honau leʻó ki he ʻOtuá ʻi he potu ko iá ko e fakamoʻoni ʻo kau ki he kakai ko iá, ʻio, kiate ia kuo tupu ʻene ʻita ki heʻenau fai angahalá, ʻa ia ko ha kakai kuo [a]meimei feʻunga ki he fakaʻauhá.

32 Pea tuku ke nau fononga atu mei ai maʻá e ngaahi haʻofanga ʻo honau kāingá, koeʻuhi he ʻoku lahi ange ʻeni hono fie maʻu lahi ange ʻenau ngaahi ngāue ʻiate kinautolú ʻi hono fie maʻu ia ʻi he ngaahi haʻofanga ʻo e kau fai angahalá.

33 Pea ko ʻeni, ko e meʻa ʻoku kau ki hono toé, tuku ke nau fononga mo [a]fakahā ʻa e folofolá ʻi he lotolotonga ʻo e ngaahi haʻofanga ʻo e kau fai angahalá, ʻo fakatatau mo e meʻa ʻe fakahā atú;

34 Pea fakatatau ki heʻenau fai ʻení te nau [a]fakamaʻa ʻa honau ngaahi kofú, pea ʻe ʻikai hanau ʻila ʻi hoku ʻaó.

35 Pea tuku ke nau fononga fakataha, pe tautau [a]toko ua, ʻo fakatatau mo e meʻa ʻe hā ngali lelei kiate kinautolú, kae tuku ke ʻoua naʻa māvae ʻa ʻeku tamaioʻeiki ko Leinolisi Kahuní mo ʻeku tamaioʻeiki ko Samuela H. Sāmitá, ʻa ia ʻoku ou leleiʻia aí, kae ʻoua ke na foki atu ki hona ʻapí, pea ke fai ʻeni koeʻuhi ko e taumuʻa fakapotopoto ʻiate au.

36 Pea ko ʻeni, ko e moʻoni ʻoku ou pehē kiate kimoutolu, pea ko e meʻa ʻoku ou lea ʻaki ki he toko tahá ʻoku ou lea ʻaki ia ki he kakai kotoa pē, mou fiefia, ʻe fānau [a]iiki; he ʻoku ou ʻi homou [b]lotolotongá, pea kuo ʻikai te u [c]liʻaki ʻa kimoutolu;

37 Pea fakatatau ki hoʻomou fakavaivaiʻi ʻa kimoutolu ʻi hoku ʻaó, ʻoku ʻamoutolu ʻa e ngaahi tāpuaki ʻo e [a]puleʻangá.

38 Nonoʻo homou kongalotó pea [a]leʻo mo anga-fakamātoato, ʻo ʻamanaki atu ki he hāʻele mai ʻa e Foha ʻo e Tangatá, he te ne hāʻele mai ʻi ha houa ʻoku ʻikai te mou ʻamanaki ki ai.

39 [a]Lotu maʻu ai pē ke ʻoua naʻa mou tō ki he [b]ʻahiʻahí, koeʻuhí ke mou kātakiʻi ʻa e ʻaho ʻo ʻene hāʻele maí, neongo pe ʻi he moʻui pe ʻi he mate. ʻE pehē. ʻĒmeni.

- ◀1a
FFL Mālohí.

- ◀b
FFL ʻĀlifá mo e ʻŌmeká.

- ◀2a
Mōsaia 4:10–11. FFL Fakamolemolé, Fakamolemoleʻí.

- ◀b
FFL ʻAloʻofá.

- ◀c
FFL Vete Hiá, Vete ʻa e Angahalá.

- ◀7a
FFL Felipisi, Uiliami W.

- ◀8a
FFL Valokí, Valokiʻí.

- ◀b
FFL Fai Angahalá.

- ◀13a
FFL Fekau ʻa e ʻOtuá, Ngaahi.

- ◀b
T&F 21:6.

- ◀14a
Sēnesi 1:20.

- ◀b
Fakahā 8:8–11.

- ◀17a
Mōsese 4:23.

- ◀25a
Nōmipa 9:18.

- ◀27a
FFL Lakanga Fakataulaʻeikí; Mālohí.

- ◀31a
ʻAlamā 37:31; Hilam. 13:14; T&F 101:11.

- ◀33a
FFL Fakamoʻoniʻí; Malangá.

- ◀34a
2 Nīfai 9:44; Sēkope 2:2; Mōsaia 2:28.

- ◀35a
FFL Ngāue Fakafaifekaú.

- ◀36a
Sione 13:33.

- ◀b
Mātiu 18:20.

- ◀c
ʻĪsaia 41:15–17; 1 Nīfai 21:14–15.

- ◀37a
T&F 50:35.

- ◀38a
FFL Leʻó, Leʻohí.

- ◀39a
FFL Lotú.

- ◀b
FFL ʻAhiʻahí, ʻAhiʻahiʻí.

VAHE 62

Ko e fakahā naʻe fai mai ʻia Siosefa Sāmita ko e Palōfitá, ʻi he kauvai ʻo e Vaitafe Mīsulí, ʻi Saletoni, ʻi Mīsuli, ʻi he ʻaho 13 ʻAokosi 1831 (History of the Church, 1:205–206). ʻI he ʻaho ko ʻení naʻe fetaulaki ai ʻa e Palōfitá mo hono kaungā-fonongá, ʻa ia naʻa nau lolotonga fononga atu mei Tauʻatāina ki Ketilani, mo ha kaumātuʻa ʻe niʻihi ʻa ia naʻa nau lolotonga fononga mai ki he fonua ko Saioné, pea ʻi he hili haʻanau fetāpaaki ʻi he fiefia, naʻe maʻu ai ʻa e fakahā ko ʻení.

1–3, ʻOku hiki ʻi he langí ʻa e ngaahi fakamoʻoní; 4–9, Kuo pau ke fononga mo malanga ʻa e kaumātuʻá ʻo fakatatau ki he meʻa ʻoku nau pehē ʻoku leleí pea mo hono fakahinohinoʻi ʻe he Laumālié.

1 Vakai, pea tokanga mai, ʻa kimoutolu ʻa e kaumātuʻa ʻo hoku siasí, ʻoku folofola ʻe he ʻEikí ko homou ʻOtuá, ʻa ia ko Sīsū Kalaisi, ko homou [a]taukapó, ʻa ia ʻokú ne ʻiloʻi ʻa e vaivai ʻo e tangatá pea mo e founga ke [b]tokoniʻi ai ʻa kinautolu kuo [c]ʻahiʻahiʻí.

2 Pea ko e moʻoni ʻoku sio ʻa hoku ongo matá kiate kinautolu kuo teʻeki ai ke nau ʻalu hake ki he fonua ko Saioné; ko ia ʻoku teʻeki ai ke kakato ʻa hoʻomou ngāué.

3 Ka neongo iá, ʻoku mou monūʻia, he kuo [a]tohi ʻi he langí ʻa e [b]fakamoʻoni kuo mou faí ke mamata ki ai ʻa e kau ʻāngeló; pea ʻoku nau fiefia koeʻuhi ko kimoutolu, pea kuo fakamolemoleʻi kiate kimoutolu ʻa hoʻomou ngaahi [c]angahalá.

4 Pea ko ʻeni ke hoko atu hoʻomou fonongá. Fakatahataha ʻa kimoutolu ki he fonua ko [a]Saioné; pea fai ha fakataha ʻo fiefia fakataha, pea ʻoatu ha sākalamēniti ki he Fungani Māʻolungá.

5 Pea te mou toki lava ke mou foki mai ke fakamoʻoni, ʻio, ʻa kimoutolu hono kotoa, pe tautau toko ua, ʻo fakatatau ki he meʻa ʻe hā ngali lelei kiate kimoutolú, ʻoku tatau ai pē kiate au; kae tui faivelenga pē, pea [a]fakahā ʻa e ongoongo fakafiefiá ki he kakai ʻo e māmaní, pe ʻi he lotolotonga ʻo e ngaahi haʻofanga ʻo e kau fai angahalá.

6 Vakai, ko au, ko e ʻEikí, kuó u fakatahaʻi ʻa kimoutolu koeʻuhí ke lava ʻo fakahoko ʻa e talaʻofá, ʻe maluʻi ʻa e kau tui faivelenga ʻiate kimoutolú, pea fiefia fakataha ʻi he fonua ko Mīsulí. Ko au, ko e ʻEikí, ʻoku ou fai ʻa e talaʻofa ki he kau tui faivelengá pea ʻoku ʻikai te u lava ke [a]loi.

7 Ko au, ko e ʻEikí, ʻoku ou loto-fiemālie, ʻo kapau ʻe loto ha taha ʻiate kimoutolu ke heka hoosi pe heka miuli pe heka saliote, te ne maʻu ʻa e tāpuaki ko ʻení, ʻo kapau te ne maʻu ia mei he toʻukupu ʻo e ʻEikí mo e [a]loto-fakafetaʻi ʻi he ngaahi meʻa kotoa pē.

8 ʻOku ʻiate kimoutolu ʻa e ngaahi meʻá ni ke fai ʻo fakatatau ki he fakakaukau leleí mo e ngaahi tuʻutuʻuni ʻa e Laumālié.

9 Vakai, ʻoku ʻamoutolu ʻa e [a]puleʻangá. Pea vakai, pea ʻilo ange, ʻoku ou [b]ʻi he kau tui faivelengá maʻu ai pē. ʻE pehē. ʻĒmeni.

- ◀1a
T&F 45:3–4. FFL Taukapó.

- ◀b
Hepelū 2:18; ʻAlamā 7:12.

- ◀c
FFL ʻAhiʻahí, ʻAhiʻahiʻí.

- ◀3a
FFL Tohi ʻo e Moʻuí.

- ◀b
Luke 12:8–9. FFL Fakamoʻoní.

- ◀c
T&F 84:61.

- ◀4a
T&F 57:1–2.

- ◀5a
FFL Ngāue Fakafaifekaú.

- ◀6a
ʻEta 3:12.

- ◀7a
FFL Fakafetaʻí.

- ◀9a
T&F 61:37.

- ◀b
Mātiu 28:20.

VAHE 63

Ko e fakahā naʻe foaki mai ʻia Siosefa Sāmita ko e Palōfitá, ʻi Ketilani, ʻOhaiō, ʻi ʻAokosi 1831 (History of the Church, 1:206–211). Naʻe aʻu atu ʻa e Palōfitá, Sitenei Likitoni, mo ʻŌliva Kautele ki Ketilani ʻi he ʻaho 27 ʻo ʻAokosí hili ʻenau ʻaʻahi ki Mīsulí. Naʻe tohi ʻe he Palōfitá, ʻi haʻane talamuʻaki ki he fakahā ko ʻení, ʻo pehē, “ʻI he ngaahi ʻaho ko ʻeni ʻo e kei tupu hake ʻa e Siasí, naʻe ʻi ai ha hohaʻa lahi ke maʻu ʻa e folofola ʻa e ʻEikí ʻo kau ki he kaveinga kotoa pē ʻi he ngaahi founga kotoa pē ʻoku kau ki hotau fakamoʻuí; pea ʻi he hoko ʻa e fonua ko Saioné ko e taumuʻa fakatuʻasino mahuʻinga taha ia ʻoku hanga maí, naʻá ku fehuʻi ai ki he ʻEikí ke maʻu ha fakamatala lahi ange ʻo kau ki hono tānaki ʻo e Kāingalotú, pea mo hono fakatau mai ʻo e kelekelé, mo e ngaahi meʻa kehé” (History of the Church, 1:207).

1–6, ʻE hoko mai ha ʻaho ʻo e houhau ki he kau fai angahalá; 7–12, ʻOku fakahā mai ʻa e ngaahi fakaʻilongá ʻi he tui; 13–19, ʻE fakaʻikaiʻi ʻe he kau tono ʻi he lotó ʻa e tuí, pea ʻe kapusi ʻa kinautolu ki he ano ʻo e afí; 20, ʻE maʻu ʻe he kau tui faivelengá ha tofiʻa ʻi he māmani kuo ʻosi liliú; 21, ʻOku teʻeki fakahā mai ha fakamatala kakato ki he ngaahi meʻa naʻe hoko ʻi he Moʻunga ʻo e Liliú; 22–23, ʻOku maʻu ʻe he kau talangofuá ʻa e ngaahi meʻa lilo ʻo e puleʻangá; 24–31, Kuo pau ke fakatau mai ʻa e ngaahi tofiʻa ʻi Saione; 32–35, ʻOku tuʻutuʻuni ʻe he ʻEikí ʻa e ngaahi tau, pea ʻoku tāmateʻi ʻe he kau fai angahala ʻa e kau fai angahala; 36–48, Kuo pau ke fakataha mai ʻa e Kāingalotú ki Saione pea foaki ha paʻanga ki hono langa hake iá; 49–54, ʻOku fakapapauʻi mai ʻa e ngaahi tāpuaki ki he kau tui faivelengá ʻi he Hāʻele ʻAnga Uá, mo e Toetuʻú, pea ʻi he lolotonga ʻa e Afeʻi Taʻú; 55–58, Ko e ʻaho ʻeni ʻo e ngaahi fakatokanga; 59–66, ʻOku takuanoa ʻa e huafa ʻo e ʻEikí ʻe kinautolu ʻoku nau fakaʻaongaʻi ia taʻe-ha-mafaí.

1 Tokanga mai, ʻa kimoutolu ʻa e kakai, pea fakaava homou lotó pea fanongo ʻa e telinga mei he mamaʻó; pea fanongo, ʻa kimoutolu ʻoku mou ui ʻa kimoutolu ko e kakai ʻo e ʻEikí, pea fanongo ki he lea ʻa e ʻEikí pea mo hono loto ʻo kau kiate kimoutolú.

2 ʻIo, ko e moʻoni, ʻoku ou pehē, fanongo ki he lea ʻaʻana ʻa ia kuo tupu hono houhau ki he kau fai angahalá mo e kau [a]angatuʻú;

3 ʻA ia ʻokú ne loto ke toʻo atu ʻa kinautolu ʻa ia te ne [a]ʻavé, peá ne fakatolonga ʻi he moʻui ʻa kinautolu ʻokú ne loto ke fakatolongá;

4 ʻA ia ʻokú ne langa hake ʻi hono loto pē ʻoʻona mo ʻene faʻitelihá; peá ne fakaʻauha ʻi heʻene faʻitelihá, pea ʻokú ne mafai ke lī hifo ʻa e laumālié ki heli.

5 Vakai, ko au, ko e ʻEikí, ʻoku ou fakaongo atu ʻa hoku leʻó, pea kuo pau ke talangofua ki ai.

6 Ko ia, ko e moʻoni ʻoku ou pehē, tuku ke tokanga ʻa e kau fai angahalá, pea tuku ke ilifia mo tetetete ʻa e kau angatuʻú; pea tuku ke taʻofi ʻe he kau taʻetuí ʻa honau loungutú, koeʻuhí he ʻe hoko mai ʻa e [a]ʻaho ʻo e houhaú kiate kinautolu ʻo hangē ko ha [b]ʻahiohio, pea ʻe [c]ʻiloʻi ʻe he kakano kotoa pē ko au ko e ʻOtuá.

7 Pea ko ia ia ʻoku kumi ki he ngaahi fakaʻilongá, te ne mamata ki he ngaahi [a]fakaʻilonga kae ʻikai ki he fakamoʻuí.

8 Ko e moʻoni, ʻoku ou pehē kiate kimoutolu, ʻoku ʻi ai ʻa e niʻihi ʻiate kimoutolu ʻoku fekumi ki he ngaahi fakaʻilonga, pea kuo ʻi ai ha faʻahinga pehē talu pē mei he kamataʻangá;

9 Kae vakai, ʻoku ʻikai tupu ʻa e tuí ʻi he ngaahi fakaʻilongá, ka ʻoku hoko mai ʻa e ngaahi fakaʻilonga kiate kinautolu ʻoku tuí.

10 ʻIo, ʻoku hoko mai ʻa e ngaahi fakaʻilongá tuʻunga ʻi he [a]tuí, ʻo ʻikai ʻi he loto ʻo e kau tangata, pe ʻi heʻenau faʻitelihá, ka ʻi he finangalo ʻo e ʻOtuá.

11 ʻIo, ʻoku hoko mai ʻa e ngaahi fakaʻilongá tuʻunga ʻi he tui, ki he ngaahi fuʻu ngāue lalahi, he kapau ʻoku ʻikai ke ʻi ai ha [a]tui, ʻoku ʻikai ha tangata te ne faʻa fakatupu hōifua ki he ʻOtuá; pea ko ia ia ʻoku houhau ki ai ʻa e ʻOtuá ʻoku ʻikai te ne hōifua ki ai; ko ia, ʻoku ʻikai te ne fakahā ha ngaahi fakaʻilonga ki he faʻahinga peheé, ka ʻi he [b]houhau pē ki honau [c]fakahalaiaʻi.

12 Ko ia, ko au, ko e ʻEikí, ʻoku ʻikai te u leleiʻia ʻi he niʻihi ʻo kimoutolu ʻa ia kuo nau fekumi ki he ngaahi fakaʻilonga mo e ngaahi meʻa fakaofo ke maʻu ai ʻa e tuí, kae ʻikai ke ʻaonga ki he tangatá ki hoku fakalāngilangiʻí.

13 Ka neongo iá, ʻoku ou fai ʻa e ngaahi fekau, pea kuo tafoki ʻa e tokolahi mei heʻeku ngaahi fekaú ʻo ʻikai te nau tauhi ia.

14 Naʻe ʻiate kimoutolu ʻa e kau [a]tono fefine mo e kau tono tangata; kuo tafoki atu hanau niʻihi meiate kimoutolu, pea ʻoku kei nofo ʻiate kimoutolu ʻa e niʻihi kehe ʻa ia ʻe fakahā ʻamui.

15 Tuku ke tokanga ʻa kinautolu peheé pea fakatomala fakatoʻotoʻo, telia naʻa hoko mai kiate kinautolu ʻa e fakamāú ʻo hangē ko ha tauhele, pea ʻe fakahā ʻenau valé, pea ʻe muimui ʻiate kinautolu ʻa ʻenau ngaahi ngāué ʻi he ʻao ʻo e kakaí.

16 Pea ko e moʻoni ʻoku ou pehē kiate kimoutolu, ʻo hangē ko ʻeku lea ʻi muʻá, ko ia ia te ne [a]fakasio ki ha fefine ke [b]holi ki aí, pe kapau ʻe [c]tono ha niʻihi ʻi honau lotó, ʻe ʻikai te nau maʻu ʻa e Laumālié, ka te nau fakaʻikaiʻi ʻa e tuí pea ilifia.

17 Ko ia, ko au, ko e ʻEikí, kuó u pehē, ko e kau [a]loto-ilifiá, mo e kau taʻetuí, mo e kau [b]loi kotoa pē, pea mo ia ʻoku manako mo [c]fai ha loí, pea mo e tokotaha feʻauakí, mo e tokotaha fie maná, te nau maʻu honau tufakanga ʻi he [d]ano ʻoku vela ʻi he afi mo e makavelá, ʻa ia ko e mate [e]ʻanga uá.

18 Ko e moʻoni ʻoku ou pehē, ʻe ʻikai te nau kau ʻi he [a]ʻuluaki toetuʻú.

19 Pea ko ʻeni vakai, ko au, ko e ʻEikí, ʻoku ou pehē kiate kimoutolu ʻoku ʻikai ke [a]fakatonuhiaʻi ʻa kimoutolu, koeʻuhí ko e ʻiate kimoutolu ʻa e ngaahi meʻa ko ʻení.

20 Ka neongo iá, ko ia ia te ne [a]faʻa kātaki ʻi he tuí mo fai hoku lotó, ʻe ikuna ʻe ia, pea te ne maʻu ha [b]tofiʻa ʻi he māmaní ʻi he hoko mai ʻa e ʻaho ʻo e liliú.

21 ʻI he taimi ʻe [a]liliu ai ʻa e [b]māmaní, ʻio, ʻo fakatatau ki he sīpinga naʻe fakahā ki heʻeku kau ʻaposetoló ʻi he funga [c]moʻungá; ʻa ia ko e fakamatala ki aí kuo teʻeki ai te mou maʻu ʻa hono kakató.

22 Pea ko ʻeni, ko e moʻoni ʻoku ou pehē kiate kimoutolu, ko e meʻa ʻi heʻeku pehē te u fakahā hoku lotó kiate kimoutolú, vakai te u fakahā ia kiate kimoutolu, ʻo ʻikai ʻi he funga ʻo e fekau, he ʻoku ʻi ai ʻa e tokolahi ʻoku ʻikai te nau tokanga ke tauhi ʻeku ngaahi fekaú.

23 Ka te u ʻoatu kiate ia ʻokú ne tauhi ʻeku ngaahi fekaú ʻa e ngaahi [a]meʻa lilo ʻo hoku puleʻangá, pea ʻe ʻiate ia ia ko e matavai ʻo e [b]vai moʻui, ʻoku [c]mapunopuna hake ki he moʻui taʻengatá.

24 Pea ko ʻeni, vakai, ko e finangalo ʻeni ʻo e ʻEikí ko homou ʻOtuá ʻo kau ki heʻene kau māʻoniʻoní, ke nau fakatahataha mai ʻa kinautolu ki he fonua ko Saioné, ʻo ʻikai ʻi he fakavavevave, telia naʻa ʻi ai ha moveuveu, ʻa ia ʻokú ne langaki ʻa e ngaahi mahaki fakaʻauha.

25 Vakai, ko e fonua ko [a]Saioné—ko au, ko e ʻEikí, ʻoku ou puke ia ʻi hoku nima ʻoʻokú;

26 Ka neongo ia, ko au, ko e ʻEikí, ʻoku ou ʻoatu kia [a]Sisa ʻa e ngaahi meʻa ʻa Sisá.

27 Ko ia, ko au ko e ʻEikí ʻoku ou loto ke mou fakatau mai ʻa e ngaahi konga fonuá, koeʻuhí ke mou maʻu ha tuʻunga mālohi ki he māmaní, koeʻuhí ke mou maʻu ha totonu ke ʻekeʻi mei he māmaní, koeʻuhí ke ʻoua naʻa ueʻi hake ʻa kinautolu ke ʻita.

28 He ʻoku fakahū ia ʻe [a]Sētane ki honau lotó ke ʻita kiate kimoutolu, pea ke lilingi toto.

29 Ko ia, ʻe ʻikai maʻu ʻa e fonua ko Saioné ka ʻi hono fakatau mai, pe ʻi he toto, ka ʻikai ʻe ʻikai ha tofiʻa maʻamoutolu.

30 Pea kapau ʻe maʻu ia ʻi he fakatau mai, vakai ʻoku mou monūʻia;

31 Pea kapau ʻi he toto, ko e meʻa ʻi he fekauʻi ʻa kimoutolu ke ʻoua ʻe lilingi totó, vakai, ʻe ʻohofi ʻa kimoutolu ʻe homou ngaahi filí, pea ʻe fakamamahiʻi ʻa kimoutolu mei he kolo ki he kolo, pea mei he fale lotu ki he fale lotu, pea ko e tokosiʻi pē ʻe tuʻu ke maʻu ha tofiʻá.

32 Ko au, ko e ʻEikí, ʻoku ou ʻita ki he kau fai angahalá; ʻoku ou taʻofi hoku Laumālié mei he kakai ʻo e māmaní.

33 Kuó u fuakava ʻi heʻeku ʻitá, peá u tuʻutuʻuni ke ʻi ai ʻa e ngaahi [a]tau ʻi he funga ʻo e māmaní, pea ʻe tāmateʻi ʻe he kau fai angahalá ʻa e kau fai angahalá, pea ʻe hoko mai ʻa e manavahē ki he tangata kotoa pē;

34 Pea naʻa mo e kau [a]māʻoniʻoní foki ʻe ʻikai te nau meimei hao; ka neongo iá, ko au, ko e ʻEikí, ʻoku ou ʻiate kinautolu, pea te u [b]ʻalu hifo mei he langí mei he ʻao ʻo ʻeku Tamaí ʻo tutu ke ʻosiʻosingamālie ʻa e kau [c]fai angahalá ʻaki ʻa e [d]afi taʻe-faʻa-mate.

35 Pea vakai, ʻoku teʻeki ai ke hoko ʻeni, ka ʻe faifai pē pea hoko.

36 Ko ia, ko e meʻa ʻi heʻeku tuʻutuʻuni ʻe au, ko e ʻEikí, ʻa e ngaahi meʻá ni kotoa pē ke hoko mai ʻi he funga ʻo e māmaní, ʻoku ou loto ke fakatahataha ʻa ʻeku kau māʻoniʻoní ki he fonua ko Saioné;

37 Pe ke toʻo ʻe he tangata kotoa pē ʻa e [a]māʻoniʻoní ʻi hono ongo nimá pea mo e tui faivelengá ʻi hono kongalotó, pea hiki hake ha [b]leʻo fakatokanga ki he kakai ʻo e māmaní; pea fakahā ʻi he lea pea mo e feholaki koeʻuhí ʻe hoko mai ʻa e [c]fakaʻauhá ki he kau fai angahalá.

38 Ko ia, tuku ke fakamāʻopoʻopo ʻe heʻeku kau ākonga ʻi Ketilaní ʻa ʻenau ngaahi meʻa fakaemāmaní, ʻa ia ʻoku nau nofo ʻi he ngoueʻanga ko ʻení.

39 Tuku ke fakatau atu ʻa e kelekelé ʻe heʻeku tamaioʻeiki ko Taitusi Pilingisí, ʻa ia ʻoku tauhi iá, koeʻuhi ke ne mateuteu ʻi he tō-taʻu ka hoko maí ke fai hake ʻa ʻene fonongá ki he fonua ko Saioné, fakataha mo kinautolu ʻoku nofo ʻi hono funga ʻo iá, tuku kehe pē ʻa kinautolu te u taʻofi kiate aú, ʻa ia ʻe ʻikai te nau ʻalu kae ʻoua ke u fekauʻi ʻa kinautolu.

40 Pea tuku ke ʻohake ʻa e ngaahi paʻanga kotoa pē ʻe lava ke maʻú, ʻoku tatau ai pē kiate au pe ʻe siʻisiʻi ia pe lahi, ke ʻoatu ki he fonua ko Saioné, kiate kinautolu kuó u tuʻutuʻuni ke tali ʻa e paʻangá.

41 Vakai, ko au, ko e ʻEikí, te u tuku ki heʻeku tamaioʻeiki ko Siosefa Sāmita, ko e Siʻí, ʻa e mālohi ke ne lava ʻo [a]ʻiloʻi ʻi he Laumālié ʻa kinautolu ʻe ʻalu hake ki he fonua ko Saioné, pea mo kinautolu ʻo ʻeku kau ākongá ʻe tatalí.

42 Tuku ki heʻeku tamaioʻeiki ko Niueli K. Uitenií ke ne tauhi ʻa hono fale koloá, pe ʻi hono ʻai ʻe tahá, ʻa e fale koloá, ʻo kiʻi fuofuoloa siʻi ange.

43 Ka neongo iá, tuku ke ne ʻoatu ʻa e paʻanga kotoa pē te ne lava ke ʻoatú ke ʻave ia ki he fonua ko Saioné.

44 Vakai, ʻoku ʻi hono ongo nima ʻoʻoná ʻa e ngaahi meʻa ko ʻení, tuku ke ne fai ʻa e meʻa ʻoku hoa mo e anga-fakapotopotó.

45 Ko e moʻoni ʻoku ou pehē, tuku ke fakanofo ia ko e fakafofonga ki he kau ākonga ʻe tatalí, pea tuku ke fakanofo ia ki he mālohi ko ʻení;

46 Pea ko ʻeni ke mou ʻaʻahi fakatoʻotoʻo ki he ngaahi potu siasí, mo ʻeku tamaioʻeiki ko ʻŌliva Kautelé, ʻo fakamatalaʻi ʻa e ngaahi meʻá ni kiate kinautolu. Vakai, ko hoku lotó ʻeni, pea maʻu ʻa e ngaahi paʻanga ʻo hangē foki ko ʻeku fekaú.

47 Ko ia ia ʻe [a]tui faivelenga mo tuʻu maʻú, te ne ikunaʻi ʻa e māmani.

48 Ko ia ia te ne ʻoatu ha ngaahi koloa ki he fonua ko Saioné te ne maʻu ha [a]tofiʻa ʻi he maama ko ʻení, pea ʻe muimui kiate ia ʻa ʻene ngaahi ngāué, kae ʻumaʻā foki mo ha totongi ʻi he maama ka hoko maí.

49 ʻIo, pea ʻoku monūʻia ʻa e kakai pekia ʻoku [a]pekia ʻi he ʻEikí, ʻo fai atu mei heni, ʻi he taimi ʻe hāʻele mai ʻa e ʻEikí, pea ʻe [b]mole atu ʻa e ngaahi meʻa motuʻá, pea hoko ʻo foʻou ʻa e ngaahi meʻa kotoa pē, te nau [c]toe tuʻu hake mei he maté pea ʻikai toe [d]mate ʻamui, pea te nau maʻu ha tofiʻa ʻi he ʻao ʻo e ʻEikí, ʻi he kolo māʻoniʻoní.

50 Pea ko ia ia ʻe moʻui ʻi he taimi ʻe hāʻele mai ai ʻa e ʻEikí, pea kuó ne tauhi ʻa e tuí, ʻe [a]monūʻia ia; ka neongo iá, kuo tuʻutuʻuni kiate ia ke ne [b]mate ʻi he taʻu motuʻa ʻo e tangatá.

51 Ko ia, [a]ʻe [b]tupu hake ʻa e fānaú kae ʻoua ke nau hoko ʻo motuʻa; ʻe mate ʻa e kau tangata motuʻá; ka ʻe ʻikai te nau mohe ʻi he efú, ka te nau [c]liliu ʻi he kemo ʻo e mata.

52 Ko ia, ko hono ʻuhinga ʻeni naʻe malanga ʻaki ai ʻe he kau ʻaposetoló ki he māmaní ʻa e toe tuʻu ʻo e maté.

53 Ko e ngaahi meʻa ko ʻení ko e ngaahi meʻa ia kuo pau ke mou ʻamanaki atu ki aí; pea, ko e lea ʻi he anga ʻo e finangalo ʻo e ʻEikí, ʻoku [a]ofi mai ia ʻi he taimí ni, pea ʻi ha taimi ʻe hoko mai, ʻio ʻi he ʻaho ʻo e hāʻele mai ʻa e Foha ʻo e Tangatá.

54 Pea ʻe aʻu ki he houa ko iá, ʻe ʻi ai ʻa e kau [a]tāupoʻou vale ʻi he lotolotonga ʻo e kau tāupoʻou potó; pea ʻi he hoko mai ʻa e houa ko iá ʻe ʻi ai hano vaheʻi ʻaupito ʻo e kau māʻoniʻoní mei he kau fai angahalá; pea ʻi he ʻaho ko iá te u fekau atu ʻa ʻeku kau ʻāngeló ke [b]toʻo atu ʻa e kau fai angahalá pea laku ʻa kinautolu ki he afi taʻe-faʻa-maté.

55 Pea ko ʻeni vakai, ko e moʻoni ʻoku ou pehē kiate kimoutolu, ko au, ko e ʻEikí, ʻoku ʻikai te u leleiʻia ʻi heʻeku tamaioʻeiki ko [a]Sitenei Likitoní; ʻokú ne [b]fakahikihikiʻi ia ʻe ia ʻi hono lotó, pea naʻe ʻikai te ne tali ʻa e akonakí, ka ne fakamamahiʻi ʻa e Laumālié;

56 Ko ia ʻoku ʻikai ke lelei ʻa ʻene [a]tohí ki he ʻEikí, pea te ne fai mo ha tohi ʻe taha; pea kapau ʻe ʻikai tali ia ʻe he ʻEikí, vakai, ʻe ʻikai kei tuʻu ia ʻi he lakanga ʻa ia kuó u fili ia ki aí.

57 Pea ko e tahá, ko e moʻoni ʻoku ou pehē kiate kimoutolu, ko [a]kinautolu ʻoku nau holi ʻi honau lotó ʻi he angavaivai ke [b]fakatokanga ki he kau angahalá ke nau fakatomalá, tuku ke fakanofo ʻa kinautolu ki he mālohi ko ʻení.

58 He ko e ʻaho ʻeni ʻo e fakatokanga, pea ʻikai ko ha ʻaho ʻo e ngaahi lea lahi. He ko au, ko e ʻEikí, ʻe ʻikai ke manukiʻi au ʻi he ngaahi ʻaho fakaʻosí.

59 Vakai, ʻoku ou haʻu mei ʻolunga, pea ʻoku ʻi lalo ʻa hoku mālohí. ʻOku ou māʻolunga ʻi he meʻa kotoa pē, pea ʻoku ou ʻi he meʻa kotoa pē, pea ʻi loto ʻi he meʻa kotoa pē, peá u [a]hakule ʻa e ngaahi meʻa kotoa pē, pea ʻe hoko ʻa e ʻaho ʻe moʻulaloa ai ʻa e ngaahi meʻa kotoa pē kiate au.

60 Vakai, ko e [a]ʻĀlifá mo e ʻŌmeká au, ʻio ko Sīsū Kalaisi.

61 Ko ia, tuku ke tokanga ʻa e kakai kotoa pē pe ʻe anga-fēfē ʻenau taku ʻa hoku [a]hingoá ʻi honau loungutú—

62 He vakai, ko e moʻoni ʻoku ou pehē, ʻoku ʻi ai ʻa e tokolahi ʻoku nau halaia ʻi he fakahalaiaʻangá ni, ʻa ia ʻoku nau taku ʻa e huafa ʻo e ʻEikí, pea nau takuanoa ia, he ʻoku ʻikai te nau maʻu ha mafai.

63 Ko ia, tuku ke fakatomala ʻa e siasí ʻi heʻenau ngaahi angahalá, pea ko au, ko e ʻEikí, te u maʻu ʻa kinautolu; ka ʻikai pea ʻe motuhi atu ʻa kinautolu.

64 Manatu, ko e meʻa ʻoku haʻu mei ʻolungá ʻoku [a]toputapu, pea kuo pau ke tokanga ʻi hono [b]lea ʻakí, pea ke lea ʻi he ueʻi ʻa e Laumālié; pea ʻoku ʻikai ke ʻi ai ha fakahalaia ʻi he fai ʻení, pea te mou maʻu ʻa e Laumālié [c]ʻi he lotu; ko ia, ʻi he ʻikai fai ʻení ʻoku kei tuʻu ai pē ʻa e fakahalaiá.

65 Tuku ke kumi ʻe heʻeku ongo tamaioʻeiki, ko Siosefa Sāmita, ko e Siʻí, pea mo Sitenei Likitoní, hana ʻapi, ʻo hangē ko hano akonekina ʻa kinaua ʻi he [a]lotu ʻe he Laumālié.

66 Ko e ngaahi meʻa ʻeni ʻoku toe ke ikunaʻi ʻi he faʻa kātaki, koeʻuhí ke maʻu ʻe kinautolu peheé ha [a]nāunau ʻoku mahulu ange hono [b]mamafá taʻengata, pea ka ʻikai, ko ha fakahalaia ʻoku lahi angé. ʻĒmeni.

- ◀2a
FFL Angatuʻú.

- ◀3a
FFL Mate Fakasinó.

- ◀6a
FFL Fakamaau Totonú; Hāʻele ʻAnga Ua Mai ʻa Sīsū Kalaisí.

- ◀b
Selem. 30:23.

- ◀c
ʻĪsaia 49:26.

- ◀7a
T&F 46:9. FFL Fakaʻilongá.

- ◀10a
Molonai 7:37. FFL Tuí.

- ◀11a
Hepelū 11:6.

- ◀b
T&F 35:11.

- ◀c
T&F 88:65.

- ◀14a
T&F 42:24–25.

- ◀16a
Mātiu 5:27–28; T&F 42:23–26.

- ◀b
FFL Holi Koví.

- ◀c
FFL Tonó.

- ◀17a
Fakahā 21:8.

- ◀b
FFL Loí.

- ◀c
Fakahā 22:15; T&F 76:103.

- ◀d
Fakahā 19:20; 2 Nīfai 9:8–19, 26; 28:23; Sēkope 6:10; ʻAlamā 12:16–18; T&F 76:36. FFL Heli.

- ◀e
FFL Mate Fakalaumālié.

- ◀18a
Fakahā 20:6.

- ◀19a
FFL Fakatonuhiá, Fakatonuhiaʻí.

- ◀20a
T&F 101:35.

- ◀b
Mātiu 5:5; T&F 59:2; 88:25–26.

- ◀21a
FFL Māmaní—Ko e Ngataʻanga ʻo e māmaní.

- ◀b
FFL Māmaní—Ko e tuʻunga fakaʻosi ʻo e māmaní.

- ◀c
Mātiu 17:1–3.

- ◀23a
ʻAlamā 12:9–11; T&F 42:61; 84:19; 107:18–19.

- ◀b
FFL Vai Moʻuí.

- ◀c
Sione 4:14.

- ◀25a
FFL Saione.

- ◀26a
Luke 20:25; T&F 58:21–23. FFL Puleʻangá.

- ◀28a
FFL Tēvolo.

- ◀33a
FFL Taú.

- ◀34a
FFL Māʻoniʻoní, Kau.

- ◀b
FFL Hāʻele ʻAnga Ua Mai ʻa Sīsū Kalaisí.

- ◀c
Mātiu 3:12; 2 Nīfai 26:6; T&F 45:57; 64:24; 101:23–25, 66. FFL Fai Angahalá.

- ◀d
FFL Afí.

- ◀37a
FFL Māʻoniʻoní.

- ◀b
T&F 1:4.

- ◀c
ʻĪsaia 47:11.

- ◀41a
FFL ʻIloʻiló, Meʻa-foaki ʻo e.

- ◀47a
Mōsaia 2:41; T&F 6:13.

- ◀48a
T&F 101:18.

- ◀49a
Fakahā 14:13; T&F 42:44–47.

- ◀b
2 Kol. 5:17.

- ◀c
FFL Toetuʻú.

- ◀d
Fakahā 21:4; ʻAlamā 11:45; T&F 88:116. FFL Moʻui Taʻe-faʻa-maté.

- ◀50a
FFL Tāpuakí, Tāpuakiʻí, Tāpuekiná.

- ◀b
FFL Mate Fakasinó.

- ◀51a
FFL Nofo Tuʻí.

- ◀b
ʻĪsaia 65:20–22; T&F 45:58; 101:29–31.

- ◀c
1 Kol. 15:51–52; T&F 43:32.

- ◀53a
T&F 35:15.

- ◀54a
Mātiu 25:1–13; T&F 45:56–59.

- ◀b
Mōsaia 16:2.

- ◀55a
FFL Likitoni, Sitenei.

- ◀b
FFL Loto-hīkisiá.

- ◀56a
T&F 58:50.

- ◀57a
T&F 4:3–6.

- ◀b
T&F 18:14–15. FFL Fakatokangá, Fakatokangaʻí; Ngāue Fakafaifekaú.

- ◀59a
1 Kol. 2:10.

- ◀60a
FFL ʻĀlifá mo e ʻŌmeká.

- ◀61a
FFL Lea Taʻefeʻungá.

- ◀64a
FFL Toputapú.

- ◀b
FFL Loto-ʻapasiá.

- ◀c
T&F 42:14.

- ◀65a
FFL Lotú.

- ◀66a
Loma 8:18; T&F 58:4; 136:31.

- ◀b
2 Kol. 4:17.

VAHE 64

Ko e fakahā naʻe fai mai ʻia Siosefa Sāmita ko e Palōfitá ki he kaumātuʻa ʻo e Siasí, ʻi Ketilani, ʻi ʻOhaiō, ʻi he ʻaho 11 Sepitema 1831 (History of the Church, 1:211–214). Naʻe lolotonga teuteu ʻa e Palōfitá ke hiki ki Hailame, ʻi ʻOhaiō ke toe hoko atu ʻene ngāue ki hono liliu ʻo e Tohi Tapú, ʻa ia naʻe kiʻi taʻofi lolotonga ʻene ʻi Mīsulí. Naʻe lolotonga femoʻuekina ha kau tangata ʻo e Siasí ʻa ia naʻe fekau ke nau fononga ki Saione (ʻi Mīsuli) ʻi he fai ha ngaahi teuteu ke nau ʻalu ʻi ʻOkatopa. Naʻe maʻu ʻa e fakahaá ni, lolotonga ʻa e taimi femoʻuekina ko iá.

1-11, ʻOku fekau ki he Kāingalotú ke nau fefakamolemoleʻaki, telia naʻa ʻiate kinautolu ʻa e angahala lahi angé; 12–22, Kuo pau ke ʻomi ʻa kinautolu ʻoku ʻikai fakatomalá ki he ʻao ʻo e Siasí; 23–25, Ko ia ia ʻoku fakavahehongofuluʻí ʻe ʻikai tutu ia ʻi he hāʻele mai ʻa e ʻEikí; 26–32, ʻOku fakatokanga ki he Kāingalotú ʻo kau ki he fakamoʻuá; 33–36, ʻE motuhi atu ʻa e kau angatuʻú mei Saione; 37–40, ʻE fakamāuʻi ʻe he Siasí ʻa e ngaahi puleʻangá; 41–43, ʻE tupulekina ʻa Saione.

1 Vakai, ʻoku folofola peheni ʻe he ʻEikí ko homou ʻOtuá kiate kimoutolu, ʻa kimoutolu ʻa e kaumātuʻa ʻo hoku siasí, mou tokanga mai pea fanongo, pea tali hoku loto ʻo kau kiate kimoutolú.

2 He ko e moʻoni ʻoku ou pehē kiate kimoutolu, ʻoku ou loto ke mou [a]ikunaʻi ʻa e māmaní; ko ia, te u [b]ʻofa mamahi kiate kimoutolu.

3 ʻOku ʻi ai ha niʻihi ʻiate kimoutolu kuo fai angahala; ka ko e moʻoni ʻoku ou pehē, ʻo tā tuʻo tahá ni, koeʻuhí ko hoku [a]fakalāngilangiʻi ʻoʻoku, pea ki hono fakamoʻui ʻo e ngaahi laumālie, kuó u [b]fakamolemoleʻi kiate kimoutolu ʻa hoʻomou ngaahi angahalá.

4 Te u manavaʻofa kiate kimoutolu, he kuó u foaki kiate kimoutolu ʻa e puleʻangá.

5 Pea ʻe ʻikai ke ʻave ʻa e ngaahi [a]kī ʻo e ngaahi meʻa lilo ʻo e puleʻangá mei heʻeku tamaioʻeiki ko Siosefa Sāmita, ko e Siʻí, ʻi he founga kuó u tuʻutuʻuní, lolotonga ʻene kei moʻuí, ʻo fakatatau ki heʻene talangofua ki heʻeku ngaahi [b]ouaú.

6 ʻOku ʻi ai ʻa e niʻihi kuo nau kumi ha faingamālie ke tukuakiʻi ia taʻe ʻi ai ha ʻuhinga;

7 Ka neongo iá, kuó ne fai angahala; ka ko e moʻoni ʻoku ou pehē kiate kimoutolu, ko au, ko e ʻEikí, ʻoku ou [a]fakamolemoleʻi ʻa e ngaahi angahala kiate kinautolu ʻoku [b]vete ʻenau ngaahi angahalá ʻi hoku ʻaó ʻo kole ha fakamolemolé, ʻa ia kuo ʻikai ke nau fai angahala ki he [c]maté.

8 Naʻe kumi ʻa ʻeku kau ākonga, ʻi he ngaahi ʻaho ʻi muʻá, ki ha [a]faingamālie ke fetukuakiʻiʻaki ʻo ʻikai te nau fefakamolemoleʻaki ʻi honau lotó; pea naʻe fakamamahiʻi mo [b]tauteaʻi ʻo lahi ʻaupito ʻa kinautolu koeʻuhi ko e angahalá ni.

9 Ko ia, ʻoku ou pehē kiate kimoutolu, ʻoku totonu ke mou [a]fefakamolemoleʻaki; he ko ia ia ʻoku ʻikai te ne [b]fakamolemoleʻi hono tokouá ʻi heʻene ngaahi angahalá ʻoku halaia ia ʻi he ʻao ʻo e ʻEikí; he ʻoku nofo ʻiate ia ʻa e angahala lahi angé.

10 Ko au, ko e ʻEikí, te u [a]fakamolemoleʻi ʻa ia ʻoku ou loto ke fakamolemoleʻí, ka ʻoku ʻekeʻi meiate kimoutolu ʻa hoʻomou [b]fakamolemoleʻi ʻa e kakai kotoa pē.

11 Pea ʻoku totonu ke mou pehē ʻi homou lotó—tuku ke [a]fakamaau ʻe he ʻOtuá ʻi hoku vahaʻa mo koé, pea totongi kiate koe ʻo fakatatau ki hoʻo ngaahi [b]ngāué.

12 Pea ko ia ia ʻoku ʻikai fakatomala mei heʻene ngaahi angahalá, ʻo ʻikai vete iá, ke mou ʻomi ia ki he ʻao ʻo e [a]siasí, pea fai kiate ia ʻo hangē ko e meʻa ʻoku fakahā kiate kimoutolu ʻe he folofolá, ʻi he fekau pe ʻi he fakahā.

13 Pea te mou fai ʻeni koeʻuhí ke fakaongoongoleleiʻi ʻa e ʻOtuá—ʻo ʻikai koeʻuhí ʻoku ʻikai te mou fakamolemoleʻi, ʻi he ʻikai te mou maʻu ha ʻofa mamahi, ka koeʻuhí ke mou tonuhia ʻi he ʻao ʻo e fonó, koeʻuhí ke ʻoua naʻa mou fakatupu houhau kiate ia ʻa ia ko homou tokotaha foaki fonó—

14 Ko e moʻoni ʻoku ou pehē, ke mou fai ʻa e ngaahi meʻá ni koeʻuhí ko e ʻuhinga ko ʻení.

15 Vakai, ko au, ko e ʻEikí, naʻá ku ʻita kiate ia ʻa ia ko ʻeku tamaioʻeiki ko ʻĒsela Putí, kae ʻumaʻā foki mo ʻeku tamaioʻeiki ko ʻAisake Moalií, he naʻe ʻikai te na tauhi ʻa e fonó, pe ko e fekaú;

16 Naʻá na fekumi ki he kovi ʻi hona lotó, pea ko au, ko e ʻEikí, naʻá ku taʻofi ʻa hoku Laumālié. Naʻá na [a]lau ko e kovi ʻa e meʻa naʻe ʻikai ke ʻi ai ha koví; ka neongo iá kuó u fakamolemoleʻi ʻa ʻeku tamaioʻeiki ko ʻAisake Moalií.

17 Kae ʻumaʻā foki mo ʻeku tamaioʻeiki ko [a]ʻEtuate Patilisí, vakai, kuó ne fai angahala, pea ʻoku feinga ʻa [b]Sētane ke fakaʻauha ʻa hono laumālié; ka ʻo ka fakahā ʻa e ngaahi meʻá ni kiate kinaua, peá na fakatomala mei he koví, ʻe fakamolemoleʻi ʻa kinaua.

18 Pea ko ʻeni, ko e moʻoni ʻoku ou pehē ʻoku ʻaonga kiate au ke foki ʻa ʻeku tamaioʻeiki ko Sitenei Kilipaté hili ha ngaahi uike siʻi, ki heʻene ngāué, pea ki heʻene ngāue fakafofonga ʻi he fonua ko Saioné;

19 Pea ko e meʻa kuó ne mamata mo fanongo ki aí ʻe lelei ke fakahā ia ki heʻeku kau ākongá, koeʻuhí ke ʻoua naʻa nau malaʻia. Pea ko e ʻuhinga ʻeni kuó u lea ʻaki ai ʻa e ngaahi meʻa ko ʻení.

20 Pea ko e tahá, ʻoku ou pehē kiate kimoutolu, koeʻuhí ke ʻoua naʻa [a]ʻahiʻahiʻi ʻa ʻeku tamaioʻeiki ko ʻAisake Moalií ʻo lahi hake ʻi he meʻa ʻokú ne malava ʻo kātakiʻí, peá ne fai ha akonaki taʻetotonu ke kovi kiate kimoutolu, ko ia naʻá ku fai ai ʻa e fekau ke fakatau atu ʻa hono ʻapi ngoueʻangá.

21 ʻOku ʻikai te u loto ke fakatau atu ʻe heʻeku tamaioʻeiki ko Feletiliki G. Uiliamisí ʻa hono ʻapi ngoueʻangá, he ko au, ko e ʻEikí, ko hoku lotó ke tauhi ha potu haofakiʻanga ʻi he fonua ko Ketilaní, ʻi ha taʻu ʻe nima, lolotonga iá, ʻe ʻikai te u ikunaʻi ʻa e kau fai angahalá, koeʻuhí ke u lava ʻo fakamoʻui ai ha niʻihi.

22 Pea ka hili ʻa e ʻaho ko iá, ko au, ko e ʻEikí, ʻe ʻikai te u lau ʻoku [a]halaia ha tokotaha ʻe ʻalu hake mo e loto-talangofua ki he fonua ko Saioné; he ko au, ko e ʻEikí, ʻoku ou fie maʻu ʻa e [b]loto ʻo e fānau ʻa e tangatá.

23 Vakai, ʻoku ui ʻa e lolotongá ko e [a]ʻahó ni kae ʻoua ke [b]hāʻele mai ʻa e Foha ʻo e Tangatá, pea ko e moʻoni ko ha ʻaho ia ʻo e [c]feilaulau, pea ko ha ʻaho ki hono fakavahehongofuluʻi ʻo hoku kakaí; he ko ia ia ʻoku [d]fakavahehongofuluʻí ʻe ʻikai [e]tutu ia ke vela ʻi heʻene hāʻele maí.

24 He ʻo ka hili ange ʻa e ʻaho ní, ʻe hoko mai ʻa e [a]tutu ke vela—ko e lau ʻeni ʻo hangē ko e anga ʻo e folofola ʻa e ʻEikí—he ko e moʻoni ʻoku ou pehē, ko e ʻapongipongí ʻe hoko ʻa kinautolu kotoa pē ʻoku [b]pōlepolé mo kinautolu ʻoku fai angahalá ʻo tatau mo e veve; pea te u tutu ʻa kinautolu ke ʻosi, he ko e ʻEiki au ʻo e ngaahi Kau Tau; pea ʻe ʻikai te u fakahaofi ha taha ʻoku toe ʻi [c]Pāpilone.

25 Ko ia, kapau ʻoku mou tui kiate au, te mou ngāue lolotonga ʻoku kei ui ʻa e taimí ko e ʻahó ni.

26 Pea ʻoku ʻikai ʻaonga ke fakatau atu ʻe heʻeku ongo tamaioʻeiki ko [a]Niueli K. Uitenií mo Sitenei Kilipatí ʻa hona [b]fale koloá mo ʻena ngaahi koloa ʻi hení; he ʻoku ʻikai ke ngali ʻeni mo e potó kae ʻoua ke ʻalu hake ki he fonua ko Saioné ʻa hono toe ʻo e siasí, ʻa ia ʻoku kei nofo ʻi he potu ní.

27 Vakai, ʻoku pehē ʻi heʻeku ngaahi fonó, pe ʻoku tapui ke [a]fakamoʻua mei ho ngaahi filí;

28 Kae vakai, kuo ʻikai ke pehē ʻi ha taimi ʻoku ʻikai totonu ke toʻo ʻe he ʻEikí ʻo ka ne ka loto ki ai, pea totongi ʻo ka hā ngalingali lelei kiate ia.

29 Ko ia, koeʻuhí ko e ongo fakafofonga ʻa kimoua, ko ia ʻokú mo fai ʻa e fekau ʻa e ʻEikí; pea ʻilonga ha meʻa te mo fai ʻo fakatatau mo e finangalo ʻo e ʻEikí ko e meʻa ia ʻa e ʻEikí.

30 Pea kuó ne fili ʻa kimoua ke tokonaki maʻa ʻene kau māʻoniʻoní ʻi he ngaahi ʻaho fakaʻosi ko ʻení, koeʻuhí ke nau lava ʻo maʻu ha [a]tofiʻa ʻi he fonua ko Saioné.

31 Pea vakai, ko au, ko e ʻEikí, ʻoku ou fakahā kiate kimoua, pea kuo pau ke [a]hoko ʻa ʻeku ngaahi [b]leá, te nau maʻu ia.

32 Ka kuo pau ke hoko ʻa e ngaahi meʻa kotoa pē ʻi honau taimí.

33 Ko ia, ʻoua naʻá mo [a]fiu ʻi he faileleí, he ʻokú mo ʻai ʻa e tuʻunga ʻo ha ngāue lahi. Pea ʻoku tupu mei he ngaahi meʻa [b]īkí ʻa e ngaahi fuʻu meʻa lalahí.

34 Vakai, ʻoku [a]fie maʻu ʻe he ʻEikí ʻa e [b]loto mo e ʻatamai fie faí; pea ʻe kai ʻa e ngaahi meʻa lelei ʻo e fonua ko Saioné ʻe he kau loto fie faí mo e kau [c]talangofuá ʻi he ngaahi ʻaho fakaʻosi ko ʻení.

35 Pea ʻe [a]motuhi atu ʻa e kau [b]angatuʻú mei he fonua ko Saioné, pea ʻe fekau ke nau ʻalu atu, pea ʻe ʻikai te nau maʻu ʻa e fonuá.

36 He ko e moʻoni, ʻoku ou pehē ʻoku ʻikai ʻo e toto ʻo [a]ʻIfalemí ʻa e kau angatuʻú, ko ia ʻe toʻo atu ʻa kinautolu.

37 Vakai, ko au, ko e ʻEikí, kuó u ngaohi hoku siasí ʻi he ngaahi ʻaho fakaʻosi ko ʻení ke hangē ko ha fakamaau ʻoku nofo ʻi he funga ʻo ha moʻunga, pe ko ha potu māʻolunga, ke fakamāuʻi ʻa e ngaahi puleʻangá.

38 He ʻe hoko ʻo pehē ʻe [a]fakamāuʻi ʻe he kakai ʻo Saioné ʻa e ngaahi meʻa kotoa pē ʻoku kau ki Saioné.

39 Pea ʻe fakaeʻa ʻe kinautolu ʻa e kau loí mo e kau mālualoí, pea ʻe mahino ʻa kinautolu ʻoku ʻikai ko e kau [a]ʻaposetoló mo e kau palōfitá.

40 Pea naʻa mo e [a]pīsopé, ʻa ia ko ha [b]fakamaau, pea mo hono ongo tokoní, kapau ʻe ʻikai te nau faivelenga ʻi honau ngaahi [c]lakanga tauhí ʻe fakahalaiaʻi ʻa kinautolu, pea ʻe fokotuʻu ha [d]niʻihi kehe ko honau fetongi.

41 He vakai, ʻoku ou pehē kiate kimoutolu, ʻe tupulekina ʻa [a]Saione, pea ʻe nofo ai ʻa e [b]nāunau ʻo e ʻEikí;

42 Pea ʻe hoko ia ko ha [a]fuka ki he kakaí, pea ʻe haʻu ki ai mei he puleʻanga kotoa pē ʻi he lalo langí.

43 Pea ʻe hokosia ʻa e ʻaho ʻe [a]tetetete ai ʻa e ngaahi puleʻanga ʻo e māmaní koeʻuhi ko ia, pea te nau manavahē koeʻuhi ko hono kakai fakailifiá. Kuo folofola ʻaki ia ʻe he ʻEikí. ʻĒmeni.

- ◀2a
1 Sione 5:4.

- ◀b
FFL ʻOfa Mamahí.

- ◀3a
Mōsese 1:39.

- ◀b
ʻĪsaia 43:25.

- ◀5a
T&F 28:7; 84:19. FFL Kī ʻo e Lakanga Fakataulaʻeikí, Ngaahi.

- ◀b
FFL Ouaú.

- ◀7a
FFL Fakamolemolé, Fakamolemoleʻí; Fakamolemoleʻi ʻo e Ngaahi Angahalá.

- ◀b
Nōmipa 5:6–7; T&F 19:20; 58:43. FFL Vete Hiá, Vete ʻa e Angahalá.

- ◀c
T&F 76:31–37.

- ◀8a
FFL Fekeʻikeʻí.

- ◀b
FFL Valokí, Valokiʻí.

- ◀9a
Maʻake 11:25–26; T&F 82:1.

- ◀b
Mātiu 6:14–15; ʻEfesō 4:32.

- ◀10a
ʻEke. 33:19; ʻAlamā 39:6; T&F 56:14.

- ◀b
Mōsaia 26:29–31.

- ◀11a
1 Sam. 24:12.

- ◀b
2 Tīm. 4:14.

- ◀12a
T&F 42:80–93.

- ◀16a
2 Nīfai 15:20; T&F 121:16.

- ◀17a
FFL Pātilisi, ʻEtuate.

- ◀b
FFL Tēvolo.

- ◀20a
FFL ʻAhiʻahí, ʻAhiʻahiʻí.

- ◀22a
FFL Halaiá.

- ◀b
ʻEke. 35:5; T&F 59:15; 64:34.

- ◀23a
T&F 45:6; 64:24–25.

- ◀b
FFL Hāʻele ʻAnga Ua Mai ʻa Sīsū Kalaisí.

- ◀c
FFL Feilaulaú.

- ◀d
Malakai 3:10–11. FFL Vahehongofulú.

- ◀e
Malakai 4:1; 3 Nīfai 25:1; SS—H 1:37.

- ◀24a
ʻĪsaia 66:15–16. FFL Māmaní—Ko hono fakamaʻa ʻo e māmaní; Māmaní—Ko e Ngataʻanga ʻo e māmaní.

- ◀b
Malakai 3:15; 2 Nīfai 12:12; 23:11. FFL Loto-hīkisiá.

- ◀c
T&F 1:16. FFL Pāpilone, Pēpeli.

- ◀26a
FFL Uitenī, Niueli K.

- ◀b
T&F 57:8.

- ◀27a
FFL Moʻuá.

- ◀30a
T&F 63:48.

- ◀31a
T&F 76:3.

- ◀b
Maʻake 13:31; 2 Nīfai 31:15; T&F 1:37–38.

- ◀33a
Kalētia 6:9.

- ◀b
T&F 123:16.

- ◀34a
Maika 6:8.

- ◀b
Teut. 32:46; Siosiua 22:5; Molom. 9:27. FFL Lotó.

- ◀c
ʻĪsaia 1:19. FFL Talangofuá.

- ◀35a
T&F 41:5; 50:8–9; 56:3. FFL Tuʻusi mei he Siasí.

- ◀b
FFL Angatuʻú.

- ◀36a
Teut. 33:16–17.

- ◀38a
ʻĪsaia 2:3–4; T&F 133:21.

- ◀39a
Fakahā 2:2. FFL ʻAposetolo.

- ◀40a
FFL Pīsope.

- ◀b
T&F 58:17; 107:72–74.

- ◀c
FFL Lakanga Tauhí.

- ◀d
T&F 107:99–100.

- ◀41a
FFL Saione.

- ◀b
T&F 45:67; 84:4–5; 97:15–20. FFL Nāunaú.

- ◀42a
FFL Fuká.

- ◀43a
ʻĪsaia 60:14; T&F 97:19–20.

VAHE 65

Ko e fakahā naʻe fai mai ʻia Siosefa Sāmita ko e Palōfitá, ʻi Hailame, ʻi ʻOhaiō, ʻi ʻOkatopa 1831 (History of the Church, 1:218). ʻOku ui ʻe he Palōfitá ʻa e fakahā ko ʻení ko ha lotu.

1–2, ʻOku foaki mai ʻa e ngaahi kī ʻo e puleʻanga ʻo e ʻOtuá ki he tangatá ʻi māmani, pea ʻe ikuna ʻa e ngāue ʻa e ongoongoleleí; 3–6, ʻE hoko mai ʻa e puleʻanga ʻo e langí ʻi he afeʻi taʻú ʻo fakataha mo e puleʻanga ʻo e ʻOtuá ʻi he māmaní.

1 Tokanga mai, pea vakai, ko e leʻo ʻo hangē ko e leʻo ʻo ha tokotaha kuo fekau hifo mei ʻolunga, ʻa ia ʻoku māfimafi mo mālohi, ʻa ia ʻoku aʻu ki he ngaahi ngataʻanga ʻo e māmaní ʻa ʻene ʻalu atú, ʻio, ʻoku ongo atu ʻa hono leʻó ki he faʻahinga ʻo e tangatá—Mou [a]teuteu ʻa e hāʻeleʻanga ʻo e ʻEikí, fakatonutonu ʻa hono ngaahi hāʻeleʻangá.

2 Kuo tuku mai ʻa e ngaahi [a]kī ʻo e [b]puleʻanga ʻo e ʻOtuá ki he tangatá ʻi he māmaní, pea ʻe teka atu mei ai ʻa e ongoongoleleí ʻo aʻu ki he ngaahi ngataʻanga ʻo e māmaní, ʻo hangē ko e teka atu ʻa e [c]maka kuo tā mei he moʻungá taʻekau ai ha nimá, kae ʻoua kuo [d]fakafonu ʻe ia ʻa e māmaní kotoa pē.

3 ʻIo, ko ha leʻo ʻoku kalanga—Mou teuteu ʻa e hāʻeleʻanga ʻo e ʻEikí, mou teuteu ʻa e [a]ʻohomohe ʻo e Lamí, fai ʻa e teuteu ki he [b]Tangata Taʻané.

4 Lotu ki he ʻEikí, ui ki hono huafa toputapú, fakahā ʻa ʻene ngaahi ngāue fakaofó ʻi he lotolotonga ʻo e kakaí.

5 Ui ki he ʻEikí, koeʻuhí ke ʻalu atu ʻa hono puleʻangá ʻi he funga ʻo e māmaní, koeʻuhí ke tali ia ʻe hono kakaí pea mateuteu ki he ngaahi ʻaho ʻe hoko maí, ʻa ia ʻe [a]hāʻele hifo ai ʻa e Foha ʻo e Tangatá ʻi he langí, kuo [b]kofu ia ʻaki ʻa e ngingila ʻo hono [c]nāunaú, ke fetaulaki mo e [d]puleʻanga ʻo e ʻOtuá ʻa ia kuo fokotuʻu ʻi he māmaní.

6 Ko ia, taumaiā ke ʻalu atu ʻa e [a]puleʻanga ʻo e ʻOtuá, koeʻuhí ke hoko mai ʻa e [b]puleʻanga ʻo e langí, koeʻuhí ke fakaongoongoleleiʻi ʻa hoʻo ʻafió, ʻe ʻOtua, ʻi he langí ʻo hangē ko ia ʻi he māmaní, koeʻuhí ke ikunaʻi ʻa ho ngaahi filí; he ʻoku [c]ʻoʻou ʻa e lāngilangí, mo e mālohí mo e nāunaú, ʻo taʻengata pea taʻengata. ʻĒmeni.

- ◀1a
ʻĪsaia 40:3; Mātiu 3:3; Sione 1:23.

- ◀2a
Mātiu 16:19; T&F 42:69. FFL Kī ʻo e Lakanga Fakataulaʻeikí, Ngaahi.

- ◀b
T&F 90:1–5.

- ◀c
Taniela 2:34–45.

- ◀d
Same 72:19. FFL Taniela—Ko e tohi ʻa Tanielá; ʻAho Fakaʻosí, Ngaahi.

- ◀3a
Mātiu 22:1–14; Fakahā 19:9; T&F 58:11.

- ◀b
FFL Tangata Taʻané.

- ◀5a
Mātiu 24:30.

- ◀b
Same 93:1.

- ◀c
FFL Nāunaú.

- ◀d
Taniela 2:44.

- ◀6a
FFL Puleʻanga ʻo e ʻOtuá pe Puleʻanga ʻo e Langí.

- ◀b
Fakahā 11:15.

- ◀c
1 Fkmtl. 29:11; Mātiu 6:13.

VAHE 66

Ko e fakahā naʻe fai mai ʻia Siosefa Sāmita ko e Palōfitá, ʻi ʻOleinisi, ʻi ʻOhaiō, ʻi he ʻaho 25 ʻOkatopa 1831 (History of the Church, 1:219–221). Ko e ʻuluaki ʻaho ʻeni ʻo ha konifelenisi mahuʻinga. Naʻe tohi ʻe he Palōfitá ʻi ha talamuʻaki ki he fakahā ko ʻeni ʻo pehē, “Naʻe tupu mei ha kole ʻa Uiliami E. Makalelini, ʻa ʻeku fehuʻi ki he ʻEikí, peá u maʻu ai ʻa e fakahā ko ʻení.” (History of the Church, 1:220).

1–4, Ko e fuakava taʻengatá ʻa e kakato ʻo e ongoongoleleí; 5–8, Kuo pau ke malanga, fakamoʻoni, mo alea ʻa e kaumātuʻá mo e kakaí; 9–13, ʻOku hanga ʻe he ngāue fakafaifekau faivelengá ʻo fakapapauʻi hono maʻu ha tofiʻa ʻo e moʻui taʻengatá.

1 Vakai, ʻoku folofola peheni ʻe he ʻEikí ki heʻeku tamaioʻeiki ko Uiliami E. Makaleliní—ʻOkú ke monūʻia, ko e meʻa ʻi hoʻo tafoki mei hoʻo ngaahi fai angahalá, mo tali ʻeku ngaahi moʻoní, ʻoku folofola ʻe he ʻEiki, ko ho Huhuʻí, ko e Fakamoʻui ʻo e māmaní, ʻio ʻo e kakai kotoa pē ʻoku [a]tui ki hoku hingoá.

2 Ko e moʻoni, ʻoku ou pehē kiate koe, ʻokú ke monūʻia koeʻuhi ko hoʻo tali ʻeku [a]fuakava taʻengatá, ʻio ʻa hono kakato ʻo ʻeku ongoongoleleí, ʻa ia kuo ʻoatu ki he fānau ʻa e tangatá, koeʻuhí ke nau maʻu ʻa e [b]moʻuí pea ngaohi ke nau kau ʻi hono maʻu ʻo e ngaahi nāunau ʻa ia ʻe fakahā mai ʻi he ngaahi ʻaho fakaʻosí, ʻo hangē ko ia naʻe tohi ʻe he kau palōfita mo e kau ʻaposetolo ʻi he ngaahi ʻaho ʻi muʻá.

3 Ko e moʻoni ʻoku ou pehē kiate koe, ʻa ʻeku tamaioʻeiki ko Uiliamí, ʻokú ke maʻa, kae ʻikai ʻi he meʻa kotoa pē; ko ia, ke ke fakatomala mei he ngaahi meʻa ʻoku ʻikai ke lelei ʻi hoku ʻaó, ʻoku folofola ʻe he ʻEikí, he ʻe [a]fakahā ia ʻe he ʻEikí kiate koe.

4 Pea ko ʻeni, ko e moʻoni, ko au, ko e ʻEikí, te u fakahā kiate koe ʻa e meʻa ʻoku ou loto ki ai ʻo kau kiate koé, pe ko hoku loto ʻo kau kiate koé.

5 Vakai, ko e moʻoni ʻoku ou pehē kiate koe, ko hoku lotó ke ke [a]malangaʻaki ʻeku ongoongoleleí mei he fonua ki he fonua, pea mei he kolo ki he kolo, ʻio, ʻi he ngaahi potu fonua takatakai ko ia ʻa ia kuo teʻeki ke fakahā ia ʻi aí.

6 ʻOua ʻe tatali ʻi he potú ni ʻi ha ngaahi ʻaho lahi; ʻoua naʻá ke ʻalu hake ki he fonua ko Saioné ʻi he taimí ni; ka ʻo kapau te ke lava ke ʻoatu, pea ʻoatu ia; ka ʻikai, pea ʻoua naʻá ke tokanga ki hoʻo koloá.

7 [a]ʻAlu ki he ngaahi fonua ʻi he feituʻu hahaké, [b]fakamoʻoni ʻi he potu kotoa pē, ki he kakai kotoa pē pea ʻi honau ngaahi fale lotú, ʻo fealēleaʻaki mo e kakaí.

8 Tuku ke ʻalu mo koe ʻa ʻeku tamaioʻeiki ko Samuela H. Sāmitá, pea ʻoua naʻa liʻaki ia, pea fai kiate ia ʻa hoʻo ngaahi akonakí; pea ko ia ia ʻoku faivelengá, ʻe ngaohi ia ke [a]mālohi ʻi he feituʻu kotoa pē; pea ko au, ko e ʻEikí, te u ʻalu mo koe.

9 Hilifaki ho [a]nimá ki he kakai mahakí, pea te nau [b]moʻui. ʻOua ʻe foki mai kae ʻoua ko au, ko e ʻEikí, te u fekauʻi koe. Faʻa kātaki ʻi he faingataʻá. [c]Kole, pea te ke maʻu; tukituki, pea ʻe toʻo kiate koe.

10 ʻOua ʻe feinga ke haʻisia ki ha meʻa. Liʻaki ʻa e taʻe-māʻoniʻoni kotoa pē. ʻOua ʻe [a]tono—ʻa ia ko ha ʻahiʻahi kuó ke faingataʻaʻia ai.

11 [a]Tauhi ʻa e ngaahi leá ni, he ʻoku moʻoni mo totonu ia; pea ke ke tauhi faivelenga ʻa ho lakangá, pea teketekeʻi fakataha ʻa e kakai tokolahi ki [b]Saione ʻaki ʻa e ngaahi [c]hiva ʻo e fiefia taʻengata ʻi honau ʻulú.

12 [a]Fai atu ʻi he ngaahi meʻá ni ke aʻu ki he ngataʻangá, pea te ke maʻu ha [b]kalauni ʻo e moʻui taʻengata ʻi he nima toʻomataʻu ʻo ʻeku Tamaí, ʻa ia ʻoku fonu ʻi he ʻaloʻofa mo e moʻoni.

13 Ko e moʻoni, ʻoku folofola peheni ʻe he ʻEikí ko ho [a]ʻOtuá, ko ho Huhuʻí, ʻio ko Sīsū Kalaisí. ʻĒmeni.

- ◀1a
Sione 1:12. FFL Tuí.

- ◀2a
FFL Fuakava Foʻou mo Taʻengatá.

- ◀b
Sione 10:10; 3 Nīfai 5:13.

- ◀3a
Sēkope 4:7; ʻEta 12:27.

- ◀5a
Maʻake 16:15.

- ◀7a
T&F 75:6.

- ◀b
FFL Fakamoʻoní.

- ◀8a
T&F 52:17; 133:58.

- ◀9a
FFL Faingāue ki he Mahakí; Nimá, Hilifaki ʻo e.

- ◀b
Mātiu 9:18. FFL Fakamoʻui Mahakí, Ngaahi.

- ◀c
Sēmisi 1:5.

- ◀10a
FFL Tonó.

- ◀11a
T&F 35:24.

- ◀b
T&F 11:6.

- ◀c
ʻĪsaia 35:10; T&F 45:71. FFL Hivá.

- ◀12a
2 Tīm. 3:14–15; 2 Nīfai 31:20.

- ◀b
ʻĪsaia 62:3; Mātiu 25:21; 1 Pita 5:4.

- ◀13a
FFL ʻOtuá—ʻOtua ko e ʻAló.

VAHE 67

Ko e fakahā naʻe fai mai ʻia Siosefa Sāmita ko e Palōfitá, ʻi Hailame, ʻi ʻOhaiō, ʻi Nōvema 1831 (History of the Church, 1:224–225). Naʻe hoko ʻeni ʻi he taimi naʻe fai ai ha konifelenisi makehe, pea mo hono fakakaukauʻi mo e ngāue ki hono pulusi ʻo e ngaahi fakahā kuo ʻosi maʻu mei he ʻEikí ʻo fakafou mai ʻi he Palōfitá (vakai ki he ʻuluʻi fakamatala ki he vahe 1). Naʻe tuʻutuʻuni ai ke ʻalu ʻa ʻŌliva Kautele mo Sione Uitemā ʻo ʻave ʻa e ngaahi tohi hikinima ʻo e ngaahi fakahaá ki Tauʻatāina, ʻa ia ʻe hanga ai ʻe U. W. Felipisi ʻo pulusi ia ʻo hoko ko e Book of Commandments (Tohi ʻo e Ngaahi Fekaú). Naʻe fai ʻe ha tokolahi ʻo e kau takí ha fakamoʻoni molumalu ʻoku moʻoni ʻaupito ʻa e ngaahi fakahā ko ia naʻe lolotonga fakatahatahaʻi ke pulusí, ʻo fakatatau ki hono fakamoʻoniʻi mai kiate kinautolu ʻe he Laumālie Māʻoniʻoní ʻa ia kuo lilingi hifo kiate kinautolú. ʻOku tohi ʻe he Palōfitá ʻo pehē naʻe hili hono maʻu ʻo e fakahā ʻoku ui ko e Vahe 1, naʻe ʻi ai ha ngaahi fakamatala fakaanga ʻo kau ki he ngaahi lea naʻe ngāue ʻaki ʻi he ngaahi fakahaá. Naʻe tupu ai hono fai mai ʻo e fakahā ko ʻení.

1–3, ʻOku ʻafio mai ʻa e ʻEikí ki he ngaahi lotú pea ʻokú ne maluʻi ʻene kaumātuʻá; 4–9, ʻOkú ne fai ha poletaki ki he tokotaha poto tahá ke ne hanga ʻo hiki ha meʻa ke tatau mo e siʻisiʻi taha ʻi heʻene ngaahi fakahaá; 10–14, ʻE fakaake hake ʻa e kaumātuʻa faivelengá ʻe he Laumālié pea te nau mamata ki he fofonga ʻo e ʻOtuá.

1 Vakai pea fanongo mai, ʻa kimoutolu ʻa e [a]kaumātuʻa ʻo hoku siasí, ʻa ia kuo mou kātoa fakataha maí, ʻa ia kuó u fanongo ki hoʻomou ngaahi lotú, pea ʻoku ou ʻiloʻi ʻa homou lotó, pea kuo aʻu hake ki hoku ʻaó ʻa hoʻomou ngaahi holí.

2 Vakai pea ʻilo ange, ʻoku siofia ʻa kimoutolu ʻe hoku ongo [a]matá, pea ʻoku ʻi hoku ongo nimá ʻa e ngaahi langí mo e māmaní, pea ʻoku ʻaʻaku ʻa e ngaahi koloa ʻo e taʻengatá ke foaki atu.

3 Naʻa mou feinga ke tui te mou maʻu ʻa e tāpuaki ʻa ia naʻe fie foaki atu kiate kimoutolú; kae vakai, ko e moʻoni ʻoku ou pehē kiate kimoutolu naʻe ʻi ai ʻa e ngaahi [a]manavahē ʻi homou lotó, pea ko e moʻoni ko hono ʻuhinga ʻeni naʻe ʻikai te mou maʻu aí.

4 Pea ko ʻeni ko au, ko e ʻEikí, ʻoku ou foaki kiate kimoutolu ha [a]fakamoʻoni ki hono moʻoni ʻo e ngaahi fekaú ni ʻa ia ʻoku tuʻu ʻi homou ʻaó.

5 Kuo siofia ʻe homou matá ʻa ʻeku tamaioʻeiki ko Siosefa Sāmita, ko e Siʻí, pea kuo mou maheni mo ʻene [a]leá, pea kuo mou ʻilo hono ngaahi melé; pea kuo mou fekumi ʻi homou lotó ʻa e ʻilo ke mou lava ʻo faʻu lea ʻo lelei ange ʻi heʻene leá; ʻoku mou ʻilo ʻeni foki.

6 Ko ʻeni, mou fekumi ʻi he Tohi ʻo e Ngaahi Fekaú ʻa e fekau siʻi taha ʻoku ʻi aí, pea fili ia ʻa ia ʻoku [a]poto taha ʻiate kimoutolú;

7 Pe, kapau ʻoku ʻi ai ha taha ʻiate kimoutolu te ne lava ʻo faʻu ha meʻa ke tatau mo ia, te mou tonuhia leva ʻi he lea ʻo pehē ʻoku ʻikai te mou ʻiloʻi pe ʻoku moʻoni ia;

8 Ka ʻo kapau ʻoku ʻikai te mou lava ke faʻu ha meʻa ʻoku tatau mo ia, ʻoku fakahalaiaʻi ʻa kimoutolu ʻo kapau ʻoku ʻikai te mou [a]fakamoʻoniʻi ʻoku moʻoni ia.

9 He ʻoku mou ʻilo ʻoku ʻikai ke ʻi ai ha taʻe-māʻoniʻoni ʻi ai, pea ko e meʻa ʻoku [a]māʻoniʻoní ʻoku ʻalu hifo ia mei ʻolunga, mei he Tamai ʻo e ngaahi [b]māmá.

10 Pea ko e tahá, ko e moʻoni ʻoku ou pehē kiate kimoutolu ko homou faingamālie, pea ʻoku ou fai ʻa e talaʻofa kiate kimoutolu kuo fakanofo ki he ngāue ní ʻo pehē, kapau te mou fakamaʻa ʻa kimoutolu mei he ngaahi [a]meheká mo e ngaahi [b]manavaheé, pea [c]fakavaivaiʻi ʻa kimoutolu ʻi hoku ʻaó, he ʻoku ʻikai ke mou loto-fakatōkilalo feʻunga, ʻe mavaeua ʻa e [d]veilí, pea te mou [e]mamata kiate au ʻo ʻilo ʻoku ou moʻui—ʻo ʻikai ʻi he ʻatamai fakakakanó pe fakamāmaní, kae ʻi he ʻatamai fakalaumālié.

11 He kuo ʻikai ke mamata ha [a]tangata ki he ʻOtuá ʻi ha taimi ʻi he kakanó, tuku kehe pē ʻi he fakaakeʻi ia ʻe he Laumālie ʻo e ʻOtuá.

12 Pea ʻoku ʻikai lava foki ʻe ha tangata [a]fakakakano ke kātakiʻi ʻa e ʻao ʻo e ʻOtuá, pea ʻikai foki ʻi he ʻatamai fakaekakanó.

13 ʻOku ʻikai te mou lava ʻo kātakiʻi ʻa e nofo ʻi he ʻao ʻo e ʻOtuá ʻi he taimí ni, pe ko e tauhi mai ʻa e kau ʻāngeló; ko ia, fai atu ai pē ʻi he [a]faʻa kātaki kae ʻoua ke [b]fakahaohaoaʻi ʻa kimoutolu.

14 ʻOua ʻe tuku ke tafoki ʻa homou ʻatamaí; pea ʻo ka mou ka [a]feʻunga, ʻi hoku taimi pē ʻoʻokú, te mou mamata pea ʻiloʻi ʻa e meʻa naʻe foaki kiate kimoutolu ʻi he nima ʻo ʻeku tamaioʻeiki ko Siosefa Sāmita, ko e Siʻí. ʻĒmeni.

- ◀1a
FFL Kaumātuʻa.

- ◀2a
Same 34:15.

- ◀3a
FFL Manavaheé.

- ◀4a
FFL Fakamoʻoní; Moʻoní.

- ◀5a
T&F 1:24.

- ◀6a
2 Nīfai 9:28–29, 42.

- ◀8a
FFL Fakamoʻoní.

- ◀9a
Molonai 7:15–18.

- ◀b
Sēmisi 1:17; T&F 50:24; 84:45; 88:49.

- ◀10a
FFL Meheká.

- ◀b
FFL Manavaheé.

- ◀c
FFL Loto-fakatōkilaló.

- ◀d
FFL Puipuí.

- ◀e
T&F 88:68; 93:1; 97:16.

- ◀11a
LSS, ʻEke. 33:20, 23; Sione 1:18; 6:46; LSS, 1 Sione 4:12; T&F 84:19–22; Mōsese 1:11, 14.

- ◀12a
Mōsaia 3:19. FFL Tangata Fakakakanó.

- ◀13a
Loma 2:7. FFL Faʻa Kātakí.

- ◀b
Mātiu 5:48; 3 Nīfai 12:48.

- ◀14a
FFL Tāú.

VAHE 68

Ko e fakahā naʻe fai mai ʻia Siosefa Sāmita ko e Palōfitá, ʻi Hailame, ʻi ʻOhaiō, ʻi Nōvema 1831, ʻi ha kole ʻa ʻOasoni Haiti, Luke S. Sionisoni, Laimani E. Sionisoni, mo Uiliami E. Makalelini. (History of the Church, 1:227–229). Neongo naʻe fai mai ʻa e fakahā ko ʻení ko e tali ki ha kole ke fakahā mai ʻa e finangalo ʻo e ʻEikí ʻo kau ki he kaumātuʻa kuo lau ki aí, ka ʻoku kau hono konga lahi ki he Siasí kotoa.

1–5, ʻOku hoko ko e folofola ʻa e ngaahi lea ʻa e kaumātuʻá ʻi hono ueʻi ʻa kinautolu ʻe he Laumālie Māʻoniʻoní; 6–12, Kuo pau ke malanga ʻaki ʻe he kaumātuʻá ʻa e ongoongoleleí, pea ʻe muimui ʻa e ngaahi fakaʻilonga ʻi he kakai tui moʻoní; 13–24, ʻOku lava ke hoko ʻa e ʻuluaki fānau ʻi he ngaahi foha ʻo ʻĒloné ko e Pīsope Pule (ʻa ia, ko ʻene maʻu ʻa e ngaahi kī ʻo e lakanga fakapalesitení ʻi heʻene hoko ko ha pīsope) ʻo fakatatau ki he tuʻutuʻuni ʻa e Kau Palesiteni ʻUluakí; 25–28, ʻOku fekau ki he ngaahi mātuʻá ke nau akoʻi ʻa e ongoongoleleí ki heʻenau fānaú; 29–35, Kuo pau ke tauhi ʻe he Kāingalotú ʻa e Sāpaté, pea ngāue faivelenga, mo lotu.

1 Naʻe ui ʻa ʻeku tamaioʻeiki ko ʻOasoni Haití ʻi hono fakanofó ke malanga ʻaki ʻa e ongoongolelei taʻengatá, ʻi he [a]Laumālie ʻo e ʻOtua moʻuí, mei he kakai ki he kakai, pea mei he fonua ki he fonua, ʻi he ngaahi haʻofanga ʻo e kau fai angahalá, ʻi honau ngaahi fale lotú, ʻo fealēleaʻaki mo kinautolu mo fakamatalaʻi ʻa e ngaahi folofolá kotoa pē kiate kinautolu.

2 Pea vakai, pea ʻiloange, ko e sīpinga ʻeni kiate kinautolu kotoa pē naʻe fakanofo ki he lakanga fakataulaʻeikí ni, ʻa ia kuo tuʻutuʻuni kiate kinautolu ʻa honau tufakangá ke nau ʻalu atu—

3 Pea ko e sīpingá ʻeni kiate kinautolu, ke nau [a]lea ʻo fakatatau ki hono ueʻi ʻa kinautolu ʻe he Laumālie Māʻoniʻoní.

4 Pea ʻilonga ha meʻa te nau lea ʻaki ʻi hono ueʻi ʻa kinautolu ʻe he [a]Laumālie Māʻoniʻoní ʻe hoko ia ko e folofola, ʻe hoko ia ko e finangalo ʻo e ʻEikí, ʻe hoko ia ko e fakakaukau ʻa e ʻEikí, ʻe hoko ia ko e folofola ʻa e ʻEikí, ʻe hoko ia ko e leʻo ʻo e ʻEikí, pea mo e [b]mālohi ʻo e ʻOtuá ki he fakamoʻuí.

5 Vakai, ko e talaʻofa ʻeni ʻa e ʻEikí kiate kimoutolu, ʻa kimoutolu ʻa ʻeku kau tamaioʻeikí.

6 Ko ia, ke mou fiefia, pea ʻoua ʻe [a]manavahē, he ko au ko e ʻEikí ʻoku ou ʻiate kimoutolu, pea te u tuʻu ʻi homou tafaʻakí; pea te mou fakamoʻoniʻi au, ʻio ko Sīsū Kalaisi, ko e ʻAlo au ʻo e ʻOtua moʻuí, naʻá ku ʻi ai, ʻoku ou ʻi ai, pea te u haʻu.

7 Ko e folofola ʻeni ʻa e ʻEikí kiate koe, ʻa ʻeku tamaioʻeiki ko [a]ʻOasoni Haití, kae ʻumaʻā foki ʻeku tamaioʻeiki ko Luke Sionisoní, pea ki heʻeku tamaioʻeiki ko Laimani Sionisoní, pea ki heʻeku tamaioʻeiki ko Uiliami E. Makaleliní, pea ki he kaumātuʻa tui faivelenga kotoa pē ʻo hoku siasí—

8 Mou [a]ʻalu atu ki he māmaní kotoa pē, [b]malanga ʻaki ʻa e ongoongoleleí ki he [c]kakai fulipē, pea ngāue ʻi he [d]mafai kuó u foaki atu kiate kimoutolú, ʻo fai [e]papitaiso ʻi he huafa ʻo e Tamaí, pea mo e ʻAló, pea mo e Laumālie Māʻoniʻoní.

9 Pea ko ia [a]ia ʻe tui mo papitaisó ʻe [b]fakamoʻui ia, pea ko ia ia ʻe ʻikai tuí ʻe [c]malaʻia.

10 Pea ko ia ia ʻe tuí ʻe tāpuakiʻi ia ʻaki ʻa e ngaahi [a]fakaʻilonga ʻe hoko mai, ʻio ʻo hangē pē ko e meʻa kuo tohí.

11 Pea ʻe tuku kiate kimoutolu ke ʻiloʻi ʻa e ngaahi [a]fakaʻilonga ʻo e ngaahi kuongá, mo e ngaahi fakaʻilonga ʻo e hāʻele mai ʻa e Foha ʻo e Tangatá;

12 Pea ko kinautolu kotoa pē ʻe fakamoʻoniʻi ki ai ʻe he Tamaí, ʻe tuku kiate kimoutolu ʻa e mālohi ke [a]fakamaʻu ʻa kinautolu ki he moʻui taʻengatá. ʻĒmeni.

13 Pea ko ʻeni, ko e meʻa ki hono toe ʻo e ngaahi meʻa kehe mei he ngaahi fuakavá mo e ngaahi fekaú, ko ʻeni ia—

14 ʻOku kei toe ʻamui, pea ʻi he taimi ʻoku finangalo ki ai ʻa e ʻEikí, ʻe vaheʻi ha kau [a]pīsope kehe ki he siasí, ke ngāue ʻo tatau foki mo e ʻuluakí;

15 Ko ia ko e kau [a]taulaʻeiki lahi ʻa kinautolu ʻa ia ʻoku feʻunga, pea ʻe fili ʻa kinautolu ʻe he Kau [b]Palesiteni ʻUluaki ʻo e Lakanga Taulaʻeiki Faka-Melekisētekí, tuku kehe pē ʻo kapau ko e kau hako totonu ʻa kinautolu ʻo [c]ʻĒlone.

16 Pea kapau ko e hako totonu ʻa kinautolu ʻo [a]ʻĒlone, ʻoku ʻi ai ʻenau totonu fakalao ki he lakanga fakapīsopé, ʻo kapau ko e ʻuluaki fānau ʻa kinautolu ʻi he ngaahi foha ʻo ʻĒlone;

17 He ʻoku maʻu ʻe he ʻuluaki fānaú ʻa e totonu ki he lakanga fakapalesiteni ki he lakanga fakataulaʻeikí ni, pea mo e ngaahi [a]kī pe ko e mafai ʻo iá.

18 ʻOku ʻikai maʻu ʻe ha tangata ha totonu fakalao ki he lakangá ni, ke maʻu ʻa e ngaahi kī ʻo e lakanga fakataulaʻeikí ni, tuku kehe pē ʻo kapau ko e hako [a]totonu pea ko e ʻuluaki fānau ia ʻa ʻĒloné.

19 Ka ko e meʻa ʻi he maʻu ʻe ha [a]taulaʻeiki lahi ʻo e Lakanga Taulaʻeikí Faka-Melekisētekí ʻa e mafai ke ngāue ʻi he ngaahi lakanga siʻi hifo kotoa pē, ko ia ʻokú ne lava ai ʻo ngāue ʻi he lakanga ʻo e [b]pīsopé ʻo ka ʻoku ʻikai ʻiloʻi ha hako totonu ʻo ʻĒlone, ʻo kapau ʻe ui ia mo vaheʻi mo fakanofo ki he mālohí ni, ʻi he nima ʻo e Kau Palesiteni ʻUluaki ʻo e Lakanga Taulaʻeiki Faka-Melekisētekí.

20 Pea kuo pau ke fakapapauʻi foki ʻe he Kau Palesitení ni, ʻa e hako totonu ʻo ʻĒloné, pea ʻiloʻi ʻokú ne feʻunga, pea [a]pani mo [b]fakanofo ia ʻi he nima ʻo e Kau Palesitení ni, ka ʻikai pea ʻoku ʻikai fakamafaiʻi fakalao ʻa kinautolu ke ngāue ʻi honau lakanga fakataulaʻeikí.

21 Ka ʻe ngofua ke nau ʻekeʻi honau paní, ʻi he funga ʻo e tuʻutuʻuni ʻo kau ki heʻenau totonu ki he lakanga fakataulaʻeikí ʻi heʻene hokohoko mei he tamai ki he fohá, ʻo kapau te nau lava ʻi ha taimi ke fakapapauʻi honau hokohokó, pe fakapapauʻi ia ʻi ha fakahā mei he ʻEikí ʻi he nima ʻo e Kau Palesiteni kuo lau ki ai ʻi ʻolungá.

22 Pea ko e tahá, ʻe ʻikai fakamāuʻi ha pīsope pe taulaʻeiki lahi ʻe vaheʻi ki he ngāué ni pe fakahalaiaʻi ia ʻi ha hia ʻe taha, tuku kehe pē ʻo kapau ʻe fai ia ʻi he ʻao ʻo e Kau [a]Palesiteni ʻUluaki ʻo e siasí;

23 Pea kapau ʻe ʻiloʻi ʻokú ne halaia ʻi he ʻao ʻo e Kau Palesiteni ko ʻení, ʻaki ʻa e fakamoʻoni ʻoku ʻikai lava ke fakaʻikaiʻi, ʻe fakahalaiaʻi ia;

24 Pea kapau te ne fakatomala, ʻe [a]fakamolemoleʻi ia, ʻo fakatatau ki he ngaahi fuakava mo e ngaahi fekau ʻo e siasí.

25 Pea ko e tahá, kapau ʻoku maʻu ha fānau ʻe ha ongo [a]mātuʻa ʻi Saione pe ʻi ha taha ʻo hono ngaahi [b]siteiki ʻa ia kuo fokotuʻú, ʻa ia ʻoku ʻikai te nau [c]akoʻi ʻa kinautolu ke nau ʻiloʻi ʻa e tokāteline ʻo e fakatomalá, tui kia Kalaisi ko e ʻAlo ʻo e ʻOtua moʻuí, pea mo e papitaisó mo e foaki ʻo e Laumālie Māʻoniʻoní ʻi he hilifaki ʻo e nimá, ʻi he taimi ʻoku nau taʻu [d]valu aí, ʻe ʻi he ʻulu ʻo e mātuʻá ʻa e [e]angahalá.

26 He ʻe hoko ʻeni ko e fono ki he kakai ʻoku nofo ʻi [a]Saioné, pe ʻi ha taha ʻo hono ngaahi siteiki ʻa ia kuo fokotuʻú.

27 Pea ʻe [a]papitaiso ʻa ʻenau fānaú ki he [b]fakamolemole ʻo ʻenau ngaahi angahalá ʻi he taimi ʻoku nau taʻu [c]valu aí, pea maʻu ʻa e hilifaki ʻo e nimá.

28 Pea ke nau akoʻi foki ʻenau fānaú ke [a]lotu, pea ke ʻaʻeva ʻi he angatonu ʻi he ʻao ʻo e ʻEikí.

29 Pea mo e kakai ʻo Saioné ke nau tokanga foki ki he ʻaho [a]Sāpaté ke tauhi ia ke toputapu.

30 Pea mo e kakai ʻoku nofo ʻi Saioné ke nau manatuʻi foki ʻa ʻenau ngaahi ngāué, ʻo kapau kuo fili ʻa kinautolu ke ngāue, ke nau fai ia ʻi he faivelenga kakato; koeʻuhí he ko e nofo noá ʻe manatuʻi ia ʻi he ʻao ʻo e ʻEikí.

31 Ko ʻeni, ko au, ko e ʻEikí, ʻoku ʻikai te u loko leleiʻia ʻi he kakai ʻoku nofo ʻi Saioné, he ʻoku ʻi ai ʻa e kau [a]nofo noa ʻiate kinautolu; pea ʻoku tupu hake foki ʻa ʻenau fānaú ʻi he [b]fai angahala; ʻoku ʻikai foki te nau [c]fekumi fakamātoato ki he ngaahi koloa ʻo e taʻengatá, ka ʻoku fonu ʻa honau matá ʻi he mānumanu.

32 ʻOku ʻikai totonu ke ʻi ai ʻa e ngaahi meʻá ni, pea ʻoku totonu ke liʻaki ia meiate kinautolu; ko ia, tuku ke ʻave ʻe heʻeku tamaioʻeiki ko ʻŌliva Kautelé ʻa e ngaahi leá ni ki he fonua ko Saioné.

33 Pea ʻoku ou fai ʻa e fekau kiate kinautolu—ko ia ia ʻoku ʻikai te ne fai ʻene ngaahi [a]lotú ʻi he ʻao ʻo e ʻEikí ʻi hono taimi totonú, tuku ke [b]manatuʻi ia ʻi he ʻao ʻo e fakamaau ʻo hoku kakaí.

34 ʻOku moʻoni mo totonu ʻa e ngaahi [a]leá ni; ko ia, ʻoua ʻe maumauʻi ia, pe [b]toʻo ha meʻa mei ai.

35 Vakai, ko au ko e [a]ʻĀlifá mo e ʻŌmeká, pea ʻoku ou [b]haʻu vave. ʻĒmeni.

- ◀1a
FFL Laumālie Māʻoniʻoní.

- ◀3a
2 Pita 1:21; T&F 18:32; 42:16; 100:5.

- ◀4a
FFL Fakahaá; Laumālie Māʻoniʻoní.

- ◀b
Loma 1:16.

- ◀6a
ʻĪsaia 41:10.

- ◀7a
FFL Haiti, ʻOasoni.

- ◀8a
T&F 1:2; 63:37.

- ◀b
FFL Malangá; Ngāue Fakafaifekaú.

- ◀c
Maʻake 16:15.

- ◀d
FFL Mafaí.

- ◀e
FFL Papitaisó.

- ◀9a
Maʻake 16:16; T&F 20:25.

- ◀b
FFL Fakamoʻuí.

- ◀c
FFL Malaʻiá.

- ◀10a
FFL Fakaʻilongá.

- ◀11a
FFL Fakaʻilonga ʻo e Ngaahi Kuongá, Ngaahi.

- ◀12a
T&F 1:8; 132:49. FFL Fakamaʻú.

- ◀14a
FFL Pīsope.

- ◀15a
T&F 72:1.

- ◀b
FFL Palesiteni ʻUluakí, Kau.

- ◀c
FFL ʻĒlone, Tokoua ʻo Mōsesé.

- ◀16a
T&F 107:15–17. FFL Lakanga Taulaʻeiki Faka-ʻĒloné.

- ◀17a
FFL Kī ʻo e Lakanga Fakataulaʻeikí, Ngaahi.

- ◀18a
ʻEke. 40:12–15; T&F 84:18; 107:13–16, 70–76.

- ◀19a
FFL Taulaʻeiki Lahi.

- ◀b
FFL Pīsope.

- ◀20a
FFL Tākaí.

- ◀b
FFL Fakanofó.

- ◀22a
FFL Palesiteni ʻUluakí, Kau.

- ◀24a
FFL Fakamolemolé, Fakamolemoleʻí.

- ◀25a
FFL Fāmilí—Ko e fatongia ʻo e mātuʻá.

- ◀b
FFL Siteiki.

- ◀c
FFL Akoʻí, Faiako.

- ◀d
T&F 18:42; 20:71.

- ◀e
Sēkope 1:19; T&F 29:46–48.

- ◀26a
FFL Saione.

- ◀27a
FFL Papitaisó.

- ◀b
FFL Fakamolemoleʻi ʻo e Ngaahi Angahalá.

- ◀c
FFL Ala ʻEkeʻi mei ha Taha ʻa ʻEne Ngaahi Ngāué.

- ◀28a
FFL Lotú.

- ◀29a
T&F 59:9–12. FFL ʻAho Sāpaté.

- ◀31a
FFL Fakapikopikó.

- ◀b
FFL Fai Angahalá.

- ◀c
T&F 6:7.

- ◀33a
FFL Lotú.

- ◀b
FFL Fakamāú; Valokí, Valokiʻí.

- ◀34a
Fakahā 22:6.

- ◀b
T&F 20:35; 93:24–25.

- ◀35a
FFL ʻĀlifá mo e ʻŌmeká.

- ◀b
T&F 1:12.

VAHE 69

Ko e fakahā naʻe fai mai ʻia Siosefa Sāmita ko e Palōfitá, ʻi Hailame, ʻi ʻOhaiō, ʻi Nōvema 1831 (History of the Church, 1:234–235). Naʻe ʻosi tali ʻi ha konifelenisi makehe ʻi he ʻaho 1 ʻo Nōvemá ʻa hono fakamāʻopoʻopo fakatahaʻi ʻo e ngaahi fakahā naʻe teuteu ke pulusí. ʻI he ʻaho 3 ʻo Nōvemá, naʻe tānaki mai ʻa e fakahā ʻoku hā atu hení ʻo hoko ko e vahe 133 pea naʻe ui ia ko e Fakalahí. Naʻe tuʻutuʻuni ʻe he konifelenisí ke fili ʻa ʻŌliva Kautele ke ne ʻave ʻa e tohi fakamatala hikinima ʻo e ngaahi fakahā mo e ngaahi fekau kuo fakatahatahaʻí ki Tauʻatāina, Mīsuli, ke paaki. Naʻe tuʻutuʻuni foki ke ne ʻave mo ia ʻa e ngaahi paʻanga ʻa ia kuo foaki mai ki hono langa hake ʻo e Siasí ʻi Mīsulí. Naʻe ʻaonga ke ʻi ai hano kaungā-fononga he ko e hala te ne fou aí ko e hala ia naʻe fou atu ʻi he feituʻu naʻe ʻikai tokolahi hono nofoʻí ki he ngataʻanga ʻo e fonuá.

1–2, ʻOku fekau ke fononga ʻa Sione Uitemā mo ʻŌliva Kautele ki Mīsuli; 3–8, ʻOku fekau ke ne malanga foki mo tānaki, mo lekooti, mo hiki ʻa e ngaahi fakamatala fakahisitōlia.

1 Tokanga mai kiate au, ʻoku folofola ʻe he ʻEikí ko homou ʻOtuá, koeʻuhi ko e lelei ʻa ʻeku tamaioʻeiki ko [a]ʻŌliva Kautelé. ʻOku ʻikai ngali mo e poto ʻiate aú ke tuku kiate ia ʻa e ngaahi fekau mo e ngaahi paʻanga ʻa ia te ne ʻave ki he fonua ko Saioné, tuku kehe pē ʻo kapau te ne ʻalu mo ha taha ʻe angatonu mo falalaʻangá.

2 Ko ia, ko au, ko e ʻEikí, ʻoku ou loto ke ʻalu ʻa ʻeku tamaioʻeiki ko [a]Sione Uitemaá mo ʻeku tamaioʻeiki ko ʻŌliva Kautelé;

3 Pea ke ne fai atu foki ʻi he fai tohi mo hiki ha [a]hisitōlia ʻo e ngaahi meʻa mahuʻinga kotoa pē ʻa ia te ne mamata ki ai mo ʻiloʻi ʻo kau ki hoku siasí;

4 Pea ke ne maʻu foki ʻa e [a]akonaki mo e tokoni mei heʻeku tamaioʻeiki ko ʻŌliva Kautelé mo ha niʻihi kehe.

5 Pea ko e tahá foki, e ʻoatu ʻe heʻeku kau tamaioʻeiki ʻoku fononga holo ʻi he māmaní ʻa e ngaahi fakamatala ki honau ngaahi [a]lakangá tauhí ki he fonua ko Saioné;

6 He ʻe hoko ʻa e fonua ko Saioné ko e nofoʻanga pea ko e potu ke tali ai mo fai ai ʻa e ngaahi meʻá ni kotoa pē.

7 Ka neongo iá, tuku ʻa ʻeku tamaioʻeiki ko Sione Uitemaá ke fononga tuʻo lahi mei he feituʻu ki he feituʻu, pea mei he potu siasi ki he potu siasi, koeʻuhí ke faingofua ange ʻene maʻu ʻa e ʻilo—

8 ʻO malanga mo fakamatala, mo fai tohi, mo hiki, mo fili, pea maʻu ʻa e ngaahi meʻa kotoa pē ʻe ʻaonga ki he siasí, pea ki he ngaahi toʻu tangata tupu hake ʻa ia ʻe tupu hake ʻi he fonua ko [a]Saioné, ke maʻu ia mei he toʻu tangata ki he toʻu tangata, ʻo taʻengata pea taʻengata. ʻĒmeni.

- ◀1a
FFL Kautele, ʻŌliva.

- ◀2a
FFL Uitemā, Sione.

- ◀3a
T&F 47:1–3; 85:1.

- ◀4a
FFL Akonakí (nauna).

- ◀5a
FFL Lakanga Tauhí.

- ◀8a
FFL Saione.

VAHE 70

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 12 Nōvema 1831 (History of the Church, 1:235–237). ʻOku fakamatala ʻa e hisitōlia naʻe hiki ʻe he Palōfitá, naʻe ʻi ai ha ngaahi konifelenisi makehe ʻe fā naʻe fai mei he ʻaho 1 ki he 12 ʻo Nōvemá. ʻI he fakatahaʻanga fakamuimui ʻo e ngaahi konifelenisi ko ʻení, naʻe aleaʻi ai hono mahuʻinga lahi ʻo e Book of Commandments (Tohi ʻo e Ngaahi Fekaú), ʻa ia naʻe toki ui ki mui ko e Tokāteline mo e Ngaahi Fuakavá; pea naʻe lau ki ai ʻa e Palōfitá ʻo pehē ko e “makatuʻunga ia ʻo e Siasí ʻi he ngaahi ʻaho fakaʻosi ko ʻení, pea ko e meʻa ʻaonga ia ki he māmani, ʻa ia ʻoku fakahā ai kuo toe ʻomi ki he tangatá ʻa e ngaahi kī ʻo e ngaahi meʻa lilo ʻo e puleʻanga ʻo hotau Fakamoʻuí” (History of the Church, 1:235).

1–5, ʻOku fili ʻa e kau tauhi ke nau pulusi ʻa e ngaahi fakahaá; 6–13, Ko kinautolu ʻoku nau fai ʻa e ngaahi ngāue fakalaumālié ʻoku taau ke nau maʻu ha totongi ki heʻenau ngāué; 14–18, ʻOku totonu ke tuʻunga tatau ʻa e Kāingalotú ʻi he ngaahi meʻa fakatuʻasinó.

1 Vakai pea fanongo mai, ʻa kimoutolu ʻa e kakai ʻo Saioné, pea mo kimoutolu kotoa ʻa e kakai ʻo hoku siasí ʻoku mou ʻi he mamaʻó, pea fanongo ki he folofola ʻa e ʻEikí ʻa ia ʻoku ou ʻoatu ki heʻeku tamaioʻeiki ko Siosefa Sāmita, ko e Siʻí, kae ʻumaʻā foki ki heʻeku tamaioʻeiki ko Māteni Hālisí, pea ki heʻeku tamaioʻeiki foki ko ʻŌliva Kautelé, kae ʻumaʻā foki ʻeku tamaioʻeiki ko Sione Uitemaá, pea ki heʻeku tamaioʻeiki foki ko Sitenei Likitoní, kae ʻumaʻā ʻeku tamaioʻeiki ko Uiliami W. Felipisí, ʻi he funga ʻo e fekau kiate kinautolu.

2 He ʻoku ou fai kiate kinautolu ʻa e fekau; ko ia, tokanga pea fanongo mai, he ʻoku folofola peheni ʻa e ʻEikí kiate kinautolu—

3 Ko au ko e ʻEikí, kuó u fili ʻa kinautolu, mo fakanofo ʻa kinautolu ko e kau [a]tauhi ki he ngaahi fakahā mo e ngaahi fekau ʻa ia kuó u ʻoatu kiate kinautolú, pea mo ia te u ʻoatu ʻamui kiate kinautolú;

4 Pea te u ʻekeʻi meiate kinautolu ha fakamatala ki he tufakangá ni ʻi he ʻaho ʻo e fakamāú.

5 Ko ia, kuó u fili ʻa kinautolu, pea ko ʻenau ngāue ʻeni ʻi he siasi ʻo e ʻOtuá, ke tokangaʻi ia pea mo e ngaahi meʻa ʻoku kau ki aí, ʻio, ʻa e ngaahi meʻa ʻaonga ʻe tupu aí.

6 Ko ia, ʻoku ou fai kiate kinautolu ʻa e fekau, ke ʻoua naʻa nau foaki ʻa e ngaahi meʻá ni ki he siasí, pe ki he māmani;

7 Ka neongo iá, kapau te nau maʻu ha meʻa lahi ange ʻi he meʻa ʻoku feʻunga ki honau tauhí mo e meʻa ʻoku nau masiva aí, ʻe foaki ia ki hoku [a]fale tukuʻanga koloá;

8 Pea ʻe fakatapui ʻa e ngaahi meʻa ʻaonga ʻe tupu aí ki he kakai ʻo Saioné, pea ki honau ngaahi toʻu tangatá, ʻo kapau te nau hoko ko e kau [a]ʻea-hoko ʻo fakatatau ki he ngaahi fono ʻo e puleʻangá.

9 Vakai, ko e meʻa ʻeni ʻoku ʻekeʻi ʻe he ʻEikí mei he tangata kotoa pē ʻi hono [a]lakanga tauhí, ʻo hangē pē ko au, ko e ʻEikí, kuó u tuʻutuʻuní pe te u tuʻutuʻuni ʻamui ki ha tangata pē.

10 Pea vakai, ʻoku ʻikai ke ʻatā ha tokotaha mei he fono ko ʻení ʻa ia ʻokú ne kau ki he siasi ʻo e ʻOtua moʻuí;

11 ʻIo, naʻa mo e pīsopé pe ko e [a]fakafofonga ʻa ia ʻokú ne tauhi ʻa e fale tukuʻanga koloa ʻo e ʻEikí, pe ko ia kuo fili ki ha lakanga tauhi ki he ngaahi meʻa fakaemāmaní.

12 Ko ia ia kuo fili ke ne puleʻi ʻa e ngaahi meʻa fakalaumālié, ʻoku [a]taau ke ne maʻu ʻene totongí, ʻo hangē foki ko kinautolu kuo fili ki ha lakanga tauhi ke pule ʻi he ngaahi meʻa fakaemāmaní;

13 ʻIo, ʻo hulu ange ʻaupito, ʻa ia ko e hulu ʻoku fakalahi ʻo liunga lahi maʻanautolu ʻi he ngaahi fakahā ʻa e Laumālié.

14 Ka neongo iá, ka ke mou tuʻunga [a]tatau ʻi hoʻomou ngaahi meʻa fakaemāmaní, pea ke mou fai pehē taʻe ʻi ai ha fakahōhōloto, he ka ʻikai, pea ʻe taʻofi ʻa hono hulu ʻo e ngaahi fakahā ʻa e Laumālié.

15 Ko ʻeni, ʻoku ou fai ʻa e [a]fekaú ni ki heʻeku kau tamaioʻeikí ke ʻaonga kiate kinautolu lolotonga ʻenau kei nofó, ki hano fakahā mai ʻo ʻeku ngaahi tāpuakí ki honau ʻulú, pea ki hano totongiʻi ʻo ʻenau [b]faivelengá pea ki honau maluʻí;

16 Ki he meʻakai mo e [a]kofu; ki ha tofiʻa; ki he ngaahi fale pea ki he ngaahi konga fonua, ʻi ha faʻahinga meʻa pē ʻe hoko, ʻa ia ko au, ko e ʻEikí, te u fokotuʻu ai ʻa kinautolú, pea ʻi ha feituʻu pē ʻa ia ko au, ko e ʻEikí, te u fekauʻi atu ʻa kinautolu ki aí.

17 He kuo nau faitotonu ʻi he ngaahi meʻa [a]lahi, pea kuo lelei ʻenau ngāué ʻo kapau ʻe ʻikai te nau fai angahala.

18 Vakai, ko au, ko e ʻEikí, ʻoku ou [a]ʻaloʻofa pea te u tāpuakiʻi ʻa kinautolu, pea te nau hū atu ki he fiefia ʻo e ngaahi meʻá ni. ʻE pehē. ʻĒmeni.

- ◀3a
1 Kol. 4:1; T&F 72:20.

- ◀7a
T&F 72:9–10.

- ◀8a
T&F 38:20.

- ◀9a
FFL Lakanga Tauhí.

- ◀11a
T&F 57:6.

- ◀12a
Luke 10:7.

- ◀14a
T&F 49:20. FFL Fakatapuí.

- ◀15a
Teut. 10:12–13.

- ◀b
FFL Faivelengá.

- ◀16a
T&F 59:16–20.

- ◀17a
Mātiu 25:21–23.

- ◀18a
FFL ʻAloʻofá.

VAHE 71

Ko e fakahā naʻe fai kia Siosefa Sāmita ko e Palōfitá mo Sitenei Likitoni, ʻi Hailame, ʻi ʻOhaiō, ʻi he ʻaho 1 Tīsemá 1831 (History of the Church, 1:238–239). Naʻe toe hoko atu ʻa e liliu ʻe he Palōfitá ʻa e Tohi Tapú pea hoko ʻa Sitenei Likitoni ko ʻene tangata tohi ʻo aʻu ki hono maʻu mai ʻo e fakahā ko ʻení, pea naʻe taʻofi fakataimi ia ʻi he taimi ko ia koeʻuhí ke na lava ʻo fakahoko ʻa e ngaahi fakahinohino naʻe fakahā mai hení. Naʻe pau ke ʻalu atu ʻa e ongo tangatá ni ʻo malanga koeʻuhí ke na lava ʻo fakafiemālieʻi ʻa e ngaahi loto-taaufehiʻa ki he Siasí ko e tupu mei hono pulusi ʻo ha ngaahi fakamatala ʻi he nusipepá ʻa ia naʻe fai ʻe ʻĒsela Puuti, ʻa ia naʻe angatuʻu ki he Siasí.

1–4, ʻOku fekauʻi atu ʻa Siosefa Sāmita mo Sitenei Likitoni ke malanga ʻaki ʻa e ongoongoleleí; 5–11, ʻE veuveuki ʻa e ngaahi fili ʻo e Kāingalotú.

1 Vakai, ʻoku folofola peheni ʻe he ʻEikí kiate kimoua ʻa ʻeku ongo tamaioʻeiki ko Siosefa Sāmita, ko e Siʻí, mo [a]Sitenei Likitoni, kuo hokosia moʻoni ʻa e taimí pea ʻoku totonu mo ʻaonga kiate au ke mo fakaava homo ngutú ʻi he [b]malanga ʻaki ʻa ʻeku ongoongoleleí, ʻa e ngaahi meʻa ʻo e puleʻangá, pea fakamatalaʻi ʻa hono ngaahi [c]meʻa lilo ʻo iá mei he ngaahi folofolá, ʻo fakatatau ki he tufakanga ko ia ʻo e Laumālié mo e mālohi ʻe foaki kiate kimouá, ʻo fakatatau mo hoku lotó.

2 Ko e moʻoni, ʻoku ou pehē kiate kimoua, fanongonongo ki māmani ʻi he ngaahi feituʻu takatakaí, pea ʻi he siasí foki, ʻi ha vahaʻataimi, ʻio kae ʻoua ke fakahā kiate kimoua.

3 Ko e moʻoni ko e ngāue ʻeni, ʻoku ou tuku kiate kimoua ʻi ha vahaʻataimi.

4 Ko ia, ke mo ngāue ʻi heʻeku ngoue vainé. Ui ki he kakai ʻo e māmaní, pea fakamoʻoniʻi, pea teuteu ʻa e hala ki he ngaahi fekau mo e ngaahi fakahā ʻe hoko maí.

5 Ko ʻeni, vakai, ko e potó ʻeni; ko ia ia ʻe laú, tuku ke [a]mahino kiate ia pea [b]tali ia foki;

6 He ko ia ia ʻokú ne talí ʻe foaki ʻo [a]lahi ange ʻaupito kiate ia, ʻio ʻa e mālohi.

7 Ko ia, [a]veuveuki homou ngaahi filí; ui kiate kinautolu ke mou [b]fetaulaki ʻi he ʻao ʻo e kakaí, pea ʻiate kimoutolu pē foki; pea ʻe fakaeʻa ʻa honau fakamāʻí ʻo fakatatau ki hoʻomo faivelengá.

8 Ko ia, tuku ke nau fakahā mai ʻa ʻenau ngaahi ʻuhinga mālohi ʻoku fakafepaki ki he ʻEikí.

9 Ko e moʻoni, ʻoku folofola peheni ʻe he ʻEikí kiate kimoua—ʻoku ʻikai ha [a]mahafu kuo ngaohi ke tauʻi ʻaki ʻa kimoua ʻe monūʻia;

10 Pea kapau ʻe hiki hake ʻe ha tangata ʻa hono leʻó ke fakafepaki kiate kimoua ʻe veuveuki ia ʻi hoku taimi totonu pē ʻoʻoku.

11 Ko ia, tauhi ʻeku ngaahi fekaú; ʻoku moʻoni ia mo totonu. ʻE pehē. ʻĒmeni.

- ◀1a
FFL Likitoni, Sitenei.

- ◀b
FFL Ngāue Fakafaifekaú.

- ◀c
T&F 42:61, 65.

- ◀5a
FFL ʻIló.

- ◀b
ʻAlamā 12:9–11.

- ◀6a
Mātiu 13:12.

- ◀7a
Mōsese 7:13–17.

- ◀b
T&F 63:37; 68:8–9.

- ◀9a
ʻĪsaia 54:17.

VAHE 72

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 4 Tīsema 1831 (History of the Church, 1:239–241). Naʻe fakataha ha kaumātuʻa ʻe niʻihi mo e kāingalotu ke ako ki honau fatongiá pea ke toe fakamāmaʻi lahi ange ʻi he ngaahi akonaki ʻo e Siasí. Ko e vahe ko ení ko hano fakatahaʻi ia ʻo ha fakahā ʻe ua ʻa ia naʻe maʻu ʻi he ʻaho tatau. ʻOku fakahā mai ʻe he veesi 1 ki he 8 ʻa hono ui ʻo Niueli K. Uitenī ke hoko ko ha pīsopé. Naʻe ui leva mo fakanofo ia, hili iá pea naʻe toki maʻu mai ʻa e veesi 9 ki he 26, ʻo ʻomi ai ha ngaahi fakamatala kehe ʻo kau ki he ngaahi fatongia ʻo e pīsopé.

1–8, Kuo pau ke fai ʻe he kaumātuʻá ha fakamatala ʻo kau ki honau lakanga tauhí ki he pīsopé; 9–15, ʻOku tauhi ʻe he pīsope ʻa e fale tukuʻanga koloá mo tokangaʻi ʻa e masivá mo e faingataʻaʻiá; 16–26, Kuo pau ke hanga ʻe he kau pīsopé ʻo fakapapauʻi ʻa e feʻunga mo taau ʻa e kaumātuʻá.

1 Tokanga, pea fanongo ki he leʻo ʻo e ʻEikí, ʻa kimoutolu kuo kātoa fakataha maí, ʻa ia ko e kau [a]taulaʻeiki lahi ʻo hoku siasí, ʻa ia kuo foaki ki ai ʻa e [b]puleʻangá mo e mālohí.

2 He ko e moʻoni, ʻoku folofola peheni ʻe he ʻEikí, ʻoku ʻaonga kiate au ke fili ha [a]pīsope kiate kimoutolu, pe meiate kimoutolu, ki he siasi ʻi he konga ko ʻeni ʻo e ngoue vaine ʻa e ʻEikí.

3 Pea ko e moʻoni kuo mou fai fakapotopoto ʻi he meʻá ni, he ʻoku ʻekeʻi ia ʻe he ʻEikí, mei he nima ʻo e [a]tauhi kotoa pē, ke ne [b]fakamatala ki hono [c]lakanga tauhí, ʻi he moʻuí ni pea ʻi he taʻengatá foki.

4 He ko ia ia ʻoku faivelenga mo [a]anga-fakapotopoto ʻi he moʻuí ʻoku lau ia ʻokú ne feʻunga ke maʻu ʻa e ngaahi [b]nofoʻanga kuo teuteu moʻona ʻe heʻeku Tamaí.

5 Ko e moʻoni ʻoku ou pehē kiate kimoutolu, ʻe fai ha fakamatala ʻe he kaumātuʻa ʻo e siasí ʻi he konga ko ʻeni ʻo ʻeku [a]ngoue vainé ki honau lakanga tauhí ki he pīsopé, ʻa ia ʻe fili ʻe au ʻi he potu ko ʻeni ʻo ʻeku ngoue vainé.

6 ʻE tohi ʻa e ngaahi meʻá ni ʻi ha lekooti, ke ʻoatu ki he pīsope ʻi Saioné.

7 Pea ʻe fakahā ʻa e fatongia ʻo e [a]pīsopé ʻe he ngaahi fekau kuo ʻoatú, pea mo e loto ʻo e konifelenisí.

8 Pea ko ʻeni, ko e moʻoni ʻoku ou pehē kiate kimoutolu, ko ʻeku tamaioʻeiki ko [a]Niueli K. Uitenií ʻa e tangata ʻe fili mo fakanofo ki he mālohi ko ʻení. Ko e finangalo ʻeni ʻo e ʻEiki ko homou ʻOtuá, ko homou Huhuʻí. ʻE pehē. ʻĒmeni.

9 Ko e folofola ʻa e ʻEikí, ʻa ia ʻoku fakalahi ki he fono kuo ʻoatú, ʻo fakahā ai ʻa e fatongia ʻo e pīsope ʻa ia kuo fakanofo ki he siasí ʻi he konga ko ʻeni ʻo e ngoue vainé, ʻa ia ko e moʻoni ko ʻeni ia—

10 Ke tauhi ʻa e [a]fale tukuʻanga koloa ʻo e ʻEikí; ke tali ʻa e ngaahi paʻanga ʻa e siasí ʻi he konga ko ʻeni ʻo e ngoue vainé;

11 Ke hiki ha fakamatala ʻo e kaumātuʻá ʻo hangē ko ia kuo tuʻutuʻuni atú; pea ke [a]tokoni ki heʻenau ngaahi meʻa ʻoku nau fie maʻú, ʻa ia te nau totongi ki he meʻa te nau maʻú, ʻo kapau ʻoku nau maʻu ha meʻa ke totongiʻaki;

12 Koeʻuhí ke fakatapui foki ʻeni ke ʻaonga ki he siasí, ki he masivá mo e faingataʻaʻiá.

13 Pea ko ia ia ʻoku ʻikai te ne [a]maʻu ha meʻa ke totongi ʻakí, ʻe hiki ha fakamatala pea ʻoatu ki he pīsope ʻo Saioné, ʻa ia te ne totongi ʻa e moʻuá mei he meʻa ʻe tuku ʻe he ʻEikí ki hono nimá.

14 Pea ko e ngaahi ngāue ʻa e kau tui faivelenga ʻa ia ʻoku nau ngāue ʻi he ngaahi meʻa fakalaumālié, ʻi hono tokangaʻi ʻo e ngaahi ngāue ʻa e ongoongoleleí mo e ngaahi meʻa ʻo e puleʻangá ki he siasí, pea ki he māmaní, ʻe totongi ʻa e moʻua ko iá mei he pīsope ʻi Saioné;

15 Ko ia ʻoku ʻomai ia mei he siasí, he ʻoku hangē ko e [a]fonó ko e tangata kotoa pē ʻe ʻalu hake ki Saioné kuo pau ke ne tuku ʻa e ngaahi meʻa kotoa pē ʻi he ʻao ʻo e pīsope ʻi Saioné.

16 Pea ko ʻeni, ko e moʻoni ʻoku ou pehē kiate kimoutolu, ko e kaumātuʻa kotoa pē ʻi he konga ko ʻeni ʻo e ngoue vainé kuo pau ke ne fai ha fakamatala ki hono lakanga tauhí ki he pīsope ʻi he konga ko ʻeni ʻo e ngoue vainé—

17 ʻE hanga ʻe ha [a]tohi fakamoʻoni mei he fakamaau pe pīsope ʻi he konga ko ʻeni ʻo e ngoue vainé, ki he pīsope ʻi Saioné, ʻo fakapapauʻi ʻoku feʻunga ʻa e tangata kotoa pē, pea ʻokú ne feʻunga ʻi he meʻa kotoa pē, ke ne maʻu ha tofiʻa, pea tali ia ko ha [b]tauhi anga-fakapotopoto mo ha tangata ngāue faivelenga;

18 Kapau ʻe ʻikai, pea ʻe ʻikai talia ia ʻe he pīsope ʻo Saioné.

19 Pea ko ʻeni, ko e moʻoni ʻoku ou pehē kiate kimoutolu, tuku ʻa e kaumātuʻa kotoa pē ʻe fai ha fakamatala ki he pīsope ʻo e siasí ʻi he konga ko ʻeni ʻo e ngoue vainé ke fakaongoongoleleiʻi mai ʻe he siasi pe ngaahi potu siasi ʻokú ne ngāue aí, koeʻuhí ke ne fakafeʻungaʻi ia pea mo ʻene ngaahi fakamatalá ʻi he ngaahi meʻa kotoa pē.

20 Pea ko e tahá, tuku ke ʻekeʻi ʻe heʻeku kau tamaioʻeiki kuo fili ko e kau tauhi ki he ngaahi meʻa ʻo e [a]faʻu tohi ʻi hoku siasí ha tokoni mei he pīsopé pe ko e kau pīsopé ʻi he ngaahi meʻa kotoa pē—

21 Koeʻuhí ke lava ʻo pulusi ʻa e ngaahi [a]fakahaá, pea ʻalu atu ia ki he ngaahi ngataʻanga ʻo e māmaní; koeʻuhí foki ke nau maʻu ha ngaahi paʻanga ʻe ʻaonga ki he siasí ʻi he ngaahi meʻa kotoa pē;

22 Koeʻuhí ke nau fakafeʻungaʻi ʻa kinautolu foki ʻi he ngaahi meʻa kotoa pē, pea lau ʻa kinautolu ko e kau tauhi anga-fakapotopoto.

23 Pea ko ʻeni, vakai, ʻe hoko ʻeni ko e faʻifaʻitakiʻanga ki he ngaahi vaʻa kehekehe kotoa pē ʻo hoku siasí, ʻi ha fonua pē ʻe fokotuʻu ai ʻa kinautolú. Pea ko ʻeni ʻoku ou fakaʻosi ʻa ʻeku ngaahi leá. ʻĒmeni.

24 Ko e ngaahi lea siʻi ʻoku fakalahi atu ki he ngaahi fono ʻo e puleʻangá, ʻo kau ki he kāingalotu ʻo e siasí—ʻa kinautolu kuo [a]fili ʻe he Laumālie Māʻoniʻoní ke ʻalu hake ki Saioné, pea mo kinautolu ʻoku faingamālie ke ʻalu hake ki Saioné—

25 Tuku ke nau ʻoatu ki he pīsopé ha tohi fakamoʻoni mei ha kaumātuʻa ʻe toko tolu ʻo e siasí, pe ko ha tohi fakamoʻoni mei he pīsopé;

26 Kapau ʻe ʻikai ko ia ia ʻe ʻalu hake ki he fonua ko Saioné ʻe ʻikai lau ko ha tauhi anga-fakapotopoto. Ko ha sīpinga foki ʻeni. ʻĒmeni.

- ◀1a
T&F 68:14–19.

- ◀b
FFL Puleʻanga ʻo e ʻOtuá pe Puleʻanga ʻo e Langí.

- ◀2a
FFL Pīsope.

- ◀3a
FFL Lakanga Tauhí.

- ◀b
T&F 42:32; 104:11–13.

- ◀c
Luke 19:11–27.

- ◀4a
Mātiu 24:45–47.

- ◀b
T&F 59:2.

- ◀5a
FFL Ngoue Vaine ʻa e ʻEikí.

- ◀7a
T&F 42:31; 46:27; 58:17–18; 107:87–88.

- ◀8a
FFL Uitenī, Niueli K.

- ◀10a
T&F 70:7–11; 78:3. FFL Fale Tukuʻanga Koloá.

- ◀11a
T&F 75:24.

- ◀13a
FFL Masivá.

- ◀15a
T&F 42:30–31. FFL Fakatapuí.

- ◀17a
T&F 20:64, 84.

- ◀b
T&F 42:32.

- ◀20a
T&F 70:3–5.

- ◀21a
FFL Tokāteline mo e Ngaahi Fuakavá.

- ◀24a
FFL Uí, Ui ʻe he ʻOtuá.

VAHE 73

Ko e fakahā naʻe fai kia Siosefa Sāmita ko e Palōfitá mo Sitenei Likitoni, ʻi Hailame, ʻi ʻOhaiō, ʻi he ʻaho 10 Sānuali 1832 (History of the Church, 1:241–242). Talu mei he konga ki muʻa ʻo e Tīsema kuo hilí, mo e femoʻuekina ʻa Siosefa mo Sitenei ʻi he malangá, pea ʻi he founga ko ʻení naʻe lava ha meʻa lahi ʻi hono fakafiemālieʻi ʻa e hohaʻa ʻi he loto-tāufehiʻa ki he Siasí (vakai ki he ʻuluʻi fakamatala ki he vahe 71).

1–2, ʻOku fekau ke kei hokohoko atu ʻa e malanga ʻa e kaumātuʻa; 3–6, ʻOku fekau ke hoko atu ʻa hono liliu ʻe Siosefa Sāmita mo Sitenei Likitoni ʻa e Tohi Tapú kae ʻoua kuo ʻosi.

1 He ko e moʻoni, ʻoku folofola peheni ʻe he ʻEikí, ʻoku ʻaonga kiate au ke [a]nau fai atu ʻa hono malanga ʻaki ʻo e ongoongoleleí, pea mo e naʻinaʻi ki he ngaahi potu siasi ʻi he ngaahi feituʻu fonua takatakaí, kae ʻoua ke aʻu ki he konifelenisí;

2 Pea ko ʻeni, vakai, ʻe toki fakahā kiate kinautolu ʻi he [a]leʻo ʻo e konifelenisí, ʻa ʻenau ngaahi ngāue kehekehé.

3 Ko ʻeni, ko e moʻoni ʻoku ou pehē kiate kimoua ʻa ʻeku ongo tamaioʻeiki ko Siosefa Sāmita, ko e Siʻí, mo Sitenei Likitoní, ʻoku folofola ʻe he ʻEikí, ʻoku [a]ʻaonga ke toe fai ʻa e [b]liliu leá;

4 Pea fakatatau ki he meʻa ʻe ʻaonga ke faí, ke malanga ʻi he ngaahi feituʻu fonua takatakaí kae ʻoua ke aʻu ki he konifelenisí; pea hili ia ʻoku ʻaonga ke fai atu ʻa e ngāue ʻo e liliu leá kae ʻoua ke ʻosi ia.

5 Pea tuku ke hoko ʻeni ko e sīpinga ki he kaumātuʻá kae ʻoua ke maʻu ha toe ʻilo foʻou, ʻo hangē ko ia kuo tohí.

6 Ko ʻeni ʻoku ʻikai te u ʻoatu kiate kimoua mo ha toe meʻa ʻi he taimí ni. [a]Nonoʻo homo kongalotó pea anga-fakamātoato. ʻE pehē. ʻĒmeni.

- ◀1a
FK ko e niʻihi kehe naʻa nau lolotonga ʻalu ʻo ngāue fakafaifekaú; vakai ki he T&F 57–68.

- ◀2a
T&F 20:63.

- ◀3a
FK Naʻe ʻosi fekau ki muʻa kia Siosefa mo Sitenei ke taʻofi ʻena liliu ʻa e Tohi Tapú kae malanga ʻaki ʻa e ongoongoleleí. T&F 71:2.

- ◀b
T&F 45:60–61; 76:15. FFL Liliu ʻa Siosefa Sāmitá (LSS).

- ◀6a
1 Pita 1:13.

VAHE 74

Ko e fakahā naʻe fai kia Siosefa Sāmita ko e Palōfitá, ʻi Hailame, ʻOhaiō, ʻi Sānuali 1832 (History of the Church, 1:242). ʻOku tohi ʻe he Palōfitá ʻo pehē: “ʻI he hili hono maʻu ʻo e folofola ki muʻa ʻa e ʻEikí [T&F 73], naʻá ku toe kamata leva hono liliu ʻo e ngaahi Folofolá, peá u ngāue faivelenga ai ʻo aʻu ki ha kiʻi taimi siʻi ki muʻa pea fai ʻa e konifelenisí, ʻa ia naʻe fai ʻi he ʻaho 25 ʻo Sānualí. Naʻá ku maʻu foki lolotonga ʻa e vahaʻataimi ko ʻení ʻa e fakahā ko ʻení, ʻa ia ko hano fakamatalaʻi ʻo e ʻUluaki ʻIpiseli ki he kakai Kolinitoó, vahe 7, veesi hono 14” (History of the Church, 1:242).

1–5, ʻOku akonaki ʻa Paula ki he Siasi ʻi hono ʻahó ke ʻoua te nau tauhi ʻa e fono ʻa Mōsesé; 6–7, ʻOku māʻoniʻoni ʻa e fānau īkí pea ʻoku fakamāʻoniʻoniʻi ʻa kinautolu tuʻunga ʻi he Fakaleleí.

1 He ʻoku fakamāʻoniʻoniʻi ʻa e husepāniti [a]taʻetuí ʻe he uaifí, pea fakamāʻoniʻoniʻi ʻa e uaifi taʻetuí ʻe he husepānití; ka ne ʻikai ke pehē, ʻe taʻemaʻa hoʻomou fānaú, ka ko ʻeni ʻoku nau māʻoniʻoni.

2 Ko ʻeni, ʻi he ngaahi ʻaho ʻo e kau ʻaposetoló, naʻe maʻu ʻa e fono ʻo e kamú ʻi he kau Siú kotoa pē ʻa ia naʻe ʻikai te nau tui ki he ongoongolelei ʻa Sīsū Kalaisí.

3 Pea naʻe hoko ʻo pehē naʻe tupu hake ha fuʻu [a]fefakakikihiʻaki lahi ʻi he kakaí ʻo kau ki he fono ʻo e [b]kamú, he naʻe holi ʻa e husepāniti taʻetuí ke kamu ʻa ʻene fānaú pea hoko ʻo moʻulaloa ki he [c]fono ʻa Mōsesé, ʻa ia ko e fono naʻe fakakakató.

4 Pea naʻe hoko ʻo pehē ko e meʻa ʻi he tupu hake ʻa e fānaú, pea ngaohi ke moʻulaloa ki he fono ʻa Mōsesé, ko ia naʻa nau tokanga ai ki he ngaahi [a]talatukufakaholo ʻa ʻenau ngaahi tamaí ʻo ʻikai te nau tui ki he ongoongolelei ʻa Kalaisí, pea nau hoko ai ʻo taʻe-māʻoniʻoni.

5 Ko ia, ko e ʻuhinga ʻeni naʻe tohi ai ʻa e ʻaposetoló ki he siasí, ʻo fai kiate kinautolu ha fekau, ʻo ʻikai mei he ʻEikí, kae meiate ia pē, ʻo pehē, ʻoku ʻikai totonu ke [a]fakamaʻu ʻa e tokotaha tuí mo e tokotaha taʻetuí; tuku kehe pē ʻo kapau ʻe fakangata ʻa e [b]fono ʻa Mōsesé ʻiate kinautolu.

6 Koeʻuhí ke nofo taʻekamu ʻenau fānau; pea ke fakangata ʻa e talatukufakaholó, ʻa ia ʻoku pehē ʻoku taʻe-māʻoniʻoni ʻa e fānau īkí; he naʻe maʻu ia ʻi he kau Siú;

7 Ka ʻoku [a]māʻoniʻoni ʻa e [b]fānau īkí, he kuo [c]fakamāʻoniʻoniʻi ʻa kinautolu ʻi he [d]fakalelei ʻa Sīsū Kalaisí; pea ko e ʻuhinga ʻeni ʻa e ngaahi folofolá.

- ◀1a
1 Kol. 7:14–19.

- ◀3a
Ngāue 15:1–35; Kalētia 2:1–5.

- ◀b
FFL Kamú.

- ◀c
FFL Fono ʻa Mōsesé.

- ◀4a
FFL Talatukufakaholó, Ngaahi.

- ◀5a
FFL Malí—Ko e femaliʻaki mo e ngaahi siasi kehé.

- ◀b
2 Nīfai 25:24–27.

- ◀7a
FFL Toputapú.

- ◀b
Molonai 8:8–15; T&F 29:46–47; 137:10.

- ◀c
FFL Fakamoʻuí—Fakamoʻui ʻo e fānaú.

- ◀d
FFL Fakaleleí, Fakaleleiʻí.

VAHE 75

Ko e fakahā naʻe fai mai ʻia Siosefa Sāmita ko e Palōfitá, ʻi ʻEmihēsiti, ʻi ʻOhaiō, ʻi he ʻaho 25 Sānuali 1832 (History of the Church, 1:242–245). Ko e taimi ʻo hono maʻú ko ha konifelenisi naʻe tuʻutuʻuni ki muʻa. Naʻe fokotuʻu mo fakanofo ʻa Siosefa Sāmita ʻi he konifelenisi ko ʻení ko e Palesiteni ʻo e Lakanga Fakataulaʻeikí Māʻolungá. Naʻe ʻi ai ha kaumātuʻa ʻe niʻihi, ʻa ia naʻa nau fepaki mo e faingataʻa ʻi hono ʻomi ʻo e kakaí ki he ʻilo ki heʻenau pōpoakí, naʻa nau fie ʻilo ki ha toe ngaahi meʻa fakaʻāuliliki ange ʻo kau ki honau ngaahi fatongia ʻi he lolotongá. Naʻe fai mai ai ʻa e fakahā ko ʻení.

1–5, ʻE maʻu ʻa e moʻui taʻengatá ʻe he kaumātuʻa tui faivelenga ʻoku nau malanga ʻaki ʻa e ongoongoleleí; 6–12, Lotu ke maʻu ʻa e Fakafiemālié, ʻa ia ʻokú ne akoʻi ʻa e ngaahi meʻa kotoa pē; 13–22, ʻE fakamāuʻi ʻe he kaumātuʻá ʻa kinautolu ʻoku fakafisinga ʻa ʻenau pōpoakí; 23–36, Kuo pau ke maʻu ʻe he ngaahi fāmili ʻo e kau faifekaú ha tokoni mei he Siasí.

1 Ko e moʻoni, ko e moʻoni, ʻoku ou pehē kiate kimoutolu, ko au ʻa ia ʻoku lea ʻaki ʻa e [a]leʻo ʻo hoku Laumālié, ʻio ko e [b]ʻĀlifá mo e ʻŌmeká, ko homou ʻEikí mo homou ʻOtuá—

2 Tokanga mai, ʻa kimoutolu kuo foaki mai homou hingoá ke ʻalu atu ʻo fakahā ʻa ʻeku ongoongoleleí, pea [a]ʻauhani ʻa ʻeku [b]ngoue vainé.

3 Vakai, ʻoku ou pehē kiate kimoutolu, ko hoku lotó ke mou ʻalu atu ʻo ʻikai tatali, pea ʻoua foki ʻe [a]nofo noa kae ngāue ʻaki homou tūkuingata—

4 ʻO hiki hake homou leʻó ʻo hangē ko e leʻo ʻo e talupite, ʻo [a]fakahā ʻa e [b]moʻoní ʻo fakatatau ki he ngaahi fakahā mo e ngaahi fekau kuó u tuku kiate kimoutolú.

5 Pea ko ia, kapau te mou faivelenga, ʻe fakaheka ʻiate kimoutolu ʻa e ngaahi [a]haʻinga uite lahi, pea [b]fakakalauni ʻaki ʻa kimoutolu ʻa e [c]lāngilangi, mo e [d]nāunau, mo e [e]moʻui taʻe-faʻa-mate, mo e [f]moʻui taʻengata.

6 Ko ia, ko e moʻoni ʻoku ou pehē ki heʻeku tamaioʻeiki ko Uiliami E. Makaleliní, ʻoku ou [a]taʻofi ʻa e tuʻutuʻuni ʻa ia naʻá ku fai kiate ia ke ne ʻalu ki he ngaahi fonua fakahahaké;

7 Peá u fai kiate ia ha tuʻutuʻuni foʻou mo ha fekau foʻou, ʻa ia ko au ko e ʻEikí, ʻoku ou [a]valokiʻi ai ia koeʻuhí ko e ngaahi [b]lāunga ʻa hono lotó;

8 Pea naʻá ne fai angahala; ka neongo iá, ʻoku ou fakamolemoleʻi ia peá u toe pehē kiate ia, Ke ke ʻalu ki he ngaahi fonua fakatongá.

9 Pea tuku ke na ʻalu mo ia ʻeku tamaioʻeiki ko Luke Sionisoní, pea fakahā ʻa e ngaahi meʻa kuó u fekau kiate kinauá—

10 ʻO ui ki he huafa ʻo e ʻEikí ke maʻu ʻa e [a]Fakafiemālié, ʻa ia ʻe akoʻi kiate kinaua ʻa e ngaahi meʻa kotoa pē ʻoku ʻaonga kiate kinauá—

11 Pea [a]lotu maʻu ai pē ke ʻoua naʻá na vaivai; pea kapau te na fai ʻeni, te u ʻiate kinaua ʻo aʻu ki he ngataʻangá.

12 Vakai, ko e finangalo ʻeni ʻo e ʻEikí ko homou ʻOtuá ʻo kau kiate kimoutolú. ʻE pehē. ʻĒmeni.

13 Pea ko e tahá, ko e moʻoni ʻoku pehē ʻe he ʻEikí, tuku ke fai ʻe heʻeku tamaioʻeiki ko [a]ʻOasoni Haití mo ʻeku tamaioʻeiki ko [b]Samuela H. Sāmitá ʻa ʻena fonongá ki he ngaahi fonua fakahahaké, pea fakahā ʻa e ngaahi meʻa kuó u fekau kiate kinauá; pea kapau te na faivelenga, vakai, te u [c]ʻiate kinaua ʻo aʻu ki he ngataʻangá.

14 Pea ko e tahá, ko e moʻoni ʻoku ou pehē ki heʻeku tamaioʻeiki ko Laimani Sionisoní, pea ki heʻeku tamaioʻeiki ko [a]ʻOasoni Palatí, ke na fai foki ʻena fonongá ki he ngaahi fonua fakahahaké; pea vakai, pea ʻilo ange, ʻoku ou ʻiate kinaua foki, ʻio ʻo aʻu ki he ngataʻangá.

15 Pea ko e tahá, ʻoku ou pehē ki heʻeku tamaioʻeiki ko ʻĒisa Totisí, pea ki heʻeku tamaioʻeiki ko Kalivisi Uilisoní, ke na fai foki ʻa ʻena fononga ki he ngaahi fonua fakahihifó, pea fakahā ʻa ʻeku ongoongoleleí, ʻo hangē pē ko ʻeku fekau kiate kinauá.

16 Pea ko ia ia ʻoku faivelengá, te ne ikunaʻi ʻa e ngaahi meʻa kotoa pē, pea ʻe [a]hiki hake ia ʻi he ʻaho fakaʻosí.

17 Pea ko e tahá, ʻoku ou pehē ki heʻeku tamaioʻeiki ko Meisa N. ʻAsalií, pea mo ʻeku tamaioʻeiki ko Pea Likisí, tuku ke na fai ʻena fonongá foki ki he fonua fakatongá.

18 ʻIo, tuku ke fai ʻe kinautolú na kotoa pē ʻa ʻenau fonongá, ʻo hangē ko ʻeku fekau kiate kinautolú, ʻo ʻalu mei he fale ki he fale, mei he kiʻi kolo ki he kiʻi kolo, mei he kolo lahi ki he kolo lahi.

19 Pea ʻilonga ha fale te mou hū ki ai, pea nau tali ʻa kimoutolu, tuku hoʻomou tāpuakí ki he fale ko iá.

20 Pea ʻilonga ha fale te mou hū ki ai, pea ʻikai te nau tali ʻa kimoutolu, mou ʻalu fakatoʻotoʻo mei he fale ko iá, pea [a]tūtuuʻi ʻa e efú mei homou vaʻé ko ha fakamoʻoni ia ke talatalaakiʻi ʻa kinautolu.

21 Pea te mou fonu ʻi he [a]fiefia mo e nēkeneka; pea mou ʻiloʻi ʻeni, ʻi he ʻaho ʻo e fakamāú te mou hoko ko e kau [b]fakamaau ki he fale ko iá, pea fakahalaiaʻi ʻa kinautolu;

22 Pea ʻe kātakiʻingofua ange ʻa e ngaahi meʻa ki he kakai hītení ʻi he ʻaho ʻo e fakamāʻú ʻi he fale ko iá; ko ia, [a]nonoʻo homou kongalotó pea faivelenga, pea te mou ikunaʻi ʻa e ngaahi meʻa kotoa pē, pea ʻe hiki hake ʻa kimoutolu ʻi he ʻaho fakaʻosí. ʻE pehē. ʻĒmeni.

23 Pea ko e tahá, ʻoku folofola peheni ʻe he ʻEikí kiate kimoutolu, ʻa e kaumātuʻa ʻo hoku siasí, ʻa ia kuo mou foaki mai homou hingoá koeʻuhí ke mou ʻiloʻi ʻa hono finangalo ʻo kau kiate kimoutolú—

24 Vakai, ʻoku ou pehē kiate kimoutolu, ko e fatongia ʻo e siasí ke tokoni ʻi hono tauhi ʻo e ngaahi fāmili ʻo kinautolú na, pea ke tauhi foki ʻa e ngaahi fāmili ʻo kinautolu kuo uí pea ʻoku ʻaonga ke fekauʻi atu ki māmani ke fakahā ʻa e ongoongoleleí ki he māmaní.

25 Ko ia, ko au, ko e ʻEikí, ʻoku ou fai kiate kimoutolu ʻa e fekaú ni ke mou kumi ha ngaahi feituʻu ki homou fāmilí, ʻo kapau ʻe loto-lelei ʻa homou kāingá ke fakaava ʻa honau lotó.

26 Pea tuku ʻa kinautolu kotoa pē ʻe lava ʻo maʻu ha ngaahi feituʻu ki honau fāmilí, mo ha tokoni mei he siasí ke tauhi ʻaki ʻa kinautolú, ke ʻoua naʻa nau taʻe-ʻalu atu ki he māmaní, neongo pē ki hahaké pe ki hihifó, pe ki he tokelaú, pe ki he tongá.

27 Tuku ke nau kole pea te nau maʻu, ke nau tukituki pea ʻe toʻo kiate kinautolu, pea ʻe fakahā mai mei ʻolunga, ʻio ʻi he [a]Fakafiemālié, ʻa e feituʻu ke nau ʻalu ki aí.

28 Pea ko e tahá, ko e moʻoni ʻoku ou pehē kiate kimoutolu, ko e tangata kotoa pē kuo pau ke ne [a]tauhi hono [b]fāmili ʻoʻoná, tuku ke ne tauhi ia, pea ʻe ʻikai teitei mole ʻa hono kalauní; pea tuku ke ne ngāue ʻi he siasí.

29 Tuku ke [a]faivelenga ngāue ʻa e tangata kotoa pē ʻi he ngaahi meʻa kotoa pē. Pea ʻe ʻikai maʻu ʻe he [b]tokotaha ʻoku nofo noá ha tufakanga ʻi he siasí, tuku kehe pē ʻo kapau te ne fakatomala pea liliu ʻene ngaahi tōʻonga moʻuí.

30 Ko ia, tuku ʻa ʻeku tamaioʻeiki ko Simione Kātá pea mo ʻeku tamaioʻeiki ko ʻIma Hālisí ke na ngāue fakataha ʻi he ngāue fakafaifekaú;

31 Kae ʻumaʻā foki ʻeku tamaioʻeiki ko ʻĒsela Teiá mo ʻeku tamaioʻeiki ko [a]Tōmasi B. Māsí;

32 Kae ʻumaʻā foki ʻeku tamaioʻeiki ko Hailame Sāmitá mo ʻeku tamaioʻeiki ko Leinolitisi Kahuní;

33 Kae ʻumaʻā foki ʻeku tamaioʻeiki ko Taniela Sitanitoní mo ʻeku tamaioʻeiki ko Sīmoa Pulunisoní;

34 Kae ʻumaʻā foki ʻeku tamaioʻeiki ko Silivesitā Sāmitá mo ʻeku tamaioʻeiki ko Kitione Kātá;

35 Kae ʻumaʻā foki ʻeku tamaioʻeiki ko Lakalisi ʻEimisí mo ʻeku tamaioʻeiki ko Sitīveni Puanetí;

36 Kae ʻumaʻā foki ʻeku tamaioʻeiki ko Maika P. Uelitoní pea mo ʻeku tamaioʻeiki ko ʻĪteni Sāmita. ʻE pehē. ʻĒmeni.

- ◀1a
FFL Fakahaá.

- ◀b
Fakahā 1:8. FFL ʻĀlifá mo e ʻŌmeká.

- ◀2a
Sēkope 5:62.

- ◀b
FFL Ngoue Vaine ʻa e ʻEikí.

- ◀3a
FFL Fakapikopikó.

- ◀4a
FFL Ngāue Fakafaifekaú.

- ◀b
T&F 19:37.

- ◀5a
Same 126:6; ʻAlamā 26:5.

- ◀b
FFL Kalauni.

- ◀c
FFL Fakaʻapaʻapaʻí.

- ◀d
FFL Nāunaú.

- ◀e
FFL Moʻui Taʻe-faʻa-maté.

- ◀f
FFL Moʻui Taʻengatá.

- ◀6a
T&F 66:1–13.

- ◀7a
FFL Valokí, Valokiʻí.

- ◀b
FFL Fakakaukaú, Ngaahi; Lāungá.

- ◀10a
Sione 14:26. FFL Fakafiemālié.

- ◀11a
2 Nīfai 32:9.

- ◀13a
FFL Haiti, ʻOasoni.

- ◀b
FFL Sāmita, Samuela H.

- ◀c
Mātiu 28:19–20.

- ◀14a
FFL Pālati, ʻOasoni.

- ◀16a
T&F 5:35.

- ◀20a
Mātiu 10:14; Luke 10:11–12; T&F 24:15; 60:15.

- ◀21a
Mātiu 5:11–12.

- ◀b
FFL Fakamāú.

- ◀22a
ʻEfesō 6:14; T&F 27:15–18.

- ◀27a
2 Nīfai 32:5; T&F 8:2. FFL Laumālie Māʻoniʻoní.

- ◀28a
1 Tīm. 5:8; T&F 83:2.

- ◀b
FFL Fāmilí.

- ◀29a
FFL Faivelengá.

- ◀b
FFL Fakapikopikó.

- ◀31a
FFL Maasi, Tōmasi B.

VAHE 76

Ko ha meʻa-hā-mai naʻe foaki kia Siosefa Sāmita ko e Palōfitá mo Sitenei Likitoni, ʻi Hailame, ʻOhaiō, ʻi he ʻaho 16 Fēpueli 1832 (History of the Church, 1:245–252). ʻI heʻene talamuʻaki ki he lekooti ʻo kau ki he meʻa-hā-mai ko ʻení, naʻe tohi ai ʻe he Palōfitá ʻo pehē: “ʻI heʻeku foki mai mei he konifelenisi ʻi ʻEmihēsití, naʻe hoko atu leva ʻa ʻeku liliu ʻo e ngaahi Tohi Folofolá. Naʻe mahino mei he ngaahi fakahā kehekehe kuo ʻosi maʻú, kuo toʻo mei he Tohi Tapú ha ngaahi tefito mahuʻinga lahi ʻoku kau ki he fakamoʻuiʻi ʻo e tangatá, pe kuo mole ia ki muʻa pea toki fakatahatahaʻí. Naʻe hā mahino lelei mei he ngaahi moʻoni naʻe toé, kapau ʻoku totongi ʻe he ʻOtuá ki he kakai kotoa pē ʻo fakatatau ki he ngaahi ngāue kuo fai ʻi he sinó kuo pau ke kau ʻi he lea ‘Hēvaní,’ ʻa ia ʻoku ʻuhinga ki he ʻapi taʻengata ʻo e kau Māʻoniʻoní, ha ngaahi puleʻanga lahi ange ʻi he puleʻanga pē ʻe tahá. Ko ia, … ʻi he lolotonga hono liliu ʻo e Kosipeli ʻa Sioné, naʻá ku mamata ai mo ʻEletā Likitoni ki he meʻa-hā-mai ko ʻení” (History of the Church, 1:245). Naʻe hili hono liliu ʻe he Palōfita ʻa e Sione 5:29 pea fakahā mai ai ʻa e meʻa-hā-mai ko ʻení.

1–4, Ko e ʻOtuá ʻa e ʻEikí; 5–10, ʻE fakahā mai ʻa e ngaahi meʻa lilo ʻo e puleʻangá ki he kau tui faivelenga kotoa pē; 11–17, ʻE toe tuʻu hake kotoa pē ʻi he toetuʻu ʻa e kau angatonú pe ko e kau taʻe-angatonú; 18–24, Ko e kakai kotoa pē ʻoku nau nofoʻi ʻa e ngaahi maama ʻa ia ʻoku lahi, ko e ngaahi foha mo e ngaahi ʻofefine ʻa kinautolu kuo fanauʻi ki he ʻOtuá tuʻunga ʻi he fakalelei ʻa Sīsū Kalaisí; 25–29, Naʻe tō ha ʻāngelo ʻa e ʻOtuá ʻo hoko ko e tēvoló; 30–49, ʻE mamahi ʻa e ngaahi foha ʻo e malaʻiá ʻi ha malaʻia taʻengata; ka ko kinautolu kotoa ʻoku toé te nau maʻu ha tuʻunga ʻo e fakamoʻuí; 50–70, ʻOku fakamatalaʻi mai ʻa e nāunau mo e totongi ʻa kinautolu ʻoku hakeakiʻí ʻi he puleʻanga fakasilesitialé; 71–80, ʻOku fakamatalaʻi mai ʻa kinautolu te nau maʻu ʻa e puleʻanga fakatelesitialé; 81–113, ʻOku fakamatalaʻi mai ʻa e tuʻunga ʻo kinautolu ʻi he nāunau fakatilesitialé, fakatelesitialé, mo e fakasilesitialé; 114–119, ʻE lava ʻa e kau tui faivelengá ʻo mamata mo ʻiloʻi ʻa e ngaahi meʻa lilo ʻo e puleʻanga ʻo e ʻOtuá ʻi he mālohi ʻo e Laumālie Māʻoniʻoní.

1 [a]Fanongo mai, ʻa kimoutolu ʻa e ngaahi langí, pea fakafanongo mai ʻa e telingá, ʻe māmani, pea fiefia ʻa kimoutolu ʻa hono kakaí, he ko e [b]ʻOtuá ʻa e ʻEikí, pea ʻoku [c]ʻikai ha toe [d]Fakamoʻui ka ko ia pē.

2 ʻOku [a]lahi ʻa hono potó, ʻoku [b]fakaofo ʻa hono ngaahi halá, pea ʻoku ʻikai lava ke ʻiloʻi ʻe ha taha ʻa hono lahi ʻo ʻene ngaahi ngāué.

3 ʻOku ʻikai ke taʻehoko ʻa hono ngaahi [a]finangaló, pea ʻoku ʻikai foki ke ʻi ai ha taha ʻokú ne lava ʻo taʻofi ʻa hono toʻukupú.

4 ʻOkú ne [a]tatau mei he taʻengatá ki he taʻengatá, pea ʻoku ʻikai ke [b]ngata ʻa hono ngaahi taʻú.

5 He ʻoku folofola peheni ʻe he ʻEikí—ko au, ko e ʻEiki ʻoku ou [a]ʻaloʻofa mo angalelei kiate kinautolu ʻoku [b]manavahē kiate aú, peá u fiefia ke fakalāngilangiʻi ʻa kinautolu ʻoku [c]tauhi kiate au ʻi he māʻoniʻoní pea ʻi he moʻoní ʻo aʻu ki he ngataʻangá.

6 ʻE lahi ʻa ʻenau totongí pea taʻengata ʻa honau [a]nāunaú.

7 Pea te u [a]fakahā kiate kinautolu ʻa e ngaahi [b]meʻa lilo kotoa pē, ʻio, ʻa e ngaahi meʻa lilo fufū kotoa pē ʻo hoku puleʻangá mei he ngaahi ʻaho ʻi muʻá, pea fai atu ki he ngaahi kuonga ʻamuí, te u fakahā kiate kinautolu ʻa e angaʻofa ʻo hoku lotó ʻo kau ki he ngaahi meʻa kotoa pē ʻo hoku puleʻangá.

8 ʻIo, naʻa mo e ngaahi meʻa fakaofo ʻo e taʻengatá te nau ʻiloʻi ia, pea te u fakahā kiate kinautolu ʻa e ngaahi meʻa ʻe hoko, ʻio naʻa mo e ngaahi meʻa ʻo e ngaahi toʻu tangata lahi.

9 Pea ʻe lahi ʻa honau [a]potó, pea ʻe aʻu ki he langí ʻa ʻenau [b]ʻilo meʻá; pea ʻe [c]ʻauha ʻi honau ʻaó ʻa e poto ʻo e kau potó, pea ʻe hoko ʻo taʻeʻaonga ʻa e ʻiloʻilo ʻa e kakai anga-fakapotopotó.

10 He te u [a]fakamaama ʻa kinautolu ʻaki hoku [b]Laumālié, pea te u fakahā kiate kinautolu ʻa e ngaahi meʻa lilo ʻo hoku lotó ʻaki hoku [c]mālohí—ʻio, naʻa mo e ngaahi meʻa ʻoku teʻeki ai ke mamata ki ai ha [d]mata, pe fanongo ki ai ha telinga, pe hū ki he loto ʻo e tangatá.

11 Ko kimaua ko Siosefa Sāmita, ko e Siʻí, mo Sitenei Likitoni, ne ma [a]ʻi he Laumālié ʻi he ʻaho hono hongofulu mā ono ʻo Fēpuelí, ʻi hono taha afe valungeau tolungofulu mā ua ʻo e taʻu ʻo hotau ʻEikí—

12 Naʻe fakaʻā homa [a]matá ʻi he mālohi ʻo e [b]Laumālié, pea naʻe fakamaama ʻa homa ʻatamaí, koeʻuhí ke ma mamata pea mahino kiate kimaua ʻa e ngaahi meʻa ʻa e ʻOtuá—

13 ʻIo ʻa e ngaahi meʻa ko ia naʻe ʻi ai talu mei he kamataʻangá ʻi he teʻeki ai ke ʻi ai ʻa māmani, ʻa ia naʻe tuʻutuʻuni ʻe he Tamaí, ʻi hono ʻAlo pē Taha naʻe Fakatupú, ʻa ia naʻe ʻi he fatafata ʻo e Tamaí, ʻio talu mei he [a]kamataʻangá;

14 ʻA ia ʻokú ma fakamoʻoni ki ai; pea ko e fakamoʻoni ʻokú ma faí ko hono kakato ia ʻo e ongoongolelei ʻa Sīsū Kalaisí, ʻa ia ko e ʻAló, ʻa ia naʻá ma mamata ki ai peá ma [a]fefolofolai mo ia ʻi he [b]meʻa-hā-mai fakalangí.

15 He naʻe lolotonga ʻema fai ʻa e ngāue ʻo e [a]liliu leá, ʻa ia naʻe tuʻutuʻuni ʻe he ʻEikí ke ma faí, peá ma hoko ai ki hono uofulu mā hiva ʻo e vēsí ʻo e vahe nima ʻo e tohi ʻa Sioné, ʻa ia naʻe peheni hono foaki mai ia kiate kimauá:

16 Ko e lau ki he toetuʻu ʻo e maté, ʻo kau kiate kinautolu ʻe [a]fanongo ki he leʻo ʻo e [b]Foha ʻo e Tangatá:

17 Pea te nau ʻalu atu; ʻa kinautolu kuo [a]faileleí, ʻi he [b]toetuʻu ʻa e kau [c]angatonú; mo kinautolu naʻe faikoví, ʻi he toetuʻu ʻo e kau taʻe-angatonú—

18 Ko ʻeni naʻe langaki ʻe he meʻá ni ke ma fakatumutumu, he naʻe foaki mai ia kiate kimaua ʻe he Laumālié.

19 Pea lolotonga ʻema [a]fakalaulauloto ki he ngaahi meʻá ni, naʻe ala mai ʻa e ʻEikí ki he mata ʻo homa ʻatamaí, pea naʻe fakaava ia, pea naʻe malama takatakai ʻa e nāunau ʻo e ʻEikí.

20 Pea naʻá ma vakai ki he [a]nāunau ʻo e ʻAló, ʻi he [b]toʻukupu toʻomataʻu ʻo e [c]Tamaí, ʻo ma maʻu mei hono fonú;

21 Peá ma mamata ki he kau [a]ʻāngelo māʻoniʻoní, pea mo kinautolu kuo [b]fakamāʻoniʻoniʻí ʻi hono taloní, ʻoku nau hū ki he ʻOtuá, pea mo e Lamí, ʻa ia ʻoku nau [c]hū kiate ia ʻo taʻengata pea taʻengata.

22 Pea ko ʻeni, hili ʻa e ngaahi fakamoʻoni lahi kuo fai ʻo kau kiate iá, ko e [a]fakamoʻoni fakamuimui taha ʻeni, ʻa ia ʻokú ma fai ʻo kau kiate iá: ʻOkú ne [b]moʻui!

23 He naʻá ma [a]mamata kiate ia, ʻio ʻi he toʻukupu toʻomataʻu ʻo e [b]ʻOtuá; peá ma fanongo ki he leʻo ʻoku fakamoʻoniʻi ko ia ʻa e [c]ʻAlo pē Taha naʻe Fakatupu ʻo e Tamaí—

24 Pea ʻoku fakatupu pea naʻe fakatupu ʻe [a]ia, pea ʻiate ia, pea meiate ia, ʻa e ngaahi [b]māmá, pea ko hono kakai ʻo iá ko e ngaahi [c]foha mo e ngaahi ʻofefine kuo fakatupu ki he ʻOtuá.

25 Pea naʻá ma mamata foki ki he meʻá ni, peá ma fakamoʻoni, naʻe kapusi hifo mei he ʻao ʻo e Tamaí mo e ʻAló, ha [a]ʻāngelo ʻa e ʻOtuá ʻa ia naʻá ne maʻu mafai ʻi he ʻao ʻo e ʻOtuá, ʻa ia naʻá ne angatuʻu ki he ʻAlo pē Taha naʻe Fakatupú ʻa ia naʻe ʻofeina ʻe he Tamaí pea naʻe ʻi he fatafata ia ʻo e Tamaí.

26 Pea naʻe ui ia ko e Malaʻiá, he naʻe tangi ʻa e ngaahi langí koeʻuhi ko ia—ko [a]Lusifā ia, ko ha foha ʻo e pongipongí.

27 Pea naʻá ma mamata, pea ʻilo ange, kuó ne tō! kuó ne [a]tō, ʻio ko e foha ʻo e pongipongí!

28 Pea lolotonga ʻema kei ʻi he Laumālié, naʻe fekau kiate kimaua ʻe he ʻEikí ke ma tohi ʻa e meʻa-hā-maí; he naʻá ma mamata kia Sētane, ʻa e [a]ngata motuʻa ko iá, ʻio ʻa e [b]tēvoló, ʻa ia naʻe [c]angatuʻu ki he ʻOtuá, ʻo ne feinga ke toʻo ʻa e puleʻanga ʻo hotau ʻOtuá pea mo hono Kalaisí—

29 Ko ia ai ʻokú ne [a]tauʻi ʻa e kau māʻoniʻoni ʻa e ʻOtuá, mo ne kāpui takatakai ʻa kinautolu.

30 Pea naʻá ma mamata ki ha meʻa-hā-mai ʻo e ngaahi mamahi ʻa kinautolu naʻá ne tauʻi mo ikunaʻí, he naʻe ongo pehē mai ʻa e leʻo ʻo e ʻEikí kiate kimaua:

31 ʻOku folofola peheni ʻe he ʻEikí ʻo kau kiate kinautolu kotoa pē ʻoku nau ʻiloʻi ʻa hoku mālohí, pea kuo ngaohi ʻa kinautolu ke nau maʻu iá, pea nau tuku ke [a]ikunaʻi ʻa kinautolu ʻi he mālohi ʻo e tēvoló, pea ke fakaʻikaiʻi ʻa e moʻoní pea angatuʻu ki hoku mālohí—

32 Ko kinautolu ia ko e ngaahi [a]foha ʻo e [b]malaʻiá, ʻa ia ʻoku ou lea ʻo kau ki ai ʻo pehē naʻe lelei ange kiate kinautolu ʻo kapau naʻe ʻikai ke fanauʻi ʻa kinautolú;

33 He ko kinautolú ko e ngaahi ipu ia ʻo e houhaú, ʻa ia kuo tuʻutuʻuni ke nau fuesia ʻa e houhau ʻo e ʻOtuá, fakataha mo e tēvoló mo ʻene kau ʻāngeló ʻi he taʻengatá;

34 ʻA ia kuó u lau ki ai ʻo pehē ʻoku ʻikai hanau [a]fakamolemole ʻi he māmaní pe ʻi he maama ka hoko maí—

35 Kuo nau [a]fakaʻikaiʻi ʻa e Laumālie Māʻoniʻoní hili ʻenau maʻu iá, pea nau fakaʻikaiʻi ʻa e ʻAlo pē Taha naʻe Fakatupu ʻo e Tamaí, kuo nau [b]kalusefai ia ʻi he ʻakau ʻiate kinautolu mo fai fakahāhā hono fakamāʻí.

36 Ko kinautolu ʻeni ʻa e faʻahinga te nau ʻalu atu ki he [a]ano ʻo e afi mo e maka velá, fakataha mo e tēvoló mo ʻene kau ʻāngeló—

37 Pea ko kinautolu pē ʻe maʻu ʻe he [a]mate ʻanga uá ha mālohi ki aí;

38 ʻIo, ko e moʻoni, ko kinautolu [a]pē ʻe ʻikai ke huhuʻi ʻi he taimi totonu ʻo e ʻEikí, hili ʻa e ngaahi mamahi ʻi hono houhaú.

39 He ko hono toé kotoa ʻe [a]ʻomai ʻa kinautolu ʻi he [b]toetuʻu ʻa e maté, ʻi he ikuna mo e nāunau ʻo e [c]Lamí, ʻa ia naʻe tāmateʻí, ʻa ia naʻe ʻi he fatafata ʻo e Tamaí ʻi he teʻeki ai ke ngaohi ʻa e ngaahi māmá.

40 Pea ko e [a]ongoongoleleí ʻeni, ko e ongoongo fakafiefia, ʻa ia naʻe fakamoʻoniʻi mai kiate kimaua ʻe he leʻo mei he langí—

41 Naʻá ne haʻu ki he māmaní, ʻio ʻa Sīsū, ke [a]kalusefai ia koeʻuhi ko e māmaní, pea ke ne [b]fua ʻa e ngaahi angahala ʻa e [c]māmaní, pea ke [d]fakamāʻoniʻoniʻi ʻa e māmaní, pea [e]fakamaʻa ia mei he taʻe-māʻoniʻoni kotoa pē;

42 Koeʻuhí ke lava ʻo [a]fakamoʻui ʻiate ia ʻa kinautolu kotoa pē kuo tuku ʻe he Tamaí ki hono mālohí mo fakatupu ʻiate iá;

43 ʻA ia ʻokú ne fakaongoongoleleiʻi ʻa e Tamaí, mo fakamoʻui ʻa e ngaahi meʻa kotoa pē kuo ngaohi ʻe hono nimá, tuku kehe pē ʻa e ngaahi foha ko ia ʻo e malaʻia ʻa ia ʻoku nau fakaʻikaiʻi ʻa e ʻAló hili hono fakahā mai ia ʻe he Tamaí.

44 Ko ia, ʻokú ne fakamoʻui ʻa e kakai kotoa pē tuku kehe pē ʻa kinautolu—te nau ʻalu atu ki he [a]tautea [b]lauikuonga, ʻa ia ko e tautea ʻoku ʻikai hano ngataʻanga, ʻa ia ko e tautea taʻengata, ke nau pule fakataha mo e [c]tēvoló mo ʻene kau ʻāngeló ʻi he taʻengatá, ʻa ia ʻe ʻikai ke mate ai honau [d]ʻuangá, pea ʻoku ʻikai ke fuʻifuʻi ʻa e afí, ʻa ia ko honau fakamamahiʻí—

45 Pea ko hono [a]ngataʻangá, pe ko hono feituʻú, pe ko honau fakamamahiʻí, ʻoku ʻikai ke ʻilo ia ʻe ha tangata;

46 Pea naʻe ʻikai ke fakahā ia, pea ʻoku ʻikai fakahā ia, pea ʻe ʻikai ke fakahā ia ki he tangatá, tuku kehe pē kiate kinautolu ʻoku tuʻutuʻuni ke kau aí;

47 Ka neongo iá, ko au, ko e ʻEikí, ʻoku ou fakahā ia ʻi he meʻa-hā-mai ki he tokolahi, ka ʻoku ou toe tāpuniʻi leva ia;

48 Ko ia, ko e ngataʻangá, ko e maokupú, ko e māʻolungá, ko e [a]lolotó, pea mo hono mamahí, ʻoku ʻikai mahino ia kiate kinautolu, pe ki ha tangata ʻe taha, tuku kehe pē ʻa kinautolu ʻoku [b]tuʻutuʻuni ki he [c]tautea ní.

49 Pea naʻá ma fanongo ki he leʻo ʻoku pehē mai: Tohi ʻa e meʻa-hā-maí, he vakai, ko e ngataʻanga ʻeni ʻo e meʻa-hā-mai ʻo e ngaahi mamahi ʻa e kau taʻetauhi ʻOtuá.

50 Pea ʻokú ma toe fakamoʻoni—he naʻá ma mamata mo fanongo, pea ko e [a]fakamoʻoni ʻeni ʻa e ongoongolelei ʻa Kalaisí ʻo kau kiate kinautolu ʻe ʻalu atu ʻi he [b]toetuʻu ʻa e kau angatonú—

51 Ko kinautolu ia naʻa nau maʻu ʻa e fakamoʻoni ʻo Sīsuú, mo [a]tui ki hono huafá pea naʻe [b]papitaiso ʻi he [c]founga ʻo hono telió, kuo [d]tanu hifo ʻi he vai ʻi hono huafá, pea naʻe fai ʻeni ʻo fakatatau ki he fekau kuó ne fai maí—

52 Koeʻuhí ke lava ʻo [a]fufulu mo [b]fakamaʻa ʻa kinautolu mei heʻenau ngaahi angahala kotoa pē ʻi heʻenau tauhi ʻa e ngaahi fekaú, mo maʻu ʻa e Laumālie Māʻoniʻoní ʻi he hilifaki ʻo e [c]nima ʻe ia kuo [d]fakanofo mo fakamaʻu ki he [e]mālohi ko ʻení;

53 Pea ko ia ʻoku ikuna ʻi he tuí, pea [a]fakamaʻu ʻa kinautolu ʻe he [b]Laumālie Māʻoniʻoni ʻo e talaʻofá, ʻa ia ʻoku lilingi hifo ʻe he Tamaí kiate kinautolu kotoa pē ʻoku angatonu mo moʻoní.

54 Ko kinautolu ia ʻoku kau ki he siasi ʻo e [a]ʻUluaki Fānaú.

55 Ko kinautolu ia kuo tuku ki honau nimá ʻe he Tamaí ʻa e ngaahi [a]meʻa kotoa pē—

56 Ko kinautolu ia ko e kau [a]taulaʻeiki mo e ngaahi tuʻí, kuo nau maʻu mei hono fonú, pea mo hono nāunaú;

57 Pea ko e kau [a]taulaʻeiki ʻo e Fungani Māʻolungá, ʻo fakatatau ki he lakanga ʻo Melekisētekí, ʻa ia naʻe fakatatau ki he lakanga ʻo [b]ʻĪnoké, ʻa ia naʻe fakatatau ki he [c]lakanga ʻo e ʻAlo pē Taha naʻe Fakatupú.

58 Ko ia, hangē ko e meʻa kuo tohí, ko e ngaahi [a]ʻotua ʻa kinautolu, ʻio ko e ngaahi [b]foha ʻo e [c]ʻOtuá—

59 Ko ia, ʻoku ʻanautolu ʻa e ngaahi meʻa [a]kotoa pē, neongo pe ʻi he moʻuí pe ʻi he maté, pe ko e ngaahi meʻa ʻoku ʻi ai pe ko e ngaahi meʻa ʻe hoko mai, ʻoku ʻanautolu ʻa e ngaahi meʻa kotoa pē pea ʻoku ʻa Kalaisi ʻa kinautolu, pea ʻoku ʻa e ʻOtuá ʻa Kalaisi.

60 Pea te nau [a]ikunaʻi ʻa e ngaahi meʻa kotoa pē.

61 Ko ia, tuku ke ʻoua naʻa [a]pōlepole ha tangata ʻi he tangatá, kae tuku pē ke ne [b]pōlepole ʻi he ʻOtuá, ʻa ia te ne [c]fakamoʻulaloaʻi ʻa e ngaahi filí kotoa pē ʻi hono lalo vaʻé.

62 ʻE [a]nofo ʻa kinautolú ni ʻi he [b]ʻao ʻo e ʻOtuá pea mo hono Kalaisí ʻo taʻengata pea taʻengata.

63 Ko [a]kinautolu ʻeni ʻa ia te ne ʻomi fakataha mo ia, ʻi haʻane [b]hāʻele mai ʻi he ngaahi ʻao ʻo e langí ke [c]pule ʻi māmani ki hono kakaí.

64 Ko kinautolu ʻeni te nau kau ʻi he [a]ʻuluaki toetuʻú.

65 Ko kinautolu ʻeni te nau ʻalu atu ʻi he [a]toetuʻu ʻa e kau angatonú.

66 Ko kinautolu ʻeni te nau haʻu ki he [a]Moʻunga ko [b]Saioné, pea ki he kolo ʻo e ʻOtua moʻuí, ko e potu fakalangí, ko e feituʻu māʻoniʻoni tahá.

67 Ko kinautolu ʻeni kuo nau haʻu ki he fakatahaʻanga ʻo e kau ʻāngelo tokolahi taʻefaʻalaua, ki he fakatahaʻanga lahí pea mo e siasi ʻo [a]ʻĪnoké, mo e [b]ʻUluaki Fānaú.

68 Ko kinautolu ʻeni kuo [a]tohi honau ngaahi hingoá ʻi he langí, ʻa ia ʻoku hoko ai ʻa e ʻOtuá mo Kalaisi ko e [b]fakamaau ki he kakai kotoa pē.

69 Ko kinautolu ʻeni ko e kau tangata [a]angatonu ʻa ia kuo [b]fakahaohaoaʻi ʻia Sīsū ko e fakalaloa ʻo e [c]fuakava foʻoú, ʻa ia naʻá ne fakahoko ʻa e [d]fakalelei haohaoa ko ʻení ʻi he lilingi hono [e]taʻataʻa ʻoʻoná.

70 Ko kinautolu ʻeni ʻoku [a]fakasilesitiale honau sinó, ʻa ia ko honau [b]nāunaú koe nāunau ia ʻo e [c]laʻaá, ʻio ko e nāunau ʻo e ʻOtuá, ko e tokotaha ʻoku māʻolunga taha pē, ʻa ia ko hono nāunaú kuo tohi ʻo pehē ʻoku sīpinga ki ai ʻa e laʻā ʻi he ʻataá.

71 Pea ko e tahá, naʻá ma mamata ki he maama [a]fakatelesitialé, pea vakai pea ko ʻeni, ko kinautolu ʻeni ʻoku ʻo e nāunau fakatelesitialé, ʻa ia ʻoku faikehekehe honau nāunaú mei he siasi ʻo e ʻUluaki Fānaú ʻa ia kuo nau maʻu ʻa e fonu ʻo e Tamaí, ʻio ʻo hangē ko e faikehekehe ʻa e [b]māhiná mei he laʻā ʻi he ʻataá.

72 Vakai, ko kinautolu ʻeni naʻe mate [a]taʻe ʻi ai ʻa e [b]fonó;

73 Pea mo kinautolu foki ʻa ia ko e [a]laumālie ʻo e kakai naʻe tauhi ʻi he [b]fale fakapōpulá, ʻa ia naʻe hāʻele ki ai ʻa e ʻAló, ʻo ne [c]malanga ʻaki ʻa e [d]ongoongoleleí kiate kinautolu, koeʻuhí ke lava ʻo fakamāuʻi ʻa kinautolu ʻo fakatatau ki he tangata ʻi he kakanó;

74 ʻA ia naʻe ʻikai te nau maʻu ʻa e [a]fakamoʻoni ʻo Sīsuú ʻi he kakanó, ka naʻa nau toki tali ia ki mui.

75 Ko kinautolu ʻeni ko e kakai anga-fakaʻeiʻeiki ʻo e māmaní, ʻa ia naʻe fakakuihi ʻe he olopoto ʻo e tangatá.

76 Ko kinautolu ʻeni ʻoku nau maʻu ha tufakanga mei hono nāunaú, kae ʻikai ko hono fonú.

77 Ko kinautolu ʻeni ʻoku nau maʻu mei he ʻao ʻo e ʻAló, kae ʻikai mei he fonu ʻo e Tamaí.

78 Ko ia, ko e ngaahi [a]sino fakatelesitiale ʻa kinautolu, kae ʻikai ko e ngaahi sino fakasilesitiale, ʻo nau faikehekehe ʻi he nāunau ʻo hangē ko e faikehekehe ʻa e māhiná mo e laʻaá.

79 Ko kinautolu ʻeni ʻoku ʻikai ke nau [a]toʻa ʻi he fakamoʻoni ʻo Sīsuú; ko ia, ʻoku ʻikai te nau maʻu ʻa e kalauni ki he puleʻanga ʻo hotau ʻOtuá.

80 Pea ko ʻeni, ko e ngataʻanga ʻeni ʻo e meʻa-hā-mai naʻá ma mamata ki ai ʻo kau ki he nāunau fakatelesitialé, ʻa ia naʻe fekau ʻe he ʻEikí kiate kimaua ke ma tohi lolotonga ʻema kei ʻi he Laumālié.

81 Pea ko e tahá, naʻá ma mamata ki he nāunau [a]fakatilesitialé, ʻa ia ko e nāunau ia ʻoku siʻisiʻi angé, ʻo hangē foki ko e faikehekehe ʻa e nāunau ʻo e ngaahi fetuʻú mei he nāunau ʻo e māhiná ʻi he ʻataá.

82 Ko kinautolu ʻeni naʻe ʻikai te nau tali ʻa e ongoongolelei ʻa Kalaisí, pe ko e [a]fakamoʻoni ʻo Sīsuú.

83 Ko kinautolu ʻeni ʻoku ʻikai te nau fakaʻikaiʻi ʻa e Laumālie Māʻoniʻoní.

84 Ko kinautolu ʻeni ʻe kapusi hifo ki [a]helí.

85 Ko kinautolu ʻeni ʻe ʻikai huhuʻi mei he [a]tēvoló kae ʻoua ke hoko ʻa e toetuʻu [b]fakaʻosí, kae ʻoua ke fakaʻosi ʻe he ʻEikí, ʻa ia ko Kalaisi ko e [c]Lamí, ʻa ʻene ngāué.

86 Ko kinautolu ʻeni ʻoku ʻikai te nau maʻu mei hono fonú ʻi he maama taʻengatá, kae mei he Laumālie Māʻoniʻoní ʻi he tauhi mai ʻa e nāunau fakatelesitialé;

87 Pea ko e nāunau fakatelesitialé ʻi he [a]tauhi mai ʻa e nāunau fakasilesitialé.

88 Pea ʻoku maʻu ia foki ʻe he nāunau fakatilesitialé mei he tauhi mai ʻa e kau ʻāngelo ʻa ia kuo fili ke tauhi ʻa kinautolu, pe kuo fili ke hoko ko e kau laumālie tauhi kiate kinautolu; he te nau hoko ko e kau ʻea-hoko ki he fakamoʻuí.

89 Pea ko ia, naʻá ma mamata, ʻi he meʻa-hā-mai fakalangí, ki he nāunau ʻo e nāunau fakatilesitialé, ʻa ia ʻoku mahulu ange ʻi he meʻa kotoa ʻoku faʻa mahinó;

90 Pea ʻoku ʻikai ke ʻiloʻi ia ʻe ha tangata ʻe taha tuku kehe pē ia ʻa ia kuo fakahā ia ki ai ʻe he ʻOtuá.

91 Pea ko ia naʻá ma mamata ki he nāunau ʻo e nāunau fakatelesitialé ʻa ia ʻoku māʻolunga ange ʻi he ngaahi meʻa kotoa pē ʻi he nāunau ʻo e nāunau fakatilesitialé, ʻio ʻi he nāunau, pea ʻi he mālohi, pea ʻi he māfimafi, pea ʻi he pule.

92 Pea naʻe pehē ʻema mamata ki he nāunau ʻo e nāunau fakasilesitialé, ʻa ia ʻoku māʻolunga taha ʻi he ngaahi meʻa kotoa pē—ʻa ia ʻoku pule ai ʻa e ʻOtuá, ʻio ʻa e Tamaí, ʻi hono taloní ʻo taʻengata pea taʻengata;

93 ʻA ia ʻoku punou hifo ʻi hono taloní ʻi he [a]loto-ʻapasia fakatōkilalo ʻa e ngaahi meʻa kotoa pē, ʻo nau ʻoatu kiate ia ʻa e fakalāngilangi ʻo taʻengata pea taʻengata.

94 Ko kinautolu ʻoku nofo ʻi hono [a]ʻaó ko e siasi ʻa kinautolu ʻo e [b]ʻUluaki Fānaú; pea nau mamata ʻo hangē ko e mamata atu kiate kinautolú, pea nau [c]ʻilo ʻo hangē ko hono ʻiloʻi ʻa kinautolú, kuo nau maʻu mei hono fonú pea mei heʻene [d]angaleleí;

95 Pea ʻokú ne ngaohi ʻa kinautolu ke nau [a]tatau ʻi he mālohi, pea mo e ivi, pea mo e pule.

96 Pea ko e nāunau ʻo e nāunau fakasilesitialé ʻoku taha ia, ʻio ʻo hangē ko e taha ʻa e nāunau ʻo e [a]laʻaá.

97 Pea ko e nāunau ʻo e nāunau fakatelesitialé ʻoku taha ia, ʻio ʻo hangē ko e taha ʻa e nāunau ʻo e māhiná.

98 Pea ko e nāunau ʻo e nāunau fakatilesitialé ʻoku taha ia, ʻio ʻo hangē ko e taha ʻa e nāunau ʻo e ngaahi fetuʻú; he ʻoku hangē ʻoku faikehekehe ʻa e fetuʻu ʻe tahá mei he fetuʻu ʻe tahá ʻi he nāunaú, ʻoku pehē ʻa e faikehekehe ʻa e taha mei he taha ʻi he nāunau ʻi he nāunau fakatilesitialé;

99 He ko kinautolu ʻeni ʻoku ʻo [a]Paula, pea mo ʻApolosi, pea mo Kīfasi.

100 Ko kinautolu ʻeni ʻoku nau pehē ʻoku nau ʻo e tokotaha pea mo honau niʻihi ʻo e tokotaha kehe—ko e niʻihi ʻo Kalaisi pea mo e niʻihi ʻo Sione, pea mo e niʻihi ʻo Mōsese, pea mo e niʻihi ʻo ʻIlaiase, pea mo e niʻihi ʻo ʻĒsaiasi, pea mo e niʻihi ʻo ʻĪsaia, pea mo e niʻihi ʻo ʻĪnoke;

101 Ka naʻe ʻikai te nau tali ʻa e ongoongoleleí, pe ko e fakamoʻoni ʻo Sīsuú, pe ko e kau palōfitá, pe ko e fuakava [a]taʻengatá.

102 Ko hono fakaʻosí, ko kinautolu kotoa ʻeni ʻa ia ʻe ʻikai ke tānaki fakataha mo e kau māʻoniʻoní, ke [a]ʻo hake ki he [b]siasi ʻo e ʻUluaki Fānaú, pea maʻu hake ki he ʻaó.

103 Ko [a]kinautolu ʻeni ko e kau [b]loi, mo e kau fie maná, mo e kau [c]tonó, mo e kau feʻauakí, pea mo ia kotoa pē ʻoku manako mo faʻu ha loí.

104 Ko kinautolu ʻeni ʻoku mamahi ʻi he [a]houhau ʻo e ʻOtuá ʻi he māmaní.

105 Ko kinautolu ʻeni ʻoku nau mamahi ʻi he [a]tautea ʻo e afi taʻengatá.

106 Ko kinautolu ʻeni ʻe lī hifo ki [a]heli mo [b]mamahi ʻi he houhau ʻo e [c]ʻOtua Māfimafí, kae ʻoua ke hokosia ʻa e [d]kakato ʻo e ngaahi kuongá, ʻo ka ʻosi hono [e]fakamoʻulaloaʻi ʻe Kalaisi ʻa e ngaahi filí kotoa pē ʻi hono lalo vaʻé, pea [f]fakahaohaoaʻi ʻene ngāué;

107 ʻO ka ne ka tuku atu ʻa e puleʻangá, mo ʻoatu ia ki he Tamaí, taʻe ʻi ai hano ʻila, ʻo pehē: Kuó u ikuna peá u [a]malamalaki toko taha pē ʻa e [b]tataʻoʻanga uainé, ʻio ʻa e tataʻoʻanga uaine ʻo e kakaha ʻo e houhau ʻo e ʻOtua Māfimafí.

108 ʻE toki fakakalauni ʻaki leva ia ʻa hono nāunaú, ke ʻafio ʻi he [a]taloni ʻo hono mālohí ke pule ʻo taʻengata pea taʻengata.

109 Kae vakai, pea ʻilo ange, naʻá ma mamata ki he nāunau mo e kakai ʻoku nofo ʻi he maama fakatilesitialé, pea naʻa nau taʻefaʻalaua ʻo hangē ko e ngaahi fetuʻu ʻi he ʻatā ʻo e langí, pe hangē ko e ʻoneʻone ʻi he matātahí;

110 Peá ma fanongo ki he leʻo ʻo e ʻEikí ʻoku folofola: ʻE peluki ʻe kinautolú ni kotoa pē ʻa e tui, pea ʻe [a]fakamoʻoni ʻe he ʻelelo kotoa pē kiate ia ʻoku ʻafio ʻi he taloní ʻo taʻengata pea taʻengata;

111 Koeʻuhí ʻe fakamāuʻi ʻa kinautolu ʻo fakatatau ki heʻenau ngaahi ngāué, pea ʻe maʻu ʻe he tangata taki taha ʻo fakatatau ki heʻene ngaahi [a]ngāue ʻaʻaná, ʻa ʻene pule ʻaʻana, ʻi he ngaahi [b]nofoʻanga kuo teuteú;

112 Pea te nau hoko ko e kau tamaioʻeiki ʻa e Fungani Māʻolungá; ka ko e [a]potu ʻoku [b]ʻafio ai ʻa e ʻOtuá mo Kalaisí ʻe ʻikai te nau lava ʻo haʻu ki ai, ʻi he ngaahi maama ʻoku ʻikai hano ngataʻanga.

113 Ko e ngataʻanga ʻeni ʻo e meʻa-hā-mai naʻá ma mamata ki aí, ʻa ia naʻe fekau ke ma tohi lolotonga ʻema kei ʻi he Laumālié.

114 Ka ʻoku fuʻu [a]maʻongoʻonga mo fakaofo ʻa e ngaahi ngāue ʻa e ʻEikí, pea mo e ngaahi [b]meʻa lilo ʻo hono puleʻangá ʻa ia naʻá ne fakahā mai kiate kimauá, ʻa ia ʻoku māʻolunga ange ʻi he meʻa kotoa pē ʻoku faʻa ʻiló, ʻi he nāunau, pea ʻi he māfimafi, pea ʻi he pule;

115 ʻA ia naʻá ne fekau kiate kimaua ke ʻoua te ma tohi lolotonga ʻema ʻi he Laumālié, pea ʻoku ʻikai [a]ngofua ke lea ʻaki ia ʻe he tangatá;

116 Pea ʻoku ʻikai [a]faʻa lava ʻe he tangatá ke fakahā ia, he ʻoku lava pē ke mamata ki ai mo [b]ʻiloʻi ia ʻi he mālohi ʻo e Laumālie Māʻoniʻoní, ʻa ia ʻoku foaki ʻe he ʻOtuá kiate kinautolu ʻoku ʻofa ʻiate iá, pea nau fakahaohaoaʻi ʻa kinautolu ʻi hono ʻaó;

117 ʻA ia ʻokú ne foaki ki ai ʻa e faingamālie ko ʻeni ke mamata mo ʻiloʻi maʻanautolu pē;

118 Koeʻuhí ke nau lava ʻi he mālohi mo e fakahā ʻa e Laumālié, lolotonga ʻenau ʻi he kakanó, ʻo kātakiʻi ʻa e nofo ʻi hono ʻaó ʻi he maama ʻo e nāunaú.

119 Pea ke ʻa e ʻOtuá mo e Lamí ʻa e nāunau, mo e lāngilangi, mo e pule ʻo taʻengata pea taʻengata. ʻĒmeni.

- ◀1a
ʻĪsaia 1:2.

- ◀b
Selem. 10:10. FFL ʻOtuá—ʻOtua ko e ʻAló.

- ◀c
ʻĪsaia 43:11; Hōsea 13:4.

- ◀d
FFL Fakamoʻuí (ʻEikí).

- ◀2a
2 Nīfai 2:24; T&F 38:1–3.

- ◀b
Fakahā 15:3.

- ◀3a
1 Ng. Tuʻi 8:56; T&F 1:38; 64:31.

- ◀4a
Hepelū 13:8; T&F 35:1; 38:1–4; 39:1–3.

- ◀b
Same 102:25–27; Hepelū 1:12.

- ◀5a
ʻEke. 34:6; Same 103:8. FFL ʻAloʻofá.

- ◀b
Teut. 6:13; Siosiua 4:23–24. FFL Loto-ʻapasiá; Manavaheé.

- ◀c
T&F 4:2.

- ◀6a
FFL Nāunau Fakasilesitialé.

- ◀7a
T&F 42:61; 59:4; 98:12; 121:26–33.

- ◀b
FFL Meʻa Lilo ʻa e ʻOtuá, Ngaahi.

- ◀9a
FFL Potó.

- ◀b
FFL ʻIló.

- ◀c
ʻĪsaia 29:14; 2 Nīfai 9:28–29.

- ◀10a
FFL Fakahaá; Fakamoʻoní.

- ◀b
Molonai 10:5.

- ◀c
FFL Mālohí.

- ◀d
ʻĪsaia 64:4; 1 Kol. 2:9; 3 Nīfai 17:15–17; T&F 76:114–116.

- ◀11a
Fakahā 1:10.

- ◀12a
T&F 110:1; 137:1; 138:11, 29.

- ◀b
FFL Liliú.

- ◀13a
Mōsese 4:2.

- ◀14a
T&F 109:57.

- ◀b
FFL Meʻa-hā-maí.

- ◀15a
FFL Liliu ʻa Siosefa Sāmitá (LSS).

- ◀16a
Sione 5:28.

- ◀b
FFL Foha ʻo e Tangatá.

- ◀17a
FFL Ngāué, Ngaahi.

- ◀b
FFL Toetuʻú.

- ◀c
Ngāue 24:15.

- ◀19a
FFL Fakalaulaulotó.

- ◀20a
FFL Sīsū Kalaisi—Ko e nāunau ʻo Sīsū Kalaisí.

- ◀b
Ngāue 7:56.

- ◀c
FFL ʻOtuá—ʻOtua ko e Tamaí.

- ◀21a
Mātiu 25:31; T&F 130:6–7; 136:37.

- ◀b
FFL Fakamāʻoniʻoniʻí.

- ◀c
FFL Huú.

- ◀22a
FFL Fakamoʻoní.

- ◀b
T&F 20:17.

- ◀23a
FFL Sīsū Kalaisi—Ko e ngaahi hā holo ʻa Kalaisi hili ʻene moʻui fakamatelié.

- ◀b
FFL ʻOtuá—ʻOtua ko e Tamaí.

- ◀c
Sione 1:14. FFL ʻAlo pē Taha naʻe Fakatupú.

- ◀24a
Hepelū 1:1–3; 3 Nīfai 9:15; T&F 14:9; 93:8–10.

- ◀b
Mōsese 1:31–33; 7:30. FFL Fakatupú.

- ◀c
Ngāue 17:28, 29; Hepelū 12:9; FFL Foha mo e Ngaahi ʻOfefine ʻo e ʻOtuá, Ngaahi.

- ◀25a
T&F 29:36–39; Mōsese 4:1–4. FFL Tēvolo.

- ◀26a
ʻĪsaia 14:12–17. FFL Lusifā.

- ◀27a
Luke 10:18.

- ◀28a
Fakahā 12:9.

- ◀b
FFL Tēvolo.

- ◀c
FFL Tau ʻi he Langí.

- ◀29a
Fakahā 13:7; 2 Nīfai 2:18; 28:19–23.

- ◀31a
FFL Hē mei he Moʻoní.

- ◀32a
FFL Foha ʻo e Malaʻiá, Ngaahi.

- ◀b
T&F 76:26; Mōsese 5:22–26.

- ◀34a
Mātiu 12:31–32. FFL Fakamolemolé, Fakamolemoleʻí.

- ◀35a
2 Pita 2:20–22; ʻAlamā 39:6. FFL Angahala ʻoku ʻIkai Fakamolemoleá.

- ◀b
Hepelū 6:4–6; 1 Nīfai 19:7; T&F 132:27.

- ◀36a
Fakahā 19:20; 20:10; 21:8; 2 Nīfai 9:16; 28:23; ʻAlamā 12:16–18; T&F 63:17.

- ◀37a
FFL Mate Fakalaumālié.

- ◀38a
FFL Foha ʻo e Malaʻiá, Ngaahi.

- ◀39a
FK huhuʻi; vakai ki he veesi 38. ʻE toe tuʻu ʻa e kakai kotoa pē. Vakai ki he ʻAlamā 11:41–45. FFL Fakaake, Fakaakeʻí.

- ◀b
FFL Toetuʻú.

- ◀c
FFL Sīsū Kalaisi.

- ◀40a
3 Nīfai 27:13–22. FFL Ongoongoleleí; Palani ʻo e Huhuʻí.

- ◀41a
FFL Kalusefaí.

- ◀b
ʻĪsaia 53:4–12; Hepelū 9:28.

- ◀c
1 Sione 2:1–2.

- ◀d
FFL Fakamāʻoniʻoniʻí.

- ◀e
FFL Huhuʻí.

- ◀42a
FFL Fakamoʻuí.

- ◀44a
FFL Malaʻiá.

- ◀b
T&F 19:6–12.

- ◀c
FFL Tēvolo.

- ◀d
ʻĪsaia 66:24; Maʻake 9:43–48.

- ◀45a
T&F 29:28–29.

- ◀48a
Fakahā 20:1.

- ◀b
FK tautea, taʻofi.

- ◀c
ʻAlamā 42:22.

- ◀50a
FFL Fakamoʻoní.

- ◀b
FFL Toetuʻú.

- ◀51a
T&F 20:25–27, 37.

- ◀b
FFL Papitaisó.

- ◀c
T&F 128:13.

- ◀d
Loma 6:3–5. FFL Papitaisó—Ko e papitaiso ʻi he fakaukú.

- ◀52a
2 Nīfai 9:23; Molonai 8:25–26.

- ◀b
FFL Haohaoá.

- ◀c
FFL Meʻa-foaki ʻo e Laumālie Māʻoniʻoní; Nimá, Hilifaki ʻo e.

- ◀d
FFL Fakanofó.

- ◀e
FFL Mafaí.

- ◀53a
FFL Fakamaʻú.

- ◀b
ʻEfesō 1:13; T&F 88:3–5. FFL Laumālie Māʻoniʻoni ʻo e Talaʻofá.

- ◀54a
Hepelū 12:23; T&F 93:21–22. FFL ʻUluaki Fānaú.

- ◀55a
2 Pita 1:3–4; T&F 50:26–28; 84:35–38.

- ◀56a
ʻEke. 19:6; Fakahā 1:5–6; 20:6.

- ◀57a
FFL Taulaʻeiki, Lakanga Taulaʻeiki Faka-Melekisētekí.

- ◀b
Sēnesi 5:21–24. FFL ʻĪnoke.

- ◀c
T&F 107:1–4.

- ◀58a
Same 82:1, 6; Sione 10:34–36. FFL Tangatá—Ko e tangatá, ʻokú ne ʻi he tuʻunga ke ne lava ʻo hoko ʻo hangē ko e Tamai Fakahēvaní.

- ◀b
FFL Foha mo e Ngaahi ʻOfefine ʻo e ʻOtuá, Ngaahi.

- ◀c
T&F 121:32. FFL ʻOtuá.

- ◀59a
Luke 12:42–44; 3 Nīfai 28:10; T&F 84:36–38.

- ◀60a
Fakahā 3:5; 21:7.

- ◀61a
Sione 5:41–44; 1 Kol. 3:21–23.

- ◀b
2 Nīfai 33:6; ʻAlamā 26:11–16. FFL Nāunaú.

- ◀c
T&F 49:6.

- ◀62a
Same 15:1–3; 24:3–4; 1 Nīfai 15:33–34; Mōsese 6:57.

- ◀b
T&F 130:7. FFL Moʻui Taʻengatá.

- ◀63a
T&F 88:96–98. FFL Hāʻele ʻAnga Ua Mai ʻa Sīsū Kalaisí.

- ◀b
Mātiu 24:30.

- ◀c
T&F 58:22. FFL Sīsū Kalaisi—Ko e pule ʻa Kalaisi ʻi he Nofo Tuʻí.

- ◀64a
Fakahā 20:6.

- ◀65a
FFL Toetuʻú.

- ◀66a
ʻĪsaia 24:23; Hepelū 12:22–24; Fakahā 14:1; T&F 84:2; 133:56.

- ◀b
FFL Saione.

- ◀67a
T&F 45:9–12.

- ◀b
Hepelū 12:23; T&F 76:53–54. FFL ʻUluaki Fānaú.

- ◀68a
FFL Tohi ʻo e Moʻuí.

- ◀b
FFL Sīsū Kalaisi—Fakamaau.

- ◀69a
T&F 129:3; 138:12.

- ◀b
Molonai 10:32–33.

- ◀c
FFL Fuakava Foʻou mo Taʻengatá.

- ◀d
FFL Fakaleleí, Fakaleleiʻí.

- ◀e
FFL Taʻataʻá.

- ◀70a
T&F 88:28–29; 131:1–4; 137:7–10. FFL Nāunau Fakasilesitialé.

- ◀b
T&F 137:1–4.

- ◀c
Mātiu 13:43.

- ◀71a
T&F 88:30. FFL Nāunau Fakatelesitialé.

- ◀b
1 Kol. 15:40–41.

- ◀72a
T&F 137:7, 9.

- ◀b
FFL Fonó.

- ◀73a
ʻAlamā 40:11–14. FFL Laumālié.

- ◀b
T&F 88:99; 138:8. FFL Fakamoʻui ʻo e Pekiá; Heli.

- ◀c
1 Pita 3:19–20; 4:6; T&F 138:28–37.

- ◀d
FFL Ongoongoleleí.

- ◀74a
FFL Fakamoʻoní.

- ◀78a
1 Kol. 15:40–42.

- ◀79a
T&F 56:16.

- ◀81a
T&F 88:31. FFL Nāunau Fakatilesitialé.

- ◀82a
T&F 138:21.

- ◀84a
2 Nīfai 9:12; ʻAlamā 12:11. FFL Heli.

- ◀85a
FFL Tēvolo.

- ◀b
ʻAlamā 11:41; T&F 43:18; 88:100–101.

- ◀c
FFL Lami ʻa e ʻOtuá.

- ◀87a
T&F 138:37.

- ◀93a
FFL Loto-ʻapasiá.

- ◀94a
T&F 130:7.

- ◀b
FFL ʻUluaki Fānaú.

- ◀c
1 Kol. 13:12.

- ◀d
FFL ʻAloʻofá.

- ◀95a
T&F 29:13; 78:5–7; 84:38; 88:107; 132:20.

- ◀96a
1 Kol. 15:40–41.

- ◀99a
1 Kol. 3:4–7, 22.

- ◀101a
FFL Fuakava Foʻou mo Taʻengatá.

- ◀102a
1 Tēsal. 4:16–17; T&F 88:96–98.

- ◀b
T&F 78:21.

- ◀103a
Fakahā 21:8; T&F 63:17–18.

- ◀b
FFL Loí.

- ◀c
FFL Tonó.

- ◀104a
FFL Malaʻiá.

- ◀105a
Sute 1:7.

- ◀106a
FFL Heli.

- ◀b
T&F 19:3–20.

- ◀c
T&F 87:6.

- ◀d
ʻEfesō 1:10.

- ◀e
1 Kol. 15:24–28.

- ◀f
Hepelū 10:14.

- ◀107a
Fakahā 19:15; T&F 88:106; 133:46–53.

- ◀b
Sēnesi 49:10–12; ʻĪsaia 63:1–3.

- ◀108a
T&F 137:3.

- ◀110a
Filipai 2:9–11; Mōsaia 27:31.

- ◀111a
Fakahā 20:12–13. FFL Ngāué, Ngaahi.

- ◀b
Sione 14:2; T&F 59:2; 81:6.

- ◀112a
T&F 29:29.

- ◀b
Fakahā 21:23–27.

- ◀114a
Fakahā 15:3; Molom. 9:16–18; Mōsese 1:3–5.

- ◀b
Sēkope 4:8.

- ◀115a
2 Kol. 12:4.

- ◀116a
3 Nīfai 17:15–17; 19:32–34.

- ◀b
1 Kol. 2:10–12.

VAHE 77

Ko e fakahā naʻe fai kia Siosefa Sāmita ko e Palōfitá, ʻi Hailame, ʻi ʻOhaiō, ʻi Māʻasi 1832 (History of the Church, 1:253–255). Naʻe tohi ʻe he Palōfitá, “ʻO fekauʻaki mo e liliu ʻo e ngaahi Folofolá, naʻá ku maʻu ai ʻa e fakamatala ko ʻení ʻo kau ki he Fakahā kia Sioné” (History of the Church, 1:253).

1–4, ʻOku maʻu ʻe he fanga manú ha laumālie pea te nau nofo ʻi he fiefia taʻengata ʻi ha māmani taʻe-faʻa-mate; 5–7, ʻOku taʻu ʻe 7,000 ʻa e moʻui fakamatelie ʻa e māmani ko ʻení; 8–10, ʻOku fakafoki mai ʻa e ongoongoleleí ʻe ha kau ʻāngelo kehekehe pea nau ngāue ʻi he māmaní; 11, Ko hono fakamaʻu ʻo e toko 144,000; 12–14, ʻE hāʻele mai ʻa Kalaisi ʻi he kamataʻanga ʻo e taʻu hono fitu afé, 15, ʻE fokotuʻu hake ha palōfita ʻe ua ki he puleʻanga ʻo e kau Siú.

1

Fehuʻi. Ko e hā ʻa e [a]tahi sioʻata ʻoku lau ki ai ʻa Sione ʻi he vahe hono 4 mo e veesi hono 6 ʻo e Tohi Fakahaá?

Talí. Ko e [b]māmaní ia, ʻi hono tuʻunga fakamāʻoniʻoniʻi, taʻe-faʻa-mate, mo [c]taʻengatá.

2

Fehuʻi. Ko e hā ʻa e meʻa ʻoku totonu ke mahino kiate kitautolu ʻo kau ki he fanga manu ʻe fā ʻa ia ʻoku lau ki ai ʻi he veesi pē ko iá?

Talí. Ko e ngaahi [a]lea fakatātā ia, ʻoku ngāue ʻaki ʻe he Tangata Maʻu Fakahā, ko Sioné, ʻi hono fakamatalaʻi ʻo e [b]langí, ko e [c]palataisi ʻo e ʻOtuá, ko e [d]fiefia ʻa e tangatá, pea mo e fanga manú, mo e ngaahi meʻa totoló, mo e fanga manupuna ʻo e ʻataá; ko e meʻa ʻoku fakalaumālié ʻi he tatau ʻo e meʻa ʻoku fakaemāmaní; mo e meʻa ʻoku fakaemāmaní ʻoku ʻi he tatau ʻo e meʻa ʻoku fakalaumālié; ko e [e]laumālie ʻo e tangatá ʻoku ʻi he tatau ia ʻo hono sinó, ʻo hangē foki ko e laumālie ʻo e [f]manú, mo e meʻa moʻui kehe kotoa pē ʻa ia naʻe fakatupu ʻe he ʻOtuá.

3

Fehuʻi. ʻOku fakangatangata koā ʻa e fanga manu ʻe faá ki ha fanga manu kehekehe fakafoʻituitui, pe ko haʻanau fakafofongaʻi ha ngaahi faʻahinga pe kalasi kehekehe?

Talí. ʻOku fakangatangata ia ki he fanga manu kehekehe ʻe fā, ʻa ia naʻe fakahā kia Sione, ke fakafofongaʻi ʻa e nāunau ʻo e ngaahi faʻahinga ʻo e ngaahi meʻa moʻuí ʻi honau ikuʻangá pe [a]tuʻunga honau fakatupú, ʻi heʻenau maʻu ʻa ʻenau [b]fiefia taʻengatá.

4

Fehuʻi. Ko e hā ʻa e meʻa ʻoku totonu ke mahino kiate kitautolu ʻo kau ki he ngaahi mata mo e ngaahi kapakau ʻa ia naʻe maʻu ʻe he fanga manú?

Talí. Ko honau ngaahi matá ko e fakafofonga ia ʻo e maama mo e [a]ʻpoto, ʻa ia ko e pehē, ʻoku nau fonu ʻi he poto; pea ko honau ngaahi kapakaú ko e fakafofonga ia ʻo e [b]mālohi, ke ngaue, ke ngāue, mo e alā meʻa peheé.

5

Fehuʻi. Ko e hā ʻa e meʻa ʻoku totonu ke mahino kiate kitautolu ʻo kau ki he [a]kaumātuʻa ʻe toko uofulu mā fā ʻa ia naʻe lau ki ai ʻa Sioné?

Talí. ʻOku totonu ke mahino kiate kitautolú, ko e kaumātuʻa ko ia ʻa ia naʻe mamata ki ai ʻa Sioné, ko e kaumātuʻa ia kuo [b]faivelenga ʻi he ngāue ʻo e lakanga fakafaifekaú, pea kuo nau mate; ʻa ia naʻa nau kau ki he ngaahi siasi ʻe [c]fitú, pea naʻa nau lolotonga ʻi he palataisi ʻo e ʻOtuá.

6

Fehuʻi. Ko e hā ʻa e meʻa ʻoku totonu ke mahino kiate kitautolu ʻo kau ki he tohi ʻa ia naʻe mamata ki ai ʻa Sioné, ʻa ia naʻe [a]fakamaʻu ʻi hono tuʻá ʻaki ʻa e meʻa fakamaʻu ʻe fitú?

Talí. ʻOku totonu ke mahino kiate kitautolu ʻoku tuʻu ʻi ai ʻa e finangalo kuo fakahā mai, mo e ngaahi [b]meʻa lilo, mo e ngaahi ngāue ʻa e ʻOtuá; ko e ngaahi meʻa fufū ʻo ʻene pule ʻoku kau ki he [c]māmani ko ʻení lolotonga ʻa e taʻu ʻe fitu afe ʻo ʻene moʻuí, pe ko ʻene moʻui ʻi he anga fakaemāmaní.

7

Fehuʻi. Ko e hā ʻa e meʻa ʻoku totonu ke mahino kiate kitautolu ʻo kau ki he meʻa fakamaʻu ʻe fitu naʻe fakamaʻu ʻaki iá?

Talí. ʻOku totonu ke mahino kiate kitautolu, ʻoku ʻi he ʻuluaki meʻa fakamaʻú ʻa e ngaahi meʻa ʻo e [a]ʻuluaki taʻu ʻe taha afé, pea ʻi hono uá foki ʻa e ngaahi meʻa ʻo e taʻu ʻe taha afe hono uá, ʻo pehē atu ai pē ʻo aʻu ki hono fitú.

8

Fehuʻi. Ko e hā ʻa e meʻa ʻoku totonu ke mahino kiate kitautolu ʻo kau ki he kau ʻāngelo ʻe toko fā ʻa ia ʻoku lau ki ai ʻi he vahe hono fitu mo e ʻuluaki veesi ʻo e Tohi Fakahaá?

Talí. ʻOku totonu ke mahino kiate kitautolu ko e kau ʻāngelo ʻe toko fā ia kuo fekau atu mei he ʻOtuá, ʻa ia kuo foaki ki ai ʻa e mālohi ki he potu ʻe fā ʻo e māmaní, ke fakahaofi ʻa e moʻui mo fakaʻauha; ko kinautolu ʻeni ʻoku nau maʻu ʻa e ongoongolelei [a]taʻengatá ke ʻoatu ki he puleʻanga kotoa pē, faʻahinga, lea, mo e kakai kotoa pē; ʻoku ʻiate kinautolu ʻa e mālohi ke tāpuniʻi ʻa e ngaahi langí, ke fakamaʻu ki he moʻuí, pe lī hifo ki he ngaahi [b]potu ʻo e fakapoʻulí.

9

Fehuʻi. Ko e hā ʻa e meʻa ʻoku totonu ke mahino kiate kitautolu ʻo kau ki he ʻāngelo ʻoku ʻalu hake mei he hahaké, ʻi he Tohi ʻo e Fakahaá, vahe 7 mo e veesi 2?

Talí. ʻOku totonu ke mahino kiate kitautolu, ko e ʻāngelo ʻoku ʻalu hake mei he hahaké ko ia ia ʻa ia kuo foaki ki ai ʻa e meʻa fakamaʻu ʻa e ʻOtua moʻuí ki he ngaahi faʻahinga ʻe hongofulu mā ua ʻo [a]ʻIsilelí; ko ia, ʻokú ne kalanga ki he kau ʻāngelo ʻe toko fā ʻoku maʻu ʻa e ongoongolelei taʻengatá, ʻo pehē: ʻOua ʻe maumauʻi ʻa e fonuá, pe ko e tahí, pe ko e ngaahi ʻakaú, kae ʻoua ke ʻosi ʻemau fakamaʻu ʻa e kau tamaioʻeiki ʻa hotau ʻOtuá ʻi honau foʻi [b]laʻé. Pea, kapau te mou maʻu ia, ko [c]ʻIlaiase ʻeni ʻa ia naʻe pehē ʻe haʻu ke tānaki fakataha ʻa e ngaahi faʻahinga ʻo ʻIsilelí pea [d]fakafoki mai ʻa e ngaahi meʻa kotoa pē.

10

Fehuʻi. Ko e fē ʻa e taimi ʻe fakahoko ai ʻa e ngaahi meʻa ʻoku lau ki ai ʻa e vahe ko ʻení?

Talí. ʻE fakahoko ia ʻi hono [a]ono ʻo e taʻu ʻe taha afé, pe ʻi he fakaava ʻa e meʻa fakamaʻu hono onó.

11

Fehuʻi. Ko e hā ʻa e meʻa ʻoku totonu ke mahino kiate kitautolu ʻi hono fakamaʻu ʻo e toko [a]taha kilu fā mano fā afe, mei he ngaahi faʻahinga kotoa ʻo ʻIsilelí—ko e toko taha mano ua afe mei he faʻahinga taki taha?

Talí. ʻOku totonu ke mahino kiate kitautolu ko kinautolu kuo fakamaʻú ko e kau [b]taulaʻeiki lahi ia kuo fakanofo ki he lakanga toputapu ʻo e ʻOtuá, ke nau ʻoatu ʻa e ongoongolelei taʻengatá; he ko kinautolu ia kuo fakanofo mei he puleʻanga kotoa pē, faʻahinga, lea, mo e kakai, ʻe he kau ʻāngelo ʻa ia kuo foaki ki ai ʻa e mālohi ki he ngaahi puleʻanga ʻo e māmaní, ke ʻomi ʻa kinautolu kotoa pē ʻe fie haʻú ki he siasi ʻo e [c]ʻUluaki Fānaú.

12

Fehuʻi. Ko e hā ʻa e meʻa ʻoku totonu ke mahino kiate kitautolu ʻo kau ki hono ifi ʻo e ngaahi [a]talupite, ʻa ia ʻoku lau ki ai ʻi hono 8 ʻo e vahe ʻo e Tohi Fakahaá?

Talí. ʻOku totonu ke mahino kiate kitautolu ʻoku hangē ko e fakatupu ʻe he ʻOtuá ʻa e māmaní ʻi he ʻaho ʻe onó, peá ne fakaʻosi ʻene ngāué ʻi he fitu ʻo e ʻahó, peá ne [b]fakatapui ia, peá ne ngaohi foki ʻa e tangatá mei he [c]efu ʻo e kelekelé, ʻe pehē foki, ʻi he kamataʻanga ʻo hono fitu ʻo e taʻu ʻe afé ʻe [d]fakatapui ʻe he ʻEiki ko e ʻOtuá ʻa e māmaní, pea fakaʻosi ʻa hono fakamoʻui ʻo e tangatá, pea [e]fakamāuʻi ʻa e ngaahi meʻa kotoa pē, pea te ne [f]huhuʻi ʻa e ngaahi meʻa kotoa pē, tuku kehe pē ʻa ia kuo ʻikai te ne fakamoʻulaloaʻi ki hono mālohí, ʻa ia te ne fakamaʻu ai ʻa e ngaahi meʻa kotoa pē, ki he ngataʻanga ʻo e ngaahi meʻa kotoa pē; pea ko hono ifiʻi ʻo e ngaahi talupite ʻa e kau ʻāngelo ʻe toko fitú ko e teuteu ia mo hono fakaʻosi ʻo ʻene ngāué, ʻi he kamataʻanga ʻo hono fitu ʻo e taʻu ʻe afé—ko hono teuteu ʻo e hāʻeleʻangá ki muʻa ʻi he taimi ʻo ʻene hāʻele maí.

13

Fehuʻi. Ko e fē ʻa e taimi ʻe fakahoko ai ʻa e ngaahi meʻa, ʻa ia kuo tohi ʻi he 9 hono vahe ʻo e Tohi Fakahaá?

Talí. ʻE fakahoko ia hili hono fakaava ʻo e meʻa fakamaʻu hono fitú, ki muʻa ʻi he hāʻele mai ʻa Kalaisí.

14

Fehuʻi. Ko e hā ʻa e meʻa ʻoku totonu ke mahino kiate kitautolu ʻo kau ki he kiʻi tohi naʻe [a]kai ʻe Sioné, ʻo hangē ko ia ʻoku lau ki ai hono 10 ʻo e vahe ʻo e Tohi Fakahaá?

Talí. ʻOku totonu ke mahino kiate kitautolu ko ha ngāue mo e tuʻutuʻuni ia, kiate ia ke ne [b]tānaki ʻa e ngaahi faʻahinga ʻo ʻIsilelí; vakai, ko ʻIlaiase ʻeni, ʻa ia ʻe pau ke haʻu, ʻo hangē ko ia kuo tohí, pea [c]fakafoki mai ʻa e ngaahi meʻa kotoa pē.

15

Fehuʻi. Ko e hā ʻa e meʻa ʻoku totonu ke mahino ʻo kau ki he ongo [a]fakamoʻoni, ʻi hono hongofulu mā taha ʻo e vahe ʻo e Tohi Fakahaá?

Talí. Ko e ongo palōfita kinaua ʻe toko ua ʻe fokotuʻu hake ki he puleʻanga ʻo e kau [b]Siú ʻi he ngaahi ʻaho [c]fakaʻosí, ʻi he taimi ʻo e [d]fakafoʻoú, pea te na kikite ki he kau Siú ʻi he hili hono tānaki mai ʻa kinautolú, pea langa hake ʻa e kolo ko Selūsalemá ʻi he [e]fonua ʻo ʻenau ngaahi tamaí.

- ◀1a
T&F 130:6–9.

- ◀b
T&F 88:17–20, 25–26.

- ◀c
FFL Māmaní—Ko e tuʻunga fakaʻosi ʻo e māmaní; Nāunau Fakasilesitialé.

- ◀2a
FFL Fakataipé.

- ◀b
FFL Langí.

- ◀c
FFL Palataisi.

- ◀d
FFL Fiefiá.

- ◀e
ʻEta 3:15–16; ʻĒpa. 5:7–8. FFL Laumālié.

- ◀f
Mōsese 3:19.

- ◀3a
T&F 93:30; Mōsese 3:9.

- ◀b
T&F 93:33–34.

- ◀4a
FFL ʻIló.

- ◀b
FFL Mālohí.

- ◀5a
Fakahā 4:4, 10.

- ◀b
Fakahā 14:4–5.

- ◀c
Fakahā 1:4.

- ◀6a
Fakahā 5:1.

- ◀b
FFL Meʻa Lilo ʻa e ʻOtuá, Ngaahi.

- ◀c
FFL Māmaní.

- ◀7a
T&F 88:108–110.

- ◀8a
Fakahā 14:6–7.

- ◀b
Mātiu 8:11–12; 22:1–14; T&F 133:71–73.

- ◀9a
Fakahā 7:4–8.

- ◀b
ʻIsikeli 9:4.

- ◀c
FFL ʻIlaiase.

- ◀d
FFL Fakafoki Mai ʻo e Ongoongoleleí.

- ◀10a
Fakahā 6:12–17.

- ◀11a
Fakahā 14:3–5.

- ◀b
FFL Taulaʻeiki Lahi.

- ◀c
T&F 76:51–70. FFL ʻUluaki Fānaú.

- ◀12a
Fakahā 8:2.

- ◀b
Sēnesi 2:1–3; ʻEke. 20:11; 31:12–17; Mōsaia 13:16–19; Mōsese 3:1–3; ʻĒpa. 5:1–3.

- ◀c
Sēnesi 2:7.

- ◀d
T&F 88:17–20.

- ◀e
FFL Sīsū Kalaisi—Fakamaau.

- ◀f
FFL Huhuʻí.

- ◀14a
ʻIsikeli 2:9–10; 3:1–4; Fakahā 10:10.

- ◀b
FFL ʻIsileli—Ko hono tānaki ʻo ʻIsilelí.

- ◀c
Mātiu 17:11.

- ◀15a
Fakahā 11:1–14.

- ◀b
FFL Siú, Kau.

- ◀c
FFL ʻAho Fakaʻosí, Ngaahi.

- ◀d
FFL Fakafoki Mai ʻo e Ongoongoleleí.

- ◀e
ʻĀmosi 9:14–15.

VAHE 78

Ko e fakahā naʻe fai mai ʻia Siosefa Sāmita ko e Palōfitá, ʻi Hailame, ʻi ʻOhaiō, ʻi Māʻasi 1832 (History of the Church, 1:255–257). Naʻe foaki ʻe he ʻEikí kia Siosefa Sāmita ʻa e founga ʻoku fakataumuʻa ki hono fokotuʻu ʻo ha fale tukuʻanga koloa maʻá e kau masivá. Naʻe ʻikai ke lelei ʻi he taimi kotoa pē ke ʻiloʻi ʻe he māmaní ʻa e hingoa ʻo e niʻihi naʻe folofola ki ai ʻa e ʻEikí ʻi he ngaahi fakahaá; ko ia ai, ʻi hono pulusi ʻo e fakahā ko ʻení mo e niʻihi ʻo e ngaahi fakahā ki muí, naʻe ui ʻaki ʻa e kau tangata ʻo e siasí ha ngaahi hingoa kehe mei honau hingoa totonú. ʻI he hoko ʻo ʻikai toe ʻaonga ke fakapuliki ʻa e ngaahi hingoa ʻo e kakai naʻe folofola ki aí, naʻe toki fakahā ki mui honau ngaahi hingoa totonú ʻo haʻi mai ʻi mui. Ka koeʻuhí ko e ʻikai kei ʻi ai ha fie maʻu mahuʻinga he ʻahó ni ke hoko atu hono ngāue ʻaki ʻo e ngaahi hingoa fakapulipulí, ko e ngaahi hingoa totonú pē ʻoku ngāue ʻaki atu heni he taimí ni ʻo hangē ko ia naʻe hiki ʻi he ngaahi ʻuluaki tatau ʻo e fakahaá.

1–4, ʻOku totonu ke fokotuʻu ʻe he Kāingalotú ha fale tukuʻanga koloa; 5–12, ʻE hanga ʻe hono fakaʻaongaʻi fakapotopoto ʻo ʻenau ngaahi koloá ʻo fakatupu honau fakamoʻuí; 13–14, ʻOku totonu ke ʻoua ʻe fakafalala ʻa e Siasí ki he ngaahi mālohi fakamāmani; 15–16, ʻOku ngāue ʻa Maikeli (ʻĀtama) ʻo fakatatau ki he tuʻutuʻuni ʻa e Tokotaha Māʻoniʻoní (Kalaisi); 17–22, ʻOku monūʻia ʻa e kau tui faivelengá, he te nau maʻu ʻa e ngaahi meʻa kotoa pē.

1 Naʻe folofola ʻa e ʻEikí kia Siosefa Sāmita, ko e Siʻí, ʻo pehē: Tokanga mai kiate au, ʻoku folofola ʻe he ʻEikí ko homou ʻOtuá, ʻa kimoutolu kuo fakanofo ki he lakanga fakataulaʻeiki [a]māʻolunga ʻo hoku siasí, ʻa ia kuo mou fakatahataha mai ʻa kimoutolú;

2 Pea fanongo ki he [a]akonaki ʻa e tokotaha kuó ne [b]fakanofo ʻa kimoutolu mei ʻolungá, ʻa ia te ne lea ʻi homou telingá ʻaki ʻa e ngaahi lea ʻo e potó, koeʻuhi ke hoko mai ʻa e fakamoʻuí kiate kimoutolu ʻi he meʻa kuo mou ʻomi ki hoku ʻaó, ʻoku folofola ʻe he ʻEiki ko e ʻOtuá.

3 He ko e moʻoni ʻoku ou pehē kiate kimoutolu, kuo hokosia ʻa e taimí, pea ʻoku ofi mai ia; pea vakai, pea ʻilo ange, ʻoku totonu ke ʻi ai ha [a]kautaha ʻo hoku kakaí ʻi he angi mo e fokotuʻu maʻu ʻo e ngaahi meʻa ʻo e [b]fale tukuʻanga koloa maʻá e kau [c]masiva ʻo hoku kakaí, ʻi he feituʻu ko ʻení pea ʻi he fonua ko [d]Saioné fakatouʻosi—

4 Ke hoko ko e kautaha mo e founga tuʻu maʻu mo taʻengata ki hoku siasí, ke fakatupulaki ki muʻa ʻa e ngāue, ʻa ia kuo mou fakapapau ke fai, koeʻuhí ko e fakamoʻui ʻo e tangatá, pea ki he lāngilangi ʻo hoʻomou Tamai ʻa ia ʻoku ʻi he langí;

5 Koeʻuhí ke mou [a]tatau ʻi he ngaahi haʻi ʻo e ngaahi meʻa fakalangí, ʻio, pea mo e ngaahi meʻa fakaemāmaní foki, koeʻuhí ke maʻu ai ʻa e ngaahi meʻa fakalangí.

6 He kapau ʻoku ʻikai te mou tatau ʻi he ngaahi meʻa fakamāmaní ʻoku ʻikai te mou lava ke tatau ʻi he maʻu ʻo e ngaahi meʻa fakalangí;

7 He kapau ʻoku mou loto ke u foaki kiate kimoutolu ha nofoʻanga ʻi he maama [a]fakasilesitialé, kuo pau ke mou [b]teuteuʻi ʻa kimoutolu ʻi hono [c]fai ʻo e ngaahi meʻa ʻa ia kuó u fekau kiate kimoutolu mo fie maʻu meiate kimoutolú.

8 Pea ko ʻeni, ko e moʻoni ʻoku folofola peheni ʻe he ʻEikí, ʻoku mahuʻinga ke fai ʻa e ngaahi meʻa kotoa pē ki hoku [a]fakalāngilangiʻí, ʻe kimoutolu kuo mou kau fakataha ʻi he [b]kautaha ko ʻení;

9 Pe, ʻi hono fakalea ʻe tahá, tuku ke nofo hifo ʻa ʻeku tamaioʻeiki ko Niueli K. Uitenií mo ʻeku tamaioʻeiki ko Siosefa Sāmita, ko e Siʻí, pea mo ʻeku tamaioʻeiki ko Sitenei Likitoní ʻo fealeaʻaki mo e kāingalotu ʻoku ʻi Saioné;

10 Ka ʻikai, ʻoku feinga ʻa [a]Sētane ke fakatafoki ʻa honau lotó mei he moʻoní, koeʻuhí ke nau hoko ʻo kui ʻo ʻikai mahino kiate kinautolu ʻa e ngaahi meʻa kuo teuteu maʻanautolú.

11 Ko ia, ʻoku ou fai ʻa e fekau kiate kimoutolu, ke teuteu mo fokotuʻutuʻu ʻa kimoutolu ʻaki ha aleapau pe [a]fuakava taʻengata ʻa ia ʻe ʻikai lava ʻo maumauʻi.

12 Pea ʻilonga ia te ne maumauʻi iá ʻe mole hono lakanga mo e tuʻunga ʻi he siasí, pea ʻe tukuange ia ki he ngaahi [a]fakatanga ʻa Sētané ʻo aʻu ki he ʻaho ʻo e huhuʻí.

13 Vakai, ko e teuteuʻanga ʻeni ʻa ia ʻoku ou teuteuʻi ʻaki ʻa kimoutolú, pea mo e tuʻunga, mo e faʻifaʻitakiʻanga ʻa ia ʻoku ou tuku kiate kimoutolú, ʻa ia te mou lava ai ʻo fakahoko ʻa e ngaahi fekau ʻa ia kuo ʻoatu kiate kimoutolú;

14 Koeʻuhí ke tupu ʻi heʻeku tauhi ʻofá, neongo ʻa e ngaahi [a]faingataʻa ʻe hoko mai kiate kimoutolú, ke tuʻu mālohi ʻa e siasí ʻiate ia pē ʻo māʻolunga ange ʻi he ngaahi meʻa kehe kotoa pē ʻi lalo ʻi he maama fakasilesitialé;

15 Koeʻuhí ke mou lava ʻo ʻalu hake ki he [a]kalauni kuo teuteu maʻamoutolú, pea fokotuʻu ʻa kimoutolu ko e kau [b]pule ki he ngaahi puleʻanga lahi, ʻoku folofola ʻe he ʻEiki ko e ʻOtuá, ko e Tokotaha Māʻoniʻoni ʻo Saioné, ʻa ia kuó ne fokotuʻu ʻa e ngaahi tuʻunga ʻo [c]ʻĀtama-ʻonitai-ʻĀmaní;

16 ʻA ia kuó ne fili ʻa [a]Maikeli ko homou pilinisi, mo fokotuʻu maʻu ʻa hono vaʻé, mo fokotuʻu ia ke māʻolunga, pea foaki kiate ia ʻa e ngaahi kī ʻo e fakamoʻuí ʻo fakatatau ki he faleʻi mo e tuʻutuʻuni ʻa e Tokotaha Māʻoniʻoní, ʻa ia ʻoku ʻikai hano kamataʻanga ʻo hono ngaahi ʻaho pe ha ngataʻanga ʻo ʻene moʻui.

17 Ko e moʻoni, ko e moʻoni, ʻoku ou pehē kiate kimoutolu, ko e fānau iiki ʻa kimoutolu, pea kuo teʻeki ai mahino kiate kimoutolu ʻa hono lahi ʻo e ngaahi tāpuaki mahuʻinga ʻoku maʻu ʻe he Tamaí ʻi hono toʻukupu ʻoʻoná pea kuo teuteu maʻamoutolú;

18 Pea ʻe ʻikai te mou lava ʻo [a]kātakiʻi ʻa e ngaahi meʻa kotoa pē ʻi he taimí ni; ka neongo iá, ke mou fiefia, he te u [b]tataki atu ʻa kimoutolu. ʻOku ʻamoutolu ʻa e puleʻangá pea ʻoku ʻamoutolu ʻa hono ngaahi tāpuakí, pea ʻoku ʻamoutolu ʻa e ngaahi koloa ʻo e [c]taʻengatá.

19 Pea ko ia ia ʻokú ne tali ʻa e ngaahi meʻa kotoa pē ʻi he [a]loto-fakafetaʻí ʻe ngaohi ia ke nāunauʻia; pea ʻe fakalahi atu ʻa e ngaahi meʻa ʻo e māmaní kiate ia, ʻio ʻo liunga [b]teau, ʻio, ʻo lahi ange.

20 Ko ia, mou fai ʻa e ngaahi meʻa kuó u fekau kiate kimoutolú, ʻoku folofola ʻe homou Huhuʻí, ʻio ʻa e Foha ko [a]ʻĀmaní, ʻa ia ʻokú ne teuteuʻi ʻa e ngaahi meʻa kotoa pē ʻi he teʻeki ai ke ne [b]toʻo atu ʻa kimoutolú;

21 He ko e [a]siasi ʻo e ʻUluaki Fānaú ʻa kimoutolu, pea te ne [b]toʻo hake ʻa kimoutolu ʻi he ʻao, pea tuʻutuʻuni ki he tangata kotoa pē ʻa hono tufakangá.

22 Pea ko ia ia ʻe hoko ko e [a]tauhi faivelenga mo [b]anga-fakapotopotó te ne maʻu ʻa e ngaahi meʻa [c]kotoa pē. ʻĒmeni.

- ◀1a
FFL Lakanga Taulaʻeiki Faka-Melekisētekí.

- ◀2a
FFL Akonakí (nauna).

- ◀b
FFL Fakanofó.

- ◀3a
T&F 82:11–12, 15–21.

- ◀b
T&F 72:9–10; 83:5–6.

- ◀c
T&F 42:30–31. FFL Uelofeá.

- ◀d
T&F 57:1–2.

- ◀5a
T&F 49:20. FFL Fakatapuí.

- ◀7a
FFL Nāunau Fakasilesitialé.

- ◀b
T&F 29:8; 132:3.

- ◀c
T&F 82:10.

- ◀8a
Mōsese 1:39.

- ◀b
T&F 92:1.

- ◀10a
FFL Tēvolo.

- ◀11a
FFL Fuakavá.

- ◀12a
1 Kol. 5:5; T&F 82:21; 104:8–10.

- ◀14a
T&F 58:2–4.

- ◀15a
FFL Hakeakiʻí; Kalauni.

- ◀b
Fakahā 5:10; T&F 76:56–60; 132:19.

- ◀c
FFL ʻĀtama-ʻOnitai-ʻĀmani.

- ◀16a
T&F 27:11; 107:54–55. FFL ʻĀtama.

- ◀18a
Sione 16:12; 3 Nīfai 17:2–3; T&F 50:40.

- ◀b
T&F 112:10.

- ◀c
FFL Moʻui Taʻengatá.

- ◀19a
Mōsaia 2:20–21. FFL Fakafetaʻí.

- ◀b
Mātiu 19:29.

- ◀20a
T&F 95:17.

- ◀b
1 Tēsal. 4:17.

- ◀21a
T&F 76:53–54.

- ◀b
T&F 88:96–98.

- ◀22a
FFL Lakanga Tauhí.

- ◀b
T&F 72:3–4.

- ◀c
T&F 84:38.

VAHE 79

Ko e fakahā naʻe fai mai ʻia Siosefa Sāmita ko e Palōfitá, ʻi Hailame, ʻi ʻOhaiō, ʻi Māʻasi 1832 (History of the Church, 1:257).

1–4, ʻOku ui ʻa Sēleti Kaata ke malanga ʻaki ʻa e ongoongoleleí ʻi he Fakafiemālié.

1 Ko e moʻoni ʻoku ou pehē kiate kimoutolu, ko hoku lotó ke toe ʻalu ʻa ʻeku tamaioʻeiki ko Sēleti Kātá ki he ngaahi fonua fakahahaké, mei he feituʻu ki he feituʻu, pea mei he kolo ki he kolo, ʻi he mālohi ʻo e fakanofo ʻa ia kuo [a]fakanofo ai iá, ʻo malanga ʻaki ʻa e ngaahi ongoongo fakafiefia ʻo e fiefia lahi, ʻio ʻa e ongoongolelei taʻengatá.

2 Pea te u fekau atu kiate ia ʻa e [a]Fakafiemālié, ʻa ia te ne akoʻi kiate ia ʻa e moʻoní pea mo e hala ke ne fou aí;

3 Pea ʻe fakatatau ki heʻene faivelengá, te u toe fakakalauni ʻaki ia ha ngaahi haʻinga uite.

4 Ko ia, tuku ke fiefia ho lotó, ʻa ʻeku tamaioʻeiki ko Sēleti Kātá pea ʻoua ʻe [a]manavahē, ʻoku folofola ʻe ho ʻEikí, ʻio ko Sīsū Kalaisí. ʻĒmeni.

- ◀1a
T&F 52:38. FFL Fakanofó.

- ◀2a
Sione 14:26. FFL Fakafiemālié.

- ◀4a
T&F 68:5–6.

VAHE 80

Ko e fakahā naʻe fai mai ʻia Siosefa Sāmita ko e Palōfitá, ʻi Hailame, ʻi ʻOhaiō, ʻi Māʻasi 1832 (History of the Church, 1:257).

1–5, ʻOku ui ʻa Sitīveni Puaneti mo ʻĪteni Sāmita ke na malanga ʻi ha feituʻu pē ʻokú na loto ki ai.

1 Ko e moʻoni, ʻoku folofola peheni ʻe he ʻEikí kiate koe, ʻa ʻeku tamaioʻeiki ko Sitīveni Puanetí: Ke ke ʻalu, ke ke ʻalu atu ki he māmaní pea [a]malanga ʻaki ʻa e ongoongoleleí ki he kakai kotoa pē ʻe ongo atu ki ai ho leʻó.

2 Pea ʻe fakatatau ki hoʻo fie maʻu ha hoa ngāué, te u foaki kiate koe ʻa ʻeku tamaioʻeiki ko ʻĪteni Sāmitá.

3 Ko ia, ke mo ʻalu pea malanga ʻaki ʻeku ongoongoleleí, neongo pē ki he tokelaú pe ki he tongá, pe ki he hahaké pe ki he hihifó, ʻoku tatau ai pē, he ʻoku ʻikai te mo lava ke fai hala.

4 Ko ia, fakahā ʻa e ngaahi meʻa kuó mo fanongo ki aí, mo tui moʻoni ki ai, pea [a]ʻiloʻi ʻoku moʻoní.

5 Vakai, ko e finangalo ʻeni ʻo ia ʻa ia kuó ne [a]ui ʻa kimouá, ko homo Huhuʻí, ʻio ko Sīsū Kalaisi. ʻĒmeni.

- ◀1a
Maʻake 16:15.

- ◀4a
FFL Fakamoʻoní.

- ◀5a
FFL Uí, Ui ʻe he ʻOtuá.

VAHE 81

Ko e fakahā naʻe fai mai ʻia Siosefa Sāmita ko e Palōfitá, ʻi Hailame, ʻi ʻOhaiō, ʻi Māʻasi 1832 (History of the Church, 1:257–258). ʻOku ui ʻa Feletiliki G. Uiliamisi ko ha taulaʻeiki lahi mo ha tokoni ʻi he Kau Palesiteni ʻo e Lakanga Fakataulaʻeiki Māʻolungá. ʻOku hā mei he lekooti fakahisitōliá naʻe ui ʻa Sese Kause ki he lakanga ʻo e tokoni kia Siosefa Sāmita ʻi he Kau Palesitení ʻi he taimi naʻe maʻu ai ʻa e fakahā ko ʻeni ʻi Māʻasi 1832. Neongo iá, tupu mei he ʻikai te ne fai atu ʻo fakatatau mo e anga ʻoku taau mo e lakanga ko ʻení, naʻe liliu ai ʻa e ui ko iá kia Feletiliki G. Uiliamisi. ʻOku totonu ke lau ʻa e fakahā (ʻa ia naʻe maʻu ʻi Māʻasi 1832) ko ha sitepu ia ki hono fokotuʻu ʻo e Kau Palesiteni ʻUluakí, pea tautautefito ki he ui ki he lakanga ʻo e tokoni ʻi he tuʻunga ko iá pea fakamatalaʻi mo hono fakaʻeiʻeiki ʻo e lakangá. Naʻe ngāue ai ʻa Sese Kause ʻi ha kiʻi taimi siʻi ka naʻe tuʻusi ia mei he Siasí ʻi Tīsema 1832. Naʻe fakanofo ʻa Feletiliki Uiliamisi ki he lakanga ko iá ʻi he ʻaho 18 Māʻasi 1833.

1–2, ʻOku maʻu maʻu pē ʻe he Kau Palesiteni ʻUluakí ʻa e ngaahi kī ʻo e puleʻangá; 3–7, Kapau ʻe faivelenga ʻa Feletiliki G. Uiliamisi ʻi heʻene ngāué, te ne maʻu ʻa e moʻui taʻengatá.

1 Ko e moʻoni, ko e moʻoni, ʻoku ou pehē kiate koe, ʻa ʻeku tamaioʻeiki ko Feletiliki G. Uiliamisí: Fanongo ki he leʻo ʻo ia ʻoku leá, ki he lea ʻa e ʻEiki ko ho ʻOtuá, pea tokanga ki he lakanga kuo ui koe ki aí, ʻio ko ha [a]taulaʻeiki lahi ʻi hoku siasí, pea ko ha tokoni ki heʻeku tamaioʻeiki ko Siosefa Sāmita, ko e Siʻí;

2 ʻA ia kuó u foaki ki ai ʻa e ngaahi [a]kī ʻo e puleʻangá, ʻa ia ʻoku kau maʻu ai pē ki he Kau [b]Palesiteni ʻo e Lakanga Fakataulaʻeiki Māʻolungá:

3 Ko ia, ko e moʻoni, ʻoku ou ʻiloʻi ia, pea te u tāpuakiʻi ia, pea mo koe foki, ʻo fakatatau ki hoʻo tui faivelenga ʻi he fai ʻo e faleʻi, ʻi he lakanga kuó u fili koe ki aí, ʻi he lotu maʻu ai pē, ʻaki ʻa e leʻo pea ʻi ho lotó, ʻi he ʻao ʻo e kakaí pea ʻi he lilo, pea ʻi hoʻo ngāue fakafaifekaú foki ʻi hono malanga ʻaki ʻo e ongoongoleleí ʻi he fonua ʻo e kakai moʻuí, pea ʻi he lotolotonga ʻo ho kāingá.

4 Pea ʻi hoʻo fai ʻa e ngaahi meʻa ko ʻení te ke fai ai ʻa e ngāue ʻaonga taha ki ho kāingá, pea fakatupulekina ai ʻa e [a]nāunau ʻo ia ʻa ia ko ho ʻEikí.

5 Ko ia, ke ke faivelenga; tuʻu ʻi he lakanga kuó u fili koe ki aí; [a]tokoniʻi ʻa e vaivaí, hiki hake ʻa e ngaahi nima ʻoku tautau ki laló, pea [b]fakamālohi ʻa e ngaahi tui ʻoku [c]vaivaí.

6 Pea kapau te ke faivelenga ʻo aʻu ki he ngataʻangá, te ke maʻu ʻa e kalauni ʻo e moʻui [a]taʻe-faʻa-maté, mo e [b]moʻui taʻengatá ʻi he ngaahi [c]nofoʻanga kuó u teuteu ʻi he fale ʻo ʻeku Tamaí.

7 Vakai, pea ʻiloange, ko e ngaahi lea ʻeni ʻa e ʻĀlifá mo e ʻŌmeká, ʻio ko Sīsū Kalaisi. ʻĒmeni.

- ◀1a
FFL Taulaʻeiki Lahi.

- ◀2a
FFL Kī ʻo e Lakanga Fakataulaʻeikí, Ngaahi.

- ◀b
T&F 107:8–9, 22. FFL Palesiteni ʻUluakí, Kau.

- ◀4a
Mōsese 1:39.

- ◀5a
Mōsaia 4:15–16.

- ◀b
T&F 108:7.

- ◀c
ʻĪsaia 35:3.

- ◀6a
FFL Moʻui Taʻe-faʻa-maté.

- ◀b
FFL Hakeakiʻí; Moʻui Taʻengatá.

- ◀c
Sione 14:2–3; T&F 59:2; 106:8.

VAHE 82

Ko e fakahā naʻe fai mai kia Siosefa Sāmita ko e Palōfitá, ʻi he Vahefonua Siakisoní, ʻi Mīsuli, ʻi he ʻaho 26 ʻEpeleli 1832 (History of the Church, 1:267–269). Naʻe hoko ʻeni ʻi ha fakataha alēlea lahi ʻa e Siasí ʻa ia naʻe fokotuʻu ai ke poupouʻi ʻa Siosefa Sāmita ko e Palōfitá ko e Palesiteni ʻo e Lakanga Fakataulaʻeiki Māʻolungá, ʻa ia ko e lakanga naʻe fakanofo ia ki ai ki muʻa ʻi ha konifelenisi ʻa e kau taulaʻeiki lahí, kaumātuʻá, mo e kāingalotú, ʻi ʻEmihēsiti, ʻi ʻOhaiō ʻi he ʻaho 25 Sānuali 1832 (vakai ki he ʻuluʻi fakamatala ki he vahe 75). Naʻe ngāue ʻaki ki muʻa ha ngaahi hingoa faikehe ʻi hono pulusi ʻo e fakahā ko ʻení ke fufuuʻi ʻa e niʻihi ko ia naʻe fakahā mai aí (vakai ki he ʻuluʻi fakamatala ki he vahe 78).

1–4, Ko ia ʻoku foaki ki ai ʻa e meʻa lahí, ʻoku ʻekeʻi meiate ia ʻa e meʻa lahi; 5–7, ʻOku pule ʻa e fakapoʻulí ʻi he māmaní; 8–13, ʻOku haʻisia ʻa e ʻEikí ʻi he taimi ʻoku tau fai ai ʻa e meʻa ʻokú ne folofolaʻakí; 14–18, Kuo pau ke tupulaki ʻa Saione ʻi he fakaʻofoʻofa mo e māʻoniʻoni; 19–24, ʻOku totonu ke feinga ʻa e tangata kotoa pē ki he meʻa ʻe lelei ki hono kaungāʻapí.

1 Ko e moʻoni, ko e moʻoni, ʻoku ou pehē kiate kimoutolu, ʻa ʻeku kau tamaioʻeiki, ko e meʻa ʻi hoʻomou [a]fefakamolemoleʻaki ʻi hoʻomou ngaahi angahalá, ʻe pehē foki, ʻa ʻeku fakamolemoleʻi ʻe au, ko e ʻEikí, ʻa kimoutolú.

2 Ka neongo iá, ʻoku ʻi ai hamou niʻihi kuo fai angahala lahi ʻaupito; ʻio, naʻa mo kimoutolu [a]kotoa pē kuo mou fai angahala; ka ko e moʻoni ʻoku ou pehē kiate kimoutolu, mou tokanga ʻo fai atu mei heni, pea fakaʻehiʻehi mei he fai angahalá, telia naʻa tō hifo ʻa e ngaahi tautea fakamamahi ki homou ʻulú.

3 He ko ia ʻoku foaki ki ai ʻa e [a]meʻa lahí ʻoku [b]ʻekeʻi ʻa e meʻa lahi meiate ia; pea ko ia ʻoku [c]fai angahala ki he [d]maama lahi angé ʻe lahi ange ʻa hono fakamalaʻiaʻí.

4 ʻOku mou ui ki hoku hingoá ke maʻu ʻa e ngaahi [a]fakahā, pea ʻoku ou foaki ia kiate kimoutolu; pea kapau ʻoku ʻikai te mou tauhi ʻeku ngaahi leá, ʻa ia kuó u foaki kiate kimoutolú, ʻoku mou hoko ko e kau maumau-fono; pea ko e [b]fakamaau totonú mo e fakamāú ko e tautea ia ʻoku fokotuʻu fakataha mo ʻeku fonó.

5 Ko ia, ko e meʻa ʻoku ou lea ʻaki ki he toko tahá ʻoku ou lea ʻaki ia ki he kakai kotoa pē: Mou [a]leʻo, he ʻoku fakamafola ʻe he [b]filí ʻa ʻene pulé, pea ʻoku pule ʻa e [c]fakapoʻulí;

6 Pea ʻoku tupu ʻa e houhau ʻo e ʻOtuá ki he kakai ʻo e māmaní; pea ʻoku ʻikai ha taha ʻoku failelei, he kuo hē kotoa pē mei he [a]halá.

7 Pea ko ʻeni, ko e moʻoni ʻoku ou pehē kiate kimoutolu, ko au, ko e ʻEikí, he ʻikai te u tukuakiʻi ʻa kimoutolu ʻi ha [a]angahala; mou ʻalu ʻi homou ngaahi halá pea ʻoua te mou toe fai angahala; ka ʻe foki ki he tokotaha pē ko ia ʻe fai angahalá ʻa e ngaahi angahala ʻi [b]muʻá, ʻoku folofola ʻe he ʻEiki ko homou ʻOtuá.

8 Pea ko e tahá, ʻoku ou pehē kiate kimoutolu, ʻoku ou tuku kiate kimoutolu ha fekau [a]foʻou, koeʻuhí ke mou ʻiloʻi ʻa hoku loto ʻo kau kiate kimoutolú;

9 Pe, ko hono ʻai ʻe tahá, ʻoku ou tuku kiate kimoutolu ʻa e ngaahi fakahinohino ki he founga ke mou [a]ngāue ai ʻi hoku ʻaó, koeʻuhí ke hoko ia ko ha meʻa ke fakamoʻui ai ʻa kimoutolu.

10 Ko au, ko e ʻEikí, ʻoku ou [a]haʻisia, ʻo ka mou ka fai ʻa e meʻa ʻoku ou leaʻakí; ka ʻo ka ʻikai te mou fai ʻa ia ʻoku ou leaʻakí, ʻoku ʻikai hamou talaʻofa.

11 Ko ia, ko e moʻoni ʻoku ou pehē kiate kimoutolu, ʻoku ʻaonga ke [a]fehaʻiʻaki ʻa ʻeku kau tamaioʻeiki ko ʻEtuate Pātilisí mo Niueli K. Uitenī, ko A. Sitenei Kilipate mo Sitenei Likitoni, pea mo ʻeku tamaioʻeiki ko Siosefa Sāmitá, mo Sione Uitemā mo ʻŌliva Kautelé, mo U. W. Felipisi mo Māteni Hālisí ʻi ha alea papau mo e fuakava ʻa ia ʻe ʻikai lava ʻo maumauʻi ʻi he maumau-fono, tuku kehe ʻo ka hoko mai leva ʻa e fakamāú, ʻi homou ngaahi lakanga tauhi kehekehé—

12 Ke puleʻi ʻa e ngaahi meʻa ʻoku kau ki he kau masivá, mo e ngaahi meʻa kotoa pē ʻoku kau ki he lakanga ʻo e pīsopé mo hono ongo tokoní ʻi he fonua ko Saioné mo e fonua ko Ketilaní fakatouʻosi;

13 He kuó u fakatapui ʻa e fonua ko Ketilaní ʻi hoku taimi totonu pē ʻoʻoku koeʻuhi ko e lelei ʻa e kau māʻoniʻoni ʻo e Fungani Māʻolungá, pea ke hoko ko ha [a]siteiki ki Saione.

14 He kuo pau ke tupulaki ʻa Saione ʻi he fakaʻofoʻofa, pea ʻi he māʻoniʻoni; kuo pau ke fakalahi ʻa hono ngaahi ngataʻangá; kuo pau ke fakamālohi ʻa hono ngaahi siteiki; ʻio, ko e moʻoni, ʻoku ou pehē kiate kimoutolu, kuo pau ke tuʻu hake ʻa [a]Saione pea ʻai hono ngaahi kofu [b]fakaʻofoʻofá.

15 Ko ia, ʻoku ou fai kiate kimoutolu ʻa e fekau ko ʻení, ke mou fehaʻiʻaki ʻa kimoutolu ʻi he fuakavá ni, pea ʻe fai ia ʻo fakatatau ki he ngaahi fono ʻa e ʻEikí.

16 Vakai, ko e poto ʻeni foki ʻiate au ke ʻaonga kiate kimoutolu.

17 Pea ʻoku totonu ke mou tuʻunga [a]tatau, ʻa ia ko e pehē, ʻoku totonu ke mou maʻu ʻa e ngaahi totonu tatau ke ʻekeʻi ʻa e ngaahi koloa, koeʻuhí ke ʻaonga ʻi hono puleʻi ʻo e ngaahi meʻa ʻo homou ngaahi lakanga tauhí, ko e tangata taki taha ʻo fakatatau ki heʻene ngaahi fie maʻú mo e ngaahi meʻa ʻoku ʻaonga ke ne maʻú, ʻo kapau ʻe totonu ʻa ʻene ngaahi fie maʻú—

18 Pea ke fai ʻeni kotoa koeʻuhí ke ʻaonga ki he siasi ʻo e ʻOtua moʻuí, pea koeʻuhí ke fakatupulekina ʻe he tangata kotoa pē ʻa hono [a]talenití, koeʻuhí ke lava ʻe he tangata kotoa pē ʻo maʻu mo ha ngaahi taleniti kehe, ʻio, ʻo liunga teau, ke foaki ki he [b]fale tukuʻanga koloa ʻo e ʻEikí, ke hoko ko e koloa fakakātoa ʻa e siasí kotoa—

19 Pea feinga ʻa e tangata kotoa pē ki he meʻa ʻoku lelei ki hono kaungāʻapí, mo fai ʻa e ngaahi meʻa kotoa pē ʻaki ʻa e [a]mata ʻoku hanga taha pē ki hono fakalāngilangiʻi ʻo e ʻOtuá.

20 Kuó u tuʻutuʻuni ke hoko ʻa e [a]kautahá ni ko e kautaha taʻengata kiate kimoutolu, pea kiate kinautolu ʻe hoko ʻiate kimoutolú, ʻo fakatatau ki he ʻikai te mou fai angahalá.

21 Pea ko e tokotaha ʻe fai angahala ki he fuakava ko ʻení, mo fakafefeka hono lotó ki aí, ʻe fai kiate ia ʻo fakatatau ki he ngaahi fono ʻo hoku siasí, pea ʻe tukuange ia ki he ngaahi [a]fakatanga ʻa Sētané kae ʻoua ke aʻu ki he ʻaho ʻo e huhuʻí.

22 Pea ko ʻeni, ko e moʻoni ʻoku ou pehē kiate kimoutolu, pea ko e potó ʻeni, ngaohi kiate kimoutolu ha ngaahi kaumeʻa ʻi he kakai ʻoku maʻu koloa taʻe-māʻoniʻoní, pea ʻe ʻikai te nau fakaʻauha ʻa kimoutolu.

23 Tuku kiate au pē ʻa e fakamāú, he ʻoku ʻaʻaku ia pea te u [a]totongi fakafoki. Ke ʻiate kimoutolu ʻa e melinó; ʻoku kei ʻiate kimoutolu ai pē ʻa ʻeku ngaahi tāpuakí.

24 He ʻoku kei ʻamoutolu ʻa e [a]puleʻangá, pea ʻe pehē ai pē ʻo taʻengata, ʻo kapau ʻe ʻikai te mou hinga mei hoʻomou tuʻu maʻú. ʻE pehē. ʻĒmeni.

- ◀1a
Mātiu 6:14–15; T&F 64:9–11.

- ◀2a
Loma 3:23.

- ◀3a
Luke 12:48; Sēmisi 4:17. FFL Ala ʻEkeʻi mei ha Taha ʻa ʻEne Ngaahi Ngāué.

- ◀b
FFL Lakanga Tauhí.

- ◀c
FFL Angahalá; Hē mei he Moʻoní.

- ◀d
Sione 15:22–24. FFL Maama ʻo Kalaisí.

- ◀4a
FFL Fakahaá.

- ◀b
FFL Fakamaau Totonú.

- ◀5a
FFL Leʻó, Leʻohí.

- ◀b
FFL Tēvolo.

- ◀c
FFL Fakapoʻuli, Fakalaumālié.

- ◀6a
Loma 3:12; T&F 1:16.

- ◀7a
FFL Angahalá.

- ◀b
T&F 1:32–33; 58:43.

- ◀8a
Sione 13:34.

- ◀9a
T&F 43:8.

- ◀10a
Siosiua 23:14; 1 Ng. Tuʻi 8:23; T&F 1:38; 130:20–21. FFL Talangofuá; Tāpuakí, Tāpuakiʻí, Tāpuekiná.

- ◀11a
T&F 78:3–7, 11–15.

- ◀13a
ʻĪsaia 33:20; 54:2. FFL Siteiki.

- ◀14a
FFL Saione.

- ◀b
ʻĪsaia 52:1; T&F 113:7–8.

- ◀17a
T&F 51:3. FFL Fakatapuí.

- ◀18a
Mātiu 25:14–30; T&F 60:13. FFL Meʻa-foakí; Meʻa-foaki ʻo e Laumālié, Ngaahi.

- ◀b
T&F 42:30–34, 55; 119:1–3. FFL Fale Tukuʻanga Koloá.

- ◀19a
T&F 88:67. FFL Matá.

- ◀20a
FFL Kautaha Uouongatahá.

- ◀21a
T&F 104:8–10.

- ◀23a
Loma 12:19; Molom. 3:15.

- ◀24a
Luke 12:32; T&F 64:3–5. FFL Puleʻanga ʻo e ʻOtuá pe Puleʻanga ʻo e Langí.

VAHE 83

Ko e fakahā naʻe fai mai ʻia Siosefa Sāmita ko e Palōfitá, ʻi Tauʻatāina, ʻi Mīsuli, ʻi he ʻaho 30 ʻEpeleli 1832 (History of the Church, 1:269–270). Naʻe maʻu ʻa e fakahā ko ʻení lolotonga ʻa e nofo ʻa e Palōfitá ʻi ha fakataha alēlea mo hono kaungā ngāué.

1–4, ʻOku ʻi ai ʻa e totonu ʻa e kakai fefiné mo e fānaú ke ʻekeʻi honau tauhí mei honau ngaahi husepānití mo e ngaahi tamaí; 5–6, ʻOku maʻu ʻe he kau uitoú mo e kau tamai mo faʻē maté ʻa e totonu ke ʻekeʻi honau tauhí mei he Siasí.

1 Ko e moʻoni, ʻoku folofola peheni ʻe he ʻEikí, ko hono fakalahi atu ki he ngaahi fono ʻo e siasí, ʻo kau ki he kakai fefiné mo e fānaú, ʻa kinautolu ʻoku kau ki he siasí, ʻa ia kuo [a]mole honau ngaahi husepānití pe ko e ngaahi tamaí:

2 ʻOku ʻi ai ʻa e totonu ʻa e kakai fefiné ke [a]ʻekeʻi honau tauhí mei honau ngaahi husepānití, kae ʻoua kuo toʻo atu honau ngaahi husepānití; pea kapau ʻe ʻikai ʻiloʻi ko e kau maumau-fono ʻa kinautolu, te nau maʻu ʻa e faingamālie ʻo e feohi ʻi he siasí.

3 Pea kapau ʻoku ʻikai te nau tui faivelenga, ʻe ʻikai te nau maʻu ʻa e faingamālie ʻo e feohi ʻi he siasí; ka te nau lava ʻo nofo atu ai pē ʻi honau ngaahi tofiʻá ʻo fakatatau ki he ngaahi lao ʻo e fonuá.

4 ʻOku maʻu ʻe he [a]fānaú kotoa pē ʻa e totonu ke ʻekeʻi honau tauhí mei heʻenau ngaahi mātuʻá kae ʻoua ke nau taʻu motuʻa feʻunga.

5 Pea ka hili ia, ʻoku ʻi ai ʻenau totonu ke ʻekeʻi mei he siasí, pe ko hono ʻai ʻe tahá mei he [a]fale tukuʻanga koloa ʻo e ʻEikí, ʻo kapau ʻoku ʻikai maʻu ha meʻa ʻe heʻenau ngaahi mātuʻá ke foaki kiate kinautolu hanau ngaahi tofiʻa.

6 Pea ʻe tauhi ʻa e fale tukuʻanga koloá ʻaki ʻa e ngaahi koloa fakatapui ʻo e siasí; pea ʻe tauhi ʻa e kau [a]uitoú mo e kau tamai mo e faʻē maté, kae ʻumaʻā foki mo e kau [b]masivá. ʻĒmeni.

- ◀1a
Sēmisi 1:27.

- ◀2a
1 Tīm. 5:8.

- ◀4a
Mōsaia 4:14.

- ◀5a
T&F 78:3. FFL Fale Tukuʻanga Koloá.

- ◀6a
FFL Uitoú.

- ◀b
Mōsaia 4:16–26; Hilam. 4:11–13; T&F 42:30–39. FFL Masivá.

VAHE 84

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 22 mo e 23 Sepitema 1832 (History of the Church, 1:286–295). Naʻe kamata ʻi he māhina ko Sepitemá ke foki mai ʻa e kaumātuʻá mei heʻenau ngaahi ngāue fakafaifekaú ʻi he ngaahi siteiti fakahahaké pea ke fai ʻenau fakamatala ki he anga ʻo ʻenau ngaahi ngāué. Naʻe maʻu ʻa e fakahā ko ʻení lolotonga ʻenau fakataha ʻi he taimi ko ʻeni ʻo e fiefia. Naʻe ui ia ʻe he Palōfitá ko e fakahā ki he fakataulaʻeikí.

1–5, ʻE langa ʻa e Selūsalema Foʻoú mo e temipalé ʻi Mīsuli; 6–17, ʻOku fakahā mai ʻa e hokohoko ʻo e mafaí meia Mōsese ʻo aʻu kia ʻĀtama; 18–25, ʻOku maʻu ʻe he lakanga fakataulaʻeiki māʻolunga angé ʻa e kī ʻo e ʻilo ki he ʻOtuá; 26–32, ʻOku maʻu ʻe he lakanga fakataulaʻeiki māʻulalo angé ʻa e kī ki he tauhi mai ʻa e kau ʻāngeló mo e ongoongolelei teuteuʻangá; 33–44, ʻOku maʻu ʻe he tangatá ʻa e moʻui taʻengatá tuʻunga ʻi he fuakava mo e fakapapau ʻo e lakanga fakataulaʻeikí; 45–53, ʻOku hanga ʻe he Laumālie ʻo Kalaisí ʻo fakamāmaʻi ʻa e tangatá, pea ʻoku nofo ʻa e māmaní ʻi he angahala, 54–61, Kuo pau ke fakamoʻoni ʻa e Kāingalotú ki he ngaahi meʻa ko ia kuo nau maʻú; 62–76, Kuo pau ke nau malanga ʻaki ʻa e ongoongoleleí, pea ʻe muimui ʻiate kinautolu ʻa e ngaahi fakaʻilonga; 77–91, Kuo pau ke ʻalu atu ʻa e kaumātuʻa taʻe ʻi ai ha kato paʻanga pe kato fononga, pea ʻe tokonaki ʻe he ʻEikí maʻa ʻenau ngaahi fie maʻú; 92–97, ʻOku tatali mai ʻa e ngaahi mahaki fakaʻauha mo e ngaahi fakamalaʻiá kiate kinautolu ʻoku ʻikai te nau tali ʻa e ongoongoleleí; 98–102, ʻOku fakahā mai ʻa e hiva foʻou ʻo e huhuʻi ʻo Saioné, 103–110, Tuku ke tuʻu ʻa e tangata taki taha ʻi hono lakanga ʻoʻoná pea ngāue ʻi he lakanga ʻoʻoná; 111–120, Kuo pau ke fakahā ʻe he kau tamaioʻeiki ʻa e ʻEikí ʻa e fakaʻauha ʻo e anga-fakalielia ʻo e ngaahi ʻaho fakaʻosí.

1 Ko ha fakahā ʻa Sīsū Kalaisi ki heʻene tamaioʻeiki ko Siosefa Sāmita, ko e Siʻí, mo e kaumātuʻa ʻe toko ono, lolotonga ʻenau fakatahatahaʻi honau lotó, pea [a]hiki hake honau leʻó ki ʻolunga.

2 ʻIo, ko e folofola ʻa e ʻEikí ʻo kau ki hono siasí, ʻa ia kuo fokotuʻu ʻi he ngaahi ʻaho fakaʻosí ki hono [a]fakafoki ʻo hono kakaí, ʻo hangē ko ia kuó ne folofola ʻaki ʻi he ngutu ʻo ʻene kau [b]palōfitá, pea ki hono tānaki ʻo ʻene kau [c]māʻoniʻoní ke nau tutuʻu ʻi he [d]Moʻunga ko Saioné, ʻa ia ʻe hoko ko e kolo ko [e]Selūsalema Foʻoú.

3 ʻA ia ko e kolo ʻe langa, ʻo kamata mei he konga kelekele ʻe langa ai ʻa e [a]temipalé, ʻa ia kuo vaheʻi ʻe he louhiʻi toʻukupu ʻo e ʻEikí, ʻi he ngaahi ngataʻanga fakahihifo ʻo e Siteiti ko Mīsulí, pea fakatapui ʻi he nima ʻo Siosefa Sāmita, ko e Siʻí, pea mo e niʻihi kehe ʻa ia naʻe hōifua lahi ki ai ʻa e ʻEikí.

4 Ko e moʻoni, ko e folofola ʻeni ʻa e ʻEikí, ʻe langa ʻa e kolo ko [a]Selūsalema Foʻoú ʻi he tānaki mai ʻo e kau māʻoniʻoní, ʻo kamata mei he feituʻú ni, ʻio ʻa e feituʻu ʻo e [b]temipalé, ʻa ia ko e fale temipale ʻe langa hake ʻi he toʻu tangata ko ʻení.

5 He ko e moʻoni ʻe ʻikai mole atu hono kotoa ʻo e toʻu tangatá ni kae ʻoua kuo langa ha fale ki he ʻEikí, pea ʻe nofo ki ai ha ʻao, pea ko e ʻao ko iá ko e [a]nāunau ia ʻo e ʻEikí, ʻa ia ʻe fakafonu ʻa e falé.

6 Pea ko e ngaahi foha ʻo Mōsesé, ʻo fakatatau ki he Lakanga Fakataulaʻeiki Māʻoniʻoní ʻa ia naʻá ne maʻu ʻi he [a]nima ʻo ʻene tamai-ʻi-he-fono, ko [b]Seteloó;

7 Pea naʻe maʻu ia ʻe Setelō ʻi he nima ʻo Kēlepí;

8 Pea maʻu ia ʻe Kēlepi ʻi he nima ʻo ʻĪlaihuú;

9 Pea maʻu ia ʻe ʻĪlaihū ʻi he nima ʻo Sēlemí;

10 Pea maʻu ia ʻe Sēlemi ʻi he nima ʻo Katí;

11 Pea maʻu ia ʻe Kati ʻi he nima ʻo ʻĒsaiasí;

12 Pea maʻu ia ʻe ʻĒsaiasi ʻi he toʻukupu ʻo e ʻOtuá.

13 Naʻe moʻui foki ʻa ʻĒsaiasi ʻi he ngaahi ʻaho ʻo ʻĒpalahamé, pea naʻe tāpuakiʻi ia ʻe ia—

14 ʻA ia ko [a]ʻĒpalahame naʻá ne maʻu ʻa e lakanga fakataulaʻeikí meia [b]Melekisēteki, ʻa ia naʻá ne maʻu ia ʻi he tukufakaholo mai ʻi he hako ʻo ʻene ngaahi tamaí, ʻio ʻo aʻu kia [c]Noa;

15 Pea meia Noa ʻo aʻu kia [a]ʻĪnoke, ʻo fou ʻi he hako ʻo ʻena ngaahi tamaí;

16 Pea meia ʻĪnoke kia [a]ʻĒpeli, ʻa ia naʻe tāmateʻi ʻi he [b]alea fufū ʻa hono tokouá, ʻa ia naʻá ne [c]maʻu ʻa e lakanga fakataulaʻeikí ʻi he ngaahi fekau ʻa e ʻOtuá, ʻi he nima ʻo ʻene tamai ko [d]ʻĀtamá, ʻa ia ko e ʻuluaki tangatá—

17 ʻA ia ko e [a]lakanga fakataulaʻeiki ʻoku hokohoko mai ʻi he siasi ʻo e ʻOtuá ʻi he ngaahi toʻu tangata kotoa pē, pea ʻoku ʻikai hano ngataʻanga ʻo hono ngaahi ʻahó pe ngataʻanga ʻo hono ngaahi taʻú.

18 Pea naʻe fakamaʻu ʻe he ʻEikí ha [a]lakanga fakataulaʻeiki foki kia [b]ʻĒlone mo hono hakó, ʻi honau ngaahi toʻu tangatá kotoa pē, ʻa ia ko e lakanga fakataulaʻeiki ʻoku hokohoko atu ai pē pea [c]nofo maʻu ʻo taʻengata fakataha mo e lakanga fakataulaʻeiki ʻoku fakatatau ki he lakanga fungani toputapu ʻo e ʻOtuá.

19 Pea ko e lakanga fakataulaʻeiki lahi ange ko ʻení ʻoku puleʻi ʻe ia ʻa e ongoongoleleí pea ʻokú ne maʻu ʻa e kī ʻo e ngaahi [a]meʻa lilo ʻo e [b]puleʻangá, ʻio ʻa e kī ʻo e ʻiloʻi ʻo e ʻOtuá.

20 Ko ia, ʻoku fakahā ʻi hono ngaahi [a]ouaú ʻa e mālohi ʻo e anga faka-ʻOtuá.

21 Pea ʻi he ʻikai ke ʻi ai hono ngaahi ouaú, mo e [a]mafai ʻo e lakanga fakataulaʻeikí, ʻoku ʻikai ke fakahā ʻa e mālohi ʻo e anga faka-ʻOtuá ki he tangatá ʻi he kakanó;

22 He ko e taʻe ʻi ai ʻení ʻoku ʻikai lava ai ʻe ha [a]tangata ʻo mamata ki he fofonga ʻo e ʻOtuá, ʻio ʻa e Tamaí, pea moʻui.

23 Pea naʻe akoʻi ʻeni ʻe [a]Mōsese ʻo fuʻu mahinongofua ki he fānau ʻo ʻIsilelí ʻi he toafá, ʻo ne feinga faivelenga ke [b]fakamāʻoniʻoniʻi ʻa hono kakaí koeʻuhí ke nau lava ʻo [c]mamata ki he fofonga ʻo e ʻOtuá;

24 Ka naʻa nau [a]fakafefeka honau lotó ʻo ʻikai te nau malava ke kātakiʻi ʻa e nofo ʻi hono ʻaó; ko ia, naʻe fuakava ai ʻa e ʻEikí ʻi hono [b]houhaú, he naʻe tupu ʻa hono houhaú kiate kinautolu, ʻe ʻikai te nau [c]hū ki hono mālōlōʻangá lolotonga ʻenau ʻi he toafá, ʻa ia ko e mālōlōʻanga ko iá ko e kakato ʻo hono nāunaú.

25 Ko ia, naʻá ne toʻo atu ai ʻa [a]Mōsese mei honau lotolotongá, pea mo e [b]Lakanga Fakataulaʻeiki Toputapú foki;

26 Pea naʻe hoko atu ʻa e [a]lakanga fakataulaʻeiki māʻulalo angé, ʻa ia ko e lakanga fakataulaʻeiki ʻokú ne maʻu ʻa e [b]kī ʻo e [c]tauhi mai ʻa e kau ʻāngeló pea mo e ongoongolelei teuteuʻangá;

27 ʻA ia ko e ongoongolelei ia ko e ongoongolelei ʻo e [a]fakatomalá pea mo e [b]papitaisó, pea mo e [c]fakamolemole ʻo e angahalá, pea mo e [d]fono ʻo e ngaahi [e]fekau fakatuʻasinó, ʻa ia naʻe pule ʻe he ʻEikí ʻi hono houhaú ke hokohoko atu ʻi he fale ʻo ʻĒloné, ʻi he lotolotonga ʻo e fānau ʻa ʻIsilelí ʻo aʻu kia [f]Sione, ʻa ia naʻe fokotuʻu hake ʻe he ʻOtuá, kuo [g]fonu ia ʻi he Laumālie Māʻoniʻoní mei he manava ʻo ʻene faʻeé.

28 He naʻe papitaiso ia lolotonga ʻene kei siʻí, pea naʻe fakanofo ia ʻe he ʻāngelo ʻa e ʻOtuá ʻi he taimi naʻá ne ʻaho valu aí ke maʻu ʻa e mālohí ni, ke ikunaʻi ʻa e puleʻanga ʻo e kau Siú, pea ke [a]fakatonutonu ʻa e hāʻeleʻanga ʻo e ʻEikí ki muʻa ʻi he ʻao ʻo hono kakaí ke teuteuʻi ʻa kinautolu ki he hāʻele mai ʻa e ʻEikí, ʻa ia kuo tuku ki hono toʻukupú ʻa e mālohi [b]kotoa pē.

29 Pea ko e tahá, ko e ongo lakanga ʻo e kaumātuʻá mo e pīsopé ko e ongo [a]konga mahuʻinga ia ʻoku kau ki he lakanga fakataulaʻeiki māʻolungá.

30 Pea ko e tahá, ko e ongo lakanga ʻo e akonakí mo e tīkoní ko e ongo konga mahuʻinga ia ʻoku kau ki he lakanga fakataulaʻeiki siʻí ʻa ia ko e lakanga fakataulaʻeiki naʻe fakamaʻu kia ʻĒlone mo hono ngaahi fohá.

31 Ko ia, hangē ko ʻeku lau ʻo kau ki he ngaahi foha ʻo Mōsesé—he ʻe fai ʻe he ngaahi foha ʻo Mōsesé mo e ngaahi foha ʻo ʻĒloné ha [a]foaki mo e feilaulau lelei ʻi he fale ʻo e ʻEikí, ʻa ia ko e fale ʻe langa ki he ʻEikí ʻi he toʻu tangatá ni, ʻi he [b]potu kuo fakatapuí ʻo hangē ko ʻeku tuʻutuʻuní—

32 Pea ʻe fakafonu ʻa e ngaahi foha ʻo Mōsesé mo ʻĒloné ʻaki ʻa e [a]nāunau ʻo e ʻEikí, ʻi he [b]Moʻunga ko Saioné ʻi he fale ʻo e ʻEikí, ʻa ia ko hona ngaahi fohá ʻa kimoutolu; kae ʻumaʻā foki mo e tokolahi kuó u ui mo fekauʻi atu ke langa hake hoku [c]siasí.

33 He ʻilonga ʻa kinautolu ʻoku [a]faivelenga ʻo aʻu ki hono maʻu ʻa e ongo [b]lakanga fakataulaʻeikí ni kuó u lau ki aí, pea mo hono fakaongoongoleleiʻi ʻo honau lakangá, ʻoku [c]fakamāʻoniʻoniʻi ʻa kinautolu ʻe he Laumālié ki hono fakafoʻou ʻo honau sinó.

34 ʻOku nau hoko ko e ngaahi foha ʻo Mōsese pea mo ʻĒlone pea ko e [a]hako ʻo [b]ʻĒpalahame, pea ko e siasi mo e puleʻanga pea mo e [c]kakai fili ʻo e ʻOtuá.

35 Pea ko kinautolu kotoa pē foki ʻoku maʻu ʻa e lakanga fakataulaʻeiki ko ʻení ʻoku nau maʻu au, ʻoku folofola ʻe he ʻEikí;

36 He ko ia ia ʻokú ne tali ʻeku kau tamaioʻeikí, ʻokú ne [a]tali au;

37 Pea ko ia ia ʻokú ne [a]tali aú ʻokú ne tali ʻeku Tamaí;

38 Pea ko ia ia ʻokú ne tali ʻeku Tamaí ʻokú ne maʻu ʻa e puleʻanga ʻo ʻeku Tamaí; ko ia ko e meʻa [a]kotoa pē ʻoku maʻu ʻe heʻeku Tamaí, ʻe foaki ia kiate ia.

39 Pea ʻoku fakatatau ʻeni ki he [a]fakapapau mo e fuakava ʻoku kau ki he lakanga fakataulaʻeikí.

40 Ko ia, ko kinautolu kotoa pē ʻoku maʻu ʻa e lakanga fakataulaʻeikí, ʻoku nau tali ʻa e fakapapau mo e fuakava ko ʻení mei heʻeku Tamaí, ʻa ia ʻoku ʻikai te ne lava ʻo maumauʻi, pea ʻoku ʻikai lava foki ke ueʻi ia.

41 Kae ʻilonga ia ʻe [a]maumauʻi ʻa e fuakavá ni hili ʻene tali iá, peá ne tafoki ʻaupito mei aí, ʻe [b]ʻikai te ne maʻu ha fakamolemole ʻo e ngaahi angahalá ʻi he māmani ko ʻení, pe ʻi he maama ka hoko maí.

42 Pea ʻe hoko ʻa e malaʻia kiate kinautolu kotoa pē ʻoku ʻikai te nau haʻu ki he lakanga fakataulaʻeikí ni kuo mou maʻú, ʻa ia ʻoku ou fakamaʻu ʻeni kiate kimoutolu ʻoku ʻi heni ʻi he ʻaho ní, ʻaki hoku leʻo pē ʻoʻokú mei he ngaahi langí; pea kuó u tuʻutuʻuni ʻe au foki ki he kakai taʻefaʻalaua ʻo e langí mo ʻeku kau [a]ʻāngeló ke nau tokangaʻi ʻa kimoutolu.

43 Pea ko ʻeni ʻoku ou fai kiate kimoutolu ha fekau ke mou vakai telia ʻa kimoutolu, ke mou [a]tokanga faivelenga ki he ngaahi folofola ʻo e moʻui taʻengatá.

44 He kuo pau ke mou [a]moʻui ʻo fakatatau ki he folofola kotoa pē ʻoku ʻalu atu mei he fofonga ʻo e ʻOtuá.

45 He ko e [a]folofola ʻa e ʻEikí ko e moʻoní ia, pea ʻilonga ʻa e [b]moʻoní ko e māmá ia, pea ʻilonga ha maama ko e Laumālié ia, ʻio ʻa e Laumālie ʻo Sīsū Kalaisí.

46 Pea ʻoku foaki ʻe he Laumālié ʻa e [a]maama ki he tangata [b]kotoa pē ʻoku haʻu ki he māmaní; pea ʻoku fakamaama ʻe he Laumālié ʻa e tangata kotoa pē ʻi he māmaní, ʻa ia ʻokú ne tokanga ki he leʻo ʻo e Laumālié.

47 Pea ko e tangata kotoa pē ʻoku tokanga ki he leʻo ʻo e Laumālié ʻokú ne haʻu ki he ʻOtuá, ʻio ko e Tamaí.

48 Pea ʻoku [a]akoʻi ia ʻe he Tamaí ʻi he [b]fuakava kuó ne fakafoʻou mo fakamaʻu kiate kimoutolú, ʻa ia ʻoku fakamaʻu kiate kimoutolu koeʻuhi ko hoʻomou leleí, pea ʻikai koeʻuhí ko hoʻomou lelei ʻamoutolú pē, ka koeʻuhi ko e lelei ʻa e māmaní kotoa pē.

49 Pea ʻoku nofo ʻa e [a]māmaní kotoa pē ʻi he angahala, mo toʻe ʻi he [b]fakapoʻuli pea ʻi he nofo pōpula ki he angahalá.

50 Pea te mou lava ʻo ʻilo ʻi he meʻá ni ʻoku nau moʻulaloa ʻi he [a]nofo pōpula ki he [b]angahalá, koeʻuhí he ʻoku ʻikai te nau haʻu kiate au.

51 He ko ia ia ʻoku ʻikai haʻu kiate aú ʻokú ne moʻulaloa ʻi he nofo pōpula ki he angahalá.

52 Pea ko ia ia ʻoku ʻikai ke tali ʻa hoku leʻó ʻoku ʻikai te ne maheni mo [a]hoku leʻó, pea ʻoku ʻikai ʻaʻaku ia.

53 Pea te mou lava ʻo ʻiloʻi ʻi he meʻá ni ʻa e kau māʻoniʻoní mei he kau fai angahalá, pea ʻoku [a]toʻe ʻa e [b]māmaní kotoa ʻi he [c]angahalá mo e fakapoʻulí, ʻio ʻi he lolotongá ni.

54 Pea kuo fakapoʻuliʻi ʻa homou ʻatamaí ʻi he ngaahi taimi kuo hilí koeʻuhi ko e [a]taʻetuí, pea koeʻuhi ko hoʻomou fakavaʻivaʻinga ʻaki ʻa e ngaahi meʻa kuo mou maʻú—

55 ʻA ia ko e [a]fakavaʻivaʻinga mo e taʻetui kuo ʻomi ai ʻa e siasí kotoa ki he fakahalaia.

56 Pea ko e fakahalaia ko ʻení ʻoku nofo ia ʻi he fānau ʻo Saioné, ʻio, ʻa hono kotoa.

57 Pea te nau moʻulaloa ki he fakahalaia ko ʻení kae ʻoua ke nau fakatomala pea manatuʻi ʻa e [a]fuakava foʻoú, ʻio, ʻa e [b]Tohi ʻa Molomoná mo e ngaahi fekau ʻi [c]muʻa naʻá ku ʻoange kiate kinautolú, ʻo ʻikai ke lea ʻaki pē ia, ka ke [d]fai ʻo fakatatau ki he meʻa kuó u tohí—

58 Koeʻuhí ke nau lava ʻo fakatupu ʻa e fua ʻoku ngali mo e puleʻanga ʻo ʻenau Tamaí; ka ʻikai pea ʻoku kei toe ha tautea mo e fakamaau ke lilingi hifo ki he fānau ʻo Saioné.

59 He ʻe ʻuliʻi koā ʻe he fānau ʻo e puleʻangá ʻa hoku fonua toputapú? Ko e moʻoni, ʻoku ou pehē kiate kimoutolu, ʻE ʻikai.

60 Ko e moʻoni, ko e moʻoni, ʻoku ou pehē kiate kimoutolu ʻoku fanongó ni ki heʻeku ngaahi [a]leá, ʻa ia ko hoku leʻó, ʻoku mou monūʻia ʻo fakatatau ki hoʻomou tali ʻa e ngaahi meʻa ko ʻení;

61 He te u [a]fakamolemoleʻi ʻa kimoutolu ʻi hoʻomou ngaahi angahalá ʻaki ʻa e fekaú ni—koeʻuhí ke mou tuʻu maʻu ʻi homou ʻatamaí ʻi he [b]anga-fakamātoato mo e laumālie ʻo e lotu, ʻi hono fakamoʻoniʻi ki he māmaní kotoa pē ʻa e ngaahi meʻa ʻa ia kuo fakahā kiate kimoutolú.

62 Ko ia, ke [a]ʻalu atu ʻa kimoutolu ki he māmaní kotoa pē; pea ko e feituʻu kotoa pē ʻoku ʻikai te mou lava ʻo ʻalu ki aí ke mou fekauʻi atu, koeʻuhí ke ʻalu atu ʻa e fakamoʻoní meiate kimoutolu ki he māmaní kotoa pē ki he kakai fulipē.

63 Pea hangē ko ʻeku lea ki heʻeku kau ʻaposetoló, ʻoku ou lea pehē kiate kimoutolu, he ko ʻeku kau [a]ʻaposetolo ʻa kimoutolu, ʻio ko e kau taulaʻeiki lahi ʻa e ʻOtuá; ko kimoutolu ia ʻa e faʻahinga kuo [b]foaki kiate au ʻe heʻeku Tamaí; ko hoku ngaahi [c]kaumeʻa ʻa kimoutolu;

64 Ko ia, hangē ko ʻeku lea ki heʻeku kau ʻaposetoló ʻoku pehē ʻeku toe lea kiate kimoutolú, ko e [a]laumālie kotoa pē ʻe [b]tui ki hoʻomou ngaahi leá, pea papitaiso ʻi he vaí ki he [c]fakamolemole ʻo e ngaahi angahalá, te ne maʻu ʻa e [d]Laumālie Māʻoniʻoní.

65 Pea ʻe muimui ʻa e ngaahi [a]fakaʻilonga ko ʻení ʻiate kinautolu ʻoku tuí—

66 Te nau fai ʻi hoku hingoá ʻa e ngaahi [a]ngāue fakaofo lahi;

67 Te nau kapusi ʻi hoku [a]hingoá ʻa e kau tēvolo;

68 Te nau [a]fakamoʻui ʻi hoku hingoá ʻa e mahakí;

69 Te nau fakaʻā ʻi hoku hingoá ʻa e mata ʻo e kuí, pea fakaava ʻa e telinga ʻo e tulí;

70 Pea ʻe lea ʻa e ʻelelo ʻo e noá;

71 Pea kapau ʻe ʻoange ʻe ha tangata ha [a]meʻa fakakona kiate kinautolu, ʻe ʻikai kovi ia kiate kinautolu;

72 Pea ʻe ʻikai maʻu ʻe he kona ʻo ha ngata ha mālohi ke fakahoko ha kovi kiate kinautolu.

73 Ka ʻoku ou fai ha fekau kiate kinautolu, ke ʻoua naʻa nau [a]pōlepole ʻa kinautolu ʻi he ngaahi meʻá ni, pea ʻoua foki ʻe lea ʻaki ia ʻi he ʻao ʻo e māmaní; he ʻoku foaki ʻa e ngaahi meʻá ni kiate kimoutolú ke ʻaonga kiate kimoutolu pea mou maʻu ai ʻa e fakamoʻuí.

74 Ko e moʻoni, ko e moʻoni, ʻoku ou pehē kiate kimoutolu, ko kinautolu ʻoku ʻikai ke tui ki hoʻomou ngaahi leá, pea ʻikai te nau [a]papitaiso ʻi he vaí ʻi hoku hingoá, ke fakamolemoleʻi ʻenau ngaahi angahalá, koeʻuhí ke nau maʻu ʻa e Laumālie Māʻoniʻoní, te nau [b]malaʻia, pea ʻe ʻikai te nau haʻu ki he puleʻanga ʻo ʻeku Tamaí, ʻa ia ʻokú ʻafio ai ʻeku Tamaí mo Au.

75 Pea ko e fakahā ko ʻeni kiate kimoutolú, mo e fekaú, ʻoku haʻisia ki ai ʻa e māmaní kotoa pē ʻo fai atu mei he houa ko ʻení, pea ʻoku ʻoatu ʻa e ongoongoleleí kiate kinautolu kotoa pē ʻoku teʻeki ai ke nau maʻu iá.

76 Kā, ko e moʻoni, ʻoku ou pehē kiate kinautolu kotoa pē kuo foaki ki ai ʻa e puleʻangá—kuo pau ke malanga ʻaki atu ia kiate kinautolu meiate kimoutolu, koeʻuhí ke nau fakatomala mei heʻenau ngaahi ngāue kovi ʻi muʻá; he kuo pau ke valokiʻi ʻa kinautolu koeʻuhi ko honau loto ʻuli ʻo e taʻetuí, pea mo homou kāinga ʻi Saioné koeʻuhi ko ʻenau angatuʻu kiate kimoutolu ʻi he taimi naʻá ku fekauʻi atu ai ʻa kimoutolú.

77 Pea ko tahá ʻoku ou pehē kiate kimoutolu, ʻe hoku ngaahi kaumeʻa, heʻe kamata mei heni te u ui ʻa kimoutolu ko e ngaahi kaumeʻa, ʻoku ʻaonga ke u fai kiate kimoutolu ʻa e fekaú ni, koeʻuhí ke mou hoko ʻo tatau mo hoku ngaahi kaumeʻa ʻi he ngaahi ʻaho naʻá ku ʻiate kinautolu aí, ʻo nau fononga atu ke malanga ʻaki ʻa e ongoongoleleí ʻi hoku mālohí;

78 He naʻe ʻikai te u tuku ke nau maʻu ha [a]kato paʻanga pe kato fononga pe ha kofu tuʻa ʻe ua.

79 Vakai, ʻoku ou fekauʻi atu ʻa kimoutolu ke siviʻi ʻa e māmaní, pea ʻoku taau mo e tangata ngāué ke ne maʻu haʻane [a]totongi.

80 Pea ʻilonga ha tangata ʻe ʻalu ʻo [a]malanga ʻaki ʻa e [b]ongoongoleleí ni ʻo e puleʻangá, pea ʻikai tuku ʻene fai atu ʻa e faivelenga ʻi he ngaahi meʻa kotoa pē, ʻe ʻikai te ne ongosia ʻi he ʻatamai, pe fakapoʻuliʻi ia, ʻi he sino, pe ʻi he kupuʻi sino, pe hokotanga hui; pea ʻe ʻikai tō ha tuʻoni [c]louʻulu mei hono ʻulú ki he kelekelé taʻe-fakatokangaʻi. Pea ʻe ʻikai te nau fiekaia pe fieinua.

81 Ko ia, ʻoua naʻa mou [a]tokanga ki he ʻapongipongí, ki ha meʻa ke mou kai, pe ha meʻa ke mou inu, pe ko ha meʻa ke mou tui.

82 Fakakaukau ki he ngaahi lile ʻo e ngoué, ki he anga ʻo ʻenau tupú, ʻoku ʻikai te nau ngāue, pea ʻikai foki te nau filo; pea ko e ngaahi puleʻanga ʻo e māmaní, ʻi honau nāunau kotoa pē, ʻoku ʻikai te nau fakaʻofoʻofa ʻo hangē ko ha taha ʻiate kinautolu ní.

83 He ʻoku [a]ʻafioʻi ʻe hoʻomou [b]Tamai, ʻoku ʻi he langí, ʻoku mou fie maʻu ʻa e ngaahi meʻá ni kotoa pē.

84 Ko ia, tuku ke [a]tokanga ʻa e ʻapongipongí ki hono ngaahi meʻa ʻoʻoná.

85 ʻOua foki te mou tomuʻa fakakaukau pe [a]ko e hā te mou leaʻakí; kae [b]mataʻikoloa ʻaki maʻu ai pē ʻi homou ʻatamaí ʻa e ngaahi folofola ʻo e moʻuí, pea ʻe [c]foaki kiate kimoutolu ʻi he houa pē ko iá ʻa e konga ko ia ʻe tufaki atu ki he tangata taki tahá.

86 Ko ia tuku ke ʻoua naʻa ʻave ʻe ha tangata ʻiate kimoutolu ha kato paʻanga pe ha kato fononga, ʻo fai atu mei he houa ko ʻení ʻi heʻene ʻalu atu ke malanga ʻaki ʻa e ongongoleleí ni ʻo e puleʻangá, he ko e fekaú ni ʻoku fai ia kiate kinautolu kotoa pē ʻoku [a]faivelenga ʻa ia kuo ui ʻe he ʻOtuá ʻi he siasí ki he ngāue fakafaifekaú.

87 Vakai, ʻoku ou [a]fekauʻi atu ʻa kimoutolú ke valokiʻi ʻa e māmaní ʻi heʻenau ngaahi ngāue taʻe-māʻoniʻoni kotoa pē, pea ke akoʻi ʻa kinautolu ki ha fakamaau ʻa ia ʻe hoko mai.

88 Pea ʻilonga ia ʻe [a]tali ʻa kimoutolú, te u ʻi ai foki mo au, he te u muʻomuʻa ʻi homou ʻaó. Te u ʻi homou nima toʻomataʻú pea ʻi homou toʻohemá, pea ʻe ʻi homou lotó ʻa hoku Laumālié, pea ʻe takatakai ʻa kimoutolu ʻe he ʻeku kau [b]ʻāngeló, ke poupouʻi hake ʻa kimoutolu.

89 ʻIlonga ia ʻokú ne tali ʻa kimoutolú ʻokú ne tali au; pea te ne fafanga ʻa kimoutolu, mo fakakofuʻi ʻa kimoutolu, pea foaki kiate kimoutolu ha paʻanga.

90 Pea ko ia ia ʻe fafanga ʻa kimoutolú, pe fakakofuʻi ʻa kimoutolú pe foaki kiate kimoutolu ha paʻangá, ʻe ʻikai teitei [a]mole ʻene totongí.

91 Pea ko ia ia ʻe ʻikai te ne fai ʻa e ngaahi meʻa ní, ʻoku ʻikai ko [a]ʻeku ākonga ia; te mou lava ke ʻiloʻi ʻi he meʻá ni ʻa ʻeku kau ākongá.

92 Ko ia ia ʻoku ʻikai te ne tali ʻa kimoutolú, mou ʻalu meiate ia ʻo nofo ʻiate kimoutolu pē, pea [a]fufulu homou vaʻé ʻio ʻaki ʻa e vai, ko e vai maʻa, neongo pē ʻi he māfana pe ʻi he momoko, pea fakamoʻoni ʻo kau ki ai ki hoʻomou Tamai ʻa ia ʻoku ʻi he langí, pea ʻoua ʻe toe foki ki he tangata ko iá.

93 Pea ke mou fai pehē pē ʻi ha kiʻi kolo, pe ko ha kolo lahi, ʻa ia te mou hū ki ai.

94 Ka neongo iá, fekumi faivelenga pea ʻoua ʻe tuku; pea ʻe malaʻia ʻa e fale pe ko e kiʻi kolo pe ko e kolo lahi ʻa ia ʻe fakasītuʻaʻi ʻa kimoutolú, pe ko hoʻomou ngaahi leá, pe ko hoʻomou fakamoʻoni ʻo kau kiate aú.

95 ʻOku ou toe pehē, ʻe malaʻia ʻa e fale, pe ko e kiʻi kolo, pe ko e kolo lahi ʻa ia ʻe fakasītuʻaʻi ʻa kimoutolú, pe ko hoʻomou ngaahi leá, pe ko hoʻomou fakamoʻoni kiate aú;

96 He ko au, ko e [a]Māfimafí, kuó u hili hoku nimá ki he ngaahi puleʻangá, ke [b]tauteaʻi ʻa kinautolu koeʻuhi ko ʻenau [c]fai angahalá.

97 Pea ʻe ʻalu atu ʻa e ngaahi mahaki fakaʻauha, pea ʻe ʻikai toʻo atu ia mei māmaní kae ʻoua kuó u fakaʻosi ʻa ʻeku ngāué, ʻa ia ʻe [a]fakanounouʻi ʻi he māʻoniʻoni—

98 Kae ʻoua ke ʻiloʻi au ʻe he kakai kotoa pē, ʻa ia ʻe toé, ʻo fai mei he siʻi tahá ʻo aʻu ki he lahi tahá, pea ʻe fakafonu ʻa kinautolu ʻaki ʻa e ʻilo ki he ʻEikí, pea te nau [a]mamata ko e mata ki he mata, pea ʻe hiki hake honau leʻó, pea nau [b]hiva fakataha ʻi he leʻo pē taha ʻaki ʻa e hiva foʻoú ni, ʻo pehē:

99

Kuo toe ʻomi ʻe he ʻEikí ʻa Saione;

Kuo [a]huhuʻi ʻe he ʻEikí ʻa hono kakai, ko [b]ʻIsilelí,

ʻO fakatatau ki hono [c]fili ʻi he [d]aloʻofá,

ʻA ia naʻe fakahoko ʻi he tuí

Mo e [e]fuakava ʻa ʻenau ngaahi tamaí.

100

Kuo huhuʻi ʻe he ʻEikí ʻa hono kakaí;

Pea kuo [a]haʻi ʻa Sētane, pea ʻoku ʻikai toe ʻa e taimí.

Kuo tānaki ʻe he ʻEikí ʻa e ngaahi meʻa kotoa pē ke [b]taha.

Kuo ʻohifo ʻe he ʻEikí ʻa [c]Saione mei ʻolunga.

Kuo [d]ʻohake ʻe he ʻEikí ʻa Saione mei lalo.

101

Kuo langā ʻa e [a]māmaní mo fanauʻi hono mālohí;

Pea kuo fokotuʻu maʻu ʻa e moʻoní ʻi hono lotó;

Pea kuo malimali kiate ia ʻa e ngaahi langí;

Pea kuo fakakofuʻi ia ʻaki ʻa e [b]nāunau ʻo hono ʻOtuá;

He ʻokú ne ʻafio ʻi he lotolotonga ʻo hono kakaí.

102

Ko e nāunau, mo e lāngilangi, mo e mālohi, mo e māfimafi,

Ke lau ia ki hotau ʻOtuá; he ʻoku fonu Ia ʻi he [a]ʻaloʻofa,

Mo e fakamaau totonu, mo e angaʻofa mo e moʻoni, mo e [b]melino,

ʻO taʻengata pea taʻengata, ʻĒmeni.

103 Pea ko e tahá, ko e moʻoni, ko e moʻoni, ʻoku ou pehē kiate kimoutolu, ʻoku taau mo e tangata kotoa pē ʻoku ʻalu atu ke malanga ʻaki ʻeku ongoongolelei taʻengatá, kapau ʻoku ʻi ai hanau ngaahi fāmili, pea nau maʻu ha paʻanga ʻi ha meʻaʻofa, ʻoku totonu ke nau ʻoatu ia kiate kinautolu pe ngāue ʻaki ia ke ʻaonga kiate kinautolu, ʻo fakatatau ki he tuʻutuʻuni ʻa e ʻEikí kiate kinautolú, he ʻoku hā ngalingali lelei ia kiate au.

104 Pea ko kinautolu kotoa pē ʻoku ʻikai hanau fāmilí, ʻa ia ʻoku nau maʻu mai ha [a]paʻangá, tuku ke nau ʻoatu ia ki he pīsope ʻi Saioné, pe ki he pīsope ʻi ʻOhaioó, koeʻuhí ke fakatapui ia ki hono ʻomai ʻo e ngaahi fakahaá pea mo hono paaki iá, pea ki hono fokotuʻu ʻo Saioné.

105 Pea kapau ʻe foaki ʻe ha tangata ki he taha ʻiate kimoutolu ha kofu tuʻa pe ha ngaahi kofu, ke ke toʻo ʻa e kofu motuʻá pea ʻoange ia ki he kakai [a]masivá, pea ʻalu atu ʻi ho halá ʻo fiefia.

106 Pea kapau ʻoku ʻi ai ha taha ʻiate kimoutolu ʻoku mālohi ʻi he Laumālie, tuku ke ne [a]ʻave mo ia ʻa e tokotaha ʻoku vaivaí, koeʻuhí ke fakamāʻoniʻoniʻi ia ʻi he [b]angamalū kotoa pē, koeʻuhi ke ne hoko ʻo mālohi foki.

107 Ko ia, ke ʻave mo kimoutolu ʻa kinautolu kuo fakanofo ki he lakanga fakataulaʻeiki [a]siʻí, pea fekauʻi atu ʻa kinautolu ki muʻa ʻiate kimoutolu ke fokotuʻu ʻa e ngaahi meʻa ʻe faí, pea ke teuteu ʻa e halá, pea fai ʻa e ngaahi meʻa kuo fokotuʻu ke faí ʻa ia ʻoku ʻikai te mou lava ʻo fai ʻe kimoutolu peé.

108 Vakai, ko e founga ʻeni naʻe langa hake ai ʻe heʻeku kau ʻaposetolo, ʻi he ngaahi ʻaho ʻi muʻá, ʻa hoku siasí kiate aú.

109 Ko ia, tuku ke tuʻu ʻa e tangata taki taha ʻi hono lakanga ʻoʻoná, pea ngāue ʻi hono lakanga ʻoʻoná; pea ke ʻoua naʻa pehē ʻe he ʻulú ki he vaʻé ʻoku ʻikai ʻaonga ʻa e vaʻé kiate ia; he ʻe lava tuʻu fēfē ʻa e sinó taʻe ʻi ai ʻa e vaʻé?

110 ʻOku fie maʻu foki ʻe he sinó ʻa e [a]kupu kotoa pē, koeʻuhí ke fakamāmaʻi kotoa pē, koeʻuhí ke tauhi ke haohaoa ʻa e sinó.

111 Pea vakai, ʻoku totonu ke fononga ʻa e kau [a]taulaʻeiki lahí, pea mo e kaumātuʻá mo e kau taulaʻeiki [b]siʻí foki; ka ʻoku totonu ke fokotuʻu ʻa e kau [c]tīkoní mo e kau [d]akonakí ke [e]leʻohi ʻa e siasí, ke nau hoko ko e kau faifekau nofo maʻu ki he siasí.

112 Pea ʻoku totonu ke fononga holo foki mo e pīsope, ko Niueli K. Uitenií, pea ʻi he ngaahi potu siasi kotoa pē, ʻo kumi ki he kakai masivá ke [a]tokoni ki he ngaahi meʻa ʻoku nau fie maʻú ʻi hono [b]fakavaivaiʻi ʻo e kakai maʻu meʻá mo e pōlepolé.

113 ʻOku totonu foki ke ne ngāue ʻaki ha [a]fakafofonga ke tokangaʻi mo fai ʻene ngaahi ngāue fakatuʻasinó ʻo fakatatau ki heʻene fekaú.

114 Ka neongo iá, tuku ke ʻalu ʻa e pīsopé ki he kolo ko Niu ʻIoké, kae ʻumaʻā foki mo e kolo ko ʻAlapanií, kae ʻumaʻā foki mo e kolo ko Positoní, pea fakatokanga ki he kakai ʻo e ngaahi kolo ko iá ʻaki ʻa e leʻo ʻo e ongoongoleleí, ʻi ha leʻo-lahi, ʻo kau ki he [a]fakaʻauha mo e maumauʻi ke ʻosiʻosingamālie ʻa ia ʻoku tatali mai kiate kinautolú ʻo kapau te nau siʻaki ʻa e ngaahi meʻa ko ʻení.

115 He kapau te nau siʻaki ʻa e ngaahi meʻá ni ʻoku tuʻunuku mai ʻa e houa ʻo honau tauteaʻí, pea ʻe tuku ʻa honau falé ke [a]lala kiate kinautolu.

116 Tuku ke ne [a]falala kiate au pea ʻe ʻikai ke [b]veuveuki ia; pea ʻe ʻikai tō ha tuʻoni [c]louʻulu mei hono ʻulú ki he kelekelé kae taʻe-fakatokangaʻi ia.

117 Pea ko e moʻoni ʻoku ou pehē kiate kimoutolu, ʻa hono toe ʻo ʻeku kau tamaioʻeikí, mou ʻalu atu ʻo fakatatau mo e meʻa te mou lava ʻo faí, ʻi homou ngaahi lakanga kehekehé, ki he ngaahi kolo lalahi mo tuʻu-ki-muʻá mo e fanga kiʻi kolo īkí, pea valokiʻi ʻa e māmani ʻi he māʻoniʻoni ʻi heʻenau ngaahi ngāue taʻe-māʻoniʻoni mo taʻe faka-ʻOtua kotoa pē, ʻo fakahā ke hā lelei mo mahino ʻa e fakaʻauha ʻo e anga-fakalieliá ʻi he ngaahi ʻaho fakaʻosí.

118 He, ʻoku folofola ʻe he ʻEiki Māfimafí, te u [a]fakaʻauha ʻiate kimoutolu ʻa honau ngaahi puleʻangá; ʻe ʻikai ngata ʻi heʻeku [b]luluʻi ʻa e māmaní, ka ʻe tetetete mo e ngaahi langi fetuʻuá.

119 He ko au, ko e ʻEikí, kuo mafao atu hoku nimá, ke ueʻi hake ʻa e ngaahi mālohi ʻo e langí; ʻe ʻikai te mou lava ʻo mamata ki ai ʻi he taimí ni, ka ʻe toe siʻi pē pea te mou toki mamata ki ai, pea ʻilo ʻoku ou ʻi ai, pea te u [a]haʻu pea [b]pule fakataha mo hoku kakaí.

120 Ko au ko e [a]ʻĀlifá mo e ʻŌmeká, ko e kamataʻangá mo e ngataʻangá. ʻĒmeni.

- ◀1a
FFL Lotú.

- ◀2a
FFL ʻIsileli—Ko hono tānaki ʻo ʻIsilelí.

- ◀b
Ngāue 3:19–21.

- ◀c
FFL Māʻoniʻoní, Kau.

- ◀d
ʻĪsaia 2:2–5; Hepelū 12:22; Fakahā 14:1; T&F 76:66; 84:32; 133:18, 56.

- ◀e
ʻEta 13:2–11; T&F 42:8–9; 45:66–67; TT 1:10. FFL Selūsalema Foʻou.

- ◀3a
T&F 57:3.

- ◀4a
FFL Selūsalema Foʻou.

- ◀b
FFL Temipalé, Fale ʻo e ʻEikí.

- ◀5a
T&F 45:67; 64:41–43; 97:15–20; 109:12, 37.

- ◀6a
FFL Nimá, Hilifaki ʻo e.

- ◀b
FFL Setelō.

- ◀14a
FFL ʻĒpalahame.

- ◀b
FFL Melekisēteki.

- ◀c
FFL Noa, Pēteliake ʻi he Tohi Tapú.

- ◀15a
FFL ʻĪnoke.

- ◀16a
FFL ʻĒpeli.

- ◀b
Mōsese 5:29–32.

- ◀c
T&F 107:40–57.

- ◀d
FFL ʻĀtama.

- ◀17a
ʻAlamā 13:1–19; ʻĒpa. 2:9, 11. FFL Lakanga Taulaʻeiki Faka-Melekisētekí.

- ◀18a
FFL Lakanga Taulaʻeiki Faka-ʻĒloné.

- ◀b
FFL ʻĒlone, Tokoua ʻo Mōsesé.

- ◀c
T&F 13:1.

- ◀19a
T&F 63:23; 107:18–19. FFL Meʻa Lilo ʻa e ʻOtuá, Ngaahi.

- ◀b
ʻĒpa. 1:2.

- ◀20a
FFL Ouaú.

- ◀21a
FFL Lakanga Fakataulaʻeikí; Mafaí.

- ◀22a
T&F 67:11.

- ◀23a
ʻEke. 19:5–11; 33:11.

- ◀b
FFL Fakamāʻoniʻoniʻí.

- ◀c
ʻEke. 24:9–11; T&F 93:1.

- ◀24a
ʻEke. 20:18–21; 32:8; Teut. 9:23; 1 Nīfai 17:30–31, 42.

- ◀b
Same 95:8; Hepelū 3:8–11; Sēkope 1:7–8; ʻAlamā 12:36.

- ◀c
LSS, ʻEke. 34:1–2; Nōmipa 14:23; Hepelū 4:1–11.

- ◀25a
Teut. 34:1–5.

- ◀b
FFL Lakanga Taulaʻeiki Faka-Melekisētekí.

- ◀26a
FFL Lakanga Taulaʻeiki Faka-ʻĒloné.

- ◀b
T&F 13:1.

- ◀c
T&F 107:20.

- ◀27a
FFL Fakatomalá, Fakatomalaʻí.

- ◀b
FFL Papitaisó.

- ◀c
FFL Fakamolemoleʻi ʻo e Ngaahi Angahalá.

- ◀d
FFL Fono ʻa Mōsesé.

- ◀e
Hepelū 7:11–16.

- ◀f
FFL Sione ko e Papitaisó.

- ◀g
Luke 1:15.

- ◀28a
ʻĪsaia 40:3; Mātiu 3:1–3; Sione 1:23.

- ◀b
Mātiu 28:18; Sione 17:2; 1 Pita 3:22; T&F 93:16–17.

- ◀29a
T&F 107:5.

- ◀31a
T&F 128:24.

- ◀b
T&F 57:3.

- ◀32a
FFL Nāunaú.

- ◀b
Hepelū 12:22; T&F 76:66; 84:2; 133:56.

- ◀c
FFL Siasi ʻo Sīsū Kalaisí.

- ◀33a
FFL Tāú.

- ◀b
FFL Lakanga Fakataulaʻeikí.

- ◀c
FFL Fakamāʻoniʻoniʻí.

- ◀34a
Kalētia 3:29; ʻĒpa. 2:9–11. FFL ʻĒpalahame—Ko e hako ʻo ʻĒpalahamé.

- ◀b
T&F 132:30–32. FFL Fuakava Faka-ʻĒpalahamé.

- ◀c
FFL Kakai Filí.

- ◀36a
Mātiu 10:40–42; Luke 10:16; T&F 112:20.

- ◀37a
Sione 13:20.

- ◀38a
Luke 12:43–44; Loma 8:32; Fakahā 21:7; 3 Nīfai 28:10; T&F 132:18–20. FFL Hakeakiʻí.

- ◀39a
FFL Fakapapau mo e Fuakava ʻo e Lakanga Fakataulaʻeikí.

- ◀41a
FFL Hē mei he Moʻoní.

- ◀b
T&F 76:34–38; 132:27.

- ◀42a
T&F 84:88.

- ◀43a
1 Nīfai 15:23–25; T&F 1:14.

- ◀44a
Teut. 8:3; Mātiu 4:4; T&F 98:11.

- ◀45a
Same 33:4. FFL Folofola ʻa e ʻOtuá.

- ◀b
FFL Moʻoní.

- ◀46a
FFL Konisēnisí; Maama ʻo Kalaisí.

- ◀b
Sione 1:9; T&F 93:2.

- ◀48a
FFL Ueʻí, Ueʻi Fakalaumālié.

- ◀b
FFL Fuakavá; Fuakava Foʻou mo Taʻengatá.

- ◀49a
1 Sione 5:19.

- ◀b
FFL Fakapoʻuli, Fakalaumālié.

- ◀50a
Kalētia 4:9.

- ◀b
FFL Angahalá.

- ◀52a
Sione 10:27.

- ◀53a
Loma 8:22; Mōsese 7:48.

- ◀b
FFL Māmaní.

- ◀c
FFL Anga-fakamāmaní.

- ◀54a
FFL Taʻetuí.

- ◀55a
FFL Meʻa Taʻeʻaongá.

- ◀57a
Selem. 31:31–34.

- ◀b
FFL Tohi ʻa Molomoná.

- ◀c
1 Nīfai 13:40–41.

- ◀d
Sēmisi 1:22–25; T&F 42:13–15.

- ◀60a
T&F 18:34–36.

- ◀61a
Taniela 9:9. FFL Fakamolemolé, Fakamolemoleʻí.

- ◀b
T&F 43:34; 88:121; 100:7.

- ◀62a
Maʻake 16:15; T&F 1:2–5. FFL Ngāue Fakafaifekaú.

- ◀63a
FFL ʻAposetolo.

- ◀b
3 Nīfai 15:24; T&F 50:41–42.

- ◀c
Sione 15:13–15; T&F 93:45.

- ◀64a
FFL Moʻoniʻi Laumālié.

- ◀b
Maʻake 16:15–16. FFL Tuí.

- ◀c
FFL Fakamolemoleʻi ʻo e Ngaahi Angahalá.

- ◀d
FFL Meʻa-foaki ʻo e Laumālie Māʻoniʻoní.

- ◀65a
Maʻake 16:17–18. FFL Fakaʻilongá.

- ◀66a
FFL Ngāué, Ngaahi.

- ◀67a
Mātiu 17:14–21.

- ◀68a
FFL Fakamoʻui Mahakí, Ngaahi.

- ◀71a
Maʻake 16:18; Ngāue 28:3–9; T&F 24:13; 124:98–100.

- ◀73a
T&F 105:24. FFL Loto-hīkisiá.

- ◀74a
2 Nīfai 9:23; T&F 76:50–52. FFL Papitaisó—Ko hono ʻaongá.

- ◀b
Sione 3:18.

- ◀78a
Mātiu 10:9–10; T&F 24:18.

- ◀79a
T&F 31:5.

- ◀80a
FFL Ngāue Fakafaifekaú.

- ◀b
FFL Ongoongoleleí.

- ◀c
Luke 21:18.

- ◀81a
Mātiu 6:25–28.

- ◀83a
Mātiu 6:8.

- ◀b
FFL Tamai ʻi Hēvaní.

- ◀84a
Mātiu 6:34.

- ◀85a
Mātiu 10:19–20; Luke 12:11–12; T&F 100:6.

- ◀b
2 Nīfai 31:20; ʻAlamā 17:2–3; T&F 6:20; 11:21–26. FFL Fakalaulaulotó.

- ◀c
FFL Akoʻí, Faiako—Faiako ʻaki ʻa e Laumālié.

- ◀86a
Mātiu 24:44–46; T&F 58:26–29; 107:99–100.

- ◀87a
FFL Ngāue Fakafaifekaú.

- ◀88a
Mātiu 10:40; Sione 13:20.

- ◀b
T&F 84:42. FFL ʻĀngeló, Kau.

- ◀90a
Mātiu 10:42; Maʻake 9:41.

- ◀91a
Sione 13:35.

- ◀92a
Mātiu 10:14; Luke 9:5; T&F 60:15.

- ◀96a
FFL Māfimafi.

- ◀b
T&F 1:13–14.

- ◀c
FFL Fai Angahalá.

- ◀97a
Mātiu 24:22.

- ◀98a
ʻĪsaia 52:8.

- ◀b
Same 96:1; Fakahā 15:3; T&F 25:12; 133:56. FFL Hivá.

- ◀99a
Fakahā 5:9; T&F 43:29.

- ◀b
FFL ʻIsileli.

- ◀c
FFL Filí (nauna).

- ◀d
FFL ʻAloʻofá.

- ◀e
FFL Fuakava Faka-ʻĒpalahamé.

- ◀100a
Fakahā 20:2–3; T&F 43:31; 45:55; 88:110.

- ◀b
ʻEfesō 1:10; T&F 27:13.

- ◀c
T&F 45:11–14; Mōsese 7:62–64. FFL Saione.

- ◀d
T&F 76:102; 88:96.

- ◀101a
FFL Māmaní.

- ◀b
FFL Nāunaú.

- ◀102a
FFL ʻAloʻofá.

- ◀b
FFL Melinó.

- ◀104a
T&F 51:8–9, 12–13.

- ◀105a
FFL Masivá—Ko e masiva ʻi he ngaahi koloa fakamāmaní.

- ◀106a
FFL Feohí.

- ◀b
FFL Angamaluú.

- ◀107a
FFL Lakanga Taulaʻeiki Faka-ʻĒloné.

- ◀110a
1 Kol. 12:12–23.

- ◀111a
FFL Taulaʻeiki Lahi.

- ◀b
FFL Taulaʻeiki, Lakanga Taulaʻeiki Faka-ʻĒloné.

- ◀c
FFL Tīkoni.

- ◀d
FFL Akonaki, Lakanga Taulaʻeiki Faka-ʻĒloné.

- ◀e
FFL Leʻó, Leʻohí.

- ◀112a
FFL Uelofeá.

- ◀b
T&F 56:16.

- ◀113a
T&F 90:22.

- ◀114a
T&F 1:13–14.

- ◀115a
Luke 13:35.

- ◀116a
FFL Falalá.

- ◀b
Same 22:5; 1 Pita 2:6.

- ◀c
Mātiu 10:29–31.

- ◀118a
Taniela 2:44–45.

- ◀b
Sioeli 2:10; T&F 43:18; 45:33, 48; 88:87, 90. FFL Fakaʻilonga ʻo e Ngaahi Kuongá, Ngaahi; ʻAho Fakaʻosí, Ngaahi.

- ◀119a
T&F 1:12, 35–36; 29:9–11; 45:59. FFL Hāʻele ʻAnga Ua Mai ʻa Sīsū Kalaisí.

- ◀b
FFL Nofo Tuʻí.

- ◀120a
FFL ʻĀlifá mo e ʻŌmeká.

VAHE 85

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 27 Nōvema 1832 (History of the Church, 1:298–299). Ko e vahe ko ʻení ko e konga ia ʻo ha tohi naʻe fai ʻe he Palōfitá kia U. W. Felipisi, ʻa ia naʻá ne lolotonga nofo ʻi Tauʻatāina, ʻi Mīsuli. Naʻe fai mai ia ko e tali ki ha ngaahi fehuʻi fekauʻaki mo e Kāingalotu naʻa nau hiki mai ki Saione ka naʻe ʻi kai te nau maʻu hanau ngaahi tofiʻa ʻo fakatatau ki he founga kuo ʻosi fokotuʻu ʻi he Siasí.

1–5, Kuo pau ke maʻu ʻa e ngaahi tofiʻa ʻi Saioné ʻi he fakatapui; 6–12, ʻOku ʻi ai ha tokotaha māfimafi mo mālohi ke ne foaki ki he Kāingalotú ʻa honau tofiʻa ʻi Saioné.

1 Ko e fatongia ʻo e kalake ʻa e ʻEikí, ʻa ia kuó ne filí, ke ne tauhi ha hisitōlia, mo ha [a]lekooti fakakātoa ʻo e siasí ki he ngaahi meʻa kotoa pē ʻoku hoko ʻi Saioné, pea mo kinautolu kotoa pē ʻoku nau [b]fakatapui ha ngaahi koloa, mo maʻu ha ngaahi tofiʻa fakalao mei he pīsopé.

2 Kae ʻumaʻā foki mo e anga ʻo ʻenau moʻuí, mo ʻenau tuí mo e ngaahi ngāué; kae ʻumaʻā foki mo e kau tafoki ʻa ia ʻoku tafoki hili ʻenau maʻu hanau ngaahi tofiʻá.

3 ʻOku taʻehoa mo e finangalo mo e fekau ʻa e ʻOtuá ke tohi fakataha mo e kakai ʻo e ʻOtuá ʻa e ngaahi hingoa ʻo kinautolu ʻoku ʻikai te nau maʻu hanau tofiʻá ʻi he [a]fakatapuí, ʻo fakatatau ki heʻene fonó, ʻa ia kuó ne foaki maí, koeʻuhí ke ne [b]fakavahehongofuluʻí ʻa hono kakaí, ke teuteuʻi ʻa kinautolu ki he ʻaho ʻo e [c]tauteá mo e tutú.

4 Pea ʻe ʻikai foki tauhi honau tohi hohokó, pe maʻu ia ʻi ha feituʻu ʻe lava ke ʻilo ai ia ʻi ha taha ʻo e ngaahi lekooti pe hisitōlia ʻo e siasí.

5 ʻE ʻikai ke maʻu ʻa honau ngaahi hingoá, pe ko e ngaahi hingoa ʻo e ngaahi tamaí, pe ko e ngaahi hingoa ʻo e fānaú kuo tohi ʻi he [a]tohi ʻo e fono ʻa e ʻOtuá, ʻoku folofola ʻe he ʻEiki ʻo e Ngaahi Kau Taú.

6 ʻIo, ʻoku folofola pehē ʻe he [a]kihiʻi leʻo siʻí, ʻa ia ʻoku fanafana ʻo ongoʻi pea [b]mahuhuhuhu ʻi he ngaahi meʻa kotoa pē, pea ʻoku faʻa ngaohi ʻe ia ke tetetete ʻa hoku ngaahi huí lolotonga ʻene fakahā maí, ʻo pehē:

7 Pea ʻe hoko ʻo pehē ko au, ko e ʻEiki ko e ʻOtuá, te u fekauʻi atu ha taha ʻoku māfimafi mo mālohi, ʻoku ʻi hono nimá ʻa e tokotoko ʻo e mafaí, kuo fakakofuʻi ʻaki ʻa e maama ke ʻufiʻufi ia, ʻa ia ʻe lea ʻaki ʻe hono ngutú ʻa e ngaahi lea, ʻa e ngaahi lea taʻengata; pea ko hono lotó ko e matavai ʻo e moʻoni, ke fakamaau ʻa e fale ʻo e ʻOtuá, pea ke fakamāʻopoʻopo ʻo vahe ʻi he talotalo ʻa e ngaahi tofiʻa ʻo e kau māʻoniʻoni ʻa ia ʻoku ʻiloa honau ngaahi hingoá, pea mo e ngaahi hingoa ʻo ʻenau ngaahi tamaí, pea mo ʻenau fānaú, kuo tohi ia ʻi he tohi ʻo e fono ʻa e ʻOtuá;

8 Neongo ko e tangata ko iá, naʻe ui ʻe he ʻOtuá mo fili, pea mafao atu hono nimá ke taʻofi ʻa e ngaueue ʻa e [a]puha tapu ʻo e ʻOtuá, ʻe tō ia ʻi he ngahau ʻo e maté, ʻo hangē ko e ʻakau ʻoku teʻia ʻaki ʻa e tapa mālohi ʻa e ʻuhilá.

9 Pea ko kinautolu kotoa pē ʻoku ʻikai ʻiloa kuo tohi ʻa kinautolu ʻi he [a]tohi ʻo e manatú ʻe ʻikai te nau maʻu ha tofiʻa ʻi he ʻaho ko iá, ka ʻe motuhi atu ʻa kinautolu, pea ʻe vaheʻi honau ʻinasi kiate kinautolu ʻi he lotolotonga ʻo e kau taʻetuí, ʻa ia ʻoku ʻi ai ʻa e [b]tangilāulau mo e fengaiʻitaki ʻo e nifo.

10 ʻOku ʻikai te u leaʻaki ʻa e ngaahi meʻá ni ʻiate au pē; ko ia, ʻo hangē ko e folofola ʻa e ʻEikí, ʻe pehē pē foki ʻa ʻene fakahokó.

11 Pea ko kinautolu ʻoku kau ki he Lakanga Fakataulaʻeiki Māʻolungá, ʻa ia ʻoku ʻikai ʻiloa kuo tohi honau ngaahi hingoá ʻi he [a]tohi ʻo e fonó, pe kuo ʻilo kuo nau [b]tafoki, pe kuo [c]motuhi atu mei he siasí, kae ʻumaʻā foki ʻa e lakanga fakataulaʻeiki siʻí, pe ko e kāingalotú, ʻe ʻikai te nau maʻu ha tofiʻa ʻi he ʻaho ko iá ʻi he lotolotonga ʻo e kau māʻoniʻoni ʻa e Fungani Māʻolungá;

12 Ko ia, ʻe fai kiate kinautolu ʻo hangē ko ia naʻe fai ki he fānau ʻa e taulaʻeikí, ʻo hangē ko ia ʻoku hā kuo tohi ʻi he vahe hono ua mo e veesi hono onongofulu mā taha mo e onongofulu mā ua ʻo e Tohi ʻa ʻĒselá.

- ◀1a
T&F 21:1; 47:1; 69:3–6.

- ◀b
T&F 42:30–35.

- ◀3a
FFL Fakatapuí.

- ◀b
FFL Vahehongofulú.

- ◀c
Malakai 3:10–11, 17; T&F 97:25–26.

- ◀5a
FFL Tohi ʻo e Moʻuí.

- ◀6a
1 Ng. Tuʻi 19:11–12; Hilam. 5:30–31; 3 Nīfai 11:3–7.

- ◀b
Hepelū 4:12.

- ◀8a
2 Sam. 6:6–7; 1 Fkmtl. 13:9–10. FFL Puha ʻo e Fuakavá.

- ◀9a
3 Nīfai 24:16; Mōsese 6:5–6. FFL Tohi ʻo e Manatú.

- ◀b
T&F 19:5.

- ◀11a
FFL Tohi ʻo e Moʻuí.

- ◀b
FFL Hē mei he Moʻoní.

- ◀c
FFL Tuʻusi mei he Siasí.

VAHE 86

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani ʻi ʻOhaiō, ʻi he ʻaho 6 Tīsemá 1832 (History of the Church, 1:300). Naʻe maʻu ʻa e fakahā ko ʻení lolotonga hono toe vakaiʻi mo fakatonutonu ʻe he Palōfitá ʻa e tatau ʻo hono liliu ʻo e Tohi Tapú ʻa ia naʻe hiki nima.

1–7, ʻOku fakahā mai ʻe he ʻEikí hono ʻuhinga ʻo e talanoa fakatātā ʻo e uité mo e teá; 8–11, ʻOkú ne fakamatalaʻi ʻa e ngaahi tāpuaki ʻo e lakanga fakataulaʻeikí, kiate kinautolu ʻoku nau hoko ko e kau ʻea-hoko fakalao ʻo fakatatau ki he kakanó.

1 Ko e moʻoni, ʻoku folofola peheni ʻe he ʻEikí kiate kimoutolu ko ʻeku kau tamaioʻeikí, ʻo kau ki he [a]talanoa fakatātā ʻo e uité mo e teá:

2 Vakai, ko e moʻoni ʻoku ou pehē, ko e ngoué ko māmani ia, pea ko e kau ʻaposetoló ʻa e kau tangata naʻe tūtuuʻi ʻa e tengá;

3 Pea hili ʻenau tō ʻo mohé, ko e tokotaha fakatanga lahi ki he siasí, ʻa ia ko e hē mei he moʻoní, ko e feʻauakí, ʻio ko [a]Pāpilone, ʻa ia ʻokú ne ngaohi ʻa e ngaahi puleʻanga kotoa pē ke nau inu ʻi heʻene ipú, ʻa ia ʻoku ʻi hono lotó ʻa e filí, ʻio ʻa Sētane, ke pule ai—vakai ʻokú ne tūtuuʻi ʻa e teá; ko ia, ʻoku fakakāsiaʻi ʻe he teá ʻa e uité mo tuli ʻa e [b]siasí ki he feituʻu maomaonganoá.

4 Kae vakai, ʻi he ngaahi ʻaho [a]fakaʻosí, ʻio ʻi he taimí ni, lolotonga ʻa hono kamata ʻe he ʻEikí ke ʻomai ʻa e folofolá, pea ʻoku tupu hake ʻa e muká pea ʻoku kei litolito—

5 Vakai, ko e moʻoni ʻoku ou pehē kiate kimoutolu, ʻoku tangi ʻa e kau [a]ʻāngeló ki he ʻEikí ʻi he ʻaho mo e pō, ʻa ia kuo nau ʻosi teuteu mo tatali ke fekauʻi atu ʻa kinautolu ke [b]tuʻusi hifo ʻa e ngaahi ngoueʻangá;

6 Ka naʻe folofola ʻa e ʻEikí kiate kinautolu ʻo pehē, ʻoua ʻe taʻaki ʻa e teá lolotonga ʻoku kei litolito ʻa e muká (he ko e moʻoni ʻoku vaivai hoʻomou tuí), telia naʻa mou fakaʻauha mo e uité foki.

7 Ko ia, tuku ke tupu fakataha ʻa e uité mo e teá kae ʻoua ke motuʻa lelei ʻa e utu-taʻú; pea te mou tomuʻa tānaki leva ʻa e uité mei he lotolotonga ʻo e teá, pea hili hono tānaki ʻo e uité, vakai pea ʻiloange, kuo ʻosi noʻo haʻinga ʻa e teá, pea ʻoku toe ke tutu ʻa e ngoué.

8 Ko ia, ʻoku folofola peheni ʻe he ʻEikí kiate kimoutolu, ʻa ia kuo hokohoko atu ai ʻa e [a]lakanga fakataulaʻeikí ʻiate kimoutolu ʻi he hohoko ʻo hoʻomou ngaahi tamaí—

9 He ko e kau [a]ʻea-hoko fakalao ʻa kimoutolu ʻo fakatatau ki he kakanó, pea kuo [b]fufuuʻi ʻa kimoutolu mei māmani fakataha mo Kalaisi ʻi he ʻOtuá—

10 Ko ia, kuo tolonga ʻa hoʻomou moʻuí mo e lakanga fakataulaʻeikí, pea kuo pau ke tolonga ai pē ʻiate kimoutolu mo homou hakó ʻo aʻu ki he [a]fakafoʻou ʻo e ngaahi meʻa kotoa pē kuo lea ʻaki ʻe he ngutu ʻo e kau palōfita māʻoniʻoni kotoa pē talu mei he kamataʻanga ʻo e māmaní.

11 Ko ia, ʻoku mou monūʻia ʻo kapau ʻoku mou fai atu ʻi heʻeku angaleleí, ko ha [a]maama ki he kau Senitailé, pea ʻi he lakanga fakataulaʻeikí ni, ko ha fakamoʻui ki hoku kakai ko [b]ʻIsilelí. Kuo folofola ʻaki ia ʻe he ʻEikí. ʻĒmeni.

- ◀1a
Mātiu 13:6–43; T&F 101:64–67.

- ◀3a
Fakahā 17:1–9. FFL Pāpilone, Pēpeli.

- ◀b
Fakahā 12:6, 14.

- ◀4a
FFL ʻAho Fakaʻosí, Ngaahi.

- ◀5a
T&F 38:12.

- ◀b
FFL Utu-taʻú.

- ◀8a
T&F 113:8. FFL Lakanga Taulaʻeiki Faka-Melekisētekí.

- ◀9a
ʻĒpa. 2:9–11. FFL Fuakava Faka-ʻĒpalahamé.

- ◀b
ʻĪsaia 49:2–3.

- ◀10a
Ngāue 3:19–21. FFL Fakafoki Mai ʻo e Ongoongoleleí.

- ◀11a
ʻĪsaia 49:6.

- ◀b
T&F 109:59–67.

VAHE 87

Ko e fakahā mo e kikite ʻo kau ki he taú, naʻe fai mai ʻia Siosefa Sāmita ko e Palōfitá, ʻi he ʻaho 25 Tīsema, 1832 (History of the Church, 1:301–302). Naʻe maʻu ʻa e vahe ko ʻení ʻi ha taimi ʻa ia naʻe nofo ai ʻa e kau takí ʻo fakalaulauloto mo fakakaukau ki he fakapōpulaʻi ʻo e kakai mei ʻAfiliká ʻi he konitinēniti ʻAmeliká pea mo hono fakapōpulaʻi ʻo e fānau ʻa e tangatá ʻi he māmaní kotoa.

1–4, ʻOku tomuʻa fakahā ʻa e tau ʻi he vahaʻa ʻo e ngaahi Siteiti Fakatokelaú mo e ngaahi Siteiti Fakatongá; 5–8, ʻE tō ai ʻa e ngaahi fakatuʻutāmaki lahi ki he kakai kotoa ʻo e māmaní.

1 Ko e moʻoni, ʻoku folofola peheni ʻe he ʻEikí, ʻo kau ki he ngaahi tau ʻoku ofi ke hokó, ʻo kamata ʻi he angatuʻu ʻa [a]Kalolaina Sauté, ʻa ia ʻe faifai pea iku ki he mate mo e mamahi ʻa e kakai tokolahi;

2 Pea ʻe hoko ʻa e taimi ʻe lilingi hifo ai ʻa e [a]tau ki he ngaahi puleʻanga kotoa pē, ʻo kamata mei he feituʻú ni.

3 He vakai, ʻe mavahe atu ʻa e ngaahi Siteiti Fakatongá ke fakafili ki he ngaahi Siteiti Fakatokelaú, pea ʻe ui atu ʻe he ngaahi Siteiti Fakatongá ki ha ngaahi puleʻanga kehe, ʻio ʻa e puleʻanga ko Pilitānia Lahí, ʻa ia ko e hingoa ʻoku ui ʻaki iá, pea te nau ui atu foki ki ha ngaahi puleʻanga kehe, koeʻuhí ke maluʻi ʻa kinautolu mei he ngaahi puleʻanga kehé; pea ʻe toki lilingi atu ʻa e [a]taú ki he ngaahi puleʻanga kotoa pē.

4 Pea ʻe hoko ʻo pehē, ʻi he hili ʻa e ngaahi ʻaho lahi, ʻe tuʻu hake ʻa e kau [a]pōpulá ki honau ngaahi ʻeikí, ʻa ia ʻe teuʻi mo akoʻi ke tau.

5 Pea ʻe hoko ʻo pehē foki ko e ngaahi toenga ʻe toe mei he fonuá te nau teuteuʻi kinautolu ki he tau, pea te nau fuʻu ʻita lahi ʻaupito, pea te nau fakamamahiʻi ʻa e kau Senitailé ʻaki ʻa e fakamamahi lahi ʻaupito.

6 Pea ko ia, ʻe [a]tangi ʻa e kakai ʻo e māmaní koeʻuhi ko e heletā pea mo e lilingi toto; pea ko e meʻa ʻi he [b]hongé, mo e mahaki fakaʻauhá, mo e ngaahi mofuiké, pea mo e mana ʻo e langí, pea mo e ʻuhila mālohi mo ngingilá foki, ʻe ngaohi ai ʻa e kakai ʻo e māmaní ke nau ongoʻi ʻa e houhau, mo e tuputāmaki, mo e toʻukupu [c]tautea ʻo e ʻOtua Māfimafí, kae ʻoua ke [d]fakaʻosi ʻe he fakaʻauha kuo kotofá ʻa e ngaahi puleʻanga kotoa pē;

7 Koeʻuhi ke ngata ʻa e ʻalu hake ki he telinga ʻo e ʻEiki ʻo e [a]Sapaotí ʻa e tangi ʻa e kau māʻoniʻoní, pea mo e [b]toto ʻo e kau māʻoniʻoní, mei he kelekelé ke sāuni ki honau ngaahi filí.

8 Ko ia, mou [a]tuʻu ʻi he ngaahi potu toputapu, pea ʻoua ʻe hiki mei ai kae ʻoua ke hokosia ʻa e ʻaho ʻo e ʻEikí; he vakai, ʻoku haʻu [b]vave ia, ʻoku folofola ʻe he ʻEikí. ʻĒmeni.

- ◀1a
T&F 130:12–13.

- ◀2a
Sioeli 3:9–16; Mātiu 24:6–7; T&F 45:26, 63; 63:33.

- ◀3a
T&F 45:68–69.

- ◀4a
T&F 134:12.

- ◀6a
T&F 29:14–21; 45:49.

- ◀b
SS—M 1:29.

- ◀c
FFL Valokí, Valokiʻí.

- ◀d
FFL Māmaní—Ko e Ngataʻanga ʻo e māmaní.

- ◀7a
Sēmisi 5:4; T&F 88:2; 95:7.

- ◀b
ʻEta 8:22–24.

- ◀8a
Mātiu 24:15; T&F 45:32; 101:21–22.

- ◀b
Fakahā 3:11.

VAHE 88

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 27 Tīsemá 1832 (History of the Church, 1:302–312). Naʻe ui ia ʻe he Palōfitá ko e “‘lou ʻōlive’ … naʻe pakiʻi mei he ʻAkau ʻo Palataisí, ko e pōpoaki ʻo e melino ʻa e ʻEikí kiate kitautolu” (History of the Church, 1:316). ʻOku hā mei he ngaahi lekooti fakahisitōliá naʻe maʻu ha ngaahi konga ʻo e fakahā ko ʻení ʻi he ʻaho 27 mo e 28 Tīsema 1832, mo e ʻaho 3 Sānuali 1833.

1–5, ʻOku maʻu ʻe he Kāingalotu tui faivelengá ʻa e Fakafiemālié, ʻa ia ko e talaʻofa ʻo e moʻui taʻengatá; 6–13, ʻOku angi mo puleʻi ʻa e ngaahi meʻa kotoa pē ʻe he Maama ʻo Kalaisí; 14–16, ʻOku hoko mai ʻa e Toetuʻú tuʻunga ʻi he Huhuʻí; 17–31, ʻOku hanga ʻe he talangofua ki he fono fakasilesitialé, fakatelesitialé pe fakatilesitialé ʻo teuteuʻi ʻa e tangatá ki he ngaahi puleʻanga mo e nāunau ko iá; 32–35, Ko kinautolu ʻoku nau loto ke nau nofo ʻi he angahalá te nau kei ʻuli ai pē kinautolu; 36–41, ʻOku puleʻi ʻa e ngaahi puleʻanga kotoa pē ʻe he fono; 42–45, Kuo foaki mai ʻe he ʻOtuá ha fono ki he ngaahi meʻa kotoa pē; 46–50, ʻE ʻiloʻi ʻe he tangatá, ʻio, ʻa e ʻOtuá; 51–61, Ko e talanoa fakatātā ʻo e tangata naʻá ne fekauʻi atu ʻene kau tamaioʻeikí ki he ngoué peá ne ʻaʻahi atu kiate kinautolu taki taha; 62–73, ʻUnuʻunu atu ki he ʻEikí, pea te mou mamata ki hono fofongá; 74–80, Fakamāʻoniʻoniʻi ʻa kimoutolu pea mou feakoʻiʻaki ʻa e ngaahi tokāteline ʻo e puleʻangá; 81–85, Ko e tangata kotoa pē kuo lea fakatokanga ki aí ʻoku totonu ke ne lea fakatokanga foki ki hono kaungāʻapí; 86–94, ʻOku hanga ʻe he ngaahi fakaʻilongá, ngaahi fuʻu liliu lahi ʻi he ngaahi ʻelemēnití mo e kau ʻāngeló ʻo teuteu ʻa e hāʻeleʻangá ki he hāʻele mai ʻa e ʻEikí; 95–102, ʻOku hanga ʻe he talupite ʻa e ʻāngeló ʻo ui hake ʻa e kakai maté ʻo fakatatau ki honau fakahokohokó; 103–116, ʻOku fakahā ʻe he talupite ʻa e ʻāngeló ʻa hono fakafoki mai ʻo e ongoongoleleí, ko e hinga ʻa Pāpiloné, mo e tau ʻa e ʻOtua māfimafí; 117–126, Fekumi ki he ʻiló, fokotuʻu ha fale ʻo e ʻOtuá (ko ha temipale), pea fakakofuʻi ʻa kimoutolu ʻaki ʻa e haʻi ʻo e manavaʻofá; 127–141, ʻOku fakahā mai ʻa e fakahokohoko ʻo e Akoʻanga ʻo e Kau Palōfitá, pea kau ai ʻa e ouau ʻo e fufulu ʻo e vaʻé.

1 Ko e moʻoni, ʻoku folofola peheni ʻe he ʻEikí kiate kimoutolu kuo mou fakataha mai ke maʻu hono finangalo ʻo kau kiate kimoutolú:

2 Vakai, ʻoku fakahōifua ʻeni ki homou ʻEikí, pea ʻoku [a]fiefia ʻa e kau ʻāngeló ʻiate kimoutolu; kuo aʻu hake ʻa e ngaahi [b]foaki ʻofa ʻo hoʻomou ngaahi lotú ki he telinga ʻo e ʻEiki ʻo e [c]Sapaotí, pea kuo tohi ia ʻi he [d]tohi ʻo e ngaahi hingoa ʻo e kakai kuo fakamāʻoniʻoniʻí, ʻio ʻa kinautolu ʻoku kau ki he maama fakasilesitialé.

3 Ko ia, ʻoku ou fekau atu ʻeni kiate kimoutolu ha [a]Fakafiemālie ʻe taha, ʻio kiate kimoutolu ko hoku ngaahi kaumeʻa, koeʻuhí ke nofo ia ʻi homou lotó, ʻio ʻa e [b]Laumālie Māʻoniʻoni ʻo e talaʻofá; ʻa ia ko e Fakafiemālie ʻe taha ia naʻá ku talaʻofa ki heʻeku kau ākongá, ʻo hangē ko ia kuo tohi ʻi he fakamoʻoni ʻa Sioné.

4 Ko e Fakafiemālie ko ʻení ko e talaʻofa ia ʻo e [a]moʻui taʻengata ʻa ia ʻoku ou foaki kiate kimoutolú, ʻio ko e [b]nāunau ʻo e puleʻanga fakasilesitialé;

5 ʻA ia ko e nāunau ʻo e siasi ʻo e [a]ʻUluaki Fānaú, ʻio ʻo e ʻOtuá, ko e tokotaha māʻoniʻoni tahá, ʻia Sīsū Kalaisi ko Hono ʻAló—

6 Ko ia ia naʻá [a]ne hāʻele hake ki ʻolungá, ʻo hangē foki ko ʻene [b]hāʻele hifo ki lalo ʻi he ngaahi meʻa kotoa pē, ʻa ia ʻokú ne [c]ʻafioʻi ai ʻa e ngaahi meʻa kotoa pē, koeʻuhí ke ne ʻi he meʻa kotoa pē pea nofoʻia ʻi he meʻa kotoa pē, ko e [d]maama ʻo e moʻoní;

7 ʻA ia ko e moʻoni ʻoku ulo. Ko e [a]maama ʻeni ʻo Kalaisí. Pea hangē foki ʻokú ne ʻi he laʻaá, pea ko e maama ia ʻo e laʻaá, pea mo e mālohi ʻo ia ʻa ia naʻe [b]ngaohi ʻaki iá.

8 Pea hangē foki ʻokú ne ʻi he māhiná, pea ko e maama ia ʻo e māhiná, pea mo e mālohi ʻo ia ʻa ia naʻe ngaohi ʻaki iá;

9 Pea hangē foki ko e maama ia ʻo e ngaahi fetuʻú, pea mo e mālohi ʻo ia ʻa ia naʻe ngaohi ʻaki iá;

10 Pea mo e māmaní foki, pea mo hono mālohi ʻo iá, ʻio ʻa e māmani ʻa ia ʻoku mou [a]tuʻu aí.

11 Pea ko e maama ʻoku ulo, ʻa ia ʻoku foaki kiate kimoutolu ʻa e māmá, ʻoku tupunga ia ʻiate ia ʻokú ne fakamaama homou matá, ʻa ia ko e maama pē ko ia ʻokú ne fakaake homou [a]ʻatamaí;

12 ʻA ia ko e [a]maama ʻoku ʻalu atu mei he ʻao ʻo e ʻOtuá, ke [b]fakafonu ʻa hono fuʻu lahi fau ʻo e ʻataá—

13 Ko e maama ʻa ia ʻoku ʻi he ngaahi meʻa [a]kotoa pē, ʻa ia ʻoku foaki ʻa e [b]moʻui ki he ngaahi meʻa kotoa pē, ʻa ia ko e [c]fono ʻoku puleʻi ʻaki ʻa e ngaahi meʻa kotoa pē, ʻio ʻa e mālohi ʻo e ʻOtuá ʻa ia ʻokú ne ʻafio ʻi hono taloní, ʻa ia ʻokú ne lotolotoi ʻi he taʻengatá, ʻa ia ʻokú ne ʻi he lotolotonga ʻo e ngaahi meʻa kotoa pē.

14 Ko ʻeni, ko e moʻoni ʻoku ou pehē kiate kimoutolu, ʻoku tuʻunga ʻi he [a]huhuʻi kuo teuteu maʻamoutolú ʻa hono fakahoko ʻo e toetuʻu mei he maté.

15 Pea ko e [a]laumālié mo e [b]sinó ko e [c]moʻoniʻi laumālie ia ʻo e tangatá.

16 Pea ko e [a]toetuʻu mei he maté ko hono huhuʻi ia ʻo e moʻoniʻi laumālié.

17 Pea ʻoku hoko ʻa e huhuʻi ʻo e moʻoniʻi laumālié ʻiate ia ʻokú ne foaki moʻui ki he ngaahi meʻa kotoa pē, ʻa ia kuo tuʻutuʻuni ʻi hono finangaló ʻe maʻu ia ʻe he [a]masiva mo e [b]angamalū ʻo e [c]māmaní.

18 Ko ia, kuo pau ke fakamaʻa ia mei he taʻe-māʻoniʻoni kotoa pē, koeʻuhi ke lava ʻo teuteuʻi ia ki he nāunau [a]fakasilesitialé;

19 He ʻo ka hili ʻene fakakakato ʻe ia ʻa e ʻuhinga ʻo hono fakatupú, ʻe fakakalauni ʻaki ia ʻa e [a]nāunau, ʻio, ʻaki ʻa e ʻafio ai ʻa e ʻOtua ko e Tamaí;

20 Koeʻuhí ke [a]maʻu ia ʻe he ngaahi sino ʻoku ʻo e puleʻanga fakasilesitialé ʻo taʻengata pea taʻengata; he ko hono [b]ʻuhinga ʻeni naʻe ngaohi mo fakatupu ai iá, pea ko hono ʻuhinga ʻeni ʻoku [c]fakamāʻoniʻoniʻi ai ʻa kinautolú.

21 Pea ko kinautolu ʻoku ʻikai ke fakamāʻoniʻoniʻi ʻi he fono ʻa ia kuó u ʻoatu kiate kimoutolú, ʻio ko e fono ʻa Kalaisí, kuo pau ke nau maʻu ha puleʻanga kehe, ʻio ko ha puleʻanga fakatelesitiale, pe ko ha puleʻanga fakatilesitiale.

22 He ko ia ia ʻoku ʻikai te ne lava ʻo tauhi ʻa e [a]fono ʻo ha puleʻanga fakasilesitialé ʻe ʻikai te ne lava ʻo kātakiʻi ha nāunau fakasilesitiale.

23 Pea ko ia ia ʻoku ʻikai te ne lava ʻo tauhi ʻa e fono ʻo ha puleʻanga fakatelesitialé ʻe ʻikai te ne lava ʻo kātakiʻi ha nāunau [a]fakatelesitiale.

24 Pea ko ia ia ʻoku ʻikai te ne lava ʻo tauhi ʻa e fono ʻo ha puleʻanga fakatilesitialé ʻe ʻikai te ne lava ʻo kātakiʻi ha nāunau [a]fakatilesitiale; ko ia ʻoku ʻikai te ne feʻunga mo ha puleʻanga ʻo e nāunau. Ko ia kuo pau ke ne kātakiʻi ha puleʻanga ʻa ia ʻoku ʻikai ko e puleʻanga ʻo e nāunau.

25 Pea ko e tahá, ko e moʻoni ʻoku ou pehē kiate kimoutolu, ʻoku tauhi ʻa e [a]māmaní ki he fono ʻo ha puleʻanga fakasilesitiale, he ʻokú ne fakahoko ʻe ia ʻa e ʻuhinga ʻo hono fakatupú, pea ʻikai maumauʻi ʻa e fonó—

26 Ko ia, ʻe [a]fakamāʻoniʻoniʻi ia; ʻio, neongo ʻe [b]mate ia, ka ʻe toe fakaake ia, pea ʻe kātakiʻi ʻe ia ʻa e mālohi ʻe fakaakeʻi ʻaki iá, pea ʻe [c]maʻu ia ʻe he kau [d]māʻoniʻoní.

27 He neongo te nau mate, ka te nau [a]toe tuʻu hake, ko ha [b]sino fakalaumālie.

28 Ko kinautolu ʻoku ʻo e laumālie fakasilesitialé te nau maʻu ʻa e sino pē ko ia ʻa ia ko ha sino fakaemāmaní; ʻio ʻe maʻu ʻe kimoutolu foki homou sinó, pea ko homou [a]nāunaú ko e nāunau ia ʻe [b]fakaake ʻaki homou sinó.

29 Ko kimoutolu ʻoku fakaakeʻi ʻe ha tufakanga ʻo e [a]nāunau [b]fakasilesitialé te mou toki maʻu mei he nāunau ko iá, ʻio ʻa hono kakató.

30 Pea ko kinautolu ʻoku fakaakeʻi ʻe ha tufakanga ʻo e nāunau [a]fakatelesitialé te nau toki maʻu mei he nāunau ko iá, ʻio ʻa hono kakató.

31 Pea ko kinautolu foki ʻoku fakaakeʻi ʻe ha tufakanga ʻo e nāunau [a]fakatilesitialé te nau toki maʻu mei he nāunau ko iá, ʻio ʻa hono kakató.

32 Pea ko kinautolu ʻe toé ʻe [a]fakaakeʻi foki mo kinautolu; ka neongo iá, te nau toe foki pē ki honau nofoʻanga ʻonautolú, ke maʻu ʻa e meʻa ʻoku nau [b]loto ke nau maʻú, koeʻuhí he naʻe ʻikai te nau loto ke fiefia ʻi he meʻa naʻa nau mei lava pē ʻo maʻú.

33 He ko e hā hano ʻaonga ki ha tangata ʻo kapau ʻoku foaki kiate ia ha meʻaʻofa, pea ʻoku ʻikai te ne tali ʻa e meʻaʻofá? Vakai, ʻoku ʻikai te ne fiefia ʻi he meʻa ʻoku foaki kiate iá, pea ʻoku ʻikai foki te ne fiefia ʻi he tokotaha ʻoku foaki ʻa e meʻaʻofá.

34 Pea ko e taha, ko e moʻoni ʻoku ou pehē kiate kimoutolu, ko ia ia ʻoku puleʻi ʻe he fonó ʻoku maluʻi foki ia ʻe he fonó pea ʻoku fakahaohaoaʻi mo [a]fakamāʻoniʻoniʻi ʻe ia ia.

35 Ko ia ia ʻokú ne [a]maumauʻi ha fono, ʻo ʻikai talangofua ki he fonó, ka ʻokú ne feinga ke hoko ko e fono kiate ia pē, ʻo ne loto ke nofo ʻi he fai angahalá, mo ne nofo ʻaupito ʻi he fai angahalá, ʻoku ʻikai lava ke fakamāʻoniʻoniʻi ia ʻe he fonó, pe ko e [b]ʻaloʻofá, pe ko e [c]fakamaau totonú pe ko e fakamāú. Ko ia, kuo pau ke nau kei [d]ʻuli ai pē.

36 ʻOku tuku ha fono ki he ngaahi puleʻanga kotoa pē;

37 Pea ʻoku lahi ʻa e ngaahi [a]puleʻangá; he ʻoku ʻikai ke ʻi ai ha ʻataʻatā ʻa ia ʻoku ʻikai ke taʻe ʻi ai ha puleʻanga; pea ʻoku ʻikai ke ʻi ai ha puleʻanga ʻa ia ʻoku ʻikai ke ʻi ai ha ʻataʻatā, pe ko ha puleʻanga lahi ange pe siʻi ange.

38 Pea ʻoku tuku ki he puleʻanga kotoa pē ha [a]fono; pea ʻoku ʻi he fono kotoa pē ha ngaahi ngataʻanga mo ha ngaahi tuʻunga foki.

39 Ko e kakai kotoa pē ʻoku ʻikai nofo maʻu ʻi he ngaahi [a]tuʻunga ko iá, ʻoku ʻikai [b]fakatonuhiaʻi ʻa kinautolu.

40 He ʻoku fepikitaki ʻa e [a]ʻatamai potó mo e ʻatamai poto; ʻoku tali ʻe he [b]fakakaukau potó ʻa e fakakaukau poto; ʻoku tali ʻe he [c]moʻoní ʻa e moʻoni; ʻoku ʻofa ʻa e [d]angamaʻá ki he angamaʻa; ʻoku pīkitai ʻa e [e]māmá ki he maama; ʻoku [f]ʻofa mamahi ʻa e ʻaloʻofá ki he ʻaloʻofa ʻo ʻekeʻi ʻene meʻa ʻaʻana; ʻoku fai atu ai pē ʻa e fakamaau totonú ʻi hono ʻaluʻangá ʻo ʻekeʻi ʻene meʻa ʻaʻana; ʻoku muʻomuʻa ʻa e fakamāú ʻi he fofonga ʻo ia ʻoku ʻafio ʻi he taloní ʻo ne puleʻi mo fakahoko ʻa e ngaahi meʻa kotoa pē.

41 ʻOkú ne [a]ʻafioʻi ʻa e ngaahi meʻa kotoa pē, pea ʻoku ʻi hono ʻaó ʻa e ngaahi meʻa kotoa pē, pea ʻoku takatakai ʻiate ia ʻa e ngaahi meʻa kotoa pē; pea ʻoku māʻolunga ia ʻi he ngaahi meʻa kotoa pē, pea ʻokú ne ʻi he ngaahi meʻa kotoa pē mo nofoʻia ʻi he ngaahi meʻa kotoa pē, pea ʻokú ne takatakai ʻi he ngaahi meʻa kotoa pē; pea kuo tupu ʻa e ngaahi meʻa kotoa pē ʻiate ia, pea meiate ia, ʻio ko e ʻOtuá, ʻo taʻengata pea taʻengata.

42 Pea ko e tahá, ka ko e moʻoni ʻoku ou pehē kiate kimoutolu, kuó ne tuku ha fono ki he ngaahi meʻa kotoa pē, ʻa ia ʻoku nau ngaue ai ʻi honau ngaahi [a]taimí mo honau ngaahi faʻahitaʻú;

43 Pea kuo fokotuʻu maʻu honau ngaahi ʻaluʻangá, ʻio ʻa e ngaahi ʻaluʻanga ʻo e ngaahi langí pea mo e māmaní, ʻa ia ʻoku kau ai ʻa e māmaní pea mo hono kotoa ʻo e ngaahi palanité.

44 Pea ʻoku nau [a]fefakamaamaʻaki ʻiate kinautolu ʻi honau ngaahi taimí mo honau ngaahi faʻahitaʻú, ʻi honau ngaahi minití, ʻi honau ngaahi houá, ʻi honau ngaahi ʻahó, ʻi honau ngaahi uiké, ʻi honau ngaahi māhiná, ʻi honau ngaahi taʻú—ko e taʻu pē [b]taha ʻa e ngaahi meʻá ni kotoa ki he ʻOtuá, ka ʻoku ʻikai ke pehē ki he tangatá.

45 ʻOku takai ʻa e māmaní ʻi hono ongo kapakaú, pea ʻoku foaki mai ʻe he [a]laʻaá ʻa hono māmá ʻi he ʻahó, pea ʻoku foaki ʻe he māhiná ʻa hono māmá ʻi he poʻulí, pea ʻoku foaki mai foki ʻe he ngaahi fetuʻú ʻa honau māmá lolotonga ʻenau ʻalu takai ʻi honau ngaahi kapakaú ʻi honau nāunaú, ʻi he lotolotonga ʻo e [b]mālohi ʻo e ʻOtuá.

46 Te u fakatatauʻi ki he hā ʻa e ngaahi puleʻangá ni, koeʻuhí ke mahino kiate kimoutolu?

47 Vakai, ko e ngaahi puleʻanga ʻa ʻeni kotoa pē, pea ʻilonga ha tangata kuó ne mamata ki ha taha pe ko e siʻi taha ʻo e ngaahi meʻa ní, kuó ne [a]mamata ki he ʻOtuá ʻoku hāʻele ʻi hono ngeiá mo e māfimafí.

48 ʻOku ou pehē kiate kimoutolu, kuó ne mamata kiate ia; ka neongo ia, ka naʻe ʻikai ke ʻiloʻi ia ʻa ia naʻá ne haʻu ki hono kakai [a]ʻoʻoná.

49 ʻOku ulo ʻa e [a]māmá ʻi he fakapoʻulí, pea ʻoku ʻikai ʻiloʻi ia ʻe he fakapoʻulí; ka neongo iá, ʻe hokosia ʻa e ʻaho te mou [b]ʻiloʻi ai ʻa e ʻOtuá foki, kuo fakaake ʻa kimoutolu ʻe ia pea ʻiate ia.

50 Te mou toki ʻiloʻi kuo mou mamata kiate au, pea ʻoku ou ʻi ai, pea ko e maama moʻoni au ʻoku ʻiate kimoutolú, pea ʻoku mou ʻiate au; ka ne ʻikai pehē ʻe ʻikai te mou lava ʻo tupulaki.

51 Vakai, te u fakatatauʻi ʻa e ngaahi puleʻangá ni ki ha tangata ʻoku ʻi ai ʻene ngoue, peá ne fekau atu ʻene kau tamaioʻeiki ki he ngoué ke keli ʻi he ngoué.

52 Pea naʻá ne pehē ki he ʻuluakí: ʻAlu koe ʻo ngāue ʻi he ngoué, pea te u haʻu ʻi he ʻuluaki houá kiate koe, pea te ke mamata ki he fiefia ʻo hoku matá.

53 Pea naʻá ne pehē ki hono uá: ʻAlu mo koe foki ki he ngoué, pea te u ʻaʻahi kiate koe ʻi he houa hono uá mo e fiefia ʻo hoku matá.

54 Pea ki hono tolú foki ʻo pehē: Te u ʻaʻahi kiate koe;

55 Pea ki hono faá, pea fai pehē atu ʻo aʻu ki hono hongofulu mā uá.

56 Pea naʻe ʻalu ʻa e ʻeiki ʻo e ngoué ki he ʻuluakí ʻi he ʻuluaki houá, ʻo ne nofo mo ia ʻi hono kotoa ʻo e houa ko iá, pea naʻe fakafiefiaʻi ia ʻaki ʻa e maama ʻo e fofonga ʻo hono ʻeikí.

57 Pea naʻá ne ʻalu mei he ʻuluakí koeʻuhi ke ne ʻaʻahi foki ki hono uá, pea mo hono tolú, pea mo hono faá, ʻo fai pehē atu ʻo aʻu ki hono hongofulu mā uá.

58 Pea naʻe pehē ʻenau maʻu kotoa pē ʻa e maama ʻo e fofonga ʻo honau ʻeikí, ko e tangata taki taha ʻi hono houá, mo hono taimí, pea mo hono faʻahitaʻú—

59 ʻO kamata ʻi he ʻuluakí, ʻo fai pehē atu ʻo aʻu ki he [a]fakamuimuí, pea mei he fakamuimuí ki he ʻuluakí, pea mei he ʻuluakí ki he fakamuimuí;

60 Ko e tangata taki taha ʻi hono hokohoko ʻoʻoná kae ʻoua ke ʻosi hono houá, ʻo fakatatau mo e fekau naʻe fai kiate ia ʻe hono ʻeikí, koeʻuhí ke fakaongoongoleleiʻi ʻa hono ʻeikí ʻiate ia, pea mo ia ʻi hono ʻeikí, koeʻuhi ke fakaongoongoleleiʻi ʻa kinautolu kotoa pē.

61 Ko ia, te u fakatatau ʻa e ngaahi puleʻangá ni kotoa pē pea mo hono [a]kakai ʻo iá ki he fakatātaá ni—ko e puleʻanga taki taha ʻi hono houá, pea ʻi hono taimí, pea ʻi hono faʻahitaʻú, ʻio ʻo fakatatau pē ki he tuʻutuʻuni kuo fai ʻe he ʻOtuá.

62 Pea ko e tahá, ko e moʻoni ʻoku ou pehē kiate kimoutolu, ʻe hoku ngaahi [a]kaumeʻa, ʻoku ou tuku ʻa e ngaahi leá ni kiate kimoutolu ke mou [b]fakalaulauloto ki ai ʻi homou lotó, fakataha mo e fekau ko ʻeni, ʻa ia ʻoku ou fai kiate kimoutolú, ke mou [c]ui kiate au lolotonga ʻoku ou kei ofí—

63 [a]ʻUnuʻunu mai kiate au pea te u ʻunuʻunu atu kiate kimoutolu; [b]fekumi faivelenga kiate au pea te mou [c]ʻiloʻi au; kole, pea te mou maʻu; tukituki, pea ʻe toʻo ia kiate kimoutolu.

64 ʻIlonga ha meʻa te mou [a]kole ki he Tamaí ʻi hoku hingoá ʻa ia ʻoku [b]ʻaonga ke mou maʻú, ʻe foaki ia kiate kimoutolu.

65 Pea kapau te mou kole ha meʻa ʻa ia ʻoku ʻikai [a]ʻaonga ke mou maʻu, ʻe liliu ia ko homou [b]fakamalaʻiaʻi.

66 Vakai, ko e meʻa ʻoku mou fanongo ki aí ʻoku hangē ko e [a]leʻo ʻo ha tokotaha ʻoku kalanga ʻi he feituʻu maomaonganoá—ʻi he feituʻu maomaonganoá, koeʻuhí he ʻoku ʻikai te mou lava ʻo mamata kiate ia—ʻa hoku leʻó, koeʻuhí ko hoku leʻo ko e [b]Laumālié; ko hoku Laumālié ko e moʻoní; ʻoku tolonga ʻa e [c]moʻoní pea ʻoku ʻikai ke ʻi ai hano ngataʻanga; pea kapau ʻe nofo ia ʻiate kimoutolu ʻe lahi ʻaupito ia.

67 Pea kapau ʻe hanga [a]taha ʻa homou matá ki hoku [b]nāunaú, ʻe fakafonu ʻa homou sinó kotoa ʻaki ʻa e maama, pea ʻe ʻikai ke ʻiate kimoutolu ha fakapoʻuli; pea ko e sino ko ia ʻa ia ʻoku fonu ʻi he māmá ʻoku [c]ʻiloʻi ʻe ia ʻa e ngaahi meʻa kotoa pē.

68 Ko ia, [a]fakamāʻoniʻoniʻi ʻa kimoutolu koeʻuhí ke hanga taha ʻa homou [b]ʻatamaí ki he ʻOtuá, pea ʻe hokosia ʻa e ngaahi ʻaho te mou [c]mamata ai kiate ia; koeʻuhi he te ne toʻo ʻa e pūlou ʻo hono fofongá kiate kimoutolu, pea ʻe hoko ia ʻi hono taimi ʻoʻona, pea ʻi heʻene founga ʻaʻana, pea fakatatau ki hono finangalo ʻoʻoná.

69 Manatuʻi ʻa e talaʻofa lahi mo fakaʻosi ʻa ia kuó u fai kiate kimoutolú; liʻaki hoʻomou ngaahi fakakaukau [a]taʻeʻaongá mo e fuʻu hulu lahi ʻo hoʻomou [b]katá ke mamaʻo meiate kimoutolu.

70 Mou tatali, mou tatali ʻi he potú ni, pea ui ke fai ha fakataha molumalu, ʻio ʻo kinautolu ʻa ia ko e ʻuluaki kau ngāue ʻi he puleʻanga fakamuimui ní.

71 Pea tuku ke ui ki he ʻEikí ʻa kinautolu kuo nau lea [a]fakatokanga ki ai ʻi heʻenau ngaahi fonongá, pea nau fakalaulauloto ʻi honau lotó ki he fakatokanga ʻa ia kuo nau maʻú, ʻo kiʻi fuofuoloa siʻi.

72 Vakai, pea ʻilo ange, te u tokangaʻi hoʻomou ngaahi tākanga sipí, pea fokotuʻu hake ha kaumātuʻa pea fekauʻi atu kiate kinautolu.

73 Vakai, te u fakavavevaveʻi ʻa ʻeku ngāué ʻi hono taimí.

74 Pea ʻoku ou fai kiate kimoutolu, ʻa ia ko e ʻuluaki kau [a]ngāue ʻi he puleʻanga fakamuimui ní, ha fekau ke mou kātoa fakataha ʻa kimoutolu, fokotuʻutuʻu ʻa kimoutolu, pea teuteuʻi ʻa kimoutolu, mo [b]fakamāʻoniʻoniʻi ʻa kimoutolu; ʻio, fakamaʻa homou lotó pea [c]fufulu mo homou nimá mo homou vaʻé ʻi hoku ʻaó, koeʻuhí ke u lava ʻo ngaohi ʻa kimoutolu ke mou [d]maʻa;

75 Koeʻuhi ke u fakamoʻoniʻi ki hoʻomou [a]Tamaí mo homou ʻOtuá, pea mo hoku ʻOtuá, ʻoku mou maʻa mei he toto ʻo e toʻu tangata fai angahalá ni; koeʻuhí ke u lava ʻo fakahoko ʻa e talaʻofá ni, ʻa e talaʻofa lahi mo fakaʻosi ko ʻení, ʻa ia kuó u fai kiate kimoutolú, ʻo kau ka loto ki ai.

76 Kae ʻumaʻā, ʻoku ou fai foki kiate kimoutolu ʻa e fekau ke mou fai atu ʻi he [a]lotu mo e [b]ʻaukai ʻo fai atu mei he taimí ni.

77 Pea ʻoku ou fai kiate kimoutolu ʻa e fekau ke mou [a]feakoʻiʻaki ʻiate kimoutolu ʻa e [b]tokāteline ʻo e puleʻangá.

78 Ke mou akoʻi faivelenga pea ʻe ʻiate kimoutolu ʻa ʻeku [a]ʻofá, koeʻuhí ke [b]akonekina ʻa kimoutolu ʻo kakato ange ʻi he ngaahi tefitoʻi fakakaukau, ʻi he ngaahi tefitoʻi moʻoni, ʻi he tokāteline, ʻi he fono ʻo e ongoongoleleí, ʻi he ngaahi meʻa kotoa pē ʻoku kau ki he puleʻanga ʻo e ʻOtuá, ʻa ia ʻoku ʻaonga ke mahino kiate kimoutolú;

79 ʻO e ngaahi meʻa ʻoku ʻi he [a]langí pea ʻi he māmaní fakatouʻosi, pea ʻi he lalo māmaní; ʻa e ngaahi meʻa kuo ʻi ai, ʻa e ngaahi meʻa ʻoku ʻi ai, ʻa e ngaahi meʻa kuo pau ke vave ʻene hokó; ʻa e ngaahi meʻa ʻoku ʻi homou fonuá, ʻa e ngaahi meʻa ʻoku ʻi muli; ko e ngaahi [b]taú mo e ngaahi faingataʻaʻia ʻo e ngaahi puleʻangá, pea mo e ngaahi tautea ʻoku ʻi he fonuá; pea mo ha ʻilo foki ki he ngaahi fonuá mo e ngaahi puleʻangá—

80 Koeʻuhí ke mou mateuteu ʻi he ngaahi meʻa kotoa pē ʻi he taimi te u toe fekauʻi atu ai ʻa kimoutolu ke tauhi faivelenga ki he lakanga kuo ui ʻa kimoutolu ki aí pea mo e ngāue kuó u fili ʻa kimoutolu ki aí.

81 Vakai, naʻá ku fekauʻi atu ʻa kimoutolú ke [a]fakamoʻoni pea fakatokanga ki he kakaí, pea ʻoku taau mo e tangata kotoa pē kuo fai ki ai ʻa e fakatokangá ke ne [b]fakatokanga ki hono kaungāʻapí foki.

82 Ko ia, ʻoku tuku ʻa kinautolu taʻe ʻi ai ha ʻuhinga ke tuli tonuhia ai, pea ʻoku ʻi honau ʻulu ʻonautolú ʻa ʻenau ngaahi angahalá.

83 Ko ia ia ʻokú ne [a]kumi [b]vave kiate aú, te ne ʻiloʻi au, pea ʻe ʻikai liʻaki ia.

84 Ko ia, ke mou tatali, pea ngāue faivelenga, koeʻuhí ke fakahaohaoaʻi ʻa kimoutolu ʻi hoʻomou ngāue fakafaifekaú ke ʻalu atu ʻi he lotolotonga ʻo e kau [a]Senitailé ko hono fai fakaʻosí, ʻa kinautolu kotoa pē ʻe fakahā honau hingoá ʻe he fofonga ʻo e ʻEikí, ke [b]nonoʻo ʻa e fonó pea fakamaʻu ʻa e fakamoʻoní, pea ke teuteuʻi ʻa e kau māʻoniʻoní ki he houa ʻo e fakamaau ʻa ia ʻe hoko maí;

85 Koeʻuhí ke hao ʻa honau laumālié mei he houhau ʻo e ʻOtuá, ʻa e [a]fakaʻauha ʻo e anga-fakalielia ʻa ia ʻoku tatali mai ki he kau angahalá, ʻi he māmani ko ʻení, pea mo e maama ka hoko maí fakatouʻosi. Ko e moʻoni, ʻoku ou pehē kiate kimoutolu, tuku ke fai atu ʻi he ngoue vainé ʻa kinautolu ʻoku ʻikai ko e ʻuluaki kaumātuʻá, kae ʻoua ke [b]ui ʻa kinautolu ʻe he fofonga ʻo e ʻEikí, he ʻoku teʻeki ai ke hokosia honau taimí; ʻoku ʻikai ke [c]maʻa ʻa honau ngaahi kofú mei he toto ʻo e toʻu tangata ko ʻení.

86 Mou tuʻu maʻu ʻi he [a]tauʻatāina ʻa ia ʻoku [b]fakatauʻatāinaʻi ai ʻa kimoutolú; ʻoua te mou [c]fakaʻefihiaʻi ʻa kimoutolu ʻi he [d]angahalá, kae tuku ke [e]maʻa homou nimá, kae ʻoua ke hāʻele mai ʻa e ʻEikí.

87 He ʻe ʻikai ke ʻosi ha ngaahi ʻaho lahi mei heni pea ʻe [a]tetetete ʻa e [b]māmaní pea tāsipesipa ʻo hangē ko ha tangata konā; pea ʻe fufuuʻi ʻe he [c]laʻaá ʻa hono matá, pea fakafisi ke tuku mai ha maama; pea ʻe pani [d]toto ʻa e māhiná; pea ʻe hoko ʻo fuʻu ʻita ʻaupito ʻa e ngaahi [e]fetuʻú ʻo fakatō hifo ʻa kinautolu ʻo hangē ko ha fuaʻi fiki ʻoku ngangana mei ha fuʻu fiki.

88 Pea ka hili hoʻomou fakamoʻoní ʻe hoko mai ʻa e houhau mo e tuputāmaki ki he kakaí.

89 He ʻo ka hili hoʻomou fakamoʻoní ʻe hoko mai ʻa e fakamoʻoni ʻa e ngaahi [a]mofuike, ʻa ia ʻe fakatupu ai ʻa e ngaahi toʻe ʻi loto ʻiate ia, pea ʻe tō hifo ʻa e kakaí ki he kelekelé pea ʻe ʻikai te nau lava ʻo tuʻu.

90 Pea ʻe hoko mai foki mo e fakamoʻoni ʻa e [a]leʻo ʻo e ngaahi mana, mo e leʻo ʻo e ngaahi ʻuhila, pea mo e leʻo ʻo e ngaahi afā, pea mo e leʻo ʻo e ngaahi peau ʻo e tahí ʻoku pā mai ʻo laka atu ʻi honau ngaahi ngataʻangá.

91 Pea ʻe [a]moveuveu ʻa e ngaahi meʻa kotoa pē; pea ko e moʻoni, ʻe vaivai ʻa e loto ʻo e kakaí; koeʻuhi he ʻe hoko mai ʻa e ilifia ki he kakai kotoa pē.

92 Pea ʻe puna ʻa e kau [a]ʻāngeló ʻi loto langi, ʻo kalanga ʻaki ʻa e leʻo-lahi, pea ifiʻi ʻa e talupite ʻa e ʻOtuá, ʻo pehē: Mou teuteu, mou teuteu, ʻA kimoutolu ʻa e kakai ʻo e māmaní; he kuo hokosia ʻa e fakamaau ʻa hotau ʻOtuá. Vakai pea ʻiloange, ʻoku hāʻele mai ʻa e [b]Tangata Taʻané; mou ʻalu atu ʻo fakafetaulaki kiate ia.

93 Pea ʻe hā mai leva ʻa e fuʻu fakaʻilonga [a]lahi ʻi he langí, pea ʻe mamata fakataha ki ai ʻa e kakai kotoa pē.

94 Pea ʻe ifiʻi ʻe ha ʻāngelo ʻe taha ʻa ʻene talupité, ʻo pehē: Ko e [a]siasi [b]lahi ko iá, ʻa ia ko e [c]faʻē ʻa e ngaahi anga-fakalieliá, ʻa ia naʻe ngaohi ʻa e ngaahi puleʻanga kotoa pē ke inu mei he uaine ʻo e tuputāmaki ʻo ʻene [d]feʻauakí, ʻa ia ʻoku fakatangaʻi ʻa e kau māʻoniʻoni ʻa e ʻOtuá, ʻa ia naʻe lilingi honau totó—ʻa ia ʻoku heka ʻi he ngaahi vai lahí, pea ʻi he ngaahi motu ʻo e tahí—vakai, ko ia ʻa e ngaahi [e]tea ʻo e māmaní; kuo noʻo ia ʻi he ngaahi haʻinga; kuo ngaohi ke mālohi ʻa hono ngaahi haʻí, ʻoku ʻikai lava ʻe ha tangata ʻo veteʻi ia; ko ia, kuo teuteu ia ke [f]tutu. Pea te ne ifiʻi ʻa ʻene talupité ʻo fuoloa pea leʻo-lahi foki, pea ʻe fanongo ki ai ʻa e ngaahi puleʻanga kotoa pē.

95 Pea ʻe ʻi ai ʻa e [a]fakalongolongo ʻi he langí ʻi he vaeua ʻo ha houa; pea ka hili leva iá, ʻe folahi ʻa e puipui ʻo e langí, ʻo hangē ko e folahi ʻo ha [b]takainga pepa hili hono takaiʻi, pea ʻe toʻo ʻa e pūlou mei he [c]fofonga ʻo e ʻEikí;

96 Pea ko e kau māʻoniʻoni ʻa ia ʻoku ʻi he māmaní, ʻa ia ʻoku moʻuí, ʻe fakaake pea ʻe [a]toʻo hake ʻa kinautolu ke fakafetaulaki kiate ia.

97 Pea ko kinautolu kuo mohe ʻi honau ngaahi tanuʻangá te nau [a]ʻalu atu, he ʻe fakaava ʻa honau ngaahi tanuʻangá; pea ʻe toʻo hake mo kinautolu foki ke fakafetaulaki kiate ia ʻi he lotolotonga ʻo e pou ʻo e langí—

98 ʻOku ʻa Kalaisi ʻa kinautolu, ko e ngaahi [a]ʻuluaki fuá, ko kinautolu ʻa ia ʻe fuofua ʻalu hifo fakataha mo iá, pea mo kinautolu ʻoku ʻi he māmaní pea ʻi honau ngaahi tanuʻangá, ʻa ia ʻe fuofua toʻo hake ke fakafetaulaki kiate iá; pea ʻe hoko kotoa ʻeni ʻi he leʻo ʻo hono ifiʻi ʻo e talupite ʻa e ʻāngelo ʻa e ʻOtuá.

99 Pea hili ʻeni, ʻe ifiʻi ʻe ha ʻāngelo ʻe taha, ʻa ia ko e ifi ʻanga uá ia; pea ʻe toki hoko ʻa e huhuʻi ʻo kinautolu ʻa ia ʻoku ʻa Kalaisi ʻi heʻene hāʻele maí; ʻa ia naʻa nau maʻu ha nofoʻanga ʻi he [a]fale fakapōpula ko ia kuo teuteu moʻonautolú, koeʻuhí ke nau tali ʻa e ongoongoleleí, pea [b]fakamāuʻi ʻa kinautolu ʻo fakatatau ki he tangatá ʻi he kakanó.

100 Pea ko e tahá, ʻe ifiʻi mo ha talupite ʻe taha, ʻa ia ko e talupite hono tolú ia; pea ʻe toki haʻu [a]ʻa e ngaahi laumālie ʻo e kakai ʻa ia ʻe fakamāuʻi, pea ʻiloʻi ʻoku nau [b]halaiá;

101 Pea ko hono toe ʻeni ʻo e kakai [a]maté; pea ʻe ʻikai te nau toe moʻui kae ʻoua ke ʻosi ʻa e taʻu ʻe [b]afé, pea ʻe ʻikai te nau toe moʻui, kae ʻoua ke aʻu ki he ngataʻanga ʻo e māmaní.

102 Pea ʻe ifiʻi ʻa e talupite ʻe taha, ʻa ia ko e talupite hono faá ia, ʻo pehē: ʻOku ʻiloa ʻiate kinautolu ʻe nofo atu ʻo aʻu ki he ʻaho lahi mo fakaʻosi ko iá, ʻio ʻa e ngataʻangá, ʻa kinautolu ʻa ia te nau kei [a]ʻuli ai pē.

103 Pea ʻe ifi ʻa e talupite ʻe taha, ʻa ia ko e talupite hono nimá ia, ʻa ia ko e ʻāngelo ia hono nimá ʻa ia ʻokú ne foaki ʻa e ongoongolelei [a]taʻengatá—ʻoku puna ʻi he loto langí, ki he ngaahi puleʻanga, ngaahi faʻahinga, ngaahi lea, mo e kakai kotoa pē;

104 Pea ko e leʻo ʻeni ʻo ʻene talupité, ʻoku pehē ki he kakai kotoa pē, ʻi he langí pea mo e māmaní fakatouʻosi, pea mo kinautolu ʻoku ʻi lalo māmaní—koeʻuhi he ʻe ongoʻi ia ʻe he telinga [a]kotoa pē, pea ʻe [b]peluki ʻa e tui kotoa pē, pea ʻe vete ʻe he ʻelelo kotoa pē lolotonga ʻenau fanongo ki he leʻo ʻo e talupité, ʻo pehē: [c]Manavahē ki he ʻOtuá, pea ʻoatu ʻa e fakafetaʻi kiate ia ʻoku ʻafio ʻi he taloní, ʻo taʻengata pea taʻengata; he kuo hokosia ʻa e houa ʻo ʻene fakamāú.

105 Pea ko e tahá, ʻe ifiʻi ʻe ha ʻāngelo ʻe taha ʻa ʻene talupité, ʻa ia ko e ʻāngelo hono onó ia, ʻo pehē: Kuo [a]hinga ia ʻa ia naʻá ne ngaohi ʻa e ngaahi puleʻanga kotoa pē ke nau inu mei he uaine ʻo e tuputāmaki ʻo ʻene feʻauakí; kuó ne hinga, kuo hinga!

106 Pea ko e tahá, ʻe toe ifiʻi ʻe ha ʻāngelo ʻe taha ʻa ʻene talupité, ʻa ia ko e ʻāngelo hono fitú ia, ʻo pehē: Kuo ʻosi; kuo ʻosi! Kuo [a]ikuna ʻe he [b]Lami ʻa e ʻOtuá mo [c]malamalaki toko taha pē ʻa e tataʻoʻanga uainé, ʻio, ʻa e tataʻoʻanga ʻo hono kakaha ʻo e houhau ʻo e ʻOtua Māfimafí.

107 Pea ʻe toki fakakalauni ʻa e kau ʻāngeló ʻaki ʻa e nāunau ʻo hono māfimafí, pea ʻe fakafonu ʻa e kau [a]māʻoniʻoní ʻaki hono [b]nāunaú, ʻo nau maʻu honau [c]tofiʻá pea ʻe ngaohi ke nau [d]tatau mo ia.

108 Pea ʻe toe ifiʻi leva ʻe he ʻuluaki ʻāngeló ʻa ʻene talupité ʻi he telinga ʻo e kakai moʻui kotoa pē, ʻo [a]fakahā ʻa e ngaahi ngāue fufū ʻa e tangatá, mo e ngaahi ngāue māfimafi ʻa e ʻOtuá ʻi he [b]ʻuluaki taʻu ʻe taha afé.

109 Pea ʻe ifiʻi leva ʻe he ʻāngelo hono uá ʻa ʻene talupité, ʻo fakahā ʻa e ngaahi ngāue fufū ʻa e tangatá, mo e ngaahi fakakaukau, mo e ngaahi holi ʻa honau lotó, pea mo e ngaahi ngāue māfimafi ʻa e ʻOtuá ʻi he afeʻi taʻu hono uá—

110 Pea ʻe fai pehē atu, kae ʻoua ke ifiʻi ʻe he ʻāngelo hono fitú ʻa ʻene talupité; pea te ne tuʻu atu ʻi he fonuá pea ʻi he tahí, pea fuakava ʻi he huafa ʻo ia ʻoku ʻafio ʻi he taloní, ʻe ʻikai ke toe ʻi ai ha lau [a]taimi; pea ʻe haʻi ʻa [b]Sētane, ʻa e ngata motuʻa ko iá, ʻa ia ʻoku ui ko e tēvoló, pea ʻe ʻikai vete ange ia ʻo feʻunga mo e taʻu ʻe [c]taha afe.

111 Pea ʻe toki [a]vete ange ia ʻo kiʻi fuofuoloa siʻi, koeʻuhí ke ne tānaki fakataha mai ʻa ʻene ngaahi kau taú.

112 Pea ko [a]Maikeli, ko e ʻāngelo hono fitú, ʻio ʻa e ʻāngelo pulé, te ne tānaki fakataha ʻa ʻene ngaahi kau taú, ʻio ʻa e ngaahi kau tau ʻo e langí.

113 Pea ʻe tānaki fakataha ʻe he tēvoló ʻa ʻene ngaahi kau taú; ʻio ʻa e ngaahi kau tau ʻo helí, pea te ne ʻalu hake ke tauʻi ʻa Maikeli mo ʻene ngaahi kau taú.

114 Pea ʻe toki hoko leva ʻa e [a]tau ʻo e ʻOtua lahí; pea ʻe kapusi atu ʻa e tēvoló mo ʻene ngaahi kau taú ki honau nofoʻanga ʻonautolú, ke ʻoua naʻa nau toe maʻu ha mālohi ʻe taha ki he kau māʻoniʻoní.

115 Koeʻuhí he ʻe fai ʻe Maikeli ʻa ʻenau ngaahi feinga taú, pea te ne ikunaʻi ia ʻa ia ʻokú ne [a]feinga ke maʻu ʻa e taloni ʻo ia ʻoku ʻafio ʻi he taloní, ʻio ʻa e Lamí.

116 Ko e nāunau ʻeni ʻo e ʻOtuá pea mo kinautolu kuo [a]fakamāʻoniʻoniʻí; pea ʻe ʻikai te nau toe mamata ki he [b]maté.

117 Ko ia, ko e moʻoni ʻoku ou pehē kiate kimoutolu, ʻa hoku ngaahi [a]kaumeʻa, ui hoʻomou fakataha molumalú, ʻo hangē ko ʻeku fekau kiate kimoutolú.

118 Pea koeʻuhi ʻoku ʻikai ke maʻu ʻe he kakai kotoa pē ʻa e tuí, mou fekumi faivelenga pea [a]feakoʻiʻaki ʻiate kimoutolu ʻa e ngaahi lea ʻo e [b]potó; ʻio, mou fekumi mei he ngaahi [c]tohi lelei tahá ʻa e ngaahi lea ʻo e potó; mou fekumi ki he ʻiló, ʻio, ʻi he ako pea ʻi he tui foki.

119 Fokotuʻutuʻu ʻa kimoutolu; teuteu ʻa e meʻa ʻaonga kotoa pē; pea fokotuʻu ha [a]fale, ʻio ko ha fale ʻo e lotu, ko ha fale ʻo e ʻaukai, ko ha fale ʻo e tui, ko ha fale ʻo e ako, ko ha fale ʻo e nāunau, ko ha fale ʻo e maau, ko ha fale ʻo e ʻOtuá;

120 Koeʻuhí ke fai hoʻomou ngaahi hū maí ʻi he huafa ʻo e ʻEikí; koeʻuhí ke fai hoʻomou ngaahi hū ki tuʻá ʻi he huafa ʻo e ʻEikí; koeʻuhí ke fai hoʻomou ngaahi fetapa kotoa pē ʻi he huafa ʻo e ʻEikí, ʻaki ʻa e ngaahi nima kuo hiki hake ki he Fungani Māʻolungá.

121 Ko ia, [a]tuku hoʻomou ngaahi lea fakavaʻivaʻinga kotoa pē, mo e [b]kata kotoa pē, mo hoʻomou ngaahi [c]holi kovi kotoa pē, pea mo hoʻomou [d]loto-hīkisia mo e fakakaukau laulaunoa kotoa pē, pea mei hoʻomou ngaahi fai angahala kotoa pē.

122 Mou fili ʻiate kimoutolu ha faiako, pea ʻoua ʻe tuku ke lea fakataha kotoa; kae tuku ke lea pē ha toko taha, pea tuku ke fanongo kotoa pē ki heʻene ngaahi leá, koeʻuhí ka ʻosi lea kotoa ke fakamāmaʻi kotoa pē, pea ke maʻu ʻe he tangata kotoa pē ʻa e faingamālie tatau.

123 Mou vakai ke mou [a]feʻofaʻaki ʻiate kimoutolu; tuku ʻa e [b]mānumanú; ako ke fefoakiʻaki ʻiate kimoutolu ʻo fakatatau ki he ngaahi meʻa ʻoku fie maʻu ʻe he ongoongoleleí;

124 Tuku ʻa e [a]nofo noá; tuku ʻa e taʻemaʻá; tuku ʻa e [b]fefakaangaʻaki ʻiate kimoutolú; tuku ʻa e mohe ʻo fuoloa ange ʻi he taimi ʻoku ʻaongá; mou ʻalu ʻo mohe ʻi he teʻeki ai ke fuoloa ʻa e poʻulí, koeʻuhí ke ʻoua naʻa mou helaʻia; ʻā hengihengi hake koeʻuhi ke longomoʻui ʻa homou sinó mo e ʻatamaí.

125 Pea sinoemeʻa ke mou fakakofuʻi ʻa kimoutolu ʻaki ʻa e haʻi ʻo e [a]manavaʻofá, ʻo hangē ko e pulupulu, ʻa ia ko e haʻi ʻo e haohaoá mo e [b]melinó.

126 [a]Lotu maʻu ai pē ke ʻoua naʻa mou vaivai kae ʻoua ke u [b]haʻu. Vakai, pea ʻiloange, te u haʻu vave, ʻo maʻu ʻa kimoutolu kiate au. ʻĒmeni.

127 Pea ko e tahá, ko e anga ʻo e fale kuo teuteu ki he kau palesiteni ʻo e [a]akoʻanga ʻo e kau palōfitá, ʻa ia kuo fokotuʻu ke akoʻi ai ʻa kinautolu ʻi he ngaahi meʻa kotoa pē ʻoku ʻaonga kiate kinautolú, ʻio ki he kau [b]ʻōfisa kotoa pē ʻo e siasi, pe ko hono ʻai ʻe tahá, ko kinautolu kuo ui ki he ngāue fakafaifekau ʻi he siasí, ʻo kamata mei he kau taulaʻeiki lahí, ʻo aʻu hifo ki he kau tīkoní—

128 Pea ʻe hoko ʻeni ko e founga ʻo e fale ʻo e kau palesiteni ʻo e akoʻangá: Ko ia ia kuo fili ke hoko ko e palesitení, pe faiakó, ʻe hā ia ʻokú ne tuʻu ʻi hono tuʻungá, ʻi he fale ʻe teuteu moʻoná.

129 Ko ia, te ne muʻomuʻa ki he fale ʻo e ʻOtuá, ʻi ha potu ʻe lava ʻa e fakatahaʻanga ʻi he falé ʻo fanongo tokanga mo lelei ai ki heʻene ngaahi leá, ʻo ʻikai ʻi he lea leʻo-lahi.

130 Pea ʻo ka ne ka hū ki he fale ʻo e ʻOtuá, he ʻoku totonu ke ne muʻomuʻa ki he falé—vakai, ʻoku fakaʻofoʻofa ʻeni, koeʻuhí ke ne hoko ko ha faʻifaʻitakiʻanga—

131 Tuku ke ne [a]fakahā ʻe ia ia ʻi he lotu ʻo tūʻulutui ʻi he ʻao ʻo e ʻOtuá, ko e fakaʻilonga pe fakamanatu ʻo e fuakava taʻengatá.

132 Pea ʻo ka hū mai ha taha ʻi mui ʻiate ia, tuku ke tuʻu hake ʻa e faiakó, mo e ongo nima kuo hiki hake ki he langí, ʻio, ʻo hangatonu ki ʻolunga, pea fetapa atu ki hono tokouá pe kāingá ʻaki ʻa e ngaahi lea ko ʻení:

133 Ko e tokoua koe pe ko e kāinga? ʻOku ou fakaʻapaʻapa kiate koe ʻi he huafa ʻo e ʻEiki ko Sīsū Kalaisí, ko e fakaʻilonga pe fakamanatu ʻo e fuakava taʻengatá, ʻa ia ko e fuakava ʻoku ou tali ai koe ki he [a]feohi fakakāingá, ʻi he loto fakapapau ʻoku tuʻu maʻu, taʻe-faʻa-ueʻi, pea ʻikai feliliuaki, ke hoko ko ho kaumeʻa mo e [b]tokoua ʻi he ʻaloʻofa ʻa e ʻOtuá ʻi he ngaahi haʻi ʻo e ʻofá, ke ʻaʻeva ʻo taʻehalaia ʻi he ngaahi fekau kotoa pē ʻa e ʻOtuá, ʻi he fakafetaʻi, ʻo taʻengata pea taʻengata. ʻĒmeni.

134 Pea ko ia ia ʻe ʻiloʻi ʻokú ne taʻefeʻungá ke fai kiate ia ʻa e fetapa ko ʻení ʻe ʻikai te ne maʻu ha potu fakataha mo kimoutolu; koeʻuhí he ʻe ʻikai te mou tuku ke [a]ʻuliʻi ʻe ia ʻa hoku falé.

135 Pea ko ia ia ʻe hū mai peá ne faivelenga ʻi hoku ʻaó, pea ko ha tokoua ia, pea kapau ko e kāinga ʻa kinautolu, ke nau fetapa atu ki he palesitení pe faiakó ʻaki ʻa e nima kuo hiki hake ki he langí, ʻaki ʻa e lotu mo e fuakava pē ko iá, pe ʻaki ʻenau lea ʻo pehē, ʻĒmeni, ko e fakaʻilonga ʻo ia.

136 Vakai, ko e moʻoni, ʻoku ou pehē kiate kimoutolu, ko e faʻifaʻitakiʻanga ʻeni kiate kimoutolu ke hoko ko e lea fetapa ke fefaiʻaki ʻiate kimoutolu ʻi he fale ʻo e ʻOtuá, ʻi he akoʻanga ʻo e kau palōfitá.

137 Pea ʻoku ui ʻa kimoutolu ke fai ʻeni ʻi he lotu mo e fakafetaʻi, ʻo hangē ko hono fakaleaʻi ʻa kimoutolu ʻe he Laumālié ʻi he meʻa kotoa pē te mou fai ʻi he fale ʻo e ʻEikí, ʻi he akoʻanga ʻo e kau palōfitá, koeʻuhi ke hoko ia ko e potu toputapu, ko ha nofoʻanga ʻo e Laumālie Māʻoniʻoní ke [a]fakamāmaʻi ʻa kimoutolu.

138 Pea ʻe ʻikai te mou tali ha taha ki homou lotolotongá ʻi he akoʻangá ni tuku kehe pē ʻo kapau ʻokú ne maʻa mei he [a]toto ʻo e toʻu tangatá ni;

139 Pea ʻe tali ia ʻaki ʻa e ouau ʻo e [a]fufulu ʻo e vaʻé, he ko e meʻa ʻeni naʻe fokotuʻu ki ai ʻa e ouau ʻo e fufulu ʻo e vaʻé.

140 Pea ko e tahá, ʻoku totonu ke fai ʻa e ouau ʻo e fufulu ʻo e vaʻé ʻe he palesitení, pe ko e kaumātuʻa pule ʻo e siasí.

141 Kuo pau ke kamata ʻaki ia ʻa e lotu; pea ka hili ʻa e [a]kai ʻo e maá mo inu ʻa e uainé, kuo pau ke ne nonoʻo hono kofú ʻo fakatatau ki he [b]sīpinga ʻoku fakahā ʻi he vahe hono hongofulu mā tolu ʻo e fakamoʻoni ʻa Sione ʻo kau kiate aú. ʻĒmeni.

- ◀2a
Luke 15:10.

- ◀b
Ngāue 10:1–4. FFL Lotú.

- ◀c
Sēmisi 5:4; T&F 95:7.

- ◀d
FFL Tohi ʻo e Moʻuí.

- ◀3a
Sione 14:16.

- ◀b
T&F 76:53. FFL Laumālie Māʻoniʻoni ʻo e Talaʻofá.

- ◀4a
T&F 14:7.

- ◀b
FFL Nāunau Fakasilesitialé.

- ◀5a
FFL ʻUluaki Fānaú.

- ◀6a
FFL Sīsū Kalaisi.

- ◀b
T&F 122:8. FFL Fakaleleí, Fakaleleiʻí.

- ◀c
FFL ʻAfioʻi ʻa e Meʻa Kotoa Peé.

- ◀d
T&F 93:2, 8–39. FFL Maama ʻo Kalaisí; Moʻoní.

- ◀7a
Molonai 7:15–19; T&F 84:45.

- ◀b
Sēnesi 1:16. FFL Fakatupú.

- ◀10a
Mōsese 2:1.

- ◀11a
FFL ʻIló.

- ◀12a
FFL Maama ʻo Kalaisí.

- ◀b
Selem. 23:24.

- ◀13a
Kolose 1:16–17.

- ◀b
Teut. 30:20; T&F 10:70.

- ◀c
Siope 38; T&F 88:36–38. FFL Fonó.

- ◀14a
FFL Fakaleleí, Fakaleleiʻí; Palani ʻo e Huhuʻí.

- ◀15a
FFL Laumālié; Tangatá—Ko e tangatá, ko ha fānau fakalaumālie ia ʻa e Tamai Fakahēvaní.

- ◀b
FFL Sinó.

- ◀c
Sēnesi 2:7. FFL Moʻoniʻi Laumālié.

- ◀16a
ʻAlamā 11:42. FFL Toetuʻú.

- ◀17a
FFL Masivá.

- ◀b
FFL Angamaluú.

- ◀c
FFL Māmaní—Ko e tuʻunga fakaʻosi ʻo e māmaní.

- ◀18a
FFL Nāunau Fakasilesitialé.

- ◀19a
T&F 130:7–9.

- ◀20a
T&F 38:20.

- ◀b
Mōsese 1:39. FFL Tangatá—Ko e tangatá, ʻokú ne ʻi he tuʻunga ke ne lava ʻo hoko ʻo hangē ko e Tamai Fakahēvaní.

- ◀c
FFL Fakamāʻoniʻoniʻí.

- ◀22a
T&F 105:5.

- ◀23a
FFL Nāunau Fakatelesitialé.

- ◀24a
FFL Nāunau Fakatilesitialé.

- ◀25a
FFL Māmaní.

- ◀26a
FFL Māmaní—Ko e tuʻunga fakaʻosi ʻo e māmaní.

- ◀b
FFL Māmaní—Ko e Ngataʻanga ʻo e māmaní.

- ◀c
Mātiu 5:5; T&F 45:58; 59:2; 63:49.

- ◀d
2 Pita 3:11–14. FFL Māʻoniʻoní.

- ◀27a
FFL Toetuʻú.

- ◀b
1 Kol. 15:44.

- ◀28a
FFL Fakamaau Fakaʻosí, Ko e.

- ◀b
T&F 43:32; 63:51; 101:31.

- ◀29a
FFL Tangatá—Ko e tangatá, ʻokú ne ʻi he tuʻunga ke ne lava ʻo hoko ʻo hangē ko e Tamai Fakahēvaní.

- ◀b
FFL Nāunau Fakasilesitialé.

- ◀30a
FFL Nāunau Fakatelesitialé.

- ◀31a
FFL Nāunau Fakatilesitialé.

- ◀32a
ʻAlamā 11:41–45.

- ◀b
FFL Tauʻatāina ke Filí.

- ◀34a
FFL Fakamāʻoniʻoniʻí.

- ◀35a
FFL Angatuʻú.

- ◀b
FFL ʻAloʻofá.

- ◀c
FFL Fakamaau Totonú.

- ◀d
Fakahā 22:11; 1 Nīfai 15:33–35; 2 Nīfai 9:16; ʻAlamā 7:21.

- ◀37a
T&F 78:15.

- ◀38a
T&F 88:13.

- ◀39a
T&F 130:20–21.

- ◀b
FFL Fakatonuhiá, Fakatonuhiaʻí.

- ◀40a
FFL ʻAtamai Potó.

- ◀b
FFL Potó.

- ◀c
FFL Moʻoní.

- ◀d
FFL Angamaʻá.

- ◀e
FFL Maama ʻo Kalaisí.

- ◀f
FFL ʻOfa Mamahí.

- ◀41a
1 Sione 3:20; 1 Nīfai 9:6; 2 Nīfai 9:20; T&F 38:1–3. FFL ʻAfioʻi ʻa e Meʻa Kotoa Peé.

- ◀42a
Taniela 2:20–22; ʻĒpa. 3:4–19.

- ◀44a
FFL Maama ʻo Kalaisí.

- ◀b
Same 90:4; 2 Pita 3:8.

- ◀45a
Sēnesi 1:16; ʻĒpa. 4:16.

- ◀b
T&F 88:7–13.

- ◀47a
ʻAlamā 30:44; Mōsese 1:27–28; 6:63; ʻĒpa. 3:21.

- ◀48a
Sione 1:11; 3 Nīfai 9:16; T&F 39:1–4.

- ◀49a
T&F 6:21; 50:23–24; 84:45–47.

- ◀b
Sione 17:3; T&F 93:1, 28.

- ◀59a
Mātiu 20:1–16.

- ◀61a
T&F 76:24.

- ◀62a
T&F 84:63; 93:45.

- ◀b
FFL Fakalaulaulotó.

- ◀c
ʻĪsaia 55:6; Sēmisi 1:5; T&F 46:7.

- ◀63a
Sāk. 1:3; Sēmisi 4:8; Fakahā 3:20.

- ◀b
1 Fkmtl. 28:9; ʻEta 12:41; T&F 101:38.

- ◀c
T&F 4:7; 49:26.

- ◀64a
FFL Lotú.

- ◀b
T&F 18:18; 46:28–30.

- ◀65a
Sēmisi 4:3.

- ◀b
T&F 63:7–11.

- ◀66a
ʻĪsaia 40:3; 1 Nīfai 17:13; ʻAlamā 5:37–38; T&F 128:20.

- ◀b
FFL Laumālie Māʻoniʻoní; Maama ʻo Kalaisí.

- ◀c
FFL Moʻoní.

- ◀67a
Mātiu 6:22; Luke 11:34–36; T&F 82:19.

- ◀b
Sione 7:18.

- ◀c
LFkt. 28:5; T&F 93:28. FFL ʻIloʻiló, Meʻa-foaki ʻo e.

- ◀68a
FFL Fakamāʻoniʻoniʻí.

- ◀b
FFL ʻAtamaí.

- ◀c
T&F 67:10–13; 93:1; 97:15–17.

- ◀69a
Mātiu 12:36; Mōsaia 4:29–30; ʻAlamā 12:14.

- ◀b
T&F 59:15; 88:121.

- ◀71a
FFL Fakatokangá, Fakatokangaʻí.

- ◀74a
Mātiu 20:1, 16.

- ◀b
Lev. 20:7–8; 3 Nīfai 19:28–29; T&F 50:28–29; 133:62.

- ◀c
FFL Maʻá mo e Taʻemaʻá.

- ◀d
ʻEta 12:37.

- ◀75a
FFL Tamai ʻi Hēvaní; Tangatá—Ko e tangatá, ko ha fānau fakalaumālie ia ʻa e Tamai Fakahēvaní; ʻOtuá—ʻOtua ko e Tamaí.

- ◀76a
FFL Lotú.

- ◀b
FFL ʻAukaí.

- ◀77a
FFL Akoʻí, Faiako.

- ◀b
FFL Tokāteline ʻa Kalaisí.

- ◀78a
FFL ʻAloʻofá.

- ◀b
T&F 88:118; 90:15; 93:53.

- ◀79a
FFL Langí.

- ◀b
FFL Taú.

- ◀81a
FFL Fakamoʻoniʻí.

- ◀b
T&F 63:58. FFL Fakatokangá, Fakatokangaʻí.

- ◀83a
Teut. 4:29–31; Selem. 29:12–14; T&F 54:10.

- ◀b
ʻAlamā 37:35.

- ◀84a
SS—H 1:41.

- ◀b
ʻĪsaia 8:16–17.

- ◀85a
Mātiu 24:15.

- ◀b
T&F 11:15.

- ◀c
1 Nīfai 12:10–11; Sēkope 1:19; 2:2; T&F 112:33. FFL Haohaoá.

- ◀86a
Mōsaia 5:8. FFL Tauʻatāiná.

- ◀b
Sione 8:36. FFL Tauʻatāiná; Tauʻatāina ke Filí.

- ◀c
Kalētia 5:1.

- ◀d
FFL Angahalá.

- ◀e
Siope 17:9; Same 24:4; ʻAlamā 5:19.

- ◀87a
T&F 43:18.

- ◀b
ʻĪsaia 13:4–13.

- ◀c
Sioeli 2:10; T&F 45:42; 133:49.

- ◀d
Fakahā 6:12.

- ◀e
Sioeli 3:15.

- ◀89a
T&F 45:33.

- ◀90a
Fakahā 8:5; T&F 43:17–25.

- ◀91a
T&F 45:26.

- ◀92a
Fakahā 8:13; T&F 133:17.

- ◀b
Mātiu 25:1–13; T&F 33:17; 133:10, 19.

- ◀93a
Mātiu 24:30; Luke 21:25–27. FFL Fakaʻilonga ʻo e Ngaahi Kuongá, Ngaahi.

- ◀94a
FFL Tēvolo—Ko e siasi ʻo e tēvoló.

- ◀b
1 Nīfai 13:4–9.

- ◀c
Fakahā 17:5.

- ◀d
Fakahā 14:8.

- ◀e
Mātiu 13:38.

- ◀f
T&F 64:23–24; 101:23–25. FFL Māmaní—Ko hono fakamaʻa ʻo e māmaní.

- ◀95a
T&F 38:12.

- ◀b
Fakahā 6:14.

- ◀c
FFL Hāʻele ʻAnga Ua Mai ʻa Sīsū Kalaisí.

- ◀96a
1 Tēsal. 4:16–17.

- ◀97a
T&F 29:13; 45:45–46; 133:56. FFL Toetuʻú.

- ◀98a
1 Kol. 15:23.

- ◀99a
T&F 76:73; 138:8. FFL Fakamoʻui ʻo e Pekiá.

- ◀b
1 Pita 4:6.

- ◀100a
Fakahā 20:12–13; ʻAlamā 11:41; T&F 43:18; 76:85.

- ◀b
FFL Fakahalaiá, Fakahalaiaʻí.

- ◀101a
Fakahā 20:5.

- ◀b
FFL Nofo Tuʻí.

- ◀102a
FFL ʻUlí.

- ◀103a
Fakahā 14:6–7. FFL Fakafoki Mai ʻo e Ongoongoleleí.

- ◀104a
Fakahā 5:13.

- ◀b
ʻĪsaia 45:23; Filipai 2:9–11.

- ◀c
FFL Loto-ʻapasiá; Manavaheé—Ko e manavahē ki he ʻOtuá.

- ◀105a
Fakahā 14:8; T&F 1:16.

- ◀106a
1 Kol. 15:25.

- ◀b
FFL Lami ʻa e ʻOtuá.

- ◀c
ʻĪsaia 63:3–4; Fakahā 19:15; T&F 76:107; 133:50.

- ◀107a
FFL Māʻoniʻoní, Kau.

- ◀b
FFL Nāunau Fakasilesitialé.

- ◀c
FFL Hakeakiʻí.

- ◀d
T&F 76:95.

- ◀108a
ʻAlamā 37:25; T&F 1:3.

- ◀b
T&F 77:6–7.

- ◀110a
T&F 84:100.

- ◀b
Fakahā 20:1–3; 1 Nīfai 22:26; T&F 101:28. FFL Tēvolo.

- ◀c
FFL Nofo Tuʻí.

- ◀111a
T&F 29:22; 43:30–31.

- ◀112a
FFL Maikeli.

- ◀114a
Fakahā 16:14.

- ◀115a
ʻĪsaia 14:12–17; Mōsese 4:1–4.

- ◀116a
FFL Fakamāʻoniʻoniʻí; Hakeakiʻí.

- ◀b
Fakahā 21:4; ʻAlamā 11:45; 12:18; T&F 63:49. FFL Moʻui Taʻe-faʻa-maté.

- ◀117a
T&F 109:6.

- ◀118a
T&F 88:76–80. FFL Akoʻí, Faiako.

- ◀b
FFL Potó.

- ◀c
T&F 55:4; 109:7, 14.

- ◀119a
T&F 95:3; 97:10–17; 109:2–9; 115:8. FFL Temipalé, Fale ʻo e ʻEikí.

- ◀121a
T&F 43:34; 100:7.

- ◀b
T&F 59:15; 88:69.

- ◀c
FFL Fakakakanó.

- ◀d
FFL Loto-hīkisiá.

- ◀123a
FFL ʻOfá.

- ◀b
FFL Mānumanú.

- ◀124a
FFL Fakapikopikó.

- ◀b
T&F 64:7–10. FFL Lea Koví.

- ◀125a
FFL Manavaʻofá.

- ◀b
FFL Melinó.

- ◀126a
FFL Lotú.

- ◀b
T&F 1:12.

- ◀127a
FFL Akoʻanga ʻo e Kau Palōfitá.

- ◀b
FFL Lakanga.

- ◀131a
FFL Huú.

- ◀133a
FFL Feohí.

- ◀b
FFL Kāingá, Tokoua; Tuofefiné.

- ◀134a
T&F 97:15–17; 110:7–8.

- ◀137a
T&F 50:21–24.

- ◀138a
T&F 88:74–75, 84–85.

- ◀139a
FFL Fufulú.

- ◀141a
FFL Sākalamēnití.

- ◀b
Sione 13:4–17.

VAHE 89

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 27 ʻo Fēpuelí 1833 (History of the Church, 1:327–329). Naʻe tupu mei he ngāue ʻaki ʻe he kau tangatá ʻi muʻa ʻa e tapaká ʻi heʻenau ngaahi fakatahá, naʻe fakatupu ai ha fakalaulauloto ki ai ʻa e Palōfitá, peá ne fehuʻi ki he ʻEikí ʻo kau ki ai. Naʻe maʻu ai ʻa e fakahā ko ʻení, ʻa ia ʻoku ʻiloa ko e Lea ʻo e Potó. Ko e ʻuluaki veesi ʻe tolú naʻe ʻuluaki hiki ia ko ha talateu mo ha fakamatala naʻe ueʻi fakalaumālie ʻa e Palōfitá ke ne tohi.

1–9, Ko hono fakamatalaʻi ʻo e anga hono fakaʻaongaʻi ʻo e uainé, ngaahi inu mālohí, tapaká, mo e ngaahi inu velá; 10–17, ʻOku tuʻutuʻuni ʻa e ngaahi ʻakau īkí, fuaʻi ʻakaú, kakanoʻi manú, mo e kēlení ke ngāue ʻaki ʻe he tangatá mo e fanga manú; 18–21, ʻOku hanga ʻe he talangofua ki he fono ʻo e ongoongoleleí, kau ai ʻa e Lea ʻo e Potó, ʻo ʻomi ʻa e ngaahi tāpuaki fakatuʻasino mo fakalaumālie.

1 Ko ha [a]LEA ʻO E POTO, ke ʻaonga ki he fakataha ʻo e kau taulaʻeiki lahi, kuo fakataha ʻi Ketilani, pea mo e siasí, kae ʻumaʻā foki mo e kāingalotu ʻi Saioné—

2 Ke ʻoatu ko e pōpoaki ʻofa; kae ʻikai ʻi he fekau pe kouna fakamālohi, ka ʻi he fakahā pea mo e lea ʻo e poto, ʻo fakahā atu ʻa e founga mo e [a]finangalo ʻo e ʻOtuá ʻi hono fakahaofi fakasino ʻo e kau māʻoniʻoni kotoa pē ʻi he ngaahi ʻaho fakaʻosí—

3 ʻOku foaki ia ko ha tefitoʻi moʻoni mo hano [a]talaʻofa, ʻa ia ʻoku fakafeʻunga ki he ivi ʻo e vaivaí pea mo kinautolu ʻoku vaivai taha ʻi he [b]kāingalotú kotoa pē, ʻa ia ʻoku faʻa ui pe lava ke ui ko e kau māʻoniʻoní.

4 Vakai, ko e moʻoni, ʻoku folofola peheni ʻe he ʻEikí kiate kimoutolu: Ko e meʻa ʻi he ngaahi [a]kovi mo e ngaahi filioʻi ʻoku ʻi ai pea ʻe ʻi ai ʻi he loto ʻo ha kau tangata [b]kākā ʻi he ngaahi ʻaho fakaʻosí, ko ia kuó u [c]fakatokanga ai kiate kimoutolu, peá u tomuʻa fakatokanga kiate kimoutolu, ʻi heʻeku foaki kiate kimoutolu ʻa e lea ʻo e poto ko ʻeni ʻi he fakahā—

5 ʻA ia kapau ʻe inu [a]uaine pe ha inu mālohi ʻe ha taha ʻiate kimoutolu, vakai ʻoku ʻikai ke lelei pe taau ia ʻi he ʻao ʻo hoʻomou Tamaí, kae ngata pē ʻi hoʻomou fakataha ke ʻoatu hoʻomou ngaahi sākalamēnití ʻi hono ʻao.

6 Pea, vakai, ʻoku totonu ko e uaine ʻeni, ʻio, ko e uaine [a]maʻa ʻo e kālepi ʻo e vaine, ʻa ia ko hoʻomou ngaohi ʻe kimoutolu pē.

7 Pea, ko e tahá, ʻoku ʻikai maʻá e keté ʻa e ngaahi inu [a]mālohí, ka ke fufulu ʻaki homou sinó.

8 Pea ko e tahá, ʻoku ʻikai maʻá e [a]sinó ʻa e tapaká, pe ki he keté, pea ʻoku ʻikai lelei ia ki he tangatá, ka ko e ʻakau faitoʻo ia ki he ngaahi mamulu mo e fanga pulu mahamahaki kotoa pē, ke ngāue ʻaki ʻi he anga-fakapotopoto mo e poto.

9 Pea ko e tahá, ʻoku ʻikai maʻá e sinó pe keté ʻa e ngaahi inu velá.

10 Pea ko e tahá, ko e moʻoni ʻoku ou pehē kiate kimoutolu, kuo tuʻutuʻuni ʻe he ʻOtuá ʻa e ngaahi [a]ʻakau iiki kotoa pē ʻoku fakamoʻuí ke ʻaonga ki he sinó mo e natula ʻo e tangatá pea mo hono ngāueʻakí—

11 Ko e ʻakau iiki kotoa pē ʻi hono faʻahitaʻu totonú, pea ko e fuaʻi ʻakau kotoa pē ʻi hono toʻu kai ʻoʻona; pea ko e ngaahi meʻá ni kotoa pē ke ngāue ʻaki ʻi he anga-fakapotopoto mo e [a]fakafetaʻi.

12 ʻIo ko au ko e ʻEikí, kuó u tuʻutuʻuni ʻa e [a]kakano ʻo e fanga [b]manú mo e fanga manupuna ʻo e ʻataá ke fakaʻaongaʻi ʻe he tangatá ʻi he fakafetaʻi; ka ʻoku totonu ke ngāue [c]fakasiʻisiʻi ʻaki ia;

13 Pea ʻoku fakafiemālie kiate au ke ʻoua naʻa ngāue ʻaki ia, kae ngata pē ʻi he ngaahi taimi ʻo e faʻahitaʻu momokó, pe ko e momokó, pe hongé.

14 Kuo tuʻutuʻuni ʻa e [a]kēleni kotoa pē ke fakaʻaongaʻi ʻe he tangatá pea mo e fanga manú, ke hoko ia ko e falalaʻanga ʻo e moʻuí, ʻo ʻikai ki he tangatá pē ka ki he fanga manu ʻo e vaó, mo e fanga manupuna ʻo e langí, pea mo e fanga manu kaivao kotoa pē ʻoku lele pe totolo ʻi he funga kelekelé;

15 Pea kuo ngaohi ʻa e ngaahi meʻá ni ʻe he ʻOtuá ke fakaʻaongaʻi ʻe he tangatá ʻi he ngaahi taimi pē ʻo e honge pea mo e fuʻu fiekaia lahi ʻaupito.

16 ʻOku lelei ʻa e kēleni kotoa pē ki he meʻakai ʻa e tangatá; kae ʻumaʻā foki ʻa e fua ʻo e vainé; ʻa e meʻa ko ia ʻoku tupu ai ha fuá, neongo pe ʻoku ʻi he kelekelé pe ʻi ʻolunga ʻi he kelekelé—

17 Ka neongo iá, ka ko e uite ki he tangatá, mo e koane ki he pulú, mo e ʻoté ki he hōsí, mo e laí ki he fanga manupuná mo e fanga puaká, pea mo e fanga manu kotoa pē ʻo e fonuá, pea ko e paʻalé ki he fanga manu ʻaonga kotoa pē, mo e ngaahi inu vaivaí, ʻo hangē foki ko e ngaahi kēleni kehé.

18 Pea ko e kāingalotu kotoa pē ʻoku nau manatu ke tauhi mo fai ki he ngaahi tala ní, ʻo ʻaʻeva ʻi he talangofua ki he ngaahi fekaú, te nau maʻu ʻa e [a]moʻui lelei ki honau pitó mo e uho ki honau ngaahi huí;

19 Pea te nau maʻu ʻa e [a]potó mo e ngaahi fuʻu koloa mahuʻinga ʻo e [b]ʻiló, ʻio ʻa e ngaahi koloa mahuʻinga fufū;

20 Pea te nau [a]lele kae ʻikai ongosia, pea ʻalu ʻo ʻikai pongia.

21 Pea ko au, ko e ʻEikí, ʻoku ou fai ha [a]talaʻofa kiate kinautolu, ʻe [b]laka ʻa e ʻāngelo fakaʻauhá ʻiate kinautolu ʻo ʻikai tāmateʻi ʻa kinautolu, ʻo hangē ko e fānau ʻa ʻIsilelí. ʻĒmeni.

- ◀1a
FFL Lea ʻo e Potó.

- ◀2a
T&F 29:34. FFL Fekau ʻa e ʻOtuá, Ngaahi.

- ◀3a
T&F 89:18–21.

- ◀b
FFL Māʻoniʻoní, Kau.

- ◀4a
FFL Kākaá.

- ◀b
FFL Kautaha Fufuú, Ngaahi.

- ◀c
FFL Fakatokangá, Fakatokangaʻí.

- ◀5a
Lev. 10:9–11; ʻĪsaia 5:11–12; 1 Kol. 6:10.

- ◀6a
T&F 27:1–4.

- ◀7a
LFkt. 20:1; 23:29–35.

- ◀8a
1 Kol. 3:16–17. FFL Sinó.

- ◀10a
Sēnesi 1:29; T&F 59:17–20.

- ◀11a
FFL Fakafetaʻí.

- ◀12a
Sēnesi 9:3; Lev. 11:1–8.

- ◀b
1 Tīm. 4:3–4; T&F 49:18–21.

- ◀c
T&F 59:20.

- ◀14a
Taniela 1:6–20.

- ◀18a
LFkt. 3:8.

- ◀19a
FFL Potó.

- ◀b
FFL Fakamoʻoní; ʻIló.

- ◀20a
ʻĪsaia 40:31.

- ◀21a
T&F 84:80.

- ◀b
ʻEke. 12:23, 29.

VAHE 90

Ko e fakahā kia Siosefa Sāmita ko e Palōfitá, ʻa ia naʻe fai mai ʻi Ketilani, ʻi ʻOhaiō, ʻi he ʻaho 8 Māʻasi 1833 (History of the Church, 1:329–331). Ko e fakahā ko ʻení ko ha sitepu hoko atu pē ia ʻi hono fokotuʻu ʻo e Kau Palesiteni ʻUluakí (vakai ki he ʻuluʻi fakamatala ki he vahe 81); pea naʻe tupu ai hono fakanofo ʻi he ʻaho 18 Māʻasi 1833 ʻa e ongo tokoni ʻoku lau ki aí.

1–5, ʻOku foaki mai ʻa e ngaahi kī ʻo e puleʻangá kia Siosefa Sāmita pea fou atu ʻiate ia ki he Siasí; 6–7, ʻOku totonu ke kau ʻa Sitenei Likitoni mo Feletiliki G. Uiliamisi ʻi he Kau Palesiteni ʻUluakí; 8–11, Kuo pau ke malanga ʻaki ʻa e ongoongoleleí ki he ngaahi puleʻanga ʻo ʻIsilelí, ki he kau Senitailé, pea ki he kau Siú, ʻo fanongo ʻa e tangata taki taha ʻi heʻene lea ʻaʻaná, 12–18, Kuo pau ke hanga ʻe Siosefa Sāmita mo hono ongo tokoní ʻo fakamaau ʻa e Siasí; 19–37, ʻOku faleʻi ʻe he ʻEikí ha niʻihi fakafoʻituitui kehekehe ke nau ʻaʻeva angatonu pea ngāue ʻi hono puleʻangá.

1 ʻOku folofola peheni ʻe he ʻEikí, ko e moʻoni, ko e moʻoni, ʻoku ou pehē kiate koe ʻe hoku foha, kuo [a]fakamolemoleʻi ʻa hoʻo ngaahi angahalá kiate koe, ʻo fakatatau ki hoʻo kolé, he kuo aʻu hake ki hoku telingá ʻa hoʻo ngaahi lotú mo e ngaahi lotu ʻa ho kāingá.

2 Ko ia, ʻokú ke monūʻia ʻo fai atu mei heni, ʻa ia ʻokú ke maʻu ʻa e ngaahi [a]kī ʻo e puleʻangá kuo foaki kiate koé; ʻa ia ko e [b]puleʻanga ʻoku toe ʻomi ko hono fai fakaʻosí.

3 Ko e moʻoni ʻoku ou pehē kiate koe, ʻe ʻikai ai pē ke ʻave ʻa e ngaahi kī ʻo e puleʻangá ni meiate koe, lolotonga hoʻo kei ʻi he māmaní, pe ʻi he maama ka hoko maí;

4 Ka neongo iá, ʻe fou ʻiate koe ʻa hono foaki ʻo e ngaahi [a]fakahā mei he ʻOtuá ki ha taha kehe, ʻio, ki he siasí.

5 Pea ko kinautolu kotoa pē ʻe maʻu ʻa e ngaahi mafai ʻo e ngaahi folofola ʻa e ʻOtuá, tuku ke nau [a]tokanga pe ʻe fēfeeʻi ʻenau maʻu iá, telia naʻa lau ia ko e meʻa maʻamaʻa, pea ʻomi ʻa kinautolu ki he fakamalaʻia, pea nau tūkia mo hinga ʻo ka tō mai ʻa e ngaahi afaá, pea tō mai mo e ngaahi matangí, pea tō mo e ngaahi [b]ʻuhá, ʻo ʻoho mālohi ki honau falé.

6 Pea ko e tahá, ko e moʻoni ʻoku ou pehē ki ho kāinga, ko Sitenei Likitoní mo Feletiliki G. Uiliamisí, ʻoku fakamolemoleʻi foki kiate kinaua ʻa ʻena ngaahi angahalá, pea ʻoku lau ʻa kinaua ʻokú na tuʻunga tatau mo koe ʻi he maʻu ʻo e ngaahi kī ʻo e puleʻanga fakaʻosi ko ʻení;

7 Pea hangē foki ko e ʻi hoʻo pulé ʻa e ngaahi kī ʻo e [a]akoʻanga ʻo e kau palōfitá, ʻa ia kuó u fekau ke fokotuʻú;

8 Koeʻuhi ke lava ai ʻo fakahaohaoaʻi ʻa kinaua ʻi heʻena ngāue fakafaifekaú ke fakamoʻui ʻa Saione, pea mo e ngaahi puleʻanga ʻo ʻIsilelí, pea mo e kau Senitailé, ʻa kinautolu kotoa pē ʻe tuí;

9 Koeʻuhi ke nau maʻu ʻi hoʻomou pulé ʻa e folofolá, pea ke ʻalu atu ʻi heʻenau pulé ʻa e folofolá ki he ngaahi ngataʻanga ʻo e māmaní, ʻo [a]fuofua fai ki he kau [b]Senitailé, pea vakai pea ʻilo ange, te nau toki afe ki he kau Siú.

10 Pea ʻe toki hokosia ʻa e ʻaho ʻa ia ʻe [a]fakahā ai ʻa e toʻukupu ʻo e ʻEikí ʻi he mālohi ʻi hono fakalotoʻi ʻo e ngaahi puleʻangá, ʻa e ngaahi puleʻanga hītení, ʻa e fale ʻo [b]Siosefá, ki he ongoongolelei ʻo honau fakamoʻuí.

11 He ʻe hoko ʻo pehē ʻi he ʻaho ko iá, ʻe [a]fanongo ʻa e tangata kotoa pē ki hono kakato ʻo e ongoongoleleí ʻi hono ʻelelo ʻoʻoná, pea ʻi heʻene lea ʻaʻaná, ʻiate kinautolu kuo [b]fakanofo ki he [c]mālohí ni, ʻi he angi ʻa e [d]Fakafiemālié, ʻa ia ʻoku lilingi hifo kiate kinautolu ke fakahā ʻa Sīsū Kalaisi.

12 Pea ko ʻeni, ko e moʻoni ʻoku ou pehē kiate kimoutolu, ʻoku ou fai kiate kimoutolu ha fekau ke mou fai atu ʻi he [a]ngāue fakafaifekau mo e ngāue fakapalesiteni.

13 Pea ʻo ka ʻosi ʻa hoʻo liliu ʻa e ngaahi tohi ʻa e kau palōfitá, ke ke [a]pule ki he ngaahi meʻa ʻo e siasí mo e [b]akoʻangá ʻo fai atu ai pē;

14 Pea maʻu ha ngaahi [a]fakahā mei he taimi ki he taimi ʻo hangē ko e meʻa ʻe fakahā mai ʻe he Fakafiemālié, ke fakamatalaʻi ʻa e ngaahi [b]meʻa lilo ʻo e puleʻangá;

15 Pea fakamaau ʻa e ngaahi potu siasí, pea [a]ako mo [b]ʻilo, pea hoko ʻo maheni mo e ngaahi tohi lelei kotoa pē, pea mo e ngaahi [c]leá, mo e ngaahi ʻeleló, mo e kakaí.

16 Pea ʻe hoko ʻeni ko homou fatongia pea mo e tufakanga ʻi hoʻomou moʻuí kotoa ke pule ʻi he fakataha alēleá, mo fakamaau ʻa e ngaahi meʻa kotoa pē ʻo e siasi mo e puleʻanga ko ʻení.

17 ʻOua te mou [a]mā, pea ʻoua ʻe puputuʻu; ka ke mou tali ʻa e valoki koeʻuhi ko homou loto-māʻolunga kotoa pē mo e [b]loto-hīkisiá, he ʻoku ʻomi ai ha tauhele ki homou laumālié.

18 Fakamaau homou ngaahi falé; tekeʻi ʻa e [a]fakapikopikó mo e [b]taʻemaʻá ke mamaʻo meiate kimoutolu.

19 Ko ʻeni, ko e moʻoni ʻoku ou pehē kiate koe, tuku ke teuteuʻi ha potu, ʻi he ʻuluaki faingamālié, ki he fāmili ʻo ho tokoni mo e tangata tohí, ʻio ʻa Feletiliki G. Uiliamisi.

20 Pea tuku ke hoko atu ʻa ʻeku tamaioʻeiki [a]toulekeleka ko Siosefa Sāmita, ko e Lahí, mo hono fāmilí ʻi he potu ʻa ia ʻokú ne lolotonga nofo aí; pea ke ʻoua naʻa fakatau atu ia kae ʻoua ke fakahā ʻe he fofonga ʻo e ʻEikí.

21 Pea tuku ke nofo atu ai pē ʻa hoku tokoní, ʻio ʻa Sitenei [a]Likitoni, ʻi he feituʻu ʻokú ne lolotonga nofo aí, kae ʻoua ke fakahā atu ʻe he fofonga ʻo e ʻEikí.

22 Pea tuku ke kumi faivelenga ʻe he pīsopé ke maʻu ha [a]fakafofonga, pea ko ha tangata ia ʻoku lahi ʻene [b]koloá—ko ha tangata ʻa e ʻOtuá, pea ʻokú ne tui mālohi—

23 Koeʻuhí ke ne lava ai ʻo totongi ki he moʻua kotoa pē; koeʻuhí ke ʻoua naʻa fakaongoongokoviʻi ʻa e fale tukuʻanga koloa ʻo e ʻEikí ʻi he ʻao ʻo e kakaí.

24 Fekumi [a]faivelenga, [b]lotu maʻu ai pē, pea loto-tui, pea ʻe fengāueʻaki fakataha ʻa e ngaahi meʻa [c]kotoa pē koeʻuhi ko hoʻomou leleí, ʻo kapau te mou ʻaʻeva angatonu pea manatuʻi ʻa e [d]fuakava kuo mou fefuakavaʻaki aí.

25 Tuku ke [a]tokosiʻi homou ngaahi fāmilí, kae tautautefito ki heʻeku tamaioʻeiki toulekeleka ko Siosefa Sāmita, ko e Lahí, ʻo kau kiate kinautolu ʻa ia ʻoku ʻikai kau ki homou ngaahi fāmilí;

26 Koeʻuhí ko e ngaahi meʻa ʻa ia kuo ʻoatu maʻamoutolu, ke fakahokoʻaki ʻeku ngāué, ke ʻoua naʻa ʻave meiate kimoutolu kae ʻoange kiate kinautolu ʻoku ʻikai ke tāú—

27 Pea taʻofi ai ʻa kimoutolu ʻi hono fakahoko ʻo e ngaahi meʻa ʻa ia kuó u fekau kiate kimoutolú.

28 Pea ko e tahá, ko e moʻoni ʻoku ou pehē kiate kimoutolu, ko hoku lotó ke maʻu ʻe heʻeku kaunanga ko Viena Siekisí ha paʻanga ke fua ʻaki ʻene ngaahi fakamolé, pea ʻalu hake ia ki he fonua ko Saioné;

29 Pea ʻe lelei ke fakatapui ʻa hono toe ʻo e paʻangá kiate au, pea ʻe totongi kiate ia ʻi hoku taimi totonu pē ʻoʻoku.

30 Ko e moʻoni ʻoku ou pehē kiate kimoutolu, ʻoku ngali lelei ʻi heʻeku vakaí ke ne ʻalu hake ki he fonua ko Saioné, pea maʻu ha tofiʻa mei he nima ʻo e pīsopé;

31 Koeʻuhi ke ne nofo hifo ʻi he melino ʻo fakatatau ki heʻene faivelengá, ʻo ʻikai nofo noa ʻi hono ngaahi ʻahó ʻo fai atu mei heni.

32 Pea vakai, ko e moʻoni ʻoku ou pehē kiate kimoutolu, ke mou tohi ʻa e fekaú ni pea fakahā ki homou kāinga ʻi Saioné, ʻi he pōpoaki ʻofa, kuó u ui ʻa kimoutolu foki ke [a]pule ki Saione ʻi hoku taimi totonu pē ʻoʻoku.

33 Ko ia, tuku ke tuku ʻenau fakafiuʻi au ʻo kau ki he meʻa ko ʻení.

34 Vakai, ʻoku ou pehē kiate kimoutolu kuo kamata ke fakatomala ʻa homou kāinga ʻi Saioné, pea ʻoku fiefia ʻa e kau ʻāngeló koeʻuhi ko kinautolu.

35 Ka neongo ia, ʻoku ʻikai te u leleiʻia ʻi he ngaahi meʻa lahi; pea ʻoku ʻikai te u leleiʻia ʻi heʻeku tamaioʻeiki ko [a]Uiliami E. Makaleliní pe ko ʻeku tamaioʻeiki ko Sitenei Kilipaté; pea mo e pīsopé foki, pea mo e niʻihi kehe he ʻoku ʻi ai ʻa e ngaahi meʻa lahi ke nau fakatomala mei ai.

36 Ka ko e moʻoni ʻoku ou pehē kiate kimoutolu, ko au ko e ʻEikí, te u fāinga mo [a]Saione, pea fakakolekole ki hono kau tangata mālohí, pea [b]tauteaʻi ia kae ʻoua ke ne ikuna pea [c]maʻa ʻi hoku ʻaó.

37 Koeʻuhí ʻe ʻikai toʻo ia mei hono tuʻungá. Ko au ko e ʻEikí, kuó u lea ʻaki ia. ʻĒmeni.

- ◀1a
FFL Fakamolemolé, Fakamolemoleʻí.

- ◀2a
T&F 65:2. FFL Kī ʻo e Lakanga Fakataulaʻeikí, Ngaahi.

- ◀b
FFL Puleʻanga ʻo e ʻOtuá pe Puleʻanga ʻo e Langí.

- ◀4a
Ngāue 7:38; Loma 3:2; Hepelū 5:12; T&F 124:39, 126. FFL Kikité, Kikiteʻí.

- ◀5a
T&F 1:14.

- ◀b
Mātiu 7:26–27.

- ◀7a
FFL Akoʻanga ʻo e Kau Palōfitá.

- ◀9a
Mātiu 19:30; ʻEta 13:10–12.

- ◀b
1 Nīfai 13:42; T&F 107:33; 133:8.

- ◀10a
T&F 43:23–27; 88:84, 87–92.

- ◀b
Sēnesi 49:22–26; 1 Nīfai 15:13–14.

- ◀11a
FFL Ngāue Fakafaifekaú.

- ◀b
FFL Fakanofó; Uí, Ui ʻe he ʻOtuá.

- ◀c
FFL Lakanga Fakataulaʻeikí.

- ◀d
FFL Fakafiemālié.

- ◀12a
FFL Faifekaú.

- ◀13a
T&F 107:91–92.

- ◀b
FFL Akoʻanga ʻo e Kau Palōfitá.

- ◀14a
FFL Fakahaá.

- ◀b
FFL Meʻa Lilo ʻa e ʻOtuá, Ngaahi.

- ◀15a
T&F 88:76–80, 118; 93:53.

- ◀b
T&F 107:99–100; 130:18–19.

- ◀c
FFL Leá.

- ◀17a
Loma 1:16; 2 Nīfai 6:13.

- ◀b
T&F 88:121. FFL Loto-hīkisiá.

- ◀18a
T&F 58:26–29. FFL Fakapikopikó.

- ◀b
T&F 38:42.

- ◀20a
FFL Sāmita, Siosefa, ko e Lahí.

- ◀21a
FFL Likitoni, Sitenei.

- ◀22a
T&F 84:112–113.

- ◀b
Sēkope 2:17–19.

- ◀24a
FFL Faivelengá.

- ◀b
FFL Lotú.

- ◀c
ʻĒsela 8:22; Loma 8:28; T&F 100:15; 122:7–8.

- ◀d
FFL Fuakavá.

- ◀25a
FK Ko e kau masiva ko ia naʻe tokangaʻi ʻe Siosefa Sāmita, ko e Lahí.

- ◀32a
T&F 107:91–92.

- ◀35a
T&F 66:1; 75:6–9.

- ◀36a
FFL Saione.

- ◀b
FFL Valokí, Valokiʻí.

- ◀c
FFL Haohaoá.

VAHE 91

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 9 Māʻasi 1833 (History of the Church, 1:331–332). Ko e taimi ko ʻení naʻe femoʻuekina ai ʻa e Palōfitá ʻi hono liliu ʻo e Fuakava Motuʻá. ʻI heʻene aʻu mai ki he konga ko ia ʻo e ngaahi tohi fakakuongamuʻa ko ʻení ʻa ia naʻe ui ko e ʻApokelefá, naʻá ne fehuʻi ai ki he ʻEikí peá ne maʻu ai ʻa e fakahinohino ko ʻení.

1–3, ʻOku liliu totonu ha konga lahi ʻo e ʻApokelefá ka ʻoku ʻi ai hono ngaahi konga lahi naʻe toki tānaki mai ki mui ʻi he nima ʻo e kau tangata ʻa ia ʻoku ʻikai totonu, 4–6, ʻOku ʻaonga ia kiate kinautolu ʻoku fakamāmaʻi ʻe he Laumālié.

1 Ko e moʻoni, ʻoku folofola peheni ʻe he ʻEikí kiate kimoutolu ʻo kau ki he [a]ʻApokelefá—ʻOku ʻi ai ʻa e ngaahi meʻa lahi ʻoku tuʻu ai ʻa ia ʻoku moʻoni, pea kuo liliu totonu meimei hono kotoa;

2 ʻOku ʻi ai ʻa e ngaahi meʻa lahi ʻoku tuʻu ʻi ai ʻa ia ʻoku ʻikai moʻoni, ʻa ia ko e ngaahi meʻa kuo tānaki ki ai ʻe he nima ʻo e kau tangata.

3 Ko e moʻoni, ʻoku ou pehē kiate kimoutolu, ʻoku ʻikai ʻaonga ke liliu ʻa e ʻApokelefā.

4 Ko ia, ʻilonga ia ʻe lau aí, tuku ke [a]mahino kiate ia, he ʻoku fakahā ʻe he Laumālié ʻa e moʻoní;

5 Pea ko ia ia ʻoku fakamāmaʻi ʻe he [a]Laumālié, te ne maʻu ha meʻa ʻaonga mei ai;

6 Pea ko ia ia ʻoku ʻikai te ne maʻu ʻi he Laumālié, ʻe ʻikai ʻaonga ia kiate ia. Ko ia ʻoku ʻikai ʻaonga ke liliu ia. ʻĒmeni.

- ◀1a
FFL ʻApokelefá.

- ◀4a
FFL ʻIló.

- ◀5a
FFL Laumālie Māʻoniʻoní; Ueʻí, Ueʻi Fakalaumālié.

VAHE 92

Ko e fakahā naʻe fai mai kia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 15 Māʻasi 1833 (History of the Church, 1:333). Naʻe fai mai ʻa e fakahā ko ʻení ʻo fakataumuʻa kia Feletiliki G. Uiliamisi, ʻa ia naʻe toki fili ke hoko ko ha tokoni ʻi he Kau Palesiteni ʻUluakí.

1–2, ʻOku fai mai ʻe he ʻEikí ha fekau ʻo kau ki hono fakakau ha taha ki he kautaha uouongatahá.

1 Ko e moʻoni, ʻoku folofola peheni ʻe he ʻEikí, ʻoku ou foaki ki he [a]kautaha uouongatahá ʻa ia kuo fokotuʻu ʻo hoa mo e fekau naʻe muʻaki fai atú, ʻa e fakahā mo e fekau ʻo kau ki heʻeku tamaioʻeiki ko Feletiliki G. Uiliamisí, koeʻuhí ke mou tali ia ki he kautahá. Ko e meʻa ʻoku ou lea ʻaki ki he toko tahá ʻoku ou lea ʻaki ia ki he kakai kotoa pē.

2 Pea ko e tahá, ʻoku ou pehē kiate koe, ʻa ʻeku tamaioʻeiki ko Feletiliki G. Uiliamisí, ke ke hoko ko e tokotaha faʻa ngāue ʻi he kautahá ni; pea kapau te ke faivelenga ʻi he tauhi ʻa e ngaahi muʻaki fekau kotoa pē, te ke monūʻia ʻo taʻengata. ʻĒmeni.

- ◀1a
T&F 82:11, 15–21. FFL Kautaha Uouongatahá.

VAHE 93

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 6 Mē 1833 (History of the Church, 1:343–346).

1–5, Ko kinautolu kotoa pē ʻoku tui faivelengá te nau mamata ki he ʻEikí; 6–18, Naʻe fakamoʻoniʻi ʻe Sione naʻe tupulaki ʻa e ʻAlo ʻo e ʻOtuá mei he angaʻofa ki he angaʻofa kae ʻoua kuó ne maʻu hono fonu ʻo e nāunau ʻo e Tamaí; 19–20, Ko e kakai tui faivelenga kotoa pē, ʻoku nau tupulaki mei he angaʻofa ki he angaʻofá, te nau maʻu foki mo hono fonú; 21–22, Ko kinautolu kuo fanauʻi ʻia Kalaisí ko e Siasi ʻo e ʻUluaki Fānaú ʻa kinautolu; 23–28, Naʻe maʻu ʻe Kalaisi hono kakato ʻo e moʻoni kotoa pē, pea ʻe lava ʻe he tangatá ʻo maʻu ia ʻi heʻenau talangofuá; 29–32, Naʻe ʻi he kamataʻangá ʻa e tangatá fakataha mo e ʻOtuá; 33–35, ʻOku taʻengata ʻa e ngaahi ʻelemēnití, pea ʻe lava ʻe he tangatá ʻo maʻu hono kakato ʻo e fiefiá ʻi he Toetuʻú; 36–37, Ko e nāunau ʻo e ʻOtuá ko e ʻatamai poto; 38–40, ʻOku taʻehalaia ʻa e fānaú ʻi he ʻao ʻo e ʻOtuá tuʻunga ʻi he huhuʻi ʻa Kalaisí; 41–53, ʻOku fekau ki he kau takimuʻá ke fakamaau honau ngaahi fāmilí.

1 Ko e moʻoni, ʻoku folofola peheni ʻe he ʻEikí: ʻE hoko ʻo pehē ko e tangata kotoa pē ʻe [a]liʻaki ʻene ngaahi angahalá pea haʻu kiate au, ʻo [b]ui ki hoku hingoá, pea [c]talangofua ki hoku leʻó, mo tauhi ʻeku ngaahi fekaú, te ne [d]mamata ki hoku [e]matá pea ʻiloʻi ʻoku ou ʻi ai;

2 Pea ko au ʻa e [a]maama moʻoni ʻoku fakamaama ʻa e tangata kotoa pē ʻoku haʻu ki he māmaní;

3 Pea ʻoku ou [a]ʻi he Tamaí, pea ʻoku ʻiate au ʻa e Tamaí, pea ko e Tamaí mo au ʻokú ma taha pē—

4 Ko e Tamaí [a]koeʻuhi naʻá ne [b]foaki kiate au mei hono fonú, pea ko e ʻAló koeʻuhí naʻá ku ʻi he māmaní peá u ngaohi ʻa e [c]kakanó ko hoku nofoʻanga, peá u nofo ʻi he lotolotonga ʻo e ngaahi foha ʻo e tangatá.

5 Naʻá ku ʻi he māmaní peá u maʻu mei heʻeku Tamaí, pea naʻe fakahā mahino lelei ʻa e ngaahi [a]ngāue ʻo iá.

6 Pea naʻe mamata mo fakamoʻoni ʻa [a]Sione ki hono kakato ʻo hoku [b]nāunaú, pea ʻe fakahā ʻamui ʻa hono kotoa ʻo e lekooti ʻa [c]Sioné.

7 Pea naʻá ne fakamoʻoni, ʻo pehē: Naʻá ku mamata ki hono nāunaú, pea naʻe ʻi he [a]kamataʻangá ia, ʻi he teʻeki ai ke ʻi ai ʻa e māmaní;

8 Ko ia, naʻe ʻi he kamataʻangá ʻa e [a]Folofolá, he ko e Folofolá ia, ʻio ʻa e talafekau ʻo e fakamoʻuí—

9 Ko e [a]maama mo e [b]Huhuʻi ʻo e māmaní; ko e Laumālie ʻo e moʻoní, ʻa ia naʻe hāʻele mai ki he māmaní, koeʻuhí he naʻe ngaohi ʻe ia ʻa e māmaní, pea naʻe ʻiate ia ʻa e moʻui ʻa e tangatá pea mo e maama ʻo e tangatá.

10 Naʻe [a]ngaohi ʻe ia ʻa e ngaahi māmá; naʻe ngaohi ʻe ia ʻa e tangatá; naʻe ngaohi ʻe ia, pea ʻiate ia, pea meiate ia ʻa e ngaahi meʻa kotoa pē.

11 Pea ko au, Sione, ʻoku ou fakamoʻoni, naʻá ku mamata ki hono nāunaú, ko e nāunau ʻo e ʻAlo pē Taha naʻe Fakatupu ʻo e Tamaí, ʻoku fonu ʻi he ʻaloʻofa mo e moʻoni, ʻio ʻa e Laumālie ʻo e moʻoní, ʻa ia naʻe hāʻele mai ʻo ʻafio ʻi he kakanó, pea ʻafio ʻi hotau lotolotongá.

12 Pea ko au, Sione, naʻá ku mamata, naʻe ʻikai te ne maʻu mei he [a]fonú ʻi he kamataʻangá, ka naʻá ne maʻu ʻa e [b]ʻaloʻofa hoko mo e ʻaloʻofa;

13 Pea naʻe ʻikai te ne maʻu mei he fonú ʻi he kamataʻangá, ka naʻá ne fai atu mei he [a]ʻaloʻofa ki he ʻaloʻofa, ʻo aʻu ki heʻene maʻu hono fonú;

14 Pea ko ia naʻe ui ia ko e [a]ʻAlo ʻo e ʻOtuá, koeʻuhí he naʻe ʻikai te ne maʻu mei he fonú ʻi he kamataʻangá.

15 Pea ko au, [a]Sione, ʻoku ou fakamoʻoni, pea ʻiloange, naʻe fakaava mai ʻa e ngaahi langí, pea naʻe maliu hifo ʻa e [b]Laumālie Māʻoniʻoní kiate ia ʻi he tatau ʻo ha [c]lupe, ʻo nofo ʻiate ia, pea naʻe ongo mai ha leʻo mei he langí ʻo pehē: Ko hoku ʻAlo [d]ʻofaʻangá ʻeni.

16 Pea ko au, Sione, ʻoku ou fakamoʻoni naʻá ne maʻu hono fonu ʻo e nāunau ʻo e Tamaí;

17 Pea naʻá ne maʻu ʻa e [a]mālohi [b]kotoa, ʻi he langí pea ʻi he māmaní fakatouʻosi, pea naʻe ʻiate ia ʻa e nāunau ʻo e [c]Tamaí, he naʻá ne ʻafio ʻiate ia.

18 Pea ʻe hoko ʻo pehē, kapau te mou faivelenga te mou maʻu ʻa hono kakato ʻo e lekooti ʻa Sioné.

19 ʻOku ou ʻoatu kiate kimoutolu ʻa e ngaahi leá ni koeʻuhí ke mahino kiate kimoutolu pea mou ʻiloʻi ʻa e founga ke [a]hū aí, pea ʻiloʻi ʻa ia ʻoku mou hū ki aí, koeʻuhí ke mou lava ʻo haʻu ki he Tamaí ʻi hoku hingoá, pea mou maʻu mei hono fonú ʻi hono taimi totonu.

20 He ʻo kapau te mou tauhi ʻeku ngaahi [a]fekaú te mou maʻu mei hono [b]fonú, pea ʻe [c]fakalāngilangiʻi ʻa kimoutolu ʻiate au ʻo hangē ko au ʻi he Tamaí; ko ia, ʻoku ou pehē kiate kimoutolu, te mou maʻu ʻa e [d]ʻaloʻofa hoko mo e ʻaloʻofa.

21 Pea ko ʻeni, ko e moʻoni ʻoku ou pehē kiate kimoutolu, naʻá ku ʻi he [a]kamataʻangá mo e Tamaí, pea ko au ʻa e [b]ʻUluaki Fānaú;

22 Pea ko kinautolu kotoa pē kuo fakatupu ʻiate aú ʻoku nau [a]maʻu mei hono [b]nāunau ʻo iá, pea ko e siasi ʻa kinautolu ʻo e ʻUluaki Fānaú.

23 Naʻa mou ʻi he kamataʻangá foki [a]mo e Tamaí; ko e meʻa ko ia ko e Laumālié, ʻio ko e Laumālie ʻo e moʻoní;

24 Pea ko e [a]moʻoní ʻa e [b]ʻiloʻi ʻo e ngaahi meʻa ʻo hangē ko honau anga ʻoku ʻi aí, pea naʻa nau ʻi aí, pea te nau hoko ki aí;

25 Pea ʻilonga ha meʻa ʻoku [a]lahi hake pe siʻi hifo ʻi heni, ko e laumālie ia ʻo e tokotaha angakoví ʻa ia ko ha tokotaha [b]loi talu mei he kamataʻangá.

26 ʻOku mei he ʻOtuá ʻa e Laumālie ʻo e [a]moʻoní. Ko au ʻa e Laumālie ʻo e moʻoní, pea naʻe fakamoʻoni ʻa Sione kiate au, ʻo pehē: Naʻá ne maʻu ʻa hono kakato ʻo e moʻoní, ʻio, ʻa e moʻoní kotoa pē;

27 Pea ʻoku ʻikai maʻu ʻe ha tangata ʻa hono [a]kakató tuku kehe ʻo kapau te ne tauhi ʻene ngaahi fekaú.

28 Ko ia ia ʻokú ne [a]tauhi ʻene ngaahi fekaú ʻokú ne maʻu ʻa e moʻoní mo e [b]māmá, kae ʻoua ke fakanāunauʻi ia ʻi he moʻoní peá ne [c]ʻiloʻi ʻa e ngaahi meʻa kotoa pē.

29 Naʻe ʻi he [a]kamataʻangá foki ʻa e tangatá mo e ʻOtuá. Ko e [b]ʻatamai potó [ʻiniteliseni], pe ko e maama ʻo e moʻoní, naʻe ʻikai ke fakatupu pe ngaohi ia, pea ʻoku ʻikai foki ke lava ia.

30 ʻOku tauʻatāina ʻa e moʻoni kotoa pē ʻi he tuʻunga ko ia ʻa ia kuo tuku ia ki ai ʻe he ʻOtuá, ke [a]ngāue ʻiate ia pē, ʻo hangē foki ko e ʻatamai poto kotoa pē; ka ne ʻikai pehē pea ʻoku ʻikai ke ʻi ai ha meʻa ʻe moʻui.

31 Vakai, ko ʻeni ʻa e [a]tauʻatāina ke fili ʻa e tangatá, pea ko ʻeni ʻa hono fakahalaiaʻi ʻo e tangatá; koeʻuhí he ko e meʻa ko ia naʻe ʻi ai talu mei he kamataʻangá ʻoku fakahā [b]mahinongofua kiate kinautolu, pea ʻoku ʻikai te nau tali ʻa e māmá.

32 Pea ko e tangata kotoa pē ʻoku ʻikai ke maʻu ʻe hono laumālié ʻa e [a]māmá ʻoku fakahalaiaʻi ia.

33 He ko e [a]laumālie ʻa e tangatá. ʻOku taʻengata ʻa e ngaahi [b]ʻelemēnití, pea ko e laumālié mo e ʻelemēnití ʻo ka fakatahaʻi, ʻo taʻelava ke toe mavahevahe, ʻoku maʻu ʻe ia hono kakato ʻo e fiefiá;

34 Pea ʻo ka [a]mavahevahe ia, ʻoku ʻikai lava ʻe he tangata ʻo maʻu hono kakato ʻo e [b]fiefiá.

35 Ko e ngaahi [a]ʻelemēnití ko e ʻafioʻanga ia ʻo e ʻOtuá; ʻio, ko e tangatá ko e ʻafioʻanga ia ʻo e ʻOtuá, ʻio, ko e ngaahi [b]temipale; pea ʻilonga ha temipale ʻe ʻuliʻí, ʻe fakaʻauha ʻe he ʻOtuá ʻa e temipale ko iá.

36 Ko e [a]nāunau ʻo e ʻOtuá ko e [b]ʻatamai potó, pe, ko hono ʻai ʻe tahá, ko e [c]maama mo e moʻoni.

37 ʻOku liʻaki ʻe he māmá mo e moʻoní ʻa e tokotaha [a]angakovi ná.

38 Naʻe [a]taʻehalaia ʻa e laumālie kotoa pē ʻo e tangatá ʻi he kamataʻangá; pea koeʻuhí kuo [b]huhuʻi ʻe he ʻOtuá ʻa e tangatá mei he [c]hingá, kuo toe hoko ai ʻa e tangatá, ki honau tuʻunga kei valevalé, ʻo [d]taʻehalaia ʻi he ʻao ʻo e ʻOtuá.

39 Pea ʻoku haʻu ʻa e tokotaha angakovi ná ʻo [a]toʻo atu ʻa e māmá mo e moʻoní, mei he fānau ʻa e tangatá, tuʻunga ʻi he talangataʻá, pea koeʻuhi ko e ngaahi [b]talatukufakaholo ʻa ʻenau ngaahi tamaí.

40 Ka kuó u fekau kiate kimoutolu ke mou akonakiʻi hake ʻa hoʻomou [a]fānaú ʻi he māmá mo e moʻoní.

41 Ka ko e moʻoni ʻoku ou pehē kiate koe, ʻa ʻeku tamaioʻeiki ko Feletiliki G. Uiliamisí, kuó ke fai atu ʻi he moʻulaloa ki he fakahalaiá ni;

42 Kuo ʻikai te ke [a]akoʻi ʻa hoʻo fānaú ʻi he māmá mo e moʻoní, ʻo fakatatau ki he ngaahi fekaú; pea ʻoku kei maʻu ʻe he tokotaha angakovi ná, ʻa e mālohi kiate koe, pea ko e meʻa ʻeni ʻoku tupu ai hoʻo faingataʻaʻiá.

43 Pea ko ʻeni ʻoku ou fai ha fekau kiate koe—kapau ʻokú ke fie maʻu ke fakahaofi koe kuo pau ke ke [a]fakamaau ho fale ʻoʻoú, he ʻoku lahi ʻa e ngaahi meʻa ʻoku ʻikai ke totonu ʻi ho falé.

44 Ko e moʻoni, ʻoku ou pehē ki heʻeku tamaioʻeiki ko Sitenei Likitoní, kuo ʻikai te ne tauhi ʻi he ngaahi meʻa ʻe niʻihi ki he ngaahi fekau ʻoku kau ki heʻene fānaú; ko ia, ke ke ʻuluaki fakamaau ʻa ho falé.

45 Ko e moʻoni, ʻoku ou pehē ki heʻeku tamaioʻeiki ko Siosefa Sāmita, ko e Siʻí, pe ʻi hono ʻai ʻe tahá, te u ui ʻa kimoutolu ko e ngaahi [a]kaumeʻa, he ko hoku ngaahi kaumeʻa ʻa kimoutolu, pea te mou maʻu ha tofiʻa fakataha mo au—

46 Naʻá ku ui ʻa kimoutolu ko e kau [a]tamaioʻeiki koeʻuhi ko e māmaní, pea ko ʻenau kau tamaioʻeiki ʻa kimoutolu koeʻuhí ko au—

47 Pea ko ʻeni, ko e moʻoni ʻoku ou pehē kia Siosefa Sāmita, ko e Siʻí—Kuo ʻikai te ke tauhi ʻa e ngaahi fekaú, pea kuo pau ke [a]valokiʻi koe ʻi he ʻao ʻo e ʻEikí;

48 Kuo pau ke fakatomala ʻa ho [a]fāmilí pea liʻaki ʻa e ngaahi meʻa ʻe niʻihi, pea tokanga fakamātoato ange ki hoʻo ngaahi leá, pe ʻe toʻo atu ʻa kinautolu mei honau tuʻungá.

49 Ko e meʻa ʻoku ou lea ʻaki ki he toko tahá, ʻoku ou lea ʻaki ia ki he kakai kotoa pē; [a]lotu maʻu ai pē telia naʻa maʻu ʻe he tokotaha angakovi ná ʻa e mālohi kiate kimoutolu, pea toʻo atu ʻa kimoutolu mei homou tuʻungá.

50 ʻOku pehē foki mo ʻeku tamaioʻeiki ko Niueli K. Uitenií, ʻa ia ko ha pīsope ʻi hoku siasí, ʻoku ʻaonga ke valokiʻi mo ia, pea ke ne fakamaau ʻa hono fāmilí, pea tokanga ke nau faivelenga mo tokanga ʻo lahi ange ʻi ʻapi, pea lotu maʻu ai pē, pe ʻe toʻo atu ʻa kinautolu mei honau [a]tuʻungá.

51 Ko ʻeni, ʻoku ou pehē kiate kimoutolu, ʻe hoku ngaahi kaumeʻa, tuku ke ʻalu atu ʻa ʻeku tamaioʻeiki ko Sitenei Likitoní ʻi heʻene fonongá, pea fakatoʻotoʻo, pea malanga ʻaki foki ʻa e [a]taʻu lelei ʻo e ʻEikí, pea mo e ongoongolelei ʻo e fakamoʻuí, he te u fakaleaʻi ia; pea ʻi hoʻomou lotu ʻo e tuí ʻi he loto-tahá te u poupouʻi hake ia.

52 Pea tuku ke fai fakatoʻotoʻo foki ʻe heʻeku ongo tamaioʻeiki ko Siosefa Sāmita, ko e Siʻí, mo Feletiliki G. Uiliamisí, pea ʻe foaki kiate kinaua ʻo fakatatau pē ki he lotu ʻo e tuí; pea fakatatau ki hoʻomou tauhi ʻeku ngaahi leá ʻe ʻikai veuveuki ʻa kimoutolu ʻi he māmani ko ʻení, pe ʻi he maama ka hoko maí.

53 Pea, ko e moʻoni ʻoku ou pehē kiate kimoutolu, ko hoku lotó ke mou fakatoʻotoʻo ke [a]liliu ʻeku ngaahi folofolá, pea ke [b]maʻu ha [c]ʻilo ki he hisitōliá, pea mo e ngaahi fonuá, mo e ngaahi puleʻangá, mo e ngaahi fono ʻa e ʻOtuá mo e ngaahi lao ʻa e tangatá, pea ke fai ʻeni kotoa pē koeʻuhi ko hono fakamoʻui ʻo Saioné. ʻĒmeni.

- ◀1a
FFL Fakatomalá, Fakatomalaʻí; Tāú.

- ◀b
Sioeli 2:32.

- ◀c
FFL Talangofuá.

- ◀d
ʻEke. 33:11; T&F 38:7–8; 67:10–12; 88:68; 101:23; 130:3. FFL Fakafiemālié.

- ◀e
LSS, 1 Sione 4:12.

- ◀2a
Sione 1:4–9; T&F 14:9; 84:45–47; 88:6–7. FFL Maama ʻo Kalaisí.

- ◀3a
Sione 10:25–38; 17:20–23; T&F 50:43–45.

- ◀4a
Mōsaia 15:1–7.

- ◀b
FFL Sīsū Kalaisi—Mafaí.

- ◀c
Luke 1:26–35; 2:4–14; 3 Nīfai 1:12–14; ʻEta 3:14–16.

- ◀5a
Sione 5:36; 10:25; 14:10–12.

- ◀6a
Sione 1:34.

- ◀b
FFL Sīsū Kalaisi—Ko e nāunau ʻo Sīsū Kalaisí.

- ◀c
Sione 20:30–31.

- ◀7a
Sione 1:1–3, 14; 17:5; T&F 76:39.

- ◀8a
FFL Sihova; Sīsū Kalaisi.

- ◀9a
FFL Maama ʻo Kalaisí.

- ◀b
FFL Huhuʻí (ʻEikí).

- ◀10a
Hepelū 1:1–3; T&F 76:24; Mōsese 1:31–33.

- ◀12a
Filipai 2:6–11.

- ◀b
Sione 1:16–17.

- ◀13a
Luke 2:52.

- ◀14a
Luke 1:31–35; T&F 6:21. FFL ʻOtuá—ʻOtua ko e ʻAló.

- ◀15a
Sione 1:29–34.

- ◀b
FFL Laumālie Māʻoniʻoní.

- ◀c
FFL Lupé, Fakaʻilonga ʻo e.

- ◀d
Mātiu 3:16–17.

- ◀17a
FFL Mālohí; Sīsū Kalaisi—Mafaí.

- ◀b
Mātiu 28:18; Sione 17:2; 1 Pita 3:22.

- ◀c
FFL ʻOtuá—ʻOtua ko e Tamaí.

- ◀19a
Sione 4:21–26; 17:3; Ngāue 17:22–25. FFL Huú.

- ◀20a
T&F 50:28.

- ◀b
Sione 1:16; T&F 84:36–39.

- ◀c
Sione 17:4–5, 22. FFL Tangatá—Ko e tangatá, ʻokú ne ʻi he tuʻunga ke ne lava ʻo hoko ʻo hangē ko e Tamai Fakahēvaní.

- ◀d
FFL ʻAloʻofá.

- ◀21a
Sione 1:1–2; 1 Pita 1:19–20; Mōsese 4:2.

- ◀b
FFL ʻUluaki Fānaú.

- ◀22a
1 Pita 5:1; T&F 133:57.

- ◀b
FFL Nāunau Fakasilesitialé.

- ◀23a
FFL Tangatá—Ko e tangatá, ko ha fānau fakalaumālie ia ʻa e Tamai Fakahēvaní.

- ◀24a
FFL Moʻoní.

- ◀b
FFL ʻIló.

- ◀25a
T&F 20:35.

- ◀b
Sione 8:44; 2 Nīfai 2:18; Mōsese 4:4.

- ◀26a
Sione 14:6.

- ◀27a
FFL Haohaoá.

- ◀28a
FFL Talangofuá.

- ◀b
T&F 50:24; 84:45. FFL Maama ʻo Kalaisí.

- ◀c
Sione 17:3; T&F 88:49, 67.

- ◀29a
ʻĒpa. 3:18. FFL Moʻui ʻi he Maama Fakalaumālié; Tangatá.

- ◀b
FFL ʻAtamai Potó.

- ◀30a
2 Nīfai 2:13–27.

- ◀31a
FFL Tauʻatāina ke Filí.

- ◀b
Teut. 30:11–14; T&F 84:23–24.

- ◀32a
FFL Maama ʻo Kalaisí; Moʻoní.

- ◀33a
T&F 77:2; ʻĒpa. 5:7–8. FFL Tangatá—Ko e tangatá, ko ha fānau fakalaumālie ia ʻa e Tamai Fakahēvaní.

- ◀b
T&F 131:7–8; 138:17. FFL Toetuʻú.

- ◀34a
2 Nīfai 9:8–10.

- ◀b
FFL Fiefiá.

- ◀35a
T&F 130:22.

- ◀b
1 Kol. 3:16–17.

- ◀36a
FFL Nāunaú; Sīsū Kalaisi—Ko e nāunau ʻo Sīsū Kalaisí.

- ◀b
T&F 130:18–19; ʻĒpa. 3:19. FFL ʻAtamai Potó.

- ◀c
T&F 88:6–13.

- ◀37a
Mōsese 1:12–16. FFL Tēvolo.

- ◀38a
FFL Taʻehalaiá.

- ◀b
Mōsaia 27:24–26; Mōsese 5:9; TT 1:3. FFL Huhuʻí.

- ◀c
FFL Hinga ʻa ʻĀtama mo ʻIví.

- ◀d
Molonai 8:8, 12, 22; T&F 29:46–47. FFL Fakamoʻuí—Fakamoʻui ʻo e fānaú.

- ◀39a
Mātiu 13:18–19; 2 Kol. 4:3–4; ʻAlamā 12:9–11.

- ◀b
ʻIsikeli 20:18–19; ʻAlamā 3:8. FFL Talatukufakaholó, Ngaahi.

- ◀40a
FFL Fāmilí—Ko e fatongia ʻo e mātuʻá.

- ◀42a
1 Sam. 3:11–13; T&F 68:25–31.

- ◀43a
1 Tīm. 3:4–5.

- ◀45a
T&F 84:63; 88:62.

- ◀46a
Lev. 25:55; 1 Nīfai 21:3–8. FFL Ngāué, Ngāue-ʻofá.

- ◀47a
T&F 95:1–2. FFL Valokí, Valokiʻí.

- ◀48a
FFL Fāmilí—Ko e fatongia ʻo e fānaú.

- ◀49a
3 Nīfai 18:15–21.

- ◀50a
T&F 64:40.

- ◀51a
Luke 4:19.

- ◀53a
FFL Liliu ʻa Siosefa Sāmitá (LSS).

- ◀b
T&F 88:76–80, 118.

- ◀c
FFL ʻIló.

VAHE 94

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani. ʻi ʻOhaiō, ʻi he ʻaho 6 Mē 1833 (History of the Church, 1:346–347). ʻOku fili ʻa Hailame Sāmita, Leinolitisi Kahuni, mo Sēleti Kaata ke nau hoko ko ha kōmiti langa ʻa e Siasí.

1–9, ʻOku fai mai ʻe he ʻEikí ha fekau ʻo fekauʻaki mo hono langa ha fale ki he ngāue ʻa e Kau Palesitení; 10–12, ʻE langa ha fale paaki tohi; 13–17, ʻOku vahe ha ngaahi tofiʻa ʻe niʻihi.

1 Pea ko e tahá, ko e moʻoni ʻoku ou pehē kiate kimoutolu, ʻe hoku ngaahi [a]kaumeʻa, ʻoku ou fai ha fekau kiate kimoutolu, ke mou kamata ha ngāue ʻa ia ko hono palani mo teuteuʻi ha kamataʻanga mo e tuʻunga ki he kolo ʻo e [b]siteiki ʻo Saioné, ʻi heni ʻi he fonua ko Ketilaní, ʻo kamata ʻi hoku falé.

2 Pea vakai, kuo pau ke fai ia ʻo fakatatau ki he [a]sīpinga kuó u ʻoatu kiate kimoutolú.

3 Pea tuku ke fakatapui ʻa e ʻuluaki konga kelekele ʻi he feituʻu tongá kiate au ki hono langa ʻo ha fale ki he kau palesitení, ke fai ʻa e ngāue ʻa e kau palesitení, ʻi hono maʻu ʻo e ngaahi fakahā; pea ki he ngāue fakafaifekau ʻa e kau [a]palesitení, ʻi he ngaahi meʻa kotoa pē ʻoku kau ki he siasí pea mo e puleʻangá.

4 Ko e moʻoni ʻoku ou pehē kiate kimoutolu, ʻe langa ia ʻo fute ʻe nimangofulu mā nima hono maokupú pea fute ʻe onongofulu mā nima hono lōloá, ʻi he lotoʻā ʻi lotó.

5 Pea ʻe ʻi ai ha lotoʻā ʻi lalo hifo pea mo ha lotoʻā ʻi ʻolunga hake, ʻo fakatatau ki he sīpinga ʻa ia ʻe ʻoatu kiate kimoutolu ʻamuí.

6 Pea ʻe fakatapui ia ki he ʻEikí mei hono tuʻunga ʻo iá, ʻo fakatatau ki he lakanga ʻo e lakanga fakataulaʻeikí, ʻo fakatatau ki he sīpinga ʻa ia ʻe ʻoatu kiate kimoutolu ʻamuí.

7 Pea ʻe fakatapui hono kotoa ki he ʻEikí ki he ngāue ʻa e kau palesitení.

8 Pea ʻe ʻikai te mou tuku ha meʻa [a]taʻemaʻa ke hū ki ai; pea ʻe ʻi ai ʻa hoku [b]nāunaú, pea ʻe ʻi ai ʻa hoku lotolotongá.

9 Ka ʻo kapau ʻe hū ki ai ha meʻa [a]taʻemaʻa, ʻe ʻikai ke ʻi ai ʻa hoku nāunaú; pea ʻe ʻikai hū ki ai ʻa hoku lotolotongá.

10 Pea ko e tahá, ko e moʻoni ʻoku ou pehē kiate kimoutolu, ʻe fakatapui maʻaku ʻa e konga kelekele hono ua ʻi he feituʻu tongá ke langa ai ha fale kiate au, ki he ngāue ʻo e [a]paaki ʻo hono [b]liliu ʻo ʻeku ngaahi folofolá, pea mo e ngaahi meʻa kotoa pē te u fekau kiate kimoutolú.

11 Pea ʻe fute ʻe nimangofulu mā nima hono maokupú pea fute ʻe onongofulu mā nima hono lōloá, ʻi he lotoʻā ʻi lotó; pea ʻe ʻi ai ha lotoʻā ʻi lalo hifo pea mo ha lotoʻā ʻi ʻolunga hake.

12 Pea ʻe fakatapui ʻa hono kotoa ʻo e falé ni ki he ʻEikí mei hono tuʻunga ʻo iá, ki he ngāue ʻo e paaki tohi, ʻi he ngaahi meʻa kotoa pē te u fekau kiate kimoutolú, ke toputapu, mo taʻeʻuliʻi, ʻo fakatatau ki he sīpinga ʻi he ngaahi meʻa kotoa pē ʻo hangē ko e meʻa ʻe ʻoatu kiate kimoutolú.

13 Pea ʻe maʻu ʻa e konga kelekele hono tolú ʻe heʻeku tamaioʻeiki ko Hailame Sāmitá ko hono tofiʻa.

14 Pea ʻe maʻu ʻa e konga kelekele hono uá mo hono tolú ʻi he feituʻu tokelaú ʻe heʻeku ongo tamaioʻeiki ko Leinolitisi Kahuní mo Sēleti Kātá ko hona tofiʻa—

15 Koeʻuhí ke na lava ʻo fai ʻa e ngāue ʻa ia kuó u tuʻutuʻuni kiate kinauá, ke hoko ko ha kōmiti ke langa hake hoku ngaahi falé, ʻo fakatatau ki he fekau, ʻa ia ko au, ko e ʻEiki ko e ʻOtuá, kuó u fai kiate kimoutolú.

16 ʻE ʻikai ke langa ʻa e ongo fale ko ʻení ʻe uá kae ʻoua ke u fai atu ha fekau kiate kimoutolu ʻo kau ki ai.

17 Pea ko ʻeni ʻoku ʻikai te u toe ʻoatu kiate kimoutolu mo ha meʻa ʻi he taimí ni. ʻĒmeni.

- ◀1a
T&F 93:45.

- ◀b
FFL Siteiki.

- ◀2a
T&F 52:14–15.

- ◀3a
T&F 107:9, 22.

- ◀8a
Luke 19:45–46; T&F 109:16–20.

- ◀b
1 Ng. Tuʻi 8:10–11. FFL Nāunaú.

- ◀9a
T&F 97:15–17.

- ◀10a
T&F 104:58–59.

- ◀b
FFL Liliu ʻa Siosefa Sāmitá (LSS).

VAHE 95

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 1 Sune 1833 (History of the Church, 1:350–352). Ko e fakahā ko ʻení ko hano hoko atu ia ʻo ha ngaahi fakahinohino fakalangi ke langa ha ngaahi fale ʻo e lotu mo e ako, kae tautautefito ki he fale ʻo e ʻEikí (vakai ki he vahe 88:119–136 mo e vahe 94).

1–6, ʻOku valokiʻi ʻa e Kāingalotú koeʻuhi ko e ʻikai te nau langa ʻa e fale ʻo e ʻEikí; 7–10, ʻOku finangalo ʻa e ʻEikí ke ngāue ʻaki hono falé ke tāpuakiʻi ʻaki ʻa hono kakaí ha mālohi mei ʻolunga; 11–17, Kuo pau ke fakatapui ʻa e falé ke hoko ko ha fale ʻo e lotu pea hoko ko e akoʻanga ʻo e kau ʻAposetoló.

1 Ko e moʻoni, ʻoku folofola peheni ʻe he ʻEikí kiate kimoutolu ʻa ia ʻoku ou ʻofa ki aí, pea ko kinautolu ʻoku ou ʻofa aí ʻoku ou [a]tauteaʻi foki koeʻuhí ke lava ʻo [b]fakamolemoleʻi ʻenau ngaahi angahalá, he ʻoku ou teuteu fakataha mo e tauteá ha founga ke [c]fakahaofi ai ʻa kinautolu ʻi he ngaahi meʻa kotoa pē mei he [d]ʻahiʻahí, pea kuó u ʻofa kiate kimoutolu—

2 Ko ia, kuo pau ke tauteaʻi pea mo valokiʻi ʻa kimoutolu ʻi hoku ʻaó;

3 He kuo mou fai ha angahala mamafa ʻaupito kiate au, ʻa ia ko e ʻikai te mou tokanga ʻi he ngaahi meʻa kotoa pē ki he fekau lahí, ʻa ia kuó u fai kiate kimoutolu ʻo kau ki hono langa ʻo hoku [a]falé;

4 Koeʻuhí ko e teuteu ʻa ia ʻoku ou loto ke teuteuʻi ʻaki ʻa ʻeku kau ʻaposetoló ke [a]ʻauhani ʻa ʻeku ngoue vainé ko hono fai fakaʻosí, koeʻuhí ke u lava ʻo fakahoko ʻa ʻeku ngāue [b]fakaofó, koeʻuhí ke u [c]lilingi hifo ʻa hoku Laumālié ki he kakano kotoa pē—

5 Kae vakai, ko e moʻoni ʻoku ou pehē kiate kimoutolu, ʻoku ʻi ai ʻa e tokolahi kuo fakanofo ʻiate kimoutolu, ʻa ia kuó u ui ka ko honau tokosiʻi pē kuo [a]filí.

6 Ko kinautolu kuo ʻikai ke filí kuo nau fai ha angahala mamafa ʻaupito, ʻa ia ʻoku nau ʻaʻeva ai ʻi he [a]fakapoʻulí lolotonga ʻa e hoʻatā mālié.

7 Pea ko hono ʻuhinga ʻeni naʻá ku fai ai kiate kimoutolu ha fekau ke mou ui hoʻomou fakataha [a]molumalú, koeʻuhí ke aʻu hake hoʻomou ngaahi [b]ʻaukaí mo hoʻomou tangí ki he telinga ʻo e ʻEiki ʻo e [c]Sapaotí, ʻa ia ko hono ʻuhingá, ko e [d]tupuʻanga ʻo e ʻuluaki ʻahó, ko e kamataʻangá mo e ngataʻangá.

8 ʻIo, ko e moʻoni ʻoku ou pehē kiate kimoutolu, naʻá ku fai kiate kimoutolu ha fekau ke mou langa ha fale, ʻa ia ko e fale ʻoku ou loto ke [a]fakakoloaʻi ai ʻa kinautolu kuó u filí ʻaki ʻa e mālohi mei ʻolunga;

9 He ko e [a]talaʻofa ʻeni ʻa e Tamaí kiate kimoutolú; ko ia ʻoku ou fekau kiate kimoutolu ke mou tatali, ʻio ʻo hangē pē ko ʻeku kau ʻaposetolo ʻi Selūsalemá.

10 Ka neongo iá, kuo fai ʻe heʻeku kau tamaioʻeikí ha angahala mamafa ʻaupito; pea naʻe tupu ʻa e ngaahi [a]fefakakikihiʻaki ʻi he [b]akoʻanga ʻo e kau palōfitá; ʻa ia naʻe fuʻu fakamamahi ʻaupito kiate au, ʻoku folofola ʻa homou ʻEikí; ko ia naʻá ku fekauʻi atu ai ʻa kinautolu ke tauteaʻi.

11 Ko e moʻoni ʻoku ou pehē kiate kimoutolu, ko hoku lotó ke mou langa ha fale. Kapau te mou tauhi ʻeku ngaahi fekaú te mou maʻu ʻa e mālohi ke langa ia.

12 Kapau ʻe ʻikai te mou [a]tauhi ʻeku ngaahi fekaú, ʻe ʻikai ke kei ʻiate kimoutolu ʻa e [b]ʻofa ʻa e Tamaí, ko ia te mou ʻaʻeva ai ʻi he fakapoʻulí.

13 Ko ʻeni ʻa e potó, pea mo e fakakaukau ʻa e ʻEikí—tuku ke langa ʻa e falé, ʻo ʻikai tatau mo e founga ʻa e māmaní, he ʻoku ʻikai te u tuku kiate kimoutolu ke mou moʻui ʻo hangē ko e founga ʻa e māmaní;

14 Ko ia, tuku ke langa ia ʻo tatau mo e anga te u fakahā atu ki ha toko tolu ʻo kimoutolú, ʻa ia te mou fili mo fakanofo ki he mālohi ko ʻení.

15 Pea ko hono lahí ʻe fute ʻe nimangofulu mā nima ʻa hono maaukupu ʻo iá, pea tuku ke fute ʻe onongofulu mā nima ʻa hono lōloá, ʻi hono lotoʻā ʻi lotó.

16 Pea tuku ke fakatapui ʻa e konga ki lalo ʻo e lotoʻā ʻi lotó kiate au ke fai ai hoʻomou feilaulau ʻo e sākalamēnití, pea mo hoʻomou malangá, mo hoʻomou ʻaukaí, mo hoʻomou lotú, pea mo hono [a]ʻohake ʻo hoʻomou ngaahi holi māʻoniʻoni tahá kiate au, ʻoku folofola ʻa homou ʻEikí.

17 Pea tuku ke fakatapui ʻa e konga ki ʻolunga ange ʻo e lotoʻā ʻi lotó kiate au maʻá e akoʻanga ʻo ʻeku kau ʻaposetoló, ʻoku folofola ʻe he ʻAlo ko [a]ʻĀmaní; pe, ʻi hono ʻai ʻe tahá, ko ʻAlifusi; pe ʻi hono ʻai ʻe tahá, ko ʻOmekusi; ʻio ko Sīsū Kalaisi ko homou [b]ʻEikí. ʻĒmeni.

- ◀1a
Teut. 11:1–8; LFkt. 13:18; Hepelū 12:5–11; Hilam. 15:3; T&F 101:4–5; 105:6. FFL Valokí, Valokiʻí.

- ◀b
FFL Fakamolemolé, Fakamolemoleʻí.

- ◀c
1 Kol. 10:13.

- ◀d
FFL ʻAhiʻahí, ʻAhiʻahiʻí.

- ◀3a
Hakeai 1:7–11; T&F 88:119. FFL Temipalé, Fale ʻo e ʻEikí.

- ◀4a
Sēkope 5:61–75; T&F 24:19; 33:3–4. FFL Ngoue Vaine ʻa e ʻEikí.

- ◀b
ʻĪsaia 28:21; T&F 101:95.

- ◀c
LFkt. 1:23; Sioeli 2:28; T&F 19:38. FFL Laumālie Māʻoniʻoní; Meʻa-foaki ʻo e Laumālié, Ngaahi.

- ◀5a
Mātiu 20:16; T&F 105:35–37; 121:34–40. FFL Filí (nauna).

- ◀6a
FFL Fakapoʻuli, Fakalaumālié.

- ◀7a
T&F 88:70, 74–82, 117–120.

- ◀b
FFL ʻAukaí.

- ◀c
FFL Sihova.

- ◀d
FFL Fakatupú.

- ◀8a
T&F 38:32; 39:15; 43:16; 110:9–10. FFL ʻEnitaumení.

- ◀9a
Luke 24:49.

- ◀10a
FFL Fekeʻikeʻí.

- ◀b
FFL Akoʻanga ʻo e Kau Palōfitá.

- ◀12a
Sione 15:10.

- ◀b
1 Sione 2:10, 15.

- ◀16a
T&F 59:9–14.

- ◀17a
T&F 78:20.

- ◀b
FFL ʻEikí.

VAHE 96

Ko e fakahā naʻe fai mai kia Siosefa Sāmita ko e Palōfitá, ʻo fakahā mai ai ʻa e anga ʻo e kolo pe ko e siteiki ʻo Saioné ʻi Ketilani, ʻi ʻOhaiō, ʻi he ʻaho 4 Sune 1833, ko ha sīpinga ki he Kāingalotu ʻi Ketilaní (History of the Church, 1:352–353). Naʻe hoko ʻeni ʻi ha konifelenisi ʻa e kau taulaʻeiki lahí, pea ko e tefitoʻi meʻa naʻe fakakaukauʻi aí ko e meʻa ke fai ki ha ngaahi konga kelekele ʻe niʻihi, ʻa ia naʻe ʻiloa ko e faama Falaniseé, pea naʻe maʻu ʻe he Siasí ʻo ofi ki Ketilani. Ka ko e meʻa ʻi he ʻikai ke loto-taha ʻa e konifelenisí pe ko hai te ne tokangaʻi ʻa e fāmá, naʻa nau loto kotoa ke fehuʻi ki he ʻEikí ʻo kau ki he meʻa ko iá.

1, Kuo pau ke ngaohi ke mālohi ʻa e Siteiki ʻo Saione ʻi Ketilaní; 2–5, Kuo pau ke hanga ʻe he pīsopé ʻo vahevahe ʻa e ngaahi tofiʻá ki he Kāingalotú; 6–9, Ke hoko ʻa Sione Sionisoni ko ha mēmipa ʻo e kautaha uouongatahá.

1 Vakai, ʻoku ou pehē kiate kimoutolu, ko e potó ʻeni, ʻa ia te mou lava ʻo ʻiloʻi ai ʻa e founga ke fai ʻo kau ki he meʻá ni, he ʻoku ʻaonga ʻiate au ke ngaohi ke mālohi ʻa e [a]siteikí ni ʻa ia kuó u fokotuʻu ke hoko ko e mālohinga ʻo Saioné.

2 Ko ia, tuku ke tokangaʻi ʻe heʻeku tamaioʻeiki ko Niueli K. Uitenií, ʻa e feituʻu ko ia kuo tuhuʻi ʻi homou lotolotongá, ʻa ia ʻoku ou ʻamanaki ke langa ai ʻa hoku fale toputapú.

3 Pea ko e tahá, tuku ke vahevahe ia ki ha ngaahi konga kelekele, ʻo fakatatau ki he potó, ke ʻaonga kiate kinautolu ʻoku fekumi ki ha ngaahi tofiʻá, ʻo fakatatau ki he meʻa ʻe fakapapauʻi ʻi ha fakataha alēlea ʻiate kimoutolú.

4 Ko ia, tokanga ke mou fai ʻa e meʻá ni, pea mo e konga ko ia ʻoku ʻaonga ke lelei ai ʻa ʻeku [a]kautahá, ko hono taumuʻá ke ʻomai ʻa ʻeku leá ki he fānau ʻa e tangatá.

5 He vakai, ko e moʻoni ʻoku ou pehē kiate kimoutolu, ko e meʻa ʻaonga taha ʻeni kiate aú, ke ʻalu atu ʻa ʻeku leá ki he fānau ʻa e tangatá, ko hono taumuʻá ke fakavaivaiʻi ʻa e loto ʻo e fānau ʻa e tangatá koeʻuhí ke mou lelei ai. ʻE pehē. ʻĒmeni.

6 Pea ko e tahá, ko e moʻoni ʻoku ou pehē kiate kimoutolu, ʻoku ngali poto pea ʻaonga kiate au, ki heʻeku tamaioʻeiki ko Sione Sionisoní ʻa ia kuó u tali ʻene feilaulaú, pea kuó u ongoʻi ʻa ʻene ngaahi lotú, ʻa ia kuó u fai kiate ia ʻa e talaʻofa ʻo e moʻui taʻengatá ʻo fakatatau ki heʻene tauhi ʻeku ngaahi fekaú ʻo fai atu ai pē mei heni—

7 He ko ha hako ia ʻo [a]Siosefa pea ko e tokotaha ia ʻoku kau ʻi hono maʻu ʻo e ngaahi tāpuaki ʻo e talaʻofa ʻa ia naʻe fai ki heʻene ngaahi tamaí—

8 Ko e moʻoni ʻoku ou pehē kiate kimoutolu, ʻoku lelei kiate au ke ne hoko ko ha mēmipa ʻo e kautahá, koeʻuhí ke ne tokoni ʻi hono ʻomai ʻo ʻeku leá ki he fānau ʻa e tangatá.

9 Ko ia ke mou fakanofo ia ki he tāpuakí ni, pea kuo pau te ne feinga mālohi ke matoʻo atu ʻa e ngaahi moʻua ʻoku ʻefihia ai ʻa e fale kuo tuhuʻi ʻiate kimoutolú, koeʻuhí ke ne nofo ai. ʻE pehē. ʻĒmeni.

- ◀1a
ʻĪsaia 33:20; 54:2. FFL Siteiki.

- ◀4a
T&F 78:3–4. FFL Kautaha Uouongatahá.

- ◀7a
FFL Siosefa, Foha ʻo Sēkopé.

VAHE 97

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 2 ʻAokosi 1833 (History of the Church, 1:400–402). ʻOku fekauʻaki hangatonu pē ʻa e fakahā ko ʻení mo e ngaahi meʻa ʻa e Kāingalotú ʻi Saione, ʻi he Vahefonua Siakisoní, ʻi Mīsuli, ʻi ha tali ki he fehuʻi naʻe fai ʻe he Palōfitá ki he ʻEikí ʻo kau ki ha fakahinohino ki ai. Naʻe lolotonga fehangahangai ʻa e kāingalotu ʻo e Siasi ʻi Mīsulí ʻi he taimi ko ʻení mo ha fakatanga lahi, pea ʻi he ʻaho 23 Siulai 1833, naʻe fakamālohiʻi ai ʻa kinautolu ke nau fakamoʻoni ʻi ha tohi aleapau ke nau hiki mei he Vahefonua Siakisoní.

1–2, ʻOku tāpuekina ha tokolahi ʻo e Kāingalotu ʻi Saioné (Vahefonua Siakisoní, Mīsuli) koeʻuhi ko ʻenau tui faivelengá; 3–5, ʻOku fakamālō kia Paʻale P. Pālati koeʻuhi ko ʻene ngaahi ngāue ʻi he akoʻanga ʻi Saioné; 6–9, ʻOku tali ʻe he ʻEikí ʻa kinautolu ʻoku nau tauhi ʻa ʻenau ngaahi fuakavá; 10–17, Kuo pau ke langa ha fale ʻi Saione ʻa ia ʻe lava ʻa e loto-maʻá ʻo mamata ai ki he ʻOtuá; 18–21, Ko Saione ʻa e loto-maʻá; 22–28, ʻE hao ʻa Saione mei he ngaahi tautea ʻa e ʻEikí ʻo kapau te ne tui faivelenga.

1 Ko e moʻoni ʻoku ou pehē kiate kimoutolu ʻe hoku ngaahi kaumeʻa, ʻoku ou lea kiate kimoutolu ʻaki hoku leʻó, ʻio ʻa e leʻo ʻo hoku Laumālié, koeʻuhí ke u lava ʻo fakahā kiate kimoutolu ʻa hoku lotó ʻo kau ki homou kāinga ʻi he fonua ko [a]Saioné, ʻa ia ʻoku loto-fakatōkilalo moʻoni ʻa honau tokolahi pea ʻoku nau feinga fakamātoato ke ako ʻa e potó pea ʻiloʻi ʻa e moʻoní.

2 Ko e moʻoni, ko e moʻoni ʻoku ou pehē kiate kimoutolu, ʻoku monūʻia ʻa e faʻahinga peheé, he te nau maʻu; he ko au ko e ʻEikí, ʻoku ou fakahā ʻa e ʻaloʻofa kiate kinautolu kotoa pē ʻoku [a]angamaluú pea kiate kinautolu kotoa pē ʻoku ou faʻiteliha ki aí, koeʻuhi ke u tonuhia ʻo kau ka ʻomi ʻa kinautolu ki he fakamāú.

3 Vakai, ʻoku ou pehē kiate kimoutolu, ʻo kau ki he [a]akoʻanga ʻi Saioné, ko au, ko e ʻEikí, ʻoku ou fiefia lahi ʻi he ʻi ai ha akoʻanga ʻi Saione, kae ʻumaʻā ʻi heʻeku tamaioʻeiki ko [b]Paʻale P. Pālatí, he ʻokú ne nofo maʻu ʻiate au.

4 Pea fakatatau ki he hokohoko atu ʻo ʻene nofo maʻu ʻiate aú te ne fai atu ʻi he pule ki he akoʻangá ʻi he fonua ko Saioné kae ʻoua ke u ʻoatu kiate ia ha ngaahi fekau kehe.

5 Pea te u tāpuakiʻi ia ʻaki ʻa e ngaahi tāpuaki lahi ʻaupito, ʻi hono fakamatalaʻi ʻo e ngaahi folofolá mo e ngaahi meʻa lilo kotoa pē ke fakamāmaʻi ʻa e akoʻangá, pea mo e siasi ʻi Saioné.

6 Pea ko au, ko e ʻEikí, ʻoku ou loto lelei ke fakahā ʻa e ʻaloʻofa ki hono toe ʻo e akoʻangá; ka neongo iá, ʻoku ʻi ai ʻa e niʻihi ʻoku totonu ke [a]tauteaʻi, pea ʻe fakahā ʻa ʻenau ngaahi ngāué.

7 Kuo ʻai ʻa e [a]tokí ki he tefito ʻo e ngaahi ʻakaú; pea ko e ʻakau kotoa pē ʻoku ʻikai tupu ai ʻa e [b]fua leleí ʻe tā hifo ia pea laku ki he afí. Ko au, koe ʻEikí, kuó u lea ʻaki ia.

8 Ko e moʻoni ʻoku ou pehē kiate kimoutolu, ko kinautolu kotoa pē ʻiate kinautolu ʻa ia ʻoku nau ʻilo ʻoku [a]angatonu, mo mafesifesi ʻa honau [b]lotó, pea fakatomala ʻa honau laumālié, pea nau [c]loto-fiemālie ke tauhi ʻa ʻenau ngaahi fuakavá ʻi he [d]feilaulaú—ʻio, ʻa e feilaulau kotoa pē ʻa ia ko au, ko e ʻEikí, te u fekaú—ʻoku ou [e]tali ʻa kinautolu.

9 He ko au, ko e ʻEikí, te u pule ke nau fakatupu mai ha fua ʻo hangē ko ha ʻakau fua lahi, ʻa ia kuo tō ʻi ha kelekele lelei, ʻi ha veʻe vaitafe maʻa, ʻa ia ʻoku fua ʻaki ʻa e fua lahi ʻoku mahuʻinga lahi.

10 Ko e moʻoni ʻoku ou pehē kiate kimoutolu, ko hoku lotó ke langa ha [a]fale kiate au ʻi he fonua ko Saioné, ʻo hangē ko e [b]sīpinga kuó u ʻoatu kiate kimoutolú.

11 ʻIo, tuku ke langa fakatoʻotoʻo ia, ʻaki ʻa e vahehongofulu ʻa hoku kakaí.

12 Vakai, ko e [a]vahehongofulu mo e feilaulau ʻeni ʻa ia ko au, ko e ʻEikí, ʻoku ou ʻekeʻi mei honau nimá, koeʻuhi ke ʻi ai ha [b]fale ʻe langa kiate au ki hono fakamoʻui ʻo Saione—

13 Ke hoko ko ha potu ke [a]fakafetaʻi ai ʻa e kāingalotu kotoa pē, pea ke hoko ko ha potu ke akoʻi ai ʻa kinautolu kotoa pē kuo ui ki he ngāue fakafaifekaú ʻi honau ngaahi uí mo e ngaahi lakanga kehekehe kotoa pē;

14 Koeʻuhí ke fakahaohaoaʻi ʻa kinautolu ʻi he [a]ʻiloʻi ʻo ʻenau ngāue fakafaifekaú, ʻi he tefitoʻi fakakaukau, ʻi he tefitoʻi moʻoni, pea ʻi he tokāteline, ʻi he ngaahi meʻa kotoa pē ʻoku kau ki he [b]puleʻanga ʻo e ʻOtuá ʻi he māmaní, ʻa ia ko e ngaahi [c]kī ʻo e puleʻanga ko ia kuo foaki kiate kimoutolú.

15 Pea ʻe fakatatau ki he hanga ʻe hoku kakaí ʻo langa ha fale kiate au ʻi he huafa ʻo e ʻEikí, pea ʻikai tuku ke hū ki ai ha meʻa [a]taʻemaʻa, koeʻuhí ke ʻoua naʻa ʻuliʻi iá, ʻe nofo ai ʻa hoku [b]nāunaú;

16 ʻIo, pea ʻe ʻi ai mo hoku [a]lotolotongá, he te u hū ki ai, pea ko e kakai [b]loto-maʻa kotoa pē ʻe hū ki aí te nau mamata ki he ʻOtuá.

17 Ka ʻo kapau ʻe ʻuliʻi ia, ʻe ʻikai te u hū ki ai, pea ʻe ʻikai ke ʻi ai ʻa hoku nāunaú; koeʻuhí ʻe ʻikai te u hū ki he ngaahi temipale taʻe-māʻoniʻoni.

18 Pea ko ʻeni, vakai, kapau ʻe fai ʻe Saione ʻa e ngaahi meʻá ni, te ne [a]tupulekina, pea mafola atu ʻo hoko ʻo fuʻu nāunauʻia ʻaupito, mo fuʻu lahi ʻaupito, mo fuʻu fakamanavahē ʻaupito.

19 Pea ʻe fakalāngilangiʻi ia ʻe he ngaahi [a]puleʻanga ʻo e māmaní, pea te nau pehē: Ko e moʻoni ko [b]Saione ʻa e kolo ʻo hotau ʻOtuá, pea ko e moʻoni ʻe ʻikai ke hinga ʻa Saione, pe ueʻi ia mei hono tuʻuʻangá, he ʻoku ʻafio ai ʻa e ʻOtuá, pea ʻoku ʻi ai ʻa e toʻukupu ʻo e ʻEikí;

20 Pea kuó ne fuakava ʻi he mālohi ʻo hono māfimafí ke hoko ko hono fakamoʻuiʻangá pea mo hono [a]taua māʻolungá.

21 Ko ia, ko e moʻoni, ʻoku folofola peheni ʻe he ʻEikí, tuku ke fiefia ʻa Saione, he ko e [a]Saioné ʻeni—KO E LOTO-MAʻÁ; ko ia, tuku ke fiefia ʻa Saione, ka ʻe tangilāulau ʻa e kau fai angahala kotoa pē.

22 He vakai, pea ʻiloange, ʻoku ʻunuʻunu vave mai ʻa e [a]tautea ki he kau fakaʻotuamaté ʻo hangē ko e ʻahiohio; pea ko hai ʻe hao mei ai?

23 ʻE ʻalu atu ʻa e [a]tautea ʻa e ʻEikí ʻi he pō pea ʻi he ʻaho, pea ʻe hanga ʻe hono ongoongo ʻo iá ʻo fakamamahiʻi ʻa e kakai kotoa pē; ʻio, ʻe ʻikai taʻofi ia kae ʻoua ke hāʻele mai ʻa e ʻEikí;

24 He kuo tupu ʻa e houhau ʻo e ʻEikí ki heʻenau ngaahi anga-fakalieliá pea mo ʻenau ngaahi ngāue kovi kotoa pē.

25 Ka neongo iá, ka ʻe [a]hao ʻa Saione ʻo kapau te ne tokanga ke fai ʻa e ngaahi meʻa kotoa pē kuó u fekau kiate iá.

26 Ka ʻo kapau ʻe ʻikai te ne tokanga ke fai ʻa e meʻa kotoa pē kuó u fekau kiate iá, te u [a]ʻaʻahi kiate ia ʻo fakatatau ki heʻene ngaahi ngāue kotoa pē, ʻaki ʻa e faingataʻaʻia lahi, ʻaki ʻa e [b]fakaʻauha, mo e mahaki fakaʻauha, mo e heletā, mo e [c]tautea, mo e afi [d]fakaʻauha.

27 Ka neongo iá, tuku ke lau ʻo toe tuʻo taha pē ki hono telingá, ko au, ko e ʻEikí, kuó u tali ʻa ʻene feilaulaú; pea kapau ʻe ʻikai te ne toe fai angahala ʻe [a]ʻikai hoko mai kiate ia ha taha ʻo e ngaahi meʻá ni;

28 Pea te u [a]tāpuakiʻi ia ʻaki ʻa e ngaahi tāpuaki, pea fakalahi kiate ia ʻa e ngaahi tāpuaki ʻo liunga lahi, pea ki hono ngaahi toʻu tangatá ʻo taʻengata pea taʻengata, ʻoku folofola ʻe he ʻEiki ko homou ʻOtuá. ʻĒmeni.

- ◀1a
FFL Saione.

- ◀2a
Mātiu 5:5; Mōsaia 3:19.

- ◀3a
FFL Akoʻanga ʻo e Kau Palōfitá.

- ◀b
FFL Pālati, Paʻale Paaka.

- ◀6a
FFL Valokí, Valokiʻí.

- ◀7a
Mātiu 3:10.

- ◀b
Luke 6:43–45; ʻAlamā 5:36, 52; 3 Nīfai 14:15–20.

- ◀8a
FFL Faitotonú.

- ◀b
FFL Loto-mafesifesí.

- ◀c
T&F 64:34.

- ◀d
FFL Feilaulaú.

- ◀e
T&F 52:15; 132:50.

- ◀10a
T&F 57:3; 88:119; 124:51.

- ◀b
T&F 115:14–16.

- ◀12a
FFL Vahehongofulú.

- ◀b
FFL Temipalé, Fale ʻo e ʻEikí.

- ◀13a
FFL Fakafetaʻí.

- ◀14a
FFL ʻIló.

- ◀b
FFL Puleʻanga ʻo e ʻOtuá pe Puleʻanga ʻo e Langí.

- ◀c
FFL Kī ʻo e Lakanga Fakataulaʻeikí, Ngaahi.

- ◀15a
T&F 94:9; 109:20–21.

- ◀b
Hakeai 2:7; T&F 84:5.

- ◀16a
T&F 110:1–10.

- ◀b
Mātiu 5:8; T&F 67:10–13; 88:68. FFL Haohaoá.

- ◀18a
T&F 90:24; 100:15.

- ◀19a
ʻĪsaia 60:14; Sāk. 2:10–12; T&F 45:66–70; 49:10.

- ◀b
FFL Selūsalema Foʻou.

- ◀20a
2 Sam. 22:3.

- ◀21a
Mōsese 7:18. FFL Haohaoá; Saione.

- ◀22a
FFL Sāuní.

- ◀23a
ʻĪsaia 28:14–19; T&F 45:31.

- ◀25a
2 Nīfai 6:13–18; T&F 63:34; SS—M 1:20.

- ◀26a
T&F 84:54–59.

- ◀b
Luke 21:10–13.

- ◀c
Malakai 4:1–3; 3 Nīfai 21:20–21.

- ◀d
Sioeli 1:15–20.

- ◀27a
ʻIsikeli 18:27.

- ◀28a
FFL Tāpuakí, Tāpuakiʻí, Tāpuekiná.

VAHE 98

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 6 ʻAokosi 1833 (History of the Church, 1:403–406). Naʻe fai mai ʻa e fakahā ko ʻení koeʻuhi ko hono fakatangaʻi ʻo e Kāingalotu ʻi Mīsulí. Naʻe fakanatula pē ki he Kāingalotu ʻi Mīsulí, ke nau ongoʻi ha holi ke fakafepakiʻi mo sāuni, koeʻuhi ko ʻenau faingataʻaʻia fakasino mo e mole ʻo ʻenau koloá. Ko ia, naʻe fai mai ai ʻe he ʻEikí ʻa e fakahā ko ʻení. Neongo ne ʻosi aʻu atu ki he Palōfitá ʻi Ketilani (ʻa ia ʻoku maile ʻe hivangeau hono mamaʻó) ʻa e ngaahi ongoongo ʻe niʻihi ʻo kau ki he ngaahi palōpalema ʻi Mīsulí, ka ʻe ʻikai lava ke ne ʻilo ki hono fakatuʻutāmaki ʻo e meʻa ne hokó ʻi he ʻaho ko ʻení tuku kehe ʻi hano fakahā ia kiate ia ʻi ha fakahā.

1–3, ʻE hoko ʻa e ngaahi faingataʻaʻia ʻo e Kāingalotú ko ha meʻa ia ʻe kau lelei kiate kinautolu; 4–8, ʻOku fekau ki he Kāingalotú ke nau poupou ki he lao fakakonisitūtone ʻo e fonuá; 9–10, ʻOku totonu ke poupouʻi ha kau tangata faitotonu, anga-fakapotopoto, mo lelei ki he puleʻanga fakamāmaní; 11–15, ʻE maʻu ʻa e moʻui taʻengatá ʻe kinautolu ʻoku nau foaki ʻenau moʻuí koeʻuhi ko e ngāue ʻa e ʻEikí; 16–18, Taʻofi ʻa e taú kae fakahā ʻa e melinó; 19–22, ʻOku valokiʻi mo fekauʻi ʻa e Kāingalotu ʻi Ketilaní ke nau fakatomala; 23–32, ʻOku fakahā mai ʻe he ʻEikí ʻa ʻene ngaahi fono ʻa ia ʻokú ne puleʻi ʻa e ngaahi fakatangá mo e ngaahi faingataʻaʻia ʻoku tuku ke hoko mai ki hono kakaí; 33–38, ʻOku toki fakatonuhiaʻi pē ʻa e taú ʻi he taimi ʻoku fekauʻi ai ia ʻe he ʻEikí; 39–48, ʻOku fekau ki he Kāingalotú ke nau fakamolemoleʻi ʻa honau ngaahi filí, ʻa ia, ʻo kapau te nau fakatomala, te nau hao foki mei he tautea ʻa e ʻEikí.

1 Ko e moʻoni ʻoku ou pehē kiate kimoutolu ʻe hoku ngaahi kaumeʻa, ʻoua ʻe [a]manavahē, tuku ke fiemālie ʻa homou lotó; ʻio, fiefia maʻu ai pē, pea ʻoatu ʻa e [b]fakafetaʻi ʻi he ngaahi meʻa kotoa pē;

2 [a]Tatali ʻi he faʻa kātaki ki he ʻEikí, he kuo aʻu hake ʻa hoʻomou ngaahi lotú ki he telinga ʻo e ʻEiki ʻo e Sapaotí, pea kuo tohi ia ʻaki ʻa e meʻa fakamaʻu mo e fakamoʻoni ko ʻení—kuo fuakava ʻa e ʻEikí mo tuʻutuʻuni ʻe tali ia.

3 Ko ia, ʻokú ne fai ʻa e talaʻofá ni kiate kimoutolu, ʻaki ʻa e fuakava taʻe-faʻa-liliu ʻa ia ʻe fakahoko ia; pea ʻe fengāueʻaki fakataha ʻa e ngaahi meʻa kotoa pē ʻa ia kuo [a]fakamamahiʻi ʻaki ʻa kimoutolú koeʻuhi ko hoʻomou leleí, pea ki hono fakalāngilangiʻi ʻo hoku hingoá, ʻoku folofola ʻe he ʻEikí.

4 Pea ko ʻeni, ko e moʻoni ʻoku ou pehē kiate kimoutolu ʻo kau ki he ngaahi lao ʻo e fonuá, ko hoku lotó ke tokanga ʻa hoku kakaí ke nau fai ʻa e ngaahi meʻa kotoa pē ʻa ia te u fekau kiate kinautolú.

5 Pea ko e [a]lao ko ia ʻo e fonuá ʻa ia ʻoku hoa mo e [b]konisitūtoné, ʻa ia ʻoku poupouʻi ʻa e tefito ʻo e tauʻatāiná ʻi hono tauhi maʻu ʻo e ngaahi totonu mo e ngaahi faingamālié, ʻoku kau ia ki he faʻahinga kotoa pē ʻo e tangatá, pea ʻoku totonu ia ʻi hoku ʻaó.

6 Ko ia, ko au, ko e ʻEikí, ʻoku ou fakatonuhiaʻi ʻa kimoutolu pea mo homou kāinga ʻo hoku siasí, ʻi he poupouʻi ʻo e laó ʻa ia ko e lao fakakonisitūtone ʻo e fonuá;

7 Pea ko e meʻa ki he lao ʻa e tangatá, ʻilonga ha meʻa ʻoku lahi hake pe siʻi hifo ʻi he meʻa ní, ʻoku tupu ia mei he koví.

8 Ko au, ko e ʻEiki ko e ʻOtuá, ʻoku ou [a]fakatauʻatāinaʻi ʻa kimoutolu, ko ia ʻoku mou tauʻatāina moʻoni; pea ʻoku fakatauʻatāinaʻi foki ʻa kimoutolu ʻe he laó.

9 Ka neongo iá, ko e taimi ʻoku pule ai ʻa e kau [a]fai angahalá ʻoku tangi ʻa e kakaí.

10 Ko ia, ʻoku totonu ke kumi faivelenga ki he kau tangata [a]angatonu mo anga-fakapotopoto, pea ʻoku totonu ke mou tokanga ke poupouʻi hake ʻa e kau tangata angalelei mo anga-fakapotopotó; ka ʻikai pea ʻilonga ha meʻa ʻoku siʻi hifo ʻi he ngaahi meʻá ni ʻoku tupu ia mei he koví.

11 Pea ʻoku ou fai kiate kimoutolu ʻa e fekau, ke mou liʻaki ʻa e kovi kotoa pē pea pīkitai ki he lelei kotoa pē, koeʻuhí ke mou moʻui ʻo fakatatau ki he [a]folofola kotoa pē ʻoku ʻalu atu ʻi he fofonga ʻo e ʻOtuá.

12 He te ne [a]foaki ki he kau tui faivelengá ʻa e ʻotu lea ki he ʻotu lea, ʻa e akonaki ki he akonaki; pea te u [b]siviʻi mo fakamoʻoniʻi ʻa kimoutolu ʻi he meʻá ni.

13 Pea ko ia ia ʻokú ne [a]tuku hifo ʻene moʻuí koeʻuhi ko ʻeku ngāué, mo hoku hingoá, te ne toe maʻu ia, ʻio ʻa e moʻui taʻengatá.

14 Ko ia, ʻoua te mou [a]manavahē ki homou ngaahi filí, he kuó u tuʻutuʻuni ʻi hoku lotó, ʻoku folofola ʻe he ʻEikí, te u [b]siviʻi ʻa kimoutolu ʻi he ngaahi meʻa kotoa pē, pe te mou nofo maʻu ʻi heʻeku fuakavá, ʻio ʻo aʻu ki he [c]maté, koeʻuhí ke ʻilo ai ʻoku mou taau.

15 He kapau ʻe ʻikai te mou nofo maʻu ʻi heʻeku fuakavá ʻoku ʻikai te mou taau mo au.

16 Ko ia, [a]taʻofi ʻa e [b]taú pea fakahā ʻa e [c]melinó, pea feinga faivelenga ke [d]liliu ʻa e loto ʻo e fānaú ki heʻenau ngaahi tamaí, pea mo e loto ʻo e ngaahi tamaí ki he fānaú;

17 Pea ko e tahá, ko e loto ʻo e kau [a]Siú ki he kau palōfitá, mo e kau palōfitá ki he kau Siú; telia naʻá ku haʻu ʻo taaʻi ʻa e māmaní kotoa ʻaki ha malaʻia, pea fakaʻauha ʻa e kakano kotoa pē ʻi hoku ʻaó.

18 ʻOua ʻe tuku ke puputuʻu homou lotó; he ʻoku lahi ʻa e ngaahi nofoʻanga [a]lahi ʻi he fale ʻo ʻeku Tamaí, pea kuó u teuteu ha potu moʻomoutolu; pea ko e feituʻu ʻoku ou ʻi ai mo ʻeku Tamaí, te mou ʻi ai mo kimoutolu foki.

19 Vakai, ko au, ko e ʻEikí, ʻoku ʻikai te u loko leleiʻia ʻi he tokolahi ʻoku ʻi he siasi ʻi Ketilaní;

20 He ʻoku ʻikai te nau liʻaki ʻenau ngaahi angahalá, mo ʻenau ngaahi fai angahalá, mo e hīkisia ʻo honau lotó, mo ʻenau mānumanú, mo ʻenau ngaahi meʻa fakalielia kotoa pē, pea tauhi ʻa e ngaahi lea ʻo e potó mo e moʻui taʻengata ʻa ia kuó u foaki kiate kinautolú.

21 Ko e moʻoni ʻoku ou pehē kiate kimoutolu, ko au, ko e ʻEikí te u [a]tauteaʻi ʻa kinautolu pea fai ʻa e meʻa ʻoku ou faʻiteliha ki aí, ʻo kapau ʻe ʻikai te nau fakatomala mo tauhi ʻa e ngaahi meʻa kotoa pē kuó u lea ʻaki kiate kinautolú.

22 Pea ko e tahá ʻoku ou pehē kiate kimoutolu, kapau te mou tokanga ke [a]fai ʻa e meʻa kotoa pē ʻoku ou fekau kiate kimoutolú, ko au, ko e ʻEikí, te u taʻofi ʻa e lili mo e ʻita kotoa meiate kimoutolu, pea ʻe ʻikai lavaʻi ʻa kimoutolu ʻe he ngaahi [b]matapā ʻo helí.

23 Ko ʻeni, ʻoku ou lea kiate kimoutolu ʻo kau ki homou ngaahi fāmilí—kapau ʻe [a]taaʻi ʻa kimoutolu, pe ko homou ngaahi fāmilí, ʻo tuʻo taha, ʻe ha kau tangata, pea mou kātakiʻi ia ʻi he faʻa kātaki ʻo ʻikai te mou lea kovi kiate kinautolu, pe feinga ke sāuni, ʻe totongi kiate kimoutolu;

24 Ka ʻo kapau ʻe ʻikai te mou kātakiʻi ia ʻi he faʻa kātaki, ʻe [a]lau ia kiate kimoutolu ko ha tautea totonu kiate kimoutolu.

25 Pea ko e tahá, kapau ʻe taaʻi ʻa kimoutolu ʻe homou filí ko hono tuʻo ua, pea ʻikai te mou lea kovi ki homou filí, pea mou kātakiʻi ia ʻi he faʻa kātaki, ʻe liunga teau ʻa hoʻomou totongí;

26 Pea ko e tahá, kapau te ne taaʻi ʻa kimoutolu ko hono tuʻo tolú, pea mou kātakiʻi ia ʻi he [a]faʻa kātaki, ʻe liunga fā kiate kimoutolu ʻa hoʻomou totongí;

27 Pea ʻe tuʻu ʻa e ngaahi fakamoʻoni ʻe tolu ko ʻení ke talatalaakiʻi ʻa homou filí ʻo kapau ʻe ʻikai te ne fakatomala, pea ʻe ʻikai toʻo atu ia.

28 Pea ko ʻeni, ko e moʻoni ʻoku ou pehē kiate kimoutolu, kapau ʻe hao ʻa e fili ko iá mei heʻeku tauteá, ʻo ʻikai ʻomi ia ke fakamāuʻi ʻi hoku ʻaó, te mou toki vakai leva ke mou lea [a]fakatokanga kiate ia ʻi hoku hingoá, ke ʻoua naʻá ne toe haʻu kiate kimoutolu, pe ki homou fāmilí, naʻa mo e fānau ʻa hoʻomou fānaú ʻo aʻu ki he toʻu tangata hono tolú mo hono faá.

29 Pea ko ia, kapau te ne ʻalu atu kiate kimoutolu pe ko hoʻomou fānaú pe ko e fānau ʻa hoʻomou fānaú ʻo aʻu ki he toʻu tangata hono tolú mo hono faá, kuó u tuku ʻa homou filí ki homou nimá;

30 Pea kapau te mou toki fakahaofi ia, ʻe totongi kiate kimoutolu koeʻuhi ko hoʻomou māʻoniʻoní; kae ʻumaʻā mo hoʻomou fānaú mo e fānau ʻa hoʻomou fānaú ʻo aʻu ki he toʻu tangata hono tolú mo hono faá.

31 Ka neongo iá, ʻoku ʻi homou nimá ʻa homou filí; pea kapau te mou totongi kiate ia ʻo fakatatau ki heʻene ngaahi ngāué, ʻoku mou tonuhia; kapau kuó ne feinga ke tāmateʻi ʻa kimoutolu pea kuo tuʻutāmaki ʻa hoʻomou moʻuí koeʻuhi ko ia, ʻoku ʻi homou nimá ʻa homou filí pea ʻoku mou tonuhia.

32 Vakai, ko e fono ʻeni naʻá ku foaki ki heʻeku tamaioʻeiki ko Nīfaí mo hoʻomou ngaahi [a]tamai, ko Siosefa, mo Sēkope, mo ʻAisake, mo ʻĒpalahamé, pea mo ʻeku kau palōfitá mo e kau ʻaposetolo kotoa pē ʻi he kuonga muʻá.

33 Pea ko e tahá, ko e [a]fono ʻeni ʻa ia naʻá ku ʻoange ki hoku kakaí ʻi he kuonga muʻá, ke ʻoua naʻa nau ʻalu atu ke tauʻi ha puleʻanga, faʻahinga, lea, pe kakai, tuku kehe pē ʻo kapau ko au, ko e ʻEikí, naʻá ku fekauʻi ʻa kinautolú.

34 Pea kapau ʻe tala tau kiate kinautolu ʻe ha puleʻanga, lea, pe kakai, ke nau fuofua hiki hake ha fuka ʻo e [a]melino ki he kakai, puleʻanga, pe lea ko iá;

35 Pea kapau ʻe ʻikai ke tali ʻe he kakai ko iá ʻa e tala fakamelinó, pe ko hono fai tuʻo uá pe ko hono tuʻo tolú, ʻoku totonu ke nau ʻomi ʻa e ngaahi fakamoʻoní ni ki he ʻao ʻo e ʻEikí;

36 Pea ko au, ko e ʻEikí, te u toki fai kiate kinautolu ha fekau, pea fakatonuhiaʻi ʻa kinautolu ʻi he ʻalu atu ke tauʻi ʻa e puleʻanga, lea, pe kakai ko iá.

37 Pea ko au, ko e ʻEikí, te u [a]fai ʻenau ngaahi taú, pea mo e ngaahi tau ʻa ʻenau fānaú mo e fānau ʻa ʻenau fānaú, kae ʻoua kuo nau sāuni maʻanautolu ki honau ngaahi filí kotoa pē, ʻo aʻu ki he toʻu tangata hono tolú mo hono faá.

38 Vakai, ko e sīpinga ʻeni ki he kakai kotoa pē, ʻoku folofola ʻe he ʻEikí ko homou ʻOtuá, koeʻuhí ke nau tonuhia ʻi hoku ʻaó.

39 Pea ko e tahá, ko e moʻoni ʻoku ou pehē kiate kimoutolu, ʻo ka hili ʻa e ʻuluaki haʻu ʻa homou fili kiate koé, kapau te ne fakatomala pea haʻu kiate koe ʻo kole hoʻo fakamolemolé, ke fakamolemoleʻi ia, ʻo ʻikai toe lau ia ko e fakamoʻoni ke talatalaakiʻi ʻaki ʻa ho filí—

40 Pea fai pehē ʻo aʻu ki hono tuʻo uá mo hono tuʻo tolú; pea ʻi he taimi kotoa pē ʻe fakatomala ai ʻa ho filí ʻi he hala kuó ne faihala ai kiate koé, ke ke [a]fakamolemoleʻi ia, ʻo aʻu ki he tuʻo fitungofulu liunga fitu.

41 Pea kapau te ne faihala kiate koe ko ʻene fuofua fai ia ʻo ʻikai fakatomala, ke ke fakamolemoleʻi pē ia.

42 Pea kapau te ne faihala kiate koe ko hono tuʻo ua, pea ʻikai fakatomala, ke ke fakamolemoleʻi pē ia.

43 Pea kapau te ne faihala kiate koe ko hono tuʻo tolu, pea ʻikai fakatomala, ke ke fakamolemoleʻi ia foki.

44 Ka ʻo kapau te ne faihala kiate koe ko hono tuʻo fā, ʻe ʻikai te ke fakamolemoleʻi ia, ka te ke ʻomi ʻa e ngaahi fakamoʻoní ni ki he ʻao ʻo e ʻEikí; pea ʻe ʻikai ke fakangaloʻi ia kae ʻoua ke ne fakatomala pea totongi kiate koe ʻo liunga fā ʻi he ngaahi meʻa kotoa pē kuó ne faihala ai kiate koé.

45 Pea kapau te ne fai ʻeni, ke ke fakamolemoleʻi ia ʻaki ho lotó kotoa; pea kapau ʻe ʻikai te ne fai ʻeni, ko au, ko e ʻEikí, te u [a]sāuni maʻau ki ho filí ʻo liunga teau;

46 Pea ki heʻene fānaú mo e fānau ʻa ʻene fānaú ʻo kinautolu kotoa pē ʻoku fehiʻa kiate aú, ʻo aʻu ki he toʻu tangata hono [a]tolú mo hono faá.

47 Ka ʻo kapau ʻe fakatomala ʻa e fānaú, pe ko e fānau ʻa e fānaú, ʻo [a]tafoki ki he ʻEiki ko honau ʻOtuá, ʻaki honau lotó kotoa, pea mo honau iví, ʻatamaí, mo e mālohí kotoa, pea totongi ʻo liunga fā ki he ngaahi hala kotoa pē kuo nau faihala aí, pe kuo faihala ai ʻa ʻenau ngaahi tamaí, pe ko e ngaahi tamai ʻa ʻenau ngaahi tamaí, ʻe toki fakafoki leva ai ʻa hoʻo ʻitá;

48 Pea ʻe ʻikai toe hoko kiate kinautolu ʻa e [a]tautea, ʻoku folofola ʻe he ʻEiki ko ho ʻOtuá, pea ʻe ʻikai toe ʻomi ʻa ʻenau ngaahi faihalá ke hoko ko e fakamoʻoni kiate kinautolu ʻi he ʻao ʻo e ʻEikí. ʻĒmeni.

- ◀1a
T&F 68:6.

- ◀b
FFL Fakafetaʻí.

- ◀2a
Same 27:14; ʻĪsaia 30:18–19; T&F 133:45.

- ◀3a
T&F 122:7. FFL Faingataʻá.

- ◀5a
1 Pita 2:13–14; T&F 58:21; 134:5.

- ◀b
T&F 101:77–80; 109:54. FFL Konisitūtoné; Tauʻatāiná.

- ◀8a
Sione 8:32; 2 Kol. 3:17. FFL Tauʻatāiná; Tauʻatāina ke Filí.

- ◀9a
LFkt. 29:2.

- ◀10a
FFL Faitotonú.

- ◀11a
Teut. 8:3; Mātiu 4:4; T&F 84:43–44.

- ◀12a
ʻĪsaia 28:10; T&F 42:61.

- ◀b
ʻĒpa. 3:25–26.

- ◀13a
Luke 9:24; T&F 101:35–38; 103:27–28. FFL Maʻatá.

- ◀14a
Neh. 4:14; T&F 122:9.

- ◀b
T&F 124:55.

- ◀c
Fakahā 2:10; T&F 136:31, 39.

- ◀16a
ʻAlamā 48:14. FFL Tokotaha Faʻa Fakaleleí.

- ◀b
FFL Taú.

- ◀c
FFL Melinó.

- ◀d
Malakai 4:5–6; T&F 2:1–2.

- ◀17a
FFL Siú, Kau.

- ◀18a
Sione 14:2; T&F 59:2; 76:111; 81:6.

- ◀21a
Mōsaia 23:21; Hilam. 12:3. FFL Valokí, Valokiʻí.

- ◀22a
FFL Talangofuá.

- ◀b
Mātiu 16:17–18; T&F 33:12–13.

- ◀23a
Luke 6:29; ʻAlamā 43:46–47. FFL Fakatangá, Fakatangaʻí.

- ◀24a
Mātiu 7:1–2.

- ◀26a
FFL Faʻa Kātakí.

- ◀28a
FFL Fakatokangá, Fakatokangaʻí.

- ◀32a
T&F 27:10.

- ◀33a
Teut. 20:10; ʻAlamā 48:14–16.

- ◀34a
T&F 105:38–41.

- ◀37a
Siosiua 23:10; ʻĪsaia 49:25.

- ◀40a
Mātiu 18:21–22; T&F 64:9–11. FFL Fakamolemolé, Fakamolemoleʻí.

- ◀45a
Molom. 8:20.

- ◀46a
Teut. 5:9–10.

- ◀47a
Mōsaia 7:33; Molom. 9:6.

- ◀48a
ʻIsikeli 18:19–23.

VAHE 99

Ko e fakahā naʻe fai mai ʻia Siosefa Sāmita ko e Palōfitá kia Sione Moataki, ʻi ʻAokosi 1832, ʻi Hailame, ʻOhaiō. Neongo naʻe hā atu ʻi he ngaahi pulusi ʻo e Tokāteline mo e Ngaahi Fuakavá ʻo kamata mei he 1876 naʻe maʻu ʻa e fakahā ko ʻení ʻi Ketilani, ʻi ʻAokosi 1883, ka ʻoku hanga ʻe he ngaahi pulusi ki muʻa atú mo e ngaahi lekooti fakahisitōlia kehé ʻo fakamoʻoniʻi hono totonu ʻo e fakamatala ko ʻení.

1–8, ʻOku ui ʻa Sione Moataki ke malangaʻaki ʻa e ongoongoleleí, pea ko kinautolu ʻoku nau tali iá ʻoku nau tali ʻa e ʻEikí pea te nau maʻu ʻa e ʻaloʻofá.

1 Vakai, ʻoku folofola peheni ʻe he ʻEikí ki heʻeku tamaioʻeiki ko Sione Moatakí—ʻoku ui koe ke ke ʻalu ki he ngaahi fonua fakahahaké mei he fale ki he fale, pea mei he kiʻi kolo ki he kiʻi kolo, pea mei he kolo lahi ki he kolo lahi, ke malanga ʻaki ʻeku ongoongolelei taʻengatá ki hono kakaí, ʻi he lotolotonga ʻo e [a]fakatanga mo e fai angahalá.

2 Pea ko ia ia ʻokú ne [a]tali koé ʻokú ne tali au; pea te ke maʻu ʻa e mālohi ke fakahā ʻa ʻeku leá ʻi he [b]fakahā ʻa hoku Laumālie Māʻoniʻoní.

3 Pea ko ia ia ʻokú ne tali koe ʻo [a]hangē ko ha tamasiʻi siʻí, ʻokú ne tali ʻa hoku [b]puleʻangá; pea ʻoku monūʻia ʻa kinautolu, he te nau maʻu ʻa e [c]ʻaloʻofá.

4 Pea ko ia ia ʻoku ʻikai te ne [a]tali koé, ʻe ʻikai tali ia mo hono falé ʻe heʻeku Tamaí; pea ke ke fufulu ʻa ho [b]vaʻé ʻi he ngaahi potu lilo ʻi he veʻehalá ke hoko ko ha fakamoʻoni ke talatalaakiʻi ʻaki ʻa kinautolu.

5 Pea vakai, pea ʻiloange, ʻoku ou [a]haʻu vave ke fai [b]fakamaau, ke fakamoʻoniʻi ki he kakai kotoa pē ʻa ʻenau ngaahi ngāue kovi ʻa ia kuo nau fai kiate aú, ʻo hangē ko ia kuo tohi ʻo kau kiate au ʻi he ngaahi tohí.

6 Pea ko ʻeni, ko e moʻoni ʻoku ou pehē kiate koe, ʻoku ʻikai ʻaonga ke ke ʻalu kae ʻoua ke ʻi ai ha meʻa ke tauhi ʻaki ʻa hoʻo fānaú, pea fekau ke nau ʻalu hake ʻi he angaʻofa ki he pīsope ʻo Saioné.

7 Pea ʻo ka hili ha ngaahi taʻu siʻi, ʻo kapau te ke fie maʻu meiate au, ʻe lelei ke ke ʻalu hake foki ki he fonua leleí, ʻo maʻu ho tofiʻá;

8 Ka ʻikai, pea ke ke fai atu hono malanga ʻaki ʻo ʻeku ongoongoleleí [a]kae ʻoua ke toʻo atu koe. ʻĒmeni.

- ◀1a
FFL Fakatangá, Fakatangaʻí.

- ◀2a
Mātiu 10:40.

- ◀b
1 Kol. 2:4–5.

- ◀3a
Mātiu 18:1–6.

- ◀b
FFL Puleʻanga ʻo e ʻOtuá pe Puleʻanga ʻo e Langí.

- ◀c
FFL ʻAloʻofá.

- ◀4a
Sione 12:44–50.

- ◀b
T&F 75:19–22.

- ◀5a
T&F 1:11–14.

- ◀b
Sute 1:14–15. FFL Sīsū Kalaisi—Fakamaau.

- ◀8a
Mātiu 19:29.

VAHE 100

Ko e fakahā naʻe fai mai kia Siosefa Sāmita ko e Palōfitá mo Sitenei Likitoni, ʻi Pitisipeeki, ʻi Niu ʻIoke, ʻi he ʻaho 12 ʻOkatopa 1833 (History of the Church, 1:416, 419–421). Kuo ʻosi ha ngaahi ʻaho lahi ʻo e mamaʻo ʻa e ongo tangatá ni mei hona fāmilí, pea naʻá na ongoʻi haʻana hohaʻa ʻo kau kiate kinautolu.

1–4, Kuo pau ke malanga ʻaki ʻe Siosefa mo Sitenei ʻa e ongoongoleleí ki hono fakamoʻui ʻo e ngaahi laumālié; 5–8, ʻE foaki kiate kinaua ʻi he houa pē ko iá ʻa e meʻa ke na leaʻakí; 9–12, ʻE hoko ʻa Sitenei ko e tangata lea pea hoko ʻa Siosefa ko e tangata maʻu fakahā, pea fakamoʻoni ʻi he mālohi lahi; 13–17, ʻE fokotuʻu hake ʻe he ʻEikí ha kakai haohaoa, pea ʻe fakamoʻui ʻa e kau talangofuá.

1 Ko e moʻoni ʻoku folofola peheni ʻe he ʻEikí kiate kimoua, ʻa hoku ongo kaumeʻa ko [a]Sitenei mo [b]Siosefa, ʻoku moʻui lelei ʻa homo ongo fāmilí; ʻoku nau ʻi hoku nimá, pea te u fai kiate kinautolu ʻo fakatatau ki he meʻa ʻoku hā ngali lelei kiate aú; he ʻoku ʻiate au ʻa e mālohi kotoa pē.

2 Ko ia, muimui kiate au, pea fanongo ki he akonaki te u ʻoatu kiate kimouá.

3 Vakai, pea ʻiloange, ʻoku ʻi ai hoku kakai tokolahi ʻi he potú ni, ʻi he ngaahi potu fonua takatakaí; pea ʻe fakaava ha matapā ʻaonga ʻi he ngaahi potu fonua takatakaí ʻi he fonua fakahahaké ni.

4 Ko ia, ko au, ko e ʻEikí, kuó u tuku ʻa kimoua ke mo haʻu ki he potú ni; he naʻe hā ngali lelei ia kiate au ki hono [a]fakamoʻui ha ngaahi laumālie.

5 Ko ia, ko e moʻoni ʻoku ou pehē kiate kimoua, hiki hake homo leʻó ki he kakaí ni; [a]lea ʻaki ʻa e ngaahi fakakaukau te u fakahū ki homo lotó, pea ʻe ʻikai veuveuki ʻa kimoua ʻi he ʻao ʻo e kakaí;

6 He ʻe [a]foaki kiate kimoua ʻi he houa ko iá, ʻio, ʻi he mōmēniti ko iá, ʻa e meʻa ke mo leaʻakí.

7 Ka ʻoku ou fai ha fekau kiate kimoua, ke mo fakahā ʻa e meʻa kotoa pē ʻoku mo [a]fakahā ʻi hoku hingoá, ʻi he loto-molumalu, ʻi he laumālie ʻo e [b]angamalū, ʻi he ngaahi meʻa kotoa pē.

8 Pea ʻoku ou fai kiate kimoua ʻa e talaʻofa ko ʻení, ʻe fakatatau ki hoʻomo fai ʻení ʻe fekauʻi atu ʻa e [a]Laumālie Māʻoniʻoní ke fakamoʻoniʻi ʻa e ngaahi meʻa kotoa pē ʻa ia te mo leaʻakí.

9 Pea ʻoku lelei kiate au ke ke hoko koe, ʻa ʻeku tamaioʻeiki ko Siteneí, ko e [a]tangata lea ki he kakaí ni; ʻio, ko e moʻoni, te u fakanofo koe ki he lakangá ni, ʻio ke ke hoko ko e tangata lea maʻa ʻeku tamaioʻeiki ko Siosefá.

10 Pea te u foaki kiate ia ʻa e mālohi ke ne [a]fakamoʻoni ʻi he mālohi lahi.

11 Pea te u foaki kiate koe ʻa e ivi ke ke [a]mālohi ʻi he fakamatalaʻi ʻo e ngaahi folofola kotoa pē, koeʻuhí ke ke hoko ko e tangata lea kiate ia, pea te ne hoko ko e [b]tangata maʻu fakahā kiate koe, koeʻuhí ke ke ʻiloʻi ʻa hono pau ʻo e ngaahi meʻa kotoa pē ʻoku kau ki he ngaahi meʻa ʻo hoku puleʻanga ʻi he māmaní.

12 Ko ia, fai atu ʻa hoʻomo fonongá pea tuku ke fiefia ʻa homo lotó; he vakai, pea ʻilo ange, ʻoku ou ʻiate kimoua ʻo aʻu ki he ngataʻangá.

13 Pea ko ʻeni ʻoku ou fai kiate kimoua ha lea ʻo kau ki [a]Saione. ʻE [b]huhuʻi ʻa Saione, neongo kuo tauteaʻi ia ʻo kiʻi fuofuoloa siʻi.

14 Ko homo kāinga, ko ʻeku ongo tamaioʻeiki ko ʻOasoni [a]Haití mo Sione Koulití, ʻokú na ʻi hoku nimá; pea ʻe fakamoʻui ʻa kinaua ʻo fakatatau ki heʻena tauhi ʻeku ngaahi fekaú.

15 Ko ia, tuku ke fiemālie ʻa homou lotó; koeʻuhí ʻe fengāueʻaki fakataha ʻa e ngaahi meʻa [a]kotoa pē koeʻuhi ko e lelei ʻanautolu ʻoku ʻaʻeva ʻo angatonú, pea ki hono fakamāʻoniʻoniʻi ʻo e siasí.

16 He te u fokotuʻu hake kiate au ha kakai [a]haohaoa, ʻa ia te nau tauhi kiate au ʻi he māʻoniʻoni;

17 Pea ko kinautolu kotoa pē ʻoku [a]ui ki he huafa ʻo e ʻEikí, ʻo nau tauhi ʻene ngaahi fekaú, ʻe fakamoʻui ʻa kinautolu. ʻE pehē. ʻĒmeni.

- ◀1a
FFL Likitoni, Sitenei.

- ◀b
FFL Sāmita, Siosefa, ko e Siʻí.

- ◀4a
FFL Fakamoʻuí.

- ◀5a
Hilam. 5:18; T&F 68:3–4.

- ◀6a
Mātiu 10:19–20; T&F 84:85.

- ◀7a
T&F 84:61.

- ◀b
FFL Angamaluú.

- ◀8a
2 Nīfai 33:1–4.

- ◀9a
ʻEke. 4:14–16; 2 Nīfai 3:17–18; T&F 124:103–104.

- ◀10a
FFL Fakamoʻoniʻí.

- ◀11a
ʻAlamā 17:2–3.

- ◀b
T&F 124:125.

- ◀13a
FFL Saione.

- ◀b
T&F 84:99; 105:9–10, 31, 37.

- ◀14a
FFL Haiti, ʻOasoni.

- ◀15a
Loma 8:28; T&F 90:24; 105:40.

- ◀16a
FFL Haohaoá.

- ◀17a
Sioeli 2:32; ʻAlamā 38:4–5.

VAHE 101

Ko e fakahā naʻe fai kia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 16 Tīsema 1833 (History of the Church, 1:458–464). ʻI he taimi ko ʻení naʻe lolotonga fepaki ʻa e Kāingalotu kuo nau fakataha mai ki Mīsulí mo e fakatanga lahi. Kuo hanga ʻe he kau fakamoveuveú ʻo tuli ʻa kinautolu mei honau ngaahi ʻapi ʻi he Vahefonua Siakisoní; pea kuo feinga ha niʻihi ʻo e Kāingalotú ke maʻu hanau nofoʻanga ʻi he Vahefonua Veni Puleiní, ka naʻe muimui atu ʻiate kinautolu ʻa e fakatangá. Ko e tokolahi ʻo e Siasí naʻa nau lolotonga ʻi he Vahefonua Keleí ʻi Mīsuli ʻi he taimi ko iá. Naʻe lahi ʻa e ngaahi fakamanamana ke tāmateʻi ʻa e kakai ʻe niʻihi ʻo e Siasí. Kuo mole mei he kakaí ʻa e nāunau ki honau ngaahi falé, mo e ngaahi kofu, mo e fanga monumanú, mo ʻenau ngaahi koloa fakafoʻituitui kehé, pea ko e lahi ʻo ʻenau ngaahi ngoué kuo fakaʻauha.

1–8, ʻOku tauteaʻi ʻa e Kāingalotú pea nau faingataʻaʻia koeʻuhí ko ʻenau ngaahi maumau-fonó; 9–15, ʻE tō mai ʻa e houhau ʻo e ʻEikí ki he ngaahi puleʻanga kotoa pē, ka ʻe tānaki fakataha ʻa hono kakaí pea fakafiemālieʻi ʻa kinautolu; 16–21, ʻE fokotuʻu ʻa Saione mo hono ngaahi siteikí; 22–31, ʻOku fakahā mai ʻa e anga ʻo e moʻuí lolotonga ʻa e Nofo Tuʻí; 32–42, ʻE toki tāpuakiʻi leva ʻa e Kāingalotú pea fakapaleʻi ʻa kinautolu; 43–62, ʻOku fakatātaaʻi ʻe he talanoa fakatātā ʻo e ʻeikí mo e ngaahi fuʻu ʻōlivé ʻa e ngaahi faingataʻa ʻe hoko pea mo hono huhuʻi ʻo Saioné; 63–75, ʻOku fekau ke hokohoko atu ʻa e tānaki fakataha mai ʻo e Kāingalotú; 76–80, Naʻe fokotuʻu ʻe he ʻEikí ʻa e Konisitūtone ʻo e ʻIunaiteti Siteití; 81–101, Kuo pau ke tangi ʻa e Kāingalotú ke fai hano totongi ki he ngaahi ngāue hala kuo fai kiate kinautolú, ʻo fakatatau ki he talanoa fakatātā ʻo e fefiné mo e fakamaau taʻe-angatonú.

1 Ko e moʻoni ʻoku ou pehē kiate kimoutolu, ʻo kau ki homou kāinga ʻa ia kuo ngaohikovia, mo [a]fakatangaʻi, mo [b]tuli mei he fonua ʻo honau tofiʻá—

2 Ko au, ko e ʻEikí, kuó u tuku ke hoko mai kiate kinautolu ʻa e [a]fakamamahi ʻa ia kuo fakamamahiʻi ʻaki ʻa kinautolú, ko e tupu mei heʻenau ngaahi [b]maumau-fonó;

3 Ka te u maʻu ʻa kinautolu, pea ʻe [a]ʻaʻaku ʻa kinautolu ʻi he ʻaho ko ia te u haʻu ai ke ngaohi ʻeku ngaahi siuelí.

4 Ko ia, kuo pau ke [a]tauteaʻi mo siviʻi ʻa kinautolu, ʻo hangē ko [b]ʻĒpalahamé, ʻa ia naʻe fekauʻi ke ne feilaulau ʻaki ʻa hono foha pē tahá.

5 He ko kinautolu kotoa pē ʻoku ʻikai te nau lava ʻo kātakiʻi ʻa e tauteaʻí, kae [a]fakaʻikaiʻi aú, ʻoku ʻikai lava ke [b]fakamāʻoniʻoniʻi ʻa kinautolu.

6 Vakai, ʻoku ou pehē kiate kimoutolu, naʻe ʻi ai ʻa e ngaahi fakakikihi mālohi, mo e ngaahi [a]fekeʻikeʻi, mo e [b]femehekaʻaki, mo e ngaahi fekīhiaki, mo e ngaahi [c]holi kovi mo e mānumanu ʻiate kinautolu; ko ia naʻa nau ʻuliʻi honau ngaahi tofiʻá ʻi he ngaahi meʻá ni.

7 Naʻa nau fakatuai ke [a]tokanga ki he leʻo ʻo e ʻEiki ko honau ʻOtuá; ko ia, naʻe fakatuai ʻe he ʻEiki ko honau ʻOtuá ke ʻafio ki heʻenau ngaahi lotú, ke tali kiate kinautolu ʻi he ʻaho ʻo ʻenau faingataʻaʻiá.

8 ʻI he ʻaho ʻo ʻenau nofo melinó, naʻa nau meʻa vaʻinga ʻaki ʻeku akonakí; ka, ʻi he ʻaho ʻo ʻenau [a]faingataʻaʻiá, ʻoku nau [b]taufā mai kiate au.

9 Ko e moʻoni ʻoku ou pehē kiate kimoutolu, neongo ʻenau ngaahi angahalá, ka ʻoku fonu ʻa hoku lotó ʻi he [a]ʻofa mamahi kiate kinautolu. ʻE ʻikai te u [b]liʻaki ʻaupito ʻa kinautolu; pea ʻi he ʻaho ʻo e [c]houhaú, te u manatuʻi ʻa e ʻaloʻofá.

10 Kuó u fuakava, pea kuo ʻalu atu ʻa e tuʻutuʻuní ʻi ha fekau ki muʻa ʻa ia naʻá ku fai kiate kimoutolu, te u tuku ke tō ʻa e [a]heletā ʻo ʻeku ʻitá maʻa hoku kakaí; pea hangē ko ʻeku leá, ʻe hoko ia.

11 ʻOku vave ke lilingi hifo ʻa ʻeku ʻitá ʻo taʻe-fakangatangata ki he ngaahi puleʻanga kotoa pē; pea te u fai ʻeni ʻo ka [a]fonu ʻa e ipu ʻo ʻenau fai angahalá.

12 Pea ʻi he ʻaho ko iá ko kinautolu kotoa pē ʻe ʻiloa ʻa kinautolu ʻi he funga [a]taua leʻó, pe ʻi hono ʻai ʻe tahá, ko hoku ʻIsilelí kotoa, ʻe fakamoʻui ʻa kinautolu.

13 Pea ko kinautolu kuo fakamoveteveté ʻe [a]tānaki ʻa kinautolu.

14 Pea ko kinautolu kotoa pē kuo [a]tangí ʻe fakafiemālieʻi ʻa kinautolu.

15 Pea ko kinautolu kotoa pē kuo foaki ʻenau [a]moʻuí koeʻuhi ko hoku hingoá ʻe fakakalauni ʻa kinautolu.

16 Ko ia, tuku ke fiemālie ʻa homou lotó ʻo kau ki Saione; he ʻoku ʻi hoku [a]nimá ʻa e kakano kotoa pē; ke mou fakalongolongo, pea [b]ʻiloʻi ko e ʻOtuá au.

17 ʻE ʻikai ke hiki ʻa [a]Saione mei hono tuʻuʻangá, neongo kuo fakamoveteveteʻi ʻa ʻene fānaú.

18 Ko kinautolu ʻoku toé, pea ʻoku nau loto-maʻá, te nau foki mai, ʻo haʻu ki honau ngaahi [a]tofiʻá, ʻa kinautolu mo ʻenau fānaú, ʻaki ʻa e ngaahi [b]hiva ʻo e fiefia taʻengata, pea ke [c]langa hake ʻa e ngaahi potu lala ʻo Saioné—

19 Pea ʻe hoko ʻa e ngaahi meʻá ni kotoa pē koeʻuhí ke lava ʻo fakamoʻoni ʻa e ngaahi lea ʻa e kau palōfitá.

20 Pea, vakai, ʻoku ʻikai mo ha toe [a]potu kehe kuo fili ka ko ia pē ʻa ia kuó u filí; pea ʻe ʻikai fili mo ha toe feituʻu kehe ka ko ia pē ʻa ia kuó u filí, ki he ngāue ʻo hono tānaki fakataha ʻo hoku kakai māʻoniʻoní—

21 Kae ʻoua ke hokosia ʻa e ʻaho ʻa ia ʻe ʻikai toe ʻilo ai ha potu ke nau hao ai; pea ʻe ʻi ai hoku ngaahi feituʻu kehe ʻa ia te u fili maʻanautolu, pea ʻe ui ʻa kinautolu ko e ngaahi [a]siteiki, ki he ngaahi puipui pe ko e mālohinga ʻo Saioné.

22 Vakai, ko hoku lotó, ko kinautolu kotoa pē ʻoku ui ki hoku hingoá, mo hū kiate au ʻo fakatatau ki heʻeku ongoongolelei taʻengatá, ke nau [a]kātoa fakataha, pea [b]tuʻu ʻi he ngaahi potu toputapu;

23 Pea teuteu ki he fakahā ʻa ia ʻe hokó, ʻo ka toʻo atu ai ʻa e [a]veili ʻo e ʻufiʻufi ʻo hoku temipalé, ʻi hoku tāpanekalé, ʻa ia ʻokú ne ʻufiʻufi ʻa e māmaní, pea ʻe [b]mamata fakataha kiate au ʻa e kakano kotoa pē.

24 Pea ko e meʻa [a]faʻa ʻauʻauha kotoa pē, ʻo e tangatá, pe ʻo e fanga manu ʻo e vaó, pe ʻo e fanga manupuna ʻo e ʻataá, pe ʻo e fanga ika ʻo e tahí, ʻa ia ʻoku nofo ʻi he funga hono kotoa ʻo e māmaní, ʻe [b]fakaʻauha ia;

25 Pea ko e ngaahi ʻelemēnití foki ʻe [a]vaia ia ʻi he fuʻu vela lahi; pea ʻe hoko ʻo [b]foʻou ʻa e ngaahi meʻa kotoa pē, koeʻuhí ke lava ʻo nofo ʻi he māmaní kotoa ʻa e ʻilo kiate aú mo hoku [c]nāunaú.

26 Pea ʻi he ʻaho ko iá ʻe [a]ngata ʻa e [b]tāufehiʻa ʻa e tangatá, mo e tāufehiʻa ʻa e fanga manú, ʻi hoku ʻaó, ʻio, ʻa e tāufehiʻa ʻa e kakano kotoa pē.

27 Pea ʻi he ʻaho ko iá ʻilonga ha meʻa ʻe kole ʻe ha tangata, ʻe foaki ia kiate ia.

28 Pea ʻi he ʻaho ko iá ʻe ʻikai maʻu ʻe [a]Sētane ha mālohi ke ʻahiʻahiʻi ha tangata.

29 Pea ʻe ʻikai ke ʻi ai ha [a]mamahi koeʻuhí ʻe ʻikai ke ʻi ai ha mate.

30 ʻI he ʻaho ko iá ʻe ʻikai mate ha [a]tamasiʻi valevale kae ʻoua ke ne motuʻa; pea ko ʻene moʻuí ʻe tatau mo e taʻu ʻo ha fuʻu ʻakau;

31 Pea ʻo ka ne ka mate ʻe ʻikai te ne mohe, ʻa ia ko e pehē ko e mohe ʻi he kelekelé, ka ʻe [a]liliu ia ʻi he kemo ʻo e matá, pea ʻe [b]toʻo hake ia, pea ʻe nāunauʻia ʻa ʻene mālōloó.

32 ʻIo, ko e moʻoni ʻoku ou pehē kiate kimoutolu, ʻi he [a]ʻaho ko ia ʻe hāʻele mai ai ʻa e ʻEikí, te ne [b]fakahā ʻa e ngaahi meʻa kotoa pē—

33 ʻA e ngaahi meʻa kuo ʻosi hoko, mo e ngaahi meʻa [a]fufū ʻa ia naʻe ʻikai ke ʻiloʻi ʻe ha tangata, ʻa e ngaahi meʻa ʻo e māmaní, ʻa ia naʻe ngaohi ai iá, pea mo e taumuʻa mo hono ikuʻangá—

34 ʻA e ngaahi meʻa fungani mahuʻinga tahá, ʻa e ngaahi meʻa ʻi ʻolungá, mo e ngaahi meʻa ʻi laló, ʻa e ngaahi meʻa ʻoku ʻi he loto māmaní, pea ʻi he funga ʻo e māmaní, pea ʻi he langí.

35 Pea ko kinautolu kotoa pē ʻoku kātakiʻi ʻa e [a]fakatangá koeʻuhi ko hoku hingoá, pea kātaki ʻi he tuí, neongo ʻe ui ʻa kinautolu ke nau tuku hifo ʻenau moʻuí koeʻuhi ko [b]au ka te nau maʻu ʻa e nāunaú ni kotoa.

36 Ko ia, ʻoua te mou manavahē ʻo aʻu ki he [a]maté; he ʻoku ʻikai ke kakato ʻa hoʻomou fiefiá ʻi he māmani ko ʻení, ka ʻoku kakato ʻa hoʻomou [b]fiefiá ʻiate au.

37 Ko ia, ʻoua naʻa tokanga ki he sinó, pe ki he moʻui ʻa e sinó; kae tokanga ki he [a]laumālié, pea ki he moʻui ʻa e laumālié.

38 Pea [a]fekumi maʻu ai pē ki he fofonga ʻo e ʻEikí, koeʻuhí ke mou maʻu ʻi he [b]faʻa kātakí ʻa homou laumālié, pea te mou maʻu ʻa e moʻui taʻengatá.

39 Ko e taimi ko ia ʻoku ui ai ha kakai ki heʻeku ongoongolelei [a]taʻengatá, ʻo nau fuakava ʻaki ha fuakava taʻengatá, ʻoku lau ʻa kinautolu ko e [b]māsima ʻo e māmaní pea ko e fakaifo ki he faʻahinga ʻo e tangatá;

40 ʻOku ui ʻa kinautolu ke nau hoko ko e fakaifo ki he tangatá; ko ia, kapau ʻe mole mei he māsima ʻo e māmani ʻa hono koná, vakai, ʻoku ʻikai toe ʻaonga ia ki ha meʻa ka ke lī ki tuʻa pea molomoloki ʻi he lalo vaʻe ʻo e kakaí.

41 Vakai, ko ʻeni ʻa e potó ʻo kau ki he fānau ʻo Saioné, ʻio ʻa e tokolahi, ka ʻoku ʻikai ko hono kotoa; naʻe ʻiloʻi ko e kau maumau-fono ʻa kinautolu, ko ia ʻoku ʻaonga ke [a]tauteʻi ʻa kinautolu—

42 Ko ia ʻokú ne [a]hakeakiʻi ia ʻe iá, ʻe fakavaivaiʻi ia, pea ko ia ʻokú ne [b]fakavaivaiʻi ia ʻe iá ʻe hakeakiʻi ia.

43 Pea ko ʻeni, te u fakahā kiate kimoutolu ha talanoa fakatātā, koeʻuhí ke mou ʻiloʻi ʻa hoku lotó ʻo kau ki he huhuʻi ʻo Saioné.

44 Naʻe ʻi ai ha [a]ʻeiki ʻe taha naʻe ʻi ai hano konga kelekele, fungani lelei ʻaupito, pea naʻá ne pehē ki heʻene kau tamaioʻeikí: Mou ʻalu ki heʻeku [b]ngoue vainé, ʻio ʻi he konga kelekele fungani lelei ko ʻení, pea tō ai ʻa e ngaahi fuʻu ʻōlive ʻe hongofulu mā ua;

45 Pea fokotuʻu ha kau [a]tangata leʻo takatakai ki ai, mo langa ha taua, koeʻuhí ke lava ha taha ʻo sio takatakai ki he fonuá, ke hoko ko ha tangata leʻo ʻi he tauá, koeʻuhí ke ʻoua naʻa maumauʻi hifo ʻa ʻeku ngaahi fuʻu ʻōlivé ʻi ha haʻu ʻa e filí ke maumauʻi mo ʻave maʻanautolu ʻa e fua ʻo ʻeku ngoue vainé.

46 Ko ʻeni, naʻe ʻalu ʻa e kau tamaioʻeiki ʻa e ʻeikí ʻo nau fai ʻo hangē ko e fekau ʻa honau ʻeikí kiate kinautolú, ʻo nau tō ʻa e ngaahi fuʻu ʻōlivé, pea langa ha ʻā ʻo takatakai ki ai, pea nau fokotuʻu ha kau tangata leʻo, ʻo kamata ke langa ha taua.

47 Pea lolotonga ʻenau kei langa ʻa hono tuʻunga ʻo iá, naʻa nau kamata ke fepehēʻaki ʻiate kinautolu: Pea ko e hā hono ʻuhinga ʻoku fie maʻu ai ʻe hoku ʻEikí ʻa e taua ko ʻení?

48 Pea nau fealēleaʻaki ʻo fuoloa ʻaupito, ʻo nau fepehēʻaki ʻiate kinautolu: Ko e hā hono ʻuhinga ʻoku fie maʻu ai ʻe hoku ʻEikí ʻa e taua ko ʻení, koeʻuhí he ko ha taimi melino ʻeni?

49 He ʻikai lava koā ke ʻoatu ʻa e paʻanga ko ʻení ki he kau nō paʻanga? Koeʻuhí he ʻoku ʻikai hano ʻaonga ʻo e ngaahi meʻá ni.

50 Pea lolotonga ʻenau fefakakikihiʻakí, naʻe kamata ke nau hoko ʻo fuʻu fakapikopiko, pea naʻe ʻikai te nau tokanga ki he ngaahi fekau ʻa honau ʻEikí.

51 Pea naʻe haʻu ʻa e filí ʻi he poʻulí, ʻo holoki hifo ʻa e [a]ʻaá; pea naʻe tuʻu hake ʻa e kau tamaioʻeiki ʻa e ʻeikí pea naʻa nau ilifia, pea nau feholaki; pea naʻe hanga ʻe he filí ʻo fakaʻauha ʻa ʻenau ngaahi ngāué, pea maumauʻi hifo ʻa e ngaahi fuʻu ʻōlivé.

52 Ko ʻeni, vakai, naʻe ui ʻa e ʻeikí, ʻa e ʻeiki ʻo e ngoue vainé, ki heʻene kau tamaioʻeikí, ʻo ne pehē kiate kinautolu: ʻOiauē! ko e hā hono tupuʻanga ʻo e fuʻu kovi ko ʻení?

53 ʻIkai naʻe totonu ke mou fai ʻo hangē ko ʻeku fekau kiate kimoutolú, pea—hili hoʻomou tō ʻa e ngoue vainé, mo langa ʻa e ʻā ʻo takatakaí, mo fokotuʻu ʻa e kau tangata leʻo ʻi hono ngaahi ʻaá—langa ʻa e tauá foki, pea fokotuʻu ha tangata leʻo ki he tauá, pea leʻohi ʻa ʻeku ngoue vainé, kae ʻikai mohe, telia naʻa ʻoho mai ʻa e filí kiate kimoutolu?

54 Pea vakai, naʻe mei mamata ʻa e tangata leʻo ʻi he tauá ki he filí lolotonga ʻoku kei mamaʻo iá; pea te mou lava ai ʻo teuteu mo taʻofi ʻa e filí mei hano maumauʻi hifo ʻa hono ʻaá, pea fakahaofi ʻa ʻeku ngoue vainé mei he nima ʻo e tokotaha fakaʻauhá.

55 Pea naʻe pehē ʻe he ʻeiki ʻo e ngoué ki ha taha ʻo ʻene kau tamaioʻeikí: ʻAlu ʻo tānaki fakataha mai ʻa e toenga ʻo ʻeku kau tamaioʻeikí, pea ʻave ʻa e mālohi [a]kotoa ʻo hoku falé, ʻa ia ko ʻeku kau taú, ʻa ʻeku kau tangata talavoú, pea mo kinautolu ʻoku fatu tangata foki ʻi heʻeku kau tamaioʻeikí kotoa pē, ʻa ia ko e mālohi ʻo hoku falé, tuku kehe pē ʻa kinautolu kuó u tuʻutuʻuni ke nofó;

56 Pea ke mou ʻalu leva ki he fonua ʻo ʻeku ngoue vainé, pea huhuʻi ʻeku ngoue vainé; he ʻoku ʻaʻaku ia; kuó u fakatau ia ʻaki ʻa e paʻanga.

57 Ko ia, ke mou ʻalu leva ki hoku fonuá; maumauʻi hifo ʻa e ngaahi ʻā ʻo hoku ngaahi filí; holoki ki lalo ʻa honau tauá, pea fakamoveteveteʻi ʻa honau kau tangata leʻó.

58 Pea kapau te nau kātoa fakataha ke tauʻi ʻa kimoutolu, ke mou [a]sāuni maʻaku ki hoku ngaahi filí, koeʻuhí ke faifai peá u lava ʻo haʻu mo e toenga ʻo hoku falé pea maʻu ʻa e fonuá.

59 Pea naʻe pehē ʻe he tamaioʻeikí ki hono ʻeikí: ʻE hoko ʻa fē ʻa e ngaahi meʻá ni?

60 Peá ne pehē ange ki heʻene tamaioʻeikí: ʻO kau ka loto ki ai; ke ke ʻalu leva, ʻo fai ʻa e ngaahi meʻa kotoa pē ʻa ia kuó u fekau kiate koé;

61 Pea ʻe hoko ʻeni ko ʻeku fakaʻilonga fakamaʻu mo e tāpuaki kiate koe—ko ha tauhi faivelenga mo [a]fakapotopoto ʻi he lotolotonga ʻo hoku falé, ko ha [b]pule ʻi hoku puleʻangá.

62 Pea naʻe ʻalu leva ʻa ʻene tamaioʻeikí, ʻo ne fai ʻa e ngaahi meʻa kotoa pē naʻe fekau ʻe hono ʻeikí kiate iá; pea [a]hili ʻa e ngaahi ʻaho lahi naʻe fakahoko ʻa e ngaahi meʻa kotoa pē.

63 Ko e tahá, ko e moʻoni ʻoku ou pehē kiate kimoutolu, te u fakahā kiate kimoutolu ʻa e fakakaukau poto ʻiate aú, ʻo kau ki he ngaahi potu siasi kotoa pē, ʻo fakatatau ki heʻenau loto ke fakahinohinoʻi ʻa kinautolu ʻi ha hala totonu mo lelei koeʻuhí ko honau fakamoʻuí—

64 Koeʻuhi ke lava ʻo hoko atu ʻa e ngāue ʻo hono tānaki fakataha ʻo ʻeku kau māʻoniʻoní, koeʻuhí ke u lava ʻo langaʻi hake ʻa kinautolu ki hoku hingoá ʻi he ngaahi potu [a]toputapú; he ʻoku hokosia ʻa e taimi ʻo e [b]utu-taʻú, pea kuo pau ke [c]fakahoko ʻa ʻeku leá.

65 Ko ia, kuo pau ke u tānaki fakataha ʻa hoku kakaí, ʻo fakatatau ki he talanoa fakatātā ʻo e uité mo e [a]teá, koeʻuhí ke lava ʻo maluʻi ʻa e uité ʻi he ngaahi feleokó ke maʻu ʻa e moʻui taʻengatá, pea fakakalauni ʻaki ʻa e nāunau [b]fakasilesitiale, ʻo kau ka haʻu ʻi he puleʻanga ʻo ʻeku Tamaí ke totongi ki he tangata kotoa pē ʻo fakatatau ki he anga ʻo ʻene ngāue ʻe faí;

66 Ka ʻe noʻo ū ʻa e teá, pea ngaohi ke mālohi ʻa honau ngaahi haʻí, koeʻuhí ke lava ʻo [a]tutu ʻa kinautolu ʻi he afi taʻe-faʻa-mate.

67 Ko ia, ʻoku ou fai ʻa e fekau ki he ngaahi potu siasi kotoa pē, ke nau fai atu ʻi he fakatahataha ki he ngaahi potu kuó u filí.

68 Ka neongo iá, kae hangē ko ʻeku lea kiate kimoutolu ʻi ha fekau ki muʻa, ke ʻoua ʻe fai hoʻomou [a]tānaki fakatahá ʻi he fakavavevave, pe ʻi he feholaki; kae tuku ke tomuʻa teuteuʻi ʻa e ngaahi meʻa kotoa pē ki muʻa ʻiate kimoutolu.

69 Pea ko e meʻa ke teuteu ai ʻa e ngaahi meʻa kotoa pē ki muʻa ʻiate kimoutolú, ke mou tauhi ʻa e fekau kuó u fai ʻo kau ki he ngaahi meʻa ko ʻení—

70 ʻA ia ʻoku pehē, pe akoʻi, ke [a]fakatau mai ʻa e ngaahi konga fonua kotoa pē ʻaki ʻa e paʻanga, ʻa ia ʻe ala lava ʻo fakatau mai ʻaki ha paʻangá, ʻi he potu fonua takatakai ʻi he fonua kuó u fili ke hoko ko e fonua ko Saioné, ki hono kamata ʻo hono tānaki fakataha ʻo ʻeku kau māʻoniʻoní;

71 ʻA e konga fonua kotoa pē ʻe ala lava ʻo fakatau mai ʻi he vahefonua ko Siakisoní, mo e ngaahi vahefonua takatakaí, pea tuku ʻa hono toé ʻi hoku nimá.

72 Ko ʻeni, ko e moʻoni ʻoku ou pehē kiate kimoutolu, tuku ke tānaki fakataha ʻe he ngaahi potu siasí kotoa pē ʻa ʻenau paʻanga kotoa pē; tuku ke fai ʻa e ngaahi meʻá ni ʻi honau taimí, kae ʻikai ʻi he [a]fakavavevave; pea tokanga ke teuteuʻi ʻa e ngaahi meʻa kotoa pē ki muʻa ʻiate kimoutolu.

73 Pea tuku ke fili ha kau tangata angatonu, ʻio, ko e kau tangata fakapotopoto, pea fekauʻi atu ʻa kinautolu ke fakatau mai ʻa e ngaahi potu fonua ko ʻení.

74 Pea mo e ngaahi potu siasi ʻi he ngaahi fonua fakahahaké ʻo ka langa hake ʻa kinautolu, ʻo kapau te nau tokanga ki he akonakí ni, te nau lava ʻo fakatau mai ha ngaahi konga fonua pea nau fakatahataha ki ai; pea ʻi he foungá ni te nau lava ai ʻo fokotuʻu ʻa Saione.

75 ʻOku ʻi aí ni ha meʻa feʻunga he taimí ni kuo ʻosi tokonaki, ʻio, naʻa mo e meʻa lahi ʻaupito, ke huhuʻi ʻaki ʻa Saione, pea fokotuʻu ʻa hono ngaahi potu lalá, ke ʻoua ʻe toe maumauʻi hifo ia, ʻo kapau naʻe loto lelei ʻa e ngaahi potu siasi, ʻa ia ʻoku nau ui ʻaki ʻa kinautolu ʻa hoku hingoá, ʻo [a]fie tokanga ki hoku leʻó.

76 Pea ko e tahá ʻoku ou toe pehē kiate kimoutolu, ko kinautolu kuo fakamovetevete ʻe honau ngaahi filí, ko hoku lotó ke nau fai atu ʻi he kole tāumaʻu ke fai ha fakatonutonu mo e huhuʻi, ʻi he nima ʻo kinautolu ʻa ia kuo fokotuʻu ke hoko ko e kau pulé pea nau maʻu ʻa e mafai kiate kimoutolú—

77 ʻO fakatatau ki he ngaahi lao mo e [a]konisitūtone ʻo e kakaí, ʻa ia kuó u tuku ke fokotuʻú, pea ʻoku totonu ke tauhi maʻu ia koeʻuhi ko e ngaahi [b]totonu mo e maluʻi ʻo e kakano kotoa pē, ʻo fakatatau ki he ngaahi tefito totonu mo māʻoniʻoni;

78 Koeʻuhí ke lava ʻe he tangata kotoa pē ʻo ngāue ʻi he tokāteline mo e tefitoʻi moʻoni ʻo kau ki he kahaʻú, ʻo fakatatau ki he [a]tauʻatāina ke fili ki he totonú ʻa ia kuó u foaki kiate iá, koeʻuhí ke lava ʻo [b]ʻekeʻi mei he tangata kotoa pē ʻa ʻene ngaahi angahala ʻaʻaná ʻi he ʻaho ʻo e [c]fakamāú.

79 Ko ia, ʻoku ʻikai totonu ke pōpula ha tangata ki ha tokotaha kehe.

80 Pea ko hono ʻuhinga ʻeni kuó u fokotuʻu ai ʻa e [a]Konisitūtone ʻo e fonua ko ʻení, ʻi he nima ʻo e kau tangata poto ʻa ia naʻá ku fokotuʻu hake ki he taumuʻa pē ko ʻení, mo huhuʻi ʻa e fonuá ʻi he [b]lilingi ʻo e toto.

81 Ko ʻeni, te u fakatatauʻi ki he hā ʻa e fānau ʻo Saioné? Te u fakatatauʻi ʻa kinautolu ki he [a]talanoa fakatātā ʻo e fefine mo e fakamaau taʻe-angatonú, he ʻoku totonu ke [b]lotu maʻu ai pē ʻa e tangatá pea ʻoua ʻe vaivai, ʻa ia ʻoku pehē—

82 Naʻe ʻi ha kolo ʻe taha ha fakamaau ʻa ia naʻe ʻikai te ne manavahē ki he ʻOtuá, pea ʻikai foki te ne tokaʻi ha tangata.

83 Pea naʻe ʻi ai ha uitou ʻi he kolo ko iá, naʻá ne haʻu kiate ia, ʻo pehē: Fakamāuʻi hoku filí maʻaku.

84 Pea naʻe ʻikai te ne loto ki ai ʻo fuofuoloa siʻi, kae hili iá naʻá ne pehē ʻi hono lotó: Neongo ʻoku ʻikai te u manavahē ki he ʻOtuá, pe tokaʻi ha tangata, ka koeʻuhí ko hono fakafiuʻi au ʻe he uitoú ni, te u fakamaau maʻana, telia ʻi heʻene faʻa haʻú te ne fakakinaʻi au.

85 ʻE pehē ʻa ʻeku fakatatauʻi ʻa e fānau ʻo Saioné.

86 Tuku ke nau kole tāumaʻu ʻi he vaʻe ʻo e fakamāú;

87 Pea kapau ʻe ʻikai te ne tokanga kiate kinautolu, tuku ke nau kole tāumaʻu ʻi he vaʻe ʻo e kōvaná;

88 Pea kapau ʻe ʻikai tokanga ʻa e kōvaná kiate kinautolu, tuku ke nau kole tāumaʻu ʻi he vaʻe ʻo e palesitení;

89 Pea kapau ʻe ʻikai tokanga kiate kinautolu ʻa e palesitení, ʻe toki tuʻu hake leva ʻa e ʻEikí ʻo ʻalu atu mei hono [a]toitoiʻangá, pea fakamamahiʻi ʻa e puleʻangá ʻi hono ʻitá;

90 Pea ʻi heʻene tuputāmaki vela, pea mo ʻene ʻita kakahá, ʻi hono taimí, te ne motuhi atu ʻa e kau [a]tauhi fai angahala mo taʻe-falalaʻanga, mo taʻe-angatonú, pea vaheʻi honau tufakanga kiate kinautolu ʻi he lotolotonga ʻo e kau mālualoí, mo e kau [b]taʻetuí;

91 ʻIo ʻi he fakapoʻuli ʻi tuʻá, ʻa ia ʻoku ʻi ai ʻa e [a]tangi, mo e tangilāulau, mo e fengaiʻitaki ʻo e nifó.

92 Ko ia, ke mou lotu, koeʻuhí ke fakaava ʻa honau telingá ki hoʻomou ngaahi tangí, koeʻuhí ke u [a]ʻaloʻofa kiate kinautolu, koeʻuhí ke ʻoua naʻa hoko mai ʻa e ngaahi meʻá ni kiate kinautolu.

93 Ko e meʻa kuó u lea ʻaki kiate kimoutolú kuo pau ke hoko ia, koeʻuhí ke tuku ʻa e kakai kotoa pē taʻe ʻi ai ha ʻuhinga ke [a]tuli tonuhia ai;

94 Koeʻuhí ke fanongo mo ʻilo ʻe he kau tangata potó mo e kau pulé ʻa e meʻa ʻa ia kuo teʻeki ai ke nau [a]fakakaukau ki ai;

95 Koeʻuhí ke u kamata ke fai ʻa ʻeku ngāué, ʻa ʻeku ngāue [a]fakaofó, pea fakahoko ʻa ʻeku ngāué, ʻa ʻeku ngāue fakaofó, koeʻuhí ke [b]ʻiloʻi ʻe he kakaí ʻa e faikehekehe ʻo e kau māʻoniʻoní mo e kau fai angahalá, ʻoku folofola ʻe homou ʻOtuá.

96 Pea ko e tahá, ʻoku ou pehē kiate kimoutolu, ʻoku taʻehoa mo ʻeku fekaú mo hoku lotó ke fakatau atu ʻe heʻeku tamaioʻeiki ko Sitenei Kilipatí ʻa hoku [a]fale tukuʻanga koloá, ʻa ia kuó u tuʻutuʻuni ki hoku kakaí, ki he nima ʻo hoku ngaahi filí.

97 ʻOua ʻe tuku ke ʻuliʻi ʻe hoku ngaahi filí ʻa e meʻa kuó u filí, ʻi he loto ki ai ʻa kinautolu ʻoku nau [a]ui ʻa kinautolu ʻaki hoku hingoá;

98 He ko e angahala kovi mo fakamamahi ʻaupito ʻeni kiate au, pea ki hoku kakaí, koeʻuhí ko e ngaahi meʻa kuó u tuʻutuʻuní pea ʻe vave ʻene tō mai ki he ngaahi puleʻangá.

99 Ko ia, ko hoku lotó ke ʻekeʻi ʻe hoku kakaí, pea tauhi ha totonu ki he meʻa ʻa ia kuó u fili maʻanautolú, neongo ʻe ʻikai tuku ke nau nofo ai.

100 Ka neongo iá, ʻoku ʻikai te u pehē ʻe ʻikai te nau nofo ai; pea kapau te nau fua mai ʻaki ʻa e ngaahi fua mo e ngaahi ngāue ʻoku ngali mo hoku puleʻangá te nau nofo ai.

101 Te nau langa, pea ʻe ʻikai [a]maʻu ia ʻe ha taha kehe; te nau tō ʻa e ngaahi ngoue vainé, pea te nau kai ʻa hono fua ʻo iá. ʻE pehē. ʻĒmeni.

- ◀1a
FFL Fakatangá, Fakatangaʻí.

- ◀b
T&F 103:1–2, 11; 109:47.

- ◀2a
T&F 58:3–4.

- ◀b
Mōsaia 7:29–30; T&F 103:4; 105:2–10.

- ◀3a
ʻĪsaia 62:3; Malakai 3:17; T&F 60:4.

- ◀4a
T&F 95:1–2; 136:31. FFL Valokí, Valokiʻí.

- ◀b
Sēnesi 22:1–14; Sēkope 4:5. FFL ʻĒpalahame.

- ◀5a
Mātiu 10:32–33; Loma 1:16; 2 Nīfai 31:14.

- ◀b
FFL Fakamāʻoniʻoniʻí.

- ◀6a
FFL Fekeʻikeʻí.

- ◀b
FFL Meheká.

- ◀c
FFL Holi Koví.

- ◀7a
ʻĪsaia 59:2; Mōsaia 11:22–25; 21:15; ʻAlamā 5:38.

- ◀8a
Hilam. 12:3.

- ◀b
Ngāue 17:27; ʻAlamā 32:5–16.

- ◀9a
FFL ʻAloʻofá; ʻOfa Mamahí.

- ◀b
Selem. 30:11.

- ◀c
T&F 98:21–22.

- ◀10a
T&F 1:13–14.

- ◀11a
Hilam. 13:14; ʻEta 2:9–11.

- ◀12a
FFL Leʻó, Leʻohí.

- ◀13a
Teut. 30:3–6; 1 Nīfai 10:14. FFL ʻIsileli—Ko hono tānaki ʻo ʻIsilelí.

- ◀14a
Mātiu 5:4.

- ◀15a
Mātiu 10:39. FFL Maʻatá.

- ◀16a
Mōsese 6:32.

- ◀b
ʻEke. 14:13–14; Same 46:10.

- ◀17a
FFL Saione.

- ◀18a
T&F 103:11–14.

- ◀b
ʻĪsaia 35:10; T&F 45:71. FFL Hivá.

- ◀c
ʻĀmosi 9:13–15; T&F 84:2–5; 103:11.

- ◀20a
T&F 57:1–4.

- ◀21a
T&F 82:13–14; 115:6, 17–18. FFL Siteiki.

- ◀22a
FFL ʻIsileli—Ko hono tānaki ʻo ʻIsilelí.

- ◀b
Mātiu 24:15; T&F 45:32; 115:6.

- ◀23a
FFL Puipuí.

- ◀b
ʻĪsaia 40:5; T&F 38:8; 93:1. FFL Hāʻele ʻAnga Ua Mai ʻa Sīsū Kalaisí.

- ◀24a
T&F 29:24.

- ◀b
Sēf. 1:2–3; Malakai 4:1; T&F 88:94; SS—H 1:37.

- ◀25a
ʻĀmosi 9:5; 2 Pita 3:10–14. FFL Māmaní—Ko hono fakamaʻa ʻo e māmaní.

- ◀b
Fakahā 21:5.

- ◀c
FFL Nofo Tuʻí.

- ◀26a
FFL Melinó.

- ◀b
ʻĪsaia 11:6–9. FFL Tāufehiʻá.

- ◀28a
Fakahā 20:2–3; 1 Nīfai 22:26; T&F 88:110.

- ◀29a
Fakahā 21:4.

- ◀30a
ʻĪsaia 65:20–22; T&F 63:51.

- ◀31a
1 Kol. 15:52; T&F 43:32.

- ◀b
1 Tēsal. 4:16–17.

- ◀32a
T&F 29:11. FFL Nofo Tuʻí.

- ◀b
T&F 121:26–28.

- ◀33a
FFL Meʻa Lilo ʻa e ʻOtuá, Ngaahi.

- ◀35a
T&F 63:20. FFL Fakatangá, Fakatangaʻí.

- ◀b
T&F 98:13.

- ◀36a
FFL Mate Fakasinó.

- ◀b
FFL Fiefiá.

- ◀37a
FFL Moʻoniʻi Laumālié.

- ◀38a
2 Fkmtl. 7:14; T&F 93:1.

- ◀b
FFL Faʻa Kātakí.

- ◀39a
FFL Fuakava Foʻou mo Taʻengatá.

- ◀b
Mātiu 5:13; T&F 103:10.

- ◀41a
FFL Valokí, Valokiʻí.

- ◀42a
ʻOpat. 1:3–4; Luke 14:11; Hilam. 4:12–13.

- ◀b
Luke 18:14. FFL Loto-fakatōkilaló.

- ◀44a
T&F 103:21–22.

- ◀b
FFL Ngoue Vaine ʻa e ʻEikí.

- ◀45a
ʻIsikeli 33:2, 7; 3 Nīfai 16:18. FFL Leʻó, Leʻohí.

- ◀51a
ʻĪsaia 5:1–7.

- ◀55a
T&F 103:22, 29–30; 105:16, 29–30.

- ◀58a
T&F 97:22–24; 105:15.

- ◀61a
T&F 78:22.

- ◀b
Mātiu 25:20–23.

- ◀62a
T&F 105:37.

- ◀64a
T&F 87:8.

- ◀b
T&F 33:3, 7. FFL Utu-taʻú.

- ◀c
T&F 1:38.

- ◀65a
Mātiu 13:6–43; T&F 86:1–7.

- ◀b
FFL Nāunau Fakasilesitialé.

- ◀66a
Nēhumi 1:5; Mātiu 3:12; T&F 38:12; 63:33–34.

- ◀68a
T&F 58:56.

- ◀70a
T&F 63:27–29.

- ◀72a
ʻĪsaia 52:10–12.

- ◀75a
ʻAlamā 5:37–39.

- ◀77a
FFL Puleʻangá.

- ◀b
FFL Tauʻatāiná.

- ◀78a
FFL Tauʻatāina ke Filí.

- ◀b
FFL Ala ʻEkeʻi mei ha Taha ʻa ʻEne Ngaahi Ngāué.

- ◀c
FFL Fakamaau Fakaʻosí, Ko e.

- ◀80a
2 Nīfai 1:7–9; T&F 98:5–6. FFL Konisitūtoné.

- ◀b
1 Nīfai 13:13–19.

- ◀81a
Luke 18:1–8.

- ◀b
FFL Lotú.

- ◀89a
ʻĪsaia 45:15; T&F 121:1, 4; 123:6.

- ◀90a
FFL Lakanga Tauhí.

- ◀b
Fakahā 21:8. FFL Taʻetuí.

- ◀91a
Mātiu 25:30; T&F 19:5; 29:15–17; 124:8.

- ◀92a
FFL ʻAloʻofá.

- ◀93a
Loma 1:18–21.

- ◀94a
ʻĪsaia 52:15; 3 Nīfai 20:45; 21:8.

- ◀95a
ʻĪsaia 28:21; T&F 95:4.

- ◀b
Malakai 3:18. FFL ʻIloʻiló, Meʻa-foaki ʻo e.

- ◀96a
FFL Fale Tukuʻanga Koloá.

- ◀97a
T&F 103:4; 112:25–26; 125:2.

- ◀101a
ʻĪsaia 65:21–22. FFL Nofo Tuʻí.

VAHE 102

Ko e ngaahi miniti ʻo hono fokotuʻu ʻo e ʻuluaki fakataha alēlea māʻolunga ʻo e Siasí, ʻi Ketilani, ʻi ʻOhaiō, ʻi he ʻaho 17 Fēpueli 1834 (History of the Church, 2:28–31). Naʻe hiki ʻa e ngaahi ʻuluaki minití ʻe ʻEletā ʻŌliva Kautele mo ʻEletā ʻOasoni Haiti. Naʻe ʻosi mei ai ha ʻaho ʻe ua pea naʻe fakatonutonu ʻa e minití ʻe he Palōfitá, pea lau ia ki he fakataha alēlea māʻolungá, pea tali ia ʻe he fakataha alēleá. ʻOku fekauʻaki ʻa e veesi 30 ki he 32 mo e Fakataha Alēlea ʻo e Kau ʻAposetolo ʻe Toko Hongofulu Mā Uá, pea naʻe tānaki mai ia ʻe he Palōfita ko Siosefa Sāmitá ʻi he 1835 ʻi he taimi naʻá ne teuteuʻi ai ʻa e vahe ko ʻení ke pulusi ʻi he Tokāteline mo e Ngaahi Fuakavá.

1–8, ʻOku fili ha fakataha alēlea māʻolunga ke nau fakaleleiʻi ha ngaahi faingataʻa mahuʻinga ʻoku hoko ʻi he Siasí; 9–18, ʻOku fokotuʻu mai ha ngaahi founga ki hono fakakaukauʻi ʻo e ngaahi meʻa ʻoku hokó; 19–23, ʻOku fakahoko ʻe he palesiteni ʻo e fakataha alēleá ʻa e tuʻutuʻuní; 24–34, ʻOku fokotuʻu mai ʻa e founga ki hono fai ʻo ha tangi koeʻuhí ko e tuʻutuʻuni naʻe faí.

1 Ko e ʻaho ní naʻe fakataha ai ha fakataha alēlea lahi ʻo e kau taulaʻeiki lahi ʻe toko uofulu mā fā ʻi he fale ʻo Siosefa Sāmita, ko e Siʻí, ʻi he fakahā, pea nau kamata ke fokotuʻu ʻa e [a]fakataha alēlea māʻolunga ʻo e siasi ʻo Kalaisí, ʻa ia ʻe kau ki ai ʻa e kau taulaʻeiki lahi ʻe toko hongofulu mā ua, pea mo ha palesiteni ʻe toko taha pe toko tolu ʻo fakatatau ki he meʻa ʻe fie maʻú.

2 Naʻe fili ʻa e fakataha alēlea māʻolungá ʻi he fakahā ko hono taumuʻá ke fakaleleiʻi ʻa e ngaahi faingataʻa mahuʻinga ʻa ia ʻe hoko ʻi he siasí, ʻa ia ʻoku ʻikai lava ke fakaleleiʻi ʻe he siasí pe ko e [a]fakataha alēlea ʻa e pīsopé ʻi ha founga ke fiemālie ai ʻa e ongo faʻahí.

3 Naʻe tali ʻa Siosefa Sāmita, ko e Siʻí, Sitenei Likitoni, mo Feletiliki G. Uiliamisi ke nau hoko ko e kau palesiteni ʻi he leʻo ʻo e fakataha alēleá; pea naʻe fili ʻa Siosefa Sāmita, ko e Lahí, Sione Sāmita, Siosefa Kō, Sione Sionisoni, Māteni Hālisi, Sione S. Kaata, Sēleti Kaata, ʻŌliva Kautele, Samuela H. Sāmita, ʻOasoni Haiti, Silivesitā Sāmita, mo Luke Sionisoni, ʻa ia ko e kau taulaʻeiki lahi, ke hoko ko e fakataha alēlea tuʻu maʻu ki he siasí, ʻi he loto-taha ʻa e fakatahá.

4 Naʻe fehuʻi leva ki he kau fakataha alēlea kuo fakahā atu ʻi ʻolungá pe ʻoku nau tali honau fatongiá, pea te nau ngāue ʻi he lakanga ko iá ʻo fakatatau ki he fono ʻo e langí, pea naʻa nau tali kotoa pē ki ai ʻo pehē ʻoku nau tali honau fatongiá pea te nau fai honau ngaahi lakangá ʻo fakatatau ki he ʻaloʻofa ʻa e ʻOtuá ʻa ia kuo foaki kiate kinautolú.

5 Ko e tokolahi ʻo e fakataha alēleá, ʻa ia naʻe hikinima ʻi he hingoa ʻo e siasí pea maʻá e siasí, ʻi he fili ʻo e kau fakataha alēlea kuo fakahā atu ʻi ʻolungá ko e toko fāngofulu mā tolu, ʻo hangē ko ʻení: ko e kau taulaʻeiki lahi ʻe toko hiva, kaumātuʻa ʻe toko hongofulu mā fitu, kau taulaʻeiki ʻe toko fā, mo e kāingalotu ʻe toko hongofulu mā tolu.

6 Naʻe hikinimaʻi ʻo pehē: ʻe ʻikai lava ke maʻu ha mafai ʻe he fakataha alēlea māʻolungá ke fai ha meʻa taʻe ʻi ai ha toko fitu ʻo e kau fakataha alēlea kuo fakahā atu ʻi ʻolungá, pe ko honau kau fetongi totonu kuo filí.

7 ʻE maʻu ʻe he toko fitu ko ʻení ʻa e mālohi ke fili ha kau taulaʻeiki lahi kehe, ʻa ia ʻoku nau pehē ʻoku feʻunga mo ivi feʻunga ke ngāue ʻo fetongi ʻa e kau fakataha alēlea ʻoku ʻikai maʻu ʻa e fakatahá.

8 Naʻe hikinimaʻi ʻo pehē: ʻo ka ʻi ai ha lakanga ʻoku ava ko e tupu mei ha pekia, pe ko e fakahifo mei he lakangá koeʻuhi ko e maumau-fono, pe ko e hiki mei he ngaahi ngataʻanga ʻo e feituʻu ʻoku pule ki ai ʻa e potu siasi ko ʻení ha taha ʻo e kau fakataha alēlea kuo fakahā atu ʻi ʻolungá, ʻe fokotuʻu ha fetongi ki ai ʻi he fokotuʻu ha hingoa ʻe he palesitení pe ko e kau palesitení, pea fakapapauʻi ia ʻi he leʻo ʻo ha fakataha alēlea lahi ʻo e kau taulaʻeiki lahí, ʻa ia ʻe tuʻutuʻuni ke fakataha ʻo fakataumuʻa ke fai ʻa e meʻa ko iá, ke ngāue ʻi he hingoa ʻo e siasí.

9 Ko e palesiteni ʻo e siasí, ʻa ia ko e palesiteni foki ʻo e fakataha alēleá, ʻoku fokotuʻu ia ʻi he [a]fakahā, pea [b]tali ʻa ʻene pulé ʻe he leʻo ʻo e siasí.

10 Pea ʻoku hoa mo e lāngilangi ʻo hono lakangá ke ne pule ki he fakataha alēlea ʻo e siasí; pea ko hono faingamālie ke tokoni kiate ia ha palesiteni ʻe toko ua kehe, ʻa ia kuo fili ʻi he founga tatau mo e founga naʻe fili ai iá.

11 Pea kapau ʻe mamaʻo ha toko taha pe toko ua ʻo kinaua kuo fakanofo ke tokoni kiate iá, ʻokú ne maʻu ʻa e mafai ke pule ki he fakataha alēleá taʻe ʻi ai hano tokoni; pea kapau ʻoku mamaʻo ia, ʻoku maʻu ʻa e mafai ʻe he ongo palesiteni ko eé ke pule ʻo fetongi ia, ʻe kinaua fakatouʻosi pe ko ha taha pē ʻiate kinaua.

12 Ko e taimi ko ia ʻoku fokotuʻu totonu ai ha fakataha alēlea māʻolunga ʻo e siasi ʻo Kalaisí, ʻo fakatatau ki he sīpinga ʻoku hā atu ʻi ʻolungá, ʻe hoko ko e fatongia ʻo e kau alēlea māʻolunga ʻe toko hongofulu mā uá ke nau talotalo fakafika, pea fakapapauʻi ai pe ko hai ʻi he toko hongofulu mā uá ʻe fua leá, ʻo kamata ʻaki ʻa e fika ʻuluakí ʻo fai hokohoko pehē atu ʻo aʻu ki hono fika hongofulu mā uá.

13 Ko e taimi ko ia ʻe fakataha ai ʻa e fakataha alēleá ni ke fakamāuʻi ha meʻá, ʻe fakakaukauʻi leva ʻe he kau alealeá pe ko e meʻa faingataʻa ia pe ʻikai; kapau ʻoku ʻikai, ʻe lea ʻa e toko ua pē ʻo e kau fakataha alēleá ʻo kau ki ai, ʻo fakatatau ki he founga kuo tohi ʻi ʻolungá.

14 Ka ʻo kapau ʻe pehē ʻoku faingataʻa ia, ʻe fili leva ʻa e toko fā; pea kapau ʻoku faingataʻa ange, ʻe toko ono; ka ʻe ʻikai pē ke fili ha tokolahi hake ʻi he toko onó ke lea.

15 ʻI he ngaahi meʻa kotoa pē ʻoku fakamāuʻí, ʻoku ʻi ai ʻa e totonu ʻo e fakaʻiloá ki he vaeua ʻo e fakataha alēleá, ke taʻofi ai ha lea taʻefeʻunga pe ha fai taʻetotonu.

16 Pea ko e kau fakataha alēlea kuo fili ke lea ʻi he ʻao ʻo e fakataha alēleá, ʻoku totonu ke nau fakahā ʻa e ngaahi meʻa ʻo e fakatonutonu ʻoku faí, ʻi he hili hono siviʻi ʻo e ngaahi fakamoʻoní, ʻi hono anga-moʻoní ʻi he ʻao ʻo e fakataha alēleá; pea ʻoku totonu ke lea ʻa e tangata kotoa pē ʻo hoa mo e taʻe-filifilimānakó mo e [a]fakamaau totonú.

17 Ko e kau fakataha alēlea ko ia ʻe maʻu ʻa e ngaahi fika tauhoá, ʻa ia ko e 2 mo e 4 mo e 6 mo e 8 mo e 10 mo e 12, ko kinautolu ia ʻe tuʻu hake ʻo taukapoʻi ʻa e fakaʻiloá, ʻo taʻofi ha lea taʻefeʻunga pe ha fai taʻetotonu.

18 ʻI he ngaahi fakatonutonu kotoa pē ʻe maʻu ʻe he talatalaakí mo e fakaʻiloá ha faingamālie ke lea maʻanaua pē ʻi he ʻao ʻo e fakataha alēleá, ʻi he hili hono fanongoa ʻo e ngaahi fakamoʻoní pea mo hono fakaʻosi ʻenau ngaahi leá ʻe he kau fakataha alēlea kuo fili ke lea ʻo kau ki he meʻa ʻoku fakamāuʻí.

19 Hili ʻa e fanongo ki he ngaahi fakamoʻoní, mo e lea ʻa e kau fakataha alēleá mo e talatalaakí mo e fakaʻiloá, ʻe tala tuʻutuʻuni ʻe he palesitení ʻo fakatatau ki he meʻa ʻoku mahino kiate ia ʻo kau ki he fakatonutonú, pea ui ki he kau fakataha alēlea ʻe toko hongofulu mā uá ke felotoi ki ai ʻi haʻanau hiki hake honau nimá.

20 Ka ʻo kapau ʻe ʻilo ʻe hono toe ʻo e kau fakataha alēlea kuo teʻeki ai ke leá, pe ha taha ʻiate kinautolu, ʻi he hili ʻa e fanongo ki he ngaahi fakamoʻoní mo e ngaahi taukapó ʻi he taʻe-filifilimānako, ha meʻa ʻoku hala ʻi he tuʻutuʻuni ʻa e palesitení, ʻe lelei ke nau fakahā ia, pea ʻe toe fai ʻa e fakatonutonú.

21 Pea hili hano toe fakamāuʻi fakalelei, kapau ʻe mahino ha toe meʻa ʻo kau ki he fakatonutonu ʻoku faí, ʻe liliu ʻa e tuʻutuʻuní ʻo fakatatau mo ia.

22 Ka ʻo kapau ʻe ʻikai ke fakahā mai ha toe ʻilo kehe, ʻe tuʻu pē ʻa e ʻuluaki tuʻutuʻuní, pea ʻe maʻu ʻa e mafai ʻe he tokolahi ʻo e fakataha alēleá ke fakapapauʻi ʻa e meʻa ko iá.

23 Kapau ʻe ʻi ai ha meʻa mahinongataʻa ʻo kau ki ha tefitoʻi [a]tokāteline pe tefitoʻi moʻoni, ʻo kapau kuo ʻikai ke tohi ha meʻa feʻunga ke fakamahinoʻi ʻa e meʻa ʻo e fakatonutonú ki he loto ʻo e fakataha alēleá, ʻe ngofua ke fehuʻi ʻe he palesitení ʻo maʻu ʻa e finangalo ʻo e ʻEikí ʻi he [b]fakahā.

24 ʻOku maʻu ʻa e mālohi ʻe he kau taulaʻeiki lahí ʻo ka nau ka ʻi ha feituʻu mamaʻo, ke ui mo fokotuʻu ha fakataha alēlea ʻo fakatatau ki he sīpinga ʻo e meʻa ʻoku hā atu ʻi ʻolunga ní, ke fakaleleiʻi ʻa e ngaahi faingataʻá, ʻo ka fie maʻu ia ʻe he ongo faʻahí pe ʻe he faʻahi ʻe taha ʻiate kinaua.

25 Pea ʻe maʻu ʻa e mafai ʻe he fakataha alēlea ko ia ʻo e kau taulaʻeiki lahí ke fakanofo hanau tokotaha ke pule ki he fakataha alēlea ko iá ʻi he taimi pē ko iá.

26 Ko e fatongia ʻo e fakataha alēlea ko iá ke ʻoatu leva hano tatau ʻo e ngaahi meʻa naʻa nau faí, fakataha mo ha fakamatala fakaʻāuliliki ki he ngaahi fakamoʻoni ʻoku ʻoatu fakataha mo ʻenau tuʻutuʻuní, ki he fakataha alēlea māʻolunga ʻo e nofoʻanga ʻo e Kau Palesiteni ʻUluaki ʻo e Siasí.

27 Kapau ʻe taʻe-fiemālie ʻa e ongo faʻahí, pe ha taha ʻiate kinaua, ʻi he tuʻutuʻuni ʻa e fakataha ko iá, ʻe ngofua ke na tangi ki he fakataha alēlea māʻolunga ʻo e nofoʻanga ʻo e Kau Palesiteni ʻUluaki ʻo e Siasí pea fai hano toe fakamāuʻi, ʻa ia ko e fakatonutonú ʻe fai ʻi ai ʻo fakatatau ki he muʻaki sīpinga kuo tohí, ʻo hangē nai naʻe ʻikai ha tuʻutuʻuni pehē kuo ʻosi fai.

28 Ko e fakataha alēleá ni ʻo e kau taulaʻeiki lahi ʻi he ngaahi feituʻu mamaʻó ʻoku totonu ke toki ui pē ia ʻi he ngaahi fakatonutonu [a]faingataʻa taha pē ʻo e ngaahi meʻa fakasiasí; pea ʻe ʻikai feʻunga ha meʻa ʻoku faʻa hoko pē, pe ʻoku hoko tavale pē, ke ui ai ha fakataha alēlea pehē.

29 ʻOku ʻi he kau taulaʻeiki lahi ʻoku fononga pe nofo maʻu ʻi he ngaahi potu mamaʻó ha mālohi ke pehē pe ʻoku ʻaonga ke ui ha fakataha pehē pe ʻikai.

30 ʻOku ʻi ai ha faikehekehe ʻi he fakataha alēlea māʻolunga pe kau taulaʻeiki ʻoku fononga ʻi he ngaahi feituʻu mamaʻó pea mo e fakataha alēlea māʻolunga [a]fai fonongá ʻa ia ʻoku kau ai ʻa e kau [b]ʻaposetolo ʻe toko hongofulu mā uá, ʻi heʻenau ngaahi tuʻutuʻuní.

31 ʻOku lava ke fai ha tangi mei he tuʻutuʻuni ʻa e ʻuluakí; ka ʻoku ʻikai lava ke fai pehē mei he tuʻutuʻuni ʻa ē ki muí.

32 ʻOku lava ke ui ʻo fakamāuʻi ʻa e ki muí ʻe he kau taki māʻolunga pē ʻo e siasí ʻo kapau ʻe ʻi ai ha maumau-fono.

33 Naʻe aleaʻi papau: ʻE ʻi he palesiteni pe kau palesiteni ʻo e nofoʻanga ʻo e Kau Palesiteni ʻUluaki ʻo e Siasí ʻa e mālohi ke fakapapauʻi pe ʻoku feʻunga moʻoni ha meʻa ʻe tangi ke toe fakamāuʻi, hili ʻenau sivi ʻa e tohi tangí mo e ngaahi fakamoʻoní mo e ngaahi fakamatala ʻoku ʻoatu fakataha mo iá.

34 Naʻe hoko atu leva e kau fakataha alēlea māʻolunga ʻe toko hongofulu mā uá ke talotalo pe hikinima ke fakapapauʻi pe ko hai ʻe fua leá, pea ko e meʻa ʻeni naʻe mahinó, ʻa ia: 1, ko ʻŌliva Kautele; 2, ko Siosefa Kō; 3, ko Samuela H. Sāmita; 4, ko Luke Sionisoni; 5, ko Sione S. Kaata; 6, ko Silivesitā Sāmita; 7, ko Sione Sionisoni; 8, ko ʻOasoni Haiti; 9, ko Sēleti Kaata; 10, ko Siosefa Sāmita, ko e Lahí; 11, ko Sione Sāmita; 12, ko Māteni Hālisi. Hili ʻa e lotu naʻe tutuku ʻa e konifelenisí.

ʻŌLIVA KAUTELE,

ʻOASONI HAITI,

Ko e ongo kalake

- ◀1a
FFL Fakataha Alēlea Māʻolungá.

- ◀2a
T&F 107:72–74.

- ◀9a
FFL Fakahaá.

- ◀b
FFL Poupouʻi ʻo e Kau Taki ʻo e Siasí.

- ◀16a
FFL Fakamaau Totonú.

- ◀23a
Nōmipa 9:8.

- ◀b
FFL Fakahaá.

- ◀28a
T&F 107:78.

- ◀30a
T&F 107:23–24, 35–38.

- ◀b
FFL ʻAposetolo.

VAHE 103

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 24 Fēpueli 1834 (History of the Church, 2:36–39). Naʻe maʻu ʻa e fakahā ko ʻení hili ʻa e aʻu mai ki Ketilani, ʻi ʻOhaiō, ʻa Paʻale P. Pālati mo Laimani Uaiti, ʻa ia naʻá na haʻu mei Mīsuli ke alea mo e Palōfitá ʻo kau ki hono tokoniʻi mo hono fakafoki ʻo e Kāingalotú ki honau ngaahi kelekelé ʻi he Vahefonua Siakisoní.

1–4, Ko e ʻuhinga naʻe tuku ai ʻe he ʻEikí ke fakatangaʻi ʻa e Kāingalotu ʻi he Vahefonua Siakisoní; 5–10, ʻE ikuna ʻa e Kāingalotú kapau te nau tauhi ʻa e ngaahi fekaú; 11–20, ʻE hoko mai hono huhuʻi ʻo Saioné ʻi he mālohi, pea ʻe muʻomuʻa ʻa e ʻEikí ʻi hono kakaí; 21–28, ʻOku fekau ke fakataha mai ʻa e kāingalotú ki Saione, pea ko kinautolu te nau tuku hifo ʻa ʻenau moʻuí te nau toe maʻu ia; 29–40, ʻOku ui ha kau tangata ʻe niʻihi ke nau fokotuʻu ʻa e ʻApitanga ʻo Saioné pea nau ʻalu ki Saione, pea ʻoku talaʻofa kiate kinautolu te nau ikuna ʻo kapau te nau faivelenga.

1 Ko e moʻoni ʻoku ou pehē kiate kimoutolu, ʻe hoku ngaahi kaumeʻa, vakai, te u foaki kiate kimoutolu ha fakahā pea mo e fekau, koeʻuhí ke mou ʻiloʻi ʻa e founga ke [a]ngāue ai ʻi he fua homou ngaahi fatongiá ʻo kau ki he fakamoʻui mo e [b]huhuʻi ʻo homou kāingá, ʻa ia kuo fakamoveteveteʻi ʻi he fonua ko Saioné;

2 Kuo [a]tuli mo teʻia ʻa kinautolu ʻi he nima ʻo hoku ngaahi filí, ʻa ia te u lilingi hifo ki ai ʻa ʻeku ʻitá ʻo fuʻu lahi ʻaupito ʻi hoku taimi ʻoku ou loto ki aí.

3 He kuó u kātakiʻi ʻa kinautolu ʻo aʻu mai ki heni, koeʻuhí ke nau lava ʻo [a]fakakakato hono lahi ʻo ʻenau ngaahi angahalá, koeʻuhí ke fonu ʻa ʻenau ipú;

4 Pea koeʻuhí ke [a]tauteaʻi ʻo kiʻi fuofuoloa siʻi ʻa kinautolu ʻoku ui ʻaki ʻa kinautolu ʻa hoku hingoá ʻaki ha tautea mamafa mo fakamamahi, koeʻuhi he naʻe ʻikai te nau [b]tokanga kakato ki he ngaahi akonaki mo e ngaahi fekau ʻa ia naʻá ku fai kiate kinautolú.

5 Ka ko e moʻoni ʻoku ou pehē kiate kimoutolu, kuó u fai ha tuʻutuʻuni ʻa ia ʻe lavaʻi ʻe hoku kakaí, ʻo fakatatau ki heʻenau tokanga ʻo fai atu mei he houa ko ʻení ki he [a]akonaki ʻa ia ko au, ko e ʻEiki ko honau ʻOtuá, te u ʻoatu kiate kinautolú.

6 Vakai te nau kamata ke ikunaʻi ʻa hoku ngaahi filí ʻo fai atu ai pē mei he houa ko ʻení, he kuó u tuʻutuʻuni ia.

7 Pea ʻi he [a]tokanga ke tauhi ʻa e ngaahi lea kotoa pē ʻa ia ko au ko e ʻEiki ko honau ʻOtuá te u lea ʻaki kiate kinautolú, ʻe ʻikai ai pē ke ngata ʻa ʻenau ikuná kae ʻoua ke fakamoʻulaloaʻi ʻa e ngaahi [b]puleʻanga ʻo e māmaní ʻi hoku lalo vaʻé, pea [c]foaki ʻa e māmaní ki he kau [d]māʻoniʻoní, ke nau [e]maʻu ia ʻo taʻengata pea taʻengata.

8 Ka ʻo kapau ʻe ʻikai te nau [a]tauhi ʻeku ngaahi fekaú, mo tokanga ke tauhi ʻeku ngaahi lea kotoa pē, ʻe ikunaʻi ʻa kinautolu ʻe he ngaahi puleʻanga ʻo e māmaní.

9 He naʻe fokotuʻu ʻa kinautolu ke hoko ko e [a]maama ki he māmaní, pea ke hoko ko e kau fakamoʻui ki he tangatá;

10 Pea kapau ʻoku ʻikai ko e kau fakamoʻui ʻa kinautolu ʻo e tangatá, tā ʻoku nau hangē ko e [a]māsima ʻa ia kuo mole hono koná, pea ngata ai ʻoku ʻikai ke toe ʻaonga ka ke lī ki tuʻa pea molomoloki ʻi he lalo vaʻe ʻo e kakaí.

11 Ka ko e moʻoni ʻoku ou pehē kiate kimoutolu, kuó u tuʻutuʻuni ko homou kāinga kuo fakamoveteveteʻí te nau foki ki he ngaahi [a]fonua ʻo honau ngaahi tofiʻá, pea langa hake ʻa e ngaahi potu lala ʻo Saioné.

12 He ʻo ka hili ʻa e faingataʻa [a]lahi, ʻe hoko mai leva ʻa e tāpuakí ʻo hangē ko ʻeku lea kiate kimoutolu ʻi ha fekau ki muʻá.

13 Vakai, ko e tāpuaki ʻeni ʻa ia kuó u talaʻofa hili hoʻomou ngaahi faingataʻaʻiá, pea mo e ngaahi faingataʻaʻia ʻa homou kāingá—ko homou huhuʻí mo e huhuʻi ʻo homou kāingá, naʻa mo honau fakafoki ki he fonua ko Saioné, ke fokotuʻu maʻu, ʻo ʻikai ke toe lī hifo ʻa kinautolu.

14 Ka neongo iá, kapau te nau ʻuliʻi ʻa honau ngaahi tofiʻá, ʻe lī hifo ʻa kinautolu; koeʻuhí ʻe ʻikai te u mamae kiate kinautolu ʻo kapau te nau ʻuliʻi ʻa honau ngaahi tofiʻá.

15 Vakai, ʻoku ou pehē kiate kimoutolu, ʻoku ʻaonga ke hoko ʻa e huhuʻi ʻo Saioné ʻi he mālohi;

16 Ko ia, te u fokotuʻu hake ki hoku kakaí ha tangata, ʻa ia te ne tataki ʻa kinautolu ʻo hangē ko e tataki ʻe [a]Mōsese ʻa e fānau ʻa ʻIsilelí.

17 He ko e fānau ʻa ʻIsileli ʻa kimoutolu, pea ko e [a]hako ʻo ʻĒpalahame, pea kuo pau ke tataki atu ʻa kimoutolu mei he nofo pōpulá ʻi he mālohi, pea mo e nima kuo mafao atu.

18 Pea hangē ko e tataki ʻo hoʻomou ngaahi tamaí ʻi muʻá, ʻe pehē pē ʻa e anga ʻo hono huhuʻi ʻo Saioné.

19 Ko ia, ʻoua ʻe tuku ke vaivai ʻa homou lotó, he ʻoku ʻikai te u tala kiate kimoutolu ʻo hangē ko ʻeku tala ki hoʻomou ngaahi tamaí: ʻE muʻomuʻa ʻa ʻeku [a]ʻāngeló ʻiate kimoutolu, ka ʻoku ʻikai ko hoku [b]lotolotongá.

20 Ka ʻoku ou pehē kiate kimoutolu: ʻE muʻomuʻa ʻa ʻeku kau [a]ʻāngeló ʻiate kimoutolu, kae ʻumaʻā foki hoku lotolotongá, pea ʻe faifai pea te mou [b]maʻu ʻa e fonua leleí.

21 Ko e moʻoni, ko e moʻoni ʻoku ou pehē kiate kimoutolu, ko ʻeku tamaioʻeiki ko Siosefa Sāmita, ko e Siʻí, ko e [a]tangata ia ʻa ia naʻá ku fakatatauʻi ki he tamaioʻeiki ʻa ia naʻe lea ki ai ʻa e ʻEiki ʻo e [b]ngoue vainé ʻi he talanoa fakatātā ʻa ia naʻá ku fai kiate kimoutolú.

22 Ko ia tuku ke lea ʻa ʻeku tamaioʻeiki ko Siosefa Sāmita, ko e Siʻí, ki he [a]mālohinga ʻo hoku falé, ʻa ʻeku kau tangata talavoú mo e kau tangata fatu tangatá—Mou fakatahataha ʻa kimoutolu ki he fonua ko Saioné, ʻi he funga ʻo e fonua ʻa ia kuó u fakatau mai ʻaki ʻa e paʻanga ʻa ia kuo fakatapui kiate aú.

23 Pea tuku ke fekau atu ʻe he ngaahi potu siasí kotoa ha kau tangata poto fakataha mo ʻenau ngaahi paʻangá, pea [a]fakatau mai ha ngaahi konga fonua ʻo hangē ko ʻeku fekau kiate kinautolú.

24 Pea kapau ʻe haʻu ʻa hoku ngaahi filí kiate kimoutolu ke tuli ʻa kimoutolu mei hoku [a]fonua leleí, ʻa ia kuó u fakatapui ke hoko ko e fonua ko Saioné, ʻio mei homou ngaahi fonua ʻomoutolú ʻi he hili ʻa e ngaahi fakamoʻoni ko ʻeni, ʻa ia kuo mou ʻomi ki hoku ʻaó ʻo talatalaakiʻi ai ʻa kinautolú, ke mou fakamalaʻiaʻi ʻa kinautolu;

25 Pea ʻilonga ʻa kinautolu te mou fakamalaʻiaʻí, te u fakamalaʻiaʻi, pea te mou sāuni maʻaku ki hoku ngaahi filí.

26 Pea ʻe ʻiate kimoutolu ʻa hoku lotolotongá ʻio ʻi he [a]sāuni maʻaku ki hoku ngaahi filí, ʻo aʻu ki he toʻu tangata hono tolu mo hono fā ʻo kinautolu ʻoku fehiʻa kiate aú.

27 Tuku ke ʻoua naʻa ilifia ha tangata ke tuku hifo ʻene moʻuí koeʻuhi ko au; he ʻilonga ia ʻoku [a]tuku hifo ʻa ʻene moʻuí koeʻuhi ko aú te ne toe ʻilo ia.

28 Pea ʻilonga ia ʻoku ʻikai te ne loto-fiemālie ke tuku hifo ʻa ʻene moʻuí koeʻuhi ko aú ʻoku ʻikai ko ʻeku ākonga ia.

29 Ko hoku lotó ke hiki hake ʻe heʻeku tamaioʻeiki ko [a]Sitenei Likitoní ʻa hono leʻó ʻi he ngaahi fakatahaʻanga lotu ʻi he ngaahi fonua fakahahaké, ʻi he teuteuʻi ʻo e ngaahi potu siasí ke tauhi ʻa e ngaahi fekau ʻa ia kuó u fai kiate kinautolu ʻo kau ki hono fakafoki mai mo e huhuʻi ʻo Saioné.

30 Ko hoku lotó ke ʻoua naʻa foki ʻa ʻeku tamaioʻeiki ko Paʻale P. [a]Pālatí mo ʻeku tamaioʻeiki ko Laimani Uaití ki he fonua ʻo hona kāingá, kae ʻoua ke na uki mai ha ngaahi kaungā-fononga ke ʻalu hake ki he fonua ko Saioné, ʻo tautau toko hongofulu, pe toko uofulu, pe toko nimangofulu, pe toko teau, kae ʻoua kuó na maʻu ʻo aʻu ki he toko nimangeau mei he [b]mālohinga ʻo hoku falé.

31 Vakai ko hoku lotó ʻeni; kole pea te mou maʻu; ka ʻoku [a]ʻikai ke fai maʻu pē ʻe he tangatá ʻa hoku lotó.

32 Ko ia, kapau ʻe ʻikai te mou lava ʻo maʻu ʻa e toko nimangeaú, fekumi faivelenga koeʻuhí ke mou lava ʻapē ʻo maʻu ʻa e toko tolungeau.

33 Pea kapau ʻe ʻikai te mou lava ʻo maʻu ʻa e toko tolungeaú, fekumi faivelenga koeʻuhí ke mou lava ʻapē ʻo maʻu ʻa e toko teau.

34 Ka ko e moʻoni ʻoku ou pehē kiate kimoutolu, ʻoku ou fai ha fekau kiate kimoutolu, ke ʻoua naʻa mou ʻalu hake ki he fonua ko Saioné kae ʻoua ke mou maʻu ʻa e toko teau ʻo e mālohinga ʻo hoku falé, ke nau ʻalu atu fakataha mo kimoua ki he fonua ko Saioné.

35 Ko ia ai, ʻo hangē ko ʻeku lea kiate kimoutolú, kole pea te mou maʻu; lotu fakamātoato koeʻuhí heiʻilo naʻa ʻalu mo kimoutolu ʻa ʻeku tamaioʻeiki ko Siosefa Sāmita, ko e Siʻí, ʻo pule ʻi he lotolotonga ʻo hoku kakaí, pea fokotuʻu ʻa hoku puleʻangá ʻi he fonua kuo [a]fakatapuí, pea fokotuʻu ʻa e fānau ʻo Saioné ʻi he ngaahi fono mo e ngaahi fekau ʻa ia kuo foaki pea ʻe foaki atu kiate kimoutolú.

36 ʻOku fakahoko ʻa e ikuna mo e nāunau kotoa pē kiate kimoutolu tuʻunga ʻi hoʻomou tui [a]faivelengá, mo e ngaahi [b]lotu ʻi he tuí.

37 Tuku ke fononga ʻa ʻeku tamaioʻeiki ko Paʻale P. Palatí mo ʻeku tamaioʻeiki ko Siosefa Sāmita, ko e Siʻí.

38 Tuku ke fononga ʻa ʻeku tamaioʻeiki ko Laimani Uaití mo ʻeku tamaioʻeiki ko Sitenei Likitoní.

39 Tuku ke fononga ʻa ʻeku tamaioʻeiki ko Hailame Sāmitá mo ʻeku tamaioʻeiki ko Feletiliki G. Uiliamisí.

40 Tuku ke fononga ʻa ʻeku tamaioʻeiki ko ʻOasoni Haití mo ʻeku tamaioʻeiki ko ʻOasoni Palatí, ki ha potu pē ʻa ia ʻe faleʻi ʻe heʻeku tamaioʻeiki ko Siosefa Sāmita, ko e Siʻí kiate kinautolú, ʻi hono fakahoko ʻo e ngaahi fekau ko ʻeni ʻa ia kuó u fai kiate kimoutolú, pea tuku ʻa hono toé ki hoku nimá. ʻE pehē. ʻĒmeni.

- ◀1a
T&F 43:8.

- ◀b
T&F 101:43–62.

- ◀2a
T&F 101:1; 109:47.

- ◀3a
ʻAlamā 14:10–11; 60:13.

- ◀4a
T&F 95:1. FFL Valokí, Valokiʻí.

- ◀b
T&F 101:2; 105:2–6.

- ◀5a
FFL Akonakí (nauna).

- ◀7a
T&F 35:24. FFL Talangofuá.

- ◀b
Taniela 2:44.

- ◀c
Taniela 7:27.

- ◀d
FFL Māʻoniʻoní, Kau.

- ◀e
T&F 38:20.

- ◀8a
Mōsaia 1:13; T&F 82:10.

- ◀9a
1 Nīfai 21:6.

- ◀10a
Mātiu 5:13–16; T&F 101:39–40.

- ◀11a
T&F 101:18.

- ◀12a
Fakahā 7:13–14; T&F 58:4; 112:13.

- ◀16a
ʻEke. 3:2–10; T&F 107:91–92. FFL Mōsese.

- ◀17a
FFL Fuakava Faka-ʻĒpalahamé; ʻĒpalahame—Ko e hako ʻo ʻĒpalahamé.

- ◀19a
FFL ʻĀngeló, Kau.

- ◀b
T&F 84:18–24.

- ◀20a
ʻEke. 14:19–20.

- ◀b
T&F 100:13.

- ◀21a
T&F 101:55–58.

- ◀b
FFL Ngoue Vaine ʻa e ʻEikí.

- ◀22a
T&F 35:13–14; 105:16, 29–30.

- ◀23a
T&F 42:35–36; 57:5–7; 58:49–51; 101:68–74.

- ◀24a
T&F 29:7–8; 45:64–66; 57:1–2.

- ◀26a
T&F 97:22.

- ◀27a
Mātiu 10:39; Luke 9:24; T&F 98:13–15; 124:54.

- ◀29a
FFL Likitoni, Sitenei.

- ◀30a
FFL Pālati, Paʻale Paaka.

- ◀b
T&F 101:55.

- ◀31a
T&F 82:10.

- ◀35a
T&F 84:31.

- ◀36a
FFL Faivelengá.

- ◀b
T&F 104:79–82.

VAHE 104

Ko e fakahā naʻe fai kia Siosefa Sāmita ko e Palōfitá, ʻi he ʻaho 23 ʻEpeleli 1834, ʻo kau ki he kautaha uouongatahá, pe ko e kautaha ʻo e Siasí kuo fokotuʻu ke ʻaonga ki he kakai masivá (History of the Church, 2:54–60). Ko e taimi ʻeni naʻe fai ai ʻa e fakataha alēlea ʻa e Kau Palesiteni ʻUluakí mo e kau taulaʻeiki lahi kehe, ʻa ia naʻe fakakaukauʻi ai ʻa e ngaahi fiemaʻu fakatuʻasino ʻoku fie maʻu vave ʻe he kakaí. Naʻe pau ke taʻofi fakataimi ʻa e kautaha uouongataha ʻi Ketilaní pea toe fokotuʻu foʻou, pea ke vahevahe ʻa e ngaahi koloá ki he ngaahi tufakanga tauhi ʻe vahevahe ia ʻi he kau mēmipa ʻo e kautahá.

1–10, Ko e Kau Māʻoniʻoni ko ia ʻoku nau maumauʻi ʻa e ngaahi lao ʻo e kautaha uouongatahá ʻe fakamalaʻiaʻi ʻa kinautolu; 11–16, ʻOku tokonaki ʻe he ʻEikí maʻa ʻene Kau Māʻoniʻoní ʻi heʻene founga ʻaʻana; 17–18, ʻOku hanga ʻe he fono ʻo e ongoongoleleí ʻo puleʻi ʻa e anga hono tokangaʻi ʻo e masivá; 19–46, ʻOku fakamahinoʻi mai ʻa e ngaahi tufakanga tauhi mo e ngaahi tāpuaki ʻo e niʻihi tokolahi ʻo e kau tangatá; 47–53, Kuo pau ke ngāue mavahevahe pē ʻa e kautaha uouongataha ʻi Ketilaní mei he kautaha ʻi Saione; 54–66, ʻOku fokotuʻu ʻa e tauhiʻanga koloa toputapu ʻa e ʻEikí ki hono pulusi ʻo e ngaahi tohi folofolá; 67–77, Kuo pau ke ngāue ʻa e tauhiʻanga koloa fakakātoa ʻo e kautaha uouongatahá ʻo makatuʻunga ʻi he felototahaʻaki; 78–86, Ko kinautolu ʻoku nau kau ki he kautaha uouongatahá kuo pau ke nau totongi honau ngaahi moʻua kotoa pē, pea ʻe fakahaofi ʻa kinautolu ʻe he ʻEikí mei honau ngaahi moʻua fakapaʻangá.

1 Ko e moʻoni ʻoku ou pehē kiate kimoutolu, ʻe hoku ngaahi kaumeʻa, ʻoku ou fai kiate kimoutolu ha akonaki, mo ha fekau, ʻoku kau ki he ngaahi koloa kotoa pē ʻa ia ʻoku maʻu ʻe he kautahá, ʻa ia naʻá ku fekau ke langa hake mo fokotuʻu, ke hoko ko ha [a]kautaha uouongatahá, pea ko e kautaha taʻengata ke ʻaonga ki hoku siasí, pea ki hono fakamoʻui ʻo e tangatá kae ʻoua ke u haʻu—

2 ʻAki ʻa e talaʻofa taʻe-faʻa-liliu mo taʻe-feliliuaki ʻo pehē, kapau ʻe faivelenga ʻa kinautolu kuó u fekauʻí ʻe tāpuakiʻi ʻa kinautolu ʻaki ha ngaahi tāpuaki lahi ʻaupito;

3 Ka ʻo kapau ʻe ʻikai te nau faivelenga te nau ofi ki he fakamalaʻia.

4 Ko ia, ko e meʻa ʻi he ʻikai ke tauhi ʻe ha niʻihi ʻo ʻeku kau tamaioʻeikí ʻa e fekaú, ka kuo nau maumauʻi ʻa e fuakavá ko e tupu mei he [a]mānumanú, pea ʻi he ngaahi lea kākaá, ko ia kuó u fakamalaʻiaʻi ai ʻa kinautolu ʻaki ʻa e malaʻia mamafa mo fakamamahi ʻaupito.

5 He ko au, ko e ʻEikí, kuó u tuʻutuʻuni ʻi hoku lotó, kapau ʻe ʻi ai ha tangata ʻoku kau ki he kautahá ʻe ʻiloʻi ʻoku maumau-fono, pe, ʻi hono ʻai ʻe tahá, kapau te ne maumauʻi ʻa e fuakava ʻa ia kuo mou haʻisia ki aí, ʻe malaʻia ia ʻi heʻene moʻuí, pea ʻe malamalaki hifo ia ʻe kinautolu ʻoku ou loto ki ai;

6 He ko au, ko e ʻEikí, ʻe ʻikai [a]manukiʻi au ʻi he ngaahi meʻá ni—

7 Pea ʻoku fai ʻeni kotoa koeʻuhí ke ʻoua naʻa fakahalaiaʻi ʻa e kau taʻehalaia ʻiate kimoutolú fakataha mo e kau taʻe-angatonú; pea ke ʻoua naʻa hao ʻa e kau halaia ʻiate kimoutolú; koeʻuhi he ko au, ko e ʻEikí, kuó u talaʻofa kiate kimoutolu ha [a]kalauni ʻo e nāunau ʻi hoku nima toʻomataʻú.

8 Ko ia, kapau ʻe ʻilo koe kau maumau-fono ʻa kimoutolu, ʻe ʻikai te mou hao mei heʻeku ʻitá ʻi hoʻomou moʻuí.

9 Kapau ʻe [a]tuʻusi atu ʻa kimoutolu koeʻuhi ko e maumau-fono, ʻe ʻikai te mou lava ʻo hao mei he ngaahi [b]fakatanga ʻa [c]Sētané ʻo aʻu ki he ʻaho ʻo e huhuʻí.

10 Pea ʻoku ou foakí ni kiate kimoutolu ʻa e mālohi ʻo fai atu mei he houa ko ʻení, ʻo kapau ʻe ʻilo ko e maumau-fono ha tangata ʻiate kimoutolu, ʻoku kau ki he kautahá, ʻo ʻikai te ne fakatomala mei he koví, ke mou tukuange ia ki he ngaahi fakatanga ʻa Sētané; pea ʻe ʻikai te ne maʻu ha mālohi ke [a]fakahoko ha kovi kiate kimoutolu.

11 Ko e poto ia ʻiate au; ko ia, ʻoku fai ʻa e fekau kiate kimoutolu, ke mou fokotuʻutuʻu ʻa kimoutolu pea vahe ki he tangata taki taha ʻa hono [a]lakanga tauhí;

12 Koeʻuhí ke fai ʻe he tangata kotoa pē ha fakamatala kiate au ki he anga ʻo hono lakanga tauhi kuo vahe kiate iá.

13 He ʻoku taau mo au, ko e ʻEikí, ke u fokotuʻu ʻa e tangata kotoa pē ke ne [a]fakamatala ki heʻene hoko ko e [b]tauhi ki he ngaahi tāpuaki fakamāmaní, ʻa ia kuó u ngaohi mo teuteu maʻa hoku kakaí.

14 Ko au, ko e ʻEikí, naʻá ku fofola ʻa e ngaahi langí, mo [a]faʻu ʻa e māmaní, ko ʻeku [b]ngāue pē ʻaʻaku ia; pea ko e ngaahi meʻa kotoa pē ʻi aí ʻoku ʻaʻaku ia.

15 Pea ko ʻeku taumuʻá ke tauhi ʻa ʻeku kau māʻoniʻoní, he ʻoku ʻaʻaku ʻa e ngaahi meʻa kotoa pē.

16 Ka kuo pau ke fai ia ʻi heʻeku [a]founga pē ʻaʻakú; pea vakai ko e founga ʻeni kuo tuʻutuʻuni ʻe au, ko e ʻEikí, ke tauhi ai ʻa ʻeku kau māʻoniʻoní, ke hakeakiʻi ʻa e kakai [b]masivá, ʻi hono fakatōkilaloʻi ʻo e kakai koloaʻiá.

17 He ʻoku fonu ʻa e [a]māmaní, pea ʻoku ʻi ai ha ngaahi meʻa feʻunga pea hulu ange; ʻio, naʻá ku teuteu ʻa e ngaahi meʻa kotoa pē, pea kuó u tuku ki he fānau ʻa e tangatá ke nau [b]fili maʻanautolu pē.

18 Ko ia, kapau ʻe toʻo ʻe ha tangata ha meʻa mei he [a]meʻa lahi ʻa ia kuó u ngaohí, ʻo ʻikai foaki hono ʻinasí ki he [b]masivá mo e paeá ʻo fakatatau ki he [c]fono ʻo ʻeku ongoongoleleí, te ne hiki hake ʻa hono matá ʻi [d]heli fakataha mo e kakai angahalá, kuó ne ʻi he fakamamahi.

19 Pea ko ʻeni, ko e moʻoni ʻoku ou pehē kiate kimoutolu, ʻo kau ki he ngaahi koloa ʻa e [a]kautahá—

20 Tuku ke vaheʻi ki heʻeku tamaioʻeiki ko Sitenei Likitoní ʻa e ʻapi ʻa ia ʻokú ne lolotonga nofo aí, pea mo e konga kelekele ʻoku ʻi ai ʻa e fale ngaohi kiliʻimanú ke hoko ko hono lakanga tauhi, ke tauhi ʻaki ia lolotonga ʻene ngāue ʻi heʻeku ngoue vainé, ʻo fakatatau ki hoku lotó, ʻi he taimi te u fekauʻi ai iá.

21 Pea tuku ke fai ʻa e ngaahi meʻa kotoa pē ʻo fehoanaki mo e fealeaʻaki ʻa e kautahá, mo e felototahaʻaki pe ko e leʻo ʻo e kautahá, ʻa ia ʻoku nau nofo ʻi he fonua ko Ketilaní.

22 Pea ko e lakanga tauhi mo e tāpuaki ko ʻení, ko au, ko e ʻEikí, ʻoku ou tuku ki heʻeku tamaioʻeiki ko Sitenei Likitoní ke hoko ko ha tāpuaki kiate ia, pea mo hono hakó ki mui ʻiate ia;

23 Pea te u fakalahi ʻo liunga lahi ʻa e ngaahi tāpuaki kiate ia, ʻo kapau te ne loto-fakatōkilalo ʻi hoku ʻaó.

24 Pea ko e tahá, tuku ke vaheʻi ki heʻeku tamaioʻeiki ko Māteni Hālisí, ke hoko ko hono lakanga tauhi, ʻa e konga kelekele ʻa ia naʻe maʻu ʻe heʻeku tamaioʻeiki ko Sione Sionisoní ko e fetongi ʻo hono ʻuluaki tofiʻá, maʻana pea mo hono hako ki mui ʻiate iá;

25 Pea kapau te ne faivelenga, te u fakalahi ke liunga lahi ʻa e ngaahi tāpuakí kiate ia mo hono hako ki mui ʻiate iá.

26 Pea tuku ke foaki ʻe heʻeku tamaioʻeiki ko Māteni Hālisí ʻa ʻene ngaahi paʻangá ki hono malanga ʻaki ʻo ʻeku ngaahi leá, ʻo fakatatau ki he tuʻutuʻuni ʻe fai ʻe heʻeku tamaioʻeiki ko Siosefa Sāmita, ko e Siʻí.

27 Pea ko e tahá, tuku ke maʻu ʻe heʻeku tamaioʻeiki ko Feletiliki G. Uiliamisí ʻa e ʻapi ʻa ia ʻokú ne lolotonga nofo aí.

28 Pea tuku ke maʻu ʻe heʻeku tamaioʻeiki ko ʻŌliva Kautelé ʻa e kelekele ʻa ia kuo vaheʻi ʻo fehokotaki mo e fale ʻa ia ʻe ngāue ʻaki ko e fale pākí, ʻa ia ko e konga kelekele fika ʻuluakí, pea mo e konga kelekele foki ʻoku nofo ai ʻa ʻene tamaí.

29 Pea tuku ke maʻu ʻe heʻeku ongo tamaioʻeiki ko Feletiliki G. Uiliamisí mo ʻŌliva Kautelé ʻa e fale pākí pea mo e ngaahi meʻa kotoa pē ʻoku kau ki aí.

30 Pea ʻe hoko ʻeni ko hona lakanga tauhi ʻa ia ʻe vaheʻi kiate kinaua.

31 Pea kapau te na faivelenga, vakai, te u tāpuakiʻi, mo fakalahi ʻo liunga lahi ʻa e ngaahi tāpuakí kiate kinauá.

32 Pea ko e kamataʻanga ʻeni ʻo e lakanga tauhi kuó u tuʻutuʻuni kiate kinauá, maʻanaua pea mo hona hako ki mui ʻiate kinauá.

33 Pea, kapau te na faivelenga, te u fakalahi ʻo liunga lahi ʻa e ngaahi tāpuakí kiate kinaua mo hona hako ki mui ʻiate kinauá, ʻio ko ha ngaahi tāpuaki liunga lahi.

34 Pea ko e tahá, tuku ke maʻu ʻe heʻeku tamaioʻeiki ko Sione Sionisoní ʻa e fale ʻa ia ʻokú ne lolotonga nofo aí, pea mo e tofiʻá, ʻa hono kotoa tuku kehe pē ʻa e kelekele ʻa ia kuo vaheʻi ke [a]langa ai ʻa hoku ngaahi falé, ʻa ia ʻoku kau ki he tofiʻa ko iá, pea mo e ongo konga kelekele ko ia ʻa ia kuo vaheʻi ki heʻeku tamaioʻeiki ko ʻŌliva Kautelé.

35 Pea kapau te ne faivelenga, te u fakalahi ʻo liunga lahi ʻa e ngaahi tāpuakí kiate ia.

36 Pea ko hoku lotó ke ne fakatau atu ʻa e ngaahi konga kelekele kuo vaheʻi ki hono langa hake ʻo e kolo ʻo ʻeku kau māʻoniʻoní, ʻo fakatatau ki he meʻa ʻe fakahā kiate ia ʻe he [a]leʻo ʻo e Laumālié, pea fakatatau ki he fealeaʻaki ʻa e kautahá, pea mo e leʻo ʻo e kautahá.

37 Pea ko e kamataʻanga ʻeni ʻo e lakanga tauhi kuó u vaheʻi kiate iá, ke hoko ko ha tāpuaki kiate ia pea mo hono hako ki mui ʻiate iá.

38 Pea kapau te ne faivelenga, te u fakalahi ʻo liunga lahi ʻa e ngaahi tāpuakí kiate ia.

39 Pea ko e tahá, tuku ke vaheʻi ki heʻeku tamaioʻeiki ko Niueli K. [a]Uitenií ʻa e ngaahi fale mo e konga kelekele ʻokú ne lolotonga nofo aí, pea mo e konga kelekele mo e fale ʻoku tuʻu ai ʻa e fale koloá, kae ʻumaʻā foki mo e konga kelekele ʻoku tuʻu ʻi he tuliki ki he tonga ʻo e fale koloá, kae ʻumaʻā foki mo e konga kelekele ʻoku tuʻu ai ʻa e fale ngaohiʻanga efú.

40 Pea kuó u vaheʻi ʻeni kotoa ki heʻeku tamaioʻeiki ko Niueli K. Uitenií ke hoko ko hono lakanga tauhi, ke hoko ko ha tāpuaki kiate ia mo hono hako ki mui ʻiate iá, ke ʻaonga ki he fale koloa ʻo ʻeku kautaha ʻa ia kuó u fokotuʻu ki hoku siteiki ʻi he fonua ko Ketilaní.

41 ʻIo, ko e moʻoni, ko e lakanga tauhi ʻeni kuó u vaheʻi ki heʻeku tamaioʻeiki ko N. K. Uitenií, ʻio ʻa e fale koloa kotoa ko ʻení, kiate ia mo hono [a]fakafofongá, pea mo hono hako ki mui ʻiate iá.

42 Pea kapau te ne faivelenga ʻi he tauhi ʻeku ngaahi fekau, ʻa ia kuó u fai kiate iá, te u fakalahi ke liunga lahi ʻa e ngaahi tāpuakí kiate ia mo hono hako ki mui ʻiate iá, ʻio ko ha ngaahi tāpuaki liunga lahi.

43 Pea ko e tahá, tuku ke vaheʻi ki heʻeku tamaioʻeiki ko Siosefa Sāmita, ko e Siʻí, ʻa e konga kelekele kuo vaheʻi ke langa ai ʻa hoku falé, ʻa ia ʻoku luti ʻe fāngofulu lōloa pea hongofulu mā ua maokupu, kae ʻumaʻā foki mo e tofiʻa ʻa ia ʻoku lolotonga nofo ai ʻa ʻene tamaí;

44 Pea ko e kamataʻanga ʻeni ʻo e lakanga tauhi ʻa ia kuó u vaheʻi kiate iá, ke hoko ko e tāpuaki kiate ia, pea ki heʻene tamaí.

45 He vakai, kuó u tuku ha tofiʻa ki heʻene [a]tamaí, ke tauhi ʻaki ia; ko ia, ʻe lau fakataha ia mo e fale ʻo ʻeku tamaioʻeiki ko Siosefa Sāmita, ko e Siʻí.

46 Pea te u fakalahi ʻo liunga lahi ʻa e ngaahi tāpuakí ki he fale ʻo ʻeku tamaioʻeiki ko Siosefa Sāmita, ko e Siʻí, ʻo kapau te ne faivelenga, ʻio ʻa e ngaahi tāpuaki liunga lahi.

47 Pea ko ʻeni, ʻoku ou fai ʻa e fekau kiate kimoutolu ʻo kau ki Saione, ke ʻoua naʻa mou toe hoko ʻa kimoutolu ko ha kautaha uouongataha mo homou kāinga ʻi Saioné, ka ʻi he founga pē ko ʻení—

48 Hili hono fokotuʻutuʻu ʻa kimoutolú, ʻe ui ʻa kimoutolu ko e Kautaha Uouongataha ʻo e [a]Siteiki ʻo Saioné, ko e Kolo ko Ketilaní. Pea ko homou kāingá ʻo ka hili hono fokotuʻutuʻu ʻa kinautolú, ʻe ui ʻa kinautolú ko e Kautaha Uouongataha ʻo e Kolo ko Saioné.

49 Pea ʻe fokotuʻutuʻu ʻa kinautolu ʻi honau ngaahi hingoa ʻonautolú, pea ʻi honau hingoa ʻonautolú; pea te nau fai ʻa e ngaahi meʻa ʻi honau hingoa ʻonautolú, pea ʻi honau ngaahi hingoa ʻonautolú pē;

50 Pea ke mou fai hoʻomou ngaahi ngāué ʻi homou hingoa ʻomoutolú pē, pea ʻi homou ngaahi hingoa ʻomoutolú pē.

51 Pea kuó u fekau ke fai ʻeni koeʻuhi ko homou fakamoʻuí, pea mo honau fakamoʻuí foki, ko e tupu mei hono [a]kapusi ʻa kinautolu pea mo e meʻa ʻe hoko maí.

52 Kuo maumauʻi ʻa e ngaahi [a]fuakavá ʻi he maumau-fono, ʻi he [b]mānumanu mo e ngaahi lea kākā—

53 Ko ia, ʻoku veteki ʻa hoʻomou hoko ko e kautaha uouongataha mo homou kāingá, pea ʻoku ʻikai te mou toe haʻisia kiate kinautolu kae ngata pē ʻo aʻu mai ki he houa ko ʻení, tuku kehe pē ʻi he foungá ni, ʻo hangē ko ʻeku leá, ʻi hono nō ʻo ha paʻanga ʻo fakatatau mo e fealeaʻaki ʻa e kautahá ni ʻi he alealea, ʻo hangē ko e meʻa ʻe faingamālie ke fai ʻi he tuʻunga ʻoku mou ʻi aí pea mo ia ʻe tuʻutuʻuni ʻe he leʻo ʻo e fakatahá.

54 Pea ko e tahá, ʻoku ou fai ha fekau kiate kimoutolu ʻo kau ki homou lakanga tauhi ʻa ia kuó u vaheʻi kiate kimoutolú.

55 Vakai, ʻoku ʻaʻaku ʻa e ngaahi koloa kotoa pē ko ʻení, ka ʻikai pea ʻoku taʻeʻaonga ʻa hoʻomou tuí, pea ʻoku lau ʻa kimoutolu ko e kau mālualoi, pea kuo maumauʻi ʻa e ngaahi fuakava kuo mou fai kiate aú;

56 Pea kapau ʻoku ʻaʻaku ʻa e ngaahi koloá, tā ko e kau [a]tauhi ʻa kimoutolu; ka ʻikai, pea ʻoku ʻikai ko e kau tauhi ʻa kimoutolu.

57 Ka, ko e moʻoni, ʻoku ou pehē kiate kimoutolu, kuó u tuʻutuʻuni kiate kimoutolu ke mou hoko ko e kau tauhi ki hoku falé, ʻio ko e kau tauhi moʻoni.

58 Pea ko e taumuʻa ʻeni ʻo ʻeku fekau ke mou fokotuʻutuʻu ʻa kimoutolú, ʻio ke pulusi ʻa [a]ʻeku ngaahi leá, ʻa hono kakato ʻo ʻeku ngaahi folofolá, ko e ngaahi fakahā kuó u ʻoatu kiate kimoutolú, pea mo ia ʻa ia te u ʻoatu ʻamui kiate kimoutolu, mei he taimi ki he taimí—

59 Ko hono taumuʻá ke langa hake ʻa hoku siasí mo e puleʻangá ʻi he māmaní, pea teuteuʻi ʻa hoku kakaí ki he [a]taimi te u [b]nofo ai ʻiate kinautolú, ʻa ia ʻoku ofi mai.

60 Pea ke mou teuteuʻi moʻomoutolu ha potu ki ha fale tauhiʻanga koloa, pea fakatapui ia ki hoku hingoá.

61 Pea ke mou fili ha taha ʻiate kimoutolu ke tauhi ʻa e fale tauhiʻanga koloá, pea ʻe fakanofo ia ki he tāpuaki ko ʻení.

62 Pea ʻe ʻi ai ha meʻa fakamaʻu ʻi he fale tauhiʻanga koloá, pea ʻe ʻave ʻa e ngaahi meʻa toputapu kotoa pē ki he fale tauhiʻanga koloá; pea ʻe ʻikai lau ia ʻe ha tangata ʻiate kimoutolu ko ʻene meʻa ʻaʻana, pe ko hano konga ʻo ia, koeʻuhi ʻe hoko ko e meʻa ia ʻamoutolu kotoa pē ʻi he loto-taha.

63 Pea ʻoku ou foaki ia kiate kimoutolu ʻo fai atu ai pē mei he houa ko ʻení; pea ko ʻeni, ke mou vakai, ke mou hanga ʻo ngāue ʻaki ʻa e lakanga tauhi ʻa ia kuó u vaheʻi kiate kimoutolú, tuku kehe pē ʻa e ngaahi meʻa toputapú, ko hono taumuʻá pē ke paaki ʻa e ngaahi meʻa toputapú ni ʻo hangē ko ʻeku leá.

64 Pea ko e [a]tupu ʻoku maʻu mei he ngaahi meʻa toputapú ʻe maʻu ia ʻi he fale tauhiʻanga koloá, pea ʻe ʻi ai ha meʻa fakamaʻu ʻi ai; pea ʻe ʻikai ngāue ʻaki pe toʻo atu ia mei he fale tauhiʻanga koloá ʻe ha taha, pea ʻe ʻikai vete foki ʻa e meʻa fakamaʻu ʻe ʻai ki aí, tuku kehe pē ʻi he tuʻutuʻuni ʻa e kautahá, pe ʻi he fekau.

65 Pea ʻe pehē ʻa hoʻomou maluʻi ʻa e ngaahi tupu ʻoku maʻu mei he ngaahi meʻa toputapú ʻi he fale tauhiʻanga koloá, koeʻuhi ko ha ngaahi taumuʻa toputapu mo māʻoniʻoni.

66 Pea ʻe ui ʻeni ko e fale tauhiʻanga koloa toputapu ʻo e ʻEikí; pea ʻe tauhi ʻi ai ha meʻa fakamaʻu koeʻuhí ke māʻoniʻoni mo fakatapui ia ki he ʻEikí.

67 Pea ko e tahá, ʻe ʻi ai mo ha fale tauhiʻanga koloa ʻe taha ʻe teuteuʻi, pea fili mo ha tangata tauhi paʻanga ke tauhi ʻa e fale tauhiʻanga koloá, pea ʻe ʻai ha meʻa fakamaʻu ki ai;

68 Pea ko e ngaahi paʻanga kotoa pē te mou maʻu ʻi homou ngaahi lakanga tauhí, ʻi hono fakatupu ʻo e ngaahi koloa ʻa ia kuó u vaheʻi kiate kimoutolú, ʻi he ngaahi fale, pe ʻi he ngaahi konga fonua, pe ʻi he fanga pulu, pe ʻi he ngaahi meʻa kotoa pē tuku kehe pē ʻa e ngaahi tohi māʻoniʻoni mo toputapú, ʻa ia kuó u taʻofi kiate au pē, koeʻuhi ko ha ngaahi taumuʻa māʻoniʻoni mo toputapu, ʻe lī ia ki he fale tauhiʻanga koloá ʻi hoʻomou maʻu leva ha ngaahi paʻangá, ʻi he laui teau, pe laui nimangofulu, pe laui uofulu, pe laui hongofulu, pe laui nima.

69 Pe ʻi hono ʻai ʻe tahá, kapau ʻe maʻu ʻe ha tangata ʻiate kimoutolu ʻa e paʻanga ʻe nima, tuku ke ne lī ia ki he fale tauhiʻanga koloá; pe kapau te ne maʻu ʻa e hongofulu, pe uofulu, pe nimangofulu, pe teau, tuku ke ne fai pehē pē foki;

70 Pea ke ʻoua naʻa pehē ʻe ha taha ʻiate kimoutolu ko ʻene meʻa ia ʻaʻana; koeʻuhí ʻe ʻikai lau ia ko ʻene meʻa, pe ko hano konga ʻo ia.

71 Pea ʻe ʻikai ke ʻi ai hano konga ʻo ia ʻe ngāue ʻaki, pe ʻave mei he fale tauhiʻanga koloá, kae ngata pē ʻi he leʻo mo e loto-taha ʻa e kautahá.

72 Pea ʻe hoko ʻeni ko e leʻo mo e loto-taha ʻo e kautahá—ke pehē ʻe ha tangata ʻiate kimoutolu ki he tauhi paʻangá: ʻOku ʻaonga ke u maʻu ʻeni ke tokoni kiate au ʻi hoku lakanga tauhí—

73 Kapau ko e ngaahi paʻanga ʻe nima ia, pe kapau ko e ngaahi paʻanga ʻe hongofulu, pe uofulu, pe nimangofulu, pe ko ha teau, ʻe ʻoange kiate ia ʻe he tauhi paʻangá ʻa e lahi ʻo e paʻanga ʻokú ne fie maʻu ke tokoni kiate ia ʻi hono lakanga tauhí—

74 Kae ʻoua ke ʻilo ko e tokotaha maumau-fono ia, pea ʻoku fakahaaʻi ʻo mahinongofua ia ʻi he ʻao ʻo e fakataha alēlea ʻo e kautahá ko e tauhi taʻe-angatonu mo [a]taʻe-fakapotopoto ia.

75 Ka ʻi he lolotonga ʻene kei failelei, peá ne faivelenga mo anga-fakapotopoto ʻi hono lakanga tauhí, ʻe hoko ʻeni ko ʻene fakaʻilonga ki he tauhi paʻangá ke ʻoua naʻa taʻofi ʻe he tauhi paʻangá.

76 Ka ʻo kapau ʻe maumau-fono, ʻe haʻisia ʻa e tauhi paʻangá ki he alea mo e leʻo ʻo e kautahá.

77 Pea kapau ʻe ʻilo ko e tauhi taʻe-angatonu mo taʻe-fakapotopoto ʻa e tauhi paʻangá, ʻe haʻisia ia ki he alea mo e leʻo ʻo e kautahá, pea ʻe fakahifo ia mei hono lakangá, pea ʻe fili ha tokotaha [a]kehe ke fetongi ia.

78 Pea ko e tahá, ko e moʻoni ʻoku ou pehē kiate kimoutolu ʻo kau ki homou ngaahi moʻuá—vakai ko hoku lotó ke mou [a]totongi ʻa homou ngaahi [b]moʻua kotoa pē.

79 Pea ko hoku lotó ke mou [a]fakavaivaiʻi ʻa kimoutolu ʻi hoku ʻaó, ʻo maʻu ʻa e tāpuakí ni tuʻunga ʻi hoʻomou [b]faivelengá mo e loto-fakatōkilaló, pea mo e lotu ʻi he tuí.

80 Pea kapau te mou faivelenga pea loto-fakatōkilalo, pea ngāue ʻaki ʻa e [a]lotu ʻi he tuí, vakai, te u fakamolū ʻa e loto ʻo kinautolu ʻoku mou moʻua ki aí, kae ʻoua ke u ʻoatu ha ngaahi meʻa kiate kimoutolu ke fakaʻataʻatā ai ʻa kimoutolu.

81 Ko ia, tohi fakavavevave ki Niu ʻIoke pea tohi ʻo fakatatau ki he meʻa ʻe fakahā atu ʻe hoku [a]Laumālié; pea te u fakamolū ʻa e loto ʻo kinautolu ʻoku mou moʻua ki aí, ke toʻo atu mei honau ʻatamaí ʻa e loto ke fakahoko ha faingataʻa kiate kimoutolú.

82 Pea fakatatau ki hoʻomou [a]loto-fakatōkilalo pea faivelenga mo ui ki hoku hingoá, vakai, te u tuku kiate kimoutolu ke [b]ikuna.

83 ʻOku ou fai kiate kimoutolu ha talaʻofa, ʻe fakahaofi ʻa kimoutolu heni ʻo tuʻo taha mei homou pōpulá.

84 Pea fakatatau ki hoʻomou maʻu ha faingamālie ke nō ha paʻanga ʻi he laui teau, pe lau afe, ʻo aʻu ki hoʻomou nō ha meʻa feʻunga ke fakahaofi ʻa kimoutolu mei he pōpulá, ko e faingamālie ia ʻomoutolu.

85 Pea ʻoatu hoʻomou ngaahi koloa kuó u tuku ki homou nimá ko e koloa maluʻi ʻo tuʻo taha heni, ʻi hono ʻoatu homou ngaahi hingoá ʻi he loto-taha pe ʻi ha toe founga, ʻo hangē ko e meʻa ʻe hā ngali lelei kiate kimoutolú.

86 ʻOku ou foaki kiate kimoutolu ʻa e faingamālie ko ʻení, ʻo tuʻo taha pē; pea vakai, kapau te mou hanga ke fai ʻa e ngaahi meʻa kuó u fakahā kiate kimoutolú, ʻo fakatatau ki heʻeku ngaahi fekaú, ʻoku ʻaʻaku ʻa e ngaahi meʻá ni kotoa pē, pea ko ʻeku kau tauhi ʻa kimoutolu, pea ʻe ʻikai tuku ʻe he pulé ke maumauʻi ʻa hono falé. ʻE pehē. ʻĒmeni.

- ◀1a
T&F 78:3–15. FFL Kautaha Uouongatahá.

- ◀4a
FFL Mānumanú.

- ◀6a
Kalētia 6:7–9.

- ◀7a
ʻĪsaia 62:3; T&F 76:56. FFL Nāunaú.

- ◀9a
FFL Tuʻusi mei he Siasí.

- ◀b
T&F 82:21.

- ◀c
FFL Tēvolo.

- ◀10a
T&F 109:25–27.

- ◀11a
T&F 42:32. FFL Lakanga Tauhí.

- ◀13a
FFL Ala ʻEkeʻi mei ha Taha ʻa ʻEne Ngaahi Ngāué.

- ◀b
T&F 72:3–5, 16–22.

- ◀14a
ʻĪsaia 42:5; 45:12. FFL Fakatupú.

- ◀b
Same 19:1; 24:1.

- ◀16a
T&F 105:5. FFL Uelofeá.

- ◀b
1 Sam. 2:7–8; Luke 1:51–53; T&F 88:17.

- ◀17a
T&F 59:16–20. FFL Māmaní.

- ◀b
FFL Tauʻatāina ke Filí.

- ◀18a
Luke 3:11; Sēmisi 2:15–16.

- ◀b
LFkt. 14:21; Mōsaia 4:26; T&F 52:40.

- ◀c
T&F 42:30.

- ◀d
Luke 16:20–31.

- ◀19a
FFL Kautaha Uouongatahá.

- ◀34a
T&F 94:3, 10.

- ◀36a
FFL Fakahaá.

- ◀39a
FFL Uitenī, Niueli K.

- ◀41a
T&F 84:112–113.

- ◀45a
T&F 90:20. FFL Sāmita, Siosefa, ko e Lahí.

- ◀48a
T&F 82:13; 94:1; 109:59. FFL Siteiki.

- ◀51a
T&F 109:47.

- ◀52a
FFL Fuakavá.

- ◀b
FFL Mānumanú.

- ◀56a
FFL Lakanga Tauhí.

- ◀58a
FFL Liliu ʻa Siosefa Sāmitá (LSS).

- ◀59a
FFL Nofo Tuʻí.

- ◀b
T&F 1:35–36; 29:9–11.

- ◀64a
FK ngaahi tupu, pe paʻanga ʻoku maʻu mai.

- ◀74a
Luke 16:1–12.

- ◀77a
T&F 107:99–100.

- ◀78a
T&F 42:54.

- ◀b
FFL Moʻuá.

- ◀79a
FFL Loto-fakatōkilaló.

- ◀b
FFL Faivelengá.

- ◀80a
Sēmisi 5:15.

- ◀81a
FFL Laumālie Māʻoniʻoní.

- ◀82a
Luke 14:11; T&F 67:10.

- ◀b
T&F 103:36.

VAHE 105

Ko e fakahā naʻe fai mai ʻia Siosefa Sāmita ko e Palōfitá, ʻi he kauvai ʻo e Vaitafe Taumātaʻú, ʻi Mīsuli, ʻi he ʻaho 22 Sune 1834 (History of the Church, 2:108–111). Naʻe ʻāsili ai pē ʻa e lahi ange ʻa e fakatanga ʻa e kakai fakamoveuveú ki he Kāingalotu ʻi Mīsulí; pea naʻe ʻi ai ʻa e ngaahi kulupu naʻe fokotuʻu mei ha ngaahi vahefonua lahi ʻa ia naʻa nau fakahā ʻa ʻenau fakakaukau ke fakaʻauha ʻa e kakaí. Naʻe haʻu ʻa e Palōfitá mei Ketilani ʻo taki mai ha kaungā-fononga ʻa ia naʻe ui ko e ʻApitanga ʻo Saioné, ʻo nau ʻomi ʻa e vala mo e ngaahi koloa kehe. Naʻe lolotonga ha mālōlō ʻa e kaungā-fononga ko ʻení ʻi he kauvai ʻo e Vaitafe ko Taumātaʻú, naʻe maʻu ai ʻe he Palōfitá ʻa e fakahaá.

1–5, ʻE langa hake ʻa Saione ʻi he tauhi ki he fono fakasilesitiale; 6–13, ʻOku fakatatali hono huhuʻi ʻo Saioné ʻo kiʻi fuofuoloa siʻi; 14–19, ʻE fai ʻe he ʻEikí ʻa e ngaahi tau ʻa Saioné; 20–26, Kuo pau ke fakapotopoto pea ʻoua ʻe pōlepole ʻa e Kāingalotú koeʻuhi ko ha ngaahi ngāue lalahi ʻi heʻenau tānaki maí; 27–30, ʻOku totonu ke fakatau mai ʻa e ngaahi konga kelekele ʻi he vahefonua Siakisoní mo e ngaahi vahefonua ofi maí; 31–34, Kuo pau ke maʻu ʻe he kaumātuʻá ha fakakoloa ʻi he fale ʻo e ʻEikí ʻi Ketilani; 35–37, ʻE fakamāʻoniʻoniʻi ʻa e Kāingalotu kuo ui mo filí; 38–41, Kuo pau ke hiki hake ʻe he Kāingalotú ha fuka ʻo e melino ki he māmaní.

1 Ko e moʻoni ʻoku ou pehē kiate kimoutolu kuo kātoa fakataha ke ʻiloʻi hoku loto ʻo kau ki he [a]huhuʻi ʻo hoku kakai kuo ngaohikoviʻí—

2 Vakai, ʻoku ou pehē kiate kimoutolu, ka ne taʻeʻoua ʻa e ngaahi [a]maumau-fono ʻa hoku kakaí, ʻa ia ko ʻeku lau ki he siasí kae ʻikai ki ha toko taha pē, pehē kuo ʻosi fakahaofi ʻa kinautolu ʻi he taimí ni.

3 Kae vakai, kuo ʻikai te nau ako ke talangofua ki he ngaahi meʻa naʻá ku ʻekeʻi ʻi honau nimá, ka ʻoku nau fonu ʻi he faʻahinga kovi kotoa pē, pea ʻoku ʻikai te nau [a]foaki ʻenau ngaahi koloá, ʻo hangē ko ia ʻoku taau mo e kau māʻoniʻoní, ki he masivá mo e faingataʻaʻia ʻiate kinautolú;

4 Pea ʻoku ʻikai te nau [a]uouongataha ʻo hoa mo e loto-taha ʻoku fie maʻu ʻe he fono ʻo e puleʻanga fakasilesitialé;

5 Pea ʻoku ʻikai lava ke langa hake ʻa [a]Saione [b]kae ngata pē ʻi he ngaahi tefitoʻi moʻoni ʻo e [c]fono ʻo e puleʻanga fakasilesitialé; ka ʻikai pehē pea ʻe ʻikai te u lava ke maʻu ia kiate au.

6 Pea ʻoku ʻaonga ke [a]tauteaʻi ʻa hoku kakaí kae ʻoua ke nau ako ke [b]talangofua, ʻo ka pau ʻe fie maʻu, ko e tupu mei he ngaahi meʻa te nau mamahiʻia ai.

7 ʻOku ʻikai te u lea kiate kinautolu kuo ui ke tataki ʻa hoku kakaí, ʻa ia ko e [a]ʻuluaki kaumātuʻa ʻo hoku siasí, he ʻoku ʻikai te nau moʻua kotoa ki he fakahalaiá ni;

8 Ka ʻoku ou lea ʻo kau ki hoku ngaahi potu siasi mamaʻó—ʻoku ʻi ai ʻa e tokolahi te nau pehē: ʻOku ʻi fē ʻa honau ʻOtuá? Vakai, te ne fakahaofi ʻa kinautolu ʻi he taimi ʻo e tuʻutāmakí, ka ʻikai pea ʻe ʻikai te mau ʻalu hake ki Saione, pea te mau tauhi ʻemau ngaahi paʻangá.

9 Ko ia, ko e meʻa ʻi he ngaahi [a]maumau-fono ʻa hoku kakaí, ʻoku ʻaonga ai kiate au ke tatali ʻa ʻeku kaumātuʻá ʻo fuofuoloa siʻi ki hano huhuʻi ʻo Saione—

10 Koeʻuhí ke nau mateuteu foki mo kinautolu, pea koeʻuhí ke akoʻi ʻa hoku kakaí ʻo haohaoa ange, pea nau maʻu ʻa e poto mahení, pea ʻilo ʻo haohaoa ange ki honau [a]fatongiá, pea mo e ngaahi meʻa ʻoku ou ʻekeʻi mei honau nimá.

11 Pea ʻoku ʻikai lava ke fakahoko ʻeni kae ʻoua ke [a]fakakoloaʻi ʻa ʻeku [b]kaumātuʻá ʻaki ʻa e mālohi mei ʻolunga.

12 He vakai, kuó u teuteu ha fuʻu fakakoloaʻi lahi mo e tāpuaki ke [a]lilingi hifo kiate kinautolu, ʻo fakatatau ki heʻenau faitotonu pea fai atu ʻi he loto-fakatōkilalo ʻi hoku ʻaó.

13 Ko ia ʻoku ʻaonga kiate au ke tatali ʻa ʻeku kaumātuʻá ʻo fuofuoloa siʻi, ki hono huhuʻi ʻo Saioné.

14 He vakai, ʻoku ʻikai te u ʻekeʻi ʻi honau nimá ke nau fai ʻa e ngaahi tau ʻa Saioné; he ʻoku hangē ko ʻeku lea ʻi ha fekau ki muʻá, ʻe pehē pē ʻa ʻeku fakahoko iá—te u fai hoʻomou ngaahi [a]taú.

15 Vakai, kuó u fekauʻi atu ʻa e [a]fai fakaʻauhá ke fakaʻauha mo maumauʻi ʻa hoku ngaahi filí; pea ʻe ʻikai ʻosi atu ʻa e ngaahi taʻu lahi ʻe ʻikai tuku ke nau kei toe ke ʻuliʻi ʻa hoku tofiʻá, pea lea [b]taukae ki hoku hingoá ʻi he ngaahi fonua kuó u [c]fakatapui ke tānaki fakataha ai ʻa ʻeku kau māʻoniʻoní.

16 Vakai, kuó u fekau ki heʻeku tamaioʻeiki ko Siosefa Sāmita, ko e Siʻí, ke lea ki he [a]mālohinga ʻo hoku falé, ʻio ʻa ʻeku kau taú, ki heʻeku kau talavoú, mo e kau tangata fatu tangatá, ke nau kātoa fakataha ke huhuʻi ʻa hoku kakaí, pea holoki hifo ʻa e ngaahi taua ʻo hoku ngaahi filí, pea fakamoveteveteʻi ʻa honau [b]kau leʻó;

17 Ka kuo ʻikai ke tokanga ʻa e mālohinga ʻo hoku falé ki heʻeku ngaahi leá.

18 Ka ko e meʻa ʻi he ʻi ai ha niʻihi kuo nau tokanga ki heʻeku ngaahi leá, ko ia kuó u teuteu ai ha tāpuaki pea mo ha [a]fakakoloa maʻanautolu, ʻo kapau te nau fai atu ʻi he faivelengá.

19 Kuó u fanongo ki heʻenau ngaahi lotú, pea te u tali ʻa ʻenau feilaulaú; pea ʻoku ʻaonga kiate au ke ʻomi ʻa kinautolu ʻo aʻu mai ki heni ke siviʻi ʻa ʻenau [a]tuí.

20 Pea ko ʻeni, ko e moʻoni ʻoku ou pehē kiate kimoutolu, ʻoku ou fai ha fekau kiate kimoutolu, ko kinautolu kotoa pē kuo nau haʻu ki hení, pea ʻoku nau lava ʻo nofo ʻi he potu fonua takatakaí, tuku ke nau nofo ai;

21 Pea ko kinautolu ʻoku ʻikai lava ke nofó, ʻa ia ʻoku ʻi ai honau ngaahi fāmili ʻi he hahaké, tuku ke nau nofo ʻo kiʻi fuofuoloa siʻi, ʻo fakatatau ki he tuʻutuʻuni kiate kinautolu ʻe heʻeku tamaioʻeiki ko Siosefá;

22 He te u faleʻi ia ʻi he meʻá ni, pea ko e ngaahi meʻa kotoa pē ʻa ia te ne tuʻutuʻuni kiate kinautolú ʻe fakahoko ia.

23 Pea tuku ʻa hoku kakai kotoa pē ʻoku nofo ʻi he ngaahi potu fonua takatakaí ke nau faivelenga ʻaupito, pea faʻa lotu, pea loto-fakatōkilalo ʻi hoku ʻaó, pea ʻoua ʻe fakahā ʻa e ngaahi meʻa kuó u fakahā kiate kinautolú, kae ʻoua ke ngali mo e poto ʻiate aú ke fakahā ia.

24 ʻOua ʻe lau ki he ngaahi tauteá, pea ʻoua foki te mou [a]pōlepole ʻi he tuí pe ko e ngaahi ngāue maʻongoʻongá, ka ke mou fakatahataha fakalongolongo pē, ki he potu pē ʻe taha ʻo fakatatau ki he lahi ʻo e meʻa ʻe lavá, ʻo fakatatau mo e loto ʻo e kakaí;

25 Pea vakai, te u ngaohi ke ʻofeina mo ʻofaʻi ʻa kimoutolu ʻi honau matá, koeʻuhí ke mou mālōlō ʻi he [a]melino mo e fiemālie, lolotonga hoʻomou pehē ki he kakaí: Feia ʻa e fakamāú mo e fakamaau totonú maʻamautolu ʻo fakatatau ki he laó, pea fakatonutonu maʻamautolu ʻa homau ngaahi ngaohikoviá.

26 Ko ʻeni, vakai, ʻoku ou pehē kiate kimoutolu, ʻe hoku ngaahi kaumeʻa, ʻi he foungá ni ʻe lava ke ʻofeina ai ʻa kimoutolu ʻi he ʻao ʻo e kakaí, kae ʻoua ke tupu ʻo tokolahi ʻa e [a]kau tau ʻa ʻIsilelí.

27 Pea te u fakamolū ʻa e loto ʻo e kakaí, ʻo hangē ko ʻeku fakamolū ʻa e loto ʻo [a]Feló, mei he taimi ki he taimi, kae ʻoua ke lava ʻe heʻeku tamaioʻeiki ko Siosefa Sāmita, ko e Siʻí, mo ʻeku kaumātuʻa, ʻa ia kuó u filí, ha taimi ke tānaki fakataha ʻa e mālohinga ʻo hoku falé.

28 Pea ke fekau atu ha kau tangata [a]poto, ke fakahoko ʻa e meʻa ʻa ia naʻá ku fekau ʻo kau ki hono [b]fakatau mai ʻo e ngaahi konga fonua kotoa pē ʻi he vahefonua Siakisoní ʻa ia ʻe ala lava ʻo fakataú, pea ʻi he ngaahi vahefonua ofi maí.

29 He ko hoku lotó ke fakatau mai ʻa e ngaahi konga fonua ko ʻení; pea hili hono fakatau maí ke maʻu ia ʻe heʻeku kau māʻoniʻoní ʻo fakatatau ki he ngaahi fono ʻo e [a]fakatapuí ʻa ia kuó u ʻoatú.

30 Pea hili hono fakatau mai ʻo e ngaahi konga fonua ko ʻení, te u lau ʻoku taʻehalaia ʻa e ngaahi [a]kau tau ʻo ʻIsilelí ʻi hono maʻu ʻo honau ngaahi konga fonua ʻonautolú, ʻa ia kuo nau ʻosi fakatau ki muʻa ʻaki ʻenau ngaahi paʻangá, pea ʻi hono holoki hifo ʻo e ngaahi taua ʻo hoku ngaahi filí ʻa ia ʻe ʻi aí, pea mo hono fakamoveteveteʻi ʻo ʻenau kau tangata leʻó, mo hono [b]sāuni maʻaku ki hoku ngaahi filí ʻo aʻu ki he toʻu tangata hono tolu mo hono fā ʻo kinautolu ʻoku fehiʻa kiate aú.

31 Kae fuofua tuku ke hoko ʻa ʻeku taú ʻo tokolahi ʻaupito, pea tuku ke [a]fakamāʻoniʻoniʻi ia ʻi hoku ʻaó, koeʻuhí ke hoko ia ʻo fakaʻofoʻofa ʻo hangē ko e laʻaá pea ʻasinisini ʻo hangē ko e [b]māhiná, pea ke fakailifia ʻa hono ngaahi fuká ki he ngaahi puleʻanga kotoa pē;

32 Koeʻuhi ke ngaohi ʻa e ngaahi puleʻanga ʻo e māmaní ke fakamoʻoniʻi ko e puleʻanga ʻo Saioné ko e [a]puleʻanga moʻoni ia ʻo hotau ʻOtuá pea mo hono Kalaisí; ko ia, tuku ke tau [b]moʻulaloa ki hono ngaahi laó.

33 Ko e moʻoni ʻoku ou pehē kiate kimoutolu, ʻoku ʻaonga kiate au ke maʻu ʻe he ʻuluaki kaumātuʻa ʻo hoku siasí ʻa honau [a]fakakoloaʻi mei ʻolunga ʻi hoku falé, ʻa ia kuó u fekau ke langa ki hoku hingoá ʻi he fonua ko Ketilaní.

34 Pea tuku ke fakahoko mo fakamoʻoniʻi ʻa e ngaahi fekau kuó u fai ʻo kau ki Saioné mo hono [a]laó hili hono huhuʻí.

35 Naʻe ʻi ai ha ʻaho ke [a]ui, ka kuo hokosia ʻa e taimi ke ʻi ai ha ʻaho ke fili; pea tuku ke fili ʻa kinautolu ʻoku [b]feʻungá.

36 Pea ʻe fakahā ki heʻeku tamaioʻeikí, ʻi he leʻo ʻo e Laumālié, ʻa kinautolu kuo [a]filí; pea ʻe [b]fakamāʻoniʻoniʻi ʻa kinautolu;

37 Pea kapau te nau muimui ki he [a]akonaki kuo nau maʻú, te nau maʻu ʻa e mālohi ʻi he hili ʻa e ngaahi ʻaho lahi ke fakahoko ʻa e ngaahi meʻa kotoa pē ʻoku kau ki Saioné.

38 Pea ʻoku ou toe pehē kiate kimoutolu, kole ke fakamelino, ʻo ʻikai ngata pē ki he kakai kuo teʻia ʻa kimoutolú, ka ki he kakai fulipē foki;

39 Pea hiki hake ha [a]fuka ʻo e [b]melinó, pea fai ha fanongonongo ʻo e melino ki he ngaahi ngataʻanga ʻo e māmaní;

40 Pea fai ʻa e ngaahi kole ke fakamelino kiate kinautolu kuo teʻia ʻa kimoutolú, ʻo fakatatau ki he leʻo ʻo e Laumālie ʻa ia ʻoku ʻiate kimoutolú, pea ʻe fengāueʻaki fakataha ʻa e ngaahi meʻa [a]kotoa pē ke mou lelei ai.

41 Ko ia, ke mou faivelenga; pea vakai, pea ʻiloange, ʻoku ou [a]ʻiate kimoutolu ʻo aʻu ki he ngataʻangá. ʻE pehē. ʻĒmeni.

- ◀1a
T&F 100:13.

- ◀2a
T&F 104:4–5, 52.

- ◀3a
Ngāue 5:1–11; T&F 42:30. FFL Fakatapuí.

- ◀4a
T&F 78:3–7.

- ◀5a
FFL Saione.

- ◀b
T&F 104:15–16.

- ◀c
T&F 88:22.

- ◀6a
T&F 95:1–2. FFL Valokí, Valokiʻí.

- ◀b
FFL Talangofuá.

- ◀7a
T&F 20:2–3.

- ◀9a
T&F 103:4.

- ◀10a
FFL Fatongiá.

- ◀11a
T&F 38:32; 95:8. FFL ʻEnitaumení.

- ◀b
FFL Kaumātuʻa.

- ◀12a
T&F 110.

- ◀14a
Siosiua 10:12–14; ʻĪsaia 49:25; T&F 98:37.

- ◀15a
T&F 1:13–14.

- ◀b
T&F 112:24–26. FFL Taukaé (ki he ʻOtuá).

- ◀c
T&F 84:3–4; 103:35.

- ◀16a
T&F 101:55; 103:22, 30.

- ◀b
FFL Leʻó, Leʻohí.

- ◀18a
T&F 110:8–10.

- ◀19a
FFL Tuí.

- ◀24a
T&F 84:73. FFL Loto-hīkisiá.

- ◀25a
FFL Melinó.

- ◀26a
Sioeli 2:11.

- ◀27a
Sēnesi 47:1–12.

- ◀28a
T&F 101:73.

- ◀b
T&F 42:35–36.

- ◀29a
T&F 42:30. FFL Fakatapuí; Kautaha Uouongatahá.

- ◀30a
T&F 35:13–14; 101:55; 103:22, 26.

- ◀b
T&F 97:22.

- ◀31a
FFL Fakamāʻoniʻoniʻí.

- ◀b
Hiva 6:10; T&F 5:14; 109:73.

- ◀32a
Fakahā 11:15. FFL Puleʻanga ʻo e ʻOtuá pe Puleʻanga ʻo e Langí.

- ◀b
FFL Puleʻangá.

- ◀33a
T&F 95:8–9. FFL ʻEnitaumení.

- ◀34a
FK ʻOku ui ʻa e T&F 42 ko e “Fonó.”

- ◀35a
FFL Uí, Ui ʻe he ʻOtuá.

- ◀b
FFL Tāú.

- ◀36a
T&F 95:5. FFL Filí (veape).

- ◀b
FFL Fakamāʻoniʻoniʻí.

- ◀37a
FFL Akonakí (nauna).

- ◀39a
FFL Fuká.

- ◀b
FFL Melinó.

- ◀40a
Loma 8:28; T&F 90:24; 100:15.

- ◀41a
Mātiu 28:19–20.

VAHE 106

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 25 Nōvema 1834 (History of the Church, 2:170–171). ʻOku fai mai ʻa e fakahā ko ʻení ʻo fakataumuʻa kia Uāleni A. Kautele, ko e taʻokete ʻo ʻŌliva Kautelé.

1–3, ʻOku ui ʻa Uāleni A. Kautele ke ne hoko ko ha ʻōfisa pule fakalotofonua; 4–5, ʻE ʻikai hoko mai ʻa e Hāʻele ʻAnga Uá ʻo hangē ha kaihaʻa ki he fānau ʻo e māmá; 6–8, ʻOku muimui atu ha ngaahi tāpuaki mahuʻinga ʻi he ngāue faivelenga ʻi he Siasí.

1 Ko hoku lotó ke ui ʻa ʻeku tamaioʻeiki ko Uāleni A. Kautelé mo fakanofo ia ko ha taulaʻeiki lahi pule ki hoku siasí, ʻi he fonua ko [a]Filitamí pea mo e ngaahi potu fonua takatakaí;

2 Pea ke ne malanga ʻaki ʻeku ongoongolelei taʻengatá, pea hiki hake hono leʻó ʻo lea fakatokanga ki he kakaí, ʻo ʻikai ngata ʻi hono feituʻu ʻoʻoná pē, ka ʻi he ngaahi vahefonua ʻoku fehokotaki mo iá;

3 ʻO tuku ʻa hono taimí kotoa ki he lakanga māʻolunga mo toputapu ko ʻení, ʻa ia ʻoku ou faí ni kiate iá, pea [a]fekumi faivelenga ki he [b]puleʻanga ʻo e langí pea mo hono māʻoniʻoní, pea ʻe fakalahi ki ai ʻaki ʻa e ngaahi meʻa ʻaonga kotoa pē; he ʻoku taau mo e [c]tangata ngāué ke ne maʻu ʻene totongí.

4 Pea ko e tahá, ko e moʻoni ʻoku ou pehē kiate kimoutolu, ʻoku [a]ofi ke hoko ʻa e [b]hāʻele mai ʻa e ʻEikí, pea ʻokú ne maʻu atu ʻa e māmaní ʻo hangē ko e [c]kaihaʻa ʻi he poʻulí—

5 Ko ia, nonoʻo homou kongalotó, koeʻuhí ke mou hoko ko e fānau ʻo e [a]māmá, pea ʻe ʻikai [b]maʻu atu ʻa kimoutolu ʻe he ʻaho ko iá ʻo hangē ko ha kaihaʻa.

6 Pea ko e tahá, ko e moʻoni ʻoku ou pehē kiate kimoutolu, naʻe ʻi ai ʻa e fiefia ʻi he langí ʻi he punou hifo ʻa ʻeku tamaioʻeiki ko Uālení ki hoku tokotoko fakatuʻí, ʻo ne fakamavaheʻi ia mei he ngaahi founga ʻa e faʻahinga ʻo e tangatá;

7 Ko ia, ʻoku monūʻia ʻa ʻeku tamaioʻeiki ko Uālení, he te u manavaʻofa kiate ia; pea neongo ʻa e [a]hīkisia ʻo hono lotó, ka te u hiki hake ia ʻo kapau te ne fakavaivaiʻi ia ʻi hoku ʻaó.

8 Pea te u foaki kiate ia ʻa e [a]ʻofa mo e tui pau ʻa ia te ne lava ai ʻo tuʻu; pea kapau te ne hoko atu ai pē ko ha fakamoʻoni alafalalaʻanga mo ha maama ki he siasí, kuó u teuteu ha kalauni moʻona ʻi he ngaahi [b]nofoʻanga ʻo ʻeku Tamaí. ʻE pehē. ʻĒmeni.

- ◀1a
FK ko e kolo ʻo e Tauʻatāiná, Niu ʻIoke, mo e ngaahi feituʻu ofi ki aí.

- ◀3a
Mātiu 6:33.

- ◀b
FFL Puleʻanga ʻo e ʻOtuá pe Puleʻanga ʻo e Langí.

- ◀c
Mātiu 10:10; T&F 31:5.

- ◀4a
FFL ʻAho Fakaʻosí, Ngaahi.

- ◀b
Sēmisi 5:8.

- ◀c
1 Tēsal. 5:2.

- ◀5a
FFL Maama ʻo Kalaisí.

- ◀b
Fakahā 16:15.

- ◀7a
FFL Meʻa Taʻeʻaongá.

- ◀8a
FFL ʻAloʻofá.

- ◀b
Sione 14:2; ʻEta 12:32–34; T&F 59:2; 76:111; 81:6; 98:18.

VAHE 107

Ko e fakahā ʻoku kau ki he Lakanga Fakataulaʻeikí, ʻa ia naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 28 Māʻasi 1835 (History of the Church, 2:209–217). Naʻe fakataha ʻa e Toko Hongofulu Mā Uá ʻi ha fakataha alēlea ʻi he ʻaho kuo lau ki aí, ʻo nau taki taha vete honau ngaahi vaivaí mo e ngaahi fehālākí, pea fakahā honau loto ke fakatomalá, mo fekumi ki ha fakahinohino lahi ange mei he ʻEikí. Naʻe ofi ke nau mātuku atu ki he ngaahi potu fonua kuo vaheʻi ke nau fai ai ʻa e ngāue fakafaifekaú. Neongo naʻe maʻu ha ngaahi konga ʻo e fakahā ko ʻení ʻi he ʻaho kuo lau ki aí, ka ʻoku fakamahinoʻi mai ʻe he ngaahi lekooti fakahisitōliá naʻe ʻi ai ha ngaahi konga ʻe niʻihi naʻe maʻu ia ʻi ha ngaahi taimi kehekehe, mo e niʻihi naʻe maʻu talu mei Nōvema ʻo e 1831.

1–6, ʻOku ʻi ai ha lakanga fakataulaʻeiki ʻe ua: ko e faka-Melekisētekí mo e faka-ʻĒloné; 7–12, Ko kinautolu ʻoku nau maʻu ʻa e Lakanga Taulaʻeiki Faka-Melekisētekí ʻoku nau maʻu ʻa e mālohi ke ngāue ʻi he ngaahi lakanga kotoa pē ʻo e Siasí; 13–17, ʻOku pule ʻa e pīsopé mo hono ongo tokoní ki he Lakanga Taulaʻeiki Faka-ʻĒloné, ʻa ia ʻoku nau fakahoko ʻa e ngaahi ouau fakatuʻasinó; 18–20, ʻOku maʻu ʻe he Lakanga Taulaʻeiki Faka-Melekisētekí ʻa e ngaahi kī ʻo e ngaahi tāpuaki fakalaumālie kotoa pē; ʻoku maʻu ʻe he Lakanga Taulaʻeiki Faka-ʻĒloné ʻa e ngaahi kī ʻo e tauhi mai ʻa e kau ʻāngeló; 21–38, ʻOku hoko ʻa e Kau Palesiteni ʻUluakí, ko e Toko Hongofulu Mā Uá, mo e Kau Fitungofulú ko e ngaahi kōlomu pulé, ʻa ia kuo pau ke fai ʻenau ngaahi tuʻutuʻuní ʻi he loto-taha mo e māʻoniʻoni; 39–52, ʻOku fokotuʻu ʻa e hokohoko fakapēteliaké ʻo kamata meia ʻĀtama kia Noa; 53–57, Naʻe fakataha ʻa e Kau Māʻoniʻoni ʻi muʻá ki ʻĀtama-ʻonitai-ʻĀmani, pea naʻe hā mai ʻa e ʻEikí kiate kinautolu; 58–67, ʻOku fekau ki he Toko Hongofulu Mā Uá ke nau fokotuʻutuʻu maau ʻa e kau ʻōfisa ʻo e Siasí; 68–76, ʻOku hoko ʻa e kau pīsopé ko e kau fakamaau ʻi ʻIsileli; 77–84, ʻOku hoko ʻa e Kau Palesiteni ʻUluakí mo e Toko Hongofulu Mā Uá ko e fakamaau māʻolunga taha ʻi he Siasí; 85–100, ʻOku pule ʻa e kau palesiteni ʻo e Lakanga Fakataulaʻeikí ki heʻenau ngaahi kōlomú taki taha.

1 ʻOku ʻi ai ʻi he siasí ʻa e ongo lakanga fakataulaʻeiki ʻe ua, ʻa ia ko e, Lakanga Taulaʻeiki [a]Faka-Melekisētekí mo e Lakanga Taulaʻeiki [b]Faka-ʻĒloné, ʻa ia ʻoku kau ai ʻa e Lakanga Taulaʻeiki Faka-Līvaí.

2 Ko e ʻuhinga ʻoku ui ʻa e ʻuluakí ko e Lakanga Taulaʻeiki Faka-Melekisētekí koeʻuhí he ko e fuʻu taulaʻeiki lahi maʻongoʻonga pehē fau ʻa [a]Melekisēteki.

3 Ki muʻa ʻi hono ʻahó naʻe ui ia ko e Lakanga Fakataulaʻeiki Toputapu ʻi he [a]Lakanga ʻo e ʻAlo ʻo e ʻOtuá.

4 Ka ko e meʻa pē ke fakaʻapaʻapa pe [a]ʻapasia ai ki he huafa ʻo e ʻOtua Fakalevelevá, koeʻuhi ke ʻoua naʻa fuʻu tuʻo lahi ʻa hono lea ʻaki ʻo hono huafá, ko ia, naʻe ui ʻaki ai ʻe kinautolu, ʻa ia ko e siasí ʻi he ngaahi ʻaho fuoloá, ʻa e lakanga fakataulaʻeiki ko iá ʻo tauhingoa kia Melekisēteki, pe ko e Lakanga Taulaʻeiki Faka-Melekisētekí.

5 Ko e ngaahi mafai pe ngaahi lakanga kehe kotoa pē ʻi he siasí, ko e ngaahi [a]konga pē ia ʻo e lakanga fakataulaʻeiki ko ʻení.

6 Ka ʻoku ʻi ai ʻa e ongo vahe ʻe ua pe ko e ongo ʻulu lalahi ʻe ua—ko e tahá ko e Lakanga Taulaʻeiki Faka-Melekisētekí, pea ko e tahá ko e Lakanga Taulaʻeiki Faka-ʻĒloné pe [a]Faka-Līvaí.

7 ʻOku kau ʻa e lakanga ko e [a]kaumātuʻá ki he lakanga fakataulaʻeiki ʻo Melekisētekí.

8 ʻOku maʻu ʻe he Lakanga Taulaʻeiki Faka-Melekisētekí ʻa e totonu ʻo e lakanga fakapalesitení, pea ʻokú ne maʻu ʻa e mālohi mo e [a]mafai ki he ngaahi lakanga kotoa pē ʻi he siasí ʻi he ngaahi kuonga kotoa pē ʻo e māmaní, ke fakahoko ʻa e ngaahi meʻa fakalaumālié.

9 Ko e Kau [a]Palesiteni ʻo e Lakanga Fakataulaʻeiki Māʻolungá, ʻi he lakanga ʻo Melekisētekí, ʻoku nau maʻu ha totonu ke ngāue ʻi he ngaahi lakanga kotoa pē ʻi he siasí.

10 Ko e kau [a]taulaʻeiki lahi ʻi he lakanga ʻo e Lakanga Taulaʻeiki Faka-Melekisētekí ʻoku nau maʻu ʻa e [b]totonu ke ngāue ʻi honau tuʻunga ʻonautolú, ʻi he tuʻutuʻuni mai ʻa e kau palesitení, ʻi hono fakahoko ʻo e ngaahi meʻa fakalaumālié, pea ʻi he lakanga foki ʻo e kaumātuʻá, mo e taulaʻeikí (ʻo e lakanga faka-Līvaí), ko e akonakí, tīkoní, mo e mēmipa ʻo e siasí.

11 ʻOku maʻu ʻe he kaumātuʻá ʻa e totonu ke ngāue ko hono fetongi ʻa e taulaʻeiki lahí ʻo ka ʻikai ke ne ʻi ai.

12 ʻOku totonu ke fakahoko ʻe he taulaʻeiki lahí mo e kaumātuʻá ʻa e ngaahi meʻa fakalaumālié, ʻo fakatatau ki he ngaahi fuakava mo e ngaahi fekau ʻo e siasí; pea ʻokú na maʻu ha totonu ke ngāue ʻi he ngaahi lakangá ni kotoa pē ʻo e siasí, ʻo ka ʻikai ke ʻi ai ha kau maʻu mafai māʻolunga ange.

13 ʻOku ui ʻa e lakanga fakataulaʻeiki hono uá ko e [a]Lakanga Fakataulaʻeiki ʻo ʻĒloné, koeʻuhí he naʻe foaki ia kia [b]ʻĒlone mo hono hakó, ʻi honau ngaahi toʻu tangatá kotoa pē.

14 Ko e ʻuhinga ʻoku ui ai ia ko e lakanga fakataulaʻeiki siʻi angé koeʻuhi he ko e [a]konga ia ʻo e lakanga fakataulaʻeiki lahi angé, pe ko e Lakanga Taulaʻeiki Faka-Melekisētekí, pea ʻokú ne maʻu ʻa e mālohi ke ngāue ʻi he ngaahi ouau fakatuʻasinó.

15 Ko e [a]pīsopé mo hono ongo tokoní ko e kau palesiteni ia ʻo e lakanga fakataulaʻeiki ko ʻení, pea ʻoku ʻi ai ʻa e ngaahi kī pe mafai ʻo iá.

16 ʻOku ʻikai ke maʻu ʻe ha tangata ha totonu fakalao ki he lakanga ko ʻení, ke maʻu ʻa e ngaahi kī ʻo e lakanga fakataulaʻeikí ni, tuku kehe pē ʻo kapau ko ha hako [a]totonu ia ʻo ʻĒlone.

17 Ka ko e meʻa ʻi he maʻu ʻe ha taulaʻeiki lahi ʻo e Lakanga Taulaʻeiki Faka-Melekisētekí ʻa e mafai ke ngāue ʻi he ngaahi lakanga siʻi hifo kotoa pē, ko ia ʻokú ne lava ai ʻo ngāue ʻi he lakanga ko e pīsopé, ʻo ka ʻoku ʻikai ʻiloʻi ha hako totonu ʻo ʻĒlone, ʻo kapau ʻe ui ia pea vaheʻi mo [a]fakanofo ki he mālohí ni ʻi he nima ʻo e Kau [b]Palesiteni ʻo e Lakanga Taulaʻeiki Faka-Melekisētekí.

18 Ko e mālohi mo e mafai ʻo e lakanga fakataulaʻeiki māʻolunga angé, pe ko e Lakanga Taulaʻeiki Faka-Melekisētekí, ke maʻu ʻa e ngaahi [a]kī ʻo e ngaahi tāpuaki fakalaumālie kotoa pē ʻo e siasí—

19 Ke maʻu ʻa e faingamālie ʻo hono maʻu ʻo e ngaahi [a]meʻa lilo ʻo e puleʻanga ʻo e langí, pea ke fakaava mai kiate kinautolu ʻa e ngaahi langí, pea ke fefolofolai mo e fakatahaʻanga [b]lahi mo e siasi ʻo e ʻUluaki Fānaú, pea ke maʻu ʻa e fiefia ʻo e feohi mo e lotolotonga ʻo e ʻOtua ko e Tamaí, mo Sīsū ko e [c]fakalaloa ʻo e fuakava foʻoú.

20 Ko e mālohi mo e mafai ʻo e lakanga fakataulaʻeiki siʻi angé, pe ko e Lakanga Taulaʻeiki Faka-ʻĒloné, ke maʻu ʻa e ngaahi [a]kī ʻo e tauhi mai ʻa e kau ʻāngeló, pea ke ngāue ʻi he ngaahi [b]ouau fakatuʻasinó, ʻa e mataʻitohi ʻo e ongoongoleleí, ʻa e [c]papitaiso ʻo e fakatomala ki he [d]fakamolemole ʻo e ngaahi angahalá, ʻo fehoanaki mo e ngaahi fuakavá mo e ngaahi fekaú.

21 Kuo pau pē ke ʻi ai ha kau palesiteni, pe kau ʻōfisa pule ʻe tupu meiate kinautolu, pe fili meiate kinautolu pe ʻiate kinautolu ʻoku fakanofo ki he ngaahi lakanga kehekehe ʻi he ongo lakanga fakataulaʻeiki ko ʻení.

22 ʻOku hoko ʻa e kau [a]Taulaʻeiki Lahi Pule ʻe toko tolu ʻo e Lakanga Taulaʻeiki [b]Faka-Melekisētekí, ʻa ia kuo fili ʻe he siasí, mo tuʻutuʻuni mo fakanofo ki he lakanga ko iá, pea [c]poupouʻi hake ʻe he falala, tui, mo e lotu ʻa e siasí, ko ha kōlomu ʻo e Kau Palesiteni ʻo e Siasí.

23 ʻOku ui ʻa e kau fakataha alēlea māʻolunga ʻe toko [a]hongofulu mā ua ʻoku fononga holó, ke hoko ko e Kau [b]ʻAposetolo ʻe Toko Hongofulu Mā Uá, pe ko e kau fakamoʻoni makehe ki he huafa ʻo Kalaisí ʻi he māmaní kotoa—ʻo nau kehe ai mei he kau ʻōfisa kehe ʻi he siasí ʻi he ngaahi fatongia ʻo honau lakangá.

24 Pea ʻoku nau hoko ko ha kōlomu, ʻa ia ʻoku nau maʻu ʻa e mafai pea mo e mālohi tatau mo e kau palesiteni ʻe toko tolu kuo lau ki ai ʻi muʻá.

25 ʻOku ui foki ʻa e Kau [a]Fitungofulú ke malanga ʻaki ʻa e ongoongoleleí, pea ke hoko ko e kau fakamoʻoni makehe ki he kau Senitailé pea ʻi he māmaní kotoa—ʻo nau kehe ai mei he kau ʻōfisa kehe ʻi he siasí ʻi he ngaahi fatongia ʻo honau lakangá.

26 Pea ʻoku nau hoko ko ha kōlomu ʻoku maʻu ʻa e mafai tatau mo e kōlomu ʻo e kau fakamoʻoni makehe ʻe Toko Hongofulu Mā Uá pe kau ʻAposetolo ʻa ia kuo toki laú ni ki aí.

27 Pea ko e tuʻutuʻuni kotoa pē ʻe fai ʻe ha taha ʻo e ongo kōlomu ko ʻení kuo pau ke fai ia ʻi he loto-taha kotoa ʻa e kōlomu ko iá; ʻa ia ko e pehē, kuo pau ke loto ʻa e tangata kotoa pē ʻoku kau ki he kōlomu taki taha ki he ngaahi tuʻutuʻuní, koeʻuhí ke ngaohi ʻenau ngaahi tuʻutuʻuni ʻa e kōlomu taki taha ke tuʻunga tatau hono mālohí mo e mafaí—

28 ʻE lava ʻo hoko ko ha kōlomu ʻa e kau mēmipa tokolahi ange ʻi he vaeuá, ʻo kapau ʻoku hoko ha ngaahi meʻa ʻo ʻikai lava ke fakahoko ai ia,—

29 Kapau ʻe ʻikai ke pehē, ʻoku ʻikai ha totonu ʻa ʻenau ngaahi tuʻutuʻuní ki he ngaahi tāpuaki tatau mo e ngaahi tāpuaki naʻe feʻunga mo e ngaahi tuʻutuʻuni ʻa e kōlomu ʻo e kau palesiteni ʻe toko tolu ʻi onoʻahó, ʻa ia naʻe fakanofo ʻo fakatatau ki he lakanga ʻo Melekisētekí, pea ko e kau tangata māʻoniʻoni mo angatonu ʻa kinautolu.

30 Ko e ngaahi tuʻutuʻuni ʻa e ongo kōlomu ko ʻení, pe ko ha taha pē ʻi he ongo kōlomu ko iá, kuo pau ke fai ia ʻi he [a]māʻoniʻoni kakato, pea ʻi he angatonu, mo e loto-fakatōkilalo, mo e angamalū, mo e kātaki fuoloa, pea ʻi he tui, mo e [b]angamaʻa, mo e ʻilo, anga-fakamaʻumaʻu, faʻa kātaki, anga faka-ʻOtua, ʻofa fakatokoua mo e manavaʻofa;

31 Koeʻuhí he ko e talaʻofá ʻeni, kapau te nau maʻu lahi ʻa e ngaahi meʻá ni ʻiate kinautolu ʻe ʻikai te nau [a]taʻefua ʻi he ʻiloʻi ʻo e ʻEikí.

32 Pea kapau ʻe fai ha tuʻutuʻuni ʻa e ongo kōlomú ni ʻi he taʻe-māʻoniʻoni, ʻe lava ke ʻomi ia ʻi he ʻao ʻo ha fakatahaʻanga lahi ʻo e ngaahi kōlomu kehekehé, ʻa ia ʻoku kau ki ai ʻa e kau maʻu mafai fakalaumālie ʻo e siasí; ka ʻikai, pea ʻe ʻikai lava ke fai ha tangi ke fakatonutonu ʻenau tuʻutuʻuní.

33 Ko e Toko Hongofulu Mā Uá ko ha Fakataha Alēlea Māʻolunga Pule Fononga Holo ia, ke ngāue ʻi he huafa ʻo e ʻEikí, ʻi he pule mai ʻa e Kau Palesiteni ʻo e Siasí, ʻo fehoanaki mo e tuʻutuʻuni ʻo e langí; ke langa hake ʻa e siasí, pea tokangaʻi ʻa hono ngaahi meʻa kotoa pē ʻi he ngaahi puleʻanga kotoa pē, ʻo fuofua fai ki he kau [a]Senitailé pea toki fika ua ki he kau Siú.

34 Kuo pau ke ngāue ʻa e Kau Fitungofulú ʻi he huafa ʻo e ʻEikí, ʻi he pule mai ʻa e Toko [a]Hongofulu Mā Uá pe ko e fakataha alēlea māʻolunga fononga holó, ʻi hono langa hake ʻo e siasí mo tokangaʻi hono ngaahi meʻa kotoa pē ʻi he ngaahi puleʻangá kotoa pē, ʻo fuofua fai ki he kau Senitailé pea toki hoko ki he kau Siú—

35 ʻI hono fekauʻi atu ʻo e Toko Hongofulu Mā Uá, pea nau maʻu ʻa e ngaahi kī ke fakaava ʻa e matapaá ʻi hono malanga ʻaki ʻo e ongoongolelei ʻa Sīsū Kalaisí, pea fuofua fai ki he kau Senitailé pea ke toki hoko ki he kau Siú.

36 ʻOku hoko ʻa e ngaahi fakataha alēlea [a]māʻolunga tuʻu maʻu ʻi he ngaahi siteiki ʻo Saioné, ko ha kōlomu ʻoku mafai tatau mo e kōlomu ʻo e kau palesitení, pe ko e fakataha alēlea māʻolunga fononga holó, ʻi he ngaahi meʻa ʻo e siasí, ʻi heʻenau ngaahi tuʻutuʻuni kotoa pē.

37 Ko e fakataha alēlea māʻolunga ʻi Saioné ʻoku nau hoko ko ha kōlomu ʻoku mafai tatau ʻi he ngaahi meʻa ʻo e siasí, ʻi heʻenau ngaahi tuʻutuʻuni kotoa pē, mo e ngaahi fakataha alēlea ʻo e Toko Hongofulu Mā Uá ʻi he ngaahi siteiki ʻo Saioné.

38 Ko e fatongia ʻo e fakataha alēlea māʻolunga fononga holó ke ui ki he kau [a]Fitungofulú, ʻi he taimi ʻoku nau fie maʻu ai ha tokoní, ke tali ʻa e ngaahi kole kehekehe ke malanga ʻaki mo ʻoatu ʻa e ongoongoleleí, kae ʻikai ki ha niʻihi kehe.

39 Ko e fatongia ʻo e Toko Hongofulu Mā Uá, ʻi he ngaahi vaʻa lalahi kotoa pē ʻo e siasí, ke fakanofo ha kau faifekau [a]fakaʻevangeliō, ʻo fakatatau ki hono fakahā mai kiate kinautolu ʻi he fakahā—

40 Naʻe fakapapauʻi ʻa e lakanga ʻo e lakanga fakataulaʻeiki ko ʻení ke tukufakaholo mai ia mei he tamai ki he foha, pea ʻoku kau tonu ia ki he hako moʻoni ʻo e hako filí, ʻa ia naʻe fai ki ai ʻa e ngaahi talaʻofá.

41 Naʻe fokotuʻu ʻa e lakangá ni ʻi he ngaahi ʻaho ʻo [a]ʻĀtamá, pea naʻe tukufakaholo mai ia ʻi he [b]hakó ʻi he founga ko ʻení:

42 Meia ʻĀtama kia [a]Seti, ʻa ia naʻe fakanofo ʻe ʻĀtama ʻi hono taʻu onongofulu mā hivá, pea naʻe tāpuakiʻi ia ʻe ia ʻi he taʻu ʻe tolu ki muʻa peá ne pekiá, ʻo ne maʻu ʻa e talaʻofa ʻa e ʻOtuá mei heʻene tamaí, ʻe hoko ʻa hono hakó ko e kakai fili ʻo e ʻEikí, pea ʻe fakatolonga ʻa kinautolu ʻo aʻu ki he ngataʻanga ʻo e māmaní;

43 Koeʻuhi ko e tangata [a]haohaoa ia (ʻa Seti), pea ko hono fōtungá ko e [b]tatau moʻoni ia ʻo ʻene tamaí, ʻo aʻu ki he hangē ʻokú ne tatau pē mo ʻene tamaí ʻi he ngaahi meʻa kotoa pē naʻá ne faí, pea ko e meʻa pē naʻá ne kehe ai meiate iá ko hono taʻu motuʻá.

44 Naʻe fakanofo ʻa ʻĪnosi ʻi hono taʻu motuʻa ko e taʻu ʻe teau tolungofulu mā fā mo e māhina ʻe fā, ʻi he nima ʻo ʻĀtamá.

45 Naʻe ui ʻa e ʻOtuá kia Kainani ʻi he feituʻu maomaonganoá ʻi hono fāngofulu taʻu ʻo hono motuʻá; pea naʻá ne fetaulaki mo ʻĀtama lolotonga ʻene fononga ki he potu ko Setolamakí. Naʻá ne taʻu ʻe valungofulu mā fitu ʻi hono fakanofo iá.

46 Naʻe taʻu ʻe fāngeau hivangofulu mā ono mo e ʻaho ʻe fitu ʻa Malelili ʻi hono fakanofo ia ʻi he nima ʻo ʻĀtamá, pea naʻá ne tāpuakiʻi ia foki.

47 Naʻe taʻu ʻe uangeau ʻa Sēleti ʻi hono fakanofo ia ʻi he nima ʻo ʻĀtamá, pea naʻá ne tāpuakiʻi ia foki.

48 Naʻe taʻu ʻe uofulu mā nima ʻa [a]ʻĪnoke ʻi hono fakanofo ia ʻi he nima ʻo ʻĀtamá; pea naʻá ne taʻu ʻe onongofulu mā nima pea naʻe tāpuakiʻi ia ʻe ʻĀtama.

49 Pea naʻá ne mamata ki he ʻEikí, pea naʻá ne ʻaʻeva mo ia, pea naʻá ne ʻi hono lotolotonga maʻu ai pē; pea naʻá ne [a]ʻaʻeva mo e ʻOtuá ʻi he taʻu ʻe tolungeau onongofulu mā nima, ko ia naʻe taʻu ʻe fāngeau tolungofulu ʻa hono motuʻá ʻi he taimi naʻá ne [b]liliu aí.

50 Naʻe taʻu ʻe teau ʻa [a]Mētusela ʻi hono fakanofo ia ʻi he nima ʻo ʻĀtamá.

51 Naʻe taʻu ʻe tolungofulu mā ua ʻa Lēmeki ʻi hono fakanofo ia ʻi he nima ʻo Setí.

52 Naʻe taʻu ʻe hongofulu ʻa [a]Noa ʻi hono fakanofo ia ʻi he nima ʻo Mētuselá.

53 ʻI he taʻu ʻe tolu ki muʻa pea pekia ʻa ʻĀtamá, naʻá ne ui ʻa Seti, ʻĪnosi, Kainani, Malelili, Sēleti, ʻĪnoke, mo Mētusela, ʻa ia ko e kau [a]taulaʻeiki lahi kotoa ʻa kinautolu, fakataha mo hono toe ʻo hono hako naʻe māʻoniʻoní, ke nau haʻu ki he teleʻa ko [b]ʻĀtama-ʻonitai-ʻĀmaní, pea naʻá ne foaki ʻi ai kiate kinautolu ʻa ʻene tāpuaki fakaʻosí.

54 Pea naʻe hā mai ʻa e ʻEikí kiate kinautolu, pea nau tuʻu hake mo tāpuakiʻi ʻa [a]ʻĀtama, pea nau ui ia ko [b]Maikeli, ko e pilinisi, ko e ʻāngelo pulé.

55 Pea naʻe foaki ʻe he ʻEikí ʻa e fiemālie kia ʻĀtama, ʻo ne folofola kiate ia ʻo pehē: Kuó u fokotuʻu koe ke ke ʻulu; pea ʻe tupu ʻiate koe ha ngaahi puleʻanga lahi, pea ko e [a]pilinisi koe kiate kinautolu ʻo taʻengata.

56 Pea naʻe tuʻu hake ʻa ʻĀtama ʻi he lotolotonga ʻo e fakatahaʻangá; pea neongo ʻene fuʻu vaivai ʻi heʻene fuʻu toulekeleká, naʻá ne fonu ʻi he Laumālie Māʻoniʻoní, peá ne [a]kikiteʻi ʻa e meʻa kotoa pē ʻe hoko ki hono hakó ʻo aʻu ki he toʻu tangata fakaʻosí.

57 Naʻe tohi ʻa e ngaahi meʻá ni kotoa pē ʻi he tohi ʻa ʻĪnoké, pea ʻe fakamoʻoni ki ai ʻi he taimi totonú.

58 Ko e fatongia ʻo e Toko [a]Hongofulu Mā Uá foki, ke [b]fakanofo mo fokotuʻutuʻu maau ʻa e kau ʻōfisa kehe kotoa pē ʻo e siasí, ʻo fehoanaki mo e fakahā ʻa ia ʻoku pehē:

59 Ki he siasi ʻo Kalaisí ʻi he fonua ko Saioné, ʻi he fakalahi atu ki he ngaahi [a]fono ʻo e siasí ʻo kau ki he ngaahi ngāue fakasiasí—

60 Ko e moʻoni, ʻoku ou pehē kiate kimoutolu, ʻoku folofola ʻe he ʻEiki ʻo e Ngaahi Kau Taú, ʻoku totonu ke ʻi ai ha kaumātuʻa [a]pule ke pule kiate kinautolu ʻoku maʻu ʻa e lakanga ko e kaumātuʻá;

61 Pea mo ha kau [a]taulaʻeiki foki ke pule kiate kinautolu ʻoku maʻu ʻa e lakanga ko e taulaʻeikí;

62 Pea mo ha kau akonaki foki ke [a]pule kiate kinautolu ʻoku maʻu ʻa e lakanga ko e akonakí, ʻi he founga tatau, pea mo e kau tīkoní foki—

63 Ko ia, ʻoku fai mei he tīkoní ki he akonakí, pea mei he akonakí ki he taulaʻeikí, pea mei he taulaʻeikí ki he kaumātuʻá, ʻa kinautolu taki taha ʻo fakatatau ki hono fili ʻa kinautolú, ʻo fakatatau ki he ngaahi fuakava mo e ngaahi fekau ʻo e siasí.

64 Pea ʻoku hoko mai leva mo e Lakanga Fakataulaʻeiki Māʻolungá, ʻa ia ʻoku lahi taha ʻiate kinautolú.

65 Ko ia, kuo pau ke fili ha taha mei he Lakanga Fakataulaʻeiki Māʻolungá ke pule ki he lakanga fakataulaʻeikí, pea ʻe ui ia ko e Palesiteni ʻo e Lakanga Fakataulaʻeiki Māʻolunga ʻo e Siasí;

66 Pe, ʻi hono ʻai ʻe tahá, ko e [a]Taulaʻeiki Lahi Pule ki he Lakanga Fakataulaʻeiki Māʻolunga ʻo e Siasí.

67 ʻOku tupu meiate ia ʻa hono fakahoko ʻo e ngaahi ouau mo e ngaahi tāpuaki ki he siasí, ʻi he [a]hilifaki ʻo e nimá.

68 Ko ia, ʻoku ʻikai ke tatau mo ia ʻa e lakanga ʻo ha pīsope; he ʻoku kau ʻa e lakanga ʻo ha [a]pīsopé ki hono fakahoko ʻo e ngaahi meʻa fakatuʻasino kotoa pē;

69 Ka neongo iá kuo pau ke fili ha pīsope mei he [a]Lakanga Fakataulaʻeiki Māʻolungá, tuku kehe pē ʻo kapau ko ha hako [b]totonu ia ʻo ʻĒlone;

70 He kapau ʻoku ʻikai ko ha hako totonu ia ʻo ʻĒlone ʻe ʻikai te ne lava ʻo maʻu ʻa e ngaahi kī ʻo e lakanga fakataulaʻeiki ko iá.

71 Ka neongo iá, ʻoku lava ke vaheʻi ha taulaʻeiki lahi, ʻa ia ʻoku ʻi he lakanga ʻo Melekisētekí, ki hono fakahoko ʻo e ngaahi meʻa fakatuʻasinó, ʻo ne maʻu ha ʻilo ki ai ʻi he Laumālie ʻo e moʻoní;

72 Pea ke hoko foki ko e [a]fakamaau ʻi ʻIsileli, ke fai ʻa e ngaahi ngāue ʻa e siasí, ke fai fakamaau ki he kau maumau-fonó ʻi he fakamoʻoni ʻo fakatatau mo e meʻa ʻe fakahā mai kiate ia ʻo fakatatau ki he ngaahi fonó, ʻi he tokoni mai ʻa hono ongo tokoni, ʻa ia kuó ne fili pe te ne fili, mei he kaumātuʻa ʻo e siasí.

73 Ko e fatongia ʻeni ʻo ha pīsope ʻa ia ʻoku ʻikai ko e hako totonu ʻo ʻĒloné, ka kuo fakanofo ia ki he Lakanga Fakataulaʻeiki Māʻolungá ʻo fakatatau ki he lakanga ʻo Melekisētekí.

74 Ko ia te ne hoko ko e fakamaau, ʻio ko e fakamaau fakalūkufua ʻi he lotolotonga ʻo e kakai ʻo Saioné, pe ʻi ha siteiki ʻo Saione, pe ʻi ha vaʻa pē ʻo e siasí ʻe vaheʻi ai ia ki he ngāué ni, kae ʻoua ke fakalahi ʻa e ngaahi ngataʻanga fonua ʻo Saioné pea hoko ʻo ʻaonga ke ʻi ai ha kau pīsope pe kau fakamaau kehe ʻi Saione pe ʻi ha ngaahi feituʻu kehe.

75 Pea kapau ʻe fili ha kau pīsope kehe, kuo pau ke nau ngāue ʻi he lakanga tatau.

76 Ka ʻoku maʻu ʻe ha hako totonu ʻo ʻĒloné ha totonu fakalao ki he lakanga fakapalesiteni ʻo e lakanga fakataulaʻeiki ko ʻení, ki he ngaahi [a]kī ʻo e ngāue ko ʻení, ke ngāue ʻi he lakanga ʻo e pīsopé ʻiate ia pē, taʻe ʻi ai hano ongo tokoni, ke ne hoko ko ha fakamaau ʻi ʻIsileli, tuku kehe pē ʻo ka fakamāuʻi ha Palesiteni ʻo e Lakanga Fakataulaʻeiki Māʻolungá, ʻo fakatatau ki he lakanga ʻo Melekisētekí.

77 Pea ko e tuʻutuʻuni ʻa ha taha ʻo e ongo fakataha alēleá ni, ʻo fakatatau ki he fekau ʻoku pehē:

78 Ko e tahá, ko e moʻoni, ʻoku ou pehē kiate kimoutolu, ko e ngaahi ngāue mahuʻinga taha ʻo e siasí, pea ko e ngaahi fakatonutonu [a]faingataʻa taha ʻo e siasí, kapau ʻe ʻikai ke fiemālie ki he tuʻutuʻuni ʻa e pīsopé pe kau fakamāú, ʻe ʻoatu mo ʻohake ia ki he fakataha alēlea ʻo e siasí, ʻi he ʻao ʻo e Kau [b]Palesiteni ʻo e Lakanga Fakataulaʻeiki Māʻolungá.

79 Pea ʻe maʻu ʻe he Kau Palesiteni ʻo e fakataha alēlea ʻo e Lakanga Fakataulaʻeiki Māʻolungá ʻa e mafai ke ui ha kau taulaʻeiki lahi kehe, ʻio ʻa e toko hongofulu mā ua, ke tokoni mai ko e kau faleʻi; ko ia ʻe maʻu ʻe he Kau Palesiteni ʻo e Lakanga Fakataulaʻeiki Māʻolungá mo hono kau faleʻí, ʻa e mafai ke fakakaukauʻi ʻa e ngaahi fakamoʻoní ʻo fakatatau ki he ngaahi fono ʻo e siasí.

80 Pea ka hili ʻa e tuʻutuʻuni ko ʻení, ʻe ʻikai toe manatua ia ʻi he ʻao ʻo e ʻEikí; he ko e fakataha alēlea māʻolunga taha ʻeni ʻo e siasi ʻo e ʻOtuá, pea ko e tuʻutuʻuni fakaʻosi ki he ngaahi fakakikihi ʻi he ngaahi meʻa fakalaumālié.

81 ʻOku ʻikai ke ʻi ai ha tokotaha ʻoku kau ki he siasí ʻa ia ʻoku ne ʻataʻatā mei he fakataha alēlea ko ʻeni ʻo e siasí.

82 Pea kapau ʻe maumau-fono ha Palesiteni ʻo e Lakanga Fakataulaʻeiki Māʻolungá, ʻe manatua ia ʻi he lotolotonga ʻo e fakataha alēlea fakalūkufua ʻo e siasí, ʻa ia ʻe tokoni ki ai ha kau faleʻi ʻe toko hongofulu mā ua ʻo e Lakanga Fakataulaʻeiki Māʻolungá;

83 Pea ko ʻenau tuʻutuʻuni ki hono ʻulú ʻe hoko ia ko e ngataʻanga ʻo ha fakakikihi ʻoku kau kiate ia.

84 Ko ia, ʻe ʻikai ke ʻi ai ha taha ʻe ʻataʻatā mei he [a]fakamaau totonú pea mo e ngaahi fono ʻa e ʻOtuá, koeʻuhí ke fai ʻa e ngaahi meʻa kotoa pē ʻo maau pea molumalu ʻi hono ʻaó, ʻo fakatatau ki he moʻoní mo e māʻoniʻoní.

85 Pea ko e tahá, ko e moʻoni ʻoku ou pehē kiate kimoutolu, ko e fatongia ʻo e palesiteni ki he lakanga ʻo e [a]tīkoní ke pule ki ha kau tīkoni ʻe toko hongofulu mā ua, pea fealēleaʻaki mo kinautolu, pea [b]akoʻi kiate kinautolu ʻa honau fatongiá, ʻo felangahakeʻaki, ʻo hangē ko ia kuo fakahā mai ʻo fehoanaki mo e ngaahi fuakavá.

86 Pea ko e fatongia foki ʻo e palesiteni ki he lakanga ʻo e kau [a]akonakí ke pule ki he kau akonaki ʻe toko uofulu mā fā, pea fealēleaʻaki mo kinautolu, pea akoʻi kiate kinautolu ʻa e ngaahi fatongia ʻo honau lakangá, ʻo hangē ko ia ʻoku fakahā mai ʻi he ngaahi fuakavá.

87 Ko e fatongia foki ʻo e palesiteni ki he Lakanga Fakataulaʻeiki ʻo ʻĒloné ke pule ki he kau [a]taulaʻeiki ʻe toko fāngofulu mā valu, pea fealēleaʻaki mo kinautolu, ke akoʻi kiate kinautolu ʻa e ngaahi fatongia ʻo honau lakangá, ʻo hangē ko ia ʻoku fakahā mai ʻi he ngaahi fuakavá—

88 Ko e palesiteni ko ʻení ko ha [a]pīsope ia; he ko e taha ʻeni ʻo e ngaahi fatongia ʻo e lakanga fakataulaʻeiki ko ʻení.

89 Ko e tahá, ko e fatongia ʻo e palesiteni ki he lakanga ʻo e [a]kaumātuʻá ke pule ki he kaumātuʻa ʻe toko hivangofulu mā ono, pea fealēleaʻaki mo kinautolu, pea ke akoʻi ʻa kinautolu ʻo fakatatau ki he ngaahi fuakavá.

90 Ko e lakanga fakapalesiteni ko ʻení ʻoku mavahe ia mei he lakanga fakapalesiteni ʻo e kau fitungofulú, pea kuo fakataumuʻa ia kiate kinautolu ʻoku ʻikai te nau [a]fononga holo ʻi he māmaní kotoa.

91 Pea ko e tahá, ko e fatongia ʻo e Palesiteni ʻo e lakanga ʻo e Lakanga Fakataulaʻeiki Māʻolungá ke [a]pule ki he siasí kotoa, pea ke ne tatau mo [b]Mōsese—

92 Vakai, ko e potó ʻeni; ʻio, ke ne hoko ko ha [a]tangata kikite, ko ha [b]tangata maʻu fakahā, ko ha tangata liliu lea, mo ha [c]palōfita, ʻo maʻu ʻa e ngaahi [d]meʻa-foaki kotoa pē ʻa e ʻOtuá ʻa ia ʻokú ne foaki ki he ʻulu ʻo e siasí.

93 Pea ʻoku fakatatau ʻeni mo e meʻa-hā-mai ʻoku fakahā mai ai ʻa e lakanga ʻo e Kau [a]Fitungofulú, kuo pau ke nau maʻu ʻa e kau palesiteni ʻe toko fitu ke pule kiate kinautolu, ʻa ia kuo fili mei he toko fitungofulú;

94 Pea ko hono fitu ʻo e kau palesiteni ko ʻení ʻe pule ia ki he toko onó;

95 Pea ko e kau palesiteni ko ʻeni ʻe toko fitú kuo pau ke nau fili ha toko fitungofulu kehe, makehe mei he ʻuluaki toko fitungofulu ʻa ia ʻoku nau kau ki aí, pea ke nau pule kiate kinautolu;

96 Kae ʻumaʻā foki mo e kau fitungofulu kehe, kae ʻoua ke aʻu ki he tuʻo fitu liunga ʻaki ʻa e fitungofulu, ʻo kapau ʻe ʻaonga ia ki he ngāue ʻi he ngoue vainé.

97 Pea ʻoku totonu ke hoko ʻa e kau fitungofulu ko ʻení ko e kau faifekau [a]fononga holo, ʻo fuofua fai ki he kau Senitailé pea ki he kau Siú foki.

98 Ka ko e kau ʻōfisa kehe ʻo e siasí, ʻa ia ʻoku ʻikai ʻo e Toko Hongofulu Mā Uá pe ko e Kau Fitungofulú, ʻoku ʻikai te nau haʻisia ki he fatongia ke fononga holo ʻi he ngaahi puleʻangá kotoa, ka ʻoku totonu ke nau fononga ʻo fakatatau ki honau ngaahi faingamālié, neongo ʻoku nau maʻu nai ha ngaahi lakanga māʻolunga mo mamafa tatau ʻi he siasí.

99 Ko ia, tuku ke akó ni ʻo ʻilo ʻe he tangata kotoa pē ʻa hono [a]fatongiá, pea ke ngāue ʻi he lakanga kuo fakanofo ia ki aí, ʻi he [b]faivelenga kakato.

100 Ko ia ia ʻoku [a]fakapikopikó ʻe ʻikai lau ia ʻokú ne [b]feʻunga ke tuʻu, pea ko ia ia ʻoku ʻikai te ne ako ʻa hono fatongiá ʻo ʻikai te ne fakahā ʻokú ne feʻungá, ʻe ʻikai lau ia ʻokú ne feʻunga ke tuʻu. ʻE pehē. ʻĒmeni.

- ◀1a
FFL Lakanga Taulaʻeiki Faka-Melekisētekí.

- ◀b
FFL Lakanga Taulaʻeiki Faka-ʻĒloné.

- ◀2a
LSS, Sēnesi 14:25–40; T&F 84:14. FFL Melekisēteki.

- ◀3a
ʻAlamā 13:3–19; T&F 76:57.

- ◀4a
FFL Loto-ʻapasiá.

- ◀5a
T&F 84:29; 107:14.

- ◀6a
Teut. 10:8–9.

- ◀7a
FFL Kaumātuʻa.

- ◀8a
FFL Mafaí.

- ◀9a
T&F 81:2; 107:22, 65–67, 91–92.

- ◀10a
FFL Taulaʻeiki Lahi.

- ◀b
T&F 121:34–37.

- ◀13a
FFL Lakanga Taulaʻeiki Faka-ʻĒloné.

- ◀b
FFL ʻĒlone, Tokoua ʻo Mōsesé.

- ◀14a
T&F 20:52; 107:5.

- ◀15a
FFL Pīsope.

- ◀16a
T&F 68:14–21; 107:68–76.

- ◀17a
FFL Fakanofó.

- ◀b
T&F 68:15.

- ◀18a
FFL Kī ʻo e Lakanga Fakataulaʻeikí, Ngaahi.

- ◀19a
ʻAlamā 12:9–11; T&F 63:23; 84:19–22. FFL Meʻa Lilo ʻa e ʻOtuá, Ngaahi.

- ◀b
Hepelū 12:22–24.

- ◀c
FFL Fakalaloá.

- ◀20a
T&F 13:1; 84:26–27.

- ◀b
FFL Ouaú.

- ◀c
FFL Papitaisó.

- ◀d
FFL Fakamolemoleʻi ʻo e Ngaahi Angahalá.

- ◀22a
T&F 90:3, 6; 107:9, 65–67, 78–84, 91–92.

- ◀b
FFL Lakanga Taulaʻeiki Faka-Melekisētekí.

- ◀c
FFL Poupouʻi ʻo e Kau Taki ʻo e Siasí.

- ◀23a
T&F 107:33–35.

- ◀b
FFL ʻAposetolo.

- ◀25a
FFL Fitungofulú.

- ◀30a
T&F 121:36. FFL Māʻoniʻoní.

- ◀b
T&F 121:41. FFL Angamaʻá.

- ◀31a
2 Pita 1:5–8.

- ◀33a
1 Nīfai 13:42; 3 Nīfai 16:4–13; T&F 90:8–9.

- ◀34a
T&F 112:21.

- ◀36a
FFL Fakataha Alēlea Māʻolungá.

- ◀38a
FFL Fitungofulú.

- ◀39a
FFL Pēteliake; ʻEvangeliō.

- ◀41a
FFL ʻĀtama.

- ◀b
Sēnesi 5; T&F 84:6–16; Mōsese 6:10–25.

- ◀42a
FFL Seti.

- ◀43a
FFL Haohaoá.

- ◀b
Sēnesi 5:3.

- ◀48a
FFL ʻĪnoke.

- ◀49a
Sēnesi 5:22; Hepelū 11:5; Mōsese 7:69.

- ◀b
FFL Kakai Sino Liliú.

- ◀50a
FFL Mētusela.

- ◀52a
FFL Noa, Pēteliake ʻi he Tohi Tapú.

- ◀53a
FFL Taulaʻeiki Lahi.

- ◀b
T&F 78:15; 116:1. FFL ʻĀtama-ʻOnitai-ʻĀmani.

- ◀54a
T&F 128:21. FFL ʻĀtama.

- ◀b
FFL Maikeli.

- ◀55a
T&F 78:16.

- ◀56a
Mōsese 5:10.

- ◀58a
FFL ʻAposetolo.

- ◀b
FFL Fakanofó.

- ◀59a
T&F 43:2–9.

- ◀60a
T&F 107:89–90.

- ◀61a
T&F 107:87.

- ◀62a
T&F 107:85–86.

- ◀66a
T&F 107:9, 91–92. FFL Palesiteni.

- ◀67a
FFL Nimá, Hilifaki ʻo e.

- ◀68a
FFL Pīsope.

- ◀69a
FFL Lakanga Taulaʻeiki Faka-Melekisētekí.

- ◀b
T&F 68:14–24; 84:18; 107:13–17.

- ◀72a
T&F 58:17–18.

- ◀76a
FFL Kī ʻo e Lakanga Fakataulaʻeikí, Ngaahi.

- ◀78a
T&F 102:13, 28.

- ◀b
T&F 68:22.

- ◀84a
FFL Fakamaau Totonú.

- ◀85a
FFL Tīkoni.

- ◀b
T&F 38:23; 88:77–79, 118.

- ◀86a
T&F 20:53–60. FFL Akonaki, Lakanga Taulaʻeiki Faka-ʻĒloné.

- ◀87a
FFL Taulaʻeiki, Lakanga Taulaʻeiki Faka-ʻĒloné.

- ◀88a
FFL Pīsope.

- ◀89a
FFL Kaumātuʻa.

- ◀90a
T&F 124:137.

- ◀91a
T&F 107:9, 65–67.

- ◀b
T&F 28:2; 103:16–21.

- ◀92a
Mōsaia 8:13–18. FFL Tangata Kikite.

- ◀b
FFL Fakahaá.

- ◀c
T&F 21:1. FFL Palōfita.

- ◀d
FFL Meʻa-foaki ʻo e Laumālié, Ngaahi.

- ◀93a
T&F 107:38. FFL Fitungofulú.

- ◀97a
T&F 124:138–139.

- ◀99a
FFL Fatongiá.

- ◀b
FFL Faivelengá.

- ◀100a
T&F 58:26–29. FFL Fakapikopikó.

- ◀b
FFL Tāú.

VAHE 108

Ko e fakahā naʻe fai mai ʻia Siosefa Sāmita ko e Palōfitá, ʻi Ketilani, ʻi ʻOhaiō, ʻi he ʻaho 26 Tīsema 1835 (History of the Church, 2:345). Naʻe maʻu ʻa e vahe ko ʻení ʻi ha kole ʻa Laimani Selamani, ʻa ia naʻe toki fakanofo ko ha taulaʻeiki lahi mo ha fitungofulu, pea naʻá ne haʻu ki he Palōfitá mo ha kole ke maʻu ha fakahā ʻo fakamatalaʻi mai hono fatongiá.

1–3, ʻOku fakamolemoleʻi ʻa e ngaahi angahala ʻa Laimani Selamaní kiate ia; 4–5, ʻE lau fakataha ia mo e kaumātuʻa taki ʻo e Siasí; 6–8, ʻOku ui ia ke malanga ʻaki ʻa e ongoongoleleí mo fakamālohia hono kāingá.

1 Ko e moʻoni ʻoku folofola peheni ʻe he ʻEikí kiate koe, ʻa ʻeku tamaioʻeiki ko Laimaní: Kuo fakamolemoleʻi ʻa hoʻo ngaahi angahalá kiate koe, koeʻuhi ko hoʻo talangofua ki hoku leʻó ʻi he haʻu ki heni ʻi he pongipongí ni ke maʻu ha akonaki meiate ia ʻa ia kuó u filí.

2 Ko ia, tuku ke [a]fiemālie ʻa ho laumālié ʻo kau ki ho tuʻunga fakalaumālié, pea ʻoua te ke toe fakafepaki ki hoku leʻó.

3 Pea tuʻu hake pea tokanga lahi ange ʻo fai atu mei heni ʻi he tauhi hoʻo ngaahi fuakava, ʻa ia kuó ke faí pea mo ia ʻokú ke faí, pea ʻe tāpuakiʻi koe ʻaki ʻa e ngaahi tāpuaki mahuʻinga lahi.

4 Tatali ʻi he faʻa kātaki kae ʻoua ke fanongonongo ke fai ʻa e fakataha [a]molumalu ʻa ʻeku kau tamaioʻeikí, pea ʻe manatuʻi koe fakataha mo e ʻuluaki ʻo ʻeku kaumātuʻá, ʻo ke maʻu totonu ʻi he fakanofo fakataha mo hono toe ʻo ʻeku kaumātuʻa ʻa ia kuó u filí.

5 Vakai, ko e [a]talaʻofa ʻeni ʻa e Tamaí kiate koe ʻo kapau te ke fai atu ʻi he tui faivelengá.

6 Pea ʻe fakahoko kiate koe ʻi he ʻaho ʻa ia te ke maʻu ai ʻa e totonu ke [a]malanga ʻaki ʻa ʻeku ongoongoleleí ʻi he feituʻu kotoa pē te u fekau atu koe ki aí, pea fai atu ai pē mei he taimi ko iá.

7 Ko ia, [a]fakamālohia ʻa ho kāingá ʻi hoʻo ngaahi lea kotoa pē, pea ʻi hoʻo ngaahi lotu kotoa pē, pea ʻi hoʻo ngaahi naʻinaʻi kotoa pē, pea ʻi hoʻo ngaahi ngāue kotoa pē.

8 Pea vakai, pea ʻiloange, ʻoku ou ʻiate koe ke tāpuakiʻi koe mo [a]fakahaofi koe ʻo taʻengata. ʻĒmeni.

- ◀2a
FFL Mālōloó, Mālōlōʻangá.

- ◀4a
T&F 109:6–10.

- ◀5a
T&F 82:10.

- ◀6a
FFL Ngāue Fakafaifekaú.

- ◀7a
Luke 22:31–32.

- ◀8a
2 Nīfai 9:19.

VAHE 109

Ko e lotu naʻe fai ʻi hono fakatapui ʻo e temipale ʻi Ketilaní, ʻi ʻOhaiō, ʻi he ʻaho 27 Māʻasi 1836 (History of the Church, 2:420–426). Fakatatau ki he fakamatala naʻe hiki ʻe he Palōfitá, naʻe fakahā mai ʻa e lotu ko ʻení kiate ia ʻi ha fakahā.

1–5, Naʻe langa ʻa e Temipale Ketilaní ke hoko ko ha feituʻu ʻe hāʻele mai ki ai ʻa e Foha ʻo e Tangatá; 6–21, ʻE hoko ia ko ha fale ʻo e lotu, ʻaukai, tui, ako, nāunau, mo e maau, pea ko ha fale ʻo e ʻOtuá; 22–33, Taumaiā ke veuveuki ʻa e kau taʻe-fakatomala ʻoku nau fakafepakiʻi ʻa e kakai ʻo e ʻEikí; 34–42, ʻOfa ke ʻalu atu ʻa e Kau Māʻoniʻoni ʻi he mālohi ke tānaki mai ʻa e kau māʻoniʻoní ki Saione; 43–53, ʻOfa ke fakahaofi ʻa e Kau Māʻoniʻoní mei he ngaahi meʻa fakamamahi ʻe huaʻi hifo ki he kau fai angahalá ʻi he ngaahi ʻaho fakaʻosí; 54–58, ʻOfa ke teuteuʻi ʻa e ngaahi puleʻangá mo e ngaahi kakaí mo e ngaahi siasí ke nau tali ʻa e ongoongoleleí; 59–67, ʻOfa ke lava ʻo huhuʻi ʻa e kau Siú, ko e kau Leimaná, mo ʻIsileli kotoa; 68–80, ʻOfa ke fakakalauni ʻaki ʻa e Kau Māʻoniʻoní ʻa e nāunau mo e lāngilangi pea nau maʻu ʻa e fakamoʻui taʻengatá.

1 [a]Fakafetaʻi ki ho huafá, ʻe ʻEiki ko e ʻOtua ʻo ʻIsilelí, ʻa ia ʻokú ke tauhi ki he [b]fuakavá mo fakahā ʻa e ʻaloʻofa ki hoʻo kau tamaioʻeiki ʻa ia ʻoku ʻaʻeva ʻi he angatonu ʻi ho ʻaó ʻaki honau lotó kotoa—

2 ʻA e ʻAfiona ʻa ia kuó ke fekau ki hoʻo kau tamaioʻeikí ke [a]langa ha fale ki ho huafá ʻi he feituʻú ni [ko Ketilaní].

3 Pea ko ʻeni ʻokú ke ʻafioʻi, ʻe ʻEiki, kuo fai ʻe hoʻo kau tamaioʻeikí ʻo fakatatau ki hoʻo fekaú.

4 Pea ko ʻeni, ʻoku mau kole ki hoʻo ʻafió, ʻe Tamai Māʻoniʻoni, ʻi he huafa ʻo Sīsū Kalaisí, ko e ʻAlo ʻo ho fatafatá, ʻa ia ko hono huafá pē taha ʻoku lava ke foaki ai ʻa e fakamoʻuí ki he fānau ʻa e tangatá, ʻoku mau kole ki hoʻo ʻafió, ʻe ʻEiki, ke ke tali ʻa e [a]falé ni, ko e [b]ngāue ʻo e nima ʻo kimautolu, ko hoʻo kau tamaioʻeikí, ʻa ia naʻá ke fekau ke mau langá.

5 He ʻokú ke ʻafioʻi kuo mau fai ʻa e ngāué ni ʻi he fuʻu faingataʻa lahi; pea ʻi heʻemau masivá kuo mau foaki mei heʻemau koloá ke langa ha [a]fale ki ho huafá, koeʻuhí ke maʻu ha potu ʻe he Foha ʻo e Tangatá ke fakahā ai ia ki hono kakaí.

6 Pea hangē ko hoʻo folofola ʻi ha [a]fakahā, ʻa ia naʻe fai mai kiate kimautolu, ʻo ui ai ʻa kimautolu ko ho ngaahi kaumeʻa, ʻo pehē—Mou ui haʻamou fakatahaʻanga molumalu, ʻo hangē ko ʻeku fekau kiate kimoutolú;

7 Pea koeʻuhí ʻoku ʻikai ke maʻu ʻe he kakai kotoa pē ʻa e tuí, mou fekumi faivelenga pea feakoʻiʻaki ʻiate kimoutolu ʻa e ngaahi lea ʻo e potó; ʻio, mou fekumi mei he ngaahi tohi lelei tahá ʻa e ngaahi lea ʻo e potó; mou fekumi ki he ʻiló ʻio ʻi he ako pea ʻi he tui foki;

8 Fokotuʻutuʻu ʻa kimoutolu; teuteu ʻa e meʻa ʻaonga kotoa pē, pea fokotuʻu ha fale, ʻio ko ha fale ʻo e lotu, ko ha fale ʻo e ʻaukai, ko ha fale ʻo e tui, ko ha fale ʻo e ako, ko ha fale ʻo e nāunau, ko ha fale ʻo e maau, ko ha fale ʻo e ʻOtuá;

9 Koeʻuhí ke fai hoʻomou ngaahi hū maí ʻi he huafa ʻo e ʻEikí, koeʻuhí ke fai hoʻomou ngaahi hū ki tuʻá ʻi he huafa ʻo e ʻEikí, koeʻuhí ke fai hoʻomou ngaahi fetapa kotoa pē ʻi he huafa ʻo e ʻEikí, ʻaki ʻa e ngaahi nima kuo hiki hake ki he Fungani Māʻolungá—

10 Pea ko ʻeni, ʻe Tamai Māʻoniʻoni, ʻoku mau kole ki hoʻo ʻafió ke ke tokoni mai kiate kimautolu, ko ho kakaí, ʻaki hoʻo ʻaloʻofá, ʻi heʻemau ui ke fai ʻemau fakatahaʻanga molumalú, koeʻuhí ke fai ia ki ho fakalāngilangiʻí pea ki hono tali ia ʻe hoʻo ʻafió;

11 Pea ʻi ha founga ke ʻilo ai ʻoku mau feʻunga, ʻi ho ʻaó, ke maʻu ʻa hono fakahoko ʻo e ngaahi [a]talaʻofa ʻa ia kuó ke fai kiate kimautolu, ko ho kakaí, ʻi he ngaahi fakahā kuo fai mai kiate kimautolú;

12 Koeʻuhí ke ʻalu hifo ʻa ho [a]nāunaú ʻo nofoʻia ʻa ho kakaí, pea ʻi he falé ni ko e fale ʻoʻoú, ʻa ia ʻoku mau fakatapuí ni kiate koe, koeʻuhí ke fakamāʻoniʻoniʻi mo fakatapui ia ke toputapu, pea ke ʻafio ʻa ho lotolotonga toputapú ʻi he falé ni maʻu ai pē;

13 Pea ko e kakai kotoa pē ʻe hū ʻi he hūʻanga ʻo e fale ʻo e ʻEikí te nau ongoʻi ʻa ho mālohí, pea ongoʻi hono ueʻi ʻa kinautolu ke fakamoʻoni kuó ke fakatapui ia, pea ko ho fale ia, ko ha potu ʻo hoʻo māʻoniʻoní.

14 Pea taumaiā ke ke finangalo, ʻe Tamai Māʻoniʻoni, ko kinautolu kotoa pē ʻe lotu ʻi he fale ko ʻení ʻe akonakiʻi ʻa kinautolu kotoa pē ʻi he ngaahi lea ʻo e potó mei he ngaahi tohi lelei tahá, pea ke nau fekumi ki he potó ʻio ʻi he ako, pea ʻi he tui foki, ʻo hangē ko hoʻo folofolá;

15 Pea ke nau tupu hake ʻi hoʻo ʻafió, ʻo maʻu ʻa hono kakato ʻo e Laumālie Māʻoniʻoní, pea fokotuʻutuʻu ʻa kinautolu ʻo fakatatau ki hoʻo ngaahi fonó, pea teuteuʻi ʻa kinautolu ke maʻu ʻa e ngaahi meʻa ʻaonga kotoa pē;

16 Pea ke hoko ʻa e falé ni ko ha fale ʻo e lotu, ko ha fale ʻo e ʻaukai, ko ha fale ʻo e tui, ko ha fale ʻo e nāunau pea ʻo e ʻOtuá, ʻio ko ho fale;

17 Koeʻuhí ke fai ʻa e ngaahi hū mai kotoa pē ʻa ho kakaí, ki he fale ní, ʻi he huafa ʻo e ʻEikí;

18 Koeʻuhí ke fai ʻa ʻenau ngaahi hū ki tuʻa kotoa pē mei he fale ní ʻi he huafa ʻo e ʻEikí;

19 Pea ke fai ʻa ʻenau ngaahi fetapa kotoa pē ʻi he huafa ʻo e ʻEikí, ʻaki ʻa e ngaahi nima māʻoniʻoni, kuo hiki hake ki he Fungani Māʻolungá;

20 Pea ke ʻoua naʻa tuku ha meʻa [a]taʻemaʻa ke hū ki ho falé ke ʻuliʻi ia;

21 Pea ko e taimi ʻe maumau-fono ai ʻa ho kakaí, ha taha pē ʻiate kinautolu, ke nau fakatomala fakatoʻotoʻo pea tafoki mai ki hoʻo ʻafió, ʻo ʻiloʻi ʻa e ʻofa ʻi ho ʻaó, pea fakafoki ʻa kinautolu ki he ngaahi tāpuaki kuó ke tuʻutuʻuni ke lilingi hifo kiate kinautolu ʻe [a]ʻapasia ki hoʻo ʻafió ʻi ho falé.

22 Pea ʻoku mau kole ki hoʻo ʻafió, ʻe Tamai Māʻoniʻoni, ke ʻalu atu ʻa hoʻo kau tamaioʻeikí mei he falé ni kuo fakamahafu ʻa kinautolu ʻaki ho mālohí, pea ke ʻiate kinautolu ʻa ho huafá, pea ke takatakai ʻiate kinautolu ʻa ho nāunaú, pea ke tokangaʻi ʻa kinautolu ʻe hoʻo kau [a]ʻāngeló;

23 Pea ke nau ʻoatu mei he potú ni ʻa e ngaahi fuʻu ongoongo lalahi mo nāunauʻia, ʻi he moʻoní, ʻo aʻu ki he ngaahi [a]ngataʻanga ʻo e māmaní, koeʻuhí ke nau ʻiloʻi ko hoʻo ngāué ʻeni, pea kuo mafao mai ho toʻukupú, ke fakahoko ʻa e meʻa naʻá ke folofola ʻaki ʻi he ngutu ʻo e kau palōfitá, ʻo kau ki he ngaahi ʻaho fakaʻosí.

24 ʻOku mau kole ki hoʻo ʻafió, ʻe Tamai Māʻoniʻoni, ke ke fokotuʻu maʻu ʻa e kakai ʻa ia ʻe lotu, mo maʻu ha hingoa mo ha tuʻunga ongoongolelei ʻi he falé ni ʻoʻoú, ʻo aʻu ki he ngaahi toʻu tangata kotoa pē pea ki he taʻengatá;

25 Koeʻuhí ke ʻoua naʻa ʻaonga ha mahafu tau kuo [a]ngaohi ke tauʻi ʻa kinautolu; pea ko ia ia ʻe keli ha [b]luo kiate kinautolú ke ne tō ai pē ia;

26 Koeʻuhí ke ʻoua naʻa maʻu ha mālohi ʻe ha kautaha ʻo e fai angahalá ke tuʻu hake ʻo [a]ikunaʻi ʻa ho kakai ʻa ia ʻe ʻai ki ai ʻaho [b]huafá ʻi he fale ní;

27 Pea kapau ʻe tuʻu ha kakai ki he kakaí ni, ke tupu hake ʻa ho houhaú kiate kinautolu;

28 Pea kapau te nau taaʻi ʻa e kakaí ni, ke ke taaʻi ʻa kinautolu; ke ke tau maʻa ho kakaí ʻo hangē ko e meʻa naʻá ke fai ʻi he ʻaho ʻo e taú, koeʻuhí ke fakahaofi ʻa kinautolu mei he nima ʻo honau ngaahi filí kotoa pē.

29 ʻOku mau kole ki hoʻo ʻafió, ʻe Tamai Māʻoniʻoni, ke ke veuveuki, mo fakaʻohovaleʻi, pea fakamaaʻi mo ngaohi ke puputuʻu, ʻa kinautolu kotoa pē ʻa ia kuo nau fakamafola holo ʻa e ngaahi ongoongo loi ʻi he māmaní, ʻo fakafili ki hoʻo tamaioʻeikí pe ko hoʻo kau tamaioʻeikí, ʻo kapau ʻe ʻikai te nau fakatomala, ʻo ka malanga ʻaki ʻa e ongoongolelei taʻengatá ʻi honau telingá;

30 Pea ko ʻenau ngaahi ngāue kotoa pē ke ngaohi ia ke taʻeʻaonga, pea ke tafiʻi atu ia ʻe he [a]ʻuha maká, pea ʻe he ngaahi tautea te ke fekauʻi atu kiate kinautolu ʻi ho houhaú, koeʻuhi ke fakangata ʻa e ngaahi [b]loí mo e ngaahi lauʻikovi ki ho kakaí.

31 He ʻokú ke ʻafioʻi, ʻe ʻEiki, kuo taʻehalaia ʻa hoʻo kau tamaioʻeikí ʻi ho ʻaó ʻi he fakamoʻoniʻi ʻa ho huafá, ʻa ia kuo tupu ai ʻenau kātakiʻi ʻa e ngaahi meʻá ni.

32 Ko ia, ʻoku mau tautapa ʻi ho ʻaó ki hano fakahaofi kakato mo fakaʻaufuli ʻa kimautolu mei he [a]haʻamongá ni;

33 Toʻo atu ia, ʻe ʻEiki; toʻo atu ia mei he kia ʻo hoʻo kau tamaioʻeikí, ʻi ho mālohí, koeʻuhí ke mau tuʻu hake ʻi he lotolotonga ʻo e toʻu tangata ko ʻení ʻo fai hoʻo ngāué.

34 ʻE Sihova, ʻaloʻofa mai ki he kakaí ni, pea koeʻuhí ʻoku [a]fai angahala ʻa e kakai kotoa pē ke ke fakamolemoleʻi ʻa e ngaahi maumau-fono ʻa ho kakaí, pea tuku ke toʻo atu ia ʻo taʻengata.

35 Tuku ke fakamaʻu ʻa e [a]pani ʻo hoʻo kau faifekaú kiate kinautolu ʻaki ʻa e mālohi mei ʻolunga.

36 Tuku ke fakahoko ia kiate kinautolu, ʻo hangē ko ia naʻe fai kiate kinautolu ʻi he ʻaho ʻo e Penitekosí; tuku ke lilingi hifo ʻa e meʻa-foaki ʻo e lea ʻi he ngaahi [a]lea kehekehé ki ho kakaí, ʻio ʻa e ngaahi [b]ʻelelo mangamanga ʻo hangē ko e afí, pea mo hono fakamatalaʻi ʻo iá.

37 Pea tuku ke fakafonu ʻa ho falé ʻaki ʻa ho [a]nāunaú, ʻo hangē ko ha tuʻoni matangi mālohí.

38 ʻAi ki hoʻo kau tamaioʻeikí ʻa e [a]fakamoʻoni ʻo e fuakavá, koeʻuhí ka nau ka ʻalu atu ʻo malanga ʻaki ʻa hoʻo folofolá ke nau [b]fakamaʻu ʻa e fonó, pea teuteuʻi ʻa e loto ʻo hoʻo kau māʻoniʻoní ki he ngaahi tautea kotoa ʻa ia ʻoku ʻamanaki ke ke ʻomai, ʻi ho houhaú, ki he kakai ʻo e [c]māmaní, koeʻuhi ko ʻenau ngaahi maumau-fonó, koeʻuhí ke ʻoua naʻa pongia ʻa ho kakaí ʻi he ʻaho ʻo e faingataʻá.

39 Pea ʻilonga ha kolo ʻe hū ki ai ʻa hoʻo kau tamaioʻeikí, pea tali ʻe he kakai ʻo e kolo ko iá ʻa ʻenau fakamoʻoní, tuku ke ʻi he kolo ko iá ʻa hoʻo melinó mo hoʻo fakamoʻuí; koeʻuhí ke nau tānaki mei he kolo ko iá ʻa e kau māʻoniʻoní, koeʻuhí ke nau ō mai ki [a]Saione, pe ki hono ngaahi siteikí, ʻa e ngaahi potu kuó ke tuʻutuʻuní, ʻi he ngaahi hiva ʻo e fiefia taʻengata;

40 Pea ʻoua ʻe tuku ke tō ʻa hoʻo ngaahi tauteá ki he kolo ko iá, kae ʻoua ke fakahoko ʻeni.

41 Pea ʻilonga ha kolo ʻe hū ki ai ʻa hoʻo kau tamaioʻeikí, pea ʻikai tali ʻe he kakai ʻo e kolo ko iá ʻa e fakamoʻoni ʻa hoʻo kau tamaioʻeikí, pea lea fakatokanga ʻa hoʻo kau tamaioʻeikí kiate kinautolu ke nau fakahaofi ʻa kinautolu mei he toʻu tangata angakoví ni, tuku ke hoko ki he kolo ko iá ʻo fakatatau ki he meʻa kuó ke folofola ʻaki ʻi he ngutu ʻo hoʻo kau palōfitá.

42 Ka ʻoku mau kole ki hoʻo ʻafió, ʻe Sihova, ke ke fakahaofi ʻa hoʻo kau tamaioʻeikí mei honau nimá, pea fakamaʻa ʻa kinautolu mei honau totó.

43 ʻE ʻEiki, ʻoku ʻikai te mau fiefia ʻi he fakaʻauha ʻo homau kāingá; ʻoku mahuʻinga ʻa honau [a]laumālié ʻi ho ʻaó;

44 Ka kuo pau ke fakahoko ʻa hoʻo folofolá. Tokoniʻi ʻa hoʻo kau tamaioʻeikí ke nau lea ʻo pehē, ʻi he tokoni mai kiate kinautolu ʻa hoʻo [a]ʻaloʻofá: Ke fai pē ʻa ho finangaló, ʻe ʻEiki, kae ʻikai ko homau lotó.

45 ʻOku mau ʻilo kuó ke folofola mai ʻi he ngutu ʻo hoʻo kau palōfitá ʻaki ʻa e ngaahi meʻa fakailifia ʻo kau ki he kau fai angahalá, ʻi he ngaahi ʻaho [a]fakaʻosí—ʻo pehē te ke lilingi atu ʻa hoʻo ngaahi tauteá ʻo taʻe-fakangatangata;

46 Ko ia, ʻe ʻEiki, fakahaofi ʻa ho kakaí mei he fakatuʻutāmaki ʻo e kau fai angahalá; tuku ʻa hoʻo kau tamaioʻeikí ke nau fakamaʻu ʻa e fonó, pea nonoʻo fakataha ʻa e fakamoʻoní, koeʻuhí ke teuteuʻi ʻa kinautolu ki he ʻaho ʻo e tutú.

47 ʻOku mau kole ki hoʻo ʻafió, ʻe Tamai Māʻoniʻoni, ke ke manatuʻi ʻa kinautolu kuo tuli ʻe he kakai ʻo e Vahefonua ko Siakisoní, ʻi Mīsuli, mei he ngaahi fonua ʻo honau tofiʻá, pea toʻo atu, ʻe ʻEiki, ʻa e haʻamongá ni ʻo e mamahi ʻa ia kuo hilifaki kiate kinautolú.

48 ʻOkú ke ʻafioʻi, ʻe ʻEiki, kuo fuʻu ngaohikovia mo fakamamahiʻi ʻa kinautolu ʻe he kau tangata fai angahala; pea ʻoku [a]tafe atu ʻa homau lotó ʻi he mamahi koeʻuhi ko ʻenau ngaahi kavenga fakamamahí.

49 ʻE ʻEiki, ʻe [a]fēfē hono fuoloa ʻo hoʻo tuku ke kātakiʻi ʻe he kakaí ni ʻa e mamahí ni, pea ke ʻalu hake ʻa e ngaahi tangi ʻa ʻenau kau taʻehalaiá ki ho telingá, pea ʻalu hake ʻa honau [b]totó ko e fakamoʻoni ʻi ho ʻaó, ʻo ʻikai te ke fakahā ʻa hoʻo fakamoʻoní koeʻuhi ko kinautolu?

50 [a]ʻAloʻofa mai, ʻe ʻEiki, ki he kau fakatanga fai angahala ʻa ia kuo nau tuli ʻa ho kakaí, koeʻuhí ke nau tuku ʻa e vete ʻo e koloá, koeʻuhí ke nau fakatomala mei heʻenau ngaahi angahalá ʻo kapau ʻe ala maʻu ʻa e fakatomalá;

51 Ka ʻo kapau ʻe ʻikai te nau fai pehē, fakahā ʻa ho toʻukupu, ʻe ʻEiki, pea [a]huhuʻi ʻa e fonua naʻá ke tuʻutuʻuni ke hoko ko ha Saione ki ho kakaí.

52 Pea kapau ʻoku ʻikai ke ʻi ai ha toe founga kehe, ka ko e meʻá ke ʻoua naʻa iku noa ʻa e ngāue ʻa ho kakaí ʻi ho ʻaó pea ke tupu ʻa ho houhaú, pea tō atu ʻa hoʻo tuputāmakí kiate kinautolu, koeʻuhí ke nau ʻauʻauha atu, ʻa e aká pea mo e tefitó fakatouʻosi, mei he lalo langí;

53 Ka ʻo kapau te nau fakatomala, ʻokú ke angaʻofa mo ʻaloʻofa, pea te ke lolou atu ʻa ho houhaú ʻo ka ke ka ʻafio ki he fofonga ʻo hoʻo Tokotaha kuo Paní.

54 Ke ke ʻaloʻofa, ʻe ʻEiki, ki he ngaahi puleʻanga kotoa pē ʻo e māmaní; ke ke ʻaloʻofa ki he kau pule ʻo homau fonuá; fakatauange ke fokotuʻu maʻu ʻo taʻengata ʻa e ngaahi tefitoʻi moʻoni ko ia naʻe maluʻi ʻe heʻemau ngaahi tamaí ʻi he angatonu mo e loto-mateaki lahí, ʻa ia ko e [a]Konisitūtone ʻo homau fonuá.

55 Manatuʻi ʻa e ngaahi tuʻí, mo e kau pilinisí, mo e houʻeikí, pea mo e kakai māʻolunga ʻo e māmaní, pea mo e kakai kotoa pē, pea mo e ngaahi siasí, ʻa e kakai masivá mo e paea kotoa pē, mo e kakai faingataʻaʻia ʻo e māmaní;

56 Koeʻuhí ke fakamolū ʻa honau lotó ʻo ka ʻalu atu ʻa hoʻo kau tamaioʻeikí mei ho falé, ʻe Sihova, ke fakamoʻoni ki ho huafá; koeʻuhí ke vaivai ʻa honau loto-tāufehiʻá ki he [a]moʻoní, pea ʻofeina ʻa ho kakaí ʻi he ʻao ʻo e kakai kotoa pē;

57 Koeʻuhí ke ʻiloʻi ʻe he ngaahi ngataʻanga kotoa pē ʻo e māmaní ko kimautolu, ʻa hoʻo kau tamaioʻeikí, kuo mau [a]fanongo ki ho leʻó, pea kuó ke fekauʻi ʻa kimautolu;

58 Koeʻuhí ke lava, ʻe hoʻo kau tamaioʻeikí, ʻa ia ko e ngaahi foha ʻo Sēkopé, ʻo tānaki meiate kinautolú ni kotoa pē ʻa e kau māʻoniʻoní koeʻuhi ke langa hake ha kolo māʻoniʻoni ki ho huafá, ʻo hangē ko hoʻo fekau kiate kinautolú.

59 ʻOku mau kole ki hoʻo ʻafió ke ke vaheʻi ki Saione ha ngaahi siteiki kehe mei he [a]siteikí ni ʻa ia kuó ke filí, koeʻuhí ke hokohoko atu ai pē ʻa hono [b]tānaki ʻo ho kakaí ʻi he mālohi mo e ngeia lahi, koeʻuhí ke [c]fakanounouʻi ʻa hoʻo ngāué ʻi he māʻoniʻoni.

60 Ko ʻeni, ko e ngaahi leá ni, ʻe ʻEiki, kuo mau lea ʻaki ʻi ho ʻaó, ʻo kau ki he ngaahi fakahā mo e ngaahi fekau kuó ke fai kiate kimautolú, ʻa ia ʻoku mau kau ki he kau [a]Senitailé.

61 Ka ʻokú ke ʻafioʻi ʻoku lahi ʻa hoʻo ʻofa ki he fānau ʻa Sēkopé, ʻa ia kuo fakamoveteveteʻi ʻi he ngaahi moʻungá ʻo fuoloa, ʻi ha ʻaho ʻaoʻaofia mo fakapoʻuli.

62 Ko ia ʻoku mau kole ki hoʻo ʻafió ke ke ʻaloʻofa ki he fānau ʻa Sēkopé, koeʻuhí ke kamata hono huhuʻi ʻo [a]Selūsalema, ʻo fai atu mei he houa ko ʻení;

63 Pea ke kamata ke toʻo atu ʻa e haʻamonga ʻo e nofo pōpulá mei he fale ʻo [a]Tēvitá;

64 Pea kamata ke foki ʻa e fānau ʻa [a]Siutá ki he ngaahi [b]fonua ʻa ia naʻá ke foaki kia ʻĒpalahame, ko ʻenau tamaí.

65 Pea pule ke [a]liliu ʻa e ngaahi [b]toenga ʻo e hako ʻo Sēkope, ʻa ia kuo fakamalaʻiaʻi mo teʻia koeʻuhi ko ʻenau maumau-fonó, mei honau anga-hehengi mo anga-fitaʻá ki hono kakato ʻo e ongoongolelei taʻengatá;

66 Koeʻuhí ke nau tuku hifo ʻenau ngaahi mahafu tau ʻo e lilingi totó, pea tuku ʻenau ngaahi angatuʻú.

67 Pea taumaiā ke toe maʻu ʻa e ʻilo ki he moʻoní ʻe he ngaahi toenga kotoa ʻo [a]ʻIsileli kuo fakamoveteveteʻí, ʻa ia kuo tuli atu ki he ngaahi ngataʻanga ʻo e māmaní, pea nau tui ki he Mīsaiá, pea huhuʻi ʻa kinautolu mei he ngaohikoviá, pea nau fiefia ʻi ho ʻaó.

68 ʻE ʻEiki, ke ke manatuʻi ʻa hoʻo tamaioʻeiki ko Siosefa Sāmita, ko e Siʻí, pea mo ʻene ngaahi mamahí mo hono ngaahi fakatangaʻi kotoa pē—ʻa e anga ʻo ʻene [a]fuakava mo [b]Sihová, mo fakapapau ki hoʻo ʻafió, ko e ʻOtua Māfimafi ʻo Sēkopé—pea mo e ngaahi fekau ʻa ia kuó ke fai kiate iá, pea kuó ne feinga fakamātoato ke fai ho finangaló.

69 ʻAloʻofa mai, ʻe ʻEiki, ki hono malí mo e fānaú, koeʻuhí ke hakeakiʻi ʻa kinautolu ʻi ho ʻaó, pea maluʻi ʻa kinautolu ʻe ho toʻukupu ʻaloʻofá.

70 ʻAloʻofa ki honau ngaahi fāmili [a]ofi kotoa pē, koeʻuhí ke taʻofi ʻa ʻenau ngaahi tāufehiʻá pea tafiʻi atu ia ʻo hangē ko hano fai ia ʻaki ha lōmakí; koeʻuhí ke fakalotuʻi mo huhuʻi ʻa kinautolu fakataha mo ʻIsileli, ʻo ʻiloʻi ko e ʻOtuá koe.

71 Manatuʻi, ʻe ʻEiki, ʻa e kau palesitení, ʻio ʻa e kau palesiteni kotoa pē ʻo ho siasí, koeʻuhí ke hanga ʻe ho toʻukupu toʻomataʻú ʻo hakeakiʻi ʻa kinautolu, fakataha mo honau ngaahi fāmilí, mo honau ngaahi fāmili ofi kotoa pē, koeʻuhí ke fakatolonga ʻa honau ngaahi hingoá pea manatuʻi ʻo taʻengata mei he toʻu tangata ki he toʻu tangata.

72 Manatuʻi ʻa ho siasí kotoa, ʻe ʻEiki, fakataha mo honau ngaahi fāmilí kotoa, mo honau ngaahi fāmili ofi kotoa pē, mo honau kau mahaki mo e faingataʻaʻia kotoa pē, fakataha mo e masiva mo e angamalū kotoa pē ʻo e māmaní; koeʻuhí ke hoko ʻa e [a]puleʻanga kuó ke fokotuʻu taʻekau ai ha nimá, ko ha fuʻu moʻunga lahi pea fakafonu ʻa e māmaní kotoa pē;

73 Koeʻuhí ke haʻu ʻa ho siasí mei he feituʻu maomaonganoa ʻo e fakapoʻulí, pea ulo atu ʻo fakaʻofoʻofa ʻo hangē ko e [a]māhiná, pea ʻasinisini ʻo hangē ko e laʻaá, pea fakailifia ʻo hangē ko ha kau tau ʻoku toʻo ʻa e ngaahi fuka;

74 Pea teuteuʻi ia ʻo hangē ko ha taʻahine taʻane ki he ʻaho ko ia te ke tatala ai ʻa e pūloú mei he ngaahi langí, pea pule ke [a]tafe hifo ʻa e ngaahi moʻungá ʻi ho ʻaó, pea hakeakiʻi ʻa e ngaahi [b]teleʻá, pea fakatokaleleiʻi ʻa e ngaahi potu tokakoví; koeʻuhí ke fakafonu ʻe ho nāunaú ʻa e māmaní;

75 Koeʻuhí ʻo ka ifiʻi ʻa e talupité ki he kakai pekiá, ke [a]toʻo hake ʻa kimautolu ki he ʻaó ke fakafetaulaki ai ki hoʻo ʻafió, koeʻuhí ke mau ʻi he ʻEikí ʻo taʻengata;

76 Koeʻuhí ke maʻa ʻa homau ngaahi kofú, koeʻuhi ke fakakofuʻi ʻaki ʻa kimautolu ʻa e ngaahi [a]pulupulu ʻo e māʻoniʻoni, mo e ngaahi vaʻa paame ʻi homau nimá, pea mo e ngaahi [b]kalauni ʻo e nāunau ʻi homau ʻulú, pea utu ʻa e [c]fiefia taʻengata ki heʻemau ngaahi [d]mamahi kotoa pē.

77 ʻE ʻEiki ko e ʻOtua Māfimafí, ʻafio mai kiate kimautolu ʻi heʻemau ngaahi kolé ni, pea tali ʻa kimautolu mei he langí, ko ho ʻafioʻanga toputapú, ʻa ia ʻokú ke ʻafio ai kuo fakakalauni ʻaki ʻa e [a]nāunau, lāngilangi, mālohi, ngeia, māfimafi, pule aoniu, moʻoni, fakamaau totonu, fakamaau, ʻaloʻofa, pea mo e fonu taʻe-fakangatangata mei he taʻengatá ki he taʻengatá.

78 ʻAfio mai, ʻafio mai, ʻafio mai kiate kimautolu, ʻe ʻEiki! Pea tali ʻa e ngaahi tautapá ni, pea tali ʻa hono fakatapui ʻo e falé ni ki hoʻo ʻafió, ko e ngāue ʻa homau nimá, ʻa ia kuo mau langa ki ho huafá;

79 Pea mo e siasí ni foki, ke ʻai ki ai ʻa ho huafá. Pea tokoniʻi ʻa kimautolu ʻaki ʻa e mālohi ʻo ho Laumālié, ke mau fakatahaʻi homau leʻó mo e leʻo ʻo e kau [a]ʻāngelo ko ia ʻoku ngingila mo fetapaki mo tuʻu takatakai ʻi ho taloní, ʻaki ʻa e ngaahi mavava ʻo e fakafetaʻi, ʻo hiva Hōsana ki he ʻOtuá pea mo e [b]Lamí!

80 Pea tuku ke [a]fakakofuʻi ʻa kinautolú ni, ko hoʻo kau paní, ʻaki ʻa e fakamoʻui, pea kalanga leʻo-lahi ʻa hoʻo kau māʻoniʻoní ʻi he fiefia. ʻĒmeni, pea ʻĒmeni.

- ◀1a
ʻAlamā 37:37; T&F 46:32. FFL Fakafetaʻí.

- ◀b
Taniela 9:4. FFL Fuakavá.

- ◀2a
T&F 88:119.

- ◀4a
1 Ng. Tuʻi 9:3. FFL Temipalé, Fale ʻo e ʻEikí.

- ◀b
2 Nīfai 5:16.

- ◀5a
T&F 124:27–28.

- ◀6a
T&F 88:117–120.

- ◀11a
T&F 38:32; 105:11–12, 18, 33.

- ◀12a
FFL Nāunaú.

- ◀20a
T&F 94:8–9; 97:15–17.

- ◀21a
FFL Loto-ʻapasiá.

- ◀22a
FFL ʻĀngeló, Kau.

- ◀23a
T&F 1:2.

- ◀25a
ʻĪsaia 54:17.

- ◀b
LFkt. 26:27; 1 Nīfai 14:3; 22:14.

- ◀26a
T&F 98:22.

- ◀b
1 Ng. Tuʻi 8:29.

- ◀30a
ʻĪsaia 28:17; Mōsaia 12:6; T&F 29:16.

- ◀b
3 Nīfai 21:19–21.

- ◀32a
FFL Haʻamongá.

- ◀34a
Loma 3:23; 5:12. FFL Angahalá.

- ◀35a
FFL Tākaí.

- ◀36a
FFL Lea Kehekehé, Meʻa-foaki ʻo e Ngaahi.

- ◀b
Ngāue 2:1–3.

- ◀37a
T&F 84:5; 109:12. FFL Nāunaú.

- ◀38a
FFL Fakamoʻoní.

- ◀b
ʻĪsaia 8:16; T&F 1:8.

- ◀c
FFL Māmaní—Ko hono fakamaʻa ʻo e māmaní.

- ◀39a
ʻĪsaia 35:10.

- ◀43a
FFL Moʻoniʻi Laumālié.

- ◀44a
FFL ʻAloʻofá.

- ◀45a
FFL ʻAho Fakaʻosí, Ngaahi.

- ◀48a
FFL ʻOfa Mamahí.

- ◀49a
Same 13:1–2.

- ◀b
FFL Maʻatá.

- ◀50a
FFL ʻAloʻofá.

- ◀51a
T&F 100:13; 105:2.

- ◀54a
1 Pita 2:13–15; T&F 98:5–7; 101:77, 80. FFL Konisitūtoné.

- ◀56a
FFL Moʻoní.

- ◀57a
T&F 20:16; 76:22–24.

- ◀59a
ʻĪsaia 54:2.

- ◀b
FFL ʻIsileli—Ko hono tānaki ʻo ʻIsilelí.

- ◀c
Mātiu 24:22.

- ◀60a
1 Nīfai 13:1–32; 15:13–18.

- ◀62a
3 Nīfai 20:29. FFL Selūsalema.

- ◀63a
FFL Tēvita.

- ◀64a
Sāk. 12:6–9; Malakai 3:4; T&F 133:13, 35. FFL Siuta.

- ◀b
Sēnesi 17:1–8. FFL Fonua ʻo e Talaʻofá.

- ◀65a
2 Nīfai 30:6; 3 Nīfai 21:20–22. FFL Fakauluí.

- ◀b
2 Nīfai 30:3; ʻAlamā 46:23–24; 3 Nīfai 20:15–21; T&F 19:27.

- ◀67a
FFL ʻIsileli—Ko hono tānaki ʻo ʻIsilelí.

- ◀68a
FFL Fuakavá.

- ◀b
FFL Sihova.

- ◀70a
FK ngaahi kāinga ofi ange.

- ◀72a
Taniela 2:44–45; T&F 65:2.

- ◀73a
Hiva 6:10; T&F 5:14; 105:31.

- ◀74a
T&F 133:21–22, 40.

- ◀b
ʻĪsaia 40:4; Luke 3:5; T&F 49:23.

- ◀75a
1 Tēsal. 4:17.

- ◀76a
Fakahā 7:13–15; 2 Nīfai 9:14.

- ◀b
FFL Hakeakiʻí; Kalauni.

- ◀c
FFL Fiefiá.

- ◀d
Hepelū 12:1–11; T&F 58:4.

- ◀77a
FFL Nāunaú.

- ◀79a
ʻĪsaia 6:1–2.

- ◀b
FFL Lami ʻa e ʻOtuá.

- ◀80a
Same 132:16.

VAHE 110

Ko e ngaahi meʻa-hā-mai ʻa ia naʻe fakahā kia Siosefa Sāmita ko e Palōfitá mo ʻŌliva Kautele ʻi he temipale ʻi Ketilaní, ʻi ʻOhaiō, ʻi he ʻaho 3 ʻEpeleli 1836 (History of the Church, 2:435–436). Naʻe hoko ʻeni ʻi ha fakataha ʻi ha ʻaho Sāpate. ʻOku kamata ʻe he Palōfitá ʻa ʻene fakamatala ki he ngaahi meʻa-hā-maí ʻaki ʻa e ngaahi lea ko ʻení: “ʻI he efiafí, naʻá ku tokoni ki he Kau Palesiteni kehé ʻi hono tufotufaki ʻo e ʻOhomohe ʻa e ʻEikí ki he Siasí, peá u maʻu ia mei he Toko Hongofulu Mā Uá, ʻa ia naʻe ʻonautolu ʻa e faingamālie ke fai ʻa e ngāue ʻi he tēpile toputapú ʻi he ʻaho ko ʻeni. Hili ʻeku fai ʻa e ngāué ni maʻa hoku kāingá, naʻá ku ʻalu leva ki he tuʻunga malangá, pea ʻi he hili hono tukutuku hifo ʻo e ngaahi puipuí, naʻá ku punou hifo fakataha mo ʻŌliva Kautele, ʻi he lotu mamalu mo fakalongolongo. Hili ʻema tutuʻu hake mei he lotú, naʻe fakaava mai kiate kimaua fakatouʻosi ʻa e meʻa-hā-mai ʻoku hā atu ʻi lalo ní” (History of the Church, 2:435).

1–10, ʻOku hā mai ʻa e ʻEiki ko Sihová ʻi he nāunau ʻo ne tali ʻa e Temipale Ketilaní ko hono fale; 11–12, Naʻe hā mai ʻa Mōsese mo ʻIlaiase ʻo foaki mai ʻa e ngaahi kī naʻá na maʻú mo e ngaahi kuongá; 13–16, ʻOku toe foki mai ʻa ʻIlaisiā ʻo foaki mai ʻa e ngaahi kī ʻo hono kuongá ʻo hangē ko e talaʻofa naʻe fai ʻe Malakaí.

1 Naʻe matoʻo ʻa e [a]veilí mei homa ʻatamaí, pea naʻe fakaava ʻa e [b]mata ʻo ʻema ʻiló.

2 Naʻá ma mamata ki he ʻEikí ʻoku tuʻu ʻi he funga ʻo e tuʻunga malangá, ʻi muʻa ʻiate kimaua; pea naʻe ʻi lalo ʻi hono vaʻé ʻa e faliki ʻo e koula haohaoa, ʻoku tatau hono lanú mo e maka ko e ʻāmipá.

3 Naʻe tatau ʻa hono ongo [a]fofongá mo e ulo ʻo e afi; naʻe hinehina ʻa e louʻulu ʻo hono ʻulú ʻo hangē ko e sinou maʻa; naʻe ulo ʻa hono [b]fofongá ʻo mahulu ange ʻi he ngingila ʻo e laʻaá; pea naʻe tatau ʻa hono [c]leʻó mo e tafe mālohi ʻo e ngaahi vai lahi, ʻio ʻa e leʻo ʻo [d]Sihová, ʻoku folofola:

4 Ko au ko e [a]ʻuluakí mo e ki muí; ko au ia ʻa ia ʻoku [b]moʻuí, ko au ia ʻa ia naʻe fakapōngí; ko au homo [c]taukapo ki he Tamaí.

5 Vakai, kuo [a]fakamolemoleʻi ʻa hoʻomo ngaahi angahalá kiate kimoua; ʻokú mo maʻa ʻi hoku ʻaó; ko ia, hiki hake homo ʻulú pea fiefia.

6 Tuku ke nēkeneka ʻa e loto ʻo homo kāingá, pea tuku ke fiefia mo e loto ʻo hoku kakai kotoa pē, ʻa ia kuo nau [a]langa ʻaki honau tūkuingata ʻa e falé ni ki hoku hingoá.

7 He vakai, kuó u [a]tali ʻa e [b]falé ni, pea ʻe ʻi heni ʻa hoku hingoá; pea te u fakahā au ʻe au ki hoku kakaí ʻi he ʻaloʻofa ʻi he falé ni.

8 ʻIo, te u [a]hā mai ki heʻeku kau tamaioʻeikí, ʻo lea kiate kinautolu ʻaki hoku leʻo pē ʻoʻokú, ʻo kapau ʻe tauhi ʻe hoku kakaí ʻa ʻeku ngaahi fekaú, ʻo ʻikai te nau [b]ʻuliʻi ʻa e fale [c]toputapú ni.

9 ʻIo, ʻe fiefia lahi ʻa e loto ʻo e lau afe mo e lau mano koeʻuhí ko e ngaahi [a]tāpuaki ʻa ia ʻe lilingi atú, pea mo e [b]fakakoloaʻi lahi ʻa ia kuo tāpuakiʻi ʻaki ʻa ʻeku kau tamaioʻeikí ʻi he fale ní.

10 Pea ʻe mafola atu ʻa e ongoongo ʻo e falé ni ki he ngaahi fonua mulí; pea ko e kamataʻanga ʻeni ʻo e tāpuaki ʻa ia ʻe [a]lilingi atu ki he ʻulu ʻo hoku kakaí. ʻE pehē. ʻĒmeni.

11 Hili ʻene ʻosi ʻa e [a]meʻa-hā-mai ní, naʻe toe fakaava mai kiate kimaua ʻa e ngaahi langí; pea naʻe hā mai ʻa [b]Mōsese ʻi homa ʻaó, ʻo foaki mai kiate kimaua ʻa e ngaahi [c]kī ʻo hono [d]tānaki mai ʻo ʻIsilelí mei he potu ʻe fā ʻo e māmaní, pea mo hono tataki mai ʻo e faʻahinga ʻe hongofulú mei he fonua ʻo e [e]tokelaú.

12 Hili ʻení, naʻe hā mai ʻa [a]ʻIlaiase, ʻo tuku mai ʻa e [b]kuonga ʻo e [c]ongoongolelei ʻo ʻĒpalahamé, ʻo pehē ʻe tāpuekina ʻiate kimaua mo homa hakó ʻa e ngaahi toʻu tangata kotoa pē ki mui ʻiate kimauá.

13 Hili ʻene ʻosi ʻa e meʻa-hā-mai ní, naʻe ʻasi fakafokifā mai kiate kimaua ha toe meʻa-hā-mai lahi mo nāunauʻia; he naʻe tuʻu ʻi homa ʻaó ʻa [a]ʻIlaisiā ko e palōfitá, ʻa ia naʻe [b]ʻave ki he langí taʻe te ne aʻusia ʻa e maté, ʻo ne pehē:

14 Vakai, kuo hokosia kakato ʻa e taimi, ʻa ia naʻe lea ʻaki ʻe he ngutu ʻo Malakaí—ʻo fakamoʻoniʻi ʻe fekauʻi mai ia [ko ʻIlaisiā], ʻi he teʻeki ai ke hoko ʻa e ʻaho lahi mo fakamanavahē ʻo e ʻEikí—

15 Ke [a]liliu ʻa e loto ʻo e ngaahi tamaí ki he fānaú, pea mo e fānaú ki he ngaahi tamaí, telia naʻa teʻia ʻa e māmaní kotoa pē ʻaki ha fakamalaʻia—

16 Ko ia, ʻoku tuku ki homo nimá ʻa e ngaahi kī ʻo e kuonga ko ʻení; pea te mo lava ʻo ʻiloʻi ʻi he meʻá ni ʻoku ofi ʻa e fuʻu [a]ʻaho lahi mo fakamanavahē ʻo e ʻEikí, ʻio ʻi he ngaahi matapaá.

- ◀1a
FFL Puipuí.

- ◀b
T&F 76:12, 19; 136:32; 138:11.

- ◀3a
Fakahā 1:14.

- ◀b
Fakahā 1:16; SS—H 1:17.

- ◀c
ʻIsikeli 43:2; Fakahā 1:15; T&F 133:21–22.

- ◀d
FFL Sihova.

- ◀4a
FFL ʻUluaki Fānaú.

- ◀b
Teut. 5:24.

- ◀c
FFL Taukapó.

- ◀5a
FFL Fakamolemolé, Fakamolemoleʻí.

- ◀6a
T&F 109:4–5.

- ◀7a
2 Fkmtl. 7:16.

- ◀b
FFL Temipalé, Fale ʻo e ʻEikí.

- ◀8a
T&F 50:45.

- ◀b
T&F 97:15–17.

- ◀c
FFL Toputapú.

- ◀9a
Sēnesi 12:1–3; T&F 39:15; ʻĒpa. 2:8–11.

- ◀b
T&F 95:8. FFL ʻEnitaumení.

- ◀10a
T&F 105:12.

- ◀11a
FFL Meʻa-hā-maí.

- ◀b
Mātiu 17:3.

- ◀c
FFL Kī ʻo e Lakanga Fakataulaʻeikí, Ngaahi.

- ◀d
Sēkope 6:2; T&F 29:7. FFL ʻIsileli—Ko hono tānaki ʻo ʻIsilelí.

- ◀e
T&F 133:26–32. FFL ʻIsileli—Ko e faʻahinga ʻe hongofulu ʻo ʻIsileli naʻe molé.

- ◀12a
FFL ʻIlaiase.

- ◀b
FFL Kuongá.

- ◀c
Kalētia 3:6–29. FFL Fuakava Faka-ʻĒpalahamé.

- ◀13a
FFL ʻIlaisiā.

- ◀b
FFL Kakai Sino Liliú.

- ◀15a
SS—H 1:38–39. FFL Fakamoʻui ʻo e Pekiá; Tohi Hohokó.

- ◀16a
FFL ʻAho Fakaʻosí, Ngaahi.

VAHE 111

Ko e fakahā naʻe fai mai ʻia Siosefa Sāmita ko e Palōfitá, ʻi Seilemi, ʻi Masasuseti, ʻi he ʻaho 6 ʻAokosi 1836 (History of the Church, 2:465–466). ʻI he taimi ko ʻení naʻe fuʻu lahi ʻaupito ʻa e moʻua ʻo e kau taki ʻo e Siasí ko e tupu ʻi heʻenau ngaahi ngāue ʻi he ngāue fakafaifekaú. ʻI he fanongo ʻa e Palōfitá, Sitenei Likitoni, Hailame Sāmita, mo ʻŌliva Kautele ʻoku ʻi ai ha paʻanga lahi te nau lava ʻo maʻu ʻi Seilemi, naʻa nau fononga mei Ketilani, ʻOhaiō, ke vakaiʻi ʻa e fakamatala ko ʻení, fakataha pē mo ʻenau malanga ʻaki ai ʻa e ongoongoleleí. Naʻe fakahoko ʻe he kau tangatá ni ha ngaahi pisinisi fakasiasi pea fai mo haʻanau malanga foki. ʻI he mahino pē ʻe ʻikai te nau lava ʻo maʻu ha paʻangá, naʻa nau foki leva ki Ketilani. ʻOku hā mei he anga hono fakalea ʻo e fakahā ko ʻení ha ngaahi konga mahuʻinga ʻo e meʻa naʻe hokó.

1–5, ʻOku tokangaʻi ʻe he ʻEikí ʻa e ngaahi meʻa fakatuʻasino ʻa ʻene kau tamaioʻeikí; 6–11, Te ne fakahā ha ʻaloʻofa ki Saione mo fakahoko ʻa e ngaahi meʻa kotoa pē koeʻuhi ko e lelei ʻa ʻene kau tamaioʻeikí.

1 Ko au, ko e ʻEiki ko homou ʻOtuá, ʻoku ʻikai te u koviʻia ʻi hoʻomou haʻu ʻi he fononga ko ʻení, neongo hoʻomou ngaahi fai fakavalevalé.

2 ʻOku lahi ʻeku koloa mahuʻinga ʻi he koló ni maʻamoutolu, ke ʻaonga ki Saione, mo e kakai tokolahi ʻi he kolo ko ʻení, ʻa ia te u tānaki mei ai ʻi he taimi totonú ke ʻaonga ki Saione, ʻo makatuʻunga ʻiate kimoutolu.

3 Ko ia, ʻoku ʻaonga ke mou fakamaheni ki he kau tangata ʻi he koló ni, ʻo fakatatau mo e meʻa ʻe ueʻi ʻa kimoutolu ke faí, pea fakatatau mo e meʻa ʻe tuku kiate kimoutolú.

4 Pea ʻe hokosia ʻi hono taimi totonú te u tuku ʻa e koló ni ki homou nimá, ke mou maʻu ʻa e mālohi ki ai, ʻo aʻu ki he ʻikai te nau ʻiloʻi ʻa hoʻomou ngaahi meʻa liló; pea mo hono koloá ʻi he koulá mo e silivá ʻe ʻamoutolu ia.

5 ʻOua te mou hohaʻa ki homou ngaahi [a]moʻuá, he te u foaki kiate kimoutolu ʻa e mālohi ke totongi ki ai.

6 ʻOua te mou hohaʻa ʻo kau ki Saione, he te u fai angaʻofa ki ai.

7 Tatali ʻi he feituʻú ni, pea ʻi he ngaahi feituʻu takatakai ki aí;

8 Pea ko e feituʻu ʻa ia ʻoku ou loto ke mou nofo aí, ko hono fakakātoá, ʻe fakamahinoʻi ia kiate kimoutolu ʻaki ʻa e [a]melino mo e mālohi ʻo hoku Laumālié, ʻa ia ʻe tafe atu kiate kimoutolú.

9 Te mou lava ʻo maʻu ʻa e feituʻú ni ʻi he totongi. Pea fakaʻekeʻeke faivelenga ʻo kau ki he kakai fuoloá mo kinautolu naʻa nau fokotuʻu ʻa e kolo ko ʻení;

10 He ʻoku lahi ange ʻi he koloa pē ʻe taha ʻi he koló ni maʻamoutolu.

11 Ko ia, ke mou [a]poto ʻo hangē ko e fanga ngata kae ʻikai fai angahala; pea te u fakamaau ʻa e ngaahi meʻa kotoa pē koeʻuhi ko hoʻomou [b]leleí, ʻo fakatatau ki he taimi te mou lava ʻo tali ai iá. ʻĒmeni.

- ◀5a
T&F 64:27–29.

- ◀8a
T&F 27:16. FFL Melinó.

- ◀11a
Mātiu 10:16.

- ◀b
Loma 8:28; T&F 90:24; 100:15.

VAHE 112

Ko e fakahā naʻe fai mai ʻia Siosefa Sāmita ko e Palōfitá kia Tōmasi B. Maasi, ʻi Ketilani, ʻi ʻOhaiō, ʻi he ʻaho 23 Siulai 1837 (History of the Church, 2:499–501). ʻOku ʻi he fakahā ko ʻení ʻa e folofola ʻa e ʻEikí kia Tōmasi B. Maasi ʻo kau ki he Kau ʻAposetolo ʻe Toko Hongofulu Mā Ua ʻa e Lamí. Naʻe tohi ʻe he Palōfitá naʻe maʻu ʻa e fakahā ko ʻení ʻi he ʻaho ʻa ia naʻe fuofua malanga ʻaki ai ʻa e ongoongoleleí ʻi ʻIngilaní. Naʻe hoko ʻa Tōmasi B. Maasi ʻi he taimi ko ʻení ko e Palesiteni ʻo e Kōlomu ʻo e Kau ʻAposetolo ʻe Toko Hongofulu Mā Uá.

1–10, Kuo pau ke ʻave ʻe he Toko Hongofulu Mā Uá ʻa e ongoongoleleí mo hiki hake ʻa e leʻo ʻo e fakatokangá ki he ngaahi puleʻanga mo e kakai kotoa pē; 11–15, Kuo pau ke nau toʻo hake honau kolosí, ʻo muimui ʻia Sīsū, mo fafanga ʻene fanga sipí; 16–20, Ko kinautolu ʻoku nau tali ʻa e Kau Palesiteni ʻUluakí ʻoku nau tali ʻa e ʻEikí; 21–29, ʻOku ʻufiʻufi ʻe he fakapoʻulí ʻa e māmaní, pea ko kinautolu pē ʻoku tui mo papitaisó ʻe fakamoʻuí; 30–34, ʻOku maʻu ʻe he Kau Palesiteni ʻUluakí mo e Toko Hongofulu Mā Uá ʻa e ngaahi kī ʻo e kuonga ʻo e kakato ʻo e ngaahi kuongá.

1 Ko e moʻoni ʻoku folofola peheni ʻe he ʻEikí kiate koe ʻa ʻeku tamaioʻeiki ko Tōmasí: Kuó u fanongo ki hoʻo ngaahi lotú; pea kuo aʻu hake kiate au ʻa hoʻo ngaahi foakí ko ha [a]meʻa fakamanatu, koeʻuhi ko kinautolu, ko ho kāinga, ʻa ia naʻe fili ke fakamoʻoniʻi ʻa hoku hingoá pea ke [b]ʻoatu ia ki muli ki he ngaahi puleʻanga, ngaahi faʻahinga, ngaahi lea, mo e kakai kotoa pē, pea naʻe fakanofo ʻa kinautolu ʻe heʻeku kau tamaioʻeikí.

2 Ko e moʻoni ʻoku ou pehē kiate koe, kuo ʻi ai ha ngaahi meʻa ʻe niʻihi ʻi ho lotó pea ʻiate koe ʻa ia ko au, ko e ʻEikí, naʻe ʻikai te u loko leleiʻia ai.

3 Ka neongo iá, ko e meʻa ʻi hoʻo [a]fakavaivaiʻi koé, ʻe hakeakiʻi koe; ko ia, ʻoku fakamolemoleʻi ʻa hoʻo ngaahi angahalá kotoa pē kiate koe.

4 Tuku ke [a]fiefia lahi ʻa ho lotó ʻi hoku ʻaó; pea te ke fakamoʻoniʻi ʻa hoku hingoá, ʻo ʻikai ngata pē ki he kau [b]Senitailé, ka ki he kau [c]Siú foki; pea ke ke ʻoatu ʻa ʻeku leá ki he ngaahi ngataʻanga ʻo e māmaní.

5 Ko ia ke ke [a]feinga mālohi mei he pongipongi ki he pongipongi; pea tuku ke ʻalu atu ʻa ho leʻo [b]fakatokangá mei he ʻaho ki he ʻaho; pea ʻo ka hokosia ʻa e poó, ʻoua ʻe tuku ke mohe ʻa e kakai ʻo e māmaní, koeʻuhi ko hoʻo leá.

6 Tuku ke ʻiloa ʻa ho nofoʻangá ʻi Saione, pea ʻoua ʻe [a]hiki ʻa ho falé; he ko au, ko e ʻEikí, ʻoku ʻi ai haʻaku ngāue lahi ke ke fai, ʻi hono fanongonongo ʻo hoku hingoá ʻi he lotolotonga ʻo e fānau ʻa e tangatá.

7 Ko ia, [a]nonoʻo ho kongalotó ki he ngāué. Tuku ke tui ha sū foki ki ho vaʻé, he kuo fili koe, pea ʻoku fou atu ʻa ho halá ʻi he ngaahi moʻungá, pea ʻi he ngaahi puleʻanga lahi.

8 Pea ʻi hoʻo ngaahi leá ʻe [a]fakavaivaiʻi ai ʻa e kau māʻolunga tokolahi, pea ʻe hakeakiʻi ʻi hoʻo leá ʻa e kau māʻulalo tokolahi.

9 ʻE hoko ʻa ho leʻó ko e valoki ki he tokotaha maumau-fonó; pea ʻi hoʻo valokí tuku ke liʻaki ʻe he ʻelelo ʻo e tokotaha manukí ʻa ʻene paongataʻá.

10 Ke ke [a]loto-fakatōkilalo; pea ʻe tataki nima koe ʻe he ʻEiki ko ho ʻOtuá, pea foaki kiate koe ʻa e tali ki hoʻo ngaahi lotú.

11 ʻOku ou ʻiloʻi ʻa ho lotó, pea kuó u fanongo ki hoʻo ngaahi lotu ʻo kau ki ho kāingá. ʻOua te ke filifilimānako kiate kinautolu ʻi he [a]ʻofa ʻo lahi ange ʻi ha niʻihi kehe, kae tuku ke tatau ʻa hoʻo ʻofa kiate kinautolú mo hoʻo ʻofa kiate koé; pea tuku ke lahi ʻa hoʻo ʻofá ki he kakai fulipē, pea kiate kinautolu kotoa pē ʻoku ʻofa ki hoku hingoá.

12 Pea lotua ʻa ho kāinga ko e Toko Hongofulu Mā Uá. Valokiʻi mālohi ʻa kinautolu koeʻuhi ko hoku hingoá, pea tuku ke valokia ʻa kinautolu koeʻuhi ko ʻenau ngaahi angahala kotoa pē, pea ke ke tui faivelenga ʻi hoku ʻaó ki hoku [a]hingoá;

13 Pea hili honau ngaahi [a]ʻahiʻahiʻí, pea mo e ngaahi [b]faingataʻa lahi, vakai, ko au, ko e ʻEikí, te u kumi ʻa kinautolu, pea kapau ʻe ʻikai te nau fakafefeka honau lotó, mo fakakekeva ʻa honau kiá kiate au, ʻe [c]fakatafoki ʻa kinautolu, pea te u fakamoʻui ʻa kinautolu.

14 Ko ʻeni, ʻoku ou pehē kiate koe, pea ko e meʻa ʻoku ou lea ʻaki kiate koé, ʻoku ou lea ʻaki ia ki he Toko Hongofulu Mā Uá kotoa: Tuʻu hake, pea nonoʻo ho kongalotó, toʻo hake ho [a]kolosí, muimui mai kiate au, pea [b]fafanga ʻa ʻeku fanga sipí.

15 ʻOua te mou fakahīkihikiʻi ʻe kimoutolu ʻa kimoutolu pē; ʻoua ʻe [a]angatuʻu ki heʻeku tamaioʻeiki ko Siosefá; he ko e moʻoni ʻoku ou pehē kiate kimoutolu, ʻoku ou ʻiate ia, pea ʻe ʻufiʻufi ia ʻe hoku nimá; pea ko e ngaahi [b]kī ʻa ia kuó u tuku kiate iá pea kiate kimoutolú foki, ʻe ʻikai toʻo ia meiate ia kae ʻoua ke u haʻu.

16 Ko e moʻoni ʻoku ou pehē kiate koe, ʻa ʻeku tamaioʻeiki ko Tōmasí, ko e tangata koe ʻa ia kuó u fili ke maʻu ʻa e ngaahi kī ʻo hoku puleʻangá, ʻa ia ʻoku kau ki he Toko Hongofulu Mā Uá, ʻi muli ʻi he lotolotonga ʻo e ngaahi puleʻanga kotoa pē—

17 Koeʻuhí ke ke hoko ko ʻeku tamaioʻeiki ke fakaava ʻa e matapā ʻo e puleʻangá ʻi he ngaahi potu kotoa pē ʻa ia ʻoku ʻikai lava ke ʻalu atu ki ai ʻa ʻeku tamaioʻeiki ko Siosefá, mo ʻeku tamaioʻeiki ko [a]Siteneí, pea mo ʻeku tamaioʻeiki ko [b]Hailamé;

18 He kuó u hilifaki kiate kinautolu ʻa e kavenga ʻo e ngaahi potu siasi kotoa pē ʻo kiʻi fuofuoloa siʻi.

19 Ko ia, ʻilonga ha feituʻu pē te nau fekauʻi atu koe ki aí, ke ke ʻalu ki ai, pea te u ʻiate koe; pea ko e potu kotoa pē te ke malanga ʻaki ai ʻa hoku hingoá ʻe fakaava ai kiate koe ha [a]matapā ʻaonga, koeʻuhí ke nau tali ʻa ʻeku leá.

20 Ko ia ia ʻokú ne [a]tali ʻa ʻeku leá ʻokú ne tali au, pea ko ia ia ʻokú ne tali aú, ʻokú ne tali ʻa kinautolu, ko e Kau Palesiteni ʻUluakí, ʻa ia kuó u fekauʻi atú, ʻa ia kuó u ngaohi ko e kau fai fakahinohino koeʻuhi ko hoku hingoá kiate koe.

21 Pea ko e tahá, ʻoku ou pehē kiate koe, ʻilonga ʻa kinautolu te ke fekauʻi atu ʻi hoku hingoá, ʻi he leʻo ʻo ho kāinga ko e Toko [a]Hongofulu Mā Uá, ʻa ia kuo fakaongoongoleleiʻi mo [b]fakamafaiʻi totonu ʻe kimoutolú, te nau maʻu ʻa e mālohi ke fakaava ʻa e matapā ʻo hoku puleʻangá ki ha puleʻanga pē ʻa ia te mou fekauʻi atu ʻa kinautolu ki aí—

22 ʻO kapau te nau fakavaivaiʻi ʻa kinautolu ʻi hoku ʻaó, pea nofo maʻu ʻi heʻeku leá, pea [a]tokanga ki he leʻo ʻo hoku Laumālié.

23 Ko e moʻoni, ko e moʻoni, ʻoku ou pehē kiate koe, ʻoku ʻufiʻufi ʻa e māmaní ʻe he [a]fakapoʻuli, pea ko e ʻatamai ʻo e kakaí ʻe he fakapoʻuli matolu, pea kuo hoko ʻo [b]kovi ʻa e kakano kotoa pē ʻi hoku ʻaó.

24 Vakai, ʻoku hoko fakatoʻotoʻo mai ʻa e [a]tautea ki he kakai ʻo e māmaní, ko ha ʻaho ʻo e houhau, ko ha ʻaho ʻo e tutu, ko ha ʻaho ʻo e fakaʻauha, ʻo e [b]tangi, mo e tengihia, pea mo e tangilāulau; pea ʻe hoko mai ia ʻo hangē ko ha ʻahiohio ki he funga hono kotoa ʻo e māmaní, ʻoku folofola ʻe he ʻEikí.

25 Pea ʻe [a]kamata ia ʻi hoku falé, pea ʻe ʻalu atu ia mei hoku falé, ʻoku folofola ʻe he ʻEikí;

26 ʻO fuofua fai ki he faʻahinga ʻiate kimoutolú, ʻoku folofola ʻe he ʻEikí, ʻa ia kuo [a]lau ʻoku nau ʻiloʻi ʻa hoku hingoá ka kuo ʻikai te nau [b]ʻiloʻi aú, pea kuo nau [c]taukae kiate au ʻi he lotolotonga ʻo hoku falé, ʻoku folofola ʻe he ʻEikí.

27 Ko ia, vakai ke ʻoua naʻa mou hohaʻa ʻo kau ki he ngaahi ngāue ʻo hoku siasí ʻi he potú ni, ʻoku folofola ʻe he ʻEikí.

28 Kae [a]fakamaʻa ʻa homou lotó ʻi hoku ʻaó; pea ke mou toki [b]ʻalu atu ki he māmaní kotoa, ʻo malanga ʻaki ʻa ʻeku ongoongoleleí ki he kakai fulipē ʻa ia kuo teʻeki ai ke maʻu iá;

29 Pea ko ia ia ʻe [a]tui mo [b]papitaisó, ʻe fakamoʻui ia, pea ko ia ʻe ʻikai tui, ʻo ʻikai te ne papitaisó, ʻe [c]malaʻia ia.

30 He ʻoku foaki kiate kimoutolu, ʻa e Toko [a]Hongofulu Mā Uá pea mo kinautolu ko e Kau [b]Palesiteni ʻUluakí, ʻa ia kuo fili fakataha mo kimoutolu ke hoko ko homou kau fakahinohino pea mo homou kau takimuʻá, ʻa e mālohi ʻo e lakanga fakataulaʻeikí ni, ʻi he ngaahi ʻaho fakaʻosí pea ko hono fai fakaʻosí, ʻa ia ʻoku kau ai ʻa e [c]kuonga ʻo e kakato ʻo e ngaahi kuongá.

31 ʻA ia ko e mālohi ʻoku mou maʻu, fakataha mo kinautolu kotoa pē kuo maʻu ha kuonga ʻi ha taimi talu mei he kamataʻanga ʻo e māmaní;

32 He ko e moʻoni ʻoku ou pehē kiate kimoutolu, kuo tukufakaholo mai mei he ngaahi tamaí ʻa e ngaahi [a]kī ʻo e kuongá, ʻa ia kuo mou maʻú, pea ko hono fakaʻosí, kuo [b]fekauʻi hifo ia mei he langí kiate kimoutolu.

33 Ko e moʻoni ʻoku ou pehē kiate kimoutolu, hono ʻikai ke mamafa ʻa homou uí. [a]Fakamaʻa homou lotó pea mo homou ngaahi kofú, telia naʻa [b]ʻekeʻi ʻa e toto ʻo e toʻu tangatá ni mei homou nimá.

34 Faivelenga, kae ʻoua ke u haʻu, he ʻoku ou [a]haʻu vave; pea ʻoku ʻiate au ʻa ʻeku totongi ke foaki ki he tangata taki taha ʻo fakatatau ki he anga ʻo ʻene [b]ngāué. Ko e ʻĀlifá mo e ʻŌmeká au. ʻĒmeni.

- ◀1a
Ngāue 10:4.

- ◀b
T&F 18:28.

- ◀3a
Mātiu 23:12; Luke 14:11.

- ◀4a
Mātiu 9:2; Sione 16:33.

- ◀b
T&F 18:6; 90:8–9.

- ◀c
T&F 19:27.

- ◀5a
Sute 1:3.

- ◀b
T&F 1:4–5.

- ◀6a
Same 125:1.

- ◀7a
ʻEfesō 6:13–17.

- ◀8a
FFL Loto-fakatōkilaló.

- ◀10a
LFkt. 18:12.

- ◀11a
Mātiu 5:43–48. FFL Manavaʻofá; ʻOfá.

- ◀12a
FFL Sīsū Kalaisi—Toʻo ʻa e huafa ʻo Sīsū Kalaisí kiate kitautolú.

- ◀13a
FFL ʻAhiʻahí, ʻAhiʻahiʻí.

- ◀b
Sione 16:33; Fakahā 7:13–14; T&F 58:3–4.

- ◀c
3 Nīfai 18:32. FFL Fakauluí.

- ◀14a
Mātiu 16:24. LSS, Mātiu 16:25–26; Luke 9:23.

- ◀b
Sione 21:15–17.

- ◀15a
FFL Angatuʻú.

- ◀b
T&F 28:7. FFL Kī ʻo e Lakanga Fakataulaʻeikí, Ngaahi.

- ◀17a
FFL Likitoni, Sitenei.

- ◀b
FFL Sāmita, Hailame.

- ◀19a
1 Kol. 16:9; T&F 118:3.

- ◀20a
T&F 84:35–38.

- ◀21a
T&F 107:34–35.

- ◀b
FFL Mafaí.

- ◀22a
FFL Talangofuá; Tokangá.

- ◀23a
ʻĪsaia 60:2; Maika 3:6; T&F 38:11. FFL Hē mei he Moʻoní—Hē mei he moʻoní ʻi he siasi faka-Kalisitiane ʻi muʻá.

- ◀b
T&F 10:20–23.

- ◀24a
FFL Sāuní.

- ◀b
T&F 124:8.

- ◀25a
1 Pita 4:17–18.

- ◀26a
Mātiu 7:21–23; T&F 41:1; 56:1.

- ◀b
Luke 6:46; Mōsaia 26:24–27; 3 Nīfai 14:21–23.

- ◀c
FFL Taukaé (ki he ʻOtuá).

- ◀28a
FFL Haohaoá.

- ◀b
Maʻake 16:15–16.

- ◀29a
Molom. 9:22–23; T&F 20:25–26.

- ◀b
FFL Papitaisó.

- ◀c
FFL Malaʻiá.

- ◀30a
FFL ʻAposetolo.

- ◀b
FFL Palesiteni ʻUluakí, Kau.

- ◀c
ʻEfesō 1:10; T&F 27:13; 124:40–42. FFL Kuongá.

- ◀32a
T&F 110:11–16. FFL Kī ʻo e Lakanga Fakataulaʻeikí, Ngaahi.

- ◀b
ʻĒpa. 1:2–3.

- ◀33a
Sēkope 1:19.

- ◀b
T&F 72:3.

- ◀34a
Fakahā 22:7, 12; T&F 49:28; 54:10.

- ◀b
FFL Ngāué, Ngaahi.

VAHE 113

Ko e ngaahi tali ki ha ngaahi fehuʻi ʻoku kau ki he ngaahi meʻa naʻe tohi ʻe ʻĪsaiá, pea naʻe fai ia ʻe Siosefa Sāmita ko e Palōfitá, ʻi Māʻasi 1838 (History of the Church, 3:9–10).

1–6, ʻOku fakahā mai hono ʻuhinga ʻo e Tefito ʻo Sesé, ko e vaʻa ʻoku tupu haké, mo e aka ʻo Sesé; 7–10, ʻOku maʻu ʻe he ngaahi toenga ʻo e hako ʻo Saione ʻa ia naʻe fakamoveteveté ʻa e totonu ki he lakanga fakataulaʻeikí pea ʻoku ui ʻa kinautolu ke nau foki mai ki he ʻEikí.

1 Ko hai ʻa e Tefito ʻo [a]Sesé ʻa ia ʻoku lau ki ai ʻi he veesi 1, 2, 3, 4, mo hono 5 ʻo e vahe hono 11 ʻo e tohi ʻĪsaiá?

2 Ko e moʻoni ʻoku folofola peheni ʻe he ʻEikí: Ko Kalaisi ia.

3 Ko e hā ʻa e tokotoko ʻoku lau ki ai ʻi he ʻuluaki veesi ʻo e vahe 11 ʻo e tohi ʻĪsaiá, ʻa ia ʻe tupu mei he Tefito ʻo Sesé?

4 Vakai, ʻoku folofola peheni ʻe he ʻEikí: Ko ha tamaioʻeiki ia ʻi he nima ʻo Kalaisí, ʻa ia ko ha konga ko e hako ʻo Sese kae ʻumaʻā foki mo [a]ʻIfalemi, pe ʻo e fale ʻo Siosefá, ʻa ia kuo hilifaki ki ai ʻa e [b]mālohi lahi.

5 Ko e hā ʻa e aka ʻo Sese ʻa ia ʻoku lau ki ai ʻi he veesi 10 ʻo e vahe 11?

6 Vakai, ʻoku folofola peheni ʻe he ʻEikí, ko ha hako ia ʻo Sese, kae ʻumaʻā foki mo Siosefa, ʻa ia ʻokú ne maʻu ʻa e totonu ʻo e lakanga fakataulaʻeikí, pea mo e ngaahi [a]kī ʻo e puleʻangá, ke hoko ko ha [b]fuka, pea ki hono [c]tānaki ʻo hoku kakaí ʻi he ngaahi ʻaho fakaʻosí.

7 Ko e ngaahi fehuʻi naʻe fai ʻe ʻIlaiase Hikipī: Ko e hā hono ʻuhinga ʻo e fekau ʻi he tohi ʻĪsaia vahe 52, ʻuluaki vēsí, ʻa ia ʻoku pehē: ʻAi ho mālohí, ʻE Saione—pea ko e kakai fē naʻe ʻuhinga ki ai ʻa ʻĪsaiá?

8 Naʻá ne lau kiate kinautolu ʻe ui ʻe he ʻOtuá ʻi he ngaahi ʻaho fakaʻosí, ʻa ia ʻe maʻu ʻa e mālohi ʻo e lakanga fakataulaʻeikí ke toe ʻomi ʻa [a]Saioné, pea mo hono huhuʻi ʻo ʻIsilelí; pea ko e ʻai hono [b]mālohí ko hono ʻai ia ʻo e mafai ʻo e lakanga fakataulaʻeikí, ʻa ia ʻoku maʻu ʻe ia, ko Saione, ha [c]totonu ki ai ʻi he hakó; kae ʻumaʻā foki ke ne toe foki atu ki he mālohi ko ia ʻa ia naʻe mole meiate iá.

9 Ko e hā ʻa e meʻa ʻoku totonu ke tau ʻiloʻi mei he lau ki hono vete ange ʻo Saione ʻe ia pē mei he ngaahi haʻi ʻo hono kiá; ʻi he veesi 2?

10 ʻOku totonu ke tau ʻiloʻi ʻoku naʻinaʻi ki he ngaahi toenga kuo [a]fakamoveteveteʻí ke nau [b]foki ki he ʻEiki ʻa ia kuo nau hinga mei aí; ʻa ia kapau te nau fai ia, ko e talaʻofa ʻa e ʻEikí ʻoku pehē te ne folofola kiate kinautolu, pe foaki kiate kinautolu ha fakahā. Vakai ki he veesi 6, 7, mo e 8. Ko e ngaahi haʻi ʻo hono kiá ko e ngaahi fakamalaʻia ia ʻa e ʻOtuá kiate iá, pe ko e ngaahi toenga ʻo ʻIsilelí ʻi heʻenau nofo movetevete ʻi he lotolotonga ʻo e kau Senitailé.

- ◀1a
FFL Sese.

- ◀4a
Sēnesi 41:50–52; T&F 133:30–34. FFL ʻIfalemi.

- ◀b
FFL Mālohí.

- ◀6a
FFL Kī ʻo e Lakanga Fakataulaʻeikí, Ngaahi.

- ◀b
T&F 45:9. FFL Fuká.

- ◀c
FFL ʻIsileli—Ko hono tānaki ʻo ʻIsilelí.

- ◀8a
FFL Saione.

- ◀b
T&F 82:14.

- ◀c
FFL ʻInasi ʻo e ʻUluaki Fohá.

- ◀10a
FFL ʻIsileli—Ko hono fakamoveteveteʻi ʻo ʻIsilelí.

- ◀b
Hōsea 3:4–5; 2 Nīfai 6:11.

VAHE 114

Ko e fakahā naʻe fai mai ʻia Siosefa Sāmita ko e Palōfitá, ʻi Hihifo Mamaʻo, ʻi Mīsuli, ʻi he ʻaho 17 ʻEpeleli 1838 (History of the Church, 3:23).

1–2, Ko e ngaahi lakanga fakasiasi ko ia naʻe maʻu ʻe kinautolu ʻoku ʻikai te nau tui faivelengá ʻe foaki ia ki ha niʻihi kehe.

1 Ko e moʻoni ʻoku folofola peheni ʻe he ʻEikí: ʻOku ngali mo e potó ki heʻeku tamaioʻeiki ko Tēvita W. Pāteni, ke ne fakamaau ʻene ngaahi meʻa fakapaʻanga kotoa pē ʻi he faingamālie vave tahá, pea fakatau atu ʻa ʻene koloá, koeʻuhí ke ne fai ha ngāue fakafaifekau maʻaku ʻi he faʻahitaʻu matala ka haʻú, fakataha mo ha niʻihi kehe, ʻio ʻa e toko hongofulu mā ua kau ai mo ia, ke fakamoʻoniʻi ʻa hoku hingoá pea ʻave ʻa e ngaahi ongoongo fakafiefiá ki he māmaní kotoa pē.

2 He ko e moʻoni ʻoku folofola peheni ʻe he ʻEikí, ko e meʻa ʻi he ʻi ai ha niʻihi ʻiate kimoutolu ʻoku fakaʻikaiʻi ʻa hoku hingoá, ʻe [a]fokotuʻu ha niʻihi kehe ke [b]fetongi ʻa kinautolu pea maʻu ʻa honau lakangá. ʻĒmeni.

- ◀2a
T&F 118:1, 6.

- ◀b
T&F 64:40.

VAHE 115

Ko e fakahā naʻe fai mai ʻia Siosefa Sāmita ko e Palōfitá, ʻi Hihifo Mamaʻo, ʻi Mīsuli, ʻi he ʻaho 26 ʻEpeleli 1838, ʻo fakahā mai ʻa e finangalo ʻo e ʻOtuá ʻo kau ki hono langa hake ʻo e feituʻu ko iá pea mo e fale ʻo e ʻEikí (History of the Church, 3:23–25). ʻOku fakataumuʻa ʻa e fakahā ko ʻení ki he kau ʻōfisa pule ʻo e Siasí.

1–4, ʻOku ui ʻe he ʻEikí ʻa hono siasí ko e Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní; 5–6, ʻOku hoko ʻa Saione mo hono ngaahi siteikí ko e ngaahi potu ʻo e maluʻanga mo e hūfanga ki he Kau Māʻoniʻoní; 7–16, ʻOku fekauʻi ʻa e Kāingalotú ke nau langa ha fale ʻo e ʻEikí ʻi Hihifo Mamaʻo; 17–19, ʻOku maʻu ʻe Siosefa Sāmita ʻa e ngaahi kī ʻo e puleʻanga ʻo e ʻOtuá ʻi he māmaní.

1 Ko e moʻoni ʻoku folofola peheni ʻe he ʻEikí kiate kimoutolu, ʻa ʻeku tamaioʻeiki ko [a]Siosefa Sāmita, ko e Siʻí, kae ʻumaʻā foki ʻeku tamaioʻeiki ko [b]Sitenei Likitoní, kae ʻumaʻā foki ʻeku tamaioʻeiki ko [c]Hailame Sāmitá, pea mo homou kau tokoni kuo fili pea ʻe fili ʻamui angé;

2 Kae ʻumaʻā foki mo koe, ʻa ʻeku tamaioʻeiki ko [a]ʻEtuate Pātilisí, pea mo hono ongo tokoní;

3 Kae ʻumaʻā foki ki heʻeku kau tamaioʻeiki faivelenga ʻa ia ʻoku kau ki he fakataha alēlea māʻolunga ʻo hoku siasí ʻi Saioné, he ʻe ui pehē ia, pea ki he kaumātuʻa kotoa pē mo e kakai ʻo hoku Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, ʻa ia ʻoku nofo movetevete holo ʻi he māmaní kotoa pē;

4 He ʻe ui peheʻi ʻa hoku [a]siasí ʻi he ngaahi ʻaho fakaʻosí, ʻio, ko e [b]Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

5 Ko e moʻoni ʻoku ou pehē kiate kimoutolu kotoa pē: [a]Tuʻu hake pea ulo atu, koeʻuhí ke hoko ʻa hoʻomou māmá ko ha [b]fuka ki he ngaahi puleʻangá;

6 Pea ke hoko ʻa e [a]tānaki fakataha ki he fonua ko [b]Saioné, pea ki hono ngaahi [c]siteikí, ko ha maluʻanga, pea ko ha [d]ungaʻanga mei he afaá, pea mei he houhaú ʻo ka [e]lilingi kakato atu ia ki he māmaní hono kotoa.

7 Tuku ke hoko ʻa e kolo ko Hihifo Mamaʻó ko ha fonua māʻoniʻoni mo fakatapui kiate au; pea ʻe ui ia ko e fungani māʻoniʻoni, he ko e kelekele ʻokú ke tuʻu aí ʻoku [a]toputapu.

8 Ko ia, ʻoku ou fekau kiate kimoutolu ke mou [a]langa ha fale kiate au, ki hono tānaki fakataha ʻo ʻeku kau māʻoniʻoní, koeʻuhí ke nau lava ʻo [b]hū kiate au.

9 Pea tuku ke ʻi ai ha kamataʻanga ʻo e ngāué ni, pea mo hano makatuʻunga, pea mo ha ngāue teuteuʻanga, ʻi he faʻahitaʻu māfana ka hoko maí;

10 Pea tuku ke fai hono kamatá ʻi he ʻaho fā ʻo e Siulai ka haʻú; pea tuku ke fai atu mei he taimi ko iá ke ngāue faivelenga ʻa hoku kakaí ke langa ha fale ki hoku hingoá;

11 Pea ʻi he ʻosi ʻa e taʻu ʻe [a]taha mei he ʻaho ko ʻení tuku ke nau toe kamata hono ʻai ʻa e makatuʻunga ʻo hoku [b]falé.

12 Ko ia tuku ke fai atu mei he taimi ko iá ʻa ʻenau ngāue faivelengá kae ʻoua ke lava ia, mei hono maka tulikí ʻo aʻu ki hono tumuʻakí, kae ʻoua kuo ʻikai ke toe ʻi ai ha meʻa ʻoku toe ʻa ia ʻoku teʻeki ai ke lava.

13 Ko e moʻoni ʻoku ou pehē kiate kimoutolu, tuku ke ʻoua naʻa toe moʻua ʻa ʻeku tamaioʻeiki ko Siosefá, pe ko ʻeku tamaioʻeiki ko Siteneí, pe ko ʻeku tamaioʻeiki ko Hailamé, ke langa ʻaki ha fale ki hoku hingoá;

14 Kae tuku ke langa ha fale ki hoku hingoá ʻo fakatatau ki he [a]sīpinga te u fakahā kiate kinautolú.

15 Pea kapau ʻe ʻikai langa ia ʻe hoku kakaí ʻo fakatatau ki he sīpinga te u fakahā ki honau kau palesitení, ʻe ʻikai te u tali ia mei honau nimá.

16 Ka ʻo kapau ʻe langa ia ʻe hoku kakaí ʻo fakatatau ki he sīpinga te u fakahā ki honau kau palesitení, ʻa ia ko ʻeku tamaioʻeiki ko Siosefá mo hono ongo tokoní, te u tali leva ia mei he nima ʻo hoku kakaí.

17 Pea ko e tahá, ko e moʻoni ʻoku ou pehē kiate kimoutolu, ko hoku lotó ke langa fakatoʻotoʻo hake ʻa e kolo ko Hihifo Mamaʻó ʻi hono tānaki fakataha ʻo ʻeku kau māʻoniʻoní;

18 Pea ke kotofa mo ha toe ngaahi potu kehe foki ke hoko ko e ngaahi [a]siteiki ʻi he ngaahi potu fonua takatakaí, ʻo fakatatau ki hono fakahā mai ia ki heʻeku tamaioʻeiki ko Siosefá, mei he taimi ki he taimi.

19 He vakai, te u ʻiate ia, pea te u fakamāʻoniʻoniʻi ia ʻi he ʻao ʻo e kakaí; he kuó u foaki kiate ia ʻa e ngaahi [a]kī ʻo e puleʻangá ni pea mo e ngāué ni. ʻE pehē. ʻĒmeni.

- ◀1a
FFL Sāmita, Siosefa, ko e Siʻí.

- ◀b
FFL Likitoni, Sitenei.

- ◀c
FFL Sāmita, Hailame.

- ◀2a
FFL Pātilisi, ʻEtuate.

- ◀4a
3 Nīfai 27:4–8.

- ◀b
FFL Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

- ◀5a
ʻĪsaia 60:1–3.

- ◀b
ʻĪsaia 11:12. FFL Fuká.

- ◀6a
FFL ʻIsileli—Ko hono tānaki ʻo ʻIsilelí.

- ◀b
FFL Saione.

- ◀c
T&F 101:21. FFL Siteiki.

- ◀d
ʻĪsaia 25:1, 4; T&F 45:66–71.

- ◀e
Fakahā 14:10; T&F 1:13–14.

- ◀7a
FFL Toputapú.

- ◀8a
T&F 88:119; 95:8.

- ◀b
FFL Huú.

- ◀11a
T&F 118:5.

- ◀b
T&F 124:45–54.

- ◀14a
Hepelū 8:5; T&F 97:10.

- ◀18a
T&F 101:21. FFL Siteiki.

- ◀19a
FFL Kī ʻo e Lakanga Fakataulaʻeikí, Ngaahi.

VAHE 116

Ko e fakahā naʻe fai kia Siosefa Sāmita ko e Palōfitá, ofi ki Uaitisi Feli, ʻi ha feituʻu naʻe ui ko Sipilingi Hili, ʻi he Vahefonua Teivisí, ʻi Mīsuli, ʻi he ʻaho 19 Mē 1838 (History of the Church, 3:35).

1 Naʻe ui ʻe he ʻEikí ʻa Sipilingi Hili ko [a]ʻĀtama-ʻonitaiʻĀmani, koeʻuhí, he naʻá ne folofola, ko e potu ia ʻa ia ʻe haʻu ki ai ʻa [b]ʻĀtama ʻo ʻaʻahi ki hono kakaí, pe ʻe ʻafio ai ʻa ia Naʻe ʻi [c]Muʻa ʻi Muʻa ʻi he Ngaahi ʻAhó, ʻo hangē ko ia naʻe lau ki ai ʻa Taniela ko e palōfitá.

- ◀1a
T&F 78:15. FFL ʻĀtama-ʻOnitai-ʻĀmani.

- ◀b
FFL ʻĀtama.

- ◀c
Taniela 7:13–14, 22.

VAHE 117

Ko e fakahā naʻe fai mai ʻia Siosefa Sāmita ko e Palōfitá, ʻi Hihifo Mamaʻo, ʻi Mīsuli, ʻi he ʻaho 8 Siulaí 1838, ʻo kau ki he ngaahi ngāue naʻe totonu ke fai leva ʻe Uiliami Mākisi, Niueli K. Uitenī, mo ʻŌliva Kelenisā (History of the Church, 3:45–46).

1–9, ʻOku totonu ke ʻoua naʻa mānumanu ʻa e kau tamaioʻeiki ʻa e ʻEikí ki he ngaahi meʻa fakatuʻasinó, “he ko e hā ʻa e koloá ki he ʻEikí?”; 10–16, Kuo pau ke nau liʻaki ʻa e loto-siokitá, pea ʻe toki toputapu ʻenau ngaahi feilaulaú ki he ʻEikí.

1 Ko e moʻoni, ʻoku folofola peheni ʻe he ʻEikí ki heʻeku tamaioʻeiki ko Uiliami Mākisí pea ki heʻeku tamaioʻeiki ko Niueli K. Uitenií foki, tuku ke na fakamaau leva ʻena ngaahi meʻa fakapaʻangá pea fononga atu mei he fonua ko Ketilaní, ʻi he teʻeki ai ke u toe fekau atu ʻe au, ko e ʻEikí ʻa e ngaahi sinou ki he māmaní.

2 Tuku ke na ʻā hake, pea tutuʻu hake, pea ō mai, ʻo ʻikai tatali, he ko au, ko e ʻEikí, ʻoku ou fekau ia.

3 Ko ia, kapau te na tatali, ʻe ʻikai lelei ia kiate kinaua.

4 Tuku ke na fakatomala mei heʻena ngaahi angahala kotoa pē, pea mei heʻena ngaahi holi mānumanu, ʻi hoku ʻaó, ʻoku folofola ʻe he ʻEikí; he ko e hā ʻa e [a]koloá kiate au? ʻoku folofola ʻe he ʻEikí.

5 Tuku ke tukuange ʻa e ngaahi koloa ʻo Ketilaní ke totongi ki he ngaahi [a]moʻua, ʻoku folofola ʻe he ʻEikí. Tukuange ia, ʻoku folofola ʻe he ʻEikí, pea ʻilonga ha meʻa ʻe toé, tuku ke ʻi homou nimá ai pē ia, ʻoku folofola ʻe he ʻEikí.

6 He ʻikai koā ʻoku ʻaʻaku ʻa e fanga manupuna ʻo e langí, pea mo e fanga ika foki ʻo e tahí, pea mo e fanga manu ʻo e ngaahi moʻungá? ʻIkai koā kuó u fakatupu ʻa e māmaní? ʻIkai koā ʻoku ou pukepuke ʻa e ngaahi [a]ikuʻanga ʻo e ngaahi kau tau kotoa pē ʻo e ngaahi puleʻanga ʻo e māmaní?

7 Ko ia, he ʻikai koā te u ngaohi ke moto mo matala pea fua ʻo lahi ʻa e ngaahi potu [a]lalá? ʻoku folofola ʻe he ʻEikí.

8 ʻIkai koā ʻoku ʻi ai ha potu ʻoku feʻunga hono lahí ʻi he ngaahi moʻunga ʻo [a]ʻĀtama-ʻonitai-ʻĀmaní, pea ʻi he ngaahi potu tokalelei ʻo ʻOlaha [b]Sainehaá, pe ko e [c]fonua naʻe nofo ai ʻa ʻĀtamá, ka ʻoku mou mānumanu ki he meʻa ʻa ia ko e kiʻi momoʻi meʻá, kae taʻetokanga ki he ngaahi meʻa mamafa angé?

9 Ko ia, mou ō mai ki heni ki he fonua ʻo hoku kakaí, ʻa ia ko Saione.

10 Tuku ke [a]faivelenga ʻa ʻeku tamaioʻeiki ko Uiliami Mākisí ʻi ha ngaahi meʻa siʻi, pea te ne hoko ko ha pule ki he meʻa lahi. Tuku ke ne pule ʻi he lotolotonga ʻo hoku kakaí ʻi he kolo ko Hihifo Mamaʻó, pea tuku ke tāpuakiʻi ʻaki ia ʻa e ngaahi tāpuaki ʻo hoku kakaí.

11 Tuku ke mā ʻa ʻeku tamaioʻeiki ko Niueli K. Uitenií ʻi he kautaha ʻo e kau [a]Nikolaitaní pea mo ʻenau ngaahi anga-fakalielia [b]fufū kotoa pē, pea mo hono loto-siokita kotoa pē ʻi hoku ʻaó, ʻoku folofola ʻe he ʻEikí, pea haʻu ki he fonua ko ʻĀtama-ʻonitai-ʻĀmaní, pea hoko ko ha [c]pīsope ki hoku kakaí, ʻoku folofola ʻe he ʻEikí, ʻo ʻikai ʻi he hingoa pē ka ʻi he ngāue, ʻoku folofola ʻe he ʻEikí.

12 Pea ko e tahá, ʻoku ou pehē kiate kimoutolu, ʻoku ou manatuʻi ʻa ʻeku tamaioʻeiki ko [a]ʻŌliva Kelenisaá; vakai, ko e moʻoni ʻoku ou pehē kiate ia ʻe tauhi hono hingoá ke manatua ʻi he ʻapasia mei he toʻu tangata ki he toʻu tangata, ʻo taʻengata pea taʻengata, ʻoku folofola ʻe he ʻEikí.

13 Ko ia, tuku ke ne feinga fakamātoato ki hono huhuʻi ʻo e Kau Palesiteni ʻUluaki ʻo hoku Siasí, ʻoku folofola ʻe he ʻEikí; pea ʻo ka ne ka hinga, te ne toe tuʻu hake pē, koeʻuhí he ʻe toputapu ange kiate au ʻa ʻene [a]feilaulaú ʻi heʻene tupulakí, ʻoku folofola ʻe he ʻEikí.

14 Ko ia, tuku ke ne haʻu fakavavevave ki heni ki he fonua ko Saioné; pea ʻi he taimi totonu ʻe ngaohi ia ke hoko ko e tangata fefakatauʻaki ki hoku hingoá, ʻoku folofola ʻe he ʻEikí, koeʻuhí ke ʻaonga ki hoku kakaí.

15 Ko ia, tuku ke ʻoua naʻa fehiʻa ha tangata ki heʻeku tamaioʻeiki ko ʻŌliva Kelenisaá, kae tuku ke ʻiate ia ʻa e ngaahi tāpuaki ʻo hoku kakaí ʻo taʻengata pea taʻengata.

16 Pea ko e tahá, ko e moʻoni ʻoku ou pehē kiate kimoutolu, tuku ʻa ʻeku kau tamaioʻeiki kotoa pē ʻi he fonua ko Ketilaní, ke nau manatuʻi ʻa e ʻEiki ko honau ʻOtuá, pea mo hoku falé foki, ke tauhi mo ngaohi ia ke māʻoniʻoni, pea ke kapusi ʻa e kau fetongi paʻangá ʻi hoku taimi totonu pē ʻoʻoku, ʻoku folofola ʻe he ʻEikí. ʻE pehē. ʻĒmeni.

- ◀4a
T&F 104:14.

- ◀5a
T&F 104:78.

- ◀6a
Ngāue 17:26; 1 Nīfai 17:36–39.

- ◀7a
ʻĪsaia 35:1; T&F 49:24–25.

- ◀8a
T&F 116:1. FFL ʻĀtama-ʻOnitai-ʻĀmani.

- ◀b
ʻĒpa. 3:13.

- ◀c
FFL ʻĪteni.

- ◀10a
Mātiu 25:23.

- ◀11a
Fakahā 2:6, 15.

- ◀b
FFL Kautaha Fufuú, Ngaahi.

- ◀c
FFL Pīsope.

- ◀12a
FK ko e fakafofonga ia naʻe tuku ʻe he Palōfitá ke nofo ʻo fakakakato ʻa e ngaahi ngāue ʻi Ketilaní.

- ◀13a
FFL Feilaulaú.

VAHE 118

Ko e fakahā naʻe fai mai ʻia Siosefa Sāmita ko e Palōfitá, ʻi Hihifo Mamaʻo, ʻi Mīsuli, ʻi he ʻaho 8 Siulai 1838, ko e tali ki he kolé, “Fakahā mai kiate kimautolu ʻa ho finangaló, ʻe ʻEikí, ʻo kau ki he Toko Hongofulu Mā Uá” (History of the Church, 3:46).

1–3, ʻE tokonaki ʻe he ʻEikí maʻá e ngaahi fāmili ʻo e Toko Hongofulu Mā Uá; 4–6, Ko hono fakakakato ʻo e ngaahi lakanga ʻi he Toko Hongofulu Mā Uá.

1 Ko e moʻoni, ʻoku folofola peheni ʻe he ʻEikí: Tuku ke fai leva ha konifelenisi; tuku ke fokotuʻu ʻa e Toko Hongofulu Mā Uá; pea tuku ke fili ha kau tangata ke [a]maʻu ʻa e lakanga ʻo kinautolu kuo hingá.

2 Tuku ke nofo atu ʻa ʻeku tamaioʻeiki ko [a]Tōmasí ʻo fuofuoloa siʻi ʻi he fonua ko Saioné, ke pulusi ʻeku leá.

3 Tuku ke fai atu ʻa hono toé ʻi he malanga mei he houa ko iá, pea kapau te nau fai ia ʻi he angavaivai kotoa, ʻi he angamalū mo e [a]loto-fakatōkilalo, mo e [b]faʻa kātaki fuoloa, ko au, ko e ʻEikí, ʻoku ou fai kiate kinautolu ha talaʻofa te u tauhi honau ngaahi fāmilí; pea ʻe fakaava ha matapā ʻaonga kiate kinautolu ʻo fai atu mei heni.

4 Pea ʻi he faʻahitaʻu matala ka hoko maí, tuku ke nau ʻalu atu ke folau atu ʻi he ngaahi vai lahí, pea fanongonongo ʻi ai ʻa ʻeku ongoongoleleí, ʻa hono kakato ʻo iá, pea fakamoʻoniʻi ʻa hoku hingoá.

5 Tuku ke nau ʻalu atu mei heʻeku kau māʻoniʻoni ʻi he kolo ko Hihifo Mamaʻó, ʻi he ʻaho hono uofulu mā ono ʻo ʻEpeleli ka hoko maí, ʻi he konga kelekele ʻe langa ai ʻa hoku falé, ʻoku folofola ʻe he ʻEikí.

6 Tuku ke fili ʻa ʻeku tamaioʻeiki ko Sione Teilá, kae ʻumaʻā foki ʻeku tamaioʻeiki ko Sione E. Peisí, kae ʻumaʻā foki ʻeku tamaioʻeiki ko Uilifooti Utalafí, kae ʻumaʻā foki ʻeku tamaioʻeiki ko Uiliate Lisiaté, ke nau maʻu ʻa e ngaahi lakanga ʻo kinautolu kuo hingá, pea ke fakahā totonu kiate kinautolu ʻa honau uí.

- ◀1a
Ngāue 1:13, 16–17, 22–26.

- ◀2a
FFL Maasi, Tōmasi B.

- ◀3a
FFL Loto-fakatōkilaló.

- ◀b
FFL Kātakí.

VAHE 119

Ko e fakahā naʻe fai mai ʻia Siosefa Sāmita ko e Palōfitá, ʻi Hihifo Mamaʻo, ʻi Mīsuli, ʻi he ʻaho 8 Siulaí 1838, ko e tali ki heʻene kolé: “ʻE ʻEiki! Fakahā mai ki hoʻo tamaioʻeikí ʻa hono lahi ʻo e ngaahi koloa ʻa ho kakaí ʻokú ke fie maʻu ke hoko ko e vahehongofulú” (History of the Church, 3:44). Naʻe teʻeki fakahā mai ki he Siasí ki muʻa ʻi he fakahā ko ʻení ʻa e fono ʻo e vahehongofulú ʻo hangē ko ʻene mahino ʻi he ʻaho ní. Ko e foʻi lea ko ia ko e vahehongofulu naʻe ngāue ʻaki ʻi he lotú pea ʻi he ngaahi fakahā ki muʻá (64:23; 85:3; 97:11) naʻe ʻikai ke ʻuhinga ia ki he vahehongofulu pē ʻe taha, ka ko e ngaahi foaki tauʻatāina kotoa pē, pe ko e ngaahi foaki ʻofa, ki he paʻanga ʻa e Siasí. Naʻe ʻosi foaki mai foki ʻe he ʻEikí ki he Siasí ʻa e fono ʻo e fakatapuí mo e lakanga tauhi ki he koloá, ʻa ia naʻe maʻu ʻe he kāingalotú (kae tautautefito ki he kaumātuʻa takí) ʻi ha fuakava ʻa ia naʻe pau ke taʻengata. Ka koeʻuhí ko e ʻikai ke tauhi ʻe ha niʻihi ʻa e fuakava ko iá, naʻe fakafoki ai ia ʻe he ʻEikí ʻi ha kiʻi taimi siʻi kae foaki mai ʻa e fono ʻo e vahehongofulú ki he Siasí kotoa. Naʻe fehuʻi ʻe he Palōfitá ki he ʻEikí pe ko e hā hono lahi ʻo ʻenau koloá ʻokú ne fie maʻu ki he ngaahi taumuʻa toputapu. Ko e tali ki aí ʻa e fakahā ko ʻení.

1–5, ʻOku totonu ke totongi ʻe he kau Māʻoniʻoní ʻa ʻenau koloa hulú pea nau toki foaki leva ʻa e vahehongofulu ʻe taha ʻo e tupu ʻo ʻenau koloá ʻi he taʻú ko e vahehongofulu; 6–7, ʻE hanga ʻe heʻenau fai peheé ʻo fakamāʻoniʻoniʻi ʻa e fonua ko Saioné.

1 Ko e moʻoni, ʻoku folofola peheni ʻe he ʻEikí, ʻoku ou fie maʻu ʻa ʻenau [a]koloa hulu kotoa pē ke ʻoatu ia ki he nima ʻo e pīsope ʻo hoku siasí ʻi Saioné,

2 Ki hono langa hake ʻo hoku [a]falé, pea ki hono ʻai ʻo e tuʻunga ʻo Saioné pea ki he lakanga fakataulaʻeikí, pea ki he ngaahi moʻua ʻo e Kau Palesiteni ʻo hoku Siasí.

3 Pea ʻe hoko ʻeni ko e kamataʻanga ʻo hono [a]fakavahehongofuluʻi ʻo hoku kakaí.

4 Pea ka hili iá, ko kinautolu kuo fakavahehongofuluʻi peheʻí te nau totongi ʻa e vahehongofulu ʻe taha ʻo e tupu kotoa pē ʻi he taʻu taki taha; pea ʻe hoko ʻeni ko ha fono tuʻu maʻu kiate kinautolu ʻo taʻengata, ki hoku lakanga fakataulaʻeiki toputapú, ʻoku folofola ʻe he ʻEikí.

5 Ko e moʻoni ʻoku ou pehē kiate kimoutolu, ʻe hoko ʻo pehē ko kinautolu kotoa pē ʻe tānaki ki he fonua ko [a]Saioné ʻe fakavahehongofuluʻi ʻa kinautolu ʻi he hulu ʻo ʻenau ngaahi koloá pea te nau tauhi ʻa e fono ko ʻení, pe ʻe ʻikai lau ʻa kinautolu ʻoku nau feʻunga ke nofo ʻi homou lotolotongá.

6 Pea ʻoku ou pehē kiate kimoutolu, kapau ʻe ʻikai ke tauhi ʻe hoku kakaí ʻa e fono ko ʻení, ke tauhi ia ke māʻoniʻoni, pea fakamāʻoniʻoniʻi ʻi he fonó ni ʻa e fonua ko [a]Saioné kiate au, koeʻuhi ke tauhi ʻi ai ʻa ʻeku ngaahi tuʻutuʻuní mo ʻeku ngaahi fakamāú, koeʻuhí ke fungani māʻoniʻoni ia, vakai, ko e moʻoni ʻoku ou pehē kiate kimoutolu, ʻe ʻikai hoko ia ko ha fonua ʻo Saione kiate kimoutolu.

7 Pea ʻe hoko ʻeni ko e sīpinga ki he ngaahi [a]siteiki kotoa pē ʻo Saioné. ʻE pehē. ʻĒmeni.

- ◀1a
T&F 42:33–34, 55; 51:13; 82:17–19.

- ◀2a
T&F 115:8.

- ◀3a
T&F 64:23; Malakai 3:8–12. FFL Vahehongofulú.

- ◀5a
T&F 57:2–3.

- ◀6a
FFL Saione.

- ◀7a
FFL Siteiki.

VAHE 120

Ko e fakahā naʻe fai mai ʻia Siosefa Sāmita ko e Palōfitá, ʻi Hihifo Mamaʻo, ʻi Mīsuli, ʻi he ʻaho 8 Siulai 1838, ʻo fakahā mai ai ʻa e meʻa ʻe fai ki he ngaahi koloa kuo ʻomai ʻi he totongi vahehongofulú ʻo hangē ko ia naʻe fakahā mai ʻi he fakahā kuo toki hilí, ko e vahe 119 (History of the Church, 3:44).

1 Ko e moʻoni, ʻoku folofola peheni ʻe he ʻEikí, kuo hokosia ʻeni ʻa e taimi, ʻe tufaki atu [a]ia ʻe ha fakataha alēlea, ʻa ia ʻoku kau ai ʻa e Kau Palesiteni ʻUluaki ʻo hoku Siasí, pea mo e pīsopé mo ʻene fakataha alēleá, pea mo ʻeku fakataha alēlea māʻolungá; pea mo hoku leʻo ʻoʻokú kiate kinautolu, ʻoku folofola ʻe he ʻEikí. ʻE pehē. ʻĒmeni.

- ◀1a
FK vahehongogulu.

VAHE 121

Ko e lotu mo e ngaahi kikite naʻe tohi ʻe Siosefa Sāmita ko e Palōfitá, lolotonga ʻene nofo pōpula ʻi he fale fakapōpula ʻi Lipetií, ʻi Mīsuli, ʻi he ʻaho 20 Māʻasi 1839 (History of the Church, 3:289–300). Kuo nofo pilīsone ʻa e Palōfitá mo ha niʻihi kehe ʻo feʻunga mo ha ngaahi māhina. Ko ʻenau ngaahi tohi tangi mo e ngaahi kole naʻe fai ki he kau pulé mo e kau fakamāú kuo iku noa ia ʻo ʻikai ʻomai ai ha tokoni.

1–6, Ko e ngaahi tautapa ʻa e Palōfitá ki he ʻEikí koeʻuhi ko e ngaahi faingataʻaʻia ʻa e Kāingalotú; 7–10, ʻOku folofola mai ʻa e ʻEikí ʻaki ʻa e melino kiate ia; 11–17, ʻOku malaʻia ʻa kinautolu ʻoku nau loi mo pehē ʻoku maumau-fono ʻa e kakai ʻo e ʻEikí; 18–25, ʻE ʻikai te nau maʻu ha totonu ki he lakanga fakataulaʻeikí pea te nau malaʻia; 26–32, ʻOku talaʻofa mai ha ngaahi fakahā nāunauʻia kiate kinautolu ʻoku nau kātaki ʻi he loto-toʻá; 33–40, Ko e ʻuhinga ʻoku ui ai ʻa e tokolahi kae fili ʻa e tokosiʻí; 41–46, ʻOku totonu ke toki ngāue ʻaki pē ʻa e lakanga fakataulaʻeikí ʻi he māʻoniʻoni.

1 ʻE ʻOtua, ʻokú ke ʻi fē? Pea ʻoku ʻi fē ʻa e fale ʻoku ʻufiʻufi ʻa ho [a]fufūʻangá?

2 ʻE [a]fēfē hono fuoloa ʻo e taʻofi ho toʻukupú, pea ʻafio ʻa ho fofongá, ʻio, ʻa ho fofonga maʻá, mei he ngaahi langi taʻengatá ki he ngaohikovia ʻo ho kakaí pea mo hoʻo kau tamaioʻeikí, pea ongo ki ho telingá ʻa ʻenau ngaahi tangí?

3 ʻIo, ʻe ʻEiki, ʻe [a]fēfē hono fuoloa ʻo ʻenau kātakiʻi ʻa e ngaahi kovi mo e ngaahi fakamālohi taʻetotonu ko ʻení, kae teʻeki ai ke fakamolū ho finangaló kiate kinautolu, pea ngāue ʻa ho finangaló ʻi he ʻaloʻofa kiate kinautolu?

4 ʻE ʻEiki ko e ʻOtua [a]Māfimafí, ko e tupuʻanga ʻo e langí mo e māmaní mo e ngaahi tahí pea mo e ngaahi meʻa kotoa pē ʻoku ʻi aí, pea ʻokú ke puleʻi mo fakamoʻulaloaʻi ʻa e tēvoló, pea mo e puleʻanga fakapoʻuli mo vale ʻo Seiolí—ke mafao mai ho toʻukupú; tuku ke fakaʻasi ʻe ho fofongá; tuku ke hiki hake ʻa ho falé; tuku ke ʻoua naʻa toe ʻufiʻufi ʻa ho [b]fufūʻangá; tuku ke tokanga mai ʻa ho telingá; tuku ke fakamolū ʻa ho finangaló, pea ngāue ʻa ho finangaló ʻi he ʻaloʻofa kiate kimautolu.

5 Tuku ke tupu ʻa ho houhaú ki homau ngaahi filí; pea [a]sāuni ʻa homau ngaahi ngaohikoviá ʻaki hoʻo heletaá ʻi he houhau ʻa ho finangaló.

6 Manatuʻi ʻa hoʻo kāingalotu ʻoku mamahiʻiá, ʻe homau ʻOtua; pea ʻe nēkeneka ʻa hoʻo kau tamaioʻeikí ʻi ho huafá ʻo taʻengata.

7 ʻE hoku foha, ke ʻi ho laumālié ʻa e melino; ʻe kiʻi fuofuoloa siʻi pē ʻa hoʻo [a]faingataʻaʻiá pea mo hoʻo ngaahi mamahí;

8 Pea ʻe toki hakeakiʻi koe ʻe he ʻOtuá ʻi ʻolunga ʻo kapau te ke [a]kātakiʻi ia ʻo lelei; te ke ikunaʻi ʻa ho ngaahi fili kotoa pē.

9 ʻOku piki kiate koe ʻa ho ngaahi [a]kaumeʻá, pea te nau toe fetapa kiate koe ʻi he loto māfana pea mo e nima fakakaumeʻa.

10 ʻOku teʻeki ai te ke tatau mo [a]Siope; ʻoku ʻikai fakakikihi mo koe ʻa ho ngaahi kaumeʻá, pea ʻikai foki te nau tukuakiʻi koe ʻi he maumau-fono ʻo hangē ko ʻenau fai kia Siopé.

11 Pea ko kinautolu ʻoku tukuakiʻi koe ʻi he maumau-fonó, ʻe fakaʻauha ʻenau ʻamanaki leleí, pea ʻe mole atu ʻa ʻenau ngaahi ʻamanakiʻangá ʻo hangē ko e mole atu ʻa e [a]hahau sinou ʻi he ngaahi huelo vela ʻo e laʻā ʻoku lolotonga hopo haké;

12 Pea kuo ʻai foki ʻe he ʻOtuá ʻa hono toʻukupú pea mo ʻene fakaʻilongá ke ne liliu ʻa e ngaahi [a]kuongá mo e ngaahi faʻahitaʻú, pea fakakuihi ʻa honau ngaahi ʻatamaí, koeʻuhí ke ʻoua naʻa mahino kiate kinautolu ʻa ʻene ngaahi ngāue fakaofó; koeʻuhí ke ne ʻahiʻahiʻi ʻa kinautolu foki pea tauheleʻi ʻa kinautolu ʻi heʻenau fai olopoto ʻanautolú;

13 Pea koeʻuhí foki ʻi he liliu ʻo kovi ʻa honau lotó pea koeʻuhí ke hoko kiate [a]kinautolu pē ʻo fuʻu hulu fau ʻa e ngaahi meʻa ʻoku nau loto ke fakahoko ki ha niʻihi kehe, pea nau manako ke mamahi ai ha niʻihi kehé;

14 Koeʻuhi foki ke tō noa ʻenau ʻamanakí, pea motuhi mo ʻenau ngaahi ʻamanaki leleí;

15 Pea he ʻikai fuoloa taʻu ka ʻe tafiʻi atu ʻa kinautolu mo honau hakó mei he lalo langí, ʻoku folofola ʻe he ʻOtuá, ke ʻoua naʻa toe ʻi ai hanau taha ke tuʻu ʻi he veʻe ʻaá.

16 ʻOku malaʻia ʻa kinautolu kotoa pē ʻe hiki ʻa e muivaʻe ʻo fakafili ki heʻeku kau [a]paní, ʻoku folofola ʻe he ʻEikí, pea kaila ʻo pehē kuo nau [b]fai angahala, ka kuo ʻikai ke nau fai angahala ʻi hoku ʻaó, ʻoku folofola ʻe he ʻEikí, ka kuo nau fai ʻa e meʻa ʻoku lelei ʻi hoku ʻaó pea naʻá ku fekau ke nau faí.

17 Ka ko kinautolu ʻoku kalanga ʻaki ʻa e maumau-fonó ʻoku nau fai pehē koeʻuhí he ko e kau pōpula ʻa kinautolu ki he angahalá, pea ko e [a]fānau kinautolu ʻo e talangataʻá.

18 Pea ko kinautolu ʻoku fuakava loi ʻo kau ki heʻeku kau tamaioʻeikí, koeʻuhí ke nau ʻomi ʻa kinautolu ki he pōpulá mo e maté—

19 ʻE hoko ʻa e malaʻia kiate kinautolu; ko e meʻa ʻi heʻenau [a]faikovi ki heʻeku fānau īkí, ko ia ʻe motuhi ai ʻa kinautolu mei he ngaahi [b]ouau ʻo hoku falé.

20 ʻE ʻikai fonu ʻa ʻenau [a]kato meʻakaí, ʻe ʻauha ʻa honau ngaahi falé mo e ngaahi feleokó, pea ʻe fehiʻanekina ʻa kinautolu pē ʻe kinautolu naʻe fakahekehekeʻi ʻa kinautolú.

21 He ʻikai te nau maʻu ha totonu ki he [a]lakanga fakataulaʻeikí, pe ko honau hako ki mui ʻiate kinautolú, mei he toʻu tangata ki he toʻu tangata.

22 ʻE [a]lelei ange ka ne tautau ʻi honau kiá ha fuʻu maka-momosi pea lōmakiʻi ʻa kinautolu ʻi he loto moaná.

23 ʻE malaʻia ʻa kinautolu kotoa pē ʻoku fakamamahiʻi ʻa hoku kakaí pe tuli mo fakapoongi mo talatalaakiʻi ʻa kinautolú, ʻoku folofola ʻe he ʻEiki ʻo e Ngaahi Kau Taú; ʻe ʻikai hao mei he malaʻia ʻo helí ha [a]toʻu tangata ʻo e ngata fekaí.

24 Vakai, ʻoku [a]sio ʻa hoku matá ʻo u ʻiloʻi ʻa ʻenau ngaahi ngāue kotoa pē, pea kuó u ʻosi teuteu ha [b]tautea ʻe hoko fakafokifā ʻi hono taimi totonu ʻoʻoná kiate kinautolu kotoa pē;

25 He ʻoku ai ha [a]taimi kuo kotofa ki he tangata kotoa pē, ʻo fakatatau mo ʻene ngaahi [b]ngāue ʻe faí.

26 ʻE foaki kiate kimoutolu ʻe he ʻOtuá ʻa e [a]ʻilo ʻi hono [b]Laumālie Māʻoniʻoni, ʻio, ʻi he [c]meʻa-foaki taʻe-mafakamatalaʻi ʻo e Laumālie Māʻoniʻoní, ʻa ia kuo teʻeki ai ke fakahā talu mei he fokotuʻu ʻo māmaní ʻo aʻu mai ki he taimí ni;

27 ʻA ia kuo tatali ʻa ʻetau ngaahi kuí ki hono fakahā mai ʻi he ngaahi ʻaho fakaʻosí ʻi he ʻamanaki lahi fau, ʻa ia naʻe fakaʻamanakiʻi honau lotó ki ai ʻe he kau ʻāngeló, ko e meʻa kuo teuteu ki he kakato ʻo honau nāunaú;

28 Ki ha kuonga ʻa ia ʻe hoko mai, ʻa ia ʻe [a]ʻikai taʻofi ai ha meʻa, pe ʻoku ʻi ai ha ʻÓtua pē toko taha, pe ko e ngaahi [b]ʻotua tokolahi, ʻe fakahā ʻa kinautolu.

29 ʻE [a]fakahā ʻa e ngaahi taloni mo e ngaahi puleʻanga, mo e ngaahi pule fakapilinisi mo e ngaahi mālohi kotoa pē, pea fokotuʻu atu ia kiate kinautolu kotoa pē kuo nau kātaki ʻi he loto-toʻa koeʻuhi ko e ongoongolelei ʻa Sīsū Kalaisí.

30 Pea ko ʻeni foki, kapau ʻoku ʻi ai ha ngaahi [a]ngataʻanga kuo fokotuʻu ki he ngaahi langí pe ki he ngaahi tahí, pe ki he fonua mōmoá, pe ki he laʻaá, pe ko e māhiná pe ko e ngaahi fetuʻú—

31 ʻA e ngaahi faʻahitaʻu kotoa pē ʻo ʻenau ngaahi ʻalu takaí, ʻa e ngaahi ʻaho mo e ngaahi māhina mo e ngaahi taʻu kotoa pē kuo tuʻutuʻuní, pea mo e ngaahi taimi kotoa pē ʻo honau ngaahi ʻahó mo e ngaahi māhiná mo e ngaahi taʻú pea mo honau ngaahi nāunaú mo e ngaahi laó mo e ngaahi kuonga tukupau kotoa pē, ʻe fakahā ia ʻi he ngaahi ʻaho ʻo e kuonga ʻo e kakato ʻo e ngaahi [a]kuongá—

32 ʻO fakatatau mo e meʻa naʻe tuʻutuʻuni ʻi he lotolotonga ʻo e [a]Fakataha Alēlea ʻo e [b]ʻOtua Taʻengata ʻo e ngaahi ʻotua kehe kotoa pē ʻi he teʻeki ai ke tuʻu ʻa māmaní, ke taʻofi ia ʻo aʻu ki he fakaʻosinga pea mo e ngataʻanga ʻo iá, ʻo ka hū ʻa e tangata fulipē ki hono [c]ʻao taʻengatá pea ki hono [d]mālōlōʻanga taʻe-faʻa-maté.

33 ʻE fēfē hono fuoloa ʻo e kei lava ke taʻemaʻa ai pē ʻa e ngaahi vai ʻoku tafé? Ko e hā ha mālohi ʻe faʻa mataʻofia ʻa e ngaahi langí? ʻE faingofua tatau ʻa hono fakamafao atu ʻe ha tangata ʻa hono nima vaivaí ke taʻofi ʻa e vaitafe Mīsulí ʻi heʻene tafe atu ʻi hono ʻaluʻanga kuo vaheʻí, pe fakatafoki ia ke tafe ki mui pea mo hono taʻofi ʻo e Māfimafí mei heʻene lilingi hifo ʻa e [a]ʻilo mei he langí, ki he ʻulu ʻo e Kau Māʻoniʻoni ʻi he Ngaahi ʻAho Kimui Ní.

34 Vakai, ʻoku [a]ui ʻa e tokolahi, kae [b]fili ʻa e tokosiʻi. Pea ko e hā ʻoku ʻikai ke fili ai ʻa kinautolú?

35 Koeʻuhí he ʻoku mālohi pehē fau hono tuku ʻo honau lotó ki he ngaahi meʻa ʻo e [a]māmani ko ʻení, pea nau holi ki he [b]fakaʻapaʻapa ʻa e kakaí, ʻoku ʻikai te nau ʻiloʻi ai ʻa e moʻoni ʻe taha ko ʻení—

36 Ko e ngaahi [a]totonu ʻo e lakanga fakataulaʻeikí kuo fakamaʻu taʻelava ke veteki ki he ngaahi [b]mālohi ʻo e langí, pea ʻoku ʻikai lava ke mapuleʻi pe ngāue ʻaki ʻa e ngaahi mālohi ʻo e langí kae ngata pē ʻi he ngaahi founga ʻo e [c]māʻoniʻoní.

37 ʻOku moʻoni pē ʻoku lava ke foaki ia kiate kitautolu; ka ʻo ka tau ka feinga ke [a]ʻufiʻufi ʻetau ngaahi [b]angahalá pe fakafiemālieʻi ʻetau [c]loto-hīkisiá pe ko ʻetau kakapa taʻeʻaongá pe ngāue ʻaki ha fakakouna pe puleʻi pe fakamālohiʻi ʻa e loto ʻo e fānau ʻa e tangatá ʻi ha kihiʻi momoʻi founga taʻe-māʻoniʻoni, vakai, ʻoku [d]mahuʻi atu leva ʻa e ngaahi langí; ʻoku mamahi mo e Laumālie ʻo e ʻEikí; pea ʻo ka toʻo atu ia, ko e ʻĒmeni ia ki he lakanga fakataulaʻeiki pe ko e mafai ʻo e tangata ko iá.

38 Vakai, ʻi he teʻeki ai ke ne ʻilo, kuo fakatukutukuʻi ia ke ne nofo toko taha pē, ke [a]ʻakahi ʻa e ngaahi meʻa māsilá, ke [b]fakatangaʻi ʻa e kāingalotú, pea fakafili ki he ʻOtuá.

39 Kuo tau ʻiloʻi ʻi he ngaahi meʻa pango kuo hoko kiate kitautolú, ko e [a]anga mo e ʻulungāanga ʻo e kakai meimei kotoa pē, ʻo ka nau ka maʻu leva ha kiʻi mafai, ʻo hangē tokua ko ʻenau mahaló, ke nau kamata leva ke ngāue ʻaki ha pule taʻe-māʻoniʻoni.

40 Ko ia ʻoku ui ʻa e tokolahi kae fili ʻa e tokosiʻi.

41 ʻOku ʻikai lava, pe ʻoku ʻikai totonu, ke ngāue ʻaki ha mālohi pe ivi ʻi he mafai ʻo e lakanga fakataulaʻeikí, kae ngata pē ʻi he [a]feifeingaʻi ʻi he faʻa [b]kātaki fuoloa, ʻi he angavaivai mo e angamalū pea mo e ʻofa taʻe-mālualoi;

42 ʻI he angaʻofa, mo e ʻilo haohaoa, ʻa ia ʻe fuʻu fakafuofuolahi ʻa e laumālié taʻe ʻi ai ha [a]mālualoi pea [b]taʻe-ha-kākā—

43 Pea [a]valokiʻi ʻi hono taimí, ʻi he lea māsila, ʻo ka ueʻi ke fai pehē ʻe he Laumālie Māʻoniʻoní; pea hili ia ke toki fakahā ange ʻa e [b]ʻofa lahi ange kiate ia kuó ke valokiʻí, telia naʻá ne lau koe ko hono fili;

44 Koeʻuhí ke ne ʻiloʻi ʻoku mālohi ange ʻa ho angatonú ʻi he ngaahi afo ʻo e maté.

45 Tuku foki ke fonu ʻa ho lotó ʻi he manavaʻofa ki he kakai fulipē, pea ki he fale ʻo e tuí pea tuku ke ngaohi ke fakaʻofoʻofa maʻu ai pē ʻe he [a]angamaʻá ʻa hoʻo ngaahi [b]fakakaukaú; pea ʻe ʻāsili mālohi ʻa hoʻo falalá ʻi he ʻao ʻo e ʻOtuá; pea ko e tokāteline ʻo e lakanga fakataulaʻeikí ʻe mokulu ia ki ho laumālié ʻo hangē ko e ngaahi [c]hahau mei he langí.

46 ʻE hoko ʻa e [a]Laumālie Māʻoniʻoní ko ho takaua maʻu ai pē, pea ko ho tokotokó, ko e tokotoko taʻe-faʻa-liliu ʻo e māʻoniʻoni mo e moʻoni; pea ko hoʻo pulé ʻe hoko ia ko e [b]pule taʻengata, pea ʻe tafe mai ia kiate koe taʻe ʻi ai ha fakamālohiʻi ʻo taʻengata pea taʻengata.

- ◀1a
Same 13:1–2; 102:1–2.

- ◀2a
Hap. 1:2.

- ◀3a
T&F 109:49.

- ◀4a
FFL Māfimafi.

- ◀b
T&F 123:6.

- ◀5a
Luke 18:7–8.

- ◀7a
FFL Faingataʻá.

- ◀8a
1 Pita 2:19–23. FFL Kātakí.

- ◀9a
T&F 122:3.

- ◀10a
FFL Siope.

- ◀11a
ʻEke. 16:14.

- ◀12a
Taniela 2:21.

- ◀13a
LFkt. 28:10; 1 Nīfai 14:3.

- ◀16a
1 Sam. 26:9; Same 105:15.

- ◀b
2 Nīfai 15:20; Molonai 7:14, 18.

- ◀17a
ʻEfesō 5:6.

- ◀19a
Mātiu 18:6. FFL Faikoví.

- ◀b
FFL Ouaú.

- ◀20a
Teut. 28:15–20.

- ◀21a
FFL Lakanga Fakataulaʻeikí.

- ◀22a
Mātiu 18:6; T&F 54:5.

- ◀23a
Mātiu 12:34.

- ◀24a
FFL ʻAfioʻi ʻa e Meʻa Kotoa Peé.

- ◀b
Hilam. 8:25. FFL Fakamāú.

- ◀25a
Siope 7:1; T&F 122:9.

- ◀b
FFL Ngāué, Ngaahi.

- ◀26a
Taniela 2:20–22; TT 1:9. FFL Fakahaá.

- ◀b
T&F 8:2–3.

- ◀c
FFL Meʻa-foaki ʻo e Laumālie Māʻoniʻoní.

- ◀28a
T&F 42:61; 76:7–8; 98:12.

- ◀b
Same 82:1, 6; Sione 10:34–36; 1 Kol. 8:5–6; T&F 76:58; 132:20; ʻĒpa. 4:1; 5:1–2.

- ◀29a
T&F 101:32.

- ◀30a
Siope 26:7–14; Same 104:5–9; Ngāue 17:26.

- ◀31a
FFL Kuongá.

- ◀32a
FFL Fakataha Lahi ʻi he Langí.

- ◀b
Teut. 10:17.

- ◀c
FFL Tangatá—Ko e tangatá, ʻokú ne ʻi he tuʻunga ke ne lava ʻo hoko ʻo hangē ko e Tamai Fakahēvaní.

- ◀d
FFL Mālōloó, Mālōlōʻangá.

- ◀33a
T&F 128:19. FFL ʻIló.

- ◀34a
Mātiu 20:16; 22:1–14; T&F 95:5–6. FFL Uí, Ui ʻe he ʻOtuá.

- ◀b
FFL Kakai kuo Filí (hoānauna pe nauna).

- ◀35a
FFL Anga-fakamāmaní.

- ◀b
Mātiu 6:2; 2 Nīfai 26:29.

- ◀36a
FFL Lakanga Fakataulaʻeikí; Mafaí.

- ◀b
FFL Mālohí.

- ◀c
FFL Māʻoniʻoní.

- ◀37a
LFkt. 28:13.

- ◀b
FFL Angahalá.

- ◀c
FFL Loto-hīkisiá.

- ◀d
T&F 1:33.

- ◀38a
Ngāue 9:5.

- ◀b
FFL Fakatangá, Fakatangaʻí.

- ◀39a
FFL Tangata Fakakakanó.

- ◀41a
1 Pita 5:1–3.

- ◀b
2 Kol. 6:4–6.

- ◀42a
Sēmisi 3:17.

- ◀b
FFL Kākāʻí.

- ◀43a
FFL Valokí, Valokiʻí.

- ◀b
FFL Manavaʻofá; ʻOfá.

- ◀45a
FFL Angamaʻá.

- ◀b
FFL Fakakaukaú, Ngaahi.

- ◀c
Teut. 32:1–2; T&F 128:19.

- ◀46a
FFL Laumālie Māʻoniʻoní.

- ◀b
Taniela 7:13–14.

VAHE 122

Ko e folofola ʻa e ʻEikí kia Siosefa Sāmita ko e Palōfitá, lolotonga ʻene hoko ko e pōpula ʻi he fale fakapōpula ʻi Lipetī, ʻi Mīsulí, ʻi Māʻasi 1839 (History of the Church, 3:300–301).

1–4, ʻE ʻekea ʻe he ngaahi ngataʻanga ʻo e māmaní ʻa e hingoa ʻo Siosefa Sāmitá; 5–7, ʻE hanga ʻe heʻene ngaahi faingataʻaʻiá mo ʻene ngaahi mamahí ʻo foaki mai kiate ia ʻa e poto pea ʻaonga kiate ia; 8–9, Kuo ʻalu hifo ʻa e Foha ʻo e Tangatá ʻo māʻulalo hifo ʻiate kinautolu kotoa.

1 ʻE ʻeke ʻe he ngaahi ngataʻanga ʻo e māmaní ki ho [a]hingoá, pea ʻe manukiʻi koe ʻe he kau valé, pea ʻe tauʻi koe ʻe heli;

2 Ka ʻe kumi maʻu ai pē ʻe he loto-maʻá, pea mo e potó, pea mo e anga-fakaʻeiʻeikí, pea mo e angamaʻá, ki he [a]akonaki, mo e mafai, mo e ngaahi tāpuaki mei ho nimá.

3 Pea ʻe ʻikai ai fakatafoki ʻo fakafili kiate koe ʻa ho kakaí ʻe he fakamoʻoni ʻa e kau lavakí.

4 Pea neongo ʻe ʻomi koe ʻe honau iví ki he faingataʻa, pea ki he ngaahi ʻā ukamea mo e ngaahi holisi, ka ʻe fakaongoongoleleiʻi koe; ka ʻe [a]fuofuoloa siʻi pē pea ʻe fakailifia ange ʻa ho leʻó ʻi he lotolotonga ʻo ho ngaahi filí ʻi he [b]laione fekai, koeʻuhí ko hoʻo māʻoniʻoní; pea ʻe tuʻu ʻa ho ʻOtuá ʻi ho tafaʻakí ʻo taʻengata pea taʻengata.

5 Kapau ʻe fie maʻu koe ke ke fepaki mo e faingataʻá; kapau te ke fepaki mo e ngaahi faingataʻá ʻi he lotolotonga ʻo e kāinga kākā; kapau te ke fepaki mo e ngaahi faingataʻá ʻi he lotolotonga ʻo e kau kaihaʻa; kapau te ke fepaki mo e ngaahi faingataʻá ʻi he funga fonuá pe ʻi tahi;

6 Kapau ʻe tukuakiʻi koe ʻaki ʻa e ngaahi tukuakiʻi taʻe-moʻoni kehekehe kotoa pē; kapau ʻe ʻoho mai ʻa ho ngaahi filí kiate koe; kapau te nau ʻave fakamālohi koe mei he feohi mo hoʻo tamaí mo e faʻeé mo e ngaahi tokouá mo e ngaahi tuofāfiné; pea kapau ʻe ʻave fakamālohiʻi koe ʻe ho ngaahi filí mei he fatafata ʻo ho malí ʻaki ʻa e heletā kuo unuhi, pea mei hoʻo fānaú, pea mei ho foha lahí, neongo ʻokú ne kei taʻu ono pē, pea te ne piki ki ho ngaahi kofú ʻo ne pehē atu, ʻA ʻeku tamai, ʻa ʻeku tamai, ko e hā ʻoku ʻikai te ke nofo ai mo kimautolú? ʻOiauē ʻa ʻeku tamai, ko e hā ʻa e meʻa ʻe fai ʻe he kau tangatá kiate koé? pea kapau ʻe tekeʻi ia meiate koe ʻaki ʻa e heletā, pea toho atu koe ki he fale fakapōpulá, pea totolo holo ʻo takatakai ʻiate koe ʻa ho ngaahi filí ʻo hangē ko e fanga [a]ulofi ʻoku kumi ki he toto ʻo e lamí;

7 Pea kapau ʻe lī koe ki he luó, pe ki he nima ʻo e kau fakapō, pea fakamaaumatea koe; kapau ʻe lī koe ki he loto [a]moaná; kapau ʻe feinga ʻa e hou ʻo e peaú ke fakaʻauha koe; kapau ʻe hoko ʻa e ngaahi matangi fakailifiá ko ho fili; kapau ʻe fakatahataha ʻe he langí ʻa e ngaahi ʻao ʻuliʻulí, pea fakatahataha ʻa e ngaahi ʻelemēnití kotoa pē ke fakaʻefiʻefi ʻa e halá; pea ko e meʻa tēpuú, kapau ʻe fakamanga mai ʻa e ngutu ʻo [b]helí kiate koe, ke ke ʻiloʻi, ʻe hoku foha, ʻe foaki ʻe he ngaahi meʻá ni kotoa pē ʻa e [c]poto kiate koe, pea ʻe hoko ia ʻo ʻaonga kiate koe.

8 Naʻe [a]ʻalu hifo ʻa e [b]Foha ʻo e Tangatá ʻo māʻulalo ange ʻiate kinautolu kotoa pē. ʻOkú ke lahi ange koe ʻiate ia?

9 Ko ia, nofo maʻu ʻi ho halá, pea ʻe [a]nofo ʻiate koe ʻa e lakanga fakataulaʻeikí, he kuo fokotuʻu maʻu honau ngaahi [b]ngataʻangá, ʻoku ʻikai te nau lava ke lakasi ia. ʻOku ʻiloʻi ʻa ho ngaahi [c]ʻahó, pea ʻe ʻikai ke lau ʻo siʻi hifo ʻa ho ngaahi taʻú; ko ia, ʻoua te ke [d]manavahē ki he meʻa ʻe lava ʻe he tangatá ʻo faí, koeʻuhí he ʻe ʻiate koe ʻa e ʻOtuá ʻo taʻengata pea taʻengata.

- ◀1a
SS—H 1:33.

- ◀2a
FFL Akonakí (nauna).

- ◀4a
T&F 121:7–8.

- ◀b
3 Nīfai 20:16–21; 21:12.

- ◀6a
Luke 10:3.

- ◀7a
Siona 2:3–6.

- ◀b
2 Sam. 22:5–7; SS—H 1:15–16.

- ◀c
2 Kol. 4:17; Hepelū 12:10–11; 2 Nīfai 2:11.

- ◀8a
Hepelū 2:9, 17–18; T&F 76:107; 88:6.

- ◀b
FFL Foha ʻo e Tangatá.

- ◀9a
T&F 90:3.

- ◀b
Ngāue 17:26.

- ◀c
T&F 121:25.

- ◀d
Neh. 4:14; Same 56:4; 118:6; LFkt. 3:5–6; ʻĪsaia 51:7; Luke 12:4–5; 2 Nīfai 8:7; T&F 3:7; 98:14.

VAHE 123

Ko e fatongia ʻo e Kāingalotú ʻo kau ki honau kau fakatangá, ʻo hangē ko ia naʻe fakamatalaʻi ʻe Siosefa Sāmita ko e Palōfitá, lolotonga ʻene nofo pōpula ʻi he fale fakapōpula ʻi Lipetií, ʻi Mīsuli, ʻi Māʻasi 1839 (History of the Church, 3:302–303).

1–6, ʻOku totonu ke tānaki mo pulusi ʻe he Kāingalotú ha fakamatala ki honau ngaahi faingataʻaʻiá mo honau ngaahi fakatangaʻí; 7–10, Ko e laumālie tatau pē naʻá ne fakatupu hono fai ʻo e ngaahi fakamatalaʻi loi ʻo e ngaahi tuí ʻokú ne toe fakatupu hono fakatangaʻi ʻo e Kāingalotú; 11–17, ʻOku tokolahi ha kakai ʻi he ngaahi siasi kehé kotoa te nau tali ʻa e moʻoní.

1 Pea ko e tahá, ʻoku mau fie fokotuʻu atu ke mou fakakaukau ki hono totonu ʻo e tānaki fakataha ʻe he kāingalotú kotoa pē ha ʻilo ki he ngaahi moʻoniʻi meʻa, mo e ngaahi mamahi mo e ngaahi ngaohikovia kotoa pē kuo fai kiate kinautolu ʻe he kakai ʻo e Siteiti ko ʻení;

2 Kae ʻumaʻā foki mo e koloa kotoa mo e mahuʻinga ʻo e ngaahi maumau kuo hoko kiate kinautolú, ʻa e ngaahi fakaongoongokoviʻi ʻo e angá mo e maumau ki he sinó, kae ʻumaʻā foki mo e kelekelé mo e ngaahi ʻapí;

3 Pea mo e ngaahi hingoa kotoa pē foki ʻo e kakai kuo kau ʻi honau ngaahi ngaohikovia, ʻo fakatatau mo e meʻa ʻoku nau lava ke maʻu mo ʻiloʻí.

4 Pea mahalo ʻe lava ʻapē ke fili ha kōmiti ke fekumi ki he ngaahi meʻa ko ʻení, pea ke hiki ha ngaahi fakamatala mo ha ngaahi tohi fakamoʻoni; pea tānaki foki ʻa e ngaahi tohi lauʻikovi ʻa ia ʻoku mafola holó;

5 Pea mo e meʻa kotoa pē ʻoku ʻi he ngaahi tohi makasiní, pea ʻi he ngaahi tohi enisaikolopītiá, pea mo e ngaahi tohi hisitōlia lauʻikovi kotoa pē ʻa ia kuo pulusí, pea ʻoku lolotonga faʻú, pea ko e fai ʻe hai, pea fakahā ʻa hono kotoa ʻo e hokohoko ʻo e pauʻu fakatēvoló mo e ngaahi pauʻu fakaehaua mo e anga-fakapō kuo fai ki he kakai ní—

6 Koeʻuhí ke ʻoua naʻa ngata ʻi heʻetau pulusi ki he māmani kotoa pē, ka ke tau fakahā ia ki he kau taki fakapuleʻangá ʻi hono anga-fakapoʻuli mo fakatēvolo kakató, ko e feinga fakaʻosi ʻa ia kuo fekau kiate kitautolu ʻe heʻetau Tamai Fakahēvaní, ʻi he teʻeki ai ke tau lava ʻo ʻekeʻi kotoa mo kakato ʻa e talaʻofa ʻa ia ʻe ueʻi ai ia ke ne hāʻele mai mei hono [a]fufūʻangá; pea ke tuku foki ʻa e puleʻanga kotoa taʻe ʻi ai ha ʻuhinga ke tuli tonuhia ai ki muʻa peá ne toki lava ke ʻoatu ʻa e mālohi ʻo hono toʻukupu māfimafí.

7 Ko ha fatongia mamafa ia ʻa ia ʻoku tau moʻua ai ki he ʻOtuá, ki he kau ʻāngeló, ʻa ia ʻe ʻomi ʻa kitautolu ke tau tutuʻu fakataha, pea kiate kitautolu foki, ki hotau ngaahi uaifí, mo e fānaú, ʻa ia kuo ngaohi ke nau punou hifo ʻi he mamahi, loto-mamahi, mo e loto-moʻua, ʻi he lalo nima malaʻia taha ʻo e fakapō, pule fītaʻa, mo e fakamālohi, ʻa ia naʻe tokoniʻi mo fakaʻaiʻai mo poupouʻi hake ʻe he ivi ʻo e laumālie ko ia ʻa ia kuo mālohi pehē fau ʻene fakamaʻu ʻa e ngaahi tui ʻa e ngaahi tamaí, ʻa ia kuo tukufakaholo mai kiate kinautolu ʻa e ngaahi loi, ki he loto ʻo e fānaú, pea fakafonu ʻa e māmaní ʻaki ʻa e moveuveu, pea kuo tupulaki ʻo mālohi maʻu ai pē, pea kuo hoko ʻeni ko e tupuʻanga ʻo e kovi kotoa pē, pea ʻoku toʻe ʻa e [a]māmaní kotoa ʻi he mamafa ʻo ʻene fai angahalá.

8 Ko ha [a]haʻamonga ukamea ia, ko ha haʻi mālohi ia; ko e ngaahi haʻi nima, mo e ngaahi sēini, mo e ngaahi meʻa fakapōpula, mo e ngaahi sēini haʻi tofu pē ia ʻo helí.

9 Ko ia ko e fatongia mamafa ia ʻa ia ʻoku tau moʻua ai, ʻo ʻikai ngata pē ki hotau ngaahi uaifi ʻotautolú mo ʻetau fānaú pē, ka ki he kau fefine kuo mate honau ngaahi husepānití pea mo e tamai maté, ʻa ia kuo [a]fakapoongi ʻa honau ngaahi husepānití mo e ngaahi tamaí lolotonga ʻenau moʻulaloa ki hono nima ukameá;

10 ʻA ia ko e ngaahi ngāue fakapoʻuli mo fakaʻuli ʻoku feʻunga ke ueʻi hake ʻa heli tofu pē ke teketekelili, mo puputuʻu pea manavahē, pea ke tetetete mo tuʻutuʻukina ʻa e nima ʻo e tēvoló.

11 Pea ko e tahá foki ko ha fatongia mamafa ia ʻa ia ʻoku tau moʻua ai ki he toʻu tangata tupu hake kotoa pē, pea ki he kakai loto-maʻa kotoa pē—

12 He ʻoku ʻi ai ʻa e tokolahi ʻoku kei ʻi he māmaní ʻi he ngaahi siasi, mo e ngaahi faʻahi, mo e ngaahi lotu kotoa pē, ʻa ia kuo [a]fakakuihi ʻe he kākā olopoto ʻo e tangatá, ʻa ia ʻoku nau toka tataʻo ai ke kākaaʻi, pea ʻoku kei taʻofi ʻa kinautolu mei he moʻoní koeʻuhí he ʻoku ʻikai pē te nau [b]ʻilo ʻa e feituʻu ke ʻiloʻi ai iá—

13 Ko ia, ke tau fakamoleki mo fakaʻosi ʻetau moʻuí ʻi hono ʻomi ki he māmá ʻa e ngaahi meʻa [a]fufū kotoa pē ʻo e fakapoʻulí, ʻi he feituʻu ʻoku tau ʻilo ai iá; pea ʻoku fakahā moʻoni ia mei he langí—

14 Ko ia ʻoku totonu ke tokanga fakamātoato ʻaupito ki he ngaahi meʻá ni.

15 Tuku ke ʻoua naʻa lau ia ʻe ha tangata ko ha ngaahi meʻa iiki, he ʻoku lahi ʻa e ngaahi meʻa ʻoku teʻeki ai ke hokó, ʻa ia ʻoku kau ki he kāingalotú, ʻa ia ʻe makatuʻunga ʻene hokó ʻi he ngaahi meʻá ni.

16 ʻOku mou ʻilo, ʻe kāinga, ʻoku [a]ʻaonga lahi ki he vaka lahi ha kiʻi fohe ʻuli siʻisiʻi ʻi he lolotonga ʻa e matangí, ʻo ka tauhi ʻa e vaká ke fengāueʻaki lelei mo e matangí pea mo e ngaahi peaú.

17 Ko ia, siʻi kāinga ʻofeina, ke tau fai ʻi he [a]loto-fiefia ʻa e ngaahi meʻa kotoa pē ʻoku tau maʻu ʻa e mālohi ke faí; pea te tau toki lava ʻo tuʻu maʻu ʻi he loto-fakapapau, ke mamata ki he [b]fakamoʻui ʻa e ʻOtuá, pea ke fakahā mai ʻa hono toʻukupú.

- ◀6a
T&F 101:89; 121:1, 4.

- ◀7a
Mōsese 7:48–49.

- ◀8a
FFL Haʻamongá.

- ◀9a
T&F 98:13; 124:54.

- ◀12a
Kolose 2:8; T&F 76:75.

- ◀b
1 Nīfai 8:21–23.

- ◀13a
1 Kol. 4:5.

- ◀16a
Sēmisi 3:4; ʻAlamā 37:6–7; T&F 64:33.

- ◀17a
T&F 59:15.

- ◀b
ʻEke. 14:13.

VAHE 124

Ko e fakahā naʻe fai kia Siosefa Sāmita ko e Palōfitá, ʻi Nāvū, ʻi ʻIlinoisi, ʻi he ʻaho 19 Sānualí 1841 (History of the Church, 4:274–286). Ko e meʻa ʻi he fakautuutu ai pē ʻa e ngaahi fakatangá mo e ngaahi ngāue taʻe-fakalao naʻe fai ki he Kāingalotú ʻe ha kau ʻōfisa fakapuleʻangá, naʻe fakamālohiʻi ai kinautolu ke nau hiki mei Mīsuli. Naʻe ʻikai ha meʻa ke nau toe fili ki ai tuʻunga ʻi he tuʻutuʻuni naʻe fai ʻe Lilipani W. Pōkisi, ko e kōvana ʻo Mīsulí, ke tāmateʻi ʻa kinautolú, ʻa ia naʻe fai ʻi he ʻaho 27 ʻOkatopa 1838 (History of the Church, 3:175). ʻI hono fai ʻo e fakahaá ni, ʻi he 1841, kuo ʻosi langa ʻe he Kāingalotú ʻa e kolo ko Nāvuú, ʻi he feituʻu naʻe tuʻu ai ki muʻa ʻa e kiʻi kolo ko Kōmeesi, ʻIlinoisí, pea kuo fokotuʻu ʻi heni ʻa e ʻulu ʻo e Siasí.

1–14, ʻOku fekau kia Siosefa Sāmita ke ne fai ha fanongonongo molumalu ʻo kau ki he ongoongoleleí ki he palesiteni ʻo e ʻIunaiteti Siteití, ko e kau kōvana, mo e kau pule ʻo e ngaahi puleʻanga kotoa pē; 15–21, ʻOku tāpuekina ʻa Hailame Sāmita, Tēvita W. Pāteni, Siosefa Sāmita, ko e Lahí, mo e niʻihi kehe ʻi he kakai moʻui mo e kau pekia koeʻuhi ko ʻenau angatonú mo e angamaʻá; 22–28, ʻOku fekau ki he Kāingalotú ke nau langa ha fale ke talitali ki ai ʻa e kau solá mo ha temipale ʻi Nāvū; 29–36, ʻE fai ʻa e ngaahi papitaiso ki he kau pekiá ʻi he ngaahi temipalé; 37–44, ʻOku langa maʻu pē ʻe he kakai ʻo e ʻEikí ʻa e ngaahi temipale ke fakahoko ai ʻa e ngaahi ouau toputapú; 45–55, ʻOku fakaʻatā ʻa e Kāingalotú mei hono langa ʻo e temipale ʻi he Vahefonua Siakisoní koeʻuhi ko e ngaahi fakamamahi ʻa honau ngaahi filí; 56–83, Ko e ngaahi fakahinohino ʻoku fai mai ki hono langa ʻo e Fale Nāvuú; 84–96, ʻOku ui ʻa Hailame Sāmita ko ha pēteliake, pea ke ne maʻu ʻa e ngaahi kií, ʻo fetongi ʻa ʻŌliva Kautele; 97–122, ʻOku faleʻi ʻa Uiliami Lao mo ha niʻihi kehe ʻo kau ki heʻenau ngaahi ngāué; 123–145, ʻOku fakahā ʻa e kau ʻōfisa māʻolunga mo fakalotofonuá, fakataha mo honau ngaahi fatongiá mo e ngaahi kōlomu ʻoku nau kau ki aí.

1 Ko e moʻoni, ʻoku folofola peheni ʻe he ʻEikí kiate koe, ʻa ʻeku tamaioʻeiki ko Siosefa Sāmitá, ʻoku ou leleiʻia lahi ʻi hoʻo foakí mo e ngaahi fakamoʻoni ʻa ia kuó ke faí; he ko hono ʻuhinga ʻeni kuó u hiki hake ai koé, koeʻuhí ke u fakahā atu ʻa hoku potó ʻi he ngaahi meʻa [a]vaivai ʻo e māmaní.

2 ʻOku lelei ʻi hoku ʻaó ʻa hoʻo ngaahi lotú; pea ʻi he tali ki aí ʻoku ou pehē kiate koe, ʻoku uí ni leva koe ke fai ha fanongonongo molumalu ʻo ʻeku ongoongoleleí, pea mo e [a]siteiki ko ʻeni ʻa ia kuó u fokotuʻu ke hoko ko e makatuliki ʻo Saioné, ʻa ia ʻe fakangingila lelei ʻaki ʻa e masani ʻoku tatau mo ha palasi.

3 ʻE fai ʻa e fanongonongó ni ki he ngaahi [a]tuʻi kotoa pē ʻo e māmaní, ki he ngaahi tuliki ʻe fā ʻo iá, ki he ʻeiki palesiteni toki filí, mo e kau kōvana loto-māʻolunga ʻo e puleʻanga ʻokú ke nofo aí, pea ki he ngaahi puleʻanga kotoa pē ʻo e māmaní ʻoku movetevete holó.

4 Tuku ke faʻu ia ʻi he laumālie ʻo e [a]angamalū pea ʻi he mālohi ʻo e Laumālie Māʻoniʻoní, ʻa ia ʻe ʻiate koe ʻi he taimi ʻe faʻu ai iá;

5 He ʻe tuku kiate koe ʻi he Laumālie Māʻoniʻoní ke ʻiloʻi ʻa hoku loto ʻo kau ki he ngaahi tuʻi mo e kau pule ko iá, ʻio ʻa e meʻa ʻe hoko kiate kinautolu ʻi ha taimi ʻi he kahaʻú.

6 He vakai, ʻoku ʻamanaki ke u ui kiate kinautolu ke tokanga ki he maama mo e nāunau ʻo Saioné, he kuo hokosia ʻa e taimi naʻe kotofa ke ʻofeina ai iá.

7 Ko ia, ke mou ui kiate kinautolu ʻi he fanongonongo leʻo-lahi, pea mo hoʻomou fakamoʻoní, ʻo ʻikai manavahē kiate kinautolu, he ʻoku nau hangē ko e [a]mohuku, pea ko honau nāunaú kotoa ʻoku hangē ko hono matalá ʻa ia ʻoku vave ʻene ngangana, koeʻuhí ke ʻoua naʻa tuku foki ʻa kinautolu taʻe ʻi ai ha ʻuhinga tuʻunga ke nau tuli tonuhia ai—

8 Pea koeʻuhí ke u ʻaʻahi kiate kinautolu ʻi he ʻaho ʻo e tauteá, ʻa ia te u toʻo atu ʻa e ʻufiʻufi ʻo hoku fofongá, ke vaheʻi ʻa e ʻinasi ʻo e tangata fakamālohí ʻi he lotolotonga ʻo e kau mālualoí, ʻa ia ʻoku ʻi ai ʻa e [a]fengaiʻitaki ʻo e nifó, ʻo kapau ʻe ʻikai te nau tali ʻa ʻeku kau tamaioʻeikí mo ʻeku fakamoʻoni ʻa ia kuó u fakahā kiate kinautolú.

9 Pea ko e tahá, te u ʻaʻahi mo fakamolū ʻa honau lotó, ʻa honau tokolahi koeʻuhi ke mou lelei ai, koeʻuhí ke ʻofeina kimoutolu ʻi honau ʻaó, koeʻuhí ke nau haʻu ki he [a]maama ʻo e moʻoní, pea mo e kau Senitailé ki hono hakeakiʻi pe ko hono hiki hake ʻo Saioné.

10 He ʻoku vave mai ʻa e ʻaho ʻo ʻeku ʻaʻahí, ʻi ha [a]houa ʻoku ʻikai te mou ʻamanaki ki ai; pea ʻe ʻi fē ʻa e maluʻanga ʻo hoku kakaí, pea mo e hūfanga maʻanautolu ʻe toe ʻiate kinautolú?

11 ʻĀ hake, ʻe ngaahi tuʻi ʻo e māmaní! Mou haʻu ē, mou haʻu ē, mo hoʻomou koulá pea mo hoʻomou silivá, ke tokoni ki hoku kakaí, ki he fale ʻo e ngaahi ʻofefine ʻo Saioné.

12 Pea ko e tahá, ko e moʻoni ʻoku ou pehē kiate koe, tuku ke tokoni ʻa ʻeku tamaioʻeiki ko Lōpeti P. Tomasoní kiate koe ʻi hono faʻu ʻo e tohi fanongonongo ko ʻení, he ʻoku ou leleiʻia lahi ʻiate ia, pea ʻi heʻene ʻiate koé;

13 Ko ia, tuku ke ne tokanga ki hoʻo akonakí, pea te u tāpuakiʻi ia ʻaki ha ngaahi tāpuaki liunga lahi; tuku ke ne faivelenga mo angatonu ʻi he ngaahi meʻa kotoa pe ʻo fai atu ai pē mei heni, pea te ne lahi ʻi hoku ʻaó;

14 Kae tuku ke ne manatu te u ʻekeʻi ʻa hono [a]lakanga tauhí mei hono nimá.

15 Pea ko e tahá, ko e moʻoni ʻoku ou pehē kiate koe, ʻoku monūʻia ʻa ʻeku tamaioʻeiki ko [a]Hailame Sāmitá; he ko au, ko e ʻEikí, ʻoku ou ʻofa ʻiate ia koeʻuhi ko e [b]angatonu ʻo hono lotó pea koeʻuhí ʻokú ne ʻofa ʻi he meʻa ʻoku totonu ʻi hoku ʻaó, ʻoku folofola ʻe he ʻEikí.

16 Ko e tahá, tuku ke tokoni kiate koe ʻa ʻeku tamaioʻeiki ko Sione C. Pēnetí ʻi hoʻo ngāue ʻi hono ʻoatu ʻo ʻeku leá ki he ngaahi tuʻí mo e kakai ʻo e māmaní, pea poupou kiate koe, ʻio ʻa koe ko ʻeku tamaioʻeiki ko Siosefa Sāmitá, ʻi he houa ʻo e faingataʻaʻiá; pea ʻe ʻikai ke tō noa ʻa ʻene totongí ʻo kapau te ne tali ʻa e [a]akonakí.

17 Pea te ne lahi koeʻuhi ko ʻene ʻofá, he ʻe ʻaʻaku ia ʻo kapau te ne fai ʻeni, ʻoku folofola ʻe he ʻEikí. Kuó u mamata ki he ngāue kuó ne faí, ʻa ia ʻoku ou tali ʻo kapau te ne hoko atu ai pē, pea te u fakakalauni ia ʻaki ʻa e ngaahi tāpuaki mo e nāunau lahi.

18 Pea ko e tahá, ʻoku ou pehē kiate koe ko hoku lotó ke fai atu ʻe heʻeku tamaioʻeiki ko Laimani Uaití ʻi he malanga maʻa Saione ʻi he laumālie ʻo e angamalū, ʻo fakamoʻoniʻi au ʻi he ʻao ʻo e māmaní; pea te u fua hake ia ʻo hangē ʻi he kapakau ʻo e fanga [a]ʻīkale; pea te ne fakatupu ʻa e nāunau mo e lāngilangi kiate ia pea ki hoku hingoá.

19 Koeʻuhí ʻo ka ne ka fakaʻosi ʻa ʻene ngāué te u lava ke maʻu hake ia kiate au, ʻo hangē ko ʻeku fai ki heʻeku tamaioʻeiki ko [a]Tēvita Pātení, ʻa ia ʻokú ne ʻiate au ʻi he taimí ni, kae ʻumaʻā foki ʻeku tamaioʻeiki ko [b]ʻEtuate Pātilisí, kae ʻumaʻā foki mo ʻeku tamaioʻeiki toulekeleka ko [c]Siosefa Sāmita, ko e Lahí, ʻa ia ʻokú ne nofo [d]fakataha mo ʻĒpalahame ʻi hono nima toʻomataʻú, pea ʻokú ne monūʻia mo māʻoniʻoni, he ʻoku ʻaʻaku ia.

20 Pea ko e tahá, ko e moʻoni ʻoku ou pehē kiate koe, ʻoku ʻikai ha [a]kākā ʻi heʻeku tamaioʻeiki ko Siaosi Milá; ʻoku lava ke falala kiate ia koeʻuhi ko e angatonu ʻo hono lotó; pea koeʻuhi ko e ʻofa ʻoku ʻiate ia ki hoku fakamoʻoniʻí, ko au, ko e ʻEikí, ʻoku ou ʻofa ʻiate ia.

21 Ko ia ʻoku ou pehē kiate koe, ʻoku ou fakamaʻu ki hono ʻulú ʻa e lakanga ʻo e [a]pīsopé, ʻo hangē ko ʻeku tamaioʻeiki ko ʻEtuate Pātilisí, koeʻuhí ke ne tali ʻa e ngaahi meʻa kuo fakatapui ʻo hoku falé, koeʻuhí ke ne foaki ʻa e ngaahi tāpuaki ki he ʻulu ʻo e kau masiva ʻo hoku kakaí, ʻoku folofola ʻe he ʻEikí. Tuku ke ʻoua naʻa fehiʻa ha tangata ki heʻeku tamaioʻeiki ko Siaosí, he te ne fakalāngilangiʻi au.

22 Tuku ke hanga ʻe heʻeku tamaioʻeiki ko Siaosí, mo ʻeku tamaioʻeiki ko Laimaní, mo ʻeku tamaioʻeiki ko Sione Sinaitá, pea mo ha niʻihi kehe, ʻo langa ha [a]fale ki hoku hingoá, ʻo hangē ko ia ʻe fakahā kiate kinautolu ʻe heʻeku tamaioʻeiki ko Siosefá, ʻi he potu ʻa ia te ne fakahā foki kiate kinautolú.

23 Pea ʻe hoko ia ko ha fale ke nofo totongi ai, ko ha fale ʻe lava ke haʻu ki ai ʻa e kau sola mei he mamaʻó ʻo nofo ai; ko ia tuku ke hoko ia ko ha fale lelei, ʻo feʻunga ʻi he meʻa kotoa pē ke tali, koeʻuhí ke ʻiloʻi ʻe he tangata [a]fononga ongosiá ʻa e moʻui leleí mo e malú lolotonga ʻene fakalaulauloto ki he folofola ʻa e ʻEikí; pea mo e [b]makatuliki kuó u fili moʻo Saioné.

24 ʻE hoko ʻa e falé ni ko ha fale fakatupu moʻui lelei ʻo kapau ʻe langa ia ki hoku hingoá, pea kapau ʻe ʻikai tuku ʻe he pule ʻe fili ki aí ke hū mai ki ai ha meʻa ʻuli. ʻE toputapu ia, pe ʻe ʻikai ʻafio ʻi ai ʻa e ʻEiki ko homou ʻOtuá.

25 Pea ko e tahá, ko e moʻoni ʻoku ou pehē kiate kimoutolu, tuku ke haʻu ʻa ʻeku kau māʻoniʻoni kotoa pē mei he mamaʻó.

26 Pea ke mou fekau atu ʻa e kau talafekau veʻe vave, ʻio, ko e kau talafekau kuo fili, pea tala ange kiate kinautolu: Mou haʻu, mo hoʻomou koula kotoa pē, mo hoʻomou silivá, mo hoʻomou ngaahi maka mahuʻingá, pea mo hoʻomou ngaahi koloa motuʻa mahuʻinga kotoa pē; pea fakataha mo kinautolu kotoa pē ʻoku maʻu ʻa e ʻilo ki he ngaahi koloa motuʻa mahuʻinga ʻa ia ʻe fie haʻú, ʻe lelei ke nau haʻu, ʻo ʻomi ʻa e ʻakau ko e pōkesí, mo e ʻakau ko e feá, pea mo e ʻakau ko e painí, fakataha mo e ngaahi ʻakau mahuʻinga kotoa pē ʻo e māmaní;

27 Pea mo e ukameá, mo e kopá, pea mo e palasá, pea mo e singikí, pea mo hoʻomou ngaahi meʻa mahuʻinga kotoa pē ʻo e māmaní; pea langa ha [a]fale ki hoku hingoá, ke [b]ʻafio ai ʻa e Fungani Māʻolungá.

28 He ʻoku ʻikai ke ʻiloa ha potu ʻi he māmaní ke ne haʻu ki ai ʻo toe [a]fakafoki mai kiate kimoutolu ʻa e meʻa naʻe molé, pe ko e meʻa ʻa ia kuó ne ʻavé, ʻa ia ko hono kakato ʻo e lakanga fakataulaʻeikí.

29 He ʻoku ʻikai ha [a]faiʻanga papitaiso ʻi he funga ʻo e māmaní, ke lava ʻo [b]papitaiso ai ʻa kinautolu ko ʻeku kau māʻoniʻoní maʻanautolu kuo pekiá—

30 He ʻoku kau ʻa e ouaú ni ki hoku falé, pea ʻoku ʻikai lava ke u tali lelei ia ʻe au, kae ngata pē ʻi he ngaahi ʻaho ʻo hoʻomou masivá, ʻa ia ʻoku ʻikai te mou lava ai ʻo langa ha fale kiate aú.

31 Ka ʻoku ou fekau kiate kimoutolu, ʻa kimoutolu kotoa pē, ʻa ʻeku kau māʻoniʻoní, ke [a]langa ha fale kiate au; pea ʻoku ou tuku kiate kimoutolu ha taimi feʻunga ke langa ai ha fale kiate au; pea lolotonga ʻa e taimi ko iá ʻe lelei ʻa hoʻomou ngaahi papitaisó kiate au.

32 Kae vakai, ʻo ka ʻosi ʻa e taimi ko ʻeni kuo tuʻutuʻuní, ʻe ʻikai lelei kiate au ʻa hoʻomou ngaahi papitaiso maʻa homou kau pekiá; pea kapau ʻe ʻikai te mou fai ʻa e ngaahi meʻá ni ʻi he ʻosi ʻa e taimi kuo tuʻutuʻuní ʻe liʻaki ʻa kimoutolu ko e siasi, fakataha mo homou kau pekiá, ʻoku folofola ʻe he ʻEiki ko homou ʻOtuá.

33 He ko e moʻoni ʻoku ou pehē kiate kimoutolu, ʻo ka hili hoʻomou maʻu ha taimi feʻunga ke langa ai ha fale kiate aú, ʻa ia ʻoku fai ʻi ai ʻa e ouau ʻo e papitaiso maʻá e pekiá, pea naʻe fokotuʻu ia ki ai talu mei muʻa ʻi he teʻeki ʻai ʻa e tuʻunga ʻo e māmani, ʻe ʻikai lava ke lelei kiate au ʻa hoʻomou ngaahi papitaiso maʻa homou kau pekiá;

34 He kuo tuʻutuʻuni ke ʻi ai ʻa e ngaahi [a]kī ʻo e lakanga fakataulaʻeiki māʻoniʻoní, koeʻuhí ke mou maʻu ʻa e lāngilangi mo e nāunau.

35 Pea ʻo ka hili ʻa e taimi ko iá, ko hoʻomou ngaahi papitaiso maʻá e pekiá, ʻe kinautolu ʻoku nofo movetevete holó, ʻe ʻikai lelei ia kiate au, ʻoku folofola ʻe he ʻEikí.

36 He kuo tuʻutuʻuni ko Saione, pea ʻi hono ngaahi siteikí, pea ʻi Selūsalema, ʻa e ngaahi potu ko ia kuó u tuʻutuʻuni ke hoko ko e [a]hūfangaʻangá, ʻe hoko ia ko e ngaahi potu ki hoʻomou ngaahi papitaiso maʻa homou kau pekiá.

37 Pea ko e tahá, ko e moʻoni ʻoku ou pehē kiate kimoutolu, ʻe lelei fēfē kiate au ʻa hoʻomou ngaahi [a]fufulú, tuku kehe pē ʻo kapau te mou fai ia ʻi ha fale ʻa ia kuo mou langa ki hoku hingoá?

38 He ko hono ʻuhinga ʻeni naʻá ku fekau ai kia Mōsese ke ne langa ha [a]tāpanekalé, koeʻuhí ke nau ʻave holo ia mo kinautolu ʻi he feituʻu maomaonganoá, pea langa ha [b]fale ʻi he fonua ʻo e talaʻofá, koeʻuhí ke lava ʻo fakahā ʻa e ngaahi ouau ko ia ʻa ia naʻe fufuuʻi talu mei muʻa ʻi he teʻeki ai ke ʻi ai ʻa e māmaní.

39 Ko ia, ko e moʻoni ʻoku ou pehē kiate kimoutolu, ko hoʻomou ngaahi [a]paní, mo hoʻomou ngaahi fufulú, mo hoʻomou ngaahi [b]papitaiso maʻá e pekiá, pea mo hoʻomou ngaahi fakataha [c]molumalú, pea mo hoʻomou ngaahi fakamanatu ki hoʻomou ngaahi [d]feilaulau ʻoku fai ʻe he ngaahi foha ʻo Līvaí, pea ki hoʻomou ngaahi maʻu fakahā ʻi homou ngaahi potu [e]toputapu tahá ʻa ia ʻoku mou maʻu ai ʻa e ngaahi fetuʻutaki, pea mo hoʻomou ngaahi tuʻutuʻuní mo e ngaahi fakamāú, ki hono kamataʻanga ʻo e ngaahi fakahā mo e fokotuʻu ʻo Saioné, pea ki he nāunau, lāngilangi, mo hono fakakoloaʻia ʻo hono kakai kotoa, kuo tuʻutuʻuni ia ʻaki ʻa e ouau ʻo hoku fale tapú, ʻa ia ʻoku fekau maʻu ai pē ki hoku kakaí ke nau langa ki hoku hingoa toputapú.

40 Pea ko e moʻoni ʻoku ou pehē kiate kimoutolu, tuku ke langa ʻa e falé ni ki hoku hingoá, koeʻuhí ke u lava ʻo fakahā ʻi ai ʻa ʻeku ngaahi ouaú ki hoku kakaí;

41 He ʻoku ou loto ke [a]fakahā ki hoku siasí ʻa e ngaahi meʻa ʻa ia kuo [b]fufuuʻi talu mei muʻa ʻi he teʻeki ʻai ʻa e tuʻunga ʻo e māmaní, ʻa e ngaahi meʻa ʻoku kau ki he kuonga ʻo e [c]kakato ʻo e ngaahi kuongá.

42 Pea te [a]u fakahā ki heʻeku tamaioʻeiki ko Siosefá ʻa e ngaahi meʻa kotoa pē ʻoku kau ki he fale ní, pea mo hono lakanga fakataulaʻeiki ʻo iá, pea mo e potu ʻe langa ai iá.

43 Pea ke mou langa ia ʻi he potu kuo mou fakakaukau ke langa ai iá, he ko e potu ia ʻa ia kuó u fili ke mou langa ai iá.

44 Kapau te mou ngāue ʻaki homou tūkuingatá, te u fakatapui ʻa e potu ko iá ke ngaohi ia ke [a]toputapu.

45 Pea kapau ʻe tokanga ʻa hoku kakaí ki hoku leʻó, pea ki he leʻo ʻo ʻeku kau [a]tamaioʻeiki ʻa ia kuó u fili ke tataki ʻa hoku kakaí, vakai, ko e moʻoni ʻoku ou pehē kiate kimoutolu, ʻe ʻikai ueʻi ʻa kinautolu mei honau tuʻuʻangá.

46 Ka ʻo kapau ʻe ʻikai te nau tokanga ki hoku leʻó, pe ki he leʻo ʻo e kau tangata ko ʻeni ʻa ia kuó u filí, ʻe ʻikai ke tāpuakiʻi ʻa kinautolu, koeʻuhí he ʻoku nau ʻuliʻi ʻa hoku ngaahi konga kelekele toputapú, pea mo ʻeku ngaahi ouau toputapú, mo e ngaahi tohi fakangofuá, pea mo ʻeku ngaahi lea toputapu ʻa ia ʻoku ou ʻoatu kiate kinautolú.

47 Pea ʻe hoko ʻo pehē, kapau te mou langa ha fale ki hoku hingoá, pea ʻikai fai ʻa e ngaahi meʻa ʻoku ou leaʻakí, ʻe ʻikai te u fakahoko ʻa e [a]fuakava ʻoku ou fai kiate kimoutolú, pe fakahoko ʻa e ngaahi talaʻofa ʻoku mou ʻamanaki mei hoku nimá, ʻoku folofola ʻe he ʻEikí.

48 He ʻoku [a]ʻikai ke ʻomi ha ngaahi tāpuaki, ka ʻi hoʻomou ngaahi ngāue ʻamoutolu pē, ʻoku mou ʻomi ai ʻa e ngaahi fakamalaʻia, mo e tuputāmaki, mo e houhau, pea mo e ngaahi tautea ki homou ʻulu ʻomoutolú, ko e tupu mei hoʻomou ngaahi fai fakavalevalé, mo hoʻomou ngaahi meʻa fakalielia kotoa pē, ʻa ia ʻoku mou fai ʻi hoku ʻaó, ʻoku folofola ʻe he ʻEikí.

49 Ko e moʻoni, ko e moʻoni, ʻoku ou pehē kiate kimoutolu, ʻo kau ka fai ha fekau ki ha niʻihi ʻo e ngaahi foha ʻo e tangatá ke fai ha ngāue ʻi hoku hingoá, pea ʻoku ʻalu ʻa e ngaahi foha ko ia ʻo e tangatá ʻaki honau tūkuingata pea mo e meʻa kotoa pē ʻoku nau maʻú ke fai ʻa e ngāue ko iá, ʻo ʻikai te nau tuku ʻenau [a]faivelengá, pea ka ʻoho mai ʻa honau ngaahi filí kiate kinautolu ʻo taʻofi ʻa kinautolu mei heʻenau fai ʻa e ngāue ko iá, vakai, ʻoku taau mo au ke ʻoua naʻá ku toe [b]ʻekeʻi ʻa e ngāue ko iá mei he nima ʻo e ngaahi foha ko ia ʻo e tangatá, ka ke tali ʻa ʻenau ngaahi feilaulaú.

50 Pea ko e fai angahala mo hono maumauʻi ʻo ʻeku ngaahi fono mo e ngaahi fekau toputapú, te u [a]totongi ia ki he ʻulu ʻo kinautolu naʻe taʻofi ʻeku ngāué, ʻo aʻu ki hono tolu mo hono fā ʻo e [b]toʻu tangatá, pe ko e hā pē hano fuoloa ʻo e kei fai atu ʻenau [c]taʻe-fakatomalá, mo ʻenau fehiʻa kiate aú, ʻoku folofola ʻe he ʻEiki ko e ʻOtuá.

51 Ko ia, ko hono ʻuhinga ʻeni kuó u tali ai ʻa e ngaahi feilaulau ʻanautolu ʻa ia naʻá ku fekau ke nau langa hake ha kolo mo ha [a]fale ki hoku hingoá, ʻi he vahefonua [b]Siakisoní, ʻi Mīsulí, pea naʻe taʻofi ʻa kinautolu ʻe honau ngaahi filí, ʻoku folofola ʻe he ʻEiki ko homou ʻOtuá.

52 Pea te u tali ʻaki ʻa e [a]tautea, mo e tuputāmaki, mo e ʻita, mo e tangilāulau, mo e loto-mamahi, mo e fengaiʻitaki ʻo e nifo ki honau ʻulú, ʻo aʻu ki hono tolu mo hono fā ʻo e toʻu tangatá, pe ko e hā pē hano fuoloa ʻo e kei fai atu ʻi heʻenau taʻe-fakatomalá, mo ʻenau fehiʻa kiate aú, ʻoku folofola ʻe he ʻEiki ko homou ʻOtuá.

53 Pea ʻoku ou fai ʻeni ko e sīpinga kiate kimoutolu, ke fakafiemālieʻi ʻa kimoutolu ʻo kau kiate kinautolu kotoa pē kuo fekauʻi ke fai ha ngāue pea kuo taʻofi ʻa kinautolu ʻe he nima ʻo honau ngaahi filí, pea ʻi he ngaohikoviá, ʻoku folofola ʻe he ʻEiki ko homou ʻOtuá.

54 He ko au ko e ʻEiki ko homou ʻOtuá, pea te u fakamoʻui ʻa kinautolu kotoa pē ʻo homou kāingá ʻa ia kuo [a]loto-maʻá, pea kuo [b]tāmateʻi ʻa kinautolu ʻi he fonua ko Mīsulí, ʻoku folofola ʻe he ʻEikí.

55 Pea ko e tahá, ko e moʻoni ʻoku ou pehē kiate kimoutolu, ʻoku ou toe fekau kiate kimoutolu ke langa ha [a]fale ki hoku hingoá, ʻio ʻi he potú ni, koeʻuhí ke mou [b]fakamoʻoniʻi ʻa kimoutolu kiate au ʻoku mou faivelenga ʻi he ngaahi meʻa kotoa pē ʻoku ou fekau kiate kimoutolú, koeʻuhí ke u tāpuakiʻi ʻa kimoutolu, pea fakakalauni ʻa kimoutolu ʻaki ʻa e lāngilangi, moʻui taʻe-faʻa-mate, mo e moʻui taʻengata.

56 Pea ko ʻeni ʻoku ou pehē kiate kimoutolu, ʻo kau ki hoku [a]fale nofo totongi ʻa ia kuó u fekau ke mou langa ke nofo totongi ai ʻa e kau mulí, tuku ke langa ia ki hoku hingoá, pea tuku ke ui ʻaki ia ʻa hoku hingoá, pea tuku ke maʻu ha nofoʻanga ʻe heʻeku tamaioʻeiki ko Siosefá mo hono falé ʻi ai, mei he toʻu tangata ki he toʻu tangata.

57 He kuó u ʻai ʻa e pani ko ʻení ki hono ʻulú, koeʻuhí ke tuku foki hono tāpuakí ki he ʻulu ʻo hono hako ki mui ʻiate iá.

58 Pea hangē ko ʻeku lea kia [a]ʻĒpalahame ʻo kau ki he ngaahi faʻahinga ʻo e māmaní, ʻoku pehē ʻeku lea ki heʻeku tamaioʻeiki ko Siosefá: ʻE monūʻia ʻa e faʻahinga ʻo e māmaní ʻiate koe, pea ʻi ho [b]hakó.

59 Ko ia, tuku ke maʻu ha nofoʻanga ʻe heʻeku tamaioʻeiki ko Siosefá mo hono hako ki mui ʻiate iá ʻi he fale ko iá, mei he toʻu tangata ki he toʻu tangata, ʻo taʻengata pea taʻengata, ʻoku folofola ʻe he ʻEikí.

60 Pea tuku ke ui ʻa e hingoa ʻo e fale ko iá ko e Fale Nāvuú; pea tuku ke hoko ia ko e nofoʻanga fiemālie ki he faʻahinga ʻo e tangatá, pea ko e mālōlōʻanga ki he tangata fononga ʻoku ongosiá, koeʻuhí ke ne fakalaulauloto ai ki he nāunau ʻo Saioné, pea mo e nāunau ʻo ʻení, ʻa ia ko hono makatulikí;

61 Koeʻuhí ke ne maʻu foki ʻa e akonaki meiate kinautolu kuó u fokotuʻu ke hoko ʻo hangē ko e ngaahi [a]ʻakau ongoongoá, pea hangē ko e kau [b]tangata leʻo ʻi hono ngaahi ʻaá.

62 Vakai, ko e moʻoni, ʻoku ou pehē kiate kimoutolu, tuku ke hanga ʻe heʻeku tamaioʻeiki ko Siaosi Milá, pea mo ʻeku tamaioʻeiki ko Laimani Uaití, pea mo ʻeku tamaioʻeiki ko Sione Sinaitá, pea mo ʻeku tamaioʻeiki ko Pita Hāsí, ʻo fokotuʻutuʻu ʻa kinautolu, pea fili ha tokotaha ʻiate kinautolu ke hoko ko e palesiteni ki heʻenau kōlomú ko hono taumuʻá ke langa ʻa e fale ko iá.

63 Pea ke nau faʻu ha konisitūtone, ʻa ia te nau lava ai ʻo tali ha ngaahi fakatau ʻinasi ki hono langa ʻo e fale ko iá.

64 Pea ke ʻoua naʻa nau tali ha meʻa siʻi hifo ʻi he tola ʻe nimangofulú ki ha ʻinasi ʻe taha ʻo e fakatau ʻinasi ʻi he fale ko iá, pea ʻe ngofua ke nau tali ʻa e tola ʻe taha mano nima afe mei ha tangata ʻe taha ʻi hono fakatau ʻo e ngaahi ʻinasi ʻi he fale ko iá.

65 Ka ʻe ʻikai ngofua ke nau tali ha meʻa lahi ange ʻi he tola ʻe taha mano nima afé ʻi hono fakatau ʻo e ngaahi tohi ʻinasi mei ha tangata ʻe tokotaha.

66 Pea ʻe ʻikai ngofua ke nau tali ha meʻa siʻi hifo ʻi he tola ʻe nimangofulú ki ha ʻinasi mei ha tangata ʻe tokotaha ʻi he fale ko iá.

67 Pea ʻe ʻikai ngofua ke nau tali ha tangata ke maʻu ʻinasi ʻi he fale ko ʻení, tuku kehe ʻo kapau te ne totongi ʻi hono ʻinasí ki honau nimá ʻi he taimi ʻokú ne maʻu ai ha ʻinasí;

68 Pea te ne maʻu ha ʻinasi ʻi he fale ko iá ʻo fakatatau ki hono lahi ʻo e ngaahi tohi fakatau ʻinasi ʻokú ne totongi ki honau nimá; ka ʻo kapau ʻe ʻikai te ne totongi ha meʻa ki honau nimá ʻe ʻikai te ne maʻu ha ʻinasi ʻi he fale ko iá.

69 Pea kapau ʻe totongi ʻe ha tokotaha ha ngaahi tohi ʻinasi ki honau nimá, ko e totongi ia ki he maʻu ha ʻinasi ʻi he fale ko iá, maʻana pē, pea maʻa hono hakó ki mui ʻiate iá, mei he toʻu tangata ki he toʻu tangata, lolotonga ʻa e kei maʻu ʻe ia pe ko kinautolu ʻoku ʻea kiate iá ʻa e ʻinasi ko iá, pea ʻikai te nau fakatau atu, pe foaki atu ʻa e ngaahi tohi ʻinasí mei honau nimá ʻi honau loto tauʻatāina mo e faʻiteliha, ʻo kapau te mou fai hoku lotó, ʻoku folofola ʻe he ʻEiki ko homou ʻOtuá.

70 Pea ko e tahá, ko e moʻoni ʻoku ou pehē kiate kimoutolu, kapau ʻe maʻu ʻe heʻeku tamaioʻeiki ko Siaosi Milá, pea mo ʻeku tamaioʻeiki ko Laimani Uaití, pea mo ʻeku tamaioʻeiki ko Sione Sinaitá, pea mo ʻeku tamaioʻeiki ko Pita Hāsí, ha ngaahi tohi ʻinasi ki honau nimá, ʻi he ngaahi paʻanga, pe ʻi he ngaahi koloa ʻa ia ʻoku nau maʻu ai ʻa e mahuʻinga moʻoni ʻo ha paʻanga, ʻoua naʻa nau ʻoatu hano konga ʻo e tohi ʻinasi ko iá ki ha toe meʻa kehe, tuku kehe pē ʻi he fale ko iá.

71 Pea kapau te nau ʻoatu hano konga ʻo e ngaahi tohi ʻinasi ko iá ki ha toe meʻa kehe, tuku kehe pē ʻi he fale ko iá, ʻo taʻeloto ki ai ʻa e kau maʻu ʻinasí, pea ʻikai te nau totongi fakafoki liunga fā ki he tohi ʻinasi ʻa ia kuo nau ʻoatu ki ha toe meʻa kehé, tuku kehe ʻi he fale ko iá, te nau malaʻia, pea ʻe hiki ʻa kinautolu mei honau tuʻungá, ʻoku folofola ʻe he ʻEiki ko e ʻOtuá; he ko au, ko e ʻEikí, ko e ʻOtuá au pea ʻe ʻikai [a]manukiʻi au ʻi ha taha ʻo e ngaahi meʻa ko ʻení.

72 Ko e moʻoni ʻoku ou pehē kiate kimoutolu, tuku ke totongi ʻe heʻeku tamaioʻeiki ko Siosefá ha tohi ʻinasi ki honau nimá ke langa ʻa e fale ko iá, ʻo fakatatau ki he meʻa ʻoku hā ngalingali lelei kiate iá; ka ʻoku ʻikai lava ke totongi ʻe heʻeku tamaioʻeiki ko Siosefá ha tohi ʻinasi lahi hake ʻi he tola ʻe taha mano nima afe ʻi he fale ko iá, pe siʻi hifo ʻi he tola ʻe nimangofulú; pe ko ha toe tangata kehe pē, ʻoku folofola ʻe he ʻEikí.

73 Pea ʻoku ʻi ai foki mo ha niʻihi kehe ʻa ia ʻoku fie ʻilo ki hoku loto ʻo kau kiate kinautolú, he kuo nau kole ia mei hoku nimá.

74 Ko ia, ʻoku ou pehē kiate kimoutolu ʻo kau ki heʻeku tamaioʻeiki ko Viniseni Naití, kapau te ne fai hoku lotó, tuku ke ne totongi ha ʻinasi maʻana ʻi he fale ko iá, pea maʻa hono hako ki mui ʻiate iá, mei he toʻu tangata ki he toʻu tangata.

75 Pea tuku ke ne hiki hake hono leʻó ʻo fuoloa pea leʻo-lahi, ʻi he lotolotonga ʻo e kakaí, ke [a]taukapoʻi ʻa e totonu ʻa e masivá mo e faingataʻaʻiá; pea ʻoua naʻá ne taʻefai ia, pe tuku ke vaivai ʻa hono lotó; pea te u [b]tali ʻa ʻene ngaahi feilaulaú, koeʻuhí ʻe ʻikai tatau ia kiate au mo e ngaahi feilaulau ʻa Keiní, he ʻe ʻaʻaku ia, ʻoku folofola ʻe he ʻEikí.

76 Tuku ke fiefia ʻa hono fāmilí pea fakatafoki ʻa honau lotó mei he mamahí; he kuó u fili ia mo pani ia, pea ʻe fakalāngilangiʻi ia ʻi he lotolotonga ʻo hono falé, he te u fakamolemoleʻi ʻa ʻene ngaahi angahala kotoa pē, ʻoku folofola ʻe he ʻEikí. ʻĒmeni.

77 Ko e moʻoni ʻoku ou pehē kiate kimoutolu, tuku ke fakatau ʻinasi ʻe heʻeku tamaioʻeiki ko Hailamé ʻi he fale ko iá ʻo fakatatau ki he meʻa ʻe hā ngali lelei kiate iá, maʻana pē pea mo hono hako ki mui ʻiate iá, mei he toʻu tangata ki he toʻu tangata.

78 Tuku ke fakatau ʻinasi ʻe heʻeku tamaioʻeiki ko ʻAisake Kalani ʻi he fale ko iá; he ko au, ko e ʻEikí, ʻoku ou ʻofa ʻiate ia koeʻuhi ko e ngāue kuó ne faí, pea te u fakamolemoleʻi ʻa ʻene ngaahi angahala kotoa pē; ko ia, tuku ke manatuʻi ia ke maʻu ha ʻinasi ʻi he fale ko iá mei he toʻu tangata ki he toʻu tangata.

79 Tuku ke fili ʻiate kimoutolu ʻa ʻeku tamaioʻeiki ko ʻAisake Kalani pea fakanofo ia ʻe heʻeku tamaioʻeiki ko Uiliami Mākisí pea tāpuakiʻi ia ʻe ia ke na ō mo ʻeku tamaioʻeiki ko Hailamé ke fai ʻa e ngāue ʻa ia ʻe vaheʻi kiate kinaua ʻe heʻeku tamaioʻeiki ko Siosefá, pea ʻe tāpuakiʻi ʻa kinaua ʻo lahi.

80 Tuku ke totongi ʻe heʻeku tamaioʻeiki ko Uiliami Mākisí ha tohi ʻinasi ʻi he fale ko iá, ʻo fakatatau ki he meʻa ʻe hā ngali lelei kiate iá, maʻana pē pea mo hono hakó, mei he toʻu tangata ki he toʻu tangata.

81 Tuku ke totongi ʻe heʻeku tamaioʻeiki ko Henelī G. Seautí ha tohi ʻinasi ʻi he fale ko iá, ʻo fakatatau mo e meʻa ʻe hā ngali lelei kiate iá, maʻana pē pea mo hono hako ki mui ʻiate iá, mei he toʻu tangata ki he toʻu tangata.

82 Tuku ke totongi ʻe heʻeku tamaioʻeiki ko Uiliami Laó ha tohi ʻinasi ʻi he fale ko iá, maʻana pē pea mo hono hako ki mui ʻiate iá, mei he toʻu tangata ki he toʻu tangata.

83 Kapau te ne fai ki hoku lotó tuku ke ʻoua naʻá ne ʻave ʻa hono fāmilí ki he ngaahi fonua fakahahaké, ʻio ki Ketilani; ka neongo iá, ko au, ko e ʻEikí, te u langa hake ʻa Ketilani, ka ko au, ko e ʻEikí, kuó u teuteu ha tautea ki hono kakai ʻo iá.

84 Pea ko ʻeku tamaioʻeiki ko ʻAlamoni Papití, ʻoku ʻi ai ʻa e ngaahi meʻa lahi ʻa ia ʻoku ʻikai te u loko leleiʻia ai, vakai, kuó ne feinga ke ne fokotuʻu ʻene akonakí kae ʻikai ko e akonaki kuó u tuʻutuʻuní, ʻa ia ko e akonaki ʻa e Kau Palesiteni ʻo hoku Siasí; pea ʻokú ne fokotuʻu ha fakatātā ʻo ha [a]ʻuhikiʻi pulu koula ke lotu ki ai ʻa hoku kakaí.

85 Tuku ke ʻoua ʻe [a]ʻalu mei he feituʻú ni ha tangata ʻa ia kuó ne haʻu ki heni ʻo feinga ke tauhi ʻeku ngaahi fekaú.

86 Kapau ʻoku nau nofo ʻi heni, tuku ke nau nofo kiate au; pea kapau te nau mate tuku ke nau mate kiate au; he te nau [a]mālōlō mei heʻenau ngaahi ngāue kotoa pē ʻi hení, pea te nau fai atu ʻa ʻenau ngaahi ngāué.

87 Ko ia, tuku ke falala ʻa ʻeku tamaioʻeiki ko Uiliamí kiate au, pea tuku ʻene manavahē ʻo kau ki hono fāmilí, koeʻuhi ko e ngaahi mahaki ʻo e fonuá. Kapau ʻoku mou [a]ʻofa kiate au, tauhi ʻeku ngaahi fekaú; pea ʻe [b]hoko ʻa e mahaki ʻo e fonuá ko ha lāngilangi kiate kimoutolu.

88 Tuku ke ʻalu ʻa ʻeku tamaioʻeiki ko Uiliamí ʻo malanga ʻaki ʻa ʻeku ongoongolelei taʻengatá ʻaki ha leʻo-lahi, pea ʻi he fiefia lahi, ʻo fakatatau ki hono ueʻi ia ʻe hoku [a]Laumālié, ki he kakai ʻo Uasoá, kae ʻumaʻā foki ki he kakai ʻo Kātesí, pea ki he kakai foki ʻo Pualingitoní, pea ki he kakai foki ʻo Matisoní, pea tatali ʻi he faʻa kātaki pea mo e faivelenga ki ha toe ngaahi tuʻutuʻuni kehe ʻi heʻeku konifelenisi lahí, ʻoku folofola ʻe he ʻEikí.

89 Kapau te ne fai hoku lotó tuku ke ne tokanga ʻo fai atu ai pē mei heni ki he akonaki ʻa ʻeku tamaioʻeiki ko Siosefá, pea poupouʻi ʻaki ʻa ʻene ngaahi meʻa kotoa ʻa e ngaahi [a]meʻa ʻoku kau ki he kau masivá, pea pulusi [b]ʻa e liliu foʻou ʻo ʻeku folofola toputapú ki he kakai ʻo e māmaní.

90 Pea kapau te ne fai ʻeni, te u [a]tāpuakiʻi ia ʻaki ʻa e ngaahi tāpuaki liunga lahi, koeʻuhí ke ʻoua naʻa liʻaki ia, pe ʻiloʻi ʻa hono hakó ʻoku nau [b]kole ha mā.

91 Pea ko e tahá, ko e moʻoni ʻoku ou pehē kiate kimoutolu, tuku ke fili, mo fakanofo, pea pani ʻa ʻeku tamaioʻeiki ko Uiliamí, ke hoko ko e tokoni ki heʻeku tamaioʻeiki ko Siosefá, ke fetongi ʻa ʻeku tamaioʻeiki ko Hailamé, koeʻuhí ke lava maʻu ʻe heʻeku tamaioʻeiki ko Hailamé ʻa e lakanga ʻo e Lakanga Fakataulaʻeikí mo e [a]Pēteliaké, ʻa ia naʻe tuʻutuʻuni kiate ia ʻe heʻene tamaí, ʻi he tāpuaki pea ʻi he totonu ke ne maʻu;

92 Koeʻuhí ke fai atu ai pē mei heni ʻa ʻene maʻu ʻa e ngaahi kī ʻo e ngaahi tāpuaki [a]fakapēteliaké ki he ʻulu ʻo hoku kakai kotoa pē.

93 Koeʻuhí ke ʻilonga ia te ne tāpuakiʻí ʻe monūʻia ia, pea ʻilonga ia te ne [a]fakamalaʻiaʻí ʻe malaʻia ia; koeʻuhí ko e meʻa kotoa pē te ne [b]nonoʻo ʻi he māmaní ʻe nonoʻo ia ʻi he langí; pea ko e meʻa kotoa pē te ne vete ʻi he māmaní ʻe vete ia ʻi he langí.

94 Pea ke fai atu ai pē mei he taimi ko ʻení ʻoku ou tuʻutuʻuni kiate ia ke ne hoko ko ha palōfita, mo ha [a]tangata kikite, pea mo ha tangata maʻu fakahā ki hoku siasí, ʻo hangē foki ko ʻeku tamaioʻeiki ko Siosefá;

95 Koeʻuhí ke ne ngāue fakataha foki mo ʻeku tamaioʻeiki ko Siosefá; pea ke ne tali ʻa e akonaki mei heʻeku tamaioʻeiki ko Siosefá, ʻa ia te ne fakahā kiate ia ʻa e ngaahi [a]kī ʻa ia te ne lava ai ke kole pea maʻú, pea fakakalauni ʻaki ia ʻa e tāpuaki tatau, mo e nāunau, mo e lāngilangi, mo e lakanga fakataulaʻeikí, mo e ngaahi meʻa-foaki ʻo e lakanga fakataulaʻeikí, ʻa ia naʻe hilifaki kiate ia ko ʻeku tamaioʻeiki ko [b]ʻŌliva Kautelé;

96 Koeʻuhí ke fakamoʻoni ʻe heʻeku tamaioʻeiki ko Hailamé ki he ngaahi meʻa ʻa ia te u fakahā kiate iá, koeʻuhí ke manatua ʻa hono hingoá ʻi he fakaʻapaʻapa mei he toʻu tangata ki he toʻu tangata, ʻo taʻengata pea taʻengata.

97 Tuku ke maʻu foki ʻe heʻeku tamaioʻeiki ko Uiliami Laó ʻa e ngaahi kī ʻa ia te ne lava ai ʻo kole pea maʻu ʻa e ngaahi tāpuakí; tuku ke ne [a]fakavaivaiʻi ia ʻi hoku ʻaó, ʻo ʻikai ʻiate ia ha [b]kākā, pea te ne maʻu mei hoku Laumālié, ʻio ʻa e [c]Fakafiemālié, ʻa ia ʻe fakahā kiate ia hono moʻoni ʻo e ngaahi meʻa kotoa pē, pea foaki kiate ia, ʻi he houa pē ko iá, ʻa e meʻa ke ne leaʻakí.

98 Pea ʻe muimui ʻiate ia ʻa e ngaahi [a]fakaʻilongá ni—te ne [b]fakamoʻui ʻa e mahakí, te ne kapusi ʻa e kau tēvoló, pea ʻe fakahaofi ia meiate kinautolu ʻe ʻoange kiate ia ha meʻa kona fakamaté;

99 Pea ʻe tataki atu ia ʻi he ngaahi hala ʻa ia ʻe ʻikai lava ai ke puke hono muivaʻé ʻe he fanga [a]ngata koná, pea te ne ʻalu hake ʻi he ngaahi [b]mahalo ʻo ʻene fakakaukaú ʻo hangē ko ha fai ʻi ha kapakau ʻo e ʻīkalé.

100 Pea ʻe fēfē kapau ʻoku ou loto ke ne fokotuʻu hake ʻa e maté, tuku ke ʻoua naʻá ne taʻofi ʻa hono leʻó.

101 Ko ia, tuku ke kalanga leʻo-lahi ʻa ʻeku tamaioʻeiki ko Uiliamí, ʻo ʻikai taʻofi, ʻi he fiefia mo e nēkeneka, pea ʻi he ngaahi hōsana kiate ia ʻoku ʻafio ʻi he taloní ʻo taʻengata pea taʻengata, ʻoku folofola ʻe he ʻEiki ko homou ʻOtuá.

102 Vakai, ʻoku ou pehē kiate kimoutolu, ʻoku ʻi ai ha ngāue kuó u teuteu ki heʻeku tamaioʻeiki ko Uiliamí, pea mo ʻeku tamaioʻeiki ko Hailamé, pea kiate kinaua pē; pea tuku ke nofo ʻa ʻeku tamaioʻeiki ko Siosefá ʻi ʻapi, he ʻoku fie maʻu ia. Te u fakahā kiate kimoutolu ʻo hono toé ʻamui. ʻE pehē. ʻĒmeni.

103 Pea mo e tahá, ko e moʻoni ʻoku ou pehē kiate kimoutolu, kapau ʻoku fie tauhi kiate au ʻe heʻeku tamaioʻeiki ko [a]Siteneí pea hoko ko e tokoni ki heʻeku tamaioʻeiki ko Siosefá, tuku ke ne tuʻu hake pea haʻu pea tuʻu ʻi he lakanga ʻo hono uí pea fakavaivaiʻi ia ʻi hoku ʻaó.

104 Pea kapau te ne fai kiate au ha feilaulau lelei mo e ngaahi fakamoʻoni, pea nofo mo hoku kakaí, vakai, ko au, ko e ʻEiki ko homou ʻOtuá, te u fakamoʻui ia ke ne toe moʻui lelei; pea te ne toe hiki hake hono leʻó ʻi he ngaahi moʻungá, pea hoko ko e [a]tangata lea ʻi hoku ʻaó.

105 Tuku ke ne haʻu, pea fokotuʻu hono fāmilí ʻi he kaungā-ʻapi ʻa ia ʻoku nofo ai ʻa ʻeku tamaioʻeiki ko Siosefá.

106 Pea ʻi heʻene ngaahi fononga kotoa pē, tuku ke ne hiki hake hono leʻó ʻo hangē ko e leʻo ʻo ha talupite, pea lea fakatokanga ki he kakai ʻo e māmaní ke hola mei he houhau ʻe haʻú.

107 Tuku ke ne tokoniʻi ʻa ʻeku tamaioʻeiki ko Siosefá, pea tuku ke tokoni foki mo ʻeku tamaioʻeiki ko Uiliami Laó ki heʻeku tamaioʻeiki ko Siosefá, ʻi hono fai ʻo ha [a]fanongonongo molumalu ki he ngaahi tuʻi ʻo e māmaní, ʻo hangē pē ko ʻeku lea ʻi muʻa kiate kimoutolú.

108 Kapau ʻe fai ʻe heʻeku tamaioʻeiki ko Siteneí ʻa hoku lotó, tuku ke ʻoua naʻá ne hiki ʻa hono fāmilí ki he ngaahi fonua [a]fakahahaké, kae tuku ke ne liliu honau nofoʻangá, ʻo hangē pē ko ʻeku leá.

109 Vakai, ʻoku ʻikai ko hoku lotó ke ne kumi ke maʻu ha maluʻanga mo ha hūfangaʻanga ki tuʻa mei he kolo ʻa ia kuó u kotofa kiate kimoutolú, ʻio ʻa e kolo ko [a]Nāvuú.

110 Ko e moʻoni ʻoku ou pehē kiate kimoutolu, naʻa mo e taimí ni, ʻo kapau te ne tokanga ki hoku leʻó, ʻe hoko ʻa e lelei kiate ia. ʻE pehē. ʻĒmeni.

111 Pea ko e tahá, ko e moʻoni ʻoku ou pehē kiate kimoutolu, tuku ke totongi ʻe heʻeku tamaioʻeiki ko ʻĀmosi Teivisí ha tohi ʻinasi ki he nima ʻo kinautolu kuó u fili ke langa ha fale nofo totongí, ʻa ia ko e Fale Nāvuú.

112 Tuku ke ne fai ʻeni ʻo kapau ʻokú ne loto ke maʻu ha ʻinasi; pea tuku ke ne tokanga ki he akonaki ʻa ʻeku tamaioʻeiki ko Siosefá, pea ngāue ʻaki hono nima ʻoʻoná koeʻuhí ke ne maʻu ʻa e falala ʻa e kakaí.

113 Pea ʻo ka ne ka fakahā ʻokú ne alafalalaʻanga ʻi he ngaahi meʻa kotoa pē ʻe tuku ki hono nimá, ʻio naʻa mo ha ngaahi meʻa siʻi, ʻe fokotuʻu ia ko e [a]pule ki he ngaahi meʻa lahi;

114 Ko ia tuku ke ne [a]fakavaivaiʻi ia koeʻuhí ke hakeakiʻi ia. ʻE pehē ʻĒmeni.

115 Pea ko e tahá, ko e moʻoni ʻoku ou pehē kiate kimoutolu, kapau ʻe talangofua ʻa ʻeku tamaioʻeiki ko Lōpeti D. Fositaá ki hoku leʻó, tuku ke ne langa ha fale maʻa ʻeku tamaioʻeiki ko Siosefá, ʻo fakatatau ki he alea kuó ne fai mo iá, ʻo fakatatau ki hono fakaava ʻo e matapā kiate ia mei he taimi ki he taimí.

116 Pea tuku ke ne fakatomala mei heʻene fai vale kotoa, pea fakakofuʻi ia ʻaki ʻa e [a]manavaʻofa; pea tuku ʻene faikoví, pea tukuange ʻa ʻene ngaahi lea fefeka kotoa pē;

117 Pea totongi foki ha tohi ʻinasi ki he nima ʻo e kōlomu ʻo e Fale Nāvuú, maʻana pē pea maʻa hono hakó ki mui ʻiate iá, mei he toʻu tangata ki he toʻu tangata;

118 Pea tokanga ki he akonaki ʻa ʻeku kau tamaioʻeiki ko Siosefá, mo Hailamé, mo Uiliami Laó, pea ki he kau maʻu mafai ʻa ia kuó u ui ke ʻai ʻa e tuʻunga ʻo Saioné; pea ʻe hoko ʻa e lelei kiate ia ʻo taʻengata pea taʻengata. ʻE pehē. ʻĒmeni.

119 Pea ko e tahá, ko e moʻoni ʻoku ou pehē kiate kimoutolu, tuku ke ʻoua naʻa totongi ʻe ha tangata ha tohi ʻinasi ki he kōlomu ʻo e Fale Nāvuú tuku kehe pē ʻo kapau ʻokú ne tui ki he Tohi ʻa Molomoná, mo e ngaahi fakahā ʻa ia kuó u foaki kiate kimoutolú, ʻoku folofola ʻe he ʻEiki ko homou ʻOtuá;

120 He ko e meʻa ʻoku [a]lahi hake pe siʻi hifo ʻi he meʻa ní ʻoku tupu ia mei he koví, pea ʻe ō fakataha ia mo e ngaahi malaʻia kae ʻikai ko e ngaahi tāpuaki, ʻoku folofola ʻe he ʻEiki ko homou ʻOtuá. ʻE pehē. ʻĒmeni.

121 Pea ko e tahá, ko e moʻoni ʻoku ou pehē kiate kimoutolu, tuku ke maʻu ʻe he kōlomu ʻo e Fale Nāvuú ha totongi feʻunga ki heʻenau ngaahi ngāue kotoa pē te nau fai ʻi hono langa ʻo e Fale Nāvuú; pea tuku ke tatau ʻenau totongí mo e meʻa te nau loto-taha ki ai ʻiate kinautolú, ʻo kau ki he lahi ʻo e totongi ko iá.

122 Pea tuku ke fua ʻe he tangata kotoa pē ʻe totongi ha tohi ʻinasí ʻa hono ʻinasi ʻo honau ngaahi vāhengá, ʻo kapau ʻe ʻaonga, ke tauhi ʻaki ʻa kinautolu, ʻoku folofola ʻe he ʻEikí; ka ʻikai, pea ʻe lau ʻenau ngaahi ngāué kiate kinautolu ko e meʻa ke fakatau ʻaki ha tohi ʻinasi ʻi he fale ko iá. ʻE pehē. ʻĒmeni.

123 Ko e moʻoni ʻoku ou pehē kiate kimoutolu, ʻoku ou foaki ʻeni kiate kimoutolu, ʻa e kau [a]ʻōfisa ʻoku kau ki heʻeku Lakanga Fakataulaʻeikí, ke mou maʻu ʻa hono ngaahi [b]kī ʻo iá, ʻio ʻa e Lakanga Fakataulaʻeiki ʻa ia ʻoku fakatatau ki he lakanga ʻo [c]Melekisētekí, ʻa ia ʻoku fakatatau ki he lakanga ʻo hoku ʻAlo pē Taha naʻe Fakatupú.

124 ʻUluakí, ʻoku ou foaki kiate kimoutolu ʻa Hailame Sāmita ke hoko ko e [a]pēteliake kiate kimoutolu, ke maʻu ʻa e ngaahi tāpuaki [b]fakamaʻu ʻo hoku siasí, ʻio ʻa e Laumālie Māʻoniʻoni ʻo e [c]talaʻofá, ʻa ia ʻoku [d]fakamaʻu ai ʻa kimoutolu ki he ʻaho ʻo e huhuʻí, koeʻuhí ke ʻoua naʻa mou tō neongo ʻa e [e]houa ʻo e ʻahiʻahi ʻa ia ʻe hoko mai nai kiate kimoutolú.

125 ʻOku ou foaki kiate kimoutolu ʻa ʻeku tamaioʻeiki ko Siosefá ke hoko ko e kaumātuʻa pule ki hono kotoa ʻo hoku siasí, ke hoko ko ha tangata liliu lea, ko ha tangata maʻu fakahā, ko ha [a]tangata kikite, pea ko ha palōfita.

126 ʻOku ou foaki kiate ia ke hoko ko hono ongo tokoni ʻa ʻeku tamaioʻeiki ko Sitenei Likitoní pea mo ʻeku tamaioʻeiki ko Uiliami Laó, koeʻuhí ke hoko ʻa kinautolú ni ko e kōlomu mo e Kau Palesiteni ʻUluakí, ke maʻu ʻa e ngaahi [a]folofolá maʻá e siasí kotoa.

127 ʻOku ou foaki kiate kimoutolu ʻa ʻeku tamaioʻeiki ko [a]Pilikihami ʻIongí ke hoko ko ha palesiteni ki he fakataha alēlea fononga ʻo e Toko Hongofulu Mā Uá;

128 ʻA ia ko e Toko [a]Hongofulu Mā Ua ʻoku nau maʻu ʻa e ngaahi kī ke fakaava ʻa e mafai ʻo hoku puleʻangá ʻi he ngaahi tuliki ʻe fā ʻo e māmaní, pea ka hili ia ke [b]ʻoatu ʻeku leá ki he kakai kotoa pē.

129 Ko kinautolu ní ko Hiipa C. Kimipolo, Paʻale P. Pālati, ʻOasoni Pālati, ʻOasoni Haiti, Uiliami Sāmita, Sione Teila, Sione E. Peisi, Uilifooti Utalafi, Uiliate Lisiate, mo Siaosi A. Sāmita;

130 Kuó u [a]toʻo kiate au ʻa [b]Tēvita Pāteni; vakai, ʻoku ʻikai toʻo ʻe ha tangata meiate ia ʻa hono lakanga fakataulaʻeikí; ka ko e moʻoni ʻoku ou pehē kiate kimoutolu, ʻe lelei ke fili ha tokotaha kehe ki he lakanga pē ko iá.

131 Pea ko e tahá, ʻoku ou pehē kiate kimoutolu, ʻoku ou foaki kiate kimoutolu ha [a]fakataha alēlea māʻolunga, ke hoko ko e makatuliki ʻo Saione—

132 ʻA ia ko Samuela Peniti, Henelī G. Seauti, Siaosi W. Hālisi, Sālesi C. Lisi, Tōmasi Kolova, Niueli Naiti, Tēvita Toleti, mo Tanepā Uilisoni—kuó u toʻo kiate au ʻa Siamoa Palanisoni; ʻoku ʻikai toʻo ʻe ha tangata ʻa hono lakanga fakataulaʻeikí, ka ʻe lelei ke fili ha tokotaha kehe ki he lakanga fakataulaʻeiki tatau ko hono fetongi; pea ko e moʻoni ʻoku ou pehē kiate kimoutolu, tuku ke fakanofo ʻa ʻeku tamaioʻeiki ko ʻĒlone Sionisoní ki he lakangá ni ke fetongi ia—ko Tēvita Fulomā, ʻAlefiusi Katelā, mo Uiliami Hanitingitoni.

133 Pea ko e tahá, ʻoku ou foaki kiate kimoutolu ʻa Toni C. Sāmita ke hoko ko ha palesiteni ki ha kōlomu ʻo e kau taulaʻeiki lahí;

134 ʻA ia ko e ouau kuo fokotuʻu ke teuteuʻi ʻa kinautolu ʻa ia ʻe fili ko e kau palesiteni tuʻu maʻú, pe ko e kau tamaioʻeiki, ki he ngaahi [a]siteiki kehekehe ʻoku tuʻu movetevete holó;

135 Pea ʻe lelei ke nau fononga foki ʻo kapau ʻoku nau loto ki ai, kae lahi ange ke fakanofo ʻa kinautolu ko e kau palesiteni tuʻu maʻu; ko e lakanga ʻeni ʻo honau uí, ʻoku folofola ʻe he ʻEiki ko homou ʻOtuá.

136 ʻOku ou foaki kiate ia ʻa ʻAmasa Laimani mo Noa Paketi ko e ongo tokoni, koeʻuhí ke nau pule ki he kōlomu ʻo e kau taulaʻeiki lahi ʻo hoku siasí, ʻoku folofola ʻe he ʻEikí.

137 Pea ko e tahá, ʻoku ou pehē kiate kimoutolu, ʻoku ou foaki kiate kimoutolu ʻa Sione A. Hikisi, Samuela Uiliamisi, mo Sesi Peika, ʻa ia ko e lakanga fakataulaʻeiki ʻe pule ki he kōlomu ʻo e [a]kaumātuʻá, ʻa ia ko e kōlomu kuo fokotuʻu ke hoko ko e kau faifekau tuʻu maʻu; ka neongo iá ʻe lelei ke nau fononga, ka kuo fakanofo ʻa kinautolu ke hoko ko e kau faifekau tuʻu maʻu ki hoku siasí, ʻoku folofola ʻe he ʻEikí.

138 Pea ko e tahá, ʻoku ou foaki kiate kimoutolu ʻa Siosefa ʻIongi, Sōsaia Patafiliti, Taniela Mailisi, Henelī Helimani, Seila Pelisifea, Līvai Hanakoki, mo Sēmisi Fositā ke pule ki he kōlomu ʻo e kau [a]fitungofulú;

139 ʻA ia ko e kōlomu kuo fokotuʻu ke hoko ko e kaumātuʻa fononga holo ke fakamoʻoniʻi ʻa hoku hingoá ʻi he māmaní kotoa pē, ʻi he feituʻu kotoa pē ʻe fekauʻi atu ʻa kinautolu ki ai ʻe he fakataha alēlea māʻolunga fononga holó, ʻa ia ko ʻeku kau ʻaposetoló, ke teuteu ʻa e hala ki muʻa ʻi hoku ʻaó.

140 Ko hono faikehekehe ʻo e kōlomu ko ʻení pea mo e kōlomu ʻo e kaumātuʻá ko e taha ke fononga maʻu ai pē, pea ko e tahá ke pule ki he ngaahi potu siasí mei he taimi ki he taimi; ʻoku maʻu ʻe he taha ʻa e fatongia ke pule mei he taimi ki he taimi, pea ko e tahá ʻoku ʻikai te ne maʻu ʻa e fatongia ke pule, ʻoku folofola ʻe he ʻEiki ko homou ʻOtuá.

141 Pea ko e tahá, ʻoku ou pehē kiate kimoutolu, ʻoku ou foaki kiate kimoutolu ʻa Viniseni Naiti, Samuela H. Sāmita, mo Setaleki Launiti, ʻo kapau te ne tali ia, ke pule ki he ngāue [a]fakapīsopé; ʻoku fakahā atu ha ʻilo ki he ngāue fakapīsope ko iá kiate kimoutolu ʻi he tohi ʻo e [b]Tokāteline mo e Ngaahi Fuakavá.

142 Pea ko e tahá, ʻoku ou pehē kiate kimoutolu, ko Samuela Lolofi mo hono ongo tokoní ke hoko ko e kau taulaʻeiki, pea mo e palesiteni ʻo e kau akonakí mo hono ongo tokoní, kae ʻumaʻā foki mo e palesiteni ʻo e kau tīkoní mo hono ongo tokoní, kae ʻumaʻā foki mo e palesiteni ʻo e siteikí mo hono ongo tokoní.

143 Kuó u foaki kiate kimoutolu ʻa e ngaahi lakanga ʻi ʻolunga ní, pea mo hono ngaahi kī ʻo iá, ke hoko ko e tokoni pea ki hono puleʻi, pea ki he fai ʻo e ngāue ʻa e ngāue fakafaifekaú pea mo hono [a]fakahaohaoaʻi ʻo ʻeku kau māʻoniʻoní.

144 Pea ʻoku ou fai ha fekau kiate kimoutolu, ke mou ui ha niʻihi ki he ngaahi lakanga ko ʻení kotoa pea [a]loto-taha ki he ngaahi hingoa ko ia kuó u lau ki aí, pe taʻeloto taha ki ai ʻi heʻeku konifelenisi lahí;

145 Pea ke mou teuteu ha ngaahi loki ki he ngaahi lakangá ni kotoa pē ʻi hoku falé ʻo ka mou ka langa ia ki hoku hingoá, ʻoku folofola ʻe he ʻEiki ko homou ʻOtuá. ʻE pehē. ʻĒmeni.

- ◀1a
1 Kol. 1:26–28; T&F 1:19; 35:13.

- ◀2a
FFL Siteiki.

- ◀3a
Same 119:46; Mātiu 10:18; T&F 1:23.

- ◀4a
FFL Angamaluú.

- ◀7a
Same 103:15–16; ʻĪsaia 40:6–8; 1 Pita 1:24–25.

- ◀8a
Mātiu 8:12; ʻAlamā 40:13; T&F 101:91; 112:24.

- ◀9a
ʻĪsaia 60:1–4. FFL Maama ʻo Kalaisí.

- ◀10a
Mātiu 24:44; SS—M 1:48.

- ◀14a
FFL Lakanga Tauhí.

- ◀15a
FFL Sāmita, Hailame.

- ◀b
FFL Angatonú.

- ◀16a
FFL Akonakí (nauna).

- ◀18a
ʻEke. 19:4; ʻĪsaia 40:31.

- ◀19a
T&F 124:130. FFL Pāteni, Tēvita W.

- ◀b
FFL Pātilisi, ʻEtuate.

- ◀c
FFL Sāmita, Siosefa, ko e Lahí.

- ◀d
T&F 137:5.

- ◀20a
FFL Kākāʻí.

- ◀21a
T&F 41:9. FFL Pīsope.

- ◀22a
T&F 124:56–60.

- ◀23a
Teut. 31:12; Mātiu 25:35, 38.

- ◀b
T&F 124:2.

- ◀27a
T&F 109:5. FFL Temipalé, Fale ʻo e ʻEikí.

- ◀b
ʻEke. 25:8; T&F 97:15–17.

- ◀28a
FFL Fakafoki Mai ʻo e Ongoongoleleí.

- ◀29a
T&F 128:13.

- ◀b
1 Kol. 15:29; T&F 127:6; 138:33. FFL Fakamoʻui ʻo e Pekiá; Papitaisó—Ko e papitaiso ki he maté.

- ◀31a
T&F 97:10.

- ◀34a
T&F 110:14–16. FFL Kī ʻo e Lakanga Fakataulaʻeikí, Ngaahi.

- ◀36a
ʻĪsaia 4:5–6.

- ◀37a
FFL Fufulú.

- ◀38a
ʻEke. 25:1–9; 33:7. FFL Tāpanekalé.

- ◀b
FFL Temipalé, Fale ʻo e ʻEikí.

- ◀39a
ʻEke. 29:7. FFL Tākaí.

- ◀b
FFL Ouaú—Ouau fakafofongá.

- ◀c
T&F 88:117.

- ◀d
T&F 13:1; 84:31; 128:24; SS—H 1:69.

- ◀e
ʻIsikeli 41:4; T&F 45:32; 87:8; 101:22.

- ◀41a
TT 1:9.

- ◀b
T&F 121:26–32.

- ◀c
ʻEfesō 1:9–10; T&F 27:13; 112:30.

- ◀42a
T&F 95:14–17.

- ◀44a
FFL Toputapú.

- ◀45a
T&F 1:38. FFL Palōfita.

- ◀47a
FFL Fakapapaú.

- ◀48a
Teut. 28:15.

- ◀49a
FFL Faivelengá.

- ◀b
T&F 56:4; 137:9.

- ◀50a
Mōsaia 12:1.

- ◀b
Teut. 5:9; T&F 98:46–47.

- ◀c
FFL Fakatomalá, Fakatomalaʻí.

- ◀51a
T&F 115:11.

- ◀b
FFL Vahefonua Siakisoni, Mīsuli (USA).

- ◀52a
T&F 121:11–23.

- ◀54a
FFL Haohaoá.

- ◀b
T&F 98:13; 103:27–28.

- ◀55a
T&F 127:4.

- ◀b
ʻĒpa. 3:25.

- ◀56a
T&F 124:22–24.

- ◀58a
Sēnesi 12:3; 22:18; ʻĒpa. 2:11. FFL ʻĒpalahame.

- ◀b
T&F 110:12. FFL Fuakava Faka-ʻĒpalahamé.

- ◀61a
ʻĪsaia 61:3; ʻIsikeli 34:29.

- ◀b
FFL Leʻó, Leʻohí.

- ◀71a
Kalētia 6:7.

- ◀75a
LFkt. 31:9.

- ◀b
Sēnesi 4:4–5; Mōsese 5:18–28.

- ◀84a
ʻEke. 32:2–4.

- ◀85a
Luke 9:62.

- ◀86a
Fakahā 14:13. FFL Mālōloó, Mālōlōʻangá; Palataisi.

- ◀87a
Sione 14:15.

- ◀b
T&F 121:8; 122:7.

- ◀88a
FFL ʻOtuá—ʻOtua ko e Laumālie Māʻoniʻoní.

- ◀89a
T&F 78:3.

- ◀b
FK ko e Liliu ʻa Siosefa Sāmita ʻo e Tohi Tapú.

- ◀90a
FFL Tāpuakí, Tāpuakiʻí, Tāpuekiná.

- ◀b
Same 37:25.

- ◀91a
T&F 107:39–40. FFL Pēteliake.

- ◀92a
FFL Tāpuaki Fakapēteliaké, Ngaahi.

- ◀93a
T&F 132:45–47.

- ◀b
Mātiu 16:19. FFL Fakamaʻú.

- ◀94a
T&F 107:91–92. FFL Tangata Kikite.

- ◀95a
T&F 6:28.

- ◀b
FFL Kautele, ʻŌliva.

- ◀97a
FFL Loto-fakatōkilaló.

- ◀b
FFL Kākāʻí.

- ◀c
FFL Fakafiemālié.

- ◀98a
Maʻake 16:17–18. FFL Meʻa-foaki ʻo e Laumālié, Ngaahi.

- ◀b
FFL Fakamoʻui Mahakí, Ngaahi.

- ◀99a
T&F 84:71–73.

- ◀b
ʻEke. 19:4; ʻĪsaia 40:31.

- ◀103a
FFL Likitoni, Sitenei.

- ◀104a
ʻEke. 4:14–16; 2 Nīfai 3:17–18; T&F 100:9–11.

- ◀107a
T&F 124:2–4.

- ◀108a
T&F 124:82–83.

- ◀109a
FFL Nāvū, ʻIlinoisi (USA).

- ◀113a
Mātiu 25:14–30.

- ◀114a
Mātiu 23:12; T&F 101:42.

- ◀116a
Kolose 3:14. FFL Manavaʻofá.

- ◀120a
Mātiu 5:37; T&F 98:7.

- ◀123a
FFL Lakanga.

- ◀b
FFL Kī ʻo e Lakanga Fakataulaʻeikí, Ngaahi.

- ◀c
FFL Lakanga Taulaʻeiki Faka-Melekisētekí.

- ◀124a
FFL Pēteliake.

- ◀b
FFL Fakamaʻú.

- ◀c
T&F 76:53; 88:3–4. FFL Laumālie Māʻoniʻoni ʻo e Talaʻofá.

- ◀d
ʻEfesō 4:30.

- ◀e
Fakahā 3:10.

- ◀125a
T&F 21:1. FFL Tangata Kikite.

- ◀126a
T&F 90:4–5.

- ◀127a
FFL ʻIongi, Pilikihami.

- ◀128a
FFL ʻAposetolo.

- ◀b
Maʻake 16:15.

- ◀130a
T&F 124:19.

- ◀b
FFL Pāteni, Tēvita W.

- ◀131a
FFL Fakataha Alēlea Māʻolungá.

- ◀134a
FFL Siteiki.

- ◀137a
T&F 107:11–12, 89–90. FFL Kaumātuʻa; Kōlomu.

- ◀138a
FFL Fitungofulú.

- ◀141a
T&F 68:14; 107:15.

- ◀b
FFL Tokāteline mo e Ngaahi Fuakavá.

- ◀143a
ʻEfesō 4:11–14.

- ◀144a
T&F 26:2. FFL Felototahaʻakí.

VAHE 125

Ko e fakahā naʻe fai mai ʻia Siosefa Sāmita ko e Palōfitá, ʻi Nāvū, ʻi ʻIlinoisi, ʻi Māʻasi 1841, ʻo kau ki he Kāingalotu ʻi he fonua ko ʻAiouaá (History of the Church, 4:311–312).

1–4, Kuo pau ke hanga ʻe he Kāingalotú ʻo langa ha ngaahi kolo pea nau fakataha mai ki he ngaahi siteiki ʻo Saioné.

1 Ko e hā ʻa e finangalo ʻo e ʻEikí ʻo kau ki he kāingalotú ʻi he Fonua ko ʻAiouaá?

2 Ko e moʻoni, ʻoku folofola peheni ʻe he ʻEikí, ʻoku ou tala kiate kimoutolu, kapau ko kinautolu ʻoku nau [a]ui ʻaki ʻa kinautolu ʻa hoku hingoá pea ʻoku nau feinga ke hoko ko ʻeku kau māʻoniʻoní, kapau te nau fai ʻa hoku lotó mo tauhi ʻa ʻeku ngaahi fekau ʻoku kau kiate kinautolú, tuku ke nau fakatahatahaʻi ʻa kinautolu ki he ngaahi potu te u vaheʻi kiate kinautolu ʻi heʻeku tamaioʻeiki ko Siosefá, pea langa hake ha ngaahi kolo ki hoku hingoá, koeʻuhí ke nau mateuteu ki he meʻa ʻa ia kuo teuteu ke hoko mai ʻi ha taimi ʻamuí.

3 Tuku ke nau langa hake ha kolo ki hoku hingoá ʻi he fonua ʻoku fehangahangai mo e kolo ko Nāvuú, pea tuku ke fakahingoa ʻaki ia ʻa e hingoa ko [a]Seilahemalá.

4 Pea tuku ke maʻu ha tofiʻa ʻi ai ʻe kinautolu kotoa pē ʻe haʻu mei he hahaké, pea mo e hihifó, pea mo e tokelaú, pea mo e tongá, pea ʻoku nau maʻu ʻa e holi ke nofo ʻi aí, kae ʻumaʻā foki mo e kolo ko [a]Nasivilí, pe ʻi he kolo ko Nāvuú, pea ʻi he ngaahi [b]siteiki kotoa pē ʻa ia kuó u tuʻutuʻuní, ʻoku folofola ʻe he ʻEikí.

- ◀2a
FFL Sīsū Kalaisi—Toʻo ʻa e huafa ʻo Sīsū Kalaisí kiate kitautolú.

- ◀3a
FFL Seilahemala.

- ◀4a
FK ko Nasivili ʻi he Vahefonua Lií, ʻi ʻAiouā.

- ◀b
FFL Siteiki.

VAHE 126

Ko e fakahā naʻe fai mai ʻia Siosefa Sāmita ko e Palōfitá, ʻi he fale ʻo Pilikihami ʻIongí, ʻi Nāvū, ʻi ʻIlinoisi, ʻi he ʻaho 9 Siulai 1841 (History of the Church, 4:382). ʻI he taimi ko ʻení naʻe hoko ʻa Pilikihami ʻIongi ko e palesiteni ʻo e Kōlomu ʻo e Kau ʻAposetolo ʻe Toko Hongofulu Mā Uá.

1–3, ʻOku fakaongoongoleleiʻi ʻa Pilikihami ʻIongi koeʻuhí ko ʻene ngaahi ngāué pea ʻoku fakaʻatā ia mei haʻane toe ngaahi fononga ʻi he kahaʻú.

1 Siʻi tokoua ʻofaʻanga mo ʻofeina lahi ko [a]Pilikihami ʻIongi, ko e moʻoni ʻoku folofola peheni ʻe he ʻEikí kiate koe: ʻA ʻeku tamaioʻeiki ko Pilikihamí, ʻoku ʻikai ke toe ʻekeʻi mei ho nimá ke ke ʻalu mei ho fāmilí ʻo hangē ko e ngaahi taimi kuo hilí, he ʻoku lelei kiate au ʻa hoʻo feilaulaú.

2 Kuó u mamata ki hoʻo [a]ngāué mo e feinga mālohi ʻi he ngaahi fononga koeʻuhi ko hoku hingoá.

3 Ko ia, ʻoku ou fekau kiate koe ke ʻoatu ʻeku ngaahi leá ki he feituʻu kehekehe, pea tokangaʻi makehe ʻa ho [a]fāmilí ʻo fai atu mei he taimí ni, pea ki he taʻengatá. ʻĒmeni.

- ◀1a
FFL ʻIongi, Pilikihami.

- ◀2a
FFL Ngāué, Ngaahi.

- ◀3a
FFL Fāmilí.

VAHE 127

Ko e tohi meia Siosefa Sāmita ko e Palōfitá ki he Kau Māʻoniʻoni ʻi he Ngaahi ʻAho Kimui Ní ʻi Nāvū, ʻi ʻIlinoisi, ʻa ia ʻoku ʻi ai ʻa e ngaahi fakahinohino ki he papitaiso maʻá e kakai kuo pekiá; naʻe fai ʻi Nāvū, ʻi he ʻaho 1 Sepitemá 1842 (History of the Church, 5:142–144).

1–4, ʻOku vīkiviki ʻa Siosefa Sāmita ʻi he fakatangá mo e mamahí; 5–12, Kuo pau ke tauhi ʻa e ngaahi lekooti ʻo kau ki he ngaahi papitaiso maʻá e kakai kuo pekiá.

1 Ko e meʻa ʻi he fakahā kiate au ʻe he ʻEikí ʻoku toe tuli au ʻe hoku ngaahi fili, ʻi Mīsulí mo e siteiti ní foki; pea ko e meʻa ʻi heʻenau kumi au [a]taʻe-ha-ʻuhinga, pea ʻoku ʻikai ha momoʻi ʻata pe hā mai ha fakamaau totonu pe totonu ʻi heʻenau faʻahí, ʻi hono fai ʻo ʻenau ngaahi talatalaakiʻi aú; pea ko e meʻa ʻi he tuʻunga ʻa ʻenau ngaahi lea fakakākaá ʻi he loi ʻo e faʻahinga fulikivanu tahá, ko ia kuó u fakakaukau ai ʻoku ʻaonga pea ngali mo e poto ʻiate aú ke u mavahe mei he feituʻú ni ʻo fuofuoloa siʻi, koeʻuhi ko hoku maluʻi pea mo e maluʻi ʻo e kakaí ni foki. ʻOku ou fie fakahā ai kiate kinautolu kotoa pē ʻa ia ʻoku ʻi ai haʻaku ngaahi meʻa fakapaʻanga mo kinautolú, kuó u tuku ʻeku ngaahi meʻa fakapaʻangá ki hoku kau fakafofongá mo e kau kalaké ʻa ia te nau fai leva ʻa e ngaahi meʻa fakapaʻanga kotoa pē ʻi he taimi mo e founga totonu, pea te nau tokangaʻi ke totongi ʻa hoku ngaahi moʻua kotoa pē ʻi he taimi totonú, ʻi hono ʻoatu ha koloa, pe ha meʻa kehe, ʻo fakatatau ki he meʻa ʻe fie maʻú, pe ko e meʻa ʻe lava ke fai ʻi he ngaahi meʻa ʻoku hokó. Ko e taimi pē te u ʻilo ai kuo tolona ʻaupito ʻa e taufá, te u toe foki atu leva kiate kimoutolu.

2 Pea ko e meʻa ki he ngaahi [a]fakatuʻutāmaki kuo ui au ke u kātakiʻí, ʻoku hangē pē ia ko ha kiʻi meʻa siʻi kiate aú, he kuo hoko ʻa e [b]meheká mo e ʻita ʻa e tangatá ko hoku ʻinasi kuó u anga ki ai ʻi he ngaahi ʻaho kotoa pē ʻo ʻeku moʻuí; he ʻoku hangē ha meʻa liló ʻa hono taumuʻá, tuku kehe pē ʻo kapau naʻe [c]fakanofo au ki muʻa ʻi he teʻeki ai ke ʻai ʻa e tuʻunga ʻo e māmaní ki ha ikuʻanga lelei, pe kovi, ʻo fakatatau ki he lea ʻoku mou loto ke ui ʻaki iá. Ke mou fakamaau maʻamoutolu pē. ʻOku ʻafioʻi ʻe he ʻOtuá ʻa e ngaahi meʻá ni kotoa pē, pe ʻoku lelei ia pe kovi. Ka neongo iá, ko e vai lolotó ko e meʻa ia kuó u anga ʻi he faʻa kakau aí. Kuo hoko ia kotoa ko ha meʻa fakanatula pē kiate au, pea ʻoku ou ongoʻi, ʻo hangē ko Paulá, ke u vīkiviki ʻi he [d]faingataʻá; he kuo aʻu mai ki he ʻahó ni mo hono fakahaofi au ʻe he ʻOtua ʻo ʻeku ngaahi tamaí mei he ngaahi meʻa ko iá kotoa, pea te ne fakahaofi au ʻo fai atu ai pē mei heni; he vakai, pea ʻiloange, te u ikunaʻi ʻa hoku ngaahi fili kotoa pē, he kuo folofola ʻaki ia ʻe he ʻEiki ko e ʻOtuá.

3 Ko ia, tuku ke fiefia ʻa e kāingalotu kotoa pē, pea nēkeneka ʻo lahi ʻaupito; he ko e [a]ʻOtua ʻo ʻIsilelí ʻa honau ʻOtuá, pea te ne tufotufa atu ha totongi totonu ki he ʻulu ʻo honau kau fakamālohi kotoa pē.

4 Pea ko e tahá, ko e moʻoni ʻoku folofola peheni ʻe he ʻEikí: Tuku ke fai atu ʻa e ngāue ʻo hoku [a]temipalé pea mo e ngaahi ngāue kotoa pē kuó u tuʻutuʻuni kiate kimoutolú, ʻo ʻikai tuku, pea tuku ke liunga ua ʻa hoʻomou [b]faivelengá, pea mo hoʻomou vilitakí, mo e faʻa kātakí, pea mo hoʻomou ngaahi ngāué, pea ʻe ʻikai siʻi mole ʻa hoʻomou totongí, ʻoku folofola ʻe he ʻEiki ʻo e Ngaahi Kau Taú. Pea kapau ʻoku nau [c]fakatangaʻi ʻa kimoutolu, naʻe pehē ʻenau fakatangaʻi ʻa e kau palōfitá mo e kau tangata māʻoniʻoni naʻe ʻi muʻa ʻiate kimoutolú. ʻOku ʻi ai ha totongi ʻi he langí ki he ngaahi meʻá ni kotoa pē.

5 Pea ko e tahá, ʻoku ou fai kiate kimoutolu ha lea ʻo kau ki he [a]papitaiso ki homou kau [b]pekiá.

6 Ko e moʻoni, ʻoku folofola peheni ʻe he ʻEikí kiate kimoutolu ʻo kau ki homou kau pekiá: ʻO ka [a]papitaiso ha taha ʻiate kimoutolu maʻa homou kau pekiá, tuku ke ʻi ai ha [b]tokotaha tauhi lekooti, pea tuku ke ne mamata tonu ki hoʻomou ngaahi papitaisó; tuku ke ne fanongo ʻaki hono telingá, koeʻuhi ke ne fakamoʻoni ki hono moʻoní, ʻoku folofola ʻe he ʻEikí;

7 Koeʻuhí ʻi hoʻomou ngaahi [a]lekooti kotoa pē ke tohi ia ʻi he langí; ʻilonga ʻa e meʻa te mou [b]nonoʻo ʻi he māmaní ke nonoʻo ia ʻi he langí; ʻilonga ʻa e meʻa te mou vete ʻi he māmaní ke vete ia ʻi he langí;

8 He ʻoku ofi ke u [a]fakafoki mai ʻa e ngaahi meʻa lahi ki he māmaní, ʻoku kau ki he [b]lakanga fakataulaʻeikí, ʻoku folofola ʻe he ʻEiki ʻo e Ngaahi Kau Taú.

9 Pea ko e tahá, tuku ke ʻai ke maau ʻa e ngaahi [a]lekooti kotoa pē, koeʻuhi ke tuku ia ʻi he ngaahi tauhiʻanga tohi ʻo hoku temipale toputapú, ke tauhi ʻi he fakamanatu mei he toʻu tangata ki he toʻu tangata, ʻoku folofola ʻe he ʻEiki ʻo e Ngaahi Kau Taú.

10 Te u pehē ki he kāingalotu kotoa pē, naʻá ku fakaʻamu, ʻi he fuʻu holi lahi, ke malanga kiate kinautolu mei he tuʻunga malangá ʻi he tefito ko e papitaiso maʻá e kakai kuo pekiá, ʻi he Sāpate ka hoko maí. Ka ko e meʻa ʻi he ʻikai te u maʻu ha mālohi ke fai peheé, ko ia te u tohi ai ʻa e folofola ʻa e ʻEikí mei he taimi ki he taimi, ʻi he tefito ko iá, pea ʻoatu ia kiate kimoutolu ʻi he meilí, kae ʻumaʻā foki mo ha ngaahi meʻa kehe lahi.

11 ʻOku ou fakaʻosi ʻeni ʻeku tohí ʻi he taimí ni, ko e meʻa ʻi he ʻikai maʻu ha taimi fuoloa angé; he ʻoku lamalama ʻe he filí, pea hangē ko e folofola ʻa e Fakamoʻuí, ʻoku haʻu ʻa e [a]pilinisi ʻo e māmaní, ka ʻoku ʻikai haʻane meʻa ʻiate au.

12 Vakai, ko ʻeku lotu ki he ʻOtuá ke fakamoʻui ʻa kimoutolu kotoa pē. Pea ʻoku ou fakamoʻoni heni hoku hingoá ko hoʻomou tamaioʻeiki ʻi he ʻEikí, ko e palōfita mo e [a]tangata kikite ʻo e, Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimuí Ni.

SIOSEFA SĀMITA.

- ◀1a
Siope 2:3; Mātiu 5:10–12; 1 Pita 2:20–23.

- ◀2a
Same 23:1–6. FFL Fakatangá, Fakatangaʻí.

- ◀b
FFL Meheká.

- ◀c
FFL Tomuʻa Fakanofó.

- ◀d
2 Kol. 6:4–5. FFL Faingataʻá.

- ◀3a
3 Nīfai 11:12–14.

- ◀4a
T&F 124:55.

- ◀b
FFL Faivelengá.

- ◀c
FFL Fakatangá, Fakatangaʻí.

- ◀5a
FFL Papitaisó—Ko e papitaiso ki he maté.

- ◀b
FFL Fakamoʻui ʻo e Pekiá.

- ◀6a
1 Kol. 15:29; T&F 128:13, 18.

- ◀b
T&F 128:2–4, 7.

- ◀7a
FFL Tohi ʻo e Moʻuí.

- ◀b
FFL Fakamaʻú.

- ◀8a
FFL Fakafoki Mai ʻo e Ongoongoleleí.

- ◀b
FFL Lakanga Taulaʻeiki Faka-Melekisētekí.

- ◀9a
T&F 128:24.

- ◀11a
Sione 14:30; LSS, Sione 14:30. FFL Tēvolo.

- ◀12a
T&F 124:125. FFL Tangata Kikite.

VAHE 128

Ko ha tohi meia Siosefa Sāmita ko e Palōfitá ki he, Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, ʻa ia ʻoku ʻi ai ha ngaahi fakahinohino kehe ʻoku kau ki he papitaiso maʻá e kakai kuo pekiá; naʻe fai ʻi Nāvū, ʻIlinoisi, ʻi he ʻaho 6 Sepitema 1842 (History of the Church, 5:148–153).

1–5, Kuo pau ke fakamoʻoni ha kau tauhi lekooti fakalotofonua mo fakakātoa ki hono fakahoko ʻo e ngaahi papitaiso maʻá e kakai kuo pekiá; 6–9, ʻOku totonu ʻa ʻenau ngaahi lekōtí pea ʻoku lekooti ia ʻi he māmaní pea ʻi he langí foki; 10–14, ʻOku hoko ʻa e faiʻanga papitaisó ko ha fakataipe ia ʻo e faʻitoká; 15–17, Naʻe fakafoki mai ʻe ʻIlaisiā ʻa e mālohi ʻoku kau ki he papitaiso maʻá e kakai kuo pekiá; 18–21, Kuo fakafoki mai ʻa e ngaahi kī, ngaahi mālohi, mo e ngaahi mafai ʻo e ngaahi kuonga ʻi muʻá; 22–25, ʻOku fakahā ʻa e ngaahi ongoongo fakafiefia mo nāunauʻia ki he kakai moʻuí mo e kau pekiá.

1 Hangē ko ʻeku lea kiate kimoutolu ʻi heʻeku tohi ki muʻa peá u toki ʻalu mei hoku nofoʻangá, ʻo pehē te u tohi atu kiate kimoutolu mei he taimi ki he taimi pea ʻoatu kiate kimoutolu ʻa e fakamatala ʻo kau ki he ngaahi tefito lahi, ʻoku ou toe hoko atu ʻeni ʻi he tefito ʻo e [a]papitaiso maʻá e kakai kuo pekiá, koeʻuhí he ʻoku hangē ʻoku moʻua ʻeku fakakaukaú ki he tefito ko iá, pea ʻoku ueʻi mālohi taha ʻe ia ʻa hoku lotó, talu mei hono tuli au ʻe hoku ngaahi filí.

2 Naʻá ku tohi atu kiate kimoutolu ha ngaahi folofola ʻe niʻihi ʻo e fakahā ʻo kau ki ha tokotaha tauhi lekooti. ʻOku toe ʻi ai mo ʻeku ngaahi fakakaukau ʻe niʻihi ʻoku kau ki he meʻá ni, ʻa ia ʻoku ou fakapapauʻi atu ʻi he taimí ni. ʻA ia ko ʻeni, naʻe fakahā ʻi heʻeku tohi ki muʻa atú ʻoku totonu ke ʻi ai ha [a]tokotaha tauhi lekooti, ʻa ia ʻe mamata tonu, pea ke ne fanongo foki ʻaki hono telingá, koeʻuhí ke ne hiki ha lekooti ʻo ha moʻoni ʻi he ʻao ʻo e ʻEikí.

3 Ko ʻeni, ko e meʻa ʻoku kau ki he meʻá ni, ʻe fuʻu faingataʻa ki ha tokotaha tauhi lekooti ʻe toko taha ke ʻi ai ʻi he ngaahi taimi kotoa pē, pea ke fai ʻa e ngāue kotoa pē. Ko e meʻa ke fakaleleiʻi ai ʻa e faingataʻa ko ʻení, ko e lava ke ʻi ai ha tokotaha tauhi lekooti ʻe fili ʻi he faiʻanga lotu taki taha ʻo e koló, ʻa ia ʻokú ne feʻunga ʻaupito ke hiki ha ngaahi miniti totonu; pea tuku ke ne fai fakaʻāuliliki mo totonu ʻaupito ʻi hono hiki ʻo e ngaahi meʻa kotoa pē ʻoku faí, ʻo fakamoʻoniʻi ʻi heʻene lekōtí naʻá ne mamata tonu ʻaki hono matá, mo fanongo ʻaki hono telingá, ʻo hiki ʻa e ʻahó, mo e ngaahi hingoá, mo e alā meʻa peheé, pea mo e fakamatala ki he meʻa kotoa naʻe fakahokó; ʻo fakahā foki ʻa e ngaahi hingoa ʻo ha toko tolu ʻa ia ʻoku ʻi ai, ʻo kapau ʻoku ʻi ai ha niʻihi, ʻa ia ʻe lava ke ui ʻi ha faʻahinga taimi pē ke nau fakamoʻoni ki ai, koeʻuhí ke lava ke fakapapauʻi ʻa e lea kotoa pē ʻi he ngutu ʻo e [a]fakamoʻoni ʻe toko ua pe toko tolu.

4 Pea ka hili iá, tuku ke ʻi ai ha tokotaha tauhi lekooti fakakātoa, ʻa ia ʻe lava ke foaki ki ai ʻa e ngaahi lekooti kehe ko ʻení, ʻa ia ʻoku ʻoatu fakataha mo e ngaahi tohi fakamoʻoni kuo nau fakamoʻoni hingoa ki ai, ʻo fakamoʻoniʻi ʻoku moʻoni ʻa e lekooti kuo nau faí. Pea ka hili iá ʻe lava leva ʻe he tokotaha tauhi lekooti fakakātoa ʻo e siasí ʻo hiki ʻa e fakamatalá ʻi he tohi lekooti fakakātoa ʻa e siasí, fakataha mo e ngaahi tohi fakamoʻoní mo e kau fakamoʻoni kotoa pē naʻe kau aí, fakataha mo ʻene fakamatala ʻaʻana ʻa ia ʻokú ne tui moʻoni ʻoku moʻoni ʻa e fakamatala mo e ngaahi lekooti ʻi ʻolungá, ʻi heʻene ʻilo ki he ʻulungāanga mo hono fili fakalūkufua ʻo e kau tangata ko iá ʻe he siasí. Pea ʻo ka hili hono fai ʻeni ʻi he lekooti fakakātoa ʻa e siasí, ʻe pehē hono totonu mo hono toputapu ʻo e lekōtí, pea pehē pē mo hono fakapapauʻi kuo fakahoko ʻa e ouaú ʻo hangē tofu pē naʻá ne mamata ki ai ʻaki hono mata ʻoʻoná mo fanongo ʻaki hono telingá, mo hiki ha lekooti ʻo ia ʻi he lekooti fakakātoa ʻa e siasí.

5 Te mou pehē nai ʻoku fuʻu fakaʻāuliliki ʻa e founga ko ʻeni ʻo e ngaahi meʻá; kae tuku ke u fakahā kiate kimoutolu ko e meʻa pē ia ke fakahoko ai ʻa e finangalo ʻo e ʻOtuá, ʻi he fai ki he ouau mo e teuteu ʻa ia naʻe tuʻutuʻuni mo teuteuʻi ʻe he ʻEikí ʻi he teʻeki ai ke ʻai ʻa e tuʻunga ʻo e māmaní, ki hono [a]fakamoʻui ʻo e kau pekia ʻa ia ʻe pekia taʻe ʻi ai ha [b]ʻilo ki he ongoongoleleí.

6 Pea ʻikai ia ko ia pē, ka ʻoku ou loto ke mou manatuʻi naʻe fakalaulauloto ʻa Sione Fakahā ki he tefito pē ko ʻeni ʻo kau ki he kau pekiá, ʻi heʻene fakahā, ʻo hangē ko ia te mou ʻilo kuo tohi ʻi he Fakahā 20:12—Pea ne u mamata ki he pekiá, ʻa e īkí mo e lalahí, naʻe tutuʻu ʻi he ʻao ʻo e ʻOtuá; pea mo e folahi ʻo e ngaahi tohí; pea folahi mo e tohi ʻe taha, ʻa ia ko e tohi ʻo e moʻuí; pea naʻe fakamāuʻi ʻa e pekiá mei he ngaahi meʻa naʻe tohi ʻi he ngaahi tohí, ʻo fakatatau ki heʻenau ngaahi ngāué.

7 Te mou ʻilo ʻi he potufolofolá ni naʻe folahi ʻa e ngaahi tohí; pea naʻe folahi mo e tohi ʻe taha, ʻa ia ko e [a]tohi ʻo e moʻuí; ka naʻe fakamāuʻi ʻa e pekiá mei he ngaahi meʻa ʻa ia naʻe tohi ʻi he ngaahi tohí, ʻo fakatatau ki heʻenau ngaahi ngāué; ko ia ai, kuo pau pē ko e ngaahi tohi ʻoku lau ki aí ko e ngaahi tohi ia ʻa ia naʻe ʻi ai ʻa e lekooti ʻo ʻenau ngaahi ngāué, pea ʻoku ʻuhinga ia ki he ngaahi [b]lekooti ʻoku tauhi ʻi he māmaní. Pea ko e tohi ʻa ia ko e tohi ʻo e moʻuí ko e lekooti ia ʻa ia ʻoku tauhi ʻi he langí; ʻoku tatau matematē ʻa e tefitoʻi moʻoní mo e tokāteline ʻa ia ʻoku fekau kiate kimoutolu ʻi he fakahā ʻa ia ʻoku tuʻu ʻi he tohi naʻá ku fai kiate kimoutolu ʻi he teʻeki ai te u ʻalu mei hoku nofoʻangá—koeʻuhi ʻi hoʻomou ngaahi lekooti kotoa pē ʻe lava ʻo lekooti ia ʻi he langí.

8 Ko ʻeni, ko e anga ʻo e ouau ní ʻoku kau ai ʻa e [a]mālohi ʻo e lakanga fakataulaʻeikí, ʻi he fakahā ʻa Sīsū Kalaisí, ʻa ia ʻoku fakangofua ai ke ʻilonga ʻa e meʻa te mou [b]nonoʻo ʻi he māmaní ʻe nonoʻo ia ʻi he langí, pea ʻilonga ʻa e meʻa te mou vete ʻi he māmaní ʻe vete ia ʻi he langí. Pe, ʻi hono ʻai ʻe tahá, ʻi hano fakaʻuhingaʻi ʻe taha ʻa hono liliú, ʻilonga ha meʻa te mou lekooti ʻi he māmaní ʻe lekooti ia ʻi he langí, pea ʻilonga ha meʻa ʻoku ʻikai te mou lekooti ʻi he māmaní ʻe ʻikai lekooti ia ʻi he langí; he ʻe fakamāuʻi homou kau pekiá mei he ngaahi tohí, ʻo fakatatau ki heʻenau ngaahi ngāue ʻanautolú pē, neongo pe kuo nau fai ʻa e ngaahi [c]ouaú ʻe kinautolu pē, pe ʻe hanau kau fakafofonga, ʻo fakatatau ki he ouau kuo teuteu ʻe he ʻOtuá ki honau [d]fakamoʻuí talu mei he taimi ki muʻa ʻi hono ʻai ʻa e tuʻunga ʻo e māmaní, ʻo fakatatau ki he ngaahi lekooti ʻa ia kuo nau tauhi ʻo kau ki honau kau pekiá.

9 ʻE hangē nai ki ha niʻihi ko ha tokāteline ngali fefeka ʻaupito ʻa ia ʻoku tau lau ki aí—ko ha mālohi ʻoku lekooti pe nonoʻo ʻi he māmaní pea nonoʻo ʻi he langí. Ka neongo iá, ʻi he ngaahi kuonga kotoa pē ʻo e māmaní, ko e taimi kotoa pē ʻoku foaki mai ai ʻe he ʻEikí ha [a]kuonga ʻo e lakanga fakataulaʻeikí ki ha tangata ʻi he fakahā moʻoni, pe ha kau tangata, kuo foaki maʻu ai pē ʻa e mālohi ko ʻení. Ko ia, ʻilonga ha meʻa naʻe fai ʻe he kau tangata ko iá ʻi he [b]mafaí, ʻi he huafa ʻo e ʻEikí, ʻo nau fai moʻoni mo totonu ia, pea tauhi ha lekooti totonu mo falalaʻanga ʻo ia, naʻe hoko ia ko ha fono ʻi he māmaní pea ʻi he langí, pea ʻe ʻikai lava ke fakataʻeʻaongaʻi ia, ʻo fakatatau ki he ngaahi tuʻutuʻuni ʻa e [c]Sihova māfimafí. Ko ha lea totonu ʻeni. Ko hai ʻoku lava ke fanongo ki aí?

10 Pea ko e tahá, ko ha fakatātā ʻeni, ko e Mātiu 16:18, 19: Pea ʻoku ou tala atu foki kiate koe, Ko Pita koe, pea te u langa hoku siasí ki he maká ni; pea ʻe ʻikai lavaʻi ia ʻe he ngaahi matapā ʻo hētesí. Pea te u ʻatu kiate koe ʻa e ngaahi kī ʻo e puleʻanga ʻo e langí: pea ko ia kotoa pē te ke nonoʻo ʻi māmaní, ʻe nonoʻo ia ʻi he langí; pea ko ia te ke veteki ʻi māmaní ʻe veteki ia ʻi he langí.

11 Ko ʻeni ko e meʻa lilo lahi mo fakaofo ʻo e meʻá hono kotoa, pea ko e fungani lelei taha ʻo hono kotoa ʻo e tefito ʻoku tau vakai ki aí, ʻoku kau ki ai hono maʻu ʻo e ngaahi mālohi ʻo e Lakanga Fakataulaʻeiki Toputapú. He ko ia ia ʻoku foaki ki ai ʻa e ngaahi [a]kī ko ʻení ʻoku ʻikai faingataʻa kiate ia ke ne maʻu ha ʻilo ki he ngaahi moʻoni ʻoku kau ki hono [b]fakamoʻui ʻo e fānau ʻa e tangatá, maʻá e kau pekiá pea mo e kakai moʻuí fakatouʻosi.

12 ʻOku ʻi he meʻá ni ʻa e [a]nāunaú mo e [b]lāngilangí, mo e moʻui [c]taʻe-faʻa-maté mo e moʻui taʻengatá—Ko e ouau ʻo e papitaiso ʻi he vaí, ke [d]fakauku ʻi ai koeʻuhí ko e fakataipe ki hono tatau ʻo e pekiá, koeʻuhí ke fehoanaki ʻa e tefitoʻi moʻoni ʻe tahá mo e tefitoʻi moʻoni ʻe tahá; ko e fakauku ʻi he vaí pea mo e ʻalu hake mei he vaí ko e tatau moʻoni ia ʻo e toe tuʻu ʻa e maté ʻi heʻenau ʻalu atu mei honau ngaahi tanuʻangá; ko ia, naʻe fokotuʻu ai ʻa e ouau ko ʻení ke fokotuʻu ha fetuʻutaki ʻi he ouau ʻo e papitaiso ki he maté, ko e fakatatau ia ki he pekiá.

13 Ko ia, naʻe fokotuʻu ʻa e faiʻanga [a]papitaisó ko e [b]fakataipe ia ʻo e faʻitoká, pea naʻe fekau ke tuʻu ia ʻi ha potu ʻi lalo ʻa ia ʻoku faʻa fakataha ki ai ʻa e kakai moʻuí, ke fakahā atu ʻa e kakai moʻuí mo e kakai kuo pekiá, pea ʻoku ʻi ai hano tatau ʻo e ngaahi meʻa kotoa pē, pea ʻoku nau fehoanaki ʻa kinautolu—ko e meʻa ʻoku fakaemāmaní ke fehoanaki mo e meʻa ʻoku fakalangí, ʻo hangē ko e meʻa naʻe fakahā ʻe Paulá, 1 Kolinitō 15:46, 47 mo e 48:

14 Ka naʻe ʻikai muʻomuʻa ʻa ia ʻoku laumālié, ka ko ia ʻoku fakakakanó; kae toki hoko ʻa ia ʻoku fakalaumālié. Ko e ʻuluaki tangatá ʻoku mei he kelekelé, ʻoku kelekeleʻia; ko hono ua ʻo e tangatá ko e ʻEiki mei he langí. Hangē ko e kelekeleʻiá ʻoku pehē pē foki ʻa kinautolu ʻoku kelekeleʻiá; pea hangē ko ia ʻoku fakalangí ʻoku pehē pē foki ʻa kinautolu ʻoku fakalangí. Pea hangē ko e ngaahi lekooti ʻi māmani ʻoku kau ki homou kau pekiá, ʻa ia kuo fai ʻo totonú, ʻoku pehē pē foki mo e ngaahi lekooti ʻi he langí. Ko ia, ko e mālohi ʻeni ke [a]fakamaʻu mo nonoʻó, pea ʻi he ʻuhinga ʻe taha ʻo e leá, ko e ngaahi [b]kī ʻo e puleʻangá, ʻa ia ʻoku kau ai ʻa e kī ʻo e [c]ʻiló.

15 Pea ko ʻeni, ʻe hoku ngaahi tokoua mo e ngaahi tuofāfine ʻofeina lahi, tuku ke u fakahā papau kiate kimoutolu, ko e ngaahi tefitoʻi moʻoni ʻeni ʻoku kau ki he kau pekiá mo e kakai moʻuí ʻa ia ʻoku ʻikai lava ke tukuange noaʻia ia, ʻo kau ki hotau fakamoʻuí. He ʻoku ʻaonga pea ʻoku kau lahi ʻa honau [a]fakamoʻuí ki hotau fakamoʻuí, ʻo hangē ko e lea ʻa Paula ʻo kau ki he ngaahi tamaí—ʻoku ʻikai lava ke [b]fakahaohaoaʻi ʻa kinautolu taʻekau ai ʻa kitautolu—pea ʻoku ʻikai lava foki ke fakahaohaoaʻi ʻa kitautolu taʻekau ai ʻa hotau kau pekiá.

16 Pea ko ʻeni, ko e meʻa ki he papitaiso maʻá e kakai kuo pekiá, te u fakahā kiate kimoutolu ha potufolofola ʻe taha meia Paula, 1 Kolinitō 15:29: Kae ʻikai, pea ko e hā ʻe fai ʻe kinautolu kuo papitaiso ki he maté, ʻo kapau ʻe ʻikai ʻaupito toe tuʻu ʻa e maté? Ko e hā ʻoku papitaiso ai ʻa kinautolu ki he maté?

17 Pea ko e tahá, ko e meʻa ʻoku fetuʻutaki mo e potufolofola ko ʻení te u fakahā kiate kimoutolu ha potufolofola mei ha taha ʻo e kau palōfitá, ʻa ia naʻá ne tokanga lahi ki he [a]fakafoki mai ʻo e lakanga fakataulaʻeikí, ko e ngaahi nāunau ʻe fakahā ʻi he ngaahi ʻaho fakaʻosí, pea ʻi ha founga makehe ʻa e tefito fakaʻofoʻofa tahá ni ʻo e ngaahi tefito kotoa pē ʻa ia ʻoku kau ki he ongoongolelei taʻengatá, ʻa ia ko e papitaiso maʻá e kakai kuo pekiá; he ʻoku pehē ʻe Malakai, ʻi he vahe fakaʻosí, veesi 5 mo e 6: Vakai, te u fekau ʻa [b]ʻIlaisiā ko e palōfitá kiate kimoutolu ʻi he teʻeki ai ke hoko ʻa e fuʻu ʻaho lahi mo fakamanavahē ʻo e ʻEikí: Pea te ne liliu ʻa e loto ʻo e ngaahi tamaí ki he fānaú, pea mo e loto ʻo e fānaú ki heʻenau ngaahi tamaí, telia naʻá ku haʻu ke taaʻi ʻaki ʻa māmani ʻa e malaʻia.

18 Naʻá ku mei lava nai ʻo hiki hano liliu ʻo e meʻá ni ke [a]mahinongofua ange, ka ʻoku mahinongofua feʻunga ʻa e anga ʻo ʻene tuʻu he taimi ní ke feʻunga mo ʻeku taumuʻá. ʻOku feʻunga ke ʻiloʻi, ʻi he meʻa ko ʻení, ʻe taaʻi ʻa māmani ʻaki ha malaʻia tuku kehe ʻo kapau ʻe ʻi ai ha [b]fehokotakiʻanga mālohi ʻe taha ʻi he vahaʻa ʻo e ngaahi tamaí mo e fānaú, ʻi ha tefito ʻe niʻihi pe ha tefito kehe—pea vakai, ko e hā ʻa e tefito ko iá? Ko e [c]papitaiso ia maʻá e kakai kuo pekiá. He ʻoku ʻikai lava ke fakahaohaoaʻi ʻa kitautolu taʻekau ai ʻa kinautolu pe fakahaohaoaʻi ʻa kinautolu taʻekau ai ʻa kitautolu. Pea ʻoku ʻikai lava ʻo fakahaohaoaʻi ʻa kinautolu pe ko kitautolu taʻekau ai ʻa kinautolu kuo nau pekia ʻi he ongoongoleleí foki; he ʻoku mahuʻinga ia ʻi hono kamata ʻo e [d]kuonga ʻo e kakato ʻo e ngaahi kuongá, ʻa ia ko e kuonga ʻoku kamata ʻeni ke fokotuʻú, ke hoko hano fakatahaʻi kakato mo fakakātoa mo haohaoa pea mo hano fakamaʻu fakataha ʻo e ngaahi kuonga fakakōsipelí mo e ngaahi kī, mo e ngaahi mālohi, mo e ngaahi nāunau, pea ke fakahā mai ia ʻo fai mai talu mei he ngaahi ʻaho ʻo ʻĀtamá ʻo aʻu mai ki he taimi lolotonga ní. Pea ʻikai ngata ai, ka ko e ngaahi meʻa kuo teʻeki ai fakahā talu mei hono ʻai ʻa e [e]tuʻunga ʻo e māmaní, ka kuo tauhi fufuuʻi mei he kau potó mo e kau ʻiloʻiló, ʻe fakahā mai ia ki he [f]fānau valevalé mo kinautolu ʻoku kei huhú ʻi he kuongá ni, ʻa ia ko e kuonga ʻo e kakato ʻo e ngaahi kuongá.

19 Ko ʻeni, ko e hā ʻa e meʻa ʻoku tau fanongo ki ai ʻi he ongoongolelei kuo tau maʻú? Ko ha leʻo ʻo e fiefia! Ko ha leʻo ʻo e ʻaloʻofa mei he langí; pea ko ha leʻo ʻo e [a]moʻoni mei he kelekelé; ko e ngaahi ongoongo fakafiefia ki he kau pekiá; ko ha leʻo ʻo e fiefia ki he kakai moʻuí pea mo e kau pekiá; ko e ngaahi ongoongo [b]fakafiefia ʻo e fuʻu fiefia lahi. Hono ʻikai fakaʻofoʻofa ʻi he ngaahi moʻungá ʻa e [c]vaʻe ʻo kinautolu ʻoku ʻomi ʻa e ngaahi ongoongo fakafiefia ʻo e ngaahi meʻa leleí, pea ʻoku nau pehē ki Saione: Vakai, ʻoku pule ʻa ho ʻOtuá! Hangē ko e ngaahi [d]hahau ʻo Kāmelí ʻe pehē ʻa ʻene tō hifo ʻa e ʻilo ʻo e ʻOtuá kiate kinautolú!

20 Pea ko e tahá, ko e hā ʻa e meʻa ʻoku tau fanongo ki aí? Ko e ngaahi ongoongo fakafiefia mei [a]Komola! Ko [b]Molonai, ko e ʻāngelo mei he langí, ʻokú ne fakahā ʻa hono fakahoko ʻo e ngaahi kikite ʻa e kau palōfitá—ʻe fakahā mai ʻa e [c]tohí. Ko ha leʻo ʻo e ʻEikí ʻi he feituʻu maomaonganoa ʻo [d]Feietí, ʻi he vahefonua Senekaá, ʻoku folofola ʻo pehē ʻe [e]fakamoʻoni ʻa e kau fakamoʻoni ʻe toko tolu ki he tohí! Ko e leʻo ʻo [f]Maikelí ʻi he kauvai ʻo e vaitafe Sesikuehaná, ʻokú ne fakaʻilo ʻa e tēvoló ʻi heʻene hā mai ko ha ʻāngelo ʻo e [g]māmá! Ko e leʻo ʻo [h]Pita, Sēmisi, mo Sioné ʻi he feituʻu maomaonganoa ʻi he vahaʻa ʻo Hāmoni, ʻi he vahefonua Sesikuehaná, mo Kolesivili, ʻi he vahefonua Pulumí, ʻi he kauvai ʻo e vaitafe Sesikuehaná, ʻoku nau fakahā ʻoku nau maʻu ʻa e ngaahi [i]kī ʻo e puleʻangá, pea mo e kuonga ʻo e kakato ʻo e ngaahi kuongá!

21 Pea ko e tahá, ko e leʻo ʻo e ʻOtuá ʻi he loki ʻo e [a]Tangataʻeiki toulekeleka ko Uitemaá, ʻi Feieti, ʻi he vahefonua Senekaá, pea ʻi he ngaahi taimi kehekehe, mo e ngaahi feituʻu kehekehe ʻi hono kotoa ʻo e ngaahi fononga mo e ngaahi faingataʻaʻia ʻa e Siasí ni ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní! Pea ko e leʻo ʻo Maikelí, ko e ʻāngelo pulé; ko e leʻo ʻo [b]Kepalelí, pea mo [c]Lafielí, pea mo e kau [d]ʻāngelo kehekehe, meia Maikeli pe ko [e]ʻĀtama ʻo aʻu mai ki he taimi lolotonga ní, ʻoku nau fakahā kotoa honau [f]kuonga fakakōsipelí, ko ʻenau ngaahi totonú, mo ʻenau ngaahi kií, ko honau ngaahi lāngilangí, mo honau ngeiá mo e nāunaú, pea mo e mālohi ʻo honau lakanga fakataulaʻeikí; ʻo nau foaki ʻa e ʻotu lea ki he ʻotu lea, mo e [g]akonaki ki he akonaki; ko ha kihiʻi meʻa ʻi heni pea mo ha kihiʻi meʻa ʻi hena; ʻo nau foaki kiate kitautolu ʻa e fakafiemālie ʻi heʻenau fakahā ʻa e ngaahi meʻa ʻe hokó, ʻo fakapapauʻi ʻa ʻetau [h]ʻamanakí!

22 ʻE kāinga, he ʻikai koā ke tau fai atu ʻi ha ngāue mahuʻinga pehē? Laka atu ki muʻa kae ʻoua ʻe fakaholoholomui. Ke mou loto-toʻa, ʻe kāinga; pea fai atu, fai atu ki he ikuna! Tuku ke fiefia ʻa homou lotó, pea nēkeneka ʻo lahi ʻaupito. Tuku ke pā mai ʻa e fonuá ʻi he [a]hiva. Tuku ke lea atu ʻa e kau pekiá ʻaki ʻa e ngaahi hiva ʻo e fakafetaʻi taʻengata ki he Tuʻi ko [b]ʻImanuelá, ʻa ia naʻá ne tuʻutuʻuni ʻi he teʻeki ai ke ʻi ai ʻa e māmaní, ʻa e meʻa te tau lava ai ʻo [c]huhuʻi ʻa kinautolu mei honau [d]fale fakapōpulá; he kuo pau ke tauʻatāina ʻa e kau pōpulá.

23 Tuku ke kalanga ʻa e ngaahi [a]moʻungá ʻi he fiefia, pea mo kimoutolu ʻa e ngaahi teleʻa kotoa pē ke mou kalanga ʻi he leʻo-lahi; pea mo kimoutolu kotoa pē ʻa e ngaahi tahí mo e ngaahi fonua mōmoá, fakahā ʻa e ngaahi meʻa fakaofo ʻo homou Tuʻi Taʻengatá! Pea mo kimoutolu ʻa e ngaahi vaitafe lalahí, mo e ngaahi vaitafe īkí, mo e fanga kiʻi vai īkí, ke mou tafe atu ʻi he fiefia. Tuku ʻa e ngaahi vaó mo e ngaahi ʻakau kotoa pē ʻo e vaó ke nau fakafetaʻi ki he ʻEikí; pea ko kimoutolu ʻa e ngaahi [b]maka fefeká ke mou tangi ʻi he fiefia! Pea tuku ke hiva fakataha ʻa e laʻaá, māhiná, pea mo e ngaahi [c]fetuʻu ʻo e pongipongí, pea tuku ke kalanga ʻi he fiefia ʻa e ngaahi foha kotoa pē ʻo e ʻOtuá! Pea tuku ke fakahā ʻa hono huafá ʻo taʻengata pea taʻengata ʻe he ngaahi fakatupu taʻengatá! Pea ʻoku ou toe pehē, hono ʻikai ke fakaʻofoʻofa ʻa e leʻo ʻoku tau fanongo ki ai mei he langí, ʻoku fakahā ʻi hotau telingá, ʻa e nāunau, mo e fakamoʻui, mo e lāngilangi, mo e moʻui [d]taʻe-faʻa-mate, mo e [e]moʻui taʻengata; ʻa e ngaahi puleʻanga, ngaahi pule fakapilinisi, mo e ngaahi mālohi!

24 Vakai, ʻoku ofi mai ʻa e fuʻu [a]ʻaho lahi ʻo e ʻEikí; pea ko hai ʻokú ne lava ke [b]kātakiʻi ʻa e ʻaho ʻo ʻene hāʻele maí, pea ko hai ʻokú ne lava ke tuʻu ʻo ka ne ka hā maí? He ʻokú ne hangē ko ha afi ʻa e [c]tangata fakamaʻa ukameá, pea tatau mo e koa fakamaʻa ʻa e kau foó; pea te ne nofo ʻo hangē ko e [d]tangata fakamaʻa mo fakahaohaoaʻi ʻo e silivá, pea te ne fakahaohaoaʻi ʻa e ngaahi foha ʻo [e]Līvaí, mo fakamaʻa ʻa kinautolu ʻo hangē ko e koulá mo e silivá, koeʻuhí ke nau ʻoatu ki he ʻEikí ha [f]feilaulau ʻi he māʻoniʻoni. Ko ia, tuku ke tau fai, ko e siasi mo e kakai pea ko e Kau Māʻoniʻoni ʻi he Ngaahi ʻAho Kimui Ní, ha feilaulau ki he ʻEikí ʻi he māʻoniʻoni; pea tuku ke tau ʻoatu ʻi hono temipale toputapú, ʻo ka ʻosi ia, ha tohi ʻoku tuʻu ʻi ai ʻa e ngaahi [g]lekooti ʻo hotau kau pekiá, ʻa ia ʻe feʻunga ke tali ʻi he meʻa kotoa pē.

25 ʻE kāinga, ʻoku lahi ʻa e ngaahi meʻa ke u fakahā atu kiate kimoutolu ʻo kau ki he tefitó; ka te u tuku ia ʻi he taimí ni, pea hoko atu ʻa e tefitó ʻi ha taimi kehe. Ko au, ko hoʻomou tamaioʻeiki loto-fakatōkilalo mo e kaumeʻa tuʻu maʻu ai pē, ʻo hangē ko e ngaahi ʻaho kuo hilí,

SIOSEFA SĀMITA.

- ◀1a
FFL Papitaisó—Ko e papitaiso ki he maté.

- ◀2a
T&F 127:6.

- ◀3a
FFL Fakamoʻoní.

- ◀5a
FFL Fakamoʻui ʻo e Pekiá.

- ◀b
1 Pita 4:6.

- ◀7a
Fakahā 20:12; T&F 127:6–7. FFL Tohi ʻo e Moʻuí.

- ◀b
T&F 21:1.

- ◀8a
FFL Lakanga Fakataulaʻeikí; Mālohí.

- ◀b
FFL Fakamaʻú.

- ◀c
FFL Ouaú.

- ◀d
FFL Fakamoʻui ʻo e Pekiá.

- ◀9a
FFL Kuongá.

- ◀b
FFL Mafaí.

- ◀c
FFL Sihova.

- ◀11a
FFL Kī ʻo e Lakanga Fakataulaʻeikí, Ngaahi.

- ◀b
FFL Fakamoʻuí.

- ◀12a
FFL Nāunaú.

- ◀b
FFL Fakaʻapaʻapaʻí.

- ◀c
FFL Moʻui Taʻe-faʻa-maté.

- ◀d
FFL Papitaisó—Ko e papitaiso ʻi he fakaukú.

- ◀13a
T&F 124:29.

- ◀b
FFL Fakataipé.

- ◀14a
FFL Fakamaʻú.

- ◀b
FFL Kī ʻo e Lakanga Fakataulaʻeikí, Ngaahi.

- ◀c
LSS, Luke 11:53.

- ◀15a
FFL Fakamoʻui ʻo e Pekiá.

- ◀b
Hepelū 11:40. FFL Haohaoá.

- ◀17a
FFL Fakafoki Mai ʻo e Ongoongoleleí.

- ◀b
3 Nīfai 25:5–6; T&F 2:1–3; 110:13–16. FFL ʻIlaisiā.

- ◀18a
SS—H 1:36–39.

- ◀b
FFL Ouaú—Ouau fakafofongá; Tohi Hohokó.

- ◀c
T&F 124:28–30; 127:6–7.

- ◀d
FFL Kuongá.

- ◀e
T&F 35:18.

- ◀f
Mātiu 11:25; Luke 10:21; ʻAlamā 32:23.

- ◀19a
Same 85:10–11.

- ◀b
Luke 2:10.

- ◀c
ʻĪsaia 52:7–10; Mōsaia 15:13–18; 3 Nīfai 20:40.

- ◀d
Teut. 32:2; T&F 121:45.

- ◀20a
SS—H 1:51–52. FFL Komolá, Moʻunga ko.

- ◀b
FFL Molonai, Foha ʻo Molomoná.

- ◀c
ʻĪsaia 29:4, 11–14; 2 Nīfai 27:6–29. FFL Tohi ʻa Molomoná.

- ◀d
FFL Feieti, Niu ʻIoke (USA).

- ◀e
T&F 17:1–3.

- ◀f
T&F 27:11. FFL ʻĀtama.

- ◀g
2 Kol. 11:14.

- ◀h
T&F 27:12.

- ◀i
FFL Kī ʻo e Lakanga Fakataulaʻeikí, Ngaahi.

- ◀21a
FK Pita Uitemā, ko e Lahí.

- ◀b
FFL Kepaleli.

- ◀c
FFL Lafieli.

- ◀d
FFL ʻĀngeló, Kau.

- ◀e
T&F 107:53–56.

- ◀f
FFL Kuongá.

- ◀g
ʻĪsaia 28:10.

- ◀h
FFL ʻAmanakí, ʻAmanaki Leleí.

- ◀22a
ʻĪsaia 49:13.

- ◀b
ʻĪsaia 7:14; ʻAlamā 5:50. FFL ʻImanuela.

- ◀c
FFL Huhuʻí.

- ◀d
ʻĪsaia 24:22; T&F 76:72–74.

- ◀23a
ʻĪsaia 44:23.

- ◀b
Luke 19:40.

- ◀c
Siope 38:7.

- ◀d
FFL Moʻui Taʻe-faʻa-maté.

- ◀e
FFL Moʻui Taʻengatá.

- ◀24a
FFL Hāʻele ʻAnga Ua Mai ʻa Sīsū Kalaisí.

- ◀b
Malakai 3:1–3.

- ◀c
3 Nīfai 24:2–3. FFL Māmaní—Ko hono fakamaʻa ʻo e māmaní.

- ◀d
Sāk. 13:9.

- ◀e
Teut. 10:8; T&F 13:1; 124:39.

- ◀f
T&F 84:31. FFL Foakí.

- ◀g
T&F 127:9. FFL Tohi Hohokó.

VAHE 129

Ko e ngaahi fakahinohino naʻe fai ʻe Siosefa Sāmita ko e Palōfitá, ʻi Nāvū, ʻi ʻIlinoisi, ʻi he ʻaho 9 Fēpueli 1843, ʻo fakahā mai ʻa e ngaahi kī mahuʻinga lahi ʻe tolu ʻa ia ʻe lava ʻo ʻiloʻi ai hono faikehekehe mo hono anga-totonu ʻo e kau ʻāngelo tauhí mo e ngaahi laumālié (History of the Church, 5:267).

1–3, ʻOku ʻi he langí ʻa e ngaahi sino toe tuʻu mo e ngaahi sino fakalaumālie fakatouʻosi; 4–9, ʻOku fakahā mai ʻa e ngaahi kī ʻa ia ʻe lava ʻo ʻiloʻi ai ʻa e kau talafekau mei he tafaʻaki ʻe taha ʻo e veilí.

1 ʻOku ʻi ai ʻa e faʻahinga kakai ʻe ua ʻi he [a]langí, ʻa ia ko ʻeni: Ko e kau [b]ʻĀngelo, ʻa ia ko e kakai [c]toe tuʻu, ʻoku nau maʻu ʻa e ngaahi sino ʻo e kakano mo e hui—

2 Hangē ko ʻení, naʻe pehē ʻe Sīsū: Ala mai kiate au, pea mou vakai, he ʻoku ʻikai [a]kakano mo hui ha laumālie, ʻo hangē ko ia ʻoku mou ʻiló ni ʻiate aú.

3 Ko hono uá: ko e ngaahi [a]laumālie ʻo e kau tangata [b]angatonu kuo fakahaohaoaʻí, ʻa kinautolu ʻa ia kuo teʻeki ai ke nau toe tuʻu, ka ʻoku nau maʻu ʻa e nāunau tatau.

4 ʻO ka haʻu ha talafekau ʻo ne pehē ʻokú ne maʻu ha pōpoaki mei he ʻOtuá, mafao atu ho nimá kiate ia pea kole ke mo lulululu mo ia.

5 Kapau ko e ʻāngelo ia, te ne fai pehē, pea te ke ongoʻi hono nimá.

6 Kapau ko e laumālie ia ʻo ha tangata angatonu kuo fakahaohaoaʻi te ne haʻu ʻi hono nāunaú; he ko e anga pē ʻe taha ia ʻokú ne lava ke hā mai aí—

7 Kole kiate ia ke mo lulululu, ka ʻe ʻikai te ne ngaue, koeʻuhí he ʻoku taʻehoa mo e founga ʻo e langí ki ha tangata angatonu ke ne fai kākā; ka te ne kei fakahā mai ai pē ʻa ʻene pōpoakí.

8 Kapau ko e [a]tēvolo ia ʻoku tatau mo e ʻāngelo ʻo e māmá, ʻo ka ke ka kole kiate ia ke mo lulululu, te ne mafao mai hono nimá kiate koe, pea ʻe ʻikai te ke ongoʻi ha meʻa; ko ia te ke lava ai ʻo ʻiloʻi ia.

9 Ko e ngaahi kī lalahi ʻeni ʻe tolu ʻa ia te ke lava ʻo ʻilo ai pe ʻoku tupu mei he ʻOtuá ha ngāue.

- ◀1a
FFL Langí.

- ◀b
FFL ʻĀngeló, Kau.

- ◀c
FFL Toetuʻú.

- ◀2a
Luke 24:39.

- ◀3a
FFL Laumālié.

- ◀b
Hepelū 12:23; T&F 76:69.

- ◀8a
2 Kol. 11:14; 2 Nīfai 9:9.

VAHE 130

Ko e ngaahi fakahinohino ʻeni naʻe fai ʻe Siosefa Sāmita ko e Palōfitá, ʻi Leimasi, ʻi ʻIlinoisi, ʻi he ʻaho 2 ʻEpeleli 1843 (History of the Church, 5:323–325).

1–3, ʻOku lava ke hā tonu mai ʻa e Tamaí mo e ʻAló ki he tangatá; 4–7, ʻOku nofo ʻa e kau ʻāngeló ʻi ha maama fakasilesitiale; 8–9, ʻE hoko ʻa e māmani fakasilesitialé ko ha fuʻu ʻŪlimi mo e Tūmemi lahi; 10–11, ʻOku foaki ha foʻi maka hinehina kiate kinautolu kotoa pē ʻoku nau hū ki he maama fakasilesitialé; 12–17, ʻOku ʻikai fakahā ki he Palōfitá ʻa e taimi ʻo e Hāʻele ʻAnga Uá; 18–19, Ko e poto ko ia ʻe maʻu ʻi he moʻui ko ʻení ʻe tuʻu ia mo kitautolu ʻi he Toetuʻú; 20–21, ʻOku maʻu ʻa e ngaahi tāpuaki kotoa pē ʻi he talangofua ki he fonó; 22–23, ʻOku maʻu ʻe he Tamaí mo e ʻAló ʻa e sino ʻo e kakano mo e hui.

1 ʻO ka [a]hā mai ʻa e Fakamoʻuí te tau mamata kiate ia ʻo hangē ko hono angá. Te tau vakai ko e [b]tangata ia ʻoku tatau mo kitautolu.

2 Pea ko e feohi fakakāinga ʻa ia ʻoku ʻiate kitautolu ʻi hení ʻe ʻiate kitautolu ia ʻi ai, ka ʻe ō fakataha ia mo e nāunau [a]taʻengatá, ʻa ia ko e nāunau ʻoku ʻikai ke tau fiefia ai ʻi he taimí ni.

3 Sioné 14:23—Ko e hā mai ʻa e [a]Tamaí mo e [b]ʻAló ʻi he veesi ko iá, ko ha [c]hā mai fakaesino ia; pea ko e fakakaukau ʻo pehē ʻoku [d]ʻafio ʻa e Tamaí mo e ʻAló ʻi he loto ʻo ha tangatá ko ha fakakaukau motuʻa fakaesiasi ia, pea ʻoku hala.

4 Ko e tali ki he fehuʻí—He ʻikai koā ʻoku ai ʻa e lau [a]taimi ʻa e ʻOtuá, mo e lau taimi ʻa e kau ʻāngeló, mo e lau taimi ʻa e kau palōfitá, mo e lau taimi ʻa e tangatá, ʻo fakatatau ki he maama ʻoku nau nofo aí?

5 Ko ʻeku tali ki aí, ʻIo. Ka ʻoku ʻikai ke ʻi ai ha kau [a]ʻāngelo ʻoku ngāue mai ki he maama ko ʻení ka ko kinautolu pē ʻoku nau kau pe kuo nau kau ki aí.

6 ʻOku ʻikai ke nofo ʻa e kau ʻāngeló ʻi ha palanite ʻo hangē ko e māmaní;

7 Ka ʻoku nau nofo ʻi he ʻao ʻo e ʻOtuá, ʻi ha kolope ʻoku hangē ko e [a]tahi sioʻata mo e [b]afi, ʻa ia ʻoku fakahā ai ʻa e ngaahi meʻa kotoa pē koeʻuhi ko honau nāunaú, ʻa e kuohilí, lolotongá, mo e kahaʻú, pea ʻoku nau ʻi he ʻao ʻo e ʻEikí maʻu ai pē.

8 Ko e potu ʻoku ʻafio ai ʻa e ʻOtuá ko ha fuʻu [a]ʻŪlimi mo e Tūmemi lahi.

9 Ko e [a]māmani ko ʻení, ʻi hono tuʻunga fakamāʻoniʻoniʻi mo taʻe-faʻa-maté, ʻe ngaohi ia ke hangē ko e kilisitala pea ʻe hoko ia ko ha ʻŪlimi mo e Tūmemi ki he kakai ʻoku nofo ʻi aí, ʻa ia ʻe fakahā ai kiate kinautolu ʻoku nofo aí, ʻa e ngaahi meʻa kotoa pē ʻoku kau ki ha puleʻanga māʻulalo ange, pe ngaahi puleʻanga kotoa pē ʻoku māʻulalo ange; pea ʻe ʻa Kalaisi ʻa e māmaní.

10 Pea ʻe hoko leva ʻa e maka hinehina ʻa ia ʻoku lau ki ai ʻi he Fakahā 2:17, ko ha ʻŪlimi mo e Tūmemi ki he tangata taki taha ʻokú ne maʻu ha maká, ʻa ia ʻe fakahā mai ai ʻa e ngaahi meʻa ʻoku kau ki ha faʻahinga puleʻanga māʻolunga ange;

11 Pea ʻoku foaki ha maka [a]hinehina kiate kinautolu kotoa pē ʻa ia ʻoku nau hū ki he puleʻanga fakasilesitialé, ʻa ia kuo tohi ai ha [b]hingoa foʻou, ʻa ia ʻoku ʻikai ke ʻiloʻi ʻe ha tangata ka ko ia pē ʻokú ne maʻu iá. Ko e hingoa foʻoú ko e foʻi lea fakaʻilongá ia.

12 ʻOku ou kikite ʻi he huafa ʻo e ʻEiki ko e ʻOtuá, ʻe hoko ʻa e kamataʻanga ʻo e ngaahi [a]faingataʻa ʻa ia ʻe tupunga ai ʻa e lilingi toto lahi ʻi he teʻeki ai ke hāʻele mai ʻa e Foha ʻo e Tangatá pea ʻe hoko ia ʻi [b]Kalolaina Saute.

13 ʻOku ngalingali ʻe tupu ia ʻi he fakakikihi ʻo kau ki he kau pōpulá. Naʻe fakahā ʻeni kiate au ʻe ha leʻo lolotonga ʻeku lotu fakamātoato ʻo kau ki he tefito ko iá, ʻi Tīsema 25, 1832.

14 Naʻá ku lotu fakamātoato ʻi ha ʻaho ʻe taha ke u ʻilo ʻa e taimi ʻo e [a]hāʻele mai ʻa e Foha ʻo e Tangatá, peá u fanongo ki ha leʻo ʻokú ne folofola ʻaki ʻeni:

15 ʻE Siosefa, ko hoku foha, kapau te ke moʻui ʻo aʻu ki he taʻu valungofulu mā nima ʻo ho motuʻá, te ke mamata ki he fofonga ʻo e Foha ʻo e Tangatá; ko ia tuku ke feʻunga pē ʻeni, pea ʻoua ʻe toe fakahohaʻa mai kiate au ʻi he meʻá ni.

16 Naʻe tuku pehē au, ʻo ʻikai te u lava ke fakapapauʻi pe ko e hāʻele mai ko ʻení ʻoku ʻuhinga ia ki he kamataʻanga ʻo e taʻu ʻe taha afé pe ki ha hāʻele mai ki muʻa, pe te u mate ʻo mamata pehē ki hono fofongá.

17 ʻOku ou tui ʻe ʻikai hoko ki muʻa ʻi he taimi ko iá ʻa e hāʻele mai ʻa e Foha ʻo e Tangatá.

18 ʻIlonga ha tefito ʻo e [a]potó ʻoku tau lava ʻo maʻu ʻi he moʻui ko ʻení, te tau toe tuʻu hake pē mo ia ʻi he [b]toetuʻú.

19 Pea kapau ʻe maʻu ʻe ha tokotaha ʻi heʻene [a]faivelengá mo e [b]talangofuá ha [c]ʻilo mo e poto lahi ange ʻi ha tokotaha kehe, te ne maʻu ha [d]tuʻunga māʻolunga lahi ange pehē ʻi he maama ka haʻú.

20 ʻOku ʻi ai ha [a]fono naʻe tuʻutuʻuni pau ʻi he langí [b]ki muʻa ʻi he teʻeki ai ke ʻai ʻa e ngaahi tuʻunga ʻo e māmaní, ʻa ia ʻoku makatuʻunga ki ai ʻa e ngaahi [c]tāpuaki kotoa pē—

21 Pea ʻo ka tau ka maʻu ha tāpuaki mei he ʻOtuá, ʻoku tupunga ia ʻi he talangofua ki he fono ʻa ia ʻoku makatuʻunga ia ki aí.

22 ʻOku maʻu ʻe he [a]Tamaí ʻa e [b]sino ʻo e kakano mo e hui ʻoku ongoʻingofua tatau mo e sino ʻo e tangatá; pehē foki mo e ʻAló; ka ʻoku ʻikai maʻu ʻe he [c]Laumālie Māʻoniʻoní ʻa e sino ʻo e kakano mo e hui, ka ko e tokotaha ia ko e Laumālié pē. Ka ne ʻikai ke pehē, ʻe ʻikai lava ʻe he Laumālie Māʻoniʻoní ke nofoʻia ʻa kitautolu.

23 ʻE lava ke maʻu ʻe ha tangata ʻa e [a]Laumālie Māʻoniʻoní, pea ʻe lava ʻo maliu hifo ia kiate ia, ka ʻe ʻikai nofo ia ʻiate ia maʻu ai pē.

- ◀1a
1 Sione 3:2; Molonai 7:48. FFL Hāʻele ʻAnga Ua Mai ʻa Sīsū Kalaisí.

- ◀b
Luke 24:36–40.

- ◀2a
FFL Nāunau Fakasilesitialé.

- ◀3a
FFL ʻOtuá—ʻOtua ko e Tamaí.

- ◀b
FFL ʻOtuá—ʻOtua ko e ʻAló.

- ◀c
T&F 93:1.

- ◀d
T&F 130:22. FFL ʻOtuá.

- ◀4a
2 Pita 3:8; ʻĒpa. 3:4–10; vakai foki ki he fakatātā fika 2, fakatātā 1, ʻi he tohi ʻa ʻĒpalahamé.

- ◀5a
FFL ʻĀngeló, Kau.

- ◀7a
Fakahā 4:6; 15:2.

- ◀b
ʻĪsaia 33:14; T&F 132:1–3.

- ◀8a
FFL ʻŪlimí mo e Tūmemí.

- ◀9a
T&F 77:1. FFL Māmaní—Ko e tuʻunga fakaʻosi ʻo e māmaní.

- ◀11a
Fakahā 2:17.

- ◀b
ʻĪsaia 62:2.

- ◀12a
T&F 38:29; 45:63.

- ◀b
T&F 87:1–5.

- ◀14a
FFL Hāʻele ʻAnga Ua Mai ʻa Sīsū Kalaisí.

- ◀18a
FFL ʻAtamai Potó.

- ◀b
FFL Toetuʻú.

- ◀19a
FFL Faivelengá.

- ◀b
FFL Talangofuá.

- ◀c
FFL ʻIló.

- ◀d
ʻAlamā 12:9–11.

- ◀20a
T&F 82:10.

- ◀b
FFL Moʻui ʻi he Maama Fakalaumālié.

- ◀c
Teut. 11:26–28; T&F 132:5. FFL Tāpuakí, Tāpuakiʻí, Tāpuekiná.

- ◀22a
FFL ʻOtuá.

- ◀b
Ngāue 17:29.

- ◀c
FFL Laumālie Māʻoniʻoní.

- ◀23a
FFL Meʻa-foaki ʻo e Laumālie Māʻoniʻoní.

VAHE 131

Ko e ngaahi akonaki naʻe fai ʻe Siosefa Sāmita ko e Palōfitá, ʻi Leimasi, ʻi ʻIlinoisi, ʻi he ʻaho 16 mo e 17 Mē 1843 (History of the Church, 5:392–393).

1–4, ʻOku mahuʻinga ʻa e mali fakasilesitialé ki hono maʻu ʻo e hakeakiʻi ʻi he langi taupotu tahá; 5–6, ʻOku fakamatalaʻi ʻa e anga hono fakamaʻu ʻo e tangatá ki he moʻui taʻengatá; 7–8, Ko e laumālié kotoa pē ko e meʻa ia.

1 ʻI he nāunau [a]fakasilesitialé ʻoku ʻi ai ʻa e ngaahi langi pe ngaahi tuʻunga ʻe tolu;

2 Pea ko e meʻa ʻe maʻu ai ʻa e tuʻunga [a]māʻolunga tahá, kuo pau ke kau ha tangata ʻi he angá ni ʻo e lakanga fakataulaʻeikí [ko e ʻuhinga ki he fuakava foʻou mo taʻengata ʻo e [b]malí];

3 Pea kapau ʻe ʻikai te ne kau ki ai, ʻe ʻikai te ne lava ke maʻu ia.

4 Te ne lava ʻo hū ki he tuʻunga ʻe tahá, ka ko e ngataʻanga ia ʻo hono puleʻangá; ʻe ʻikai te ne lava ʻo maʻu ha [a]tupulaki.

5 (Mē 17, 1843.) Ko e lea papau ange ʻo e [a]kikité ko hono ʻuhingá ko hono ʻiloʻi ʻe ha tangata kuo [b]fakamaʻu hake ia ki he [c]moʻui taʻengatá, ʻi he fakahā pea mo e laumālie ʻo e kikité, tuʻunga ʻi he mālohi ʻo e Lakanga Fakataulaʻeiki Toputapú.

6 ʻOku ʻikai lava ke [a]fakamoʻui ha tangata ʻi he [b]taʻeʻiló.

7 ʻOku ʻikai ke ʻi ai ha meʻa ʻe pehē ko ha meʻa ʻoku ʻikai ke ʻi ai ha meʻa. Ko e [a]laumālie hono kotoa pē ko e meʻa ia, ka ʻoku pelepelengesi ʻaupito pe haohaoa ia, pea ʻoku ʻikai lava ke sio ki ai ka ʻi he mata pē ʻoku [b]haohaoa ange;

8 ʻOku ʻikai te tau lava ʻo mamata ki ai; ka ʻo ka fakahaohaoaʻi hotau sinó te tau mamata ʻo ʻiloʻi ai ko e meʻa kotoa ia.

- ◀1a
T&F 76:70. FFL Nāunau Fakasilesitialé.

- ◀2a
T&F 132:5–21. FFL Hakeakiʻí.

- ◀b
FFL Malí—Fuakava foʻou mo taʻengata ʻo e malí.

- ◀4a
T&F 132:16–17.

- ◀5a
2 Pita 1:19. FFL Uí mo e Filí.

- ◀b
T&F 68:12; 88:4. FFL Fakamaʻú.

- ◀c
FFL Moʻui Taʻengatá.

- ◀6a
FFL Fakamoʻuí.

- ◀b
T&F 107:99–100.

- ◀7a
FFL Laumālié.

- ◀b
T&F 76:12; 97:16; Mōsese 1:11.

VAHE 132

Ko e fakahā naʻe fai mai ʻia Siosefa Sāmita ko e Palōfitá, ʻi Nāvū, ʻi ʻIlinoisi, naʻe tohi ʻi he ʻaho 12 Siulaí 1843, ʻa ia ʻoku kau ki he fuakava foʻou mo taʻengatá, ʻa ia ʻoku kau ai ʻa e tolonga ʻo taʻengata ʻa e fuakava ʻo e malí, kae ʻumaʻā foki ʻa e mali tokolahí (History of the Church, 5:501–507). Neongo naʻe tohi ʻa e fakahaá ʻi he 1843, ka ʻoku hā mei he ngaahi lekooti fakahisitōliá naʻe talu pē mei he 1831 hono ʻiloʻi ʻe he Palōfitá ʻa e ngaahi tokāteline mo e ngaahi tefitoʻi moʻoni ʻoku kau ʻi he fakahā ko ʻení.

1–6, ʻOku maʻu ʻa e hakeakiʻí ʻi he fuakava foʻou mo taʻengata ʻo e malí; 7–14, ʻOku fakahā mai ʻa e ngaahi tuʻutuʻuni mo e ngaahi tuʻunga ʻo e fuakava ko iá; 15–20, ʻE hanga ʻe he mali fakasilesitialé mo hano hokohoko atu ʻo e ʻiuniti fakafāmilí ʻo fakaʻatā ʻa e tangatá ke nau hoko ko e ngaahi ʻotua; 21–25, ʻOku fakatau atu ʻa e hala fāsiʻi mo lausiʻí ki he ngaahi moʻui taʻengatá; 26–27, ʻOku foaki mai ʻa e fono ʻoku kau ki he lohiakiʻi ʻo e Laumālie Māʻoniʻoní; 28–39, ʻOku fai mai ʻa e ngaahi talaʻofa ʻo e tupulaki taʻengata mo e hakeakiʻí ki he kau palōfita mo e Kau Māʻoniʻoni ʻi he ngaahi kuonga kotoa pē; 40–47, ʻOku foaki kia Siosefa Sāmita ʻa e mālohi ke ne fakamaʻu mo silaʻi ʻi he māmaní pea ʻi he langí; 48–50, ʻOku fakamaʻu hake ia ʻe he ʻEikí ki hono hakeakiʻí; 51–57, ʻOku naʻinaʻi kia ʻEma Sāmita ke ne faivelenga mo angatonu; 58–66, ʻOku fakahā mai ʻa e ngaahi fono ʻa ia ʻokú ne puleʻi ʻa e maʻu ʻo e ngaahi mali tokolahí.

1 Ko e moʻoni, ʻoku folofola peheni ʻe he ʻEikí kiate koe ʻa ʻeku tamaioʻeiki ko Siosefá, ko e meʻa ʻi hoʻo fehuʻi kiate au ke ʻilo pea mahino ʻa e meʻa, ʻa ia ko au, ko e ʻEikí, naʻá ku fakatonuhiaʻi ai ʻa ʻeku kau tamaioʻeiki ko ʻĒpalahamé, ʻAisaké, mo Sēkopé, kae ʻumaʻā foki ʻa Mōsese, Tēvita, mo Solomone, ko ʻeku kau tamaioʻeikí, ʻo kau ki he tefitoʻi moʻoni mo e tokāteline ʻo ʻenau maʻu ha ngaahi [a]uaifi mo e ngaahi sinifu tokolahi—

2 Vakai, pea ʻiloange, ko au ko e ʻEiki ko ho ʻOtuá, pea te u tali kiate koe ʻo kau ki he meʻá ni.

3 Ko ia, [a]teuteu ho lotó ke ke tali mo talangofua ki he ngaahi fakahinohino ʻa ia ʻoku ou ʻamanaki ke ʻoatu kiate koé; he ko kinautolu kotoa pē kuo fakahā ki ai ʻa e fono ko ʻení kuo pau ke nau talangofua ki ai.

4 He vakai, ʻoku ou fakahā kiate koe ha [a]fuakava foʻou mo taʻengata; pea kapau ʻe ʻikai te ke talangofua ki he fuakava ko iá, pea ʻokú ke [b]malaʻia; he ʻoku ʻikai lava ke [c]liʻaki ʻe ha tokotaha ʻa e fuakavá ni pea ngofua kiate ia ke hū ki hoku nāunaú.

5 He ko kinautolu kotoa pē ʻoku fie maʻu ha [a]tāpuaki mei hoku nimá, te nau tauhi ʻa e [b]fono ʻa ia naʻe fokotuʻu ki he tāpuaki ko iá, pea mo hono ngaahi tuʻunga ʻo iá, ʻo hangē ko ia naʻe fokotuʻu ʻi he teʻeki ai ke ʻai ʻa e tuʻunga ʻo e māmaní.

6 Pea ko e meʻa ki he fuakava foʻou mo [a]taʻengatá, naʻe fokotuʻu ia ki hono kakato ʻo hoku [b]nāunaú; pea ko ia ia te ne maʻu hano kakató kuo pau pea te ne tauhi ʻa e fonó, pe ʻe fakamalaʻiaʻi ia, ʻoku folofola ʻe he ʻEiki ko e ʻOtuá.

7 Pea ko e moʻoni ʻoku ou pehē kiate kimoutolu, ko e ngaahi [a]tuʻunga ʻeni ʻo e fono ko ʻení: Ko e ngaahi fuakava, ngaahi aleapau, ngaahi palōmesi, ngaahi fatongia, ngaahi [b]fakapapau, ngaahi lea fakapapau, ngaahi ngāue, ngaahi fetuʻutaki, ngaahi kautaha, pe ko e ngaahi ʻamanaki kotoa pē, ʻa ia ʻoku ʻikai ke fai mo fakahoko mo [c]fakamaʻu ia ʻaki ʻa e [d]Laumālie Māʻoniʻoni ʻo e talaʻofá, ʻo ia ʻa ia kuo paní, ki he nofo taimí pea mo e taʻengatá kotoa foki, pea ʻoku toputapu ʻaupito foki ia, ʻi he [e]fakahā mo e fekau ʻo fou atu ʻi heʻeku tokotaha kuo paní, ʻa ia kuó u fili ʻi māmani ke ne maʻu ʻa e mālohi ní (pea kuó u fili ʻa ʻeku tamaioʻeiki ko Siosefá ke ne maʻu ʻa e mālohí ni ʻi he ngaahi ʻaho fakaʻosí, pea ko e toko taha pē ʻi he māmani ʻi ha taimi ʻe taha ʻa ia ʻoku foaki ki ai ʻa e mālohí ni mo e ngaahi [f]kī ʻo e lakanga fakataulaʻeiki ko ʻení); ʻoku ʻikai ke ʻi ai hano ʻaonga, pe ivi, pe mālohi ʻi he toetuʻú pe hili ʻa e toetuʻu mei he maté koeʻuhí he ko e ngaahi aleapau kotoa pē ʻoku ʻikai fakahoko ʻi he founga ko ʻení ʻoku ngata ia ʻo ka mate ʻa e tangatá.

8 Vakai, ko hoku falé ko ha fale ia ʻo e maau, ʻoku folofola ʻe he ʻEiki ko e ʻOtuá, pea ʻoku ʻikai ko ha fale ʻo e moveuveu.

9 Te u tali koā ha [a]feilaulau, ʻoku folofola ʻe he ʻEikí, ʻa ia ʻoku ʻikai ke fai ʻi hoku hingoá?

10 Pe te u tali koā mei homou nimá ha meʻa kuo ʻikai te u [a]tuʻutuʻuni?

11 Pea te u tuʻutuʻuni koā kiate kimoutolu, ʻoku folofola ʻe he ʻEikí, kae ngata pē ʻi he fonó, ʻo hangē ko ʻeku [a]tuʻutuʻuni ʻe au mo ʻeku Tamaí kiate kimoutolu, ʻi he teʻeki ai ke ʻi ai ʻa e māmaní?

12 Ko au ko e ʻEikí ko ho ʻOtuá; pea ʻoku ou fai kiate koe ʻa e fekaú ni—ʻe ʻikai [a]haʻu ha tangata ki he Tamaí kae ʻiate au pē pe ʻi heʻeku leá, ʻa ia ko ʻeku fonó, ʻoku folofola ʻe he ʻEikí.

13 Pea ko e meʻa kotoa pē ʻa ia ʻoku ʻi he māmaní, neongo pē ko e tuʻutuʻuni ia ʻe he kau tangata, ʻe he ngaahi taloni, pe ngaahi pule fakapilinisi, pe ngaahi mālohi, pe ko e ngaahi meʻa ʻoku mahuʻinga, neongo pe ko e hā ia, ʻa ia ʻoku ʻikai fou ʻiate au pe ʻi heʻeku leá, ʻoku folofola ʻe he ʻEikí, ʻe holoki hifo ia ki lalo, pea ʻe ʻikai ke [a]tuʻu ia hili ʻa e mate ʻa e tangatá, ʻo hoko ia lolotonga pe ʻi he hili ʻa e toetuʻú, ʻoku folofola ʻe he ʻEiki ko homou ʻOtuá.

14 He ʻilonga ha ngaahi meʻa ʻoku tolongá ʻoku tupu ia ʻiate au; pea ʻilonga ʻa e ngaahi meʻa ʻoku ʻikai tupu ʻiate aú ʻe lulululuʻi mo fakaʻauha ia.

15 Ko ia, kapau ʻe [a]mali ha tangata mo hano uaifi ʻi he māmaní, pea ʻikai te ne mali mo ia ʻiate au pe ʻi heʻeku leá, peá ne fuakava mo ia ʻi he lolotonga ʻene kei ʻi he māmaní pea fuakava ʻa e fefiné mo ia, ʻe ʻikai mālohi ʻa ʻena fuakavá mo e malí ʻo ka na ka mate, pea ʻo ka na ka mamaʻo mei he māmaní; ko ia, ʻe ʻikai te na haʻisia ki ha fono ʻi heʻena mamaʻo mei he māmaní.

16 Ko ia, ʻo ka na ka mamaʻo mei he māmaní ʻoku ʻikai te na mali pe foaki ke [a]mali; ka ʻoku fili ʻa kinaua ko e ongo [b]ʻāngelo ʻi he langí, ʻa ia ko e kau ʻāngelo ko iá ko e kau tamaioʻeiki talafekau, ke ngāue maʻanautolu ʻoku feʻunga mo ha nāunau māʻolunga ʻo lahi ange, pea hulu ange ʻaupito mo taʻengata.

17 He naʻe ʻikai ke tauhi ʻe he kau ʻāngelo ko ʻení ʻa ʻeku fonó; ko ia, ʻoku ʻikai lava ke fakalahi kiate kinautolu, ka ʻoku nau nofo tāutaha mo toko taha pē, taʻe ʻi ai ha hakeakiʻi, ʻi honau anga kuo fakamoʻui ai kinautolú, ʻo aʻu ki hono kotoa ʻo e nofo taʻengatá; pea fai atu mei ai ʻoku ʻikai ko e ngaahi ʻotua, ka ko e kau ʻāngelo ʻa e ʻOtuá ʻo taʻengata pea taʻengata.

18 Pea ko e tahá, ko e moʻoni ʻoku ou pehē kiate kimoutolu, kapau ʻe mali ha tangata mo ha uaifi, peá ne fai ha fuakava mo ia ki he nofo taimí pea mo hono kotoa ʻo e nofo taʻengatá, kapau ʻoku ʻikai ke ʻiate au ʻa e fuakava ko iá pe ʻi heʻeku leá, ʻa ia ko ʻeku fonó, pea ʻoku ʻikai fakamaʻu ia ʻe he Laumālie Māʻoniʻoni ʻo e talaʻofá, ʻo fou ʻiate ia ʻa ia kuó u pani mo fili ki he mālohi ní, ʻoku ʻikai ke ʻaonga pe mālohi ia ʻo ka na ka mamaʻo mei he māmaní, koeʻuhí he ʻoku ʻikai ke fakatahaʻi ʻa kinaua ʻe au, ʻoku folofola ʻe he ʻEikí, pe ʻi heʻeku leá; ʻo ka na ka mamaʻo mei he māmaní ʻoku ʻikai lava ke tali ia ʻi ai, koeʻuhí he kuo vaheʻi ʻa e kau ʻāngeló mo e ngaahi ʻotua ʻi aí, ʻa ia ʻe ʻikai te na lava ʻo fakalaka atu ai; ko ia, ʻoku ʻikai te na lava ʻo maʻu ʻa hoku nāunaú; he ko hoku falé ko e fale ʻo e maau, ʻoku folofola ʻe he ʻEiki ko e ʻOtuá.

19 Pea ko e tahá, ko e moʻoni ʻoku ou pehē kiate kimoutolu, kapau ʻe mali ha tangata mo ha uaifi ʻi heʻeku leá, ʻa ia ko ʻeku fonó, pea ʻi he [a]fuakava foʻou mo taʻengatá, pea ʻoku [b]fakamaʻu ia kiate kinaua ʻe he Laumālie Māʻoniʻoni ʻo e [c]talaʻofá, ʻe ia ʻa ia kuo paní, ʻa ia kuó u fili ki he mālohi ko ʻení pea mo e ngaahi [d]kī ʻo e lakanga fakataulaʻeiki ko ʻení; pea ʻe pehē kiate kinaua—Te mo ʻalu atu ʻi he ʻuluaki toetuʻú; pea kapau ʻe hoko ia hili ʻa e ʻuluaki toetuʻú, ke ʻalu atu ʻi he toetuʻu hono hokó; ʻo maʻu ʻa e ngaahi [e]taloni, ngaahi puleʻanga, ngaahi pule fakapilinisi, mo e ngaahi mālohi, ngaahi pule, ko e ngaahi māʻolunga mo e ngaahi loloto kotoa pē—pea ʻe tohi leva ʻi he [f]Tohi ʻo e Moʻui ʻa e Lamí, ʻe ʻikai te ne fakapō ʻo lilingi ai ha toto taʻehalaia, pea kapau te mou nofo maʻu ʻi heʻeku fuakavá, ʻo ʻikai fai ha fakapō ʻa ia ʻe lilingi ai ha toto taʻehalaia, ʻe fai kiate kinaua ʻi he ngaahi meʻa kotoa pē ʻa ia kuo hilifaki kiate kinaua ʻe heʻeku tamaioʻeikí, ʻi he nofo taimí, pe fai atu ʻi hono kotoa ʻo e nofo taʻengatá; pe ʻe mālohi kakato ia ʻo ka na ka mamaʻo mei he māmaní; pea te na fakalaka atu ʻi he kau ʻāngeló, mo e ngaahi ʻotuá, ʻa ia kuo fokotuʻu ʻi aí, ʻo maʻu hona [g]hakeakiʻí mo e nāunau ʻi he ngaahi meʻa kotoa pē, ʻo hangē ko ia kuo fakamaʻu ki hona ʻulú, ʻa ia ko e nāunau ko ha kakato ia pea ko ha hokohoko atu ai pē ia ʻo e ngaahi hako ʻo taʻengata pea taʻengata.

20 Pea te na hoko leva ko e ongo ʻotua, koeʻuhí he ʻoku ʻikai ke ʻi ai hana ngataʻanga; ko ia te na ʻi ai mei he taʻengata ki he taʻengata, koeʻuhí he ʻokú na hokohoko atu ai pē; te na māʻolunga ange leva ʻi he ngaahi meʻa kotoa pē, he ʻoku moʻulaloa kiate kinaua ʻa e ngaahi meʻa kotoa pē. Pea te na hoko leva ko e ongo [a]ʻotua, koeʻuhí ʻokú na maʻu ʻa e mālohi [b]kotoa pē, pea kuo moʻulaloa ʻa e kau ʻāngeló kiate kinaua.

21 Ko e moʻoni, ko e moʻoni, ʻoku ou pehē kiate kimoutolu, kapau ʻe ʻikai te mou tauhi ʻeku [a]fonó ʻe ʻikai te mou lava ʻo maʻu ʻa e nāunau ko ʻení.

22 He ʻoku [a]fāsiʻi ʻa e matapaá, pea lausiʻi ʻa e [b]hala ʻa ia ʻoku fakatau ki he hakeakiʻí mo e hokohoko atu ʻo e ngaahi [c]moʻuí, pea ko e tokosiʻi pē te nau ʻiloʻi iá, koeʻuhí he ʻoku ʻikai te mou tali au ʻi he māmaní pea ʻoku ʻikai foki te mou ʻiloʻi au.

23 Ka ʻo kapau te mou tali au ʻi he māmaní, te mou toki ʻiloʻi leva au, pea te mou maʻu homou hakeakiʻí; koeʻuhí he ko e [a]potu ʻoku ou ʻi aí te mou ʻi ai foki.

24 Ko ʻeni ʻa e ngaahi [a]moʻui taʻengatá—ke ʻiloʻi ʻa e ʻOtua poto mo moʻoni pē tahá, mo Sīsū Kalaisi ʻa ia naʻá ne [b]fekauʻí. Ko au ia. Ko ia, ke mou tali ʻa ʻeku fonó.

25 ʻOku [a]fālahi ʻa e matapaá, pea laulahi ʻa e hala ʻa ia ʻoku fakatau ki he ngaahi [b]maté; pea ʻoku ʻi ai ʻa e tokolahi ʻoku nau fou ai, koeʻuhí he ʻoku ʻikai te nau [c]tali au, pea ʻoku ʻikai foki te nau tauhi ʻa ʻeku fonó.

26 Ko e moʻoni, ko e moʻoni, ʻoku ou pehē kiate kimoutolu, kapau ʻe mali ha tangata mo ha uaifi ʻo fakatatau ki heʻeku leá, pea ʻoku fakamaʻu ʻa kinaua ʻe he [a]Laumālie Māʻoniʻoni ʻo e talaʻofá, ʻo fakatatau ki heʻeku tuʻutuʻuní, pea fai ʻe he tangatá pe fefiné ha angahala pe maumauʻi ʻa e fuakava foʻou mo taʻengatá neongo pe ko e hā, pea mo e ngaahi faʻahinga taukae kehekehe kotoa pē, pea kapau ʻe ʻikai te na [b]fai ha fakapō ʻa ia te na lilingi ai ʻa e toto taʻehalaiá, te na kei ʻalu atu pē ʻi he ʻuluaki toetuʻú, pea hū atu ki hona hakeakiʻí; ka ʻe fakaʻauha ʻa kinaua ʻi he kakanó, pea ʻe [c]tukuange ʻa kinaua ki he ngaahi fakatanga ʻa [d]Sētané ʻo aʻu ki he ʻaho ʻo e huhuʻí, ʻoku folofola ʻe he ʻEiki ko e ʻOtuá.

27 Ko e [a]lea taukae ki he Laumālie Māʻoniʻoní, ʻa ia ʻe [b]ʻikai fakamolemoleʻi ʻi he māmaní pe ʻo ka mamaʻo mei he māmaní, ko hoʻomou fai ha fakapō ʻa ia ʻoku mou lilingi ai ha toto taʻehalaia, ʻo loto ki heʻeku maté, hili hoʻomou tali ʻa ʻeku fuakava foʻou mo taʻengatá, ʻoku folofola ʻe he ʻEiki ko e ʻOtuá; pea ko ia ia ʻe ʻikai te ne tauhi ʻa e fono ko ʻení ʻe ʻikai te ne teitei lava ʻo hū ki hoku nāunaú, ka te ne [c]malaʻia, ʻoku folofola ʻe he ʻEikí.

28 Ko au ko e ʻEiki ko ho ʻOtuá, pea te u foaki kiate koe ʻa e fono ʻo hoku Lakanga Fakataulaʻeiki Toputapú, ʻo hangē ko ia naʻe tuʻutuʻuni ʻe au pea mo ʻeku Tamaí ʻi he teʻeki ai ke ʻi ai ʻa e māmani.

29 Naʻe maʻu ʻe [a]ʻĒpalahame ʻa e ngaahi meʻa kotoa pē naʻá ne maʻú ʻi he fakahā pea mo e fekau, ʻi heʻeku leá, ʻoku folofola ʻe he ʻEikí, pea kuó ne hū atu ki hono hakeakiʻí ʻo ne nofo hifo ʻi hono taloní.

30 Naʻe maʻu ʻe ʻĒpalahame ʻa e ngaahi [a]talaʻofa ʻo kau ki hono hakó, pea mo e fua ʻo hono [b]manavá—ʻa ia ko hono manavá kuó ke tupu mei aí, ʻa ia, ko ʻeku tamaioʻeiki ko Siosefá—ʻa ia naʻe pau ke hokohoko atu ai pē ʻi heʻenau kei lolotonga nofo ʻi he māmaní; pea ko e meʻa kia ʻĒpalahame mo hono hakó, te nau kei hokohoko atu ai pē ʻi he hili ʻa e māmaní; te nau kei hokohoko atu ai pē ʻi he māmaní pe ʻi he hili ʻa e māmaní ʻo taʻefaʻalaua ʻo hangē ko e ngaahi [c]fetuʻú; pe, kapau te mou faʻa lau ʻa e ʻoneʻone ʻo e matātahí ʻe ʻikai te mou lava ʻo lau hono lahí.

31 ʻOku ʻamoutolu foki ʻa e talaʻofá ni, koeʻuhí he ko hoʻomou tupu meia [a]ʻĒpalahame, pea naʻe fai ʻa e talaʻofá kia ʻĒpalahame; pea ʻoku fou ʻi he fonó ni ʻa e hokohoko atu ai pē ʻo e ngaahi ngāue ʻa ʻeku Tamaí, ʻa ia ʻokú ne fakaongoongoleleiʻi ai ia ʻe ia.

32 Ko ia, ke mou ʻalu, ʻo fai ʻa e ngaahi [a]ngāue ʻa ʻĒpalahamé; ke mou kau ki heʻeku fonó pea ʻe fakamoʻui ai ʻa kimoutolu.

33 Ka ʻo kapau ʻe ʻikai te mou kau ki heʻeku fonó ʻe ʻikai te mou lava ke maʻu ʻa e talaʻofa ʻa ʻeku Tamaí, ʻa ia naʻá ne fai kia ʻĒpalahamé.

34 Naʻe [a]fekau ʻe he ʻOtuá kia ʻĒpalahame, pea naʻe foaki ʻe [b]Sela ʻa [c]Hekaʻā kia ʻĒpalahame ke hoko ko hono uaifi. Pea ko e hā ʻa e ʻuhinga naʻá ne fai ai iá? Koeʻuhí he ko e fonó ia; pea naʻe tupu meia Hekaʻā ʻa e kakai tokolahi. Ko ia, naʻe fakahoko ʻe he meʻá ni ʻa e ngaahi talaʻofá, fakataha mo ha ngaahi meʻa kehe.

35 Ko ia, naʻe halaia koā ʻa ʻĒpalahame? Ko e moʻoni ʻoku ou pehē kite kimoutolu, Naʻe ʻikai; he ko au, ko e ʻEikí, naʻá ku [a]fekau ia.

36 Naʻe [a]fekau ʻa ʻĒpalahame ke feilaulau ʻaki ʻa hono foha ko [b]ʻAisaké; ka neongo iá, kuo tohi ʻo pehē: ʻOua naʻá ke [c]fakapō. Neongo iá naʻe ʻikai ke fakafisi ʻa ʻĒpalahame, pea naʻe lau ia kiate ia ko e [d]māʻoniʻoni.

37 Naʻe maʻu ʻe ʻĒpalahame ʻa e ngaahi [a]sinifu, pea naʻa nau fānauʻi kiate ia ha fānau; pea naʻe lau ia kiate ia ko e māʻoniʻoni, koeʻuhí naʻe foaki ʻa kinautolu kiate ia, pea naʻá ne nofo maʻu ʻi heʻeku fonó; kae ʻumaʻā foki naʻe ʻikai fai ʻe ʻAisake mo [b]Sēkope ha meʻa kehe ka ko ia pē ʻa ia naʻe fekau kiate kinauá; pea koeʻuhi ko e ʻikai te nau fai ha toe meʻa kehe ka ko ia pē naʻe fekau kiate kinautolú, ko ia kuó nau hū atu ai ki honau [c]hakeakiʻi, ʻo fakatatau ki he ngaahi talaʻofá, ʻo nau nofo ʻi he ngaahi taloni, pea ʻoku ʻikai ko e kau ʻāngelo ʻa kinautolu ka ko e ngaahi ʻotua.

38 Naʻe maʻu foki ʻe [a]Tēvita ha ngaahi mali mo e ngaahi sinifu [b]tokolahi, kae ʻumaʻā foki mo Solomone mo Mōsese, ko ʻeku ongo tamaioʻeiki, ʻo hangē foki ko e tokolahi kehe ʻo ʻeku kau tamaioʻeikí, talu mei he kamataʻanga ʻo e fakatupú ʻo aʻu mai ki he taimí ni; pea naʻe ʻikai te nau fai angahala ʻi ha meʻa ka ʻi he ngaahi meʻa pē ʻa ia naʻe ʻikai te nau maʻu meiate aú.

39 Naʻe [a]foaki ʻa e ngaahi mali mo e ngaahi sinifu ʻo Tēvitá kiate ia meiate au, ʻi he nima ʻo Nētane, ko ʻeku tamaioʻeikí, pea mo e niʻihi kehe ʻo e kau palōfita ʻa ia naʻa nau maʻu ʻa e ngaahi [b]kī ʻo e mālohí ni; pea naʻe ʻikai te ne fai angahala kiate au ʻi ha meʻa ʻe taha ʻi he ngaahi meʻá ni tuku kehe ʻi he meʻa naʻe kau kia [c]ʻUlia mo hono uaifí; pea, ko ia, kuó ne tō ai mei hono hakeakiʻí, ʻo maʻu hono tufakangá; pea ʻe ʻikai te ne maʻu ʻa kinautolu ʻo ka ne ka mamaʻo mei he māmaní, he naʻá ku [d]foaki ʻa kinautolu ki ha tokotaha kehe, ʻoku folofola ʻe he ʻEikí.

40 Ko au ko e ʻEiki ko ho ʻOtuá, pea naʻá ku ʻoatu kiate koe, ʻa ʻeku tamaioʻeiki ko Siosefá, ha tuʻutuʻuni, pea [a]fakafoki mai ʻa e ngaahi meʻa kotoa pē. Kole ha meʻa pē ʻa ia ʻoku ke loto ki aí, pea ʻe foaki ia kiate koe ʻo fakatatau ki heʻeku leá.

41 Pea ko e meʻa ʻi hoʻo fehuʻi ʻo kau ki he tonó, ko e moʻoni, ko e moʻoni, ʻoku ou pehē kiate koe, kapau ʻe maʻu ʻe ha tangata ha uaifi ʻi he fuakava foʻou mo taʻengatá, pea kapau te ne nonofo mo ha tangata kehe, pea kuo ʻikai teu tuʻutuʻuni ia kiate ia ʻi he pani toputapú, kuó ne tono tangata ai pea ʻe fakaʻauha ia.

42 Kapau ʻoku ʻikai te ne kau ʻi he fuakava foʻou mo taʻengatá, peá ne nonofo mo ha tangata kehe, kuó ne [a]tono tangata ai.

43 Pea kapau ʻe nonofo hono husepānití mo ha fefine kehe, pea naʻá ne haʻisia ʻi ha [a]fuakava, kuó ne maumauʻi ai ʻene fuakavá pea kuó ne tono fefine.

44 Pea ʻo kapau naʻe ʻikai te ne tono tangata, ka ʻokú ne taʻehalaia pea kuo ʻikai te ne maumauʻi ʻene fuakavá, pea ʻokú ne ʻiloʻi ia, peá u fakahā ia kiate koe, ʻa ʻeku tamaioʻeiki ko Siosefá, te ke maʻu leva ʻa e mālohi, ʻi he mālohi ʻo ʻeku Lakanga Fakataulaʻeiki Māʻoniʻoní, ke ke ʻave ia ʻo foaki kiate ia ʻa ia kuo ʻikai te ne tono fefine ka kuó ne [a]faitotonú; koeʻuhí ʻe fokotuʻu ia ko e pule ki he tokolahi.

45 He kuó u foaki kiate koe ʻa e ngaahi [a]kī mo e mālohi ʻo e lakanga fakataulaʻeikí, ʻa ia kuó u [b]fakafoki mai ai ʻa e ngaahi meʻa kotoa pē, peá u fakahā kiate koe ʻa e ngaahi meʻa kotoa pē ʻi hono taimi totonu.

46 Pea ko e moʻoni, ko e moʻoni, ʻoku ou pehē kiate koe, ʻilonga ha meʻa te ke [a]fakamaʻu ʻi he māmaní, ʻe fakamaʻu ia ʻi he langí; pea ʻilonga ha meʻa te ke nonoʻo ʻi he māmaní, ʻi hoku hingoá pea ʻi heʻeku leá, ʻoku folofola ʻe he ʻEikí, ʻe nonoʻo ia ʻo taʻengata ʻi he langí; pea ko ia ia ʻa ia te ke [b]fakamolemoleʻi ʻene ngaahi angahalá ʻi he māmaní ʻe fakamolemoleʻi ia ʻo taʻengata ʻi he langí; pea ko ia ia te ke tuku ai pē ʻene ngaahi angahalá ʻi he māmaní ʻe tuku ai pē ia ʻi he langí.

47 Pea ko e tahá, ko e moʻoni ʻoku ou pehē, ʻilonga ia te ke tāpuakiʻí te u tāpuakiʻi ia, pea ʻilonga ia te ke fakamalaʻiaʻí te u [a]fakamalaʻiaʻi ia, ʻoku folofola ʻe he ʻEikí; he ko au, ko e ʻEikí, ko ho ʻOtuá au.

48 Pea ko e tahá, ko e moʻoni ʻoku ou pehē kiate koe, ʻa ʻeku tamaioʻeiki ko Siosefá, ʻilonga ha meʻa te ke foaki ʻi he māmaní, pea ʻilonga ia ʻokú ke foaki ki ai ha toko taha ʻi he māmaní, ʻi heʻeku leá pea fakatatau ki heʻeku fonó, ʻe ʻaʻahi ki ai ʻaki ʻa e ngaahi tāpuaki kae ʻikai ko e ngaahi malaʻia, pea ʻaki hoku mālohí, ʻoku folofola ʻe he ʻEikí, pea ʻe ʻikai fakahalaiaʻi ia ʻi he māmaní pea ʻi he langí.

49 He ko au ko e ʻEiki ko ho ʻOtuá, pea te u ʻiate koe ʻo aʻu ki he [a]ngataʻanga ʻo e māmaní, pea mo hono kotoa ʻo e taʻengatá; he ko e moʻoni ʻoku ou [b]fakamaʻu kiate koe ʻa ho [c]hakeakiʻí, pea teuteu ha taloni moʻou ʻi he puleʻanga ʻo ʻeku Tamaí, fakataha mo ʻĒpalahame ko hoʻo [d]tamaí.

50 Vakai, kuó u mamata ki hoʻo ngaahi [a]feilaulaú, pea te u fakamolemoleʻi ʻa hoʻo ngaahi angahala kotoa pē; kuó u mamata ki hoʻo ngaahi feilaulau ʻi he talangofua ki he meʻa ʻa ia kuó u fakahā kiate koé. Ko ia, ke ke ʻalu, pea ʻoku ou tofa ha hala ke ke hao ai, ʻo hangē ko ʻeku [b]tali ʻa e feilaulau ʻaki ʻe ʻĒpalahame ʻa hono foha ko ʻAisaké.

51 Ko e moʻoni, ʻoku ou pehē kiate koe: ʻOku ou fai ha fekau ki heʻeku kaunanga ko ʻEma Sāmita, ko ho uaifí, ʻa ia kuó u foaki kiate koé, ke ne taʻofi ia pea ʻoua te ne maʻu ʻa e meʻa ʻa ia naʻá ku fekau kiate koe ke ke ʻoange kiate iá; he naʻá ku fai ia, ʻoku folofola ʻe he ʻEikí, ke siviʻi ʻa kimoutolu kotoa pē, ʻo hangē ko ʻeku fai kia ʻĒpalahamé, pea ke u ʻekeʻi ha foaki mei ho nimá, ʻi he fuakava mo e feilaulau.

52 Pea tuku ʻa ʻeku kaunanga ko [a]ʻEma Sāmitá, ke ne tali ʻa kinautolu kotoa pē kuo foaki ki heʻeku tamaioʻeiki ko Siosefá, pea ʻoku nau angamaʻa mo maʻa ʻi hoku ʻaó; pea ko kinautolu ʻoku ʻikai ke maʻa, pea kuo nau pehē naʻa nau maʻá, ʻe fakaʻauha ʻa kinautolu, ʻoku folofola ʻe he ʻEiki ko e ʻOtuá.

53 He ko au ko e ʻEiki ko ho ʻOtuá, pea te ke talangofua ki hoku leʻó; pea ʻoku ou tuku ki heʻeku tamaioʻeiki ko Siosefá ke fokotuʻu ia ko e pule ki he ngaahi meʻa lahi; he kuó ne [a]faivelenga ʻi ha ngaahi meʻa siʻi, pea ʻe fai atu mei heni te u fakamālohia ia.

54 Pea ʻoku ou fekau ki heʻeku kaunanga ko ʻEma Sāmitá, ke ne nofo maʻu pea pīkitai ki heʻeku tamaioʻeiki ko Siosefá, kae ʻikai ki ha tokotaha kehe. Ka ʻo kapau ʻe ʻikai te ne tauhi maʻu ʻa e fekaú ni, ʻe fakaʻauha ia, ʻoku folofola ʻe he ʻEikí; he ko e ʻEiki ko ho ʻOtuá au, pea te u fakaʻauha ia ʻo kapau ʻe ʻikai te ne nofo maʻu ʻi heʻeku fonó.

55 Ka ʻo kapau ʻe ʻikai te ne tauhi ʻa e fekaú ni, ʻe fai leva ʻe heʻeku tamaioʻeiki ko Siosefá ʻa e ngaahi meʻa kotoa pē maʻana, ʻo hangē ko ʻene leá; pea te u tāpuakiʻi ia mo fakatokolahi ia pea foaki kiate ia ʻo liunga [a]teau ʻi he māmaní, ʻi he ngaahi tamai, mo e ngaahi faʻē, ngaahi tokoua, mo e ngaahi tuofāfine, ngaahi fale mo e ngaahi konga kelekele, ngaahi uaifi mo e fānau, mo e ngaahi kalauni ʻo e ngaahi [b]moʻui taʻengata ʻi he ngaahi maama taʻengatá.

56 Pea ko e tahá, ko e moʻoni ʻoku ou pehē, tuku ke [a]fakamolemoleʻi ʻe heʻeku kaunangá ʻa ʻeku tamaioʻeiki ko Siosefá koeʻuhi ko ʻene ngaahi fai halá; pea ʻe toki fakamolemoleʻi ia koeʻuhi ko ʻene ngaahi fai hala, ʻa ia kuó ne fai hala ai kiate aú; pea ko au, ko e ʻEiki ko ho ʻOtuá, te u tāpuakiʻi ia mo fakatokolahi ia, pea ngaohi hono lotó ke fiefia.

57 Pea ko e tahá, ʻoku ou pehē, ke ʻoua naʻa tukuange ʻe heʻeku tamaioʻeiki ko Siosefá ʻa ʻene ngaahi koloá mei hono nimá, telia naʻa haʻu ha fili ʻo fakaʻauha ia; he ʻoku [a]feinga ʻa Sētane ke fakaʻauha; he ko au ko e ʻEiki ko ho ʻOtuá, pea ko ʻeku tamaioʻeiki ia; pea vakai pea ʻiloange, ʻoku ou ʻiate ia, ʻo hangē ko ʻeku ʻia ʻĒpalahame, ko hoʻo tamaí, ʻio ʻo aʻu ki hono [b]hakeakiʻí mo e nāunaú.

58 Ko ʻeni, ko e meʻa ki he fono ʻo e [a]lakanga fakataulaʻeikí, ʻoku ʻi ai ʻa e ngaahi meʻa lahi ʻoku kau ki ai.

59 Ko e moʻoni, kapau ʻe ui ha tangata ʻe heʻeku Tamaí, ʻo hangē ko [a]ʻĒloné, ʻi hoku leʻo pē ʻoʻokú, pea ʻi he leʻo ʻo ia ʻa ia naʻá ne fekauʻi aú, pea kuó u tāpuakiʻi ʻaki ia ʻa e ngaahi [b]kī ʻo e mālohi ʻo e lakanga fakataulaʻeiki ní, kapau te ne fai ha meʻa ʻi hoku hingoá, pea fakatatau ki heʻeku fonó pea ki heʻeku leá, ʻe ʻikai te ne fai hala ai, pea te u fakatonuhiaʻi ia.

60 Ko ia, tuku ke ʻoua naʻa ʻi ai ha taha te ne lauʻi ʻa ʻeku tamaioʻeiki ko Siosefá; he te u fakatonuhiaʻi ia; he te ne fai ʻa e feilaulau ʻa ia ʻoku ou fie maʻu mei hono nimá koeʻuhi ko ʻene ngaahi maumau-fonó, ʻoku folofola ʻe he ʻEiki ko homou ʻOtuá.

61 Pea ko e tahá, ko e meʻa ki he fono ʻo e lakanga fakataulaʻeikí—kapau ʻe mali ha tangata mo ha [a]tāupoʻou, pea loto ke mali mo ha [b]taha kehe, pea loto ki ai ʻa e ʻuluakí, pea kapau te ne mali mo hono uá, pea ko e ongo tāupoʻou ʻa kinaua, pea kuo ʻikai te na fuakava mo ha toe tangata kehe, ʻokú ne tonuhia leva; ʻoku ʻikai te ne lava ke tono fefine ai, he kuo foaki ʻa kinaua kiate ia; he ʻoku ʻikai te ne lava ʻo tono fefine mo ia ʻa ia ʻoku ʻaʻana ʻo ʻikai ʻa ha taha kehé.

62 Pea kapau ʻe foaki kiate ia ʻa e kau tāupoʻou ʻe toko hongofulu ʻi he fonó ni, ʻoku ʻikai te ne lava ke tono fefine ai, he ʻoku ʻaʻana ʻa kinautolu, pea kuo foaki ʻa kinautolu kiate ia; ko ia ʻokú ne tonuhia.

63 Ka ʻo kapau ʻe ʻi ai ha toko taha pe ko ha taha pē ʻi he kau tāupoʻou ʻe toko hongofulú, ʻi he hili ʻene mali mo iá, ne nofo ia mo ha tangata, kuó ne tono tangata, pea ʻe fakaʻauha ia; he kuo foaki ʻa kinautolu kiate iá ke [a]fakatokolahi mo fakakakai ʻa e māmaní, ʻo fakatatau ki heʻeku fekaú, pea ke fakahoko ʻa e talaʻofa ʻa ia naʻe fai ʻe heʻeku Tamaí ʻi he teʻeki ai ke ʻai ʻa e tuʻunga ʻo e māmaní, pea ki honau hakeakiʻi ʻi he ngaahi maama taʻengatá, koeʻuhí ke nau fanauʻi ʻa e ngaahi laumālie ʻo e tangatá; he ʻoku hoko atu ai pē ʻi he meʻá ni ʻa e [b]ngāue ʻa ʻeku Tamaí, koeʻuhí ke fakalāngilangiʻi ia.

64 Pea ko e tahá, ko e moʻoni, ko e moʻoni, ʻoku ou pehē kiate kimoutolu, kapau ʻe maʻu ha uaifi ʻe ha tangata, ʻa ia ʻoku ʻiate ia ʻa e ngaahi kī ʻo e mālohí ni, peá ne akoʻi kiate ia ʻa e fono ʻo hoku lakanga fakataulaʻeikí, ʻo fekauʻaki mo e ngaahi meʻá ni, ʻoku totonu leva ke ne tui mo tauhi kiate ia, pe ʻe fakaʻauha ia, ʻoku folofola ʻe he ʻEiki ko homou ʻOtuá; he te u fakaʻauha ia; he te u fakalāngilangiʻi ʻa hoku hingoá ʻiate kinautolu kotoa pē ʻoku tali mo nofo maʻu ʻi heʻeku fonó.

65 Ko ia, ʻe ngofua ʻiate au ke ne maʻu ʻa e ngaahi meʻa kotoa pē ʻa ia ko au ko e ʻEiki ko hono ʻOtuá, te u foaki kiate iá, koeʻuhí ko ha ʻikai tali ʻe he fefiné ʻa e fonó ni, koeʻuhi naʻe ʻikai ke tui mo tauhi kiate ia ʻo fakatatau ki heʻeku leá; pea ʻe hoko leva ʻa e fefiné ko e maumau-fono; pea ʻoku ʻataʻatā ʻa e tangatá mei he fono ʻo Selá, ʻa ia naʻe tauhi kia ʻĒpalahame ʻo fakatatau ki he fonó ʻi heʻeku fekau kia ʻĒpalahame ke maʻu ʻa Hekaʻā ko hono uaifí.

66 Pea ko ʻeni, ko e meʻa ki he fonó ni, ko e moʻoni, ko e moʻoni, ʻoku ou pehē kiate kimoutolu, te u fakahā mo ha ngaahi meʻa kehe kiate kimoutolu ʻamuí ni; ko ia, tuku ke feʻunga ʻeni ʻi he taimí ni. Vakai, ko au ko e ʻAlifá mo e ʻŌmeká. ʻĒmeni.

- ◀1a
T&F 132:34, 37–39. FFL Malí—Ko e mali tokolahí.

- ◀3a
T&F 29:8; 58:6; 78:7.

- ◀4a
FFL Fuakavá.

- ◀b
FFL Malaʻiá.

- ◀c
T&F 131:1–4.

- ◀5a
T&F 130:20–21.

- ◀b
FFL Fonó.

- ◀6a
T&F 66:2. FFL Fuakava Foʻou mo Taʻengatá.

- ◀b
T&F 76:70, 92–96. FFL Nāunau Fakasilesitialé.

- ◀7a
T&F 88:38–39.

- ◀b
FFL Fakapapaú.

- ◀c
FFL Fakamaʻú.

- ◀d
FFL Laumālie Māʻoniʻoni ʻo e Talaʻofá.

- ◀e
FFL Fakahaá.

- ◀f
FFL Kī ʻo e Lakanga Fakataulaʻeikí, Ngaahi.

- ◀9a
Molonai 7:5–6. FFL Feilaulaú.

- ◀10a
Lev. 22:20–25; Mōsese 5:19–23.

- ◀11a
T&F 132:5.

- ◀12a
Sione 14:6.

- ◀13a
3 Nīfai 27:10–11.

- ◀15a
FFL Malí.

- ◀16a
Mātiu 22:23–33; Maʻake 12:18–25; Luke 20:27–36.

- ◀b
FFL ʻĀngeló, Kau.

- ◀19a
FFL Malí—Fuakava foʻou mo taʻengata ʻo e malí.

- ◀b
FFL Fakamaʻú.

- ◀c
T&F 76:52–53; 88:3–4.

- ◀d
FFL Kī ʻo e Lakanga Fakataulaʻeikí, Ngaahi.

- ◀e
ʻEke. 19:5–6; Fakahā 5:10; 20:6; T&F 76:56; 78:15, 18.

- ◀f
FFL Tohi ʻo e Moʻuí.

- ◀g
FFL Hakeakiʻí.

- ◀20a
Mātiu 25:21; T&F 29:12–13; 132:37. FFL Tangatá—Ko e tangatá, ʻokú ne ʻi he tuʻunga ke ne lava ʻo hoko ʻo hangē ko e Tamai Fakahēvaní.

- ◀b
T&F 50:26–29; 76:94–95; 84:35–39.

- ◀21a
FFL Fonó.

- ◀22a
Luke 13:24; 2 Nīfai 33:9; Hilam. 3:29–30.

- ◀b
Mātiu 7:13–14, 23; 2 Nīfai 9:41; 31:17–21.

- ◀c
T&F 132:30–31.

- ◀23a
Sione 14:2–3.

- ◀24a
Sione 17:3. FFL Moʻui Taʻengatá.

- ◀b
Sione 3:16–17; T&F 49:5.

- ◀25a
Mātiu 7:13–14; 3 Nīfai 14:13–15.

- ◀b
FFL Mate Fakalaumālié.

- ◀c
Sione 5:43.

- ◀26a
FFL Laumālie Māʻoniʻoni ʻo e Talaʻofá.

- ◀b
ʻAlamā 39:5–6.

- ◀c
T&F 82:21; 104:9–10.

- ◀d
FFL Tēvolo.

- ◀27a
FFL Angahala ʻoku ʻIkai Fakamolemoleá; Taukaé (ki he ʻOtuá).

- ◀b
Mātiu 12:31–32; Hepelū 6:4–6; T&F 76:31–35. FFL Foha ʻo e Malaʻiá, Ngaahi.

- ◀c
FFL Malaʻiá.

- ◀29a
FFL ʻĒpalahame.

- ◀30a
Sēnesi 12:1–3; 13:16. FFL Fuakava Faka-ʻĒpalahamé; ʻĒpalahame—Ko e hako ʻo ʻĒpalahamé.

- ◀b
2 Nīfai 3:6–16.

- ◀c
Sēnesi 15:5; 22:17.

- ◀31a
T&F 86:8–11; 110:12.

- ◀32a
Sione 8:39; ʻAlamā 5:22–24.

- ◀34a
Sēnesi 16:1–3.

- ◀b
FFL Sela.

- ◀c
Sēnesi 25:12–18. FFL Hekaʻā.

- ◀35a
Sēkope 2:24–30.

- ◀36a
Sēnesi 22:2–12.

- ◀b
FFL ʻAisake.

- ◀c
ʻEke. 20:13.

- ◀d
Sēkope 4:5. FFL Māʻoniʻoní.

- ◀37a
FK ngaahi uaifi kehé. Sēnesi 25:5–6.

- ◀b
Sēnesi 30:1–4; T&F 133:55. FFL Sēkope, Foha ʻo ʻAisaké.

- ◀c
FFL Hakeakiʻí; Tangatá—Ko e tangatá, ʻokú ne ʻi he tuʻunga ke ne lava ʻo hoko ʻo hangē ko e Tamai Fakahēvaní.

- ◀38a
FFL Tēvita.

- ◀b
1 Sam. 25:42–43; 2 Sam. 5:13; 1 Ng. Tuʻi 11:1–3.

- ◀39a
2 Sam. 12:7–8.

- ◀b
FFL Kī ʻo e Lakanga Fakataulaʻeikí, Ngaahi.

- ◀c
2 Sam. 11:4, 27; 12:9; 1 Ng. Tuʻi 15:5. FFL Fakapoó; Tonó.

- ◀d
Selem. 8:10.

- ◀40a
SS—H 1:33. FFL Fakafoki Mai ʻo e Ongoongoleleí.

- ◀42a
T&F 42:22–26.

- ◀43a
FFL Fuakavá; Malí.

- ◀44a
FFL Angamaʻá.

- ◀45a
FFL Kī ʻo e Lakanga Fakataulaʻeikí, Ngaahi.

- ◀b
Ngāue 3:21; T&F 86:10. FFL Fakafoki Mai ʻo e Ongoongoleleí.

- ◀46a
FFL Fakamaʻú.

- ◀b
FFL Fakamolemoleʻi ʻo e Ngaahi Angahalá.

- ◀47a
Sēnesi 12:1–3; T&F 124:93.

- ◀49a
Mātiu 28:20.

- ◀b
T&F 68:12.

- ◀c
T&F 5:22. FFL Uí mo e Filí.

- ◀d
Sēnesi 17:1–8; 2 Nīfai 8:2.

- ◀50a
FFL Feilaulaú.

- ◀b
Sēnesi 22:10–14; T&F 97:8.

- ◀52a
FFL Sāmita, ʻEma Heili.

- ◀53a
Mātiu 25:21; T&F 52:13.

- ◀55a
Maʻake 10:28–31.

- ◀b
FFL Fāmilí—Ko e fāmili taʻengatá; Moʻui Taʻengatá.

- ◀56a
FFL Fakamolemolé, Fakamolemoleʻí.

- ◀57a
Mātiu 10:28.

- ◀b
FFL Hakeakiʻí.

- ◀58a
T&F 84:19–26. FFL Lakanga Fakataulaʻeikí.

- ◀59a
Hepelū 5:4. FFL ʻĒlone, Tokoua ʻo Mōsesé.

- ◀b
FFL Kī ʻo e Lakanga Fakataulaʻeikí, Ngaahi.

- ◀61a
FFL Tāupoʻou.

- ◀b
Fanongonongo Fakamafaiʻi—1. FFL Malí—Ko e mali tokolahí.

- ◀63a
Sēnesi 1:26–28; Sēkope 2:30.

- ◀b
Mōsese 1:39.

VAHE 133

Ko e fakahā naʻe fai mai ʻia Siosefa Sāmita ko e Palōfitá, ʻi Hailame, ʻi ʻOhaiō, ʻi he ʻaho 3 Nōvema 1831 (History of the Church, 1:229–234). Naʻe tohi ʻe he Palōfitá ʻi heʻene fai ʻa e talamuʻaki ki he fakahā ko ʻení, ʻo pehē, “Naʻe lahi ʻaupito ha ngaahi meʻa ʻi he taimi ko ʻení ʻa ia naʻe holi ʻa e Kaumātuʻá ke nau ʻilo ʻo kau ki hono malanga ʻaki ʻo e Ongoongoleleí ki he kakai ʻo e māmaní, pea fekauʻaki mo e tānakí; pea koeʻuhí ke nau ʻaʻeva ʻi he maama moʻoní, pea akonekina ʻa kinautolu mei ʻolunga, ko ia ʻi he ʻaho 3 Nōvema 1831, naʻá ku fehuʻi ki he ʻEikí peá u maʻu mai ai ʻa e fakahā mahuʻinga ko ʻení” (History of the Church, 1:229). Naʻe ʻuluaki tānaki mai ʻa e fakahā ko ʻení ki he tohi ʻo e Tokāteline mo e Ngaahi Fuakavá ko ha fakalahi pē ki he tohí pea naʻe toki vaheʻi pē ki mui hono fika ʻi he ngaahi vahé.

1–6, ʻOku fekau ki he Kāingalotú ke nau teuteu ki he Hāʻele ʻAnga Uá; 7–16; ʻOku fekau ki he kakai kotoa pē ke nau hola mei Pāpilone, pea haʻu ki Saione, mo teuteu ki he fuʻu ʻaho lahi ʻo e ʻEikí; 17–35, Te ne tuʻuʻi he Moʻunga Saioné, pea hoko ʻa e ngaahi konitinēnití ko e fonua pē taha, pea ʻe foki mai ʻa e ngaahi faʻahinga ʻe hongofulu ʻo ʻIsileli naʻe molé; 36–40, Naʻe fakafoki mai ʻa e ongoongoleleí ʻia Siosefa Sāmita ke malanga ʻaki ki he māmaní kotoa; 41–51, ʻE hāʻele hifo ʻa e ʻEikí ke sāuni ki he kau fai angahalá; 52–56, ʻE hoko ia ko e taʻu ʻo e huhuʻí; 57–74, ʻE ʻoatu ʻa e ongoongoleleí ke fakahaofi ʻa e Kau Māʻoniʻoní pea ki hono fakaʻauha ʻo e kau fai angahalá.

1 Tokanga mai, ʻa kimoutolu ʻa e kakai ʻo hoku siasí, ʻoku folofola ʻe he ʻEiki ko homou ʻOtuá, pea fanongo ki he folofola ʻa e ʻEikí ʻo kau kiate kimoutolu—

2 ʻA e ʻEikí ko ia ʻe [a]hāʻele fakafokifā mai ki hono temipalé; ʻa e ʻEikí ko ia ʻe hāʻele hifo ki he māmaní mo e malaʻia ke fai [b]fakamaau; ʻio, ki he ngaahi puleʻanga kotoa pē ʻa ia ʻoku nau fakangaloʻi ʻa e ʻOtuá, pea ki he kau taʻe anga faka-ʻOtua kotoa pē ʻiate kimoutolú.

3 He te ne [a]fakahā hono toʻukupu māʻoniʻoní ʻi he ʻao ʻo e ngaahi puleʻanga kotoa pē, pea ʻe mamata ʻa e ngaahi ngataʻanga kotoa pē ʻo e māmaní ki he [b]fakamoʻui ʻa honau ʻOtuá.

4 Ko ia, mou teuteu, mou teuteu; ʻa kimoutolu ko hoku kakaí; fakamāʻoniʻoniʻi ʻa kimoutolu; mou kātoa fakataha, ʻa kimoutolu ʻa e kakai ʻo hoku siasí, ki he fonua ko Saioné, ʻa kimoutolu kotoa pē ʻa ia kuo ʻikai ke fekauʻi ke mou tatalí.

5 Mou ʻalu atu mei [a]Pāpilone. Ke [b]maʻa ʻa kimoutolu ʻoku fua ʻa e ngaahi ipu ʻa e ʻEikí.

6 Ui hoʻomou ngaahi fakataha molumalú, pea faʻa [a]fealēleaʻaki ʻiate kimoutolu. Pea tuku ke ui ʻa e tangata kotoa pē ki he huafa ʻo e ʻEikí.

7 ʻIo, ko e moʻoni ʻoku ou toe pehē kiate kimoutolu, kuo hokosia ʻa e taimi ʻa ia ʻoku ʻoatu ai ʻa e leʻo ʻo e ʻEikí kiate kimoutolu: Ke mou ʻalu atu mei Pāpilone; ke mou [a]kātoa fakataha mai mei he lotolotonga ʻo e ngaahi puleʻangá, mei he ngaahi [b]matangi ʻe faá, mei he ngataʻanga ʻe taha ʻo e langí ki he ngataʻanga ʻe tahá.

8 [a]Fekauʻi atu ʻa e kaumātuʻa ʻo hoku siasí ki he ngaahi puleʻanga ʻoku mamaʻó; ki he ngaahi [b]motu ʻo e tahí; fekauʻi atu ha niʻihi ki he ngaahi fonua mulí; ui atu ki he ngaahi puleʻanga kotoa pē, ʻo fuofua fai ki he kau [c]Senitailé, pea toki fai ki he kau [d]Siú.

9 Pea vakai, pea ʻiloange, ʻe hoko ʻeni ko ʻenau kalangá, pea ko e leʻo ʻo e ʻEikí ki he kakai kotoa pē: Ke mou ʻalu atu ki he fonua ko Saioné, koeʻuhí ke fakalahi ki he ngaahi ngataʻanga fonua ʻo hoku kakaí, pea ke lava ke fakamālohi ʻa hono ngaahi [a]siteikí, pea ke lava ke mafola atu ʻa [b]Saione ki he ngaahi potu fonua takatakaí.

10 ʻIo, tuku ke ongo atu ʻa e kalangá ʻi he lotolotongaʻo e kakai kotoa pē: ʻĀ hake pea tuʻu hake, pea ʻalu atu ke fakafetaulaki ki he [a]Tangata Taʻané; vakai pea ʻiloange, ʻoku haʻu ʻa e Tangata Taʻané; mou ʻalu atu ke fakafetaulaki kiate ia. Mou teuteuʻi ʻa kimoutolu ki he fuʻu ʻaho [b]lahi ʻo e ʻEikí.

11 Ko ia, ke mou [a]leʻo, he ʻoku ʻikai te mou [b]ʻilo ʻa e ʻahó pe ko e houá.

12 Ko ia, tuku ʻa kinautolu ʻoku ʻi he [a]lotolotonga ʻo e kau Senitailé ke nau hola ki [b]Saione.

13 Pea tuku ʻa kinautolu ʻoku kau ki [a]Siutá ke nau hola ki [b]Selūsalema, ki he ngaahi [c]moʻunga ʻo e [d]fale ʻo e ʻEikí.

14 Mou ʻalu atu mei he lotolotonga ʻo e ngaahi puleʻangá, ʻio mei Pāpilone, mei he lotolotonga ʻo e fai angahalá, ʻa ia ko e Pāpilone fakalaumālié.

15 Ka ko e moʻoni, ʻoku folofola peheni ʻe he ʻEikí, ke ʻoua naʻa fai hoʻomou feholakí ʻi he [a]fakatoʻotoʻo, kae tuku ke teuteu ʻa e ngaahi meʻa kotoa pē ki muʻa ʻiate kimoutolu; pea ko ia ia ʻokú ne ʻalú, tuku ke [b]ʻoua naʻá ne sio ki mui, telia naʻa hoko atu kiate ia ʻa e fakaʻauha fakafokifā.

16 Tokanga pea fanongo mai, ʻa kimoutolu ʻa e kakai ʻo e māmaní. [a]Fanongo fakataha ʻa kimoutolu ʻa e kaumātuʻa ʻo hoku siasí, pea fanongo ki he leʻo ʻo e ʻEikí; he ʻokú ne ui atu ki he kakai kotoa pē, pea ʻokú ne fekauʻi ʻa e kakai kotoa pē ʻi he feituʻu kotoa pē ke [b]fakatomala.

17 He vakai, kuo [a]fekauʻi atu ʻe he ʻEiki ko e ʻOtuá ʻa e ʻāngelo ʻoku kalanga ʻi he loto langí, ʻo pehē: Mou teuteu ʻa e hāʻeleʻanga ʻo e ʻEikí, pea [b]fakatonutonu ʻa hono ngaahi hāʻeleʻangá, he ʻoku ofi mai ʻa e houa ʻo ʻene [c]hāʻele maí—

18 ʻO ka tuʻu ʻa e [a]Lamí ʻi he funga ʻo e [b]Moʻunga ko Saioné, pea ʻe ʻiate ia ʻa e toko [c]taha kilu fā mano fā afe, kuo tohi ʻa e huafa ʻo ʻene Tamaí ʻi honau foʻi laʻé.

19 Ko ia, mou teuteu ki he [a]hāʻele mai ʻa e [b]Tangata Taʻané; mou ʻalu, mou ʻalu atu ke fakafetaulaki kiate ia.

20 He vakai, te ne [a]tuʻu ʻi he funga moʻunga ʻo e ʻŌlivé, pea ʻi he funga ʻo e tahi lahí, ʻio ʻa e fuʻu moana lahí, pea ʻi he ngaahi motu ʻo e tahí, peaʻi he fonua ko Saioné.

21 Pea te ne [a]fakaongo atu ʻa hono leʻó mei [b]Saione, pea te ne folofola mei Selūsalema, pea ʻe ongona ʻa hono leʻó ʻi he lotolotonga ʻo e kakai kotoa pē;

22 Pea ko e leʻo ia ʻe hangē ko e [a]leʻo ʻo e ngaahi vai lahi, pea hangē ko e leʻo ʻo e [b]mana lahi, ʻa ia ʻe [c]holoki hifo ʻa e ngaahi moʻungá, pea he ʻikai ke ʻiloa ʻa e ngaahi teleʻá.

23 Te ne fekau ki he fuʻu moaná, pea ʻe tekeʻi fakaholomui atu ia ki he ngaahi fonua fakatokelaú, pea ʻe hoko ʻa e ngaahi [a]motú koe fonua pē ʻe taha;

24 Pea ko e fonua ko [a]Selūsalemá pea mo e fonua ko Saioné, ʻe fakafoki atu ki hona tuʻunga ʻonauá, pea ʻe tatau ʻa e māmaní mo hono anga ʻi he ngaahi ʻaho ʻi he teʻeki ai ke [b]vahevahe iá.

25 Pea ko e ʻEikí, ʻio ʻa e Fakamoʻuí, te ne tuʻu ʻi he lotolotonga ʻo hono kakaí, pea [a]pule ki he kakano kotoa pē.

26 Pea ko kinautolu ʻoku ʻi he ngaahi fonua ʻi he [a]tokelaú ʻe manatuʻi ʻa kinautolu ʻi he ʻao ʻo e ʻEikí; pea ʻe fanongo ʻa honau kau palōfitá ki hono leʻó, pea ʻe ʻikai te nau toe taʻofi ʻa kinautolu; pea te nau taaʻi ʻa e ngaahi maká, pea ʻe tafe hifo ʻa e ʻaisí ʻi honau ʻaó.

27 Pea ʻe fokotuʻu hake ha fuʻu [a]hala lahi ʻi he lotolotonga ʻo e fuʻu moaná.

28 ʻE hoko ʻa honau ngaahi filí ko e meʻa te nau pō.

29 Pea ʻe tupu hake ʻi he ngaahi toafa [a]mamaté ha ngaahi ano ʻo e vai moʻui; pea ko e kelekele pakupakú ʻe ʻikai toe hoko ko e fonua ʻoku fie maʻu vai.

30 Pea te nau ʻomai ʻenau ngaahi koloa mahuʻingá ki he fānau ʻa [a]ʻIfalemí, ko ʻeku kau tamaioʻeikí.

31 Pea ʻe tetetete ʻa e ngaahi ngataʻanga ʻo e ngaahi [a]moʻunga taʻengatá ʻi honau ʻaó.

32 Pea te nau fakatōmapeʻe hifo ʻi ai pea ʻe hilifaki ki honau ʻulú ʻa e kalauni ʻo e nāunau, ʻio ʻi Saione, ʻi he nima ʻo e kau tamaioʻeiki ʻa e ʻEikí, ʻio ʻa e fānau ʻa ʻIfalemí.

33 Pea te nau fonu ʻi he ngaahi [a]hiva ʻo e fiefia taʻengata.

34 Vakai, ko e tāpuaki ʻeni ʻa e ʻOtua taʻengatá ki he ngaahi [a]faʻahinga ʻo ʻIsilelí, pea ko e tāpuaki lelei ange ki he ʻulu ʻo [b]ʻIfalemí mo hono ngaahi kāingá.

35 Pea mo kinautolu foki ʻo e faʻahinga ʻo [a]Siutá, hili ʻenau mamahiʻiá, ʻe fakamāʻoniʻoniʻi ʻa kinautolu ʻi he [b]māʻoniʻoni ʻi he ʻao ʻo e ʻEikí, ke nau nofo ʻi hono ʻaó ʻi he ʻaho mo e pō ʻo taʻengata pea taʻengata.

36 Pea ko ʻeni, ko e moʻoni ʻoku folofola ʻe he ʻEikí, ko e meʻa ʻe lava ai ʻo ʻiloa ʻa e ngaahi meʻá ni ʻi homou lotolotongá, ʻe kakai ʻo māmani, kuó u fekauʻi atu ai ʻa ʻeku [a]ʻāngelo ʻokú ne puna ʻi he loto langí, kuo ʻiate ia ʻa e [b]ongoongolelei taʻengatá, ʻa ia kuó ne hā mai ki ha niʻihi mo foaki ia ki he tangatá, ʻa ia te ne hā mai ki he tokolahi ʻoku nofo ʻi he māmani.

37 Pea ʻe [a]malanga ʻaki ʻa e [b]ongoongoleleí ni ki he puleʻanga [c]kotoa pē, mo e faʻahinga, mo e lea, mo e kakai.

38 Pea ʻe ʻalu atu ʻa e kau tamaioʻeiki ʻa e ʻOtuá, ʻo pehē ʻaki ʻa e leʻo-lahi: Manavahē ki he ʻOtuá pea ʻoatu ʻa e fakafetaʻi kiate ia, he kuo hokosia ʻa e houa ʻo ʻene fakamāú;

39 Pea [a]hū kiate ia ʻa ia naʻá ne ngaohi ʻa e langí, pea mo e māmaní, pea mo e tahí, pea mo e ngaahi matavai ʻo e ngaahi vaí—

40 Pea ui ki he huafa ʻo e ʻEikí ʻi he ʻaho mo e pō, ʻo pehē: Taumaiā ke ke [a]fakaava ʻa e ngaahi langí, koeʻuhí ke ke hāʻele hifo, koeʻuhi ke tafe hifo ʻa e ngaahi moʻungá ʻi ho ʻaó.

41 Pea ʻe tali ia ʻi honau ʻulú; he ʻe hangē ko e ulo ʻo e afi vela ʻa e ʻao ʻo e ʻEikí, pea hangē ko e afi ʻoku ngaohi ʻa e ngaahi vaí ke [a]lilí.

42 ʻE ʻEiki, ke ke hāʻele hifo ke fakahā ho huafá ki ho ngaahi filí, pea ʻe tetetete ʻa e ngaahi puleʻanga kotoa pē ʻi ho ʻaó—

43 ʻO ka ke ka fai ʻa e ngaahi meʻa fakamanavahē, ʻa e ngaahi meʻa ʻoku ʻikai te nau ʻamanaki ki ai;

44 ʻIo, ʻo ka ke ka hāʻele hifo, pea tafe hifo ʻa e ngaahi moʻungá ʻi ho ʻaó, te ke [a]fetaulaki mo ia ʻa ia ʻoku fiefia mo fai ʻa e ngaahi ngāue ʻo e māʻoniʻoní, ʻa ia ʻoku manatuʻi koe ʻi ho ngaahi halá.

45 He ko e talu mei he kamataʻanga ʻo e māmaní mo e ʻikai ke fanongo ʻe he tangatá pe ongoʻi ʻe ha telinga, pe mamata ki ai ha mata, ka ko koe pē, ʻe ʻOtua, ki he ngaahi fuʻu meʻa lalahi kuó ke [a]teuteu maʻana ʻa ia ʻoku [b]tatali kiate koé.

46 Pea ʻe lea ʻo pehē: [a]Ko hai ʻeni ʻoku [b]ʻalu hifo mei he ʻOtuá ʻi he langí mo e kofu kuo fakalanú; ʻio, mei he ngaahi potu ʻa ia ʻoku taʻeʻiloá, kuo kofu ʻaki ʻa hono ngaahi kofu fakaʻofoʻofa faú, ʻokú ne hāʻele ʻi hono lahi fau ʻo hono māfimafí?

47 Pea te ne pehē: Ko au ia ʻa ia ʻoku lea ʻi he māʻoniʻoní, ʻa ia ʻoku māfimafi ke fakamoʻuí.

48 Pea ʻe [a]kulokula ʻa e kofu ʻo e ʻEikí, pea ʻe tatau hono ngaahi kofú mo ia ʻoku molomoloki ʻa e tataʻoʻanga uainé.

49 Pea ʻe lahi pehē fau ʻa e nāunau ʻo hono ʻaó ʻe fufuuʻi ai ʻe he [a]laʻaá ʻa hono matá koeʻuhi ko ʻene mā, pea ʻe taʻofi ʻe he māhiná ʻa ʻene uló, pea ʻe laku hifo ʻa e ngaahi fetuʻú mei honau ngaahi tuʻungá.

50 Pea ʻe ongo atu ʻa hono leʻó ʻo pehē: Kuó u [a]molomoloki toko taha pē ʻa e tataʻoʻanga uainé, pea kuó u ʻomi ʻa e fakamāú ki he kakai kotoa pē; pea naʻe ʻikai ʻiate au ha tokotaha;

51 Pea kuó u molomoloki hifo ʻa kinautolu ʻi hoku lilí, peá u malamalaki ʻa kinautolu ʻi heʻeku ʻitá, pea kuo [a]pani honau totó ʻi hoku kofú, mo fakalanu ʻa hoku kofú kotoa; he ko e ʻaho ʻeni ʻo e sāuni ʻa ia naʻe ʻi hoku lotó.

52 Pea ko ʻeni kuo hokosia ʻa e taʻu ʻo hoku kakai kuo huhuʻí; pea te nau lau ki he loto-manavaʻofa ʻa honau ʻEikí, pea mo e meʻa kotoa pē kuó ne foaki kiate kinautolú, ʻo fakatatau ki heʻene angaleleí, pea fakatatau ki hono loto-manavaʻofá, ʻo taʻengata pea taʻengata.

53 Naʻá ne mamahiʻia ʻi heʻenau ngaahi [a]faingataʻaʻia kotoa pē. Pea naʻe fakahaofi ʻa kinautolu ʻe he ʻāngelo ʻo hono ʻaó; pea ʻi heʻene [b]ʻofá, mo ʻene ʻaloʻofá, naʻá ne [c]huhuʻi ʻa kinautolu, mo poupouʻi hake ʻa kinautolu, mo fua ʻa kinautolu ʻi he ngaahi ʻaho kotoa pē ʻi muʻá;

54 ʻIo, mo [a]ʻĪnoke foki pea mo kinautolu naʻe ʻiate iá; ʻa e kau palōfita ʻa ia naʻe ʻi muʻa ʻiate iá; kae ʻumaʻā ʻa [b]Noa, mo kinautolu naʻe ʻi muʻa ʻiate iá; mo [c]Mōsese foki, mo kinautolu naʻe ʻi muʻa ʻiate iá;

55 Pea meia Mōsese kia ʻIlaisiā, pea meia ʻIlaisiā kia Sione, ʻa ia naʻa nau ʻia Kalaisi ʻi heʻene [a]toetuʻú, pea mo e kau ʻapōsetolo māʻoniʻoní, fakataha mo ʻĒpalahame, ʻAisake, mo Sēkope, te nau ʻi he ʻao ʻo e Lamí.

56 Pea ʻe [a]fakaava ʻa e ngaahi [b]tanuʻanga ʻo e kau [c]māʻoniʻoní; pea te nau ʻalu atu ʻo tuʻu ʻi he [d]toʻukupu toʻomataʻu ʻo e Lamí, ʻo ka ne ka tuʻu ʻi he [e]Moʻunga ko Saioné, pea ʻi he kolo māʻoniʻoní, ʻa e [f]Selūsalema Foʻoú; pea te nau hiva ʻaki ʻa e [g]hiva ʻo e [h]Lamí, ʻi he ʻaho mo e pō ʻo taʻengata pea taʻengata.

57 Pea koeʻuhi ko e ʻuhinga ko ʻení, ke lava ʻo ngaohi ʻa e tangatá ke nau ʻinasi ʻi he ngaahi [a]nāunau ʻa ia naʻe ʻai ke fakahaá, ko ia naʻe ʻoatu ai ʻe he ʻEikí ʻa hono kakato ʻo ʻene [b]ongoongoleleí, ʻa ʻene fuakava taʻengatá, ʻi he lea mahinongofua mo faingofua—

58 Ke teuteuʻi ʻa e vaivaí ki he ngaahi meʻa ʻe hoko mai ki he māmaní, pea ki he fekau ʻa e ʻEikí ʻi he ʻaho ʻe veuveuki ai ʻe he kau [a]vaivaí ʻa e kau potó, pea hoko ʻa e [b]īkí ko ha puleʻanga mālohi, pea ʻe ngaohi ʻe he toko [c]uá ke feholaki ʻa honau ngaahi toko mano.

59 Pea ʻe [a]haha ʻe he ʻEikí ʻa e ngaahi puleʻangá ʻaki ʻa e mālohi ʻo hono Laumālié ʻo fakafou ʻi he ngaahi meʻa vaivai ʻo e māmaní.

60 Pea koeʻuhi ko e ʻuhinga ko ʻeni naʻe foaki mai ai ʻa e ngaahi fekaú ni; naʻe fekau ke taʻofi ia mei he māmaní ʻi he ʻaho naʻe foaki ai iá, ka ʻoku totonu ke [a]ʻoatu ia he taimí ni ki he kakano [b]kotoa pē—

61 Pea ke fai ʻeni ʻo fakatatau ki he fakakaukau mo e finangalo ʻo e ʻEikí, ʻa ia ʻokú ne pule ki he kakano kotoa pē.

62 Pea ʻe foaki ʻa e [a]moʻui taʻengatá kiate ia ʻoku [b]fakatomala mo [c]fakamāʻoniʻoniʻi ia ʻi he ʻao ʻo e Eikí.

63 Pea ʻe fakahoko kiate kinautolu ʻoku ʻikai [a]tokanga ki he leʻo ʻo e ʻEikí ʻa e meʻa naʻe tohi ʻe he palōfita ko Mōsesé, ʻe [b]motuhi atu ʻa kinautolu mei he lotolotonga ʻo e kakaí.

64 Kae ʻumaʻā foki mo e meʻa naʻe tohi ʻe he palōfita ko [a]Malakaí: He vakai, ʻoku haʻu ʻa e [b]ʻaho ʻa ia ʻe [c]vela ʻo hangē ko e ngotoʻumú, pea ko kinautolu kotoa pē ʻoku pōlepolé, ʻio, mo kinautolu kotoa pē ʻoku fai angahalá; te nau hangē ko e veve; pea ʻoku haʻu ʻa e ʻaho ʻe tutu ʻo ʻosi ʻa kinautolu, ʻoku folofola ʻe he ʻEiki ʻo e ngaahi kau taú, pea ʻe ʻikai toe ai hanau aka pe vaʻa.

65 Ko ia, ʻe hoko ʻeni ko e tali ʻa e ʻEikí kiate kinautolú:

66 ʻI he ʻaho ʻa ia naʻá ku haʻu ai ki hoku kakai ʻoʻokú, naʻe ʻikai ha tangata ʻiate kimoutolu ʻe [a]tali au, pea naʻe tuli ʻa kimoutolu ke mamaʻo.

67 ʻI heʻeku toe ui atú naʻe ʻikai hamou tokotaha ʻe tali mai; ka naʻe ʻikai ke momoʻi fakanounouʻi ʻa hoku [a]nimá ʻo ʻikai te u lava ke huhuʻi, pe ko hoku [b]mālohi ke fakahaofí.

68 Vakai, ʻi heʻeku valokí ʻoku ou [a]fakamōmoa ʻa e tahí. ʻOku ou liliu ʻa e ngaahi vaitafé ko e feituʻu maomaonganoa; pea ʻoku namu-hāhā ʻa honau fanga iká, pea mate ʻi he fieinua.

69 ʻOku ou fakakofu ʻa e ngaahi langí ʻaki ʻa e fakapoʻulí, peá u ngaohi ʻa e tauangaʻá ko honau ʻufiʻufí.

70 Pea te mou maʻu [a]ʻeni mei hoku nimá—te mou tokoto hifo ʻi he loto-mamahi.

71 Vakai, pea ʻiloange, ʻoku ʻikai ha niʻihi ke fakahaofi ʻa kimoutolu; he naʻe ʻikai te mou talangofua ki hoku leʻó ʻi heʻeku ui atu kiate kimoutolu mei he ngaahi langí; naʻe ʻikai te mou tui ki heʻeku kau tamaioʻeikí, pea ʻi he [a]fekauʻi atu ʻa kinautolu kiate kimoutolú naʻe ʻikai te mou tali ʻa kinautolu.

72 Ko ia, naʻa nau [a]fakamaʻu ʻa e fakamoʻoní mo haʻihaʻi fakataha ʻa e fonó, pea naʻe tukuange ʻa kimoutolu ki he fakapoʻulí.

73 ʻE ʻalu atu ʻa kinautolú ni ki he fakapoʻuli ʻi tuʻa, ʻa ia ʻoku ʻi ai ʻa e [a]tangi, mo e tangilāulau, mo e fengaiʻitaki ʻo e nifó.

74 Vakai kuo folofola ʻaki ia ʻe he ʻEiki ko homou ʻOtuá. ʻĒmeni.

- ◀2a
Malakai 3:1; T&F 36:8.

- ◀b
T&F 1:36. FFL Sīsū Kalaisi—Fakamaau.

- ◀3a
ʻĪsaia 52:10.

- ◀b
ʻĪsaia 12:2; 52:10. FFL Fakamoʻuí; Palani ʻo e Huhuʻí.

- ◀5a
ʻAlamā 5:57; T&F 1:16. FFL Anga-fakamāmaní; Pāpilone, Pēpeli.

- ◀b
2 Tīm. 2:21; 3 Nīfai 20:41; T&F 38:42. FFL Haohaoá.

- ◀6a
Malakai 3:16–18.

- ◀7a
T&F 29:8. FFL ʻIsileli—Ko hono tānaki ʻo ʻIsilelí.

- ◀b
Sāk. 2:6–7; Maʻake 13:27.

- ◀8a
FFL Ngāue Fakafaifekaú.

- ◀b
ʻĪsaia 11:11; 1 Nīfai 22:4; 2 Nīfai 10:8, 20.

- ◀c
FFL Senitailé, Kau.

- ◀d
FFL Siú, Kau.

- ◀9a
ʻĪsaia 54:2. FFL Siteiki.

- ◀b
FFL Saione.

- ◀10a
Mātiu 25:6; T&F 33:17–18; 45:54–59. FFL Tangata Taʻané.

- ◀b
T&F 1:12–14.

- ◀11a
Maʻake 13:32–37; SS—M 1:46, 48.

- ◀b
T&F 49:7.

- ◀12a
T&F 38:31, 42.

- ◀b
FFL Saione.

- ◀13a
FFL Siuta.

- ◀b
FFL Selūsalema.

- ◀c
ʻĪsaia 2:1–3; ʻIsikeli 38:8.

- ◀d
Same 122:1–9.

- ◀15a
ʻĪsaia 52:10–12; T&F 58:56.

- ◀b
Sēnesi 19:17, 26; Luke 9:62.

- ◀16a
T&F 1:1–6.

- ◀b
FFL Fakatomalá, Fakatomalaʻí.

- ◀17a
T&F 13:1; 27:7–8; 88:92.

- ◀b
ʻĪsaia 40:3–5.

- ◀c
Malakai 3:1.

- ◀18a
Fakahā 14:1. FFL Lami ʻa e ʻOtuá.

- ◀b
T&F 84:2.

- ◀c
Fakahā 7:1–4.

- ◀19a
Mātiu 25:1–13; T&F 33:17–18; 88:92. FFL Hāʻele ʻAnga Ua Mai ʻa Sīsū Kalaisí.

- ◀b
FFL Tangata Taʻané.

- ◀20a
Sāk. 14:4; T&F 45:48–53.

- ◀21a
Sioeli 3:16; ʻĀmosi 1:2.

- ◀b
ʻĪsaia 2:2–4.

- ◀22a
ʻIsikeli 43:2; Fakahā 1:15; T&F 110:3.

- ◀b
Same 77:18; Fakahā 14:2.

- ◀c
Fakam. 5:5; ʻĪsaia 40:4; 64:1; Fakahā 16:20; T&F 49:23; 109:74.

- ◀23a
Fakahā 6:14.

- ◀24a
FFL Selūsalema.

- ◀b
Sēnesi 10:25. FFL Māmaní—Ko hono vahevahe ʻo e māmaní.

- ◀25a
FFL Sīsū Kalaisi—Ko e pule ʻa Kalaisi ʻi he Nofo Tuʻí.

- ◀26a
Selem. 16:14–15; T&F 110:11. FFL ʻIsileli—Ko e faʻahinga ʻe hongofulu ʻo ʻIsileli naʻe molé.

- ◀27a
ʻĪsaia 11:15–16; 2 Nīfai 21:16.

- ◀29a
ʻĪsaia 35:6–7.

- ◀30a
Sāk. 10:7–12. FFL ʻIfalemi—Ko e faʻahinga ʻo ʻIfalemí.

- ◀31a
Sēnesi 49:26.

- ◀33a
ʻĪsaia 35:10; 51:11; T&F 66:11.

- ◀34a
FFL ʻIsileli—Ko e faʻahinga ʻe hongofulu mā ua ʻo ʻIsilelí.

- ◀b
Sēnesi 48:14–20; 1 Fkmtl. 5:1–2; ʻEta 13:7–10.

- ◀35a
FFL Siuta—Ko e faʻahinga ʻo Siutá.

- ◀b
FFL Māʻoniʻoní.

- ◀36a
Fakahā 14:6–7; T&F 20:5–12.

- ◀b
FFL Fakafoki Mai ʻo e Ongoongoleleí.

- ◀37a
FFL Malangá; Ngāue Fakafaifekaú.

- ◀b
FFL Ongoongoleleí.

- ◀c
T&F 42:58.

- ◀39a
FFL Huú.

- ◀40a
ʻĪsaia 64:1–2.

- ◀41a
Siope 41:31.

- ◀44a
1 Tēsal. 4:15–18.

- ◀45a
ʻĪsaia 64:4; 1 Kol. 2:9.

- ◀b
Tangi 3:25; 2 Nīfai 6:7, 13.

- ◀46a
ʻĪsaia 63:1–2.

- ◀b
FFL Hāʻele ʻAnga Ua Mai ʻa Sīsū Kalaisí.

- ◀48a
Sēnesi 49:11–12; Luke 22:44; Fakahā 19:11–15; LSS, Fakahā 19:15; Mōsaia 3:7; T&F 19:18.

- ◀49a
ʻĪsaia 13:10; 24:23; T&F 45:42; 88:87.

- ◀50a
ʻĪsaia 63:2–3; T&F 76:107; 88:106.

- ◀51a
Lev. 8:30.

- ◀53a
ʻĪsaia 63:4–9.

- ◀b
FFL Manavaʻofá.

- ◀c
FFL Huhuʻí.

- ◀54a
FFL ʻĪnoke.

- ◀b
FFL Noa, Pēteliake ʻi he Tohi Tapú.

- ◀c
FFL Mōsese.

- ◀55a
FFL Toetuʻú.

- ◀56a
T&F 45:45–46; 88:96–97.

- ◀b
T&F 29:13.

- ◀c
FFL Māʻoniʻoní, Kau.

- ◀d
Mātiu 25:33–34.

- ◀e
ʻĪsaia 24:23; Fakahā 14:1; T&F 76:66; 84:2, 98–102.

- ◀f
FFL Selūsalema Foʻou.

- ◀g
Fakahā 15:3; T&F 84:98–102.

- ◀h
FFL Lami ʻa e ʻOtuá.

- ◀57a
FFL Nāunaú, Ngaahi.

- ◀b
FFL Ongoongoleleí.

- ◀58a
Mātiu 11:25; 1 Kol. 1:27; ʻAlamā 32:23; 37:6–7.

- ◀b
ʻĪsaia 60:22.

- ◀c
Teut. 32:29–30.

- ◀59a
Maika 4:11–13.

- ◀60a
T&F 104:58–59.

- ◀b
T&F 1:2.

- ◀62a
FFL Moʻui Taʻengatá.

- ◀b
FFL Fakatomalá, Fakatomalaʻí.

- ◀c
T&F 88:74. FFL Fakamāʻoniʻoniʻí.

- ◀63a
FFL Tokangá.

- ◀b
Ngāue 3:22–23; 1 Nīfai 22:20–21; 3 Nīfai 20:23; 21:11; T&F 1:14; SS—H 1:40.

- ◀64a
Malakai 4:1. FFL Malakai.

- ◀b
SS—H 1:36–37.

- ◀c
ʻĪsaia 66:15–16; 1 Nīfai 22:15; 3 Nīfai 25:1; T&F 29:9; 64:24. FFL Māmaní—Ko hono fakamaʻa ʻo e māmaní.

- ◀66a
Sione 1:11.

- ◀67a
2 Nīfai 28:32.

- ◀b
ʻĪsaia 50:2; 2 Nīfai 7:2.

- ◀68a
ʻEke. 14:21; Siosiua 3:14–17.

- ◀70a
ʻĪsaia 50:11.

- ◀71a
2 Fkmtl. 36:15–16; Selem. 44:4–5.

- ◀72a
ʻĪsaia 8:16–20.

- ◀73a
Mātiu 8:11–12; Luke 13:28; T&F 19:5. FFL Fakapoʻuli, Fakalaumālié; Heli.

VAHE 134

Ko hano talaki fakahā ʻo e tui ʻo kau ki he ngaahi puleʻangá mo e ngaahi laó fakalūkufua, ʻa ia naʻe tali ʻi he loto-taha ʻi ha fakataha fakakātoa ʻa e Siasí ʻa ia naʻe fai ʻi Ketilani, ʻi ʻOhaiō, ʻi he ʻaho 17 ʻAokosi 1835 (History of the Church, 2:247–249). Naʻe hoko ʻeni ʻi ha fakataha ʻa e kau takimuʻa ʻo e Siasí, ʻa ia naʻe fakataha ke nau fakakaukauʻi ʻa e ngaahi meʻa ke kau ʻi hono ʻuluaki pulusi ʻo e Tokāteline mo e Ngaahi Fuakavá. Naʻe hoko ʻa e fakamatala ko ʻení ko e talateu ʻi he taimi ko iá ki he talaki fakahā ko ʻení: “Koeʻuhí ke ʻoua naʻa fakaʻuhingaʻi hala pea taʻemahino ʻa ʻemau tui ʻo fekauʻaki mo e ngaahi puleʻanga fakamāmaní mo e ngaahi laó fakakātoa, kuo mau pehē ai ʻoku feʻunga ke ʻoatu, ʻi hono fakaʻosinga ʻo e tohí ni, ʻa ʻemau fakakaukau ʻo kau ki aí” (History of the Church, 2:247).

1–4, ʻOku totonu ke hanga ʻe he ngaahi puleʻangá ʻo tauhi maʻu ʻa e tauʻatāina ʻo e konisēnisí mo e lotú; 5–8, ʻOku totonu ke poupouʻi hake ʻe he kakai kotoa pē ʻa honau ngaahi puleʻangá pea ko honau fatongia ke fakaʻapaʻapaʻi mo tauhi maʻu pē ʻa e laó; 9–10, ʻOku ʻikai totonu ke ngāue ʻaki ʻe he ngaahi sosaieti fakalotú ha ngaahi mālohi fakasivile; 11–12, ʻOku tonuhia ʻa e tangatá ʻi heʻenau maluʻi ʻa kinautolu mo ʻenau koloá.

1 ʻOku mau tui naʻe fokotuʻu ʻe he ʻOtuá ʻa e ngaahi [a]puleʻangá koeʻuhi ke ʻaonga ki he tangatá; pea ʻokú ne [b]ʻekeʻi mei he tangatá ʻa ʻenau ngaahi ngāue ʻo kau ki aí, ʻi hono faʻu ʻo e ngaahi laó pea mo hono fakamālohiʻi ʻo iá fakatouʻosi, koeʻuhi ko e lelei mo e nofo malu ʻa e kakaí.

2 ʻOku mau tui ʻe ʻikai lava ha puleʻanga ke nofo melino, tuku kehe ʻo kapau ʻe faʻu mo tauhi taʻe-maumauʻi ha ngaahi lao ʻa ia ʻe fakapapauʻi ki he tangata kotoa pē ʻa ʻene fakahā [a]tauʻatāina ʻa hono [b]konisēnisí, mo e totonu mo e puleʻi ha koloá, pea mo e [c]maluʻi ʻo e moʻuí.

3 ʻOku mau tui kuo pau ke fie maʻu ʻe he ngaahi puleʻanga kotoa pē ha kau [a]ʻōfisa fakafonua mo e kau fakamaau ke fakamālohiʻi ʻa hono ngaahi lao ʻo iá; pea ʻoku totonu ke fekumi mo poupou ʻe he leʻo ʻo e kakaí ʻa kinautolu ʻa ia te nau fakamālohiʻi ʻa e laó ʻi he angatonu mo e totonú ʻo kapau ko ha puleʻanga lepupelika, pe ʻe he finangalo ʻo e tuʻí.

4 ʻOku mau tui ko e tuʻutuʻuni ʻe he ʻOtuá ʻa e lotú; pea ʻoku haʻisia ʻa e tangatá kiate ia, pea kiate ia toko taha pē, ʻi hono fakahoko ʻo iá, tuku kehe pē ʻo kapau ʻe langaki ʻe heʻenau ngaahi fakakaukau fakalotú ʻenau fai taʻetotonu ki he ngaahi totonu mo e ngaahi tauʻatāina ʻa ha niʻihi kehe; ka ʻoku ʻikai te mau tui ʻoku ʻi ai ha totonu ʻo ha lao fakaetangata ke kaunoa ʻi hono tuʻutuʻuni ʻa e ngaahi tuʻutuʻuni [a]fakalotu ke fakangatangata ʻa e ngaahi konisēnisi ʻo e tangatá, pe ke tuʻutuʻuni ʻa e ngaahi anga ʻo hono fai ʻo e lotu ʻi he ʻao ʻo e kakaí pe ʻi he liló; ʻoku totonu ke taʻofi ʻe he fakamaau fakapuleʻangá ʻa e ngaahi fai hiá, kae ʻoua naʻá ne teitei puleʻi ʻa e konisēnisí; ʻoku totonu ke ne tauteaʻi ia ʻoku halaia ʻi he maumau laó, kae ʻoua naʻá ne teitei taʻofi fakangatangata ʻa e tauʻatāina ʻo e laumālié.

5 ʻOku mau tui ʻoku haʻisia ʻa e tangata kotoa pē ke tauhi mo poupouʻi ʻa e ngaahi puleʻanga taki taha ʻa ia ʻoku nau nofo aí, kae maluʻi ʻa kinautolu ʻi heʻenau ngaahi totonu naʻa nau tupu mo ia mo maʻumaʻulutá ʻi he ngaahi lao ʻo e ngaahi puleʻanga ko iá; pea ʻoku taʻetaau mo e tangataʻi-fonua kotoa pē kuo maluʻi peheé ke ne fakatupu [a]angatuʻu, pe angatuʻu, pea ʻoku totonu ke tauteaʻi ia ʻo fakatatau ki ai; pea ʻoku maʻu ʻe he ngaahi puleʻanga kotoa pē ha totonu ke tuʻutuʻuni ha ngaahi lao ʻa ia kuo fakakaukauʻi ʻi heʻenau fakakaukau lelei ʻanautolú ke fakapapauʻi ʻi he lelei tahá ʻoku fakataumuʻa ia ke fai ʻa e meʻa ʻe lelei taha ki he kakaí; neongo iá, ʻoku totonu ke ne kei tauhi ʻi he taimi tatau pē ke toputapu ʻa e tauʻatāina ʻo e konisēnisí.

6 ʻOku mau tui ʻoku totonu ke fakaʻapaʻapaʻi ʻa e tangata kotoa pē ʻi hono tuʻungá, pea ko e kau pulé mo e kau fakamāú ʻi honau lakangá, ʻa ia kuo fokotuʻu ke maluʻi ʻa e kau taʻehalaiá pea tauteaʻi ʻa e halaiá; pea ʻoku moʻua ʻa e tangata kotoa pē ke fakaʻapaʻapa mo tokanga ki he ngaahi [a]laó, koeʻuhí he kapau ʻe ʻikai ke ʻi ai ia, ʻe fetongiʻi ʻa e melinó mo e uouongatahá ʻe he maumau laó mo e manavaheé; pea kuo fokotuʻu ʻa e ngaahi lao fakaetangatá ko hono taumuʻá pē ke fakatonutonu ʻa ʻetau ngaahi meʻa ʻoku tau tokanga ki ai fakataautahá mo e ngaahi meʻa fakapuleʻangá, ʻi he vahaʻa ʻo e tangata mo e tangata; pea kuo foaki mai ʻa e ngaahi fono fakalangí mei he langí, ʻoku tuʻutuʻuniʻi ai ʻa e ngaahi founga ʻo e ngaahi meʻa fakalotú, ki he tuí mo e lotú, pea ʻe moʻua ʻa e tangatá ki hono Tupuʻangá ʻi he ongo laó ni fakatouʻosi.

7 ʻOku mau tui ʻoku maʻu ʻe he kau pulé, ngaahi siteití, mo e ngaahi puleʻangá ha totonu, pea ʻoku nau haʻisia ke fokotuʻu ha ngaahi lao ke maluʻi ʻaki ʻa e kakai kotoa pē ʻi hono ngāue tauʻatāina ʻaki ʻenau tui fakalotú; ka ʻoku mau tui ʻoku ʻikai ke ʻi ai haʻanau totonu ʻi he fakamaau totonú ke toʻo mei he kakaí ʻa e faingamālie ko ʻení, pe taʻofi ʻa kinautolu ʻi heʻenau ngaahi fakakaukaú, lolotonga ʻoku nau fakahā ʻa e tokanga mo e fakaʻapaʻapa ki he ngaahi laó pea ʻoku ʻikai ke fakatonuhiaʻi ʻe he ngaahi fakakaukau fakalotu ko iá ha fakatupu angatuʻu pe ha filioʻi fufū ke angatuʻu.

8 ʻOku mau tui ko e fai ʻo ha hiá ʻoku totonu ke [a]tautea ia ʻo fakatatau ki he anga ʻo e hia ko iá; pea ko e fakapoó, lavaki ki hoto fonuá, kaihaʻa fakamālohí, kaihaʻá, pea mo e maumauʻi ʻo e melino ʻa e kakaí, ʻi he ngaahi meʻa kotoa pē, ʻoku totonu ke tauteaʻi ia ʻo fakatatau ki hono koví mo hono mālohi ke fakatupu kovi ʻi he lotolotonga ʻo e kakaí, ʻo fou ʻi he ngaahi lao ʻo e puleʻanga ko ia ʻa ia naʻe fai ai ʻa e hiá; pea ʻoku totonu ke tuʻu hake ʻa e kakai kotoa pē pea ngāue ʻaki honau iví ʻi hono ʻomi ʻo e faʻahinga ʻoku maumauʻi ʻa e ngaahi lao leleí ke tautea koeʻuhí ko e nofo melino mo e nofo nonga ʻa e kakaí.

9 ʻOku ʻikai te mau tui ʻoku totonu ke fio ʻa e mālohi fakalotú mo e puleʻi fakasivile ʻo e fonuá, ʻa ia ʻe poupouʻi hake ai ha kautaha fakalotu ʻe taha kae taʻofi ha kautaha fakalotu ʻe taha ʻi hono ngaahi faingamālie fakalaumālié, pea fakafisinga ʻa e ngaahi totonu fakafoʻituitui ʻa hono kau mēmipá.

10 ʻOku mau tui ʻoku maʻu ʻe he ngaahi kautaha lotu kotoa pē ha totonu ke fakamāuʻi honau kāingalotú koeʻuhi ko e ʻulungāanga taʻetaau, ʻo fakatatau ki he ngaahi tuʻutuʻuni mo e ngaahi lao ʻo e ngaahi kautaha ko iá; ʻo kapau ʻe fai ʻa e ngaahi fakamaau ko iá ʻi he feohi mo e tuʻunga lelei ʻi he siasí; ka ʻoku ʻikai te mau tui ʻoku maʻu ha mafai ʻe ha kautaha fakalotu ke fakamāuʻi ʻa e kakaí ʻi heʻenau totonu ke maʻu koloá pe anga ʻo ʻenau moʻuí, ke toʻo meiate kinautolu ʻa e ngaahi koloa ʻo e māmani ko ʻení, pe ʻe fokotuʻu ʻa kinautolu ki ha tuʻunga fakatuʻutāmaki ki heʻenau moʻuí pe ha kupuʻi sino, pe fakahoko ha tautea fakaesino kiate kinautolu. ʻOku nau lava pē ke [a]tuʻusi ʻa kinautolu mei heʻenau kautahá, pea toʻo meiate kinautolu ʻa e feohi mo kinautolú.

11 ʻOku mau tui ʻoku totonu ke tangi ʻa e kakaí ki he lao fakafonuá ke fakatonutonu ʻa e ngaahi meʻa hala kotoa pē mo e ngaahi meʻa ʻoku nau lāunga aí, ʻo ka fai ha ngaohikovia ki ha taha, pe maumauʻi ʻa e totonu ʻo e maʻu ha koloa pe ko e ongoongo, ʻo ka ʻoku ʻi ai ha ngaahi lao ʻa ia ʻe maluʻi ai ʻa e ngaahi meʻa ko iá; ka ʻoku mau tui ʻoku tonuhia ʻa e kakai kotoa pē ʻi heʻenau maluʻi ʻa kinautolu ʻe kinautolu pē, mo honau ngaahi kaumeʻá, mo e koloá, pea mo e puleʻangá, mei he ngaahi ʻoho mai taʻe-fakalao mo e maumauʻi ʻo e ngaahi totonu ʻa e kakai kotoa pē ʻi he ngaahi taimi ʻo e faingataʻá, ʻa ia ʻoku ʻikai lava ke fai leva ai ha tangi ki he ngaahi laó, pea ʻomai ai ha fakafiemālie.

12 ʻOku mau tui ʻoku totonu ke [a]malanga ʻaki ʻa e ongoongoleleí ki he ngaahi puleʻanga ʻo e māmaní, pea fakatokanga ki he kau angatonú ke fakahaofi ʻa kinautolu mei he angahala ʻo e māmaní; ka ʻoku ʻikai te mau tui ʻoku totonu ke kau noa ʻi ha meʻa ʻo e kau tamaioʻeiki ngāue pōpulá, pe malanga ʻaki ʻa e ongoongoleleí kiate kinautolu, pe papitaiso ʻa kinautolu ʻo ʻikai hoa mo e loto mo e meʻa ʻoku fie maʻu ʻe honau kau pulé, pe momoʻi fai ha meʻa kiate kinautolu pe fakalotoʻi ʻa kinautolu ke langaki ai haʻanau taʻe-fiemālie ʻi honau ngaahi tuʻunga ʻi he moʻuí ni, pea fakatupu ai ha tuʻutāmaki ki he moʻui ʻa e kakaí; ʻoku mau tui ʻoku taʻe-fakalao mo taʻetotonu ʻa e kau noa peheé, pea fakatuʻutāmaki ki he melino ʻo e puleʻanga kotoa pē ʻa ia ʻoku tuku ke nofo pōpula ha niʻihi ʻo e faʻahinga ʻo e tangatá.

- ◀1a
T&F 98:4–7; TT 1:12.

- ◀b
FFL Ala ʻEkeʻi mei ha Taha ʻa ʻEne Ngaahi Ngāué.

- ◀2a
FFL Tauʻatāina ke Filí.

- ◀b
FFL Konisēnisí.

- ◀c
T&F 42:18–19.

- ◀3a
T&F 98:8–10.

- ◀4a
ʻAlamā 21:21–22; TT 1:11. FFL Huú.

- ◀5a
TT 1:12. FFL Angatuʻú.

- ◀6a
T&F 58:21; 88:34.

- ◀8a
ʻAlamā 30:7–11; T&F 42:84–87.

- ◀10a
FFL Tuʻusi mei he Siasí.

- ◀12a
FFL Malangá; Ngāue Fakafaifekaú.

VAHE 135

Ko e fakapoongi ʻo Siosefa Sāmita ko e Palōfitá mo hono tokoua ko Hailame Sāmita ko e Pēteliaké, ʻi Kātesi, ʻi ʻIlinoisi, ʻi he ʻaho 27 Sune 1844 (History of the Church, 6:629–631). Naʻe hiki ʻa e fakamatala ko ʻeníʻe ʻEletā Sione Teila ʻo e Fakataha Alēlea ʻo e Toko Hongofulu Mā Uá, ʻa ia naʻá ne mamata mo fakamoʻoni tonu ki he ngaahi meʻa ko ʻení.

1–2, Naʻe fakapoongi ʻa Siosefa mo Hailame ʻi he Fale Fakapōpula ʻo Kātesí; 3, ʻOku fakahā ʻa e tuʻunga māʻolunga taha ʻo e Palōfitá; 4–7, ʻOku fakamoʻoni ʻa hona toto taʻehalaiá ki he moʻoni mo e faka-ʻOtua ʻo e ngāué.

1 Ko e meʻa ke fakamaʻu ʻa e fakamoʻoni ʻo e tohi ko ʻení pea mo e Tohi ʻa Molomoná, ko ia ʻoku mau fakahā ai hono [a]fakapoongi ʻo [b]Siosefa Sāmita ko e Palōfitá, mo Hailame Sāmita ko e Pēteliaké. Naʻe fanaʻi ʻa kinaua ʻi he [c]fale fakapōpula ʻo Katesí, ʻi he ʻaho 27 ʻo Suné, 1844, ʻi he taimi nima efiafí nai, ʻe ha fuʻu kakai tokolahi kuo toʻo mahafu—pea vali ʻuliʻuli—ʻa ia ko e toko 150 ki he toko 200 nai. Naʻe ʻuluaki fanaʻi ʻa [d]Hailame ʻo ne tō fiemālie pē, mo pehē: Ko e tangata mate au! Naʻe puna ʻa Siosefa mei he matapā sioʻatá, ka naʻe fanaʻi ia ʻo mate ʻi heʻene feingá, mo ʻene pehē: ʻE ʻEiki ko hoku ʻOtua! Naʻe toe fanaʻi ʻa kinaua fakatouʻosi hili ʻena maté, ʻi ha founga fakamamahi, pea naʻe lavea ʻa kinaua fakatouʻosi ʻi ha foʻi pulu ʻe fā.

2 Ko e [a]Sione Teila mo Uiliate Lisiate, ʻa ia ko e toko ua ʻo e Toko Hongofulu Mā Uá, ko kinaua pē naʻe ʻi he lokí ʻi he taimi ko iá; naʻe lavea ʻa e ʻuluakí ʻi ha founga fītaʻa ʻi ha foʻi pulu ʻe fā, kae talu ai mo ʻene toe sai; ko hono uá naʻá ne hao, ʻi he maluʻi ʻa e ʻOtuá, taʻe ʻi ai ha ava ʻi hono kofú.

3 Kuo fai ʻe Siosefa Sāmita, ko e [a]Palōfita mo e [b]Tangata Kikite ʻa e ʻEikí, ha meʻa lahi ange ki hono fakamoʻui ʻo e faʻahinga ʻo e tangatá ʻi he māmaní, tuku kehe ʻa Sīsū pē, ʻi ha toe tangata ʻe toko taha ʻa ia naʻe moʻui ʻi ai ʻi ha kuonga. ʻI he vahaʻa fuonounou ʻo e taʻu ʻe uofulu, kuó ne ʻomai ʻa e Tohi ʻa Molomoná, ʻa ia naʻá ne liliu ʻi he foaki mo e mālohi ʻo e ʻOtuá, pea kuo fou ʻiate ia ʻa hono pulusi ia ʻi he ongo fuʻu fonua lalahi ʻe ua; kuó ne ʻoatu ʻa hono [c]kakato ʻo e ongoongolelei taʻengatá, ʻa ia naʻe tuʻu ʻi aí, ki he ngaahi potu ʻe fā ʻo e māmaní; kuó ne ʻomai ʻa e ngaahi fakahā mo e ngaahi fekau ʻa ia ʻoku kau ʻi he tohí ni ʻo e Tokāteline mo e Ngaahi Fuakavá, pea mo ha ngaahi tohi lahi mo e ngaahi akonaki kehe ʻoku ngali potó koeʻuhí ke ʻaonga ki he fānau ʻa e tangatá; kuó ne tānaki ʻa e lau afe ʻo e Kau Māʻoniʻoni ʻi he Ngaahi ʻAho Kimuí Ni, mo fokotuʻu ha fuʻu [d]kolo lahi, pea tuku ha ongoongo lelei mo e hingoa ʻa ia ʻoku ʻikai lava ke tāmateʻi. Naʻe fisifisimuʻa ʻa ʻene moʻuí, peá pekia ʻoku tuʻu-ki-muʻa ʻi he ʻao ʻo e ʻOtuá mo hono kakaí; pea hangē ko e tokolahi ʻo e kau pani ʻa e ʻEikí ʻi he ngaahi kuonga ʻi muʻá, kuó ne fakamaʻu hono tufakangá mo ʻene ngaahi ngāué ʻaki hono [e]toto ʻoʻoná; pea kuo pehē foki mo hono tokoua ko Hailamé. Naʻe ʻikai te na mavahevahe ʻi he moʻuí, pea naʻe ʻikai fakamāvaeʻi ʻa kinaua ʻi he maté!

4 ʻI he ʻalu ʻa Siosefa ki Kātesi ke tuku atu ia ki he ngaahi fie maʻu loi ʻa e laó, ʻi he ʻaho ʻe ua pe tolu ki muʻa ʻi hono fakapōngí, naʻá ne pehē: “ʻOku ou ʻalu ʻo hangē ko e [a]lami ke tāmateʻi; ka ʻoku nonga hoku lotó ʻo hangē ko e pongipongi malū ʻi he faʻahitaʻu māfaná; ʻoku ou maʻu ʻa e konisēnisi ʻoku ʻataʻatā mei he fai hala ki he ʻOtuá, pea ki he kakai kotoa pē. TE U MATE ʻOKU OU TAʻEHALAIA, PEA ʻE PEHĒ ʻO KAU KIATE AU ʻI HE KAHAʻÚ—NAʻE FAKAPOONGI IA ʻI HE ANGA-FITAʻA.”—ʻI he pongipongi pē ko iá, ʻi he hili ʻa e teuteu ʻa Hailame ke ʻalu—te tau pehē koā ko e ʻalu ke tāmateʻí? ʻio, he naʻe pehē ia—naʻá ne lau ʻa e veesi ʻoku hā atu ʻi lalo ní, ʻa ia ʻoku ofi ki he ngataʻanga ʻo e vahe hono hongofulu mā ua ʻo e tohi ʻEtá, ʻi he Tohi ʻa Molomoná, ʻo ne peluki ʻa e kiʻi tapa ʻo e peesi ʻi aí:

5 Pea naʻe hoko ʻo pehē naʻá ku lotu ki he ʻEikí ke ne foaki ki he kau Senitailé ʻa e ʻofa, koeʻuhí ke nau maʻu ʻa e manavaʻofá. Pea naʻe hoko ʻo pehē, naʻe folofola mai ʻa e ʻEikí kiate au: Kapau ʻoku ʻikai te nau maʻu ʻa e manavaʻofá ʻoku tatau ai pē kiate koe, kuó ke tui faivelenga; ko ia, ʻe [a]fakamaʻa ho ngaahi kofú. Pea ko e meʻa ʻi hoʻo ʻiloʻi ho vaivaí, ko ia ʻe ngaohi koe ke ke mālohi, ʻo aʻu ki hoʻo nofo hifo ʻi he potu kuó u teuteu ʻi he ngaahi nofoʻanga ʻo ʻeku Tamaí. Pea ko ʻeni … ʻoku ou lea māvae ki he kau Senitailé; ʻio, kae ʻumaʻā foki mo hoku kāingá ʻa ia ʻoku ou ʻofa aí, kae ʻoua ke tau feʻiloaki ʻi he ʻao ʻo e [b]fakamaauʻanga ʻo Kalaisí, ʻa ia ʻe ʻilo ai ʻe he kakai fulipē ʻoku ʻikai ʻuliʻi hoku ngaahi kofú ʻi homou totó. Kuo mate ʻeni ʻa e ongo [c]tangata fakamoʻoní, pea ʻoku mālohi kakato ʻa ʻena fakamoʻoní.

6 Naʻe taʻu fāngofulu mā fā ʻa Hailame Sāmita ʻi Fēpueli, 1844, pea naʻe taʻu tolungofulu mā valu ʻa Siosefa Sāmita ʻi Tīsema, 1843; pea ʻe fai atu ai pē mei heni ʻe lau fakataha hona hingoá mo e faʻahinga kuo fakapoongi koeʻuhi ko e lotú; pea ʻe fakamanatuʻi ki he tokotaha ʻoku lau ʻeni ʻi he puleʻanga kotoa pē ko e Tohi ʻa Molomoná, pea mo e tohí ni ʻo e Tokāteline mo e Ngaahi Fuakava ʻa e siasí, koe meʻa naʻe fakamoleki ai ʻa e toto lelei taha ʻo e senituli hono hongofulu mā hivá ʻi hono ʻomi ia ke fakamoʻui ha māmani kuo fakaʻau ʻo kovi; pea kapau ʻoku lava ʻe he afí ke maumauʻi ha ʻakau ʻoku kei [a]mata koeʻuhi ko e fakalāngilangiʻi ʻo e ʻOtuá, huanoa hono faingofua ke vela ʻo ʻosi ʻa e ngaahi ʻakau mōmoá ke fakamaʻa ʻa e ngoue vainé mei he koví. Naʻá na moʻui ki he lāngilangi; naʻá na mate ki he lāngilangi; pea ko e lāngilangi ʻa hona pale taʻengatá. ʻE tukufakaholo ʻa hona hingoá mei he kuonga ki he kuonga ki he hako ʻe tupú ko e ongo maka-koloa mahuʻinga kiate kinautolu kuo fakamāʻoniʻoniʻí.

7 Naʻá na taʻehalaia ʻi he fai ha hia, ʻo hangē ko ia naʻá na faʻa fakamoʻoniʻi ki muʻá, pea naʻe fakapōpulaʻi ʻa kinaua ʻi he fale fakapōpulá ko e tupu pē mei he kaungā-filioʻi kākā ʻa ha kau tangata lavaki mo e kau tangata fai angahala; pea ʻoku hoko hona toto taʻehalaia ʻi he faliki ʻo e fale fakapōpula ʻo Kātesí ko e fakamoʻoni lahi ia kuo fakapipiki ki he “Lotu Māmongá” ʻa ia ʻe ʻikai lava ke fakafisinga ʻe ha fakamaauʻanga ʻi he māmaní, pea ko hona toto taʻehalaia ʻoku ʻi he sila ʻo e Siteiti ʻo ʻIlinoisí, fakataha mo e maumauʻi ʻo e falala ʻa e Siteiti ʻa ia naʻe talaʻofa mai ʻe he kōvaná, ko ha fakamoʻoni ia ki hono moʻoni ʻo e ongoongolelei taʻengatá ʻa ia ʻe ʻikai lava ʻe he māmaní kotoa ʻo fakataʻeʻaongaʻi; pea mo hona toto taʻehalaiá ʻi he fuka ʻo e tauʻatāiná, pea ʻi he tohi konisitūtone lahi ʻo e ʻIunaiteti Siteití, ko ha fakafofonga ia maʻá e lotu ʻo Sīsū Kalaisí, ʻa ia ʻe mahuhuhuhu ʻi he loto ʻo e kau tangata angatonu ʻi he ngaahi puleʻanga kotoa pē; pea ko hona toto taʻehalaiá, fakataha mo e toto taʻehalaia ʻo kinautolu kotoa pē naʻe fakapoongi koeʻuhi ko e lotú ʻi lalo ʻi he [a]ʻesi-feilaulau ʻa ia naʻe mamata ki ai ʻa Sioné, te nau tangi ki he ʻEiki ʻo e Ngaahi Kau Taú kae ʻoua ke ne sāuni ʻa e toto ko iá ki māmani. ʻĒmeni.

- ◀1a
T&F 5:22; 6:30. FFL Maʻatá.

- ◀b
FFL Sāmita, Siosefa, ko e Siʻí.

- ◀c
FFL Fale Fakapōpula Kātesí (USA).

- ◀d
FFL Sāmita, Hailame.

- ◀2a
FFL Teila, Sione.

- ◀3a
FFL Palōfita.

- ◀b
FFL Tangata Kikite.

- ◀c
T&F 35:17; 42:12. FFL Fakafoki Mai ʻo e Ongoongoleleí.

- ◀d
FFL Nāvū, ʻIlinoisi (USA).

- ◀e
Hepelū 9:16–17; T&F 136:39.

- ◀4a
ʻĪsaia 53:7.

- ◀5a
T&F 88:74–75.

- ◀b
ʻEta 12:36–38.

- ◀c
Hepelū 9:16–17.

- ◀6a
Luke 23:31.

- ◀7a
Fakahā 6:9.

VAHE 136

Ko e folofola mo e finangalo ʻo e ʻEikí, ʻa ia naʻe foaki mai ʻia Palesiteni Pilikihami ʻIongí ʻi he Nofoʻanga Fakafaʻahitaʻu Momoko, ʻo e ʻApitanga ʻo ʻIsilelí, ʻi he Fonua ʻo e Kau ʻOmahaá, ʻi he kauvai fakahihifo ʻo e Vaitafe Mīsulí, ofi ki Kauniseli Palafi, ʻi ʻAiouā, (Journal History of the Church [Tohi Fakamatala Hisitōlia ʻo e Siasí], 14 Sānuali 1847).

1–16, Ko hono fakamatalaʻi ʻo e anga ʻo hono fokotuʻutuʻu ʻo e ʻapitanga ʻo ʻIsilelí ki he fononga fakahihifó; 17–27, ʻOku fekau ki he Kāingalotú ke nau tauhi ha ngaahi tefitoʻi moʻoni kehekehe ʻo e ongoongoleleí; 28–33, ʻOku totonu ke hiva, faiva, lotu, mo ako ʻe he Kāingalotú ʻa e potó; 34–42, ʻOku fakapoongi ʻa e kau palōfitá koeʻuhí ke fakalāngilangiʻi ʻa kinautolu pea fakamalaʻiaʻi ʻa e kau fai angahalá.

1 Ko e Folofola mo e Finangalo ʻo e ʻEikí ʻo kau ki he ʻApitanga ʻo ʻIsilelí ʻi heʻenau ngaahi fononga ki he Hihifó:

2 Tuku ʻa e kakai kotoa pē ʻo e, [a]Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, mo kinautolu ʻe fononga fakataha mo kinautolú, ke nau fokotuʻutuʻu ki ha ngaahi kaungā-fononga, ʻaki ha fuakava mo e fakapapau ke tauhi ʻa e ngaahi fekau mo e ngaahi tuʻutuʻuni kotoa pē ʻa e ʻEiki ko hotau ʻOtuá.

3 Tuku ke fokotuʻutuʻu ʻa e ngaahi kaungā-fonongá mo e kau kapiteni ʻo e ngaahi toko [a]teau, mo e kau kapiteni ʻo e ngaahi toko nimangofulu, mo e kau kapiteni ʻo e ngaahi toko hongofulu, mo ha palesiteni mo hono ongo tokoni ke ʻulu kiate kinautolu, ʻo fakatatau ki he tuʻutuʻuni ʻa e kau [b]ʻAposetolo ʻe Toko Hongofulu Mā Uá;

4 Pea ʻe hoko ʻeni ko ʻetau [a]fuakavá—te tau [b]ʻaʻeva ʻi he ngaahi [c]tuʻutuʻuni kotoa pē ʻa e ʻEikí.

5 Tuku ke maʻu ʻe he kaungā-fononga taki taha ʻa e fanga manu toho kotoa pē, ngaahi saliote, mo e ʻoho, vala, mo e ngaahi meʻa ʻaonga kehe ki he fonongá, ʻa ia ʻoku nau lava ʻo maʻú.

6 Ko e taimi ʻe maau ai ʻa e fokotuʻutuʻu ʻa e ngaahi kaungā-fonongá, tuku ke nau feinga ʻaki honau tūkuingata ke teuteu maʻanautolu ʻe tatalí.

7 Tuku ki he kaungā-fononga taki taha, fakataha mo honau kau kapitení mo e kau palesitení, ke nau fakakaukauʻi pe ko e toko fiha ʻe lava ʻo ʻalu ʻi he faʻahitaʻu matala ka hoko maí; pea fili leva mei ai ha kau tangata sino mālohi mo poto tokolahi feʻunga, ke nau ʻave ha fanga manu toho, ngaahi tengaʻiʻakau, mo e ngaahi meʻa ngāue ngoue, ke ʻalu atu ko e kau paionia ke teuteu ke tō ʻa e ngaahi tenga ʻo e faʻahitaʻu matalá.

8 Tuku ke fua ʻe he kaungā-fononga taki taha ʻa e tufakanga tatau, ʻo fakatatau ki he ʻinasi ʻo e tupu ʻo ʻenau koloá, ʻi hono ʻave ʻo e [a]masivá, mo e kau [b]uitoú, mo e [c]tamai maté, pea mo e ngaahi fāmili ʻo kinautolu kuo ʻalu ke kau ʻi he kau taú, koeʻuhí ke ʻoua naʻa ongo hake ʻa e ngaahi tangi ʻa e kau uitoú mo e tamai maté ki he telinga ʻo e ʻEikí ʻo talatalaakiʻi ʻa e kakaí ni.

9 Tuku ke teuteu ʻe he kaungā-fononga taki taha ʻa e ngaahi fale, mo e ngaahi ngoueʻanga ke tō ai ʻa e keleni, maʻanautolu ʻe nofo ʻi he faʻahitaʻu ko ʻení, pea ko e finangalo ʻeni ʻo e ʻEikí ʻo kau ki hono kakaí.

10 Tuku ke ngāue ʻaki ʻe he tangata kotoa pē ʻa hono iví kotoa mo e koloá ke hiki ʻa e kakaí ni ki he potu ʻe fokotuʻu ai ʻe he ʻEikí ha [a]siteiki ʻo Saioné.

11 Pea kapau te mou fai ʻeni ʻaki ʻa e loto-maʻa, ʻi he faivelenga kakato, te mou [a]monūʻia; ʻe tāpuakiʻi ʻa kimoutolu ʻi hoʻomou ngaahi tākanga monumanu īkí, mo hoʻomou tākanga monumanu lalahí, pea ʻi homou ngaahi ngoueʻangá, mo homou ngaahi falé, pea ʻi homou ngaahi fāmilí.

12 Tuku ke hanga ʻe heʻeku ongo tamaioʻeiki ko ʻĒsela T. Penisoní mo ʻIlasitasi Sinoú ʻo fokotuʻutuʻu ha kaungā-fononga.

13 Pea tuku ke hanga ʻe heʻeku ongo tamaioʻeiki ko ʻOasoni Palatí mo Uilifooti Utalafí ʻo fokotuʻutuʻu ha kaungā-fononga.

14 Tuku foki ke hanga ʻe heʻeku ongo tamaioʻeiki ko ʻAmasa Laimaní mo Siaosi A. Sāmitá ʻo fokotuʻutuʻu ha kaungā-fononga.

15 Pea fili ha kau palesiteni, mo e kau kapiteni ki he ngaahi toko teau, mo e ngaahi toko nimangofulu, mo e ngaahi toko hongofulu.

16 Pea tuku ʻa ʻeku kau tamaioʻeiki kuo filí ke nau ʻalu ʻo akonaki ʻaki ʻeni, ʻa ia ko hoku lotó, ki he kāingalotú, koeʻuhí ke nau mateuteu ke ʻalu ki ha fonua ʻo e melino.

17 ʻAlu ʻi homou halá pea fai ʻo hangē ko ʻeku lea kiate kimoutolú, pea ʻoua ʻe manavahē ki homou ngaahi filí; koeʻuhi he ʻe ʻikai te nau maʻu ha mālohi ke taʻofi ʻa ʻeku ngāué.

18 ʻE [a]huhuʻi ʻa Saione ʻi hoku taimi pē ʻoʻokú.

19 Pea kapau ʻe feinga ha tangata ke hakeakiʻi ia ʻe ia pē, ʻo ʻikai kumi ki heʻeku [a]akonakí, ʻe ʻikai te ne maʻu ha mālohi, pea ʻe fakahā ʻene valé.

20 Mou fekumi; pea [a]tauhi ʻa hoʻomou ngaahi fefuakavaʻaki kotoa pē; pea ʻoua ʻe [b]mānumanu ki he meʻa ʻa ia ʻoku ʻa ho tokouá.

21 [a]Taʻofi ʻa kimoutolu mei he kovi ʻi hono takuanoa ʻo e huafa ʻo e ʻEikí, he ko au ko e ʻEiki ko homou ʻOtuá, ʻio ko e [b]ʻOtua ʻo hoʻomou ngaahi tamaí, ko e ʻOtua ʻo ʻĒpalahame mo ʻAisake pea mo Sēkope.

22 Ko [a]au ia ʻa ia naʻá ku tataki atu ʻa e fānau ʻa ʻIsilelí mei he fonua ko ʻIsipité; pea kuo mafao atu ʻa hoku nimá ʻi he ngaahi ʻaho fakaʻosí, ke [b]fakahaofi ʻa hoku kakai ko ʻIsilelí.

23 Tuku ʻa e [a]fefakakikihiʻakí; tuku ʻa e [b]felauʻikoviʻaki ʻiate kimoutolú.

24 Tuku ʻa e faʻa [a]konaá; pea tuku ke hoko ʻa hoʻomou ngaahi leá ke [b]felangahakeʻaki ʻa kimoutolu.

25 Kapau ʻokú ke kole ha meʻa mei ho kaungāʻapi, ke ke fakafoki atu ʻa e meʻa naʻá ke [a]kolé; pea kapau ʻoku ʻikai te ke lava ʻo totongi fakafoki pea ke ke ʻalu leva ʻo fakahā ia ki ho kaungāʻapí, telia naʻá ne tukuakiʻi koe.

26 Kapau te ke ʻilo ʻa e meʻa ʻa ho kaungāʻapí ʻa ia naʻe [a]molé, ke ke fekumi faivelenga kae ʻoua ke ke toe fakafoki ia kiate ia.

27 Ke ke [a]faivelenga ʻi he lehilehiʻi ʻa e ngaahi meʻa ʻoku ʻaʻaú, koeʻuhí ke ke hoko ko e [b]tauhi anga-fakapotopoto; he ko e meʻaʻofa taʻetotongi iaʻa e ʻEiki ko hoʻOtuá, pea ko ʻene tamaioʻeiki tauhi koe.

28 Kapau ʻokú ke fiefia, fakafetaʻi ki he ʻEikí ʻaki ʻa e [a]hiva, mo e ngaahi fasi, mo e faiva, pea mo e [b]lotu ʻo e fakamālō mo e [c]fakafetaʻi.

29 Kapau ʻokú ke [a]loto-mamahi, ui ki he ʻEiki ko ho ʻOtuá ʻaki ʻa e lotu taaumaʻu, koeʻuhí ke [b]fiefia ʻa homou laumālié.

30 ʻOua ʻe manavahē ki ho ngaahi filí, he ʻoku nau ʻi hoku nimá pea te u fai kiate kinautolu ʻa ia ʻoku ou faʻiteliha ki aí.

31 ʻOku totonu ke [a]siviʻi ʻa hoku kakaí ʻi he ngaahi meʻa kotoa pē, koeʻuhí ke teuteuʻi ʻa kinautolu ke nau maʻu ʻa e [b]nāunau ʻa ia kuó u teuteu moʻonautolú, ʻio ʻa e nāunau ʻo Saioné; pea ko ia ia ʻe ʻikai te ne kātakiʻi ʻa e [c]tauteá ʻoku ʻikai te ne feʻunga mo hoku puleʻangá.

32 Tuku ia ʻoku valé ke ne ako ʻa e [a]potó ʻi heʻene [b]fakavaivaiʻi ia mo ui ki he ʻEiki ko hono ʻOtuá, koeʻuhí ke fakaava hono matá ke ne mamata, pea ke fakaava hono telingá ke ne ongoʻi;

33 He kuo fekauʻi atu ʻa hoku [a]Laumālié ki he māmaní ke fakamaama ʻa e loto-fakatōkilaló mo e loto-fakatomalá, pea ke fakahalaiaʻi ʻa e kau taʻe anga faka-ʻOtuá.

34 Kuo liʻaki ʻa kimoutolu mo hoʻomou fakamoʻoní ʻe homou kāingá, ʻio ʻa e puleʻanga ʻa ia kuo [a]tuli ʻa kimoutolú;

35 Pea ko ʻeni ʻoku ʻunuʻunu maí ni ʻa e ʻaho ʻo ʻenau tuʻutāmakí, ʻio ʻa e ngaahi ʻaho ʻo e loto-mamahi, ʻo hangē ha fefine ʻoku langaá; pea ʻe lahi ʻa ʻenau loto-mamahí tuku kehe ʻo kapau te nau fakatomala fakatoʻotoʻo, ʻio ʻo fuʻu fakavavevave ʻaupito.

36 He naʻa nau fakapoongi ʻa e kau palōfitá, mo kinautolu naʻe fekauʻi atu kiate kinautolú; pea kuo nau lilingi ʻa e toto taʻehalaia, ʻa ia ʻoku tangi mei he kelekelé ʻo talatalaakiʻi ʻa kinautolu.

37 Ko ia, ʻoua ʻe ofo ʻi he ngaahi meʻá ni, he ʻoku teʻeki ai ke mou [a]haohaoa; ʻoku teʻeki ai ke mou lava ke kātakiʻi ʻa hoku nāunaú; ka te mou mamata ki ai ʻo kapau te mou faivelenga ʻi he tauhi ʻeku ngaahi lea kotoa pē ʻa ia kuó u [b]ʻoatu kiate kimoutolú, mei he ngaahi ʻaho ʻo ʻĀtamá ʻo aʻu kia ʻĒpalahame, meia ʻĒpalahame kia Mōsese, pea meia Mōsese kia Sīsū mo ʻene kau ʻaposetoló, pea meia Sīsū mo ʻene kau ʻapōsetoló kia Siosefa Sāmita, ʻa ia naʻá ku ui atu ki ai ʻi heʻeku kau [c]ʻāngeló, ko ʻeku kau tamaioʻeiki tauhí, pea mo hoku leʻo pē ʻoʻokú mei he ngaahi langí, ke ʻomai ʻa ʻeku ngāué;

38 ʻA ia ko hono makatuʻungá naʻá ne fokotuʻu, pea naʻá ne faivelenga; peá u toʻo mai ia kiate au.

39 Kuo ofo ʻa e tokolahi koeʻuhi ko ʻene pekiá; ka naʻe ʻaonga ke ne [a]fakamaʻu ʻene [b]fakamoʻoní ʻaki hono [c]totó, koeʻuhí ke fakalāngilangiʻi ia pea fakahalaiaʻi ʻa e kau fai angahalá.

40 He ʻikai koā kuó u fakahaofi ʻa kimoutolu mei homou ngaahi [a]filí, tuku kehe pē ʻi heʻeku tuku ha fakamoʻoni ki hoku hingoá?

41 Ko ʻeni, ko ia, tokanga mai ʻa kimoutolu ʻa e kakai ʻo hoku [a]siasí; pea mo kimoutolu ʻa e kaumātuʻá mou fanongo fakataha; kuo mou maʻu ʻa hoku [b]puleʻangá.

42 Faivelenga ʻi he tauhi ʻeku ngaahi fekau kotoa pē, telia naʻa hoko mai ʻa e ngaahi tautea kiate kimoutolu, pea vaivai ʻa hoʻomou tuí, pea ikunaʻi ʻa kimoutolu ʻe homou ngaahi filí. Ko ia, ʻe tuku ā ʻi he taimí ni. ʻĒmeni pea ʻĒmeni.

- ◀2a
FFL Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

- ◀3a
ʻEke. 18:21–26.

- ◀b
FFL ʻAposetolo.

- ◀4a
FFL Fuakavá.

- ◀b
FFL ʻAʻevá, ʻAʻeva mo e ʻOtuá.

- ◀c
FFL Ouaú.

- ◀8a
FFL Masivá.

- ◀b
FFL Uitoú.

- ◀c
Sēmisi 1:27; 3 Nīfai 24:5.

- ◀10a
FFL Siteiki.

- ◀11a
Teut. 28:1–14. FFL Tāpuakí, Tāpuakiʻí, Tāpuekiná.

- ◀18a
T&F 100:13.

- ◀19a
FFL Akonakí (nauna).

- ◀20a
FFL Faitotonú.

- ◀b
FFL Mānumanú.

- ◀21a
FFL Lea Taʻefeʻungá.

- ◀b
ʻEke. 3:6; 1 Nīfai 19:10.

- ◀22a
ʻEke. 13:18; Selem. 2:5–7; 1 Nīfai 5:15; ʻAlamā 36:28. FFL Sihova.

- ◀b
Selem. 30:10; ʻIsikeli 20:33–34; T&F 38:33.

- ◀23a
3 Nīfai 11:29–30. FFL Fekeʻikeʻí.

- ◀b
T&F 20:54. FFL Lea Koví.

- ◀24a
FFL Lea ʻo e Potó.

- ◀b
T&F 108:7.

- ◀25a
Same 37:21; Mōsaia 4:28. FFL Faitotonú; Moʻuá.

- ◀26a
Lev. 6:4; Teut. 22:3.

- ◀27a
FFL Faivelengá.

- ◀b
FFL Lakanga Tauhí.

- ◀28a
FFL Hivá.

- ◀b
FFL Lotú.

- ◀c
2 Fkmtl. 5:13; T&F 59:15–16. FFL Fakafetaʻí.

- ◀29a
2 Sam. 22:7.

- ◀b
FFL Fiefiá.

- ◀31a
T&F 101:4. FFL Faingataʻá.

- ◀b
Loma 8:18; T&F 58:3–4. FFL Nāunaú.

- ◀c
FFL Valokí, Valokiʻí.

- ◀32a
FFL Potó.

- ◀b
FFL Loto-fakatōkilaló.

- ◀33a
FFL Laumālie Māʻoniʻoní.

- ◀34a
FFL Fakatangá, Fakatangaʻí.

- ◀37a
FFL Haohaoá.

- ◀b
Hilam. 8:18.

- ◀c
Fakahā 14:6; T&F 110:11–16; 128:19–21; SS—H 1:30–47.

- ◀39a
Mōsaia 17:20; T&F 135:3.

- ◀b
FFL Fakamoʻoní.

- ◀c
FFL Maʻatá.

- ◀40a
ʻEke. 23:22; T&F 8:4; 105:15.

- ◀41a
FFL Siasi ʻo Sīsū Kalaisí.

- ◀b
Taniela 7:27.

VAHE 137

Ko ha meʻa-hā-mai kia Siosefa Sāmita ko e Palōfitá, ʻi he temipale ʻi Ketilaní, ʻi ʻOhaiō, ʻi he ʻaho 21 Sānualí 1836 (History of the Church, 2:380–381). Ko e meʻa ʻeni naʻe hoko ʻi he lolotonga ʻa hono fakahoko ʻo e ngaahi ouau ʻo e ʻenitaumení, ʻo fakatatau ki he ngaahi meʻa kuo ʻosi fakahā maí.

1–6, ʻOku mamata ʻa e Palōfitá ki hono tokoua ko ʻAlaviní ʻi he puleʻanga fakasilesitialé; 7–9, ʻOku fakahā mai ʻa e tokāteline ʻo e fakamoʻui ʻo e pekiá; 10, ʻOku fakamoʻui ʻa e fānau kotoa pē ʻi he puleʻanga fakasilesitiale.

1 Naʻe fakaava ʻa e ngaahi [a]langí kiate kimautolu, pea naʻá ku mamata ki he [b]puleʻanga fakasilesitiale ʻo e ʻOtuá, pea mo hono nāunaú, pea ʻoku ʻikai te u ʻilo pē naʻá ku ʻi he [c]sinó pe ʻi he laumālié.

2 Naʻá ku mamata ki he fakaʻofoʻofa taʻe-hano-tatau ʻo e [a]matapā ʻe hū ai ʻa e kau ʻea hokó ki he puleʻanga ko iá, ʻa ia naʻe hangē ko ha [b]afi ulo takaí;

3 Kae ʻumaʻā foki ki he taloni ulo [a]ngingila ʻo e ʻOtuá, ʻa ia naʻe ʻāfifio ai ʻa e [b]Tamaí pea mo e [c]ʻAló.

4 Naʻá ku mamata ki he ngaahi hala fakaʻofoʻofa ʻo e puleʻanga ko iá, ʻa ia naʻe hā mai ʻo hangē naʻe ngaohi ʻaki ha [a]koulá.

5 Naʻá ku mamata ki he Tamai ko [a]ʻĀtamá mo [b]ʻĒpalahame; pea mo ʻeku [c]tamaí mo ʻeku [d]faʻeé; pea ki hoku tokoua ko [e]ʻAlaviní, ʻa ia kuo fuoloa siʻene pekiá;

6 Pea naʻá ku fifili pē naʻá ne maʻu fēfē ha [a]tofiʻa ʻi he puleʻanga ko iá, ʻi heʻeku ʻiloʻi naʻá ne mavahe atu meí he moʻuí ni ki muʻa ʻoku teʻeki ala mai ʻa e toʻukupu ʻo e ʻEikí ke tānaki ʻa ʻIsileli ko hono tuʻo [b]uá, pea naʻe teʻeki ai foki ke ne [c]papitaiso ke fakamolemoleʻi ʻa ʻene ngaahi angahalá.

7 Ko ia naʻe ongo mai ʻa e [a]leʻo ʻo e ʻEikí kiate au, ʻo pehē: Ko kinautolu kotoa pē kuo nau pekia, ka naʻe [b]teʻeki ai ke nau maʻu ha ʻilo ki he ongoongolelei ko ʻení, ʻa ia naʻa nau mei tali ia ʻo kapau naʻe fakaʻatā ke nau kei moʻui, te nau hoko ko e kau [c]ʻea-hoko ki he [d]puleʻanga fakasilesitiale ʻo e ʻOtuá;

8 Pea mo kinautolu kotoa pē foki ʻa ia te nau pekia mei he taimi ko ʻení ʻo faai atu, ka ʻoku teʻeki ai ke nau maʻu ha ʻilo ki he ongoongolelei ko iá, ʻa ia naʻa nau [a]mei tali ia ʻaki honau lotó kotoa, te nau hoko foki mo kinautolu ko e kau ʻea-hoko ki he puleʻanga ko iá;

9 He ko au, ko e ʻEikí, te u [a]fakamāuʻi ʻa e tangata kotoa pē ʻo fakatatau ki heʻenau ngaahi [b]ngāué, pea fakatatau ki he ngaahi [c]holi ʻo honau lotó.

10 Pea naʻá ku mamata foki ko e fānau iiki kotoa pē kuo nau pekia, ka ʻoku teʻeki ai ke nau [a]taʻu motuʻa feʻunga ke ʻekeʻi meiate kinautolu ʻa ʻenau ngaahi ngāué, ʻoku [b]fakamoʻui mo kinautolu ʻi he puleʻanga fakasilesitiale ʻo e langí.

- ◀1a
Ngāue 7:55–56; 1 Nīfai 1:8; Hilam. 5:45–49; SS—H 1:43.

- ◀b
FFL Nāunau Fakasilesitialé.

- ◀c
2 Kol. 12:2–4; 1 Nīfai 11:1; Mōsese 1:11.

- ◀2a
2 Nīfai 9:41; 31:17.

- ◀b
ʻEke. 24:17; ʻĪsaia 33:14–15; Hilam. 5:23; T&F 130:7.

- ◀3a
ʻĪsaia 6:1; ʻIsikeli 1:26–28.

- ◀b
FFL ʻOtuá—ʻOtua ko e Tamaí.

- ◀c
FFL ʻOtuá—ʻOtua ko e ʻAló.

- ◀4a
Fakahā 21:21; T&F 110:2.

- ◀5a
FFL ʻĀtama.

- ◀b
T&F 132:29. FFL ʻĒpalahame.

- ◀c
T&F 124:19. FFL Sāmita, Siosefa, ko e Lahí.

- ◀d
FFL Sāmita, Lusi Meki.

- ◀e
SS—H 1:4.

- ◀6a
FFL Fakamoʻui ʻo e Pekiá.

- ◀b
ʻĪsaia 11:11; 1 Nīfai 22:10–12; Sēkope 6:2. FFL ʻIsileli—Ko hono tānaki ʻo ʻIsilelí.

- ◀c
Sione 3:3–5; 2 Nīfai 9:23; ʻEta 4:18–19; T&F 76:50–52; 84:74. FFL Papitaisó.

- ◀7a
Hilam. 5:30. FFL Fakahaá.

- ◀b
LSS, 1 Pita 4:6; 2 Nīfai 9:25–26; Mōsaia 15:24.

- ◀c
T&F 76:50–70.

- ◀d
FFL Nāunau Fakasilesitialé.

- ◀8a
ʻAlamā 18:32; T&F 6:16.

- ◀9a
Fakahā 20:12–13. FFL Fakamaau Fakaʻosí, Ko e.

- ◀b
FFL Ngāué, Ngaahi.

- ◀c
T&F 64:34. FFL Lotó.

- ◀10a
FFL Ala ʻEkeʻi mei ha Taha ʻa ʻEne Ngaahi Ngāué.

- ◀b
FFL Fakamoʻuí—Fakamoʻui ʻo e fānaú.

VAHE 138

Ko ha meʻa-hā-mai naʻe fakahā kia Palesiteni Siosefa F. Sāmita ʻi Sōleki Siti, ʻi ʻIutā, ʻi he ʻaho 3 ʻOkatopa 1918. ʻI he malanga fakaava ʻa Palesiteni Sāmita ʻo e Konifelenisi Lahi Fakavaeuataʻu hono 89 ʻa e Siasí, ʻi he ʻaho 4 ʻOkatopa 1918, naʻá ne fakahā ai kuó ne maʻu ha ngaahi fetuʻutaki fakalangi ʻi he ngaahi māhina kuo hilí. Ko e taha, naʻe kau ia ki he hāʻele atu ʻa e Fakamoʻuí ki he ngaahi laumālie ʻo e kau pekiá lolotonga ʻa e kei ʻi he fonualotó ʻa hono sinó, pea naʻe maʻu ia ʻe Palesiteni Sāmita ʻi he ʻaho ki muʻa ʻi he ʻaho naʻe fai ai ʻa e konifelenisí. Naʻe tohi ia ʻi he hili pē ʻa e konifelenisí. Naʻe ʻoatu iaʻi he ʻaho 31 ʻOkatopa 1918 ki he ongo tokoni ʻi he Kau Palesiteni ʻUluakí, ko e Fakataha Alēlea ʻo e Toko Hongofulu Mā Uá, pea mo e Pēteliaké, pea naʻa nau tali ia ʻi he loto-taha ki ai.

1–10, ʻOku fifili ʻa Palesiteni Siosefa F. Sāmita ki he ngaahi tohi ʻa Pitá, pea mo e hāʻele ʻa hotau ʻEikí ki he maama ʻo e ngaahi laumālié; 11–24, ʻOku mamata ʻa Palesiteni Sāmita ki he fakataha ʻa e kau māʻoniʻoni kuo pekiá ʻi palataisi pea ʻoku ngāue ʻa Kalaisi ʻi honau lotolotongá; 25–37, ʻOkú ne mamata ki he anga hono fokotuʻutuʻu ʻo hono malanga ʻaki ʻo e ongoongoleleí ʻi he lotolotonga ʻo e ngaahi laumālié; 38–52, ʻOkú ne mamata kia ʻĀtama, mo ʻIvi, mo e tokolahi ʻo e kau palōfita māʻoniʻoní ʻi he maama fakalaumālié ʻa ia naʻa nau lau ʻa honau tuʻunga fakalaumālié ki muʻa ʻi heʻenau toetuʻú ko ha nofo pōpula; 53–60, ʻOku kei hoko atu ʻe he kau māʻoniʻoni kuo pekia ʻo e kuonga ko ʻení ʻa ʻenau ngaahi ngāué ʻi he maama ʻo e ngaahi laumālié.

1 ʻI he ʻaho tolu ʻo ʻOkatopa, ʻi hono taha afe hivangeau hongofulu mā valu ʻo e taʻú, naʻá ku nofo ʻi hoku lokí ʻo [a]fakalaulauloto ki he folofolá;

2 Peá u fakakaukau ai ki he feilaulau [a]fakalelei lahi ʻa ia naʻe fai ʻe he ʻAlo ʻo e ʻOtuá, ki hono [b]huhuʻi ʻo e māmaní;

3 Pea mo e [a]ʻofa lahi mo fakaofo ʻa ia naʻe fakahā ʻe he Tamaí pea mo e ʻAló ʻi he hāʻele hifo ʻa e [b]Huhuʻí ki he māmaní;

4 Koeʻuhí ke tuʻunga ʻi heʻene [a]fakaleleí, pea mo e [b]talangofua ki he ngaahi tefitoʻi moʻoni ʻo e ongoongoleleí, ʻe lava ʻo fakamoʻui ai ʻa e faʻahinga ʻo e tangatá.

5 ʻI he lolotonga ʻa ʻeku fakalaulauloto peheé, naʻe toe foki ʻa ʻeku fakakaukaú ki he ngaahi tohi ʻa e ʻaposetolo ko Pitá, ki he kāingalotu ʻi he [a]kuonga muʻá ʻa ia naʻa nau movetevete holo ʻi [b]Ponitusi, mo Kalētia, mo Kapatōsia, mo e ngaahi feituʻu kehe ʻo ʻĒsiá, ʻa ē naʻe malanga ʻaki ai ʻa e ongoongoleleí ʻi he hili hono kalusefai ʻo e ʻEikí.

6 Naʻá ku fakaava hake ai ʻa e Tohi Tapú ʻo lau ʻa e vahe tolu mo e fā ʻo e ʻuluaki tohi ʻa Pitá, pea ʻi heʻeku lau iá naʻe ongo mamafa ʻaupito ʻa e ngaahi veesi ko ʻení kiate au, ʻo mahulu ange ia ʻi haʻaku ongoʻi pehē ki muʻa:

7 “He naʻe mamahi foki ʻo tuʻo taha pē ʻa Kalaisi koeʻuhí ko e ngaahi angahalá, ko e angatonú maʻá e taʻe-angatonu, koeʻuhí ke ne ʻomi ʻa kitautolu ki he ʻOtuá, kuo fakapoongi ia ʻi he kakanó, kae fakaake ʻe he Laumālié:

8 “ʻA ia naʻe ʻalu ai ia ʻo ne malanga ki he ngaahi laumālie ʻoku ʻi he [a]fale fakapōpulá;

9 “ʻA kinautolu naʻe talangataʻa ʻi muʻa, ʻi he tatali mo e faʻa kātaki ʻa e ʻOtuá ʻi he ngaahi ʻaho ʻo Noá, lolotonga ʻa e teuteu ʻo e vaká, ʻa ia naʻe fakamoʻui ai ʻa e tokosiʻi ʻi he vaí, ko e toko valu pē.” (1 Pita 3:18–20.)

10 “He ko e meʻa ko ʻení naʻe malanga ʻaki ai ʻa e ongoongoleleí kiate kinautolu foki kuo maté, koeʻuhí ke fakamaau ʻa kinautolu ʻi he kakanó, ʻo fakatatau ki he tangatá, kae moʻui ʻo fakatatau ki he ʻOtuá ʻi he laumālié.” (1 Pita 4:6.)

11 ʻI he lolotonga ʻa ʻeku fakalaulauloto ki he ngaahi meʻa ko ʻeni kuo [a]tohí, naʻe fakaava ʻa e [b]mata ʻo ʻeku ʻiló, pea naʻe [c]nofoʻia ʻiate au ʻa e Laumālie ʻo e ʻEikí, pea naʻá ku mamata ki he fuʻu kakai taʻefaʻalaua ʻo e kau [d]pekiá, ʻa e iiki mo e lalahi fakatouʻosi.

12 Pea naʻe fakatahataha kātoa ki ha potu pē ʻe taha ʻa e ngaahi laumālie taʻefaʻalaua ʻo e kau [a]angatonú, ʻa ia naʻa nau [b]faivelenga ʻi heʻenau fakamoʻoni kia Sīsuú ʻi he lolotonga ʻenau moʻui ʻi he moʻui fakamatelié;

13 Pea kuo nau fai ha [a]feilaulau ʻi he tatau ʻo e feilaulau lahi ʻa e ʻAlo ʻo e ʻOtuá, pea naʻa nau [b]kātakiʻi ʻa e faingataʻá, koeʻuhi ko e huafa ʻo honau Huhuʻí.

14 Kuo nau mavahe kotoa atu ʻa kinautolú ni mei he moʻui fakamatelié, mo ha [a]ʻamanaki lelei fakapapau ki ha [b]toetuʻu nāunauʻia, tuʻunga ʻi he [c]ʻaloʻofa ʻa e ʻOtua ko e [d]Tamaí pea mo Hono [e]ʻAlo pē Taha naʻe Fakatupu, ko Sīsū Kalaisí.

15 Naʻá ku mamata naʻa nau fonu ʻi he [a]fiefia mo e nēkeneka, pea naʻa nau fiefia fakataha koeʻuhí he naʻe ofi ʻa e ʻaho ʻo honau fakahaofí.

16 Naʻa nau fakatahataha ʻo talitali ki he hāʻele ange ʻa e ʻAlo ʻo e ʻOtuá ki he maama ʻo e ngaahi [a]laumālié, ke tala fakahāhā ʻa honau huhuʻi mei he ngaahi [b]haʻi ʻo e maté.

17 Pea ke [a]fakafoki ʻa honau sino ʻo e efu ʻoku mohé ki hono tuʻunga haohaoá, ko e [b]huí ki he hui, pea mo e uouá mo e kakanó ki ai, pea ke toe fakatahaʻi ʻa e [c]laumālié pea mo e sinó, pea ʻe ʻikai ke toe fakamavahevaheʻi, koeʻuhí ke nau maʻu ʻa e kakato ʻo e [d]fiefiá.

18 ʻI he lolotonga ʻa e talitali mo e fetalanoaʻaki ʻa e ngaahi laumālie tokolahi ko ʻení, mo fiefia ʻi he houa ʻo honau fakahaofi mei he ngaahi haʻi ʻo e maté, naʻe hā mai ʻa e ʻAlo ʻo e ʻOtuá, ʻo ne tala fakahā ʻa e [a]tauʻatāina ʻa e kau pōpula ʻa ia naʻe faivelengá;

19 Pea naʻá ne [a]malanga ʻaki ai kiate kinautolu ʻa e [b]ongoongolelei taʻengatá, ko e tokāteline ʻo e toetuʻú mo e huhuʻi ʻo e faʻahinga ʻo e tangatá mei he [c]hingá, pea mei he ngaahi angahala fakatāutahá ʻo makatuʻunga ʻi he [d]fakatomalá.

20 Ka naʻe ʻikai te ne hāʻele tonu ia ki he kau [a]fai angahalá, pea naʻe ʻikai foki ke fanongoa ʻa hono leʻó ʻi he lotolotonga ʻo e kau taʻetui ʻOtuá mo e kau taʻe-fakatomalá, ʻa ia naʻa nau [b]ʻuliʻi ʻa kinautolu lolotonga ʻa ʻenau ʻi he kakanó;

21 Pea naʻe ʻikai foki ke mamata kiate ia ʻa e kau angatuʻu ʻa ia naʻa nau fakasītuʻaʻi ʻa e ngaahi fakamoʻoni pea mo e ngaahi fakatokanga ʻa e kau palōfita ʻo onoʻahó, pea naʻe ʻikai te nau mamata ki hono fofongá.

22 Pea naʻe pule ʻa e [a]fakapoʻulí ʻi he feituʻu ko ia naʻe ʻi ai ʻa kinautolu ní, ka naʻe ʻi he lotolotonga ʻo e kau māʻoniʻoni ʻa e [b]melinó;

23 Pea naʻe fiefia ʻa e kau māʻoniʻoní ʻi hono [a]huhuʻi kinautolú, pea naʻe peluki honau [b]tuí ʻo fakahā ko e ʻAlo ʻo e ʻOtua ʻa honau Huhuʻi mo e Fakahaofi mei he maté pea mo e ngaahi [c]sēini ʻo helí.

24 Naʻe ulo ʻa honau fofongá, pea naʻe nofo ʻiate kinautolu ʻa e [a]maama mei he ʻao ʻo e ʻEikí, pea naʻa nau hiva ʻaki ʻa e ngaahi [b]hiva fakafetaʻi ki hono huafa toputapú.

25 Naʻá ku ofo, he naʻe mahino kiate au naʻe ngāue ʻa e Fakamoʻuí ʻi ha taʻu pē ʻe tolu nai ʻi he lotolotonga ʻo e kau Siú pea mo kinautolu ʻo e fale ʻo ʻIsilelí, ʻi heʻene feinga ke akoʻi kiate kinautolu ʻa e ongoongolelei taʻengatá mo ui ʻa kinautolu ki he fakatomalá;

26 Ka neongo iá, neongo ʻa ʻene ngaahi ngāue maʻongoʻongá, mo e ngaahi maná, mo ʻene talaki fakahā ʻa e moʻoní, ʻi he fuʻu [a]mālohi mo e mafai lahí, naʻe kei tokosiʻi pē ʻa e faʻahinga naʻa nau tokanga ki hono leʻó, pea nau fiefia ʻi hono ʻaó, pea nau maʻu ʻa e fakamoʻuí ʻi hono toʻukupú.

27 Ka ko ʻene ngāue ʻi he lotolotonga ʻo kinautolu kuo pekiá naʻe fakangatangata pē ki he kiʻi vahaʻataimi [a]nounou ʻi he vahaʻa ʻo hono kalusefaí pea mo ʻene toetuʻú;

28 Pea naʻá ku fifili ki he ngaahi lea ʻa Pitá—ʻa ia naʻá ne pehē ai naʻe malanga ʻa e ʻAlo ʻo e ʻOtuá ki he ngaahi laumālie ʻi he fale fakapōpulá ʻa ia naʻe talangataʻa ʻi muʻa, ʻi he tatali mo e faʻa kātaki ʻa e ʻOtuá ʻi he ngaahi ʻaho ʻo Noá—pē naʻe lava fēfē ke ne malanga ki he ngaahi laumālie ko iá pea fai mo e ngāue naʻe totonu ke fai ʻi honau lotolotongá, ʻi ha kiʻi taimi nounou pehē.

29 Pea ʻi he lolotonga ʻa ʻeku fifilí, naʻe fakaava ʻa hoku matá, pea naʻe [a]fakaake hake ʻa ʻeku ʻiló, pea naʻe mahino kiate au naʻe ʻikai ke hāʻele tonu ʻa e ʻEikí ki he kau fai angahala mo e kau talangataʻa ʻa ia naʻa nau fakafisinga ʻa e moʻoní, ke akoʻi ʻa kinautolu;

30 Kae vakai, naʻá ne fokotuʻutuʻu haʻane kau ngāue, mei he kau māʻoniʻoní, peá ne fili ha kau talafekau, ʻo fakakofuʻi ʻaki ʻa e [a]mālohi mo e mafai, pea tuʻutuʻuni ke nau ʻalu atu ʻo ʻave ʻa e maama ʻo e ongoongoleleí kiate kinautolu naʻe ʻi he [b]fakapoʻulí, ʻio ki he ngaahi laumālie [c]kotoa pē ʻo e tangatá; pea naʻe anga pehē ʻa hono malanga ʻaki ʻo e ongoongoleleí ki he kau pekiá.

31 Pea naʻe ʻalu atu ʻa e kau talafekau naʻe fili ke [a]talaki fakahā ʻa e ʻaho ʻo e ʻaloʻofa ʻo e ʻEikí pea fakahā ʻa e [b]tauʻatāiná ki he kau pōpula ʻa ia naʻe nofo haʻisiá; ʻio kiate kinautolu kotoa pē te nau fakatomala mei heʻenau ngaahi angahalá pea tali ʻa e ongoongoleleí.

32 Pea naʻe anga pehē ʻa hono malanga ʻaki ʻo e ongoongoleleí kiate kinautolu kuo nau [a]mate ʻi heʻenau ngaahi angahalá, teʻeki te nau [b]ʻilo ki he moʻoní, pe ko ʻenau maumau-fonó, ʻo nau fakafisinga ʻa e kau palōfitá.

33 Naʻe akoʻi kiate kinautolu ní ʻa e [a]tui ki he ʻOtuá, fakatomala mei he angahalá, papitaiso [b]fakafofonga ki he [c]fakamolemole ʻo e ngaahi angahalá, pea mo e maʻu ʻo e [d]meʻa-foaki ʻo e Laumālie Māʻoniʻoní ʻi he hilifaki ʻo e nimá,

34 Pea mo e ngaahi tefitoʻi moʻoni kehe kotoa pē ʻo e ongoongoleleí, ʻa ia naʻe ʻaonga ke nau ʻilo ki ai ke nau lava ai ʻo fakafeʻungaʻi ʻa kinautolu koeʻuhí ke lava ʻo [a]fakamāuʻi ʻa kinautolu ʻo fakatatau ki he tangatá ʻi he kakanó, kae moʻui ʻo fakatatau ki he ʻOtuá ʻi he laumālié.

35 Pea ko ia naʻe fakahā ai ki he kau pekiá, ʻa e iiki mo e lalahi fakatouʻosi, ki he taʻe-māʻonioní pea mo e kau faivelengá, kuo fakahoko ʻa e huhuʻí tuʻunga ʻi he [a]feilaulau ʻa e ʻAlo ʻo e ʻOtuá ʻi he funga [b]kolosí.

36 Pea naʻe anga pehē ʻa hono fakahā ʻa e anga ʻo hono fakaʻaongaʻi ʻo e taimi ʻo hotau Huhuʻí lolotonga ʻa ʻene ʻafio taimi nounou ʻi he maama ʻo e ngaahi laumālié, ʻo ne fakahinohinoʻi mo teuteuʻi ʻa e ngaahi laumālie ʻo e kau [a]palōfita angatonu ʻa ia naʻa nau fakamoʻoni kiate ia ʻi he kakanó;

37 Koeʻuhí ke nau ʻave ʻa e pōpoaki ʻo e huhuʻí ki he kau pekia kotoa pē, kiate kinautolu ʻa ia naʻe ʻikai te ne hāʻele tonu ki aí, koeʻuhi ko ʻenau [a]angatuʻú mo ʻenau maumau-fonó, koeʻuhí ke nau lava ʻo fanongo ki heʻene folofolá ʻi he ngāue ʻa ʻene kau tamaioʻeikí.

38 Naʻe kau ʻi he kau tuʻu-ki-muʻa mo e kakai maʻongoʻonga ko ia naʻa nau fakataha mai ʻi he fuʻu haʻofanga lahi ko ʻeni ʻo e kau māʻoniʻoní ʻa e Tamai ko [a]ʻĀtamá, ko e ʻI Muʻa ʻi Muʻa ʻi he Ngaahi ʻAhó pea mo e tamai ʻa e kakai kotoa pē;

39 Pea mo ʻetau Faʻē nāunauʻia ko [a]ʻIví, mo e tokolahi ʻo hono ngaahi ʻofefine angatonu ʻa ia naʻa nau moʻui ʻi he ngaahi kuongá pea nau hū ki he ʻOtua moʻoni mo moʻuí.

40 Mo [a]ʻĒpeli, ʻa ia ko e ʻuluaki [b]maʻatá, naʻá ne ʻi ai, pea mo hono tokoua ko [c]Setí, ko e taha ʻo e kakai naʻe maʻongoʻongá, ʻa ia naʻá ne ʻi he [d]tatau moʻoni ʻo ʻene tamai ko ʻĀtamá.

41 Mo [a]Noa, ʻa ia naʻá ne fai ʻa e fakatokanga ʻo kau ki he lōmakí; mo [b]Semi, ʻa ia ko e [c]taulaʻeiki lahi tuʻu-ki-muʻá; mo [d]ʻĒpalahame, ko e tamai ʻo e kakai angatonú; mo [e]ʻAisake, mo [f]Sēkope, mo Mōsese, ʻa e [g]tokotaha foaki fono maʻongoʻonga ʻo ʻIsilelí;

42 Mo [a]ʻĪsaia, ʻa ia naʻá ne talaki fakahā ʻi he kikité ʻo pehē, naʻe pani ʻa e Huhuʻi ke ne nonoʻo ʻa e loto-mafesí, ke ne fakahā ʻa e tauʻatāiná ki he kau [b]pōpulá, pea mo fakaava ʻa e [c]fale fakapōpulá kiate kinautolu naʻe haʻisiá, naʻa nau ʻi ai foki mo kinautolu.

43 Pea ʻikai ia ko ia pē, ka naʻe ʻi ai foki mo [a]ʻIsikeli, ʻa ia naʻe fakahā kiate ia ʻi he meʻa-hā-mai, ha fuʻu teleʻa lahi ʻo e ngaahi hui [b]mōmoa, ʻa ia naʻe toe fakakofu ʻaki ʻa e kakanó, ke nau toe tuʻu hake ʻi he [c]toetuʻu ʻo e kau pekiá, ko ha ngaahi moʻoniʻi laumālie moʻui;

44 Mo [a]Tāniela, ʻa ia naʻá ne muʻaki mamata mo tala ʻa hono fokotuʻu ʻo e [b]puleʻanga ʻo e ʻOtuá ʻi he ngaahi ʻaho ki mui ní, ʻa ia ʻe ʻikai ʻaupito ke toe fakaʻauha pe toe tuku ia ki ha kakai kehe;

45 Mo [a]ʻIlaiase, ʻa ia naʻá ne ʻi he Moʻunga ʻo e [b]Liliú fakataha mo Mōsesé;

46 Pea mo [a]Malakai, ʻa e palōfita ko ia naʻá ne fakamoʻoniʻi ʻe haʻu ʻa [b]ʻIlaisiaá—ʻa ē naʻe lea foki ki ai mo Molonai ki he Palōfita ko Siosefa Sāmitá, ʻo pehē ʻe haʻu ki muʻa ʻi he heʻeki ai ke hoko ʻa e fuʻu [c]ʻaho lahi mo fakamanavahē ʻo e ʻEikí—naʻa nau ʻi ai foki mo kinautolu.

47 ʻE tō ʻe he palōfita ko ʻIlaisiaá ʻi he [a]loto ʻo e fānaú ʻa e ngaahi talaʻofa naʻe fai ki heʻenau ngaahi tamaí;

48 ʻO fakamelomelo ki he fuʻu [a]ngāue lahi ʻe fai ʻi he ngaahi [b]temipale ʻo e ʻEikí ʻi he [c]kuonga ʻo e kakato ʻo e ngaahi kuongá, ki hono huhuʻi ʻo e kau pekiá, pea mo hono [d]fakamaʻu ʻo e fānaú ki heʻenau mātuʻá, telia naʻa taaʻi ʻa e māmaní kotoa ʻaki ʻa e malaʻia, pea fakaʻauha ʻo ʻosiʻosingamālie ʻi heʻene hāʻele maí.

49 Ko ia ko e faʻahingá ni kotoa, pea mo ha niʻihi tokolahi kehe, ʻio ʻa e kau [a]palōfita naʻa nau nofo ʻi he lotolotonga ʻo e kau Nīfaí pea nau fakamoʻoni ki he hāʻele mai ʻa e ʻAlo ʻo e ʻOtuá, naʻa nau fio ai ʻi he fuʻu fakatahataha lahi ko ʻení ʻo talitali ki honau fakahaofí.

50 He naʻe lau ʻe he kau pekiá ʻa e mavahe fuoloa ʻa honau [a]laumālié mei honau sinó, ko ha nofo [b]pōpula.

51 Naʻe akoʻi ʻa kinautolú ni ʻe he ʻEikí, pea foaki kiate kinautolu ʻa e [a]mālohi ke nau tuʻu hake, ʻi he hili ʻa ʻene toetuʻu mei he pekiá, ke nau hū atu ki he puleʻanga ʻo ʻene Tamaí, pea fakakalauni ai ʻa kinautolu ʻaki ʻa e [b]moʻui taʻe-faʻa-maté mo e [c]moʻui taʻengatá.

52 Pea toe hoko atu ai pē ʻa ʻenau ngāué ʻo hangē ko e talaʻofa ʻa e ʻEikí, pea ke nau maʻu mo e ngaahi [a]tāpuaki kotoa pē ʻa ia naʻe fakatatali maʻanautolu ʻoku ʻofa kiate Iá.

53 Naʻe ʻi he maama foki ʻo e ngaahi laumālié ʻa e Palōfita ko Siosefa Sāmitá, mo ʻeku tamaioʻeiki ko Hailame Sāmitá, mo Pilikihami ʻIongi, mo Sione Teila, mo Uilifooti Utalafi, pea mo e ngaahi laumālie kehe ʻe niʻihi naʻe [a]fakatatali ke nau toki haʻu ʻi he kakato ʻo e ngaahi kuongá ke nau kau ʻi hono [b]fokotuʻu ʻo e ngaahi makatuʻunga ʻo e fuʻu ngāue lahi ʻo e ngaahi ʻaho ki mui ní,

54 ʻA ia naʻe kau ai ʻa hono langa ʻo e ngaahi temipalé, pea mo hono fai ʻi ai ʻo e ngaahi ouau ki hono huhuʻi ʻo e kau [a]pekiá ʻa ia naʻa nau ʻi he maama foki ʻo e ngaahi laumālié.

55 Naʻá ku vakai foki naʻa nau kau ʻi he kakai [a]ʻeiki mo tuʻu-ki-muʻa ʻa ia naʻe [b]fili ʻi he kamataʻangá ke nau hoko ko e kau pule ʻi he Siasi ʻo e ʻOtuá.

56 ʻIo, ki muʻa ʻi hono fanauʻi mai ʻo kinautolú, naʻa nau maʻu fakataha mo e fuʻu tokolahi kehe ʻa ʻenau ngaahi ʻuluaki lēsoní ʻi he maama ʻo e ngaahi laumālié pea naʻe [a]teuteuʻi kinautolu ke nau haʻu ʻi he [b]taimi totonu ʻo e ʻEikí ʻo ngāue ʻi heʻene [c]ngoue vainé ki hono fakamoʻui ʻo e ngaahi laumālie ʻo e tangatá.

57 Naʻá ku mamata ai ko e [a]kaumātuʻa angatonu ko ia ʻo e kuonga ko ʻení, ʻi heʻenau mavahe atu meí he moʻui fakamatelié, ʻoku hoko atu ai pē ʻa ʻenau ngāué ʻi hono malanga ʻaki ʻo e ongoongolelei ʻo e fakatomalá mo e huhuʻí, tuʻunga ʻi he feilaulau ʻa e ʻAlo pē Taha naʻe Fakatupu ʻo e ʻOtuá, ʻi he lotolotonga ʻo kinautolu ʻoku nau ʻi he [b]fakapoʻulí pea nau kei haʻisia ʻi he angahalá ʻi he fuʻu maama lahi fau ʻo e ngaahi laumālie ʻo e kau pekiá.

58 Ko e kau pekia ko ia ʻoku fakatomalá ʻe [a]huhuʻi ʻa kinautolu, ʻo kapau te nau talangofua ki he ngaahi [b]ouau ʻo e fale ʻo e ʻOtuá,

59 Pea ʻo ka hili ʻa ʻenau totongi ʻa e tautea ʻo ʻenau ngaahi maumau-fonó, pea [a]fufulu ʻa kinautolu ʻo nau maʻá, te nau toki maʻu ha totongi ʻo fakatatau ki heʻenau ngaahi [b]ngāué, he ko e kau ʻea-hoko kinautolu ki he fakamoʻuí.

60 Pea naʻe anga pehē ʻa hono fakahā mai kiate au ʻa e meʻa-hā-mai ki hono huhuʻi ʻo e kau pekiá, pea ʻoku ou fakamoʻoniʻi ia, pea ʻoku ou ʻilo ʻoku [a]moʻoni ʻa e ngaahi lekooti ko ʻeni ʻoku ou faí, tuʻunga ʻi he tāpuaki ʻa hotau ʻEiki mo hotau Fakamoʻui, ko Sīsū Kalaisí, ʻe pehē. ʻĒmeni.

- ◀1a
FFL Fakalaulaulotó.

- ◀2a
Mātiu 20:28. FFL Fakaleleí, Fakaleleiʻí.

- ◀b
FFL Palani ʻo e Huhuʻí.

- ◀3a
Sione 3:16. FFL ʻOfá.

- ◀b
FFL Huhuʻí (ʻEikí).

- ◀4a
TT 1:3.

- ◀b
Mātiu 7:21. FFL Talangofuá.

- ◀5a
FK kāingalotu ʻi he ngaahi ʻaho ʻi muʻá.

- ◀b
1 Pita 1:1.

- ◀8a
ʻĪsaia 61:1; Luke 4:18; T&F 76:73–74; 88:99.

- ◀11a
FFL Folofolá—Ko e mahuʻinga ʻo e folofolá.

- ◀b
ʻEfesō 1:18; T&F 76:10, 12, 19.

- ◀c
ʻĪsaia 11:2.

- ◀d
FFL Laumālié.

- ◀12a
T&F 76:69–70.

- ◀b
T&F 6:13; 51:19; 76:51–53.

- ◀13a
FFL Feilaulaú.

- ◀b
Mātiu 5:10–12.

- ◀14a
ʻEta 12:4; Molonai 7:3, 40–44. FFL ʻAmanakí, ʻAmanaki Leleí.

- ◀b
FFL Toetuʻú.

- ◀c
FFL ʻAloʻofá.

- ◀d
FFL ʻOtuá—ʻOtua ko e Tamaí.

- ◀e
FFL ʻAlo pē Taha naʻe Fakatupú.

- ◀15a
ʻĪsaia 51:11; ʻAlamā 40:12.

- ◀16a
Luke 23:43; ʻAlamā 40:11–12. FFL Palataisi.

- ◀b
Molom. 9:13.

- ◀17a
2 Nīfai 9:10–13.

- ◀b
ʻIsikeli 37:1–14.

- ◀c
T&F 93:33–34.

- ◀d
FFL Fiefiá.

- ◀18a
ʻĪsaia 61:1. FFL Fakamoʻui ʻo e Pekiá.

- ◀19a
T&F 76:72–74.

- ◀b
FFL Ongoongoleleí.

- ◀c
FFL Hinga ʻa ʻĀtama mo ʻIví.

- ◀d
FFL Fakatomalá, Fakatomalaʻí.

- ◀20a
ʻAlamā 40:13–14. FFL Fai Angahalá; Heli.

- ◀b
1 Nīfai 10:21.

- ◀22a
FFL Fakapoʻuli, Fakalaumālié.

- ◀b
FFL Melinó.

- ◀23a
FFL Palani ʻo e Huhuʻí.

- ◀b
Loma 14:11; Mōsaia 27:31.

- ◀c
2 Nīfai 1:13; ʻAlamā 12:11.

- ◀24a
Same 104:1–2; ʻĪsaia 60:19; Fakahā 22:5; SS—H 1:17. FFL Maama ʻo Kalaisí.

- ◀b
FFL Hivá.

- ◀26a
1 Nīfai 11:28.

- ◀27a
Maʻake 8:31.

- ◀29a
T&F 76:12.

- ◀30a
Luke 24:49.

- ◀b
FFL Fakapoʻuli, Fakalaumālié.

- ◀c
T&F 1:2.

- ◀31a
ʻĪsaia 61:2; Luke 4:17–19.

- ◀b
FFL Tauʻatāiná.

- ◀32a
Sione 8:21–24.

- ◀b
T&F 128:5. FFL ʻIló.

- ◀33a
TT 1:4. FFL Tuí.

- ◀b
FFL Ouaú—Ouau fakafofongá; Papitaisó—Ko e papitaiso ki he maté.

- ◀c
FFL Fakamolemoleʻi ʻo e Ngaahi Angahalá.

- ◀d
FFL Meʻa-foaki ʻo e Laumālie Māʻoniʻoní.

- ◀34a
FFL Fakamaau Fakaʻosí, Ko e.

- ◀35a
ʻAlamā 34:9–16. FFL Fakaleleí, Fakaleleiʻí; Feilaulaú.

- ◀b
FFL Kalusefaí; Kolosí.

- ◀36a
T&F 138:57.

- ◀37a
T&F 138:20. FFL Angatuʻú.

- ◀38a
FFL ʻĀtama.

- ◀39a
Mōsese 4:26. FFL ʻIvi.

- ◀40a
FFL ʻĒpeli.

- ◀b
FFL Maʻatá.

- ◀c
FFL Seti.

- ◀d
Sēnesi 5:3; Mōsese 6:10.

- ◀41a
FFL Noa, Pēteliake ʻi he Tohi Tapú.

- ◀b
FFL Semi.

- ◀c
FFL Taulaʻeiki Lahi.

- ◀d
Sēnesi 17:1–8. FFL ʻĒpalahame.

- ◀e
Sēnesi 21:1–5. FFL ʻAisake.

- ◀f
Sēnesi 35:9–15. FFL Sēkope, Foha ʻo ʻAisaké.

- ◀g
FFL Mōsese.

- ◀42a
FFL ʻĪsaia.

- ◀b
ʻĪsaia 61:1–2.

- ◀c
FFL Heli.

- ◀43a
FFL ʻIsikeli.

- ◀b
ʻIsikeli 37:1–14.

- ◀c
FFL Toetuʻú.

- ◀44a
FFL Taniela.

- ◀b
Taniela 2:44–45. FFL Puleʻanga ʻo e ʻOtuá pe Puleʻanga ʻo e Langí.

- ◀45a
FFL ʻIlaiase.

- ◀b
FFL Liliú.

- ◀46a
Malakai 4:5–6; SS—H 1:36–39. FFL Malakai.

- ◀b
T&F 110:13–15. FFL ʻIlaisiā.

- ◀c
FFL Hāʻele ʻAnga Ua Mai ʻa Sīsū Kalaisí.

- ◀47a
T&F 128:17.

- ◀48a
FFL Fakamoʻui ʻo e Pekiá.

- ◀b
FFL Temipalé, Fale ʻo e ʻEikí.

- ◀c
FFL Kuongá.

- ◀d
FFL Fakamaʻú; Fāmilí—Ko e fāmili taʻengatá.

- ◀49a
Hilam. 8:19–22.

- ◀50a
FFL Laumālié.

- ◀b
T&F 45:17.

- ◀51a
1 Kol. 6:14; ʻAlamā 40:19–21.

- ◀b
FFL Moʻui Taʻe-faʻa-maté.

- ◀c
T&F 29:43. FFL Moʻui Taʻengatá.

- ◀52a
ʻĪsaia 64:4; 1 Kol. 2:9; T&F 14:7.

- ◀53a
FFL Tomuʻa Fakanofó.

- ◀b
T&F 64:33.

- ◀54a
FFL Ouaú—Ouau fakafofongá.

- ◀55a
ʻĒpa. 3:22–24.

- ◀b
FFL Tomuʻa Fakanofó.

- ◀56a
Siope 38:4–7; ʻAlamā 13:3–7.

- ◀b
Ngāue 17:24–27.

- ◀c
Sēkope 6:2–3. FFL Ngoue Vaine ʻa e ʻEikí.

- ◀57a
FFL Kaumātuʻa.

- ◀b
FFL Heli.

- ◀58a
FFL Huhuʻí.

- ◀b
FFL Ouaú.

- ◀59a
ʻAlamā 5:17–22. FFL Fakamolemolé, Fakamolemoleʻí.

- ◀b
FFL Ngāué, Ngaahi.

- ◀60a
FFL Moʻoní.

FANONGONONGO FAKAMAFAIʻI

- Fanongonongo Fakamafaiʻi 1

- Fanongonongo Fakamafaiʻi 2

FANONGONONGO FAKAMAFAIʻI—1

Ki ha Taha pē ʻe Kau ki ai ʻEní:

Kuo ʻoatu ʻa e ngaahi ongoongo fakanusipepa mei Sōleki Siti ko e tupu mei ha ngaahi feinga ke maʻu ha mafai fakapule, ʻa ia kuo lahi hono pulusi holo ʻo pehē, ʻoku pehē ʻe he Komisoni ʻo ʻIutaá, ʻi heʻenau fakamatala kuo toki fai ki he Sekelitali Fakafonuá, ʻoku kei faí ni ʻa e ngaahi mali tokolahi pea tokua kuo fai ʻa e ngaahi mali pehē ʻe fāngofulu pe lahi ange ʻi ʻIutā talu mei he Sune kuohilí pe ʻi he taʻu kuo hilí, pea tokua kuo hanga ʻe he kau takimuʻa ʻo e Siasí ʻi heʻenau ngaahi malanga ʻi he ʻao ʻo e kakaí ʻo akoʻi, poupouʻi mo fakaʻaiʻai hono hokohoko atu ʻo hono fai ʻo e mali tokolahí—

Ko ia, ko au, ʻi hoku lakanga ko e Palesiteni ʻo e, Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, ʻoku ou fakapapau atu heni ʻi he lea mamafa taha, ʻoku loi ʻa e ngaahi tukuakiʻi ko ʻení. ʻOku ʻikai te mau akoʻi ʻa e nofo mo e ngaahi uaifi pe mali tokolahí, pe fakangofua ha toko taha ke kau ki ai, pea ʻoku ou fakaʻikaiʻi ʻa hono fai ʻo e ngaahi mali tokolahi ʻe fāngofulu pe ha toe fika kehe ʻi he lolotonga ʻo e vahaʻataimi ko iá ʻi homau ngaahi Temipalé pe ʻi ha toe feituʻu kehe ʻi he Vahefonuá.

Kuo fakahā mai naʻe ʻi ai ha meʻa ʻe taha, ʻa ia ʻoku lau ʻe kinautolu naʻe kau aí naʻe fai tokua ʻa e malí ʻi he Fale ʻEnitaumení, ʻi Sōleki Siti, ʻi he Faʻahitaʻu Matala ʻo e 1889, ka kuo teʻeki te u lava ʻo ʻilo pe ko hai naʻá ne fai ʻa e malí; pea ʻilonga ha meʻa naʻe fai fekauʻaki mo ʻeni, naʻe fai ia taʻe te u ʻilo ki ai. Ko ia koeʻuhi ko hono fai tokua ʻo e meʻá ni, naʻá ku tuʻutuʻuni ai ke holoki leva ʻa e Fale ʻEnitaumení ʻo ʻoua naʻa toe tatali.

Ko e meʻa ʻi he faʻu ʻe he Fale Alea Fakapuleʻangá ha ngaahi lao ʻo tapui hono fai ʻo e ngaahi mali tokolahí, ʻa ia ko e ngaahi lao kuo tuʻutuʻuni ʻe he fakamaauʻanga tangi māʻolunga tahá ʻo pehē ʻoku fehoanaki mo e konisitūtoné, ko ia ʻoku ou fakahā heni hoku loto ke talangofua ki he ngaahi lao ko iá, pea ke ngāue ʻaki hoku mafaí ki he kāingalotu ʻo e Siasí ʻa ia ʻoku ou pule ki aí ke nau fai pehē foki.

ʻOku ʻikai ha meʻa ʻi heʻeku ngaahi akonaki ki he Siasí pe ko e ngaahi akonaki ʻa hoku ngaahi kaungā-ngāué, lolotonga ʻa e vahaʻataimi kuo lau ki aí, ʻa ia ʻe lava ʻo pehē ʻe fakaʻuhingaʻi ne fakaʻaiʻai mo poupouʻi ai hono fai ʻo e mali tokolahí; pea ʻi he fai ʻe ha Kaumātuʻa ʻo e Siasí ha lea ʻe hā mei ai ha faʻahinga akonaki pehē, kuo valokiʻi leva ia. Pea ʻoku ou fakahā fakapapau heni ʻi he ʻao ʻo e kakaí ko ʻeku akonaki ki he Kau Māʻoniʻoni ʻi he Ngaahi ʻAho Kimui Ní ke ʻoua naʻa nau fai ha mali kuo tapui ʻe he lao ʻo e fonuá.

UILIFOOTI UTALAFI

Palesiteni ʻo e, Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

Naʻe fokotuʻu ʻe Palesiteni Lolenisō Sinou ʻa e meʻa ʻoku hā atu ʻi lalo ní:

“ʻOku ou fokotuʻu atu, ʻi he ʻiloʻi ko Uilifooti Utalafi ʻa e Palesiteni ʻo e Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, pea ko e tangata pē ʻe taha ʻi he māmaní ʻi he taimi lolotongá ʻa ia ʻokú ne maʻu ʻa e ngaahi kī ʻo e ngaahi ouau fakamaʻú, ke tau pehē ʻoku fakamafaiʻi kakato ia ʻi he mafai ʻo hono lakangá, ke ne ʻoatu ʻa e Fakamatala Fakamafaiʻi ʻa ia kuo lau ʻo tau fanongo ki aí, pea kuo tohi ia ʻi he ʻaho 24 Sepitema 1890, pea ʻi heʻetau hoko ko e Siasi kuo fakataha ʻi ha Konifelenisi Lahí, ke tau tali ʻa e meʻa kuó ne fakahā ʻo kau ki he ngaahi mali tokolahí ʻo lau ia ko e meʻa kuo fakamafaiʻi pea ʻoku tau haʻisia ki ai.”

Naʻe tali ʻi he loto-taha ke poupou ki he fokotuʻu ʻoku hā atu ʻi ʻolunga ní.

Sōleki Siti, ʻIutā, ʻOkatopa 6, 1890.

KO E NGAAHI MEʻA NAʻE TOʻO MEI HE NGAAHI MALANGA ʻE TOLU ʻA

PALESITENI UILIFOOTI UTALAFI

ʻO KAU KI HE FANONGONONGO FAKAMAFAIʻÍ

ʻE ʻikai tuku au ʻe he ʻEikí pe ko ha toe tangata kehe pē ʻa ia ʻoku hoko ko e Palesiteni ʻo e Siasí ni ke ne takihalaʻi ʻa kimoutolu. ʻOku ʻikai kau ia ʻi he palaní. ʻOku ʻikai ʻi he finangalo ia ʻo e ʻOtuá. Kapau te u feinga ke fai pehē, ʻe toʻo leva au ʻe he ʻEikí mei hoku tuʻungá, pea te Ne fai pehē ki ha toe tangata kehe pē ʻa ia ʻe feinga ke taki ʻa e fānau ʻa e tangatá ke nau hē mei he ngaahi fakahā ʻa e ʻOtuá pea mei honau fatongiá. (Konifelenisi Lahi Fakavaeuataʻu hono Onongofulu mā taha ʻa e Siasí, Mōnite, ʻOkatopa 6, 1890, Sōleki Siti, ʻIutā. Naʻe lipooti ʻi he Deseret Evening News, ʻOkatopa 11, 1890, p. 2.)

ʻOku ʻikai mahuʻinga pe ko hai ʻoku moʻuí pea ko hai ʻoku maté, pe ko hai ʻoku ui ke ne tataki ʻa e Siasi ní, kuo pau ke nau tataki ia ʻo fakatatau ki he fakahinohino ʻa e ʻOtua Māfimafí. Kapau ʻe ʻikai te nau fai ia ʻi he founga ko iá, ʻe ʻikai pē te nau lava ʻo fai ia ʻi ha toe founga kehe. …

Naʻá ku toki maʻu ha ngaahi fakahā ki mui, pea ko ha ngaahi fakahā mahuʻinga ia kiate au, pea te u fakahā kiate kimoutolu ʻa ia kuo folofola ʻaki ʻe he ʻEikí kiate aú. ʻOku ou fie taki atu hoʻomou fakakaukaú ki he meʻa ko ia ʻoku ui ko e fanongonongo fakamafaiʻí. …

Kuo folofola mai ʻa e ʻEikí kiate au ke u fai ki he Kau Māʻoniʻoni ʻi he Ngaahi ʻAho Kimui Ní ha fehuʻi, pea naʻá Ne toe folofola mai foki kiate au, kapau te nau fanongo ki he meʻa te u lea ʻaki kiate kinautolú mo tali ʻa e fehuʻi ʻoku fai atu kiate kinautolú, ʻi he Laumālié mo e mālohi ʻo e ʻOtuá, te nau fai ʻa e tali tatau, pea te nau tui tatau ʻo kau ki he meʻá ni.

Ko e fehuʻí ʻeni: Ko e hā ʻa e meʻa fakapotopoto taha ke fai ʻe he Kau Maʻoniʻoni ʻi he Ngaahi ʻAho Kimui Ní—ke nau hokohoko atu ʻo feinga ke fai ʻa e mali tokolahí, ka ʻoku tapui ia ʻe he ngaahi lao ʻo e puleʻangá pea fakafepakiʻi ʻe he kakai ʻe toko onongofulu miliona, pea ʻe tupu ai hano faʻao fakapuleʻanga pea mole ai ʻa e ngaahi Temipalé kotoa, pea mo hono taʻofi ʻo e ngaahi ouau kotoa pē ʻoku fakahoko ʻi aí, maʻá e kakai moʻuí mo e kau pekiá fakatouʻosi, pea mo hono puke pōpula ʻo e Kau Palesiteni ʻUluakí mo e Toko Hongofulu Mā Uá mo e ʻulu ʻo e ngaahi fāmili ʻi he Siasí, pea mo hono faʻao fakapuleʻanga ʻo e koloa fakafoʻituitui ʻa e kakaí (he ʻe hanga ʻe he ngaahi meʻá ni kotoa foki ia ʻo taʻofi ʻa e mali tokolahí); pe, ko e hili ʻa ʻetau fai ʻa e meʻa kuo tau faí mo fepaki mo e ngaahi faingataʻa kuo tau fepaki mo ia ʻi heʻetau tauhi ʻa e tefitoʻi moʻoni ko ʻení ke taʻofi ʻa e mali tokolahi pea tau talangofua ki he laó, pea ʻi heʻetau fai iá ʻe lava ʻa e kau Palōfitá, kau ʻAposetoló mo e ngaahi tamaí ʻo nofo ʻi ʻapi, koeʻuhí ke nau lava ʻo akoʻi ʻa e kakaí mo fakahoko honau ngaahi fatongia ʻi he Siasí, pea kei ʻi he nima pē ʻo e Kāingalotú ʻa e ngaahi Temipalé, koeʻuhí ke nau lava ʻo fakahoko ʻa e ngaahi ouau ʻo e Ongoongoleleí, ki he kakai moʻuí mo e kau pekiá fakatouʻosi?

Naʻe fakahā mai ʻe he ʻEikí kiate au ʻi he meʻa-hā-mai mo e fakahā ʻa e meʻa kuo pau ke hokó ʻo kapau ʻe ʻikai te tau taʻofi ʻa e ngāué ni. Kapau naʻe ʻikai te tau taʻofi ia, ʻe ʻikai hano ʻaonga kiate kimoutolu … ha taha pē ʻo e kau tangata ʻi he temipale ʻi Lōkaní; koeʻuhí ʻe taʻofi ʻa e ngaahi ouau kotoa pē ʻi he fonua kotoa ʻo Saioné. ʻE lahi ʻaupito ʻa e puputuʻú ʻi ʻIsileli kotoa, pea ʻe hoko ai ha kau tangata tokolahi ko e kau pōpula. ʻE hoko mai ʻa e faingataʻá ni ki he Siasí kotoa, pea ʻe fakamālohiʻi ai kitautolu ke taʻofi ʻa e mali tokolahí. Ko ia, ko e fehuʻí ʻeni, pe ʻoku totonu ke tau taʻofi ia ʻi he founga ko ʻení, pe ko e founga kuo fakahā mai ʻe he ʻEikí kiate kitautolú, pea tuku ke hoko ʻa hotau kau Palōfitá mo e kau ʻAposetoló mo e ngaahi tamaí ko e kau tangata tauʻatāina. Pea kei ʻi he nima ʻo e kakaí ʻa e ngaahi temipalé, koeʻuhí ke lava ʻo huhuʻi ʻa e kau pekiá. Kuo ʻi ai ha tokolahi fau kuo ʻosi fakahaofi mei he fale fakapōpula ʻi he maama fakalaumālié ʻe he kakaí ni, pea ʻe hoko atu ʻa e ngāué pe taʻofi ia? Ko e fehuʻi ʻeni ʻoku tuku atu ʻi he ʻao ʻo e Kau Māʻoniʻoni ʻi he Ngaahi ʻAho Kimui Ní. Kuo pau ke mou fakamāuʻi ia ʻiate kimoutolu pē. ʻOku ou loto ke mou tali ki ai ʻe kimoutolu pē. ʻE ʻikai te u tali ki ai; ka ʻoku ou pehē kiate kimoutolu ko e tuʻunga moʻoni ia naʻe mei ʻi ai ʻa e kakaí ni ʻo kapau naʻe ʻikai ke tau fai ʻa e meʻa naʻa tau faí.

… Naʻá ku mamata tonu ki he meʻa ʻe hokó kapau ʻe ʻikai fai ha meʻa ki ai. Kuo fuoloa ʻaupito ʻa e ʻiate au ʻa e laumālie ko ʻení. Ka ʻoku ou fie tala atu ʻeni: Naʻá ku mei tuku pē ʻe au ke ʻave ʻa e ngaahi temipalé mei hotau nimá; naʻá ku mei tuku pē ke u ʻalu ki he fale fakapōpulá, pea tuku ke ʻalu foki ki ai mo e tangata kotoa pē, ka ne taʻeʻoua hono fekauʻi au ʻe he ʻOtua ʻo e langí ke u fai ʻa e meʻa naʻá ku faí, pea ʻi he hokosia ʻa e houa naʻe fekauʻi ai au ke u fai ʻa e meʻa ko iá, naʻe mahino kotoa kiate au ʻa e meʻa ke u faí. Naʻá ku hū ki he ʻEikí, peá u tohi ʻa e meʻa ne fakahā mai ʻe he ʻEikí ke u tohí. …

ʻOku ou fakahā ʻeni kiate kimoutolú, koeʻuhí ke mou fakalaulauloto mo fifili ki ai. ʻOku fakahoko ʻe he ʻEikí ʻa ʻene ngāué ʻiate kitautolu. (Konifelenisi ʻa e Siteiki Keisí, Lōkani, ʻIutā, Sāpate, Nōvema 1, 1891. Naʻe lipooti ʻi he Deseret Weekly, Nōvema 14, 1891.)

Te u fakahā atu leva kiate kimoutolu ʻa e meʻa naʻe fakahā mai kiate aú pea mo e meʻa naʻe fakahoko ʻe he ʻAlo ʻo e ʻOtuá ʻi he meʻá ni. … Naʻe mei fakahoko ʻa e ngaahi meʻa kotoa ko ʻení, ʻo hangē ʻoku moʻui ʻa e ʻOtua Māfimafí, ʻo kapau naʻe ʻikai fakahā mai ʻa e Fanongonongo Fakamafaiʻí. Ko ia, naʻe finangalo ai ʻa e ʻAlo ʻo e ʻOtuá ke ʻoatu ʻa e meʻa ko iá ki he Siasí pea ki he māmaní koeʻuhí ko ha taumuʻa naʻe ʻi hono finangaló. Kuo tuʻutuʻuni ʻe he ʻEikí ke fokotuʻu ʻa Saione. Kuó ne tuʻutuʻuni ke fakaʻosi hono langa ʻo e temipale ko ʻení. Kuó ne tuʻutuʻuni ke ʻoatu hono fakamoʻui ʻo e kakai moʻuí mo e kau pekiá ʻi he ngaahi teleʻa ko ʻeni ʻo e ngaahi moʻungá. Pea kuo tuʻutuʻuni ʻe he ʻOtua Māfimafí ke ʻoua naʻa hanga ʻe he Tēvoló ʻo taʻofi ia. Kapau ʻe mahino ia kiate kimoutolu, ko e kī ia ki aí. (Mei ha malanga naʻe fai ʻi he sēsini hono ono ʻo hono fakatapui ʻo e Temipale Sōlekí, ʻEpeleli 1893, Ngaahi Tatau ne Taipeʻi ʻo e Ngaahi Houa Fakataha Fakatapui, Tauhiʻanga Lekootí, Potungāue Hisitōlia ʻa e Siasí, Sōleki Siti, ʻIutā.)

FANONGONONGO FAKAMAFAIʻI—2

Ki ha Taha pē ʻe Kau ki Ai ʻEní:

ʻI he ʻaho 30 Sepitema 1978, ʻi he Konifelenisi Lahi Fakavaeuataʻu Hono 148 ʻa e, Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, naʻe fokotuʻu ai ʻa e ngaahi meʻa ko ʻení ʻe Palesiteni N. ʻEletoni Tena, ko e Tokoni ʻUluaki ʻi he Kau Palesiteni ʻUluaki ʻo e Siasi:

ʻI he kamataʻanga ʻo Sune ʻo e taʻu kuo ʻosí, naʻe fanongonongo ai ʻe he Kau Palesiteni ʻUluakí kuo maʻu ha fakahā ʻe Palesiteni Sipenisā W. Kimipolo ke maʻu ʻa e lakanga fakataulaʻeikí mo e ngaahi tāpuaki ʻo e temipalé ʻe he kakai tangata kotoa pē ʻo e Siasi ʻa ia ʻoku feʻunga mo tāú. Kuo kole mai ʻe Palesiteni Kimipolo ke u fakahā ki he konifelenisí ʻi he hili ʻa ʻene maʻu ʻa e fakahā ko ʻení, ʻa ia naʻá ne maʻu ʻi he hili haʻane fifili mo haʻane fakalaulauloto fuoloa mo e lotu lahi ʻo kau ki ai ʻi he ngaahi loki toputapu ʻo e temipale māʻoniʻoní, naʻá ne fakahā ia ki hono ongo tokoní, pea naʻá na tali ia mo poupou ki ai. Naʻe fakahā leva ia ki he Kōlomu ʻo e Kau ʻAposetolo ʻe Toko Hongofulu Mā Uá, ʻa ia naʻa nau tali ia ʻi he loto-taha ki ai, pea naʻe toki fakahā ia ki hono toe ʻo e Kau Taki Māʻolunga ʻo e Siasí, pea naʻe pehē ʻenau tali ia ʻi he loto-taha ki ai.

Kuo kole mai ʻe Palesiteni Kimipolo ke u lau atu ʻa e tohi ko ʻení:

Sune 8, 1978

Ki he kau taki māʻolunga mo e kau ʻōfisa ʻo e lakanga fakataulaʻeiki fakafeituʻu kotoa pē ʻo e, Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, ʻi he māmaní kotoa:

Siʻomau Ngaahi Tokoua:

ʻI heʻemau vakai ki he tupulaki ʻo e ngaahi ngāue ʻa e ʻEikí ʻi he māmaní, ʻoku mau fakafetaʻi ai ʻi he lahi fau ʻa hono tali ʻe he kakai ʻo e ngaahi puleʻanga kehekehe ʻo māmaní ʻa e pōpoaki ʻo e ongoongolelei kuo fakafoki maí, pea kuo ʻi ai honau fuʻu tokolahi ʻaupito kuo nau kau mai ki he Siasí. Ko ia, kuo tupu ai hano ueʻi hake ʻo kimautolu ke foaki ki he kāingalotu kotoa pē ʻo e Siasí ʻa ia ʻoku nau feʻunga mo tāú ʻa e ngaahi faingamālie mo e ngaahi tāpuaki kotoa pē ʻoku lava ʻo maʻu ʻi he ongoongoleleí.

Tuʻunga ʻi he mahino kiate kimautolu ʻa e ngaahi talaʻofa kuo fai ʻe he kau palōfita mo e kau palesiteni ʻo e Siasí ʻa ia kuo nau muʻomuʻa ʻiate kimautolú ʻe ʻi ai ha taimi, ʻi he palani taʻengata ʻa e ʻOtuá, ʻe maʻu ai ʻe hotau ngaahi tokoua kotoa pē ʻa ia ʻoku feʻunga mo tāú ʻa e lakanga fakataulaʻeikí, pea ʻi heʻemau fakamoʻoniʻi ʻa e tui faivelenga ʻa kinautolu ko ia kuo taʻofi fuoloa mei ai ʻa e lakanga fakataulaʻeikí, ko ia kuo mau kole tāumaʻu fuoloa mo tautapa fakamātoato ai koeʻuhí ko kinautolú ni, ʻa ia ko siʻotau ngaahi tokoua tui faivelengá, pea kuo mau nofo ʻi ha ngaahi houa lahi ʻi he Loki ʻi ʻOlunga ʻo e Temipalé ʻi he tautapa ki he ʻEikí ke maʻu mei ai ha tataki fakalangi ʻi he meʻá ni.

Kuó Ne ʻafio mai ki heʻemau lotú, pea kuó ne fakapapauʻi mai ʻi he fakahā kuo hokosia ʻa e ʻaho ko ia kuo talaʻofa fuoloa maí ʻa ia ʻe lava ai ʻe he tangata tui faivelenga, mo feʻunga mo taau kotoa pē ʻi he Siasí ʻo maʻu ʻa e lakanga fakataulaʻeiki toputapú, fakataha mo e mālohi ke nau ngāue ʻaki ʻa hono mafai fakalangí, pea fiefia fakataha mo hono kakai ʻofeiná ʻi he tāpuaki kotoa pē ʻoku tafe mai mei aí, kau ai ʻa e ngaahi tāpuaki ʻo e temipalé. Ko ia ai, ko e kāingalotu tangata kotoa pē ʻo e Siasí ʻa ia ʻoku feʻunga mo tāú ʻe lava ʻo fakanofo ʻa kinautolu ki he lakanga fakataulaʻeikí ʻo tatau ai pē pe ko e matakali fē ʻoku nau haʻu mei aí pe ko e hā ʻa e lanu ʻo honau kilí. ʻOku ʻoatu ai ʻa e tuʻutuʻuni ki he kau takimuʻa ʻo e lakanga fakataulaʻeikí ke nau muimui pau ki he tuʻutuʻuni ʻo fekauʻaki mo hono fakaʻekeʻeke fakalelei ʻo kinautolu kotoa pē ʻoku teuteu ke foaki ki ai ʻa e Lakanga Taulaʻeiki Faka-ʻĒloné pe Lakanga Taulaʻeiki Faka-Melekisētekí ke fakapapauʻi ʻoku nau aʻusia ʻa e ngaahi tuʻutuʻuni kuo fokotuʻu ʻo kau ki he feʻunga mo tāú.

Ko ia ʻoku mau fakahā fakapapau ʻi he loto-fakamoʻomoʻoni kuo fakahā mai ʻe he ʻEikí ʻa hono finangalo ki hono tāpuekina ʻo ʻene fānau kotoa pē ʻi he māmaní kotoa ʻa ia te nau tokanga ki he leʻó ʻo ʻene kau tamaioʻeiki kuo fakamafaiʻí, pea teuteuʻi kinautolu ke nau maʻu ʻa e tāpuaki kotoa pē ʻo e ongoongoleleí.

Fakaʻapaʻapa atu,

SIPENISĀ W. KIMIPOLO

N. ʻELETONI TENA

MELIONI G. LOMENĪ

Ko e Kau Palesiteni ʻUluakí

ʻOku fokotuʻu atu ʻi heʻetau ʻiloʻi ko Sipenisā W. Kimipoló ko e palōfita, tangata kikite, mo e tangata maʻu fakahā, mo e palesiteni ʻo e Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, ko kitautolu ko e fakatahaʻanga maʻu mafaí ni ʻa ia ʻokú ne fakafofongaʻi kotoa ʻa e Siasí, ke tau tali ʻa e fakahaá ni ko e folofola pea mo e finangalo ia ʻo e ʻEikí. Ko kimoutolu kotoa pē ʻoku mou poupou ki aí, hiki hake homou nima toʻomataʻú ki ʻolunga. Kapau ʻoku ʻikai poupou ki ai ha taha pea fakahā mai ia ʻi he founga tatau.

Naʻe tali mo poupouʻi ʻa e fokotuʻu ʻoku hā atu ʻi ʻolungá ʻi he loto-taha ki ai.

Sōleki Siti, ʻIutā, Sepitema 30, 1978.

MATAʻITOFE MAHUʻINGÁ

- peesi talamuʻaki

- Talateú

- Mōsese

- ʻĒpalahame

- Siosefa Sāmita—Mātiu

- Siosefa Sāmita—Hisitōlia

- Tefito ʻo e Tui

KO E

MATAʻITOFE MAHUʻINGÁ

KO HA NGAAHI MEʻA KUO FILIFILI MEI HE NGAAHI FAKAHĀ, MO E NGAAHI MEʻA NAʻE LILIU, MO E NGAAHI MEʻA NAʻE FAKAMATALAʻI ʻE SIOSEFA SĀMITA

KO E ʻULUAKI PALŌFITA, TANGATA KIKITE, MO E TANGATA MAʻU FAKAHĀ KI HE SIASI ʻO SĪSŪ KALAISI ʻO E KAU MĀʻONIʻONI ʻI HE NGAAHI ʻAHO KIMUI NÍ

Pulusi ʻe he

Siasi ʻo Sīsū Kalaisi

ʻo e Kau Māʻoniʻoni ʻi he Ngaahi ʻAho Kimui Ní

Sōleki Siti, ʻIutā, USA

© 2006 by Intellectual Reserve, Inc.

Maʻu ʻa e ngaahi mafai fakalao kotoa pē

Paaki ʻi he ʻIunaiteti Siteiti ʻo ʻAmeliká 6/2011

19932006

Translation of the Book of Mormon, Doctrine and Covenants, and Pearl of Great Price

Tongan

TALATEÚ

Ko e Mataʻitofe Mahuʻingá ko hano filifili ia ʻo ha ngaahi fakamatala mahuʻinga ʻoku kau ki he ngaahi konga mahuʻinga ʻo e tui mo e tokāteline ʻo e Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní. Naʻe ʻomi ʻa e ngaahi meʻa ko ʻení ʻe he Palōfita ko Siosefa Sāmitá pea naʻe pulusi ia ʻi he ngaahi nusipepa ʻa e Siasí ʻi he taimi ko iá.

Ko e ʻuluaki fakatahatahaʻi ʻo e ngaahi fakamatala ko iá naʻe ui ʻaki ʻa e hingoa ko e Mataʻitofe Mahuʻingá ʻi he 1851 ʻa ia naʻe fai ia ʻe ʻEletā Felengilini D. Lisiate, ko ha mēmipa ʻo e Fakataha Alēlea ʻo e Toko Hongofulu Mā Uá mo e palesiteni ʻo e Misiona Pilitāniá. Ko hono taumuʻá ke fakafaingamālieʻi hono maʻu ʻo ha niʻihi ʻo e ngaahi fakamatala mahuʻinga naʻe ʻikai lahi hono pulusi ʻo tufakí ʻi he taimi ʻo Siosefa Sāmitá. Ka ʻi he tupulaki ʻa e tokolahi ʻo e Siasí ʻi ʻIulope mo ʻAmeliká, naʻe ʻi ai hano fie maʻu ke fakafaingamālieʻi ʻa e ngaahi meʻá ni ke maʻu ʻe he kakaí. Naʻe fakaʻaongaʻi lahi ʻe he Siasí ʻa e Mataʻitofe Mahuʻingá pea toki hoko ia ki mui ko ha taha ʻo e ngaahi tohi tapu ʻa e Siasí ʻi ha tuʻutuʻuni naʻe fai ʻe he Kau Palesiteni ʻUluakí ʻi he konifelenisi lahi naʻe fai ʻi Sōleki Siti ʻi he ʻaho 10 ʻOkatopa 1880.

ʻOku lahi ha ngaahi liliu kuo fai ki he ngaahi meʻa ʻi he tohí ʻo fakatatau ki he ngaahi fie maʻu ʻa e Siasí. Naʻe ʻi ai ha ngaahi konga ʻo e Tohi ʻa Mōsesé naʻe ʻikai kau ia ʻi hono ʻuluaki pulusí naʻe tānaki mai ia ʻi he 1878. Naʻe ʻi ai ha ngaahi konga ʻe niʻihi ʻo e Mataʻitohi Mahuʻingá naʻe toe pulusi ia ʻi he Tokāteline mo e Ngaahi Fuakavá naʻe toʻo ia ʻi he 1902. Naʻe vahevahe ia ki he ngaahi vahe mo e ngaahi veesi, fakataha mo e ngaahi fakamoʻoni mo e ngaahi fakamatala iiki ʻi lalo ʻi he pēsí ʻi he 1902. Naʻe ʻuluaki pulusi ia ʻi he ʻotu ʻe ua ʻi he peesi taki taha fakataha mo e fakahinohino ki he ngaahi meʻa ʻi he tohí ʻi he 1921. Naʻe ʻikai toe fai ha ngaahi liliu kehe ʻo aʻu ai ki ʻEpeleli ʻo e 1976, ʻa ia naʻe tānaki mai ai ki ai ha fakahā ʻe ua. Naʻe toʻo ʻi he 1979 ʻa e ongo fakahā ko iá mei he Mataʻitofe Mahuʻingá ʻo fakakau ia ki he Tokāteline mo e Ngaahi Fuakavá, ʻo na hoko ai he taimí ni ko e vahe 137 mo e 138. Kuo fai ha ngaahi liliu ki hono pulusi lolotongá ke ngaohi ia ke fepoupouʻaki mo e ngaahi tohi fakamoʻoni fakamatala ʻi muʻá.

ʻOku hā atu ʻi laló ni ha fakamatala nounou ki he ngaahi meʻa ʻoku kau ki he tohí ʻi he lolotonga ní:

- Ko e ngaahi meʻa naʻe filifili mei he Tohi ʻa Mōsesé. Ko e ngaahi fakamatala naʻe toʻo mei he tohi Sēnesí ʻi hono liliu ʻe Siosefa Sāmita ʻa e Tohi Tapú, ʻa ia naʻá ne kamata ʻi Sune 1830 (History of the Church, 1:98–101, 131–139).

- Ko e Tohi ʻa ʻĒpalahamé. Ko ha liliu mei ha ngaahi pepa kiliʻi kaho faka-ʻIsipite ʻa ia naʻe tō ki he nima ʻo Siosefa Sāmitá ʻi he 1835, pea ʻoku ʻi ai ʻa e ngaahi meʻa naʻe tohi ʻe he pēteliake ko ʻĒpalahamé. Naʻe pulusi fakakongokonga ʻa e liliú ʻi he Times and Seasons ʻo kamata ʻi he ʻaho 1 Māʻasi 1842, ʻi Nāvū, ʻi ʻIlinoisi (History of the Church, 4:519–534).

- Siosefa Sāmita—Mātiu. Ko e ngaahi fakamatala naʻe toʻo mei he fakamoʻoni ʻa Mātiú ʻi he liliu ʻe Siosefa Sāmita ʻa e Tohi Tapú (vakai ki he, Tokāteline mo e Ngaahi Fuakavá 45:60–61 ke maʻu mei ai ʻa e fekau fakalangi ke kamata hono liliu ʻo e Fuakava Foʻoú).

- Siosefa Sāmita—Hisitōlia. Ko e ngaahi fakamatala naʻe toʻo mei he fakamoʻoni mo e hisitōlia naʻe hiki ʻe Siosefa Sāmita ʻi he 1838 pea naʻe pulusi fakakongokonga ʻi he Times and Seasons ʻi Nāvū, ʻi ʻIlinoisi, ʻo kamata ʻi he ʻaho 15 Māʻasi 1842 (History of the Church, 1:1–44).

- Ko e Ngaahi Tefito ʻo e Tui ʻo e Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní. Ko ha fakamatala naʻe fai ʻe Siosefa Sāmita ʻa ia naʻe pulusi ʻi he Times and Seasons ʻi he ʻaho 1 Māʻasi 1842, fakataha mo ha hisitōlia nounou ʻo e Siasí ʻa ia naʻe ʻiloa ko e Tohi kia Ueniuefí (History of the Church, 4:535–541).

KO E NGAAHI MEʻA NAʻE FILIFILI MEI HE TOHI ʻA MŌSESÉ

Ko ha fakamatala naʻe toʻo mei he liliu ʻo e Tohi Tapú ʻa ia naʻe fakahā kia Siosefa Sāmita ko e Palōfitá, ʻi Sune 1830–Fēpueli 1831.

- Mōsese 1

- Mōsese 2

- Mōsese 3

- Mōsese 4

- Mōsese 5

- Mōsese 6

- Mōsese 7

- Mōsese 8

VAHE 1

ʻOku fakahā ʻe he ʻOtuá ia kia Mōsese—ʻOku liliu ʻa Mōsese—ʻOku haʻu ʻa Sētane kiate ia—ʻOku mamata ʻa Mōsese ki he ngaahi māmani lahi ʻoku nofoʻi—Naʻe fakatupu ʻe he ʻAló ʻa e ngaahi māmani taʻefaʻalaua—Ko e ngāue mo e nāunau ʻo e ʻOtuá ke fakahoko ʻa e moʻui taʻemate mo e moʻui taʻengata ʻa e tangatá.

1 Ko e ngaahi folofola ʻa e ʻOtuá, ʻa ia naʻá ne [a]folofola ʻaki kia [b]Mōsese ʻi ha taimi ʻa ia naʻe ʻohake ai ʻa Mōsese ki ha moʻunga māʻolunga ʻaupito,

2 Pea naʻá ne [a]mamata ki he ʻOtuá ko e [b]mata ki he mata, peá ne fakatau folofola kiate ia, pea naʻe ʻia Mōsese ʻa e [c]nāunau ʻo e ʻOtuá; ko ia naʻe lava ai ʻe Mōsese ke [d]matuʻuaki ʻa hono lotolotongá.

3 Pea naʻe folofola ʻa e ʻOtuá kia Mōsese, ʻo pehē: Vakai, ko e ʻEiki ko e ʻOtua [a]Māfimafí au, pea ko [b]Lauikuonga hoku hingoá, he ʻoku ʻikai ha kamataʻanga ʻo hoku ngaahi ʻahó pe ha ngataʻanga ʻo hoku ngaahi taʻú; pea ʻikai koā ʻoku taʻengata ʻeni?

4 Pea vakai, ko hoku foha koe; ko ia [a]mamata, pea te u fakahā kiate koe ʻa e ngāue ʻa hoku [b]nimá; kae ʻikai ko hono kotoa, he ʻoku ʻikai hano [c]ngataʻanga ʻo ʻeku ngaahi [d]ngāué, kae ʻumaʻā foki ʻeku ngaahi [e]leá, he ʻoku ʻikai ai pē ke nau ngata.

5 Ko ia, ʻoku ʻikai ha tangata ʻe lava ʻo mamata ki heʻeku ngaahi ngāué kotoa, tuku kehe ʻo ka ne ka mamata ki hoku nāunaú kotoa; pea ʻoku ʻikai ha tangata ʻe lava ʻo mamata ki hoku nāunaú kotoa, pea ka hili ia ʻe kei nofo ʻi he kakanó ʻi he māmaní.

6 Pea ʻoku ʻi ai haʻaku ngāue ke ke fai, ʻe Mōsese, ko hoku foha; pea ʻokú ke ʻi he [a]tatau ʻo hoku [b]ʻAlo pē Taha naʻe Fakatupú; pea ko hoku ʻAlo pē Taha naʻe Fakatupú ʻa e Fakamoʻuí pea ʻe hoko ko e [c]Fakamoʻuí, he ʻokú ne fonu ʻi he [d]ʻaloʻofa mo e [e]moʻoni; ka ʻoku [f]ʻikai ha ʻOtua mo au, pea ʻoku ʻi hoku ʻaó ʻa e ngaahi meʻa kotoa pē, he ʻoku ou [g]ʻiloʻi ʻa kinautolu kotoa.

7 Pea ko ʻeni, vakai, ko e meʻa ʻeni ʻe taha ʻoku ou fakahā kiate koe, ʻe Mōsese, ko hoku foha, he ʻokú ke ʻi he māmaní, pea ko ʻeni ʻoku ou fakahā ia kiate koe.

8 Pea naʻe hoko ʻo pehē naʻe sio atu ʻa Mōsese, ʻo ne vakai ki he [a]māmani ʻa ia naʻe fakatupu ai iá; pea naʻe [b]vakai ʻa Mōsese ki he māmaní pea mo hono ngaahi ngataʻanga ʻo iá, pea mo e fānau kotoa pē ʻa e tangatá ʻa ia ʻoku nau ʻi ai, pea naʻe fakatupú; ʻa ia ko e meʻa naʻá ne [c]fakatumutumu mo ofo lahi ʻaupito ai.

9 Pea naʻe mahuʻi atu ʻa e lotolotonga ʻo e ʻOtuá meia Mōsese, pea naʻe ʻikai ʻia Mōsese ʻa hono nāunaú; pea naʻe tuku pē ʻa Mōsese ke ne toko taha pē. Pea ʻi he tuku ia ke ne toko taha peé, naʻá ne tō ki he kelekelé.

10 Pea naʻe hoko ʻo pehē naʻe ʻosi ha ngaahi houa lahi pea toki lava ʻe Mōsese ʻo toe maʻu ʻa hono [a]mālohi fakanatulá ʻo hangē ko ha tangata; peá ne pehē ʻi hono lotó: Ko ʻeni, koeʻuhi ko e meʻá ni ʻoku ou ʻilo ai ko e [b]meʻa noa pē ʻa e tangatá, ʻa ia ko e meʻa naʻe teʻeki ai te u fakakaukau ki ai.

11 Ka ko ʻeni kuo mamata ʻa hoku mata ʻoʻokú ki he [a]ʻOtuá, kae ʻikai ko hoku mata [b]fakanatulá, ka ko hoku mata fakalaumālié, he naʻe ʻikai mei lava ʻa hoku mata fakanatulá ʻo mamata; he naʻá ku mei [c]mae ʻo [d]mate ʻi hono ʻaó; ka naʻe ʻiate au ʻa hono nāunaú; pea naʻá ku mamata ki hono [e]fofongá, he naʻá ku [f]liliu ʻi hono ʻaó.

12 Pea naʻe hoko ʻo pehē ʻi he lea ʻaki ʻe Mōsese ʻa e ngaahi lea ko ʻení, vakai, naʻe haʻu ʻa [a]Sētane ʻo [b]ʻahiʻahiʻi ia, ʻo pehē ange: ʻE Mōsese, ko e foha ʻo e tangata, ke ke hū kiate au.

13 Pea naʻe hoko ʻo pehē naʻe vakai atu ʻa Mōsese kia Sētane peá ne pehē ange: Ko hai koe? He vakai, ko e [a]foha au ʻo e ʻOtuá, ʻi he tatau ʻo hono ʻAlo pē Taha naʻe Fakatupú; pea ko e fē ʻa ho nāunaú, ke u hū ai kiate koe?

14 He vakai, naʻe ʻikai te u mei lava ʻo mamata ki he ʻOtuá, tuku kehe ʻo ka ne ka hoko mai kiate au ʻa hono nāunaú, pea naʻá ku [a]liliu ʻi hono ʻaó. Ka ʻoku ou lava ʻo mamata kiate koe ʻi he tangata fakakakanó. ʻOku ʻikai koā ko ia, ko e moʻoní ia?

15 Ke monūʻia ʻa e huafa ʻo hoku ʻOtuá, he kuo ʻikai ke mahuʻi ʻaupito meiate au ʻa hono Laumālié, kae kehe ʻoku ʻi fē ʻa ho nāunaú, he ko e fakapoʻuli ia kiate au? Pea ʻoku ou lava ke fakamaau ʻi ho vahaʻa mo e ʻOtuá; he naʻe folofola mai ʻa e ʻOtuá kiate au: [a]Hū ki he ʻOtuá, he ko ia pē te ke [b]tauhi kiate ia.

16 Ke ke ʻalu mei heni, ʻe Sētane; ʻoua ʻe kākaaʻi au; he naʻe folofola mai ʻa e ʻOtuá kiate au ʻo pehē: ʻOkú ke ʻi he [a]tatau ʻo hoku ʻAlo pē Taha naʻe Fakatupú.

17 Pea naʻá ne fai mai foki mo ha ngaahi fekau kiate au ʻi heʻene ui kiate au mei he fuʻu [a]ʻakau velá, ʻo pehē: [b]Ui ki he ʻOtuá ʻi he huafa ʻo hoku ʻAlo pē Taha naʻe Fakatupú, pea hū kiate au.

18 Pea naʻe toe pehē ʻe Mōsese: ʻE ʻikai te u tuku ʻeku ui ki he ʻOtuá, ʻoku ʻi ai mo ʻeku ngaahi meʻa kehe ke fehuʻi kiate ia: he kuo ʻiate au ʻa hono nāunaú, ko ia ʻoku ou lava ke fakamaau ʻi hono vahaʻa mo koe. ʻAlu mei heni, ʻe Sētane.

19 Pea ko ʻeni, ʻi he hili hono lea ʻaki ʻe Mōsese ʻa e ngaahi lea ko ʻení, naʻe kaila ʻa Sētane ʻi ha leʻo-lahi, mo kalanga takai holo ʻi he funga ʻo e māmaní, mo fekau, ʻo pehē: Ko au ʻa e [a]ʻAlo pē Taha naʻe Fakatupú, hū kiate au.

20 Pea naʻe hoko ʻo pehē, naʻe kamata ʻa Mōsese ke ilifia ʻo fuʻu lahi ʻaupito; pea ʻi heʻene kamata ke ilifiá, naʻá ne mamata ki he fakamamahi ʻo [a]helí. Ka neongo iá, ʻi heʻene [b]ui ki he ʻOtuá, naʻá ne maʻu ʻa e mālohi, peá ne fekau, ʻo pehē: ʻAlu meiate au ʻe Sētane, he ko e ʻOtua pē taha ko ʻení te u hū ki aí, ʻa ia ko e ʻOtua ʻo e nāunaú.

21 Pea ko ʻeni naʻe kamata ke tetetete ʻa [a]Sētane, pea naʻe ngalulululu ʻa e māmaní; pea naʻe maʻu ʻe Mōsese ʻa e mālohi, peá ne ui ki he ʻOtuá, ʻo pehē: ʻI he huafa ʻo e ʻAlo pē Taha naʻe Fakatupú, ʻalu mei heni, ʻe Sētane.

22 Pea naʻe hoko ʻo pehē naʻe kaila ʻa Sētane ʻi he leʻo-lahi, ʻi he tangi, mo e tangilāulau, mo e [a]fengaiʻitaki ʻo e nifo, pea naʻá ne ʻalu mei ai, ʻio mei he ʻao ʻo Mōsesé, pea naʻe ʻikai te ne mamata kiate ia.

23 Pea ko ʻeni naʻe fakamoʻoni ʻa Mōsese ʻo kau ki he meʻá ni; ka ko e meʻa ʻi he fai angahalá ʻoku ʻikai maʻu ia ʻi he lotolotonga ʻo e fānau ʻa e tangatá.

24 Pea naʻe hoko ʻo pehē ʻi he hili ʻa e ʻalu ʻa Sētane mei he ʻao ʻo Mōsesé, naʻe hanga hake ʻa e fofonga ʻo Mōsesé ki he langí, kuo fonu ia ʻi he [a]Laumālie Māʻoniʻoní, ʻa ia ʻoku fakamoʻoni ki he Tamaí pea mo e ʻAló;

25 Pea ʻi heʻene ui ki he huafa ʻo e ʻOtuá, naʻá ne toe mamata ki hono nāunaú, he naʻe nofo ia ʻiate ia; pea naʻá ne fanongo ki ha leʻo, ʻoku pehē: ʻOkú ke monūʻia, ʻe Mōsese, he ko au, ko e Māfimafí, kuó u fili koe, pea ʻe ngaohi koe ke ke mālohi ange ʻi he ngaahi [a]vai lahi; he ʻe talangofua ia ki hoʻo [b]fekaú ʻo hangē ko e [c]ʻOtuá koe.

26 Pea vakai, ʻoku ou ʻiate koe, ʻio ʻo aʻu ki he ngataʻanga ʻo ho ngaahi ʻahó; he te ke [a]fakahaofi ʻa hoku kakaí mei he [b]nofo pōpulá, ʻio ʻa [c]ʻIsileli ko hoku kakai [d]filí.

27 Pea naʻe hoko ʻo pehē, ʻi he lolotonga ʻa e kei lea ʻa e leʻó, naʻe hanga atu ʻa e fofonga ʻo Mōsesé ʻo ne [a]vakai ki he māmaní, ʻio, naʻa mo ia hono kotoa; pea naʻe ʻikai ha momoʻi meʻa ʻo ia naʻá ne taʻe-mamata ki ai, ʻo ne ʻiloʻi ia ʻi he Laumālie ʻo e ʻOtuá.

28 Pea naʻá ne mamata foki ki hono kakai ʻo iá, pea naʻe ʻikai ke ʻi ai ha foʻi toko taha te ne taʻe-mamata ki ai; pea naʻá ne ʻiloʻi ʻa kinautolu ʻi he Laumālie ʻo e ʻOtuá; pea naʻe tokolahi ʻaupito ʻa kinautolu, ʻio ʻo taʻefaʻalaua ʻo hangē ko e ʻoneʻone ʻi he matātahí.

29 Pea naʻá ne mamata ki he ngaahi fonua lahi; pea naʻe ui ʻa e fonua taki taha ko e [a]māmani, pea naʻe ʻi ai ha kakai ʻi hono funga ʻo iá.

30 Pea naʻe hoko ʻo pehē, naʻe ui ʻa Mōsese ki he ʻOtuá, ʻo pehē: Fakahā mai kiate au, ʻoku ou kole ki he ʻafio ná, ko e hā ʻa e ʻuhinga ʻoku pehē ai ʻa e ngaahi meʻa ko ʻení, pea naʻá ke ngaohi ʻaki ia ʻa e hā?

31 Pea vakai, naʻe ʻia Mōsese ʻa e nāunau ʻo e ʻEikí, pea ko ia naʻe tuʻu ʻa Mōsese ʻi he ʻao ʻo e ʻOtuá, ʻo ne fakatau folofola kiate ia ko e [a]mata ki he mata. Pea naʻe folofola ʻa e ʻEikí ko e ʻOtuá kia Mōsese: Koeʻuhi ko e [b]taumuʻa pē ʻaʻaku kuó u ngaohi ai ʻa e ngaahi meʻa ko ʻení. Ko e potó ʻeni pea ʻoku ʻiate au ia.

32 Pea ʻi he [a]folofola ʻo hoku mālohí, kuó u fakatupu ia, ʻa ia ko hoku ʻAlo pē Taha naʻe Fakatupú, ʻa ia ʻoku fonu ʻi he [b]ʻaloʻofá mo e [c]moʻoní.

33 Pea kuó u fakatupu ʻa e ngaahi [a]māmani taʻefaʻalaua; pea naʻá ku [b]fakatupu ia foki koeʻuhi ko e taumuʻa pē ʻaʻaku; peá u fakatupu ia ʻi he ʻAló, ʻa ia ko hoku [c]ʻAlo pē Taha naʻe Fakatupú.

34 Pea ko e [a]ʻuluaki tangata ʻi he kakai kotoa peé kuó u ui ko [b]ʻĀtama, ʻa ia ko e [c]tokolahi.

35 Ka ko e fakamatala ki he māmaní pē, pea mo hono kakai ʻo iá, ʻoku ou fakahā kiate koé. He vakai, ʻoku ʻi ai ʻa e ngaahi māmani lahi kuo mole atu ʻi he folofola ʻo hoku mālohí. Pea ʻoku ʻi ai ʻa e ngaahi māmani lahi ʻoku kei tuʻú ni, pea ʻoku nau taʻefaʻalaua ki he faʻahinga ʻo e tangatá; ka ʻoku malaua ʻa e ngaahi meʻa kotoa pē kiate au, he ʻoku ʻaʻaku ʻa kinautolu peá u [a]ʻiloʻi ʻa kinautolu.

36 Pea naʻe hoko ʻo pehē, naʻe fakatau folofola ʻa Mōsese ki he ʻEikí, ʻo pehē: Ke ke ʻaloʻofa ki hoʻo tamaioʻeikí, ʻe ʻOtua, pea fakahā kiate au ʻo kau ki he māmani ko ʻení, pea mo hono kakai ʻo iá, kae ʻumaʻā ʻa e ngaahi langí, pea ʻe fiemālie ʻa hoʻo tamaioʻeikí.

37 Pea naʻe folofola ʻa e ʻEiki ko e ʻOtuá kia Mōsese, ʻo pehē: Ko e ngaahi [a]langí, ʻoku lahi, pea ʻoku ʻikai lava ke faʻa lau ia ʻe he tangatá; ka ʻoku malaua ia kiate au, he ʻoku ʻaʻaku ia.

38 Pea ʻi he mole atu ʻa e māmani ʻe tahá, pea mo hono ngaahi langi ʻo iá, ʻe pehē pē ʻene hoko mai ha toe māmani ʻe taha; pea ʻoku ʻikai hano [a]ngataʻanga ʻo ʻeku ngaahi ngāué, pe ko ʻeku ngaahi leá.

39 He vakai, ko ʻeku [a]ngāué ʻeni mo hoku [b]nāunaú—ke fakahoko ʻa e [c]moʻui taʻe-faʻa-mate mo e [d]moʻui taʻengata ʻa e tangatá.

40 Pea ko ʻeni, ʻe Mōsese, ko hoku foha, te u lea kiate koe ʻo kau ki he māmani ko ʻeni ʻa ia ʻokú ke tuʻu aí; pea ke ke [a]tohi ʻa e ngaahi meʻa ʻa ia te u leaʻakí.

41 Pea ʻi ha ʻaho ʻo ka lau ai ʻe he fānau ʻa e tangatá ʻa ʻeku ngaahi leá ko e meʻa noa pē ʻo nau [a]toʻo ʻa e ngaahi lea lahi mei he tohi ʻa ia te ke tohí, vakai, te u fokotuʻu hake ha tokotaha ʻo [b]hangē pē ko koé; pea ʻe toe maʻu [c]ia ʻi he lotolotonga ʻo e fānau ʻa e tangatá—ʻiate kinautolu kotoa pē ʻe tuí.

42 (Naʻe [a]folofola ʻaki ʻa e ngaahi folofolá ni kia Mōsese ʻi he moʻungá, ʻa ia ko hono hingoá ʻe ʻikai ʻiloa ia ʻi he lotolotonga ʻo e fānau ʻa e tangatá. Pea ko ʻeni kuo lea ʻaki ia kiate koe. ʻOua ʻe fakahā ia ki ha tokotaha tuku kehe pē ʻa kinautolu ʻoku tuí. ʻE pehē. ʻĒmeni.)

- ◀1a
ʻAlamā 12:30; Mōsese 1:42.

- ◀b
FFL Mōsese.

- ◀2a
ʻEke. 3:6; 33:11; Sione 1:18; 6:46; ʻEta 3:6–16; Mōsese 1:11. LSS, ʻEke. 33:20, 23.

- ◀b
Nōmipa 12:6–8; Teut. 34:10; T&F 17:1.

- ◀c
Teut. 5:24; Mōsese 1:13–14, 25. FFL Nāunaú.

- ◀d
FFL Liliú.

- ◀3a
Fakahā 11:17; 19:6; 1 Nīfai 1:14; T&F 121:4. FFL ʻOtuá.

- ◀b
ʻĪsaia 63:16; T&F 19:9–12; Mōsese 7:35. FFL Lauikuonga.

- ◀4a
Mōsese 7:4.

- ◀b
Mōsese 7:32, 35–37.

- ◀c
Same 111:7–8; Mōsese 1:38.

- ◀d
Same 40:5; T&F 76:114.

- ◀e
2 Nīfai 9:16; T&F 1:37–39. FFL Folofola ʻa e ʻOtuá.

- ◀6a
Sēnesi 1:26; ʻEta 3:14–15; Mōsese 1:13–16.

- ◀b
FFL ʻAlo pē Taha naʻe Fakatupú.

- ◀c
FFL Fakamoʻuí (ʻEikí).

- ◀d
Sione 1:14, 17; ʻAlamā 13:9. FFL ʻAloʻofá.

- ◀e
Mōsese 5:7.

- ◀f
1 Ng. Tuʻi 8:60; ʻĪsaia 45:5–18, 21–22.

- ◀g
1 Nīfai 9:6; 2 Nīfai 9:20; ʻAlamā 18:32; T&F 38:1–2. FFL ʻAfioʻi ʻa e Meʻa Kotoa Peé.

- ◀8a
Mōsese 2:1.

- ◀b
Mōsese 1:27.

- ◀c
Same 8:3–4.

- ◀10a
Taniela 10:8, 17; 1 Nīfai 17:47; ʻAlamā 27:17; SS—H 1:20.

- ◀b
Taniela 4:35; Hilam. 12:7.

- ◀11a
FFL ʻOtuá.

- ◀b
Mōsese 6:36; T&F 67:10–13.

- ◀c
ʻEke. 19:21.

- ◀d
ʻEke. 20:19.

- ◀e
Sēnesi 32:30; Mōsese 7:4.

- ◀f
Mātiu 17:1–8. FFL Liliú.

- ◀12a
Mōsese 4:1–4. FFL Tēvolo.

- ◀b
Mōsese 6:49. FFL ʻAhiʻahí, ʻAhiʻahiʻí.

- ◀13a
Same 82:6; 1 Sione 3:2; Hepelū 12:9.

- ◀14a
FFL Liliú.

- ◀15a
Mātiu 4:10. FFL Huú.

- ◀b
1 Sam. 7:3; 3 Nīfai 13:24.

- ◀16a
Mōsese 1:6.

- ◀17a
ʻEke. 3:2.

- ◀b
Mōsese 5:8.

- ◀19a
Mātiu 24:4–5.

- ◀20a
FFL Heli.

- ◀b
SS—H 1:15–16. FFL Lotú.

- ◀21a
FFL Tēvolo.

- ◀22a
Mātiu 13:41–42; Mōsaia 16:1–3.

- ◀24a
FFL Laumālie Māʻoniʻoní.

- ◀25a
ʻEke. 14:21–22.

- ◀b
FFL Lakanga Fakataulaʻeikí; Mālohí.

- ◀c
ʻEke. 4:16.

- ◀26a
ʻEke. 3:7–12.

- ◀b
1 Nīfai 17:23–25.

- ◀c
1 Ng. Tuʻi 8:51–53. FFL ʻIsileli.

- ◀d
FFL Kakai kuo Filí (hoānauna pe nauna).

- ◀27a
T&F 88:47; Mōsese 1:8. FFL Meʻa-hā-maí.

- ◀29a
FFL Māmaní.

- ◀31a
Teut. 5:4; Mōsese 1:11.

- ◀b
ʻĪsaia 45:17–18; 2 Nīfai 2:14–15.

- ◀32a
Sione 1:1–4, 14; Hepelū 1:1–3; Fakahā 19:13; Sēkope 4:9; Mōsese 2:1, 5. FFL Sīsū Kalaisi.

- ◀b
Same 19:1; Mōsese 5:7–8. FFL ʻAloʻofá.

- ◀c
FFL Moʻoní.

- ◀33a
Same 8:3–4; T&F 76:24; Mōsese 7:29–30.

- ◀b
FFL Fakatupú.

- ◀c
Mōsese 1:6.

- ◀34a
Mōsese 3:7.

- ◀b
ʻĒpa. 1:3. FFL ʻĀtama.

- ◀c
Mōsese 4:26; 6:9.

- ◀35a
Mōsese 1:6; 7:36. FFL ʻAfioʻi ʻa e Meʻa Kotoa Peé.

- ◀37a
ʻĒpa. 4:1. FFL Langí.

- ◀38a
Mōsese 1:4.

- ◀39a
Loma 8:16–17; 2 Nīfai 2:14–15. FFL Palani ʻo e Huhuʻí.

- ◀b
FFL Nāunaú.

- ◀c
FFL Moʻui Taʻe-faʻa-maté.

- ◀d
FFL Moʻui Taʻengatá.

- ◀40a
2 Nīfai 29:11–12.

- ◀41a
1 Nīfai 13:23–32; Mōsese 1:23.

- ◀b
2 Nīfai 3:7–19.

- ◀c
1 Nīfai 13:32, 39–40; T&F 9:2.

- ◀42a
Mōsese 1:1.

VAHE 2

(Sune–ʻOkatopa 1830)

ʻOku fakatupu ʻe he ʻOtuá ʻa e ngaahi langí mo e māmaní—ʻOku fakatupu ʻa e ngaahi faʻahinga kotoa pē ʻo e meʻa moʻuí—ʻOku ngaohi ʻe he ʻOtuá ʻa e tangatá pea tuku kiate ia ke pule ki he meʻa kotoa pē.

1 Pea naʻe hoko ʻo pehē naʻe folofola ʻa e ʻEikí kia Mōsese, ʻo pehē: Vakai, ʻoku ou [a]fakahā kiate koe ʻa e ngaahi meʻa ʻoku kau ki he [b]langi ko ʻení, pea mo e [c]māmani ko ʻení; tohi ʻa e ngaahi lea ʻa ia ʻoku ou leaʻakí. Ko au ko e Kamataʻangá mo e Ngataʻangá, ko e ʻOtua [d]Māfimafí, naʻá ku [e]fakatupu ʻa e ngaahi meʻá ni ʻi hoku [f]ʻAlo pē Taha naʻe Fakatupú; ʻio, naʻá ku fakatupu ʻi he kamataʻangá ʻa e langí, pea mo e māmani ʻa ia ʻokú ke tuʻu aí.

2 Pea naʻe fuofuonoa ʻa e [a]māmaní mo lala; peá u pule ke hoko mai ʻa e fakapoʻulí ki he funga ʻo e lolotó; pea naʻe ʻalu ʻa hoku Laumālié ʻi he fukahi vaí; he ko e ʻOtuá au.

3 Pea ko au, ko e ʻOtuá, naʻá ku pehē: Ke ʻi ai ha [a]maama; pea naʻe ʻi ai ʻa e maama.

4 Pea ko au, ko e ʻOtuá, naʻá ku mamata ki he māmá; pea naʻe [a]lelei ʻa e maama ko iá. Pea ko au, ko e ʻOtuá, naʻá ku vaheʻi ʻa e māmá mei he fakapoʻulí.

5 Pea ko au, ko e ʻOtuá, naʻá ku ui ʻa e māmá ko e ʻAho; pea ko e fakapoʻulí, naʻá ku ui ko e Pō; pea naʻá ku fai ʻeni ʻi he [a]folofola ʻo hoku mālohí, pea naʻe fai ʻo hangē ko ʻeku [b]leá; pea ko e efiafí mo e pongipongí ko e ʻuluaki [c]ʻahó.

6 Pea ko e tahá, ko au, ko e ʻOtuá, naʻá ku toe pehē: Ke ʻi ai ʻa e [a]ʻatā ʻi he lotolotonga ʻo e vaí, pea naʻe hoko ia, ʻo hangē ko ʻeku leá; pea naʻá ku pehē: Tuku ke ne vaheʻi ʻa e ngaahi vaí mei he ngaahi vai; pea naʻe fai ia;

7 Pea ko au, ko e ʻOtuá, naʻá ku ngaohi ʻa e ʻataá pea vaheʻi ʻa e ngaahi [a]vaí, ʻio, ʻa e ngaahi fuʻu vai lalahi ʻi lalo ʻi he ʻataá mei he ngaahi vai naʻe ʻi ʻolunga ʻi he ʻataá, pea naʻe hoko ʻo hangē ko ʻeku leá.

8 Pea ko au, ko e ʻOtuá, naʻá ku ui ʻa e ʻataá ko e [a]Langi; pea ko e efiafí mo e pongipongí ko e ʻaho hono uá.

9 Pea ko au, ko e ʻOtuá, naʻá ku pehē: Ke fakatahatahaʻi fakataha ʻa e ngaahi vai ʻi he lalo langí ki he feituʻu pē ʻe [a]taha, pea naʻe pehē; pea ko au, ko e ʻOtuá, naʻá ku pehē: Ke ʻi ai ha kelekele mōmoa; pea naʻe hoko ia.

10 Pea ko au, ko e ʻOtuá, naʻá ku ui ʻa e kelekele mōmoá ko e [a]Fonua; pea naʻá ku ui ʻa e ngaahi vai naʻe tānaki fakatahá ko e Tahi; pea ko au, ko e ʻOtuá, naʻá ku vakai ʻoku lelei ʻa e ngaahi meʻa kotoa pē ʻa ia kuó u ngaohí.

11 Pea ko au, ko e ʻOtuá, naʻá ku pehē: Tuku ke fakatupu mai ʻe he kelekelé ʻa e [a]mohukú mo e ʻakau iiki ʻoku tupu ai ʻa e tengá, ko e ʻakau fua ʻoku tupu ai hono fuá, ʻo fakatatau ki hono faʻahingá, pea mo e ʻakau ʻoku tupu ai ha fua, ʻa ia ʻoku totonu ke ʻi ai hono tenga ʻoʻona ʻi he kelekelé, pea naʻe hoko ia ʻo hangē pē ko ʻeku leá.

12 Pea naʻe fakatupu mai ʻe he kelekelé ʻa e mohukú, ko e ʻakau iiki kotoa pē ʻoku tupu ai ʻa e tenga ʻo fakatatau ki hono faʻahingá, pea mo e ʻakau ʻoku tupu ai ha fua, ʻa ia ʻoku totonu ke ʻi ai ʻa hono tenga ʻoʻona, ʻo fakatatau ki hono faʻahinga; pea ko au, ko e ʻOtuá, naʻá ku vakai kuo lelei ʻa e ngaahi meʻa kotoa pē ʻa ia kuó u ngaohí;

13 Pea ko e efiafí mo e pongipongí ko hono ʻaho tolú.

14 Pea ko au, ko e ʻOtuá, naʻá ku pehē: Tuku ke ʻi ai ʻa e ngaahi maama ʻi he ʻatā ʻo e langí, ke vahevaheʻi ʻa e ʻahó mei he poó, pea tuku ke hoko ia ko e ngaahi fakaʻilonga, pea mo e ngaahi faʻahitaʻu, pea mo e ngaahi ʻaho, pea mo e ngaahi taʻu;

15 Pea tuku ke hoko ia ko e ngaahi maama ʻi he ʻatā ʻo e langí ke fakamāmaʻi ʻa e māmaní; pea naʻe hoko ia.

16 Pea ko au, ko e ʻOtuá, naʻá ku ngaohi ʻa e maama lalahi ʻe ua; ko e [a]maama lahi haké ke pule ki he ʻahó, mo e maama siʻi hifó ke pule ki he poó, pea ko e maama lahi haké ko e laʻaá, pea ko e maama siʻi hifó ko e māhiná; pea naʻe ngaohi foki mo e ngaahi fetuʻú ʻo fakatatau ki heʻeku leá.

17 Pea ko au, ko e ʻOtuá, naʻá ku fokotuʻu ia ʻi he ʻatā ʻo e langí ke fakamāmaʻi ʻa e māmaní,

18 Pea mo e laʻaá ke pule ki he ʻahó, pea mo e māhiná ke pule ki he poó, pea ke vaheʻi ʻa e māmá mei he fakapoʻulí; pea ko au, ko e ʻOtuá, naʻá ku vakai kuo lelei ʻa e ngaahi meʻa kotoa pē ʻa ia kuó u ngaohí;

19 Pea ko e efiafí mo e pongipongí ko hono ʻaho faá.

20 Pea ko au, ko e ʻOtuá, naʻá ku pehē: Tuku ke fakatupu mai ʻo lahi ʻaupito ʻe he ngaahi vaí ʻa e ngaahi meʻa ʻoku ʻalu holo ʻa ia ʻoku moʻuí, mo e fanga manupuna ʻa ia ʻe lava ʻo puna ʻi ʻolunga ʻi he kelekelé ʻi he ʻataʻatā ʻo e langí.

21 Pea ko au, ko e ʻOtuá, naʻá ku fakatupu ʻa e fanga [a]tofuaʻa lalahi, pea mo e meʻa moʻui kotoa pē ʻoku ngaue, ʻa ia naʻe fakatupu mai ʻo lahi ʻaupito ʻi he ngaahi vaí, ʻo fakatatau ki honau faʻahingá, pea mo e manupuna kotoa pē ʻoku kapakaú ʻo fakatatau ki hono faʻahinga; pea ko au, ko e ʻOtuá, naʻá ku vakai, kuo lelei ʻa e ngaahi meʻa kotoa pē ʻa ia kuó u fakatupú.

22 Pea ko au, ko e ʻOtuá, naʻá ku tāpuakiʻi ʻa kinautolu ʻo pehē: Mou fanafanau mo [a]fakatokolahi, pea fakafonu ʻa e ngaahi vai ʻi he tahí; pea ke fakatokolahi ʻa e fanga manupuná ʻi he māmaní;

23 Pea ko e efiafí mo e pongipongí ko e ʻaho hono nimá.

24 Pea ko au, ko e ʻOtuá, naʻá ku pehē: Tuku ke fakatupu mai ʻe he māmaní ʻa e meʻa moʻuí ʻi hono faʻahinga, ʻa e fanga pulú, mo e ngaahi meʻa totoló, mo e fanga manu ʻo e māmaní ʻi honau faʻahingá, pea naʻe hoko ia;

25 Pea ko au, ko e ʻOtuá, naʻá ku fakatupu ʻa e fanga manu ʻo e māmaní ʻi honau faʻahingá, mo e fanga pulú ʻi honau faʻahinga, pea mo e meʻa kotoa pē ʻoku totolo ʻi he māmaní ʻi honau faʻahinga; pea ko au, ko e ʻOtuá, naʻá ku vakai kuo lelei ʻa e ngaahi meʻá ni kotoa pē.

26 Pea ko au, ko e ʻOtuá, naʻá ku pehē ange ki hoku [a]ʻAlo pē Taha naʻe Fakatupú, ʻa ia naʻe ʻiate au talu mei he kamataʻangá: Tuku ke ta [b]ngaohi ʻa e tangatá ʻi hota [c]ʻīmisí, ʻo fakatatau ki hota tataú; pea naʻe hoko ia. Pea ko au, ko e ʻOtuá, naʻá ku pehē ange: Tuku ke nau [d]pule ki he fanga ika ʻo e tahí, pea ki he fanga manupuna ʻo e ʻataá, pea ki he fanga pulú, pea ki he māmaní kotoa pē, pea ki he meʻa totolo kotoa pē ʻa ia ʻoku totolo ʻi he funga ʻo e fonuá.

27 Pea ko au, ko e [a]ʻOtuá, naʻá ku ngaohi ʻa e tangatá ʻi hoku ʻīmisi ʻoʻokú, naʻá ku ngaohi ia ʻi he ʻīmisi ʻo hoku ʻAlo pē Taha naʻe Fakatupú; naʻá ku ngaohi ʻa kinaua koe tangata mo e fefine.

28 Pea ko au, ko e ʻOtuá, naʻá ku tāpuakiʻi ʻa kinaua, ʻo pehē ange kiate kinaua: Mo fanafanau, mo [a]fakatokolahi, pea fakakakai ʻa e māmaní, ʻo ikunaʻi ia, pea pule ki he fanga ika ʻo e tahí, pea ki he fanga manupuna ʻo e ʻataá, pea ki he meʻa moʻui kotoa pē ʻa ia ʻoku ʻalu holo ʻi he funga fonuá.

29 Pea ko au, ko e ʻOtuá, naʻá ku pehē ki he tangatá: Vakai, kuó u foaki kiate kimoua ʻa e ʻakau iiki kotoa pē ʻoku tupu ai ha tenga, ʻa ia ʻoku ʻi he funga hono kotoa ʻo e māmaní, pea mo e ʻakau kotoa pē ʻa ia ʻe ʻi ai ʻa e fua ʻo ha ʻakau ʻoku tupu ai ha tenga; ʻe hoko ia ko hoʻomo [a]meʻakai.

30 Pea ki he manu kotoa pē ʻo e māmaní, pea ki he manupuna kotoa pē ʻo e ʻataá, pea ki he meʻa kotoa pē ʻoku totolo ʻi he māmaní, ʻa ia ʻoku ou tuku ki ai ʻa e moʻuí, ʻe foaki kiate kinautolu ʻa e ʻakau iiki maʻá ke hoko ko e meʻakai; pea naʻe hoko ia, ʻo hangē ko ʻeku leá.

31 Pea ko au, ko e ʻOtuá, naʻá ku vakai ki he meʻa kotoa pē kuó u ngaohí, pea vakai, kuo [a]lelei ʻaupito ʻa e meʻa kotoa pē kuó u ngaohí; pea ko e efiafí mo e pongipongí ko e ʻaho hono [b]onó.

- ◀1a
Mōsese 1:30, 36.

- ◀b
FFL Langí.

- ◀c
Mōsese 1:8.

- ◀d
FFL ʻOtuá—ʻOtua ko e Tamaí.

- ◀e
FFL Fakatupú.

- ◀f
FFL ʻAlo pē Taha naʻe Fakatupú.

- ◀2a
Sēnesi 1:2; ʻĒpa. 4:2.

- ◀3a
T&F 88:6–13. FFL Maama ʻo Kalaisí.

- ◀4a
Sēnesi 1:4; ʻĒpa. 4:4.

- ◀5a
Mōsese 1:32.

- ◀b
2 Kol. 4:6.

- ◀c
Sēnesi 1:5.

- ◀6a
Sēnesi 1:6–8.

- ◀7a
ʻĒpa. 4:9–10.

- ◀8a
FFL Langí.

- ◀9a
Sēnesi 1:9; ʻĒpa. 4:9.

- ◀10a
FFL Māmaní.

- ◀11a
Sēnesi 1:11–12; ʻĒpa. 4:11–12.

- ◀16a
Sēnesi 1:16.

- ◀21a
Sēnesi 1:21; ʻĒpa. 4:21.

- ◀22a
Sēnesi 1:22–25; ʻĒpa. 4:22–25.

- ◀26a
FFL Sīsū Kalaisi.

- ◀b
FFL Fakatupú.

- ◀c
Sēnesi 1:26–27; Mōsese 6:8–10; ʻĒpa. 4:26–27.

- ◀d
Sēnesi 1:28; Mōsese 5:1; ʻĒpa. 4:28.

- ◀27a
FFL ʻOtuá.

- ◀28a
Mōsese 5:2.

- ◀29a
Sēnesi 1:29–30; ʻĒpa. 4:29–30.

- ◀31a
Sēnesi 1:31; T&F 59:16–20.

- ◀b
ʻEke. 20:11; ʻĒpa. 4:31.

VAHE 3

(Sune–ʻOkatopa 1830)

Naʻe fakatupu fakalaumālie ʻe he ʻOtuá ʻa e ngaahi meʻa kotoa pē ki muʻa pea toki fakatupu fakatuʻasino ia ʻi he māmaní—Naʻá ne fakatupu ʻa e tangatá, ko e ʻuluaki kakano, ʻi he funga ʻo e māmaní—ʻOku hoko ʻa e fefiné ko ha tokoni ʻoku taau ki he tangatá.

1 Naʻe pehē ʻa hono ngaohi ʻo [a]ʻosi ʻa e langí pea mo e māmaní, pea mo e ngaahi [b]meʻa kotoa pē.

2 Pea ʻi hono fitu ʻo e ʻahó ko au, ko e ʻOtuá, naʻá ku fakaʻosi ʻa ʻeku ngāué, pea mo e ngaahi meʻa kotoa pē kuó u ngaohí; peá u [a]mālōlō ʻi he ʻaho hono [b]fitú mei heʻeku ngāue kotoa pē, pea kuo ʻosi ʻa e ngaahi meʻa kotoa pē ʻa ia kuó u ngaohí, pea ko au, ko e ʻOtuá, naʻá ku vakai kuo nau lelei;

3 Pea ko au, ko e ʻOtuá, naʻá ku [a]tāpuakiʻi ʻa e ʻaho hono fitú, mo fakamāʻoniʻoniʻi ia; koeʻuhí he naʻá ku mālōlō ai mei heʻeku [b]ngāue kotoa pē ʻa ia ko au, ko e ʻOtuá, naʻá ku fakatupu mo ngaohí.

4 Pea ko ʻeni, vakai, ʻoku ou pehē kiate koe, ko e ngaahi tala fakahohoko ʻeni ki he langí pea mo e māmaní, ʻi he taimi naʻe fakatupu ai iá, ʻi he ʻaho ʻa ia ko au, ko e ʻEiki ko e ʻOtuá, naʻá ku ngaohi ai ʻa e langí pea mo e māmaní,

5 Pea mo e ʻakau kotoa pē ʻo e ngoué [a]ki muʻa ʻi he teʻeki ai ke tuʻu ia ʻi he kelekelé, pea mo e ʻakau iiki kotoa pē ʻo e fonuá ʻi he teʻeki ai ke tupu iá. He ko au, ko e ʻEiki ko e ʻOtuá, naʻá ku [b]fakatupu [c]fakalaumālie ʻa e ngaahi meʻa kotoa pē ʻa ia kuó u lau ki aí, ʻi he teʻeki ai ke tuʻu ia ʻi he anga-fakanatulá ʻi he funga ʻo e māmaní. He ko au, ko e ʻEiki ko e ʻOtuá, naʻe teʻeki ai ke u pule ke tō ha ʻuha ki he funga ʻo e māmaní. Pea ko au, ko e ʻEiki ko e ʻOtuá, naʻá ku ʻosi [d]fakatupu ʻa e fānau kotoa pē ʻa e tangatá; ka naʻe teʻeki ai ke ʻi ai ha tangata ke [e]ngoueʻi ʻa e kelekelé; he naʻá ku [f]fakatupu ʻa kinautolu ʻi he [g]langí; pea naʻe teʻeki ke ʻi ai ha kakano ʻi he māmaní, pe ʻi he vaí, pe ʻi he ʻataá;

6 Ka ko au, ko e ʻEiki ko e ʻOtuá, naʻá ku lea, pea naʻe ʻalu hake ha [a]hahau mei he māmaní, ʻo fakaviviku ʻa e funga hono kotoa ʻo e kelekelé.

7 Pea ko au, ko e ʻEiki ko e ʻOtuá, naʻá ku ngaohi ʻa e tangatá mei he [a]efu ʻo e kelekelé, peá u mānava ʻaki ki hono avaʻi ihú ʻa e mānava ʻo e moʻuí, pea naʻe hoko ʻa e [b]tangatá ko e [c]moʻoniʻi laumālie moʻui, ko e [d]ʻuluaki kakano ʻi he māmaní, pea ko e ʻuluaki tangatá foki; ka neongo iá, naʻe tomuʻa fakatupu ʻa e ngaahi meʻa kotoa pē; ka naʻe fakatupu mo ngaohi fakalaumālie ʻa kinautolu ʻo fakatatau ki heʻeku leá.

8 Pea ko au, ko e ʻEiki ko e ʻOtuá, naʻá ku tō ha ngoue ʻi he feituʻu fakahahake ʻi [a]ʻĪteni, pea naʻá ku tuku ki ai ʻa e tangata ʻa ia naʻá ku fakatupú.

9 Pea naʻe ngaohi ke tupu mei he kelekelé ʻe au, ko e ʻEiki ko e ʻOtuá, ʻa e ʻakau kotoa pē, ʻi he anga-fakakakanó, ʻa ia ʻoku matamatalelei ki he vakai ʻa e tangatá; pea lava ʻo vakai ki ai ʻa e tangatá. Pea naʻe hoko ia foki ko e moʻoniʻi laumālie moʻui. He naʻe fakalaumālie ia ʻi he ʻaho ʻa ia naʻá ku fakatupu ai iá; he naʻe nofo ia ʻi he feituʻu ʻa ia ko au, ko e ʻOtuá, naʻá ku fakatupu ai iá, ʻio, naʻa mo e ngaahi meʻa kotoa pē naʻá ku teuteu ke ngāue ʻaki ʻe he tangatá; pea naʻe vakai ʻa e tangatá ʻoku lelei ia ki he kai. Pea ko au, ko e ʻEiki ko e ʻOtuá, naʻá ku tō ʻa e [a]ʻakau ʻo e moʻuí foki ʻi he lotolotonga ʻo e ngoué, kae ʻumaʻā ʻa e [b]ʻakau ʻo e ʻilo ʻo e leleí mo e koví.

10 Pea ko au, ko e ʻEiki ko e ʻOtuá, naʻá ku pule ke tafe atu ʻa e vaitafe mei ʻĪteni ke fakaviviku ʻa e ngoué; pea mei ai naʻe mavahevahe ia, ʻo hoko ki ha [a]mangaʻi vai ʻe fā.

11 Pea ko au, ko e ʻEiki ko e ʻOtuá, naʻá ku ui ʻa e ʻuluakí ko Pisoni, pea naʻe takatakai ʻe ia ʻa e fonua kotoa ko Havilá, ʻa ia ko au, ko e ʻEiki ko e ʻOtuá, naʻá ku fakatupu ai ʻa e koula lahi;

12 Pea naʻe lelei ʻa e koula ʻo e fonua ko iá, pea naʻe ʻi ai ʻa e mataʻi tofé mo e maka ko e ʻoniké.

13 Pea ko e hingoa ʻo hono ua ʻo e vaitafé naʻe ui ko Kīhoni; ko ia ʻoku takatakai ʻa e fonua kotoa ko ʻItiopeá.

14 Pea ko e hingoa ʻo e vaitafe hono tolú ko Hitikeli; ko ia ia ʻoku tafe atu ki he hahake ʻo ʻAsiliá. Pea ko hono fā ʻo e vaitafé ko ʻIufaletesi.

15 Pea ko au, ko e ʻEiki ko e ʻOtuá, naʻá ku ʻave ʻa e tangatá ʻo tuku ia ki he Ngoue ko ʻĪtení, ke ngoueʻi mo tauhi ia.

16 Pea ko au, ko e ʻEiki ko e ʻOtuá, naʻá ku fekau ki he tangatá ʻo pehē: ʻE ngofua ʻa hoʻo kai faʻiteliha mei he ʻakau kotoa pē ʻo e ngoué,

17 Ka ko e ʻakau ʻo e ʻilo ʻo e leleí mo e koví, ʻe ʻikai te ke kai mei ai, ka neongo iá, ʻoku ngofua ke ke [a]fili maʻau, he ʻoku foaki ia kiate koe; kae manatu ʻoku ou fakatapui ia, he ko e [b]ʻaho te ke kai aí ko e moʻoni te ke [c]mate.

18 Pea ko au, ko e ʻEiki ko e ʻOtuá, naʻá ku pehē ki hoku [a]ʻAlo pē Taha naʻe Fakatupú, ʻoku ʻikai lelei ke toko taha pē ʻa e tangatá; ko ia, te u ngaohi kiate ia ha [b]tokoni ʻoku taau mo iá.

19 Pea ko au, ko e ʻEiki ko e ʻOtuá, naʻá ku ngaohi mei he kelekelé ʻa e fanga manu kotoa pē ʻo e vaó, mo e manupuna kotoa pē ʻo e ʻataá; peá u fekau ke nau haʻu kia ʻĀtama, ke vakai pe ko e hā te ne ui ʻaki ʻa kinautolú; pea ko e ngaahi laumālie moʻui foki mo kinautolu; he ko au ko e ʻOtuá, naʻá ku mānava ʻaki ʻa e mānava ʻo e moʻuí kiate kinautolu, peá u fekau ke ʻilonga ʻa e hingoa ʻe ui ʻaki ʻe ʻĀtama ʻa e meʻa moʻui kotoa peé, ke hoko ia ko hono hingoá.

20 Pea naʻe foaki ʻe ʻĀtama ʻa e hingoa ki he fanga pulu kotoa pē, pea ki he fanga manupuna ʻo e ʻataá, pea ki he fanga manu kotoa pē ʻo e vaó; ka ko e meʻa kia ʻĀtama, naʻe ʻikai ke ne ʻilo ha tokoni naʻe taau mo ia.

21 Pea ko au, ko e ʻEiki ko e ʻOtuá, naʻá ku tuku ʻa e mohe maʻu kia ʻĀtama; pea naʻá ne mohe, peá u toʻo ha taha ʻo hono ngaahi hui vakavaká, peá u toe fakafoki ʻa e kakanó ki he meʻa naʻe ʻi aí;

22 Pea ko au, ko e ʻEiki ko e ʻOtuá, ko e hui vakavaka naʻá ku toʻo mei he tangatá, naʻá ku ngaohi mei ai ʻa e [a]fefiné, peá u ʻomi ia ki he tangatá.

23 Pea naʻe pehē ʻe ʻĀtama: ʻOku ou ʻilo ʻeni ko e hui ʻeni ʻo hoku ngaahi huí, mo e [a]kakano ʻo hoku kakanó; ʻe ui ia ko e Fefine, koeʻuhí he naʻe toʻo ia mei he tangatá.

24 Ko ia ʻe tukuange ai ʻe ha tangata ʻa ʻene tamaí mo ʻene faʻeé, pea te ne [a]pīkitai ki hono uaifí; pea te na kakano [b]taha pē.

25 Pea naʻá na fakatou telefua, ʻa e tangatá mo hono uaifí, pea naʻe ʻikai te na mā.

- ◀1a
FFL Fakatupú.

- ◀b
Sēnesi 2:1; ʻĒpa. 5:1.

- ◀2a
Sēnesi 2:2–3; ʻĒpa. 5:2–3. FFL Mālōloó, Mālōlōʻangá.

- ◀b
FFL ʻAho Sāpaté.

- ◀3a
Mōsaia 13:19.

- ◀b
ʻEke. 31:14–15.

- ◀5a
Sēnesi 2:4–5; ʻĒpa. 5:4–5.

- ◀b
Mōsese 6:51.

- ◀c
ʻĒpa. 3:23; T&F 29:31–34. FFL Fakatupu Fakalaumālié.

- ◀d
FFL Laumālié.

- ◀e
Sēnesi 2:5.

- ◀f
FFL Tangatá—Ko e tangatá, ko ha fānau fakalaumālie ia ʻa e Tamai Fakahēvaní.

- ◀g
FFL Langí.

- ◀6a
Sēnesi 2:6.

- ◀7a
Sēnesi 2:7; Mōsese 4:25; 6:59; ʻĒpa. 5:7.

- ◀b
FFL ʻĀtama.

- ◀c
FFL Moʻoniʻi Laumālié.

- ◀d
Mōsese 1:34.

- ◀8a
FFL ʻĪteni.

- ◀9a
FFL ʻAkau ʻo e Moʻuí.

- ◀b
Sēnesi 2:9.

- ◀10a
Sēnesi 2:10.

- ◀17a
Mōsese 7:32. FFL Tauʻatāina ke Filí.

- ◀b
ʻĒpa. 5:13.

- ◀c
Sēnesi 2:17. FFL Mate Fakasinó; Moʻui Fakamatelié.

- ◀18a
FFL ʻAlo pē Taha naʻe Fakatupú.

- ◀b
Sēnesi 2:18; ʻĒpa. 5:14.

- ◀22a
FFL Fefiné; ʻIvi.

- ◀23a
Sēnesi 2:23; ʻĒpa. 5:17.

- ◀24a
Sēnesi 2:24; T&F 42:22; 49:15–16; ʻĒpa. 5:17–18.

- ◀b
FFL Malí.

VAHE 4

(Sune–ʻOkatopa 1830)

Ko e founga naʻe hoko ai ʻa Sētane ko e tēvoló—ʻOkú ne ʻahiʻahiʻi ʻa ʻIvi—ʻOku hinga ʻa ʻĀtama mo ʻIvi, pea hoko mai ʻa e maté ki he māmaní.

1 Pea ko au, ko e ʻEiki ko e ʻOtuá, naʻá ku lea kia Mōsese, ʻo pehē: Ko e [a]Sētane ko ia, ʻa ia naʻá ke fekauʻi ʻi he huafa ʻo hoku ʻAlo pē Taha naʻe Fakatupú, ko ia ia naʻe ʻi ai talu mei he [b]kamataʻangá, pea naʻá ne haʻu ki hoku ʻaó ʻo pehē—Vakai, ko au ʻeni, fekauʻi au, te u hoko ko ho ʻAlo, pea te u huhuʻi ʻa e faʻahinga kotoa pē ʻo e tangatá, koeʻuhí ke ʻoua naʻa mole ha foʻi laumālie ʻe toko taha, pea ko e moʻoni kuo pau ke [c]u fai ia; ko ia ke ke foaki kiate au ʻa ho lāngilangí.

2 Kae vakai, ko hoku [a]ʻAlo ʻOfaʻangá, ʻa ia ko hoku ʻOfaʻanga mo e [b]Tokotaha kuó u Fili talu mei he kamataʻangá, naʻe pehē mai ʻe ia kiate au—ʻE [c]Tamai, ke fai pē ʻa ho [d]finangaló, pea ke ʻoʻou ʻa e [e]lāngilangí ʻo taʻengata.

3 Ko ia, ko e meʻa ʻi he [a]angatuʻu ʻa Sētane kiate aú, ʻo ne feinga ke fakaʻauha ʻa e [b]tauʻatāina ke fili ʻa e tangatá, ʻa ia ko au, ko e ʻEiki ko e ʻOtuá, kuó u foaki kiate iá, pea ko e tahá foki, ke u foaki foki kiate ia ʻa hoku mālohi ʻoʻokú; ko ia ʻi he mālohi ʻo hoku ʻAlo pē Taha naʻe Fakatupú, naʻá ku pule ke [c]kapusi hifo ia ki lalo;

4 Pea naʻá ne hoko ko Sētane, ʻio, ko e tēvoló, ko e tamai ʻa e ngaahi [a]loi kotoa pē, ke kākaaʻi mo fakakuihi ʻa e tangatá, pea ke tataki pōpula ʻa kinautolu ʻi heʻene faʻitelihá, ʻio ʻa kinautolu kotoa pē ʻe ʻikai tokanga ki hoku leʻó.

5 Pea ko ʻeni naʻe [a]olopoto lahi hake ʻa e ngatá ʻi ha toe manu ʻo e vaó ʻa ia ko au, ko e ʻEiki ko e ʻOtuá, kuó u ngaohí.

6 Pea naʻe fakahū ia ʻe Sētane ki he loto ʻo e ngatá, (he kuó ne tohoakiʻi atu ʻa e tokolahi ke muimui kiate ia,) pea naʻá ne feinga foki ke lohiakiʻi ʻa [a]ʻIvi, he naʻe ʻikai te ne ʻiloʻi ʻa e finangalo ʻo e ʻOtuá, ko ia naʻá ne feinga ai ke fakaʻauha ʻa e māmaní.

7 Pea naʻá ne pehē ki he fefiné: ʻIo, kuo folofola koā ʻa e ʻOtuá—ʻE ʻikai te mo kai mei he ʻakau kotoa pē ʻo e [a]ngoué? (Pea naʻá ne lea ʻi he ngutu ʻo e ngatá.)

8 Pea pehē ange ʻe he fefiné ki he ngatá: ʻOku ngofua ʻema kai mei he fua ʻo e ngaahi ʻakau ʻo e ngoué;

9 Ka ko e fua ʻo e ʻakau ʻa ia ʻokú ke vakai ʻoku tuʻu ʻi he loto ngoué, kuo folofola ʻa e ʻOtuá ʻo pehē—ʻOua te mo kai mei ai, pe te mo ala ki ai, telia naʻá mo mate.

10 Pea pehē ange ʻe he ngatá ki he fefiné: Ko e moʻoni ʻe ʻikai te mo mate;

11 He ʻoku ʻafioʻi ʻe he ʻOtuá ko e ʻaho te mo kai aí, ʻe ʻā ai homo [a]matá, pea te mo tatau mo e ngaahi ʻotua, ʻo [b]ʻiloʻi ʻa e leleí mo e koví.

12 Pea ʻi he vakai ʻa e fefiné ʻoku lelei ʻa e ʻakaú ki he kaí, pea kuo hoko ia ʻo matamatalelei ki he matá, pea ko ha ʻakau ke [a]vēlevele ki ai ke fakapotoʻi ia, naʻá ne toʻo ai hono fuá, ʻo ne [b]kai, pea naʻá ne ʻoange foki ki hono husepānití mo ia, pea naʻá ne kai.

13 Pea naʻe fakaʻā ai ʻa hona matá fakatouʻosi, pea naʻá na ʻiloʻi kuó na [a]telefua. Pea naʻá na tui ʻa e lou fiki ʻo ngaohi ʻaki ha ʻēpani moʻonaua.

14 Pea naʻá na fanongo ki he leʻo ʻo e ʻEiki ko e ʻOtuá, lolotonga ʻena [a]ʻeveʻeva ʻi he ngoué, ʻi he mokomoko ʻo e ʻahó; pea naʻe ʻalu ʻa ʻĀtama mo hono uaifí ʻo toitoi mei he ʻao ʻo e ʻEiki ko e ʻOtuá ʻi he lotolotonga ʻo e ngaahi ʻakau ʻo e ngoué.

15 Pea ko au, ko e ʻEiki ko e ʻOtuá, naʻá ku ui kia ʻĀtama, ʻo pehē kiate ia: Ko hoʻo [a]ʻalú ki fē?

16 Pea naʻá ne pehē: Naʻá ku fanongo ki ho leʻó ʻi he ngoué, pea naʻá ku manavahē, koeʻuhí he naʻá ku vakai ʻoku ou telefua, peá u toitoi.

17 Pea ko au, ko e ʻEiki ko e ʻOtuá, naʻá ku pehē ange kia ʻĀtama: Ko hai naʻá ne fakahā kiate koe ʻokú ke telefuá? Kuó ke kai ʻi he ʻakau ʻa ia naʻá ku fekau kiate koe ke ʻoua naʻá ke kai aí, he kapau te ke fai pehē ko e moʻoni kuo pau ke ke [a]mate?

18 Pea pehē mai ʻe he tangatá: Ko e fefine ʻa ia naʻá ke foaki kiate au ʻo fekau ke u nofo mo iá, naʻá ne ʻomi kiate au ʻa e fua mei he ʻakaú peá u kai.

19 Pea ko au, ko e ʻEiki ko e ʻOtuá, naʻá ku pehē ange ki he fefiné: Ko e hā ʻa e meʻa ko ʻeni kuó ke faí? Pea pehē mai ʻe he fefiné: Naʻe [a]kākaaʻi au ʻe he ngatá, peá u kai.

20 Pea ko au, ko e ʻEiki ko e ʻOtuá, naʻá ku pehē ange ki he ngatá: Koeʻuhi kuó ke fai ʻeni, te ke [a]malaʻia ʻo lahi hake ʻi he fanga pulu kotoa pē, pea lahi hake ʻi he fanga manu kotoa pē ʻo e vaó; te ke ngaolo koe ʻi ho keté, pea te ke kai ʻa e efu ʻi he ngaahi ʻaho kotoa pē ʻo hoʻo moʻuí;

21 Pea te u tuku ʻa e tāufehiʻá ʻiate koe mo e fefiné, ʻi he vahaʻa ʻo ho hakó mo hono hakó; pea te ne laiki ʻe ia ʻa ho ʻulú, pea te ke fakavolu ʻe koe ʻa hono muivaʻé.

22 Naʻá ku pehē, ʻe au, ko e ʻEiki ko e ʻOtuá, ki he fefiné: Te u fakalahi ʻaupito ʻa hoʻo mamahí pea mo hoʻo tuʻituʻiá. Te ke fāʻeleʻi ʻa e fānaú ʻi he [a]mamahi, pea ko hoʻo holí ʻe ʻi ho husepānití, pea te ne pule kiate koe.

23 Pea ko au, ko e ʻEiki ko e ʻOtuá, naʻá ku pehē ange kia ʻĀtama: Koeʻuhi ko hoʻo tokanga ki he leʻo ʻo ho uaifí, mo kai ʻa e fua ʻo e ʻakau ʻa ia naʻá ku fekau kiate koe, ʻo pehē—ʻE ʻikai te ke kai mei aí, ko ia ʻe malaʻia ʻa e kelekelé koeʻuhi ko koe; te ke kai mei ai ʻi he mamahi ʻi he ngaahi ʻaho kotoa ʻo hoʻo moʻuí.

24 ʻE tupu ai foki kiate koe ʻa e ngaahi ʻakau talatalá, mo e ngaahi talatalaʻāmoa, pea te ke kai ʻa e ʻakau iiki ʻo e vaó.

25 Te ke kai ʻa e maá ʻi he [a]kakava ʻo ho matá, kae ʻoua ke ke foki ki he kelekelé—he ko e moʻoni kuo pau ke ke mate—he naʻe toʻo koe mei ai: he ko e [b]efu koe, pea te ke toe foki ki he efú.

26 Pea naʻe ui ʻe ʻĀtama ʻa e hingoa ʻo hono uaifí ko ʻIvi, koeʻuhí he ko e faʻē ia ʻa e kakai moʻui kotoa pē; he ko au, ko e ʻEiki ko e ʻOtuá, naʻe pehē ʻeku ui ʻa e ʻuluaki ʻo e kau fefine kotoa peé, ʻa ia ʻoku nau [a]tokolahi.

27 Ko au, ko e ʻEiki ko e ʻOtuá, naʻá ku ngaohi ha kofu kiliʻimanu kia ʻĀtama, pea ki hono uaifí foki, pea [a]fakakofuʻi ʻa kinaua.

28 Pea ko au, ko e ʻEiki ko e ʻOtuá, naʻá ku pehē ange ki hoku ʻAlo pē Taha naʻe Fakatupú: Vakai, kuo hoko ʻa e [a]tangatá ʻo hangē ko ha taha ʻiate kitauá ke ne [b]ʻiloʻi ʻa e leleí mo e koví; pea ko ʻeni, telia naʻa mafao atu ʻa hono nimá peá ne [c]kai foki mei he [d]ʻakau ʻo e moʻuí, ʻo ne kai, pea moʻui ʻo taʻengata,

29 Ko ia ko au, ko e ʻEiki ko e ʻOtuá, te u fekauʻi atu ia mei he Ngoue ko [a]ʻĪtení, ke ngoueʻi ʻa e kelekele ʻa ia naʻe toʻo ia mei aí;

30 He hangē ko au, ko e ʻEiki ko e ʻOtuá, ʻoku pau ʻeku moʻuí, ʻoku pehē pē ʻa e ʻikai lava ke foki mai ʻa ʻeku ngaahi [a]leá ʻo taʻeʻaonga, he hangē ʻoku ʻalu atu ia mei hoku ngutú kuo pau ke fakahoko ia.

31 Ko ia naʻá ku kapusi atu ʻa e tangatá, peá u tuku ʻi he hahake ʻo e Ngoue ko ʻĪtení, ʻa e kau [a]selupimi mo ha heletā ulo, ʻa ia naʻe foli fakatakamilo ke leʻohi ʻa e hala ʻo e ʻakau ʻo e moʻuí.

32 (Pea ko e ngaahi lea ʻeni naʻá ku lea ʻaki ki heʻeku tamaioʻeiki ko Mōsesé, pea ʻoku moʻoni ia ʻo hangē pē ko hoku lotó; pea kuó u lea ʻaki ia kiate koe. Vakai ke ʻoua naʻá ke fakahā ia ki ha tangata, kae ʻoua ke u fekau kiate koe, tuku kehe pē kiate kinautolu ʻoku tuí. ʻĒmeni.)

- ◀1a
FFL Tēvolo.

- ◀b
T&F 29:36–37.

- ◀c
ʻĪsaia 14:12–15.

- ◀2a
FFL Sīsū Kalaisi.

- ◀b
Mōsese 7:39; ʻĒpa. 3:27. FFL Tomuʻa Fakanofó.

- ◀c
FFL ʻOtuá—ʻOtua ko e Tamaí.

- ◀d
Luke 22:42.

- ◀e
FFL Nāunaú.

- ◀3a
FFL Fakataha Lahi ʻi he Langí.

- ◀b
FFL Tauʻatāina ke Filí.

- ◀c
T&F 76:25–27.

- ◀4a
2 Nīfai 2:18; T&F 10:25. FFL Kākaá; Loí.

- ◀5a
Sēnesi 3:1; Mōsaia 16:3; ʻAlamā 12:4.

- ◀6a
FFL ʻIvi.

- ◀7a
FFL ʻĪteni.

- ◀11a
Sēnesi 3:3–6; Mōsese 5:10.

- ◀b
ʻAlamā 12:31.

- ◀12a
Sēnesi 3:6.

- ◀b
FFL Hinga ʻa ʻĀtama mo ʻIví.

- ◀13a
Sēnesi 2:25.

- ◀14a
Sēnesi 3:8.

- ◀15a
Sēnesi 3:9.

- ◀17a
Mōsese 3:17.

- ◀19a
Sēnesi 3:13; Mōsaia 16:3.

- ◀20a
Sēnesi 3:13–15.

- ◀22a
Sēnesi 3:16.

- ◀25a
Sēnesi 3:17–19. FFL Hinga ʻa ʻĀtama mo ʻIví.

- ◀b
Sēnesi 2:7; Mōsese 6:59; ʻĒpa. 5:7.

- ◀26a
Mōsese 1:34; 6:9.

- ◀27a
FFL ʻUlungaanga Fakatōkilaló.

- ◀28a
Sēnesi 3:22. FFL Tangatá—Ko e tangatá, ʻokú ne ʻi he tuʻunga ke ne lava ʻo hoko ʻo hangē ko e Tamai Fakahēvaní.

- ◀b
FFL ʻIló.

- ◀c
ʻAlamā 42:4–5.

- ◀d
Sēnesi 2:9; 1 Nīfai 11:25; Mōsese 3:9. FFL ʻAkau ʻo e Moʻuí.

- ◀29a
FFL ʻĪteni.

- ◀30a
1 Ng. Tuʻi 8:56; T&F 1:38.

- ◀31a
ʻAlamā 42:3. FFL Selupimi.

VAHE 5

(Sune–ʻOkatopa 1830)

ʻOku fanauʻi mai ʻe ʻĀtama mo ʻIvi ha fānau—ʻOku ʻo hake ʻe ʻĀtama ha ngaahi feilaulau mo tauhi ki he ʻOtuá—ʻOku fanauʻi mai ʻa Keini mo ʻĒpeli—ʻOku angatuʻu ʻa Keini, pea ʻofa ʻia Sētane ʻo laka hake ʻi he ʻOtuá, pea hoko ko e Foha ʻo e Malaʻiá—ʻOku mafola ʻa e fakapoó mo e fai angahalá—ʻOku malanga ʻaki ʻa e ongoongoleleí talu mei he kamataʻangá.

1 Pea naʻe hoko ʻo pehē ʻi he hili ʻeku kapusi ʻe au, ko e ʻEiki ko e ʻOtuá, ʻa kinaua ki tuʻá, naʻe kamata ʻe ʻĀtama ke ngoueʻi ʻa e kelekelé, pea ke [a]pule ki he fanga manu kotoa pē ʻo e vaó, pea kai ʻene maá ʻi he kakava ʻo hono matá, ʻo hangē ko ia ko au, ko e ʻEikí naʻá ku fekau kiate iá. Pea ko ʻIvi, foki, ko hono uaifí, naʻá ne ngāue fakataha mo ia.

2 Pea naʻe ʻilo ʻe ʻĀtama ʻa hono uaifí, pea naʻá ne [a]fanauʻi kiate ia ʻa e ngaahi foha mo e ngaahi [b]ʻofefine, pea nau kamata ke [c]fakatokolahi mo fakakakai ʻa e māmaní.

3 Pea mei he taimi ko iá, naʻe kamata ʻe he ngaahi foha mo e ngaahi [a]ʻofefine ʻo ʻĀtamá ke mavahe atu ʻo tautau toko ua ʻi he fonuá, pea ngoueʻi ʻa e kelekelé, mo tauhi ʻa e ngaahi tākanga monumanu lalahi, pea nau fakatupu foki ʻa e ngaahi foha mo e ngaahi ʻofefine.

4 Pea naʻe ui atu ʻe ʻĀtama, mo ʻIvi ko hono uaifí, ki he huafa ʻo e ʻEikí, pea naʻá na fanongo ki he leʻo ʻo e ʻEikí mei he feituʻu ʻoku hanga ki he Ngoue ko [a]ʻĪtení, ʻoku folofola mai kiate kinaua, pea naʻe ʻikai te na mamata kiate ia; he kuo toʻo ʻa kinaua mei hono [b]ʻaó.

5 Pea naʻá ne fai kiate kinaua ʻa e ongo fekau, ke na [a]hū ki he ʻEiki ko hona ʻOtuá, pea ʻoatu ʻa e [b]veloaki ʻo ʻenau ngaahi tākanga monumanu īkí, ko e feilaulau ki he ʻEikí. Pea naʻe [c]talangofua ʻa ʻĀtama ki he ngaahi fekau ʻa e ʻEikí.

6 Pea naʻe hili ʻa e ngaahi ʻaho lahi naʻe hā mai ʻa e [a]ʻāngelo ʻa e ʻEikí kia ʻĀtama, ʻo pehē ange: Ko e hā ʻokú ke ʻoatu ai ʻa e ngaahi [b]feilaulau ki he ʻEikí? Pea naʻe pehē ange ʻe ʻĀtama kiate ia: ʻOku ʻikai te u ʻilo, tuku kehe pē hono fekau ʻe he ʻEikí kiate au.

7 Pea toki lea ange leva ʻa e ʻāngeló, ʻo pehē: Ko hono [a]tatau ʻeni ʻo e [b]feilaulau ʻo e ʻAlo pē Taha naʻe Fakatupu ʻo e Tamaí, ʻa ia ʻoku fonu ʻi he [c]ʻaloʻofa mo e moʻoni.

8 Ko ia, ke ke fai ʻa e meʻa kotoa pē ʻokú ke faí ʻi he [a]huafa ʻo e ʻAló, pea ke ke [b]fakatomala, pea [c]ui ki he ʻOtuá ʻi he huafa ʻo e ʻAló ʻo fai atu maʻu ai pē.

9 Pea ʻi he ʻaho ko iá naʻe tō hifo ʻa e [a]Laumālie Māʻoniʻoní kia ʻĀtama, ʻa ia ʻoku fakamoʻoniʻi ʻa e Tamaí mo e ʻAló, ʻo pehē: Ko au ko e [b]ʻAlo pē Taha naʻe Fakatupu ʻo e Tamaí mei he kamataʻangá, pea fai atu ai pē ʻo taʻengata, koeʻuhí ko hoʻo [c]hingá ʻe lava ai ke [d]huhuʻi koe, pea mo e faʻahinga kotoa pē ʻo e tangatá, ʻio ʻa kinautolu kotoa pē ʻe loto ki aí.

10 Pea ʻi he ʻaho ko iá naʻe fakafetaʻi ʻa ʻĀtama ki he ʻOtuá pea naʻe [a]fakafonu ia pea kamata ke [b]kikite ʻo kau ki he ngaahi fāmili kotoa pē ʻo e māmaní, ʻo pehē: Ke monūʻia ʻa e huafa ʻo e ʻOtuá, he ko e meʻa ʻi heʻeku maumau-fonó kuo fakaʻā ai ʻa hoku matá, pea te u maʻu ʻa e [c]fiefia ʻi he moʻuí ni, pea te u toe mamata ʻi he [d]kakanó ki he ʻOtuá.

11 Pea ko [a]ʻIvi, ko hono uaifí, naʻá ne fanongo ki he ngaahi meʻá ni kotoa pē pea naʻá ne fiefia, ʻo ne pehē: Ka ne taʻeʻoua ʻeta maumau-fonó pehē ʻe ʻikai pē te ta maʻu ha [b]hako, pea ʻikai foki ʻiloʻi ʻa e leleí mo e koví, pea mo e fiefia ʻo hota huhuʻí, pea mo e moʻui taʻengata ʻa ia ʻoku foaki ʻe he ʻOtuá kiate kinautolu kotoa pē ʻoku talangofuá.

12 Pea naʻe fakafetaʻi ʻa ʻĀtama mo ʻIvi ki he huafa ʻo e ʻOtuá, pea naʻá na [a]fakahā ʻa e ngaahi meʻa kotoa pē ki hona ngaahi fohá mo e ngaahi ʻofefiné.

13 Pea naʻe haʻu ʻa [a]Sētane ki honau lotolotongá, ʻo pehē: ko e ʻalo foki au ʻo e ʻOtuá; pea naʻá ne fekau kiate kinautolu, ʻo pehē: ʻOua naʻa mou tui ki ai; pea naʻe [b]ʻikai te nau tui ki ai, pea naʻa nau [c]ʻofa kia Sētane ʻo lahi ange ʻi he ʻOtuá. Pea naʻe kamata ʻa e tangatá ʻo fai atu mei he taimi ko iá ke [d]anga-fakakakano, faʻa holi kovi, mo anga-fakatēvolo.

14 Pea naʻe ui ʻe he ʻEiki ko e ʻOtuá ki he tangatá ʻi he [a]Laumālie Māʻoniʻoní ʻi he feituʻu kotoa pē peá ne fekau kiate kinautolu ʻoku totonu ke nau fakatomala;

15 Pea ko kinautolu kotoa pē ʻe [a]tui ki he ʻAló, pea fakatomala mei heʻenau ngaahi angahalá, ʻoku totonu ke [b]fakamoʻui ʻa kinautolu; pea ko kinautolu kotoa pē ʻe ʻikai tui pea ʻikai fakatomalá, ʻoku totonu ke [c]fakamalaʻiaʻi ʻa kinautolu; pea naʻe ʻalu atu ʻa e ngaahi folofolá mei he fofonga ʻo e ʻOtuá ʻi ha tuʻutuʻuni pau; ko ia kuo pau ke fakahoko ia.

16 Pea naʻe ʻikai ke tuku ʻe ʻĀtama mo ʻIvi, ko hono uaifí, ʻa ʻena ui atu ki he ʻOtuá. Pea naʻe ʻilo ʻe ʻĀtama ʻa ʻIvi ko hono uaifí, peá ne tuʻituʻia mo fanauʻi ʻa [a]Keini, peá ne pehē: Kuó u maʻu ha tangata mei he ʻEikí; ko ia ʻe ʻikai te ne lava ʻo liʻaki ʻa ʻene ngaahi folofolá. Kae vakai, naʻe ʻikai ke tokanga ʻa Keini, ʻo ne pehē: Ko hai ʻa e ʻEikí ke u ʻiloʻi ia?

17 Pea naʻá ne toe tuʻituʻia ʻo fanauʻi ʻa hono tokoua ko [a]ʻĒpelí. Pea naʻe [b]tokanga ʻa ʻĒpeli ki he leʻo ʻo e ʻEikí. Pea ko e tauhi-sipi ʻa ʻĒpeli, ka ko e tama ʻa Keini naʻá ne ngoueʻi ʻa e kelekelé.

18 Pea naʻe [a]ʻofa ʻa Keini kia Sētane ʻo laka hake ʻi he ʻOtuá. Pea naʻe fekau kiate ia ʻe Sētane, ʻo pehē: [b]Fai ha feilaulau ki he ʻEikí.

19 Pea naʻe ʻalu ʻa e taimí pea hoko ʻo pehē naʻe ʻomai ʻe Keini ʻa e fua ʻo e kelekelé ko ha feilaulau ki he ʻEikí.

20 Pea ko ʻĒpeli, naʻá ne ʻomi foki ʻa e ngaahi veloaki ʻo ʻene tākanga monumanu īkí, pea mo ia ʻi ai naʻe sisinó. Pea naʻe tali ʻe he ʻEikí ʻa ʻĒpeli, mo ʻene [a]feilaulaú;

21 Ka ko Keini mo ʻene [a]feilaulaú, naʻe ʻikai te ne tali. Ko ʻeni naʻe ʻiloʻi ʻeni ʻe Sētane, pea naʻe fakafiefia ia kiate ia. Pea naʻe fuʻu ʻita lahi ʻa Keini, pea naʻe liliu ʻa hono matá.

22 Pea naʻe folofola ʻa e ʻEikí kia Keini: Ko e hā ʻokú ke ʻita aí? Ko e hā ʻoku liliu ai ʻa ho matá?

23 Kapau te ke failelei, ʻe [a]tali koe. Pea kapau ʻe ʻikai te ke failelei, ʻoku tuʻu ʻi he matapā ʻa e angahalá, pea ʻoku fie maʻu ʻe Sētane ke maʻu koe; pea kapau ʻe ʻikai te ke tokanga ki heʻeku ngaahi fekaú, te u tukuange koe, pea ʻe hoko kiate koe ʻo fakatatau ki heʻene holí. Pea te ke puleʻi ia;

24 He ʻe kamata mei he taimí ni ʻo fai atu te ke hoko ko e tamai ʻa ʻene ngaahi loí; ʻe ui koe ko [a]Malaʻia; he naʻá ke ʻi ai foki ʻi he teʻeki ai ke ʻi ai ʻa e māmaní.

25 Pea ʻe lea ʻaki ʻo pehē ʻamui—Ko e ngaahi [a]anga-fakalielia ʻeni naʻe ʻi ai talu meia Keini; he naʻá ne siʻaki ʻa e akonaki mahuʻinga ange ʻa ia naʻe maʻu mei he ʻOtuá; pea ko ha malaʻia ʻeni ʻa ia te u tuku kiate koe, ʻo kapau ʻe ʻikai te ke fakatomala.

26 Pea naʻe ʻita ʻa Keini, ʻo ʻikai toe tokanga ki he leʻo ʻo e ʻEikí pe kia ʻĒpeli ko hono tokouá, ʻa ia naʻá ne ʻaʻeva ʻi he māʻoniʻoni ʻi he ʻao ʻo e ʻEikí.

27 Pea naʻe tangi ʻa ʻĀtama mo hono uaifí ʻi he ʻao ʻo e ʻEikí, koeʻuhi ko Keini mo hono ngaahi kāingá.

28 Pea naʻe hoko ʻo pehē naʻe maʻu ʻe Keini ha toko taha ʻo e ngaahi ʻofefine ʻo hono ngaahi tokouá ke hoko ko hono uaifi, pea naʻá na [a]ʻofa kia Sētane ʻo laka hake ʻi he ʻOtuá.

29 Pea naʻe pehē ange ʻe Sētane kia Keini: Fuakava kiate au, ʻi ho mongá pea kapau te ke fakahā ia te ke mate; pea fakafuakavaʻi ʻa ho kāingá ʻi honau ʻulú, pea ki he ʻOtua moʻuí, ke ʻoua naʻa nau fakahā ia; he kapau te nau fakahā ia, ko e moʻoni kuo pau ke nau mate; pea ke fai ʻeni ke ʻoua naʻa ʻiloʻi ia ʻe hoʻo tamaí; pea ʻi he ʻahó ni te u tuku atu ʻa ho tokoua ko ʻĒpelí ki ho nimá.

30 Pea naʻe fuakava ʻa Sētane kia Keini te ne fai ʻo fakatatau ki heʻene ngaahi fekaú. Pea naʻe fai ʻa e ngaahi meʻá ni kotoa pē ʻi he lilo.

31 Pea naʻe pehē ʻe Keini: Ko e moʻoni ko Meihani au, ko e pule ki he fuʻu meʻa lilo lahí ni, ke u lava ʻo [a]fakapō pea maʻu koloa aí. Ko ia, naʻe ui ʻa Keini ko e Pule ko [b]Meihani, pea naʻá ne pōlepole ʻi heʻene fai angahalá.

32 Pea naʻe ʻalu ʻa Keini ki he ngoué, pea talanoa ʻa Keini mo ʻĒpeli, ko hono tokouá. Pea naʻe hoko ʻo pehē ʻi he lolotonga ʻena ʻi he ngoué, naʻe tuʻu hake ʻa Keini kia ʻĒpeli, ko hono tokouá, ʻo ne tāmateʻi ia.

33 Pea naʻe [a]pōlepole ʻa Keini ʻi he meʻa kuó ne faí, ʻo pehē: ʻOku ou tauʻatāina; ko e moʻoni kuo tō ʻa e tākanga monumanu ʻa hoku tokouá ki hoku nimá.

34 Pea naʻe folofola ʻa e ʻEikí kia Keini: Ko e fē ʻa ʻĒpeli, ko ho tokoua? Pea naʻá ne pehē ange: ʻOku ʻikai te u ʻilo. Ko e [a]tauhi koā au ʻo hoku tokouá?

35 Pea folofola ange ʻa e ʻEikí ʻo pehē: Ko e hā ʻa e meʻa kuó ke faí? ʻOku tangi ʻa e leʻo ʻo e toto ʻo ho tokouá kiate au mei he kelekelé.

36 Pea ko ʻeni ʻe fakamalaʻiaʻi koe mei he māmani ʻa ia kuo fakamanga hono ngutú ke maʻu ʻa e toto ʻo ho tokouá mei ho nimá.

37 ʻO ka ke ka ngoueʻi ʻa e kelekelé ʻe ʻikai ʻomai ʻe ia ʻa hono mālohí kiate koe. Te ke hoko ko ha [a]tokotaha kumi hūfanga mo e ʻauhē holo ʻi he māmaní.

38 Pea pehē ʻe Keini ki he ʻEikí: Naʻe [a]ʻahiʻahiʻi au ʻe Sētane koeʻuhi ko e ngaahi tākanga monumanu ʻa hoku tokouá. Pea naʻá ku ʻita foki; he naʻá ke tali ʻene feilaulaú kae ʻikai ko ʻeku feilaulaú; ʻoku lahi hake ʻa hoku tauteá ʻi he meʻa ʻoku ou malava ke kātakiʻí.

39 Vakai kuó ke kapusi au he ʻahó ni mei he fofonga ʻo e ʻEikí, pea ʻe fufuuʻi au mei ho fofongá; pea te u hoko ko ha tokotaha kumi hūfanga mo e ʻauhē ʻi he māmaní; pea ʻe hoko ʻo pehē, ko ia te ne ʻiloʻi aú te ne tāmateʻi au, koeʻuhi ko ʻeku ngaahi angahalá, he ʻoku ʻikai ke puli ʻa e ngaahi meʻá ni ki he ʻEikí.

40 Pea ko au ko e ʻEikí naʻá ku pehē ange kiate ia: ʻIlonga ia ʻe tāmateʻi koé, ʻe sāuni kiate ia ʻo liunga fitu. Pea ko au ko e ʻEikí naʻá ku ʻai ha [a]fakaʻilonga kia Keini, telia naʻa ʻilo ia ʻe ha taha peá ne tāmateʻi ia.

41 Pea naʻe tāpuniʻi ʻa Keini mei he [a]ʻao ʻo e ʻEikí, pea naʻá ne nofo fakataha mo hono uaifí mo hono kāinga tokolahi ʻi he fonua ko Notí, ʻi he hahake ʻo ʻĪtení.

42 Pea naʻe ʻilo ʻe Keini ʻa hono uaifí, pea naʻá ne tuʻituʻia pea fanauʻi ʻa ʻĪnoke, pea naʻá ne fakatupu foki ʻa e ngaahi foha mo e ngaahi ʻofefine tokolahi. Pea naʻá ne langa ha kolo, pea naʻá ne ui ʻa e [a]koló ki he hingoa ʻo hono fohá, ko ʻĪnoke.

43 Pea naʻe fanauʻi kia ʻĪnoke ʻa ʻĪlati, mo e ngaahi foha mo e ngaahi ʻofefine kehe. Pea fakatupu ʻe ʻĪlati ʻa Mihuseale, mo e ngaahi foha mo e ngaahi ʻofefine kehe. Pea naʻe fakatupu ʻe Mihuseale ʻa Metuseʻeli mo e ngaahi foha mo e ngaahi ʻofefine kehe. Pea fakatupu ʻe Metuseʻeli ʻa Lēmeki.

44 Pea naʻe maʻu ʻe Lēmeki ʻa e uaifi ʻe toko ua, ko e hingoa ʻo e tokotahá ko ʻEita, pea ko e hingoa ʻo e tokotahá, ko Sila.

45 Pea naʻe fanauʻi ʻe ʻEita ʻa Sepale; ko e tamai ia ʻanautolu ʻoku nau nofo ʻi he ngaahi fale fehikitakí pea ko e kau tauhi ʻa kinautolu ʻo e fanga pulú mo hono faʻahingá; pea ko e hingoa ʻo hono tokouá ko Siupale, ʻa ia ko e tamai ʻanautolu kotoa pē ʻoku nau faiva ʻaki ʻa e haʻapé mo e meʻaleá.

46 Pea fanauʻi foki ʻe Sila ʻa Tupale Keini, ko e faiako ʻo e tufunga kotoa pē ʻo e ngaahi meʻa ʻi he palasa mo e ukamea. Pea naʻe ui ʻa e hingoa ʻo e tuofefine ʻo Tupale Keiní ko Neamā.

47 Pea naʻe pehē ʻe Lēmeki ki hono ongo uaifi ko ʻEita mo Silá: Fanongo ki hoku leʻó, ʻa kimoua ʻa e ongo uaifi ʻo Lēmekí, tokanga ki heʻeku leá; he kuó u tāmateʻi ha tangata ʻo u lavea ai, pea mo ha talavou ʻo u lavea mamahi ai.

48 Kapau ʻe sauni kia Keini ʻo liunga fitu, ko e moʻoni ʻe liunga [a]fitungofulu ia lau ʻe fitu kia Lēmeki;

49 He kuo fai ʻe Lēmeki ʻa e [a]fuakava mo Sētane, ʻo hangē ko e founga ʻa Keiní, ʻa ia naʻá ne hoko ai ko e Pule ko Meihani, ko e pule ki he fuʻu meʻa lilo ʻa ia naʻe fakahā ʻe Sētane kia Keiní; pea ʻi he ʻiloʻi ʻe ʻĪlati, ko e foha ʻo ʻĪnoké, ʻenau meʻa liló, naʻá ne kamata ke fakahā ia ki he ngaahi foha ʻo ʻĀtamá;

50 Ko ia, ko e meʻa ʻi he ʻita ʻa Lēmekí, naʻá ne tāmateʻi ia, ʻo ʻikai tatau mo e tāmateʻi ʻe Keini ʻa hono tokoua ko ʻĒpelí, koeʻuhi ke maʻu ʻa e koloá, ka naʻá ne tāmateʻi iá koeʻuhi ko e fuakavá.

51 He naʻe, talu mei he ngaahi ʻaho ʻo Keiní, naʻe ʻi ai ha [a]kautaha fufū, pea naʻe fai ʻi he fakapoʻulí ʻa ʻenau ngaahi ngāué, pea nau feʻilongaki ʻa e tangata kotoa pē mo hono tokouá.

52 Ko ia naʻe fakamalaʻiaʻi ʻe he ʻEikí ʻa Lēmeki, mo hono falé, pea mo kinautolu kotoa pē kuo fuakava mo Sētané; he naʻe ʻikai te nau tauhi ʻa e ngaahi fekau ʻa e ʻOtuá, pea naʻe fakatupu houhau ia ki he ʻOtuá, pea naʻe ʻikai te ne tauhi mai ʻa kinautolu, pea ko ʻenau ngaahi ngāué ko e ngaahi anga-fakalielia, pea naʻe kamata ke mafola atu ia ʻi he lotolotonga ʻo e ngaahi [a]foha ʻo e tangatá. Pea naʻe ʻi he lotolotonga ia ʻo e ngaahi foha ʻo e tangatá.

53 Pea naʻe ʻikai lea ʻaki ʻa e ngaahi meʻá ni ʻi he lotolotonga ʻo e ngaahi ʻofefine ʻo e tangatá, koeʻuhí he kuo lea ʻaki ʻe Lēmeki ʻa e meʻa liló ki hono ongo uaifí, pea naʻá na angatuʻu kiate ia, mo fakahā holo ʻa e ngaahi meʻá ni, pea naʻe ʻikai te na angaʻofa;

54 Ko ia, naʻe fehiʻanekina ʻa Lēmeki, pea naʻe kapusi ia ki tuʻa, ʻo ʻikai toe haʻu ki he lotolotonga ʻo e ngaahi foha ʻo e tangatá, telia naʻá ne mate ai.

55 Pea naʻe pehē ʻa e kamata ke mālohi ʻa e ngaahi ngāue ʻo e [a]fakapoʻulí ʻi he lotolotonga ʻo e ngaahi foha kotoa pē ʻo e tangatá.

56 Pea naʻe fakamalaʻiaʻi ʻe he ʻOtuá ʻa e māmaní ʻaki ʻa e malaʻia fakamamahi, pea naʻá ne houhau ki he kau fai angahalá, mo e ngaahi foha kotoa pē ʻo e tangatá ʻa ia naʻá ne fakatupú;

57 He naʻe ʻikai te nau fie tokanga ki hono leʻó, pe tui ki hono [a]ʻAlo pē Taha naʻe Fakatupú, ʻio ʻa ia naʻá ne fakahā ʻe hāʻele mai ʻi he vaeuaʻangamālie ʻo taimí, ʻa ia naʻe teuteuʻi ki muʻa ʻi hono ʻai ʻa e tuʻunga ʻo e māmaní.

58 Pea ko ia naʻe pehē hono kamata ke malanga ʻaki ʻa e [a]Ongoongoleleí, talu mei he kamataʻangá, pea fakahā ia ʻe he kau [b]ʻāngelo māʻoniʻoni naʻe fekauʻi atu mei he ʻao ʻo e ʻOtuá, pea ʻi hono leʻo ʻoʻoná, pea ʻi he [c]meʻa-foaki ʻo e Laumālie Māʻoniʻoní.

59 Pea naʻe pehē hono fakapapauʻi kia ʻĀtama ʻa e ngaahi meʻa kotoa pē, ʻaki ʻa e ouau toputapu, pea naʻe malanga ʻaki ʻa e Ongoongoleleí, pea naʻe ʻoatu ʻa e tuʻutuʻuni ke ʻi he māmaní ia, kae ʻoua ke aʻu ki ngataʻangá; pea naʻe pehē ia. ʻĒmeni.

- ◀1a
Mōsese 2:26.

- ◀2a
Sēnesi 5:4.

- ◀b
T&F 138:39.

- ◀c
Sēnesi 1:28; Mōsese 2:28.

- ◀3a
Mōsese 5:28.

- ◀4a
FFL ʻĪteni.

- ◀b
ʻAlamā 42:9.

- ◀5a
FFL Huú.

- ◀b
ʻEke. 13:12–13; Nōmipa 18:17; Mōsaia 2:3. FFL ʻUluaki Fānaú.

- ◀c
FFL Talangofuá.

- ◀6a
FFL ʻĀngeló, Kau.

- ◀b
FFL Feilaulaú.

- ◀7a
FFL Sīsū Kalaisi—Ko e ngaahi fakataipe pe ngaahi fakaʻilonga ʻo Kalaisí.

- ◀b
ʻAlamā 34:10–15. FFL Taʻataʻá.

- ◀c
Mōsese 1:6, 32. FFL ʻAloʻofá.

- ◀8a
2 Nīfai 31:21.

- ◀b
Mōsese 6:57. FFL Fakatomalá, Fakatomalaʻí.

- ◀c
FFL Lotú.

- ◀9a
FFL Laumālie Māʻoniʻoní.

- ◀b
FFL Sīsū Kalaisi; ʻAlo pē Taha naʻe Fakatupú.

- ◀c
FFL Hinga ʻa ʻĀtama mo ʻIví; Mate Fakalaumālié.

- ◀d
Mōsaia 27:24–26; T&F 93:38; TT 1:3. FFL Huhuʻí; Palani ʻo e Huhuʻí.

- ◀10a
FFL Fanauʻi Foʻoú, Fanauʻi ʻi he ʻOtuá.

- ◀b
T&F 107:41–56. FFL Kikité, Kikiteʻí.

- ◀c
FFL Fiefiá.

- ◀d
Siope 19:26; 2 Nīfai 9:4.

- ◀11a
FFL ʻIvi.

- ◀b
2 Nīfai 2:22–23.

- ◀12a
Teut. 4:9.

- ◀13a
FFL Tēvolo.

- ◀b
FFL Taʻetuí.

- ◀c
Mōsese 6:15.

- ◀d
FFL Fakakakanó; Tangata Fakakakanó.

- ◀14a
Sione 14:16–18, 26.

- ◀15a
FFL Tuí.

- ◀b
FFL Fakamoʻuí.

- ◀c
T&F 42:60. FFL Malaʻiá.

- ◀16a
Sēnesi 4:1–2. FFL Keini.

- ◀17a
FFL ʻĒpeli.

- ◀b
Hepelū 11:4.

- ◀18a
T&F 10:20–21.

- ◀b
T&F 132:8–11.

- ◀20a
FFL Feilaulaú; Foakí.

- ◀21a
Sēnesi 4:3–7.

- ◀23a
Sēnesi 4:7; T&F 52:15; 97:8.

- ◀24a
FFL Foha ʻo e Malaʻiá, Ngaahi.

- ◀25a
Hilam. 6:26–28.

- ◀28a
Mōsese 5:13.

- ◀31a
FFL Fakapoó.

- ◀b
FK “ʻAtamai,” “tokotaha fakaʻauha,” mo e “tokotaha lahí” ko e ngaahi ʻuhinga ia ʻoku ʻasi mei he hingoa “Meihaní.”

- ◀33a
FFL Anga-fakamāmaní; Loto-hīkisiá.

- ◀34a
Sēnesi 4:9.

- ◀37a
Sēnesi 4:11–12.

- ◀38a
FFL Mānumanú; ʻAhiʻahí, ʻAhiʻahiʻí.

- ◀40a
Sēnesi 4:15.

- ◀41a
Mōsese 6:49.

- ◀42a
FK Naʻe ʻi ai ʻa e tangata ʻi he hako ʻo Keini ko ʻĪnoke hono hingoá, pea naʻe ui ha kolo ʻi hono kakaí ʻaki ʻa e hingoa pē ko iá. ʻOua naʻa fetoʻoaki ia mo e ʻĪnoke ko ia ʻi he hako māʻoniʻoni ʻo Setí pea mo hono kolo, ko Saioné, ʻa ia naʻe toe ui ko e “Kolo ʻo ʻĪnoké.”

- ◀48a
Sēnesi 4:24. FK Naʻe pōlepole ʻa Lēmeki ʻe fai ʻe Sētane ha meʻa lahi ange maʻana ʻi he meʻa naʻá ne fai maʻa Keiní. ʻOku fakahā mai ʻi he veesi 49 mo e 50 ʻa e ngaahi ʻuhinga ki heʻene lea peheé.

- ◀49a
FFL Fakapapaú.

- ◀51a
FFL Kautaha Fufuú, Ngaahi.

- ◀52a
Mōsese 8:14–15.

- ◀55a
FFL Fai Angahalá; Fakapoʻuli, Fakalaumālié.

- ◀57a
FFL Sīsū Kalaisi.

- ◀58a
FFL Ongoongoleleí.

- ◀b
ʻAlamā 12:28–30; Molonai 7:25, 29–31. FFL ʻĀngeló, Kau.

- ◀c
FFL Meʻa-foaki ʻo e Laumālie Māʻoniʻoní.

VAHE 6

(Nōvema–Tīsema 1830)

ʻOku tauhi ʻe he hako ʻo ʻĀtamá ha tohi ʻo e manatú—ʻOku malanga ʻaki ʻe hono hako māʻoniʻoní ʻa e fakatomalá—ʻOku fakahā mai ʻe he ʻOtuá ia kia ʻĪnoke— ʻOku malanga ʻaki ʻe ʻĪnoke ʻa e ongoongoleleí—Naʻe fakahā mai kia ʻĀtama ʻa e palani ʻo e fakamoʻuí—ʻOkú ne tali ʻa e papitaisó mo e lakanga fakataulaʻeikí.

1 Pea naʻe tokanga ʻa [a]ʻĀtama ki he leʻo ʻo e ʻOtuá, ʻo ne ui ki hono ngaahi fohá ke nau fakatomala.

2 Pea naʻe toe ʻilo ʻe ʻĀtama ʻa hono uaifí, peá ne fanauʻi ha tama, pea naʻá ne ui hono hingoá ko [a]Seti. Pea naʻe fakalāngilangiʻi ʻe ʻĀtama ʻa e huafa ʻo e ʻOtuá; he naʻá ne pehē: Kuo foaki mai ʻe he ʻOtuá kiate au ha hako ʻe taha, ko e fetongi ʻo ʻĒpeli, ʻa ia naʻe tāmateʻi ʻe Keiní.

3 Pea naʻe fakahā mai ʻe he ʻOtuá ia kia Seti, pea naʻe ʻikai te ne angatuʻu, ka naʻá ne fai ha [a]feilaulau lelei, ʻo hangē ko hono tokoua ko ʻĒpelí. Pea naʻe fanauʻi foki kiate ia ha foha, peá ne ui hono hingoá ko ʻĪnosi.

4 Pea kamata leva ʻe he kau tangatá ni ke [a]ui ki he huafa ʻo e ʻEikí, pea naʻe tāpuakiʻi ʻa kinautolu ʻe he ʻEikí;

5 Pea naʻe tauhi ha [a]tohi ʻo e manatú, ʻa ia naʻe tohi ai, ʻi he lea ʻa ʻĀtamá, he naʻe tuku kiate kinautolu kotoa pē naʻe ui ki he ʻOtuá ke nau tohi ʻi he laumālie ʻo e [b]mālohi fakalangí;

6 Pea naʻe akonekina ʻe kinautolu ʻa ʻenau fānaú ke lau tohi mo fai tohi, ʻo nau maʻu ʻa e lea ʻa ia naʻe haohaoa pea teʻeki ʻuliʻi.

7 Ko ʻeni ko e [a]Lakanga Fakataulaʻeiki pē ko iá, ʻa ia naʻe ʻi he kamataʻangá, ʻe ʻi he ngataʻanga ia ʻo e māmaní foki.

8 Ko ʻeni naʻe lea ʻaki ʻe ʻĀtama ʻa e kikité ni, ʻi hono ueʻi ia ʻe he [a]Laumālie Māʻoniʻoní, pea naʻe tauhi ha [b]tohi hohoko ʻo e [c]fānau ʻa e ʻOtuá. Pea ko e [d]tohi ʻeni ʻo e ngaahi toʻu tangata ʻo ʻĀtamá, ʻa ia naʻe pehē: ʻI he ʻaho naʻe fakatupu ai ʻe he ʻOtuá ʻa e tangatá, naʻá ne ngaohi ia ʻi he tatau ʻa e ʻOtuá;

9 Naʻá ne fakatupu ʻa [a]kinaua, ʻa e tangata mo e fefine, ʻi he [b]tatau ʻo hono sino ʻoʻoná, mo ne tāpuakiʻi ʻa kinaua mo ui hona [c]hingoa ko ʻĀtama, ʻi he ʻaho naʻe fakatupu ai ʻa kinauá ʻo na hoko ko e ongo [d]laumālie moʻui, ʻi he fonuá ʻi he funga [e]tuʻunga vaʻe ʻo e ʻOtuá.

10 Pea naʻe moʻui ʻa [a]ʻĀtama ʻo feʻunga mo e taʻu ʻe teau tolungofulu peá ne fakatupu ʻa e foha ʻi hono tatau ʻoʻoná, ʻo fakatatau ki hono [b]fōtunga ʻoʻoná, ʻo ne ui hono hingoá ko Seti.

11 Pea ko e ngaahi ʻaho ʻo ʻĀtamá, hili ʻene fakatupu ʻa Setí, ko e taʻu ʻe valungeau, pea naʻa ne fakatupu ʻa e ngaahi foha mo e ngaahi ʻofefine tokolahi;

12 Pea ko e ngaahi ʻaho kotoa naʻe moʻui ai ʻa ʻĀtamá ko e taʻu ʻe hivangeau tolungofulu, peá ne pekia.

13 Naʻe moʻui ʻa Seti ʻi he taʻu ʻe teau mā nima, pea naʻá ne fakatupu ʻa ʻĪnosi, peá ne kikite ʻi hono ngaahi ʻahó kotoa pē, mo akoʻi ʻa hono foha ko ʻĪnosí ʻi he ngaahi hāʻeleʻanga ʻo e ʻOtuá; ko ia naʻe kikite foki mo ʻĪnosi.

14 Pea naʻe moʻui ʻa Seti ʻo feʻunga mo e taʻu ʻe valungeau mā fitu ʻi he hili ʻene fakatupu ʻa ʻĪnosí, ʻo ne fakatupu ʻa e ngaahi foha mo e ngaahi ʻofefine tokolahi.

15 Pea naʻe tokolahi ʻa e fānau ʻa e tangatá ʻi hono kotoa ʻo e funga fonuá. Pea ʻi he ngaahi ʻaho ko iá naʻe lahi ʻa e [a]mālohi ʻo Sētané ʻi he lotolotonga ʻo e faʻahinga ʻo e tangatá, ʻo ne fakatupu-lili ʻi honau lotó; pea naʻe tupu ʻo fai atu mei ai ʻa e ngaahi tau mo e lilingi toto; pea naʻe hiki hake ʻe he tangatá ʻa hono nimá ki hono tokoua ʻoʻoná, ʻi hono fakatupu ʻo e maté, koeʻuhí ko e ngaahi ngāue [b]fufū, ʻi he feinga ke maʻu ʻa e mālohi.

16 Ko e ngaahi ʻaho kotoa pē ʻo Setí ko e taʻu ʻe hivangeau hongofulu mā ua, peá ne pekia.

17 Pea naʻe moʻui ʻa ʻĪnosi ʻi he taʻu ʻe hivangofulu peá ne fakatupu ʻa [a]Kainani. Pea naʻe ʻalu atu ʻa ʻĪnosi mo e toenga ʻo e kakai ʻo e ʻOtuá mei he fonuá, ʻa ia naʻe ui ko Sūloní, ʻo nau nofo ʻi ha fonua ʻo e talaʻofá, ʻa ia naʻá ne fakahingoa ki he hingoa ʻo hono foha ʻoʻoná, ʻa ia naʻá ne fakahingoa ko Kainani.

18 Pea naʻe moʻui ʻa ʻĪnosi, ʻi he hili ʻene fakatupu ʻa Kainaní, ʻi he taʻu ʻe valungeau hongofulu mā nima, peá ne fakatupu ʻa e ngaahi foha mo e ngaahi ʻofefine tokolahi. Pea ko e ngaahi ʻaho kotoa ʻo ʻĪnosí ko e taʻu ʻe hivangeau mā nima, peá ne pekia.

19 Pea naʻe moʻui ʻa Kainani ʻi he taʻu ʻe fitungofulu, peá ne fakatupu ʻa Malelili; pea naʻe moʻui ʻa Kainani ʻi he hili ʻene fakatupu ʻa Malelilí ʻi he taʻu ʻe valungeau mā fāngofulu, peá ne fakatupu ʻa e ngaahi foha mo e ngaahi ʻofefine. Pea ko e ngaahi ʻaho kotoa ʻo Kainaní ko e taʻu ʻe hivangeau mā hongofulu, peá ne pekia.

20 Pea naʻe moʻui ʻa Malelili ʻi he taʻu ʻe onongofulu mā nima, peá ne fakatupu ʻa Sēleti, pea naʻe moʻui ʻa Malelili, ʻi he hili ʻene fakatupu ʻa Sēletí, ʻi he taʻu ʻe valungeau mā tolungofulu, peá ne fakatupu ʻa e ngaahi foha mo e ngaahi ʻofefine. Pea ko e ngaahi ʻaho kotoa ʻo Malelilí ko e taʻu ʻe valungeau hivangofulu mā nima, peá ne pekia.

21 Pea naʻe moʻui ʻa Sēleti ʻi he taʻu ʻe teau onongofulu mā ua, peá ne fakatupu ʻa [a]ʻĪnoke; pea naʻe moʻui ʻa Sēleti, ʻi he hili ʻene fakatupu ʻa ʻĪnoké, ʻi he taʻu ʻe valungeau, peá ne fakatupu ʻa e ngaahi foha mo e ngaahi ʻofefine. Pea naʻe akoʻi ʻe Sēleti ʻa ʻĪnoke ʻi he ngaahi hala kotoa pē ʻo e ʻOtuá.

22 Pea ko e tohi hohoko ʻeni ʻo e ngaahi foha ʻo ʻĀtamá, ʻa ia ko e [a]foha ʻo e ʻOtuá, ʻa ia naʻe fefolofolai totonu pē ʻa e ʻOtuá, mo ia.

23 Pea ko e kau [a]malanga ʻa kinautolu ʻo e māʻoniʻoní, pea naʻa nau lea mo [b]kikite, mo ui ki he kakai kotoa pē, ʻi he feituʻu kotoa pē, ke nau [c]fakatomala; pea naʻe akoʻi ʻa e [d]tuí ki he fānau ʻa e tangatá.

24 Pea naʻe hoko ʻo pehē ko e ngaahi ʻaho kotoa pē ʻo Sēletí ko e taʻu ʻe hivangeau onongofulu mā ua, peá ne pekia.

25 Pea naʻe moʻui ʻa ʻĪnoke ʻi he taʻu ʻe onongofulu mā nima, peá ne fakatupu ʻa [a]Mētusela.

26 Pea naʻe hoko ʻo pehē naʻe fononga holo ʻa ʻĪnoke ʻi he fonuá, ʻi he lotolotonga ʻo e kakaí; pea lolotonga ʻene fonongá, naʻe maliu hifo ʻa e Laumālie ʻo e ʻOtuá mei he langí, ʻo nofoʻia ʻiate ia.

27 Pea naʻá ne fanongo ki ha leʻo mei he langí, ʻoku pehē mai: ʻE ʻĪnoke, ko hoku foha, kikite ki he kakaí ni, ʻo pehē kiate kinautolu—Mou fakatomala, he ʻoku folofola peheni ʻe he ʻEikí: ʻOku ou [a]ʻita ki he kakaí ni, pea kuo tupu ʻeku ʻita kakahá kiate kinautolu; he kuo fakaʻau ʻo fefeka ʻa honau lotó, pea ʻoku ongongataʻa ʻa honau [b]telingá, pea ʻoku [c]ʻikai lava ke sio ʻa honau matá ke mamaʻo;

28 Pea ko e ngaahi toʻu tangata lahi ko ʻení, talu mei heʻeku fakatupu ʻa kinautolú, kuo nau [a]hē, pea kuo nau fakaʻikaiʻi au, pea nau fekumi ki heʻenau ngaahi fakakaukau ʻanautolu pē ʻi he fakapoʻulí; pea kuo nau filioʻi ʻi heʻenau ngaahi anga-fakalieliá ke fakapō, pea kuo ʻikai te nau tauhi ʻa e ngaahi fekau, ʻa ia naʻá ku tuku ki heʻenau tamai, ko ʻĀtamá.

29 Ko ia, kuo nau fuakava loi, pea ʻi heʻenau ngaahi [a]fuakavá, kuo nau fakahoko mai ai kiate kinautolu ʻa e maté, pea kuó u teuteu ha [b]heli moʻonautolu, ʻo kapau ʻe ʻikai te nau fakatomala;

30 Pea ko e tuʻutuʻuni ʻeni, ʻa ia kuó u ʻoatu ʻi he kamataʻanga ʻo e māmaní, mei hoku ngutu ʻoʻokú, talu mei he fokotuʻu hono tuʻunga ʻo iá, pea ʻi he ngutu ʻo ʻeku kau tamaioʻeikí, ʻa ia ko hoʻo ngaahi tamaí, kuó u tuʻutuʻuniʻi ia, ʻo hangē ko ia ʻe fekauʻi atu ʻi he māmaní, ʻo aʻu ki hono ngaahi ngataʻanga ʻo iá.

31 Pea ʻi he fanongo ʻa ʻĪnoke ki he ngaahi folofola ko ʻení, naʻá ne punou hifo ia ki he kelekelé, ʻi he ʻao ʻo e ʻEikí, ʻo ne fakatau folofola ʻi he ʻao ʻo e ʻEikí, ʻo pehē: Ko e hā kuó u ʻilo ai ʻa e ʻofa ʻi ho ʻaó, ka ko ha tamasiʻi pē au, pea ʻoku fehiʻa ʻa e kakaí kotoa pē ʻiate au; he ʻoku [a]tōʻohi ʻeku leá; ko ia ko hoʻo tamaioʻeiki koā au?

32 Pea naʻe folofola ʻa e ʻEikí kia ʻĪnoke: ʻAlu atu ʻo fai ʻo hangē ko ʻeku fekau kiate koé, pea ʻe ʻikai lava ʻe ha tangata ʻo fakalaveaʻi koe. Fakaava ho [a]ngutú, pea ʻe fakafonu ia, pea te u foaki kiate koe ʻa ia ke ke leaʻakí, he ʻoku ʻi hoku nimá ʻa e kakano kotoa pē, pea te u fai ʻo fakatatau mo e meʻa ʻe hā ngali lelei kiate aú.

33 Lea ki he kakaí ni ʻo pehē: Mou [a]fili he ʻahó ni, ke tauhi ki he ʻEiki ko e ʻOtua ʻa ia naʻá ne fakatupu ʻa kimoutolú.

34 Vakai ʻoku ʻiate koe ʻa hoku Laumālié, ko ia te u fakatonuhiaʻi ʻa hoʻo ngaahi lea kotoa pē; pea ʻe hola ʻa e ngaahi [a]moʻungá ʻi ho ʻaó, pea ʻe afe ʻa e ngaahi [b]vaitafé mei honau tafeʻangá; pea te ke nofo ʻiate au, pea mo au ʻiate koe; ko ia ke ke [c]ʻaʻeva mo au.

35 Pea naʻe folofola ʻa e ʻEikí kia ʻĪnoke, ʻo pehē kiate ia: Pani ho matá ʻaki ʻa e ʻumea, pea fufulu ia, pea te ke mamata. Pea naʻá ne fai ia.

36 Pea naʻá ne mamata ki he ngaahi [a]laumālie naʻe fakatupu ʻe he ʻOtuá; pea naʻá ne mamata foki ki he ngaahi meʻa naʻe ʻikai ke faʻa hā mai ki he mata [b]fakanatulá; pea kamata mei ai mo e mafola atu ʻa e lea ʻi he fonuá ʻo pehē: Kuo fokotuʻu hake ʻe he ʻEikí ha [c]tangata kikite ki hono kakaí.

37 Pea naʻe hoko ʻo pehē naʻe ʻalu atu ʻa ʻĪnoke ʻi he fonuá, ʻi he lotolotonga ʻo e kakaí, ʻo tuʻu ʻi he funga ʻo e ngaahi tafungofungá mo e ngaahi potu māʻolungá, ʻo ne kaila ʻaki ʻa e leʻo-lahi, ʻo fakamoʻoniʻi hono kovi ʻo ʻenau ngaahi ngāué; pea naʻe [a]ʻita ʻa e kakaí kotoa pē koeʻuhi ko ia.

38 Pea naʻa nau ō mai ke fanongo kiate ia, ʻi he ngaahi potu māʻolungá, ʻo nau pehē ki he kau tauhi fale fehikitakí: Mou tatali ʻi heni ʻo tauhi ʻa e ngaahi fale fehikitakí, lolotonga ʻemau ʻalu ki hē ke vakai ki he tangata kikité, he ʻokú ne kikite, pea ʻoku ʻi ai ha meʻa ngali kehe ʻi he fonuá; kuo haʻu ha tangata hehengi ki hotau lotolotongá.

39 Pea naʻe hoko ʻo pehē ʻi heʻenau fanongo kiate iá, naʻe ʻikai ke ʻi ai ha tangata ʻe ala kiate ia; he naʻe hoko mai ʻa e manavahē kiate kinautolu kotoa pē naʻe fanongo kiate iá; he naʻá ne ʻaʻeva mo e ʻOtuá.

40 Pea naʻe haʻu ha tangata kiate ia, ʻa ia ko hono hingoá ko Mahisia, ʻo ne pehē ange kiate ia: Fakahā mahino mai kiate kimautolu pe ko hai koe, pea ko hoʻo haʻú mei fē?

41 Pea naʻá ne pehē ange kiate kinautolu: Naʻá ku haʻu mei he fonua ko Kainaní, ʻa e fonua ʻo ʻeku ngaahi tamaí, ko ha fonua ʻo e māʻoniʻoni ʻo aʻu mai ki he ʻahó ni. Pea naʻe akoʻi au ʻe heʻeku tamaí ʻi he ngaahi hala kotoa pē ʻo e ʻOtuá.

42 Pea naʻe hoko ʻo pehē, ʻi he lolotonga ʻeku fononga mei he fonua ko Kainaní, ofi ki he tahi hahaké, naʻá ku mamata ki ha meʻa-hā-mai; pea ʻiloange, naʻá ku mamata ki he ngaahi langí, pea folofola mai ʻa e ʻEikí kiate au, ʻo ne fai kiate au ʻa e fekau; ko ia, koeʻuhí ko e meʻá ni, pea ke u fai ki he fekau ko iá, ʻoku ou lea ʻaki atu ai ʻa e ngaahi lea ko ʻení.

43 Pea hoko atu ʻe ʻĪnoke ʻa ʻene leá, ʻo pehē: Ko e ʻEiki ʻa ia naʻe folofola mai kiate aú, ko e ʻOtua tonu pē ia ʻo e langí, pea ko hoku ʻOtuá ia, pea mo homou ʻOtuá, pea ko hoku kāinga ʻa kimoutolu, pea ko e hā ʻoku mou [a]fealēleaʻaki ai ʻa kimoutolu, ʻo fakafisingaʻi ʻa e ʻOtua ʻo e langí?

44 Naʻá ne fakatupu ʻa e ngaahi langí; ko e [a]māmaní ʻa hono [b]tuʻunga vaʻé; pea ʻoku ʻaʻana ʻa hono tuʻunga ʻo iá. Vakai, naʻá ne fokotuʻu ia, pea kuó ne ʻomi ʻa e kakai tokolahi ki hono funga ʻo iá.

45 Pea kuo hoko mai ʻa e maté ki heʻetau ngaahi tamaí; ka neongo iá ʻoku tau ʻiloʻi ʻa kinautolu, pea ʻikai lava ke fakaʻikaiʻi ia, pea naʻa mo e ʻuluaki ʻo e kakai kotoa pē ʻoku tau ʻiloʻi ia, ʻa ia ko ʻĀtama.

46 He kuo tau tohi ha tohi ʻo e [a]manatu ʻiate kitautolu, ʻo fakatatau ki he sīpinga naʻe ʻomai ʻe he toʻukupu ʻo e ʻOtuá; pea ʻoku fai ia ʻi heʻetau lea ʻatautolú.

47 Pea ʻi he lea ʻaki atu ʻe ʻĪnoke ʻa e ngaahi folofola ʻa e ʻOtuá, naʻe tetetete ʻa e kakaí, ʻo ʻikai te nau faʻa lava ke tuʻu ʻi hono ʻaó.

48 Pea naʻá ne pehē kiate kinautolu: Koeʻuhi ko e [a]hinga ʻa ʻĀtamá, ko ia ʻoku tau ʻi ai aí; pea ʻi heʻene hingá naʻe hoko mai ai ʻa e [b]maté; pea kuo ngaohi ʻa kitautolu ke kau ʻi he maʻu ʻo e mamahí mo e malaʻiá.

49 Vakai kuo haʻu ʻa Sētane ki he lotolotonga ʻo e fānau ʻa e tangatá, ʻo ne [a]ʻahiʻahiʻi ʻa kinautolu ke nau hū kiate ia; pea kuo hoko ʻa e tangatá ʻo [b]anga-fakakakano, pea [c]faʻa holi kovi, mo anga-fakatēvolo, pea kuo [d]tāpuniʻi ʻa kinautolu ʻi tuʻa mei he ʻao ʻo e ʻOtuá.

50 Ka kuo fakahā ʻe he ʻOtuá ki heʻetau ngaahi tamaí kuo pau ke fakatomala ʻa e kakai kotoa pē.

51 Pea naʻá ne ui ki heʻetau tamai ko ʻĀtamá ʻaki hono leʻo ʻoʻoná, ʻo pehē: Ko e ʻOtuá au; naʻá ku fakatupu ʻa e māmaní, mo e [a]tangatá ʻi he [b]teʻeki ai ke nau ʻi he kakanó.

52 Pea naʻá ne toe pehē foki kiate ia: Kapau te ke tafoki mai kiate au, pea tokanga ki hoku leʻó, pea tui, mo fakatomala mei hoʻo ngaahi maumau-fono kotoa pē, pea [a]papitaiso, ʻio ʻi he vaí, ʻi he huafa ʻo hoku ʻAlo pē Taha naʻe Fakatupú, ʻa ia ʻoku fonu ʻi he [b]ʻaloʻofa mo e moʻoní, ʻa ia ko [c]Sīsū Kalaisi, ko e [d]huafa pē taha ʻe foaki ʻi he lalo langí, ʻa ia ʻe lava ʻo hoko mai ai ʻa e [e]fakamoʻuí ki he fānau ʻa e tangatá, te ke maʻu ʻa e meʻa-foaki ʻo e Laumālie Māʻoniʻoní, ʻo kole ʻa e ngaahi meʻa kotoa pē ʻi hono huafá, pea ʻilonga ha meʻa te ke kole, ʻe foaki ia kiate koe.

53 Pea naʻe fakatau folofola ʻa ʻetau tamai ko ʻĀtamá ki he ʻEikí, ʻo pehē: Ko e hā ʻa e ʻuhinga kuo pau ke fakatomala ai ʻa e tangatá pea papitaiso ʻi he vaí? Pea folofola ʻa e ʻEikí kia ʻĀtama: Vakai, kuó u [a]fakamolemoleʻi kiate koe ʻa hoʻo maumau-fono ʻi he Ngoue ko ʻĪtení.

54 Naʻe tupunga mei ai ʻene mafola holo ʻi he kakaí ʻa e lea ʻo pehē, kuo fai ʻa e [a]fakalelei ʻe he [b]ʻAlo ʻo e ʻOtuá ki he ʻuluaki angahalá, ʻa ia ʻe ʻikai lava ke ʻekeʻi ai ʻa e ngaahi angahala ʻa e mātuʻá ki he ʻulu ʻo e [c]fānaú, he kuo ʻikai haʻanau angahala talu mei hono ʻai ʻa e tuʻunga ʻo e māmaní.

55 Pea naʻe folofola ʻa e ʻEikí kia ʻĀtama, ʻo pehē: Ko e meʻa ʻi he fanauʻi mai hoʻo fānaú ʻi he angahalá, ko ia ʻi heʻenau kamata ke tupu haké, ʻoku tupu hake ʻa e [a]angahalá ʻi honau lotó, pea nau ʻiloʻi ai ʻa e [b]meʻa mahí, koeʻuhí ke nau ʻiloʻi hono fakamahuʻingaʻi ʻa e leleí.

56 Pea kuo tuku kiate kinautolu ke nau ʻiloʻi ʻa e leleí mei he koví, ko ia ʻoku nau hoko ai ko e niʻihi ke [a]fili maʻanautolu pē, pea kuó u tuku kiate koe ha fono mo e fekau ʻe taha.

57 Ko ia, akoʻi ia ki hoʻo fānaú, kuo pau ke [a]fakatomala ʻa e kakai kotoa pē, ʻi he feituʻu kotoa pē, pe ʻe ʻikai te nau teitei lava ʻo maʻu ʻa e puleʻanga ʻo e ʻOtuá, he ʻoku ʻikai lava ke [b]nofo ʻi ai ha meʻa ʻoku [c]taʻemaʻa, pe nofo ʻi hono ʻaó; he ʻoku hangē ko e lea ʻa ʻĀtamá, ko e [d]Tangata ʻo e Māʻoniʻoní ʻa hono huafá, pea ko e huafa ʻo hono ʻAlo pē Taha naʻe Fakatupú ko e [e]Foha ʻo e Tangatá, ʻio ko Sīsū Kalaisi, ko ha [f]Fakamaau māʻoniʻoni, ʻa ia ʻe haʻu ʻi he vaeuaʻangamālie ʻo taimí.

58 Ko ia, ʻoku ou fai kiate koe ha fekau, ke ke akoʻi tauʻatāina ʻa e ngaahi meʻá ni ki hoʻo [a]fānaú, ʻo pehē:

59 Kuo hoko mai ʻa e hingá ko e tupu mei he maumau-fonó, ʻa ia ko e hinga ʻokú ne ʻomi ʻa e maté, pea ko e meʻa ʻi hono fanauʻi mai ʻa kimoutolu ki he māmaní ʻi he vai, mo e toto, pea mo e [a]laumālie, ʻa ia kuó u fakatupú, pea pehē ʻa e tupu mei he [b]efú ha laumālie moʻuí, ʻe pehē pē ʻa e pau ke toe [c]fanauʻi ʻa kimoutolu ki he puleʻanga ʻo e langí, ʻi he [d]vai, pea mo e Laumālié, pea fakamaʻa ʻa kimoutolu ʻi he totó, ʻa ia ko e taʻataʻa ʻo hoku ʻAlo pē Taha naʻe Fakatupú; koeʻuhí ke fakamaʻa ʻa kimoutolu mei he angahala kotoa pē, pea [e]fiefia ʻi he ngaahi [f]folofola ʻo e moʻui taʻengatá ʻi he māmani ko ʻení, mo e moʻui taʻengata ʻi he maama ka hoko maí, ʻio ʻa e [g]nāunau taʻe-faʻa-maté;

60 He ʻoku mou tauhi ʻa e fekaú ʻi he [a]vaí; ʻoku [b]fakatonuhiaʻi ʻa kimoutolu ʻi he Laumālié, pea ʻoku [c]fakamāʻoniʻoniʻi ʻa kimoutolu ʻi he [d]taʻataʻá;

61 Ko ia ʻoku foaki ia ke nofoʻia ʻiate kimoutolu; ʻa e tohi ʻo e langí; ʻa e [a]Fakafiemālié; ʻa e ngaahi meʻa fakamelino ʻo e nāunau taʻe-faʻa-maté; ʻa e moʻoni ʻo e ngaahi meʻa kotoa pē; ʻa e meʻa ʻa ia ʻoku fakaakeʻi ʻa e ngaahi meʻa kotoa pē, ʻa ia ʻoku ngaohi ke moʻui ʻa e ngaahi meʻa kotoa pē; ko ia ia ʻokú ne ʻiloʻi ʻa e ngaahi meʻa kotoa pē, pea ʻoku maʻu ʻe ia ʻa e mālohi kotoa pē ʻo fakatatau ki he potó, ʻaloʻofá, moʻoní, fakamaau totonú, mo e fakamāú.

62 Pea ko ʻeni, vakai, ʻoku ou pehē kiate koe: Ko e [a]palani ʻeni ʻo e fakamoʻuí ki he kakai kotoa pē, tuʻunga ʻi he taʻataʻa ʻo hoku [b]ʻAlo pē Taha naʻe Fakatupú, ʻa ia ʻe hāʻele mai ʻi he vaeuaʻangamālie ʻo taimí.

63 Pea vakai, ʻoku ʻi ai hono tatau ʻo e ngaahi meʻa kotoa pē, pea kuo fakatupu mo ngaohi ʻa e ngaahi meʻa kotoa pē ke [a]fakamoʻoniʻi au, ʻa e ngaahi meʻa ʻoku fakamāmani, mo e ngaahi meʻa ʻoku fakalaumālie fakatouʻosi; ʻa e ngaahi meʻa ʻoku ʻi he langí ʻi ʻolunga, mo e ngaahi meʻa ʻi he funga ʻo e māmaní, mo e ngaahi meʻa ʻoku ʻi loto ʻi he māmaní, mo e ngaahi meʻa ʻoku ʻi he lalo fonuá, pea ko e ngaahi meʻa ʻi ʻolunga pea ʻi laló fakatouʻosi: ʻoku nau fakamoʻoniʻi kotoa pē au.

64 Pea naʻe hoko ʻo pehē, ʻi he hili ʻa e fefolofolai ʻa e ʻEikí mo ʻĀtama, ko ʻetau tamaí, naʻe kaila ʻa ʻĀtama ki he ʻEikí, pea naʻe ʻave ia ʻe he [a]Laumālie ʻo e ʻEikí, pea ʻohifo ia ki he loto vaí, pea naʻe fakatokoto hifo ia ʻi he loto [b]vaí, pea naʻe ʻohake ia mei he vaí.

65 Pea ko ia naʻe papitaiso ia, pea naʻe maliu hifo ʻa e Laumālie ʻo e ʻOtuá kiate ia, pea ko ia naʻe [a]fanauʻi ia ʻi he Laumālié, pea naʻe fakaakeakeʻi ia ʻi he tangata ʻi [b]lotó.

66 Pea naʻá ne fanongo ki ha leʻo mei he langí, ʻoku pehē: Kuo [a]papitaiso koe ʻaki ʻa e afi, pea mo e Laumālie Māʻoniʻoni. Ko e [b]fakamoʻoni ʻeni ʻa e Tamaí, pea mo e ʻAló, ʻo fai atu mei heni pea taʻengata;

67 Pea ʻokú ke kau ki he [a]lakanga ʻo ia naʻe ʻikai hano kamataʻanga ʻo hono ngaahi ʻahó pe ngataʻanga ʻo hono ngaahi taʻú, mei he taʻengatá kotoa ki he taʻengatá hono kotoa.

68 Vakai, ʻokú ke [a]taha ʻiate au, ko ha foha ʻo e ʻOtuá; pea ʻe pehē ha lava ke hoko ʻa e kakai kotoa pē ko hoku ngaahi [b]foha. ʻĒmeni.

- ◀1a
FFL ʻĀtama.

- ◀2a
Sēnesi 4:25. FFL Seti.

- ◀3a
FFL Feilaulaú.

- ◀4a
Sēnesi 4:26. FFL Lotú.

- ◀5a
ʻĒpa. 1:28, 31. FFL Tohi ʻo e Manatú.

- ◀b
FFL Ueʻí, Ueʻi Fakalaumālié.

- ◀7a
FFL Lakanga Fakataulaʻeikí.

- ◀8a
2 Pita 1:21.

- ◀b
FFL Tohi Hohokó.

- ◀c
FFL Foha mo e Ngaahi ʻOfefine ʻo e ʻOtuá, Ngaahi.

- ◀d
Sēnesi 5:1.

- ◀9a
FFL Tangatá.

- ◀b
Sēnesi 1:26–28; Mōsese 2:26–29; ʻĒpa. 4:26–31.

- ◀c
Mōsese 1:34; 4:26.

- ◀d
FFL Moʻoniʻi Laumālié.

- ◀e
ʻĒpa. 2:7.

- ◀10a
T&F 107:41–56.

- ◀b
Sēnesi 5:3; T&F 107:42–43; 138:40.

- ◀15a
Mōsese 5:13.

- ◀b
FFL Kautaha Fufuú, Ngaahi.

- ◀17a
Sēnesi 5:10–14; T&F 107:45, 53.

- ◀21a
Sēnesi 5:18–24; Mōsese 7:69; 8:1–2. FFL ʻĪnoke.

- ◀22a
Luke 3:38.

- ◀23a
FFL Palōfita.

- ◀b
FFL Kikité, Kikiteʻí.

- ◀c
FFL Fakatomalá, Fakatomalaʻí.

- ◀d
FFL Tuí.

- ◀25a
FFL Mētusela.

- ◀27a
T&F 63:32.

- ◀b
Mātiu 13:15; 2 Nīfai 9:31; Mōsaia 26:28; T&F 1:2, 11, 14.

- ◀c
ʻAlamā 10:25; 14:6.

- ◀28a
FFL Angatuʻú.

- ◀29a
FFL Fakapapaú.

- ◀b
FFL Heli.

- ◀31a
ʻEke. 4:10–16; Selem. 1:6–9.

- ◀32a
T&F 24:5–6; 60:2.

- ◀33a
FFL Tauʻatāina ke Filí.

- ◀34a
Mātiu 17:20.

- ◀b
Mōsese 7:13.

- ◀c
Sēnesi 5:24; Mōsese 7:69. FFL ʻAʻevá, ʻAʻeva mo e ʻOtuá.

- ◀36a
FFL Fakatupu Fakalaumālié.

- ◀b
Mōsese 1:11.

- ◀c
FFL Tangata Kikite.

- ◀37a
1 Nīfai 16:1–3.

- ◀43a
LFkt. 1:24–33; T&F 56:14–15.

- ◀44a
Teut. 10:14.

- ◀b
ʻĒpa. 2:7.

- ◀46a
FFL Tohi ʻo e Manatú.

- ◀48a
2 Nīfai 2:25. FFL Hinga ʻa ʻĀtama mo ʻIví.

- ◀b
FFL Mate Fakasinó.

- ◀49a
Mōsese 1:12. FFL ʻAhiʻahí, ʻAhiʻahiʻí.

- ◀b
Mōsaia 16:3–4; Mōsese 5:13. FFL Fakakakanó.

- ◀c
FFL Anga-fakaekakanó.

- ◀d
FFL Mate Fakalaumālié.

- ◀51a
FFL Tangatá—Ko e tangatá, ko ha fānau fakalaumālie ia ʻa e Tamai Fakahēvaní.

- ◀b
FFL Fakatupu Fakalaumālié.

- ◀52a
3 Nīfai 11:23–26. FFL Papitaisó.

- ◀b
FFL ʻAloʻofá.

- ◀c
FFL Sīsū Kalaisi.

- ◀d
Ngāue 4:12; 2 Nīfai 31:21.

- ◀e
FFL Fakamoʻuí.

- ◀53a
FFL Fakamolemolé, Fakamolemoleʻí.

- ◀54a
FFL Fakaleleí, Fakaleleiʻí.

- ◀b
FFL Sīsū Kalaisi.

- ◀c
Mōsaia 3:16.

- ◀55a
FFL Angahalá.

- ◀b
T&F 29:39. FFL Faingataʻá.

- ◀56a
2 Nīfai 2:26–27; Hilam. 14:29–30. FFL Tauʻatāina ke Filí.

- ◀57a
1 Kol. 6:9–10. FFL Fakatomalá, Fakatomalaʻí.

- ◀b
Same 24:3–4; 1 Nīfai 15:33–36; Molom. 7:7; T&F 76:50–62.

- ◀c
1 Nīfai 10:21. FFL Maʻá mo e Taʻemaʻá.

- ◀d
Mōsese 7:35. FFL Tangata ʻo e Māʻoniʻoni.

- ◀e
FFL Foha ʻo e Tangatá.

- ◀f
FFL Fakamaau Totonú; Sīsū Kalaisi—Fakamaau.

- ◀58a
FFL Fānaú.

- ◀59a
1 Sione 5:8.

- ◀b
Sēnesi 2:7; Mōsese 4:25; ʻĒpa. 5:7.

- ◀c
FFL Fanauʻi Foʻoú, Fanauʻi ʻi he ʻOtuá.

- ◀d
FFL Papitaisó.

- ◀e
2 Nīfai 4:15–16; ʻAlamā 32:28.

- ◀f
Sione 6:68.

- ◀g
FFL Nāunau Fakasilesitialé.

- ◀60a
Molonai 8:25.

- ◀b
FFL Fakatonuhiá, Fakatonuhiaʻí.

- ◀c
FFL Fakamāʻoniʻoniʻí.

- ◀d
FFL Taʻataʻá.

- ◀61a
FFL Laumālie Māʻoniʻoní.

- ◀62a
FFL Palani ʻo e Huhuʻí.

- ◀b
FFL ʻAlo pē Taha naʻe Fakatupú.

- ◀63a
ʻAlamā 30:44; T&F 88:45–47.

- ◀64a
FFL Laumālie Māʻoniʻoní.

- ◀b
FFL Papitaisó.

- ◀65a
FFL Fanauʻi Foʻoú, Fanauʻi ʻi he ʻOtuá.

- ◀b
Mōsaia 27:25; ʻAlamā 5:12–15.

- ◀66a
T&F 19:31. FFL Meʻa-foaki ʻo e Laumālie Māʻoniʻoní.

- ◀b
2 Nīfai 31:17–18; 3 Nīfai 28:11.

- ◀67a
FFL Lakanga Taulaʻeiki Faka-Melekisētekí.

- ◀68a
1 Sione 3:1–3; T&F 35:2.

- ◀b
Sione 1:12; T&F 34:3. FFL Foha mo e Ngaahi ʻOfefine ʻo e ʻOtuá, Ngaahi.

VAHE 7

(Tīsema 1830)

ʻOku akoʻi ʻe ʻĪnoke, mo tataki ʻa e kakaí, pea hiki atu ʻa e ngaahi moʻunga—ʻOku fokotuʻu ʻa e kolo ko Saioné—ʻOku tomuʻa mamata ʻa ʻĪnoke ki he hāʻele mai ʻa e Foha ʻo e Tangatá, ko ʻene feilaulau fakaleleí, mo e toetuʻu ʻa e Kau Māʻoniʻoní—ʻOkú ne tomuʻa mamata ki he Fakafoki mai ʻo e Ongongoleleí, ko e Tānakí, ko e Hāʻele ʻAnga Uá, mo e fakafoki mai ʻo Saioné.

1 Pea naʻe hoko ʻo pehē naʻe fai atu ʻa e lea ʻa ʻĪnoké, ʻo pehē: Vakai, naʻe akonaki ʻaki ʻe heʻetau tamai ko ʻĀtamá ʻa e ngaahi meʻá ni, pea kuo tui ʻa e tokolahi ʻo nau hoko ko e ngaahi [a]foha ʻo e ʻOtuá, pea kuo taʻetui ʻa e tokolahi, ʻo nau malaʻia ʻi heʻenau ngaahi angahalá, pea ʻoku nau ʻamanaki atu ʻi he [b]manavahē, ʻi he fakamamahi, ki hono lilingi hifo kiate kinautolu ʻo e tuputāmaki kakaha ʻo e houhau ʻo e ʻOtuá.

2 Pea naʻe kamata mei he taimi ko iá ʻo fai atu ʻa e kamata ʻe ʻĪnoke ke kikite, ʻo ne pehē ki he kakaí: Lolotonga ʻeku fai fonongá, peá u tuʻu ʻi he potu ko Mahusiá, peá u tangi ki he ʻEikí, naʻe ongo mai ha leʻo mei he langí, ʻo pehē—Ke ke tafoki atu, pea ʻalu atu ki he funga ʻo e moʻunga ko Simioné.

3 Pea naʻe hoko ʻo pehē naʻá ku tafoki peá u ʻalu hake ki he funga moʻungá; pea ʻi heʻeku tuʻu ʻi he funga moʻungá, naʻá ku vakai ki he matangaki ʻa e ngaahi langí, pea naʻe fakakofuʻi au ʻaki ʻa e [a]nāunau;

4 Peá u mamata ki he ʻEikí; pea naʻá ne tuʻu ʻi muʻa ʻiate au, pea naʻá ne folofola mai kiate au, ʻo hangē ko e fetalanoaʻaki ʻa ha tangata mo ha tangata ʻe taha, ko e [a]mata ki he mata; peá ne folofola mai kiate au: [b]Vakai, pea te u fakahā kiate koe ʻa e māmaní ʻo feʻunga mo e ngaahi toʻu tangata lahi.

5 Pea naʻe hoko ʻo pehē naʻá ku mamata ʻi he teleʻa ko Siumú, pea ʻiloange, ko ha fuʻu kakai tokolahi ʻa ia naʻe nofo ʻi he ngaahi fale fehikitaki, ʻa ia ko e kakai ʻo Siumú.

6 Pea naʻe toe folofola mai ʻa e ʻEikí kiate au: Vakai; pea naʻá ku mamata ki he feituʻu tokelaú, pea naʻá ku mamata ki he kakai ʻo Kēnaní, ʻa ia naʻe nofo ʻi he ngaahi fale fehikitaki.

7 Pea naʻe folofola mai ʻa e ʻEikí kiate au: Kikite; peá u kikite, ʻo pehē: Vakai, ʻe ʻalu atu ʻa e kakai ʻo Kēnaní, ʻa ia ʻoku fuʻu tokolahi, kuo nau teuteu ke tauʻi ʻa e kakai ʻo Siumú, pea te nau tāmateʻi ʻa kinautolu pea nau ʻauha ai ʻo ʻosiʻosingamālie; pea ʻe vahevahe ʻa e kakai ʻo Kēnaní ʻi he fonuá, pea ʻe kakā ʻa e kelekelé mo taʻefua, pea ʻe ʻikai nofo ai ha kakai kehe ka ko e kakai pē ʻo Kēnaní;

8 He vakai, ʻe fakamalaʻiaʻi ʻe he ʻEikí ʻa e fonuá ʻaki ʻa e fuʻu vela lahi, pea ʻe hokohoko atu ai pē ʻa ʻene kakaá ʻo taʻengata; pea naʻe hoko ʻa e [a]lanu ʻuliʻuli ki he fānau kotoa pē ʻo Kēnaní, pea naʻe fehiʻanekinaʻi ʻa kinautolu ʻi he kakai kotoa pē.

9 Pea naʻe hoko ʻo pehē naʻe folofola mai ʻa e ʻEikí kiate au: Vakai; peá u sio atu, peá u mamata ki he fonua ko Seiloní mo e fonua ko ʻĪnoké, pea mo e fonua ko ʻOmineá, pea mo e fonua ko Hení, pea mo e fonua ko Semí, pea mo e fonua ko Hanelá, pea mo e fonua ko Hananaihaá, pea mo e kakai kotoa pē ʻi aí;

10 Pea naʻe folofola mai ʻa e ʻEikí kiate au: ʻAlu ki he kakaí ni ʻo pehē atu kiate kinautolu—Mou [a]fakatomala, telia naʻá ku ʻalu atu ʻo taaʻi ʻa kinautolu ʻaki ʻa e malaʻia, pea nau mate.

11 Pea naʻá ne fai mai kiate au ʻa e fekau ke u fai [a]papitaiso ʻi he huafa ʻo e Tamaí, pea mo e ʻAló, ʻa ia ʻoku fonu ʻi he [b]ʻaloʻofa mo e moʻoni, pea mo e [c]Laumālie Māʻoniʻoní, ʻa ia ʻokú ne fakamoʻoniʻi ʻa e Tamaí mo e ʻAló.

12 Pea naʻe hoko ʻo pehē naʻe fai atu ʻe ʻĪnoke ʻene ui ki he kakai kotoa pē, ke nau fakatomala, tuku kehe pē ʻa e kakai ʻo Kēnaní;

13 Pea naʻe lahi fau ʻa e [a]tui ʻa ʻĪnoké ko ia naʻá ne tataki ʻa e kakai ʻo e ʻOtuá, pea naʻe ō mai ʻa honau ngaahi filí ke tauʻi ʻa kinautolu; pea naʻá ne lea ʻaki ʻa e folofola ʻa e ʻEikí, pea naʻe ngalulu ʻa e fonuá, pea naʻe hola ʻa e ngaahi [b]moʻungá, ʻo hangē pē ko ʻene fekaú; pea naʻe liliu ʻa e ngaahi [c]vaitafé mei honau ngaahi tafeʻangá; pea naʻe ongona ʻa e ngungulu ʻa e fanga laione mei he feituʻu maomaonganoá; pea manavahē lahi ʻa e ngaahi puleʻanga kotoa pē, ko e meʻa ʻi he lahi pehē fau hono [d]mālohi ʻo e lea ʻa ʻĪnoké, pea mo e lahi fau ʻo e mālohi ʻo e lea naʻe tuku kiate ia ʻe he ʻOtuá.

14 Naʻe ʻalu hake foki ha fonua mei he loto moaná, pea naʻe pehē fau ʻa e lahi ʻo e manavahē ʻa e ngaahi fili ʻo e kakai ʻo e ʻOtuá, naʻa nau hola ai ʻo tuʻu mei he mamaʻo atú ʻo nau ʻalu atu ki he fonua ʻa ia naʻe ʻalu hake mei he loto moaná.

15 Pea ko e [a]kakai lalahi ʻo e fonuá foki, naʻa nau tuʻu mei he mamaʻo atú; pea naʻe ʻalu atu ʻa e malaʻia ki he kakai kotoa pē naʻe tauʻi ʻa e ʻOtuá;

16 Pea mei he taimi ko iá ʻo fai atu naʻe ʻi ai ʻa e ngaahi tau mo e lilingi toto ʻiate kinautolu; ka naʻe hāʻele mai ʻa e ʻEikí ʻo ʻafio ʻi hono kakaí, pea nau nofo ʻi he māʻoniʻoni.

17 Naʻe ʻi he ngaahi puleʻangá kotoa pē ʻa e [a]ilifia ki he ʻEikí, koeʻuhi naʻe fuʻu lahi fau ʻa e nāunau ʻo e ʻEikí, ʻa ia naʻe ʻi hono kakaí. Pea naʻe [b]tāpuakiʻi ʻe he ʻEikí ʻa e fonuá, pea naʻa nau monūʻia ʻi he ngaahi moʻungá, pea ʻi he ngaahi potu māʻolungá, ʻo nau tupulekina.

18 Pea naʻe ui ʻe he ʻEikí ʻa hono kakaí ko [a]SAIONE, koeʻuhí he naʻa nau [b]loto-taha pē mo fakakaukau taha, pea nau nofo ʻi he māʻoniʻoni; pea naʻe ʻikai ha kakai masiva ʻiate kinautolu.

19 Pea naʻe fai atu ʻe ʻĪnoke ʻa ʻene malangá ʻi he māʻoniʻoni ki he kakai ʻo e ʻOtuá. Pea naʻe hoko ʻo pehē ʻi hono ngaahi ʻahó, naʻá ne langa ha kolo ʻa ia naʻe ui ko e Kolo ʻo e Māʻoniʻoní, ʻa ia ko SAIONE.

20 Pea naʻe hoko ʻo pehē naʻe fefolofolai ʻa ʻĪnoke mo e ʻEikí; pea naʻá ne pehē ange ki he ʻEikí: Ko e moʻoni ʻe nofo malu ʻa [a]Saione ʻo taʻengata. Ka naʻe folofola mai ʻa e ʻEikí kia ʻĪnoke: Kuó u tāpuakiʻi ʻa Saione, ka kuó u fakamalaʻiaʻi ʻa hono toe ʻo e kakaí.

21 Pea naʻe hoko ʻo pehē naʻe fakahā ʻe he ʻEikí kia ʻĪnoke ʻa e kakai kotoa pē ʻo e māmaní; pea naʻá ne mamata, pea ʻilo ange, naʻe faifai pea [a]ʻohake ʻa Saione ki he langí. Pea naʻe folofola ʻa e ʻEikí kia ʻĪnoke: Vakai ki hoku nofoʻangá ʻo taʻengata.

22 Pea mamata foki ʻa ʻĪnoke ki hono toe ʻo e kakaí ʻa ia ko e ngaahi foha ʻo ʻĀtamá; pea ko e fefiofi ʻa kinautolu ʻo e hako kotoa pē ʻo ʻĀtamá tuku kehe pē ʻa e hako ʻo Keiní, he naʻe [a]ʻuliʻuli ʻa e hako ʻo Keiní, pea naʻe ʻikai hanau nofoʻanga ʻi honau lotolotongá.

23 Pea hili iá naʻe ʻohake ʻa Saione ki he [a]langí, naʻe [b]mamata ʻa ʻĪnoke, pea ʻiloange, naʻe ʻi muʻa ʻiate ia ʻa e ngaahi puleʻanga [c]kotoa pē ʻo e māmaní;

24 Pea naʻe haʻu ʻa e toʻu tangata hoko mo e toʻu tangata; pea naʻe māʻolunga mo [a]hiki hake ʻa ʻĪnoke, ʻio ʻi he fatafata ʻo e Tamaí, pea mo e Foha ʻo e Tangatá; pea vakai, naʻe ʻi he funga hono kotoa ʻo e māmaní ʻa e mālohi ʻo Sētané.

25 Pea naʻá ne mamata ki he kau ʻāngelo ʻoku ʻalu hifo mei he loto langí; peá ne fanongo ki ha leʻo-lahi ʻoku pehē: Ko e malaʻia, ko e malaʻia ki he kakai ʻo e māmaní.

26 Pea naʻá ne mamata kia Sētane; pea naʻe ʻi hono nimá ha fuʻu [a]sēini, pea naʻe fakapūlou ʻe ia ʻa e funga kotoa ʻo e māmaní ʻaki ʻa e [b]fakapoʻuli; pea naʻá ne sio hake ʻo kata, pea naʻe fiefia ʻa ʻene kau [c]ʻāngeló.

27 Pea naʻe mamata ʻa ʻĪnoke ki he kau [a]ʻāngelo ʻoku ʻalu hifo mei he langí, ʻo [b]fakamoʻoniʻi ʻa e Tamaí mo e ʻAló; pea naʻe tō hifo ʻa e Laumālie Māʻoniʻoní ki he tokolahi, pea naʻe toʻo hake ʻa kinautolu ʻe he ngaahi mālohi ʻo e langí ki Saione.

28 Pea naʻe hoko ʻo pehē, naʻe ʻafio hifo ʻa e ʻOtua ʻo e langí ki hono toe ʻo e kakaí, pea naʻá ne tangi; pea naʻe fakamoʻoni ki ai ʻa ʻĪnoke, ʻo pehē: Ko e hā ʻa e meʻa ʻoku tangi ai ʻa e ngaahi langí, pea mokulu hifo honau loʻimata ʻo hangē ko e ʻuha ki he ngaahi moʻungá?

29 Pea naʻe pehē ʻe ʻĪnoke ki he ʻEikí: Ko e hā ʻa e meʻa ʻokú ke lava ai ke [a]tangí, ka ʻokú ke māʻoniʻoni pea ʻokú ke ʻi ai, mei he taʻengatá kotoa ki he taʻengatá kotoa?

30 Pea ka ne lava ʻe he tangatá ʻo lau ʻa e ngaahi momoʻi meʻa ʻo e māmaní, ʻio, ʻo e ngaahi [a]māmani ʻe lau miliona ʻo hangē ko ʻení, ʻe ʻikai hoko ia ko hano kamataʻanga ʻo e lahi ʻo hoʻo ngaahi [b]fakatupú; pea ʻoku kei fofola atu ai pē ʻa ho ngaahi puipuí; ka neongo iá ka ʻokú ke ʻi hena pē, pea ʻoku ʻi hena ʻa ho fatafatá; pea ʻokú ke angatonu foki; ʻokú ke ʻaloʻofa mo angaʻofa ʻo taʻengata;

31 Pea kuó ke toʻo atu ʻa Saione ki ho fatafata ʻoʻoú, mei hoʻo ngaahi fakatupu kotoa pē, mei he taʻengatá kotoa ki he taʻengatá kotoa; pea ʻoku ʻikai ha meʻa ka ko e [a]melinó, [b]fakamaau totonú, mo e [c]moʻoní pē ʻe nofo ʻi ho taloní; pea ʻe muʻomuʻa ʻa e ʻaloʻofá ʻi ho fofongá pea ʻoku ʻikai hano ngataʻanga; ʻokú ke lava fēfē ke tangi?

32 Naʻe folofola ʻa e ʻEikí kia ʻĪnoke: Vakai ki he faʻahingá ni ko ho kāingá; kuó u fakatupu ʻa kinautolu ʻaki hoku [a]nima pē ʻoʻokú, pea naʻá ku foaki kiate kinautolu ʻa honau [b]potó, ʻi he ʻaho naʻá ku fakatupu ai ʻa kinautolú; pea ʻi he Ngoue ʻo ʻĪtení, naʻá ku foaki ai ki he tangatá ʻa ʻene [c]tauʻatāina ke filí;

33 Pea kuó u pehē ki ho kāingá, pea kuó u fai foki ʻa e fekau, ke nau [a]feʻofaʻaki ʻiate kinautolu, pea ke nau fili au, ʻa ia ko ʻenau Tamaí; kae vakai, ʻoku ʻikai haʻanau ʻofa, pea nau fehiʻa ki honau toto ʻonautolú pē;

34 Pea kuo tupu ʻa e [a]afi ʻo ʻeku ʻitá kiate kinautolu; pea ʻi heʻeku ʻita kakahá te u ʻoatu ʻa e ngaahi [b]lōmakí kiate kinautolu, he kuo tupu ʻa ʻeku fuʻu ʻita lahi kiate kinautolu.

35 Vakai, ko e ʻOtuá au; ko hoku hingoá ko e [a]Tangata ʻo e Māʻoniʻoni; ko hoku hingoá ko e Tangata ʻo e Akonaki; pea ko hoku [b]hingoá ko Lauikuonga mo e Taʻengata, foki.

36 Ko ia, ʻoku ou lava ke mafao atu ʻa hoku ongo nimá ʻo puke ʻa e ngaahi fakatupu kotoa pē ʻa ia kuó u faʻú; pea ʻoku lava foki ʻe hoku [a]matá ke ʻasi ki ai, pea ʻi he ngaahi meʻa kotoa kuo fakatupu ʻe hoku nimá, kuo teʻeki ke ʻi ai ha [b]fai angahala lahi pehē fau ʻo hangē ko ia ʻoku ʻi he lotolotonga ʻo ho kāingá.

37 Kae vakai, ʻe ʻi he ʻulu ʻo ʻenau ngaahi tamaí ʻa ʻenau ngaahi angahalá; ʻe hoko ʻa Sētane ko ʻenau tamaí, pea hoko ʻa e mamahi ko honau ikuʻangá; pea ʻe tengihia ʻa kinautolu ʻe he ngaahi langí kotoa, ʻio ʻa e ngaahi meʻa kotoa pē kuo fakatupu ʻe hoku nimá; ko ia, he ʻikai koā ʻoku totonu ke tangi ʻa e ngaahi langí, ko e meʻa ʻi he mamahiʻia ʻa kinautolú ni?

38 Kae vakai, ko kinautolú ni ʻa ia ʻoku mamata ki ai ʻa ho matá, te nau mate ʻi he ngaahi lōmaki; pea vakai, te u fakapōpulaʻi ʻa kinautolu; kuó u teuteu ha [a]fale fakapōpula moʻonautolu.

39 Pea [a]ko ia kuó u filí kuó ne tautapa ʻi hoku ʻaó. Ko ia, te ne mamahi koeʻuhi ko ʻenau ngaahi angahalá; ka ʻo kapau te nau fakatomala ʻi he ʻaho ʻa ia ʻe foki mai ai kiate au ʻa ʻeku [b]Tokotaha kuo Filí, pea te nau ʻi he [c]mamahi kae ʻoua kuo hokosia ʻa e ʻaho ko iá;

40 Ko ia, ko e meʻa ʻeni ʻe tangi ai ʻa e ngaahi langí, ʻio, pea mo e meʻa kotoa pē kuo fakatupu ʻe hoku nimá.

41 Pea naʻe hoko ʻo pehē naʻe folofola ʻa e ʻEikí kia ʻĪnoke, ʻo fakahā kia ʻĪnoke ʻa e ngaahi ngāue kotoa pē ʻa e fānau ʻa e tangatá; ko ia naʻe ʻilo ʻe ʻĪnoke, mo ne mamata ki heʻenau fai angahalá, pea mo ʻenau mamahí, peá ne tangi mo mafao atu hono nimá, pea naʻe [a]fakafuofuolahi ʻa hono lotó ʻo hangē ko e taʻengatá; pea naʻe fakaʻamu ʻa hono lotó; pea naʻe ngalulululu ʻa e taʻengatá kotoa.

42 Pea mamata foki ʻa ʻĪnoke kia [a]Noa mo hono [b]fāmilí; pea ʻe fakahaofi ʻa e hako ʻo e ngaahi foha kotoa ʻo Noá ʻi ha fakamoʻui fakamāmani;

43 Ko ia naʻe mamata ʻa ʻĪnoke ʻoku foʻu ʻe Noa ha [a]ʻaʻake; pea naʻe malimali ki ai ʻa e ʻEikí, ʻo puke ia ʻi hono toʻukupu ʻoʻoná; ka naʻe tō mai ʻa e ngaahi lōmaki ki he toenga ʻo e kau fai angahalá ʻo folo hake ʻa kinautolu.

44 Pea ʻi he mamata ʻa ʻĪnoke ki he meʻa ní, naʻe mamahi ʻa hono laumālié, peá ne tangi koeʻuhi ko hono kāingá, ʻo ne pehē ki he ngaahi langí: ʻE [a]ʻikai te u tuku ke fakafiemālieʻi au; ka naʻe folofola ʻa e ʻEikí ʻo pehē ange kia ʻĪnoke: Hanga hake ho lotó, peá ke fiefia, ʻo mamata.

45 Pea naʻe hoko ʻo pehē naʻe vakai atu ʻa ʻĪnoke; peá ne vakai ki he tupu meia Noa ʻa e ngaahi fāmili kotoa pē ʻo e māmaní; peá ne tangi ki he ʻEikí, ʻo pehē: ʻE hoko ʻa fē ʻa e ʻaho ʻo e ʻEikí? ʻE lilingi ʻa fē ʻa e taʻataʻa ʻo e Tokotaha Māʻoniʻoní, koeʻuhi ke lava ʻo [a]fakamāʻoniʻoniʻi ʻa kinautolu kotoa pē ʻoku tangí pea nau maʻu ʻa e moʻui taʻengatá?

46 Pea folofola ʻa e ʻEikí: ʻE hoko ia ʻi he [a]vaeuaʻangamālie ʻo taimí, ʻi he ngaahi ʻaho ʻo e fai angahala mo e tautea.

47 Pea vakai, naʻe mamata ʻa ʻĪnoke ki he ʻaho ʻo e ʻaloʻi mai ʻo e Foha ʻo e Tangatá, ʻio ʻi he kakanó; pea naʻe fiefia ʻa hono laumālié, ʻo ne pehē: Kuo hiki hake ʻa e Tokotaha Māʻoniʻoní, pea kuo tāmateʻi ʻa e [a]Lamí talu mei hono ʻai ʻa e tuʻunga ʻo e māmaní; pea ʻoku ou ʻi he fatafata ʻo e Tamaí tuʻunga ʻi he tuí, pea vakai, ʻoku ʻiate au ʻa [b]Saione.

48 Pea naʻe hoko ʻo pehē naʻe mamata ʻa ʻĪnoke ki he [a]māmaní; pea naʻá ne fanongo ki ha leʻo mei he loto fonuá, ʻoku pehē: Ko e malaʻia, ko e malaʻia ka ko au, ko e faʻē ʻa e faʻahinga ʻo e tangatá; ʻoku ou mamahiʻia, ʻoku ou vaivai koeʻuhi ko e fai angahala ʻa ʻeku fānaú. Te u [b]mālōlō ʻafē, pea fakamaʻa au mei he [c]ʻuli ʻa ia kuo ʻalu atu ʻiate aú? ʻE fakamāʻoniʻoniʻi nai au ʻe hoku Tupuʻangá ʻafē, koeʻuhí ke u mālōlō, pea nofo ʻa e māʻoniʻoní ʻi hoku fungá ʻi ha kuonga?

49 Pea ʻi he fanongo ʻa ʻĪnoke ki he tangi ʻa e māmaní, naʻá ne tangi, ʻo ne kaila ki he ʻEikí, ʻo pehē: ʻE ʻEiki, ʻe ʻikai koā te ke ʻaloʻofa ki he māmaní? ʻE ʻikai koā te ke tāpuakiʻi ʻa e fānau ʻa Noá?

50 Pea naʻe hoko ʻo pehē naʻe fai atu ʻe ʻĪnoke ʻa ʻene tangí ki he ʻEikí, ʻo pehē: ʻOku ou kole kiate koe, ʻe ʻEiki, ʻi he huafa ʻo ho ʻAlo pē Taha naʻe Fakatupú, ʻio ko Sīsū Kalaisí, ke ke ʻaloʻofa kia Noa mo hono hakó, koeʻuhí ke ʻoua naʻa toe ʻufiʻufi ʻa e māmaní ʻe he ngaahi lōmakí.

51 Pea naʻe ʻikai lava ke fakafisi ʻe he ʻEikí; pea naʻá ne fuakava mo ʻĪnoke, mo fakapapau kiate ia ʻaki ʻa e fuakava, te ne taʻofi ʻa e ngaahi [a]lōmakí; pea te ne ui atu ki he fānau ʻa Noá;

52 Pea naʻá ne ʻoatu ha tuʻutuʻuni taʻe-faʻa-liliu, ke ʻiloa maʻu ai pē ha [a]toenga ʻo hono hakó ʻi he ngaahi puleʻanga kotoa pē, lolotonga ʻoku kei tuʻu ʻa e māmaní;

53 Pea folofola ʻa e ʻEikí: ʻOku monūʻia ia ʻa ia ʻe tupu ʻi hono hakó ʻa e Mīsaiá; he ʻokú ne folofola—Ko au ʻa e [a]Mīsaiá, ko e [b]Tuʻi ʻo Saioné, ko e [c]Maka ʻo e Langí, ʻa ia ʻoku fālahi ʻo hangē ko e taʻengatá; ko ia ia ʻe hū mai ʻi he matapaá ʻo [d]kaka hake ʻiate aú ʻe ʻikai te ne hinga; ko ia, ʻoku monūʻia ʻa kinautolu kuó u lau ki aí, he te nau ʻalu atu mo e ngaahi [e]hiva ʻo e fiefia taʻengata.

54 Pea naʻe hoko ʻo pehē naʻe tangi ʻa ʻĪnoke ki he ʻEikí, ʻo pehē: ʻO ka hāʻele mai ʻa e Foha ʻo e Tangatá ʻi he kakanó, ʻe mālōlō koā ʻa e māmaní? ʻOku ou kole kiate koe, ke ke fakahā ʻa e ngaahi meʻá ni kiate au.

55 Pea naʻe folofola ʻa e ʻEikí kia ʻĪnoke: Vakai, peá ne sio atu ʻo vakai ki he [a]Foha ʻo e Tangatá kuo hiki hake ʻi he [b]kolosí ʻi he founga ʻa e tangatá;

56 Pea naʻá ne fanongo ki ha leʻo-lahi; pea naʻe fakapūlou ʻa e ngaahi langí; pea naʻe tangi ʻa e ngaahi fakatupu kotoa pē ʻa e ʻOtuá; pea naʻe [a]toʻe ʻa e māmaní; pea naʻe mafahifahi ʻa e ngaahi maká; pea naʻe [b]tuʻu hake ʻa e kau māʻoniʻoní, pea naʻe [c]fakakalauni ʻa kinautolu ʻi he [d]toʻukupu toʻomataʻu ʻo e Foha ʻo e Tangatá, ʻaki ʻa e ngaahi kalauni ʻo e nāunau;

57 Pea ko e ngaahi [a]laumālie kotoa pē naʻe ʻi he [b]fale fakapōpulá naʻa nau ō mai, ʻo tuʻu ʻi he toʻukupu toʻomataʻu ʻo e ʻOtuá; pea naʻe tauhi ʻa hono toé ʻi he ngaahi sēini ʻo e fakapoʻuli kae ʻoua ke hoko mai ʻa e fakamaau ʻo e fuʻu ʻaho lahí.

58 Pea naʻe toe tangi ʻa ʻĪnoke ʻo kaila ki he ʻEikí, ʻo pehē: ʻE mālōlō ʻafē ʻa e māmaní?

59 Pea naʻe vakai ʻa ʻĪnoke ki he hāʻele hake ʻa e Foha ʻo e Tangatá ki he Tamaí; pea naʻá ne ui ki he ʻEikí, ʻo pehē: Te ke toe hāʻele mai koā ki he māmaní? Koeʻuhi ko e ʻOtuá koe, peá u ʻilo koe, pea kuó ke fuakava kiate au, mo fekau kiate au ke u kole ʻi he huafa ʻo ho ʻAlo pē Taha naʻe Fakatupú; kuó ke ngaohi au, mo foaki kiate au ha totonu ki ho taloní, ʻo ʻikai koeʻuhí ko au pē, kae tuʻunga pē ʻi hoʻo ʻaloʻofa ʻaʻaú; ko ia, ʻoku ou fehuʻi kiate koe pe te ke toe hāʻele mai koā ki he māmaní.

60 Pea naʻe folofola ʻa e ʻEikí kia ʻĪnoke, ʻo pehē: Hangē ʻoku ou moʻuí, ʻe pehē pē ʻeku haʻu ʻi he ngaahi ʻaho [a]fakaʻosí, ʻi he ngaahi ʻaho ʻo e fai angahalá mo e tauteá, ke fakahoko ʻa e fuakava ʻa ia kuó u fai kiate koe ʻo kau ki he fānau ʻa Noá;

61 Pea ʻe hokosia ʻa e ʻaho ʻe [a]mālōlō ai ʻa e māmaní, ka ʻe fakapoʻuli ʻa e ngaahi langí ʻi he teʻeki ai ke hoko ʻa e ʻaho ko iá, pea ʻe [b]ʻufiʻufi ʻa e māmaní ʻe ha [c]pūlou ʻo e fakapoʻuli; pea ʻe ngalulululu ʻa e ngaahi langí, pea mo e māmaní foki; pea ʻe ʻi he lotolotonga ʻo e fānau ʻa e tangatá ʻa e ngaahi fuʻu faingataʻa lalahi, ka te u [d]maluʻi ʻa hoku kakaí;

62 Pea te u fekau hifo ʻa e [a]māʻoniʻoní mei he langí; pea te u ʻohake ʻa e [b]moʻoni mei he [c]kelekelé, ke [d]fakamoʻoniʻi ʻa hoku ʻAlo pē Taha naʻe Fakatupú; ʻa ʻene [e]toetuʻu mei he pekiá; ʻio, pea mo e toetuʻu foki ʻa e kakai kotoa pē; pea te u ʻai ke tafiʻi ʻa māmani ʻe he māʻoniʻoní mo e moʻoní ʻo hangē ka fai ia ʻaki ʻa e lōmakí, ke [f]tānaki fakataha mai ʻa hoku kakai filí mei he ngaahi vahe ʻe fā ʻo e māmaní, ki ha potu ʻa ia te u teuteu, ko ha Kolo Māʻoniʻoni, koeʻuhí ke nonoʻo ʻe hoku kakaí ʻa honau konga lotó, pea ʻamanaki atu ki he taimi ʻo ʻeku haʻú; koeʻuhí ʻe ʻi ai ʻa hoku nofoʻangá, pea ʻe ui ia ko Saione, ko ha [g]Selūsalema Foʻou.

63 Pea folofola ʻa e ʻEikí kia ʻĪnoke: Te ke toki fetaulaki ai mo ho [a]koló kotoa mo kinautolu ʻi ai, pea te tau tali ʻa kinautolu ki hotau fatafatá, pea te nau mamata kiate kitautolu; pea te tau fāʻufua kiate kinautolu, pea te nau fāʻufua kiate kitautolu, pea te tau fekitengaki ʻi he ʻuma;

64 Pea ʻe ʻi ai ʻa hoku nofoʻangá, pea ko Saione ia ʻa ia ʻe ʻalu atu mei he ngaahi meʻa kotoa pē kuó u fakatupú; pea ʻe [a]mālōlō ʻa e māmaní ʻo feʻunga mo ha taʻu ʻe [b]taha afe.

65 Pea naʻe hoko ʻo pehē, naʻe mamata ʻa ʻĪnoke ki he ʻaho ʻo e [a]hāʻele mai ʻa e Foha ʻo e Tangatá ʻi he ngaahi ʻaho fakaʻosí ke ʻafio ʻi māmani ʻi he māʻoniʻoni ʻo feʻunga mo e ngaahi taʻu ʻe afe;

66 Ka ʻi he teʻeki ai ke hokosia ʻa e ʻaho ko iá, naʻá ne mamata ki he ngaahi fuʻu faingataʻa lalahi ʻi he lotolotonga ʻo e kau fai angahalá; pea naʻá ne mamata foki ki he tahí, ʻoku hou ia, pea ʻoku [a]vaivai ʻa e loto ʻo e kakaí, ʻo nau nofo ʻamanaki atu ʻi he ilifia ki he ngaahi [b]tautea ʻa e ʻOtua Māfimafí, ʻa ia ʻe hoko mai ki he kau fai angahalá.

67 Pea naʻe fakahā ʻe he ʻEikí kia ʻĪnoke ʻa e ngaahi meʻa kotoa pē, ʻio ʻo aʻu ki he ngataʻanga ʻo e māmaní; pea naʻá ne mamata ki he ʻaho ʻo e kau māʻoniʻoní, ʻa e houa ʻo honau huhuʻí; ʻo ne maʻu ʻa e kakato ʻo e [a]fiefiá;

68 Pea ko hono kotoa ʻo e ngaahi ʻaho ʻo [a]Saioné ʻi he ngaahi ʻaho ʻo ʻĪnoké, koe taʻu ʻe tolungeau onongofulu mā nima.

69 Pea naʻe [a]ʻaʻeva ʻa ʻĪnoke mo hono kakaí kotoa pē mo e ʻOtuá, pea naʻá ne ʻafio ʻi he lotolotonga ʻo Saioné; pea naʻe hoko ʻo pehē, naʻe ʻikai ke ʻi ai ʻa Saione, he naʻe maʻu hake ia ʻe he ʻOtuá ki hono fatafata ʻoʻoná; pea naʻe mafola atu mei ai ʻa e lea ʻo pehē, KUO HOLA ʻA SAIONE.

- ◀1a
FFL Foha mo e Ngaahi ʻOfefine ʻo e ʻOtuá, Ngaahi.

- ◀b
ʻAlamā 40:11–14.

- ◀3a
FFL Liliú.

- ◀4a
Sēnesi 32:30; Teut. 5:4; Mōsese 1:2, 11, 31.

- ◀b
Mōsese 1:4.

- ◀8a
2 Nīfai 26:33.

- ◀10a
Mōsese 6:57. FFL Fakatomalá, Fakatomalaʻí.

- ◀11a
FFL Papitaisó.

- ◀b
FFL ʻAloʻofá.

- ◀c
FFL Laumālie Māʻoniʻoní.

- ◀13a
FFL Tuí.

- ◀b
Mātiu 17:20.

- ◀c
Mōsese 6:34.

- ◀d
FFL Lakanga Fakataulaʻeikí; Mālohí.

- ◀15a
Sēnesi 6:4; Mōsese 8:18.

- ◀17a
ʻEke. 23:27.

- ◀b
1 Fkmtl. 28:7–8; 1 Nīfai 17:35.

- ◀18a
FFL Saione.

- ◀b
Ngāue 4:32; Filipai 2:1–4. FFL Uouongatahá.

- ◀20a
Mōsese 7:62–63. FFL Selūsalema Foʻou.

- ◀21a
Mōsese 7:69.

- ◀22a
2 Nīfai 26:33.

- ◀23a
FFL Langí.

- ◀b
FFL Meʻa-hā-maí.

- ◀c
T&F 88:47; Mōsese 1:27–29.

- ◀24a
2 Kol. 12:1–4.

- ◀26a
ʻAlamā 12:10–11.

- ◀b
ʻĪsaia 60:1–2.

- ◀c
Sute 1:6; T&F 29:36–37.

- ◀27a
FFL ʻĀngeló, Kau.

- ◀b
FFL Fakamoʻoní.

- ◀29a
ʻĪsaia 63:7–10.

- ◀30a
T&F 76:24; Mōsese 1:33.

- ◀b
FFL Fakatupú.

- ◀31a
FFL Melinó.

- ◀b
FFL Fakamaau Totonú.

- ◀c
FFL Moʻoní.

- ◀32a
Mōsese 1:4.

- ◀b
FFL ʻIló.

- ◀c
FFL Tauʻatāina ke Filí.

- ◀33a
FFL ʻOfá.

- ◀34a
ʻĪsaia 30:27; Nēhumi 1:6; T&F 35:14.

- ◀b
Sēnesi 7:4, 10; Mōsese 8:17, 24. FFL Lōmaki ʻi he Taimi ʻo Noá.

- ◀35a
Mōsese 6:57.

- ◀b
Mōsese 1:3.

- ◀36a
T&F 38:2; 88:41; Mōsese 1:35–37.

- ◀b
Sēnesi 6:5–6; Mōsese 8:22, 28–30.

- ◀38a
1 Pita 3:18–20. FFL Heli.

- ◀39a
FK ko e Fakamoʻuí.

- ◀b
Mōsese 4:2; ʻĒpa. 3:27. FFL Sīsū Kalaisi.

- ◀c
FFL Malaʻiá.

- ◀41a
Mōsaia 28:3. FFL ʻOfa Mamahí.

- ◀42a
FFL Noa, Pēteliake ʻi he Tohi Tapú.

- ◀b
Mōsese 8:12.

- ◀43a
Sēnesi 6:14–16; ʻEta 6:7.

- ◀44a
Same 77:2; ʻEta 15:3.

- ◀45a
FFL Fakamāʻoniʻoniʻí.

- ◀46a
Mōsese 5:57.

- ◀47a
FFL Lami ʻa e ʻOtuá.

- ◀b
Mōsese 7:21.

- ◀48a
FFL Māmaní—Ko hono fakamaʻa ʻo e māmaní.

- ◀b
Mōsese 7:54, 58, 64.

- ◀c
FFL ʻUlí.

- ◀51a
Same 104:6–9.

- ◀52a
Mōsese 8:2.

- ◀53a
FFL Mīsaiá.

- ◀b
Mātiu 2:2; 2 Nīfai 10:14; ʻAlamā 5:50; T&F 128:22.

- ◀c
Same 71:3; 78:35; Hilam. 5:12. FFL Maká.

- ◀d
2 Nīfai 31:19–20.

- ◀e
FFL Mūsiká.

- ◀55a
FFL Foha ʻo e Tangatá.

- ◀b
3 Nīfai 27:14. FFL Kalusefaí.

- ◀56a
Mātiu 27:45, 50–51.

- ◀b
FFL Toetuʻú.

- ◀c
FFL Hakeakiʻí; Kalauni.

- ◀d
Mātiu 25:34.

- ◀57a
FFL Laumālié.

- ◀b
T&F 76:71–74; 88:99.

- ◀60a
FFL ʻAho Fakaʻosí, Ngaahi.

- ◀61a
FFL Māmaní—Ko e tuʻunga fakaʻosi ʻo e māmaní.

- ◀b
T&F 38:11–12; 112:23.

- ◀c
FFL Puipuí.

- ◀d
1 Nīfai 22:15–22; 2 Nīfai 30:10.

- ◀62a
Same 85:11. FFL Fakafoki Mai ʻo e Ongoongoleleí.

- ◀b
FFL Tohi ʻa Molomoná.

- ◀c
ʻĪsaia 29:4.

- ◀d
FFL Fakamoʻoní.

- ◀e
FFL Toetuʻú.

- ◀f
FFL ʻIsileli—Ko hono tānaki ʻo ʻIsilelí.

- ◀g
FFL Selūsalema Foʻou.

- ◀63a
Fakahā 21:9–11; T&F 45:11–12; Mōsese 7:19–21.

- ◀64a
Mōsese 7:48.

- ◀b
FFL Nofo Tuʻí.

- ◀65a
Sute 1:14. FFL Hāʻele ʻAnga Ua Mai ʻa Sīsū Kalaisí.

- ◀66a
ʻĪsaia 13:6–7.

- ◀b
FFL Fakamaau Fakaʻosí, Ko e.

- ◀67a
FFL Fiefiá.

- ◀68a
Sēnesi 5:23; Mōsese 8:1.

- ◀69a
Sēnesi 5:24; Mōsese 6:34. FFL ʻAʻevá, ʻAʻeva mo e ʻOtuá.

VAHE 8

(Fēpueli 1831)

ʻOku kikite ʻa Mētusela—ʻOku malanga ʻaki ʻe Noa mo hono ngaahi fohá ʻa e ongoongoleleí—ʻOku ʻi ai ha fuʻu fai angahala lahi ʻaupito—ʻOku ʻikai fai ha tokanga ki he ui ki he fakatomalá—ʻOku tuʻutuʻuni ʻe he ʻOtuá ʻa hono fakaʻauha ʻo e kakano kotoa pē ʻi he Lōmakí.

1 Pea ko e ngaahi ʻaho kotoa ʻo ʻĪnoké ko e taʻu ʻe fāngeau tolungofulu.

2 Pea naʻe hoko ʻo pehē ko [a]Mētusela, ko e foha ʻo ʻĪnoké, naʻe ʻikai ʻave ia, koeʻuhí ke lava ʻo fakahoko ʻa e ngaahi fuakava ʻa e ʻEikí, ʻa ia naʻá ne fai kia ʻĪnoké; he naʻá ne fuakava moʻoni mo ʻĪnoke ʻe tupu ʻa Noa ʻi he fua ʻo hono manavá.

3 Pea naʻe hoko ʻo pehē, naʻe kikiteʻi ʻe Mētusela ʻo pehē ʻe tupu mei hono manavá ʻa e ngaahi puleʻanga kotoa pē ʻo e māmaní (ʻo fou ʻia Noa), pea naʻá ne toʻo kiate ia ʻa e nāunaú.

4 Pea naʻe hoko mai ha fuʻu honge ʻi he fonuá, pea naʻe fakamalaʻiaʻi ʻe he ʻEikí ʻa e fonuá ʻaki ha malaʻia lahi, pea naʻe mate ʻa e tokolahi ʻo hono kakaí.

5 Pea naʻe hoko ʻo pehē, naʻe moʻui ʻa Mētusela ʻi he taʻu ʻe teau valungofulu mā fitu, peá ne fakatupu ʻa Lēmeki;

6 Pea naʻe moʻui ʻa Mētusela hili ʻene fakatupu ʻa Lēmekí, ʻi he taʻu ʻe fitungeau valungofulu mā ua, peá ne fakatupu ʻa e ngaahi foha mo e ngaahi ʻofefine;

7 Pea ko e ngaahi ʻaho kotoa ʻo Mētuiselá ko e taʻu ʻe hivangeau onongofulu mā hiva, peá ne pekia.

8 Pea naʻe moʻui ʻa Lēmeki ʻi he taʻu ʻe teau valungofulu mā ua, peá ne fakatupu ha foha,

9 Pea naʻá ne ui ʻa hono hingoá ko [a]Noa, ʻo pehē: ʻE fakafiemālieʻi ʻa kitautolu ʻe he fohá ni ʻi heʻetau ngāué mo e ongosia ʻa hotau nimá, koeʻuhí ko e kelekele ʻa ia kuo [b]fakamalaʻiaʻi ʻe he ʻEikí.

10 Pea naʻe moʻui ʻa Lēmeki hili ʻene fakatupu ʻa Noá, ʻi he taʻu ʻe nimangeau hivangofulu mā nima, peá ne fakatupu ʻa e ngaahi foha mo e ngaahi ʻofefine;

11 Pea ko e ngaahi ʻaho kotoa ʻo Lēmekí ko e taʻu ʻe fitungeau fitungofulu mā fitu, peá ne pekia.

12 Pea naʻe taʻu ʻe fāngeau mā nimangofulu ʻa e motuʻa ʻo Noá, peá ne [a]fakatupu ʻa Sēfeti; pea ʻi he taʻu ʻe fāngofulu mā ua mei ai naʻá ne fakatupu ʻa [b]Semi ʻiate ia ko e faʻē ʻa Sēfetí, pea ʻi hono taʻu nimangeaú naʻá ne fakatupu ʻa [c]Hami.

13 Pea naʻe [a]fakaongo ʻa [b]Noa mo hono ngaahi fohá ki he ʻEikí, mo nau tokanga, pea naʻe ui ʻa kinautolu ko e ngaahi [c]foha ʻo e ʻOtuá.

14 Pea ʻi he kamata ʻa e kau tangatá ni ke fakatokolahi ʻi he funga ʻo e māmaní, pea fanauʻi kiate kinautolu ʻa e ngaahi ʻofefine, naʻe vakai ʻe he ngaahi [a]foha ʻo e tangatá ʻoku hoihoifua ʻa e ngaahi ʻofefine ko iá, pea nau maʻu ʻa kinautolu ko honau ngaahi uaifi, ʻo fakatatau ki honau lotó.

15 Pea folofola ʻa e ʻEikí kia Noa: Kuo [a]fakatau atu ʻa kinautolu ʻe he ngaahi ʻofefine ʻo ho ngaahi fohá; he vakai kuo tupu ʻa ʻeku ʻitá ki he ngaahi foha ʻo e tangatá, he ʻoku ʻikai te nau fie tokanga ki hoku leʻó.

16 Pea naʻe hoko ʻo pehē naʻe kikite ʻa Noa, peá ne akonaki ʻaki ʻa e ngaahi meʻa ʻa e ʻOtuá, ʻio ʻo hangē ko ia naʻe ʻi he kamataʻangá.

17 Pea folofola ʻa e ʻEikí kia Noa: ʻE ʻikai [a]fāinga maʻu ai pē ʻa hoku Laumālié mo e tangatá, he te ne ʻilo ʻe mate ʻa e [b]kakano kotoa pē; ka ko hono ngaahi ʻahó ko e taʻu ʻe teau mā uofulu; pea kapau ʻe ʻikai fakatomala ʻa e tangatá, te u fekau atu ʻa e ngaahi [c]lōmakí kiate kinautolu.

18 Pea ʻi he ngaahi ʻaho ko iá naʻe ʻi ai ʻa e [a]kakai lalahi ʻi he māmaní, pea nau kumi kia Noa ke toʻo ʻene moʻuí; ka naʻe ʻia Noa ʻa e ʻEikí, pea naʻe ʻiate ia ʻa e [b]mālohi ʻo e ʻEikí.

19 Pea naʻe [a]fakanofo ʻe he ʻEikí ʻa [b]Noa ʻo fakatatau ki hono [c]lakanga ʻoʻoná, peá ne fekau kiate ia ke ne ʻalu atu ʻo [d]fakahā ʻene Ongoongoleleí ki he fānau ʻa e tangatá, ʻio ʻo fakatatau ki he meʻa naʻe tuku kia ʻĪnoké.

20 Pea naʻe hoko ʻo pehē naʻe ui atu ʻa Noa ki he fānau ʻa e tangatá ke nau [a]fakatomala; ka naʻe ʻikai te nau tokanga ki heʻene ngaahi leá;

21 Pea ko e tahá foki, hili ʻenau fanongo kiate iá, naʻa nau haʻu ki hono ʻaó ʻo pehē ange: Vakai, ko e ngaahi foha ʻo e ʻOtua ʻa kimautolu; ʻikai koā kuo mau maʻu kiate kimautolu ʻa e ngaahi ʻofefine ʻo e tangatá? Pea ʻikai koā ʻoku mau [a]kai mo inu, mo mali mo foaki ke mali? Pea ʻoku fāʻeleʻi kiate kimautolu ʻe homau ngaahi uaifí ʻa e fānau pea ko e kau tangata kaukaua ʻa kinautolu, ʻa ia ʻoku nau tatau mo e kau tangata ʻi muʻá, ko e kau tangata ongoongoa lahi. Pea naʻe ʻikai te nau tokanga ki he ngaahi lea ʻa Noá.

22 Pea naʻe ʻafioʻi ʻe he ʻOtuá kuo hoko ʻo fuʻu hulu ʻi he māmaní ʻa e [a]fai angahala ʻa e kakaí; pea kuo hīkisia ʻa e tangata kotoa pē ʻi he filioʻi ʻo e ngaahi [b]mahalo ʻo hono lotó, ʻa ia ko e kovi ia maʻu ai pē.

23 Pea naʻe hoko ʻo pehē naʻe fai atu ʻe Noa ʻa ʻene [a]malanga ki he kakaí, ʻo pehē: Tokanga mai, pea talangofua ki heʻeku ngaahi leá;

24 Mou [a]tui pea fakatomala mei hoʻomou ngaahi angahalá, pea [b]papitaiso ʻi he huafa ʻo Sīsū Kalaisí, ko e ʻAlo ʻo e ʻOtuá, ʻo hangē foki ko ʻetau ngaahi tamaí, pea te mou maʻu ʻa e Laumālie Māʻoniʻoní, koeʻuhí ke [c]fakahā kiate kimoutolu ʻa e ngaahi meʻa kotoa pē; pea kapau ʻe ʻikai te mou fai ʻeni, ʻe hoko mai ʻa e ngaahi lōmaki kiate kimoutolu, ka neongo iá naʻe ʻikai te nau tokanga.

25 Pea naʻe fakatomala ʻa Noa, pea naʻe mamahi ʻa hono lotó koeʻuhí ko e fakatupu ʻe he ʻEikí ʻa e tangatá ʻi he māmaní, pea naʻe fakamamahiʻi ʻa hono lotó.

26 Pea folofola ʻa e ʻEikí: Te u [a]fakaʻauha ʻa e tangata ʻa ia kuó u fakatupú, mei he funga ʻo e māmaní, ʻa e tangatá mo e fanga manú fakatouʻosi, pea mo e fanga manu totoló, mo e fanga manupuna ʻo e ʻataá; he naʻe fakatomala ʻa Noa ʻi heʻeku fakatupu ʻa kinautolú, pea mo ʻeku ngaohi ʻa kinautolú; pea kuó ne ui kiate au; he kuo nau kumi ki heʻene moʻuí.

27 Pea ko ia naʻe maʻu ʻe Noa ʻa e [a]ʻofa ʻi he ʻao ʻo e ʻEikí, he ko e tangata angatonu ʻa Noa, mo [b]haohaoa ʻi hono toʻu tangatá; pea naʻá ne [c]ʻaʻeva mo e ʻOtuá, ʻo hangē foki ko hono ngaahi foha ʻe toko tolú, ʻa Semi, Hami, mo Sēfetí.

28 Naʻe [a]fakalielia ʻa e māmaní ʻi he ʻao ʻo e ʻOtuá, pea naʻe fonu ia ʻi he fai fakamālohi.

29 Pea naʻe ʻafio ʻa e ʻOtuá ki he māmaní, pea vakai, kuo fakalielia ia, he kuo hanga ʻe he kakano kotoa pē ʻo ngaohi ke fakalielia ʻa hono halá ʻi he māmaní.

30 Pea folofola ʻa e ʻOtuá kia Noa: Kuo ʻi hoku ʻaó ʻa e ngataʻanga ʻo e kakano kotoa pē, he kuo fonu ʻa e māmani ʻi he fakamālohi, pea vakai, te u [a]fakaʻauha ʻa e kakano kotoa pē mei he funga ʻo e māmaní.

- ◀2a
FFL Mētusela.

- ◀9a
FFL Noa, Pēteliake ʻi he Tohi Tapú.

- ◀b
Mōsese 4:23.

- ◀12a
Sēnesi 5:32. FFL Sēfeti.

- ◀b
FFL Semi.

- ◀c
FFL Hami.

- ◀13a
FFL Talangofuá.

- ◀b
T&F 138:41. FFL Kepaleli.

- ◀c
FFL Foha mo e Ngaahi ʻOfefine ʻo e ʻOtuá, Ngaahi.

- ◀14a
Mōsese 5:52.

- ◀15a
FFL Malí—Ko e femaliʻaki mo e ngaahi siasi kehé.

- ◀17a
Sēnesi 6:3; 2 Nīfai 26:11; ʻEta 2:15; T&F 1:33.

- ◀b
2 Nīfai 9:4. FFL Kakanó.

- ◀c
Sēnesi 7:4, 10; Mōsese 7:34.

- ◀18a
Sēnesi 6:4; Nōmipa 13:33; Siosiua 17:15.

- ◀b
FFL Mālohí.

- ◀19a
T&F 107:52. FFL Fakanofó.

- ◀b
ʻĒpa. 1:19.

- ◀c
FFL Lakanga Taulaʻeiki Faka-Melekisētekí.

- ◀d
FFL Ngāue Fakafaifekaú.

- ◀20a
FFL Fakatomalá, Fakatomalaʻí.

- ◀21a
Mātiu 24:38–39; SS—M 1:41.

- ◀22a
Sēnesi 6:5; Mōsese 7:36–37.

- ◀b
Mōsaia 4:30; ʻAlamā 12:14. FFL Fakakaukaú, Ngaahi.

- ◀23a
FFL Malangá.

- ◀24a
FFL Tuí.

- ◀b
FFL Papitaisó—Ko e ngaahi meʻa ʻoku fie maʻu ki he papitaisó.

- ◀c
2 Nīfai 32:2–5.

- ◀26a
FFL Māmaní—Ko hono fakamaʻa ʻo e māmaní.

- ◀27a
FFL ʻAloʻofá.

- ◀b
Sēnesi 6:9.

- ◀c
FFL ʻAʻevá, ʻAʻeva mo e ʻOtuá.

- ◀28a
Sēnesi 6:11–13.

- ◀30a
T&F 56:3.

KO E TOHI ʻA ʻĒPALAHAMÉ

NAʻE LILIU MEI HE PEPA KILIʻI KAHO, ʻE SIOSEFA SĀMITA

Ko ha Liliu ʻo e ngaahi Lekooti fakakuonga muʻa ʻe niʻihi ʻa ia naʻe tō ki homau nimá mei he ngaahi fonualoto ʻo ʻIsipité. Ko e ngaahi tohi ʻa ʻĒpalahame lolotonga ʻene ʻi ʻIsipité, ʻa ia ʻoku ui ko e Tohi ʻa ʻĒpalahamé, pea naʻe tohi ia ʻe hono nima ʻoʻoná, ʻi ha pepa kiliʻi kaho. (History of the Church, 2:235–236, 348–351.)

- ʻĒpalahame 1

- ʻĒpalahame 2

- ʻĒpalahame 3

- ʻĒpalahame 4

- ʻĒpalahame 5

- Facsimile 1

- Facsimile 2

- Facsimile 3

VAHE 1

ʻOku kumi ʻa ʻĒpalahame ki he ngaahi tāpuaki ʻo e hokohoko fakapēteliaké—ʻOku fakatangaʻi ia ʻe he kau taulaʻeiki loi ʻi Kalitia—ʻOku fakahaofi ia ʻe Sihova—ʻOku fakamatalaʻi ʻa e ngaahi kamataʻanga mo e anga ʻo e puleʻanga ʻo ʻIsipité.

1 ʻI he fonua ʻo e kau [a]Kalitiá, ʻi he nofoʻanga ʻo ʻeku ngaahi tamaí, ko au, [b]ʻĒpalahame, naʻá ku vakai ʻoku ʻaonga kiate au ke u kumi ha toe potu kehe ke [c]nofo ai;

2 Pea, ʻi heʻeku ʻiloʻi ʻoku ʻi ai ʻa e [a]fiefia mo e melino mo e [b]mālōlō lahi ange kiate aú, ko ia naʻá ku kumi ai ki he ngaahi tāpuaki ʻo e ngaahi tamaí, pea mo e totonu ʻa ia ʻe fakanofo au ki ai ke foaki atu ia; koeʻuhí he kuó u hoko foki ko e tokotaha muimui ki he [c]māʻoniʻoní, peá u holi foki ke hoko ko e tokotaha ʻoku maʻu ʻa e [d]ʻilo lahi, pea ke hoko ko ha tokotaha ʻoku muimui lahi ange ki he māʻoniʻoní, pea ke maʻu ha ʻilo lahi ange, pea ke hoko ko ha tamai ki he ngaahi puleʻanga lahi, ko ha pilinisi ʻo e melinó, peá u holi ke maʻu ʻa e ngaahi fakahinohino, pea ke tauhi ʻa e ngaahi fekau ʻa e ʻOtuá, ko ia naʻá ku hoko ai ko ha ʻea-hoko totonu, ko ha [e]Taulaʻeiki Lahi, ʻoku maʻu ʻa e [f]totonu ko ia ʻoku maʻu ʻe he ngaahi tamaí.

3 Naʻe [a]foaki mai ia kiate au mei he ngaahi tamaí; naʻe tukufakaholo mai ia mei he ngaahi tamaí, mei he kamataʻanga ʻo taimí, ʻio, talu mei he kamataʻangá, pe ki muʻa ʻi he ʻai ʻo e tuʻunga ʻo e māmaní, ʻo fai mai ki he lolotongá ni, ʻio ʻa e totonu ʻo e [b]ʻuluaki fānaú, pe ko e ʻuluaki tangatá, ʻa ia ko [c]ʻĀtama, pe ko e ʻuluaki tamaí, ʻo tukufakaholo mai ʻi he ngaahi tamaí kiate au.

4 Naʻá ku kumi ki hoku [a]fakanofo ki he Lakanga Fakataulaʻeikí, ʻo fakatatau ki he tuʻutuʻuni ʻa e ʻOtuá ki he ngaahi tamaí ʻo kau ki he hakó.

5 Ko e meʻa ʻi he tafoki ʻa ʻeku ngaahi [a]tamaí mei heʻenau fai māʻoniʻoní, pea mei he ngaahi fekau toputapu ʻa ia kuo foaki kiate kinautolu ʻe he ʻEikí ko honau ʻOtuá, ki he [b]hū ki he ngaahi ʻotua ʻo e kau hītení, ʻo nau fakafisi ʻaupito ke tokanga ki hoku leʻó;

6 He kuo fakapapau honau lotó ke faikovi, pea nau tafoki ʻaupito ki he [a]ʻotua ʻo ʻElikená, pea mo e ʻotua ʻo Līpiná, pea mo e ʻotua ʻo Mamakelá, pea mo e ʻotua ʻo Kōlasí, pea mo e ʻotua ʻo Felo, ko e tuʻi ʻo ʻIsipité;

7 Ko ia naʻa nau fakatafoki honau lotó ki he feilaulau ʻa e kau hītení ʻi he feilaulau ʻaki ʻenau fānaú ki he ngaahi tamapua taʻelea ko ʻení, pea ʻikai te nau tokanga ki hoku leʻó, ka nau feinga ke toʻo ʻa ʻeku moʻuí ʻi he nima ʻo e taulaʻeiki ʻa ʻElikená. Ko e taulaʻeiki ʻa ʻElikená ko e taulaʻeiki foki ia ʻa Feló.

8 Ko ʻeni, ʻi he taimi ko ʻení ko e anga ʻo e taulaʻeiki ʻa Felo, ko e tuʻi ʻo ʻIsipité, ke ʻohake ʻi he feilaulau ʻa e kau tangata mo e kau fefine pea mo e fānau ʻi he ʻesi-feilaulau ʻa ia naʻe fokotuʻu ʻi he fonua ko Kalitiá ke fai ai ʻa e feilaulau ki he ngaahi ʻotua ngali kehe ko ʻení.

9 Pea naʻe hoko ʻo pehē naʻe fai ʻe he taulaʻeikí ha feilaulau ki he ʻotua ʻo Feló pea ki he ʻotua foki ʻo Sakalilí, ʻio ʻo fakatatau ki he anga ʻo e kau ʻIsipité. Ko ʻeni ko e ʻotua ʻo Sakalilí ʻa e laʻaá.

10 Naʻa mo e feilaulau fakafetaʻi ʻo ha tamasiʻi naʻe fai ʻe he taulaʻeiki ʻa Feló ʻi he funga ʻesi-feilaulaú ʻa ia naʻe tuʻu ʻi he funga moʻunga naʻe ui ko e Moʻunga ʻo Pōtifaá, ʻi he ʻulu ʻo e potu tokalelei ʻo ʻOlisemí.

11 Ko ʻeni, naʻe feilaulau ʻaki ʻe he taulaʻeiki ko ʻení ʻi he ʻesi-feilaulau ko ʻení ʻa e kau tāupoʻou ʻe toko tolu ʻi he taimi pē ʻe taha, ʻa ia ko e ngaahi ʻofefine ʻo ʻOnaita, ʻa ia ko e toko taha ʻo e haʻa tuʻí kuo tupu tonu mei he manava ʻo [a]Hamí. Naʻe feilaulau ʻaki ʻa e kau tāupoʻoú ni koeʻuhí ko ʻenau angamaʻá; naʻe ʻikai te nau fie [b]punou hifo ʻo hū ki he ngaahi ʻotua ʻo e ʻakau pe maka, ko ia naʻe tāmateʻi ai ʻa kinautolu ʻi he funga ʻesi-feilaulaú ni, pea naʻe fai ia ʻo fakatatau ki he anga ʻo e kau ʻIsipité.

12 Pea naʻe hoko ʻo pehē, naʻe puke fakamālohiʻi au ʻe he kau taulaʻeikí, koeʻuhí ke nau fakapoongi mo au foki, ʻo hangē ko ʻenau fai ki he kau tāupoʻou ko ia ʻi he ʻesi-feilaulau ko ʻení; pea koeʻuhí ke mou lava ke maʻu ai ha ʻilo ʻo kau ki he ʻesi-feilaulau ko ʻení, ko ia te u pehē ke mou vakai ki he fakatātā ʻi he kamataʻanga ʻo e lekooti ko ʻení.

13 Naʻe ngaohi ia ʻi he tatau ʻo ha mohenga, ʻo hangē ko ia naʻe maʻu ʻe he kau Kalitiá, pea naʻe tuʻu ia ʻi he ʻao ʻo e ngaahi ʻotua ʻo ʻElikená, Līpiná, Mamakelá, Kolasí, pea mo ha ʻotua ʻe taha naʻe tatau mo e ʻotua ʻo Felo, ko e tuʻi ʻo ʻIsipité.

14 Koeʻuhí ke mou maʻu ha ʻilo ki he ngaahi ʻotua ko ʻení, ko ia kuó u fakahā ai kiate kimoutolu ʻa honau angá ʻi he ngaahi fakatātā ʻi he kamataʻangá, ʻa ia ko e anga ʻo e ngaahi tā fakatātā ʻoku ui ʻe he kau Kalitiá ko e Lalinosi, ʻa ia ko hono ʻuhingá ko e ngaahi mataʻitohi fakatātā.

15 Pea ʻi heʻenau hiki hake honau nimá kiate au, koeʻuhí ke nau feilaulau ʻaki au mo toʻo ʻeku moʻuí, vakai, naʻá ku hiki hake hoku leʻó ki he ʻEiki ko hoku ʻOtuá, pea naʻe [a]tokanga mai ʻa e ʻEikí ʻo ne ʻafioʻi, pea naʻá ne fakafonu au ʻaki ʻa e meʻa-hā-mai ʻa e Māfimafí, pea naʻe tuʻu ha ʻāngelo mei hono ʻaó ʻi hoku tafaʻakí, peá ne [b]vete ange leva ʻa hoku ngaahi haʻí;

16 Pea naʻe ongo mai ʻa hono leʻó kiate au: ʻE ʻĒpalahame, ʻĒpalahame, vakai, ko hoku [a]hingoá ko Sihova, pea kuó u fanongo kiate koe, pea kuó u ʻalu hifo ke fakahaofi koe, pea ʻave koe mei he fale ʻo hoʻo tamaí, pea mei ho kāingá kotoa pē, ki ha [b]fonua foʻou ʻa ia ʻoku ʻikai te ke ʻilo ki ai;

17 Pea ʻe fai ʻeni koeʻuhi kuo nau fakatafoki honau lotó meiate au ke hū ki he ʻotua ʻo ʻElikená, pea mo e ʻotua ʻo Līpiná, pea mo e ʻotua ʻo Mamakelá, pea mo e ʻotua ʻo Kōlasí, pea mo e ʻotua ʻo Felo, ko e tuʻi ʻo ʻIsipité; ko ia kuó u ʻalu hifo ai ke ʻaʻahi kiate kinautolu, pea ke fakaʻauha ia ʻa ia kuó ne hiki hake hono nimá ke taaʻi koe, ʻe ʻĒpalahame, ko hoku foha, ke toʻo atu ai ʻa hoʻo moʻuí.

18 Vakai, te u tataki koe ʻaki hoku nimá pea te u ʻave koe, ke ʻai kiate koe ʻa hoku hingoá, ʻio ʻa e [a]Lakanga Fakataulaʻeiki ʻo hoʻo tamaí, pea ʻe ʻaofi koe ʻe hoku mālohí.

19 Hangē ko e meʻa naʻe hoko kia Noá ʻe pehē pē ʻa e meʻa ʻe hoko kiate koé; ka ʻe makatuʻunga ʻi hoʻo ngāué ʻa e ʻiloa ʻa hoku [a]hingoá ʻi he māmaní ʻo taʻengata, he ko ho ʻOtuá au.

20 Vakai, naʻe ʻi he fonua ʻo [a]ʻUa, ʻo Kalitiá ʻa e Moʻunga ʻo Pōtifaá. Pea naʻe holoki hifo ʻe he ʻEikí ʻa e ʻesi-feilaulau ʻa ʻElikená, mo e ngaahi ʻotua ʻo e fonuá, ʻo ne fakaʻauha ʻaupito ia, mo ne teʻia ʻa e taulaʻeikí ʻo ne mate; pea naʻe ʻi ai ʻa e tangilāulau lahi ʻi Kalitia, pea ʻi he lotoʻā foki ʻo Feló; ʻa ia ko hono ʻuhinga ʻo e Feló ko e tuʻi ʻi he hako fakatuʻi.

21 Ko ʻeni ko e tuʻi ko ʻeni ʻo ʻIsipité ko ha hako ia mei he manava ʻo [a]Hamí, pea naʻe maʻu ʻe ia ʻa e toto ʻo e kau [b]Kēnaní ʻi hono fāʻeleʻí.

22 Naʻe tupu mei he hako ko ʻení ʻa e kau ʻIsipité kotoa pē, pea naʻe pehē hono fakatoe ʻa e toto ʻo e kau Kēnaní ʻi he fonuá.

23 Naʻe fuofua ʻilo ʻa e fonua ʻo [a]ʻIsipité ʻe ha fefine, ʻa ia ko e ʻofefine ʻo Hami, pea ko e taʻahine ʻa ʻIsipitasi, ʻa ia ko hono ʻuhinga ʻi he lea faka-Kalitiá ko ʻIsipite, ʻa ia ko hono ʻuhingá ko e meʻa kuo tapui;

24 ʻI he taimi naʻe ʻiloʻi ai ʻa e fonuá ʻe he fefine ní naʻe ʻufiʻufi ia ʻe he vai, pea naʻá ne tuku ki mui ke nofo ʻi ai ʻa ʻene fānau tangatá; pea ko ia, naʻe tupu meia Hami, ʻa e faʻahinga ko ia naʻe fakatolonga ai ʻa e malaʻiá ʻi he fonuá.

25 Ko ʻeni naʻe fokotuʻu ʻa e ʻuluaki puleʻanga ʻo ʻIsipité ʻe Felo, ko e tama lahi ʻa ʻIsipitasi, ko e ʻofefine ʻo Hamí, pea naʻe tatau ia mo e anga ʻo e puleʻanga ʻo Hamí, ʻa ia naʻe ʻi he hokohoko fakapēteliaké.

26 Pea ko Feló, koeʻuhí ko ha tangata māʻoniʻoni ia, naʻá ne fokotuʻu ʻa hono puleʻangá peá ne fakamāuʻi ʻa hono kakaí ʻi he anga-fakapotopoto mo e angatonu ʻi hono ngaahi ʻahó kotoa pē, ʻo ne feinga fakamātoato ke faʻifaʻitaki ki he lakanga naʻe fokotuʻu ʻe he ngaahi tamaí ʻi he ngaahi ʻuluaki toʻu tangatá, ʻi he ngaahi ʻaho ʻo e ʻuluaki pule fakapēteliaké, ʻio ʻi he pule ʻa ʻĀtamá kae ʻumaʻā foki ʻa Noa, ko ʻene tamaí, ʻa ia naʻá ne tāpuakiʻi ia ʻaki ʻa e ngaahi [a]tāpuaki ʻo e māmaní, pea mo e ngaahi tāpuaki ʻo e potó, kae fakamalaʻiaʻi ia ʻo kau ki he Lakanga Fakataulaʻeikí.

27 Ko ʻeni, ko e meʻa ʻi he kau ʻa Felo ki he hako ko ia ʻa ia naʻe ʻikai te ne lava ai ke maʻu ʻa e totonu ki he [a]Lakanga Fakataulaʻeikí, neongo naʻe fie ʻekeʻi ia ʻe he kau Feló meia Noa, ʻo fou mai ʻia Hami, ko ia naʻe takihalaʻi ai ʻa ʻeku tamaí ʻe heʻenau tauhi tamapuá;

28 Ka te u feinga, ʻo fai atu ai mei heni, ke fakamatala ki he hokohokó ʻo fai atu pē meiate au ʻo aʻu ki he kamataʻanga ʻo e fakatupú, he kuo tō ki hoku nimá ʻa e ngaahi [a]lekōtí, ʻa ia ʻoku ou kei maʻu ʻo aʻu mai ki he lolotongá ni.

29 Ko ʻeni, hili hono teʻia ʻo e taulaʻeiki ʻa ʻElikená ʻo ne maté, naʻe hoko leva hono fakamoʻoniʻi ʻo e ngaahi meʻa ʻa ia naʻe folofola ʻaki kiate au ʻo kau ki he fonua ko Kalitiá, ʻo pehē ʻe ʻi ai ha honge ʻi he fonuá.

30 Ko ia naʻe tō ʻa e honge ʻi hono kotoa ʻo e fonua ko Kalitiá, pea naʻe faingataʻaʻia lahi ʻaupito ʻa ʻeku tamaí ko e tupu mei he hongé, pea naʻá ne fakatomala mei he kovi ʻa ia naʻá ne fakakaukau ke fai kiate aú, ke toʻo ʻa ʻeku [a]moʻuí.

31 Ka ko e ngaahi lekooti ʻo e ngaahi tamaí, ʻio ʻa e kau pēteliaké ʻo kau ki he totonu ʻo e Lakanga Fakataulaʻeikí, naʻe maluʻi ia ʻe he ʻEiki ko hoku ʻOtuá ʻi hoku nima ʻoʻokú; ko ia kuo ʻi ai ha ʻilo ki he kamataʻanga ʻo e fakatupú, kae ʻumaʻā foki ʻa e ngaahi [a]palanité, pea mo e ngaahi fetuʻú, ʻo hangē ko ia naʻe fakahā ki he ngaahi tamaí, kuó u tauhi ʻo aʻu mai ki he ʻahó ni, pea te u feinga ke tohi ʻa e niʻihi ʻo e ngaahi meʻá ni ʻi he lekooti ko ʻení, koeʻuhí ke ʻaonga ki hoku hakó ʻa ia ʻe tupu ki mui ʻiate aú.

- ◀1a
FFL ʻUa.

- ◀b
FFL ʻĒpalahame.

- ◀c
Ngāue 7:2–4.

- ◀2a
FFL Fiefiá.

- ◀b
FFL Mālōloó, Mālōlōʻangá.

- ◀c
FFL Māʻoniʻoní.

- ◀d
T&F 42:61. FFL ʻIló.

- ◀e
FFL Taulaʻeiki Lahi.

- ◀f
FFL Lakanga Taulaʻeiki Faka-Melekisētekí.

- ◀3a
T&F 84:14.

- ◀b
T&F 68:17. FFL ʻUluaki Fānaú.

- ◀c
Mōsese 1:34. FFL ʻĀtama.

- ◀4a
FFL ʻInasi ʻo e ʻUluaki Fohá.

- ◀5a
Sēnesi 12:1.

- ◀b
FFL Tauhi Tamapuá.

- ◀6a
FK ko e ngaahi ʻotua loi, ʻo hangē ko hono fakatātaaʻi ʻi he Fakatātā Fika 1 ʻi he Tohi ʻa ʻĒpalahamé.

- ◀11a
FFL Hami.

- ◀b
Taniela 3:13–18.

- ◀15a
Mōsaia 9:17–18.

- ◀b
ʻĒpa. 2:13.

- ◀16a
FFL Sihova.

- ◀b
FFL Fonua ʻo e Talaʻofá.

- ◀18a
FFL Lakanga Fakataulaʻeikí.

- ◀19a
Sēnesi 12:1–3.

- ◀20a
Sēnesi 11:28; ʻĒpa. 2:4.

- ◀21a
Sēnesi 10:6; Same 78:51; Mōsese 8:12.

- ◀b
Mōsese 7:6–8. FFL Kēnani, Tangata Kēnani.

- ◀23a
FFL ʻIsipite.

- ◀26a
FFL Tāpuakí, Tāpuakiʻí, Tāpuekiná.

- ◀27a
T&F FFkm—2. FFL Lakanga Fakataulaʻeikí.

- ◀28a
Mōsese 6:5. FFL Tohi ʻo e Manatú.

- ◀30a
ʻĒpa. 1:7.

- ◀31a
ʻĒpa. 3:1–18.

VAHE 2

ʻOku tuku ʻe ʻĒpalahame ʻa ʻUa kae ʻalu ki Kēnani—ʻOku hā mai ʻa Sihova kiate ia ʻi Hālani—ʻOku talaʻofa ʻa e ngaahi tāpuaki kotoa ʻo e ongoongoleleí ki hono hakó pea mei hono hakó ki he kakai kotoa pē—ʻOkú ne ʻalu ki Kēnani pea mei ai ki ʻIsipite.

1 Ko ʻeni naʻe tuku ʻe he ʻEiki ko e ʻOtuá ke ʻāsili ʻo lahi ʻa e hongé ʻi he fonua ko ʻUá, pea tupu ai ʻa e mate ʻa hoku tokoua ko [a]Hālaní; ka ko [b]Tela, ko ʻeku tamaí, naʻe kei moʻui ia ʻi he fonua ko ʻUa, ʻo e kau Kalitiá.

2 Pea naʻe hoko ʻo pehē, ko au, ʻĒpalahame, ne u maʻu ʻa [a]Sēlai ko hoku mali pea maʻu ʻe [b]Nēhoa, ko hoku tokouá, ʻa Milika ko hono mali, ʻa ia ko e ongo ʻofefine ʻo Hālani.

3 Ko ʻeni kuo [a]folofola ʻa e ʻEikí kiate au: ʻE ʻĒpalahame, ke ke ʻalu mei ho fonuá, pea mei ho kāingá, pea mei he fale ʻo hoʻo tamaí, ki ha fonua ʻa ia te u fakahā kiate koe.

4 Ko ia, naʻá ku ʻalu ai mei he fonua ko [a]ʻUa, ʻo e kau Kalitiá, ke ʻalu ki he fonua ko Kēnaní; pea naʻá ku ʻave ʻa Lote, ko e foha ʻo hoku tokuá, pea mo hono uaifí, pea mo Sēlai ko hoku uaifí; pea naʻe muimui foki ʻa ʻeku [b]tamaí kiate au, ki he fonua ʻa ia naʻa mau fakahingoa ko Hālaní.

5 Pea naʻe fakaʻau ʻo siʻi ange ʻa e hongé; pea naʻe tatali ʻa ʻeku tamaí ʻi Hālani, ʻo ne nofo ai koeʻuhí he naʻe tokolahi ʻa e ngaahi takanga monumanu īkí ʻi Hālani; pea naʻe toe tafoki ʻa ʻeku tamaí ki heʻene [a]tauhi tamapuá, ko ia naʻá ne nofo ai pē ʻi Hālani.

6 Ka ko au, ʻĒpalahame, mo [a]Lote, ko e foha ʻo hoku tokouá, naʻá ma lotu ki he ʻEikí, pea naʻe [b]hā mai ʻa e ʻEikí kiate au, ʻo ne folofola mai kiate au ʻo pehē: Tuʻu hake, pea ʻave mo koe ʻa Lote; he kuó u tuʻutuʻuni ke ʻave koe mei Hālani, pea ngaohi koe ko e tamaioʻeiki ke toʻo ʻa hoku [c]hingoá ʻi ha [d]fonua foʻou ʻa ia te u foaki ki ho hakó ki mui ʻiate koe ke hoko ko ha tofiʻa taʻengata, ʻo ka nau ka tokanga ki hoku leʻó.

7 He ko au ko e ʻEiki ko ho ʻOtuá; ʻoku ou nofo ʻi he langí; ko hoku [a]tuʻunga vaʻé ʻa e māmaní; ʻoku mafao atu ʻa hoku nimá ʻi he tahí pea ʻoku talangofua ia ki hoku leʻó; ʻoku ou ngaohi ʻa e matangí mo e afí ko ʻeku [b]saliote; ʻoku ou pehē ki he ngaahi moʻungá—ʻAlu mei heni—pea vakai, ʻoku ʻave atu ia ʻi ha ʻahiohio, ʻi he kemo ʻo e matá, pea fakafokifā.

8 Ko hoku hingoá ko [a]Sihova, pea ʻoku ou [b]ʻiloʻi ʻa e ngataʻangá mei he kamataʻangá; ko ia ʻe ʻiate koe ʻa hoku nimá.

9 Pea te u fakatupu ʻiate koe ha puleʻanga lahi, pea te u [a]tāpuakiʻi koe ʻo taʻefaʻalaua, pea ngaohi ke lahi ʻa ho hingoá ʻi he lotolotonga ʻo e ngaahi puleʻanga kotoa pē, pea te ke hoko ko e monūʻiaʻanga ki ho hakó ki mui ʻiate koe, koeʻuhí ke nau ʻave ʻi honau nimá ʻa e ngāue mo e [b]Lakanga Fakataulaʻeiki ko ʻení ki he ngaahi puleʻanga kotoa pē;

10 Pea te u tāpuakiʻi ʻa kinautolu ʻi ho hingoá; he ko kinautolu kotoa pē ʻe tali ʻa e [a]Ongoongolelei ko ʻení ʻe ui ʻa kinautolu ʻaki ho hingoá, pea ʻe lau ʻa kinautolu ko ho [b]hako, pea te nau tuʻu hake ʻo fakamonūʻiaʻi koe, ko ʻenau [c]tamai;

11 Pea te u [a]tāpuakiʻi ʻa kinautolu ʻe tāpuakiʻi koé, pea fakamalaʻiaʻi ʻa kinautolu ʻe kapeʻi koé; pea ʻe ʻiate koe (ʻa ia ko e pehē, ʻi ho Lakanga Fakataulaʻeikí), pea ʻi ho [b]hakó (ʻa ia ko e pehē, ko ho Lakanga Fakataulaʻeikí), he ʻoku ou fai kiate koe ha talaʻofa ʻe hokohoko atu ʻiate koe ʻa e [c]totonu ko ʻení, pea ʻi ho hakó ki mui ʻiate koe (ʻa ia ko e pehē, ko e hako totonu, pe ko e fānau totonu ʻi he sino) ʻe tāpuekina ʻa e ngaahi faʻahinga kotoa pē ʻo e māmaní, ʻio ʻaki ʻa e ngaahi tāpuaki ʻo e Ongoongoleleí, ʻa ia ko e ngaahi tāpuaki ʻo e fakamoʻuí, ʻio ʻo e moʻui taʻengatá.

12 Ko ʻeni, hili ʻa e foki ʻa e ʻEikí mei heʻene folofola kiate aú, pea puli hono fofongá mei heʻene hā mai kiate aú, naʻá ku pehē ʻi hoku lotó: Kuo [a]kumi fakamātoato ʻa hoʻo tamaioʻeikí kiate koe; ko ʻeni kuó u ʻilo koe;

13 Naʻá ke fekau mai hoʻo ʻāngeló ke [a]fakahaofi au mei he ngaahi ʻotua ʻo ʻElikená, pea ʻe lelei ʻeku tokanga ki ho leʻó, ko ia tuku ke tuʻu hake ʻa hoʻo tamaioʻeikí ʻo ʻalu ʻi he melino.

14 Ko ia ko au, ʻĒpalahame, naʻá ku ʻalu ʻo hangē ko e folofola ʻa e ʻEikí kiate aú, pea ma ō mo Lote; pea ko au, ʻĒpalahame, naʻá ku taʻu [a]onongofulu mā ua ʻi heʻeku ʻalu atu mei Hālaní.

15 Pea naʻá ku ʻave ʻa [a]Sēlai, ʻa ia naʻá ku maʻu ko hoku uaifi ʻi heʻeku ʻi [b]ʻUa, ʻi Kalitiá, mo Lote, ko e foha ʻo hoku tokouá, mo ʻemau ngaahi meʻa kotoa pē kuo mau tānakí, pea mo e ngaahi laumālie ʻa ia kuo mau [c]ikunaʻi ʻi Hālaní, pea mau ō mai ʻi he hala ki he fonua ko [d]Kēnaní, ʻo nofo ai ʻi he ngaahi fale fehikitaki lolotonga ʻemau fononga ʻi homau halá;

16 Ko ia, ko e taʻengatá ʻa homau maluʻí mo homau [a]maká pea mo homau fakamoʻuí, ʻi heʻemau fononga mei Hālani ʻi he hala ki Sēsoní ke aʻu ki he fonua ko Kēnaní.

17 Ko ʻeni ko au, ʻĒpalahame, naʻá ku langa ha [a]ʻesi-feilaulau ʻi he fonua ko Sēsoní, peá u fai ha feilaulau ki he ʻEikí, mo lotu ke taʻofi ʻa e [b]hongé mei he fale ʻo ʻeku tamaí, koeʻuhí ke ʻoua naʻa nau mate.

18 Pea mau toki laka atu mei Sēsoni ʻo fou atu ʻi he fonuá ki he potu ko Sīkemí; naʻe tuʻu ia ʻi he ngaahi potu tokalelei ʻo Molé, pea kuo mau ʻosi aʻu mai ki he ngaahi ngataʻanga ʻo e fonua ʻo e kau [a]Kēnaní, pea naʻá ku fai ha [b]feilaulau ʻi ai ʻi he ngaahi potu tokalelei ʻo Molé, peá u ui fakamātoato ki he ʻEikí, koeʻuhí he kuo mau ʻosi aʻu mai ki he fonua ʻo e puleʻanga tauhi tamapua ko ʻení.

19 Pea naʻe hā mai ʻa e ʻEikí kiate au ko e tali ki heʻeku ngaahi lotú, ʻo ne folofola mai kiate au ʻo pehē: Te u foaki ki ho hakó ʻa e [a]fonuá ni.

20 Pea ko au, ʻĒpalahame, naʻá ku tuʻu hake mei he potu ʻo e ʻesi-feilaulau ʻa ia kuó u fokotuʻu ki he ʻEikí, peá u ʻalu mei ai ki ha moʻunga ʻi he hahake ʻo [a]Pētelí, peá u fokotuʻu ʻi ai ʻa hoku fale fehikitakí, pea tuʻu ʻa Pēteli ki he hihifó pea tuʻu ʻa [b]Hai ki he hahaké; peá u fokotuʻu ʻi ai ha ʻesi-feilaulau ʻe taha ki he ʻEikí, peá u toe [c]ui ki he huafa ʻo e ʻEikí.

21 Pea ko au, ʻĒpalahame, naʻá ku fononga, ʻo fai atu ai pē ki he tongá; pea naʻe hoko atu ai pē ʻa e hongé ʻi he fonuá: pea ko au, ʻĒpalahame, naʻá ku fakakaukau ke u ʻalu hifo ki ʻIsipite, ke ʻāunofo ai, he naʻe fakaʻau ʻo fuʻu faingataʻa ʻa e hongé.

22 Pea naʻe hoko ʻo pehē, ʻi heʻeku ofi mai ke hū ki ʻIsipité, naʻe folofola mai ʻa e ʻEikí kiate au ʻo pehē: Vakai, ko e fefine hoihoifua ʻaupito ʻa [a]Sēlai ko ho uaifí ke mamata ki ai;

23 Ko ia ʻe hoko ʻo pehē, ʻo ka mamata kiate ia ʻa e kau ʻIsipité, te nau lea ʻo pehē—Ko hono uaifi ia; pea te nau tāmateʻi koe, ka te nau fakamoʻui ia; ko ia ke ke tokanga ke fai ʻo hangē ko ʻení:

24 Tuku ke ne tala ki he kau ʻIsipité, ko ho tuofefine ia, pea ʻe moʻui ʻa ho laumālié.

25 Pea naʻe hoko ʻo pehē ko au, ʻĒpalahame, naʻá ku fakahā kia Sēlai, ko hoku uaifí, ʻa e ngaahi meʻa kotoa pē kuo folofola ʻaki ʻe he ʻEikí kiate aú—Ko ia ʻoku ou kole kiate koe ke ke fakahā kiate kinautolu, ko hoku tuofefine koe, koeʻuhí ke hoko ʻa e lelei kiate au koeʻuhi ko koe, pea ʻe moʻui ʻa hoku laumālié koeʻuhí ko koe.

- ◀1a
Sēnesi 11:28.

- ◀b
Sēnesi 11:24–26; 1 Fkmtl. 1:26.

- ◀2a
Sēnesi 11:29. FFL Sela.

- ◀b
Sēnesi 11:27; 22:20–24.

- ◀3a
Sēnesi 12:1; Ngāue 7:1–3.

- ◀4a
Neh. 9:7.

- ◀b
Sēnesi 11:31–32.

- ◀5a
Siosiua 24:2.

- ◀6a
FFL Lote.

- ◀b
Sēnesi 17:1. FFL Sīsū Kalaisi—Moʻui ʻa Kalaisi ʻi he maama fakalaumālié.

- ◀c
Sēnesi 12:2–3; ʻĒpa. 1:19.

- ◀d
Sēnesi 13:14–15; 17:8; ʻEke. 33:1. FFL Fonua ʻo e Talaʻofá.

- ◀7a
1 Nīfai 17:39; T&F 38:17.

- ◀b
ʻĪsaia 66:15–16.

- ◀8a
FFL Sihova.

- ◀b
FFL ʻAfioʻi ʻa e Meʻa Kotoa Peé.

- ◀9a
1 Nīfai 17:40; 2 Nīfai 29:14; 3 Nīfai 20:27; Molom. 5:20. FFL ʻĒpalahame—Ko e hako ʻo ʻĒpalahamé.

- ◀b
T&F 84:17–19; Mōsese 6:7. FFL Lakanga Taulaʻeiki Faka-Melekisētekí.

- ◀10a
Kalētia 3:7–9.

- ◀b
Sēnesi 13:16; Kalētia 3:29; 2 Nīfai 30:2.

- ◀c
FFL Pēteliake.

- ◀11a
FFL Fuakava Faka-ʻĒpalahamé.

- ◀b
ʻĪsaia 61:9.

- ◀c
FFL Lakanga Fakataulaʻeikí; ʻInasi ʻo e ʻUluaki Fohá; ʻIsileli.

- ◀12a
T&F 88:63.

- ◀13a
ʻĒpa. 1:15–17.

- ◀14a
Sēnesi 12:4–5.

- ◀15a
FFL Sela.

- ◀b
FFL ʻUa.

- ◀c
FFL Fakauluí.

- ◀d
FFL Kēnani, Tangata Kēnani.

- ◀16a
FFL Maká.

- ◀17a
FFL ʻEsi-feilaulaú.

- ◀b
ʻĒpa. 1:29.

- ◀18a
Sēnesi 12:6.

- ◀b
FFL Feilaulaú.

- ◀19a
Sēnesi 13:12–15; 17:8; ʻEke. 3:1–10; Nōmipa 34:2. FFL Fonua ʻo e Talaʻofá.

- ◀20a
FFL Pēteli.

- ◀b
Sēnesi 13:3–4.

- ◀c
Sēnesi 12:8.

- ◀22a
Sēnesi 12:11–13.

VAHE 3

ʻOku ako ʻa ʻĒpalahame ki he laʻaá, māhiná, mo e ngaahi fetuʻú tuʻunga ʻi he ʻŪlimí mo e Tūmemí—ʻOku fakahā mai ʻe he ʻEikí kiate ia ʻa e natula taʻengata ʻo e ngaahi laumālié—ʻOkú ne ako ki he moʻui ki muʻa ʻi he māmaní, tomuʻa fakanofó, ko e Fakatupú, ko hono fili ʻo e Huhuʻí, mo e tuʻunga hono ua ʻo e tangatá.

1 Pea ko au, ʻĒpalahame, naʻá ku maʻu ʻa e [a]ʻŪlimí mo e Tūmemí, ʻa ia kuo tuku mai kiate au ʻe he ʻEiki ko hoku ʻOtuá, ʻi ʻUa ʻo e kau Kalitiá;

2 Pea naʻá ku mamata ki he ngaahi [a]fetuʻú, ʻoku fuʻu lalahi, pea ko e taha ʻo kinautolu naʻe ofi taha ki he taloni ʻo e ʻOtuá; pea naʻe lahi ʻa e ngaahi fetuʻu lalahi ʻa ia naʻe ofi ki aí;

3 Pea naʻe folofola mai ʻa e ʻEikí kiate au: Ko e ngaahi fetuʻu pulé ʻeni; pea ko e hingoa ʻo e fetuʻu lahí ko [a]Kolapa, koeʻuhí he ʻoku ofi ia kiate au, he ko au ʻa e ʻEiki ko ho ʻOtuá: kuó u fokotuʻu ʻa e fetuʻu ko ʻení ke puleʻi ʻa e ngaahi fetuʻu kotoa pē ʻa ia ʻoku kau ki he faʻahinga tatau mo ia ʻokú ke tuʻu aí.

4 Pea naʻe folofola mai ʻa e ʻEikí kiate au, ʻi he ʻŪlimí mo e Tūmemí ʻo pehē, ʻoku faitatau ʻa Kolapa mo e anga ʻo e lau taimi ʻa e ʻEikí ʻo fakatatau ki hono ngaahi kuongá mo e ngaahi faʻahitaʻú ʻi heʻene ngaahi takamiló; pea ko e takamilo tuʻo tahá ko e [a]ʻaho ia ʻe taha ki he ʻEikí, ʻo fakatatau ki he anga ʻo ʻene lau taimí, ko e [b]taʻu ʻe taha afe ʻo fakatatau ki he lau taimi kuo kotofa ki he maama ʻokú ke tuʻu aí. Ko e anga ʻeni ʻo e lau taimi ʻa e ʻEikí, ʻo fakatatau ki he lau taimi ʻo Kolapá.

5 Pea naʻe folofola mai ʻa e ʻEikí kiate au: Ko e maama ʻa ia ko e maama siʻi hifó, ʻa ia ʻoku siʻi hifo ʻi he maama ke puleʻi ʻa e ʻahó, ʻio ʻa e poó, ʻoku māʻolunga pe lahi ange ia ʻi he maama ʻokú ke tuʻu aí ʻi he anga ʻo e lau taimí, he ʻoku ʻalu ia ʻi he tuʻunga ʻoku māmalie ange; ʻoku hoa ʻeni mo e tuʻunga totonú koeʻuhí he ʻoku tuʻu ia ki ʻolunga ʻi he maama ʻa ia ʻoku ke tuʻu aí, ko ia ʻoku ʻikai ke lahi pehē ʻa hono lau taimí ʻi he lahi ʻo hono ngaahi ʻahó, pea mo e ngaahi māhiná, pea mo e ngaahi taʻú.

6 Pea naʻe folofola mai ʻa e ʻEikí kiate au: Ko ʻeni, ʻe ʻĒpalahame, ʻoku ʻi ai ʻa e [a]ongo moʻoní ni, vakai ʻoku mamata ki ai ʻa ho matá; ʻoku tuku kiate koe ke ke ʻiloʻi ʻa e ngaahi taimi ʻo e lau taimí, pea mo e lau taimi tukupaú, ʻio, ʻa e lau taimi tukupau ʻo e maama ʻokú ke tuʻu aí, pea mo e lau taimi tukupau ʻo e maama lahi ange ʻa ia kuo fokotuʻu ke pule ki he ʻahó, pea mo e lau taimi tukupau ʻo e maama siʻi ange ʻa ia kuo fokotuʻu ke pule ki he poó.

7 Ko ʻeni ko e lau taimi tukupau ʻo e maama siʻi hifó ʻoku fuoloa ange ia ʻi hono lau taimí ʻi he lau taimi ʻo e maama ʻa ia ʻokú ke tuʻu aí.

8 Pea ʻo ka ʻi ai ʻa e ongo moʻoní ni, ʻe ʻi ai mo e moʻoni ʻe taha ʻoku māʻolunga ange ʻi ai, ʻa ia ko e pehē, ʻe ʻi ai ʻa e maama ʻe taha ʻoku toe fuoloa ange ʻa hono lau taimí;

9 Pea ko ia ʻe pehē ʻa e lau taimi ʻo e maama ʻe taha ʻoku māʻolunga ange ʻi he maama ʻe taha, kae ʻoua ke ke haʻu ʻo ofi ki Kolapa, pea ko e Kolapa ko iá ʻoku tatau ia ki he anga ʻo e lau taimi ʻa e ʻEikí; ʻa ia ko e Kolapa kuo fokotuʻu ia ʻo ofi ki he taloni ʻo e ʻOtuá, ke puleʻi ʻa e ngaahi maama kotoa ko ia ʻoku kau ki he [a]faʻahinga tatau mo ia ʻokú ke tuʻu aí.

10 Pea ʻoku tuku kiate koe ke ke ʻilo ʻa e lau taimi tukupau ʻo e ngaahi fetuʻu kotoa pē ʻa ia kuo fokotuʻu ke ulo atú, kae ʻoua ke ke haʻu ʻo ofi ki he taloni ʻo e ʻOtuá.

11 Ko ia ko au, ʻĒpalahame, naʻá ku fakatau [a]folofola ki he ʻEikí, ko e mata ki he mata, ʻo hangē ko e fetalanoaʻaki ʻa e tangata ʻe taha mo e tangata ʻe taha; pea naʻá ne fakahā kiate au ʻo kau ki he ngaahi meʻa kuo ngaohi ʻe hono toʻukupú;

12 Pea naʻá ne folofola mai kiate au: ʻE hoku foha, ʻe hoku foha, (pea naʻe mafao atu ʻa hono toʻukupú), vakai te u fakahā kiate koe ʻa e ngaahi meʻá ni kotoa. Pea naʻá ne ʻai hono toʻukupú ki hoku matá, pea naʻá ku mamata ki he ngaahi meʻa ʻa ia kuo ngaohi ʻe hono toʻukupú, ʻa ia naʻe lahi; pea naʻe tupu ʻo lahi ia ʻi hoku ʻaó, pea naʻe ʻikai te u faʻa mamata ki hono ngataʻanga ʻo iá.

13 Pea naʻá ne folofola mai kiate au: Ko Sainehā ʻeni, ʻa ia ko e laʻaá. Pea naʻá ne folofola mai kiate au: Ko Kokavi, ʻa ia ko e fetuʻu. Pea naʻá ne folofola mai kiate au: Ko e ʻOlea, ʻa ia ko e māhiná. Pea naʻá ne folofola mai kiate au: Ko Kokauviimi, ʻa ia ko hono ʻuhingá ko e ngaahi fetuʻu, pe ko e ngaahi maama lalahi kotoa pē, ʻa ia naʻe ʻi he ʻatā ʻo e langí.

14 Pea ko e taimi poʻuli ʻa ia naʻe folofola ʻaki mai ai ʻe he ʻEikí ʻa e ngaahi folofolá ni kiate au: Te u [a]fakatokolahi koe, pea mo ho [b]hakó ʻi mui ʻiate koé, ke hangē ko e ngaahi meʻá ni; pea kapau ʻoku ʻikai te ke lava ʻo lau ʻa e [c]lahi ʻo e ʻoneʻoné, ʻe pehē ʻa e tokolahi ʻo ho ngaahi hakó.

15 Pea naʻe folofola mai ʻa e ʻEikí kiate au: ʻE ʻĒpalahame, ʻoku ou fakahā atu ʻa e ngaahi meʻá ni kiate koe ʻi he teʻeki ai ke ke ʻalu ki ʻIsipité, koeʻuhí ke ke lava ʻo fakahā ʻa e ngaahi leá ni kotoa pē.

16 Kapau ʻoku ʻi ai ʻa e meʻa ʻe ua, ʻo māʻolunga ange ʻa e tahá ʻi he tahá, ʻe ʻi ai mo e ngaahi meʻa lalahi ange ʻi ai; ko ia ko [a]Kolapa ko e lahi taha ʻi hono kotoa ʻo e Kokauviimi ʻa ia kuó ke mamata ki aí, koeʻuhí he ʻoku ofi taha ia kiate au.

17 Ko ʻeni, kapau ʻoku ʻi ai ʻa e meʻa ʻe ua, ʻoku māʻolunga ange ʻa e tahá ʻi he tahá, pea māʻolunga ange ʻa e māhiná ʻi he māmaní, pea ʻe ʻi ai nai ha maama pe fetuʻu ʻe ʻi ʻolunga ai; pea ʻoku ʻikai ha meʻa ʻe fakakaukau ʻe he ʻEiki ko ho ʻOtuá ʻi hono lotó ke fai ka te ne [a]fai ia.

18 Ka neongo iá naʻá ne fakatupu ʻa e fetuʻu lahi angé; ʻo hangē foki, kapau ʻe ʻi ai ʻa e ongo laumālie ʻe ua, pea ʻatamai poto ange ʻa e tahá ʻi he tahá, pea neongo ʻoku ʻatamai poto ange ʻa e tahá ʻi he tahá, ka ʻoku ʻikai hano kamataʻanga ʻo e ongo laumālié ni; naʻá na ʻi ai ʻi muʻa, ʻe ʻikai hana ngataʻanga, te na ʻi ai ʻamui, he ʻokú na [a]nolaumi, pe taʻengata.

19 Pea naʻe folofola mai ʻa e ʻEikí kiate au: ʻOku ʻi ai ʻa e ongo moʻoní ni, pea ʻoku ʻi ai ʻa e laumālie ʻe ua, pea ʻatamai poto ange ʻa e tahá ʻi he tahá; pea ʻe ʻi ai ha taha ʻe ʻatamai poto ange ʻiate kinaua; ko e ʻEiki ko ho ʻOtuá au, ʻoku ou ʻatamai poto [a]ange ʻiate kinautolu kotoa pē.

20 Naʻe fekau atu ʻe he ʻEiki ko ho ʻOtuá ʻa ʻene ʻāngeló ke [a]fakahaofi koe mei he nima ʻo e taulaʻeiki ʻa ʻElikená.

21 ʻOku ou nofo ʻi he lotolotonga ʻo kinautolu kotoa pē; ko ia ko ʻeni, kuó u ʻalu hifo ʻeni kiate koe ke fakahā kiate koe ʻa e ngaahi [a]meʻa kuo ngaohi ʻe hoku nimá, ʻa ia ʻoku mahulu ange ai ʻa hoku [b]potó ʻiate kinautolu kotoa pē, he ʻoku ou pule ʻi he ngaahi langi ʻi ʻolungá, pea ʻi he māmani ʻi laló, ʻi he poto mo e anga-fakapotopoto kakato, ki he fānau fakalaumālie kotoa pē ʻa ia kuo mamata ki ai ho matá talu mei he kamataʻangá; naʻá ku ʻalu hifo ʻi he kamataʻangá ki he lotolotonga ʻo e fānau fakalaumālie kotoa pē ʻa ia kuó ke mamata ki aí.

22 Ko ʻeni, kuo fakahā mai ʻe he ʻEikí kiate au, ʻa ia ko ʻĒpalahame, ʻa e [a]fānau fakalaumālie ʻa ia naʻe fakatupu ʻi he [b]teʻeki ai ke ʻi ai ʻa e māmaní; pea naʻe ʻi he lotolotonga ʻo kinautolú ni kotoa pē ʻa e tokolahi naʻe ngali [c]ʻeiki mo lahi;

23 Pea naʻe ʻafio ʻa e ʻOtuá ki he ngaahi laumālié ni kuo nau lelei, pea naʻá ne tuʻu ʻi honau lotolotongá, ʻo ne folofola: Te u fakanofo ʻa kinautolú ni ko ʻeku kau pule; he naʻá ne tuʻu ʻi he haʻohaʻonga ʻo kinautolu ʻa ia ko e ngaahi laumālie, pea naʻá ne ʻafio kuo nau lelei; peá ne folofola mai kiate au: ʻE ʻĒpalahame, ko e toko taha koe ʻo kinautolu; naʻe [a]fili koe ʻi he teʻeki ai ke fanauʻi koé.

24 Pea naʻe tuʻu ʻa e [a]toko taha ʻi honau haʻohaʻongá ʻa ia naʻe tatau mo e ʻOtuá, pea naʻá ne folofola ange kiate kinautolu naʻe ʻiate iá: Te tau ʻalu hifo, he ʻoku ʻi hena ha vahaʻa ʻataʻatā, pea te tau toʻo mei he ngaahi meʻá ni, pea te tau [b]ngaohi ha [c]māmani ʻa ia ʻe lava ke nofo ai ʻa kinautolú ni;

25 Pea te tau [a]siviʻi ʻa kinautolu ʻi he meʻá ni, ke vakai pe te nau [b]fai ʻa e ngaahi meʻa kotoa pē ʻe fekau ʻe he ʻEiki ko honau ʻOtuá kiate kinautolú;

26 Pea ko kinautolu ʻe tauhi ki honau [a]ʻuluaki tuʻungá, ʻe fakalahi kiate kinautolu; pea ʻe ʻikai maʻu ʻe kinautolu ʻe taʻetauhi ki honau ʻuluaki tuʻungá ʻa e nāunau ʻi he puleʻanga tatau mo kinautolu ʻe tauhi ki honau ʻuluaki tuʻungá; pea ko kinautolu ʻe tauhi ki honau [b]tuʻunga hono uá, ʻe tānaki atu ʻa e [c]nāunau ki honau ʻulú ʻo taʻengata pea taʻengata.

27 Pea naʻe folofola ʻa e [a]ʻEikí: Ko hai te u fekauʻí? Pea tali ʻe ha taha ʻoku hangē ko e [b]Foha ʻo e Tangatá: Ko au ʻeni, fekauʻi au. Pea tali ʻe ha tokotaha [c]kehe, ʻo pehē: Ko au ʻeni, fekauʻi au. Pea folofola ʻa e ʻEikí ʻo pehē: Te u fekauʻi ʻa e ʻuluakí.

28 Pea naʻe ʻita ʻa hono [a]uá, ʻo ʻikai te ne tauhi ki hono ʻuluaki tuʻungá; pea ʻi he ʻaho ko iá, naʻe muimui kiate ia ʻa e [b]tokolahi.

- ◀1a
ʻEke. 28:30; Mōsaia 8:13; 28:13–16; SS—H 1:35. FFL ʻŪlimí mo e Tūmemí.

- ◀2a
ʻĒpa. 1:31.

- ◀3a
Vakai ki he Fakatātā Fika 2, fakatātā 1–5. FFL Kolapa.

- ◀4a
ʻĒpa. 5:13.

- ◀b
Same 90:4; 2 Pita 3:8.

- ◀6a
ʻĒpa. 3:16–19.

- ◀9a
T&F 88:37–44.

- ◀11a
Sēnesi 17:1; Nōmipa 12:5–8.

- ◀14a
ʻĒpa. 2:9.

- ◀b
Sēnesi 13:16; T&F 132:30.

- ◀c
Sēnesi 22:17; Hōsea 1:10.

- ◀16a
ʻĒpa. 3:3.

- ◀17a
Siope 9:4–12.

- ◀18a
Ko e Nōlaumí ko hano liliu ia ʻo ha foʻi lea faka-Hepelú ʻa ia ko hono ʻuhingá ko e taʻengatá.

- ◀19a
ʻĪsaia 55:8–9. FFL ʻAfioʻi ʻa e Meʻa Kotoa Peé.

- ◀20a
ʻĒpa. 1:15.

- ◀21a
T&F 88:45–47; Mōsese 1:27–29.

- ◀b
FFL Potó.

- ◀22a
FFL ʻAtamai Potó.

- ◀b
FFL Fakataha Lahi ʻi he Langí; Moʻui ʻi he Maama Fakalaumālié.

- ◀c
T&F 138:55.

- ◀23a
ʻĪsaia 49:1–5; Selem. 1:5. FFL Filí (veape); Tomuʻa Fakanofó.

- ◀24a
FFL ʻUluaki Fānaú.

- ◀b
FFL Fakatupú.

- ◀c
FFL Māmaní—Naʻe fakatupu maʻá e tangatá.

- ◀25a
T&F 98:12–14; 124:55. FFL Palani ʻo e Huhuʻí; Tauʻatāina ke Filí.

- ◀b
FFL Talangofuá.

- ◀26a
Sute 1:6.

- ◀b
FFL Moʻui Fakamatelié.

- ◀c
Taitusi 1:2. FFL Nāunaú.

- ◀27a
FFL ʻOtuá—ʻOtua ko e Tamaí.

- ◀b
FFL Foha ʻo e Tangatá; Sīsū Kalaisi.

- ◀c
Mōsese 4:1–2.

- ◀28a
FFL Tēvolo.

- ◀b
FFL Foha ʻo e Malaʻiá, Ngaahi.

VAHE 4

Naʻe palani ʻe he ngaahi ʻOtuá ʻa hono fakatupu ʻo e māmaní mo e meʻa moʻui kotoa pē ʻi aí—ʻOku fakamatalaʻi ʻa e ʻaho ʻe ono ʻo e fakatupú.

1 Pea toki folofola ʻa e ʻEikí: Tau ō hifo. Pea naʻa nau ō hifo ʻi he [a]kamataʻangá, pea ko kinautolu, ʻa ia ko e pehē ko e ngaahi ʻOtuá, naʻa nau [b]fakamāʻopoʻopo mo ngaohi ʻa e ngaahi langí pea mo e māmaní.

2 Pea ko e māmaní, hili hono ngaohí, naʻe fuofuonoa mo lala, koeʻuhí he naʻe teʻeki ai ke nau ngaohi ha meʻa ka ko e māmaní pē; pea naʻe fakafonu ʻe he fakapoʻulí ʻa e funga ʻo e lolotó, pea naʻe [a]ʻōʻōfaki ʻa e Laumālie ʻo e ngaahi ʻOtuá ʻi he fukahi vaí.

3 Pea ko kinautolu (ko e ngaahi ʻOtuá) naʻa nau folofola: Ke ʻi ai ha maama; pea naʻe maama.

4 Pea ko kinautolu (ko e ngaahi ʻOtuá) naʻa nau ʻafioʻi ʻa e māmá, he naʻe ngingila ia; pea naʻa nau vaheʻi ʻa e māmá, pe pule ke vaheʻi ia, mei he fakapoʻulí.

5 Pea naʻe ui ʻe he ngaahi ʻOtuá ʻa e māmá ko e ʻAho, pea nau ui ʻa e fakapoʻulí ko e Poʻuli. Pea naʻe hoko ʻo pehē, ko e efiafí ʻo fai ʻo aʻu ki he pongipongí naʻa nau ui ko e poʻuli; pea ko e pongipongí ʻo fai ʻo aʻu ki he efiafí naʻa nau ui ko e ʻaho; pea ko e ʻuluakí ʻeni, pe ko e kamataʻanga, ʻo e meʻa naʻa nau ui ko e ʻahó mo e poó.

6 Pea naʻe folofola foki ʻa e ngaahi ʻOtuá: Ke ai ha [a]ʻatā ʻi he lotolotonga ʻo e ngaahi vaí, pea te ne vaheʻi ʻa e ngaahi vaí mei he ngaahi vaí.

7 Pea naʻe tuʻutuʻuniʻi ʻe he ngaahi ʻOtuá ʻa e ʻataá, koeʻuhí ke ne vahevaheʻi ʻa e ngaahi vai ʻa ia naʻe ʻi lalo ʻi he ʻataá mei he ngaahi vai ʻa ia naʻe ʻi ʻolunga ʻi he ʻataá; pea naʻe hoko ia, ʻo hangē ko ʻenau tuʻutuʻuní.

8 Pea naʻe ui ʻe he ngaahi ʻOtuá ʻa e ʻataá, ko e [a]Langí. Pea naʻe hoko ʻo pehē, ko e vahaʻa mei he efiafí ki he pongipongí naʻa nau ui ko e poó; pea naʻe hoko ʻo pehē ko e vahaʻa mei he pongipongí ki he efiafí naʻa nau ui ko e ʻahó; pea ko hono [b]tuʻo ua ʻeni ʻo ʻenau ui ʻa e poó mo e ʻahó.

9 Pea naʻe tuʻutuʻuni ʻe he ngaahi ʻOtuá, ʻo pehē: Ke fakatahataha ʻa e ngaahi [a]vai ʻi he lalo langí ki he potu pē ʻe [b]taha, pea ke eʻa hake ʻa e fonuá pea mōmoa; pea naʻe hoko ia, ʻo hangē ko ʻenau tuʻutuʻuní;

10 Pea naʻe ui ʻe he ngaahi ʻOtuá ʻa e fonua mōmoá ko e Fonua; pea nau ui ʻa e fakatahatahaʻanga ʻo e ngaahi vaí ko e Ngaahi Fuʻu [a]Vai Lahi; pea naʻe ʻafioʻi ʻe he ngaahi ʻOtuá kuo talangofua kiate kinautolu.

11 Pea folofola ʻa e ngaahi ʻOtuá: Tau teuteuʻi ʻa e fonuá ke tupu ai ha [a]mohuku; mo e ʻakau iiki ʻoku tupu ai hono tengá; mo e ʻakau fua ʻoku tupu ai hono fuá, ʻo fakatatau ki hono faʻahingá, ʻa ia ʻoku fakatupu ʻe hono tengá ʻiate ia pē ʻa hono tataú ʻi he māmaní; pea naʻe hoko ia, ʻo hangē ko ʻenau tuʻutuʻuní.

12 Pea naʻe fakatupu ʻe he ngaahi ʻOtuá ʻa e fonuá ke tupu ai ʻa e mohukú mei hono tenga ʻoʻoná pea mo e ʻakau īkí ke tupu ai ʻa e ʻakau iiki mei hono tenga ʻoʻoná pea tupu ai ʻa e tenga ʻo fakatatau ki hono faʻahingá; pea mo e fonuá ke tupu ai ʻa e ʻakaú mei hono tenga ʻoʻoná, ʻo fua ʻaki ʻa e fua, ʻa ia ko hono tengá ʻe lava ke fakatupu hono tenga ʻoʻoná pē, ʻo fakatatau ki hono faʻahingá; pea naʻe ʻafioʻi ʻe he ngaahi ʻOtuá kuo talangofua kiate kinautolu.

13 Pea naʻe hoko ʻo pehē, naʻa nau lau ʻa e ngaahi ʻahó; mei he efiafí ʻo aʻu ki he pongipongí naʻa nau ui ko e pō; pea naʻe hoko ʻo pehē, mei he pongipongí ki he efiafí naʻa nau ui ko e ʻaho; pea ko hono tuʻo tolú ia.

14 Pea naʻe fakatupu ʻe he ngaahi ʻOtuá ʻa e ngaahi [a]maama ʻi he ʻatā ʻo e langí, pea tuku ke ne vaheʻi ʻe ia ʻa e ʻahó mei he poó; ʻo teuteu ia ke hoko ko e ngaahi fakaʻilonga mo e ngaahi faʻahitaʻu, mo e ngaahi ʻaho, mo e ngaahi taʻu;

15 Pea nau fakatupu ia ke hoko ko e ngaahi maama ʻi he ʻatā ʻo e langí ke fakamaama ki he māmaní; pea naʻe hoko ia.

16 Pea naʻe fakatupu ʻe he ngaahi ʻOtuá ʻa e ongo maama lalahi ʻe uá, ko e maama [a]lahi angé ke pule ki he ʻahó, pea ko e maama siʻi hifó ke pule ki he poʻulí; naʻa nau fokotuʻu foki mo e ngaahi fetuʻú fakataha mo e maama siʻi hifó;

17 Pea naʻe fokotuʻu ia ʻe he ngaahi ʻOtuá ʻi he ʻatā ʻo e ngaahi langí ke foaki maama ki he māmaní, pea ke pule ki he ʻahó pea ki he poʻulí, pea ke ne vahevaheʻi ʻa e māmá mei he fakapoʻulí.

18 Pea naʻe ʻafio ʻa e ngaahi ʻOtuá ki he ngaahi meʻa ʻa ia kuo nau tuʻutuʻuní kae ʻoua kuo nau talangofua.

19 Pea naʻe hoko ʻo pehē naʻe fai mei he efiafí ʻo aʻu ki he pongipongí pea ko e poʻulí ia; pea naʻe hoko ʻo pehē naʻe fai mei he pongipongí ʻo aʻu ki he efiafí pea ko e ʻahó ia; pea ko hono tuʻo faá ia.

20 Pea naʻe folofola ʻa e ngaahi ʻOtuá: Ke tau teuteuʻi ʻa e ngaahi vaí ke tupu ai ʻo lahi ʻaupito ʻa e ngaahi meʻa ʻoku ngāue ʻa ia ʻoku moʻuí; pea mo e fanga manupuná, koeʻuhí ke nau puna ʻi ʻolunga ʻi he fonuá ʻi he ʻataʻatā ʻo e langí.

21 Pea naʻe teuteuʻi ʻe he ngaahi ʻOtuá ʻa e ngaahi vaí koeʻuhí ke lava ʻo tupu mei ai ʻa e ngaahi fuʻu [a]tofuaʻa lalahi, pea mo e meʻa moʻui kotoa pē ʻoku ngaué, ʻa ia ʻe tupu ʻi he ngaahi vaí ʻo lahi ʻaupito ʻo fakatatau ki honau faʻahingá; pea mo e fanga manupuna kapakau kotoa pē ʻo fakatatau ki honau faʻahingá. Pea naʻe ʻafio ʻa e ngaahi ʻOtuá ʻe talangofua kiate kinautolu, pea naʻe lelei ʻa ʻenau palaní.

22 Pea naʻe folofola ʻa e ngaahi ʻOtuá: Te tau tāpuakiʻi ʻa kinautolu, mo pule ke nau fanafanau mo fakatokolahi, pea fakafonu ʻa e ngaahi vai ʻi he ngaahi tahí pe ko e ngaahi [a]vai lahí; pea pule ke fakatokolahi ʻa e fanga manupuná ʻi he māmaní.

23 Pea naʻe hoko ʻo pehē ko e efiafí ʻo aʻu ki he pongipongí naʻa nau ui koe poʻulí; pea naʻe hoko ʻo pehē ko e pongipongí ʻo aʻu ki he efiafí naʻa nau ui ko e ʻahó; pea ko hono tuʻo nimá ia.

24 Pea naʻe teuteuʻi ʻe he ngaahi [a]ʻOtuá ʻa e māmaní ke tupu ai ʻa e meʻa moʻuí ʻo fakatatau ki hono faʻahingá, ʻa e fanga pulú ʻi hono faʻahinga, mo e ngaahi meʻa totoló, mo e fanga manu ʻo e fonuá ʻo fakatatau ki honau faʻahingá; pea naʻe hoko ia, ʻo hangē ko ʻenau folofolá.

25 Pea naʻe fakatupu ʻe he ngaahi ʻOtuá ʻa e māmaní ke tupu ai ʻa e fanga manú ʻo fakatatau ki honau faʻahingá, mo e fanga pulú ʻo fakatatau ki honau faʻahingá, pea mo e meʻa kotoa pē ʻoku totolo ʻi he māmaní ʻo fakatatau ki hono faʻahingá; pea naʻe ʻafioʻi ʻe he ngaahi ʻOtuá te nau talangofua.

26 Pea naʻe [a]alealea ʻa e ngaahi ʻOtuá ʻiate kinautolu pē pea nau folofola: Tau ō hifo ʻo [b]ngaohi ʻa e tangatá ʻi hotau [c]ʻīmisí, mo hotau tataú, pea te tau foaki kiate kinautolu ke pule ki he fanga ika ʻo e tahí, pea ki he fanga manupuna ʻo e ʻataá, pea ki he fanga pulú mo honau faʻahingá, pea ki he māmaní kotoa pē, pea ki he meʻa totolo kotoa pē ʻa ia ʻoku totolo ʻi he funga ʻo e fonuá.

27 Ko ia naʻe hāʻele hifo ʻa e ngaahi [a]ʻOtuá ke fakatupu ʻa e tangatá ʻi honau ʻīmisi ʻonautolú, naʻa nau ngaohi ia ʻi he ʻīmisi ʻo e ngaahi ʻOtuá, naʻa nau ngaohi ʻa kinaua ko e tangata mo e fefine.

28 Pea naʻe folofola ʻa e ngaahi ʻOtuá: Te tau tāpuakiʻi ʻa kinaua. Pea naʻe folofola ʻa e ngaahi ʻOtuá: Te tau pule ke nau fanafanau mo fakatokolahi, pea fakakakai ʻa e māmaní, ʻo ikunaʻi ia, pea pule ki he fanga ika ʻo e tahí, pea ki he fanga manupuna ʻo e ʻataá, pea ki he meʻa moʻui kotoa pē ʻa ia ʻoku ʻalu holo ʻi he funga fonuá.

29 Pea naʻe folofola ʻa e ngaahi ʻOtuá: Vakai, te tau foaki kiate kinaua ʻa e ʻakau iiki kotoa pē ʻoku tupu ai ha tenga ʻa ia ʻe tupu ʻi he funga ʻo e māmaní hono kotoa, pea mo e ngaahi ʻakau kotoa pē ʻa ia ʻe ʻi ai ha fuá; ʻio, ko e fua ʻo e fuʻu ʻakau ʻoku tupu ai ha tengá, te tau foaki ia kiate kinaua; ʻe hoko ia ko ʻena [a]meʻakai.

30 Pea ki he fanga manu kotoa pē ʻo e māmaní, pea ki he fanga manupuna kotoa pē ʻo e ʻataá, pea ki he meʻa kotoa pē ʻoku totolo ʻi he funga ʻo e māmaní, vakai, te tau foaki kiate kinaua ʻa e moʻuí, pea te tau foaki foki kiate kinaua ʻa e ʻakau iiki lanu-mata kotoa pē ke hoko ko e meʻakai, pea ʻe pehē hono fakatupu ʻo e ngaahi meʻá ni kotoa pē.

31 Pea naʻe folofola ʻa e ngaahi ʻOtuá: Te tau fai ʻa e meʻa kotoa pē kuo tau leaʻakí, ʻo fakatupu ia; pea vakai, te nau talangofua ʻaupito. Pea naʻe hoko ʻo pehē ko e efiafí ʻo aʻu ki he pongipongí naʻa nau ui ko e poʻulí; pea naʻe hoko ʻo pehē ko e pongipongí ʻo aʻu ki he efiafí naʻa nau ui ko e ʻahó; pea naʻa nau lau ʻa e taimi ko hono [a]onó.

- ◀1a
Sēnesi 1:1; Mōsese 2:1.

- ◀b
FFL Fakatupú.

- ◀2a
Sēnesi 1:2; Mōsese 2:2.

- ◀6a
Sēnesi 1:4–6; Mōsese 2:4.

- ◀8a
FFL Langí.

- ◀b
Sēnesi 1:8.

- ◀9a
ʻĀmosi 9:6; Mōsese 2:7.

- ◀b
Sēnesi 1:9.

- ◀10a
Sēnesi 1:10; ʻĒpa. 4:22.

- ◀11a
Sēnesi 1:11–12; Mōsese 2:11–12.

- ◀14a
T&F 88:7–11.

- ◀16a
Sēnesi 1:16.

- ◀21a
Sēnesi 1:21; Mōsese 2:21.

- ◀22a
ʻĒpa. 4:10.

- ◀24a
FFL ʻOtuá.

- ◀26a
FFL Akonakí (nauna).

- ◀b
FFL Tangatá.

- ◀c
Mōsese 6:8–10.

- ◀27a
Sēnesi 1:26–27; ʻĒpa. 5:7.

- ◀29a
Sēnesi 1:29–30.

- ◀31a
ʻEke. 31:17.

VAHE 5

ʻOku fakaʻosi ʻe he ngaahi ʻOtuá ʻa ʻenau palani hono fakatupu ʻo e ngaahi meʻa kotoa pē—ʻOku nau fakahoko ʻa e Fakatupú ʻo fakatatau ki heʻenau ngaahi palaní—ʻOku fakahingoa ʻe ʻĀtama ʻa e meʻa moʻui kotoa pē.

1 Pea ko ia te tau fakaʻosi ʻa e ngaahi langí mo e māmaní pea mo e ngaahi meʻa kotoa pē kuo fakatupú.

2 Pea naʻe fefolofolai ʻa e ngaahi ʻOtuá ʻiate kinautolu: ʻI he taimi hono [a]fitú te tau fakaʻosi ʻa ʻetau ngāue, ʻa ia kuo tau aleaʻí; pea te tau mālōlō ʻi he taimi hono fitú mei heʻetau ngāue kotoa pē ʻa ia kuo tau aleaʻí.

3 Pea naʻe tuku ʻa e ngāue ʻa e ngaahi ʻOtuá ʻi hono fitu ʻo e taimí, koeʻuhí he te nau [a]mālōlō ʻi he taimi hono fitú mei heʻenau ngaahi ngāue kotoa pē ʻa ia naʻa nau alēlea ʻiate kinautolu (ko e ngaahi ʻOtuá) ke faʻú; mo nau [b]fakamāʻoniʻoniʻi ia. Pea naʻe pehē ʻa e anga ʻo ʻenau ngaahi tuʻutuʻuní ʻi he taimi naʻa nau alēlea ai ʻiate kinautolu ke faʻu ʻa e ngaahi langí pea mo e māmaní.

4 Pea naʻe hāʻele hifo ʻa e ngaahi ʻOtuá ʻo ngaohi ʻeni ʻa ia ko e ngaahi hokohoko ʻo e ngaahi langí mo e māmaní, ʻi he taimi naʻe ngaohi ai ia ʻi he ʻaho naʻe ngaohi ai ʻe he ngaahi ʻOtuá ʻa e māmaní pea mo e ngaahi langí,

5 ʻO fakatatau ki he meʻa kotoa pē kuo nau folofola ʻaki ʻo kau ki he ʻakau kotoa pē ʻo e fonuá ʻi he [a]teʻeki ai ke tuʻu ia ʻi he kelekelé, mo e ʻakau iiki kotoa pē ʻo e fonuá ʻi he teʻeki ai ke tupu iá; he naʻe teʻeki ai ke pule ʻe he ngaahi ʻOtuá ke ʻuha ki he māmaní ʻi heʻenau alēlea ke fai iá, pea naʻe teʻeki ai ke nau fakatupu ha tangata ke ngoueʻi ʻa e kelekelé.

6 Ka naʻe ʻalu hake ʻa e vai vao mei he fonuá, ʻo fakaviviku ʻa e funga hono kotoa ʻo e kelekelé.

7 Pea naʻe ngaohi ʻe he ngaahi [a]ʻOtuá ʻa e tangatá mei he [b]efu ʻo e kelekelé, ʻo nau toʻo hono [c]laumālié (ʻa ia ko e pehē, ko e laumālie ʻo e tangatá), ʻo fakahū ia kiate ia; ʻo mānava ki hono avaʻi ihú ʻa e mānava ʻo e moʻuí, pea naʻe hoko ʻa e tangatá ko e [d]laumālie moʻui.

8 Pea naʻe tō ʻe he ngaahi ʻOtuá ha ngoue, ʻi he fakahahake ʻo [a]ʻĪtení, pea naʻa nau tuku ai ʻa e tangatá, ʻa ia kuo fakahū hono laumālié ki he sino kuo nau ngaohí.

9 Pea naʻe pule ʻe he ngaahi ʻOtuá ke tupu mei he kelekelé ʻa e ʻakau kotoa pē ʻa ia ʻoku matamatalelei ke mamata ki ai pea lelei ki he kaí; mo e [a]ʻakau foki ʻo e moʻuí, ʻi he lotolotonga ʻo e ngoué, pea mo e ʻakau ʻo e ʻilo ʻo e leleí mo e koví.

10 Naʻe ai ha vaitafe naʻe tafe atu mei ʻĪteni, ke fakaviviku ʻa e ngoué, pea naʻe mavahevahe atu ia mei ai ki he mangaʻi vai ʻe fā.

11 Pea naʻe ʻave ʻe he ngaahi ʻOtuá ʻa e tangatá ʻo tuku ia ʻi he Ngoue ko ʻĪtení, ke ngoueʻi ia mo tauhi ia.

12 Pea naʻe fekau ʻe he ngaahi ʻOtuá ki he tangatá, ʻo pehē: ʻOku ngofua ke ke kai tauʻatāina mei he ʻakau kotoa pē ʻo e ngoué,

13 Ka ko e ʻakau ʻo e ʻilo ʻo e leleí mo e koví, ʻe ʻikai te ke kai mei ai; he ko e taimi te ke kai ai mei aí, kuo pau ke ke mate. Ko ʻeni ko au, ʻĒpalahame, naʻá ku vakai, naʻe fakatatau ia ki he lau [a]taimi ʻa e ʻEikí, ʻa ia ʻoku fakatatau ki he taimi ʻo [b]Kolapá; he naʻe teʻeki ai ke tuʻutuʻuni ʻe he ngaahi ʻOtuá kia ʻĀtama ʻa ʻene lau taimí.

14 Pea naʻe folofola ʻa e ngaahi ʻOtuá: Tau ngaohi ha tokoni moʻó e tangatá, he ʻoku ʻikai lelei ke toko taha pē ʻa e tangatá, ko ia te tau ngaohi ha tokoni moʻona.

15 Pea naʻe pule ʻe he ngaahi ʻOtuá ke hoko ha mohe maʻu kia [a]ʻĀtama; peá ne mohe, pea nau toʻo ha taha ʻo hono ngaahi hui vakavaká, ʻo toe tāpuniʻi ʻa e kakanó ke fetongi ʻa e huí;

16 Pea mei he hui vakavaka naʻe toʻo ʻe he ngaahi ʻOtuá mei he tangatá, naʻa nau ngaohi ʻa e [a]fefiné, ʻo nau ʻomi ia ki he tangatá.

17 Pea naʻe pehē ʻe ʻĀtama: Ko e hui ʻeni ʻo hoku ngaahi huí, pea ko e kakano ʻo hoku kakanó; ko ʻeni ʻe ui ia ko e Fefiné, koeʻuhí he naʻe toʻo ia mei he tangatá;

18 Ko ia ʻe tuku ai ʻe he tangatá ʻa ʻene tamaí mo ʻene faʻeé, pea [a]pīkitai ia ki hono uaifí, pea te na kakano pē [b]taha.

19 Pea naʻá na fakatou tēlefua, ʻa e tangatá mo e hono uaifí, pea naʻe ʻikai te na mā ai.

20 Pea naʻe ngaohi ʻe he ngaahi ʻOtuá mei he kelekelé ʻa e fanga manu kotoa pē ʻo e fonuá, pea mo e manupuna kotoa pē ʻo e ʻataá, pea ʻomi ʻa kinautolu kia ʻĀtama ke vakai pe ko e hā te ne ui ʻaki ʻa kinautolú; pea ʻilonga ʻa e hingoa naʻe ui ʻaki ʻe ʻĀtama ʻa e meʻa moʻui kotoa pē, ʻe hoko ia ko hono hingoa ʻoʻoná.

21 Pea naʻe fakahingoa ʻe ʻĀtama ʻa e fanga pulu kotoa pē ʻi hono faʻahingá, mo e fanga manupuna ʻo e ʻataá, mo e manu kotoa pē ʻo e fonuá; pea kia ʻĀtama, naʻe maʻu ha tokoni kiate ia.

- ◀2a
FFL ʻAho Sāpaté.

- ◀3a
ʻEke. 20:8–11; Mōsaia 13:16–19.

- ◀b
T&F 77:12.

- ◀5a
FFL Fakatupu Fakalaumālié.

- ◀7a
ʻĒpa. 4:26–31.

- ◀b
Mōsese 4:25; 6:59.

- ◀c
Sēnesi 2:7; T&F 93:33. FFL Laumālié; Moʻui ʻi he Maama Fakalaumālié.

- ◀d
FFL Moʻoniʻi Laumālié.

- ◀8a
FFL ʻĪteni.

- ◀9a
FFL ʻAkau ʻo e Moʻuí.

- ◀13a
2 Pita 3:8.

- ◀b
ʻĒpa. 3:2–4. FFL Kolapa.

- ◀15a
FFL ʻĀtama.

- ◀16a
FFL ʻIvi.

- ◀18a
T&F 42:22; 49:15–16.

- ◀b
FFL Malí.

KO HA TATAU MOʻONI ʻO E TĀ FAKATĀTĀ MEI HE TOHI ʻA ʻĒPALAHAMÉ

FIKA 1

KO E FAKAMATALA

Fakatātā 1. Ko e ʻĀngelo ʻa e ʻEikí.

Fakatātā 2. Ko ʻĒpalahame kuo haʻi ki ha funga ʻesi-feilaulau.

Fakatātā 3. Ko e taulaʻeiki tauhi-tamapua ʻa ʻElikená ʻokú ne feinga ke ʻo hake ʻa ʻĒpalahame ko ha feilaulau.

Fakatātā 4. Ko e ʻesi-feilaulau ke fai feilaulau ai ʻa e kau taulaʻeiki tauhi-tamapuá, ʻoku tuʻu ʻi he ʻao ʻo e ngaahi ʻotua ʻo ʻElikená, Līpiná, Mamakelá, Kolasí, mo Feló.

Fakatātā 5. Ko e ʻotua tamapua ʻo ʻElikená.

Fakatātā 6. Ko e ʻotua tamapua ʻo Līpiná.

Fakatātā 7. Ko e ʻotua tamapua ʻo Mamakelá.

Fakatātā 8. Ko e ʻotua tamapua ʻo Kolasí.

Fakatātā 9. Ko e ʻotua tamapua ʻo Feló.

Fakatātā 10. Ko ʻĒpalahame ʻi ʻIsipite.

Fakatātā 11. Ko e meʻa kuo tā ke ne fakafofongaʻi ʻa e ngaahi pou ʻo e langí, ʻo hangē ko e meʻa naʻe mahino ki he kau ʻIsipité.

Fakatātā 12. Ko e Laukiiangi, ʻa ia ko hono ʻuhingá ko e vaha ʻatā lahi, pe ko e ʻatā ki ʻolunga ʻi hotau ʻulú; ka ʻi he tā fakatātā ko ʻení, ʻi heʻene fekauʻaki mo e tefito ko ení, naʻe tā ia ʻe he kau ʻIsipité ke fakatātaaʻi ʻa Saumau, ke māʻolunga, pe ko e ngaahi langí, ʻo ʻuhinga tatau mo e foʻi lea faka-Hepelū ko e Siaumāimi.

KO HA TATAU MOʻONI ʻO E TĀ FAKATĀTĀ MEI HE TOHI ʻA ʻĒPALAHAMÉ

FIKA 2

KO E FAKAMATALA

Fakatātā 1. Ko Kolapa, ʻa ia ko hono ʻuhingá ko e ʻuluaki meʻa naʻe fakatupú, pea ofi taha ki he maama fakasilesitialé, pe ko e ʻafioʻanga ʻo e ʻOtuá. ʻOku ʻuluaki ʻi he pulé, ka ʻoku fakamuimui taha ʻi he anga ʻo e lau taimí. Ko e lau taimi ʻo fakatatau ki he lau taimi fakasilesitialé, ʻa ia ko e lau taimi fakasilesitiale ko iá, ʻoku tatau ʻa e ʻaho ʻe taha ki he hanga ʻe taha. ʻOku tatau ʻa e ʻaho ʻe taha ʻi Kolapá mo e taʻu ʻe taha afe ʻo fakatatau ki he anga ʻo e lau taimi ʻo e māmaní, ʻa ia ʻoku ui ʻe he kau ʻIsipité ko Siā-ho-ē.

Fakatātā 2. ʻOku tuʻu ʻo hoko ki Kolapa, naʻe ui ia ʻe he kau ʻIsipité ko ʻOlipilisi, ʻa ia ko e maama lahi pule hono hokó ofi ki he maama fakasilesitialé pe ko e potu ʻa ia ʻoku ʻafio ai ʻa e ʻOtuá; ʻoku maʻu foki ʻa e kī ʻo e mālohi ʻo kau ki he ngaahi maama kehé; ʻo hangē ko ia naʻe fakahā mei he ʻOtuá kia ʻĒpalahamé, lolotonga ʻene fai ha feilaulau ʻi ha ʻesi feilaulau, ʻa ia kuó ne fokotuʻu ki he ʻEikí.

Fakatātā 3. Kuo tā ke fakafofongaʻi ʻa e ʻOtuá ʻoku ʻafio ʻi hono taloní, kuo kofu ʻaki ʻa e mālohi mo e mafai; mo ha kalauni ʻo e maama taʻengata ʻi hono ʻulú; ʻoku fakafofongaʻi foki ʻa e ngaahi Lea Fakaʻilonga lalahi ʻo e Lakanga Fakataulaʻeiki Toputapú, ʻo hangē ko ia naʻe fakahā kia ʻĀtama ʻi he Ngoue ko ʻĪtení, kae ʻumaʻā foki kia Seti, Noa, Melekisēteki, ʻĒpalahame, pea mo kinautolu kotoa pē ʻa ia naʻe fakahā ki ai ʻa e Lakanga Fakataulaʻeikí.

Fakatātā 4. ʻOku fai tatau mo e foʻi lea faka-Hepelū ko e Laukiiangi, ʻa ia ko hono ʻuhingá ko e fuʻu ʻatā lahi, pe ko e feituʻu ʻatā ʻo e ngaahi langí; ko ha mataʻi fika foki, ʻi he lea faka-ʻIsipité ʻa ia ko hono ʻuhingá ko e taha afe; ʻoku fakatatau ki he lau taimi ʻo Olipilisí, ʻa ia ʻoku faitatau mo Kolapa ʻi heʻene ʻalu takaí pea mo hono lau taimí.

Fakatātā 5. ʻOku ui ia ʻi he lea faka-ʻIsipité ko ʻEnisi-ko-ʻoni-tosi; ko e taha ʻeni ʻo e ngaahi maama pulé foki, pea ʻoku lau ʻe he kau ʻIsipité ko e Laʻaá ia, pea ʻoku maʻu ʻe ia ʻa hono māmá mei Kolapa ʻo fou ʻi he Kae-i-vanalasi, ʻa ia ko e Lea Fakaʻilonga lahí, pe ʻi hono fakalea ʻe tahá, ko e mālohi pule, ʻa ia ʻokú ne puleʻi ʻa e ngaahi maama pe ko e ngaahi fetuʻu kuo fokotuʻu pau ʻe hongofulu mā nima kehe, ʻo hangē foki ko Folōisí pe ko e Māhiná, ko e Māmaní pea mo e Laʻaá ʻi heʻenau ngaahi ʻalu takai fakataʻú. ʻOku maʻu ʻe he maama ko ʻeni ʻa hono mālohí ʻo fou atu ʻi he Kili-folisi-ʻisi-ʻesí, pe ko e Ha-kō-kau-viimí, ʻa ia ko e ngaahi fetuʻu ʻoku fakafofongaʻi ʻe he fika ko e 22 mo e 23, ʻoku maʻu ʻa e maama mei he ngaahi ʻalu takai ʻa Kolapá.

Fakatātā 6. ʻOku fakafofongaʻi ʻa e māmani ko ʻení ʻi hono ngaahi potu ʻe faá.

Fakatātā 7. ʻOku fakafofongaʻi ʻa e ʻOtuá ʻoku ʻafio ʻi hono taloní, ʻo ne fakahā ʻi he ngaahi langí ʻa e ngaahi foʻi Lea Fakaʻilonga lalahi ʻo e Lakanga Fakataulaʻeikí; ʻo hangē foki, ko e fakaʻilonga ʻo e Laumālie Māʻoniʻoní kia ʻĒpalahame, ʻi he tatau ʻo ha lupé.

Fakatātā 8. ʻOku tuʻu ʻi ai ʻa e ngaahi lea ʻa ia ʻoku ʻikai lava ʻo fakahā ki he māmaní; ka ʻe maʻu ia ʻi he Temipale Toputapu ʻo e ʻOtuá.

Fakatātā 9. ʻOku ʻikai totonu ke fakahā ia ʻi he lolotongá ni.

Fakatātā 10. Mo ia foki.

Fakatātā 11. Mo ia foki. Kapau ʻe lava ʻe he māmaní ʻo ʻiloʻi ʻa e ngaahi fika ko ʻení, tuku ke pehē. ʻĒmeni.

Ko e ngaahi fakatātā fika 12, 13, 14, 15, 16, 17, 18, 19, 20, mo e 21, ʻe toki fakahā mai ia ʻi he taimi ʻoku finangalo ki ai ʻa e ʻEikí.

ʻOku fakahā ʻa e liliu ʻoku hā atu ʻi ʻolunga ní ʻo fakatatau ia ki hono lahi ʻo e ngaahi meʻa ʻoku mau maʻu ha mafai ke fakahā atu ʻi he lolotonga ní.

KO E TATAU MOʻONI ʻO E TĀ FAKATĀTĀ MEI HE TOHI ʻA ʻĒPALAHAMÉ

FIKA 3

KO E FAKAMATALA

Fakatātā 1. Ko ʻĒpalahame ʻoku nofo ʻi he taloni fakatuʻi ʻo Feló, ʻi he fakaʻapaʻapa kiate ia ʻa e tuʻí, mo ha kalauni ʻi hono ʻulú, ʻa ia ko e fakafofongaʻi ʻo e Lakanga Fakataulaʻeikí, ʻa ia ko e fakaʻilonga fakatātā ʻo e Toko Toluʻi Palesiteni Lahi ʻi he Langí; pea mo e tokotoko fakatuʻi ʻo e fakamaau totonú mo e fakamāú ʻi hono nimá.

Fakatātā 2. Ko e Tuʻi ko Feló, ʻa ia kuo tohi hono huafá ʻi he ngaahi mataʻi tohi ʻi ʻolunga ʻi hono fofongá.

Fakatātā 3. ʻOku ʻuhinga kia ʻĒpalahame ʻi ʻIsipite ʻo hangē ko ia ʻoku fakamatala ki ai ʻi he Fakatātā 10 ʻo e Fakatātā Fika 1.

Fakatātā 4. Ko e Pilinisi ʻo Felo, ko e Tuʻi ʻo ʻIsipité, ʻo hangē ko ia kuo tohi ki ʻolunga ʻi he nimá.

Fakatātā 5. Ko Sūlemi, ko e taha ʻo e kau tauhi tēpile tuʻu-ki-muʻa ʻa e tuʻí, ʻo hangē ko ia ʻoku fakahā ʻe he ngaahi mataʻi tohi ki ʻolunga ʻi hono nimá.

Fakatātā 6. Ko ʻOlimilā, ko ha tangata pōpula ʻa e pilinisí.

ʻOku fakamatala ʻe ʻĒpalahame ʻa e ngaahi tefitoʻi moʻoni ʻo e ako ki he ngaahi fetuʻú ʻi he lotoʻā ʻo e tuʻí.

SIOSEFA SĀMITA—MĀTIU

Ko ha konga naʻe toʻo mei hono liliu ʻo e Tohi Tapú ʻo hangē ko ia naʻe fakahā kia Siosefa Sāmita ko e Palōfitá ʻi he 1831: Mātiu 23:39 mo e vahe 24.

VAHE 1

ʻOku tomuʻa fakahā ʻe Sīsū ʻa e fakaʻauha ʻoku ʻamanaki ke hoko mai ki Selūsalemá—ʻOkú ne toe folofola foki ʻo kau ki he hāʻele ʻanga ua mai ʻa e Foha ʻo e Tangatá, pea mo hono fakaʻauha ʻo e kau fai angahalá.

1 He ʻoku ou tala atu kiate kimoutolu, ngata mei heni ʻe ʻikai te mou toe mamata kiate au ʻo ʻiloʻi ko au ia ʻa ia naʻe tohi ʻe he kau palōfitá ʻo kau ki aí, kae ʻoua ke mou pehē: ʻOku monūʻia ia ʻoku [a]haʻu ʻi he huafa ʻo e ʻEikí, ʻi he ngaahi ʻao ʻo e langí, pea mo e kau ʻāngelo māʻoniʻoni kotoa pē fakataha mo ia. Pea toki mahino ki heʻene kau ākongá te ne toe hāʻele mai ki he māmaní, ʻi he hili hono fakanāunauʻiaʻi mo hilifaki ʻa e kalauni kiate ia ʻi he toʻukupu toʻomataʻu ʻo e [b]ʻOtuá.

2 Pea naʻe hāʻele atu ʻa Sīsū, ʻo ʻalu mei he temipalé; pea haʻu ʻene kau ākongá kiate ia, ke fanongo kiate ia, ʻo nau pehē: ʻEiki, fakahā kiate kimautolu ʻo kau ki he ngaahi fale ʻo e temipalé, ʻo hangē ko hoʻo folofolá—ʻE holoki hifo ia, ʻo tuku ia ke lala kiate kimoutolu.

3 Pea pehē ange ʻe Sīsū kiate kinautolu: ʻIkai ʻoku mou mamata ki he ngaahi meʻá ni kotoa pē, pea ʻoku ʻikai mahino ia kiate kimoutolu? Ko e moʻoni ʻoku ou pehē kiate kimoutolu, ʻe ʻikai ke toe ʻi heni, ʻi he temipale ko ʻení, ha maka kuo fokotuʻu ki ha [a]maka ʻa ia ʻe taʻelaku ki lalo.

4 Pea naʻe hāʻele atu ʻa Sīsū meiate kinautolu, ʻo ne hāʻele ʻo ʻafio ʻi he [a]Moʻunga ʻo e ʻŌlivé. Pea ʻi heʻene ʻafio ʻi he Moʻunga ʻo e ʻŌlivé, naʻe haʻu fakafufū ʻa e kau ākongá kiate ia, ʻo nau pehē: Fakahā kiate kimautolu pē ʻe hoko ʻa fē ʻa e ngaahi meʻá ni ʻa ia kuó ke folofola ʻaki ʻo kau ki hono fakaʻauha ʻo e fale temipalé, pea mo e kau Siú; pea ko e hā ʻa e [b]fakaʻilonga ʻo hoʻo [c]hāʻele maí, pea mo e [d]ngataʻanga ʻo e māmaní, pe ko e fakaʻauha ʻo e kau [e]fai angahalá, ʻa ia ko e ngataʻanga ʻo e māmaní?

5 Pea naʻe tali ʻe Sīsū, ʻo folofola ange kiate kinautolu: Vakai telia naʻa kākaaʻi ʻa kimoutolu ʻe ha tangata;

6 Koeʻuhí ʻe haʻu ʻa e tokolahi ʻi hoku hingoá, ʻo pehē—Ko au ko e Kalaisí—ʻo nau kākaaʻi ʻa e tokolahi;

7 Pea te nau tukuange ʻa kimoutolu ke [a]fakamamahiʻi, pea te nau tāmateʻi ʻa kimoutolu, pea ʻe [b]fehiʻanekinaʻi ʻa kimoutolu ʻi he ngaahi puleʻanga kotoa pē, koeʻuhi ko hoku hingoá;

8 Pea ʻe toki tūkia ʻa e tokolahi, ʻo felavakiʻiʻaki ʻiate kinautolu, mo nau fefehiʻaʻaki;

9 Pea ʻe tokolahi ʻa e kau palōfita loi ʻe tuʻu hake, ʻo nau kākaaʻi ʻa e tokolahi;

10 Pea ko e meʻa ʻi he hulu fau ʻo e fai angahalá, ʻe [a]momoko ai ʻa e ʻofa ʻa e tokolahi;

11 Ka ko ia ia ʻe tuʻu maʻu ʻo ʻikai vaivaí, ʻe fakamoʻui ia.

12 Ko ia, ʻo ka mou ka mamata ki he meʻa [a]fakalielia ʻo e fakaʻauhá, ʻa ia naʻe lea ki ai ʻa e palōfita ko [b]Tanielá, ʻo kau ki he fakaʻauha ʻo [c]Selūsalemá, ke mou tuʻu leva ʻi he potu [d]toputapú; ko ia ia ʻokú ne laú tuku ke mahino kiate ia.

13 Pea ke toki feholaki ʻa kinautolu ʻoku nofo ʻi Siuteá ki he ngaahi [a]moʻungá;

14 Ko ia ia ʻoku ʻi he tuʻa falé ke hola ia, ʻo ʻikai toe foki mai ke toʻo ha meʻa ʻe taha mei hono falé;

15 Pea ko ia foki ʻoku ʻi he ngoué, ke ʻoua naʻa foki mai ia ke toʻo hono ngaahi kofú;

16 Pea ʻe malaʻia ʻa kinautolu ʻoku [a]feitamá, mo kinautolu ʻoku toutamá ʻi he ngaahi ʻaho ko iá;

17 Ko ia, ke mou lotu ki he ʻEikí ke ʻoua naʻa hoko hoʻomou feholakí ʻi he faʻahitaʻu momokó pe ʻi he ʻaho Sāpaté;

18 Koeʻuhí, ʻi he ngaahi ʻaho ko iá, ʻe toki hoko ʻa e fuʻu mamahi lahi ʻi he kau [a]Siú pea ʻi he kakai ʻo [b]Selūsalemá, ʻo hangē ko ia kuo teʻeki ai ke ʻomai ʻe he ʻOtuá ki ʻIsileli, talu mei he kamataʻanga ʻo honau puleʻangá ʻo aʻu mai ki he taimi ko ʻení; ʻikai, pe ʻe fekau mai ki ʻIsileli ʻi ha taimi.

19 Ko e ngaahi meʻa kotoa pē kuo hoko kiate kinautolú ko e kamataʻanga pē ia ʻo e ngaahi mamahi ʻa ia ʻe hoko mai kiate kinautolú.

20 Pea ka ʻikai ke fakanounouʻi ʻa e ngaahi ʻaho ko iá, ʻe ʻikai ha kakano ʻiate kinautolu ʻe fakamoʻui; ka koeʻuhi ko e lelei ʻa e kakai filí, pea fakatatau ki he fuakavá, ʻe fakanounouʻi ʻa e ngaahi ʻaho ko iá.

21 Vakai, ko e ngaahi meʻa ʻeni kuó u leaʻaki kiate kimoutolu ʻo kau ki he kau Siú; pea ko e tahá, ka hili ʻa e mamahi ʻo e ngaahi ʻaho ko iá ʻa ia ʻe hoko mai ki Selūsalemá, kapau ʻe pehē atu ʻe ha tangata kiate kimoutolu, Vakai, ʻoku ʻi heni ʻa Kalaisi, pe ʻi hena, ʻoua te mou tui ki ai;

22 Koeʻuhí ʻi he ngaahi ʻaho ko iá ʻe tuʻu hake foki ʻa e kau Kalaisi loi, mo e kau palōfita loi, pea te nau fakahā ʻa e ngaahi fakaʻilonga lalahi mo e ngaahi meʻa fakaofo, pea ko ia, kapau ʻe lava, te nau kākaaʻi ʻa e kakai filí, ʻio, ʻa ia ko e kakai kuo fili ʻo fakatatau ki he fuakavá.

23 Vakai, ʻoku ou lea ʻaki ʻa e ngaahi meʻá ni kiate kimoutolu koeʻuhí ko e lelei ʻa e [a]kakai filí; pea te mou fanongo foki ki he ngaahi [b]tau, mo e ngaahi ongoongo ʻo e ngaahi tau; vakai ke ʻoua naʻa mou puputuʻu, he ko e ngaahi meʻa kotoa pē kuó u tala kiate kimoutolú kuo pau ke hoko ia; ka ʻoku teʻeki ai hokosia ʻa e ngataʻangá.

24 Vakai, kuó u tomuʻa fakahā ia kiate kimoutolu;

25 Ko ia, kapau te nau pehē atu kiate kimoutolu: Vakai, ʻoku ʻi he toafá ia; ʻoua te mou ʻalu ki ai: Vakai, ʻoku ʻi he ngaahi loki liló ia; ʻoua ʻe tui ki ai;

26 He hangē ko e ulo atu ʻa e maama ʻo e pongipongí mei he [a]hahaké, ʻo ulo atu ʻo aʻu ki he hihifó, ʻo ʻufiʻufi ʻa e fonuá kotoa, ʻe pehē pē foki mo e hāʻele mai ʻa e Foha ʻo e Tangatá.

27 Pea ko ʻeni, ʻoku ou fakahā kiate kimoutolu ha lea fakatātā. Vakai, ko e potu ko ia ʻoku ʻi ai ʻa e ʻangaʻangá, ʻe kātoa ki ai ʻa e fanga ʻīkalé foki; ʻe pehē foki ʻa hono [a]tānaki fakataha mai ʻo hoku kakai filí mei he ngaahi vahe ʻe fā ʻo e māmaní.

28 Pea te nau fanongo ki he ngaahi tau mo e ngaahi ongoongo ʻo e ngaahi tau.

29 Vakai ʻoku ou lea koeʻuhí ko e lelei ʻa hoku kakai filí; he ʻe tuʻu hake ʻa e fonua ki he fonua, mo e puleʻanga ki he puleʻanga; ʻe ʻi ai ʻa e ngaahi [a]honge, mo e ngaahi mahaki fakaʻauha, mo e ngaahi mofuike ʻi he ngaahi potu kehekehe.

30 Pea ko e tahá, ko e meʻa ʻi he fuʻu hulu ʻa e fai angahalá, ʻe fakaʻau ʻo momoko ʻa e ʻofa ʻa e tokolahi; ka ko ia ia ʻe ʻikai ke vaivaí, ʻe fakamoʻui ia.

31 Pea ko e Ongoongoleleí ni ʻo e Puleʻangá ʻe malanga ʻaki ia ʻi he [a]māmaní kotoa pē, ko ha fakamoʻoni ki he ngaahi puleʻangá kotoa pē, pea ʻe toki hoko mai ʻa e ngataʻangá, pe ko e fakaʻauha ʻo e kau fai angahalá;

32 Pea ko e tahá ko e meʻa fakalielia ʻo e fakaʻauha ko ia naʻe lau ki ai ʻa Taniela ko e palōfitá, ʻe fakahoko ia.

33 Pea ka hili leva ʻa e mamahi ʻo e ngaahi ʻaho ko iá, ʻe fakapoʻuli ʻa e [a]laʻaá, pea ʻe ʻikai tuku mai ʻe he māhiná ʻa hono māmá, pea ʻe ngangana ʻa e ngaahi fetuʻú mei he langí, pea ʻe ngalulululu ʻa e ngaahi mālohi ʻo e langí.

34 Ko e moʻoni, ʻoku ou tala kiate kimoutolu, ko e toʻu tangata ko ʻeni, ʻa ia ʻe fakahā atu ai ʻa e ngaahi meʻa ko ʻení, ʻe ʻikai mole atu ia kae ʻoua ke fakahoko ʻa e ngaahi meʻa kotoa pē ʻa ia kuó u tala kiate kimoutolú.

35 Neongo ʻe hoko ʻa e ngaahi ʻaho, ʻa ia ʻe mole atu ai ʻa e langí mo e māmaní; ka ʻe ʻikai mole atu ʻa ʻeku ngaahi [a]leá, ka ʻe fakahoko kotoa pē.

36 Pea, hangē ko ʻeku lea ki muʻá, ka hili ʻa e [a]mamahi ʻo e ngaahi ʻaho ko iá, pea ngalulululu ʻa e ngaahi mālohi ʻo e langí, ʻe toki hā mai ʻa e fakaʻilonga ʻo e Foha ʻo e Tangatá ʻi he langí, pea ʻe tangi leva ʻa e ngaahi faʻahinga kotoa pē ʻo e māmaní; pea te nau mamata ki he Foha ʻo e Tangatá ʻoku [b]hāʻele mai ʻi he ngaahi ʻao ʻo e langí, mo e mālohi mo e nāunau lahi;

37 Pea ko ia ia te ne meʻa mahuʻinga ʻaki ʻa ʻeku [a]leá, ʻe ʻikai ke kākaaʻi ia, he ʻe hāʻele mai ʻa e Foha ʻo e Tangatá, pea te ne fekauʻi mai ʻene kau [b]ʻāngelo ke muʻomuʻa ʻiate ia mo e fuʻu leʻo-lahi ʻo e talupite, pea te nau [c]tānaki fakataha ʻa e toenga ʻo hono kakai filí mei he matangi ʻe faá, mei he ngataʻanga ʻe taha ʻo e langí ki he ngataʻanga ʻe tahá.

38 Ko ʻeni ke mou ʻiloʻi ha fakatātā ʻo e ʻakau ko e [a]fikí—ʻO ka kei litolito hono ngaahi vaʻá, pea kamata ke tupu ʻa hono laú, te mou ʻilo ʻoku ofi mai ʻa e faʻahitaʻu māfaná;

39 ʻE pehē foki, ʻo ka mamata ʻa hoku kakai filí, ki he ngaahi meʻa kotoa ko ʻení, te nau ʻiloʻi ʻokú ne ofi mai, ʻio, ʻi he ngaahi matapaá;

40 Ka ko e ʻaho mo e houa ko iá, ʻoku ʻikai [a]ʻilo ki ai ha taha; ʻoku ʻikai, ʻoku ʻikai ʻilo ʻa e kau ʻāngelo ʻa e ʻOtuá ʻi he langí, ka ko ʻeku Tamaí pē.

41 Kae hangē ko ia ʻi he ngaahi ʻaho ʻo [a]Noá, ʻe pehē pē foki ʻi he hāʻele mai ʻa e Foha ʻo e Tangatá;

42 He ʻe hoko kiate kinautolu, ʻo hangē ko e ngaahi ʻaho ki muʻa ʻi he [a]lōmakí; he naʻa nau kai mo inu mo mali mo foaki ke mali, ʻo aʻu ki he ʻaho naʻe hū ai ʻa Noa ki he ʻaʻaké;

43 Pea naʻe ʻikai te nau ʻilo ʻo aʻu ki he hoko mai ʻa e lōmakí, ʻo ʻave ʻa kinautolu kotoa pē; ʻe pehē pē foki ʻa e hāʻele mai ʻa e Foha ʻo e Tangatá.

44 ʻE toki fakahoko ai ʻa ia kuo tohi ʻo pehē, ko e ngaahi ʻaho [a]fakaʻosí ʻe ʻi he ngoué ʻa e toko ua, ʻe ʻave ʻa e toko taha, kae [b]tuku ʻa e toko taha;

45 ʻE ai ʻa e toko ua ʻoku ngāue ʻi he meʻa momosí, ʻe ʻave ʻa e toko taha, kae tuku ʻa e toko taha;

46 Pea ko e meʻa ʻoku ou lea ʻaki ki he toko tahá, ʻoku ou lea ʻaki ia ki he kakai kotoa pē; ko ia, mou [a]leʻo, he ʻoku ʻikai te mou ʻilo ʻa e houa ʻe hāʻele mai ai ʻa homou ʻEikí.

47 Kae ʻilo ʻeni, ka ne ʻilo ʻe he pule ʻo e falé ʻa e lakanga leʻo ko ia ʻe haʻu ai ʻa e kaihaʻá, pehē naʻá ne leʻo, pea ʻikai tuku ke haea ʻa hono falé, ka kuó ne ʻosi teuteu.

48 Ko ia ke mou tali teu foki mo kimoutolu, koeʻuhí ʻe hāʻele mai ʻa e Foha ʻo e Tangatá ʻi ha houa ʻoku ʻikai te mou ʻamanaki ki ai.

49 Pea ko hai leva, ha tamaioʻeiki [a]faivelenga mo anga-fakapotopoto, ʻa ia kuo fakanofo ʻe hono ʻeikí ke pule ki hono falé, ke foaki kiate kinautolu ʻa e meʻakai ʻi he faʻahitaʻu totonú?

50 ʻOku monūʻia ʻa e tamaioʻeiki ʻa ia ʻe haʻu ʻa hono ʻeikí, ʻo ʻilo ia ʻokú ne fai peheé; pea ko e moʻoni ʻoku ou pehē kiate kimoutolu, te ne fakanofo ia ke pule ki heʻene ngaahi meʻa kotoa pē.

51 Ka ʻo kapau ʻe pehē ʻe he tamaioʻeiki angakovi ko iá ʻi hono lotó: ʻoku [a]fakatatali ʻe hoku ʻeikí ʻa ʻene haʻú,

52 Peá ne kamata ke teʻia hono kaungā-tamaioʻeikí, pea kai mo inu fakataha mo e kau konaá,

53 ʻE haʻu ʻa e ʻeiki ʻo e tamaioʻeiki ko iá ʻi ha ʻaho ʻoku ʻikai te ne ʻamanaki ai kiate ia, pea ʻi ha houa ʻoku ʻikai te ne ʻilo,

54 Pea te ne tuʻusi hifo ia, pea tuʻutuʻuni kiate ia hono ʻinasi fakataha mo e kau mālualoí; ʻe ʻi ai ʻa e tangi mo e [a]fengaiʻitaki ʻo e nifo.

55 Pea ʻe hoko pehē ʻa e [a]ngataʻanga ʻo e kau fai angahalá, ʻo fakatatau ki he kikite ʻa Mōsese ʻo pehē: ʻE motuhi atu ʻa kinautolu mei he lotolotonga ʻo e kakaí; ka ʻe teʻeki ai ke hokosia ʻa e ngataʻanga ʻo e māmaní, ka ʻe faifai pea hoko ia.

- ◀1a
Mātiu 26:64; Ngāue 1:11.

- ◀b
FFL ʻOtuá.

- ◀3a
Luke 19:44.

- ◀4a
FFL ʻŌlivé, Moʻunga ʻo e.

- ◀b
Luke 21:7–36; T&F 45:16–75. FFL Fakaʻilonga ʻo e Ngaahi Kuongá, Ngaahi; ʻAho Fakaʻosí, Ngaahi.

- ◀c
FFL Hāʻele ʻAnga Ua Mai ʻa Sīsū Kalaisí.

- ◀d
FFL Māmaní—Ko e Ngataʻanga ʻo e māmaní.

- ◀e
Malakai 4:1; T&F 133:64–74. FFL Fai Angahalá.

- ◀7a
1 Pita 4:12–14.

- ◀b
FFL Fakatangá, Fakatangaʻí.

- ◀10a
T&F 45:27.

- ◀12a
Taniela 12:11.

- ◀b
FFL Taniela.

- ◀c
FFL Selūsalema.

- ◀d
T&F 101:22–25.

- ◀13a
T&F 133:13.

- ◀16a
Luke 23:29–30.

- ◀18a
FFL Siú, Kau.

- ◀b
Sāk. 12; 14:1–5.

- ◀23a
FFL Kakai Filí.

- ◀b
T&F 45:26.

- ◀26a
ʻIsikeli 43:2.

- ◀27a
FFL ʻIsileli—Ko hono tānaki ʻo ʻIsilelí.

- ◀29a
T&F 43:24–25.

- ◀31a
Mātiu 28:19–20.

- ◀33a
Sioeli 2:10; T&F 29:14.

- ◀35a
T&F 1:38.

- ◀36a
SS—M 1:18.

- ◀b
FFL Hāʻele ʻAnga Ua Mai ʻa Sīsū Kalaisí.

- ◀37a
FFL Folofolá.

- ◀b
T&F 29:11–15.

- ◀c
FFL ʻIsileli—Ko hono tānaki ʻo ʻIsilelí.

- ◀38a
T&F 35:16.

- ◀40a
T&F 39:20–21; 49:7.

- ◀41a
Sēnesi 6:5.

- ◀42a
FFL Lōmaki ʻi he Taimi ʻo Noá.

- ◀44a
FFL ʻAho Fakaʻosí, Ngaahi.

- ◀b
Sāk. 13:8.

- ◀46a
FFL Leʻó, Leʻohí.

- ◀49a
FFL Falalá.

- ◀51a
T&F 45:26.

- ◀54a
Mātiu 8:12.

- ◀55a
2 Nīfai 30:10; T&F 1:9–10; 29:17. FFL Māmaní—Ko e Ngataʻanga ʻo e māmaní.

SIOSEFA SĀMITA—HISITŌLIA

KO E NGAAHI MEʻA KUO TOʻOTOʻO MAI MEI HE HISITŌLIA ʻO SIOSEFA SĀMITA, KO E PALŌFITÁ

History of the Church, Voliume 1, Vahe 1 ki he 5

VAHE 1

ʻOku fakamatala ʻa Siosefa Sāmita ki hono tupuʻangá, ko hono fāmilí, mo e ngaahi feituʻu naʻa nau muʻaki nofo aí—ʻOku tupu hake ha vālau tuʻu ʻo kau ki he lotú ʻi he fakahihifo ʻo Niu ʻIoké—ʻOku fakapapau hono lotó ke ne kumi ki he ʻilo ko ia naʻe fakahinohinoʻi mai ʻe Sēmisí—ʻOku hā mai ʻa e Tamaí mo e ʻAló, pea ui ʻa Siosefa ki heʻene ngāue fakapalōfitá. (Veesi 1–20.)

1 Ko e meʻa ʻi he ngaahi ongoongo kehekehe kuo fai holo ʻe he niʻihi ʻoku kākā mo fie fai kovi, ʻo kau ki he [a]tupu hake mo e laka ki muʻa ʻa e [b]Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní, ʻa ia kuo faʻu hono kotoa ʻe kinautolu kuo fai iá koeʻuhí ke maumauʻi ʻa e anga ʻo ʻene tuʻu ko e Siasí pea mo ʻene tupu ʻi he māmaní—Ko ia kuo tupu ai hoku loto ke faʻu ʻa e hisitōliá ni, ke fakatonutonu ʻa e fakakaukau ʻa e kakaí, pea foaki ʻa e moʻoní ki he faʻahinga kotoa pē ʻoku nau fekumi ki he moʻoní, ʻo fakatatau ki he meʻa naʻe hokó, ʻa e ngaahi meʻa ʻoku kau kiate aú pea mo e Siasí fakatouʻosi, ʻo fakatatau ki he ngaahi moʻoni ko ia ʻoku ou maʻú.

2 Te u fakahā atu ʻi he hisitōliá ni ʻa e ngaahi meʻa kehekehe naʻe hoko ʻo kau ki he Siasí ni, ʻi he moʻoni mo e māʻoniʻoni, ʻo hangē ko e anga ʻo e meʻa naʻe hokó, pe ko hono anga ʻi he taimi ní [1838], ʻa ia ko e taʻu hono valu ʻeni talu mei hono [a]fokotuʻu ʻo e Siasi kuo lau ki aí.

3 Naʻe fanauʻi [a]au ʻi hono taha afe valungeau mā nima ʻo e taʻú ʻi he hili ʻa e ʻaloʻi mai ʻo hotau ʻEikí, ʻi hono uofulu mā tolu ʻo e ʻaho ʻo Tīsemá, ʻi he kolo ko Seiloní, ʻi he vahefonua ko Uinisoá, ʻi he Siteiti ko Veamonití…Naʻe ʻalu ʻa ʻeku tamaí, ko [b]Siosefa Sāmita, ko e Lahí, mei he Siteiti ko Veamonití, ʻo ne hiki ki Palemaila, ʻi he vahefonua ko ʻOnateleó (ʻoku hoko he taimí ni ko e vahefonua ko Ueiní), ʻi he Siteiti ko Niu ʻIoké, ʻi he taimi naʻá ku taʻu hongofulu aí, pe ofi ki ai. ʻI he hili ha taʻu ʻe fā nai ʻo e aʻu ʻa ʻeku tamaí ki Palemailá, naʻá ne hiki mo hono fāmilí ki Manisesitā ʻi he vahefonua pē ko ia ko ʻOnateleó—

4 Naʻe kau ʻi hono fāmilí ʻa e toko hongofulu mā taha, ʻa ia ko ʻeku tamaí, ko [a]Siosefa Sāmita; ko ʻeku [b]faʻē ko Lusi Sāmitá (ʻa ia ko hono hingoa ʻi he teʻeki ai ke ne malí, ko Meki, ko e ʻofefine ʻo Solomone Meki); ko hoku ngaahi tokouá, ko [c]ʻAlavini (ʻa ia naʻe mate ʻi he ʻaho 19 ʻo Nōvemá 1823, ʻi he 26 ʻo hono taʻu motuʻá), ko [d]Hailame, ko au, ko [e]Samuela Halisoni, ko Uiliami, ko Tani Kālosi; pea mo hoku ngaahi tuofāfiné, ko Sōfolonia, ko Katalina, mo Lusi.

5 Ko e taimi ʻe taha ʻi hono ua ʻo e taʻu hili ʻemau hiki ki Manisesitaá, naʻe fuʻu lahi ʻa e ngaue ʻa e loto ʻo e kakaí ʻi he feituʻu naʻa mau nofo aí ʻi he tefito ko e lotú. Naʻe kamata ia ʻi he kau Metotisí, ka naʻe vave ʻene mafola ʻo kau ki ai ʻa e ngaahi siasi kotoa pē ʻo e feituʻu ko ia ʻo e fonuá. Ko e moʻoni, naʻe hangē ne uesia ai ʻa e feituʻu ko ia kotoa pē ʻo e fonuá, pea naʻe ului ʻa e fuʻu kakai tokolahi ki he ngaahi faʻahi fakalotu kehekehe, ʻa ia naʻe fakatupu ai ha moveuveu mo e fakavahavahaʻa ʻi he kakaí, ʻa ia naʻe ʻikai ke siʻi, pea naʻe kalanga ʻa e niʻihi, “[a]Vakai mai ki heni!” pea kalanga ʻa e niʻihi kehe, “Vakai atu ki hena!” Naʻe tuʻuaki ʻe he niʻihi ʻa e tui faka-Metotisí, pea ko e niʻihi ʻa e tui faka-Pelesipiteliané, pea ko e niʻihi ʻa e tui faka-Papitaisó.

6 He, neongo ʻa e fuʻu ʻofa lahi naʻe fakahā ʻe he kau uluí ki he ngaahi lotu kehekehe ko iá ʻi he taimi ʻo ʻenau uluí, pea mo e faivelenga lahi ʻa ia naʻe fakahā ʻe he kau faifekau taki taha, ʻa ia naʻa nau ngāue lahi ʻi he fakatupu mo e langaʻi ʻo e fuʻu meʻa fakaofó ni ʻo e loto-māfana fakalotu, koeʻuhí ke lava ʻo fakaului ʻa e kakai kotoa pē, ʻo hangē ko ia naʻa nau loto ke ui iá, ʻo tuku ke nau kau ki he lotu ʻoku nau fie kau aí; ka ʻi he kamata ke ʻalu atu ʻa e kau uluí, ko e niʻihi ki he faʻahi ʻe taha pea ko e niʻihi ki ha faʻahi ʻe taha, naʻe hā leva ai ko e ngaahi vā lelei ko ia ʻi he kau taulaʻeikí mo e kau uluí ko e fakangalingali pē ka ʻoku ʻikai moʻoni; he naʻe hoko leva ha fuʻu moveuveu mo e vākovi—ʻo fefakakikihiʻaki ʻa e taulaʻeiki mo e taulaʻeiki, mo e tokotaha ului mo e tokotaha ului; pea ko ia, naʻe fakaʻau ʻo mole ʻaupito ʻa ʻenau feʻofoʻofaní kotoa, ʻo kapau naʻe ai ha taimi naʻe ai haʻanau feʻofoʻofani, ʻi he [a]fakafetauʻilea pea mo e feʻauhi ʻo e ngaahi fakakaukaú.

7 Ko e taimi ko iá naʻá ku ʻi hoku taʻu hongofulu mā nimá. Naʻe ului ʻa e fāmili ʻo ʻeku tamaí ki he tui faka-Pelesipiteliané, pea naʻe ului honau toko fā ki he siasi ko iá, ʻa ia, ko ʻeku faʻē ko Lusí; mo hoku ongo tokoua ko Hailamé mo Samuela Halisoní; pea mo hoku tuofefine ko Sōfoloniá.

8 ʻI he taimi ko ʻeni ʻo e fuʻu ngaue ʻa e lotó, naʻe ueʻi hake ʻeku fakakaukaú ke fifili fakamātoato pea hohaʻa lahi; ka neongo ʻa e fuʻu ongo kiate au pea faʻa fakamamahi ʻa e ngaahi ongo ʻa hoku lotó, ka naʻá ku kei fakaʻehiʻehi pē mei he ngaahi faʻahí ni kotoa pē, ka naʻá ku faʻa maʻu ʻenau ngaahi feinga lotu kehekehe ʻi he faingamālie kotoa pē ne u lavá. Naʻe faifai pea kamata ke tokanga ʻa hoku lotó ki he lotu Metotisí, peá u ongoʻi ha holi ke kau fakataha mo kinautolu; ka naʻe hulu pehē fau ʻa e moveuveú mo e fekeʻikeʻi ʻi he vahaʻa ʻo e ngaahi kautaha lotu kehekehé, naʻe faingataʻa ai ki ha tokotaha naʻe kei siʻi ʻo hangē ko aú, pea ʻikai maheni mo e faʻahinga ʻo e tangatá mo e ngaahi meʻa, ke ʻiloʻi pau pe ko hai ʻoku totonú pea ko hai ʻoku halá.

9 Naʻe fuʻu puputuʻu ʻa hoku ʻatamaí ʻi he taimi ʻe niʻihi, ko e meʻa ʻi he fuʻu hulu mo e taʻetuku ʻo e fekailaʻakí mo e moveuveú. Naʻe mātuʻaki fakafepaki ʻa e kau Pelesipiteliané ki he kau Papitaisó mo e kau Metotisí, ʻo nau ngāue ʻaki ʻa e mālohi kotoa ʻo e fealeaʻaki mo e kākā ke fakamoʻoniʻi ʻaki ʻenau ngaahi halá, pe, ke ngaohi ʻa e kakaí ke nau pehē ʻoku nau hala. ʻI he tafaʻaki ʻe tahá, ko e kau Papitaisó mo e kau Metotisí naʻa nau faivelenga tatau mo kinautolu foki ʻi he feinga ke fakamoʻoniʻi ʻenau ngaahi tokāteline ʻanautolú pea fakahalaʻi ʻa e ngaahi tui kehé kotoa pē.

10 ʻI he lolotonga ʻo e fakafetauʻilea mo e moveuveu ko ʻeni ʻo e ngaahi fakakaukaú, naʻá ku faʻa pehē ʻi hoku lotó: Ko e hā ha meʻa ʻe fai? Ko hai ʻi he ngaahi faʻahi ko ʻení kotoa pē ʻoku [a]totonú; pe, naʻa kuo nau hala kotoa pē? Kapau ʻoku moʻoni ha faʻahi ʻe taha ʻiate kinautolu, ko e fē ia, pea te u ʻiloʻi fēfē ia?

11 Lolotonga ʻeku feinga lahi ʻi he ngaahi fuʻu faingataʻa lahi ʻa ia naʻe tupu ʻi he fefakakikihiʻaki ʻa e ngaahi faʻahí ni ʻo e kau lotú, naʻá ku lau ai ʻi ha ʻaho ʻe taha ʻi he Tohi ʻa Sēmisí, ko e ʻuluaki vahé mo e veesi hono nimá, ʻa ia ʻoku pehē: Ka ai hamou taha ʻoku masiva ʻi he potó, ke kole ʻe ia ki he ʻOtuá, ʻa ia ʻokú ne foaki lahi ki he kakai kotoa pē, pea ʻoku ʻikai valokiʻi; pea ʻe foaki ia kiate ia.

12 Naʻe teʻeki ai ke hū mamafa ha potufolofola ki he loto ʻo ha tangata ʻo lahi ange ʻi he mālohi naʻe hū ʻaki ʻa e meʻá ni ki hoku lotó ʻi he taimi ko ʻení. Naʻe hangē naʻe hū ia ʻaki ʻa e fuʻu mālohi lahi ki he ongo kotoa pē ʻo hoku lotó. Naʻá ku toutou fifili ki ai, ʻo u ʻiloʻi kapau naʻe ai ha taha naʻe ʻaonga ke ne maʻu ha poto mei he ʻOtuá, ko au ia; he naʻe ʻikai te u ʻiloʻi pe ko e hā ʻa e meʻa te u faí, pea kapau ʻe ʻikai te u lava ʻo maʻu ha poto lahi ange ʻi he poto naʻá ku maʻu he taimi ko iá, ʻe ʻikai pē te u ʻilo ia ʻi ha taimi, koeʻuhí he naʻe pehē fau hono faikehekehe ʻo e [a]fakaʻuhingaʻi ʻo e ngaahi potufolofola tatau ʻe he kau faiako fakalotu ʻi he ngaahi siasi kehekehé ʻo fakaʻauha ai ʻa e falala kotoa pē ke fakapapauʻi ʻa e fehuʻí ʻi ha fekumi ʻi he [b]Tohi Tapú.

13 Naʻe faifai peá u fakakaukau kuo pau ke u nofo maʻu ʻi he fakapoʻuli mo e puputuʻu, pe ko haʻaku fai ʻo hangē ko e enginaki ʻa Sēmisí, ʻa ia, ko e kole ki he ʻOtuá. Naʻe faifai peá u fakapapau hoku lotó ke “[a]fehuʻi ki he ʻOtuá,” ko ʻeku fakakaukaú kapau ʻokú ne foaki ʻa e potó kiate kinautolu ʻoku masiva ʻi he potó, mo ne foaki ʻo lahi ʻo ʻikai valokiʻí, ʻe lelei ke u ʻahiʻahi.

14 Ko ia, naʻá ku fai ʻo fakatatau ki ai, pea ko ʻeku fakapapaú ke fehuʻi ki he ʻOtuá, ko ia naʻá ku ʻalu ki he vao ʻakaú ke ʻahiʻahi. Ko e pongipongi ia ʻo ha ʻaho fakaʻofoʻofa, mo langi maʻa, ʻi he kamataʻanga ʻo e tō-taʻu ʻo hono taha afe valungeau mā uofulu ʻo e taʻú. Ko ʻeku fuofua ʻahiʻahi ia ke fai ha meʻa pehē talu ʻeku tupu, he neongo ʻa e ngaahi meʻa naʻá ku lolotonga hohaʻa ki aí, naʻe teʻeki ai pē ke u ʻahiʻahi ke fai ha [a]lotu ʻaki ʻa e leʻó.

15 Hili ʻeku ʻalu ki he potu naʻá ku fili ki muʻa ke u ʻalu ki aí, pea hili ʻeku vakavakai holo, ʻo u ʻiloʻi ʻoku ou toko taha peé, naʻá ku tūʻulutui hifo ʻo kamata ke fakahā hake ʻa e ngaahi holi ʻo hoku lotó ki he ʻOtuá. ʻI he hili pē ʻeku fai peheé, naʻe puke au ʻe ha mālohi ʻa ia naʻá ne ikuʻi ʻaupito au, pea naʻe pehē fau ʻeku ofo ʻi hono mālohí naʻe taʻofi ai hoku ʻeleló ke ʻoua naʻá ku lava ʻo lea. Naʻe kāpui au ʻe ha fuʻu fakapoʻuli matolu, pea naʻe kiʻi fuofuoloa ʻene hangē kiate au, ngalingali kuo tuku au ki he fakaʻauha fakafokifā.

16 Ka naʻá ku feinga ʻaki hoku mālohi kotoa pē ke [a]ui ki he ʻOtuá ke ne fakahaofi au mei he mālohi ʻo e filí ni ʻa ia kuó ne puke aú, pea ʻi he mōmēniti ko ia ʻa ia naʻá ku meimei ngalo hifo ai ʻi he loto foʻi ʻo tukuange au ki he fakaʻauhá—kae ʻikai ki ha fakaʻauha fakamahaloʻi, ka ki he mālohi ʻo ha tokotaha moʻoni mei he maama ʻoku taʻe-hā-maí, ʻa ia naʻá ne maʻu ʻa e mālohi fuʻu fakaofo fau ʻo hangē ko ia naʻe teʻeki ai te u ongoʻi ʻi ha tokotahá—kae feʻunga mo e mōmēniti ko ʻeni ʻo e fuʻu hohaʻa lahí, naʻá ku mamata ki ha [b]pou maama feʻunga tonu mo hoku ʻulú, naʻe lahi ange hono ngingilá ʻi he [c]laʻaá, ʻa ia naʻe maliu māmālie hifo kae ʻoua kuo tō ia kiate au.

17 ʻI heʻene hā maí pē naʻá ku ʻiloʻi kuo fakahaofi au mei he fili naʻá ne haʻi aú. ʻI he nofo mai ʻa e māmá ʻiate aú, naʻá ku [a]sio ki he Tangata ʻe toko [b]ua, ʻa ia ko hona ngingilá mo e [c]nāunaú ʻoku ʻikai faʻa lava ke mafakamatalaʻi, ʻokú na tuʻu mai ʻi ʻolunga ʻiate au ʻi he ʻataá. Naʻe folofola mai ʻa e toko taha kiate au, ʻo ne ui au ʻaki hoku hingoá, ʻo ne tuhu ki he tokotahá ʻo pehē: Ko hoku [d]ʻAlo [e]ʻOfaʻangá ʻeni. Fanongo kiate Ia!

18 Ko ʻeku taumuʻa ʻi heʻeku ʻalú ke [a]fehuʻi ki he ʻEikí ke u ʻiloʻi pe ko e fē ʻa e siasi ʻi he ngaahi siasí kotoa pē ʻoku moʻoní, koeʻuhí ke u ʻiloʻi ʻa e siasi ke u kau ki aí. Ko ia, ʻi he hili leva ʻeku toe maʻu ʻeku fakakaukau lelei, ʻo u lava ke lea, ko ia naʻá ku ʻeke ki he ongo Tangata ʻa ia naʻá na tuʻu ʻi ʻolunga ʻiate au ʻi he māmá, pe ko e fē ʻa e siasi ʻi he ngaahi siasi kotoa pē ʻoku moʻoní (he naʻe aʻu mai ki he taimi ko ʻení ʻoku teʻeki hū mai ki hoku lotó ʻoku nau hala kotoa pē)—pea ko e fē ʻoku totonu ke u kau ki aí.

19 Naʻe tali mai kiate au ʻo pehē kuo pau ke ʻoua naʻá ku kau ki ha taha ʻo kinautolu, he kuo nau [a]hala kotoa pē; pea naʻe pehē mai ʻe he Tokotaha naʻe folofola mai kiate aú, ko ʻenau ngaahi akonakí kotoa pē ʻoku fakalielia ia ʻi hono ʻao; pea ʻoku kovi ʻa e faʻahinga kotoa pē ko ia ʻoku fakahā ʻa e tui ki aí; pea: “ʻoku nau [b]ʻunuʻunu mai kiate au ʻaki honau loungutú, ka ʻoku mamaʻo honau [c]lotó meiate au; ʻoku nau akoʻi ko e ngaahi tokāteline ʻa e ngaahi [d]fekau ʻa e tangata, ʻoku nau maʻu hono [e]ngeʻesi ʻo e lotú, ka ʻoku nau fakaʻikaiʻi ʻa hono mālohí.”

20 Naʻá ne toe fekauʻi au ke ʻoua naʻá ku kau ki ha taha ʻo kinautolu; pea naʻá ne folofola ʻaki mo ha ngaahi meʻa lahi kehe kiate au, ʻa ia ʻoku ʻikai te u lava ʻo tohiʻi ʻi he taimi ko ʻení. ʻI heʻeku toe ake haké, naʻá ku ʻiloʻi ʻoku ou tokoto foʻohake, ʻo sio hake ki he langí. ʻI he mahuʻi atu ʻa e māmá, naʻe ʻikai toe haku ivi; ka naʻe ʻikai fuoloa kuo kamata ke u toe mālohi, peá u foki leva ki ʻapi. Pea ʻi heʻeku falala ki he tafuʻanga afí, naʻe fehuʻi mai ʻe heʻeku faʻeé pe ko e hā ʻa e meʻa ʻoku hokó. Naʻá ku pehē ange: “ʻOua te ke tokanga ki ai, ʻoku sai ʻa e meʻa kotoa pē—ʻoku ou sai pē au ia.” Naʻá ku toki pehē ange ki heʻeku faʻeé. “Kuó u ʻiloʻi maʻaku ʻoku ʻikai ke moʻoni ʻa e lotu Pelesipiteliané.” ʻOku hangē naʻe ʻiloʻi pē ʻe he [a]filí, ʻi he kamataʻanga pē ʻo ʻeku moʻuí, te u hoko ko ha fakamoveuveu mo ha fakatupu-ʻita ki hono puleʻangá; ka ʻikai pea ko e hā ʻa e ʻuhinga ke kau fakataha ai ʻa e ngaahi mālohi ʻo e fakapoʻulí ke tauʻi au? Ko e hā ʻa e ʻuhinga naʻe fai mai ai ʻa e [b]fakafepaki mo e fakatanga kiate au, ʻo meimei kamata pē mei heʻeku kei valevalé?

ʻOku fakafisinga ʻe ha kau faifekau mo kinautolu ʻoku fakahā ʻa e tuí ʻa e fakamatala ki he ʻUluaki Mata Meʻa-Hā-Maí—ʻOku taulōfuʻu mai ʻa e fakatangá kia Siosefa Sāmita—ʻOkú ne fakamoʻoni ki hono moʻoni ʻo e meʻa-hā-maí. (Veesi 21–26.)

21 ʻI he ʻosi ha ngaahi ʻaho ʻe niʻihi mei heʻeku mamata ki he [a]meʻa-hā-mai ko ʻení, naʻá ku feʻiloaki ai mo ha taha ʻo e kau tangata malanga ʻo e siasi Metotisí, ʻa ia naʻe kau lahi ʻi he ngaahi meʻa naʻe fai ʻi he fuʻu ngāʻehu fakalotu naʻe lau ki ai ʻi muʻá; pea, ʻi heʻema talanoa ʻo kau ki he lotú, naʻá ku fai ange ai ha fakamatala kiate ia ʻo kau ki he meʻa-hā-mai naʻá ku mamata ki aí. Naʻá ku ʻohovale lahi ʻi he meʻa naʻá ne faí; naʻe ʻikai ngata ʻi heʻene lau ko e meʻa maʻamaʻa ʻa e meʻa naʻá ku fakahā angé, ka naʻá ne manukiʻi lahi ia, ʻo ne pehē ko e tupu kotoa ia mei he tēvoló, pea ʻoku ʻikai ke ʻi ai ha meʻa ko ha ngaahi [b]meʻa-hā-mai pe ha ngaahi [c]fakahā ʻi he ngaahi ʻahó ni; pea naʻe ngata ʻa e ngaahi meʻa peheé kotoa pē fakataha mo e kau ʻaposetoló, pea ʻe ʻikai pē ke toe ʻi ai ha ngaahi meʻa pehē ia.

22 Ka neongo iá, naʻe vave ʻeku ʻiloʻi, kuo hanga ʻe heʻeku fai ʻa e talanoá ʻo fakatupu ʻa e fuʻu fehiʻa lahi kiate au ʻi he kakai kuo nau fakahā ʻa e tui ki he lotú, pea naʻe tupu ai ʻa e [a]fakatanga lahi, ʻa ia naʻe fakaʻau pē ke lahi ange; pea neongo ko ha tamasiʻi naʻe ʻikai [b]ʻiloa au, naʻe ʻi he vahaʻa ʻo e taʻu hongofulu mā faá mo e taʻu hongofulu mā nimá, pea ko hoku tuʻunga ʻi he moʻuí naʻe feʻunga ke ngaohi ai ha kiʻi tamasiʻi ke taʻe-mahuʻinga ʻi he māmaní, ka naʻe feʻunga hono fakatokangaʻi ia ʻe he kau tangata māʻolunga ke ngaohi ʻa e ʻatamai ʻo e kakaí ke nau fehiʻa kiate au, mo fakatupu ha fuʻu fakatanga fakamamahi; pea naʻe hoko ʻeni ʻi he ngaahi siasí kotoa pē—naʻa nau kau fakataha kotoa ke fakatangaʻi au.

23 Naʻá ne ngaohi au ke u fifili fakamātoato ʻi he taimi ko iá, pea talu mei he taimi ko iá mo ʻeku toutou fifili, ki hono fuʻu ngali kehe ke lau ha tamasiʻi taʻe-ongoongoa, kuo toki ʻosi hono hongofulu mā fā taʻú, ʻa ia ko ha tokotaha foki, kuo ngaohi ia ke ne moʻui masiva pea ke kumi haʻane moʻui ʻi heʻene ngāue ʻi he ʻaho kotoa pē ko ha tokotaha ʻoku feʻunga hono mahuʻingá ke tokanga ki ai ʻa e kau tuʻu-ki-muʻa ʻo e ngaahi siasi naʻe manakoa lahi taha ʻi he ʻaho ko iá, pea ʻi ha founga ke langaki ai ʻiate kinautolu ʻa e laumālie ʻo e fakatanga mo fie lauʻikoviʻi lahi. Pea neongo pe ʻoku ngali kehe pe ʻikai, ka naʻe hoko ia, pea naʻe faʻa fakatupu ai ʻa e fuʻu loto-mamahi lahi ʻiate au.

24 Ka neongo iá, ka ko e moʻoni ʻaupito ʻa ʻeku mamata ki ha meʻa-hā-maí. Naʻá ku fakakaukau ki mui maí, naʻe tatau nai ʻa e meʻa naʻá ku ongoʻí mo e meʻa naʻe ongoʻi ʻe [a]Paula, ʻi heʻene [b]tali ki hono talatalaakiʻí ʻi he ʻao ʻo e Tuʻi ko ʻAkilipá, ʻo ne fai ʻa e fakamatala ki he meʻa-hā-mai naʻá ne mamata ki ai ʻi heʻene mamata ki ha maama, mo fanongo ki ha leʻo; ka neongo iá naʻe tokosiʻi pē ʻa e kakai naʻe tui kiate iá; naʻe pehē ʻe he niʻihi ʻokú ne kākā, naʻe pehē ʻe he niʻihi ʻokú ne faha; pea naʻe manukiʻi mo lauʻikoviʻi ia. Ka naʻe ʻikai ke hanga ʻe he ngaahi meʻá ni hono kotoa ʻo fakaʻauha ʻa hono moʻoni ʻo e meʻa-hā-mai naʻá ne mamata ki aí. Kuó ne mamata ki ha meʻa-hā-mai, naʻá ne ʻiloʻi kuó ne mamata ki ai, pea naʻe ʻikai lava ʻe he fakatanga kotoa pē ʻi he lalo langí ʻo liliu ia; pea neongo te nau fakatangaʻi ia ʻo aʻu ki he maté, ka naʻá ne ʻiloʻi, pea te ne ʻiloʻi pē ʻo aʻu ki heʻene mānava fakaʻosí, kuó ne fakatou mamata ki ha maama mo fanongo ki ha leʻo ʻoku folofola mai kiate ia, pea ʻe ʻikai lava ʻe he māmaní kotoa pē ʻo ngaohi ia ke ne fakakaukau pe tui ʻo kehe mei ai.

25 Naʻá ku pehē pē mo au. Kuó u mamata moʻoni ki ha maama, pea naʻá ku mamata ʻi he lotolotonga ʻo e maama ko iá ki ha [a]Tangata ʻe toko ua, pea naʻá na folofola moʻoni mai kiate au; pea neongo naʻe fehiʻanekinaʻi mo fakatangaʻi au koeʻuhi ko ʻeku taukaveʻi kuó u mamata ki ha meʻa-hā-maí, ka naʻe moʻoni ia; pea lolotonga ʻenau fakatangaʻi au, mo lauʻikoviʻi au, mo tukuakiʻi kovi au ʻaki ʻa e ngaahi meʻa kovi kehekehe kotoa pē ko e meʻa ʻi heʻeku lea ʻaki iá, naʻe langaʻi ai ʻa ʻeku pehē ʻi hoku lotó: Ko e hā hono ʻuhinga ka fakatangaʻi ai au koeʻuhi ko ʻeku tala ʻa e moʻoní? Kuó u mamata moʻoni ki ha meʻa-hā-mai; pea ko hai au ke u fakafepaki ki he ʻOtuá, pe ko e hā ʻoku fakakaukau ai ʻa e māmaní ke fakamālohiʻi au ke u fakafisingaʻi ʻa e meʻa kuó u mamata moʻoni ki aí? He kuó u mamata ki ha meʻa-hā-mai; naʻá ku ʻiloʻi ia, peá u ʻiloʻi ʻoku ʻafioʻi ia ʻe he ʻOtuá, pea ʻe ʻikai te u lava ʻo [b]fakaʻikaiʻi ia, pea ʻe ʻikai foki teu toʻa ke fai pehē; kae kehe naʻá ku ʻiloʻi kapau te u fai pehē te u fakatupu-houhau ai ki he ʻOtuá, pea moʻua ki he tautea.

26 Kuó u fakafiemālieʻi ʻeni ʻa ʻeku fakakaukaú ʻo kau ki haʻa lotu—ʻoku ʻikai ko hoku fatongia ke u kau ki ha taha ʻo kinautolu, ka ke u fai pehē atu ai pē kae ʻoua ke toki fekauʻi au. Kuó u ʻiloʻi ʻoku moʻoni ʻa e [a]fakamoʻoni ʻa Sēmisí—ʻe lava ʻe ha tangata ʻoku masiva ʻi he potó ʻo kole ki he ʻOtuá pea maʻu ia, pea ʻe ʻikai valokiʻi ia.

ʻOku hā mai ʻa Molonai kia Siosefa Sāmita—ʻE ʻiloa ʻa e hingoa ʻo Siosefá ʻi he lelei mo e kovi ʻi he ngaahi puleʻanga kotoa pē—ʻOku fakahā ʻe Molonai kiate ia ʻa e Tohi ʻa Molomoná pea mo e ngaahi tautea ʻa e ʻEikí, ʻa ia ʻe hoko maí peá ne lau mei ha ngaahi potufolofola lahi—ʻOku fakahā ange ʻa e feituʻu ʻoku fufuuʻi ai ʻa e ngaahi peleti koulá—ʻOku hoko atu hono fakahinohinoʻi ʻe Molonai ʻa e Palōfitá. (Veesi 27–54.)

27 Naʻá ku fai atu ʻeku ngaahi ngāue maheni ʻi he moʻuí ʻo aʻu ki he ʻaho uofulu mā taha ʻo Sepitemá, ʻi hono taha afe valungeau uofulu mā tolu ʻo e taʻú, pea lolotonga ia naʻá ku kātakiʻi ai pē ʻa e fuʻu fakatanga lahi ʻi he nima ʻo e ngaahi faʻahinga kehekehe ʻo e kakai, ko e kau lotu mo e kau taʻelotu fakatouʻosi, koeʻuhí ko ʻeku taukaveʻi ai pē ʻeku mamata ki ha meʻa-hā-maí.

28 ʻI he vahaʻataimi ʻa ia naʻe hoko ʻi he vahaʻa ʻo e taimi naʻá ku mamata ai ki he meʻa-hā-maí pea mo hono taha afe valungeau uofulu mā tolu ʻo e taʻú—ko e meʻa ʻi he tapui ke ʻoua naʻá ku kau ki ha taha ʻo e ngaahi siasi fakalotu ʻo e taimi ko iá, pea ko e meʻa ʻi he kei siʻi hoku taʻú, pea fakatangaʻi au ʻe kinautolu naʻe totonu ke nau kaumeʻa mo au mo fai angaʻofa mai kiate aú, pea kapau naʻa nau pehē kuo kākaaʻi au, ke nau feinga ʻi ha founga totonu mo ngali angaʻofa ke nau fakatafoki au—naʻe tuku ai au ki he ngaahi faʻahinga [a]ʻahiʻahi kotoa pē; pea ʻi heʻeku feohi mo e ngaahi faʻahinga kakai kotoa pē, naʻá ku faʻa tō ai ki he ngaahi fai hala naʻe taʻepoto, peá u fakahā ʻa e ngaahi vaivai ʻo e kei talavoú, mo e ngaahi fehālaaki ʻo e ngaahi ʻulungāanga fakaetangatá; ʻa ia, ʻoku ou loto-mamahi ke leaʻaki, ka naʻe takiakiʻi ai au ki he ngaahi ʻahiʻahi kehekehe ʻoku kovi ʻi he ʻao ʻo e ʻOtuá. ʻI heʻeku vete ʻení, ʻoku ʻikai totonu ke mahalo ai ha taha, naʻá ku halaia ʻi ha ngaahi angahala lalahi pe kovi ʻaupito. Kuo teʻeki ai ke ʻi ai ha ʻulungāanga ʻiate au ke fai pehē. Ka naʻá ku halaia ʻi he loto faʻa fakakatá, peá u feohi ʻi he taimi ʻe niʻihi mo e kakai faʻa fakakata, mo e alā meʻa pehē, ʻa ia ʻoku ʻikai fehoanaki mo e anga ʻoku totonu ke tauhi ʻe ha taha kuo [b]ui ʻe he ʻOtuá ʻo hangē ko e meʻa kuo fai kiate aú. Ka ʻe ʻikai ngali kehe ʻeni ia ki ha taha ʻoku ʻilo ki he ʻeku kei talavoú, peá ne maheni mo hoku ʻulungāanga fiefia totonú.

29 Ko e tupu mei he ngaahi meʻa ko ʻení, naʻá ku faʻa ongoʻi ʻoku ou halaia koeʻuhi ko hoku vaivaí mo e ngaahi melé; pea ʻi he efiafi hifo ʻo e ʻaho uofulu mā taha ʻo Sepitemá, ʻa ia naʻe lau ki ai ʻi ʻolungá, hili ʻeku ʻalu ki hoku mohengá ke mohe, naʻá ku kamata ke fai haʻaku [a]lotu mo e kole tāumaʻu ki he ʻOtua Māfimafí ke fakamolemoleʻi ʻa ʻeku ngaahi angahala kotoa pē mo e ngaahi fehalaakí, pea ke fakahā mai foki kiate au koeʻuhi ke u ʻiloʻi hoku angá mo hoku tuʻunga ʻi hono ʻaó; he naʻá ku falala kakato te u maʻu ha fakahā fakalangi, ʻo hangē ko ia naʻá ku maʻu ki muʻá.

30 Lolotonga hono fai ko ia ʻeku ui ki he ʻOtuá, naʻá ku mamata ki ha maama ʻoku ʻasi ʻi hoku lokí, ʻa ia naʻe ʻāsili ʻene uló ʻo aʻu ki he kāpui ʻa e lokí ʻo maama ange ʻi he hoʻatā mālie, pea fakafokifā naʻe hā mai ha [a]tokotaha ʻi hoku tafaʻaki mohengá, ʻokú ne tuʻu ʻi he ʻataá, he naʻe ʻikai tuʻu ʻa hono vaʻé ʻi he falikí.

31 Kuo kofu ia ʻaki ha pulupulu fāʻatā ʻa ia naʻe [a]hinaekiaki ʻaupito. Ko ha hinehina naʻe mahulu ange ʻi ha meʻa fakamāmani kuó u mamata ai; pea ʻoku ʻikai foki te u tui ʻe lava ke ngaohi ha meʻa fakamāmani ke hā hinehina mo ngingila pehē fau. Naʻe ʻikai kofukofuʻi hono lauʻi nimá mo hono ongo nimá foki, ki ʻolunga siʻi hake ʻi hono fasi-ʻa-nimá; ko ia, naʻe ʻikai kofukofuʻi foki mo hono vaʻé, pea mo hono kupuʻi vaʻé, ki ʻolunga siʻi ʻi he tungaʻi vaʻé. Naʻe ʻikai kofukofuʻi foki mo hono ʻulú mo hono kiá. Naʻá ku vakai ʻo ʻiloʻi naʻe ʻikai ke ne tui mo ha toe kofu kehe ka ko hono pulupulú pē, he naʻe ava ia, peá u lava ʻo sio ai ki hono fatafatá.

32 Naʻe ʻikai ngata ʻi he fuʻu hinehina fau hono pulupulú, ka ko hono sinó kotoa naʻe [a]nāunauʻia lahi ʻo ʻikai faʻa fakamatalaʻi, pea naʻe tatau moʻoni hono fofongá mo e [b]ʻuhila. Naʻe fuʻu maamangia ʻaupito ʻa e lokí, ka naʻe ʻikai maama ia ʻo hangē ko e maama naʻe takatakai ki hono sinó. ʻI heʻeku fuofua sio kiate iá, naʻá ku [c]ilifia; ka naʻe vave ʻa e mahuʻi atu meiate au ʻa e manavaheé.

33 Naʻá ne ui au ʻaki hoku [a]hingoá, ʻo ne pehē mai kiate au ko ha talafekau ia kuo fekauʻi mai mei he ʻao ʻo e ʻOtuá kiate au, pea ko hono hingoá ko Molonai; pea ʻoku ʻi ai ha ngāue ʻa e ʻOtuá ke u fai; pea ʻe ʻiloa ʻa hoku hingoá ʻi he lelei mo e kovi ʻi he ngaahi puleʻanga, mo e ngaahi faʻahinga, mo e ngaahi lea fulipē, pe ʻe fakaongoongoleleiʻi pea toe lauʻikoviʻi ia ʻi he kakai fulipē.

34 Naʻá ne pehē ʻoku ʻi ai ha [a]tohi kuo tanu, ʻa ia kuo tongitongi ki ha ngaahi peleti [b]koula, ʻoku hiki ai ha fakamatala ki he kakai naʻa nau nofoʻi ʻa e fonuá ni ki muʻa, pea mo e feituʻu naʻa nau haʻu mei aí. Naʻá ne pehē foki ʻoku tuʻu ʻi ai hono [c]kakato ʻo e Ongoongolelei taʻengatá, ʻo hangē ko ia naʻe tuku ʻe he Fakamoʻuí ki he kakai naʻa nau nofoʻi ia ʻi he kuonga muʻá;

35 Ko e tahá, ʻoku ʻi ai foki mo ha maka ʻe ua ʻi ha meʻa siliva fuopotopoto—pea ko e ongo maká ni, kuo fakamaʻu ia ki ha [a]sifa-fatafata, pea ko e meʻa ia ʻoku ui ko e [b]ʻŪlimí mo e Tūmemí—pea ʻoku tuku fakataha ia mo e ngaahi peletí, pea ko hono maʻu mo fakaʻaongaʻi ʻo e ongo maka ní ko e meʻa ia naʻe ui ko e “[c]kau tangata kikité” ʻo onoʻaho pe kuonga muʻá; pea kuo teuteuʻi ia ʻe he ʻOtuá ʻo taumuʻa ki hono liliu ʻo e tohí.

36 ʻI he hili ʻene tala ʻa e ngaahi meʻá ni kiate aú, naʻá ne kamata ke lau ʻa e ngaahi kikite ʻo e [a]Fuakava Motuʻá. Naʻá ne fua lau ʻa e konga ʻo e vahe hono tolu ʻo e tohi ʻa [b]Malakaí; ʻo ne lau foki ʻa hono fā pe ko e vahe fakaʻosi ʻo e kikite pē ko iá, ka naʻe kiʻi faikehekehe ia mei he meʻa ʻoku tuʻu ʻi heʻetau ngaahi Tohi Tapú. Naʻe ʻikai te ne lau ʻa e ʻuluaki vēsí ʻo tatau mo e meʻa ʻoku hā ʻi heʻetau ngaahi tohí, ka naʻá ne lau ia ʻo hangē ko ʻení:

37 He vakai, ʻoku haʻu ʻa e [a]ʻaho ʻe [b]vela ʻo hangē ko e ngotoʻumú, pea ko e kau pōlepole kotoa pē, ʻio, mo kinautolu kotoa pē ʻoku fai angahalá, te nau vela ʻo hangē ko e [c]veve; he ko kinautolu ʻe haʻú te nau tutu ʻa kinautolu, ʻoku folofola ʻe he ʻEiki ʻo e Ngaahi Kau Taú, pea ʻe ʻikai toe hanau aka pe vaʻa.

38 Pea mo e tahá, naʻá ne lau ʻa e veesi hono nimá ʻo hangē ko ʻení: Vakai, te u fakahā kiate kimoutolu ʻa e [a]Lakanga Fakataulaʻeikí ʻi he nima ʻo [b]ʻIlaisiā ko e palōfitá, ʻi he teʻeki ai ke hoko ʻa e fuʻu ʻaho lahi mo fakamanavahē ʻo e ʻEikí.

39 Naʻá ne lau foki ʻa e veesi hono hokó ʻo kehe: Pea te ne tō ʻi he loto ʻo e fānaú ʻa e ngaahi [a]talaʻofa naʻe fai ki he ngaahi tamaí, pea ʻe [b]liliu ʻa e loto ʻo e fānaú ki heʻenau ngaahi tamaí. Ka ne ʻikai ke pehē, ʻe fakaʻauha ʻo ʻosiʻosingamālie ʻa māmani kotoa ʻi heʻene hāʻele maí.

40 Naʻe ʻikai ke ngata ai ka naʻá ne lau mo e vahe hono hongofulu mā taha ʻo e tohi ʻa ʻĪsaiá, ʻo pehē ʻoku vave hono fakamoʻoniʻí. Naʻá ne lau foki ʻa e vahe hono tolu ʻo e tohi Ngāué, ko e veesi hono uofulu mā uá mo hono uofulu mā tolú, ʻo tatau tofu pē mo e meʻa ʻoku tuʻu ʻi heʻetau Fuakava Foʻoú. Naʻá ne pehē, ko e [a]palōfita ko iá ko Kalaisi; ka kuo teʻeki ai ke hokosia ʻa e ʻaho “ʻe [b]motuhi atu ai mei he kakaí ʻa kinautolu ʻe ʻikai te nau tokanga ki Hono leʻó,” ka ʻe vave ʻene hoko maí.

41 Naʻá ne lau foki ʻa e vahe hono ua ʻo e tohi ʻa [a]Sioelí, ʻo fai mei he veesi hono uofulu mā valú ʻo aʻu ki he veesi fakaʻosí. Naʻá ne pehē foki kuo teʻeki ai ke fakamoʻoniʻi ʻeni, ka ʻe vave hono fakamoʻoniʻí. Pea naʻá ne pehē foki ʻe vave ʻa e hoko mai ʻa hono kakato ʻo e kau [b]Senitailé. Naʻe toe lahi mo e ngaahi potufolofola naʻá ne laú, pea naʻe lahi mo e ngaahi fakamatala naʻá ne faí ʻa ia ʻoku ʻikai lava ke lau ki ai ʻi heni.

42 Pea ko e tahá, naʻá ne tala mai kiate au, ʻo kau ka maʻu ʻa e ngaahi peleti ko ia kuó ne lau ki aí—he kuo teʻeki ai hokosia ʻa e taimi ke maʻu ai iá—ke ʻoua naʻá ku fakahā ia ki ha taha; pe ko e sifa-fatafatá mo e ʻŪlimí mo e Tūmemí; kae ngata pē kiate kinautolu ʻe fekau kiate au ke u fakahā ki aí; kapau te u fai pehē, ʻe fakaʻauha au. Lolotonga ʻene fetalanoaʻaki mo au ʻo kau ki he ngaahi peletí, naʻe hā mai ki hoku [a]ʻatamaí ha meʻa-hā-mai, peá u lava ai ʻo mamata ki he potu kuo tanu ai ʻa e ngaahi peletí, pea naʻe pehē fau hono ʻilongofua mo hono mahino leleí naʻá ku ʻiloʻi ʻa e potu ko iá ʻi heʻeku ʻaʻahi ki aí.

43 Naʻe hili ʻeku fanongo ki he ngaahi meʻa ní, naʻá ku vakai ki he maama ʻi he lokí ʻoku kamata ke tānaki fakatahataha ʻo takatakai ki he sino ʻo ia naʻe lolotonga lea mai kiate aú, pea naʻe fai pehē ia, kae ʻoua kuo toe fakapoʻuli ʻa e lokí, tuku kehe pē ʻa e feituʻu naʻe takatakai kiate iá; pea tuaiekemo mo ʻeku mamata kuo fakaava ha hala ʻoku ʻalu hake ki he langí, pea naʻá ne ʻalu hake ai kae ʻoua kuó ne pulia ʻaupito, pea naʻe foki ai ʻa e lokí ʻo hangē ko hono anga ki muʻa ʻi he teʻeki hā mai ʻa e maama fakalangi ko ʻení.

44 Naʻá ku tokoto pē ʻo fakalaulauloto ki hono fakaofo ʻo e meʻa naʻe hokó, peá u fakatumutumu ʻaupito ʻi he meʻa kuo fakahā mai kiate au ʻe he talafekau makehé ni; pea ʻi he lolotonga ʻeku [a]fakalaulaulotó, naʻe fakafokifā pē ʻeku ʻiloʻi kuo toe kamata ke maama hoku lokí, pea tuaiekemo, kuo toe tuʻu ʻa e talafekau fakalangi pē ko iá ʻi he tafaʻaki ʻo hoku mohengá.

45 Naʻá ne kamata, ʻo toe fakamatalaʻi mai ʻa e ngaahi meʻa pē ko ia ʻa ia naʻá ne fakahā mai ʻi heʻene ʻuluaki ʻaʻahi maí, ʻo ʻikai ha momoʻi liliu ʻe taha; hili ʻene fai ʻení, naʻá ne fakahā mai kiate au ʻa e ngaahi tautea mamafa ʻe hoko mai ki he māmaní, mo e ngaahi fakaʻauha lahi ʻi he honge, heletā, mo e mahaki fakaʻauha; pea ʻe hoko mai ʻa e ngaahi tautea fakamamahí ni ki he māmaní ʻi he toʻu tangata ko ʻení. ʻI he ʻosi ʻene fakamatalaʻi ʻa e ngaahi meʻa ní, naʻá ne toe ʻalu hake ʻo hangē ko ia kuó ne fai ki muʻá.

46 ʻI he taimi ko ʻení, naʻe hū mamafa pehē fau ki hoku ʻatamaí ʻa e ngaahi meʻá ni, ko ia naʻe mole mei hoku matá ʻa e fiemoheá, pea naʻá ku tokoto ai kuo lōmekina hoku lotó ʻi heʻeku fakatumutumu ʻi he meʻa kuó u fakatou mamata mo fanongo ki aí. Ka ko e meʻa naʻe toe fakaʻohovale kiate aú ko ʻeku toe mamata ki he talafekau tatau ʻoku ʻi hoku tafaʻaki mohengá, peá u fanongo ki heʻene toe fakamatalaʻi pe toe lea ʻaki mai kiate au ʻa e ngaahi meʻa pē ko ia naʻá ne fakahā mai ki muʻá; peá ne fai mai mo ha fakatokanga kiate au, ʻo ne pehē mai kiate au ʻe feinga ʻa [a]Sētane ke [b]ʻahiʻahiʻi au (koeʻuhi ko e tuʻunga masiva naʻe ʻi ai ʻa e fāmili ʻo ʻeku tamaí), ke u maʻu ʻa e ngaahi peletí koeʻuhi ke u koloaʻia ai. Naʻá ne taʻofi ke ʻoua naʻá ku fai ʻeni, ʻo pehē kuo pau ke ʻoua naʻá ku maʻu ha toe taumuʻa kehe ʻi heʻeku maʻu ʻa e ngaahi peletí kā ke fakalāngilangiʻi pē ʻa e ʻOtuá, pea kuo pau ke ʻoua naʻa fakalotoʻi au ʻe ha toe [c]taumuʻa kehe ka ki hono langa hake pē hono puleʻangá; ka ʻikai ʻe ʻikai te u lava ʻo maʻu ia.

47 Hili ʻa e ʻaʻahi mai ko ʻeni hono tuʻo tolú, naʻá ne toe ʻalu hake ki he langí ʻo hangē ko ia ki muʻá, pea naʻe toe tuku au ke u fakalaulauloto ki hono ngali kehe ʻo e meʻa naʻe toki hoko kiate aú; pea ʻi he hili pē ʻa e ʻalu hake ʻa e talafekau fakalangí meiate au ko hono tuʻo tolú, naʻe ʻuʻua ʻa e moá, peá u ʻiloʻi kuo mei ʻaho, ko ia ʻoku pau naʻe feʻunga ʻema ngaahi fetalanoaʻakí mo hono kotoa ʻo e pō ko iá.

48 Naʻe fuofuoloa siʻi mei ai naʻá ku tuʻu hake mei hoku mohengá, pea, hangē kuó u anga ki aí, naʻá ku ʻalu leva ʻo fai ʻa e ngaahi ngāue naʻe pau ke fai ʻi he ʻahó; kā, ʻi heʻeku feinga ke ngāue ʻo hangē ko e ngaahi taimi kehé, naʻá ku ʻilo kuo lahi pehē fau ʻa e ʻosi hoku iví kuo ʻikai te u toe lava ai ʻo fai ha meʻa. Naʻe ʻiloʻi ʻe heʻeku tamaí, ʻa ia naʻá ma ngāue fakatahá, ʻoku ʻi ai ha meʻa ʻoku fehālaaki ʻiate au, pea naʻá ne fekau kiate au ke u foki ki ʻapi. Naʻe kamata ke u ʻalu atu ʻo taumuʻa ke foki ki he falé; kā, ʻi heʻeku feinga ke kaka hake ʻi he ʻā mei he ngoue naʻá ma ʻi aí, naʻe ʻosi ʻaupito hoku iví, peá u tō taʻe-faʻa-ngaue ki he kelekelé ʻi heʻeku vaivaiá, pea naʻe fuofuoloa siʻi ʻa e ʻikai te u toe ʻiloʻi ha meʻa.

49 Ko e ʻuluaki meʻa pē naʻá ku manatuʻí ko ha leʻo naʻe lea mai kiate au, ʻo ui au ʻaki hoku hingoá. Naʻá ku hanga hake, peá u vakai ki he talafekau tatau pē ʻoku tuʻu ʻi ʻolunga ʻi hoku ʻulú, ʻoku takatakai ʻiate ia ha maama ʻo hangē ko ia ʻi muʻá. Naʻá ne hanga leva ʻo toe fakamatalaʻi mai kiate au ʻa e ngaahi meʻa kotoa pē naʻá ne fakamatala mai kiate au ʻanepoó, peá ne fekau kiate au ke u ʻalu ki heʻeku [a]tamaí ʻo fakahā kiate ia ʻa e meʻa-hā-maí mo e ngaahi fekau kuó u maʻú.

50 Naʻá ku talangofua ki ai; peá u foki ki heʻeku tamaí ʻi he ngoué, ʻo fakamatalaʻi ʻa e meʻa kotoa pē kiate ia. Naʻá ne pehē mai kiate au ko e meʻa ia mei he ʻOtuá, ʻo ne fekau kiate au ke u ʻalu ʻo fai ʻa e meʻa kuo fekau ʻe he talafekaú. Naʻá ku ʻalu mei he ngoué, peá u ʻalu ki he potu kuo tala mai ʻe he talafekaú kiate au naʻe tanu ai ʻa e ngaahi peletí; pea ko e meʻa ʻi hono mahinongofua ʻo e meʻa-hā-mai kuó u maʻu ʻo kau ki aí, naʻá ku ʻiloʻi ʻa e potu ko iá ʻi heʻeku aʻu atu ki aí.

51 ʻOku ofi mai pē ki he kolo ko Manisesitā, ʻi he vahefonua ko ʻOnateleo, ʻi Niu ʻIoké, ha [a]tafungofunga lahi ʻaupito, pea ʻoku māʻolunga taha ia ʻi he ngaahi tafungofunga kotoa ʻoku ʻi he feituʻu ko iá. ʻI he tafaʻaki fakahihifo ʻo e tafungofunga ní, ʻo ʻikai mamaʻo mei hono tumuʻakí, naʻe tuku ʻi lalo ʻi ha fuʻu maka lahi ʻa e ngaahi peletí, ʻoku tuku ʻi ha puha maka. Naʻe matolu ʻa e maká ni ʻo fuopotopoto ʻi loto ʻi he tafaʻaki ki ʻolungá, pea manifinifi ange ʻi he ngaahi tapá, ko ia naʻe ʻasi hono konga ʻi lotó ki ʻolunga ʻi he kelekelé, ka kuo ʻufiʻufi hono kotoa ʻo e ngaahi tapa takatakaí ʻaki ʻa e kelekele.

52 Hili ʻeku vaku ʻa e kelekelé, naʻá ku ʻomi leva ha meʻa ke langaʻi ʻaki, ʻa ia naʻá ku ʻai ki lalo ʻi he tapa ʻo e maká, peá u feinga siʻisiʻi pē ʻo u langaʻi hake ia. Naʻá ku fakasio ki loto, peá u vakai moʻoni ʻi ai ki he ngaahi [a]peletí, mo e [b]ʻŪlimí mo e Tūmemí, pea mo e [c]sifa-fatafatá, ʻo hangē ko e fakamatala ʻa e talafekaú. Ko e puha naʻe tuku ai iá naʻe ngaohi ia ʻaki hano fakatoka fakataha ʻo ha ngaahi maka ʻaki ha faʻahinga sima. Naʻe ʻi he takele ʻo e puhá ha ongo maka ʻe ua kuo hili fakalavalava, pea naʻe hili ʻi he funga ʻo e ongo maka ko iá ʻa e ngaahi peletí fakataha pea mo e ngaahi meʻa kehé.

53 Naʻá ku feinga ke toʻo hake ia ki tuʻa, ka naʻe taʻofi au ʻe he talafekaú, pea naʻe toe fakahā mai kiate au kuo teʻeki ai hokosia ʻa e taimi ʻo hono ʻomi iá, pea ʻe ʻikai foki hoko ia, kae ʻoua ke ʻosi ʻa e taʻu ʻe fā mei he taimi ko iá; ka naʻá ne fekau kiate au ke u haʻu ki he potu ko iá ʻi he ʻosi ʻa e taʻu ʻe taha mei he taimi ko iá, pea te ne feʻiloaki ai mo au, pea ʻoku totonu ke u hokohoko fai pehē kae ʻoua ke hokosia ʻa e taimi ke u maʻu ai ʻa e ngaahi peletí.

54 Ko ia, naʻá ku ʻalu ʻo fakatatau ki he fekau kuo fai kiate aú, naʻá ku ʻalu ki ai ʻi he ʻosi ʻa e taʻu taki taha, pea naʻá ku feʻiloaki ʻi he taimi taki taha mo e talafekau tatau pē ko iá ʻi ai, ʻo u maʻu ʻa e fakahinohino mo e ʻilo meiate ia ʻi heʻema ngaahi fetalanoaʻaki taki taha, ʻo kau ki he meʻa ʻe fai ʻe he ʻEikí, mo e founga mo e anga hono tataki hono [a]puleʻangá ʻi he ngaahi ʻaho fakaʻosí.

ʻOku mali ʻa Siosefa Sāmita mo ʻEma Heili—ʻOkú ne maʻu ʻa e ngaahi peleti koulá meia Molonai peá ne liliu ha niʻihi ʻo hono ngaahi mataʻi tohí—ʻOku fakaʻaliʻali ʻe Māteni Hālisi ha niʻihi ʻo e ngaahi mataʻi tohí mo hono liliú kia Palōfesa ʻAnitoni, ʻa ia naʻá ne pehē, “ʻOku ʻikai te u lava ʻo lau ha tohi kuo fakamaʻu.” (Veesi 55–65.)

55 Ko e meʻa ʻi he masivesiva ʻaupito ʻa e tuʻunga fakaemāmani ʻo ʻeku tamaí, naʻe pau ai ke mau ngāue ʻaki homau nimá, ʻo ngāue totongi fakaʻaho pea ʻi he ngaahi founga kehe, ʻo fakatatau ki he faingamālie naʻa mau maʻú. Ko e taimi ʻe niʻihi naʻa mau ʻi ʻapi, pea ko e taimi ʻa e niʻihi naʻa mau ʻi he feituʻu mamaʻo mei ʻapi, pea naʻa mau lava ʻo maʻu ha ngaahi meʻa feʻunga ke tauhi ʻaki ʻa kimautolu ʻi he ngāue taʻetuku.

56 ʻI he taʻu 1823, naʻe fepaki ʻa e fāmili ʻo ʻeku tamaí mo e mamahi lahi ʻi he mate ʻa hoku tokoua lahi taha, ko [a]ʻAlaviní. ʻI he māhina ko ʻOkatopá, 1825, naʻá ku ngāue totongi ai ki ha tangataʻeiki motuʻa ko hono hingoá ko Sōsaia Sitoeli ʻa ia naʻá ne nofo ʻi he vahefonua Seinangó, ʻi he siteiti ko Niu ʻIoké. Naʻá ne fanongo talanoa ki ha keliʻanga siliva ʻa ia naʻe kamata keli ʻe he kau Sipeiní ʻi Hāmoni, ʻi he vahefonua ko Sesikuehaná, ʻi he siteiti ko Penisilivēniá; pea ʻi he teʻeki ai te u ngāue totongi kiate iá, naʻá ne keli, ke ʻiloʻi ʻa e keliʻanga silivá ʻo kapau ʻe lava. Naʻe hili ʻeku ʻalu ke nofo mo iá, naʻá ne ʻave au fakataha mo ʻene kau ngāue kehé, ke keli ʻo kumi ʻa e keliʻanga silivá, ʻa ia naʻá ku fai atu ʻa e ngāue ko iá ʻo meimei feʻunga mo e māhina ʻe taha, taʻe-ʻi ai-ha meʻa ʻe maʻu ʻi heʻemau ngāué, pea faifai peá u fakalotoʻi ʻa e tangataʻeikí ke tuku ā ʻene keli ʻo kumi ki aí. Naʻe tupu mei ai ʻa e talanoa naʻe lahi hono fai holo ʻo pehē naʻá ku keli ko e kumi paʻanga.

57 Lolotonga ʻa e taimi naʻá ku ngāue totongi pehē aí, naʻá ku nofo totongi ʻi ha tangata ko ʻAisake Heili, ʻo e feituʻu pē ko iá; ko e feituʻu ia naʻá ku fuofua mamata ai ki hoku uaifí (ko hono ʻofefine), ko [a]ʻEma Heilí. ʻI he ʻaho 18 ʻo Sānualí, 1827, naʻá ma mali ai, lolotonga ʻeku kei ngāue kia Misa Sitoelí.

58 Ko e meʻa ʻi heʻeku kei taukaveʻi kuó u mamata ki ha meʻa-hā-maí, naʻe kei muimui mai ai pē ʻa e [a]fakatangá ʻiate au, pea naʻe fuʻu taʻeloto ʻa e fāmili ʻo e tamai ʻa hoku uaifí ki heʻema malí. Ko ia, naʻe pau ke u ʻave ia ki ha feituʻu kehe; ko ia naʻá ma ō ai, peá ma mali ʻi he fale ʻo e Fakamaau ko Taapilí, ʻi Peleinipilisi Saute, ʻi he vahefonua ko Seinangó, ʻi Niu ʻIoke. Hili pē ʻeku malí, naʻá ku ʻalu mei he ʻapi ʻo Misa Sitoelí, peá u ʻalu ki he fale ʻo ʻeku tamaí, ʻo ngoue mo ia ʻi he faʻahitaʻu ko iá.

59 Naʻe faifai pea hokosia ʻa e taimi ke maʻu ai ʻa e ngaahi peletí, ko e ʻŪlimí mo e Tūmemí, pea mo e sifa-fatafatá. Naʻá ku ʻalu ʻi he ʻaho uofulu mā ua ʻo Sepitemá, ʻi hono taha afe valungeau uofulu mā fitu ʻo e taʻú, ʻo hangē ko ʻeku faʻa fai ʻi he ʻosi ange ha taʻu ʻe tahá ki he feituʻu kuo tanu ai ʻa e ngaahi meʻá, pea naʻe tuku mai ia kiate au ʻe he talafekau fakalangi pē ko iá mo e tuʻutuʻuni ko ʻení: Ko hoku fatongia ʻa honau tauhí; pea kapau te u [a]taʻetokanga ʻo tuku ke mole ia ʻi haʻaku ngāue hamumu, ʻe motuhi atu au; ka ʻo kapau te u fai hoku tūkuingatá ke [b]maluʻi ia, kae ʻoua ke ne toe haʻu, ʻa ia ko e talafekaú, ke maʻu ia kotoa, ʻe maluʻi ia.

60 Naʻe vave pē ʻeku ʻiloʻi ʻa e ʻuhinga kuó u maʻu ai ha ngaahi tuʻutuʻuni mamafa pehē ke maluʻi iá, pea mo hono ʻuhinga naʻe fakahā mai ai ʻe he talafekaú te ne haʻu ke maʻu ia ʻo ka hili ʻeku fai ʻa e meʻa ʻoku fie maʻu mei hoku nimá. He ne hili pē ʻene ongo atu ʻeku maʻu iá, naʻe kamata leva ke fai ʻa e ngaahi feinga mālohi ʻaupito ke faʻao ia meiate au. Naʻe fakaʻaongaʻi ʻa e filioʻi kotoa pē naʻe lava ke fakakaukauʻí ke fakahoko ʻa e taumuʻa ko iá. Naʻe ʻāsili ai pē ʻo fefeka mo mālohi ange ʻa e fakatangá ʻi he fakatanga ki muʻá, pea naʻe lamalama maʻu ai pē ʻe he fuʻu kakai tokolahi ke faʻao ia meiate au ʻo kapau ʻe lava. Ka naʻe tuʻunga ʻi he finangalo poto ʻo e ʻOtuá, naʻe nofo malu pē ia ʻi hoku nimá, ʻo aʻu ki heʻeku lavaʻi ʻaki ia ʻa e ngaahi meʻa naʻe fie maʻu mei hoku nimá. ʻI he taimi naʻe haʻu ai ʻa e talafekaú ke maʻu ia, ʻo fakatatau mo e aleá, naʻá ku tuku ia ki hono nimá; pea ʻokú ne tauhi ia ʻo aʻu mai ki he ʻahó ni, ʻa ia ko e ʻaho hono ua ʻo Mē, ʻo e taʻu taha afe valungeau tolungofulu mā valú.

61 Ka neongo iá, naʻe hoko atu ai pē ʻa e loto-hohaʻá, pea naʻe fai maʻu pē ʻe he ngaahi talanoa mo honau ʻelelo ʻe taha afé ʻa hono fakamafola ʻo e ngaahi loi ʻo kau ki he fāmili ʻo ʻeku tamaí, pea mo au. Ka ne u fakamatala hano vahe taha afe ʻe taha, ʻe fonu ai ʻa e ngaahi tohi lahi. Ka neongo iá, naʻe hoko ʻo fuʻu kātakiʻingataʻa ʻa e fakatangá ko ia naʻe pau ke u hiki ai mei Manisesitā, ʻo ʻalu mo hoku uaifí ki he vahefonua ko Sesikuehaná, ʻi he siteiti ko Penisilivēniá. Lolotonga ʻema teuteu ke kamata ʻema fonongá—ka ko e meʻa ʻi heʻema fuʻu masivá, pea mo hono fuʻu hulu fau ʻo e fakatanga kiate kimauá naʻe ngalingali ai ʻe ʻikai te ma lava ʻo ʻalu—ka ʻi he lolotonga homa ngaahi faingataʻaʻiá naʻá ma feʻiloaki ai mo ha kaumeʻa ʻa ia ko ha tangataʻeiki naʻe hingoa ko [a]Māteni Hālisi, ʻa ia naʻá ne haʻu kiate kimaua ʻo ne ʻomai kiate au ʻa e tola ʻe nimangofulu ke tokoni kiate kimaua ʻi heʻema fonongá. Naʻe nofo ʻa Misa Hālisi ʻi he kolo ko Palemailá, ʻi he vahefonua ko Ueiní, ʻi he siteiti ko Niu ʻIoké, pea ko ha tangata faʻa ia naʻe fakaʻapaʻapaʻiaʻi.

62 Naʻá ku lava ʻi he tokoni ʻaonga ko ʻení ʻo aʻu ki he feituʻu naʻá ku fie ʻalu ki ai ʻi Penisilivēniá; pea ʻi he hili pē ʻeku aʻu atu ki aí naʻá ku kamata leva hono hiki ʻo e ngaahi mataʻi tohí mei he ngaahi peletí. Naʻá ku hiki ha ngaahi mataʻi tohi lahi, pea ʻi he ngāue ʻaki ʻa e [a]ʻŪlimí mo e Tūmemí naʻá ku liliu hanau niʻihi, ʻa ia naʻá ku fai ʻi he vahaʻa ʻo e taimi naʻá ku aʻu atu ai ki he fale ʻo e tamai ʻa hoku malí, ʻi he māhina ko Tīsemá, pea mo e Fēpueli naʻe hoko maí.

63 Naʻe ʻi ai ʻa e ʻaho ʻe taha ʻi he māhina ko ʻeni ko Fēpuelí, naʻe haʻu ki homau ʻapí ʻa e tangataʻeiki ko Māteni Hālisi ʻa ia naʻe lau ki ai ki muʻá, ʻo ne maʻu ʻa e ngaahi mataʻi tohi ʻa ia kuó u hiki mei he ngaahi peletí, ʻo ne kamata ke ʻalu mo ia ki he kolo ko Niu ʻIoké. Ko e meʻa naʻe hoko kiate ia pea mo e ngaahi mataʻi tohí, ʻoku ou lau ai ki heʻene fakamatala ʻaʻana ki he ngaahi meʻa naʻe hokó, ʻo hangē ko ʻene fakamatalaʻi ia kiate au hili ʻene foki maí, ʻa ia naʻe hangē ko e meʻa ko ʻení:

64 “Naʻá ku ʻalu ki he kolo ko Niu ʻIoké, peá u ʻoange ʻa e ngaahi mataʻi tohi kuo liliú, pea mo hono liliu ʻo iá, kia Palōfesa Sālesi ʻAnitoní, ʻa ia ko ha tangataʻeiki naʻe ʻiloa ʻi heʻene poto ʻi he ngaahi leá. Naʻe pehē ʻe Palōfesa ʻAnitoni ʻoku totonu hono liliú, ʻo totonu ange ia ʻi ha meʻa kuó ne mamata ai ki muʻa kuo liliu mei he lea faka-ʻIsipité. Pea naʻá ku fakahā ange leva kiate ia ʻa e ngaahi mataʻi tohi kuo teʻeki ai liliú, pea naʻá ne pehē ko e ngaahi mataʻi tohi faka-ʻIsipite, faka-Kalitia, faka-ʻAsilia, mo faka-ʻAlepea ia; pea naʻá ne pehē ko e ngaahi mataʻi tohi moʻoni ia. Naʻá ne ʻomi kiate au ha tohi fakamoʻoni, ʻa ia naʻe fakamoʻoniʻi ai ki he kakai ʻo Palemailá ko e ngaahi mataʻi tohi moʻoni ia, pea ʻoku moʻoni mo hono liliu ʻo e ngaahi mataʻi tohi ʻa ia kuo liliú. Naʻá ku toʻo ʻa e tohi fakamoʻoní ʻo faʻo ia ki ha kato ʻi hoku kofú, pea feʻunga mo ʻeku teu ʻalu mei he falé, naʻe ui mai ʻe Misa ʻAnitoni ke u foki ange, peá ne fehuʻi mai kiate au pe naʻe ʻiloʻi fēfē ʻe he talavoú ʻoku ʻi ai ha ngaahi peleti koula ʻi he feituʻu naʻá ne ʻiloʻi ai iá. Naʻá ku tali ange naʻe fakahā ia kiate ia ʻe ha ʻāngelo ʻa e ʻOtuá.

65 “Naʻá ne pehē mai leva kiate au, ‘Fakafoki mai ʻa e tohi fakamoʻoní ke u toe vakai ange ki aí.’ Ko ia naʻá ku toʻo ia mei hoku kató ʻo foaki ange ia kiate ia, pea naʻá ne toʻo ia ʻo haehae momomomo iiki, mo pehē ʻoku ʻikai ke toe ʻi ai ha meʻa ko e tauhi mai ʻa e kau [a]ʻāngeló ʻi he taimí ni, pea kapau te u ʻomi ʻa e ngaahi peletí kiate ia te ne liliu ia. Naʻá ku fakahā ange kiate ia kuo [b]fakamaʻu ʻa e konga ʻo e ngaahi peletí, pea kuo tapui au ke ʻoua naʻá ku ʻomi ia. Naʻá ne tali mai ʻo pehē, ‘ʻE ʻikai te u lava ʻo lau ha tohi kuo fakamaʻu.’ Naʻá ku ʻalu meiate ia ʻo u ʻalu kia Toketā Mitiseli, ʻa ia naʻá ne fakamoʻoniʻi ʻa e meʻa kuo lea ʻaki ʻe Palōfesa ʻAnitoni ʻo kau ki he ngaahi mataʻi tohí pea mo hono liliú.”

· · · · · · ·

ʻOku hoko ʻa ʻŌliva Kautele ko e tangata tohi ʻi hono liliu ʻo e Tohi ʻa Molomoná—ʻOku maʻu ʻe Siosefa mo ʻŌliva ʻa e Lakanga Taulaʻeiki Faka-ʻĒloné meia Sione ko e Papitaisó—ʻOku papitaiso ʻa kinaua, pea fakanofo, mo maʻu ʻa e laumālie ʻo e kikité. (Veesi 66–75.)

66 ʻI he ʻaho hono 5 ʻo ʻEpelelí, 1829. Naʻe haʻu ai ʻa [a]ʻŌliva Kautele ki hoku falé, ka naʻe teʻeki ai te u mamata kiate ia ʻo aʻu ki he taimi ko iá. Naʻá ne tala mai kiate au naʻá ne faiako ʻi he feituʻu ofi ki he nofoʻanga ʻo ʻeku tamaí, pea ko e meʻa ʻi he kau ʻa ʻeku tamaí ʻi he faʻahinga naʻe fakahū fānau ki he akó, ko ia naʻá ne ʻalu ai ʻo nofo ʻi he ngaahi ʻaho ʻe niʻihi ʻi hono falé, pea lolotonga ʻene ʻi aí naʻe fakamatala ʻe he fāmilí kiate ia ʻa e ngaahi meʻa naʻe kau ki heʻeku maʻu ʻa e ngaahi peletí, pea ko ia kuó ne haʻu ai ke fehuʻi kiate au.

67 ʻI he ʻaho ʻe ua hili ʻa e aʻu mai ʻa Misa Kautelé (ʻa ia ko e ʻaho 7 ʻo ʻEpelelí), naʻá ku kamata ai ke liliu ʻa e Tohi ʻa Molomoná, pea naʻá ne kamata ke hiki maʻaku.

· · · · · · ·

68 Naʻá ma kei fai atu ai pē ʻa e ngāue ʻo e liliu tohí, pea ʻi he māhina naʻe hoko ki aí (ko Mē, 1829), naʻá ma ʻalu ʻi ha ʻaho ʻe taha ki he vao ʻakaú ke lotu mo fehuʻi ki he ʻEikí ʻo kau ki he [a]papitaiso ki he [b]fakamolemole ʻo e ngaahi angahalá, ʻa ia naʻá ma ʻilo ha lau ki ai ʻi hono liliu ʻo e ngaahi peletí. Lolotonga ʻema fai peheé, mo lotu mo ui ki he ʻEikí, naʻe ʻalu hifo ha [c]talafekau mei he langí ʻi ha [d]ʻao ʻo e maama, pea ʻi heʻene hilifaki hono [e]nimá kiate kimauá, naʻá ne [f]fakanofo ʻa kimaua, ʻo pehē:

69 ʻI he huafa ʻo e Mīsaiá, ʻoku ou foaki kiate kimoua ʻa hoku ongo kaungā-tamaioʻeiki, ʻa e [a]Lakanga Fakataulaʻeiki ʻo ʻĒloné, ʻa ia ʻokú ne maʻu ʻa e ngaahi kī ʻo e tauhi mai ʻa e kau ʻāngeló, pea mo e ongoongolelei ʻo e fakatomalá, pea mo e papitaiso ʻi he fakaukú ke fakamolemole ʻa e ngaahi angahalá; pea ʻe ʻikai pē toe ʻave ʻeni mei he māmaní ʻo aʻu ki hano toe fai ʻe he ngaahi foha ʻo [b]Līvaí ha feilaulau ki he ʻEikí ʻi he māʻoniʻoni.

70 Naʻá ne pehē ʻoku ʻikai ke kau ʻa e mālohi ke hilifaki nima ke maʻu ʻa e [a]meʻa-foaki ʻo e Laumālie Māʻoniʻoní ʻi he Lakanga Taulaʻeiki Faka-ʻĒloné ni, ka ʻe foaki mai ia kiate kimaua ʻamui; peá ne fekau kiate kimaua ke ma ō ʻo papitaiso, peá ne fai ʻa e ngaahi fakahinohino kiate kimaua ke u papitaiso ʻa ʻŌliva Kautele, pea hili ia pea ke ne papitaiso au.

71 Ko ia naʻá ma ō ai peá ma papitaiso. Naʻá ku ʻuluaki papitaiso ia, pea hili ia naʻá ne papitaiso au—hili iá naʻá ku hilifaki hoku nimá ki hono ʻulú ʻo fakanofo ia ki he Lakanga Taulaʻeiki Faka-ʻĒloné, pea hili iá naʻá ne hilifaki hono nimá kiate au pea fakanofo au ki he Lakanga Fakataulaʻeiki pē ko iá—he naʻe pehē ʻa e anga ʻo e fekau kiate kimauá.*

72 Naʻe tala mai ʻe he talafekau ʻa ia naʻá ne ʻaʻahi mai kiate kimaua ʻi he taimi ko iá mo ne foaki kiate kimaua ʻa e Lakanga Fakataulaʻeiki ko ʻení, ko hono hingoá ko Sione, ʻa ia ʻoku ui ko [a]Sione ko e Papitaisó ʻi he Fuakava Foʻoú, pea ko ʻene ngāue ʻo fakatatau ki he tuʻutuʻuni ʻa [b]Pita, [c]Sēmisi mo [d]Sione, ʻa ia naʻa nau maʻu ʻa e ngaahi [e]kī ʻo e Lakanga Fakataulaʻeiki ʻo [f]Melekisētekí, ʻa ia naʻá ne pehē ko e Lakanga Fakataulaʻeiki ʻe faifai pea ʻe foaki kiate kimaua, pea ʻe ui au ko e ʻuluaki [g]Kaumātuʻa ʻo e Siasí, pea ʻe ui ia (ko ʻŌliva Kautele) ko e kaumātuʻa hono uá. Ko e ʻaho hono hongofulu mā nima ʻo Mē, 1829, naʻe fakanofo ai ʻa kimaua ʻi he nima ʻo e talafekaú ni pea papitaiso ai ʻa kimauá.

73 ʻI heʻema ʻalu hake pē mei he vaí ʻi he hili homa papitaisó, naʻe hoko kiate kimaua ʻa e ngaahi fuʻu tāpuaki lalahi mo nāunauʻia mei heʻema Tamai Fakahēvaní. Naʻe hili pē ʻeku papitaiso ʻa ʻŌliva Kautelé, mo e tō mai kiate ia ʻa e [a]Laumālie Māʻoniʻoní, pea naʻá ne tuʻu hake mo [b]kikiteʻi ha ngaahi meʻa lahi ʻe vave ʻene hokó. Pea ko e tahá, naʻe hili pē hoku papitaiso ʻe iá, naʻá ku maʻu foki ʻa e laumālie ʻo e kikite, pea ʻi heʻeku tuʻu haké, naʻá ku kikite ʻo kau ki he tupu hake ʻa e Siasí ni, pea mo e ngaahi meʻa lahi kehe naʻe kau ki he Siasí, pea mo e toʻu tangata ko ʻeni ʻo e fānau ʻa e tangatá. Naʻe fakapito ʻa kimaua ʻaki ʻa e Laumālie Māʻoniʻoní, peá ma nēkeneka ʻi he ʻOtua ʻo homa fakamoʻuí.

74 Koeʻuhí ko hono fakamāmaʻi ʻa homa ʻatamaí, naʻe kamata ke fakamahinoʻi mai ki homa ʻatamaí ʻa e ngaahi folofolá, pea fakahā mai ki homa [a]ʻatamaí ʻa e ʻuhinga [b]moʻoni mo e taumuʻa ʻa honau ngaahi potu tohi mahinongataʻa tahá ʻi ha founga naʻe ʻikai te ma lava ke maaʻusia ki muʻa, pea naʻe teʻeki ai ke ma fakakaukau ki ai ki muʻa. Kae lolotonga ʻení naʻe pau ke ma tauhi ke lilo ʻa e anga ʻo ʻema maʻu ʻa e Lakanga Fakataulaʻeikí mo homa papitaisó, ko e meʻa ʻi he loto fakatanga kuo ʻosi ʻasi mai ʻi he feituʻu naʻá ma nofo aí.

75 Kuo fakamanamanaʻi ʻa kimaua ʻaki hano ʻohofi ʻe he kau fakatangá mei he taimi ki he taimi, pea naʻe fai ʻeni, foki, ʻe ha niʻihi kuo nau fakahā ʻa e lotú. Pea ko honau loto ke ʻohofi kimauá naʻe taʻofi pē ia ʻe he mālohi ʻo e fāmili ʻo e tamai ʻa hoku malí (ʻi he tokoni mai ʻa e ʻOtuá), ʻa ia kuo nau hoko ko e ngaahi kaumeʻa lelei ʻaupito kiate au, pea naʻe ʻikai te nau poupouʻi ʻa e kau fakatangá, pea naʻa nau loto ke u hoko atu ʻa e ngāue ʻo e liliu tohí taʻe-ʻi ai-ha meʻa ke taʻofi ia; ko ia naʻa nau loto mo talaʻofa ai ke maluʻi kimaua mei he ngaahi ngāue taʻe-fakalao kotoa pē, ʻo fakatatau ki he meʻa te nau lava ʻo faí.

- ʻOku fakamatalaʻi ʻe ʻŌliva Kautele ʻa e ngaahi meʻá ni ʻi he founga ko ʻení: “Ko e ngaahi ʻaho ʻeni ʻe ʻikai ngalo ʻi ha taimi—ke nofo ʻo fanongo ki ha leʻo ʻoku fakaleaʻi ʻe he fakahinohino ʻa e langí, naʻe fakaakeʻi ai ʻa e fakamālō lahi fau ʻi he fatafatá ni! Naʻá ku fai atu ai pē taʻetuku ʻi he ʻaho ki he ʻaho, ʻo tohi ʻa e meʻa mei hono ngutú, ʻi heʻene liliu ʻaki ʻa e ʻŪlimi mo e Tūmemí, pe, hangē ko e lea ʻe fai ʻe he kau Nīfaí, ‘ko e Ongo Meʻa Hiki Leá,’ ʻa e hisitōlia pe lekooti ʻoku ui ‘Ko e Tohi ʻa Molomoná.’

“Ke fakamatalaʻi ʻi he ngaahi lea siʻi pē, ʻa e fakamatala mālie ʻoku fai ʻe Molomoná mo hono foha faivelenga ko Molonaí, ki ha kakai naʻe tomuʻa ʻofeina mo ʻofaʻi ʻe he langí, te ne makupusi ʻe ia ʻa e meʻa ʻoku ou hanga ke faí; ko ia te u fakatoloi ʻa e meʻa ko iá ki ha taimi ʻamui, pea, hangē ko ʻeku lea ʻi he talateú, te u fakamatala totonu ki ha ngaahi meʻa ʻe niʻihi ʻoku kau tonu ki he tupu hake ʻa e Siasí ni, ʻa ia ʻe mālie nai ki he ngaahi toko afe kuo ō mai, lolotonga ʻa e fofonga ʻita mai ʻa e kau tui mateakí mo e lauʻikovi ʻa e kau mālualoí, ʻo tali ʻa e Ongoongolelei ʻo Kalaisí.

“ʻE ʻikai lava ʻe ha kau tangata ʻoku maʻu ʻa e fakakaukau leleí, ke liliu mo hiki ʻa e ngaahi fakahinohino naʻe fai ki he kau Nīfaí mei he fofonga ʻo e Fakamoʻuí, ʻo kau ki he founga totonu ke langa hake ai ʻe he tangatá ʻa Hono Siasí, kae tautautefito ki he lolotonga ʻa e mafola ʻa e koví mo e tālaʻa ʻo kau ki he ngaahi founga mo e ngaahi kautaha kotoa pē ʻoku ngāue ʻaki ʻi he lotolotonga ʻo e faʻahinga ʻo e tangatá, taʻe-te-nau holi ke maʻu ha faingamālie ke fakahā ʻa e fiemālie ʻo e lotó ki he tanu hifo ʻi he tanuʻanga vaí, ke fakahā ‘a e konisēnisi fiemālie ʻi he toetuʻu ʻa Sīsū Kalaisí.’

“Hili hono hiki ʻo e fakamatala naʻe fai ki he ngāue ʻa e Fakamoʻuí ki he toenga ʻo e hako ʻo Sēkopé, ʻi he konitinēniti ko ʻení, naʻe faingofua hono ʻiloʻi, ʻo hangē ko e lau ʻa e palōfitá, kuo ʻufiʻufi ʻe he fakapoʻulí ʻa e māmaní mo e fakapoʻuli matolu ʻa e ʻatamai ʻo e kakaí. ʻI he fai atu ʻa e fifilí naʻe faingofua hono ʻiloʻi ʻoku ʻikai ha taha ʻi he lotolotonga ʻo e fuʻu fefusiʻaki mo e longoaʻa ʻo kau ki he lotú, ʻokú ne maʻu ha mafai mei he ʻOtuá ke fai ʻa e ngaahi ouau ʻo e Ongoongoleleí. He ʻe lava nai ke fehuʻi ʻo pehē, ʻoku maʻu nai ʻe he tangata ʻa e mafai ke ngāue ʻi he huafa ʻo Kalaisí, ʻa ia ʻoku fakaʻikaiʻi ʻa e ngaahi fakahaá, ka ko ʻEne fakamoʻoní ʻoku ʻikai ko ha meʻa kehe mei he laumālie pē ʻo e kikité, pea ko ʻEne lotú ʻoku makatuʻunga, mo langa, mo poupouʻi ʻaki ʻa e ngaahi fakahā lolotonga ʻi he ngaahi kuonga kotoa pē ʻo e māmaní ʻi he taimi ʻoku ʻi ai Hano kakai ʻi he māmani? Kapau naʻe tanu ʻa e ngaahi moʻoni ko ʻení, pea fufuuʻi lelei ia ʻe he kau tangata ko ia ʻe tuʻutāmaki ai ʻa honau faivá ʻo kapau ʻe tuʻo taha hano tuku ia ke ulo ʻi he ngaahi fofonga ʻo e faʻahinga ʻo e tangatá, ka ʻoku ʻikai ke toe tanu ia kiate kimaua; pea ko e meʻa pē naʻá ma tatali ki aí ko hono fai mai ʻo e fekaú, ‘Tuʻu hake pea papitaiso.’

“Ko e meʻa ʻeni naʻe ʻikai ke fuoloa ha holi ki ai pea lava ʻo fakahoko iá. Ko e ʻEikí, ʻa ia ʻoku mohu ʻi he ʻaloʻofá, pea ʻoku finangalo lelei maʻu pē ke ne tali ʻa e lotu tāumaʻu ʻa e loto-fakatōkilaló, hili ʻema ui kiate Ia ʻi he lotu fakamātoato, pea mavahe mei he ngaahi nofoʻanga ʻo e tangatá, peá Ne āfeitaulalo ke fakahā mai kiate kimaua Hono finangaló. Fakafokifā, naʻe folofola mai ʻa e leʻo ʻo e Huhuʻí kiate kimaua ʻaki ʻa e melino, ʻo hangē ko e fai mei he lotolotonga ʻo e taʻengatá, pea lolotonga ʻa e mavaeua ʻa e veilí pea ʻalu hifo ʻa e ʻāngelo ʻa e ʻOtuá kuo kofu ia ʻaki ʻa e nāunau, ʻo ne ʻomai ʻa e pōpoaki kuo lahi ʻa e ʻamanaki ki aí, pea mo e ngaahi kī ʻo e Ongoongolelei ʻo e fakatomalá. Ko e fiefia ka ko ha fiefia! ko e fakatumutumu ka ko ha fakatumutumu! ko e ofo ka ko ha ofo! Lolotonga ʻa e faingataʻaʻia ʻa māmani mo hohaʻá—lolotonga ʻa e taufā holo ʻa e ngaahi laui miliona ʻo hangē ko e tangata kui ʻi he ʻaá, pea lolotonga ʻa e tatali ʻa e kakai kotoa pē ʻi he tālaʻá, ʻa honau tokolahi pē, naʻe mamata ʻa homa matá, pea fanongo ʻa homa telingá, ʻi he maama ʻo hangē ‘ko e ulo lahi ʻo e ʻahó’; ʻio, ʻo mahulu ange—ʻo mahulu ʻi he ngingila ʻo e laʻaá ʻi Mē, ʻa ia naʻe lolotonga huhulu atu ʻa hono ngingilá ki he funga ʻo natula! Pea ko hono leʻó, neongo ʻene vaivaí, ka naʻe mahuhuhuhu ia ʻo ongo moʻoni ki he lotó, pea ko ʻene ngaahi folofola, ‘Ko homo kaungā-tamaioʻeiki au,’ naʻá ne toʻo atu ʻe ia ʻa e ilifia kotoa. Naʻá ma fanongo, naʻá ma mamata, naʻá ma mālieʻia! Ko e leʻo ia ʻo ha ʻāngelo mei he nāunau, ko e pōpoaki ia mei he Fungani Māʻolungá! Pea lolotonga ʻema fanongó naʻá ma fiefia, lolotonga ʻa e hanga ʻe Heʻene ʻofá ʻo fakamāfanaʻi ʻa homa laumālié, pea naʻe ʻufiʻufi ʻa kimaua ʻaki ʻa e meʻa-hā-mai ʻo e Māfimafí! Ko fē ha tuʻunga ke tālaʻa ai? Naʻe ʻikai ke ʻi ai; kuo hola ʻa e veiveiuá, kuo ngalo hifo ʻa e taʻetuí ke ʻoua naʻa toe tuʻu hake, ka kuo hola ʻa e loí mo e kākaá ʻo taʻengata!

“Ka, ʻe siʻi kāinga ʻofeina, fakakaukau, toe fakakaukau ʻo kiʻi fuofuoloa siʻi, ki hono lahi fau ʻo e fiefia naʻe fakafonu homa lotó, pea mo e lahi fau ʻo e ʻohovalé pea ʻoku pau pē naʻá ma punou hifo aí, (he ko hai nai ha taha ʻe taʻe-peluki ʻa e tuí koeʻuhi ko ha tāpuaki pehē?) ʻi heʻema maʻu ʻi hono nimá ʻa e Lakanga Fakataulaʻeiki Toputapú ʻi heʻene lea ʻo pehē, ‘ʻI he huafa ʻo e Mīsaiá, ʻoku ou foaki kiate kimoua ʻa hoku ongo kaungā-tamaioʻeiki, ʻa e Lakanga Fakataulaʻeiki ʻo ʻĒloné, ʻa ia ʻokú ne maʻu ʻa e ngaahi kī ʻo e tauhi mai ʻa e kau ʻāngeló, pea mo e ongoongolelei ʻo e fakatomalá, pea mo e papitaiso ʻi he fakaukú ke fakamolemole ʻa e ngaahi angahalá; pea ʻe ʻikai pē toe ʻave ʻeni mei he māmaní ʻo aʻu ki hano toe fai ʻe he ngaahi foha ʻo Līvaí ha feilaulau ki he ʻEikí ʻi he māʻoniʻoni!’

“ʻE ʻikai te u feinga ke fakamatala kiate kimoutolu ʻa e ngaahi ongo ʻo e lotó ni, pe ko e fakaʻofoʻofa fakaʻeiʻeiki mo e nāunau ʻa ia naʻe ʻākilotoa ʻa kimaua ʻi he taimi ko iá; ka te mou tui nai kiate au ʻo kau ka pehē, ʻoku ʻikai lava ke kamata ʻe māmani, pe ko e faʻahinga ʻo e tangatá, ke fakakofuʻi ʻa e leá ʻaki ʻa e leʻo-afea ʻo taimí, ʻi he anga-mālie mo māʻolunga ʻo hangē ko e tokotaha toputapú ni. ʻIkai; pea ʻoku ʻikai foki ke maʻu ʻe he māmani ko ʻení ʻa e mālohi ke foaki ʻa e fiefia, pe foaki ʻa e melino, pe ʻiloʻi ʻa e poto ʻa ia naʻe ʻi he kupuʻi lea taki tahá, ʻi hono ʻomai ia ʻi he mālohi ʻo e Laumālie Māʻoniʻoní! ʻE lava ʻe he tangatá ʻo kākaaʻi ʻa hono kāingá, ʻe hoko mai ʻa e kākā ʻi he kākā, pea ʻe maʻu nai ʻe he fānau ʻa e tokotaha angakoví ʻa e mālohi ke lohiakiʻi ʻa e valé mo e taʻeakó, kae ʻoua ke fafanga ʻaki ʻa e tokolahi ʻa e loí, pea tafia ʻe he fua ʻo e loí ʻa e valé ʻi hono ʻaú ki he tanuʻangá; ka ʻoku hanga ʻe he kiʻi ala tuʻo taha ʻa e louhiʻi toʻukupu ʻo ʻene ʻofá, ʻio, ha huelo pē ʻe taha ʻo e nāunau mei he maama ʻi ʻolungá, pe ha folofola pē ʻe taha mei he fofonga ʻo e Fakamoʻuí, mei he fatafata ʻo e taʻengatá, ʻo ngaohi kotoa ia ke ʻikai hano mahuʻinga, pea fakangaloʻi ia ʻo taʻengata mei he ʻatamaí. Ko e ʻiloʻi fakapapau ko ia naʻá ma ʻi he ʻao ʻo ha ʻāngelo, ko e ʻilo kānokato ko ia naʻá ma fanongo ki he leʻo ʻo Sīsuú, mo e moʻoni maʻa ko ia ʻoku tafe mai mei ha tokotaha haohaoa, ʻa ia kuo tuʻutuʻuni ʻe he finangalo ʻo e ʻOtuá, ʻoku ou pehē he ʻikai faʻa fakamatalaʻi, pea te u fakakaukau maʻu ai pē ki he fakahaá ni ʻo e angalelei ʻa e Fakamoʻuí ʻi he loto-fakatumutumu mo e fakafetaʻi lolotonga hono tuku au ke u kei moʻuí; pea ʻoku ou ʻamanaki ke fakahā ʻa e ʻofa kiate ia ʻi he ngaahi fale ʻoku nofo ai ʻa e haohaoá pea ʻikai hū ki ai ʻa e angahalá, ʻi he ʻaho ko ia ʻa ia ʻe ʻikai ke ngatá.”—Messenger and Advocate, vol. 1 (ʻOkatopa 1834), pp. 14–16.

- ◀1a
FFL Fakafoki Mai ʻo e Ongoongoleleí.

- ◀b
FFL Siasi ʻo Sīsū Kalaisi ʻo e Kau Māʻoniʻoni ʻi he Ngaahi ʻAho Kimui Ní.

- ◀2a
T&F 20:1.

- ◀3a
FFL Sāmita, Siosefa, ko e Siʻí.

- ◀b
2 Nīfai 3:15.

- ◀4a
FFL Sāmita, Siosefa, ko e Lahí.

- ◀b
FFL Sāmita, Lusi Meki.

- ◀c
T&F 137:5–6.

- ◀d
FFL Sāmita, Hailame.

- ◀e
FFL Sāmita, Samuela H.

- ◀5a
Mātiu 24:23.

- ◀6a
FFL Fekeʻikeʻí.

- ◀10a
FFL Moʻoní.

- ◀12a
1 Kol. 2:10–16.

- ◀b
FFL Tohi Tapú.

- ◀13a
FFL Lotú.

- ◀14a
FFL Lotú.

- ◀16a
Mōsese 1:20.

- ◀b
Ngāue 26:13.

- ◀c
Fakahā 1:16.

- ◀17a
FFL Meʻa-hā-maí.

- ◀b
Ngāue 7:55–56; Kolose 3:1. FFL ʻOtuá.

- ◀c
FFL Nāunaú.

- ◀d
FFL Sīsū Kalaisi.

- ◀e
Mātiu 3:17; 17:5; 3 Nīfai 11:7.

- ◀18a
T&F 6:11; 46:7.

- ◀19a
Same 14. FFL Hē mei he Moʻoní—Hē mei he moʻoní ʻi he siasi faka-Kalisitiane ʻi muʻá.

- ◀b
ʻĪsaia 29:13–14; ʻIsikeli 33:30–31.

- ◀c
FFL Hē mei he Moʻoní—Ko e hē fakakātoa mei he moʻoní.

- ◀d
Taitusi 1:14; T&F 45:29.

- ◀e
2 Tīm. 3:5.

- ◀20a
FFL Tēvolo.

- ◀b
2 Nīfai 2:11; T&F 58:2–4. FFL Faingataʻá.

- ◀21a
FFL ʻUluaki Mata Meʻa-hā-maí.

- ◀b
FFL Meʻa-hā-maí.

- ◀c
FFL Fakahaá.

- ◀22a
Sēmisi 5:10–11. FFL Fakatangá, Fakatangaʻí.

- ◀b
1 Sam. 16:7; ʻAlamā 37:35.

- ◀24a
FFL Paula.

- ◀b
Ngāue 26:1–32.

- ◀25a
SS—H 1:17.

- ◀b
FFL Angatonú; Loto-toʻá.

- ◀26a
Sēmisi 1:5–7.

- ◀28a
FFL ʻAhiʻahí, ʻAhiʻahiʻí.

- ◀b
FFL Uí, Ui ʻe he ʻOtuá.

- ◀29a
FFL Lotú.

- ◀30a
FFL Molonai, Foha ʻo Molomoná; ʻĀngeló, Kau.

- ◀31a
Ngāue 10:30; 1 Nīfai 8:5; 3 Nīfai 11:8.

- ◀32a
3 Nīfai 19:25. FFL Nāunaú.

- ◀b
ʻEke. 34:29–35; Hilam. 5:36; T&F 110:3.

- ◀c
ʻEke. 3:6; ʻEta 3:6–8, 19.

- ◀33a
ʻEke. 33:12, 17; ʻĪsaia 45:3–4.

- ◀34a
FFL Tohi ʻa Molomoná.

- ◀b
FFL Peleti Koulá, Ngaahi.

- ◀c
FFL Fakafoki Mai ʻo e Ongoongoleleí.

- ◀35a
Lev. 8:8. FFL Sifa-fatafatá.

- ◀b
ʻEke. 28:30. FFL ʻŪlimí mo e Tūmemí.

- ◀c
FFL Tangata Kikite.

- ◀36a
FFL Fuakava Motuʻá.

- ◀b
FFL Malakai.

- ◀37a
FFL Hāʻele ʻAnga Ua Mai ʻa Sīsū Kalaisí.

- ◀b
3 Nīfai 25:1–6; T&F 64:23–24. FFL Māmaní—Ko hono fakamaʻa ʻo e māmaní; Māmaní—Ko e Ngataʻanga ʻo e māmaní.

- ◀c
Nēhumi 1:8–10; 1 Nīfai 22:15, 23; 2 Nīfai 26:4–6; T&F 29:9.

- ◀38a
FFL Kī ʻo e Lakanga Fakataulaʻeikí, Ngaahi; Lakanga Fakataulaʻeikí.

- ◀b
T&F 27:9; 110:13–16. FFL ʻIlaisiā.

- ◀39a
Kalētia 3:8, 19.

- ◀b
FFL Fakamoʻui ʻo e Pekiá; Tohi Hohokó.

- ◀40a
Teut. 18:15–19.

- ◀b
3 Nīfai 20:23; 21:20.

- ◀41a
Ngāue 2:16–21.

- ◀b
Loma 11:11–25; T&F 88:84. FFL Senitailé, Kau.

- ◀42a
FFL ʻAtamaí.

- ◀44a
FFL Fakalaulaulotó.

- ◀46a
FFL Tēvolo.

- ◀b
FFL ʻAhiʻahí, ʻAhiʻahiʻí.

- ◀c
T&F 121:37.

- ◀49a
FFL Sāmita, Siosefa, ko e Lahí.

- ◀51a
FFL Komolá, Moʻunga ko.

- ◀52a
Molom. 6:6. FFL Peleti Koulá, Ngaahi.

- ◀b
FFL ʻŪlimí mo e Tūmemí.

- ◀c
FFL Sifa-fatafatá.

- ◀54a
FFL Puleʻanga ʻo e ʻOtuá pe Puleʻanga ʻo e Langí.

- ◀56a
T&F 137:5–8.

- ◀57a
FFL Sāmita, ʻEma Heili.

- ◀58a
FFL Fakatangá, Fakatangaʻí.

- ◀59a
SS—H 1:42.

- ◀b
FFL Folofolá—Ko e ngaahi folofola ke fakatolongá.

- ◀61a
T&F 5:1. FFL Hālisi, Māteni.

- ◀62a
FFL ʻŪlimí mo e Tūmemí.

- ◀65a
FFL ʻĀngeló, Kau.

- ◀b
ʻĪsaia 29:11–12; 2 Nīfai 27:10; ʻEta 4:4–7.

- ◀66a
FFL Kautele, ʻŌliva.

- ◀68a
FFL Papitaisó.

- ◀b
FFL Fakamolemoleʻi ʻo e Ngaahi Angahalá.

- ◀c
FFL Sione ko e Papitaisó.

- ◀d
Nōmipa 11:25; ʻEta 2:4–5, 14; T&F 34:7.

- ◀e
TT 1:5. FFL Nimá, Hilifaki ʻo e.

- ◀f
FFL Fakanofó; Mafaí.

- ◀69a
FFL Lakanga Taulaʻeiki Faka-ʻĒloné.

- ◀b
Teut. 10:8; T&F 13; 124:39. FFL Līvai—Ko e faʻahinga ʻo Līvaí.

- ◀70a
FFL Meʻa-foaki ʻo e Laumālie Māʻoniʻoní.

- ◀72a
FFL Sione ko e Papitaisó.

- ◀b
T&F 27:12–13. FFL Pita.

- ◀c
FFL Sēmisi, Foha ʻo Sēpetí.

- ◀d
FFL Sione, Foha ʻo Sēpetí.

- ◀e
FFL Kī ʻo e Lakanga Fakataulaʻeikí, Ngaahi.

- ◀f
FFL Lakanga Taulaʻeiki Faka-Melekisētekí.

- ◀g
FFL Kaumātuʻa.

- ◀73a
FFL Laumālie Māʻoniʻoní.

- ◀b
FFL Kikité, Kikiteʻí.

- ◀74a
FFL ʻIló.

- ◀b
Sione 16:13.

KO E NGAAHI TEFITO ʻO E TUI

ʻO E SIASI ʻO SĪSŪ KALAISI ʻO E KAU MĀʻONIʻONI ʻI HE NGAAHI ʻAHO KIMUI NÍ

History of the Church, Vōliume 4, Peesi 535 ki he 541

VAHE 1

1 ʻOku mau [a]tui ki he [b]ʻOtua, ko e Tamai Taʻengatá, pea ki Hono [c]ʻAlo, ko Sīsū Kalaisí, pea ki he [d]Laumālie Māʻoniʻoní.

2 ʻOku mau tui ʻe tauteaʻi ʻa e tangatá koeʻuhi ko ʻenau ngaahi angahala [a]ʻanautolú pē, kae ʻikai ko e [b]maumau-fono ʻa ʻĀtamá.

3 ʻOku mau tui ʻe lava ʻo [a]fakamoʻui ʻa e faʻahinga ʻo e tangatá kotoa pē ʻi he [b]Fakalelei ʻa Kalaisí, tuʻunga ʻi he [c]talangofua ki he ngaahi [d]fono mo e ngaahi [e]ouau ʻo e Ongoongoleleí.

4 ʻOku mau tui ko e ngaahi ʻuluaki tefitoʻi moʻoni mo e ngaahi [a]ouau ʻo e Ongoongoleleí ko e: ʻuluakí, [b]Tui ki he ʻEiki ko Sīsū Kalaisí; uá: [c]Fakatomalá; tolú, [d]Papitaiso ʻi he fakauku ke [e]fakamolemoleʻi ʻa e ngaahi angahalá; faá, Hilifaki ʻo e [f]nima ke maʻu ʻa e [g]meʻa-foaki ʻo e Laumālie Māʻoniʻoní.

5 ʻOku mau tui kuo pau ke [a]ui ha tangata ʻe he ʻOtuá, ʻi he [b]kikite, pea ʻi he hilifaki ʻo e [c]nima ʻe kinautolu ʻoku nau maʻu ʻa e [d]mafaí, ke [e]malanga ʻaki ʻa e Ongoongoleleí mo fakahoko hono ngaahi [f]ouaú.

6 ʻOku mau tui ki he ngaahi [a]lakanga tatau ko ia naʻe fokotuʻu ʻi he Siasí ʻi he kuonga muʻá, ʻa ia ko e kau [b]ʻaposetolo, kau [c]palōfita, kau [d]faifekau, kau akonaki, kau [e]ʻevangeliō, mo e ngaahi lakanga peheé.

7 ʻOku mau tui ki he [a]meʻa-foaki ʻo e [b]lea ʻi he ngaahi lea kehekehé, [c]kikité, [d]fakahaá, ngaahi [e]meʻa-hā-maí, [f]fakamoʻui ʻo e mahakí, [g]fakamatalaʻi ʻo e ngaahi lea kehekehé, mo e ngaahi meʻa peheé.

8 ʻOku mau tui ko e [a]Tohi Tapú ko e [b]folofola ia ʻa e ʻOtuá ʻi he ngaahi meʻa kotoa pē ʻoku liliu [c]totonú; ʻoku mau tui foki ko e [d]Tohi ʻa Molomoná ko e folofola ia ʻa e ʻOtuá.

9 ʻOku mau tui ki he ngaahi meʻa kotoa pē kuo [a]fakahā mai ʻe he ʻOtuá, mo e ngaahi meʻa kotoa pē ʻokú Ne fakahā mai ʻi he taimi ní, pea ʻoku mau tui te Ne kei [b]fakahā mai ʻamui ha ngaahi meʻa lalahi mo mahuʻinga ʻo kau ki he Puleʻanga ʻo e ʻOtuá.

10 ʻOku mau tui ki hono [a]tānaki fakataha moʻoni ʻo ʻIsilelí pea ki hono fakafoki mai ʻo e Faʻahinga ʻe [b]Hongofulú; pea ko [c]Saione (ko e Selūsalema Foʻoú) ʻe langa ia ʻi he konitinēniti ʻo ʻAmeliká; pea ko [d]Kalaisi pē ʻe pule ʻi he māmaní; pea, ʻe [e]fakafoʻou ʻa e māmaní ʻo maʻu ʻe ia ʻa hono [f]nāunau [g]fakapalataisí.

11 ʻOku mau ʻekea ʻa e [a]faingamālie ke hū ki he ʻOtua Māfimafí ʻo fakatatau ki he ngaahi [b]tuʻutuʻuni ʻa homau [c]konisēnisi ʻomautolu pē, pea tuku ki he kakai kotoa pē ʻa e faingamālie tatau, ʻo tukuange ke nau [d]lotu, pe ʻe founga fēfē, pē ʻe fai ʻi fē, pe ko e hā te nau lotu ki aí.

12 ʻOku mau tui ʻoku totonu ke fakaongoongo ki he ngaahi tuʻi, kau palesiteni, kau pule, mo e kau fakamaau fakapuleʻanga, ʻi he talangofua, fakaʻapaʻapaʻi, mo poupou ki he [a]laó.

13 ʻOku mau tui ʻoku totonu ke [a]faitotonu, angatonu, [b]sino maʻa, angalelei, anga-māʻoniʻoni, pea [c]failelei ki he kakai kotoa pē; ko e moʻoni, ʻoku mau lava ke pehē ʻoku mau muimui ki he [d]naʻinaʻi ʻa Paulá—ʻOku mau tui ki he ngaahi meʻa kotoa pē, ʻoku mau [e]ʻamanaki lelei ki he ngaahi meʻa kotoa pē, kuo mau kātakiʻi ʻa e ngaahi meʻa lahi, pea ʻoku mau ʻamanaki ke mau lava ʻo [f]kātakiʻi ʻa e ngaahi meʻa kotoa pē. Kapau ʻoku ai ha meʻa ʻoku [g]māʻoniʻoni, fakaʻofoʻofa, pe ongoongo lelei pe feʻunga mo hono vīkivikiʻí, ko e ngaahi meʻa ia ʻoku mau fekumi ki aí.

SIOSEFA SĀMITA.

- ◀1a
FFL Tuí.

- ◀b
FFL ʻOtuá—ʻOtua ko e Tamaí.

- ◀c
FFL Sīsū Kalaisi; ʻOtuá—ʻOtua ko e ʻAló.

- ◀d
FFL Laumālie Māʻoniʻoní; ʻOtuá—ʻOtua ko e Laumālie Māʻoniʻoní.

- ◀2a
Teut. 24:16; ʻIsikeli 18:19–20. FFL Ala ʻEkeʻi mei ha Taha ʻa ʻEne Ngaahi Ngāué; Tauʻatāina ke Filí.

- ◀b
FFL Hinga ʻa ʻĀtama mo ʻIví.

- ◀3a
Mōsaia 27:24–26; Mōsese 5:9. FFL Fakamoʻuí.

- ◀b
FFL Fakaleleí, Fakaleleiʻí.

- ◀c
FFL Talangofuá.

- ◀d
FFL Fonó.

- ◀e
FFL Ongoongoleleí.

- ◀4a
FFL Ouaú.

- ◀b
FFL Tuí.

- ◀c
FFL Fakatomalá, Fakatomalaʻí.

- ◀d
FFL Papitaisó.

- ◀e
FFL Fakamolemoleʻi ʻo e Ngaahi Angahalá.

- ◀f
FFL Nimá, Hilifaki ʻo e.

- ◀g
FFL Meʻa-foaki ʻo e Laumālie Māʻoniʻoní.

- ◀5a
FFL Uí, Ui ʻe he ʻOtuá.

- ◀b
FFL Kikité, Kikiteʻí.

- ◀c
FFL Nimá, Hilifaki ʻo e.

- ◀d
FFL Lakanga Fakataulaʻeikí; Mafaí.

- ◀e
FFL Malangá.

- ◀f
ʻAlamā 13:8–16.

- ◀6a
FFL Siasi Moʻoní, Ngaahi Fakaʻilonga ʻo e—Fokotuʻutuʻu ʻo e Siasí.

- ◀b
FFL ʻAposetolo.

- ◀c
FFL Palōfita.

- ◀d
FFL Pīsope.

- ◀e
FFL Pēteliake; ʻEvangeliō.

- ◀7a
FFL Meʻa-foaki ʻo e Laumālié, Ngaahi.

- ◀b
FFL Lea Kehekehé, Meʻa-foaki ʻo e Ngaahi.

- ◀c
FFL Kikité, Kikiteʻí.

- ◀d
FFL Fakahaá.

- ◀e
FFL Meʻa-hā-maí.

- ◀f
FFL Fakamoʻui Mahakí, Ngaahi.

- ◀g
1 Kol. 12:10; Molom. 9:7–8.

- ◀8a
FFL Tohi Tapú.

- ◀b
FFL Folofola ʻa e ʻOtuá.

- ◀c
1 Nīfai 13:20–40; 14:20–26.

- ◀d
FFL Tohi ʻa Molomoná.

- ◀9a
FFL Fakahaá.

- ◀b
ʻĀmosi 3:7; T&F 121:26–33. FFL Folofolá—Ko e ngaahi folofola naʻe kikiteʻi ʻe ʻomí.

- ◀10a
ʻĪsaia 49:20–22; 60:4; 1 Nīfai 19:16–17. FFL ʻIsileli—Ko hono tānaki ʻo ʻIsilelí.

- ◀b
FFL ʻIsileli—Ko e faʻahinga ʻe hongofulu ʻo ʻIsileli naʻe molé.

- ◀c
ʻEta 13:2–11; T&F 45:66–67; 84:2–5; Mōsese 7:18. FFL Saione; Selūsalema Foʻou.

- ◀d
FFL Nofo Tuʻí.

- ◀e
FFL Māmaní—Ko hono fakamaʻa ʻo e māmaní.

- ◀f
FK ko ha tuʻunga naʻe hangē ko e Ngoue ko ʻĪtení; ʻĪsaia 11:6–9; 35:1–10; 51:1–3; 65:17–25; ʻIsikeli 36:35. FFL Palataisi.

- ◀g
FFL Nāunaú.

- ◀11a
T&F 134:1–11.

- ◀b
FFL Tauʻatāina ke Filí.

- ◀c
FFL Konisēnisí.

- ◀d
FFL Huú.

- ◀12a
T&F 58:21–23. FFL Fonó.

- ◀13a
FFL Angatonú; Faitotonú.

- ◀b
FFL Angamaʻá.

- ◀c
FFL Ngāué, Ngāue-ʻofá.

- ◀d
Filipai 4:8.

- ◀e
FFL ʻAmanakí, ʻAmanaki Leleí.

- ◀f
FFL Kātakí.

- ◀g
FFL Angamaʻá; ʻUlungaanga Fakatōkilaló.

Table of Contents

Tokāteline mo e Ngaahi Fuakava

Mataʻitofe Mahuʻingá